
CAPUT I
INTRODUCTIO

De defensione Ecclesiæ catholicæ
Incipientes defensionem Ecclesiæ catholicæ, primum vim
et rationem nostri tractatus exponemus, ne quasi in incer­
tum curramus (/ Cor., ix, 26). Agemus igitur :
1° de obieclo ;
2° de methodo ;
3° de historia et evolutione apologeticæ.
ARTICULUS PRIMUS ·
De obiecto apologeticæ

1. Materia tractatus : Ecclesia catholica romana. —
Tractatus noster est de Ecclesia catholica-romana, cuius
caput est Romanus Pontifex, cuius præsides sunt episcopi,
< uius membra sunt christifideles coniuncti cum Romano
Pontifice. Quæ Ecclesia catholica romana velut signum
levatum inter populos oculis nostris conspicua exhibetur,
ab unis honore et amore maximo colitur; impugnatur,
iinmo odio accerrimo ab aliis habetur. Ecclesia catholica
< erte est obiectum inquisitione dignum, tum ob eius anti­
quitatem, tum ob numerum maximum membrorum, tum
ob magnificum organismum, tum ob influxum potentissimum inter homines, tum denique ob assertam institutio­
nem et auctoritatem divinam. Etenim hoc principale est
in doctrina et in constitutione Ecclesiæ catholicæ quod
I unquam vera et unica Ecclesia Christi, ut divinitus
instituta atque auctoritate divina instructa proponitur
' I creditur. Ista igitur Ecclesia, prout in rerum factis

extat et a fidelibus catholicis tenetur, est materia nostri,
tractatus : materia certa, determinata, digna1.
2. Obiectum proprium tractatus nostri est institutio
atque auctoritas divina Ecclesiæ catholicae. — Ecclesia
catholica sub diversa ratione considerari potest : potest
considerari vel eius evolutio historica atque influxus in
tempore præterito (historia ecclesiastica), vel eius natura
intima, ut quod sit corpus Christi mysticum, quod habeat
sacramenta quæ gratiam conferunt, et similia (theologia
dogmatica), vel considerari' potest tanquam institutum
divinum, auctoritate divina præditum : atque sub hoc
respectu in nostro tractatu Ecclesia catholica proprie
considerabitur.
Et quidem triplici ex ratione. Primo : divina institutio
atque auctoritas Ecclesiæ est pars fundamentalis et prin­
cipalis in doctrina et constitutione Ecclesiæ ac proinde
ab adversariis quam maxime negatur et impugnatur
adeoquc a catholicis maxime defendenda est ; secundo :
in Ecclesia catholica ea sunt credenda, et facienda quæ
tanquam divinitus revelata ab Ecclesia proponuntur, ita
ut fides ac vita fidelium per Ecclesiæ auctoritatem deter­
minentur ; tertio : theologia dogmatica et moralis sicut
et ius canonicum et exegetica catholica auctoritatem divi­
nam magisterii Ecclesiæ supponunt eamque sequuntur : in
Ecclesia igitur catholica totum per auctoritatem divinam
Ecclesiæ peragitur. Conveniens igitur est, immo omnino
necessarium ut divina auctoritas atque institutio Ecclesiæ
tanquam obiectum speciale consideretur atque inquiratur.
Proinde obiectum proprium huius tractatus erit divina inst’tut’0 atque auctoritas Ecclesiæ catholicæ, sive in gene­
rali sive in particulari, ut e. g. character socialis Ecclesia:,
auctoritas magisterialis, potestas gubernativa, primatus
Komani Pontificis, etc.
I. lam ex hac parte adversarii Ecclesiæ catholicæ communiter
pec,cant. Nam communiter ignorantes vel prætergrediente» Eccle­
siam catholicam, prout de facto extat ac sese exhibet, fictam
ipiundam Ecclesiam impugnant quæ nullibi existit, certe omnino
aliena est a merite catholica.

ART. I. ---- DE OBIECTÔ APOLOGETICÆ

I Quantum ad institutionem et auctoritatem divinam
I . clnniiu proprie fundamenta examinantur et stabiliuntur
«lilbuH auctoritas Ecclesiæ innititur. — Auctoritas divina
Mj. t |<- ia· iterum diversimode considerari potest : vel
■ hinni nb ipsa Ecclesia proponitur ac determinatur et simul
qimad naturam suam intimam-ita in theologia dogmatica
< re ideratur —, vel prout ab ipsa Ecclesia in praxim
jhtlrdui d ur et exercetur — et sic est obiectum iuris canonici
L vel quoad fundamenta quibus innititur : et sic in nostro
lliu tldn considerabitur. Convenientia et necessitas taiis
i nn adorationis facile patet. Etenim primo : omnis auctorllu titulos vel fundamenta propriæ potestatis quaerenti
I^^pdiiiir debet ; secundo : ab adversariis quam maxime
indumenta auctoritatis ecclesiasticæ negantur; tertio :
am ioritas et institutio divina Ecclesiæ quam maxime
Bkii'diid ione indiget.
I qndamenta vero quibus auctoritas Ec desiæ innititur,
E *nml imprimis verba et facta Christi, deinde signa divina
lf|iiibuH Deus ipse veritatem Ecclesia· testificatur. Cum enim
l'i< · lenia ex institutione Christi esse asseratur, necessario
■tilmd.as Christi ex verbis et factis idius probanda est.
I
autem et facta Christi nobis referuntur partim in
BCvmgelio, partim in Epistulis et Actibus Apostolorum,
I ituri mi in traditione Ecclesiæ : unde probatio primario ex
IBvmigeliis, ex epistulis Apostolorum, ex sententia et modo
■
mli veterum, præsertim ex s. Patribus desumenda est.
■ntirdnul deinde signa vel facta divina (miracula) quibus
llh'ii postmodum veritatem Ecclesia· testificatus est
Ec desiæ).
I Effectus et conclusio probationis est crédibilités
Ki>«l«inim. — Credibilitas (Ecclesiæ) definitur : aptitudo
|(|t· i I. inii·) ad credendum1. lamvero tractatus noster osten■Hhl dm.Irinam catholicam de institutione et. auctoritate
Mil i h ne cal holi, æ esse conformem dictis et factis Christi
•Htmqmi esse confirmatam per facta divina, i. e. testimonio
Bjin Οι η ac. directo Dei ipsius.
■ I I lu nul ione credibilitatis vide : R. Garrigou-Lagrange,
■ I' , Ih ri'i'ciatione, vol. 1, cap. xv ; A. Gardeil, O. P., La cre-‘
i l l'apologétique* ; idem, Did. de Théol., art. crédibilité.

Inde Ecclesia catholica eiusque doctrina fit apta ad cre­
dendum, inquantum sc. negative tollitur dubium prudens
circa veritatem catholicam, et positive concluditur, Eccle­
siam catholicam esse admittendam et amplectendam, i. e.
adesse motiva sufficientia et rationabilia ad sequelam
Ecclesiae. Ex eadem ratione argumenta et facta in proba­
tione adducta motiva credibititatis vocantur.
Huiusmodi effectus argumentationis, quæ est credibilitas
vel indicium de credibilitate, ne confundatur cum ipsa fide
catholica. Fides enim divina est assensus intellectus quo
doctrina catholica et Ecclesia ipsa tanquam vera tenetur
propter auctoritatem Dei revelantis1II,
. Assensus igitur fidei
ulterius procedit quam assensus ad credibilitatem. Qui
creilibililatem admittit, indicat adesse motiva sufficientia
ut Ecclesia catholica propter auctoritatem Dei credatur ;
qui credit, insuper propter Dei revelantis auctoritatem de
lacio Ecclesia· assent it. Inde fieri potest ut quis credibilitatem Ecclesiæ quidem admittat, tamen ipsi fidem dene­
get, sc. ob alia motiva2. Insuper indicium de credibilitate
est ordinis naturalis, assensus vere fidei est essentialiter
actus supernaluralis.

5. Character nostri tractatus erit apologeticus, — Apo­
logia (άπολογία), idem sonat ac defensionem, non quidem
vi armorum, sed vi argumentorum. Unde tractatus noster
necessario erit apologeticus. Et quidem tum ex natura rei
Ium ex fine : ex natura quidem rei, quia ostendere fun­
damenta auctoritatis E clesia* ipso facto est defensio
Ecclesiæ ; cx fine autem, inquantum fundamenta aucto1. Concit. Vatic., sess. Ill, c. m ; S. Thomas, Sum. theoi.,
II, q. i, a. 1 : « Non enim fides... assentit alicui nisi quia est a Deo
revelatum ».
•i. Similiter fieri potest ut quis unam vel aliam doctrinam Eccle­
siæ, immo divinam institutionem Ecclesiæ admittat, quin tamen
fidem divinam habeat, utpote quia molivum assensus non est
auctoritas Dei revelantis. Gf.S. Thomas, IIa IIae,q. v, a. 2 (quoad
dæmones) et m, a. 3 (quoad hærelicos). « Alios articulos fidei, de
quibiis hæreticus non errat, non tenet eodem modo sicut tenet
< s fidelis, sc. simpliciter inhærendo primæ veritati (= propter
Auctoritatem Dei revelantis)..., sed tenet ea quæ sunt lidei, propria
voluntate et iudicio » : 1. c., a. 3 ad I.

ni ni is Ecclesiæ ea intentione inquiruntur ut stabiliatur
un loritas Ecclesiæ contra negantes adversarios.
Defensio Ecclesiæ distinguitur in apologiam et apologeinuni. Apologia proprie dicta veritatem singularum vel
particularium doctrinarum et institutionum Christianarum
di fi ndit, et quidem directe ; ita Summa S. Thomæ contra
(icnliles est apologia. Apologetica vero generaliter veriI ni em totius fidei vel credibilitatem Ecclesiæ catholicæ
ih li iidit et quidem ostendendo fundamenta veritatis et
• iidibilitatis. Denique tandem apologiæ modo et stylo
liluriore componuntur, dum apologetica modo stricte
m n nl ilico procedit.
Noster igitur tractatus erit proprie apologeticus : pri­
mo enim considerat Ecclesiam sub ratione universali
Inui d ul ionis et auctoritatis divinæ, aliis verbis, considerat
I i Icsiam ut magistram veritatis divinitus institutam ;
m i undo fundamenta auctoritatis Ecclesiæ investigat1 ac
d· nique modo scientific© ac thetico procedit.
(i. Definitio apologeticæ ex parte obiecti. — Itaque
hpolugetica ex parte obiecti definitur tanquam—.scientia
piuilamenlorum quibus auctoritas Ecclesiæ innititur'.
Modo scholastico obie'tum apologiæ Ecclesiæ ita deterniiiinlm* : objectum materiale, i. e. res circa quam versatur,
i i i Ι'ύ i lesia ffatholica romana, talis qualis ab initio usque
Hd Icmpus præsens existât ; obiectum formale quod, i. e. id
illini proprie in Ecclesia catholica consideratur, est divina
Hin I n tins Ecclesiæ; obiectum formale quo (vel sub quo),
K h nil io vel respectus sub quo auctoritas Ecclesiæ conMili i ul iir, est fundamentum auctoritatis divinæ Ecclesiæ,
ifl'uiil pi r rationem demonstrari potest.

■ I i.iiiuiIhI de singulis partibus vel proprietatibus Ecclesiæ
|fii' i mllui, ut ile potestate Ecclesiæ, de Romano Pontifice, de
H· I Iu nlugiris, ista cuncta considerantur sub hac ratipne ,ut
fila Ii"veritas in suis partibus vel proprietatibus appareat. Dexr
Imi· IliimliiglclH infra specialiter.

De methodo apologetic»

J. Status quæstionis. — Difficilior est quæslio dc me­
thodo in ista apologetica sequenda : ac circa illam ultimis
temporibus disputationes non leves exarserunt1. Dispu­
tatur præcipue : α) utrum methodus dogmatica an mere
rationalis sit tenenda ; b) utrum apologetica S. Scriptura
tanquam libro inspirato an tantum ut fonte historico
utatur ; c) utrum apologetica sub lumine et directione
fidei et Ecclesia; positiva an negativa et extrinseca tantum
procedat ; d) utrum apologetica sit pars theologiæ dogmaI ica· an scientia distinct a. Cum t amen has quæstiones iam
in tractatu de revelatione tractatas supponimus12 et cum
quæstio in ea parte qua· est de locis theologicis redibit,
Ide pauca breviter notabimus, ac maxime quæ proprie
defensionem Ecclesia; vel dempnstrationem catholicam
respiciunt.

Thesis. I. Apologetica a) est pars theologiae dogmaticae.
b) tamen ex auctoritate Ecclesiae argumentari nequit, c) sed
methodus eius est rationalis.
a) Apologetica quæ fundamenta auctoritatis Ecclesiæ
inquirit, per se ad theologiam dogmaticam pejrtinet ac optime
in ea absolvi posset. Theologia enim dogmatica omnia et
singula dogmata fidei inquirit ac simul defendit3 : inter
1. Cf. præcipue R. Garrigou-Laohanch·:, !><■ revelatione2, 1,
cap. ni.
2. In Collegio Angelico habetur duplex cursus apologeticae,
unus d. Revelatione alter de. Ecclesia.
3. S. Thomas, I, q. r, a. S : « Inferiores scientia· nec probant
sua principia nec contra negantem principia disputant, sed hoc
relinquunt superiori scientiæ : suprema vero inter eas sc. melaphysica, disputat contra negantem suit principia... Unde sacra
doctrina (i. e. theologia) cum non htibenl. superiorem, disputat
cum negante sua principia. » Gf. In Hoelh., /h' Trinil., q. n, a. 3.

quæ dogmata non minimum est dogma de Ecclesia. Sicut
igitur theologia dogmatica alia dogmata non tantum expli­
cat sed simul defendit, ita et dogma de Ecclesia explicare
et defendere potest ac debet. Neque theologiæ dogmati­
cs media propria ad hanc defensionem perficiendam
desunt. Nam theologia dogmatica non tantum ex S. Scrip­
tura et ex auctoritate Ecclesiæ, sed simul ex ratione, ex
philosophia et historia argumentatur, i. c. non tantum ex
auctoritate, sed simul ex ratione procedit, res et quæstiones non tantum sub lumine revelationis supernaturalis,
sed simul sub lumine rationis naturalis considerat1. Unde
theologia dogmatica dogma quoque de Ecclesia non tan­
tum sub lumine revelationis supernaturalis et auctoritatis
Ecclesiæ, sed simul sub lumine rationis naturalis et secun­
dum methodum rationalem considerare potest ac debet.
Theologia igitur dogmatica omnes quæstiones quæ in
apologetica tanguntur, et omnia argumenta quæ ibi affe­
runtur, absolvere potest, ac quidem eo modo ac eadem
ratione qua in apologetica tractantur.
Ob rationem, jmino necessitatem practicam, ac denique
præsertim ob amplitudinem materiæ rationabiliter qui­
dem usu venit ut pars ista et consideratio apologetica
separatim tractaretur et institutiones speciales apologeticæ crearentur, minime tamen apologetica inde desinit
esse pars theologiæ dogmaticæ.
b) Theologia apologetica, licet ad dogmaticam pertineat,
tamen ex auctoritate Ecclesiæ argumentari non potest. —
Theologiæ dogmaticæ proprium est ut ex auctoritate
Ecclesiæ argumentetur, sive directe, adducendo sc. defi­
nitiones Ecclesiæ, sive indirecte, interpretando sc. S. Scrip­
turam et traditionem nec non s. Patres secundum sensum
Ecclesiæ. Isto modo argumentandi apologetica evidenter
uti nequit : esset enim petitio principii manifesta ac simul
probatio contra adversarios esset inefficax. Unde, propter
obiectum speciale, in apologia Ecclesiæ methodus theo­
logi, certas modificationes et limitationes patitur.
Ipsa quoque theologia dogmatica circa alia dogmata,
1. Exemplum habes in Sumina lheol. S. Thomæ in qua plurimi
articuli solam considerationem rationis continent.

8

CAP. I.

INTRODUCTIO

cum ex diversis locis «theologicis argumentatur, alia et
alia methodo utitur : cum ex ratione argumentatur,
sequitur methodum philosophicam, cum ex historia,
methodum tenet historicam ; similiter diversæ disçiplinæ
theologicæ propriam habent methodum, ut exegesis,
historia ecclesiastica, ius canonicum. Apologetica igitur
propriam habebit methodum quam proinde apologeticam nominamus.
c) Methodus apologetica est rationalis, i. e. apologetica
sub lumine rationis naturalis procedit, non vero sub lumine
fidei argumentatur. Id quod necessario sequitur :
a) Ex fine apologeticæ : quippe quæ credibilitatem ratio­
nabilem fidei et Ecclesiæ demonstrare intendit ; β) ex
natura apologeticæ . quippe quæ fundamenta auctoritatis
fidei et E;· lesiæ investigat; γ) ex conditione loci theologici
ex quo apologetica argumentatur : apologetica enim utitur
loco theologico rationis et historiæ quorum locorum me­
thodus est rationalis. Accedit denique consensus commu­
nis theologorum nec non adversariorum fidei. Theologia
igitur apologetica procedet : vel ex factis qua; sola ratione
cognosci possunt (miracula), ex quibus, mediantibus prin­
cipiis naturalibus, conclusiones deducit ; vel ex S. Scriptura
cl traditione Ecclesia·, examinando eius doctrinam sub
lumine rationis, atque interpretando dicta secundum com­
munes regulas interpretationis philologicæ et historicæ.
Inde quoque sequit ur qua rat ione t heologus apologeticus
S. Scriptura utatur.

II. Utrum apologetica S. Scripturam ut inspiratam vel
tantum ut fontem historicum consideret, — Respondetur
cum distinctione,
a) Theologus apologeticus subieclive, ex parte sua, certe
ac necessario S. Scripturam ut divinitus inspiratam consi­
derat : viro enim catholico non licet, dogma fidei revelatum
in dubium vocare neque assensum fidei suspendere, donec
demonstrationem scientifieam iredibilitatis et veritatis
fidei suæ absolverit1. Neque persuasio de veritate divina
1. Cone. Vatic., sess. III, c. m, et can. (i; Denz., 1794, 1815,

S. Scripturæ sinceram investigationem quocunque modo
impedit.
b) Argumentando contra adversarium, qui inspirationem
divinam S. Scripturae negaverit, theologus apologeticus ab
inspiratione divina S. Scripturæ abstrahit, i. e. ad illam non
recurrit, sed vel (si textus admittitur) interpretationem
catholicam secundum regulas communes interpretationis
defendit vel authenticitatém textus contra negantes pro­
bat.
c) Denique theologia fundamentalis per se, ut theologia
fundamentalis, S. Scripturam ut inspiratam supponit.
Prob. a) Theologia apologetica est pars theologiæ
dogmaticae (supra I a) : atqui theologia dogmatica certe
S. Scripturam tanquam inspiratam supponit : pars vero
alicuius scientiæ minime principia fundamentalia scientiæ
cuius est pars, derelinquit. Ergo theologia fundamentalis
S. Scripturam ut inspiratam supponit. Similiter theologia
dogmatica, cum ex ratione vel historia argumentatur,
fidem, inspirationem S. Scripturæ et veritatem divinam
dogmatis minime derelinquit, sed supponit.
S) Finis et officium defensionis Eccle.siæ7“est ostendere
fundamenta quibus auctoritas Ecclesiæ innititur. lamvero
quantum ad argumentum ex S. Scriptura, huiusmodi
fundamenta optime ostenduntur, etiam supposita inspira­
tione. Nam primo : supposita inspiratione, optime secundum
regulas scientificas ostendi potest, doctrinam catholicam
de Ecclesia in S. Scriptura contineri. Secundo : doctrina
S. Scripturæ ostenditur ac demonstratur aut catholicis
et protestanticis inspirationem admittentibus aut rationalistis vel incredulis inspirationem negantibus. Quantum
ad catholicos et protestantes inspirationem admittentes,
inspiratio optime supponi potest : immo de facto supponi­
tur; quantum ad alios, sc. inspirationem negantes, iain r
statutum est, ab inspiratione abstrahendum esse : id
quod tamen quantum ad scientiam apologeticam est per
accidens, i. e. non accidit ratione scientiæ ut talis (= per
se), sed ratione conditione speciali hominum illorum. Ergo
apologetica, argumentando ex S. Scriptura, per se loquendo
inspirationem supponit.

γ) Optime s. Thomas notat : « Sacra doctrina, cum non
habeat superiorem, disputat cum negante sua principia,
argumentando quidem, si adversarius aliquid concedat
eorum quæ per divinam revelationem habentur (in nosto
casu divinam inspirationem S. Scripturae) sicut per auc­
toritates sacræ doctrinæ disputamus contra haereticos, et
per unum articulum contra negantes alium. Si vero adver­
sarius nihil credat eorum quæ divinitus revelantur (in
nostro casu, si negat auctoritatem divinam. S. Scripturæ),
non remanet amplius via ad probandum articulos fidei
per rationem, sed ad solvendas rationes si quas inducit
contra fidem. Cum enim fides infallibili veritati innitatur,
impossibile autem sit de vero demonstrari contrarium,
manifestum est, probationes quæ contra fidem inducuntur,
non esse demonstrationes sed solubilia argumenta1 ».
Ita in tractatu apologetico de Ecclesia : in ordine ad admit­
tentes S. Scripturam ostenditur, per textus S. Scripturæ
divinam institutionem et auctoritatem Ecclesiæ edoceri,,
sive S. Scriptura supponatur ut divinitus inspirata sive
ul fons inero historicus ; in ordine vero ad negantes veri­
tatem vel aut hent icit at em S. Scripturæ ostenditur, argu­
menta forsitan ex S. Scriptura deprompta non conclu­
dere ».
ί) Secundum plures quidem auctores catholicos apolo­
getica S. Script,uras tanquam libros mere historicos consi­
derat,, de quorum authenticitate et veritate aliunde constet1
23.
Attamen illi auctores de facto nil aliud sentire videntur
quam quod apologetica argumentando contra adversarios
incredulos, S. Scriptura tanquam inspirata uti non inten­
dat ; id quod concedimus.
1. Summa lheol., 1, q. i, a. 8.
2. De facto mullo maior pars adversariorum modernorum
Ecclesiæ non tantum inspirationem sed simul veritatem, inuno vel
authenticitatem textuum S. Scripturæ negat (affirmantes se. in
Evangeliis non iam doctrinam incorruptam Christi continuer!) :
adversus huiusmodi, quantum ad argumentum ex S. Scriptura
proprie valet dictum S. Thomæ : non remanet alia via nisi ad solven­
das rationes si quas inducant. Manet tamen semper argumentum
ex testimoniis divinis seu ex miraculis.
3. Cf. e. g. de Groot, De Ecclesia, q. i, a. 6.

ε) Obiciiur : Quodsi divina Scriptura ut inspirata sup­
ponitur, supponitur id quod est probandum — et habetur
circulus vitiosus : nam S. Scriptura ex auctoritate Ecclesiæ
ul inspirata tenetur.
Respondetur distinguendo : contra negantem divinam
auctoritatem S. Scripturæ et Ecclesiæ non est quidem argu­
mentandum ex'S. Scriptura ut divinitus inspirata ; in or­
dine tamen ad hominem confitentem originem divinam
S. Scripturæ et Ecclesiæ optime ostendi potest, et quidem
secundum regulas communes interpretationis, doctrinam
catholicam de Ecclesia in S. Scriptura contineri. De reliquo
notandum occurrit : tractatus apologetici non pro protestanticis, sed pro catholicis scribuntur qui, etiam supposita
inspiratione S. Scripturæ, optime instrui possunt de tex­
tibus quibus fundamenta auctoritatis Ecclesiæ enuntian­
tur.
d) Apologetica, licet S. Scripturam per se ul inspiratam
supponat, tamen sensum et doctrinam S. Scripturæ sub
lumine rationis, secundum regulas communes sanæ hermeneuticæ et critices investigat : methodus enim apologetic®
est rationalis.
Itaque apologetica optime et necessario inspirationem
S. Scripturæ supponit (et quidem fide divina), tamen
argumentando sensum et doctrinam S. Scripturæ sub
lumine rationis determinat : atque, ita proprie habetur
theologia, sed apologetica.
Alio igitur modo theologia dogmatica et alio apologe­
tica ex S. Scriptura argumentatur. Theologia enim dog­
matica ut talis ex S. Scriptura argumentatur ut est inspi­
rata atque doctrinam illius proprie sub lumine inspi­
rationis, revelationis, fidei et simul magisterii Ecclesiæ
investigat, determinat ac considerat : atque ita proprie
argumentum dogmaticum ex S. Scriptura conficitur1; apo­
logetica vero, supponendo quidem inspirationem et veri­
tatem divinam S. Scripturæ, tamen ex ea argumentatur
sub lumine rationis et histori® : atque ita argumentum
proprie apologeticum conficitur.
1. Cf. C. Schaezler, Introductio in Theolog. dogmaticam, c. i,
art. 2.

Idem dicendum est quoad divinitatem Jesu-Christi.
Immo plura argumenta non sunt efficacia nisi divinitate
Christi præsupposita, ut argumenta pro necessitate Eccle­
siae, pro indefectibilitate et infallibilitate Ecclesiæ, pro
notis, etc. : solus enim Deus Ecclesiam indefectibilem,
infallibilem atque necessariam ad salutem constituere
potest. Denique nihil interest, utrum divinitas Christi
tanquam factum historicum vel ut veritas fidei supponatur.
III. Utrum theologia apologetica sub directione positiva
fidei et Ecclesiæ procedat. — Omnes theologi admittunt,
apologeticam dirigi a fide et ab Ecclesia tanquam a regula
negativa et externa, cui se. non licet contradicere. Sed
ulterius quaeritur, utrum apologetica a fide et Ecclesia sit
dirigenda tanquam a norma intrinseca et positiva. Res­
pondetur cum distinctione.
a) Apologeticus doctrina fidei et Ecclesiæ uti nequii tan­
quam principio ex quo conclusiones suas deducal. Conclusio·
est evidens : apologetica enim, utendo doctrina Ecclesiæ
tanquam principio ex quo conclusiones deduceret, præsuponeret id quod ipsi probandum incumbit-occurreret
petitio principii et circulus vitiosus.
b) Apologetica dirigitur ab Ecclesia tanquam norma in­
trinseca et positiva, inquanlum fides et Ecclesia necessario
edocet finem et media apologelicæ : præstituere enim finem
ac determinare media est dirigere positive et intrinsece1.
a) Ecclesia determinat finem apologelicæ. Finis enim
apologelicæ est cognitio eredibilitatis Ecclesiæ. lamvero
notio vera et recta tum Ecclesiæ tum eredibilitatis neces­
sario ab ipsa Ecclesia accipienda est : notio quidem Erclesiæ quia non nisi Ecclesia ipsa nos edocere potest qualis
denique sit, qua ratione seipsam tanquam divinitus in­
stitutam affirmet, qua ratione auctoritatem divinam sibi
vindicet ; notio vero eredibilitatis Ecclesiæ, quia ista
notio nonnisi ex natura revelationis, fidei et Ecclesiæ
vere recteque determinari potest. Inde evenit uf prote­
stantes, ideam erroneam de natura fidei, revelationis et
1. Gf. Garrigou-Lagranoe, De revelatione, I, p. 43-46 ; idem,
Jiev. Thom., 1919, p. 193-213.

Ecclesiæ sectantes, ab omni initio incapaces reddunt ur ne
fundamenta auctoritatis Ecclesiæ vel eius credibilitatem
intelligere valeant ; simul tamen non pauci apologet»
catholici, licet optima intentione ducti et multiplici scientia
pollentes, tamen in Ecclesia defendenda erraverunt, ut
Traditionalist®, Schell, defensores methodi imanentiæ
et alii. E contra, apologeta quo magis atque intimius natu­
ram Ecclesiæ, fidei et revelationis sub directione Ecclesiæ
cognoverit, eo magis fit aptus ad defendendam Ecclesiam;
quo magis enim aliquis rem noverit, eo facilius atque
efficacius eam defendere valebit1.
β) Ecclesia edocet media demonstrationis. Deus enim non
tantum Ecclesiam suam credibilem fecit, sed simul per
revelationem nos edocet circa motiva eredibilitatis : ita
Christus ipse ad miracula a se patrata et ad sanctitatem
suam appellat tanquam ad motiva crebidilitatis (Joa.. xv,
22 s. ; vin, 46) ; similiter signa determinata promittit
(Mc., xvi, 17, 20) : similiter Ecclesia externa revelationis
et eredibilitatis argumenta, facta sc. divina tanquam signa
certissima atque omnium intelligent!» accomodata pro­
ponit et explicat1
23
, Ecclesiam ipsam in se tanquam magnum
quoddam et perpetuum motione eredibilitatis declarat?.
Altera ex parte Deus in Ecclesia et per Ecclesiam tempori­
bus succedentibus sensum S. Scripturæ semper magis
magisque explicat, ita ut doctrina S. Scripturæ nunc vel
per rationem facilius exactiusque cognosci possit. Ita
factum est, ut filii Ecclesiæ, illuminati per doctrinam
Ecclesiæ, fundamenta auctoritatis Ecclesiæ facilius rectiusque intelligant, dum e contra protestantes et increduli
summas difficultates patiantur4.
1. Addi potest : quo magis aliquis Ecclesiam amaverit eo
promptior et aptior fit ad eam defendendam ; quis vero Ecclesiam
vere amaverit quin eius directionem sequatur ?
2. Cone. Vatic., sess. Ill, c. m ; Denz., 1790.
3. 1. c., Denz., n. 1794.
4. Cf. circa totam quæstionem i R. Garrigou-Lagrange.
De revelatione, vol.I, c. n. Ipse optime sic concludit : « Apologetica·
arguit ex ratione sub directione positiva fidei, nam ratio non ex
se sola invenit motiva eredibilitatis debita, sed solum iudicat de
valore eorum quæ sibi proponuntur a Deo revelante et ab eius
ministris ». Videsis ibidem solutionem difficultatum.

IV. Conclusio. —Methodus igitur apologeticæ esi ratio­
nalis, i. e. apologetica argumentatur ex ratione, sive inve­
st igando facta supernaturalia quibus Deus veritatem
-Eccleèiæ testificatur, eorumque vim probativam demon-/
strando, sive sensum S. Scripturæ secundum regulas scien/
tificas hermeneuticæ et historiæ exponendo : tota tamen
argumentatio procedit præsupposita fide et sub direc­
tione vel potius illuminatione positiva revelationis et
magisterii Ecclesiæ atque sic « recta ratio fidei fundamenta
demonstrat1 ».

V. Definitio apologeticæ. — Itaque apologetica Eccle­
sia* definitur : scientia rationalis fundamentorum quibus
auctoritas Ecclesiæ innititur. Dicitur scientia, inquantum
est. cognitio certa et evidens fundamentorum auctoritatis
vel breviter credibilitatis Ecclesiæ; dicitur rationaKs, quia
comparata sub lumine rationis et secundum regulas vel
normas scientificas, licet sub illuminatione fidei præsuppositæ1
2. Dicitur scientia fundamentorum auctoritatis EcI lesiie, inquantum examinantur et exponuntur omnes
rationes quibus divina institutio et auctoritas Ecclesiæ
lil credibilis. Dicitur scientia fundamentorum auctoritatis
Ecclesia:, inquantum Ecclesia defenditur ut institutum
divinum, potestate et auctoritate divina instructum.
VI. De nominibus apologeticæ. — Tractatus de Eccle­
sia apud diversos diversum nomen sortitur : vocatur theo­
logia fundamentalis quia circa fundamentum fidei et theo1. Cone. Vatie., sess. III, c. ni Denz., n. 1799. — In hac quae­
stione iuvare possunt quae circa methodum historiæ dogmatum
scripsimus in : « Introductio in historiam dogmatum », art. 18,
p. 309-332.
2. Optime P. Garrigou-Lagrange, O. P., I. c., i, 44, differen­
tiam inter methodum philosophicam, dogmaticam et apologeticam
determinat. « Sacra theologia argumentatur ex fide, deducendo
ex præmissa revelata conclusionem theologicam. Philosophia
argumentatur ex sola ratione non contradicendo fidei... et dirigi­
tur a fide tanquam a norma negativa. Apologetica arguit ex ratione
sub directione positiva fidei, nam ratio non ex se sola invenit
motiva credibilitatis debita, sed solum iudicat de valore eorum
quæ sibi proponuntur a Deo revelante et ab eius ministris. »

logiæ versatur ; vocatur theologia generalis quia Ecclesiam
sub ratione generali institutionis et auctoritatis divinæ
considerat ; vocatur proprædentica ad theologiam tanquam « institutio eorum quæ scitu necessaria sunt ad
sacram theologiam addiscendam1 ; eadem ratione a cl.
C. Schæzler1
2 vocabatur introductio in s. theologiam dogma­
ticam'; vocatur denique apologetica tum ex natura rei
tum ex fine operis (cf. supra, a. 1, n. 5).
VII. De necessitate et utilitate scientiae apologeticæ. —
Scientia apologetica qua veritas Ecclesiæ defenditur, omni­
no neccessaria est ac præsertim nostris temporibus utilis­
sima. Prob.
1° Ut apologia vel defensio. Divina enim institutio
atque auctoritas Ecclesiæ, nostris præsertim temporibus,,
quam maxime impugnatur ; ita ut fides multorum inde·
pereat : unde opus est, refutare argumenta adversariorum
et vera fundamenta auctoritatis Ecclesiæ positive demon­
strare. lam vero adversarii Ecclesiam impugnant non tan­
tum argumentis vulgaribus, sed simul mediis scientificis,
immo omnis quasi scientia historica, exegetica, religiosa
et philosophica protestantium et incredulorum in hoc
denique tendit ut auctoritas Ecclesiæ labefacta pereat3.
Inde defensio scientifica omnino necessaria est.
2° Ob dignitatem Ecclesiæ. Ecclesia est opus praeclaris­
simum Dei et Christi, regnum ipsius Dei incarnati, conti­
nens in se media salutis æternæ, ac summa majestate ful­
get. Itaque, si quod institutum inter homines existons, si
veritas quædam defensionem ac investigationem meretur,
certo Ecclesiæ veritas præ omnibus eam meretur ac vin­
dicat. Simul inde dignitas apologiæ Ecclesiæ patet : quodsi
1. Card. Zigliara, Propædenlica, proœmium, n. 1.
2. C. Schæzler, Introductio, Præfatio.
3. Ita e. g. G. Krueger, Was lieisst und zu ivelchem Zwecke
studierl nam Dogmengeschichle ? (1895), hunc finem historiæ dog­
matum statuit, « ut discamus ne dogma cum Evarjgelio confun­
damus » (p. 55) et sub nomine dogmatis, ut ipse (1. c.) notat, doc­
trinam ab auctoritate ecclesiastica propositam intelligit. Similiter
A. Harnack, tanquam principale intentum historiæ dogmatum
declarat, ut ostendatur origo et sors humana dogmatum Ecclesiæ
catholicæ {Dogmengeschichle, I, Prolegomena, § 1).

ænim defensores patriæ merito summo habentur honore,
«pianto maiore digni sunt honore ii qui matrem nostram
spiritualem defendunt1.
3° Ex parle scientiæ theologicæ. S. Thomas docet ;
« Inferiores scientiæ nec probant sua principia nec contra
negantem principia disputant sed hoc relinquunt superiori
scientiæ : suprema vero inter eas, sc. metaphysica,
disputat contra negantem sua principia... Unde sacra
doctrina (i. e. theologia), çum non habeat superiorem
(sc. scientiam), disputat cum negante sua principia1
2 ».
Est igitur officium proprium theologiæ, ut est scientia,
defendere sua principia. lam vero dogma de institutione et
auctoritate divina Ecclesiæ est unum ex principiis theo­
logiæ, immo principium quoddam fundamentale et quasi
generale, cum omnia dogmata catholica per magisterium
infallibile Ecclesiæ proponantur. Secundum enim fidem
catholicam » fide divina et catholica ea omnia credenda
sunt quæ in verba Dei scripto vel tradito continentur et
ab Ecclesia... tanquam divinitus revelata credenda pro­
ponuntur3 ». Quam maxime igitur ad theologiam pertinet,
et quidem propriissime, ut dogma de institutione et aucto­
ritate divina defendat, tum concludendo ex principiis fidei
si adversarius quædam principia fidei admittat, tum sol­
vendo obiectiones adversariorum qui revelationem divi­
nam non admittunt, tum denique argumentando ex signis
credibili tatis tum extrinsecis tum intrinsecis.
4° Ex munere pastorali sacerdotum. Sacerdotum munus
est, periclitantes iuvare, rebelles convincere, bonos confor­
tare, præsertim in fide. lam vero fides quot catholicorum
nostris temporibus periclitatur, quot obiectiones contra
Ecclesiam ventitantur, quot difficultatibus vel boni op­
1. Unde Ecclesia in Doctoribus Ecclesiæ quam maxime cele­
brat quod fidem et Ecclesiam efficaciter defenderint. Leo XIII in
Encyclica. Ælerni Patris : « Providentissimus Ileus, sicut ad Eccle­
siæ defensionem martyres fortissimos, magnæ anirnæ prodigos,
contra tyrannorum sæviliam excitavit, ita philosophis falsi
nominis aut hæreticis viros sapientia maximos obiecit qui revela­
tarum veritatum thesaurum etiam rationis humanæ præsidio
luerentur. »
2. S. Th., I, q. i, a. 8.
3. Concit. Vat., sees. III, c. m ; Denz. 1892.

primuntur ! Unde sacerdotes tum munere officii pastoralis
tum obligatione caritatis christianæ tenentur ut theologia
apologetica optime sint instructi, præsertim circa Eccle­
siam. Ista obligatio multo magis sacerdotes illarum premit
regionum, in quibus multi sunt protestantes vel increduli
vel ubi quacumque ex causa fides et praxis catholica dif­
ficultates vel pericula experitur.
VIII. Intentio auctoris, -r- Quibus ex rationibus et
nos praelectiones in Collegio Angelico de Urbe habitas
(ab anno 1910) publici iuris facimus, in utilitatem primum
auditorum, deinde, ut speramus, et aliorum. Inter munera
enim filiorum s. Dominici iam a Papa Honorio III enume­
ratur quod sint « pugiles fidei » (Bulla approbationis Ordinis
O. P.).
Pius XI vero in Allocut. d. 24 Mart. 1924 sequentia
protulit : « Catholicis omnibus gratiam habebimus maxi­
mam quotquot dissidentibus a se fratribus, divina gratia
instincti, ad germanæ adoptionem fidei viam munire
contenderint, præiudicatas convellendo opiniones, inte­
gram tradendo catholicam doctrinam, eamque discipulo­
rum Christi notam, quæ caritas est' in'se potissimum exhi­
bendo... »

ARTICULUS TERTIUS

De historia et evolutione apologiæ Ecclesiæ1

1. Apologia religionis christianæ et Ecclesiæ iam apud
Christum Dominum et apud Apostolos incipit (Μτ., xi, 5 ;
χπ, 25 ss. ; Joa., xv, 22 ss. ; Act. Ap., n, 22-24 ; m, 14-16 ;
I Cor., xv, 4) ; immo S. Petrus christianos adhortatur ut
sint « parati semper ad satisfactionem (προς απολογίαν)
omni poscenti vos rationem de ea quæ in vobis est spes »
(/ Pet., ni, 15)12.

2. Primum ludaei fidem et Ecclesiam catholicam impu­
gnaverunt. Contra illos christiani defendebant Christum
tanquam verum Messiam et Filium Dei, idque præsertim ex prophetiis V. T. impletis : inde simul Ecclesiam
tanquam institutum divinum contra synagogam vindi­
cant. Huc pertinent : S. lustini Dialogus cum Tryphone
adversus ludæos, Tertulliani Adversus ludæos, S. Cy­
priani collectio Testimoniorum adversus ludæos lib. Ill.
3. Pagani christianos impugnabant tanquam atheos,
ignavos, sceleratos, inimicos Cæsaris. Adversus huiusmodi accusationes religionem et Ecclesiam defendebant
Apologetæ secundi et tertii sæculi : lusiinus (I et II Apo­
logia), Aristides, Melito, Athenagoras, Tatianas, Theophylus Antiochenus, Tertullianus (Apologeticum, Ad Sca­
pulam, Ad Nationes), Cyprianus (Ad Demetriadem).
Doctrinam et vitam Christianam postmodum defendebant,
impugnantes simul doctrinam et vitam ethnicam : Cy­
prianus (Ad Donatum, De vanitate idolorum), Lactantius
1. C. Werner, Geschiclde der apologelischen und polemisehen
Literatur, 4 vols. Ratisbonæ, 1889 ; M. Grabmann, Die I.e.hrc des
Id. Thomas von derKlrche (ils Golleswerlc. Hegensburg, 1903, pp. 1470.
2. De modo argumentandi apologetico Christi et Apostolorum,
cl’. R. Garrigou-Lagrange, De. revelatione, I2, c. m, a. 3, § 3 s.

(Institutiones divinæ, Origenes (Contra Celsum), Eusebius
Cæs. (Praeparatio evangelica, Demonstratio evangelica),
S. Athanasius (Oratio contra gentes), Theodoretus Cyr. et
alii1. Praecipuum locum tenet opus S'. Augustini « De civi­
tate Dei », i. e. de civitate Dei quæ angelos et homines bonos
comprehendit, et de civitate terrena, inimica regno Dei.

4. Interim iam disputatio cum haereticis incipitur. Duces
sunt : S. Irenæus (Adversus hæreses), Tertullianus (De
praescriptione), Hippolglhus (Philosophoumena, Adversus
omnes hæreses vel Syntagma), S. Augustinus (De moribus
Ecclesiæ catholicæ et de moribus Manichæorum), S. Epi­
phanias (Hæreses vel Panarion). Alii S. Patres commu­
niter hæresim particularem impugnant, ut Arianismum
-(S. Athanasius), Nestorianismjim (S. Cyrillus Alex.), Manichæos, Donatistas, Pelagianos (S. Augustinus) : qua
occasione tamen simul totam doctrinam ac vitam Ecclesiæ
defendunt.
5. Post tempus patristicum Ecclesia defenditur contra
ludaeos (Isidorus de Sevilla, Rhabanus Maurus, Agobardus Lugd., Petrus Damiani, Hieronymus a. s. fide) et
contra Mahometanos (Petrus Venerabilis, Petrus Blessiensis, Raimundus Martini (Pugio fidei adversus Mauros
et ludaeos). S. Raimundus a Pehaforte Ο. P. scholam
apologeticam fundavit. Opus apologeticum principale
medii ævi est Summa de veritate catholicae fidei contra
gentiles. S. Thomæ Aquinatis. Contra humanistas diri­
gitur opus Savanarolæ 0. P. : Triumphus crucis s. de
veritate fidei12. Optimam « Summam de Ecclesia » card.
Turrecremata composuit.
6. Maxime tamen apologia Ecclesiæ post tempus refor­
mationis floruit : protestantes enim proprie et directe
institutionem et auctoritatem divinam Ecclesiæ negabant.
In Germania cum aliis (Eck, Cochlæus, Hosius, Lindanus)
1. De apologiis priorum saeculorum vide : Gr. Schmitt, Die
Apologie der erslen Jahrhunderle. Mainz, 890.
2. Gf. M. Glossner, Savonarola ais Apologel und Philosoph,
1898.

præsertim Ordines veteres Ecclesiam defendebant, ut
Augustiniani, Franciscani et Dominicam’1, postea nova
Societas lesu (Canisius). Invalescente vero protestan­
tisme theologi postmodum sub nomine controversiarum
principales partes et doctrinas, immo iam fundamenta
auctoritatis Ecclesiæ defendenda susceperunt : inter quos
eminent B. R. Bellarininus S. J. (Disputationes de contro­
versiis christianæ fidei adversus huius temporis hæreticos)
et M. Cano O. P. (De locis theologicis). Alia potissima
opera sunt : Becanus S. J., Manuale controversiarum huius
temporis ; Stapleton, De principiis fidei doctrinalibus ;
fratres Walchemburck, Tractatus generales de controversiis
fidei. Theologi scholastici communiter in tractatu de fide,
commentando, IIa IIae q. i a. 10 S. Thomæ, doctrinam de
Ecclesia proponunt atque defendunt : ita præsertim
D. Bannez. O. P., qui hac occasione tractatum integrum
de Ecclesia proponit (Comment, in IT, II, S. Thomæ),
Iohannes a S. Thoma O. P. (Cursus theologicus), Billuarl,
0. P. (Summa S. Thomæ, tract, de fide). Alii tamen data
opera Ecclesiam defendunt : Card. Gotti (Veritas religio­
nis christianæ, 1735-40), Concilia O. P., Bocaberli O. P1
2.
7. Sæc. xvii et χνπι in Anglia deismus et in Gallia
atheismus et materialismus et in Germania ralionalismus
(« Aufklarung ») fundamenta vel remota fidei catholicæ
subvertere incipiebant : unde defensioni Ecclesiæ catholicæ
vel demonstrationi catholicæ addita est demonstratio
christiana vel evangelica (de authenticitate et veritate
Evangeliorum, de existentia historica Christi etc.) et
demonstratio religiosa (de existentia Dei, de spiritualitate
et immortalitate animæ humanæ, de religione, de possibi­
litate et veritate miraculorum et revelationis) : quæ
divisio apologeticæ hucusque communiter servatur. No­
tandum est denique quod hoc tempore apologiis succedit
apologetica proprie dicta, i. e. tractatio systematica de fun1. N. Paulus, Die. deulschen Dominileaner im Kampfe gegen
Luther, 1903.
2. M. Grabmann, 1. c., p. 64, refert, opus manuscriptum fgnatii
Ciantes O. P., quod præsertim doctrinam S. Thomæ de Ecclesia
colligit.

(lamentis religionis christianæ, <lum apologiæ proprie, unum
vel plura dogmata directe et in se defendunt, licet quan­
doque sub ratione quadam generali1.
8. Defensio Ecclesiæ sive in forma apologiæ sive in
forma apologetica post Concilium Vaticanum maximos
progressus fecit. Dictum enim Concilium doctrinam de
constitutione Ecclesiæ, simul tamen de fide et ratione magis
determinate definiverat atque viam apologiæ Ecclesiæ
expresse indicaverat, docendo sc. quod « recta ratio fidei
fundamenta demonstrat », quod « revelatio divina externis
signis credibilis fieri potest » ideoque homines minime
« sola interna experientia aut inspiratione privata ad fidem
moveri » debent, quod Ecclesia « manifestis notis » suæ
divinæ institutionis a Christo Domino fuit instructa, « ut
tanquam custos et magistra verbi revelati ab omnibus
posset agnosci », immo quod Ecclesia per se ipsa «'magnum
quoddam et perpetuum est motivum credibilitatis et
divinæ suæ legationis testimonium irrefragabile ».

9. Quibus tamen non obstantibus, circa finem sæculi XIX
oi la est quæstio de methodo apologet icæ. Plures enim (qui
neo-apologetæ vocantur) censebant, methodum et argu­
menta tradita in apologetica esse quidem in se optima et
efficacia, attamen intelligent!® huius temporis hominum
minus accomodata, adeoque demonstrationem ex signis
extrinsecis supplendam vel saltem complendam esse per
argumenta intrinseca quæ non tantum intellectum sed
el voluntatem moveant : procedebat tamen ista senten­
tia ex præsupposita philosophia immanenti®1
2. Ita inter
alios .M. Blondel, Gh. Denis, L. Laberthonnière, H. Schell3.
1. Ita e. g. A. Weiss, Apologie des Clirisléniuins, 5 vol., (idem
et Ecclesiam catholicam sui» hac forma defendit : praxis et sequela
assidua et efficax doctrinæ christianæ et catholicæ culturam veram
semper promovit et necessario promovet, dum recessus a doctrina
et praxi Christiana semper cult uram corrupit et necessario corrum­
pit id quod per partes ostenditur) ; ergo religio Christiana et
cath'ilica est tutamen veræ culturæ adeoque vera religio.
2. De methodo apologetica Modernistarum, cf. Encycl. Pa­
scendi ; Denz., 2101.
3. Examen et criticam dictæ sententiæ vide apud de Groot,

Alii e contrario methodum apologeticæ traditam emendare
ac perficere cupiunt, reducendo sc. apologeticam ad theo­
logiam dogmaticam : ita præsertim A. Gardeil Ο. P. et
Reg. Garrigou-Lagrange, 0. P.1.

10. De reliquo apologia nec non et apologetica Ecclesiæ
necessario evolutioni, immo fluxui cuidam erit subiecta.
Nam a) adversarii Ecclesiæ successu temporum Ecclesiam
diversimode impugnant. Nec apologia multum valebit
qua; statum præsentem spirituum et scientiæ non atten­
derit. Inde apologetica successu temporum necessario
alias et alias partes Ecclesiæ magis defendit, alias et alias
obiectiones solvere debet, alia et alia argumenta, conditioni
intellectuali temporis proportianata, affert.
b) Obieclum defendendum est Ecclesia. Ipsa vero
Ecclesia successu temporum semper magis sese explicat
et perfectius cognoscitur. Quo autem res magis cognoscitur,
eo perfectius defendi potest: Unde præsertim nostris tem­
poribus, in quibus Ecclesia obiective magis est explicata
et subiective cognitio Ecclesiæ (præcipue post Cone.
Vatic.) est perfectior, apologia Ecclesiæ necessario facilior
et perfectior erit.
c) Apologia denique ut pars theologiæ ad officium Eccle­
siæ docentis pertinet ; unde Deus qui Ec lesiam suam in
omnibus illuminat, etiam opus apologeticum gratia et
illuminatione sua dirigit et adiuvat, ad maiorem perfec­
tionem Ecclesiæ et ad fidelium tutamen.
Inde explicatur factum quod apologia et apologetica
Ecclesiæ est in continuo quodam fluxu. Methodus et lineæ generales quidem sunt fixa ac determinata, in parti­
culari autem multa necessario variantur.
O. P., Summa de Ecclesia catholica3, q. i, a. 3 ; Christ. 1'i.sch
S. J., Theologische Zeilfragen (1900); P. Schanz, Ueber neue
Versuche der Apologelik (1897); M. Glossner, Apologelischc Tendenzen und Richtungen in lahrbuch /. Phil, und spek. Theol.
(Commer), iv (1890), p. 399-429.
1. A. Gardf.ii., La crédibilité et Γ apologétique? ; Η. GarrigouLagrange, L'apologétique dirigée par la foi, in Rev. Thom. 1919
p. 193-213; idem, L'apologétique et la théologie fondamentale, in
Rev. des sciences philosophiques et ihéologiques, 1920, p. 352 ss_
Cf. observationes contrarias, 1. c., 1922, p. 529 ss.

11. Elenchus auctorum. — Longum est enumerare
omnes auctores recentiores qui de Ecclesia scripserunt.
Primum hic veniunt auctores dogmatici qui communiter
tractatum de religione, de revelatione et de Ecclesia prae­
mittunt, ut Pesch, Tahquerey, Egger, Minges, etc. Tan­
tum opera quaedam principalia de Ecclesia et de locis theo­
logicis, et quidem latina, indicabo.
J.-V. Bainvel, De vera religione et apologetica, Paris,
Beauchesne, 1914.
J.-J. Berthîer, O. P., De locis theologicis, Taur., 1888.
Card. L. Billot, De Ecclesia Christi, Romæ, 1921.
R. Cercia, S. J., Tract, theol., tract. II : De roinano Pon­
tifice1, 1858.
Aem. Dorsch, S. J., Institutiones theol. fundament., vol. Il :
De Ecclesia Christi, (Enip., 1914.
Hil. Felder, Ο. Μ. C., Apologetica2, Paderb., 1920.
Card. Franzelin, Theses de Ecclesia Christi1, 1907 (opus
imperf.), Idem : De traditione et s. Scriptura.
R. Garrigou-Lagrange, 0. P., De revelatione per Ecclesiam
catholicam proposita2, Romæ, 1920.
V. De Groot, 0. P., Summa apologetica de Ecclesia catho­
lica3, Ratisb., 1906.
M. d’Herbigny, S. J., Theologica de Ecclesia, Par., 1920-21.
C. Mazzella, S. J., De religione et Ecclesia prælecl., 1880.
G. Michelitsch, Elementa apolog.2, Graz., 1923.
J. Munclnill, De Ecclesia, Bare. 1914; idem, De locis
theolog., Bare., 1916.
Patr. Murray, Tract, de Ecclesia, 1860-63.
G. Van Noort, Tract, de Ecclesia Christi2, Amsteld, 1909.
Idem, Tract, de fontibus revelationis1, Bussum, 1920.
Ign. Ottiger, S. J., Theol. fund., tom. II : De Ecclesia
Christi, Frib., 1909.
Dom. Palmieri, S. J., Tract, de Romano Pontifice, 1902.
Car. Passaglia, S. J., De Ecclesia Christi, 1856.
G. Reinhold, Prælecliones de theol. fund., Viennæ.
\ug. Roskovany, De Romano Pontifice, 1867-1890.
nd. de San. S. J., Tract, de Ecclesia, 1906.
I.
Const, de Schæzler, Introductio in s. theol. dogm., Ratisb.,
1882.

R. Schiffini, S. J., De vera religione seu de Christi ecclesia,
Lenis, 1908.
Card. Segna, De ecclesise Christi constitutione et regimine,
1900.
Ant. Straub, S. J., De Ecclesia Christi, Œnip., 1912.
Virg. Wass 0. M. C., Repertorium theol. fund., Œnip.. 1921.
Guil. Wilmers, S. J., De Christi ecclesia, 1897.
Card. Zigliara, O. P., Propædenlica ad s. theologiam, Roinæ, 1897.
Cum facile sit, in operibus citatis et aliis ad omnes quæstiones positas invenire capitula correspondentia, singulis
locis tantum ex rationibus specialibus fontes principales
ulterioris informationis indicabimus.
12. Modus noster procedendi.
Primo ad omnes quaestiones doctrinam catholicam pro­
ponemus, non quidem ad probandum, sed ad determinan­
dam materiam : in defensione enim Ecclesiae constare
oportet quaenam proprie sit doctrina Ecclesiae circa seipsam, secus tota argumentatio esset extra viam ; denique
studiosi theologiæ imprimis doctrinam catholicam noscere
debent.
Secundo sententias contrarias adversariorum exponeihus,
ut sciamus quanam sub ratione Ecclesia impugnetur et
quodnam proprie sit punctum difficultatis.
Tertio statuitur thesis, adiectis (ubi necessarium fuerit)
explicationibus circa sensum theseos vel circa statum quaes­
tionis.
Quarto sequitur probatio, et quidem communiter : a) Ex
verbis et factis Domini (ex Evangeliis), b) ex doctrina et
factis Apostolorum (ex Act. Ap. et epistulis Apostolorum)1,
c) ex sententia et praxi veteris Ec lesiæ, præcipue ex s/ Pa­
tribus et Doctoribus ; d) denique ex ratione intrinseca
arguitur. Doctrina et praxis Apostolorum præcipue in
1. Argumentum ex Evangeliis et ex Aposlolico separalim trac­
tatur oh doctrinam communem adversariorum qui praetendunt,
doctrinam evangelicam vel saltem Domini iam ab Apostolis,
praesertim a Paulo, fuisse mutatam, immo corruptam.

testimonium veræ interpretationis Evangeliorum adduci­
tur, similiter doctrina et praxis veteris Ecclesiæ in testi­
monium veræ doctrinæ Christi et Apostolorum, ita ut
triplex istud argumentum intrinsece sit connexum. Denique
quoad S. Patres præsertim Patres et scriptores priorum
Ecclesiæ sæculorum considerabimus, quippe de quorum
sententia maxime disputatur.
Quinto argumenta adversariorum solvuntur1.

I. ILa proprie modum procedendi S. Thomæ sequimur, qui
primo proponit quæstionem, secundo argumenta contraria, tertio
tliesim, quarto argumentum, quinto solutionem obiectionum.
Similiter in toto tractatu doctrina Doctoris communis specialiter
consideratur et adducitur.

CAPUT II

De causis Ecclesiæ
'Omnis res per suas causas maxime explicatur et de­
terminatur sicut et constituitur. Primo igitur de causis
Ecclesia* agemus. Sunt autem quatuor causæ rerum in hoc
mundo : efficiens, finalis, materialis, formalis. Ideo., trac­
tandum est :
1° de causa efficienti Ecclesiæ = de institutione divina
Ecclesiæ (art. 5-10) ;
‘2° de causa finali — de fine Ecclesiæ (art. 11) :
3° de causa materiali
de membris Ecclesiæ (art. 12) ;
4° de causa formali
de conslilulione Ecclesiæ (art. 1316).
Præmittitur expositio significationis nominis « Ecclesia »
(art. 4).
ARTICULUS QUARTUS

De nomine « Ecclesia a1

1. .Nomen « Ecclesia » est vox græca, deprompta a
verbo έκκαλέω = convocare. In literatura græca profana
significat comitia populi quæ in republica habebantur et
per præconem convocabantur (Thucyd. de bello Pellop., 1,
■87). In S. Scriptura V. T. sæpe (95 vicibus) legitur apud
LXX ad vertendas voces hebraicas Qtiâhâl vel Lahaquâh :
ita significat quandoque coetum quemcunque hominum,
etiam malorum (« odivi ecclesiam malignantium », Ps. xxv,
5), at communiter convocationem vel ccetum Israel, ut
M.

1. Cf. S. Vosté, Ο. P., Comment, in ep. ad Eph., p. 37-39 ;
d’Herbigny, Theologica de Ecclesia, I, p. 34 s.

populi electi a Deo {Dt., iv, 10; ix, 10; xvm, 16; xxxi,
30). Apud Sirach legitur : « (Sapientia) in ecclesiis altissimi
aperiet os suum » (xxiv, 2) vel « omnis ecclesia sancto­
rum » eleemosynas iusti ennarrabit (xxxi, 11).
2. In S. Scriptura N. T. nomen « ecclesia », tribus vici­
bus exceptis (cf. Aci., xix, 32 : « erat ecclesia confusa »
sc. paganorum), cœtum christifidelium significat, sive
alicuius domus (« Salutate Nympham et quæ in domo
cius est Ecclesiam » — Coi., iv, 15), sive alicuius civitatis
{Act., vin, 1) : « Facta est autem in illa die persecutio ma­
gna in ecclesia quæ erat lerosolymis » ; I Cor., i, 2 : « Eccle­
sia Dei quæ est Corinthi » ; Thess., i, 1 etc.), sive totum
cœtum christifidelium {I Cor., x, 32) : « Sine offensione
estote ludaeis et Gentibus et Ecclesiæ Dei » ; ib., xn. 28 :
« Quosdam quidem posuit Deus in Ecclesia primum aposto­
los... » ; Eph., i, 22 : « Ipsum dedit caput supra omnem
Ecclesiam — κεφαλήν ύπερ πάντα τή έκκλησίφ — Mt., XVI. 18:
« super hanc petram ædificabo Ecclesiam meam »), sive
actualem conventum christifidelium (I Cor., xi, 18 : « con­
venientibus vobis in ecclesiam » ; Aci., xn, 5 ; xiv, 27),
sive fideles præpositis subditos {Act., xx, 28).

3. Itaque a tempore Apostolorum nomen « Ecclesia » esi
nomen proprium coetus christifidelium, sive partialis,
sive universalis. Qui usus apud S. Patres ac deinceps
perseverat. In Didache legitur oratio : « colligatur ecclesia
tua a finibus terræ in regnum tuum » (ix, 4) ; in I ep.
Clementis » Ecclesia Dei quæ Romæ peregrinatur « salutat
« ecclesiam quæ Corinthi peregrinatur » (Inscrip. ; cf. xliv,
3 ; xlvii, 61 ; similiter S. Ignatius Ant. in diversis epistulis :
ipse quoque primus nomine « ecclesiæ catholicæ » utitur
{Smyrn., vm, 2). Mox tamen nomine ecclesiæ non tantum
coetus christifidelium in terra viventium, sed communi­
tas omnium ab initio mundi in Deum credentium signifi­
catur.
4. lam sic dicta II ep. Clementis loquitur de « ecclesia
prima spirituali quæ ante solem et lunam condita est »,
qua; «a principio» erat, «apparuit autem in novissimis die-

bus » (xiv> 1> 2; cf. cap. n)1. S. Augustinus, explicando
symbolum, particulam « sanctam ecclesiam » intelligit de
« ecclesia universa in coelo et in terra » (Enchirid., xn, 56),
proindeque distinguit inter ecclesiam quæ in cœlo est,
« quæ in sanctis angelis et virtutibus Dei est ecclesia (xv,
57, 61), et inter ecclesiam « quæ ab illa peregrinatur in
terris » (xv, 61).

5. S. Thomas sequitur Augustinum. Explicando quo­
modo Christus sit caput Ecclesiæ, sub nomine Ecclesiæ
intelligit tum angelos beatos tum homines « a principio
mundi usque ad finem ipsius» (S. Theol., III, q. vm, a. 1,
3. 4). Cum S. Augustino tamen distinguit duplicem statum
Ecclesiæ : « Ecclesia secundum statum viæ est congrega­
tio fidelium, sed secundum statum patriæ est congregatio
comprehendentium » (III, q. vm, a. 4 ad 2) ; similiter di­
stinguit Ecclesiam militantem ab Ecclesia triumphante
(C. G., iv, 76), et Ecclesiam modernam ab Ecclesia pri­
mitiva (Z Seni., d. 16, q. i, a. 2 ad 2). Denique ita distin­
guit : « Nomen Ecclesia· dupliciter accipitur : quandoque
enim nominat tantummodo corpus quod Christo coniungitur tanquam capiti... alio modo accipitur Ecclesia secun­
dum quod nominat caput et membra coniuncta » (ZF Seni.,
<1. 49, q. iv, a. 3 ad 4).

6. Post tempus reformationis usu venit distinctio Eccle­
siæ in militantem, purgantem et triumphantem ; militans
iterum distinguitur in eam quæ erat sub revelatione pri­
mitiva, sub lege et sub gratia.
Nostris temporibus, nisi aliquid addatur, nomen Eccle­
siæ quasi exclusive ad denominandum coetum christi fi­
delium post Christum applicatur : ita est sermo de histo­
ria Ecclesiæ etc. Abusive tantum quidem moderni de « ec­
clesia » buddhistica vel theosophica loquuntur. Notandum
tamen est quod non raro, præsertim apud politicos et
similes, nomine Ecclesiæ auctoritas vel regimen Ecclesiæ
J. Cf. Heb., xii, 23 : « ecclesia primitivorum (πρωτοτόκων) qui
«onscripti sunt in coelis ».
t

(Papa, episcopi) significatur. Metonymice denique locus
ubi fideles congregantur, Ecclesia vocatur.
Linguæ latinæ modcrnæ nomen ecclesiæ retinuerunt :
chiesa, église. Linguæ vero originis germanicæ et slavicæ
aliud nomen habent, derivatum a κυριακή vel κυριακόν,
i. e. dominicum1 ; inde : Kirche (sæc. ix chiricha), church.

I. Alii deducunt ab ερκος (orbs) vel ex fonte semitico : cf. GlaWoher kommt das Wort Kirche ? München, 1901 ; idem, Kirche
weder griechisch noch slawisch, München, 1901.
si:u,

R.

SECTIO I

De institutione divina Ecclesiæ
ARTICULUS QUINTUS
Doctrina catholica
et sententiæ contrariæ de institutione Ecclesiæ

I. Quaestio de institutione Ecclesiæ est prima et fuinda^
mentalis. — Est prima quæstio, quia institutio divina
Ecclesiæ ab adversariis quam maxime negatur, præsertim
nostris temporibus, et quidem sub ratione generali : antea
quidem disputabatur, utrum papatus vel episcopatus vel
aliud officium ecclesiasticum divinitus institutum essset,
nunc vero omnino generaliter quæritur, utrum Christus
aliquam societatem, qualis est Ecclesia, instituerit. Unde
et nos primo generaliter ostendemus quod Christus re vera
Ecclesiam tanquam veram societatem instituerit. Eadem
quæstio simul est fundamentalis. Nam una ex parte : ]probata semel institutione divina Ecclesiæ, omnia alia viriualiter sunt probata : etenim societati a Deo institutae
credendum et obtemperandum est ; altera ex parte oimnes
quæstiones particulares quæ sequuntur, non sunt nisi
particulares demonstrationes institutionis divinæ Eccleisiæ.
Quibus ex rationibus istam quæstionem paululum fuisius
tractabimus.
1° Doctrinam catholicam et sententias contrarias siimul
cum statu quæstionis de institutione Ecclesiæ proponeimus
(a. 5) ;
2° argumentum ex doctrina Euangeliorum de rejgno
coelorum afferemus (a. 6) ;
3° argumentum ex voluntate et ex missione Chiristi
(a. 7) ;
4° argumentum ex ecclesiis apostolicis et specialiter’ ex
Ecclesia Hierosolymitana (a. 8) ;

5° argumentum ex doctrina et factis S. Pauli (a. 9) ;
6° denique argumentum ex testimonio veterum et ex
præscriptione (a. 10).
Qua occasione simul conspectum brevem doctrinæ
S. Scripturæ de Ecclesia, specialiter de institutione Eccle­
siæ, proponemus1.
II. Dogma catholicum. — Cone. Vatie, definivit :« Pas­
tor æternus et episcopus animarum nostrarum, ut saluti­
ferum redemptionis opus perenne redderet, sanciam aedi­
ficare Ecclesiam decrevit, in qua veluti in domo Dei viventis
fideles omnes unius fidei et caritatis vinculo continerentur »
(sess. IV, D. 1821). Atque in luramenlo contra errores
Modernistarum expressius statuitur : « Firma pariter fide
credo Ecclesiam, verbi revelati custodem et magistram, per
ipsum verum atque historicum Christum, cum apud nos
degeret, proxime ac directo institutam eandemque super
Petrum, apostolicæ hierarchiæ principem, eiusque in ævum
successores ædificatam ».
III. Sententiæ contrariae. — Protestantes veteres ad­
mittunt quidem, Christum voluisse ut fideles sibi adhærentes societatem quandam fidelium instituerent, negant
autem Christum ipsum Ecclesiam instituisse eiusque con­
stitutionem determinasse atque —et hoc maxime negant—
aliquibus hominibus potestatem sacram vel hierarchicam
contulisse, in successores transmittendam. Idem tenent
protestantes recentiores qui « conservativi » dicuntur, ut
præsertim in Prussia1
2.
2. Protestantes « liberales » uno ore proclamant, Christum
nullo modo nec intendisse neque instituisse ecclesiam
1. Harnack quidem aliquando scripsit, paucos tantum textus
S. Scripturae a catholicis in favorem propriæ sententiæ vocari
posse ; e contra tamen quasi tota Scriptura N. T. directe vel
indirecte doctrinam catholicam de Ecclesia personat. Tantum­
modo S. Scriptura alias per formas et conceptus nos de Ecclesia
«■docet ac theologia vel doctrina moderna. Oportet igitur deter­
minare conceptus et formulas quibus S. Scriptura Ecclesiam nobis
præsentat. Inde denique iudicare possumus de veritate doctrinæ
et conceptus nostri temporis.
2. Gf. Realenzyklopadie. f. prot. Rei. u. Kirche, x3, 318.

quæ foret societas humana cum institutis, formis ac nor­
mis determinatis1. Inde originem Ecclesiæ catholicæ ex
causis historicis et humanis explicare conantur1
2. Atque
sic rem explicant.
Discipuli Christi, lesum Messiam tenentes, tanquam
fratres inter se communicaverunt ; sese consideraverunt
tanquam hæredes promissionum ac vitam tam propriam
quam communitatis Spiritui Sancto dirigendam commi­
serunt. Petrus, primus Hierosolymis communitatem quandam collegit sociorum qui Christum ut Messiam agnosce­
rent et ad ccenam ultimam Domini celebrandam simul
convenirent quin tamen synagogam relinquerent (ludaeochristiani, Petrinismus). Ex altera parte Paulus Christum
non tantum inter judaeos et proselytas sed simul inter
ethnicos prædicavit. Pauli fuit opus ut ecclesia a synagoga
separaretur. Attamen nec ipse communitatibus Christianis
nec instituta nec cultum nec, legem determinavit. Omnia
membra, viri ac mulieres, eiusdem iuris fuerunt. Unusquis­
que « spiritum » suum habuit (Paulinismus). Itaque com­
munitates Christian® primitive fuerunt ad invicem independentes ac sui iuris ; singulæ vero typus ac imago eccle­
siæ idealis ; Christiani communicaverunt tamen inter se
ac se tanquam membra unius corporis consideraverunt.
Exspectatio eschatologica, i. e. proximi adventus regni
Christi, et « enthusiasmus » totam vitam determinaverunt,
servata plena singulorum libertate.
Attamen necessitates practicæ, sc. cultus, disciplinæ,
communicationis cum aliis communitatibus, etc. tum
simul exemplum aliarum communitatum religiosarum ad
constituendos magislralus communitatum coegerunt. Ita­
que presbyteri, episcopi ac diaconi instituti fuerunt, ita
tamen ut apud communitatem remaneret potestas deposi­
tionis magistratuum nec non potestas disciplinaris.
1. Ita loco omnium : G. Krueger, Handbuch der Kirchengeschichle, 1911, I, 56 : « Jesus hat bei seiner Predigt vom Gottesreich
nicht an die Stiftung einer Kirche, d. h. einer menschlichen Gemeinschaft mit Rechtsordnungen und einer Verfassung gedacht. »
2. « Die Frage, wie die katholische.Kirche... dieses milchtige
Wesen... entstanden ist... gehOrt zu der Râtseln, die die Forschung erst langsam zu lOsen vormocht hat. » G. Krueger, Dreieinigkeit, p. 17.

Decursu denique sæc. IL, orta est, ut aiunt, « ecclesia
catholica », i. e. ecclesiæ particulares, hucusque autonomæ,
in unam ecclesiam magnam coaluerunt, quæ simul tam­
quam « institutum divinum » declararetur.
Tanquam causæ huius evolutionis recensentur : pugna
éontra hæreses gnosticas, persecutiones ex parte imperii
romani, studium unitatis, influxus hellenismi (Harnack),
sacerdotium ac doctrina ecclesiæ V. T. (Seeberg), imita­
tio imperii romani etc. Itaque secundum historicos protestanticos factum est ut episcopi tanquam successores
Apostolorum ecclesiis dominarentur, certa regula fidei
statueretur (symbolum baptismi), spiritus « extingueretur»,
communitates hucusque penitus liberæ in institutum
quoddam iuridicum converterentur : inde origo veteris
ecclesiæ catholicæ secundum Protestantes^
In particulari auctores protestantici Jin explicanda ori­
gine ecclesiæ catholicæ non parum discrepant.
Secundum .4. Sabatier Christus tantum religionem mora­
lem et interiorem suasisset (« la religion d’esprit »). Inde
etiam primitiva Ecclesia non fuisset nisi adunatio quædarn
spiritualis, singulæ ecclesiæ fuissent fraternitates, distinc­
te quidem, sed ab invicem independentes, unitæ in eodem
spiritu, in eadem vita religiosa, in eadem spe (communio
interna animorum), ordinis idealis et transcendentis. Tem­
poribus tamen procedentibus et aliis generationibus subsequentibus necessitas vitæ præticæ et concretæ Ecclesias
particulares coegit ut constitutionem hierarchicam acci­
perent, ita ut unitas moralis et interna in unitatem corporis
socialis et visibilis transiret1.
Secundum A. Harnack Ecclesia non esset institutum
Evangelii, nam Evangelium solum « patrem benignum »
edoceret in cuius igitur experientia tota « essentia christia­
nismi » reponenda est. Itaque Christus in suis parabolis
1. « Ce qui était transcendant dans la foi d; Jésus et des apôtres
devient une société historique et visible. L’idéal et le réel se
confondent. Dieu veut régir le inonde par son Eglise et l’Eglise
règne par son hiérarchie. Le catholicisme est fondé. » Les religions
d’autorité el la religion de l'espiil (Paris; 1904), p. 141 ; cf. 1. 1, ch. π ;
idem, L'Eglise, p. 47-83 ; idem, Esquisse d'ujie philosophie de la
religion (Paris, 1897).

tantum essentiam religionis respexisset ac religionem iudæoruin nullo modo inutare voluisset, i. e. institutionem
Ecclesiæ minime intendisset. At Paulus finem legis et
religionis mosaics docuisset et aliis persuasisset, ita ut
ecclesias Christianas a synagoga separaret, quin tamen
adhuc ecclesiam proprie catholicam constituisset. Tamen·
post separationem a synagoga organisatio religiosa neces­
sario evenit, nam nulla religio absque corpore manere
potest (« Korperlos kann keine religiose Bewcgung bleiben »). Inde Ecclesia introducta fuisset, sc. apparatus
exterior (ius, disciplina, cultus, doctrina), ita quidem ut
ille apparatus mox pluris quam vita interior æstimaretur.
Itaque Ecclesia catholica apud græcos introducta fuisset,
tanquam effectus christianismi et hellenismi, in unum con­
fluentium1.
Secundum R. Seeberg, ecclesia catholica orta est tanquam
transformatio ecclesiæ iudaicæ, synagoga erat exemplar
constitutionis ecclesiæ catholicæ3.
Fr. Loofs opinatur : tempore succedente admissa sunt
criteria extrinseca, extrinseca sc. religioni et christianismo
primitivo, sc. doctrina fidei determinata (regula fidei),
canon S. Scripturæ et episcopatus vel hiérarchie8. G. Krue­
ger docet, traditionem humanam sensim ad dignitatem
divinam fuisse evectam, i. e. doctrinam ac instituta origi­
nis human® denique tanquam institutionis et auctoritatis
divinæ fuisse declarata4.
R. Sohin5*tanquam ex concesso a suppositione procedit :
christianismus primitivus non fuit catholicus, tamen
germen affuit, ex quo ecclesia catholica oriretur.
1. A. Harnack, Ifesen des Chrislentums, 9-11. Vorlesung ;idem,
Entslehung und Enlwicklung der Kirchenverfassung : « Urchrislentum und Katholizismus, p. 121-186 ; Dogmengeschichte, I.
2. R. Seeberg, Dogmengeschichte, 712 : « (Der Kirchliche Orga­
nismus) isl entslanden ais Umbildung der jüdischen Kirchenund Gemeindeordnung... Es ist cine Tatsache, dass der Grundniss zum Bau der Katholischen Kirche nach dem Muster der Synagoge hergestellt isl », p. 199.
3. F. Loops, Dogmengeschichte, § 19.
4. G. Krueger, Kirchen geschichte, § 15.
5. Ipsum sequilur plus minusvo, O. Scheel, Die Kirche ini
Urchrislentum, 1912·.

Similiter supponit : ecclesia esse nequit nisi corpus invi­
sibile, « spiritu et fide » tantum connexum, solis charisma­
tibus ordinatum : ecclesia est corpus mere « religiosum »,
minime autem iuridicum : civitas non terrestris, sed coe­
lestis. Mox tamen christiani ecclesiam, ut est res religiosa,
cum Ecclesia, quæ est institutum iuridicum, confunde­
bant. Itaque ius (humanum) in Ecclesia introductum est,
ecclesia empirica (vel corpus iuridicum) æquiparata et
identificata est cum Ecclesia Christi. Inde Sohm tanquam
causam et originem (simul tanquam essentiam, i. e. erro­
rem fundamentalem) Ecclesiæ catholicæ ponit » deificationem iuris humani », sc. quod ius humanum, contra
voluntatem Dei introductum, tanquam ius divinum tenea­
tur1.
Itaque protestantes doctrinam de divina institutione et
constitutione Ecclesiæ catholicæ tanquam errorem et
defectum principalem catholicismi declarant atque repro­
bant1
23
. Atque de facto hic stat quæstio fundamentalis
inter catholicos et protestanticos. Inde simul doctrina
modernistarum facile intelligitur, quippe quæ non est nisi
forma specialis doctrinæ protestanticæ.
3. Modernislæ* omnino institutionem divinam ecclesiæ ca­
tholicæ negant, immo tenent : « Alienum fuit a mente Christi
1. Kud. Sohm, Wesen und Ursprung der Katholizismus, 1909 ;
idem, Kirchenrechl, 1892· ; contra disputat A. Harnack, Entslehung und Enlwicklung der Kirchenverfassung, 1910, p. 121-186.
2. Inde orta est apud protestantes quæstio de essentia catho­
licismi. Sensus quæstionis est, quid denique Ecclesiam catholicam
ab aliis ecclesiis distinguat, quisnam sit error vel defectus funda­
mentalis Ecclesiæ catholicæ. Secundum diversam sententiam de
origine Ecclesiæ catholicæ auctores aliter et aliter respondent.
Tamquam essentiam catholicismi declarant : Krueger : tradi­
tionem divinam qua sc. doctrinæ et instituta humana tanquam
originiset auctoritatis divinæ teneantur (1. c.), Sohm : ius ecclesia­
sticum divinum, sc. quod iura humanitus instituta tanquam ius
divinum declaretur (1. c.) ; Harnack : hierarchiam, sc. quod magi­
stratus humani tanquam auctoritatis et institutionis divinæ
habeantur (Texte und Untersuchungen, II, 155). Denique tamen
secundum omnes protestantes essentia catholicismi reponenda
est in doctrina de institutione et constitutione divina Ecclesiæ
catholicæ. Cf. F. Heiler, Der Katholizismus, 1923, p. 595-659.
3. Cf. Loisy, Evangile et Egiise, cap. iv.

E< ·< lesiam constituere veluti societatem super terram per
longam sæculorum seriem duraturam ; quin immo in mente
('.Inisti regnum coeli una cum fine mundi iamiam adven­
turum erat1 ». Admittitur tamen a Modernises mediata
quædam institutio Ecclesiæ ex parte Christi inquantum
vita religiosa a Christo inducta decursu temporum et evo­
lutione quadam necessario ad ecclesiam constituendam
perduxerit. Quæ doctrina in Encycl. «Pascendi» ita reddi­
tur1
2 : « Ponunt eam (sc. Ecclesiam) ex duplici necessitate
oriri, una in credenti quovis, in eo præsertim, qui primo­
geniam ac singularem aliquam sit nactus experientiam,
ut fidem suam cum aliis communicet ; altera, postquam
fides communis inter plures evaserit, in collectivitate ad
coalescendum in societatem et ad commune bonum tuen­
dum, augendum, propagandum. Quid igitur Ecclesia ?
partus est conscientiæ collectivæ seu consociationis singu­
larium ». In particulari Loisy3 ponit iam pro tempore
Christi « communitatem » quandam Christifidelium, cum
distinctione inter collegium apostolicum et simplices di­
scipulos, immo Apostolis potestatem quandam « ordinis
socialis » attribuit. Post mortem Christi huiusmodi com­
munitas formam societatis religiosæ capessivit. Itaque
præsertim inter paganos communitates christianæ orie­
bantur ac mox ecclesiam a synagoga distinctam consti­
tuebant. Communitates regebantur per collegia presbyte­
rorum, præsidente episcopo : quæ forma vel organisatio
primitiva ac simplex successu temporum sese evolvit,
roboratur. Præsertim ob variarum dissensionem sententia­
rum (Gnosticismus) unitas ecclesiæ atque auctoritas epi­
scoporum, specialiter fomanorum, orta est. Ita secundum
Loisy Ecclesia ex Evangelio orta nataque atque ipsi
conformis esset4.

IV. Status quæstionis. — Quæritur igitur, utrum ipse
Christus Dominus Ecclesiam instituerit, sc. tanquam veram
societatem.
1.
2.
3.
■I.

Decrel. Lament., prop. 52.
Cf. Denz., η. 2091.
1. c.
De sententia sic dicta « charismatica » plura intra, art. 15.

Institutio voluntatem et actionem significat qua quis
societatem quandam vult, ordinat et effective consti­
tuit, sicut e. g. S. Dominicus Ordinem Prædicatorum
instituit. Institutio causam efficientem societatis signifi­
cat. Ab institutione distinguitur fundatio : qua societas
semel instituta vel constituta inter homines propagatur.
Plerumque institutio et fundatio alicuius societatis coincidunt ; Ecclesia vero a Christo quidem iustituta, fundata
vero ab Apostolis asseritur quippe qui societatem a Christo
institutam ac constitutam inter homines propagarunt ac
constituerunt, primum apud ludaeos (ecclesia Hierosoly­
mitana), deinde apud ethnicos : ita adhuc nostris tempori­
bus Ecclesia a Christo Domino instituta apud infideles
propagatur ac novæ ecclesiæ particulares fundantur.
Societas (humana) definitur : « adunatio hominum ad
unum aliquid communiter agendum1. » Ad societatem
(humanam) .veri nominis constituendam requiruntur igitur :
a) multitudo quædam hominum, ft) unio eorum (adunatio),
non quidem mere materialis vel fortuita, sed intenta et
formalis, adeoque moralis, c) in ordine ad finem communem
et determinatum — unde secundum diversum finem socie­
tates multiplicantur2 ; d) communiter agendum, i. e. non
viribus vel mediis propriis tantum, sed maxime mediis
societatis obtinendum : ad media societatis maxime aucto­
ritas pertinet.
Christus dicitur proximo et directe Ecclesiam instituisse
inquantum non tantum materiam præparavit (Christi fi­
deles) nec tantum ideam, consilium vel mandatum Eccle­
siæ instituendæ dedit, sed propria et expressa voluntate
atque actione propria Ecclesiam instituit.
Non quæritur adhuc de natura intima et specifica Eccle­
siæ, sed tantum, utrum secundum voluntatem ac decreI uni Christi societas veri nominis fuerit instituta.

V. Inde Thesis est : Christus Dominus proxime ac di­
recto Ecclesiam tanquam societatem veri nominis instituit.

1. S. Thomas, Opusc. c. impugnantes religionem, c. m.
?. S. Thomas, I. c.

ARTIC ULUS SEXTUS

Divina institutio Ecclesiæ probatur
ex doctrina Evangelii de regno coelorum

Fatentibus, immo insistentibus adversariis1, Christus
doctrinam de Ecclesia maxime sub nomine regni coelorum
ve.l regni Dei proposui!.. Neque aliter fieri potuit. Christus
enim, proclamando, se esse Messiam praenuntiatum, expli­
care debuit ludaeis, quale foret regnum messianicum :
quod omnes intelligebant sub nomine regni coelorum vel
Dei. Inde primum argumentum erit ex doctrina de regno
coelorum.
i. Argumentum. — Secundum Evangelium Christus
tanquam opus proprium declarat, constituere regnum
coelorum super hanc terram.
Atqui huiusmodi regnum coelorum :
a) est Ecclesia, et
b) societas veri nominis.
Ergo institutio Ecclesia· ut societatis veri nominis est
opus proprium Christi, vel Christus directo et proxime
Ecclesiam tanquam veram societatem instituit.

11.
opus
quin
talis

Prob. maior : Chiintus adventum regni Dei tanquam
suum annuntiat-.
< Nullum dubium esse potest
annuntiatio regni i odorum* sit. doctrina fundamen­
prindicutionis Christi4 ».

I, Cf, Infra, a. t» «».
·. IImiimainn, Ihm llilvh liollrn in </<·»· m. Sc.hri/t. Bibi. Zt., Heft
4-h,'
.1 Apud MI .......lui l'oiiiiinilvr regnum colorum », apud alios
10 uiigcilMlas regniiin ■■ I »«’l », quin apud ludaeos usus vocis
I ion» » non erui Iu ioiihuvI iidlno.
I, IIaiitmainn, I. <·., p. 3; 8. Thomas : « Cum Christus statini
In principio evuiigidicu· pnrdlcnlIonis dixerit : appropinquavit
11 gnuin cirloriini, I nil issimuin est dicere quod Evangelium Christi
non sit Evangelium regni ». 1· 11»®, q. evi, a. 4 ad 4.

In V. T. regnum Dei erat Israel, lahve eius rex (Exod.,
xix, 6 ; xxxiv, 6 ; Dt., vi, 4-10). Sed regnum novum in
tempore futuro expectabatur : regnum messianicum : de
quo omnes prophetae.
Huiusmodi regnum erit super terram, ante finem mundi,
tamen etiam ad alteram vitam sese extendit. Sub variis
figuris et metaphoris natura, status et conditio regni futu­
ri describitur : regnum messianicum ad omnes nationes
extenditur (Ez., xvn, 22-24 ; Dan., ii, 44 ; vu, 14) status
religiosus et moralis erit alius, perfectior (Ez., xxxvi,
24-27 ; xxxvii, 23-28).
ludaei doctrinam prophetarum vario modo interpreta­
bantur. Post exilium regnum sub imperio Thoræ vel
Legis mosaicæ expectabatur ; literature nationalis regnum
iudaicum et nationale, universum mundum complectens
sibi repræsentabat ; literature apocalyptica ætatem novam
ac meliorem ante finem mundi1.
In N. T. Joannes Baptista primus adventum regni
coelorum tanquam instantem adnuntiat : « Pænitentiam agite
quia 'prope est regnum coelorum » (Μτ., m, 1 s.). Parate
viam Domini ! lesus autem declarat : tempus venit :
« Exinde coepit lesus prædicare et dicere : pænitentiam
agite, appropinquavit enim regnum coelorum » (Μτ., iv,
17 ; cf. x, 7) ; « impletum est tempus et appropinquavit
regnum Dei » (Mc., i, 15 ; Lc., x, 9, 11). Itaque Christus
« circuibat totam Galilæam, docens in synagogis et prædicans evangelium regni » (Μτ., iv, 23 ; cf. Mc., i, 14;
Le.·, vin, 1) ; immo declaravit : « Oportet me evangelizare
regnum Dei qoia ideo missus sum » (Lc., iv, 43). Atque
deinceps tota prædicatio Christi est de regno coelorum.
Variis modis Christus naturam et conditiones regni coelo­
rum explicat. Negative expcctationein erroneam ludæorum reicit. Regnum coelorum neque erit regnum nationale
vel politicum : « Regnum meum non est de hoc mundo »
(Ioa., xvin, 36), neque erit regnum Legis mosaicæ — nam
Christus dat novam legem, sc. Evangelii, veterem legem
adimplet : « non veni solvere, sed adimplere » (Μτ., v,
17), neque erit regnum pure eschatologicum, sed e contra
I. I’. Lagrange, O. P., Le Messianisme chez les Juifs, Paris, 1909,

iam adest : « Ecce eniin regnum Dei intra vos est »(Lc.,xvn,
21), ab omnibus est amplectendum : « Quaerite primum
regnum Dei » (Mt., vi, 33).
Positive Christus regnum coelorum tanquam regnum Dei,
regnum supernaturale, in salutem hominum, immo tanquam
mysterium déclarât.
Regnum coelorum vel Dei est regnum vel dominatio Dei
in hominibus : inde enim regnum coelorum vel Dei vocatur ;
est regnum Christi : « Et ego dispono vobis sicut disposuit
mihi Pater, regnum » (Lc., xxn, 29) — unde Christus se
ipsum regem confitetur (Joan, xviii, 37 ; Mt., xxvii, 11 s.)
et Petro « claves regni coelorum » dare poterit (Mt., xvi, 19).
Regnum coelorum est regnum supernaturale atque pro­
prie donum Dei : « Placuit Patri, dare vobis regnum »
(Lc., xii, 32) ; est in salutem spiritualem hominum quibus
maxima bona affert et confert : in primis remissionem pec­
catorum, et quidem in forma nova (Joa., i, 29 : « Ecce
agnus Dei, ecce qui tollit peccatum mundi » ; Lc. xxiv,
47 : « Oportebat Christum pati... et prædicari in nomine
eius pænitentiam et remissionem peccatorum in omnes
gentes », Aci., n, 38 ; v, 31). Unde et ministri huius regni
potestatem habebunt remittendi peccata (Joa. xx, 23).
Media salutis praecipua erunt : baptisma in remissionem
peccatorum (Mt., iii, 11 ; xxvm, 19 ; Mc., i, 9 ; xvi, 16 ;
Lc., ni, 16; Joa., i, 33 ; Aci., n, 38), et Eucharistia (Mt.,
xxvi, 28 ; Mc., xiv, 24 ; Lc., xxn, 19 s. ; Joa., vi, 54 ss.).
Deinde Christus mysterium regni coelorum (Mt., xiii,
I l ; Le., vin, 10) variis ac multiplicibus figuris, metaphoris
ac parabolis explicat, comparando regnum coelorum homini
seminanti vel semini ipsi, grano sinapis, fermento, thesauro
abscondito (Mt., xiii per totum ; cf. Mc., iv, 30 ; Lc., xm,
18-22), homini rationem a servis suis exigenti (Mt., xviii,
23), patri familias operarios conducenti (Mt., xx, 1),
virginibus prudentibus et fatuis (Mt., xxv, 1).
Regnum coelorum licet principaliter sit effectus et donum
Dei, tamen cooperationem humanam subaudit. Regnum
cie lorum summo studio quaerendum est (parabola thesauri
absconditi -— Mt., xiii, 44 ss.), « vim patitur » et violentes
rapiunt illud (Mt., xi, 12) ; conditiones ingressus in regnum'
( <riorum sunt determinatæ — poenitentia, fides, baptismus

(Le., xxiv, 47 ; Mc., xvi, 16) ; regnum cœlorum imitatio­
nem Christi et observantiam mandatorum Dei et ChVisti
imponit (Μτ., vu, 21 ; χχνιιι, 20) ; denique regnum coelo­
rum labore Christi et Apostolôrum diffunditur.
III. Prob. prima pars minoris : regnum cœlorum super
hanc terram est Ecclesia.
n) Christus expresse regnum coelorum et Ecclesiam identifical : « Tu es Petrus et super hanc petram ædificabo
ecclesiam meam... et tibi dabo claves regni cœlorum » (Μτ.,
xvi, 18 s.)1.
Itaque Christus illud idem quod Ecclesiam vocat, modo
vocat regnum coelorum12.
b) Christus nullum aliud regnum constituit praeter
Ecclesiam ;
c) Cuncta quæ Christus de regno coelorum edocet, si­
militer de Ecclesia dicuntur ;
d) Vel ipsi adversarii identitatem « regni coelorum » et
« Ecclesiæ >> admittunt, licet negent, eiusmodi regnum cœ­
lorum esse Ecclesiam catholicam vel quamcumque socie­
tatem humanam.
Tamen regnum cœlorum et Ecclesia super Petrum
fundata non ex loto identificantur. Nam Ecclesia super
Petrum fundata ad hanc terram et vitam pertinet: est enim
fundata super Petrum, hominis huius vitæ et terræ, qui
« super terrain » ligabit et solvet, -— regnum vero cœlorum
erit etiam post finem temporis et in æternum.
Unde Christus duplicim statum regni cœlorum distin­
guit : unum quidem in hac vita mortali et super terram :
(piem proprie Ecclesiam nominat, et alium post hanc vitam
in quo erit béatitude æterna in visione Dei. Distinguitur
1. Notentur iam hic duo contra illos (pii textum Mt. xvi, 18,
19, interpolatum dicunt. Primo sc. hic textus omnino consonat
cæteris partibus Evangelii Matthaei de regno cœlorum ; secundo
iste textus formam propriam Matthaei habet, sc. regnum cœlorum :
interpolator romanus autem (ut communiter ab adversariis sup­
ponitur) non formulam vel expressionem iudaicam, sed aliam, græcis
et romanis magis consuetam, elegisset.
2. Immerito adversarii praetendunt quod S. Augustinus istud
primus vel solus supponat. Cf. Hartmann, 1. c., p. 40.

denique slalus finalis, sc. cum ecclesia terrestris finem
habtierit et sola ecclesia coelestis regnum coelorum vel Dei
constituet, in quo statu simul erit resurrectio gloriosa cor­
porum electorum : tanquam intermedium praecedet appa­
ritio gloriosa Christi (παρουσία) et iudicium finale.
Itaque opus proprium Christi est constituere super hanc
terram regnum caelorum quod est Ecclesia.
IV. Prob. altera pars minoris : regnum coelorum super
hanc terram quod est Ecclesia, est societas veri nominis. —
Prob. a) Ex vi nominis : « Regnum » coelorum sicut et
« Ecclesia » (quahal) ex vi nominis societatem significat.
Certe huiusmodi « regnum » regnum spirituale vel inter­
num, sc. dominationem Dei et Christi super animas et
corda hominum, non excludit, immo supponit, at simul
organismum socialem exprimit : ita etiam regna terrestria
unionem internam et spiritualem animorum quidem exi­
gunt, tamen primo et essentialiter organismum socialem
important. Huius regni Christus se regem declarat (Lc.,
xxiii, 3).
b) Ex natura regni messianici. Regnum coelorum est
regnum messianicum quod tum vi nominis tum secundum
prophetas naturam habebit veræ societatis.
c) Ex parabolis et figuris quibus natura regni caelorum
explicatur. Omnes parabolæ et metaphoræ quibus Christus
mysterium regni coelorum explicat, illud tanquam rem visi­
bilem, organicam repræsentant, ut figura agri, seminis,
sinapis, retis, vineae, fermenti, sagenae, thesauri abscon­
diti, etc.
d) Ex typo qui est synagoga. Veritas figuræ correspondes
debet. lamvero in V. T. figura et typus regni futuri erat
synagoga, quæ societas veri nominis fuit. Multo magis
igitur Ecclesia erit vera societas.
e) Ex nomine ei praedicatis Ecclesiæ. Christus regnum
coelorum super hanc terram proprie vocat Ecclesiam :
quale nomen vi significationis societatem importat. Unde
et ædificabitur vel fundatur a Christo, est Christi ut domini
vel capitis (« ecclesia mea »), est constituta in Petro, qui
potestatem accipit (claves) et simul promissionem indefectibilitatis (« portæ inferi non prævalebunt »).

Conclusio. — Quæ cuncta, sive singillatim sive maxime
collectim accepta, regnum coelorum super hanc terram adeoque Ecclesiam tamquam veram societatem demonstrant.
Totum Evangelium Ecclesiam tanquam a Christo institu­
tam personat : atque ita auditores Christi rem intellexe­
runt (sicut nec aliter intelligere potuerunt) et immediate
post Christum Ecclesia ut societas a Christo instituta in
historia, i. e. in rerum factis apparet.
V. Sententiæ contrariae de regno cœlorum. — Adver­
sarii vim argumenti ex doctrina Evangelii de regno coelo­
rum optime sentiunt : unde omnibus viribus istud argumen­
tum per interpretationem contrariam eludere conantur. Du­
plex præcipue interpretatio contraria proponitur :
1° Regnum cœlorum est regnum mere intrinsecum., morale
el spirituale : ita præsertim protestantes ;
2° Regnum cœlorum est regnum mere eschatologicum :
ita præcipue modernistæ, at simul multi protestantes.

VU. Sententia regni mere spiritualis. — Secundum doc­
trinam regni mere interioris et spiritualis «regnumcœlorum»
quod Christus intendit, est regnum morale, existit in cordi­
bus hominum, fidelium, est communio interna animorum
cum Deo. Secundum Harnack est experientia intima Dei,
patris benigni.
Quoad hanc interpretationem notandum est : certo
« regnum cœlorum essentialiter unionem cum Deo, renova­
tionem moralem, unionem fraternam fidelium importat,
attamen insuper unionem socialem et externam in vera
societate quæ est Ecclesia — ut probatum est.
Argumentum adversariorum principale desumitur ex
Lc., xvii, 20. 21 : « Non venit regnum Dei cum observa­
tione ; neque dicent : Ecce hic, aut ecce illic. Ecce enim
regnum Dei intra vos est. » At illis verbis minime asseritur,
regnum cœlorum fore exclusive in cordibus hominum,
certe enim non asseritur quod sit in cordibus pharisæomin quibus Christus loquitur, — sed pharisaei edocentur
quod regnum cœlorum non sit regnum politicum sicut
ipsi exspectabant, et quod regnum mcssianicum iam sit
præsens, iam apud ludaeos existens, utpote in Christo

Domino, in revelatione nova, in redemptione iam incepta
etc. (Cf. Μτ., xi, 5).
Sabatier et Harnack1 elementum sociale quidem legi­
timum tenent, tamen ut secundarium et accessorium, i. e.
ad ideam et essentiam regni coelorum minime pertinens. —
Attamen immerito organismum socialem tamquam ele­
mentum accessorium regni cœlorum declarant.
Ipse Christus tum elementum spirituale tum elementum
sociale tanquam constitutivum regni coelorum statuit.
Deinde « regnum Dei et cœlorum » primario non indicat
motum subiectivum <·,ordium versus Deum neque mutuam
hominum amicitiam, sed dominium vel dominationem
Dei et Christi super homines : quæ dominatio mediantibus
formis socialibus fit (sicut et in ordine naturali mediantibus
formis familiæ, dominii temporalis, societatis civilis).
Denique Sabatier, Harnack et Sohm organismum socialem,
præsertim auctoritatem in regno cœlorum tanquam elemen­
tum mere naturale et humanum adeoquc elemento spiri­
tuali omnino extrinsecum intelligunt, cum tamen totus
apparatus socialis et præcipue potestas socialis in regno
cœlorum tanquam ex institutione divina, tanquam ordina­
tio divina, tanquam effluxus dominii divini et instrumentum
dominationis Dei præsentetur : atque tali sensu proprie
Ecclesia divinitus instituta a catholicis asseritur12.

VII. Sententia regni eschatologici. — 1. Secundum doc­
trinam regni eschatologici3. (H.-P. Reimarus, J. Weiss,
A. Schweitzer, Schnitzer, Tyrell, Loisy) regnum cœlorum
foret regnum finale ei definitivum Dei, quod cum fine
1. A. Sabatier, Esquisse d'une philosophie de la religion,
Paris, 1897, 1. II, ch. n ; idem, De l'essence du christianisme, cf.
p. 183-194 ; A. Harnack, Wesen des Chrislenlums, 6. Vorlesung,
Absch. 3.
2. Etiam regnum cœleste Christi est regnum ordinatum et
sociale, licet ordinis superioris.
3. Sententia quæ dicitur eschatologica, est originis protestanticæ, immo rationalistic». Primus eam II. S. Reimarusproposuit :
(« Von dem Zwecke Jesu und seiner Jünger », pubi, a Lessing,
1778) ; .1. Weiss et A. Schweitzer eam excoluerunt. Hodie quamplurimi protestantes eam tenent ac maxime modernist» : ul­
timo F. Heiler, Der Kalholizismus, p. 19 ss.

mundi coincideret, quem finem mundi Christus ut proxime
instantem expectassct. Christus igitur ne cogitare quidem
potuisset Ecclesiam per orbem terræ diffusam vel per
sæcula duraturam ; e contra suasisset abdicationem mundi
et spem gaudiosam proximæ victoriæ iustitiæ divina*1.
2. Circa interpretationem istam respondendum est :
Jesus certo non tantum statum regni cœlorum super
hanc terram describit, sed simul statum in fine temporis
et in aeternitate : ita finis mundi vel status eschatologicus
includitur. At regnum cœlorum non tantum statum eschatologicum dicit : vel status in tempore ante finem mundi
non excluditur ; e contra Christus regnum cœlorum ut ad
tempus ante finem mundi pertinens edocet. Etenim regnum
cœlorum crescit (parabolæ agri, seminis, grani sinapis,
Mt., xiii) ; regnum Dei transit ad gentes (Mt., xxii, 1 ss. :
parabola convivii ; Mt., xxi, 43 : « Dico vobis : quia aufe­
retur a vobis regnum Dei et dabitur genti facienti fructus
eius »; Mt., xxviii, 19 : « Euntes docete omnes gentes »·;'
cf. Mc., xi, 17 ; xiii, 10 ; Lc., xxiv, 47) ; regnum Dei bonos
et malos comprehendit, divites et pauperes, tempus meriti
et demeriti (parabolai agri, seminis, zizaniæ, fermenti, sagenæ
apud Mt., xiii ; Mt., xi, 12 : « regnum cœlorum vim patitur » ;
Mt., xxvi, 11 : « semper pauperes habebitis vobiscum ») ;
immo tota figura ac præsertiin lex regni cœlorum (e. g.
sermo dominicus in monte apud Mt., v) periodum ante
finem mundi indicat.
3. In probationem suæ interpretationis modernistæ se­
quentia adducunt.
a) Mt., x, 23 ; xvi, 28 ; xxm, 36, 39 ; xxiv, 34 ; xxvi,
29, 64, Christus adventum suum gloriosum (parusiam)
viventibus adhuc auditoribus indicit. Respondetur : Chri­
stus illis locis victoriam suam gloriosam prædicit, quæ
victoria iam incipit in resurrectione gloriosa12, in constitu­
tione Ecclesiæ3, per conversionem multorum ad fidem
1. Loisy, Quelques lettres, p. 237 : « .J’ai nié quo Jésus ait, à
proprement parler, fondé une église avec ses organes de gouver­
nement et ses usages de culte... Le Christ n’a fait autre chose qu’an­
noncer l’avènement prochain du royaume des cieux. »
2. S. Thomas, Cornent, in Mt., ad 10, 23.
3. Idem, 1. c., ad 16, 28.

Christi1, per sanctificationem hominum virtute ac meritis
passionis Christi1
2, tum denique in adventu glorioso in fine
mundi perficietur. Ille igitur adventus Domini non tan­
tum parusiam in fine mundi, sed simul gloriam Christi in
.hoc tempore indicat.
Z>) Christus solis ludaeis prædicare voluit : « Non sum
missus nisi ad oves quæ perierunt domus Israæl » (Μτ., xv,
24), inde Apostolis præcepit : « In viam gentium ne abieritis»
(Mt., x, 5).
Resp. a) Ipse Christus homo solis ludaeis prædicavit,
committendo tamen Apostolis : « euntes docete omnes gen­
tes » (Μτ., XXVIII,· 19) ; b) antea quidem in missione qua­
dam præparatoria et exercitiva Apostolos ad solos ludaeos
miserat ; postea tamen Apostoli non in ludæa tantum
prædicabunt, sed erunt « sal terræ » et « lux mundi » (Μτ., v,
13, 14) ; non enim soli ludaei audient verbum Dei, sed
« multi ab oriente et occidente venient et recumbent... in *
regno coelorum » (Μτ., vin, 11). Inde Apostoli non tantum
in synagis flagellabuntur, sed ad præsides et ad reges du­
centur « in testimonium illis et gentibus » (Μτ., x, 17, 18).
Ita « prædicabitur Evangelium regni in universo orbe, in
testimonium omnibus gentibus : et tunc veniet consumma­
tio » (Mt., xxiv, 14), i. e. finis mundi.
c) Loisy in argumentum adducit messianismum ludæorum secundum quos regnum messianicum foret eschatologicum. At P. Lagrange3, Ο. P., inter literaturam rabbinicam et apocalypticam ludæorum distinguit : in littera­
tura apocalyptica messianismus est eschatologie,us, sed
tamen regnum ante finem mundi expectatur, in alia literatura messianismus nullo modo est cschatologicus : ita
simul in textu Dan., vii, 13, a inodernistis adducto. Deni­
que tempore Apostolorum communis fuit expectatio pro­
ximi adventus Domini, tamen omnes distinguebant etiam
inter regnum cœlorum eschatologicum et temporale.
d) Denique fautores prædicationis eschatologicæ prætendunt, textus illos qui expectationi finis proximi mundi
1. Idem, 1. c., ad 23, 36, 39,
2. P. Lagrange, O. P., in Rev. bibi., 1906, p, 382-411.
3. Le messianisme chez les Juifs.

ART. VI.

EVANGELIUM REGNI CŒLORUM

47

contrarii sunt, non esse verba Christi historici sed Christi
fidei, i. e. exprimere sententiam conscientise christianæ po­
sterioris temporis ; atque mentem veram Christi in solis
fragmentis primitivis reperiri quæ tantum expectationem
regni proximi enuntiarent.
ftesp. Negatur utraque pars, utpote gratis asserta. Chri­
stus enim ille « fidei », distinctus a Christo vero, est fictio
ipsa ; similiter fragmenta illa primitiva probari nequeunt,
saltem probari nequit, illa imminentem consummationem
sæculi ennutiare1.

I. Cf. Lagrange, O. P., in Rev. bibi., 1906, p. 382-411.

ARTICULIS SEPTIMUS
Institutio divina Ecclesiæ probatur
ex voluntate Christi expressa,
ex præceptis Christi et ex missione salvifica Christi

I. Argumentum. — Christus institutionem et naturam
Ecclesiæ primo quidem sub figura regni coelorum declarat :
idem tamen enuntiat :
A. Manifestando expresse voluntatem. Ecclesiæ instituendæ ;
13. Praecipiendo ea quibus Ecclesia constituitur ;
C. Inculcando missionem suam salvificam.

II. Probatur argumentum per partes,
A. Christus expresse declarat voluntatem instituendi
Ecclesiam. — Ita in merito celeberrimo dicto Mt., xvi,
18 : « Tu es Petrus et super hanc petram ædifïcabo eccle­
siam meam. » Quibus verbis Christus enuntiat :
a) est Christi voluntas explicita et definitiva quod Eccle­
sia instituatur, ædificetur, et quidam super Petrum ;
fi) huiusmodi Ecclesia erit Ecclesia sua, sc. ut instituen­
tis et domini ;
γ) Ecclesia erit vera societas, ut patet ex vi nominis
(supra, a. 6, n. 3, f.), ex promissione adiuncta (« portæ
inferi non prævalebunt adversus eam »), ex potestate Petro
conferenda (« tibi dabo claves regni coelorum »).
B. Christus ea præcepit quibus Ecclesia constituitur. —
Christus a) omnibus hominibus eandem ac determinatam
fidem præcepit; 3) eadem sacra instituta ordinavit ; γ) com­
munem auctoritatem instituit; o) distinctionem Ecclesiæ a
synagoga declaravit. Atque his omnibus Christus Ecclesiam
instituit.
Consequens patet. Antecedens prob.
a) Christus omnibus hominibus lotum Evangelium ut
credendum præcepit et imposuit. Mt., xxviii, 18-20, Chri­
stus Apostolis potestatum ac præceptum dat, « doce-

re oinnes gentes », « docere eos servare omnia quæcumque
mandavi vobis ». Idem Mc., xvi, 15 ; quo loco adiungitur :
« Qui crediderit et baptizatus fuerit, salvus erit : qui vero
non crediderit, condemnabitur » (v. 16). Etenim « qui sol­
verit unum de mandatis istis minimis..., minimus voca­
bitur in regno coelorum » (Mt., v, 19). Quibus verbis Chri­
stus evidenter fidem unam eandemque omnibus credendam
præcepit, tanquam legem communem'ac propriam regni
coelorum vel Ecclesiæ.
(i) Christus determinata sacra instituta pro omnibus
ordinavit : Ita principaliter baptismum : « Qui crediderit
et baptizatus fuerit, salvus erit » (Mc., xvi, 16 ; cf. Joa., m,
3) ; deinde Eucharistiam : « Hoc facite in meam commemo­
rationem » (Lc., xxii, 19) ; similiter solutionem et remissio­
nem peccatorum per Apostolos et per Petrum (Mt., xvi, 19 ;
xix, 18 ; Joa., xx, 23), correctionem per Ecclesiam (Mt.,
xvin, 15 ss.) et similia. Christus itaque ipse vitam socialem
Ecclesiæ determinavit1.
( γ) Christus visibilem auctoritatem instituit. Nam Chri­
stus primo Apostolis dat potestatem docendi omnes gén­
ies, iniungendo illis simul officium prædicandi Evangelium
et inculcandi mandata Christi (Mt., xxvni, 19, 20 ; Mc.,
xvi, 15, 16). Deinde Christus Apostolis tribuit potestatem
ligandi et solvendi in regno suo (Mt., xviii, 18 ; Joa., xx,
?3) ; similiter Petro specialiter eandem dat potestatem
( Mt., xvi, 19 ; Joa., xxi, 15). Denique Christus generaliter
\postolos eadem potestate instruit quam ipse a Patre
accepit : « Sicut misit me Pater, et ego mitto vos » (Joa.,
xx, 21). Quidquid est de natura huius potestatis (utrum
sc. sit potestas ordinis et sacramentalis an mera potestas
gubernativa vel oeconomica), certa Apostolis ex voluntate
• Jiristi potestas Ecclesiæ gubernandæ competit.
o) Denique Christus multipliciter distinctionem novæ
societatis religiosæ a synagoga manifestat. Etenim regnum
cu lorum ut venturum annuntiatur dum synagoga iam
adest;— Christus declarat se velle fundare Ecclesiam —
I. Quantum ad nostram quæstionem non agitur de natura intima
l.nplismi, Eucharistiæ etc., sufficit ostendere quod Christus sacra
qiiualnm instituta ordinaverit.

«super hanc petram ædificabo Ecclesiam meam»(MT., xvi,
18), ideoque simul novam legem Evangelii prædicat, nova
instituta ordinat ac novam auctoritatem instituit ; legem
veterem quidem non solvit, attamen adimplet (Mt., v,
17) ; potestatem Apostolorum nullo modo synagogæ subordinat, sed e contra ipsi opponit — « Tradent vos in
conciliis et in synagogis vapulabitis... propter me » (Mc.,
xiii, 9).
C. Institutio Ecclesiæ ex missione Christi salutifera
sequitur. — Opus quod Christus perficiendum suscepe­
rat oportet esse perfectum ac conditionibus et necessita­
tibus hominum proportionatum. Atqui homo naturaliter
inclinatur ad hoc ut in negotio communi societatem ineat,
inde maximam carpit utilitatem ac denique societate ad
finem suum consequendum indiget : inde enim tot inter
homines instituuntur societates, usque ad magnas socie, tates civiles. Opus vere quod Christus perficiendum susce­
perat, negotium commune respicit, sc. cultum Dei, salutem
animarum ac denique religionem. Unde Christus manda­
tum et opus suum imperfectum reliquisset nisi homines in
societatem religiosam coadunasset. Nec istam societatem
aliis instituendam relinquere potuit : opus enim principale
ad ducem ac principem pertinet et in aliis potestas et
auctoritas debita deficit. Atque hac ex ratione Christus
ipse regnum cœlorum vel Dei, i. e. regnum messianicum
vel Ecclesiam, instituere ac constituere voluit.

III. Corollarium : de serie actionum quibus Christus
Ecclesiam instituit1. — Ex prædictis sequitur, Christum
multiplici actione Ecclesiam instituisse.
1° Christus Ecclesiam instituendam præparat :
a) annuntiando adventum regni cœlorum et ædificationem Ecclesiæ (cf. art. 6) ;
b) declarando adimpletionem V. T. (Mt., v, 17) ;
c) explicando naturam, privilegia et officium Ecclesiæ
(parabolæ) ;
d) vocando duodecim quos postmodum in rectores
Ecclesiæ institueret.
1. Cf. Schill, Theol. Prinzipienlehre, § 64 ; Groot, I. c., q. n,
a. 4.

2° Christus Ecclesiam instituit :
a) conferendo Apostolis potestatem (Mt., xxvih, 18 ss.),
b} instituendo Petrum ut caput Ecclesiæ (Joa., xxi,
15 s.) ;
c) tradendo Apostolis regnum suum (Lc., xn, 29 ; Joa,
xx, 21) ;
d) sanctificando Ecclesiam per orationem ac denique
per sacrificium crucis (Joa., xvii, 19) ;
e) promittendo assistentiam suam usque ad finem mundi
(Mt., xxviii, 20) ;
/) mittendo Spiritum Sanctum promissum in die Pente­
costes (Act., c. n).
Proprie et definitive Ecclesia instituta fuit cum Christus
Petrum pastorem ovium suarum instituit et apostolis pote­
statem suam delegavit et regnum suum tradidit ; missio
vero Spiritus S. eSt complementum quoddam ultimum
Ecclesiæ, quasi sigillum ccelitus impressum.

IV. Obiectiones, — Adversarii vim argumentorum diversimodo eludere conantur.
Obiectio la. Vim primi argumenti A., sc. ex declaratione
expressa voluntatis Ecclesiæ ædificandæ, adversarii effu­
gere conantur, interpretando nomen « Ecclesia » in sensu
societatis mere internæ vel spiritualis vel psychologies.
Besp. 1. Nomen « Ecclesiæ » (quahal) vi significationis
propriæ et ex usu communi veram societatem humanam
significat (cf. art. 4).
Besp. 2. Christus declarat voluntatem ædificandi Eccle­
siam supra Petrum atque ideo Petro fit promissio potes­
tatis et assistentiæ divinæ. lamvero hoc nullum habet
• •risum si « Ecclesia » meram unionem spiritualem vel
i 11 ternam significaret.
Besp. 3. « Ecclesia » certe simul unionem quamdam inlernam significat, sc. in fide, in oboedientia erga Christum,
hi participatione gratiæ, etc. (ut ex argumento apparet),
nt non exclusive, sed unionem internam simul et externam,
i <■. in vera societate1.
I. Ifise Harnack (contra Sohm) insistit quod « Ecclesia » non
«ni rus pure spiritualis absque corpore sociali, quod « Ecclesia »
miti tantum « ideam » vel numerum iustorum sive prædestinato-

Obiectio 2a. Contra argumentum B. opponitur, Christum
nullam fidem determinatam, nulla sacra instituta commu­
nia, nullam communem potestatem instituisse.
Besp. Haec exceptio sufficienter per argumenta adducta
est explosa ac infra (art 13-16) adhuc magis refutabitur.
Obiectio 3a. Contra illud quod Christus distinctionem
Ecclesiæ a synagoga docuerit et institutionem novæ
societatis religiosæ intenderit, opponitur quod Christus
legem mosaicam observavit, auctoritatem scribarum et
sacerdotum legitimam declaravit.
Besp. Lex mosaica et per consequens auctoritas synago­
gae in suo vigore permansit usque ad mortem Christi vel
usque ad constitutionem definitivam ac completam Eccle­
siæ. Observavit autem hanc legem Christus ut Tudaeus
qui circumcisionem acceperat. Ad rem S. Thomas, Sum.
Theol., III, q. xl, a. 4 : « Christus in omnibus secundum
legis præcepta conversatus est. In cuius signum etiam vo­
luit circumcidi : circumcisio enim est quædam protestatio
legis implendæ.( Gal., v, 3). Voluit autem Christus secundum
legem conversari : primo quidem ut legem veterem appro­
baret ; secundo ut eam observando in seipso consummaret
et terminaret, ostendens quod ad se ipsum erat ordinata ;
tertio, ut ludaeis occasionem calumniandi subtraheret ;
quarto, ut homines a servitute legis liberaret. » Cf. III,
q. xxxvii, a. 1 ; III, q. xlvii, a. 2 ad 1 ; I, II, q. cvn,
a. 2.
Adversarii instant : Christus asserit se non venisse ad
abolendam legem mosaicam (Mt., v, 17-19).
Besp. Christus voluit inculcare : « Necesse est impleri
omnia quæ scripta sunt in lege Moysi et prophetis et
psalmis de me » (Lc., xxiv, 44). Ad rem iterum S. Tho­
mas : « Christus non venit solvere quia spiritualité!' im­
plevit. Implevit autem primo moralia...; secundo cæremonialia, figurarum velamen detegendo... ; tertio prophetias
in se completas ostendendo... ; quarto promissiones con-

rum dicit, sed simul societatem (« KOrperschaît ») et quod organistnus socialis ad essentiam « Ecclesiæ » pertinet (Entstehung
mid Entwicklung der Kirchenverfassung, p. 149 s.) : « Das Genossvnschaftliche, Korporalive kann auch vom sublirnsten Begriff der
Kirche nicht gelrennl werdetf », 1. c., p. 150.

linnando... ; quinio iudicialia per misericordiam temperan­
do... ; sexto consilia addendo... ; septimo promissiones
omnes eis factas de Spiritus Sancti missione et Filii incar­
natione persolvendo ». Comment in Matth., v, 17 ss. Cf. Ia
I lae, q. cvn, a. 2.
Harnack (1. c.), verba Christi increpatoria in pharisæos
(Μτ., χχπι), tanquam argumentum adducit. At immerito.
Nam Christus quidem vilia pharisæorum increpat, minime
vero potestatem sacerdotum, synedrii vel synagogæ negat,
certo minime characterem socialem et institutionem syna­
gogæ. Quo ergo iure Harnack concludit, Christum regnum
mere ideale intendisse ?
Harnack- iterum argumentatur :.Christus nullam mu­
tationem intendit (« Christus hat an keine Acnderung
gedacht »). Respondetur breviter : certo Christus minime
intendit mutare conditiones politicas, conditionem vero
religiosam quam maxime mutare voluit..Harnack nihil aliud
probat nisi quod Christus imperium civile erigere noluerit.
Obiectio 4a. Ad argumentum ex missione salvifica
Christi quidam respondent, negando possibilitatem socie­
tatis religiosae « iuridicæ ». Ita præsertim R. Sohm1 qui sic
argumentatur : Omnis societas vincula iuridica importat.
Atqui Ecclesia et ius sunt incompatibilia, quia ecclesia
creditur, non vero videtur et ecclesia invisibilis necessario
extra limites iuris ponitur. Ergo institutio Ecclesiæ socialis
a priori excluditur.
Resp. Ius mere humanum incompatibile est cum Ec­
clesia, transeat ; ius divinum, nego. Errat autem Sohm,
non reflectendo nisi ad ius humanum, auctoritate sc. et
evolutione humana introductum. Ad subsumptionem
negatur suppositum, quia Sohm Ecclesiam supponit tan­
quam merum numerum iustorum vel prædestinatorum :
talis ecclesia certo est extra « ius » posita, non tamen
ecclesia quæ est vera societas humana1
2.
1. B. Sohm, Wesen und Ursprung des Katholizismus, 1909 :
idem, Kirchenrecht, 1892 ; contra Sohm scripsit A. Harnack,
llntstehung und Enlwicklung der Kirchenuerfassung, p. 121-186.
2. Vel ipse Harnack, 1. c. p. 144-155, Sohm opponit : a) in tota
historia ius cum religione intime est connexum ; b) ius non tanluin obligationem externam (ius formale) sed simul voluntatem

Obiectio 5a. Alii religionem tanquam rem privatam et subiectivam considerant in qua societas intervenire non possit.
Besp. Religio, i. e. cultus et amor Dei, fides et servitus
Dei actus quidem personales eosque intimos exigit, tamen
ad illos recte perfecteque eliciendos homo a societate
adiuvatur eaque indiget ; insuper religio non tantum actus
internos, sed et externos habet ; denique religio est quidem
res privata inquantum est bonum ipsius hominis religiosi :
at ad hoc bonum consequendum et perficiendum homo
societatis auxilio utitur, sicut in aliis bonis personalibus
consequendis. Atque ex hac ratione Christus societatem
religiosam instituit.
Ex adverso Modernistæ peccant. Ipsi quidem necessi­
tatem societatis religiosæ admittunt, attamen hanc neces­
sitatem tanquam mere subieclivam intelligunt.
Necessitas tamen societatis religiosæ est simul obiectiva, i. e. ad ipsam religionem adiuvandam et perficien­
dam. Unde Christus, ut perfectam religionem institueret,
in propria persona societatem religiosam instituére debuit.
Modernistæ sicut et multi alii adhuc ex alio capite pec­
cant. Admittunt quidem necessitatem associatiationis reli­
giosæ fidelium, originem vero vel institutionem huiusmodi
societatis vel organismi socialis ad Christum reducere refu­
tant ; unde originem Ecclesiæ evolutioni historicæ, i. e.
hominibus attribuunt. Quodsi tamen institutio Ecclesiæ
inclinationi naturali hominum respondet, immo indicio
communi necessaria censetur, cur denique institutionem
Ecclesiæ Christo ipsi denegant ? Certe auctoris alicuius
religionis est, providere de iis quæ ad religionem illam neces­
sario pertinent, sicut est munus fundatoris regni alicuius
ut ipsi det formam ac constitutionem. Et Christus ad hoc
missus est ut regnum coelorum super hanc terram consti­
tueret !
Ultima denique ratio ob quam adversarii divinam Ec-

internam ad reddendum ius respicit ; c) conceptus Sohm quo
« ecclesia » ut res pure spiritualis, absque ullo organismo sociali
et externo concipitur, est contrarius conceptui antiquorum, immo
contrarius ipsi notioni « ecclesiæ », quia « ecclesia » non tantum
ideam communem nec tantum numerum prædestinatorum, sed
simul et essentialiter societatem dicit.

desiæ institutionem admittere nolint, est timor ecclesiæ
hierarchicæ : nam Ecclesia a Christo instituta, Ecclesia
quæ est regnum coelorum vel Christi, necessario erit hierarehice constituta. At de hac re infra, a. 13-16.

V. Conclusio. — Optime igitur docet Leo XIII :
« Quapropter mortales lesus Christus, quotquot essent,
<1 quotquot essent futuri, universos advocavit, ut ducem
se eundemque servatorem sequerentur, non tantum seor­
sum singuli sed etiam consociati atque invicem re animis­
que iuheti, ut ex multitudine populus existeret iure socia­
tus; fidei, finis, rerum ad finem idonearum communione
unus, uni eidemque subiectus potestati. Quo ipse facto
principia naturæ quæ in hominibus societatem sponte
gignunt, perfectionem naturæ consentaneam adepturis,
omnia in Ecclesia posuit, nimirum ut in ea, quotquot filii
Dei esse adoptione volunt, perfectionem dignitati suæ
congruentem assequi et retinere ad salutem possent. Eccle­
sia igitur dux hominibus est ad coelestia eidemque hoc est
munus assignatum a Deo ut de iis quæreligionem attingunt,
videat ipsa et statuat et rem Christianam libere expediteque iudicio suo administret1. »

I Encycl. Satis cognitum (de unitate Ecclesiæ), 29 lunii 1896.
I il 1 lenior, IV, 269 s.

ARTICULUS OCTAVUS

Divina institutio Ecclesiae probatur ex Ecclesia Apostolorum
et specialiter ex Ecclesia Hierosolymitana

Supposito quod Christus Ecclesiam instituerit, illa ne­
cessario in doctrina et in actis Apostolorum apparere
oportet. Id quod de facto accidit ac facile probatur, licet
contradicentibus adversariis. In hoc articulo ostendemus :
primo factum generale Ecclesiæ Apostolorum, secundo
factum Ecclesiæ Hierosolymitanae ; in art. sequenti eccle­
sias et doctrinam Apostoli Pauli et aliorum Apostolorum
examinabimus. Inde patebit : Aposloli Ecclesiam tanquam
institutum Christi considerabant ac propagabant.
I. Factum generale existentiæ Ecclesiæ Apostolorum. —
Ex Actibus Apostolorum et ex epistulis eorundem manifeste
constat facium historicum : immediate post Christum Ecclesia
lum in doctrina lum in faclis Apostolorum apparet, lluiusmodi factum probatione vix indiget : nam omnes paginæ
Act. et epistularum Apostolorum, præsertim Pauli, Eccle­
siam resonant. Nomine vero Ecclesiæ vel ecclesiarum
designantur coelus Christianorum historici, in conspectu
Apostolorum existentes : atque illi cœtus, prout inter
homines existunt, dicuntur Ecclesia vel ecclesiæ Christi
vel Dei, minime vero tanquam institutum humanum consi­
derantur. Ita ecclesia Hierosolymitana consideratur tan­
quam multitudo fidelium qui adhærent Apostolis a Christo
electis et constitutis (Aci., n, 41 s.), in eam Spiritus S.
descendit (Ad., c. n), Dominus quotidie numerum creden­
tium auget (Aci., n,47), hoc institutum est annuntiatum a
prophetis (Aci., m, 24), est testamentum Dei (Ad., m,
25), ad illud pertinere oportet tanquam ex voluntate Dei
(Act., π, 38-baptisma), utpote quia Deo oportet oboedire
magis quam hominibus (Ad., v, 39).
Paulus Ecclesiam expresse vocat Ecclesiam Dei (Aci. xx,

28 ; I Cor., i, 2 ; x, 32 ; xi, 16 ; xv, 9 ; II Cor., i, 1 ; Gai., i,
13 ; Phil., ni, 6 ; II Thess., i, 4 etc.) ; unde seipsum accusat
tanquam persecutorem Ecclesiæ Dei {Gal., i, 13 ; I Tim.,
i. 13), sicut et Christus ipsum alloquitur : « Saule, Saule,
quid me. persequeris {Act., ix, 4).
Adversarii obiciunt, ecclesias particulares tanquam ima­
gines ecclesiæ spiritualis consideratas fuisse ; imino Sohm
invertit argumentum, vitio christianis primitivis dando,Λ
quasi non valuissent distinguere inter communitatem
empirii o-historicam et ecclesiam christianam in sensu reli­
gioso.
At primo : ecclesiæ particulares vere sunt, quidem ima­
gines Ecclesiæ spiritualis, sc. coelestis, immo quodam
sensu etiam Ecclesiæ universalis, tamen supposito quod
sint ecclesiæChristi vel partes Ecclesiæ universalis; secundo:
ecclesiæ particulares ipsæ vocantur ecclesiæ Dei, ut eccle­
sia Corinthiorum, Thessalonicensium, Hierosolymitana —
quam persequens Paulus factus est persecutor Ecclesiæ
Dei ; tertio : Sohm falso supponit quod christiani omnes
tanquam prædestinati vel sancti (effective et subiective)
considerabantur vel quod omnes fuerant certi de sua
æterna salute, ita ut inde ad ecclesiam spiritualem, i. e.
prædestinatorum, electorum vel sanctorum, pertinerent.
Per modum quidem cuiusdam suppositionis membra
Ecclesiæ tanquam sancti et electi considerabantur “t
magna spes et fiducia salutis æternæ regnabat, et quidem
merito ; proprie autem christiani dicuntur sancti et electi
obiective, sc. ut pertinentes ad ecclesiam sanctam, ut
habentes media salutis, ut baptizati, ut electi ad cognitio­
nem fidei, ut domestici Dei. ut participantes in auxiliis
gratiæ per quæ erant salvandi : in his omnibus autem
supponitur quod illi, ad veram Ecclesiam Dei perlinerent.
Itaque ad obiectionem Sohm respondendum est : chris­
tiani optime inter populum Dei electum, i. e. prædestinatos, et membra Ecclesiæ distinguebant, licet non in
sensu calvinistico ut Sohm.
II. Ecclesia Hierosolymitana. — Prima Ecclesia quæ
nobis in historia occurrit, est ecclesia hierosolymitana,
quæ proprie est ecclesia primitiva et per c. xn annos unica

ecclesia : cuius historia habetur in Actibus Apostolorum
(prima pars).
1. Ecclesia Hier, esi proprie ecclesia ut societas. — Com­
munitas Christianorum quæ erat Hierosolymis proprie
et regulariter vocatur Ecclesia {Act., v, 11 ; vu, 38 ; vm,
3 ; ix, 31 ; xi, 22, 26 ; xn, 1,5; xin, 1 ; xiv, 22, 26 ; xv,
3, 4 ; xxii, 41 ; xvi, 5 ; xvm, 22 ; xix, 32, 39, 40 ; xx, 17,
^18). Ista Ecclesia habet proprium quod per omnes Aposto­
los simul cum Petro capite regitur. Unde Apostoli enume­
rantur (i, 13), numerus eorum per electionem Mathiæ
suppletur ut ipse accipiat « locum ministerii huius et apostolatus » (i, 25), Apostoli convocant multitudinem (vi, 2),
recipiunt et dividunt bona communia (iv, 35, 37 ; v),
dividunt ministeria, impositis manibus (vi, 6), repræsentant Ecclesiam, ut Petrus in die Pentecostes-certe non
ut delegati vel commissarii communitatis vel in potestate
a communitate accepta sed ut Apostoli, quos sc. Christus
elegerat et miserat (i, 2). Utique et presbyteri in partem
consilii et administrationis accipiuntur, secundum sc.
morem iudaeorum, tamen ipsi Apostolis non æquiparantur,
immo ab illis semper distinguuntur (xi, 30 ; xv, 2, 4,
6, 22, 23 ; xvi, 4 ; xxi, 18). Diaconi vero per impositionem
manuum Apostolorum ministerium obtinent {Aci., c. vi).
Apostoli quoque, orta quæstione necessitatis circumcisionis
determinant, quid sit tenendum (c. xv). Fideles vero
« erant perseverantes in doctrina apostolorum et communi­
catione fractionis panis et orationibus » (n, 42). Proprium
denique Ecclesiæ Hier, est quod « omnes qui credebant,
erant pariter et habebant omnia communia » (ii, 44 ; iv,
32).
2. Ecclesia Hierosol. habet fidem fixam, determinatam
et obligatoriam. — Apostoli docent et imponunt tanquam
obligatoriam fidem in Christum ut qui resurrexit a mort ais
(ii, 24-32), a quo est donum Spiritus S. (n, 33 s.), qui est
Dominus et Christus, i. e. Messias, salvator (v, 31), auctor
vitae (m, 15), per cuius gratiam credunt salvari (xv, 11),
extra quem non est salus (iv, 12) ; simul credenda est
necessitas pænitentiæ et baptismi in remissionem pecca­
torum (n, 38). Inde denique tota doctrina Christi et Apos­
tolorum credenda proponitur. Ista fides est proprie obii-

gatoria. Nam « omnis anima quæ non crediderit prophe­
tam illum, exterminabitur a plebe » (m, 23). Ex sua parte
Apostoli nil adnuntiant nisi « quæ vidimus et audimus »
(iv, 19 ; v, 32). Inde non admittuntur nisi « credentes ».
Itaque fideles « erant perseverantes in doctrina Apostolo­
rum » (n, 42). Samaritani crediderunt « Philippo evangelizanti de regno Dei»et «in nomine lesu Christi baptizaban­
tur » (vm, 12) ; similiter eunuchus æthiops ad quæstionem :
« Credis ex toto corde » ; respondet : « Credo, Filium Dei
esse Jesum Christum » (vm, 32). Nec prætereunda est
conversio Pauli ad fidem Ecclesiæ istius.
3. Ecclesia Hierosol. habet media sanctifica propria. —
lustificatio et sanctificatio non fit tantum per operationem
invisibilem Spiritus S., sed mediante operatione Aposto­
lorum et signis determinatis mediantibus. Ita principaliter
habetur baptismus, et quidem tanquam conditio primaria
ad « remissionem peccatorum » ; ut in die Pentecostes
(m, 37-41), apud Samaritanos (vm, 5-16), in eunucho
(vm, 36-38), Paulo (ix, 181, Centurione Cornelio (x, 47 ss.).
Huiusmodi baptisma optime a baptismo Johannis distin­
guitur (xvi ; xix, 1-5) et multo magis a baptismo iudæorum
et confertur « in nomine lesu », i. e. in virtute Christi, et
credentibus in Christum. Accedit impositio manuum Apo­
stolorum ad conferendum Spiritum Sanctum (vm, 17;
ii, 38). Fideles « erant perseverantes in communicatione
fractionis panis et orationibus » (it, 42, 46).
4. Ecclesia Hierosol. erat societas distincta et independens
a synagoga. — Distinctio a synagoga apparet : a) ex dis­
tinctione nominis : ecclesia-synagoga ; b) ex diversitate
fidei : Christiani lesum credebant tanquam Messiam, doc­
trinam Christi et Apostolorum tenebant, salutem per
Christum et per media ab ipso instituta sperabant (baptis­
ma), ludæi vero omnia huiusmodi respuebant ; c) ex
diversitate mediorum sanctificationis et salutis : Christiani
per baptismum, fractionem panis, pænitentiain christianam
salutem consequi sperabant, dum ludæi per media legis
Moysis salvare conabantur ; d) ex diversitate auctoritatis :
ludæi summos sacerdotes tanquam auctoritatem recogno­
scebant et quideip ex institutione legis mosaicæ, christiani
vero Apostolos sequuntur, et quidem ex auctoritate et

institutione Christi, quam Judæi respuunt;e) ex admissione
gentilium : apud iudæos gentiles poterant esse proselythi
tantum, apud Christianos vero gentiles tanquam æquales
admittuntur, et quidem quin ad observandam legem obli­
garentur (Cornelius) (x, 14, 28, 34, 35, 45 ; xi, 2, 3, 18, 22 ;
xv, 1) ; /) ex persecutione Ecclesiæ per synagogam et resi­
stentia Apostolorum : etenim Apostolis non licuisset decretis
synagogæ resistere si eam adhuc tanquam legitimam auc­
toritatem agnovisscnt-nunc autem respondent : « Obædire
oportet Deo magis quam hominibus » (Ac/., v, 39) ; g) deni­
que ex successiva separatione effectiva et definitiva a syna­
goga : non obstante distinctione Ecclesiæ a synagoga, non
statim sed successive facta est separatio ; sicut Christus
et Apostoli in templo oraverant atque legis præcepta, utpote
a Deo data, observaverant, ita et primi christiani legem
observare poterant, dummodo spem salutis in ea non
ponerent et Ecclesiæ adhærerenl. Postmodum vero facta
est separatio definitiva, præsertim per admissionem genti­
lium absque circumcisione et per decretum Concilii Hiero­
solymitani (Ac/., xv, 1 ss.).

III. Inde falsitas sententiæ adversariorum apparet. —
Expositis enim non obstantibus, adversarii negant existentiam ecclesiæ apostolicæ ut veræ societatis in sensu
ecclesiæ catholicæ.
Secundum Sabatier communitas christiana quæ fuit in
Jerusalem, nondum a communitate iudæorum distingue­
batur, sed erat quædam adunatio iudaeorum piorum. Isti
Christiani erant enthusiasmo pleni, nullam aliam regulam
fidei vel morum habentes quam inspirationem privatam,
sequentes tantum influxum immediatum, interiorem ac
mirabilem Spiritus S. Itaque christianismus primitivus
fuit « religio spiritus », nondum « religio auctoritatis », i. e.
nondum Ecclesia proprie dicta1.
Secundum Harnack discipuli Christi communitatem
quandam (Gemeinde) constituerunt, tanquam associatio­
nem cultus (« gottesdienstlicher Verein »), non quidem ut
1. A. Sabatier, Les religions d'autorité et la religion de l’esprit,
1. I, ch. π ; idem, 'Église, p. 47 ss.

ex institutione et mandato Christi, sed ut factum histori­
cum. Huiusmodi associatio tribus elementis constituta
fuit : a) inquantum omnes Christum tanquam « dominum
viventem » considerabant ; b) inquantum unusquisque
religionem vere » vivebat » ; c) inquantum omnes propter
expectationem instantis parusiæ domini vitam sanctam in
castitate et fraternitate duxerunt. Harnack quidem in
ecclesia Hierosol. quasdam institutiones iuridicas admittit,
s··. institutiones a synagoga acceptas, «ordinem » regni messianici, « prærogativas » Apostolorum et Ecclesiæ, at orga­
nismum a Christo institutum negat1.
At falsitas huius sententiæ facile apparet. Nam 1) pri­
mitivi christiani non fuerant, « iudæi » nisi quantum ad
nationalitatem, sed habebant religionem distinctam a
religione mosaica ; 2) aliam regulam fidei habuerunt
quam inspirationem privatam; 3) Spiritus S. ipsis datus est
consequenter ad promisionem Christi,- ad orationem et
maxime ad impositionem manuum Apostolorum (Sabatier) ;
4) unio non fuit tantum in spiritu interno vel caritate
fraterna, sed simul et quam maxime in exercitiis externis,
in baptismo et eucharistia, in doctrina Christi et Apostolo­
rum. in auctoritate Apostolorum (Harnack, Sabatier) ;
5) primitivi christiani uniti quidem erant in Christo, sed
tanquam in Messia, Domino, salvatore Deo : « per gratiam
Domini lesu Christi credimus salvari » {Aci., xv, 11);
6) unusquisque quidem religionem «vivebat », sed religio­
nem a Christo edoctam et per Apostolos propositam; 7) sanc­
tam vitam duxerunt, sed non tantum propter expecta­
tionem parusiæ proximæ, sed propter fidem et amorem in
Christum ; 8; non negatur « enthusiasm! s », sed qui est non
tantum subiectivus, sed simul obiectivus, fundatus sc.
in fide, spe et caritdte, qui est fructus effusionis Spiritus S.
et intra Ecclesiam.
IV. Conclusio. — Ecclesiæ igitur Apostolorum et maxi­
me ecclesia Hierosolymitana demonstrant : a) exislentiam
I. A. Harnack, Enlslehung und Enlwicklung der Kirchenver/asxung, p. 5-30; idem, VVesen des Christenlums, 9, art. 11. Vorlosung.
R.

Ecclesiæ ut veræ societatis in tempore Christum immediate
subsequent! ; b) fidem Christianorum primitivorum in
Ecclesiam, se. quod Ecclesia ad instituta Christi, ad doc­
trinam et religionem Christi pertineat, quod Ecclesia sit
« regnum cœlorum » a Christo annuntiatum ». Atque ita
ecclesiæ et doctrina Apostolorum institutionem divinam
Ecclesiæ testificantur.

I

ARTICULUS NONUS

Institutio divina Ecclesiæ probatur
ex doctrina et ecclesiis S. Pauli aliorumque apostolorum1

I. Argumentum. — S. Paulus Apostolus :
a) Fundat et constituit ecclesias fidelium quos ad fidem
Christi converterat ;
b) Illas ecclesias tanquam Apostolus Christi regit et
gubernat ;
c) Ecclesiam universalem sicut ecclesias particulares
tanquam Dei et Christi declarat ;
d) Ecclesiam vocat corpus Christi vel corpus cuius caput
est Christus;
e) Ecclesiam domum et templum Dei nominat;
/) Ecclesiam tanquam sponsam Christi prædicat.
Atqui his omnibus Paulus Ecclesiam tanquam institu­
tum divinum declarat.
Ergo Paulus institutionem divinam Ecclesiæ testificatur.

II. Prob. maior per partes.
a) Paulus fundat et constituit Ecclesias fidelium quos ad
fidem converterat. — Secundum Act. et epistulas Pauli
nullum dubium esse potest quin Paulus fideles quos ad
fidem Christi converterat, non tantum fide et amore in
Christum nec tantum amore mutuo unierit, sed simul liga­
mine sociali et religioso, sc. ecclesiastico : id quod etiam
per testimonia historica aliorum comprobatur, sicut
nequidem ab adversariis negatur.
Ita Paulus ipse nominat ecclesiam quæ est Corinthi
(/ Cor., i, 2 ; II Cor., i, 1), ecclesiam Thessalonicensium
I. Du Prat, La théologie de saint Paul. J. Vosté, O. P., Commenlarius in ep. ad Ephes., p. 40-48 ; H. Dieckmann, Die Verfassttng der Urkirche, 1923, p. 1-44 ; Dunin-Borkosowski, Zur Ver/assungsgeschichle der allen Kirche in Z f K Th, 27 (1903) ; H. Brui >i us, Die Verfassung der Kirche von den ersten lahrzehnten der
apaslolischen Wirksamkeit an bis zurn lahre 175 (1904).

(/ Thess., i, 1), Laodicensium {Col., iv, 16), ecclesias Gala­
tiae {Gai., i, 2), .Macedoniae {II Cor., vin, 1) et Asiæ (/ Cor.,
xvi, 19) : ipsi, « sollicitudo omnium ecclesiarum » incumbit
{11 Cor., xi, 28).
Atque Paulus, ecclesias constituendo, minime aliquid
innovare intendit, sed sequitur exemplum aliorum aposto­
lorum qui ecclesiam Hierosolymitanam, ecclesias ludææ
{Gal., i, 22) et ecclesiam Antiochenam {Aci., xni, 1) con­
stituerant.
Denique Paulus omnes huiusmodi ecclesias tanquam
partes et membra unius Ecclesiæ considerat, ad quam om­
nes fideles pertinent : ideoque omnes ecclesiæ particulares
eandem constitutionem habent sicut eandem fidem et
eadem media sanctifica.
Protestantes igitur moderni omnino ordinem rerum
pervertunt. Prætendunt enim, hoc esse opus Pauli proprium
quod ecclesias a synagoga distinctas creaverit atque deinde
ecclesias particulares in unam ecclesiam collegerit, saltem
idealiter. Res tamen e contra se habet. Nam primo eccle­
sia Hierosolymitana et Antiochena priores sunt quam
ecclesiæ a Paulo fundatae ; secundo Paulus minime ecclesias
particulares in unam ecclesiam quasi colligit, sed eccle­
siam unam in plures ecclesias particulares quasi dispertit.
Inde enim lit ut Paulus cunctos fideles, ecclesias domesti­
cas (Λοζη., xvi, 5; Philem., n ; /Cor.,xvi, 19) sicut ecclesias
particulares civitatum et regionum tanquam partes et
membra unius Ecclesiæ consideret1.
b) Paulus ecclesias a se fundatas regii lanquan' apostolus
Christi. — Nullum dubium quin Paulus ecclesias suas
gubernaverit. Id quod omnes epistulæ Pauli testificantur.
Administrat enim Paulus ecclesias tum personaliter prae­
sens tum absens per epistulas tum per suos delegatos, ut
per Titum et Timotheum quos de modo administrandi
ecclesias per epistulas instruit, tum per « episcopos, presby­
teros et diaconos » a se institutos ; immo hoc videl ur esse
proprium in S. Pauli ecclesiarum organisatione quod Pa jlus
1. Ipse Harnack confitetur : « Die Entwicklung geht zunachst
vom Ganzen zum Teii. » Entstehung... der Kirchenverfassung,
p. 38.

omnes ecclesias a se fundatas sibi administrandas reser­
vaverit : id enim testificantur suæ epistulæ et « sollicitudo
minium ecclesiarum » (// Cor., xi, 28) quæ ipsum premit1.
lamvcro Paulus non tanquam mandatarius vel delegatus
ecclesiæ, sed tanquam apostolus, i. e., legatus Chrisli et
in potestate a Christo accepta, ecclesias a se fundatas regit
ac dirigit. Inde enim Paulus suos epistulas tanquam apo­
stolus scribit, ut e. g. Gal., i, 1 : « Paulus Apostolus, non
ab hominibus neque per hominem, sed per lesum Christum
et Deum Patrem "» ; dat ordinationes in potestate quam
dedit ipsi Dominus (II Cor., x, 8 ; xiii, 2-6 ; Born., xv, 15 ;
I Tini., π, 7 ; II Tim.. i. 11), atque potestatem suam apo­
stolic am defendit (Gal., i, 17-n, 10; / Cor., xiv, 37 s. ;
II Cor., xi, 5 ss. ; xn, 11 s.)1
2.
Paulus igitur ministerium ecclesiarum tanquam manda­
tum et institutum Christi considerat atque exercet.
c) Paulus Ecclesiam, imrno ecclesias particulares tanquam
Dei et Chrisli déclarai.
a) lam vox « Ecclesia », iitpole accepta in sensu iudaico
et c hristianoruin Iudææ,in sensu religioso accipienda atque
interpretanda est, sc. ut coetus vocatorum vel elec torum
ad fidem Christi : inde de facto « ecclesia » apud Paulum
regulariter < cetum fidelium significat ; sive alicuius domus
sive alicuius civitatis, sive coetum omnium christilidelium.
lamvero, sicut populus Israel ecclesiam vel « quahal » con­
st it nebat inquantum a Tahve erat electus et in populum
unum coadunatus, ita christifideles unum coetum, unam
e c c lesiam constituunt inquantum a Deo, a Christo in
1. Cf. Du Prat, I. c. n, 429 ; I, 478-80.
2. Nihilominus Harnack docet, communitates paulinas fuisse
uolonomas et independentes atque Paulum fuisse, quasi mandatarium universarum communitatum! Entstehung und Entwicklung
der Kirchenverfassung, p. 35-42.
Nec pluris habenda est obiectio, regimen ecclesiarum Paulo
convenisse ratione charismatum vel ut charisma. Nam ipsum mu­
ci iis apostolicum secundum terminologiam S. Pauli est charisma
quoddam, et quidem summum, sc. donum quoddam gratuitum,
immediate a Deo et a Christo collatum, in utilitatem Ecclesiæ.
• I / Cor., xn ; Eph., iv, 11, et infra a. 15 : de organisatione chaII .mutica ecclesiarum S. Pauli.

unum cœtum coadunantur, i. e. in unam Ecclesiam ut
coetum vel societatem Christi.
(i) Paulus expresse Ecclesiam vocat Dei et Christi :
ecclesiam Dei : Act., xx, 28 ; / Cor., i, 2 ; x, 32 ; xi, 16 ;
XV, 9 ; II Cor., i, 1 ; Gal., i, 13 ; Phil., in, 6 ; II Thess., i,
4 etc ) ; ecclesiam Christi : Rom., xvi, 16 ( « Salutant vos
omnes ecclesiæ Christi »).
d) Paulus ecclesiam vocal corpus Christi vel corpus
cuius caput est Chrislus. — Ita principaliter in ep. ad
Ephes. En textus principales. Eph., i, 22, 23 : « Et ipsum
(sc. Christum) dedit caput supra omnem ecclesiam (in
textu græco : κεφαλήν ύπερ πάντα = excellentissimum τή
εκκλησία) quæ est corpus ipsius et plenitudo eius qui omnia
in omnibus adimpletur » (sc. qu1' omnia membra gratiis et
virtutibus implet) ». Eph., iv, 11 : « Et ipse dedit quosdam
quidem apostolos... ad consummationem sanctorum, in
opus ministerii, in ædiflcationem corporis Christi... cre­
scamus in illo per omnia qui est caput Christus ; ex quo
totum corpus compactum et connexum... augmentum
corporis facit in ædifieationcm sui in caritate ». Quo in
textu notandum est quod apostoli, prophetæ, evangelistæ, pastores et doctores de quibus Apostolus loquitur,
manifeste ecclesiæ historic® vel empiricæ dantur, sc. « in
opus ministerii » (εις έργον διακονίας). : ergo ilia corpus
Christi vocatur. Idem Paulus in aliis epistulis docet,
ut Rom., χιι, 5 : « Multi unum corpus sumus in Chri­
sto, singuli autem alterius membra » ; I Cor., vi, 15 :
« corpora vestra membra sunt Christi » ; I Cor., x, 17 :
« Unus panis, unum corpus multi sumus qui de uno pane
particiamus » ; I Cor., xn, 12-27, ubi Apostolus unitatem
torporis in multitudine membrorum, gratiarum et offi­
ciorum ostendit ; Col., i, 18 : « Et ipse est caput corporis
Ecclesiæ ». Unitas denique corporis apud Paulum præsertim
indicat quod gentiles et iudæi ad idem corpus pertineant,
vel exactius quod gentiles nunc ad populum electum per­
tineant. Istud est enim mysterium magnum « quod aliis
generationibus non est agnitum filiis. hominum, sicut
nunc revelatum est sanctis Apostolis eius et prophetis in
spiritu, gentes esse cohæredes et concorporales et compar-

ticipes promissionis eius (sc. testamenti Dei) in Christi?
lesu » (Eph., in, 5, 6).
Figura corporis et capitis primo quidem influxum inte­
riorem Christi in fideles suos illustrat, tamen simul christifidelcs ut coetum organicum supponit, quippe quia
Ecclesia corpus Christi dicitur, non vero tantum fideles
singuli.
e) Paulus ecclesiam domum et templum Dei vocat. — Pau­
lus Ephesiis congratulatur : « Ergo iam non estis hospi­
tes et advenæ (sc. sicut proseiythi in V. T.), sed estis cives
sanctorum et domestici Dei (sc. ut membri Ecclesiæ),
superædificati super fundamentum apostolorum et prophe­
tarum (sc. Ecclesiæ), ipso summo angulari lapide Christo
lesu : in quo omnis ædificatio constructa crocit in templum
sanctum in domine, in quo et vos coædificamini in habi­
taculum Dei in spiritu » (Eph., n, 19-21). Hic Apostolus
figura domus, templi, habitaculi Dei utitur ad unionem
fidelium cum Chris to et cum Deo describendam. Huiusmodi
domus est ecclesia, ut Apostolus expresse dicit : « Scias
quomodo oporteat te in domo Dei conversari quæ est eccle­
sia Dei vivi » (/ Tim., m, 15) ; neque est ecclesia quædam
invisibilis, sed societas illa historica atque empirica quæ
in conspectu Apostoli extitit.in qua Timotheus conversatus
est, in qua ethnici ad fidem Christi conversi non tantum
hospites sed cives existunt, in qua « non solum sunt vasa
aurea et argentea, sed et lignea et fictilia, et quædam qui­
dem in honorem, quædam autem in contumeliam » (II Tim.,
n, 20). Ista domus Dei quæ est Ecclesia, in ep. ad Heb.
domui Dei quæ erat in V. T., comparatur et opponitur.
« Moyses quidem fidelis erat in tota domo eius (sc. Dei)
tanquam famulus..., Christus vero tanquam filius in domo
sua : quæ domus sumus nos » (Heb., m, 5, 6). Paulus igitur
domui Dei quæ erat in V. T., domum Dei in N. T., populum
Israeliticum populo christiano, synagogam Ecclesiæ op­
ponit (cf. Heb., vin, 8-10 ; Jer., xxxi, 31). Utraque domus
esi societas, non spiritualis tantum nec invisibilis, sed
visibilis, humana, empirica ; tamen utriusqUe domus
dominus et « fabricator » (Heb., m, 4) est Deus, Ecclesiæ
vero simul Christus qui proinde in Ecclesia ut in domo sua
habitat (Heb., m, 6).

f) Denique Apostolus Ecclesiam tanquam. sponsam Christi
praedicat. Eph., v, 23-33 Apostolus mulieres adhortatur
ut viris suis subditæ sint, et viros ut uxores suas diligant :
id quod per exemplum subiectionis Ecclesiæ sub Christo
et per dilectionem Christi versus Ecclesiam, tanquam
sponsam suam, illustrat. Qua in re Apostolus Ecclesiam
iterum ut institutum divinum et Christi supponit et prae­
dicat.
« Mulieres viris suis subditæ sint, sicut Domino, quo­
niam vir caput est mulieris, sicut Christus caput est Eccle­
siæ : ipse salvator corporis eius. Sed sicut ecclesia subiecta
est Christo, ita et mulieres viris suis in omnibus » (v. 22-24) :
ecclesia igitur subiecta est Christo sicut corpus capiti suo,
sicut mulier viro suo. Idem Apostolus ad Cor., xi, 3 docet :
« omnis viri caput Christus est, caput autem mulieris vir;
caput vero Christi Deus ». '
« Viri, diligite uxores vestras, sicut et Christus dilexit
ecclesiam et seipsum tradidit pro ea ut illam sanctificaret...
Ita et viri debent diligere uxores suas ut corpora sua. Qui
suam uxorem diligit, seipsum diligit. Nemo enim unquam
carnem suam odio habuit sed nutrit et fovet eam, sicut
et Christus ecclesiam » (v. 25-29). Ecclesia igitur est sponsa
Christi.
III. Prob, minor argumenti : Atqui istis omnibus Pau­
lus Ecclesiam tanquam institutum divinum declarat ac tes­
tificatur.
a) Apostolus Paulus, constituendo ubique ecclesias,
Ecclesiam ipsam tanquam ad Evangelium Christi perti­
nentem, tanquam partem doctrinæ christianæ adeoque
tanquam institutum Christi testificatur ;
b) Paulus, regendo ecclesias ut Apostolus Christi, seip­
sum ut ministrum Christi in regno Christi quod est Ecclesia,
declarat : « sic nos existimet homo ut ministros Christi
et dispensatores mysteriorum Dei » (Z Cor., iv, 1. Cf., in, 5 ;
Eph., in, 7 ; Coi. i, 25), sc. « qui idoneos nos facit ministros
novi testamenti » (ZZ Cor., ni, 6), in « regno Filii dilectionis
suæ » (Col., i, 13), « in regno Dei » (Col., iv, 11), in quo
paucos habet adjutores suos qui ipsi fuerint solatio (1. c.)

Ecclesia igitur est regnum Christi in quo Christus per
suos ministros dominium exercet.
c) Paulus, declarando Ecclesiam tanquam Dei et Christi,
Ecclesiam tanquam rem Deo et Christo propriam, ut opus
Dei et Christi declarat.
d) Apostolus, vocando Ecclesiam corpus Christi et
Christum caput Ecclesiæ, vocando Ecclesiam domum vel
templum Dei et sponsam Christi,Ecclesiam tanquam insti­
tutum declarat in quo et per quod Christus operatur (cor­
pus Christi), in quo et per quod fideles dona, gratiam et auxi­
lium Dei participant (domus Dei), institutum quod Christus
diligit, defendit ac sanctificat (sponsa Christi). Ecclesia
igitur est institutum divinum.
e) Denique sententia adversariorum cum doctrina S. Pauli
componi nequit. Adversarii sc. tepent, Ecclesiam ut or­
ganismum socialem esse effectum evolutionis historicæ,
non vero institutionis divinæ. lamvero Ecclesia praeter
vel contra voluntatem Christi constituta neque esset neque
esse posset, neque sponsa Christi neque templum vel domus
Dei neqfue corpus Christi neque Ecclesia Dei sive Christi.
E contra ista omnia optime Ecclesiæ a Christo institutæ
competunt. Atque ita Paulus ecclesias fundavit et guber­
navit.
IV. Effugia adversariorum. — Adversarii vim eviden­
tem horum argumentorum effugere conantur inquantum
nomen « Ecclesia » non de ecclesia historica et empirica
sed de ecclesia quadam spirituali et invisibili interpretan­
tur. Attamen : a) Paulus ecclesias visibiles et empiricas
constituit atque illas ipsas ecclesias Dei et Christi vocat ;
b) Paulus gubernat ecclesias historicas et empiricas atque
ipsas regnum Dei et Christi vocat in quo cum suis adiutoribus ut minister Christi laborat (cf. Coi., i, 13 ; iv, 11) ;
c) Paulus vocando Ecclesiam corpus Christi, expresse
fideles et membra ecclesiarum suarum vocat corpus
Christi (7 Cor., vi, 15 ; xn, 15 ss. ; Eph., v, 30 ; Coi., i, 24 ;
Hom., xn, 5 : « multi unum corpus sumus in Christo »);
vocando Ecclesiam domum Dei, Ephesios historicos ut
« cives sanctorum et domesticos Dei » declarat, utpote ut
membra Ecclesiæ (Eph., n, 19) ; domum Dei vocat eccle-

siam in qua ips° cum Timotheo laborat (/ Tim., in, 15) ;
nominando Ecclesiam sponsam Christi; ipse Paulus CorinI hios a se conversos Christo desponderat : « uni viro virgi­
nem castam » (// Cor., xi, 2). Nullum igitur dubium esse
potest quin Paulus ecclesiam ante oculos suos existentem
tanquam institutum Evangelii, regnum Christi, corpus
et sponsam Christi declarari! : atque ita doctrina Pauli
doctrinæ Evangeliorum consonat. Tantummodo Aposto­
lus, sicut et Evangelia, sub nomine Ecclesiæ non exclusive
ecclesiam præsentis temporis sed simul ecclesiam usque
ad finem mundi, immo simul ecclesiam coelestem intelligunt.
Inde simul falsitas sententiæ harnackianæ de opere
S. Pauli in constituenda Ecclesia apparet. Harnack enim
opinatur, hoc esse opus Pauli proprium quod ipse finem
legis et religionis iudaicæ vel mosaicæ docuerit atque aliis
idipsum, persuaserit ; quod Paulus Evangelium tanquam
doctrinam et rem novam déclarant quæ legem mosaicam
tolleret ; quod Paulus intellexerit. Evangelium esse omnium
et regnum coelorum non esse iam venturum, sed præsens1.
Certe Paulus omnia ista docuit. -Nec tamen est doctrina
Pauli propria, sed est simul doctrina Christi. Nam Christus
ipse declaravit : « non veni solvere, sed adimplere » (Mt., v,
17) ; certe Christus Evangelicum tanquam doctrinam
novam prædicavit atque illud omnibus hominibus prædicare
iussit ; denique ipse Christus regnum cœlorum non tan­
quam post ipsum venturum, sed a se constitutum declarat.

V. Testimonium aliorum apostolorum. — Alii apostoli
Paulo consentiunt. Etiam apud illos fideles congregati
sunt in ecclesiam, quæ per apostolos et alios ministros in
virtute et potestate a Deo accepta regitur, quæ proinde
est vera societas, at non humanitus, sed divinitus.
Ita Petrus (I Petri, iv, 10 s.) inculcat : « Unusquisque,
sicut accepit gratiam in alterutrum illam administrantes
(δ'.χκοντούντες), sicut boni administratores multiformis gra­
tis Dei. Si quis loquitur, quasi sermones Dei ; si quis mi­
nistrat (διακονεϊ), tanquam ex virtute quam admimstrat
Deus... ». Inde c. v, 1-4 :« Seniores (πρεοβυτέοους) ergo qui
1. A. Harnack, VVesen des Christentums, 10. Vorlesung.

in vobis sunt, obsecro...,pascite (πο’.ιχάνατε) qui in vobis est
gregem. Dei... ». Secundum Jacobum (v, 14), si quis infirma­
tur) « inducat presbyteros Ecclesiæ et orent super cum,
ulgentes eum olio in nomine Domini... ». Joannes denique
in epistulis et in Apocalypsi tanquam caput plurium eccle­
siarum apparet quas sive præsens sive per delegatos, sive per
præpositos Iccales, per epistulas et per revelationem divini­
tus acceptam dirigit (cf. præsertim ep. tertiam etApoc.. 1-3).
Etiam Joannes ecclesias historicas tanquam ecclesiam
Christi considerat : « (Christus) fecit nos regnum et sacer­
dotes » (Ap., i, 6) : nobis dedit regnum et sacerdotium suum.
« Angeli » ecclesiarum Asiæ videntur e-se episcopi sicut et
Diatrephes (ep. III, v. 9). Denique in tota Apocalypsi sors
futura Ecclesiæ super hanc terram exist mtis tanquam
operis divini describitur.

IV. Figuræ et metaphorae quibus natura Ecclesiæ in
S. Scriptura illustratur'. — Vidimus iam parabolas qui­
bus Christus discipulis mysterium Ecclesiæ explicavit,
vidimus insuper figuras quibus S. Paulus ad ideam Ecclesiæ
insinuandam utitur. Tamen per modum appendicis et in
complementum argumenti examinabimus nomina quibus
in S. Scriptura Ecclesia illustratur. Qua in re notandum
est : Nomina quibus S. Scriptura ad ideam Ecclesiæ infe­
rendam utitur, non sunt nomina tantum poetica v i rheto­
rica absque re, sed e contra sunt comparationes plenissimæ8
quibus origo divina, natura et ilotes supernaturaies Eccle­
siæ explicantur, ita ut præsertim ex istis figuris, metapho­
ris et nominibus natura Ecclesiæ nobis innotescat3.
E. Commer* optime triplex genus nominum distinguit,
sc. figuram architectonicam, anthropologicam et sacramentalem.
Secundum figuram architectonicam Ecclesia vocatur
domus Dei (/ Tim., m, 15 ; II Tim., ii, 20 ; lleb., m, 5. 6 ;
1. E. Commer, Die Kirche (Wien, 1904), p. 3-65.
2. Billuart, Summa theol., De gratia, diss. IV, a. 3. (ed.
Paris, 1895, III, 371) optime notat : «Verba quibus Deus dona
sua commendat, non sunt exaggerative neque hyperbolica, quasi
plus exprimant quam reipsa sint, sed potius sunt infra magnitu­
dinem donorum. »
3. Scheeben-Atzbehger, Doginalik, iv, 289.
1. i. c.

x, 21 ; I Petr., n, 5) : qua figura Deus significatur ut auctor,
inhabitans et dominus Ecclesiæ, summa arte ab ipso con­
structae ; ulterius Ecclesia dicitur templum Dei, tabernacu­
lum Dei (II Cor., vi, 16; Eph., n, 19-22; Apoc.. xxi, 3):
qua figura præsertim sanctitas Ecclesiæ significatur et
quod in ea et per eam Deo cultus acceptus exhibetur ; sub
eodem respectu Ecclesia vocatur civitas Dei (Mt., v, 14 ;
xn, 25 ss. ; Ueh., xn, 22 ; Apoc., xi, 2 ; et passim), Jerusa­
lem (Apoc., xxi, 2) ; denique regnum Dei, regnum cœlorum
qua figura præcipue character socialis et organicus Eccle­
siæ nec non dominium Dei insihuatur (cf. supra, a. 6).
Ad figuram architectonicam plures aliæ figuræ pertinent,
ut navis (Mt., vhi, 23), ovile (Joa., x, 16), grex (Act., xx,
28), vas (Aci., x, 11), columna (I Tim., in, 15) et plures
parabolæ Domini (Mt., xiii : ager, sagena, fermentum, etc.).
Secundum figuram anlhropologicam Ecclesia vocatur
corpus Christi et Christus caput Ecclesiæ (cf. supra, n d.) :
qua figura præsertim influxus interior Christi in membra
Ecclesiæ et diversitas donorum divinorum intimatur.
S. Paulus præcipue ista figura utitur, utpote maxime accomodata ingenio græcorum : atque hucusque ista figura
est in usu communi. Eodem sensu Christus utitur figura
vitis et palmitum : « Ego sum vilis, vos palmites » (Jo., xv,
5) ; simul tamen parabola seminis, grani sinapis, etc.
Secundum figuram sacramenialem Ecclesia vocatur sponsa
Christi (Eph., v, 22-33; II Cor., xi, 2) : qua figura præser­
tim dilectio Christi erga Ecclesiam et subiectio fidelium
sub Christo repræsfentatur, nec non inexhausta fecunditas
Ecclesiæ per operationem Christi sponsi. Unde secundum
eandem figuram Ecclesia vocatur mater nostra (Gal., iv, 26),
repræsentatur ut « mulier amicta sole et luna sub pedibus
eius et in capite eius corona stellarum duodecim » (Apoc. xn,
1) quam draco persequitur (Apoc., xu per totum). Tamen,
et Christus se sponsum declarat (Mt., ix, 15 ; Mc., n, 19 ;
Lc., v, 34 s. ; Mt., xxv, 1) sicut iam Oseas prædixerat
(Os. n, 19 s ; cf. Cant, cant.) ; eadem ratione Christus se
comparat gallinæ quæ congregat pullos suos sub alas »
(Mt., xxiii, 37). Ac denique loannes vidit « sanctam civi­
tatem lerusalem novam, descendentem de cœlo a Deo,
parai am sicut sponsam ornatam viro suo » (Apoc., xxi, 2).

ARTICULUS DECIMUS
Divina institutio Ecclesiæ probatur
ex testimonio veterum et ex præscrlptione

I. Testimonia veterum. — Sicut Apostoli ita et scri|>tores vetustissimi christiani divinam institutionem Eccle­
siæ, et quidem ut veræ societatis, testificantur. Abstine­
mus ab adducendis textibus Patrum post an. 200, quippe
cum pro hoc tempore adversarii iam doctrinam de institu­
tione divina Ecclesiæ admittant. Tamen iam antea hæc
doctrina manifeste tenetur : et proponemus testimonium
Doctrinæ Apostolorum, I Clementis, S. Ignatii Antioch.,
S. Polycarpi, lustini, Irenæi et Tertulliani ; ultimum
argumentum erit ex præscriptione. De reliquo argumen­
tum ex traditione breviter proponetur quia testimonia
veterum in quæstione de constitutione hierarchica Eccle­
siæ exactius examinabuntur.
1. Didache vel Doctrina Apostolorum quæ præcepta Do­
mini et Apostolorum circa vitam Christianorum propo­
nit, totam vitam ecclesiasticam, se. cultum et communi­
cationem socialem, tanquam institutum Domini edocet.
Ecclesia expresse tanquam Dei nominatur. Fideles enim
ante receptionem Eucharistiæ monentur orare Deum Pa­
trem : « Colligatur ecclesia tua a finibus terræ in regnum
tuum » (ix, 4) ; similiter post sumptionem : « Recordare,
Domine, ecclesiæ tuæ ut eam liberes ab omni malo eamque
perficias in caritate tua et collige eam a quatuor ventis
sanctificatam in regnum tuum, quod ei parasti » (x, 5).
Atqùe manifeste patet, sub nomine « Ecclesia » non intelligi
neque numerum prædestinatorum vel iustorum neque
ecclesiam coelestem, sed cœtum christifidelium, super ter­
ram degentium.
2. Clemens Rom. in epist. ad Corinthios sic incipit :
« Ecclesia Dei quæ Roinæ peregrinatur, Ecclesiæ Dei
quæ Corinthi peregrinatur, vocatis sanctificatis voluntate

divina per Dominum nostrum lesum Christum » (Inscrip.) :
sicut Paulus il a Clemens ecclesias determinatas et empiri­
cas vocal. ecclesias Dei. Similiter alio in loco Ecclesiam
« gregem Christi nominat (lvii, 2), fideles « populum
peculiarem »(<>·! .. Denique tota epistula scripta est ad fini­
endam «seditionem impiam ac detestabilem» contra presbyteros-episcopos, quorum institutum tanquam divinum
declaratur (<·. xlii. xliv).
Denique luta epistula, generaliter quidem pacem, concor­
diam et oboedientiam, particulariter autem subiectionem
sub Ecclesiæ præpositis inculcat : «Militemus igitur omnibus
viribus sub inculpatis eius (sc. Dei) præceptis», (xxxvii, 1).
Atque ut. obædientiam socialem in Ecclesia commendet,
Clemens analogias militum (xxxvii, 2-4), corporis et mem­
brorum (xxxvii, 5-38) et synagogæ (40) adducit. Mani­
feste igitur Ecclesia ut corpus sociale, ad analogiam exer­
citus, corporis organici et synagogæ proponitur : « servetur
itaque corpus nostrum in Christo lesu et unusquisque
proximo suo se subiciat iuxta gratiæ donum ipsias signa­
tum » (xxxvni, 1). Consequenter divina institutio et con­
stitutio huius corporis socialis explicatur his verbis :
« Apostoli nobis evangelii prædicatores facti sunt a Domino
lesu Christo. lesus Christus missus est a Deo. Christus igitur
a Deo et Apostoli a Christo : et factum est utrumque ordinatim ex voluntate Dei. » (xlii, 1,2). Atque, ne quis puta­
ret, Ecclesiam post tempus Apostolorum amplius non
fore, apostoli «per regiones et urbes verbum prædicantes...
constituerunt episcopos et diaconos eorum qui credituri
erant (xlii, 4j... ac deinceps ordinationem dederunt, ut
cum illi decessissent, ministerium eorum alii viri probati
exciperent » (xliv, 2). Istud est « novum institutum »
(xlii, 5).
3. S. Ignatius Antiochenus in omnibus suis epistulis
testificatur constitutionem hierarchical!! Ecclesiæ tanquam
institutum divinum adeoque institutionem divinam Eccle­
sia· ut veræ societatis. Cum testimonium Ignatii infra
magis examinabitur, pauci textus hic sufficiant. Ad Eph. vi,
I Ignatius scribit : « Ouemcumque paterfamilias mittit ad
gubernandam familiam suam, hunc ita accipere debemus
ut illum ipsum. Manifestum igitur est quod episcopum.

respicere oporteat ut ipsum Christum ». Et in eadem ep. in,
2 : « Etenim Jesus Christus sententia Patris est (= volun­
tate Patris), ut et episcopi, per tractus terra constituti, in
sententia Jesu Christi sunt ». « Diaconi sunt ministri
mysteriorum Christi... Non enim ciborum et potuum dia­
coni sunt, sed ecclesiæ Dei ministri » (Trail., n, 3) et con­
creditum habent « ministerium Jesu Christi » (May., vi,
1). Ignatius laudat Ephesios quod episcopo sint « coniuncti
sicut Ecclesia lesu Christo et sicut lesus Christus patri »
(Eph., v, 1), et Magnesios exhortatur : « Subiecti estote
episcopo et vobis mutuo, ut Jesus Christus Patri secundum
carnem, et Apostoli Jesu Christo et Patri et Spiritui »
(Mag., xiii, 2). « Quotquot enim Dei sunt et Jesu Christi,
hi sunt cum episcopo ; et quotquot redierint ad unitatem
Ecclesiæ, et hi Dei erunt ut secundum lesum Christum
vivant » (Phil., m, 2). Ignatius igitur manifeste Ecclesiam
episcoporum ut divinitus institutam testificatur.
4. « Poïycarpus et qui cum ei presbyteri » scribit « eccle­
siæ Dei quæ peregrinatur Philippis » (Ad Phil., inscript.).
Illos edocet : « oportet... subici presbyteris et diaconis
tanquam Deo et Christo » (v,3) ; diaconos adh irtatur ut sint
inculpati « sicut ministri Dei et Christi, non hominum »
(v, 2)
5. Itaque Patres apostolici Ecclesiam prout ipsam in con­
creto noverunt vel etiam regunt, tanquam institutum divi­
num agnoscunt atque tenent. De reliquo Patres apostolici
tum fidem tum media salutis Ecclesiæ sui temporis tan­
quam necessaria proclamant ac proinde originem divinam
Ecclesiæ ipsius.
6. Manifesta omnino est doctrina apologelarum sæc. II.
Secundum Justinum Ecclesia in locum synagogæ successit.
« Intelligere debetis, ait, quæ apud vos olim fuere, ea in
nos esse translata1. » « Nos ex Christi utero recisi veram sini­
mus Israeliticum genus1
2. » Etenim : duæ domus Jacob,
alterum (genus) » ex sanguine et carne, alterum ex fide et
spiritu natum3. » Omnes qui in Christum credunt, sunt
1. Justinus, Dial., c. lxxxii.
2. 1. c., c. cxxxv.
3. I. c.

« una anima et una synagoga ac una Ecclesia » ac. Ecclesia
« ex illius (sc. Christi) nomine constituta est e1. Nam « Chri­
stus... factus est principium alterius generis ab ipso regene­
rati per aquam et fidem et lignum, quo mysterium crucis
continetur, quemadmodum et Noe in ligno salvatus est
aquis invectus, una cum suis1
2 ». Denique lustinus Eccle­
siam Christi a communitate Marcionis, Valentini et alio­
rum bene distinguit3.
7. Maxime apologe.tæ doctrinam christianam adeoque
Ecclesiæ tanquam divinitus traditam proponunt. « Res
nostræ Dei sententia confirmatæ manent4 » ; christiani
novum genus vitæ ducunt « Dei præceptis parentes5 ».
Athenagôras scribit : « Vobis initio demonstrabam, doc­
trinam nostram a Deo traditam67
. Theophilus Antiochenus
hæreses insulis periculosis comparat. « hæreses dico,
ad quas qui accedunt, opinino pereunt : neque enim ver­
bum veritatis sequuntur ducem’ » ; e contra « ecclesiæ
sanctæ » comparantur insulis. « in quibus doctrinæ verita­
tis velut in insularum portuosarum stationibus asservan­
tur, ad quas perfugiunt qui salutem consequi cupiunt,
veritatis facti amatores ac iram et indicium Dei effugere
volentes8. »
Denique apologetæ cultum christianum cum suis mini­
stris (episcopis) tanquam divinitus institum proclamant9.
8. Clemens Alexandrinus inter ecclesiam coelestem et
terrestrem distinguit : atque terrena est imago coelestis10.
In hac sola Ecclesia veritas reperitur, illa sola cognitio
vel gnosis vera est quæ complectitur et consequitur fidem
1. 1. c., c. i.xm, cf. c. XLII.
2. 1. c., c. cxxxvm. — Eodem nomine Epistula ad Dioynetunt
utitur : « novum hoc genus seu institutum » c. i. Harnack istud
nomen (« genus tertium ») « arrogantiam derisibilem » vocat
( Mission, l2,· 208, 214, 224 ; cf. 206-234).
3. c. xxxv s.
4. Talianus, Orat. c. Græc., c. xxxn.
5. 1. c.
6. Supplie., c. iv.
7. Ad Authol. n, 14.
H. I. c.

9. Justinus, Apol., i, 61, 65-67; Dial. 117.
10. Stromata, vn, 6 (P. G., 9, 444).

Ecclesiæ1, quæ sc. est Dei, dum hæreses sunt opus Jiomimum1
2. Simul notat officium episcopi cuius est, « universæ
Ecclesiæ præesse »3. Huius Ecclesiæ Christus caput est
et corona4.
9. S. Irenæus in opere « Adversus hæreses » gnosticos
præsertim ex eo refutat quod eorum doct rina est præter
vel contra doctrinam Ecclesiæ, quæ sola habet veram fidem,
utpote a Christo instituta, quæ est corpus Christi, quæ
illuminatur a Deo et cui in successione apostolica cerium
charisma veritatis competit5. Sufficiat locum celebriorem
adducere (m, ‘24, 1) ubi s. Doctor scribit : « Prædicationem
Ecclesiæ undique constantem et æqualiter perseverant em
et testimonium habentem a prophetis et ab apostolis et
ab omnibus discipulis... ; quam (fidem) perceptam ah
Ecclesia custodimus et quæ semper a Spiritu Dei quasi in
vaso bono eximium quoddam depositum iuvenescens et.
iuvenescere faciens vas in quo est. Hoc enim Ecclesiæ cre­
ditum esi Dei munus... ad hoc ut omnia membra percipien­
tia vivificentur : et in eo (ea = Ecclesia) disposita est com­
municatio Christi, i. e. Spiritus Sanctus, arrha incorruptela·
et confirmatio fidei nostra1 et scala ascensionis ad Deum.
In Ecclesia enim posuit Deus apostolos, prophetas et doctores et universam reliquam operationem Spiritus : cuius
non sunt participes omnes qui non currunt ad Ecclesiam,
sed semetipsos fraudant a vita, per sententiam malam et
pessimam. Ubi enim Ecclesia, ibi est Spiritus Dei : et ubi
Spiritus Dei, illic Ecclesia et omnis gratia : Spiritus autem
veritas. Quapropter qui non participant eum, neque a
mamillis matris nutriuntur in vitam neque percipiunt de
corpore Christi procedentem nitidissimum fontem : sed
effodiunt, sibi locos detritos de fossis terrenis et de cœno
putidam bibunt aquam, effugientes fidem Ecclesiæ. ne
traducantur, reficientes vero Spiritum ut non erudiantur. »
1. 1. c. vn, 16.
2. 1. c., vn, 17.
3. 1. c. m, 12 (P. G., ix, 284 A) ; cf. i, 6.
4. 1. c., n, 8 (P. G. vn, 480 B). — Nihilominus Harnack (D. G.
i3, 367) censet, Clementem nondum nosse ecclesiam antihæreticam
et episcopalem.
5. m, 17 ; 24, 1 ; iv, 26, 2 ; 33, 7, 8 ; v, 20.

\u denique : « Quapropter eis qui in Ecclesia sunt presby­
teris, obædire oportet, his qui successionem habent ab
Apostolis ; qui cum episcopatus successione charisma veri­
tatis certum secundum placitum Patris acceperunt » (iv.,
26, 2) A
10. Tertullianus1
2 originem Ecclesiæ omnino ad instar
S. Scripturæ et I Clementis enarrat. « Christus lesus,
dominus noster, ait, ipse pronuntiabat sive populo palam
sive discentibus seorsum, ex quibus duodecim præcipuos
lateri suo adlegerat destinatos nationibus magistros.
Itaque uno eorum decusso, reliquos undecim disgrediens ad
Patrem post resurrectionem iussit ire et docere nationes...
Statim igitur apostoli... consecuti promissam vim spiritus
sancti ad virtutes et eloquium, primo per ludæana conte­
stata fide in lesum Christum et ecclesiis institutis ; dehinc
in orbem profecti, eandem doctrinam eiusdem fidei na­
tionibus promulgaverunt. Et perinde ecclesias apud unam­
quamque civitatem condiderunt, a quibus traducem fidei
et semina doctrinæ cæteræ exinde ecclesiæ mutuatæ sunt,
et quotidie mutuantur ut ecclesiæ fiant. Ac per hoc et ipsæ
apostolicæ deputabantur, ut soboles apostolicarum ecclesia­
rum. Omne genus ad originem suam censeatur necesse est.
Itaque tot ac tantæ ecclesiæ una est illa ab apostolis prima,
ex qua omnes...3 » Atque concludit in illa fidei regula
incedendum esse, « quam ecclesiæ ab apostolis, apostoli
a Christo, Christus a Deo tradidit4. » Inde Tertulliano Ec­
clesia est « mater nostra5 », « vera mater viventium6 »
1. Protestantes vim testimonii Irenæi diversimode effugere
conantur. Partim quidem concedunt, apud Irenaeum doctrinam
vel « ideam » ecclesiæ catholicæ reperiri, tamen istam ideam tan­
quam innovationem vel approbationem traditionis practicæ con­
siderant (Seeberg, D. G., I, 290), Loofs, D. G., I4, 134 ; Harnack,
/). G., I3, 369). At Irenaeus non aliud quam eius antecessores
testificatur, sc. Ecclesiam illam concretam ac historicam cuius
ipse episcopus fuit, esse divinitus institutam. Cf. Batiffol, Eglise
naissante4, 238 ss. ; Werner, Der Paulinismus des Irenæus,
Texte und Untersuchungen, vr, 2.
2. Cf. K. Adam, Der Kirchenbegriff Tertullians ; A. d’Alès, La
théologie de Terlultien, 201-220.
3. De præscripl., c. xx.
•I. 1. c., c. xxxvii.
5. Adversus Marc., v, 4.
6. De anima, 43.

præfigurata per Evam (I. c.), « domina mater »*, « sponsa
Christi’ »a, « corpus Christi »s, ipse Christus4. Iluiusmodi
Ecclesia « scit se peregrinam in terris agere..., cæterum
genus, sedem, spem, gratiam, dignitatem in coelis habere5 »,
nam « unus Deus et unum baptismum et una ecclesia
in coelis® ». Itaque Tertullianus manifeste ecclesiam inter
homines constitutam tanquam institutum Domini et
tanquam medium necessarium ad salutem statuit7.
11. Conclusio. Scriptores igitur principales8 sæc. I1 et
II1 : a) sub nomine Ecclesiæ intelligunt societatem christifidelium, et quidem ut societatem veri nominis, historicam
et concretam — non vero tantum numerum quandam invi­
sibilem sive iustorum sive praedestinatorum ; b) istum, or­
ganismum socialem, visibilem, historicum atque concre­
tum prædicanl tanquam institutum divinum, apostolicum,
salutiferum, necessarium ad salutem. Atque hoc modo divi­
nam institutionem Ecclesiæ ut veræ societatis testifican­
tur.

II. Argumentum ex praescriptione. — Fatentibus vel
adversariis, Ecclesia, eaque catholica, saltem in fine sæc. II.12345678
1. Adv. marl. I.
2. Adv. Alpre., iv, 11 ; v, 18.
3. De. monog., xm.
4. De pænil., x.
5. Apol., i.
6. De. ba pl., xv.
7. Adam, Der Kirchenbegrif/ Tertullians, p. 90 notat :« Die
Betrachtungsweise der Kirche als himmlische Heilsursache trill,
bei Tertullian so sehr in den Vordergrund, dass ihr irdisches,
sichtbares Weseti nicht unmerklich darunter leiden muss. » Ita
Tertullianus, De. pudic., xxi, docet : « Et ipsa Ecclesia proprie
et principaliter ipse est spiritus, in quo est Trinitas unius divini­
tatis, Pater et Filius et Spiritus Sanctus. Illam Ecclesiam congre­
gat quam Dominus in tribus posuit. » Itaque Ecclesia esset prin­
cipaliter unio trium personarum divinarum et consequenter unio
hominum : « Ubi 1res, ibi Ecclesia est, licet laici » (Ex., c. vn).
Ii’Alès optime notat : « Mais l’esprit montaniste n’est pasétranger
à cette dernière évolution de sa pensée » (1. c., 216).
8. Quoad alios scriptores videsis : II Clem., c. π, 14 ; Epist.
Harnabæ, c. vu, 11 ; 8, 3. 6 ; 13-14 ; Pastor Hermæ, Vis. ni, 11-13 ;
iv, 2-3 ; Simil., vin ; ix, 12 ss.

imino iam circa medietatem sæc. II. extabat. Atque huiusinodi factum ex causis humanis explicari nequit.
Prob. inin. d) Ecclesia in sæc. II erat ubique eadem,
sive quoad fidem, sive quoad cultum sive quoad regiminis
formam. Atqui : si Ecciesia ex causis humanis ortum ha­
buisset, certe non fuisset ubique eadem, sed necessario
multæ fuissent differentiae.
b) Quodsi Ecciesia ex causis humanis ortum habuisset,
necessario multæ controversiæ praecessissent atque opposi­
tio non defuisset : iamvero nulla controv rsia circa origi­
nem Ecclesiæ in historia apparet neque ulla oppositio, ne
quidem ex parte haereticorum. De facto multæ quidem erant
difficultates quoad executionem vitæ ecclesiasticæ, præsertim quoad obædienliam a fidelibus episcopis et presbyteris
præstandam, tamen nemo divinam institutionem Ecclesiæ
ut societatis visibilis negare ausus est.
c) Ecclesia non tantum simpliciter admissa est, sed pro­
prie et formaliter tanquam institutum divinum et neces­
sarium ad salutem : atque sic denique fuit credita : atque
impossibile est ut institutum cuius origo fuisset mere hi­
storica et humana et cuius evolutio in conspectu et notitia
omnium facile fuisset, tanquam institutum divinum tene­
retur et crederetur ;
d) De reliquo deest tempus necessarium ad evolutionem
suppositam. Intra spatium 150 annorum constitutio ali­
cuius societatis facillime quidem mutari potest, sed ne­
cessario erit nota omnibus neque nova conditio tanquam
conditio originalis admitteretur. Forsitan cecoslovachi di­
cent : respublica nostra a familia Habsburg instituta fuit !
e) Neque mutationes insensibiles admitti possunt : nam
mutatio constitutionis alicuius societatis est res maxime
sensibilis, ut apparet in mutationibus civilibus factis in
Germania et Austria. Iamvero mutatio ab adversariis
supposita, quod sc. instituta et iura humana tanquam in­
stituta et iura divina tenerentur et crederentur, est muta­
tio inulto gravior quam mutatio monarchiæ in rempublii'Mn.
/) Denique adversarii nulla argumenta historica affe­
runt sed tota eorum argumentatio procedit ex supposito

quod Ecciesia a Christo non fuerit instituta, i. e. ex peti­
tione principii. Insuper coguntur imputare Christianis
primitivis, præsertim episcopis, crimen quam maximum,
nempe fraudem et dolum in pervertendo opere Christi,
et fidelibus primitivis indolentiam, immo fatuitatem,
quippe qui mutationem tam dolosam et fraudulentam non
■animadverterint !

SECTIO II

ARTICULUS UNDECIMUS
De fine Ecclesiæ

Cum homini conveniat agere propter finem1, post quae­
stionem de institutione divina Ecclesiæ, quærendum est.
propter quem finem, cuius gratia, Christus Ecclesiam ins­
tituerit, sc. ad quem finem institutum Ecclesiæ ordinarit.

I. Doctrina catholica. — Concit. Valle, finem Ecclesia;
sic determinat : « Pastor æternus et episcopus animarum
nostrarum ut salutiferum redemptionis opus perenne red­
deret, sanctam ædifïcare Ecclesiam decrevit, in qua veluti
in domo Dei viventis fideles omnes unius fidei et caritatis
vinculo continerentur » (sess. IV. Denz., 1821). Doctrina
catholica insuper ex alio dogmate apparet, sc. ex dogmate
de necessitate Ecclesiæ ad salutem : « extra Ecclesiam nulla
salus », quo Ecclesia tanquam medium necessarium ad
salutem consequendam statuitur : de qua re infra, art. 30.
Denique Ecclesia ut dogma tenet, in Ecclesia esse pote­
statem sanctificam, præcipue in administrandis sacra­
mentis (Cone. Trid., sess. VII, can. 6; sess. XIV, <·. i).
Ex quibus satis apparet doctrina Ecclesiæ quod sc. finis
Ecclesiæ sit sanctificatio hominum, maxime fidelium.
II. Sententiae adversae. — Protestantes omnibus viribus
negant, Ecclesiam, i. e. aliquam societatem ex hominibus
constitutam, a Christo Domino esse institutam tamquam
medium ad sanctificationem et salutem hominum procu­
randam ; immo ex hac parte quam maxime Ecclesiam;catho­
licam impugnant. In'de protestantes negant tum necessi­
tatem Ecclesiæ ad salutem tum potestatem sanctificam
I. S. Thomas, I, II, q. j, a. I. 2.

in Ecclesia. Admittunt quidem utilitatem associationum
ecclesiasticarum (humanarum), sc. ad excitandam fidem
vel ad cultum dirigendum,sanctificationis vero opus totum
operationi immediatæ Dei attribuunt (cf. infra, art. 1316).
Modernislæ, reducentes religionem ad evolutionem sen­
sus (cæci) religiosi, Ecclesiæ (humanitus institutæ) nullum
alium finem assignant quam ut conscientiam collectivam
foveat ac tueatur. Inde modernistæ potestatem sanctifi­
cam et necessitatem ad salutem quam maxime denegant
(cf. Decret. « Lamentabili », prop. 40-51).

III. Quo sensu sanctificatio hominum sit finis Ecclesiæ.
1. Sanctificatio hominum quæ ponitur esse finis Eccle­
sia· instituendæ, intelligitur sanctificatio non tantum natu­
ralis, sed simul supernaturalis : quæ sc. comprehendit ob­
servationem legis divinæ tum naturalis tum supernaturalis,
quæ consistit tum negative in carentia peccati tum positive
in exercitio virtutum et in infusione gratiæ sanctificantis,
quæ exercetur per actus tum internos tum externos virtut um.
2. Sanctificatio hominum est finis Ecclesiæ proximus et
primarius. — Finis est id cuius gratia aliquid fit, finis igi­
tur Ecclesiæ est bonum ad quod obtinendum Ecclesia a
< ihristo Domino instituitur. Finis vero est duplex : ultimus
et proximus. Finis Ecclesiæ ultimus est gloria Dei1, vel
quantum ad homines, salus æterna. Finis Ecclesiæ proxi­
mus, i. e. qui immediate per Ecclesiæ operationem procu­
ratur, est sanctificatio hominum.
Finis (proximus) deinde distinguitur in primarium et
secundarium (vel accessorium). Finis primarius est ille
qui per se intenditur et vi mediorum propriorum obtine­
tur ; finis secundarius est illo qui quasi per consequens et
indirecte intenditur et obtinetur. Ita sanctificatio hominum
esi finis Ecclesiæ proximus, ad quem Ecclesia vi suæ
institutionis ordinatur et quem vi mediorum proprioI. Gloria Dei per Ecclesiæ institutionem quam maxime promo­
vetur, cum Ecclesia sil opus Dei magnificentissimum et pulcher­
rimum quo deinde plurima in Dei honorem procurantur. Videsis
Dorsch Aem., Institui, theol. fund., sect. Ill, § 1.

rum obtinet ; finis secundarius Ecclesiæ est bonum tempo­
rale quod se. ex .sanctificatione hominum consequitur vel
ad illam tanquam medium vel præsuppositum ordinatur.
3. Huiusmodi finem, i. e. sanctificationem hominum.
Ecclesia procurare debet : a) non ut causa principalis, sed
ul causa inslrumentalis vel tanquam medium a Deo’statu­
tum ; b) ut medium ordinarium ; c) ut medium quod non
excludit sed supponit cooperationem liberam et activam
sanctificandorum.
Protestantes Ecclesiæ imputant doctrinam : a) quod
Ecclesia prætendat, homines sanctificare et salvare ex
viribus propriis, utest societas quædam humana ac iuridica,
6) quod sola incorporatio externa et iuridica in Ecclesiam
ad sanctificationem sufficiat ; c) quod nulla cooperatio
activa ex parte fidelium requiratur.
E contra Ecclesia manifestissime tanquam fidei doctri­
nam tenet : a) causa efficiens principalis (justificationis) est
« misericors Deus qui gratuito abluit et sanctificat ». causa
« meritoria autem dilectissimus unigenitus suus, Dominus
noster fesus Christus qui... sua sanctissima passione in
ligno crucis nobis iustificationem meruit » (Concil. Trid.,
Sess. VI, c. vu, Denz. 799) ; Ecclesia vero est causa instru­
mentais sanctificationis, principaliter per sacramenta (Cone.
Trid., 1. c.), per sacrificium Missæ (Concil. Trid., Sess. XXII),
simul tamen per magisterium et ministerium verbi divini
(Concil. Vatic., Sess. IV, Denz., n. 1821,1837). Differt autem
« ausa inslrumentalis a principali in hoc quod « causa prin­
cipalis operatur per virtutem suæ formæ, causa vero
instrumentalis non agit per virtutem suæ formæ, sed
solum per motum quo movetur a principali agente »
(S. Thomas, III, q. lxii, a. 1) : vel causa inslrumentalis
« participat actionem propriam alicuius alterius, inquantum
agit in virtute alterius » (S. Thom. I, q. xlv, a. 5). Ita Eccle­
sia ordinatur et instituitur ad homines sanctificandos, ut
eos sanctificet, non vi et efficacia operationis formaliter
humanæ, sed per media sibi a Deo communicata (sacra­
menta, potestas magisterii et regiminis Ecclesiæ divinitus
commissa).
/>) Inde secundum doctrinam Ecclesiæ ad sanctitatem
el justitiam acquirendam minime sufficit quod aliquis

mere extrinsece vel iuridice sit membrum Ecclesiæ, sed
<■ contra homines sanctificantur per usum mediorum Ecclesiæ , i. e. per receptionem sacramentorum, per exercitium
\ irtutum secundum doctrinam et directionem Ecclesiæ.
c) Denique cooperatio activa fidelium ad sanctitatem
acquirendam non tantum non excluditur, sed e contra ab
Ecclesia imponitur, ut patet per doctrinam et praxim circa
conditiones requisitas in sacramentis recipiendis, circa
exercitium virtutum, circa bona opera et merita, etc.

IV. Thesis : Finis Ecclesiæ proximus est sanctificatio
hominum.
Prob. 1. Ex ipsa institutione Ecclesiæ. — Christus instiI uendo Ecclesiam, ipsi finem præstituere oportebat. lamxero -ocielas quæ est « regnum » cœlorum et Christi, quæ
esi corpus et sponsa Christi, ad finem alium ordinari non
poterat quam ad finem missionis Christi : qui est salvare
et sanctificare homines (Mt., kviti, 11 ; Joa., iii, 16 ; x, 10).
Itaque finis Ecclesiæ est continuare missionem salvificam
<1 sanctificam Christi, utpote auctoritate et virtute a
Chrislo Domino communicata. Unde Christus Apostolis
dixil : « Sicut misit me Pater, et ego mitto vos » (Joa., xx,
Prob. 2. Ex declaratione expressa Chrisli. — Christus non
I antum generaliter declaravit, se velle continare missionem
suam in Ecclesia, sed et particulariter ipsi omnia illa com­
misit quæ ad hunc finem consequendum necessaria sunt,
o) Christus Apostolis declarat : « Sicut misit me Paler, el
ego milio vos » (Joa., xx, 21). b) Apostolis committitur offi1 imii et potestas sanctifica, sc. prædicandi : « docete eos ser­
rare omnia quæcumque mandavi vobis » (Mt., xxviii, 20),
baptizandi (Mt., xxviii, 19), conficiendi Eucharistiam
<I
xxii, 19), remittendi peccata (Joa., xx, 23). c) Pro­
mittitur assistentia Christi : « El ecce ego uobiscum sum om­
nibus diebus usque ad consummationem saeculi » (Mt., xxviii,
20). et adiutorium Spiritus Sancti (Joa., xiv, 26). e) In
1 onlirmationem missionis spiritualis Ecclesiæ promittunlur charismata : « Euntes in mundum universum, prædicate
IA angelium omni creaturæ... Signa autem eos qui credide­
rint, hæc sequentur : in nomine meo dæmonia ejicient... »

(Mc., xvi, 15, 17). His omnibus ut munus adeoque finis
Ecclesiæ apparet sanctificatio hominum.
Prob. 3. /i.r doctrina Apostolorum el SS. Patrum. — Certe
evidens est doctrina Apostolorum et Patrum, Ecclesiam a
Christo Domino ad sanctificandos homines osse institutam.
Ipse Apostolus Paulus Corinthios admonet : « Sic nos
existimet homo ut ministros Christi et dispensatores myste­
riorum Dei » (Z Cor., iv, 1). Cum disputatio orta esset inter
Corinthios, quærit : Quid est Apollo 2 Quid Paulus 2
Ministri eius cui credidistis ; el unicuique sicut Dominus
dedit... Dei enim sumus adiulores » (I Cor, m, 5, 9). Et
ad Ephesios (iv, 11-13), scribit : « Et ipse (Christus) dedit
quosdam quidem apostolos, quosdam autem prophetas,
alios vero evangelistas, alics* autem pastores et docto res ad
consummationem sanctorum, in opus ministerii, in aedifica­
tionem corporis Christi, donec occurramus omnes in unita­
tem fidei et agnitionis Filii Dei, in virum perfectum... »
Prob 4. Ex historia Ecclesiæ. — Slatim ab init io sua* con­
stitutionis ac deinceps per sæcula Ecclesia exercet munus
spirituale, Domino coopérante in signum missionis divinæ.
Apostoli post ascensionem Chriti in coelum « profecti
praedicaverunt ubique, Domino coopérante et sermonem
confirmante, sequentibus signis » (Mc., xvi, 20). Habes
historiam Ecclesiæ primitiva* in lerusalem (Actus i-vm),
habes historiam S. Pauli in Actibus Apostolorum et eius
Epistulis et omnem historiam Ecclesiæ.
De reliquo finis Ecclesiæ magis adhuc patebit ex con­
stitutione hierarchica Ecclesiæ (infra, art. 14-16) et ex
necessitate Ecclesiæ (infra, art. 30).
V. Corollaria. — Cum entia moralia ex line specifieentur1, natura Ecclesiæ ut societatis moralis maxime ex
fine suo determinatur : ita et aliæ societates ex fine denomi­
nantur el specificantur, ut societates scientific®, politic®,
religiosæ.
Sequitur enim :
I. Ecclesia est societas spiritualis el supernaluralis :
inquantum sc. habet finem spiritualem et supernatu1. S. Thomas, 1, II, q. i, a. 3.

ralem, i. e. sanctificationem supernaturalem hominum.
Simul inde patet quo sensu Ecclesia societas spiritualis
vocetur : sc. neque quasi ex solis spiritibus componatur
vel ex solis iustis vel prædestinatis, neque ac si unio inter
membra Ecclesia sit mere interna atque hoc sensu spiritua­
lis, sed inquantum Ecclesia, societas humana atque visi­
bilis existons, habet per fine non bonum temporale ei,
materiale, sed bonum animorum, et quidem non bonum
natural? (saltem primario) sed bonum supernaturale1.
2. Ecclesia est societas necessaria. Societas enim quæ
a Deo instituitur ut medium sanctificationis, ad conti­
nuandam missionem salvificam Christi, Dei et mediatoris
infer Deum et homines, negligi nequit sine damno sancti­
ficationis vel sine periculo salutis (cf. infra, art. 30).
3. Ecclesia est societas dignissima et altissima inter
omnes societates hominum sup‘r hanc terram : finis enim
Ecclesiæ est dignissimus et altissimus.
4. Ecclesia est societas adamanda, ut præclare Leo XII1
exponit. « Est enim Ecclesia, ait, civitas sancta Dei viven­
tis. Deo ipso nata eodemque auctore constituta : quæ
peregrinatur quidem in terris sed vocans homines et erudiens
atque deducens ad sempiternam ir cœlis felicitatem. Ada­
manda igitur patria est unde vitæ mortalis usuram accepi­
mus : sed necesse est caritate Ecclesiam praestare cui vitam
animæ debemus perpetuo mansuram, quia bona animi
corporis bonis rectum est ante ponere, multoque quam
ergo homines sunt erga Deum officia sanctiora. » Hæc
ille (Encycl. « Sapienliæ christianæ », 1890).
VI. Difficultates adversariorum generaliter sunt sequen­
tes : 1. Adversarii Ecclesiam tanquam numerum iustorum
sive prædestinatorum vel tanquam unionem mere internam
intelligunt : iam vero talis « ecclesia » medium sanctifi­
cationis esse nequit, sed est fructus sanctificationis. At
1. Secundum terminologiam Ecclesiæ « bonum spirituale »
proprie idem significat ac bonum supernaturale. — Ludunt igitur
in verbis illi qui Ecclesiam, sc. ut societatem « spiritualem », lanquam unionem mere internam vel numerem invisibilem iustorum
vel prædîslinatorum statuunt. Idem infra notandum est in quæstioiie de visibilitate Ecclesiæ.

adversarii in conceptu Ecclesiæ.falluntur : sanctitas, iusli
et salvandi sunt quidem in Ecclesia, at Ecclesia insuper
institutum vel organismum dicit quo homines sanctifi­
cantur, iustificantur ac ad salutem perducuntur.
2. Adversarii ex doctrina de sanctificatione vel iustificatione argumentantur, sc. quod justificatio, collatio gratiæ sit opus Dei proprium. Ad hoc respondetur quod Deus
est causa principalis, Ecclesia vero causa instrument alis
vel ministerialis sanctificationis.
3. Obicitur quod solus Christus sit medium salutis a Deo
institutum, ita ut non sit locus pro Ecclesia, nisi Ecclesia
vicem Christi sibi arroget. Resp. « Unus Deus, unus et
mediator Dei et hominum » (/ Tim., n, 5). At istud non
impedit quin ipse Christus Ecclesia tanquam medio et
instrumento sanctificationis utatur ; neque Ecclesia, ut
institutum vel regnum Christi, ut domus, corpus et sponsa
Christi, vicem Christi sibi arrogat, sed mandata Domini
exequitur et ex talento sibi commisso fructus capit.
4. Alii opponunt, salutem iam esse factam et redemptio­
nem perfectam. Resp. Certe opus Christi quo genus huma­
num morte sua redemit, est perfectum, sc. obiective et ex
parte Christi ; at inde non sequitur quod omnes homines
etiam ex parte sua et subieciive sint sanctificati, sed quod
adsint media sanctificationis, sc. per applicationem merito­
rum Christi : huiusmodi autem media Christus ut thesau­
rum pretiosissimum in Ecclesia deposuit, concedendo Apo­
stolis eorumquc successoribus potestatem sanctificam in
virtute Christi : atque sic Ecclesia est medium sanctifi­
cationis (cf. Cone. Trid., Sess. VI, cap. vn).
5. Aliæ denique difficultates, vel Ecclesiæ doctrinam falsificant, ut quod ad sanctificationem acquirendam sufficiat
ut aliquis modo iuridico Ecclesiæ se subiciat, vel alia falsa
supponunt, ut fusius infra in quæstione de convenientia
potestatis hierarchies exponemus (art. 16).

SECTIO III
ARTICULUS DUODECIMUS

De membris Ecclesiæ

I. Status quaestionis. — Unaquæque societas ex mem­
bris constituitur. In aliis societatibus facile determina­
tur quinam homines earum sint membra ; quantum vero
ad Ecclesiam, ob eius conditionem specialem et praesertim
ob characterem supernaturalem, quæstio non ita facile
solvitur.
Quæritur igitur quinam homines tanquam membra ad
Ecclesiam pertineant, ut « domestici Dei et cives sancto­
rum » (Eph., ii, 19), et quidem ad Ecclesiam ut est societas
visibilis inter homines constituta, vel ut communiter dici­
tur, quinam ad corpus Ecclesiae pertineant ; denique quæ­
ritur quinam vere sint membra Ecclesiæ, sc. rei veritate,
secundum Dei et Ecclesiæ indicium : aliter enim quandoque
leges civiles vel opinio hominum indicant1.

II. Sententiae heterodoxæ. — Donastilæ docuerunt, solos
iuslos ad Ecclesiam pertinere ; quam sententiam etiam
Pelagiani et Novaliani defenderunt.
In medio ævo Wiclefilæ et Husitæ statuerunt, solos
praedestinatos esse membrq Ecclesiæ. Concil. Constant, se­
quentes propositiones llusj damnavit. « Unica est sancta
universalis Ecclesia qua· e^t prædestinatorum universitas »
(prop. 1). « Præsciti ( — reprobi) non sunt partes Eccle>ia· » (prop. 3). Cf. prop. 2. 5. 6. « Gratia praedestinationis
••st vinculum quo corpus Ecclesiæ et quodlibet eius mem­
brum iungit.ur Christo capiti insolubiliter » (prop. 21).
I. Veteres theologi per » corpus » Ecclesiæ communiter intelligunt
ovines homines qui aliquando Christo fuerunt coniuncti. Ita S. Tho­
ma::, III, q. vin, a. 3 scribit : «corpus Ecclesiæ constituitur ex ho­
minibus qui fuerunt a principio mundi usque ad finem ipsius ».

Protestantes, distinguentes inter Ecclesiam visibilem
et invisibilem ac simul praedicationem veram verbi divini
et rectam administrationem sacramentorum tanquam
notam veræ Ecclesiæ ponentes, necessitate logica peccato
res vel non-prædestinatos ut membra Ecclesiæ admitted
non potuerunt. Inde confessio Augustana cum Luthero
definit : Est autem Ecclesia congregatio sanctorum et vere
credentium* ; Calvinus vero tenet, solos prædestinatos ad
Ecclesiam pertinere, utpote quia secundum eius sententiam
prædestinatio est tota causa et ratio iustiflcationis et
salutis æternæ. Sententiam lutheranam ex parte secuti
sunt Jansenistæ.
Ouesnel enim, male interpretando quædam dicta S. Au­
gustini, censet Ecclesiam comprehendere « et omnes an­
gelos coeli et omnes electos et iustos terræ et omnium sæculorum. Nihil spatiosius Ecclesia Dei : quia omnes electi
et iusti omnium sæculorum illam componunt » (prop. 72 et
76 damnatæ a Clemente XI. Denz., 1422. 1426). Quæ
sententia, iterum proposita a Synodo Pistoriensi, damnata
est a Pio VI tamquam hæretica, « intellecta hoc sensu ut
ad corpus Ecclesiæ non pertineant nisi fideles qui sunt
perfecti adoratores in spiritu et veritate » (prop. 15. Denz.,
1515).

III. Doctrina catholica. — Ut ex præcedentibus patet,
Ecclesia duplicem sententiam tamquam hæreticam dam­
nat : a) omnCs et soli prædestinati sunt membra Ecclesiæ ;
ό) soli iusti, non vero peccatores (fideles) ad Ecclesiam per­
tinent.
Positive Ecclesia declaravit : medium ordinarium quo
aliquis fit membrum Ecclesiæ, est baptisma : « per ipsum
enim membra Christi ac de corpore efficimur Ecclesiæ »
(Conc. Florent, in Decreto pro Armenis, Denz., 696).
1. Muller-Koi.de, Symbolische Bûcher, ed. 10a, 1907/f). 40.—
Apologia confessionis augustanæ· suo modo adiicit : « Concedimus
quod hypocritæ et mali in hac vita sint admixti ecclesiæ et sint
membra ecclesiæ secundum externam societatem signorum Eccle­
siæ... At Ecclesia principaliter est societas fidei et Spiritus Sancti
in cordibus... Et hæc ecclesia sola dicitur corpus Christi... Impii
vero non sunt sancta ecclesia » (i. c., p. 152).

De facto semper soli baptizati ut membra communitatis
christianæ censebantur. Evidenter supponitur baptisma
valide susceptum, proindeque cum fide, ita ut baptisma
et fides membrum Ecclesiæ constituant. Similiter Conci!.
Trid. declarat, « per baptismi ianuam » homines in Eccle­
siam ingredi (Sess. XIV, de pœn. c. n, Denz., 895). Denique
C. J. C. statuit : « Baptismate homo constituitur in Ecclesia
Christi persona cum omnibus Christianorum iuribus et offi­
ciis » (can. 87).
IV. Inde sequentes theses :

Thesis I. — Non omnes prædestinati semper membra
Ecclesiæ sunt. — Certe supponendum est, multo maiorem
partem prædestinatorum aliquando esse membra corpo­
ris Ecclesiæ; similiter certum est, omnes praedestinatos
ani,e mortem ad animam Ecclesiæ pertinere. Attamen
non omnes prædestinati semper sunt actualiter membra
corporis Ecclesiæ. Ipse Christus Dominus supponit, multos
< x iis qui salvabuntur (ideoque sunt prædestinati), aliquando
non esse membra regni messianici : ideoque « venient ab
oriente et occidente et aquilone et austro et accumbent
in regno Dei » (Lc., xm, 29). Sicut nec Christus ita neque
Apostolus Paulus paganos postmodum salvandos tamquam
membra Ecclesiæ considerat, antequam illi fidem Christi
atque baptisma susceperint; inde Paulus congratulatur
Ephesiis Christianis (quos generaliter saltem ut prædestinatos supponit) quod nunc sint membra Ecclesiæ et
corporis Christi : « quia eratis illo in tempore sine Christo...
Nunc autem in Christo lesu vos qui aliquando eratis longer
facti estis prope in sanguine Christi... Iam non estis hospites
<1 advenæ, sed estis cives sanctorum et domestici Dei... »
(Ερ/ι., m, 12, 13, 19). De reliquo absurdum est asserere,
paganos et mahometanos qui forsitan sunt prædestinati.
ml interim autem corde, ore et opere Ecclesiam repudiant
vel impugnant, esse actualiter membra Ecclesiæ. Optime
S Thomas : « Membrum (sive corporis sive societatis) non
indicatur secundum id quod de eo fieri potest, sed secundum
quod est » (Seni., 1. III, d. 13, q. n).
Thesis II. — Non soli prædestinati sunt membra Ec-

clesiæ. — Id primo clare evincunt parabolæ quibus
Dominus Ecclesiæ compositionem declarat, principaliter
parabolæ sagenæ, agri, areæ, convivii nuptialis ; his enim
et similibus Christus fideles commonet, non omnes ali­
quando ad Ecclesiam pertinentes finaliter salvari adeoque
in Ecclesia esse prædestinatos et reprobos. Similiter in
epistulis Apostolorum fideles (qui certe ut membra Eccle­
siæ supponuntur) graviter monentur ne peccatis gloriam
vitæ æternæ amittant : supponitur igitur non esse idem,
esse membrum Ecclesia· et esse prædestinatum. Denique
est contra rationem societatis, hominem finaliter quidem
periturum, nunc vero corde et opere Ecclesiæ adhærentem,
non esse membrum Ecclesiæ.
Thesis III. — Ecclesia ex iustis et peccatoribus constat. —
Prob. 1. Id iterum maxime ex parabolis Christi apparet :
secundum enim illas quidam in regno Dei vel in Ecclesia
existantes, comparantur zizaniæ, piscibus malis, paleis,
homini sine vestimento nuptiali, quibus status peccati
indicatur. Similiter Apostolus Paulus inter fideles quos
tanquam membra Ecclesiæ considerat, esse peccatores,
aperte enuntiat : « dormiunt mulli » (/ Cor., xi, 30).
Prob. 2. Ex fine Ecclesiæ præslitulo el ex inediis ipsi
commissis. — Christus Ecclesiam eum in finem instituit
ut per eam tamquam per medium salutare homines sanctifi­
carentur, et quidem per applicationem et usum mediorum,
Ecclesiæ a Christo commissorum. lamvero hic finis sup­
ponit quod in Ecclesia sint non tantum iusti. Id quod maxime
ex natura auxiliorum apparet, ut praesertim ex potestate
cœrcitiva Ecclesiæ collata (cf. infra, art. 39 s.), ex pote­
state remittendi peccata (quocumque modo peccata sunt
remittenda), ex praecepto correctionis fraternae, ex insti­
tutione Eucharistiæ, dicente Domino de calice : « Hic est
sanguis meus novi Testamenti qui pro multis effundetur
in remissionem peccatorum » (Μτ., xxvi, 26) ; ex oratione
dominica : « Dimitte nobis debita nostra » etc.
Prob. 3. Anliqui sine hæsitatione admiserunt inter mem­
bra Ecclesiæ esse quosdam peccatores. Clemens Romanus
< orinthios seditiosos aperte de peccato gravissimo accusat
atque pænitentiam imponit (Ep. ad Cor., c. xlv-lv),

simul tamen eos ut membra suæ curæ subiectos tractat
(c. 1.57. 59. G5) : unde culpabiles ita alloquitur : « Vos igitur
qui seditionis fundamenta iecistis, ...correctionem susci­
pite in pænitentiam... ; melius enim vobis est in grege
Christi parvos et bonæ famæ reperiri quam nimis splen­
dentes spe illius eici » (c. lvh, 1, 2). Sententia porro Eccle­
siæ apparet in institutione poenitentiae maioris pro crimi­
nibus capitalibus : in qua sc. rei excommunicabantur, sc.
« ubi tale commissum est ut is qui commisit, a Christi etiam
corpore separetur » (S. Aug., Enchiridion, c. i.xv). Unius­
modi excommunicatio certe non haberet locum si peccator
ipso facto cessaret esse membrum Ecclesiæ. Inde articulus
symboli qui est de remissione peccatorum, intelligitur non
tantum de remissione peccatorum per baptismum sed simul
de remissione peccatorum personalium in Ecclesia et in
membris Ecclesiæ : « per hanc enim (remissionem sc. pec­
catorum) stat Ecclesia quæ in terris est ; per hanc non perit
quod perierat et inventum est » (S. Aug., Enchir., c. lxiv).
Inde denique Novatiani et Donatistæ tanquam hæretiei
declarabantur..
Prob. 4. Scholastici certe tenebant, inter membra
Ecclesiæ esse peccatores. Attamen, considerantes Eccle­
siam principaliter ut corpus mysticum Christi, notant,
peccatores non eodem modo ac iustos esse membra Christi
adeoque Ecclesiæ. Inde (ut refert S. Thomas, III, Sent.,
q. xiii, q. n, a. 2) quidam dixerunt, « quod (fideles pec­
catores) non pertinent ad unitatem corporis Ecclesiæ,
quamvis pertineant ad unitatem Ecclesiæ ». Id quod S. Tho­
mas probare videtur, utendo formula : malos non esse
Ecclesiæ membra « proprie, nisi sicut membrum mortuum,
sc. æquivoce1 » vel « nisi imperfecte, per fidem informem »
(III, q. vin, a. 3 ad 2). Menfem autem suam Angelicus
I hietor proprie aperit in corp. art. (Ill, q. vin, a. 3). Ubi
triplicem gradum distinguit unionis actualis cum Christo :
sc. per fidem (informem), per caritatem viæ et per frui1. Terminus « æquivoce » apud S. Thomam quandoque idem
l ignilicat ac « secundum analogiam ». Unde S. Thomas distinguit
Inter nomina univoce, pure æquivoce et secundum analogiam vel
proportionem dicta (I, q. xm, a. 5).
R.

tionem patriæ. Inde concludit : « Christus est caput homi­
num secundum diversos gradus : primo eorum qui actu
uniuntur ei per gloriam : secundo eorum qui actu uniuntur
ei per caritatem : tertio eorum qui actu uniuntur ei per fidem.
Docet igitur S. Doctor : alio modo iustos ac peccatores,
esse membra Christi et per consequens membra Ecclesiæ,
sicut iterum alio modo beatos in cœlo : id quod per se patet.
Ita « fides informis est communis omnibus membris Eccle­
siæ » (II, II, q. iv, a 5 ad 4).
Thesis IV. Medium quo aliquis fit membrum Ecclesiæ. est
baptismus.
• Prob. Christus ipse declaravit : « Nisi quis renatus fuerit
ex aqua et spiritu sancto, non potest introire in regnum
Dei » (Joa., in, 5), et simul : « Qui crediderit et baptizatus
fuerit, salvus erit » (Mc., xvi, 16). Inde Apostolis manda­
tum dedit : « Docete omnes gentes, baptizantes eos » (Mt.,
xxvi, 19). Igitur baptizati fideles ad regnum Dei adeoque
ad Ecclesiam pertinent.
Apostolus Paulus solos baptizatos fideles ut membra
Ecclesiæ, ut « domesticos Dei », alloquitur. « Etenim in uno
Spiritu omnes nos in unum corpus baptizati sumus, sive
ludæi sive gentiles... » (Z Cor., xn, 13).
Denique conformis est praxis veteris Ecclesiæ, incipien­
do a S. Petro in die Pentecostes qui auditores commotos
exhortatur : « Pænitentiam agite et baptizetur unusquisque
vestrum » (Act., n, 38).
Patio huius est quia per baptismum homo incorporatur
Christo et efficitur membrum Christi, transfertur in statum
gratiæ et adoptionis filiorum Dei, recipit remissionem pec­
cati originalis et peccatorum personalium, accipit charac­
terem Christi indelibilem, fit capax ad alia sacramenta
suscipienda et aperitur ei ianua regni coelestis (cf. Concil.
Florent., Decret, pro Armenis, Denz., 696, Concil. Trid.,
Sess. V, can. 5 ; Sess. VI, c. 4. 7 ; Sess. VII, can. 14 ;
S. Thomas, III, q. xlix). Inde per baptismum homo fit
membrum regni Christi, et quidem « incorporatur ei quo­
dammodo corporaliter, sc. per visibile sacramentum »
(S. Thomas, III, q. xlix, a. 5 ad 1).
V. Obiectiones. — Obiicitur 1° : Ecclesia in symbolo

prædicatur « sancta » et ab Apostolo « sancta et immaculata »,
« non habens maculam aut rugam » (Eph., v, 27). Ad hoc
optime S. Thomas (III, q. vm, a. 3 ad 1) : « Dicendum, quod
esse Ecclesiam gloriosam, non habentem maculam neque
rugam, est ultimus finis ad quem perducimur per passionem
Christi ; unde hoc erit in statu patriæ, non autem in statu
viæ. » Ita enim « Christus dilexit Ecclesiam et seipsum tra­
didit pro ea ut illam sanctificaret ». ut dicit Apostolus
(1. c., v. 25, 26).
Ob. 2°. Primitivi christiani tum in S. Scriptura tam in
literature christiana reliqua vocantur « sancti ».
Resp. At minime eo sensu ut peccatores ad Ecclesiam
non pertinere censeantur, sed membra Ecclesiæ vocantur
sancti vel ut vocali ad sanctitatem (Rom., i, 7) vel ut sanctificati per baptismum vel ut fidem habentes in Christum.
VI. Regulæ ad distinguenda membra Ecclesiæ.— a) Ex
principio mox proposito regulæ sequuntur quibus membra
Ecclesiæ ab extraneis distingui possunt. Primo enim di­
stinguuntur baptizati a non baptizatis. Secundo vero simul
solvitur quæstio de baptizatis illis qui quocumque modo
desinunt esse membra Ecclesiæ. Per baptismum enim homo
fit et est membrum Ecclesiæ. lamvero in societatibus acci­
dit ut aliquod membrum a societate deficiat vel etiam e
societate eiiciatur. Inde oritur quæstio, quinam semel facti
membra Ecclesiæ in illa ut membra permanere et quinam
deficere censeantur.
t) Ex quarta thesi regula generalis sequitur : inlanlum
aliquis baptizalus membrum Ecclesiæ permanet inquanlum
effectus baptismi in ipso permanet.
c) Inde regulæ particulares deducuntur.
1. Qui semel (in Ecclesia) baptizatus fuerit, semper
subtectus Ecclesiæ permanet, quia obligatio in receptione
baptismi suscepta semper remanet.
2. Qui semel in Ecclesia baptizatus fuerit, retinet cha­
racterem baptismalem ; adeoque, etiamsi ab Ecclesia
defecerit, ut iterum membrum Ecclesiæ fiat, non bapti­
smate novo, sed reconciliatione tantum indiget.
3. In peccalore deficit effectus baptismi qui est gratia
habitualis et vita in Christo : unde imperfecte tantum est

Christo incorporatus ac imperfecte membrum Ecclesiæ ;
similiter peccator deficit a statu baptismatis qui sc.
vitam Christianam importat : ideo est sicut membrum pu­
tridum.
4. Excominunicali (excommunicatione sc. valida et
maiori, maxime si vitandi declarantur), desinunt esse
membra Ecclesiæ usque ad reconciliationem. Deficit enim
in eis effectus baptismi qui est incorporatio in corpus visi­
bile Ecclesiæ. Id quod fit per actum iurisdictionis Ecclesiæ,
ad cuius potestatem tamquam societatis perfectae pertinet
iudicare et determinare de membris admittendis et exclu­
dendis. Unde excommunicatio definitur in C. J. C.,
can. 2257 § 1 : « Excommunicatio est censura qua quis
excluditur a communione fidelium ». Excommunicat! sunt
exclusi a consortio Ecclesiæ, utique donec resipiscant.
5. Schismatici formales per schisma seipsos privant
effectu baptismatis qui est communio cum fidelibus ideoque
seipsos a corpore Ecclesiæ separant. Idem dicendum de illis,
qui ut suicidæ spirituales, vel facto vel declaratione iuridica, Ecclesiam derelinquunt.
6. Hærelici formales et publici destruunt in seipsis non
tantum gratiam baptismatis sed simul fundamentum unio­
nis cum Christo et cum corpore Ecclesiæ, sc. fidem : fides
enim est conditio primaria baptismatis suscipiendi uti et
unionis cum Christo et cum corpore Ecclesiæ. Unde hæretici
formales et publici sunt extra Ecclesiam. Hoc maxime
patet in illis qui alicui sectæ iuridice et publice sunt ad­
script?.
7. Hæretici formales sed occulli, qui sc. hæresim non
manifestant, sed externe nomen catholicorum gerunt ac
in quibusdam actibus Ecclesiæ communicant, ut membra
mortua corporis mechanico quodam modo ab Ecclesia
circumferuntur : manet enim in huiusmodi effectus bapti­
smi qui est communicatio externa cum communitate fide­
lium, nisi et hic effectus per indicium Ecclesiæ auferatur,
ut fit in excommunicatis, præsertim in vitandis1.
8. Post mortem baptizati non amplius sunt inembra EccleI. De controversia circa haereticos occultos vide Groot, De
licclesia, q. m, a. 3.

siæ militantis, sc. ob mutationem status, sed aut transeunt
ad Ecclesiam triumphantem (vel interim ad Ecclesiam pur­
gantem) si in statu gratiæ decesserint, aut si in statu pec­
cati mortalis reperti fuerint, penitus ab Ecclesia Christi
separantur quia « totaliter desinunt esse membra Christi
quia iam nec sunt in potentia ut Christo uniantur1. »
9. Non baptizati denique non sunt membra corporis
Ecclesiæ nisi in potentia vel in volo, ut catechumeni et
alii fidem habentes ; omnes tamen sunt obligati ut membra
Ecclesiæ liant1
2.

VII. De distinctione inter corpus et animam Ecclesiæ. —
1. Hucusque de membris corporis Ecclesiæ, i. e. de membris
Ecclesiæ ut est societas visibilis inter homines constituta,
locuti sumus. Vocatur autem Ecclesia corpus per analo­
giam ad corpus humanum. lamvero sicut in homine inter
corpus et animam distinguendum est, ita per analogiam
etiam in Ecclesia inter corpus et animam Ecclesiæ distin­
guere consuevimus. In corpore humano anima a corpore
distinguitur sicut· pars immaterialis a parte materiali,
sicut forma quæ corpori naturam et speciem humanam tri­
buit, sicut principium vitale ab instrumento organico.
Proportionate modo in Ecclesia pars spiritualis el supernaturalis, sc. fides, caritas, gratia, potestas et auctoritas divi­
nitus data et omnis influxus spiritualis Christi et Spiritus
S., anima Ecclesiæ dicitur, societas vero visibilis cum suis
membris et institutis corpus Ecclesiæ vocatur3.
1. S. Thomas, III, q. vin, a. 3.
2. Reliquæ quæstiones pertinent v&Hntlheologiani dogmaticam
quippe quæ determinat conditiones baptismi et fidei, vel ad ius
canonicum quippe quod determinat leges -iudiricas Ecclesiæ.
Videsis Card. Turrecremata, De Ecclesia, 1. I, c. xliv-lxi ;
Bellarminus, De controversiis, m, 3 ; Joannes a S. Thoma, O. P.,
Cursus theol., de Auct. Summi Pontificis, disp. 2, art. 3 ; Straub,
De Ecclesia, π, Thesis 32, η. 1229 ss.
3. Notandum tamen est : sicut in homine corpus et anima
quidem distinguuntur, utpote realiter, non tamen separantur,·
quinino unum hominem constituunt : ita in Ecclesia corpus et
anima quidem distinguuntur at non separantur, sed unam Eccle­
siam constituunt. Unde sicut in homine corpus non intelligitur ut
corpus mortuum sed vivum, ita in Ecclesia corpus vil institutum

2. Secundum distinctionem inter corpus et animam Ec­
clesiæ aliquis dicitur pertinere vel ad corpus vel ad animam
Ecclesiæ. Ad corpus Ecclesiæ pertinet qui est membrum
societatis visibilis, qui cum membris et capite Ecclesiæ
communicat ; ad animam Ecclesiæ pertinet qui in fide,
caritate, gratia Christi participat vel communicat : sive
imperfecte si fidem tantum habet, sive perfecte, si etiam
in caritate et gratia sanctificante est constitutus.
3. Iamvero secundum doctrinam catholicam1 etiam illi
qui sunt extra corpus visibile Ecclesiæ, certis sub conditio­
nibus possunt habere fidem, immo gratiam et caritatem :
ut catechumeni, hæretici qui sunt bona fide, excommunicati qui actum contritionis perfectæ eliciunt. Huiusmodi
igitur, licet ad corpus Ecclesiæ non pertineant, tamen ad
animam eius pertinere possunt, sive imperfecte, sive etiam
perfecte.

sociale non intelligitur ut separatum ab anima vel a parte spirituali
et supernatural! ; simili modo anima Ecclesiæ minime ut separata
a corpore Ecclesiæ intelligitur.
1· Cf. Pius IX, Denz., 1647.

SECTIO IV

De constitutione hierarchica Ecclesiæ
Accedimus nunc ad quæstionem de causa formali Eccle­
siæ ut est societas. Forma vero alicuius societatis est con­
stitutio vel regimen1. Inde quæstio est de constitutione
Ecclesiæ a Christo institutæ, et quidem de consitutione
quam ipse Christus personaliter Ecclesiæ suæ dederit vel
determinant. Agitur denique de constitutione essentiali
ac fundamentali, quæ sc. ipsam naturam Ecclesiæ, ut est
societas, determinat, non vero de quibusdam formis acci­
dentalibus, quæ sc. postea accesserint in Ecclesia, supposita
constitutione essentiali et divinitus determinata.
Iamvero constitutio Ecclesiæ est hierarchica. Quæ qui­
dem dupliciter considerari potest : uno modo in generali,
alio modo in particulari. Hic primo constitutio hierarchica
Ecclesiæ tantum in generali consideratur ; in particulari
considerabitur infra, ubi de Romano Pontifice (art. 42-50).
Vix notandum est doctrinam de constitutione hierar­
chica Ecclesiæ esse maximi momenti pro Apologetica,
utpote maxime ah adversariis impugnatam.
Inde, respiciendo difficultates motas ab adversariis,
sequentes ponemus articulos :
1° Explicatur doctrina de constitutione hierarchica
Ecclesiæ et probatur ex S. Scriptura (art. 13) ;
2° Constitutio hierarchica Ecclesiæ probatur ex testi­
monio veterum (art. 14) ;
3° De constitutione charismalica Ecclesiarum S. Pauli
(art. 15) ;
4° De Convenientia constitutionis hierarchies Ecclesiæ.
I. Natura ac species alicuius rei physicæ per formam substanI ialem determinatur, natura vero societatis a fine et ultimo a constitulione dependet.

ARTICULUS DECIMUS TERTIUS

Explicatur doctrina de constitution· hierarchica Ecclesiæ
et probatur ex S. Scriptura

I. Dogma catholicum. — Concil. Trid. docet : « Quod
si quis omnes christianos promiscue N. T1. sacerdotes esse
aut omnes pari inter se potestate spirituali præditos affir­
met, nihil aliud facere videtur quam ecclesiasticam hierarchiam ...confundere » (Sess. XXIII, e. iv, Denz,. 960).
Inde in can. 6 (Denz., 966) definit : « Si quis dixerit, in
Ecclesia catholica non esse hierarchiam divina ordinatione
institutam quæ constat ex episcopis, presbyteris et mini­
stris, a. s. » Concilium Vatie, hierarchical!! Ecclesiæ
constitutionem docet, definiendo divinam institutionem
primatus Romani Pontificis. Doctrinam catholicam denique
breviter et optime refert C. J. C. Dicit in can. 108 § 3 :
« Ex divina institutione sacra hierarchia ratione ordinis
constat Episcopis', presbyteris et ministris ; ratione iurisdictionis, pontificatu supremo et episcopatu subordina­
te ; ex Ecclesiæ autem institutione alii quoque gradus acces­
sere ». Et in can. 948 : « Ordo ex Christi institutione clericos
a laids in Ecclesia distinguit ad fidelium regimen et cultus
divini ministerium. » Est igitur dogma catholicum, Eccle­
siam Christi esse societatem hierarchice constitutam.II.

II. Sententia adversariorum. — Protestantes omnes pro­
prie dicti, i. e. exceptis Anglicanis, constitutionem hie­
rarchicam Ecclesiæ maxime negant ac impugnant. Inde
tenent, non esse ex voluntate, immo contra voluntatem
Christi, ut in Ecclesia sit coetus quidam hominum divinitus
potestate sacra instructus ad conficienda sacra et populum
regendum (ut potestas Romani Pontificis, episcoporum et
sacerdotum) ; simul negant distinctionem inter clericos
et laicos, sc. quod sit ex institutidne divina; denique, si
potestatem aliquam divinitus datam in Ecclesia admitliint, illam esse omnibus communem ac Ecclesiæ univer­
sali datam asserunt (sacerdotium universale). Atque haec
I hesis est fundamentalis per protestantisme proprie dicto.

Protestantes recentiores in Ecclesia primitiva quandam
potestatem charismaticam concedunt, sc. quod Deus imme­
diate aliquibus potestatem quandam personalem conces­
serit : quæ tamen potestas neque ad constitutionem Ecclesiæ
pertineret neque ad alios pertransiret.
Denique theologi et historici protestantici sicut et ratio­
nalistic! doctrinam de constitutione hierarchica Ecclesiæ
catholicæ tanquam effectum evolutionis historic® decla­
rant atque omnibus viribus eius originem investigare ac
exponere conantur1 (cf. supra, art. 5).
Modernistæ, uti ex eorum doctrina de institutione Eccle­
siæ patet (supra, art. 5), ut non admittunt Ecclesiam a
Christo institutam, ita nullam constitutionem vel organi­
smum a Christo ordinatum. Ecquidem in illo regno eschatologico quod Christus expectasse asseritur, ordo quidam
fuisset, ab ipso Deo determinatus, at illud regnum non est
Ecclesia de qua loquimur. Unde Modernist® asserunt :
ordo ille qui in Ecclesia catholica de facto existit, non est
a Christo Domino institutus sed fructus evolutionis historicæ et opus ingenii humani2.

III. De notione hiérarchisé et constitutionis hierarchic®
Ecclesiæ. — Ob multiplices errores circa conceptum hierarchiæ, simul tamen ob difficultatem obiectivam conceptus,
quædam sunt prænotanda, sc. quæ necessaria sunt ad
statum quæstionis determinandum, remittendo de reliquo
ad theologiam dogmaticam.
1. Definitio. Ilierarchia (ίεραάρχή) idem sonat ac princi­
patus sacer. Definiri potest : cœtus seu ordo præsidum ex
institutione divina præditus poleslale/sacra. ad fidelium regi­
men et ad cultus divini ministerium.
Explic. Hierarchia vi nominis et ex usu communi im­
portat principatum, præsidium, imperium, potestatem, in
sacris. Huiusmodi potestas dicitur sacra, tum quia est circa
res sacras tum quia ad finem sacrum ordinatur : ita hierarI. Hort, The Christian Ecclesia, mandatum divinum de con»lil,nendis in Ecclesia ministris admittit. Cf. Groot, De Ecclesia3,
HH n.
" Cf. A. f.oiSY, Évangile, et Église, pars IV.

chia ecclesiastica dicitur sacra ut ordinata ad ministerium
cultus divini et ad sacramentorum administrationem.
Sublectum huius potestatis est coelus quidam seu ordo
præsidum, i. e. pars fidelium seu membrorum Ecclesiæ :
vocatur coetus inquantum huiusmodi præsides inter se
quodam ordine sunt uniti (Romanus Pontifex, episcopi,
sacerdotes, ministri1). Hucusque habetur elementum ma­
teriale hierarchiæ (genus definitionis) ; pars vero formalis
(differentia specifica) est quod talis potestas sit ex imme­
diata institutione divina et quod sit immediate a Deo col­
lata, se. in prima constitutione : ita Petrus et Apostoli
immediate a Christo dicuntur accepisse potestatem quæ,
semel collata ac accepta, postea in alios transire potest12,
2. Hierarchia est necessario supernaluralis; et quidem
tum ratione originis inquantum potestas est immediate a
Deo (Christo) collata, tum ratione obiecti (sacramenta et
vita fidelium), tum ratione finis qui est sanctificatio fidelium.
3. Hierarchia est potestas instrumentalis et ministerialis :
inquantum potestas nonnisi in nomine et auctoritate et
virtute Christi exercetur, intra limites a Christo positos et
in bonum Ecclesiæ. Longissime igitur a vero hierarchiæ
conceptu aberrant qui eam tanquam facultatem domi­
nandi in utilitatem propriam intelligunt. Hierarchica
potestas e contra officium et obligationem, et quidem gra­
vem et onerosam, procurandi gloriam Dei et salutem fide­
lium subaudit : ita Romanus Pontifex est « servus servorum
Dei ».
4. Ecclesia dicitur hierarchice constituta inquantum talis
cœtus præsidum ad constitutionem Ecclesiæ divinitus da­
tam et perpetuo duraturam pertinet.
1. Non raro « hierarchia » præsides superiores ut Rom. Ponti­
ficem et episcopos significat.
2. Protestantes et alii communiter partem formalem et maxime
constitutivam hierarchiæ negligunt. Ita Harnack (Texte und
Untersuchungen, n, 155) illam constitutionem vocat hierarchicam,
in qua iura originis humanæ tamquam ex ordinatione divina
orta declarantur. « Hierarchisch nennen wir diejenige Verfassungsform, in welcher beliebige weltliche Rechte, welche Inhaber des
Amtes ausüben, ihrem Ursprung nach auf gottliche Anordnung
zurückgeführt werden ». Hæc definitio est corruptio pessima no­
tionis catholicæ de hierarchia ecclesiastica.

5. Potestas hierarchica distinguitur in potestatem ordi­
nis qui sc. ordinatione sacramentali confertur et ad sacra
conficienda ordinatur, et in potestatem iurisdiclionis quæ
est ad fidelium regimen.
6. Denique notandum est, nullam existere inter homines
aliam societatem quæ haberet constitutionem hierarchicam
prout in Ecclesia asseritur : nam in aliis societatibus reli­
giosis potestas non asseritur (sicut nec est) neque ut supernaturalis neque ut immediate a Deo (Christo)· collata neque
ut ad constitutionem, divinitus determinatam pertinens.
Inde abusive quidam de hierarchia buddhistica etc., lo­
quuntur.
IV. Thesis igitur est : Ecclesia Christi ex ipsius Christi
ordinatione hierarchice est constituta.
Probatur :
1° Ex parte ipsius Christi ;
2° Ex parte Apostolorum.
1. Constitutio hierarchica Ecclesiæ probatur ex parte
Christi.
Arg. : Secundum Evangelia lesus Christus ipse :
A) Generaliter Ecclesiam ut societatem hierarchice
constitutam describit ;
B) . Apostolis ut coetui determinato potestatem con­
fert ad fideles sanctificandos et regendos ;
C) . Hanc potestatem ac constitutionem perpetuo dura­
turam edocet. Ergo.
Prob. antecedens per partes.
Ad A. Christus generaliter Ecclesiam ul societatem hie­
rarchice constitutam describit.
Christus Ecclesiam maxime « regnum cadorum » appel­
lat. lamvero nomen ipsum regni coelorum Ecclesiam
ut societatem ordinatam repraesentat, cum distinctione
munerum, officiorum et potestatis ; in regno Christi omnis
potestas a Christo confertur et in nomine et auctoritate
Christi exercetur; tota distinctio et constitutio est a
Christo ; similiter omnis potestas est sacra. Itaque vi
nominis « regni Christi » Ecclesia significatur ut ab ipso
Christo, per certum ordinem præsidum distincta et ordi­
nata, ab ipso Christo potestate sacra prædita,' ad finem

Ecclesiæ consequendum. Neque ullo modo insinuatur sed
e contra excluditur, potestatem gubernativam vel sanc­
tificam primitus toti coetui fidelium conferri, ita ut omnes
sint æquales.
Similiter nomen « Ecclesia » minime societatem informem,
sed societatem ordinatam significat ; qualis autem foret
ille ordo, ab eo qui Ecclesiam suam ædificarit, totaliter
dependet, a quo denique omnis potestas in Ecclesia erit :
unde Christus Mt., xvi, 16 ss. primo declarat quod Petrus
foret caput Ecclesiæ, et secundo ei potestatem proportionatam promittit.
Idem per alia nomina vel per figuras Ecclesiæ exprimitur.
Ecclesia ut « domus Dei « habet ordinem familiæ, totum
voluntate patris familias dirigitur, omnis potestas est ab
ipso collata. Multo magis « templum Dei », « civitas Dei »
societatem hierar hicam indicat. Maxime denique : « corpus
Christi » et « sponsa Christi » habebit simul potestatem a
Christo acceptam et ordinem secundum Christi dispositio­
nem ,Jid quod Paulus postea expresse describit (I Cor., xn,
12 ss. ; Eph., iv, 16).
Ad 13. Christus Apostolis ut cœtui determinato potestatem
ad fideles gubernandos et sanctificandos immediate confert. —
Id quod Christus per prædicationern regni Dei generaliter
annuntiaverat, consequenter per actus particulares exequitur, constituendo sc. Apostolos ut præsidcs Ecclesiæ suæ.
Ideo primo eligit duodecim tanquam discipulos speciales
qui ipsum ab initio sequuntur : « Non vos me elegistis sed
ego elegi vos » (Ioa., xv, 16). Quos et Apostolos vocavit
(Lc., vi, 13) qui sc. ut ab ipso missi, ex mandato et in
auctoritate Christi sint ministri regni Christi.
Huiusmodi Apostoli missionem Christi continuabunt :
« Sicut misit me Pater, et ego mitto vos » (Ioa., xx, 21) ;
inde « Qui vos audit, me audit, et qui vos spernit, me sper­
nit » (Lc., x, 16).
In hunc finem Christus Apostolis dat potestatem, sive
generaliter sive particulariter. Generaliter quidem per
verba : « Amen dico vobis : Quæcumque alligaveritis super
terram, erunt ligata et in cœlo : et quæcumque solveritis
super terram, erunt, soluta et in cœlo » (Μτ., χνιπ, 18) :
ita Christus Apostolis plenam potestatem spiritualem in

regno suo confert. Particulariter autem potestatem deter­
minatam confert, ut baptizandi (= suscipiendi homines
in regnum suum) (Mt., xxviii, 19), Eucharistiam celebrandi
(7 Cor., xi, 24), remittendi peccata (Ioa., xx, 23). Maxime
vero Christus suam potestatem in Apostolos transfert ante
ascensionem suam in coelum, cum nempe Apostolis regnum
suum definitive commiserit. Inde Mt., xxviii, 18-20,
Christus primo potestatem profert suam : « Data est mihi
omnis potestas in cœlo et in terra » ; et deinde ex hac pleni­
tudine potestatis Apostolis potestatem confert : « Euntes
ergo docete omnes gentes (potestas docendi vel magi­
sterii), baptizantes eos in nomine Patris et Filii et Spiritus
Sancti (potestas sanctificandi), docentes eos servare omni
quæcumque mandavi vobis » (potestas gubernandi). De­
nique Apostolis promissionem dat divinam exeeutionis
huius mandati : « Et ecce ego vobiscum sum omnibus die­
bus usque ad consummationem sæculi. » Sanctionem vero
constitutionis Ecclesiæ Christus dat his verbis : « Qui vos
audit, me audit, et qui vos spernit, me spernit... » (Lc., x,
16).
Specialem potestatem Christus Petro confert, de qua re
tamen infra.
Ad C. Christus potestatem et constitutionem hierarchicam
Ecclesiæ perpetuo duraturam edocet. Non pauci prote­
stantes quidem admittunt, apostolos a Christo potestatem
quandam ad Ecclesiam fundandam et regendam accepisse ;
tamen praetendunt·, huiusmodi potestatem finituram fore
cum Apostolis : ita ut deinceps in Ecclesia Chpsti non.
amplius sit neque potestas neque constitutio hierarchica.
Contrarium vero facile ex iam dictis sequitur.
1. Christus Ecclesiam vocat regnum suum quod ex
vi nominis est hierarchice constitutum : quousque igitur
regnum Christi manebit, erit regnum hierarchicum. Deinde
Christus Apostolis potestatem confert docendi omnes gen­
tes, docentes eos servare quæcumque dixerat eis, et
in hunc finem ipsis assistentiam suam usque ad finem
mundi promittit (Mt., xxviii, 18-20). Per Apostolos igiI ur omnes gentes usque ad finem mundi docebuntur et
gubernabuntur, et quidem in vi potestatis ipsis a Christo
collatæ : id quod fit aut personaliter per Apostolos ipsos

aut per eorum successores legitimos, qui sc. Apostolis suc­
cedunt tum in docendis et regendis gentibus tum in pote­
state a Christo accepta., Ita quoque Christus missionem
suam salvificam per Apostolos usque ad finem mundi con­
tinuat ; hac denique ratione Ecclesia Christi fundata est
super Petrum, non Ecclesia tantum unius sæculi, sed ipsa
Ecclesia Christi1.
2. De reliquo ipsa ratio hoc suadet. Christus enim, insti­
tuendo Ecclesiam tanquam regnum suum quo missionem
suam continuaret et gentes edoceret et sanctificaret, non
debuit instituere vel ordinare ecclesiam duplicem, aliam
hierarchicam cum Apostolis, aliam non hierarchicam. Hoc
quidem locum haberet, si Christus incapax vel impotens
fuisset, unicâ Ecclesia necessitatibus fidelium sufficienter
providere. Neque ullus fundator alicuius regni vel societa­
tis (ut e. g. ordinis religiosi) intendit ut constitutio talis
societatis postmodum essentialiter mutetur. Itaque iam
ex fundatione Ecclesiæ apostolicæ firmissime praesumen­
dum est, eam ex voluntate Christi perdurare oportere :
secus Christus voluntatem suam expresse manifestare debu­
isset : cuius tamen nec ullum vestigium extat12.
Itaque potestas hierarchica Apostolorum et constitutio
1. S. Thomas, C. Gerit., iv, 74 : « Non est dicendum quod potes­
tas sic data sit Christi discipulis quod per eos ad alios derivanda
non esset : data est enim eis ad Ecclesiæ aedificationem secundum
Apostoli dictum. Tamdiu igitur oportet hanc potestatem perpe­
tuari quamdiu necesse est aedificari Ecclesiam. Hoc autem necesse
est post mortem discipulorum Christi usque ad sæculi finem. Sic
igitur data’fuit discipulis Christi spiritualis potestas ut per eos
deveniret ad alios : unde et Dominus discipulos in persona aliorum
fidelium alloquebatur, ut patet per id quod habetur (Mc., xm,
37) : Quod vobis dico, omnibus dico, et (Mt., xxviii, 20) Dominus
discipulis dixit : Ecce ego vobiscum sum usque ad consummationem
sæculi ».
2. Optime S. Thomas, S. Th., Ia IIa«, q. cvi, a. 4 :
« Status mundi variari potest... secundum varietatem legis :
et sic statui novæ legis nullus alius status succedit. Successit enim
status novæ legis statui veleris legis tanquam perfectior imperfec­
tiori : nullus autem status præsentis vitæ potest esse perfectior
quam status novæ legis : nihil enim potest esse propinquius fini
ultimo quam quod immediate in finem ultimum introducit (sc.
regnum cœlorum)... Unde non potest esse aliquis perfectior status·
præsentis vitæ quam status novæ legis ».

hierarchica Ecclesiæ usque ad finem temporum duratura
est, utpote, ut potestas et constitutio Ecclesiæ Christi.
2. Constitutio hierarchica Ecclesiæ probatur ex parte
Apostolorum. — Apostoli a) Ecclesiam gubernant, b) in
potestate ac nomine Christi, c) alios ministros instituunt.
Atque his constitutionem hierarchicam Ecclesiæ testifi­
cantur. Ergo.
Minor patet. Maior probatur sub uno.
jj Prob. a) Factum regiminis hierarchici Apostolorum iam
/supra, art. 9, probatum est, licet sub alio respectu. Apo­
stoli enim, præsertim S. Paulus, ex mandato et in potestate
Christi, fideles in ecclesias colligunt, illas nomine et auctori­
tate Christi, i. e. ut Apostoli Christi, regunt ac gubernant,
considerant Ecclesiam ut corpus, sponsam et regnum Chri­
sti adeoque ut vivificatam, sanctificatam ac gubernatam
per potestatem Christi. Atque ista gubernatio Ecclesiæ per
potestatem ‘hierarchicam Apostolorum in Actibus et epi­
stulis Apostolorum per totum patet1.
Prob. β) Similiter patet in particulari. Ecclesia primitiva
in lerusalem per collegium Apostolorum adhuc non disper­
sorum gubernatur, non quidem ut per delegatos Ecclesiæ,
sed ratione apostolatus a Christo accepti {Act., i, 1, 8).
Inde ad supplendum locum traditoris eligitur Mathias
« accipere locum ministerii huius et apostolatus » (Acf, i,
25) et speciali modo vocatur Paulus {Aci., c. ix). Fideles
vero « erant perseverantes in doctrina Apostolorum »
{Act., ii, 42), i. e. in doctrina Christi, prout per Apostolos
proponebatur.
Paulus evidenter Ecclesias a se fundatas gubernat, et
quidem non ut delegatus fidelium sed ut apostolus lesu
Christi. Testimonium gubernationis habes in omnibus
S. Pauli epistulis : recole punitionem incestuosi (/ Cor., v,
1-7), privilegium Paulinum {I Cor., vn, 10-16), ordinationes
liturgicas et disciplinares (/ Cor., X, 16-21; xi, 18-34 ;
1. Quæsliones de institutione divina Ecclesiæ, ut societatis veri
nominis, et de eius constitutione hierarchica, quasi coincidunt,
saltem materialiter. Nimis enim manifestum est Ecclesiam a Chri­
sto Domino institutam, regnum messianicum Christi, denique tan­
dem potestate Christi adeoque hierarchica, gubernari.

xii, 1-31 ; xiii, 1-49), ordinationes pastorales in epistulis
pastoralibus.
Jri Potestas qua Paulus Ecclesias gubernat, est a Christo :
z« Paulus Apostolus, non ab hominibus neque per hominem,
sed per Jesum Christum et Deum Patrem » (GaZ., i, 1),
« propter gratiam quæ data est mihi a Deo ut sim minister
Christi Jesu in gentibus » {Boni., xv, 15-16), ex « potestate
nostra quam dedit nobis Dominus » {II Cor., x, 8), ut
« positus prædieator et Apostolus et magister gentium »
{II Tim., i, 11).
Similiter Pelrus fidelibus scribit ut « Apostolus lesu
Christi » (i, 1) ; eadem ratione Jacobus promulgat extremam
unctionem (Iac., v, 14) ; loannes in epistulis et in Apoca­
lypsi apparet ut gubernans plures Ecclesias quas per suos
delegatos et per epistulas et Apocalypsim dirigit (Ioa., ii,
12 ss, III Joa., per totum).
Ulterius Apostoli ex potestate sibi tradita alios ministros
' instituunt : ita in lerusalem instituuntur diaconi {Aci., vi, 6).
Paulus cui « sollicitudo omnium Ecclesiarum » incumbit
{II Cor., xi, 28), huiusmodi Ecclesias per suos delegatos
administrat, ut sunt praesertim Titus {II Cor., vm, 23),
Timotheus {I Cor., iv, 16 ; xvi, 10 ; II Cor., i, 1), Sosthenes (/ Cor., i, 1) Archippus {Coi., iv, 17), Epaphras {Coi., i,
17 ; iv, 12), Epaphroditus {Phil., n, 25 ; iv, 18). Ad Ti­
tum et Thimotheum Paulus epistulas instructorias dirigit,
quomodo ecclesias administrare debeant. Ita Timotheus
Ephesi loco Apostoli potestatem super fideles et præsidentes exercet {I Tim., iv, 11 ; II Tim., n, 2); ipse iudicat de
admittendis ad officia {I Tim., m, 1-14 ; v, 22) ; ipsius est
iudicare de presbyteris {I Tim., v, 19) ; ipsi cura est de
honore et vita præpositorum localium {I Tim., v, 17, 18).
Similiter Titus in insula Creta loco Pauli Ecclesias ibi
fundatas regere debet (Tit., i, 5) ; ipsi iniungitur ut in diver­
sis civitatibus præpositos residentes instituat (Tit., i, 6-8),
ut neophytos ad vitam meliorem promoveat (I. c.). Inde
in Ecclesiis S. Pauli habentur presbyteri {I Tim., v, 17. 19),
episcopi et diaconi {Phil., i, 1, Act., xx, 28), præsidentes
(Thess., v, 12 : προϊστάμενοι), præpositi {Heb., xiii, 17 :
ήνούυενοι).
Ideo denique Apostoli expressis verbis obædientiam a

fidelibus expostulant. « Sic nos existimet homo ut ministros
Christi et dispensatores mysteriorum eius » (/ Cor., iv, 1).
Thessalonicenses Apostolus rogat, «ut noveritis eos qui labo­
rant inter vos et præsunt vobis in Domino et monent vos »
(/ Thess., v, 12). In epistula ad Hebr. (xiii, 17) fideles admo­
nentur : « Obædite præpositis vestris et subiacete illis »
(cf. xiii, 7 ; I Pel., v. 1-4).
Ad Corinthios Apostolus scribit « Ideo enim scripsi
ut cognoscam experimentum vestrum, an in omnibus obædientes sitis » (II Cor., n, 9).
Itaque ecclesiæ per Apostolos fundatæ manifeste hierarchice erant constitutæ, utpote gubematæ per Apostolos
in potestate a Christo accepta, qui Apostoli potestatem a
Christo acceptam aliis communicant et simul ipsis ordinant,
ut iterum alios in hoc munus instituant.
V. Difficultates adversariorum triplicis sunt generis :
1° Adversarii, « regnum coelorum » tanquam regnum vel
mere internum et « spirituale » vel mere eschatologicum
interpretantur, in quo non est locus pro hierarchia : quoad
hoc videsis ea quæ art. 6 exposuimus.
2° Adversarii negant, Apostolos a Christo potestate
sacra fuisse instructos : quoad hoc vide art. 7 et 8 et argu­
menta huius art.
3° Adversarii adducunt rationes a priori, ut ex natura
et ex conditionibus justificationis, quibus potestatem et
constitutionem hierarchicam Ecclesiæ tanquam repugnan­
tem atque impossibilem demonstrare conantur : de qua re
specialiter infra, art. 16, agemus.

ARTICULUS DECIMUS QUARTUS

Constitutio hierarchica Ecclesiæ probatur
ex testimoniis veterum

I: Argumentum directum ex doctrina veterum. — Ec­
clesia subsequeris tempus apostolicum manifeste turn
Ecclesiam de facto hierarchice constitutam tum doctrinam
< orrespondentem exhibet.
Adversarii ipsi admittunt, saltem ab anno 200 Ecclesiam
cum organismo hierarchic© tum facto tum in doctrina ex­
tare, licet hoc negent pro tempore priori. Unde suffii it
adducere testimonia ex tempore duorum priorum saeculo­
rum. Hic consideranda veniunt Didache, I. epistula Cle­
mentis ad Corinthios, epistulæ S. Ignatii et S. Polycarpi,
Apologetæ secundi saeculi, S. Irænaeus. Hi autem omnes tum
factum hierarchise testantur, tum hanc formam constitu­
tionis Ecclesiæ ad institutionem divinam referunt.
1. Didache vel Doctrina Apostolorum ex vi tituli refert
modum vivendi quem Christiani (ex gentibus) tenere debent
ex mandato Apostolorum. In c. xv, determinantur qualitates
eorum qui in munus episcopi et diaconi sunt eligendi :
« Constituite vobis episcopos et diaconos dignos Domino,
viros mansuetos et argenti non cupidos et veraces et pro­
batos », sicut iam Paulus idem ordinaverat (/ Tim., m,
1-14 ; Tit., i, 7-9). Quidquid est de officio horum episco­
porum vel diaconorum, certe sunt ministri Dei : « mini­
strant et ipsi ministerium prophetarum et doctorum », et
sunt honorati, sc. in Domino, « una cum prophetis et doctoribus ». Sunt ministri Eucharistiæ, ideoque tantum digni
sunt eligendi.
2. Testimonium præclarum fert Clemens Romanus in
Epistula ad Corinthios, scripta in nomine Ecclesiæ Romanæ (circa an. 98).
a) In Ecclesia Corinthiorum orta erat « seditio impia
et detestanda » (i, 1) adversus presbyteros. Ad quam sedi­
tionem sedandam epistula ad Corinthios dirigitur. Clemens

ad pacem, humilitatem et obædientiam exhortatur, con­
cludendo : « Militemus igitur omnibus viribus sub inculpatis
Dei præceptis» (xxxvn, 1). Ad huiusmodi præcepta perti­
net ordo hierarchicus. Necessitatem obœdientiæ erga ordi­
nem hierarchicum Clemens primo per triplicem analogiam.
ostendit, sc. ex ordine in exercitu, in corpore humano et in
veteri testamento (c. xxxvii-xli)1. Deinde Clemens origi­
nem et naturam ordinis N. T. exponit, et quidem his merito
celeberrimis dictis :
« Apostoli nobis Evangelii prædicatores facti sunt a
Domino lesu Christo, Jesus Christus missus est a Deo.
Christus igitur a Deo et Apostoli a Christo ; et factum est
utrumque ordinatim ex voluntate Dei. Itaque acceptis
mandatis et per resurrectionem Domini nostri lesu Christi
plena certitudine imbuti Deique verbo confirmati, cum
certa spiritus sancti fiducia egressi sunt adnuntiantes regni
I )ci adventum. Per regiones igitur et urbes verbum prædicantes primitias earum spiritu cum probassent, constiI nerunt episcopos et diaconos eorum qui credituri erant
(xlii, 1-4)... Apostoli quoque nostri per lesum Christum
Dominum nostrum cognoverunt, contentionem de nomine
episcopatus oborituram ; ob eam ergo causam, perfecta
præscientia præditi, constituerunt prædictos ac deinceps
ordinationem dederunt, ut cum illi decessissent, ministe­
rium eorum alii viri probati exciperent. Itaque qui constitu­
ti sunt ab illis vel deinceps ab aliis viris eximiis consentiente
universa Ecclesia quique inculpate gregi Christi deservierunt..., hos iudicamus munere suo non iuste deiici » (xliv,
1-3). Inde Clemens seditionem damnat : « Contentiosi
estis, fratres, et in rebus quæ ad salutem pertinent» (xlv, 1),
1. Hac ratione Clemens, c. xl, 5 scribit : « Summo quippe sacer­
doti sua munera tributa sunt, sacerdotibus locus proprius adsignalus est et levitis sua ministeria incumbunt. Homo laicus prae­
ceptis laicis constringitur. » Clemens ordinem hierarchicum V. T.
adducit in confirmationem regulae- propositae : « Cuncta ordine
debemus facere quæ nos Dominus statutis temporibus peragere
iussit » (xl, 1), ita ut nullus transgrediatur « præscriplam ministe­
rii sui regulam» (xli, 1). Immerito igitur R. Seeberg, alTirmat,
hierarchiam Ecclesiæ a Clemente deduci ex hierarchia Vet. Te­
st amenti : adducitur enim tantum analogia constitutionis Eccle­
sia· Jlogmengeschichte, I2, 190).

quia sc. seditio est peccatum grave (xliv, 3-6), et celeriter
auferenda 8 c. xlviii) : rei poenitentiam agere debenl
(c. LIV, Lvir, lviii).
Tria igitur epistula Clementis testificatur : primo existentiam ordinis hierarchici in Ecclesia ; secundo, originem
divinam et apostolicam huius ordinis, tertio, continuatio­
nem hierarchiæ in Ecclesia.
b) Testimonium Clementis protestanticos torquet ; inde
effugia diversa quærunt. R. Seeberg1, sic opinatur : Clemens
facium historicum existentiæ episcoporum et diaconorum
vel presbyterum'in hanc Iheoriam convertit vel immutat :
ius presbyterorum est originis divinæ et apostolicæ, i. e.
factum mere historicum tanquam ius divinum declarat.
Uti patet, huiusmodi assertio est purum effugium. Cle­
mens enim originem divino-apostolicam hierarchiæ non
tanquam theoriam proponit sed tanquam factum histori­
cum testificatur ; et quidem tanquam factum quod omnibus,
etiam adversariis, notum est et ab ipsis concessum. Vanum
etiam et insanum fuisset tentamen iura presbyterum quæ
pure humana fuissent, tanquam divina declarare : tali
tentamine Clemens seditiosos certe non convertisset. Deni­
que Seeberg summa iniuria Clementi crimen ita enorme
imponit.
Nec meliora sunt quæ Seeberg in confirmationem suæ
sententiæ adducit. Seeberg primo supponit seditionem
factam fuisse a pneumaticis qui positionem presbyterorum
arripere conati essent. At per hoc comedit, episcopos et
diaconos primitus habuisse hegemoniam : id quod est contra
sententiam generalem ipsius Seeberg secundum quam pri­
mitus solum pneumatici vel charismatic! Ecclesiam dirigissent. Deinde Seeberg Clementi obiicit quod « spiritum »
taceat et nihil aliud quam seditionem impiam et detestan­
dam videat. At undenam Seeberg probat suppositum, sc.
depositionem presbyterorum ex inspiratione Spiritus Dei
factam esse ? Clemens probat contrarium, sc. seditionem
factam esse ex « zelo et invidia ». Ulterius Seeberg notat,
episcopos a Clemente via pure iuridica tanquam successores
Apostolorum declarari. At ius quod Clemens episcopis tri1. Lehrbuch der Dogmengeschichte, I2, p. 183-199.

huit, non est ius humanum, sed ius divinum, sc. institutio
divino-apostolica, quæ proprie et formaliter hierarchiam
constituit. Instat Seebert : ius episcoporum per successio­
nem acquiritur. Optime, sed per successionem quæ fun­
datur in institutione divina. Denique Seeberg tum episcopa­
tum tum successionem tanquam originis iudaicæ declarat.
At in hoc confundit analogiam quæ inter hierarchiam
ecclesiasticam et judaicam habetur, cum ratione originis
hierarchiæ. Unica et tota ratio cui hypothesis ipsius See­
berg innititur, est suppositio : in initio in Ecclesia nulla
fuit potestas sacra nisi charismatica ; inde tota eius expo­
sitio ruit.
A. Harnack1 tria in explicationem epistulæ Clementis
proponit. Supponit, antecedenter episcopos meros admi­
nistratores bonorum Ecclesiæ ac deinde cultus, præsertim
Eucharistiæ fuisse. Inde secundum Harnack, primo (cum
idea novi sacrificii) orta est sententia, episcopos analogiam
quandam habere ad sacerdotes V. T. ; Secundo institutio
episcoporum ad Apostolos reducta fuit ; tertio idea suc­
cessionis apostolicæ intravit.
At testimonium Clementis est omnino contrarium. Cle­
mens enim testificatur, episcopos ex institutione apostolica
esse ministros sacrorum et prædicationis. Deinde sine ullo
dubio orta est idea analogiæ inter sacerdotes Vet. et Nov.
Testamenti, at sensu inverso ac Harnack asserit. Non enim
a conscientia Christiana creata est vel ficta est analogia
quædam (sc. non vera) inter sacerdotes veteres et novos,
sed præsupposita veritate et institutione divina sacerdotii
novi,«evidens fuit analogia cum sacerdotio Vet. Test.
Similiter christiani episcopos tanquam ab Apostolis
institutos non admisissent nisi propter fidem in instiI utionem divinam episcopatus : ad quam fidem Clemens
sese refert. Idem dicendum est de successione apostolica.
Denique Harnack immerito asserit episcopos vel presby­
teros de quibus in epistula Clementis, nullam habuisse
potestatem vel hegemoniam. Ad quid enim Clemens de
« ministerio » episcoporum loquitur, ad quid obædientiam
expostulat, ad quid hortatur « cervicem supponere et
1. A. Harnack, Lehrbuch der Dogmengeschichte, I, p. 237 s.

locum obædientiæ implentes inclinari illis qui sunt duces
animarum nostrarum » (τοϊς ύ-άρχουσ'.ν άρχηνοϊς των ψυχών
ήαών) (XLIII, 1) ?

Rud. Sohm1 (cuius· doctrinam generalem de Ecclesiæ
constitutione iam supra exposuimus et diiudicavimus),
censet, in epistula Clementis prima vice apparere doctri­
nam de institutione divina hierarchiæ Ecclesiae, ita ut hæc
epistula constitutionem primitivam finierit.
Sohm igitur admittit, in epistula Clementis institutionem
divinam et ius divinum episcopatus edoceri. Attamen et
ipse fallitur. Primo quidem asserendo, ante Clementem
nullam extare testimonium iuris divini hierarchiæ ; secundo
interpretando dicta Clementis tanquam doctrinam novam,
cum Clemens e contra ad factum a fidelibus admissum sese
referat ; tertio male supponendo episcopis non attribui nisi
iura ordinis pure iuridici vel humani, licet ex institutione
divina : ius enim episcoporum supponitur esse essentialiter
sacrum et supernaturale, quantum ad potestatem tum
iurisdictionis tum ordinis.
In concreto Sohm censet, ideam iuris divini episcoporum
derivatam fuisse ex ordine in Eucharistia celebranda. In
hoc tamen falso supponit, episcopos primitus tantum ex
commissione Ecclesiæ et iure pure humano ministros quos­
dam Eucharistiæ fuisse et ex hoc ad gubernium Ecclesiæ
ascendisse. E contra enim episcopi et presbyteri, ut ha­
bentes divinitus ius et potestatem sacram ad Euchari­
stiam conficiendam et celebrandam, propter hanc ipsam
potestatem tanquam hierarchici considerabantur, sicut et
erant. Et hanc ideam vel fidem Clemens testificaturt
3. Maxime epistulæ S. Ignatii Antiocheni testimonium
de constitutione hierarchica Ecclesiæ dicunt. Omnes enim
epistulæ (excepta ep. ad Romanos, quæ est de alia re)
testificantur : a) facium constitutionis hierarchicæ Ecclesiæ
cum episcopis, presbyteris et diaconis ; b) ius divinum
hierarchiæ et obligationem obædientiæ ex parte fidelium ;
c) distinctionem episcoporum, presbyterorum et diacono­
rum et d) specialiter existentiam episcopatus sic dicti
I. K. Sohm, Kirchenrecht, I (1892), p. 134, 137 ss., 160.

monarchic!. Hoc loco tamen duo tantum priora testimonia
considerabimus1.
a) Ignatius primo testificatur exislentiam episcoporum
in ecclesiis Asiæ minoris. Hujusmodi institutum iam existit,
cum Ignatius salutetur ab episcopis ; immo non apparet ut
institutum recens, sed ut simpliciter existens et admissum.
Ita indicatur episcopus Ephesiorum (Onesiinus-Eph., i,
3), Magnesiorum (Damas-Mag., u, 1), Smyrnaeorum (Polycarpus-Ad Polyc., Inscrip., Mag., xv, 1), Trallensium (Polybius-Trall., i, 1), Philadelphensium (Philad., i, 1), Antio­
chi» vel Syriæ (Ignatius qui vocatur « episcopus Syriæ »
(Rom., ii, 2) « Ecclesiæ Syriæ (Rom., ix, 2), « Ecclesiæ
Antiochenæ in Syria Philad., x, 1, et Smyrn., xi, I). Denique
Ignatius memorat generaliter « episcopos per tractus terra
constitutos » (Eph., m, 2).
Secundo Ignatius testificatur ius et potestatem divinam
episcoporum, presbyterum et diaconorum simulque neces­
sitatem sublectionis propter Deum et ex mandato divino.
Id quod Ignatius diverso sub respectu inculcat.
a) Episcopi, presbyteri et dicaoni sunt ministri Dei,
missi ab eo, locum et potestatem Dei tenentes. — « Quemcum­
que paterfamilias mittit ad gubernandam familiam suam,
hunc ita accipere debemus ut illum ipsum. Manifestum
est quod episcopum respicere oportet ut ipsum Christum »
(Eph., vi, 1). « In concordia Dei omnia peragere studea­
tis, episcopo præsidente loco Dei et presbyteris loco sena­
tus apostolici et diaconis mihi suavissimis concreditum
habentibus ministerium Jesu Christi » (Mag., vi, 1).
Cf. Smyrn. vm, 1. Et generaliter : « Çtenim lesus Christus
sententia Dei Patris est (i. e. ex voluntate Patris Filius
Dei in lesu Christo incarnatus est — cf. Rom., vu, 1), ut
et episcopi per tractus terra constituti in sententia lesu
Christi sunt » (i. e. ex voluntate Christi constituti sunt
(Eph., m, 2).
1. Videsis : ad Eph., c. n-vi ; 20, 2 ;
c. ni-vn, 13 ; Trail..
<·. ii-vii ; Pilad. c. i-iv 7 ; Smyrn., c. vm-ix ; Ad Polycarp., c. ivii ; vm, 3. Quantum ad genuitatem epistularum S. Ignatii vide :
Mich. Rackl, Die Christologie des hl. Ignatius υοη Antiochien,
Freiburg, 1914.

β) Subieclio sub clero est analoga sublectioni Christi (ut
hominis) sub Patre, vel ul subieclio Apostolorum sub Christo.
« Subiecti estote episcopo et vobis mutuo ut lesus Christus
Patri secundum carnem et Apostoli Christo et Patri et Spi­
ritui, ut unio sit et carnalis (humana) et spiritualis (reli­
giosa vel supernaturalis) » (Mag., xiii, 2). Ignatius laudat
Ephesios ut « coniunctos ei (sc. episcopo) sicut Ecclesia
lesu Christo et sicut lesus Christus Patri » (Eph., v, 1).
γ) Subieclio sub clero est donum Dei et sanctificat. —
« Quotquot enim Dei sunt et lesu Christi, et quotquot
pænitentia ducti redierint ad unitatem Ecclesiæ, et hi
Dei erunt ut secundum lesum Christum vivant » (Phil., m,
2). « Decet itaque vos omnibus modis glorificare lesum
Christum qui glorificavit nos, ut in obædientia una perfecti,
subiecti episcopo et presbyterio, per omnia sanclificctii sitis »
(Eph., ii, 2). « Utile itaque est, in immaculata unitate vos
esse ut et semper participetis Deo » (Eph., iv, 2). « Bonum
est Deum et episcopum honorare. Qui episcopum honorat,
a Deo honoratus est ; qui clam episcopo aliquid agit, dia­
bolo servit » (Smyrn., ix, 1).
5) Denique Igrfatius clerum tanquam principium unita­
tis Ecclesiæ statuit (non tantum fidem), sc. ut principium
visibile unitatis : ut per textus iam citatos patet. Ita epi­
scopus est principium unitatis Ecclesiæ localis sicut lesus
Christus Ecclesiæ universalis : « Ubi comparuerit episcopus,
ibi et multitudo sit, quemadmodum ubi fuerit lesus Chri­
stus, ibi catholica est Ecclesia » (Smyrn., vm, 2).
Ex his omnibus intelligitur fervor et zelus Ignatii in
exhortandis fidelibus ad obædientiam erga clerum, ut cum
dicit : « Clamavi... magna voce, Dei voce : episcopo obædite
et presbyteris et diaconis » (Philad., vu, 1), et alio in loco :
« Paratus sum animam meam ponere pro iis qui sunt subditi
episcopo, presbyteris et diaconis » (Ad. Polyc., vi, 1).
b) Protestantes testimonium et doctrinam S. Ignatii
iisdem viis effugere conantur ac testimonium S. Clementis ;
unde inutile est repetere criticam. Tamen sequentia spe­
cialiter notare iuvabit.
Secundum S. Ignatium, a) potestas certe non competit
fidelibus, sed determinato coetui, sc. episcopis, presbyteris
et diaconis ; b) huiusmodi potestas est sacra, non vero-

humana vel pure administrativa vel iuridica : id quod
quam maxime ex Ignatii conceptu omnino spirituali de
Ecclesiæ patet ; c) potestas clero competit, non ex commis­
sione fidelium sed ex voluntate vel institutione Christi ;
d) consequenter potestas episcoporum est vere hierarchica.
Seeberg quidem censet : « Neque Clemens neque Ignatius
« hierarchæ » fuerunt ». « Episcoptatus est tantum officium
communitatis, non Ecclesiæ ». « Tantum abest ut officium
dominctur Ecclesiæ ut tantum per modum operarii revela­
tioni Christi inserviat, ita ut Christus sit dominus Eccle­
siæ1. »
Sed facilis est responsio. Certe enim secundum Ignatiuin
ipse Christus est dominus Ecclesiæ et episcopi non sunt
nisi ministri Christi in cuius sc. potestate et ex cuius man­
dato Ecclesiam gubernant et cuius revelationi vel evangelic
et regno serviunt ; minime tamen secundum Ignatiuin
episcopatus est officium communitatis, eo sc. sensu ut po­
testas episcoporum nomine communitatis vel ex eius
commissione exerceatur. E contra episcopatus vere est
officium Ecclesiæ, sc. officium a ipso Christo in Ecclesia
institutum. Denique Seeberg Ignatio imputat quod «novum
institutum » episcopatus monarchici introducere volue­
rit : at Ignatius ipse est episcopus monarchieus et in
omnibus ecclesiis ad quas declinaverit, episcopum inonarchicum iam reperit et testificatur.
. 4. Paires vel scriplores ecclesiastici IP saeculi minus
expresse de hierarchia ecclesiastica loquuntur. Scripta
enim eorum quæ supersunt, de aliis quæstionibus tractant,
ita ut de Ecclesiæ constitutione non nisi incidenter loquan­
tur. Tamen in huiusmodi dictis occasionalibus hierarchiam
ut rem omnino notam et admissam exhibent.
5. Epistula Barnabæ gnosim, i. e. intellectum profun­
diorem doctrinæ christianæ vult dare. Ideo vetus testa­
1. R. Seeberg, Lelirbuch (1er Dogmengeschichle, I2, p. 198 s.
« Hierarchen sind weder Clemens noch Ignatius gewesen. » « Man
ist noch weit entfernt davon, das Amt zum Herrri der Kirche zu
machen ; man hat noch das lebhafte Bewusstsein, dass es nur
Handlangerdienste tut der Offenbarung Jesu Christi, dass Christus
der Ilerr der Kirche ist. » « Trotzdcm ist der Episkopat erst Gemeindeamt, nicht Kirchenamt ».

mentum tanquam figuram regni Christi spiritualité!' ex­
plicat. Apostoli, quos Christus ipsius evangelii prædicatores
elegit (v, 9), « quibus dedit evangelii praedicandi potesta­
tem » (vin,3), per duodecim tribus Israel præfigurati sunt.
« Pastor Hermæ » sub forma apocalyptica ad pænitentiam et omnem virtutem exhortatur : quæ sc. in mem­
bris regni Dei requiritur {Sim., ix, 13, 2). Quoad hierarchiam
nominantur : « præpositi Ecclesiæ » {Vis., π, 2, 6), qui
« præsunt Ecclesiæ » et « primas sedes occupant » (προη­
γούμενοι καί προτοκαδεδρίται (Fis., ni, 9, 7), pastores {Sim.,
ix, 31, 5 s.), « presbyteri qui præsunt Ecclesiæ (Romanæ) »
(πρδεστάμενοι — Vis., π, 4, 3), Clemens qui librum accep­
tum in exteras Ecclesias mittet, utpote cui hoc demandatum
est (1. c.), episcopi ad quorum ministerium pertinet viduas
protegere {Sim., ix, 27, 2) etc.
6. Apologelæ Π1 sæculi ex intentione pauca de Ecclesia
dicunt ne imperatorum invidiam excitent. Tamen memo­
rantur « præsidentes » (προεστώτες) (lust., Apol., I, c. lxv- '
lxvii), qui sunt sacerdotes (lust., Dial. 116) et Eucharistiæ
sacrificium peragunt (Inst., Apol., I, c. lxv, lxvii) simul
cum diaconis, ministris Eucharistiæ (1. <·.).
7. Clemens Alexandrinus clare indicat potestatem doctri­
nalem Ecclesiæ : credere enim oportet prophetis, evangeliis et sermonibus apostolicis vel traditioni apostolicæ1,
quæ sine scriptura per successionem ad nos pervenerunt12.
Apostolus laçobus fuit primus episcopus, electus ab
Apostolis, « pflicium episcopi est Ecclesiæ præesse (της
εκκλησίας άπάσης προϊστασδαι)3 ; episcopi et presbyteri sunt
pastores præsidentes (ποιμένες προηγούμενοι)4, a quibus dis­
tinguuntur diaconi et laici5. In « Quis dives salvatur »
unus episcopus supponitur6.
1. Quis dives salvatur, 42 ; Strom., vi, 15 ; M. ix, 483 B.
2. Strom., vi, 7 ; M. G., ix, 284 A.
3. Strom., iii, 12; M. G., 1180 A.
4. Paedag., i, 6.
5. Strom., iii, 12.
6. Harnack, Dogrnengeschichte, I3, 367 s. nihilominus censet,
( lenientem non docere Ecclesiam episcopalem : quippe quia
Clemens (Strom., vi, 13 et vn,· 9, 12) homini « gnostico » vel
spiritualité!· viventi munus quoddam apostolicum attribuit, imo

8. S. Irenæus in opere « Adversus hæreses » doctrinam
gnosticdrum impugnat. In argumentatione (cuius conne­
xionem alio in loco exponemus) ad episcopos tanquam
apostolorum successores appellat.
« Habemus annumerare eos qui ab apostolis instituti
sunt episcopi, et successores eorum usque ad nos », « quibus
etiam ipsas ecclesias committebant » (III, m, 1) ; ci. Ill,
χχχιπ, 7 ; V, xx). « Quapropter eis qui in Ecclesia sunt
presbyteris obædire oportet, his qui successionem habent
ab apostolis ; qui cum episcopatus successione charisma
veritatis certum secundum placitum Patris acceperunt »
(IV, xxvi, 2). Quia « valde longum est omnium ecclesiarum
enumerare successiones, « tantum » maximæ et antiquissimae
et omnibus cognitæ, a gloriosissimis duobus apostolis Petro
et Paulo Romæ fundatæ et eonstitutæ Ecclesiæ » succes­
sionem episcoporum indicat (III, in, 2). Scribit : « Fun­
dantes igitur et instruentes (οικοοοίΛησαντες) beati Apostoli
ecclesiam, Lino episcopatum administrandæ ecclesiæ tra­
diderunt... Succedit autem ei Anacletus... Post eum tertio
loco ab apostolis episcopatum sortitur Clemens... » (III, 3,
3). Similiter « Polycarpus... ab Apostolis in Asia, in ea
quæ est Smyrnis ecclesia, constitutus (est) episcopus »
(HI, m, 4). '
Itaque secundum Irenæni testimonium episcopi habent
potestatem in Ecclesia, ab Apostolis acceptam. Huiusmodi
potestas certe non est pure humana vel iuridica, sed sacra,
tum ratione originis tum ratione obiecti. Obiectum enim
est Ecclesia, quæ est corpus Christi vivum, quæ a Spiritu
S. illuminatur, et episcopatui charisma veritatis con­
cessum est (III, xxiv, 1 ; IV, xxvi, 2 ; IV, xxxm, 7, 8) ;
obiectum est Eucharistia et sacrificium N. T. (IV, 17 ; 18 ;
xxxm, 2 ; V, n, 2, 31).
spirituales tamquam veros presbyteros Ecclesiæ et diaconos Dei
celebrat. Similiter Loofs, Dogmengesch., p. 167. Sed Clemens
tantum influxum hominis docti et spiritualis cum influxu vel opere
presbyteri vel diaconi comparat.
1. Seeberg quidem opinatur,, Irenaeuin nondum hierarchiam
docere éo sensu ut « salus hominum a sacerdotibus dependeat ».
(Lehrbuch der Dogrnengeschichte, I2, p. 310). Certe non eo sensu
quern Seeberg supponit, sc. sacerdotes ex iurisdictione et pote-

9. Audiatur ultimo Tertullianus. In opere « De præscriptione haereticorum » contra Gnosticos pugnando, ille dicit :
« Edant origines ecclesiarum suarum ; evolvant ordinem
episcoporum suorum, ita per successionem ab initio decur­
rentem ut primus ille episcopus aliquem ex apostolis vel
apostolicis viris... habuerit auctorem et antecessorem »
(c·. xxxii ; cf. xxxvi). Ita episcopi sunt institutionis
apostolicæ (De fuga., <·. xin), sunt pastores (De Cor., I),
præsides (De præscript., xlii), præpositi (De monog.,
xn), antistites (De Cor., m). Haereticis improbat quod
« laicis sacerdotalia munera iniungunt »(De præscript., xli).
Postea quidem, factus hæreticus montanista, episcopis
potestatem remittendi peccata denegat (De pudicitia,
per totum; cf. spec., c. xi ss. ; 21 ss.), sed in hunc finem
ut novam doctrinam Montani defendat. Similiter contra
ea quæ prius docuerat, scribit : « Differentiam inter ordi­
nem et plebem constituit Ecclesiæ auctoritas et honor per
ordinis consessum sanctificatus. Adeo ubi ecclesiastici
ordinis non est consessus, et offers et tingis et sacerdos
es tibi solus1 ». Attamen, impugnando in his omnibus
catholicos, indirecte testificatur doctrinam catholicam illius
temporis de institutione et potestate divina episcoporum,
de distinctione inter clerum et laicos, de polestate Ecclesiæ
circa remittenda peccata2. Eadem ratione Ecclesia voca­
tur « numerus episcoporum (De pudic., c. xxi).
state pure humana vel iuridica hominibus salutem conferre —id quod est alienissimum a mente tum Irenæi tum etiam Ecclesiæ
catholicæ ; tamen Irenæus cum Ecclesia catholica docet, episcopos
habere potestatem sacram et divinitus acceptam ad fideles docen­
dos, gubernandos et sanctificandos. Inde facile* intelligitur quo
sensu Irenaeus dicit, omnem iustuin habere sacerdotalem ordinem
(iv, 8, 3), sc. inquantum omnis justus in Ecclesia per sacerdotes
legitimos sacrificium offert et in fructibus sacrificii participat.
Circa doctrinam S. Irenaei de Ecclesia : cf. Batiffol, l'Eglise
naissante, chap. iv.
1. De exhortatione caslil., c. vu.
2. Forsitan Tertullianus iam ab initio potestatem episcopo­
rum quidem ut sacram et divinam sed nimis exclusive ut discipli­
narem consideraverat ; inde de ppdicitia, c. xxi scribere potuit :
Disciplinæ solius officium sortitus es, nec imperio præsidere sed
ministerio. » Cf. K. Adam, Der Kirchenbegriff Tertulliane (1907) ;
Adhémar d’Alès, La théologie de Terlullien (1905).

10. Conclusio. Patres igitur et scriptores ecclesiastici
qui data opera de Ecclesiæ constitutione loquuntur, Eccle­
siam tanquam divinitus hierarchice constitutam declarant,
insistendo in potestate divina apostolorum et in potestate
episcoporum tanquam successorum apostolorum ; alii autores potestatem et institutionem divinam episcopatus ut
notam et admissam simpliciter enuntiant. Deest adhuc
doctrina speculativa, sed factum ipsum statuitur. Inde
aliud sequitur argumentum.

11. Argumentum praescriptionis. — Constat factum
historicum existentiæ Ecclesiæ catholicæ, hierarchice cons­
titute Atqui huiusmodi factum a) est argumentum fir­
missimum præsçriptionis pro constitutione hierarchica Ec­
clesiæ ex parte ipsius Christi, et b) huiusmodi præsscriptio
, per theorias protestantium vel aliorum confirmatur. —
Prob. min.
а) Factum historicum quod hic considerandum venit,
non est nudum et simplex factum existentiæ Ecclesiæ hie­
rarchic®, sed est factum investitum determinatis quali­
tatibus. Huiusmodi sunt : Ecclesia catholica tanquam Ec­
clesia Christi tenetur et creditur ; hierarchica constitutio
tanquam a Christo instituta et per Apostolos transmissa
creditur ; potestas episcoporum tanquam sacra et supernaturalis consideratur ; nulla extitit controversia circa
hanc persuasionem ; documenta quæ supersunt, hierarchiæ
originem divinam aut expresse testificantur aut ut factum
admissum enuntiant.
Atqui huiusmodi factum est firmissimum argumentum
præsçriptionis pro veritate doctrinæ catholicæ (cf. supra,
art. 10, art. II).
б) Argumentum confirmatur per theorias protestantium. —
Fatcntibus vel ipsis adversariis, circa finem saltem sæc.n
extat Ecclesia catholica cum organisatione hierarchica quæ
tanquam divinitus instituta creditur. Huiusmodi factum
explicatione indiget, i. e. Protestantes, negantes volunta­
tem Christi de Ecclesia hierarchica instituenda, explicare
debent quomodo contra voluntatem Christi Ecclesia facta
sit hierarchica, quomodo ad constitutionem Ecclesiæ ca­
tholicæ perventum sit. lamvero theoriæ vel hypotheses·

protestantium et aliorum originem hierarchiæ non expli­
cant.
a) Hypotheses conlrariæ fundamento certo carent. — Om­
nes enim tanquam fundamentum supponunt, in initio
in Ecclesia nullam fuisse potestatem a Christo collatam
et sacram, sive ordinis sive iurisdictionis, sed tantum
« spiritum », « enthusiasmum », charismata. Huiusmodi
suppositura certe non est factum historicum quod secundum
regulas logicæ occasionem hypothesis statuendæ præbere
possit : nam omnis hypothesis factum certum supponit
quod explicandum suscipitur. E contra certum est, in
initio fuisse in Ecclesia potestatem Apostolorum, sacram
-et a Christo collatam.
3) Adversarri coguntur vel negare vel invertere omnia
jacta in documentis veterum enuntiata vel testificata. —
Ita adversarii coguntur negare vel in alium sensum per­
vertere testimonium Clementis Romani de origine episco­
patus, testimonium Ignatii Antiocheni de episcopis, pre­
sbyteris et dicanonis, coguntur pervetere doctrinam ipsius
Didache, imo coguntur negare originem apostolicam epi­
stularum pastoralium S. Pauli. Ideo adversarii facta histo­
rica non explicant, sed vel negant vel pervertunt.
γ) Théorisé conlrariæ non explicant facium hierarchiæ
prout illud facium revera exlat. — Primo non explicant
quomodo episcopi-presbyteri tanquam præditi potestate
divina et ex institutione divina recogniti et accepti fuerint.
Secundo evolutio ab adversariis asserta fuisset immutatio
ita fundamentalis et enormis Ecclesiæ ut accidere non
potuisset neque absque resistentia neque absque vestigiis
in documentis vel in historia neque potuisset esse eadem
in universa Ecclesia. lamvero in historia nullum invenitur
vestigium resistentiae, imo Clemens et Ignatius præcise
ex potestate et institutione divina episcoporum et pres­
byterum argumentantur, ut ex concesso. Si tamen quae­
dam difficultates aderant, illæ sunt circa executionem obædientiæ clero debitæ. Quæ difficultates nil miri habent,
quia obædientia erga clerum in fide, in moribus, in cultu
et in disciplina pro Christianis e paganismo conversis erat
res nova et denique obædientia hominibus semper est diffi­
cilis, maxime in negotiis spiritualibus. Unde in historia

ecclesiæ duorum priorum sæculorum documenta quidem
difficultatum in obædientia præstanda extant, nulla vero
documenta negationis hierarchiæ, nisi forsitan ex parte
hæreticorum.
4. Hypotheses conlrariæ immerito hierarchicos primi tem­
poris summa iniuria afficiunt. — Protestantes enim quasi
omnes episcopis et presbyteris primi temporis crimen
nefandum usurpationis potestatis indebitæ imputant. Certe
enim immutatio potestatis humanæ in potestatem divi­
nam et iuris humani in ius divinum, esset crimen enorme
usurpationis, ne quid aliud dicam. Huiusmodi autem
criminis imputatio nullo modo concordat cum charactere
historico et personali e. g. Clementis vel Ignatii. imo
simpliciter tanquam calumnia est declaranda.
5. Denique protestantes absque ullo fundamento historico
originem Ecclesiæ catholicæ æquiparant origini hæresis
protestanticæ. — Ecquidem in origine protestantismi acci­
dit defectio fundamentalis et revolutionaria ab Ecclesia
praeexistente, et qpidem sub praetextu reformandi Eccle­
siam secundum Dei voluntatem. Huius tamen defectionis
processum tota historia clamat, dum nihil simile in histo­
ria Ecclesiæ primitivæ apparet. Lutherus et Calvinus
data opera in « reformatores » sese erexerunt, Clemens vero
et Ignatius maxime in fide tradita instant. Protestantismus fuit defectio, primi vero Patres fidem acceptam expli­
care et ad praxim deducere conati sunt. Hoc tantum unum
adversariis concedendum est vel potius contra eos statuen­
dum est : fidem in constitutionem hierarchicam Ecclesiæ
et ipsam constitutionem hierarchicam succedentibus tem­
poribus magis magisque fuisse explicatam et in praxim
deductam, i. e. voluntatem Christi in Ecclesia catholica
execution! fuisse mandatam.

ARTICULUS DECIMUS QUINTUS

De constitutione charismatica ecclesiarum S. Pauli
I. Sententia adversariorum. — Sicut Modernistæ opi­
nantur inter discipulos Christi nullum aliud ligamen fuisse
n_isi mutuum amorem et reverentiam erga Christum, ita
p rotestantes moderni communiter tenent, christianos
primitivos unitos fuisse tantum per mutuum amorem, per
'emthusiasmum et per charismata quibus mediantibus sing-ulis manifestabatur quid esset faciendum. Ita tanquam
principium unitivum et gubernativum vel etiam sancti­
ficat ivum Ecclesiæ primitivæ ponunt exclusive το πνεύμα.
I dquod maxime ex epistulis S. Pauli (vel etiam ex Didâche)
probare conantur. Ita secundum eos in ecclesiis S. Pauli
nulla fuisset auctoritas vel iurisdictio ordinaria quæ cer­
tis hominibus vi officii vel gradus competeret (potestas
apostolica, episcopalis, sacerdotalis), sed tantum influxus
immediatus Spiritus S. per charismata.
Inde tota organisatio ecclesiæ dicitur « pneumatica » :
« charismata omnia determihant ».
Simul ab adversariis deducitur, constitutionem hicrarehicam Ecclesiæ esse effectum evolutionis historic®, i. e.
episcopos postrnodum locum charismaticorum obtinuisse :
ffuæ tamen evolutio a diversis diversimode explicatur1.

II. Factum exponitur. — 1. De facto chaiismata in
e cclesiis S. Pauli abundarunt (cf. I Cor., c. xn et xiv),
i I a ut essent, quasi communia. Huiusmodi charismata erant
adjutorium quam maximum in conversione paganorum
et pro confirmandis et consolandis fidelibus. Charismatic!
<]uamloque ministros eligendos designarunt (7 Tim., i,
I 8 ; IV, 14 ; Aci., xm, 1-5) ; immo homines charisma1. ita maxime Harnack, Texte und Untersuchungen, II ; simi­
li ter tamen auctores protestantici et modernistici, locis in art.
a nlecedente citatis.

lici præ cæteris ad officia ecclesiastica assumpti sunt (Aci.,
xiii, 1-5). Huiusmodi charismata S. Paulus varia enume­
rat : apostolos, prophetas, doctores, sermonem sapientiæ
et scientiæ, fidem, gratiam sanitatum, operationem vir­
tutum, discretionem spirituum, genera linguarum, inter­
pretationem sermonum et alia1.
2. S. Paulus omnia huiusmodi dona vocat « spiritualia »
(πνευματικά) (I Cor., xii, 1). Sub hoc nomine tamen non
tantum gratias gratis datas quæ nunc a theologis proprie
charismata dicuntur, sed generalius omne donum super­
natural et gratuitum, immediate a Deo concessum, et in
utilitatem Ecclesiæ, in adiutorium ministerii collatum
intelligit. Inde « spiritualia » S. Pauli non tantum charis­
mata personalia sed insuper ministeria quædam compre­
hendunt, inquantum sc. considerantur ut donum Dei
gratuitum, collatum in adiutorium Ecclesiæ ad sanctifi­
cationem hominum.
Ita in / Cor., c. xn per totum. Apostolus ibi incipit
instructionem circa spiritualia vel pneumatica : « De spiri­
tualibus autem nolo vos ignorare, fratres » (at. 1). Omnia
huiusmodi sunt a Spiritu Sancto : « Nemo potest dicere :
Dominus Jesus, nisi in Spiritu Sancto » (v. 3). Dona qui­
dem sunt diversa, sed ab eodem spiritu (v. 4-6). Paulus
deinde spiritualia distinguit in « charismata », (divisiones
gratiarum), ministrationes » ('διακονίαί) et « operationes »
(ενεργήματα) (v. 4-6). Omnia huiusmodi dona sunt manife­
statio spiritus, et quidem in utilitatem Ecclesiæ : « Uni­
cuique autem datur manifestatio spiritus in utilitatem »
(v. 7). Enumerans deinde quædam dona (v. 8-10), docet,
per huiusmodi donorum varietatem non auferri unitatem
Ecclesiæ, quia « hæc omnia operatur unus atque idem
Spiritus, dividens singulis sicut vult » (v. 11), et in uno
corpore Christi (= in Ecclesia) sunt membra multa et
diversa (v, 12-27). Ita « quosdam quidem posuit Deus in
Ecclesia primum Apostolos, secundo prophetas, tertio
doctores, deinde virtutes, exinde gratias curationum... »
I. Textus principales sunt : Aci., xm, 1-5 ; I Cor., xn, 1-11,
28-31 ; 14 ; Horn., xn, 6-8 ; Eph., iv, 11-14 ; 3, 5 ; 1 Tim., i, 18 ;
4, 14; F. du Prat, La Théologie de saint Paul, II2, 429-440;
F. Vosté, Commentarius in Epistolam ad Ephes. (1921), p. 185 s.
R.

(v. 28-30). Denique, exhortando ad « viam excellentiorem »
(c. xin), Paulus ordinationes circa usum spiritualium in
Ecclesia dat (c. xiv).
Eandem doctrinam Apostolus in ep. ad Ephesios pro­
ponit, licet sub alio respectu (n, 20 ; tv, 11). Ibi enim primo
Deo gratias agit pro vocatione Ephesiorum (i, 3-14) et
Ephesiis spiritum sapientiæ et revelationis exoptat, i. e.
illa duo charismata (πνεύμα σοφίας και άποκαλύψεως) a Deo
deprecatur (v. 17), sc. ad cognoscendam gratiam quam
consecuti sunt (i, 15-n, 10), præcipue ad cognoscendam
gratiam vocationis gentium (n, 11-m, 12); deinde illos
ad plenitudinem vitæ spiritualis in Christo exhortatur
(m, 13 ss.). Gratiam ab Ephesiis acceptam ipse Paulus sic
explicat (n, 11-iu, 12) : « Eratis aliquando longe a Deo
(ii, 11-12), hospites testamentorum », nunc autem « iam
non estis hospites et advenæ, sed estis cives sanctorum
et domestici Dei » (n, 19), « superædificati super funda­
mentum Apostolorum et prophetarum » (ii, 20) (= super
revelationem Apostolis et prophetis factam de vocatione
gentium, ut ipse Paulus postea explicat, c. m, 1-6 ; cf.
Coi., i, 26 ss.), « ipso summo angulari lapide Christo Jesu »'
(n, 20).
In commendatione virtutum (m, 13 ss.) Paulus Ephesiis
commendat unitatem spiritus « in vinculo pacis » (iv, 3),.
propter unitatem corporis et spiritus et Jesu Christi et
fidei et baptismatis et Dei Patris ; tamen hæc unitas non
excludit diversitatem gratiarum, i. e. donorum Dei,
quæ sc. unicuique dantur « secundum mensuram donatio­
nis Christi » (iv, 7). Et ita Deus « dedit quosdam quidem
Apostolos, quosdam autem prophetas, alios vero Evange­
listas, alios autem pastores etdoctores ad consummationem
sanctorum, in opus ministerii, in aedificationem corporis
Christi... » (iv, 11-12).
Paulus igitur sub nomine « spiritualium » vel donorum
pneumaticorum dona quædam spiritualia, immediate a
Spiritu Sancto collate, et quidem in utilitatem fidelium
vel Ecclesiæ, intelligit. Huiusmodi tamen spiritualia in
tres classes distinguit1, sc. in charismata, ministeria et
1. Divisio est donorum, non personarum quæ illa habent.

operationes virtutum : charismata, i. e., dona personalia,
ut e. g. donum prophetiae, in 1 Cor., c. xm describit, ope­
rationes virtutum I Cor., xn, 8-11 enumerat (e. g. gratia
sanitatum), ministrationes I Cor., xn, 28 indicat.
Inde sub nomine gratiae spiritualis Apostolus etiam officia
vel munera Ecclesiæ intelligil, inquantum sc. aliquis munus
quoddam immediate a Deo accepit et simul cum munere
charismata proprie dicta. Ita Paulus suum apostolatum
tamquam donum spirituale considerat inquantum sc.
ipsum immediate a Deo vel a Christo, gratuite, tanquam
donum supernaturale et in utilitatem Ecclesiæ acceperat.
Tanquam ministros Paulus indicat : apostolos, prophetas,
doclores, euangelistas et pastores. Apostoli non illi duodecim
tantum designantur quos ante ascensionem suam Christus
elegerat, sed etiam alii, ut Paulus et Barnabas et Silvanus
et alii (Ac/., xm, 2, 3 ; xiv, 4, 14 ; 1 Thess., u, 6, 7 ; Born.,
xvi, 7) : nomine enim apostolorum vocantur illi qui vide­
rant Dominum, testes resurrectionis fuerant et missionem
immediate a Christo vel Deo acceperant. Prophets non
sunt vates V^T., sed illi qui « loquuntur in Spiritu Dei »
(/ Cor., xn, 3) qui sc. novas revelationes acceperunt, in
confirmationem et consolationem fidelium (Ac/., xv, 32)
vel divinitus illuminantur ad cognoscendas cogitationes
« ordium vel ad penetranda et manifestanda mysteria reve­
lationis vel ad communicandam voluntatem Dei (cf. Act.,
xm, 1-5 ; Eph., m, 5 ; Coi., i, 26 ; I Tini., iv, 14). Nomen
doctoris ex vi nominis patet vel maxime ex eo quod Paulus
sibi titulum « doctoris gentium» attribuit (/ Tim., n, 7 ;
11 Tim., i, 11). Evangelists titulo decoratur Philippus
(Ac/., vi, 2, 5) et Timotheo commendatur : « Opus fac
evangelists » (11 Tim., iv, 5) : evangelistæ igitur videntur
esse missionarii qui Christum non viderant, tamen per
copiam charismatum ad hoc munus a Deo ipso erant prsparati. Pastores simul cum doctoribus nominantur. Facile
patet, huiusmodi divisionem et nomenclaturam secundum
distinctionem charismatum vel gratiæ specialis a Deo
accepts fieri-aliud enim et maius donum accepit apostolus
quam pastor vel doctor1.
1. Harnack sarcastice notat, episcopos et presbyteros nunquam
inter pneumaticos nominari. At evidenter. Pneumatica enim di-

III. Relatio inter ordinem charismaticum et hierarchiam.

— Ex factis igitur ab Apostolo Paulo relatis et ex ipsius
doctrina, in Ecclesiis S. Pauli quidam ordo charismaticus fuit. Nam plures immediate a Deo vel Christo ad nu­
mera ecclesiastica suscipienda vel electi et instituti, ut
Apostoli, vel per prophetiam designati sunt ; cum munere
hierarchico simul gratiæ gratis datæ coniunctæ fuerunt,
ut praecipue in Apostolo ipso ; præteræa etiam in fidelibus
spiritualia abundarunt quibus mediantibus fideles ins­
tructionem et consolationem acceperunt.
Huiusmodi tamen ordo charismaticus constitutionem hie­
rarchicam Ecclesiae non excludit, sed e contra ad eam ordi­
natur eamque perficit. Etenim neque electio immediata
per Christum neque designatio per prophetiam neque col­
latio charismatum potestatem ordinariam excludit ; neque
potestas ordinaria ministrorum impedit quin alii fideles
donum prophetiae vel cuiusque alterius illuminationis
divinæ accipiant eoque in utilitatem Ecclesiæ utantur :
tamen hierarchiæ erit, usum huiusmodi donorum regulare
ut Paulus dat ordinationes in / Cor., c. xit^cf. Didache,
iv, 1 ; 11-13). E contra ordo charismaticus ad hierarchiam
ordinatur quia spiritualia in auxilium ministerii dantur :
unde vel charismatic^ in ministros Ecclesiæ eliguntur vel
electis et constitutis ministris charismata a Deo confe­
runtur. Deinde rationi hierarchiæ optime consonat ut mi­
nistri Dei immediate a Deo eligantur vel ab ipso per pro­
phetiam designantur vel Deus eos per dona spiritualia,
sive ipsis sive aliis concessa, auxilictur. Ideo abundantia
donorum spiritualium in Ecclesiis S. Pauli tantum auxi­
lium quoddam speciale Dei importat, « in opus ministerii,
in ædificationem corporis Christi » (Eph., iv, 12). Sicut
Ecclesia universalis habet charisma indefectibilitatis et
infallibilitatis, licet invisibile, ita ecclesiæ S. Pauli charisma
Spiritus Sancti manifeste et copiose habuerunt : in auxilium
et testimonium doctoris gentium.
IV. Argumenta contraria. — Argumenta quæ pro sen­

eantur dona immediate a Deo vel Spiritu Sancto collata ; episcopi
autem vel presbyteri ab Apostolis instituuntur « per impositio­
nem manuum » (II Tim., 1, 6.).

tentia contraria adducuntur, duce Harnack, ad duo reduci
possunt, sc. a) quod in Ecclesia primitiva charismatic!
hegemoniam habuerint (ηγούμενοι) ; b) quod episcopi pri­
mitus non habuerint, ministerium verbi (nec Eucharistiae),
sed tantum magistratus oeconomici communitatis fuerint.
a) Harnack primo praetendit, charismaticos habuisse
hegemoniam absolutam (« schrankenlose Herrschaft »)
et obaedientiam absolutam invenisse (« Unbedingter Gehorsam »x). Id quod ex sequentibus textibus probare
conatur.
Heb., xiii, 7 legitur : «Mementote praepositorum vestro­
rum (των ηγουμένων υμών) qui vobis locuti sunt verbum Dei.»
At Harnack gratuito supponit, illos « praepositos » fuisse
charismaticos. E contra praepositi tanquam pastores ani­
marum praesentantur, qui sc. « pervigilant quasi rationem
pro animabus vestris reddituri, ut cum gaudio hoc faciant
et non gementes » (xm, 17). Quodsi praepositis ministerium
verbi attribuitur, minime probat, illos fuisse charismaticos ;
e contra sequitur, praepositos (episcopos) habuisse mini­
sterium verbi. Denique Harnack in hoc et in sequentibus
argumentis confundit duo : loqui verbum Dei (λαλεϊν τον
λόγον) et loqui in Spiritu Sancto (λαλεϊν έν πνεύματι εοΰ) ;
primum est præpositorum, aliud est charismaticorum.
I Cor., xii, 28 ss., et Eph., iv, 11 charismatic! dicuntur
a Deo positi (« posuit Deus ») ; inde tamen non sequitur
quod hegemoniam habuerint.
Act., xm sicut Act., n, 27 ss., Eph., m, 5 ss. iterum
hoc tantum enuntiatur, aliquos charismaticos prædicasse.
Eph., n, 20, Ephesii dicuntur : « superaedificati super
fundamentum apostolorum et prophetarum » ; at his
verbis minime aliquid de constitutione Ecclesiæ vel de
hegemonia charismaticorum dicitur, sed id tantum, voca­
tionem gentium apostolis ac prophetis fuisse revelatam.
Act., xv, 22 ludas et Silas, qui v. 32 prophetae vocan­
tur, quidem tanquam ηγούμενο1, εν τοϊς άδελφοϊς indican­
tur, at non tanquam præpositi, sed ut eminentes inter
fratres-Vulgata optime tradit : « viri primi in fratribus »
— unde etiam non dicuntur ηγούμενο’, τών άδελφών, sed
1. T. U„ π, 146.

ηγούμενοι εν τοίς άδελφοΐς : cf. Horn., xvi', 7 : « qui sunt
nobiles in apostolis qui et ante me fuerunt in Christo »
(έπίστημοι έν τοϊς άποστόλοις).
Harnack thesim suam specialiter ex Didache probare
conatur. At in Didache « apostoli, prophetæ et doctores »
minime tanquam hegemoniam habentes apparent. Nam
sunt advenientes (11 ss.) et Ecclesiæ ante eorum adventum
iam tanquam constitutæ præsupponuntur ; charismatic!
sunt examinandi vel probandi secundum mores Domini
(xi, 8) ; non in omnibus ecclesiis prophetæ habentur (xm,
4) ; ipsis honor exhibendus est et primitiæ dandæ, sicut
summis sacerdotibus V. T., nil tamen habetur de obædientia
præstanda.
b) Harnack ex altera parte probare conatur, « episcopos »
ab initio non fuisse ministros verbi nec ecclesias rexisse.
Adducitur 1 Cor., xu, 28, ubi dicitur : « Et quosdam
quidem posuit Deus in Ecclesia primum apostolos, ...deinde
virtutes, exinde... opitulationes (άντιλήμψεις) gubernatio­
nes (κυβερνήσεις). At opitulationes et gubernationes, quæ
post apostolos et prophetas ponuntur, significant, non qui­
dem munus oeconomi communitatis, sed charismata pro­
prie dicta, neque munus oeconomi donum spirituale vel
pneumaticum vocari potest, sicut Harnack defendit1.
Deinde argumentatur ex hoc quod communitas primi­
tiva Christianorum oeconomis vel magistratibus opus habue­
rit. Et certo ; at inde minime sequitur, episcopos fuisse
huiusmodi oeconomos vel magistratus. Denique ipsi epi­
scopi, ut habentes ministerium verbi et Eucharistiæ vel
curam Ecclesiarum, simul bona ecclesiastica administrare
potuerunt — sicut fit usque in hodiernum diem.
Harnack instat, in Didache exigi, quod eligendi in epi­
scopos sint « argenti non cupidi », quod secundum ipsum
esset qualitas necessaria in oeconomis. At hæc qualitas
etiam in ministris Christi, Evangelii et Dei, et quidem quam
maxime, exigitur : unde etiam Paulus in ep. ad Titum
monet : « Oportet enim episcopum... esse... non turpis
lui ri cupidum » (i, 7). Denique illa qualitas nec prima nec
sola ponitur ; præter enim alias qualitatas requisitas tan1. T. U., n, 145, 148.

quam prima ponitur quod eligendi in episcopos sint « Deo
digni », id quod optime officio episcopi consonat et solum
iam sufficit.
Ultimo et maxime Harnack errat, adducendo quod
prima vice in Didache episcopi tanquam ministri verbi
appareant. Nam primo iam in Evangelio Apostoli Domini
a Domino ipso ministerium verbi accipiunt (Mt., xxviii
18 ss.). Deinde in omnibus epistulis Apostolorum ipsi
Apostoli, et quidem tanquam Apostoli Jesu Christi, non
vero ut charismatici, habent ministerium verbi sicut et
curam Ecclesiarum : ut præsertim Paulus. Ulterius coadiutores Pauli, ex commissione Pauli, verbum Dei adnuntiant,
ut supra iam vidimus. Similiter Aci., xx, 28 de episcopis
Ephesis convocatis dicitur : « Vos Spiritus S. posuit epi­
scopos regere Ecclesiam Dei » ; vox græca ποψαίνειν (pas­
cere) certe non tantum officium oeconomi, sed officium pa­
storis et ministerium verbi includit. Denique in epistulis
sic dictis pastoralibus expresse ct manifeste episcopis
munus praedicandi adscribitur (cf. TU., i, 9 ; n, 1 ; n, 15 ;
c. m ; I Tim., iv, 13 ; v, 17 etc.). Harnack quidem sicut
alii epistulas pastorales s. Paulo abiudicat, sed etiam secun­
dum ipsum illæ saltem ante Didachen scriptæ sunt1.
Res igitur ex inverso se. habuit ac Harnack et alii opi­
nantur. Præpositi Ecclesiæ ct hierarchici erant, non quidem
charismatici, saltem ut tales, sed Apostoli eorumque adiutores vel delegati ; huiusmodi præpositi simul munus vel
ministerium verbi habebant, utpote ut ad eorum officium
pertinens ; charismatici vero ut < harismatici loquebantur
quidem in Spiritu S., non vero hegemoniam exercebant,
nisi forsitan ut præpositi, ut Apostolus ipse.
Inde constructio artificosa historica Harnack et moder­
norum aliorum ruit, quasi sc. succedentibus temporibus
episcopi qui prius tantum oeconomi fuissent, ministerium
1. De reliquo hic recensenda sunt omnia argumenta historica
quæ supra in testimonium constitutionis hierarchicæ Ecclesiæ
adduximus. Recole tamen maxime testimonia 1 Clementis ad
Corinthios et ep. S. Ignalii Antiocheni : Clemens enim et Ignatius
eodem quasi tempore scripserunt quo auctor Doctrinæ Apostolo­
rum ; immo secundum sententiam Harnackii Didache esset origi­
nis posterioris.

verbi suscepissent vel potius sibi arrogassent. Denique
« episcopi-œconomi » forsitan pastores verbi fieri potuis­
sent ut illi ipud protestantes habentur (sc. absque ulla
auctoritate muneris divini et ut magistratus a communitate
instituti) ; impossibile autem est secundum consideratio­
nem (vel historicam) Ecclesiæ primitivæ, immo iniuriosum,
supponere quod episcopi, olim mere magistratus civiles
communitatis christianæ existentes, sese in præpositos
divinitus institutos ac polientes potestate divina erexerint
atque ut tales ab Ecclesia accepti et agniti fuerint.
V. Error adversariorum. — Adversarii primo tantum
charismata, non vero potestatem ordinariam, præsertim
Apostoli eiusque adiutorum considerant. Secundo suppo­
nunt gratuito oppositionem inter potestatem iurisdictionis (vel ordinis) et charismata : supponunt nempe per
ministerium hierarchicum influxum immediatum Dei ex­
cludi. Tertio in conceptu charismatum vel spiritualium
falluntur. Nam confundunt charisma, ut est gratia gratis
data, cum charismate ut est donum Dei gratuitum. Gratiæ
quidem gratis datæ non constituunt hierarchiam ; «spiri­
tualia » vero vel pneumatica etiam potestatem hierarchicam includunt inquantum sc. talis potestas immediate et
gratuito a Deo confertur, præsertim si cum charismatibus
est coniuncta : et certe apostolatus quem Paulus accepit,
est donum « spirituale », gratuitum, in bonum Ecclesiæ.
Ita etiam ad episcopos Ephesiis congregatos Paulus dicit :
« Vos Spiritus Sanctus posuit episcopos regere Ecclesiam
Dei » (Aci., xx, 28). Historici denique liberales et rationalistæ, appellando ad charismata, simpliciter ludunt atque
illudunt. Nam « charismata » intelligunt, non tamquam
dona Dei supernaturalia (utpotc qui negant ordinem supernaturalem vel ipsum Deum personalem) sed ut rem pure
naturalem, « enthusiasmum » subiectivum vel experientiam
religiosam mere personalem. Unde huiusmodi auctores
termino et doctrina charismatum proprie abutuntur.

VI. Explicatio S. Thomæ. — luvabit hic afferre exposi­
tionem S. Thomæ. In I Cor., c. xn sic scribit : « (Paulus)
primo ostendit spiritualium gratiarum necessitatem ; se-

eundo ponit gratiarum distributionem... Et primo di­
stinguit eas in generali, secundo manifestat in speciali... »
« In his quæ per gratiam Spiritus S. conferuntur, tria
oportet considerare. Primo quidem facultatem hominum
ad operandum, secundo auctoritatem, tertio exeeutionem
utriusque. Facultas quidem habetur per donum gratiæ,
puta per prophetiam vel potestatem faciendi miracula aut
per aliquid huiusmodi ; auctoritas autem habetur per ali­
quod ministerium, puta per Apostolatum vel aliquid
huiusmodi ; exeeutio autem pertinet ad operationem. Primo
ergo distinguit gratias, secundo ministeria, tertio opera­
tiones... » (lect. I).
« Deinde... Paulus prosequitur de distinctione ministrationum... Primo ponit maiores seu principales administrationes, secundo ministrationes secundarias. Maiores
autem ministri in Ecclesia sunt apostoli ad quorum officium,
tria pertinent : quorum primum est auctoritas gubernandi
fidelem populum..., secundo facultas docendi, tertio po­
testas miracula faciendi ad confirmationem doctrinæ...
Propter quod et ipsi inter cæteros fideles primatum in
spiritualibus gratiis obtinuerunt, secundum illud Horn., vin,
23 : Nos ipsi primitias spiritus habentes. Et quamvis ad
apostolos præcipue pertineat doctrinæ officium..., tamen
alii in communionem huius officii assumuntur : quorum
quidam per seipsos revelationes a Deo accipiunt, qui dicun­
tur prophetæ ; quidam vero de his quæ sunt aliis revelata
populum instruunt, qui dicuntur doctores... » (lecti IIP).

J. Cf. Comment, in Rom., xn, 6-8.

ARTICULUS DECIMUS SEXTUS

De convenientia constitutionis hierarchicæ Ecclesiæ
I. Sententia adversariorum. — Adversarii quam ma­
xime inconvenientiam, i. e. repugnantiam cuiuscumque
hierarchiæ propugnant. Procedunt tamen ex diversis motivis. Protestantes veteres censent hierarchiam repugnare
sufficientiae gratiæ vel meritorum Christi, cultui immediato·
Dei et libertati evangelic® ; recentiores in contrarium ad­
ducunt libertatem moralem et personalem et characterem
subiectivum religionis ; rationalist® simpliter omnem pote­
statem sacram negant.

II. Notio convenientiae. — In sententia adversariorum
bene supponitur, Christum Ecclesiam suam constituisse
convenienter ad ordinem gratiæ et ad naturam hominis.
Dicitur tamen aliquid alteri convenire dupliciter : uno modo
id quod non repugnat alteri sed e contra ipsi est proportionatum, licet ad eius perfectionem non necessario per­
tineat : ita homini est conveniens habere divitias ; alio
modo aliquid alteri est conveniens inquantum ipsum perfi­
cit vel etiam ad perfectionem ipsius requiratur : ita homini
est conveniens vivere in societate, quia homo inde perfici­
tur, immo extra societatem ad perfectionem debitam per­
venire non potest.
Constitutio hierarchica Ecclesiæ utroque modo conve­
niens est : ita sc. ut ordini gratiæ et naturæ human® non
repugnet et simul ad perfectionem ordinis gratiæ et homi­
nis conferat, immo aliqua ratione sit necessaria.
III. Constitutio hierarchica Ecclesiæ est conveniens.

Prob. 1. Ex parte Chrisli instituentis Ecclesiam. —
Christus instituendo Ecclesiam certe opus perfectum in­
stituisse supponitur. lamvero opus Christi non esset per­
fectum nisi multitudinem fidelium aliquo modo ordinas­
se!, distinguendo munera determinata iliisque delegando

potestatem proportionatam. Ita institutor vel minimæ
societatis procedit. In regno vero Christi magis quam in
quacumque alia societate omnia ad Christum tamquam
Dominum pertinent et potestas requisita non nisi ab illo
conferri potest.
2. Ex lege universali providentiae divinæ. — Deus in
gubernando universo hanc legem generalem sequitur ut
effectus suos per causas secundas proportionatas et connaturales producat1. Ita omnes effectus physicos per vires
physicas naturæ producit, omnem operationem vitalem
per vires organicas, cognitionem et volitionem per intel­
lectum et voluntatem substantiarum spiritualium : ita
quidquid fit in ordine rerum, a Deo quidem fit tanquam
causa prima, tamen mediantibus creaturis tanquam causis
secundis, proximis et proportionatis vel connaturalibus.
Huiusmodi lex universalis etiam in ordine gratiæ obser­
vari oportet : quia una ex parte gratia non tollit naturam,
alia ex parte Deus contra legem universalem ab ipso statu­
tam agendo, sibi ipsi quodammodo contradiceret.
Ideo Deus etiam in ordine gratiæ omnes illos effectus qui
ex natura sua per causas secundas tamquam per instrumen­
ta produci possunt, illis mediantibus producit, et per con­
sequens homines mediantibus aliis hominibus de veritate
evangelii instruit, per alios homines dirigit et gubernat,
immo et sanctificat. Ita Deus quosdam homines potestate
sacra induit. Sicut in ordine naturæ ordo causarum et
virium habetur, ita in ordine gratiæ ordo potestatis sacræ
vel hierarchicæ12.
3. Ex parle hominis el Ecclesiae. — Ad dignitatem hominis
pertinet ut in opere salutis non mere passive se habeat sed
pro sua parte cooperetur, ut ipse sibi sit causa salutis : id
1. Cf. S. Thomas, S. Th. I, q. cui, a. 6 et passim.
2. Huiusmodi lex optime a theologis scholasticis, præsertim
a S. Thoma, explicatur. Docet enim S. Thomas quod in justifi­
catione et sanctificatione hominis gratia non creatur sed e poten­
tia obœdientiali animae educitur, ita ut homo vel sacramenta
possint esse causae instrumentales in gratia conferenda et augenda.
Deinde S. Thomas optime explicat causalitalem instrumentaient
creaturarum, ita sc. ut effectus supernaturales producant mediante
virtute a Deo accepta et tamen simul sua operatione propria
dispositive cooperentur.

quod valet tum pro homine singulariter accepto tum pro
humana societate. Ideo omnino convenienter a Deo insti­
tutum est ut homo rationis compos salvari non possit nisi
ipso personaliter active cooperando, et simul ut certi
homines aliis sint causa salutis, mediante sc. potestate a
Deo accepta, ut hac ratione humana societas sit sibi causa
salutis.
Idem pertinet ad dignitatem Ecclesiæ ut est societas
hominum. Id quod S. Thomas optime his verbis explicat:
« Deus, ut in suis operibus repræsentaretur, non solum
secundum quod in se est, sed etiam secundum quod aliis
influit, hanc legem naturalem imposuit omnibus, ut ultima
per media reducerentur et perficerentur, et media per
prima : et ideo ul ista pulchritudo Ecclesiæ non deesset,
posuit ordinem in ea (i. e. sacramentum ordinis), ut qui­
dam aliis sacramenta traderent, suo modo Deo in hoc
assimilati, quasi Deo coopérantes1. »
4. Ex utilitate organisationis hierarchicæ Ecclesiæ. —
Experientia sæculari constat homines in ct mediante aliqua
societate finem suum certius et melius et convenientius
consequi. Ideo enim ad aliquem finem consequendum ubi­
que terrarum societates proportionatæ instituuntur ; ideo
habetur societas civilis, inde fundatæ sunt tot ordines
religiosi ; immo totum bonum quod habemus, denique
tandem mediante aliqua societate acquisivimus : sive vitam
per societatem matrimonialem, sive victum per societatem
domesticam, sive instructionem et educationem per scho­
lam, sive culturam per societatem civilem.
lamvero absonum est hominem in consequendo fine
summo et principali, qui est sanctificatio et salus spiri­
tualis, auxilio societatis privari, immo ad hunc finem con­
sequendum quam maxime per auxilium sociale adiuvari
oportet.
Ideo Christus, instituendo ecclesiasticam societatem et
hicrarehiam in ipsa constituendo, utilitati et necessitati
hominum quam maxime consuluit ac providit.
De facto quoque fideles per hierarchiam melius, certius
el pefectius finem suum consequuntur quam si sibi soli
1. Supplem., q. xxxiv, a. 1.

relinquerentur. Ita fideles per magisterium Ecclesiæ de
veritatibus fidei optime instruuntur, per potestatem sacramentalem certificantur de peccatorum remissione et de
gratiæ augmento, per potestatem gubernii ad bonam vitam
efficaciter promoventur. — Neque exemplum multitudinis
vel vis suggestive bonorum sufficit, quia virtus aliorum iam
supponit media efficacia ad virtutem acquirendam ; multo
minus sufficiunt quidam pastores ex commissione commu­
nitatis instituti (ut apud Protestantes), cum in illis aucto­
ritas necessaria deficiat, sive ad veram fidem determi­
nandam sive ad viam virtutis efficaciter inculcandam. Id
quod in historia protestantismi quam maxime apparet.
5. Ex ipso ordine gralise. — Ex decreto voluntatis divinæ homines in peccatum delapsi gratiam et salutem per
lesum Christum, Deum incarnatum, consequuntur, i. e.
per Deum in forma visibili humana. Ecclesia autem est
continuatio missionis Christi. Ideo ordini gratiæ et officio
Ecclesiæ convenit, ut homines per media sensibilia et per
alios homines sanctificentur.
Id quod S. Thomas sic explicat : « Quia Christus corpora­
lem sui præsentiam erat Ecclesiæ subtracturus, necessa­
rium fuit ut alios sibi institueret ministros qui sacramenta
fidelibus dispensarent... Christus autem ut Dominus auc­
toritate et virtute propria nostram salutem operatus est,
inquantum fuit Deus et homo ; ut secundum id quod homo
est, ad redemptionem nostram pateretur, secundum autem
quod est Deus, passio eius nobis fieret salutaris. Oportet
igitur ministros Christi homines esse et aliquid divinitatis
eius participare secundum aliquam spiritualem potesta­
tem1. »

IV. Obiectiones Protestantium. — Convenientia hierar­
chiæ confirmatur per ea quæ Protestantes in contrarium
obiiciunt. Principaliter opponunt sufficientiam meritorum
Christi, cultum immediatum Deo debitum et libertatem
evangelicam. In qua tamen argumentatione primo falsam
doctrinam de justificatione supponunt, secundo Ecclesiæ
imputant doctrinam quam de facto non tenet, tertio suf1. S. c. gent., iv, 73 ; cf. iv, 56.

fîcientiam meritorum Christi, cultum Deo immediate debi­
tum et libertatem evangelicam prave interpretantur.
a) Prolestantes procedunt ex falsa doctrina de iuslificalione. — Secundum Calvinistas totum opus salutis stat
in prædestinatione Dei : id quod si verum esset, hierarchia
Ecclesiæ evidenter inutilis et absona evaderet. Lutherani
collationem effectivam gratiæ sanctificantis negant ac
iustificationem in sola imputatione meritorum Christi
ponunt : in qua nullus homo intermédiare potest ; insuper
cooperationem hominis in opere salutis negant, ita ut
neque hierarchici aliis fidelibus cooperare possint. Moderni
totum opus salutis in actione subiectiva et personali, abs­
que necessitate gratiæ a Deo collatæ, ponunt : ex quo
iterum interventus potestatis vel auctoritatis Ecclesiæ
excluditur. Ecclesia autem catholica tenet, iustificationem
fieri per collationem gratiæ realis et vere sanctificantis,
sanctitatem vere augeri per exercitium virtutum, totum
opus salutis fieri mediante cooperatione fidelium1. Inde
hierarchia intervenire potest et debet, tum in collatione
gratiæ, tum in dirigendis fidelibus.
b) Protestantes ecclesiæ imputant doctrinam quam ipsa
de facto non tenet. — Etenim nobis obiiciunt doctrinam
christianam de sufficientia meritorum Christi, de cultu
personali Deo debito, de libertate evangelica, insinuando
huiusmodi capita doctrinæ christianæ a catholicis negari.
Supponunt enim, in Ecclesia catholica, ratione constitu­
tionis hierarchicæ, homines non iam vi meritorum Christi
salvari sed vi potestatis hierarchicæ, quæ insuper ut pure
humana vel iuridica intelligitur : ita ut loco mediatoris
Christi ipsa Ecclesia ponatur. Similiter catholicis senten­
tiam imputant, sufficere cultum a ministris Ecclesiæ Deo
oblatum, ita ut fidelibus nihil aliud incumbat quam illi
assistere. Denique supponunt iura penitus humana vel
pure iuridica (præsidum Ecclesiæ) a catholicis tamquam
iura divina admitti et observari, ita ut contra voluntatem
Christi fidelibus iugum novum ac indebitum imponatur.
Quæ omnia quantum sint aliena a doctrina catholica,
patet. Ministri enim Ecclesiæ non nisi ut ministri Christi
1. Cf. Cone. Trid., sess. VI.

potestatem habere creduntur ; fideles a sacerdotibus sanc­
tificantur, non virtute Ecclesiæ ut est societas humana,
sed per potestatem a Deo acceptam ; omnes obligantur ut
Deum personaliter colant, tum fide, spe et caritate, tum
adoratione, oratione et aliis actibus religiosis ; obædientia
sacerdotibus et episcopis præstatur unice propter Christi
ordinationem adeoque in obsequium Dei.
c) Denique Prolesianl.es principia fidei quæ adducunt,
male interprelanlur vel potius pervertunt. — Etenim primo
certe est fidei dogma, Christum esse solum mediatorem et
redemptorem ac hominem nullum salvari nisi vi meritorum
Christi. Protestantes autem hanc doctrinam fundamen­
talem ita intelligunt ac si Christus nos ita redimisset ut
homini nil amplius faciendum vel præstandum incumbat :
id quod est alienissimum a doctrina Christi. E contra
Ecclesia catholica vere tenet, per sacramentorum administrationem merita Christi nobis applicari, vi meritorum
Christi nobis gratiam conferri, homine utpote coopérante.
Ita sufficientia meritorum Christi non excludit collationem
gratiæ per ministros Dei. Similiter solus Deus iustificat,
nempe ut causa principalis, sacerdotes vero tantum ut
ministri Dei ; solus Christus est mediator, alii vero sunt
ministri Christi.
Secundo Deus certe est personaliter et immediate a fide­
libus colendus. Immerito tamen Protestantes hoc ita intel­
ligunt ac si huiusmodi cultus ministerium aliorum hominum
excludat. Deus enim immediate coli dicitur inquantum
cultus ipsi Deo offertur; similiter Deus a nobis persona­
liter colitur inquantum ipse homo Deo cultum præstat.
Utrumque autem per ministerium aliorum hominum,
puta sacerdotum, non impeditur, sed e contra perficitur.
Ita fideles assistendo sacrificio missæ, a sacerdote oblato,
sacrificium ipsi Deo offerunt ac ipsi personaliter. Usus enim
instrumenti non impedit quin obiectum attingamus vel
quin nos ipsi agamus, sed e contra per intermedium instru­
menti obiectum attingimus — ut in percussione hominis
mediante baculo ipsi nos illum percutimus et attingimus.
Id quod denique potissime fit in cultu divino in quo fideles
utuntur ministris qui ab ipso Deo sunt instituti ut fideles
per ipsos sibi cultum offerant. .

Tertio Protestantes male interpretantur libertatem evangelicam. Ista quidem maxime a S. Paulo proclamatur. At
Apostolus intelligit libertatem evangelicam tamquam liber­
tatem ab observatione legis mosaicæ #c denique tanquam
libertatem a peccato, vi auxilii divinae gratiae.
Protestantes vero praetendunt hominem Christianum
in negotio salutis nulli homini subesse. Id quod est con­
tra ipsum Paulum, qui sc. mandatis et praeceptis eccle­
sias suas rexit. Similiter est contra voluntatem Christi
dicentis : « Qui vos audit me audit ; qui vos spernit, me
spernit » (Lc., x, 16). Itaque christiantis in negotio salutis
nulli quidem potestati civili vel quomodocumque pure
humanæ subditur, bene tamen potestati Ecclesiæ a Deo
institute : et hoc propter Deum et in utilitatem pro­
priam1.
Protestantes insistunt, hominem secundum propriam
conscientiam procedere debere, non vero secundum dictamen hierarchiæ. Tamen et in hae re falluntur. Primo enim
tamquam sententiam catholicam supponunt, Ecclesiam
posse ad libitum et arbitrario modo statuere quid sit bonum
vel malum, cum tamen Ecclesia possit tantum vel explicare
leges divinas et naturales vel ferre proprias leges intra
limites suæ potestatis et conformiter ad leges divinas
et naturales. Secundo Protestantes conscientiam in sensu
pure subicctivo intelligunt : ac si ad bonam vitam Chri­
stianam et Deo placitam omnino sufficiat quod aliquis
subiective secundum suum proprium indicium agat. Ita
Protestantes omnes normas obiectivas inoralitatis negant
ac sic denique libertatem evangelicam intelligunt : Eccle­
sia vero catholica meliori indicio tenet, esse quasdam nor­
mas obiectivas moralitatis, esse certas quasdam vias a
Deo determinatas, perveniendi ad sanctitatem et ad salu­
tem. Huiusmodi normas vel media sanctitatis et salutis
acquirendæ Ecclesia edocet, explicat, inculcat, observandas.
1. De facto ct per ironiam quandam historiæ, Protestantes quam
maxime potestati civili subduntur, quippe quæ illis confessionem
tenendam dictavit et totam gubernationem communitatum arri­
puit ; dum catholici e contra libertatem a potestate civili semper
strenue defenderunt, obaedientes auctoritati a Deo institutae.
« Veritas liberabit vos. »

proponit : et quidem auctoritate divina. Ita Ecclesia fide­
les adiuvat ad conscientiam formandam, ut secundum
conscientiam objective veram agant, in sanctitate profi­
ciant et salutem revera adipiscantur ; Protestantes vero
in omnes vias abeunt, unica via vera derelicta.
Rationalistæ denique praetendunt, hominem (saltem eru­
ditum) dedecere indicium suum directioni aliorum subicere. Id quod certo temerarie asseritur quantum ad
religionem a Deo fundatam et respectu magisterii a Deo
instituti. Non enim dedecet hominem, viam salutis a Deo
determinari, neque a Deo mediantibus aliis hominibus de
huiusmodi viis salutis edoceri. Immo quo altiorem sta­
tum aliquis in via virtutum vel scientiarum attigerit, eo
magis directione et auxilio Ecclesiæ indiget, sicut quo
altiorem gradum culturæ quis tenere voluerit, eo magis
auxilio et tutela societatis civilis opus habet. Ita potissi­
mum sancti scrupulose doctrinam et directionem Ecclesiæ
sunt secuti, ne in altioribus viis vitæ spiritualis decipe­
rentur, neque secus ad tantum culmen sanctitatis ascen­
dissent.
Merito igitur, ut concludamus, affirmavimus, convenien­
tiam hierarchic® constitutionis Ecclesiæ per obiectiones
Protestantium quam inaxime confirmari.
V. Corollarium. — Ex constitutione hierarchica Eccle­
siæ sequitur damnatio sic dicti regiminis laicoruin vel laicismi in Ecclesia. Quodsi enim Christus determinatum cœ­
tum hominum ad regendam Ecclesiam instituit, primo
est laicorum obligatio ut huiusmodi præsidibus sese subiciant nec in negotiis ecclesiasticis determinandis sese immis­
ceant ; secundo profectus spiritualis et salus eo magis habe­
bitur quo fideles magis magisque directionem præsidum
sequuntur, sive quoad vitam personalem sive quoad vitam
publicam ; tertio non est exspectandum auxilium divinum
vel successus bonus si fideles, sive in vita privata sive in
vita publica, contra vel præter normas ab Ecclesia vel
ab eius ministris competentibus statutas procedunt ; e
contra Deus omnia opera secundum directionem Ecclesiæ
suscepta benedictione sua complebit.

CONCLUSIO CAPITIS II

1. Definitio Ecclesiæ. — Ex dictis in hoc capite facile
deducitur definitio Ecclesiæ. Ecclesia definitur : Ecclesia
est societas (veri nominis) christifidelium baptizalorum, a
Christo Domino instituta, ad sanctificandos homines, po­
testate sacra a Christo Domino instructa (hierarchice con­
stituta).
Qua definitione Ecclesia et sufficienter secundum seipsam determinatur et a quacumque alia re distinguitur.
Tanquam societas Ecclesia est ens quoddam morale, sc.
per unionem moralem hominum constitutum. Tamquam
societas a Christo Domino instituta, Ecclesia est originis
immediate divinæ ac regnum proprium Christi : ac inde
a quacumque alia societate humanitus instituta distin­
guitur. Ratione finis Ecclesia est societas religiosa : ac
inde quam maxime a societate civili distinguitur : eo magis
quod Ecclesia ratione finis est societas supernaturalis. Ut
societas christifidelium baptizatorum Ecclesia materialiter
determinatur et distinguitur tum a synagoga (quæ bapti­
smo caret) tum ab Ecclesia triumphante (quæ est non
iam credentium sed videntium Deum) tum ab Ecclesia
purgante (quæ sc. non est hominum huius.vitæ). Ut pote­
state sacra divinitus instructa et hierarchice constituta,
Ecclesia est organismus determinatus, certæ cuiusdam
constitutionis, qua maxime ab aliis societatibus distin­
guitur, ut magis infra patebit. Atque huiusmodi definitio
nulli alii societati præterquam Ecclesiæ a Christo Domino
institutæ, competit.
2. De aliis definitionibus Ecclesiæ. — Veteres commu­
niter definitionem vel potius notionem abbreviatam Eccle­
siæ exhibent : quæ tamen, si bene intelligatur, totum con­
tinet. Ita secundum s. Thomam : Ecclesia secundum sta­

tum viæ est congregatio fidelium1. Sub nomine « fidelium »
intelliguntur christifideles baptizati. Nomen « congregatio »
significat unionem fidelium in vera societate ; simul tamen
consignificat originem huius societatis a Christo, tum finem,
sc. illum quem fides statuit, tum constitutionem, quæ sc.
per fidem edocetur.
Recentiores definitionem magis explicitam assignant. Com­
munissima est definitio Bellarmini : « Ecclesia esi cœtus
fidelium baplizatorum, eiusdem fidei professione, eorundem
sacramentorum participatione, sub Christi in terris vicario,
Pontifice Romano, adunatorum. »

1. III, q. vin, a. 4 ad 2 ; 4 d. 20 ; q. i, a. 4 ; C. G., 4, 78.

CAPUT III

De notis Ecclesiæ
1. Consideratis causis Ecclesiæ, sc. institutione, fine,
membris et constitutione hierarchica Ecclesiæ, accedimus
ad qualitates Ecclesiæ inquirendas.
Duplex tamen genus qualitatum vel proprietatum Eccle­
siæ distinguendum est :
Primo proprietates quæ in rerum factis elucent ac Eccle­
siam tanquam verum Christi institutum manifestant =
notæ Ecclesiæ (cap. in) ;
Secundo proprietates quæ per modum facti externi
quidem non elucent, tamen ex voluntate et operatione
supernatural! Christi Ecclesiæ competunt atque proinde
proprie doles Ecclesiæ vocantur (cap. iv).
2. Tractatus autem de notis Ecclesiæ sic dividitur :
Primo : prærnittimus quæstionem de visibilitate Eccle­
siæ : quæ est quasi fundamentum doctrinæ de notis Eccle­
siæ (sectio I, art. 17) ;
Secundo : doctrina generalis de notis proponitur (sect. II,
art. 18) ;
Tertio : determinatur quænam notæ Ecclesiæ veræ
Christi necessario conveniant (sect. Ill, art. 19-22) ;
Quarto : ostenditur quomodo notæ Ecclesiæ Christi in
Ecclesia catholica reperiantur (sect. IV, art. 23-26) ;
Quinto : ostenditur qua ratione huiusmodi notæ in
ecclesiis aliis deficiant (sect. V, art. 27-29).
3. Inde patebit Ecclesiam catholicam eamque solam esse
veram Ecclesiam Christi, i. e. illam quam Christus ipse
instituit, in finem sanctificationis hominum, in regnum ac
corpus suum mysticum, cuique suam potestatem delegavit.

SECTIO PRIMA
ARTICULUS DECIMUS SEPTIMUS

De visibilitate Ecclesiæ

Posita Ecclesia a Christo instituta, quæritur, utrum
tanquam talis a hominibus cognosci possit. Quæstio duplici
ex causa ponitur : primo quidem, quia non pauci Ecclesiam
Christi invisibilem esse declarant·; secundo, quia plures
sunt Ecclesiæ quæ se tanquam veram Christi Ecclesiam
gerunt. Inde in antecessum absolute quæritur, utrum et
undenam Ecclesia Christi sit visibilis.
I. Sententia Protestantium. — lam in medio ævo Joan­
nes XXII coactus fuit damnare Fraticellorum errorem qui
« duas fingit Ecclesias, unam carnalem... aliam spiri­
tualem » (Denz., 485). Similiter Wiclefitæ et Husitæ vi
doctrinæ de constitutione Ecclesiæ illam ut invisibilem
declaverunt. Proprie tamen quæstio posita fuit a Protestantibus. Cum enim Lutherus Ecclesiam definiret
tamquam « communionem sanctorum » vel Calvinus ut
numerum prædestinatoruin vel confessio Augustana ut
« populum Dei, renatum per Spiritum Sanctum », hi om­
nes necessario visibilitatem Ecclesiæ negaverunt. Simul
Protestantes premebat difficultas : Supposito quod Eccle­
sia Christi sit visibilis et Ecclesia catholica non sit vera
Ecclesia Christi, ubinam erat vera Ecclesia Christi usque ad
tempus Protestantismi ? Inde Protestantes distinctionem
posuerunt inter ecclesiam visibilem quæ penitus obscu­
rari potuisset, et ecclesiam invisibilem cui factæ essent
promissiones Christi (ecclesia promissionum). Tamen ex
altera parte non pauci Ecclesiæ visibilitatem quandam
extrinsecam adseribunt, de qua quæstione inter theologos
protestanticos hucusque disputatur. Hoc non obstante,
Protestantismus vi systematis fundamentum visibilitatis

Ecclesiæ destruit, negando sc. Ecclesiam esse a Christo
constitutam ut societatem veram, cum auctoritate hierar­
chica.

II. Doctrina catholica. — Ecclesia catholica tum facto
tum doctrina seipsam declarat tamquam veram Ecclesiam
Christi, ab ipso institutam, atque edocet obligationem sibi
adhærendi : in quo evidenter visibilitatem Ecclesiæ sal­
tem implicite enuntiat. Insuper edocet : « Deus per Filium
suum Ecclesiam instituit suæque institutionis manifestis
nolis instruxit ut ea tanquam custos et magistra verbi reve­
lati ab omnibus posset agnosci » (Concil. Vatic., sess. III
c. m ; Denz., 1793) : quibus verbis Ecclesiæ visibilitas
saltem quoad rem declaratur.
III. Notio visibilitatis Ecclesiæ. — 1. Visibile dicitur
non tantum quod oculis corporalibus videri potest, sed
(secundum usum communem) simul id quod quasi extra
videntem positum intellectu vel ratione percipi potest :
ita dicimus : Deus videt omnia. In quæstione de visibilitate
Ecclesiæ non quæritur, utrum oculis corporalibus videri
possit, sed utrum ratione dignosci possit.
2. Christi Ecclesia ratione percipi vel cognosci potest
dupliciter, materialiter sc. et formaliter. Materialiter qui­
dem cognoscitur cum cognoscuntur membra quæ ad illam
pertinent, organisatio et vita socialis ; formaliter vero
cognoscitur cum agnoscitur reduplicative ut cœtus a
Christo institutus, ut Ecclesia Christi. In nostra quæstione
agitur non tam de visibilate materiali, quam de formali :
quod enim homines qui sunt membra Ecclesiæ, videri pos­
sint vel etiam organismus et vita socialis, dubium esse non
potest.
3. Huiusmodi cognitio non supponitur ut immediate
evidens, ita ut Ecclesia a Christo instituta quasi primo
aspectu ut Ecclesia Christi agnoscatur (ut terminus «videre »
insinuare videtur), sed potest præexigere ratiocinationem
et inquisitionem, dummodo certitudo iudicii acquiratur.
4. Denique huiusmodi visibilitas Ecclesiæ potest esse
essentialis vel accidentalis : essentialis, si ad ipsam natu­
ram vel constitutionem Ecclesiæ pertinet,ita sc. ut Ecclesia

a Christo talis fuerit constituta, ut vi suæ constitutionis
et semper tamquam vera Ecclesia Christi dignosci possit,
non vero tantum oh aliquam rationem extrinsecam, ut
e. g. si Deus alicui revelaverit, talem vel talem Ecclesiam
esse Ecclesiam a Christo institutam1.
Inde visibilitas Ecclesiæ Christi semper convenit neque
datur locus obscurationi tali ut aliquando visibilitas defi­
ciat1
2.
IV. Definitio visibilitatis Ecclesiæ Christi. — Ex præ-

dictis sequitur definitio : Visibilitas Ecclesiæ Christi est ea
militantis Ecclesiæ cgnslUulio qua cum indicii certitudine
in concreto discerni potest ut vera Ecclesia Christi (Groot).
V. Thesis : Ecclesia Christi est essentialiter visibilis. —

Prob. 1°. In V. T. Isaias vaticinatur : « Et erit in novissimis
diebus præparatus mons domus domini in vertice montium
et elevabitur super colles et fluent ad eum omnes gentes »
(ii, 2). Isaias loquitur de regno messianico quod est Eccle­
sia. Huiusmodi regnum repræsentatur sub figura templi
(Hierosolymitani), constituti in summitate montis altissimi,
ad quod ut ad domum Domini omnes gentes fluent. Prædicitur igitur diffusio universalis Ecclesiæ Christi quæ, ad
instar templi in monte positi, facile, imo quasi necessario
videtur ac de facto a gentibus ut templum Dei cognoscitur,
i. e. Ecclesia Christi erit visibilis. Interpretatio confirmatur
per allusionem Christi : « Non potest civitas abscondi super
montem posita » (Mt., v, 14).
Prob. 2°. Ipse Christus a) Ecclesiam instituit tamquam
regnum suum, ad quod tenendum omnes invitat, utpote
tanquam medium sanctificationis et salutis obtinendæ ;
1. Visibilitas igitur Ecclesiæ Christi directe quidem hoc unum
importat quod Ecclesia a Christo instituta ut talis dignoscatur,
indirecte tamen simul quod aliæ Ecclesiæ diiudicari possint, ut alienæ a vera Ecclesia Christi.
2. Inter quosdam theologos disputatur, utrum visibilitas ad
essentiam Ecclesiæ pertineat vel sit eius proprietas. Respondendum
esse videtur : id quo Ecclesia fit visibilis, ad essentiam Ecclesiæ
pertinet : est enim ipsa constitutio Ecclesiæ ; ipsa vero visibilitas,
ex constitutione Ecclesiæ proveniens, proprietas Ecclesiæ cen­
senda est.

è) Ecclesiam instituit ut veram socielaletn, cum vitæ socialis
actibus et signis ; c) Ecclesiam instituit ut per eam mis­
sionem suam salvificam continuaret.
Atqui hæc omnia visibilitatem Ecclesiæ vel supponunt
vel directe enuntiant.
Maior patet ex iis quæ de institutione divina Ecclesiæ
diximus (art. 6-16). Minor facile probatur.
Etenim a) regnum Christi quod instituitur ut in ipso
homines salventur et ad quod amplectendum omnes invi­
tantur, oportet esse visibile ; b) societas veri nominis cum
vita sociali ex natura sua est visibilis ; c) continuatio
missionis Christi per prædicationem doctrinæ Christi, per
gubernationem fidelium, per remissionem peccatorum, non
est possibilis nisi in Ecclesia visibili.
Confirmatur argumentum. Tota doctrina Christi de Ec­
clesia, maxime parabolæ quibus Ecclesiæ natura atque
conditio explicatur, generaliter Ecclesiam ut de facto cogni­
tam, et facile cognoscendam, licet a pluribus culpabiliter
non admissam, repræsentant. Etenim Christus, de regno
Dei loquens, homines invitat tanquam ad rem ipsis notam
vel saltem cognoscibilem : unde ad bonam voluntatem
hominum appellat, incredulos vel rebelles tanquam cul­
pabiles declarat, bonis præmia promittit, vigilantiam com­
mendat, cooperationem postulat. Id quod præsertim ex
parabolis apparet. Homo peregre proficiscens, bona sua
servis distribuens (Mt., xxv, 14 ss.), notus est servis; vir­
gines sapientes et fatuæ noverunt sponsum (Mt., xxv, 1-13),
similiter servus vigilans dominum suum (Mt., xxiv, 42-51) ;
qui invitantur ad nuptias, non ex ignorantia sed ob volun­
tatem contrariam, non accedunt, et ille qui excluditur, novit
nuptias, carens tamen veste nuptiali (Mt., xxh, 1 ss.) ;
in parabola seminantis (Mt., xiii 1 ss). fructus non ob
ignorantiam, sed ob alias causas deficiunt ; similiter nego­
tiator pretiosam margaritam invenit, sicut et alius i/lum
thesaurum absconditum in agro : etenim « præ gaudio
illius vadit et vendit universa quæ habet et emit agrum
illam » (Mt., xiii, 44). Certe Christus modo omnino diverso
locutus fuisset si regnum coelorum non institutum visibile,
sed numerus invisibilis iustorum vel prædestinatorum esset.
Neque quis dicat, illa dicta valere tantum pro tempore

Christi, cum Christus expresse illa usque ad « consumma­
tionem saeculi » extendat (Mt., xiii, 39, 49).
Prob. 3°. Similiter Apostoli Ecclesiam iam existentem
simpliciter tamquam Ecclesiam Christi veram proponunt ;
tamquam rationem adducunt missionem propriam a Christo
acceptam (« Paulus apostolus lesu Christi ») ; paganos et
iudæos ut inimicos ipsius Christi proclamant : quæ omnia
visibilitatem Ecclesiae Christi dicunt.
Ita S. Paulus non homines quoslibet et sibi ignotos, sed
in concreto fideles, suo tempore Ecclesiam constituentes,
vocat « corpus Christi », Ephesios proclamat « cives sanc­
torum et domesticos fidei » (Eph., n, 19), Corinthios vocat
« Ecclesiam Dei » [II Cor., i, 1) ; illi vero fideles dignoscun­
tur tamquam Ecclesia Dei ut abluti in baptismate Christi,
ut subditi Apostolis Christi, i. e. ut adhaerentes Ecclesiæ
visibili Christi ; ludæi et pagani ut inimici Christi con­
siderantur, præcise propter hoc quod istam Ecclesiam
determinatam non agnoscunt sed persequuntur.
Prob. 4°. SS. Patres sequentia tenent quibus visibilita­
tem. Ecclesiæ Christi edocent : insistunt in successione ab
Apostolis (ecclesiæ apostolicæ) ; damnant schisma, i. e.
separationem ab Ecclesia historica, tamquam separatio­
nem a corpore Christi ; inculcant necessitatem adhærendi
huic, determinatæ Ecclesiæ in concreto ; docentes, extra
Ecclesiam nullam esse salutem, id de Ecclesia concreta et
historica intelligunt ; denique generaliter Ecclesiam histo­
ricam et concretam in qua vivunt, tamquam veram Eccle­
siam Christi proclamant : his vero omnibus vel supponunt
vel expresse edocent, hanc Ecclesiam esse cognitam vel
cognoscibilem ut veram Ecclesiam Christi.
Iam Clemens Romanus in successione apostolica insistit :
< Apostoli nobis evangelii prædicatores facti sunt a Domino
lesu Christo... Per regiones et urbes verbum prædicantes...
< onstituerunt episcopos et diaconos eorum qui credituri
erant... Itaque qui constituti sunt ab illis vel deinceps ab
aliis viris exiuriis..., quique inculpate gregi Christi deser­
viunt..., hos indicamus munere suo non iuste deici »
[I Clem., ad Cor., xlii, 1,4; xliv, 3). Clemens igitur non
tantum supponit, Corinthios ad veram Christi Ecclesiam
pertinere, sed insuper adducit successionem apostolicam

ut constitutivum huius Ecclesiæ et medium visibilitatis
Ecclesiæ.
Maxime Tertullianus1 et Irenxus1
2 in ecclesiis apostoli< is
insistunt indeque concludunt, doctrinam Ecclesiæ catho­
licæ esse veram, i. e. a Christo edoctam atque Ecclesiam
catholicam esse Ecclesiam Christi.
Celeberrimum est dictum Cypriani de schismate, sc. ab
aliqua determinata Ecclesia : « Quisquis ab Ecclesia se­
gregatus adulteræ iungitur, a promissis Ecclesiæ separatur
nec perveniet ad Christi præmia qui reliquit Ecclesiam
Christi. Alienus est, profanus est, hostis est. Habere non
potest Deum patrem, qui Ecclesiam non habet matrem34
.»
Quid autem si Ecclesia esset invisibilis ?
S. Augustinus contra Donatistas visibilitatem Ecclesiæ
ex professo defendit. « Facile tibi est, ait, attendere et videre
civitatem supra montem constitutam... Hanc ignorare nulli
licet; ideo secundum verbum Domini nostri lesu Christi
abscondi non potest » (Ep., lu, 1). Et iterum : « Convenien­
ter Ecclesiam fulgur nominavit quod maxime solet emicare
de nubibus. 'Constituta igitur auctoritate Ecclesiæ per
orbem terrarum clara atque manifesta consequenter di­
scipulos admonet atque omnes fideles et qui in eum credere
voluerint, ne schismaticis atque hæreticis credant » (Quæst.
evangelicæ, 1. I, q. χχχνιπ).
Itaque Christus et Apostoli et SS. Patres Ecclesiam
Christi ut maxime visibilem atque manifestam, et quidem
per se ipsam, prædicant. Quam doctrinam Concil. Vatie.,
Sess. III, c. ni complectitur dicens : «Ecclesia per se ipsa...
magnum quoddam et perpetuum est motivum credibilitatis et divinæ suæ legalionis testimonium, irrefragabile »
(Denz., 1794)Ί
1. De praescriptione haereticorum, c. χχ,.χχι.
2. Adv. hæres., 1. HI, c. ni, 1, 2.
3. De catholicæ Eccl. unitate, c. vi.
4. E contra apparet quam immerito Gerhardus, Loci theol., de
eccl., c. vin, n. 98 scribit : « Negamus, ait, Ecclesiam esse visibi­
lem eo modo quo ab adversariis statuitur visibilis, quod sc. in
capite suo Romano Pontifice et in successione episcoporum sit
visibilis, quod externo splendore semper fulgeat et externa clari­
tate ac maiestate omnibus perpetuo sese conspiciendam præbeat. » Cf. Specht, Die Lehre uon der Kirche nach dem hl. Aug.,
p. 239.

VI. Difficultatibus satisfit. — Ob. la. Veteres Prote­
stantes obiiciunt illos S. Scripturæ textus quibus religio
tantum interna commendari videtur. Ita Mt., xm, 44 :
« Simile est regnum coelorum thesauro abscondito in agro. » Similitudo vero adducta non negat visibilitatem Ecclesiæ,
sed inculcat studium summum in quærenda et amplecten­
da Ecclesia, quæ thesauro comparatur. Similitudo enim
bon instat in hoc quod thesaurus sit et maneat absconditus,
cum postea ponitur ut inventus (« quem qui invenit
homo »).
Commendat autem similitudo ut omnis qui Ecclesiam
invenerit, gaudeat et adhæreat regno Dei, etiamsi multa
relinquere debuerit.
Iterum opponitur textus Lc., xvn, 20, 21 : « Non venit
regnum Dei cum observatione (ρετά παρατηρήσεως), neque
dicent : Ecce hic aut ecce illic. Ecce enim, regnum Dei
intra vos est. » At his verbis Christus Dominus ludæos
tantum commonet regnum messianicum non fore imperium
mundanum neque esse alicuius gentis vel civitatis (ut
imperium romanum) et iam adesse, sc. in persona Christi.
Pharisæi enim interrogantes : « Quando venit regnum Dei ?»
aliquod regnum messianicum ad similitudinem imperii
romani exspectaverunt, ita ut populus Israel toti mundo
dominaretur. lesus hanc ideam corrigit dicendo : regnum
meum non venit cum « observatione », i. e. cum strepitu
et fastu, sicut etiam de facto Ecclesia fundata atque con­
stituta est quin mundus id observaverit. Similiter Ecclesia
non erit ludæorum, sed omnium gentium. Denique Christus
Pharisæos commonefacit, regnum messianicum iam esse
in medio eorum (intra vos), sc. Christum esse Messiam
exspectatum quem proinde agnoscere debeant.
Quodsi Christus dicit : « Regnum meum non est de hoc
mundo » (Joa., xviii, 36), originem, finem ac vim supernaturalem Ecclesiæ indicat.
Denique adoratio « in spiritu et veritate » (Joa., iv, 23.
24) edicit quidem cultum magis interiorem et magis spiri­
tualem, non vero excludit ecclesiam visibilem.
Ob. 2a. Altera obiectio ex natura Ecclesiæ desumitur,
sc. quod Ecclesia est societas spiritualis (« domus spiritua-

lis, I Pet., it, 5), supernaturalis, corpus mysticum Christi,
mysterium fidei, obiectum fidei.
Unde argumentatur : Quod est spirituale, non videtur.
Atqui Ecclesia est societas spiritualis. Ergo.
Hesp. Dist. maior. Quod est spirituale, i. e. pure internum
sive in mente divina sive in cordibus hominum, non potest
videri, conc. maior. ; quod est spirituale, i. e. internum ma­
nifestatum per elementum externum, non potest videri,
nego maior. — Contradistinguitur minor : Ecclesia est
societas spiritualis, i. e. unio pure interna vel mentalis,
nego min. ; ecclesia est societas spiritualis, dicens unionem
mentium vel cordium interiorem manifestatam per ele­
mentum externum, conc. min. Inde negatur consequens
et consequentia.
Explicatur. Id quod in mente vel corde sive Dei sive ho­
minum existit, merito vocatur spirituale. At huiusmodi
spirituale, potest esse vel exclusive internum in mente et
affectu, vel est manifestatum et expressum externe. Uti
patet, id quod est pure internum, ab hominibus videri
non potest, ut cogitationes et affectus hominum, et maxime
Dei ; quodsi vero externe manifestatur, cognosci potest,
lamvero Ecclesia dicit quidem unionem quandam inte­
riorem hominum, sc. per fidem in Christum, per sublec­
tionem sub auctoritate ecclesiastica et insuper per carita­
tis affectum, tamen unionem manifestatam extrinsecus,
sc. per fidei professionem, per vitam socialem, per obser­
vationem mandatorum Ecclesiæ. Inde in Ecclesia unio
spiritualis mentium cognosci potest. Protestantes vero
falso supponunt, Ecclesiam esse unionem quandam pure
internam, sive vinculum unionis sit prædestinatio divina
(Calvin) sive iustitia (Lutherus). Simul protestantes falso
unionem externam fidelium ut aliquid pure accidentale
considerant, cum tamen Ecclesia proprie et formaliter
constituatur per elementum tum internum tum externum,
sicut homo per unionem animæ et corporis constituitur.
Insl. Societas essentialiter spiritualis, videri non potest.
Atqui Ecclesia est societas essentialiter spiritualis. Ergo.
Hesp. Societas spiritualis quæ ex puris spiritibus consi­
stit, videri non potest, transeat maior ; quæ est compo­
sita ex hominibus et est spiritualis ratione finis, originis et

mediorum, nego maior. Ecclesia vero est quidem societas
essentialiter spiritualis, non tamen quasi sit composita
ex angelis immaterialibus, sed inquantum habet finem
spiritualem et media spiritualia sicut et originem divinam.
Nihil autem obstat quin societas ex hominibus constituta
quæ habet finem spiritualem, cognosci possit.
Insl. Ecclesia est societas supernaturalis, imo mysterium
adeoque cognosci non potest.
Resp. Ecclesia est societas supernaturalis quantum ad
animam, non vero quantum ad corpus. Atque anima quidem
Ecclesiæ a nobis certo cognosci nequit nisi ex revelatione
et per fidem ; corpus vero Ecclesiæ, i. e. organismus socia­
lis hominum qui Ecclesiam constituunt, cognosci potest.
Ita homo est animal rationale, utpote ex corpore et anima
rationali compositus, et corpus hominis certo cognosci
potest ut corpus humanum. Similiter Ecclesia dicitur su­
pernaturalis ut ex corpore sociali et anima supernatural!
constituta : potest tamen corpus sociale cognosci tanquam
corpus animæ supernaturalis. Atque ita Ecclesia dignosci
potest ut Ecclesia Christi, i. e. ut ab ipso instituta, sicut
corpus humanum distingui potest ut corpus talis hominis
N. : id quod visibilitatem Ecclesiæ constituit.
Inst. Corpus Ecclesiæ constituitur per homines fideles.
Atqui fides hominum certe cognosci non potest. Ergo nec
corpus Ecclesiæ certo cognosci potest.
Reap. Corpus Ecclesiæ constituitur per homines fideles
ut ordinatos et unitos per organisationem et vitam socia­
lem ecclesiasticam, conc. maior., corpus Ecclesiæ consti­
tuitur per fideles singillatim sumptos, nego maior.
Et contradist. min. : fides hominum mere interna certo
cognosci nequit, conc. min., fides hominum ut constituit
organismum et vitam socialem ecclesiasticam cognosci
nequit, nego min.
Explicatur. Fides, ut est assensus mere internus, infallibiliter certo cognosci non potest ; neque pertinet ad cor­
pus sed ad animam Ecclesiæ, utpote tanquam elementum
supernaturale. Unde corpus Ecclesiæ non constituitur per
fidem singulorum hominum, sc. mere internam.
Fides vero ut manifestata in vita fidelium et maxime
invita sociali ecclesiastica (professio fidei, vita secundum

fidei doctrinam, administratio et susceptio sacramentorum,
communio cum auctoritate ecclesiastica), est maxime visi­
bilis ; atque per hanc vitam socialem fidei corpus Ecclesiæ
proprie constituitur. Unde corpus Ecclesiæ est visibile.
Huiusmodi fides interna et vita fidelis et socialis Eccle­
siæ non sunt quidem separatæ sed intime coniunctæ, sc.
ut anima et corpus, quemadmodum in homine vita inter­
na et actiones externæ. Inde etiam vita ecclesiastica non
accipitur ut organismus pure externus vel communio pure
mechanica, sc. absque fide interna, sed in vita et organismo
Ecclesiæ sociali elementum intrinsecum et extrinsecum
distinguitur, sicut in actione hominis principium vitale et
actionem extrinsecus apparentem distinguimus.
Protestantes supponunt, fidem interiorem posse totaliter
in Ecclesia deficere, ita ut actum sit de Ecclesia, sive de
iure sive et iam de facto. Ilæc autem suppositio est contra
indefectibilitatem Ecclesiæ promissam (vide infra, art. 31).
Ita Ecclesia Christi semper persistens semper est visibilis.
Insl. Ultimo sed maxime obicitur : Id quod creditur,
non videtur. Atqui Ecclesia est obiectum fidei, imo de ea
est articulus fidei : credo... Ecclesiam. Ergo.
Resp. Id quod creditur, non potest videri, dist. maior :
sub eodem respectu, conc. ; sub diverso respectu, nego.
Atqui Ecclesia creditur, contradist. mir. : sub eodem
respectu ac dicitur visibilis, nego ; sub diverso respectu,
conc. Et negatur consequens et consequentia.
Explicatur. Secundum doctrinam S. Thomæ (Sum.
theol. II, II, q. i, a. 4. 5) non potest aliquid simul et sub
eodem respectu esse creditum et scitum vel visum, bene
tamen sub diverso respectu.
lamvero aliud ct aliud formaliter creditur et scitur
circa Ecclesiam. Distinguendum enim est inter rem de qua
est fides, et inter veritatem circa illam rem creditam
(S. Thomas, II, II, q. i et a 2). Similiter distinguendum est
inter rem quæ est scita et inter veritatem scitam circa
illam rem. Uti patet, eadem Ecclesia (ut est res quædam)
creditur et dicitur esse visibilis, sc. Ecclesia Christi in
mundo existons in concreto. Veritas autem quæ circa hanc
Ecclesiam creditur et scitur, est formaliter distincta. Ille
qui credit articulum symboli de Ecclesia (credo... sanctam

Ecclesiam), credit (saltem in generali vel implicite) omnem
doctrinam revelatam de Ecclesia, revelatam sive circa
corpus sive circa animam Ecclesiæ ; ille vero qui propter
motiva credibilitatis recognoscit Ecclesiam catholicam
tanquam divinitus institutam, hanc solam veritatem cogno­
scit adeoque tantum doctrinam circa corpus Ecclesiæ.
Deinde hæc ipsa propositio : Ecclesia catholica est
divinitus instituta, sensum distinctum habet cum est
obiectum vel fidei vel cognitionis naturalis. In propositione
enim quæ est obiectum fidei, terminus « Ecclesia », i. e.
subiectum propositionis, supponit pro tota Ecclesia, pro
corpore sc. et anima ; in propositione vero quæ est obiec­
tum cogitationis humanæ, terminus « Ecclesiæ » vel su­
biectum propositionis significat tantum corpus Ecclesiæ.
Denique assensus fidei fertur in Ecclesiam ut est a
Deo cognita et a Deo per revelationem proposita, adeoque
ut est mysterium ; e contra Ecclesia est visibilis inquantum
ex parte etiam cognitioni naturali ut credibilis apparet.
Sub alio igitur et alio respectu Ecclesia creditur et est
visibilis, ita ut nulla sit repugnantia.
Protestantes etiam in hac quæstione falso supposito
laborant. Supponentes enim Ecclesiam esse congregatio­
nem iustorum vel prædestinatorum, necessario concludunt,
Ecclesiam non nisi per revelationem divinam adeoque per
fidem cognosci posse : quinam enim sint iusti vel prædestinati, solus Deus scit vel cui Deus id revelaverit.

SECTIO SECUNDA
ARTICULUS DECIMUS OCTAVUS

De notis Ecclesiæ in generali
I. Triplex via ad cognoscendam veram Ecclesiam Christi.

— Vera Ecclesia Christi triplici via tum in se cognosci tum
ab aliis dignosci potest. Prima via procedit directe ex
consideratione Ecclesiæ, sc. facta supcrnaturalia conside­
rat quæ in Ecclesia catholica apparent, tamquam signa vel
testimonia Dei pro veritate huius Ecclesiæ. Hanc viam
Cone. Vatie, his verbis indicat : « Ecclesia per se ipsa, ob
suam nempe admirabilem propagationem, eximiam sancti­
tatem et inexhaustam in omnibus bonis fœcunditatem, ob
catholicam unitatem invictamque stabilitatem, magnum
quoddam et perpetuum est motivum credibilitatis et divi­
næ suæ legationis testimonium irrefragabile » (Denz., 1794).
Inde concluditur, Ecclesiam catholicam pro se habere
testimonium divinum, vel soli Ecclesiæ catholicæ signa
credibilitatis competere. Ita Cone. Vatie, dicit : « Ad solam
enim catholicam Ecclesiam ea pertinent omnia quæ ad
evidentem fidei christianæ credibilitatem tam multa et tam
mira divinitus sunt disposita » (I. c.). Hac via veteres apologetæ processerunt, ut e. g. Epistula ad Diognctum, luslinus
in Apologia; hac via S. Augustinus Ecclesiam catholicam
tamquam religionem veram cognovit (C. Epist. fund. c. v) ;
hac via multi protestantici ad Ecclesiam catholicam con­
versi sunt, ut Card. Maning, videndo in Ecclesia catholica
praxim caritatis socialis, vel A. Buville, videndo in sola
Ecclesia catholica teneri simul auctoritatem et humilita­
tem1. Et alii aliter1
2. Hac via in libris apologeticis modernis
1. Zurttk zur hl. Kirche, 1910 ; Im Zeichen des echlen Ringes.
2. R/ess, Converlitenbilder.

divinitas Christi et religionis christianæ (i. e. catholicæ)
ostenditur1.
Altera via ex nolis Ecclesiæ procedit. Hac via procedendo
primo ostenditur, Ecclesiam veram Christi ex promissione
et virtute Christi qualitates quasdam vel proprietates
determinatas habere, unitatem sc., sanctitatem, catholicitatem et apostolicitatem, quibus tamquam indiciis vel
signis divinitus datis ut vera Ecclesia Christi cognosci
possit ; secundo ostenditur, huiusmodi notas in Ecclesia
catholica eaque sola reperiri. Inde concluditur, Ecclesiam
catholicam esse illam quam Christus instituit, alias vero
ecclesias esse a Christo alienas. Hac via procedit theologia
apologetica traditionalis, saltem post tempus sic dictæ re­
formationis. Uti patet, secunda via partim cum via prima
coiincidit, inquantum sc. utraque via facta supernaturalia
in Ecclesia tamquam testimonium divinum considerat,
tamen alio et alio modo ex hoc facto argumentatur.
Tertia via quasi per paries procedit. Ostendit singulas
partes doctrinæ catholicæ de institutione, natura et pote­
state Ecclesiæ consonas esse doctrinæ S. Scripturæ, SS. Pa. trum nec non congruere sanæ rationi vel aliis doctrinis
christianis. Conclusio huius viæ est, doctrinam Ecclesiæ
catholicæ Ecclesiamque ipsam esse conformem doctrinæ
S. Scripturæ, testimoniis veterum, sanæ rationi et princi­
piis christianis, adeoque Ecclesiam catholicam esse credi­
bilem. Hac via in universo tractatu de Ecclesia catholica
procedimus : est enim ratio generalis apologeticæ Ecclesiæ
catholicæ, immo vel theologiæ dogmaticæ.
Quæritur igitur, quanam ex his tribus viis in apologetica
melius, efficacius et magis convenienter ad finem et metho­
dum apologeticæ procedatur, utpote ad ostendendum, quænam ex diversis ecclesiis sit de facto vera Ecclesia Christi.
Via tertia est extra quæstionem, cum sit via generalis
ipsius apologeticæ : quæ proinde a via prima et secunda
supponitur et includitur ; quæstio igitur est de eligenda via
prima vel secunda.
1. Videsis argumentationem eximiam apud Garrigou-LaO. P., De revelatione, II2 1. II, c. ix.

II. Apologetica melius, efficacius et convenientius ad
finem et rationem propriam ex notis Ecclesiæ procedit,
ad probandam sc. institutionem et veritatem divinam Ec­
clesiæ catholicae. — Certe optima quidem ratione scien­

tia apologetica via prima, a Concilio Vatie, indicata,
procedere potest. Ita in capite tractatus de Ecclesia signa
et facta divina exponenda essent quæ veritatem divinam
Ecclesiæ divinitus testificantur. Multiplex tamen utilitas
et ratio suadet ut in apologetica scientifica ex nolis Eccle­
siæ procedamus. Nam primo est via traditionalis. Secundo
controversia de veritate Ecclesiæ catholicæ est proprie
cum asseclis aliarum ecclesiarum, sive hæreticarum sive
schismaticarum qui sc. admittunt tum institutionem ali­
cuius ecclesiæ tum divinitatem Christi tum inspirationem
divinam S. Scripturæ : unde argumentatio ex notis pro­
cedens erit magis propria, efficax et perfecta. Terlio expo­
sitio notarum Ecclesiæ simul expositionem proprietatum
correspondentium comprehendit, saltem ex parte et quan­
tum ad apologeticam pertinet. Quarlo in argumentatione
ex notis simul argumentatio primæ viæ includitur. Ete­
nim argumentando ex notis simul ostendimus, in Ecclesia
catholica adesse facta supcrnaturalia, tamquam signa et
testimonia divina veritatis Ecclesiæ catholicæ : quæ qui­
dem faca veritatem Ecclesiæ catholicæ iam ex se sufficien­
ter probant, magis tamen et efficacius adhuc, si conside­
rantur ut adimpletio promissionum divinarum.
Ex iisdem rationibus censemus, notas veræ ecclesiæ in
apologetica considerandas esse tantum sub ratione nota­
rum, non vero prius sub ratione proprietatum et postmodum sub ratione notarum : consideratio enim proprieta­
tum ut talium magis ad dogmaticam pertinere videtur.
III. Doctrina catholica de notis. — Pius IX doctrinam
catholicam de notis his verbis enuntiat : « Vera lesu Chri­
sti Ecclesia quadruplici nota, quam in symbolo credendam
asserimus, auctoritate divina constituitur et dignoscituf :
et quælibet ex hisce notis ita cum aliis cohæret ut ab iis
nequeat seiungi ; hinc fit, ut quæ vere est et dicitur catho­
lica, unitatis simul, sanctitatis et apostolicæ successionis
prærogativa debeat effulgere » (Denz., 1686). Similiter

Cone. Vatic, docet : « Deus per Filium suuin unigenitum
Ecclesiam instituit suæque institutionis manifestis notis
instruxit » (Denz., 1793).
IV. Definitio notæ Ecclesia. — Nota Ecclesiæ est pro­
prietas Ecclesiae in rerum factis extrinsecus elucens atque
ex institutione et promissione Christi veritatem Ecclesiæ
manifestans. — Explic. a) Nota alicuius rei generaliter

i

dicitur proprietas qua res illa ab aliis distinguitur et secerni
potest1 : ita lineamenta et color faciei alicuius hominis
sunt notæ ipsius quibus ab aliis hominibus distinguitur et
secernitur et ut talis cognosci potest. Nota igitur similiter
ac signum in cognitionem alterius ducit ; signum tamen
potest esse aliquid pure extrinsecum et accidentale, dum
nota proprietatem rei cognoscendæ, importat : ita vestis
qua homo est indutus, potest mihi esse signum quod talis
sit N. N. ; proprietas vero faciei suæ erit nota ipsius N. N.
Ita notæ Ecclesiæ sunt proprietates Ecclesiæ.
b) Proprietas alicuius rei est qualitas alicui rei propria :
dicitur qualitas quia proprietas attributum aliquod præter
essentiam rei significat ; dicitur qualitas propria quia pro, prietas qualitatem rei necessario inharentem et illi soli
convenientem significat. Unde « proprium » secundum scho­
lasticos prædicatur « necessario » : « quia licet non con­
stituat rei essentiam, tamen cum essentia ita connectitur
ut omni habenti talem essentiam et soli habenti talem
essentiam et semper habenti talem essentiam necessario
tribuatur, sicut capacitas sciendi in homine12 ». Ita notæ
Ecclesiæ proprietates veræ Ecclesiæ Christi significant,
tales sc. qualitates quæ soli Ecclesiæ Christi competunt,
in illa sola inveniuntur, et semper ac necessario.
c) Proprietas in rerum jactis elucens. — Omnis quidem
nota est proprietas, sed non omnis proprietas est nota, sed
illa tantum quæ in rerum factis elucet, unde et facile cogno­
sci et in cognitionem alicuius rei ducere possit : ita forma
vel figura alicuius hominis est nota distinctiva ipsius. Notæ
igitur Ecclesiæ sunt quædam jacta in rerum natura elu1. S. Thomas, I, q. xxxn, a. 2, 3.
2. Zigliara, Logica, a. 4, 111.

eentia, Ecclesiæ propria, ut quod Ecclesia sit una societas
per totum orbem constituta.
d) Veritatem Ecclesiæ manifestans. — Nota aliquam rem
manifestat. Notæ Ecclesiæ veritatem Ecclesiæ manifes­
tant, sc. quod talis ecclesia sit vera Ecclesia Christi, i. e.
Ecclesia ab ipso instituta.
e) Ex institutione et promissione Christi. —Notæ verita­
tem alicuius ecclesiæ manifestant inquantum Chrislus
promissil ut sua Ecclesia huiusmodi proprietates haberet,
quas sc. ipse in sua Ecclesia efficeret, et quidem proprie
in signum et testimonium veritatis. Ideo Pius IX docet :
« Vera lesu Christi Ecclesia quadruplici nota... auctoritate
divina constituitur et dignoscitur. »

V. Conditiones notarum. — Prima conditio notæ est,
ut sit notior vel facilior cognilu quam veritas Ecclesiæ : id
quod sequitur tum ex notione tum ex fine notæ, per quam
sc. in cognitionem veritatis Ecclesiæ deveniendum est.
Secunda conditio est ut nota sit obvia, i. e. ut per modum
facti publici et conspicui eluceat adeoque servata propor­
tione ab omnibus facile cognosci possit. Non quidem requi­
ritur ut nota statim et absque ulla investigatione cognosci
possit, sed tantum ut, quantum est ex se, facile et certo
cognosci possit ; similiter non excluditur difficultas cogno­
scendi orta ex rationibus vel conditionibus subiectivis
et accidentalibus alicuius hominis, dum tamen nota,
quantum est ex se et ex parte obiecti, sit facilis cognitu.
Denique simplex cognitio facti, non veto cognitio scienti­
fic a facilis esse asseritur.
VI. De indole notarum. — Ex praemissis sequentia
patent.
Primo : notæ sunt facta supernaturalia, saltem quoad
modum ; sunt enim signa divinitus data in testimonium
Ecclesiæ, sunt effectus proprius promissionis et operationis
Christi in Ecclesia. Per quod tamen cooperatio activa et
libera hominum non excluditur, in producendis sc. factis
quæ notas constituunt, ut e. g. in procuranda et conser-

vanda unitate et sanctitate Ecclesiæ : idem enim effectus
potest esse a Deo et ab hominibus, ut docet Aquinas1.
Secundo : omnes notæ necessario connexu cum Ecclesia
sunt coniunctæ. Etenim notæ sunt proprietates Ecclesiæ
verae et ipsi a Christo in testimonium promissæ. Sicut igitur
in rebus physicis secundum naturalem ordinem rerum pro­
prietates necessario cum essentia sunt coniunctæ, ita ana­
logo quodam modo notæ secundum ordinem a Christo
statutum necessario cum vera Ecclesia sunt coniunctæ,
« per quandam resultationem », ut S. Thomas de proprie­
tatibus physicis dicit1
2.
Inde simul sequitur a) in vera Ecclesia Christi sunt omnes
quatuor notæ, perpetuo, ita ut nunquam una vel altera
deesse possit, δ) Omnes notæ adsunt ul nolæ, i. e. non pos­
sunt ita obscurari ut iam aliquando cognosci nequeant.
Tamen notæ in diversis temporibus magis minusque con­
spicue elucere possunt : ita unitas Ecclesiæ catholicæ nostris
diebus multo magis conspicuo elucet quam in primo sæculo vel tempore schismatis occidentalis, c) Nulla nola
veræ Ecclesiæ, proprie et formaliter accepta, in aliqua
ecclesia hærelica vel schismatica revera et certe adesse
potest. Ita rationabilitas proprie accepta non nisi hominis
est. d) In ecclesia in qua una nota proprie et vere adest,
etiam aliæ necessario aderunt, dum c contra in Ecclesia in
qua una nota deficit, neque aliæ notæ vere adesse possunt.
Terlio : Notæ Ecclesiæ sunt positioæ, i. e. una ex parte
qualitates reales Ecclesiæ et alia ex parte probant verita­
tem Ecclesiæ in qua reperiuntur : id quod ex ipsa notione
notarum consequi videtur. Non rari quidem thfeologi inter
notas positivas et negativas distinguunt. Secundum illos
nota « negativa ea est cuius absentia potius demonstrat
rem quæsitam non adesse, cuius præsentia solum arguit
rem quæsitam posse adesse3 ». Attamen quidquid est de
possibilitate vel existentia talis notæ, nota negativa in re
1. I, q. xxiii, a. 5 : « non est distinctum quod est ex causa se­
cunda et causa prima. »
2. I, q. Lxxvn, a. 6 ad 3 ; a. 7 ad 1.
3. Dorsch, Instil. Iheol. /undam., p. 537.

nostra est extra quæstionem et quatuor notæ Ecclesiæ ut
notæ positivæ ccnsenclæ sunt1.

VII. De usu notarum. — a) Cum quæratur quænam
ex diversis ecclesiis sit vera Christi Ecclesia, et cum argu­
mentatio ex signis vel effectibus supernaturalibus a Christo
promissis procedat, quæstio de notis Ecclesiæ est tantum
cum illis qui fidem chrislianam profitentur, et in specie
divinitatem Christi, inspirationem S. Scripturæ et alia
dogmata Christiana principalia. Ita argumentatio ex notis
est contra protestantes sic dictos positivos et contra græcos
schismaticos. Contra incredulos vero vel rationalistas ar­
gumentatio ex motis est inefficax : quodsi enim divinit as
Christi non admittitur, promissiones Christi firmum argu­
mentum præbere non possunt. Contra huiusmodi igitur
via prima supra indicata procedendum est, i. e. ostenden­
dum est, reperiri in Ecclesia catholica facta quædam quæ
causam supernaturalem ac divinam postulant atque testi­
monium divinum pro veritate ecclesiæ catholicæ dicunt.
b) Notæ semper in sensu proprio et Christiano accipiendæ sunt, : in sensu proprio, i. e. tanquam proprietates
ecclesiæ, in sensu christiano, i. e. secundum doctrinam
christianam. Ita unitatis nota proprie unitatem ecclesiæ
importat, sanctitas tanquam sanctitas supernaturalis et
Christiana intelligitur.
c) Per argumentationem ex notis proprie vera Christi
Ecclesia a seclis falsis distinguitur. « Aliæ vero religiones
falsæ quæ christianæ dici non possunt, velut buddhismus
et Mahumetis error, aliis argumentis impugnantur. Expan­
sio V. g. polytheismi vel buddhismi et catholicitatis nola,
cum ne materialiter quidem inter se similitudinem habeant,
nullius comparationis subiectum præbent12. »
VIII. De numero notarum. — Secundum doctrinam
communem Ecclesiæ quatuor notæ enumerantur, sc. quod
Ecclesia sit una, sancta, catholica et apostolica : ita et
1. Cf. circa has quæstiones ea quæ scripsimus in Divus Thomas, I
(1914), p. 57 ss.
2. Groot, De Ecclesia, q. v, a. 1, v.

Pius IX. Alii plures notas assignant1, quæ tamen ad qua­
tuor dictas reducuntur. Quidam pulchritudinem Ecclesiæ
ut notam adducunt. Attamen, licet Ecclesia catholica
certe sit opus pulcherrimum Dei, huiusmodi tamen pulchri­
tudo non potest esse nota, cum non sit obvia nec facilior
cognitu quam veritas Ecclesiæ, immo Ecclesia non admit­
titur ut pulchra nisi prius tanquam vera Ecclesia Christi
agnoscatur : pulchrum enim est quod visum placet, Eccle­
sia vero a Christo aliena christiano placere non potest. Unde
illi qui sunt extra Ecclesiam catholicam, eam abhorrent.
Denique indicium de pulchritudine est valde subiectivum1
2.
Alii non rari theologi, praesertim ex S. I., unionem cum
Romano Pontifice tanquam notam veræ Ecclesiæ adducunt.
In qua re certum quidem ac manifestum est, Ecclesiam
veram super Petrum eiusque sucessorcs esse aedificatam,
atque in Ecclesia Christi fideles et pastores Romano Pon­
tifici esse unitos. Attamen huiusmodi res non potest esse
nota veræ Ecclesiæ Christi, et argumentatio ex institutione
primatus non est argumentatio ex notis. Licet enim pri­
matus sit ex institutione Christi, tamen huiusmodi dioina
institutio non est facium in ipsa Ecclesia elucens quod a
posteriori, ex ipsa historia et conditione Ecclesiæ actuali pro­
bari possit, dum e contra e. g. unitas Ecclesiæ a posteriori
et ex historia et ex statu actuali Ecclesiæ probari potest3.
1. Cf. Bellarminus, De Eccl. milit., lib. IV, 3.
2. Cf. Groot, 1. c. p. 150.
3. Argumentatio est hæc : « In vera Christi Ecclesia erit prima­
tus, Petrus et eius successores ut summi pastores : atqui primatus
in sola Ecclesia catholica invenitur : ergo illa est vera Ecclesia
Christi. » In hoc syllogismo ut sit legitimus, terminus medius, sc.
primatus, in utraque præmissa in eodem sensu est accipiendus. In
propositione maiori, « primatus » significat potestatem divinitus
datam regendi Ecclesiam. Quodsi « primatus » in propositione mi­
nori eodem sensu accipiatur, minor quidem vera est, at tantum ex
fide constat, non vero ut factum naturaliter cognoscibile. Non
enim est factum obvium quod potestas Romanorum Pontificum
sit divinitus data. Quodsi vero in minori · primatus » pro solo
facto præsidentiæ accipiatur, duplex terminus medius habetur
el syllogismus non concludit. — E contra se habet in argumento ex
notis, e. g. unitatis. Syllogismus est : « Christus promisit, Eccle­
siam suam fore unam societatem: atqui Ecclesia catholica est una
societas : ergo vera Ecclesia. » Terminus medius « una Ecclesia »

Deinde institutio primatus non est facilior cognitu nec
magis obvia quam veritas ipsius Ecclesiæ catholicæ. Deni­
que qui semel admiserit, Petrum primatum iurisdictionis
accepisse et Romanum Pontificem eius esse legitimum suecessorem, argumentatione pro veritate Ecclesiæ Romanæ
amplius non indiget.
Est autem unio cum Romano Pontifice, licet non nota
qua dignoscatur vera a falsa Ecclesia, tamen signum quo
fideles vel pastores catholici ab asseclis alterius ecclesiæ
dignoscuntur. Ita quoque SS. Patres ad unionem cum Ec­
clesia Romana recurrunt1 ; hoc sensu missionarii unionem
cum Romano Pontifice et cultum B. Μ. V. fidelibus iaponensibus tamquam signum ministrorum catholicorum
indicaverunt.
IX. De notis protestantium. — Protestantes saltem
hodie communiter duas notas veræ Ecclesiæ assignant,
sc. sinceram verbi Dei praedicationem et legitimam sacra­
mentorum administralionem. Ita iam Lutherus, scribens :
« Ubicumque verbum Dei deprædicari, credi, lucere in con­
fessione, vita et moribus exprimi audis et vides, ibi certo
statuas esse veram ecclesiam sanctam et catholicam. »
Et similiter Calvinus : « Ubicumque Dei verbum sincere
prædicari atque audiri, ubi sacramenta ex Christi instituto
administrari videmus, illic aliquam esse Dei Ecclesiam
nullo modo ambiguendum est2. » Attamen evidens est,
rectam prædicationem evangelii et administrationem sacra­
mentorum perperam tanquam nolas adduci. Etenim cer­
tum quidem est, illam Ecclesiam esse veram Christi Eccle­
siam, in qua verbum Christi sincere prædicatur et creditur
et vita exprimitur, at non est factum obvium, facile cognitu,
utrum hoc in aliqua Ecclesia revera fiat. Ecquidem Prote­
stantes ab initio simpliciter prætendebant, se habere veram
doctrinam : at in hoc supponebant quod probandum erat.
Optime Gotti notat : « Omnes christiani nominis ecclesiæ
factum enuntiat quod naturaliter cognosci potest et facile cognos­
cit ur.
1. Cf. Irenaeus, Adv. Haeres., 3, 3, 1 el alii; cf. Straub, 1. c.,
n. 1440 ss.
2. Inst., 1. IV, c. i, § 9.

et verbi Dei sinceram prædicationem et sacramenta habere
ex instituto Christi ostentant ; quibus tamen non fides
eadem est, sed diversa1. » Similiter iam primi apologetæ
contra Protestantes merito observant, ex doctrina alicuius
Ecclesiæ ut tali argumentum firmum et certum desumi
non posse, sed e contra, quænam sit vera doctrina et quo­
modo sacramenta ex instituto Christi sint administranda,
ex dqctrina Ecclesia esse determinandum.
X. De notis secundum theologos graeco-schismaticos. —

Gi'æci schismatici quidem tenent, Ecclesiam veram Christi
fore unam, sanctam, catholicam et apostolicam ; attamen
huiusmodi proprietates non tanquam notas urgent. Tn
praxi unam tantum notam admittunt, sc. immutatam con­
servationem doctrinae Ecclesiæ antiquae (Patrum et septem
priorqm conciliorum). Ita Macarius12. Alii alias et alias notas
assignant.
Attamen conservatio immutata doctrinæ ecclesiæ vete­
ris nonæst nota neque apta neque sufficiens3.
Nam primo hac nota tantum cognoscitur, aliquam eccle­
siam posteriorem cum ecclesia anteriore in doctrina con­
venire : id quod etiam in ecclesia schismatica contingere
potest ; unde ex hac nota necessario non sequitur, aliquam
ecclesiam esse veram Ecclesiam Christi.
Secundo hæc nota non est facilior cognitu neque magis
obvia quam ecclesia ipsa : præsupponitur enim cognitio
prævia doctrinæ ss. Patrum et conciliorum, comparatio
cum doctrina posterioris Ecclesiæ et indicium de conformitate ecclesiæ antecedentis et subsequentis : id quod lon­
gum studium et indicium theologicum exigit.
Tertio hæc nota est contra conceptum verum Ecclesiæ,
ad cuius sc. magisterium pertinet, determinare utrum aliqua
doctrina, noviter proposita, cum doctrina Christi et Apo­
stolorum, ss. Patrum et conciliorum conveniat.
1. De 'vera Ecclesia Christi, p. I, c. i, § 1.
2. Introductio ad theol. orthodox., scripst. mss. cd. 4, p. 382,
apud Straub, De e.ccl. Christi, 11, 8251.
3. Cf. Straub, 1. c., p. 837 ss.

XI. De modo procedendi. — Exposita doctrina generali
de notis nunc nobis primo ostendendum est quænam nolæ
a Christo Ecclesiæ sint promissæ, utpote quod Ecclesia sit
una, sancta, catholica et apostolica, et quonam sensu vel
quanam ratione : non enim aprioristice, sed ex verbis
Christi natura particularis notarum determinanda est ;
secundo notæ singulæ sunt applicandæ, inquantum sc. os­
tenditur, eas convenire Ecclesiæ catholicæ, non vero aliis
ecclesiis.

SECTIO TERTIA
De notis Ecclesiæ Christi in particulari

ARTICULUS DECIMUS NONUS

De nota unitatis Ecclesiæ
I. Definitio et notio notæ unitatis. — Nota unitatis defi­
proprietas Ecclesiæ Christi qua est una
societas, unitate sc. professionis fidei, cultus et regiminis.

nitur tanquam

Explic. « Unum » generaliter multitudini opponitur.
Cum enim aliquid dicitur unum, negatur divisio ipsius in
multa1. Unde unum merito definitur tanquam id quod est
indivisum in se ct divisum a quolibet alio. Applicando
hanc notionem generalem unitatis ad Ecclesiam, unitas
Ecclesiæ divisionem eius in plures ecclesias excludit et simul
divisionem a quacumque alia ecclesia importat.
Ecclesia vero dicitur una inquantum ul Ecclesia est
indivisa in se et divisa a qualibet alia ecclesia ; unitas igitur
Ecclesiæ unitatem in ordine societatis importat adcoque
quod sit una societas.
Inde de unitate Ecclesiæ Christi indicandum est secun­
dum analogiam unitatis aliarum societatum, habita sc.
proportione ad naturam specificam Ecclesiæ Christi. lamvero, generaliter loquendo, ut aliqua societas sit una, requi­
ritur ut habeatur eadem lex, eadem vita socialis et eadem
constitutio vel idem regimen. Applicando hanc regulam
communem, in Ecclesia Christi, ut sit una, requiritur ea­
dem fides — cum in ecclesia Christi fides locum legis teneat
idem cultus vel eadem media sanctifica — in his enim
\ il a socialis Ecclesiæ consistit — et eadem forma regiminis
vel eadem constitutio socialis. Quoad fidem additur quod
I. S. Thomas, De Pol., q. ni, a. 16 ad 3.

168

CAP. III.

DE NOTIS ECCLESIÆ

Ecclesia sit una in fidei professione, quia fides ut est in corde
tantum, non potest esse nota.
In particulari unitas fidei indivisionem fidei importat.
Fides autem Ecclesiæ indivisa dicitur inquantum eadem ut
ab omnibus credenda ab Ecclesia statuntur vel imponun­
tur, et inquantum eadem a membris Ecclesiæ fide tenen­
tur ; e contra aliqua Ecclesia erit in fide divisa si in ipsa
Ecclesia diversa et opposita fide tenentur, si quæ ab unis
creduntur, ab aliis repudiantur, si denique vel contraria
tamquam credenda proponuntur. Uti patet, unitas fidei
principium et rationem in ipsius Ecclesiæ constitutione
habere oportet.
Similiter unitas cultus indivisionem cultus in Ecclesia
importat. Generaliter loquendo, secundum S. Augustinum,
Deus colitur fide, spe et caritate1. Ecclesia igitur erit una
in cultu Dei, si in illa eadem creduntur, sperantur et aman­
tur. In particulari cultus Dei duo respicit, sc. honorem Deo
debitum et unionem mentis cum Deo, per propriam sancti­
ficationem. Secundum enim D. Aquinatem Deus proprie
colitur per exhibitionem honoris Deo debiti, inquantum sc.
« homo protestatur divinam excellentiam et subiectionem
sui ad Deum12 ». Subiectio ad Deum fit inquantum mens hu­
mana Deo unitur et alligatur, tanquam principio indeficienti
et tanquam fini ultimo (1. c. a. 1), i. e. per sanctificationem
hominis. Cultus igitur in concreto vel in particulari vias et
media honorandi Deum et sanctificandi homines respicit :
quæ media in cultu christiano sunt præcipue sacrificium,
sacramenta sive tradenda sive recipienda3. Ecclesia igi­
tur una erit in cultu cum Deus iisdem mediis honoratur
et homines iisdem mediis Deo copulantur et sanctificantur.
Unitas regiminis essentialiter unitatem et indivisionem
corporis dicit et simul communionem mutuam inter partes
diversas alicuius societatis ; e contra regimen erit divisum
cum plura habentur corpora ab invicem independentia et
inter se non communicantia. Huiusmodi unitas corporis
et communionis supponit unitatem legis et auctoritatis,
1. Enchir., c. m.
2. Ia, IIa°, q. lxxxi.
3. III, q. Lxni, a. 2, 3, 4, 6.

ut sc. eadem lex in communitate valeat et eadem auctoritas
in tota communitate vim atque efficaciam habeat. Ita in
uno statu civili eadem obligat lex, atque eadem auctoritas
in toto statu agnoscimur, dum e contra in duobus statibus
separatis alia atque alia lex habetur, atque auctoritas vel
potestas quæ in uno statu reperitur, in alio nullam habet
vim et efficaciam. Quæ quidem unitas legis et potestatis
adeoque regiminis maxime apparet, si unum caput phy­
sicum existit.
Hæc dicta sufficere possunt quantum ad nolam unitatis
determinandam. Quod si vero unitas ut proprietas Ecclesiæ
consideratur, exponenda sunt tum ratio et natura specifica
tum causæ specificæ huiusmodi unitatis. Atque ita vete­
res theologi unitatem Ecclesiæ communiter considerant.
Turrecremata, e. g.1 multiplicem unitatem Ecclesiæ osten­
dit, sc. quod Ecclesia est una : 1° unitate capitis invisibilis
quod est Christus (cf. Eph., i, 22 s.) ; 2° unitate Spiritus Sancti
vivificantis Ecclesiam (I Cor., xn) ; 3° unitate fidei quæ
iterum in unitate et auctoritate unius Dei revelantis fun­
datur ; 4° unitate spei in quantum una beatitudo et per
eadem Dei auxilia expectatur ; 5° unitate caritatis ; 6° uni­
tate baptismi et aliorum sacramentorum ; 7° denique uni­
tate rectoris visibilis, i. e. Romani Pontificis : quæ omnia
in theologia dogmatica suo loco exponuntur1
2.
11. De unitate ecclesiæ secundum Protestantes. — Etiam

Protestantes necessitatem alicuius unitatis in Ecclesia
Christi admittunt, quam tamen unitatem non ut unitatem
socialem, veram et externam, sed ut internam quandam,
idealem, directionis cuiusdam generalis, imo affectus tan­
tum considerant. Rationes huius doctrinæ patent. Cum
enim Protestantes non admittant, Christum Ecclesiam
instituisse ut societatem veri nominis, neque unitatem
ecclesiæ ut vere socialem admittere possunt. Deinde protestantismus nimis evidenter in diversas ecclesias et sectas
est divisus quin Protestantes unam tantum veram Eccle­
siam Christi statuere possint. Denique Protestantes recen1. Summa de Ecclesia, pars I, c. vi.
2. Cf. S. Thom., III, q. vm, a. 1 et commentatores in h. 1.

tiores, maxime sic dicti liberales vel rationalistic!, revela­
tionem et vim divinam dogmatum Christianorum negant
adeoque unitatem necessariam ad minimum quoddam redu­
cunt.
In particulari Sociniani, Arminiani et Lutherani nec non
Calvinistæ unitatem articulorum fundamentalium statuunt.
Vocantur autem articuli fundamentales illæ doctrinæ quas
omnes ecclesiæ protestanticæ admittunt vel necessario
admittere deberent, dum articuli non fundamentales sal­
va fide et salute negari possint. Anglicani unitatem quandam idealem statuunt, sc. circa ea in quibus ecclesia Ro­
mana, anglicana et græco-schismatica inter se conveniunt.
Protestantes recontiores unitatem necessariam in diem
magis reducunt, negantes vel necessitatem fidei in arti­
culos symboli apostolic! : ita rationalists ad religionem
rationalem et mere naturalem pervenerunt, ita Harnack
essentiam religionis in persuasione de Dei « bonitate » po­
nit. Inde factum est ut protestantes omnes ecclesias et
sectas (excepta forsitan Ecclesia catholica) tanquam legiti­
mas filias vel ramos unius ecclesiæ idealis agnoscerent.
III. Thesis : Ecclesia Christi, ex institutione et promis­
sione Christi ipsius, erit una societas, unitate sc. fidei
professionis, cultus et regiminis. — Prob. prima pars :

Ecclesia Christi erit una societas, non vero divisa in plures
numero societates. — Id quod facile patet ex iis quæ de
institutione Ecclesiæ diximus. Etenim Christus unam eccle­
siam ædificandam enuntiat : « Super hanc petram ædificabo Ecclesiam meam » (Mt., xvi, 18). Qua ex ratione
omnes oves Petro ut pastori commendat (Joa., xxi, 17)
et omnes gentes Apostolis subiicit (Mt., xxviii, 19).
Proinde Ecclesia in parabolis et metaphoris ut una socie­
tas repraesentatur et describitur, sc. ut unum regnum
Christi, ut una civitas Dei, ut unus ager, unum rete,
unum ovile. Hanc unitatem fidelium denique Christus
exorat (Joa., xvii, 11, 20-23).
Similiter Paulus omnes ecclesias particulares et omnes
fideles ut unum regnum Christi et unum corpus Christi
considerat (cf. I Cor., 12 ; Eph., 4 ; Rom., xn, 4 ss.).
SS. Patres nonnisi de una Ecclesia Christi loquuntur

atque textus S. Scripturæ de una Ecclesia interpretantur.
Propter unitatem socialem Ecclesiæ Clemens Rom. sedi­
tionem Corinthiis factam tanquam « impiam et destestandam » damnat, Ignatius Ant. unionem cum episcopis et
presbyteris inculcat, omnes Patres non tantum hæreticos
sed et schismaticos a salute excludunt. Cyprianus contra
schismaticos Carthaginenses (et Romanos) librum « De ca­
tholicæ ecclesiæ unitate » scribit et S. Augustinus « De uni­
tate Ecclesiæ ». S. Cyprianus breviter sententiam antiqui­
tatis his verbis enuntiat : « Deus unus et Christus unus et
una Ecclesia eius et fides una et plebs una in solidum cor­
poris unitatem concordiæ glutino copulata (1. c. c. xxm).
De reliquo ipsa ratio unicitatem ecclesiæ Christi docet.
Nam nulla ratio sufficiens assignari potest cur Christus
plures Ecclesias instituerit vel esse voluerit : neque ex parte
instituentis qui est Christus unus qui habet potestatem
super omnes homines, neque ex parte hominum vocatorum
qui omnes similiter sunt a Christo redempti et omnes si­
militer Christi gratia indigent ,neque ex parte ipsius Eccle­
siæ quæ necessitatibus et conditionibus omnium hominum
et temporum satisfacit. Neque valet recursus ad divi­
sionem regnorum terrestrium; illa enim plurificantur ac
dividuntur : vei propter defectum potestatis vel propter
diversam conditionem populorum vel propter insufficien­
tiam constitutionis regnorum singulorum. De reliquo vel
fundatores regnorum unum regnum instituere conantur,
inquantum id ipsis ius, auctoritas et potestas permittit,
sicut et fundatores ordinum religiosorum singuli unum
tantum ordinem universalem instituerunt.
Prob. secunda pars thesis : Ecclesia Christi erit una, uni­
tate professionis fidei, cultus divini el regiminis. — Id quod
generaliter iam ex prima parte theseos sequitur : Ecclesia
enim non aliter erit una societas quam per unitatem fidei,
cultus et regiminis. Probatur tamen per partes.
1. Ecclesia erit una unilate fidei. — Hanc voluntatem
Christus expressit, obligando omnes ad credenda omnia
quæ ipse docuerat. Ita Christus simpliciter dicit : « Qui
non crediderit, condemnabitur » (Mc., xvi, 16), et Apo­
stolis iriiungit : « Docete omnes gentes... docentes eos ser­
vare omnia quæcumque dixi vobis » (Mt., xxviii, 20).

Inde qui non omnia crediderit quæ Christus docuerat,
non salvabitur, non erit Christi, ad regnum Christi non
pertinebit ; e contra in regno Christi, in Eccjesia sua
Lotum evangelium tenebitur. Necessitas huius obligationis
<le reliquo patet tum ex auctoritate Christi proponentis
evangelium, tum ex fine revelationis qua sc. hominibus
via salulis indicatur. Quod autem de facto hœc unitas
fidei in Ecclesia Christi servabitur, Christus praedicit,
promittendo apostolis assistcntiam suam, ut sc. semper
omnia quæ ipse dixerat, prædicent (Μτ., χχνιιι, 20),
exorando iis qui credituri forent in ipsum, ut sint unum
(Joa., xvii, 20-23), promittendo auxilium Spiritus S. qui
ipsos omnia docebit (Joa., xiv, 26) ac denique promit­
tendo indefectibilitatem Ecclesiæ suæ (infra a. 31). Ita­
que in Ecclesia Christi erit fides una, non vero diversitas
vel divisio fidei.
Inde insufficientia articulorum fundamentalium patet.
Unitas enim fidei non erit si una doctrina ab unis fide
tenetur, ab aliis ut falsa repudiatur. Neque Christus per­
misit ut homines ea tantum crederent quæ ipsis placerent
vel consona esse viderentur, sed omnes ad fidem totius
evangelii obligat. Inde etiam vetus Ecclesia quamcumque
doctrinam, Evangelio contrariam, tanquam hæresim dam­
navit, nulla facta distinctione inter veritates fundamen­
tales et non-fundamentales : « Quicunque vult salvus esse,
ante omnia opus est ut teneat catholicam fidem : quam nisi
quisque integram inviolalamque servaverit, absque dubio in
ætcrnum peribit. »
2. Ecclesia Christi erit una unitate cultus. — Unitas
cultus christiani habebitur cum Deus iisdem mediis hono­
ratur et homines iisdem mediis ac viis Deo copulantur et
sanctificantur.
lamvero in Ecclesia Christi Deus necessario iisdem mediis
honoratur et homines iisdem mediis sanctificantur. Nam
eadem ab omnibus sunt credenda, speranda et amanda,
sc. ea quæ sunt regni Christi vel Dei. Deinde omnes iisdem
mediis Deum honorare debent, sc. iis quæ a Christo sunt
indicata ; similiter omnes christifideles iisdem mediis sanc­
tificari debent, ut baptismo (Mt., xxviii, 19), Eucharis­
tia (Lc., xxii, 19). Unde Paulus scribit : « Unus Dominus,
unum baptisma » (Eph., iv, 5), et : « Unus panis, unum

corpus multi sumus, omnes qui de uno pane participamus »
{I Cor., x, 17).
3. Ecclesia Christi erit una unitate regiminis. — Etenim
ut vidimiis, Ecclesia Christi est una societas vel Ecclesia :
absque tamen unitate regiminis (cuiuscumque formæ concretæ) uria societas non habetur. Proinde hic veniunt
omnia dicta Domini et Apostolorum in quibus Ecclesia
ut unum règnum, ut una civitas vel domus, ut unum corpus,
et quidem Dei vel Christi, describitur : regni enim unitas
praecise ex unitate regiminis constituitur. Itaque in illis
metaphoris simul unitas regiminis Ecclesiæ Christi enun­
tiatur, licet modo concreto. Deinde Christus de regno diviso
contra se dicit : « Omne regnum divisum contra se desola­
bitur et omnis civitas divisa contra se non stabit » (Μτ., xii,
25), et : « Omne regnum in seipsum divisum desolabitur
et domus supra domum cadet » (Lc., xi, 17). Ergo Ecclesia
ipsa Christi non erit contra se vel in se divisa : id quod
tamen foret, si unitas regiminis ipsi deesset.
Apostolus Paulus unitatem regiminis tum factis tum
dictis indicat : factis, cum auctoritatem aliorum Apostolo­
rum in Ecclesia agnoscit (Ga/., n, 2 ss.) ; dictis, cum tam­
quam finem regiminis vel ministerii ecclesiastici unitatem
Ecclesiæ statuit : « Et ipse dedit quosdam quidem apos­
tolos... ad consummationem sanctorum, in opus mini­
sterii, in ædificationem corporis Christi » (Eph., iv, 11-12) ;
ita ex capite, Christo, « totum corpus compactum et conne­
xum per omnem iuncturam subministrationis, secundum
operationem (κατ’ ενέργειαν = virtutem vel potestatem) in
mensuram uniuscuiusque membri, augmentum facit in
ædificationem sui in charitate » (1. c., v, 16). Cf. I Cor.,
xii. Tandem Concil. apostolicum vel Ilierosolym. unitatis
Ecclesiæ necessitatem et factum maxime exprimit.
SS. Patres comuniter Ecclesiam ut unum institutum,
et quidem divinum, proponunt et ex hoc hæresim et schi­
sma damnant. Didache eandem « Doctrinam Apostolorum »
omnibus Christianis ut regulam vivendi imponit atque
communionem ecclesiarum inter se testificatur. Clemens
Romanus unitatem Ecclesiæ unitati corporis, exercitus
et synagogæ comparat1, qua comparatione unitatem regi1. Ep. ad Cor., c. xxxvn.

174

CAP. III. ---- DE NOTIS ECCLESIÆ

minis maxime manifestat. Apologetæ religionem Chri­
stianam et Ecclesiam communiter ut institutum divinum
considerant atque defendunt, in quo per consentiens una
lex divina et potestas communis existit1.
Irenæus, Cyprianus et Augustinus vel ab ipsis adversariis
tanquam defensores ecclesiæ « catholicæ », i. e. unius et uni­
versalis Ecclesiæ, agnoscuntur, quæ sc. constitutione et
auctoritate una regitur.
Denique unitas regiminis in Ecclesia Christi necessario
ex origine, ex natura et fine Ecclesiæ sequitur. Nam omnis
potestas in regno Christi est a Christo tamquam auctore
et non nisi in nomine ipsius exercetur : est enim potestas
regni Christi ; ab uno tamen capite naturaliter, sicut unum
regnum ita unum regimen instituitur. Similiter potestas
regni Christi est potestas ordinis supernaturalis : unde
propter unitatem ordinis supernaturalis in regno Christi
etiam unitas regiminis sequitur. Denique finis potestatis
in regno Christi est idem pro omnibus hominibus et tem­
poribus : ex quo iterum unitas regiminis sequitur. Itaque
ex ipsa institutione Ecclesiæ unitas regiminis necessario
Huit.
Conclusio. « Unam esse lesu Christi germanam Eccle­
siam, ex luculento ac multiple i Literarum testimonio sic
constat inter omnes, ut contradicere Christianus nemo
ausit. Verum in diiudieanda statuendaque natura unitatis
multos varius error de via deflectit... Exquirendum, non
sane quo pacto una esse Ecclesia queat, sed quo unam esse
voluit is qui condidit..., videlicet ut unam gentem, unum
regnum, corpus unum efficeret12. » Etenim « Ecclesiam lesus
Christus non talem finxit formavitque, quæ communitates
plures complecteretur genere similes, sed distinctas neque
iis vinculis alligatas quæ Ecclesiam individuam atque uni­
cam efficerent...3 » Inde Conc. Vatie. « catholicam unitatem »
tanquam motivum credibilitatis statuit4.
1. Cf. Epist. ad Diognetum, Justinus, Apol. I el Dial, cum
Thryp., Tertullianus, Apolog. c. xlvi.
2. Leo XIII, Encycl. Satis cognitum ; Denz., 1954.
3. 1. c., Denz., 1955.
4. Denz., 1794.

ARTICULUS VIGESIMUS

De nota sanctitatis Ecclesiæ

1. Definitio notæ sanctitatis. — Nota sanctitatis defi­
nitur tanquam proprietas et dos qua Ecclesia Christi pollet
vi et efficacia sanctifica eaque miraculis divinitus compro­
bata. — Explic. 1. Sanctum aliquid dupliciter dicitur :
uno modo obieclive, quia est Deo dicatum ; alio modo subieclive, ratione sc. sanctitatis propriæ.
Primo modo, i. e. obiective, sacerdotes V. T. sancti
dicuntur (Lev., xxi, 6), similiter tabernaculum (Exod.,.
xxvi, 34), populus Isræl (Exod., xix, 6), christiani (/ Pel.,
ii, 5, 9 ; Bom., i, 7), sc. ut per baptismum Deo dicati ;
alio modo, i. e. subiective, maxime aliqua persona sancta
vocatur.
Etiam Ecclesia utroque modo sancta dicitur : obieclive
ut corpus Christi (Eph., i, 23 ; Coi., i, 18), ut sponsa Christi
(Eph., v, 23 ss.), vel ut regnum Dei, a Christo institutum ;
subiective Ecclesia sancta dicitur inquantum est medium
sanctificationis hominum et membra sancta habet. Sanc­
titas igitur Ecclesiæ, de qua agitur, in ordine ad sanctitatem
membrorum accipitur.
2. Huiusmodi sanctitas membrorum generaliter vitam
secundum voluntatem et mandata Dei, vitam Deo placi­
tam importat ; particulariter significat munditiam mentis,
libertatem a peccato et gratiam sanctificantem vel iustificantem ; propriissime « sanctitas dicitur per quam mens
hominis seipsam et suos actus applicat Deo1. »
Sanctitas diversos gradus habet : primus gradus est
immunitas a peccato gravi ; secundus gradus maior immu­
nitas etiam a peccato veniali ; tertius gradus est perfecta
unio cum Deo. Secundum hoc sanctitas communis, per­
fectior et heroica distinguitur. Cum mens humana Deo per
I. S. Thom., II. llao, q.

lxxxi,

a. 8.

charitatem uniatur, sanctitas erit eo perfectior quo charitatis gradus erit altior. Ita S. Thomas triplicem gradum
charitatis et sanctitatis distinguit, sc. incipientis, profi­
cientis et perfectæ1. Iterum S. Thomas caritatis, perfectæ
triplicem gradum assignat, sc. primum cum tptum cor
hominis semper actu fertur in Deum (perfectio beatorum) ;
secundum, cum homo studium suum deputat ad vacandum
Deo et rebus divinis, praetermissis aliis, nisi quantum neces­
sitas præsentis vitæ requirit (sanctitas possibilis in via,
non tamen communis omnibus), et tertium, cum aliquis
nihil vult contra Dei praecepta gravia (sanctitas commu­
nis1
2).
3. Sanctitas Ecclesiæ considerari potest vel ut proprie­
tas vel ut nota Ecclesiæ. Sanctitas Ecclesiæ, ut proprietas
considerata, qualitatem Ecclesiæ importat qua in se est
perfecte ordinata ad Deum, qua fidem, cultum et for­
mam regiminis habet conformem regulis morum, mediis
sanctificis polleat, fructus sanctitatis afferat; ita ad sanc­
titatem Ecclesiæ, ut est proprietas, pertinent : Christus
ut caput Ecclesiæ, Spiritus S. ut cor vivificans, doctrina
Ecclesiæ ut veritas immaculata et via salutis a Deo revelata,
cultus a Deo institutus, potestas hierarchica et regimen
sanctum fidelium, potestas ordinis qua sacramenta confi­
ciuntur et sacrificium missæ offertur, remissio peccatorum
et infusio gratiæ per sacramenta, quælibet collatio gratiæ
per Spiritum S. in Ecclesia operantem, omne exercitium
virtutum ac denique omnis sanctitas membrorum Ecclesiæ.
Sanctitas Ecclesiæ ut est nota, duo importat : primo, ut
Ecclesia sit principium activum sanctitatis eificiendæ, sc.
quod Ecclesia habeat talem constitutionem, doctrinam,
formam cultus et regiminis ut sit apta et potens ad homines
sanctificandos = vis sanctifica ; secundo, ut Ecclesia effec­
tive, cum successu, de facto, in membris suis fructus sanc­
titatis afferat, et quidem secundum diversos gradus sanc­
titatis, maxime tamen heroicæ = efficacia sanctifica.
4. In definitione additur quod vis et efficacia sanctifica
sit divinitus comprobata. Nota enim Ecclesiæ factum con1. II. IIae, q. ΧΧΙΠ, a. 9.
2. II. IIae, q. lxxxi, a. 8.

spicuum importat. lamvero sanctitas ex natura sua non est
res perfecte obvia. Sanctitas enim hominis maxime ab
intentione interna dependet, quæ intentio interna quidem
sufficienter in operibus extrinsecis apparet, tamen non per
modum facti obvii ; deinde sancta vita proprie est ea quæ
Deo est placita, id quod iterum per modum facti obvii
non constat. Ut igitur sanctitas Ecclesiæ per modum
notæ habeatur, i. e. ut extrinsecus appareat, ut sit manife­
sta, ut sit factum obvium, oportet ut accedat testimonium
Dei, qui solus corda hominum scrutatur et qui solus tes­
tificare potest quid sibi sit placitum :huiusmodi testi­
monia divina sunt charismata, præcipue miracula et prophetiæ. Itaque nota sanctitatis vim et efficaciam sanctifi­
cam Ecclesiæ, i, e. fructus conspicuos sanctitatis, præser­
tim perfectæ, importat, simul cum testimonio divino per
charismata1.
1. Proph'etiæ igitur et miracula sicut ct alia charismata, ut vim
notæ vçl testimonii divini habeant, proprie in testimonium sancti­
tatis vel veritatis Ecclesiæ fleri debent. Secundum se enim charis­
mata, ut præsertim miracula, etiam in ecclesiis a Christo alienis
non penitus excluduntur, sed repugnat quod fiant in testimonium
veritatis Ecclesiæ falsæ.
De miraculis in ecclesiis haereticis vel schismaticis S. Thomas
optime docet (II, II, q. clxxviii, a. 2) : « Miraculorum aliqua qui­
dem non sunt vera sed phantastica facta, quibus sc. ludificatur
homo ut videatur ei aliquid quod non est. » Atque hoc modo s.
Doctor miracula antichristi explicat : II, II, q. clxxviii, a. 1 ad 2.
Continuat Angelicus : « Queadam vero (miracula) sunt vera facta, sed
non vere habuit rationem miraculi quia fiunt virtute aliquarum
naturalium causarum : et hæc duo possunt fleri per dæmones.
Sed vera miracula non possunt fleri nisi virtute divina. »
De ratione qua Deus miracula facit, s. Doctor docet : « operatur
ea Deus ad hominum utilitatem. Et hoc dupliciter : uno quidem
modo ad veritatis prædicatæ confirmationem ; alio modo ad demon­
strationem sanctitatis alicuius quam Deus hominibus vult proponere
in exemplum virtutis.»
« Primo autem modo miracula possunt fieri per quemcurnque
qui veram fidem prædicat et nomen Christi invocat : quod interdum
etiam per malos fit... Nonne in nomine tuo prophetavimus ? »
Id quod S. Doctor in resp. ad 3 magis determinat : « Miracula
semper sunt vera testimonia cius ad quod inducuntur ; unde a
malis, qui falsam doctrinam enuntiant, nunquam fiunt vera miracula
ad conf irmalionem suæ doctrinae : quamvis quandoque fieri possint
ad commendationem nominis Christi quod invocant, et in virtute

II. Sententiæ erroneæ de nota sanctitatis. — Prote­
stantes inter Ecclesiam visibilem et invisibilem distinguunt:
Ecclesia invisibilis, utpote ex solis iustis vel prædestinatis
constituta, erit simpliciter sancta, Ecclesia vero visibilis
vel societas et institutum promissionem sanctitatis non
habet, immo potest aliquando totaliter corrumpi et impe­
dimentum sanctitatis fieri, ut certe de Ecclesia catholica
tenent. Protestantes recentiores plures, quippe qui reli­
gionem christianam in sensu tantum naturali intelligunt,
sanctitatem Ecclesiæ ad honestatem quandam naturalem
reducunt, immo ad profectum culturæ, ut dicunt1.
Principalis tamen error Protestantium est sententia,
per notam sanctitatis omnes peccatores omneque malum
in Ecclesia excludi, ita ut Ecclesia « sancta » sit idem ac
« numerus sanctorum ».
III. Thesis : Ecclesia Christi erit sancta. — Prob. 1. Ex
promissione Christi. Ecclesia dicitur sancta inquantum
habet vim et efficaciam sanctificam eamque divinitus
comprobatam. Atqui Christus huiusmodi vim et efficaciam
sanctificam Ecclesiæ expresse promisit. Ergo Ecclesia
Christi sancta erit.
a) Christus expressis verbis promisit quod Ecclesia sua
fructus uberes sanctitatis afferret. Id quod generaliter iam
■per parabolas Ecclesiæ indicatur, ut per parabolam hominis
seminantis semen in agro, per parabolam grani sinapis,
sagenæ missæ in mare, thesauri absconditi et inventi, et
margaritæ pretiosæ comparatæ (Mt., xiii). Verbum evangelii quidem non apud omnes fructum afferet, immo in ipsa
Ecclesia erit zizania, erunt mali, attamen semen evangeli-

sacramentorum quæ exhibent. » Ultimum attendendum est quan­
tum ad eos qui adhuc fidem Christi retinent, ut multi protestantes,
et maxime quantum ad schismaticos, qui magna ex parte doc­
trinam veram et sacramenta valida conservarunt.
Continuat S. Thomas : « Secundo autem modo (i. e. in demon­
strationem sanctitatis) non fiunt miracula nisi a sanctis, ad quorum
sanctitatem demonstrandam miracula fiunt vel in vita eorum vel
etiam post mortem... » Cf. Π, II, q. clxxii, a. 4.
1. Turrecremata in Summa de Ecclesia referi quosdam novellos
doclores Allemannos qui sanctitatem Ecclesiæ in identitate et
integritate fidei posuerunt, p. I, c. xn.

cum cadet etiam super terram bonam et dabit fructum,
trigesimum, sexagesimum, centesimum : itaque in Ecclesia
fructus verbi divini apparebunt. Eadem ratione Christus
Ecclesiam arbori bonæ comparat quæ ex fructibus suis co­
gnoscitur (Mt., vii, 17 ; xn, 33). Similiter Christus opus
suum igni comparat : « Ignem veni mittere in terram :
et quid volo nisi ut accendatur ? » (Lc., xn, 49). In hunc
finem Christus orat ad Patrem pro iis qui credituri sunt in
ipsum (Joa., xvii, 17 ss.), pro iis seipsum sanctificat, i. e.
in sacrificium mortis offert, « ut sint et ipsi sanctificati in
veritate » (Joa., xvii, 19) ; Spiritum Sanctum ipsis promit­
tit (Joa., xiv, 16) ac denique Apostolis exitum fructuosum
operis vel missionis promittit : « Ego posui vos ut eatis
et fructum afferatis et fructus vester maneat » (Joa., xv,
16). Apostoli igitur vel Ecclesia missionem sanctificam
Christi vi et efficacia manifesta continuabunt.
6) Christus vim et efficaciam Ecclesiæ suæ iam in. eius
constitutione sufficienter indicat. Nam doctrina Ecclesiæ
Christi erit ipsa doctrina Christi, cultus Ecclesiæ media
sanctifica a Christo instituta applicabit (Eucharistia, bap­
tisma, remissio peccatorum), regimen Ecclesiæ erit in
virtute et auctoritate Christi et mandata Domini exequetur. Atqui huiusmodi Ecclesia evidenter vi sanctifica
pollet nec eius vis sine fructu et effectu manere poterit :
tum ex natura sua, tum quia defectus fructus in ipsum
Christum recideret, tum denique ex fine institutionis
Ecclesiæ, qui est sanctificatio hominum. Itaque animo
christiano ipsa Ecclesiæ institutio vim et efficcaciam sancti­
ficam Ecclesiæ Christi manifestat.
c) Specialiter Christus fructus sanctitatis perfeclæ sicut
et charismata promittit : sanctitatem quidem perfectam,
proponendo consilia evangelica et beatitudines : quæ pro­
positio et invitatio in Ecclesia Christi certe non erit irrita
nec frustra facta ; charismata autem : « Signa autem eos
qui crediderint hæc sequentur : in nomine meo dæmonia
eiicient... » (Mc., xvi, 17 s.).
Prob. 2. Apostoli toto suo opere el scriptis omnibus sanc­
titatem Ecclesiæ Chrisli prædicant. Quid enim aliud prædicatio eorum intendit quam sanctitatem Christi in mundo
diffundere ? Christianos, licet non omnes, tamen magna

ex parte tanquam sanctiflcatos supponunt atque opera
eorum sancta extollunt (cf. e. g. Rom., i, 7 ; I Cor., i, 2 ;
II Cor., ix, 12 ; Coi., i, 22 ; I Tini., v, 10). Secundum
Apostolos sanctitas Ecclesiæ est finis a Christo intentus,
qui sc. « dilexit Ecclesiam et seipsum tradidit pro ea ut
illam sanctificaret, mundans lavacro aquæ in verbo
vitæ ut exhiberet ipse sibi gloriosam Ecclesiam, non haben­
tem maculam aut rugam aut aliquid huiusmodi, sed ut sit
sancta et immaculata » {Eph., v, 25-27), et « qui dedit
semetipsum pro nobis ut nos redimeret ab omni iniquitate
et mundaret sibi populum acceptabilem, seclalorem bonorum
operum » (Tit., ii, 14). Ideo Deus dedit apostolos, evangelistas, pastores et doctores « ad consummationem sancto­
rum..., in ædificationem corporis Christi, donec omnes
occurramus in virum perfectum... crescamus in illo per
omnia qui est caput, Christus » {Eph., iv, '12 ss.). Unde
S. Petrus Christianorum exaltat « hæreditatem incorrup­
tibilem et incontaminatam et immarcescibilem, conser­
vatam in cœlis » (/, c. i, 4). S. Joannes vero in Apocalypsi
(c. vn) ad vivum describit numerum sanctorum in coelum
receptorum. Denique Apostoli fructus sanctitatis tanquam
proprium Ecclesiæ considerant et tanquam signum veri­
tatis {Phil., ni, 18 s. ; II Tim., ni, 1-8 ; II Pet., π, 1 ss.).
Quantum ad charismata, constat ex art. 15. Apostoli
igitur vim et efficaciam sanctificam tanquam attributum
speciale Ecclesiæ statuunt.
Prob. 3. Veteres et Paires eodem modo ac Apostoli sanc­
iatis nolam indicant. Non quidem prætendunt, omnes fideles
Ecclesiæ esse sanctos, tamen credunt fidem, cultum et
potestatem hierarchicam Ecclesiæ esse sanctificam (vis
sanctifica), similiter tenent, de facto uberes esse in Ecclesia
fructus sanctitatis (efficacia sanctifica), miracula in Eccle­
sia facta comprobant et huiusmodi sanctitatem tanquam
Ecclesiæ propriam statuunt sive contra paganos sive
contra Judæos sive contra hæreticos et schismaticos.
Iam Didache orat : « Recordare, Domine, Ecclesiæ tuæ
ut eam liberes ab omni malo eamque perficias in caritate
lua et collige eam a quatuor ventis, sanclificaiam in regnum
tuum quod ei parasti » (x, 5). Maxime Apologetæ ad sancti­
tatem evidentem Ecclesiæ tanquam signum Veritatis divi-

næ appellant: Justin, Apol., I, xiv; Dial. 119; Origenes,
C. Celsum, in, 29, i, 26. Ep. ad Diognetum sanctitatem
christianorurn ita pulcherrime describit : « Omnium con­
sensu incredibilem vitæ suæ statum proponunt... Uxores
ducunt ut omnes, liberos procreant ; sed non abiciunt fœ­
tus... In carne sunt, sed non secundum carnem vivunt.
In terra degunt, sed in cœlo civitatem suam habent.
Obsequuntur legibus constitutis et suæ vitæ genere supe­
rant leges. Amant omnes et omnes eos persequuntur...
Obiurgantur et benedicunt ; contumeliose tractantur et
honorem deferunt. Cum bonum faciant, tanquam improbi
puniuntur ; dum puniuntur, gaudent, tanquam vivifi­
centur. ludæi adversus eos tanquam alienigenas bellum
gerunt et gentiles eos persequuntur ; atque causam ini­
micitiarum dicere osores nequeunt... Hæc non videntur
ab homine fieri ; hæc sunt Dei potentia ; hæc adventus eius
sunt argumenta » (c. v et vn, 9). Eodem modo argumenta­
tur Tertullianus in Apologetico. Irenæus contra Gnosticos
specialiter ad martyrium in Ecclesia catholica appellat1.
Patres latini rem enuntiant per adagium, in sola Ecclesia
esse vim sanctificam adeoque salutem (cf. infra a. 30).
. S. Augustinus, sicut contra Donatistas catholicitatem
Ecclesiæ premit, ita contra Manichæos sanctitatem ipsius :
ut in toto opere : « De moribus Ecclesiæ catholicæ ». Quoad
miracula et charismata in Ecclesia videsis Irenæum1
2 et
S. Augustinum3. Tamen Augustinus magis Ecclesiam ipsam
tanquam « prodigium magnum » considerari vult.

IV. Conclusio. — Sanctitatis igitur nota præcipue in
eo consistit quod Deus fructus sanctitatis in sua Ecclesia
et per suam Ecclesiam efficit. Id quod tamen non sic
intelligendum est quod misericordia et gratia Dei in aiiis
Ecclesiis nullo modo operetur vel nullas effectus supernaturales producat4, sed ita intelligendum est quod Deus
in Ecclesia sua vel vera ordinarie, manifeste et copiose
1.
2.
3.
4.

Ado. hær., in, xxxm, 9.
Ado. hær., π, 31.
De ciu. Dei, 22, 8 ; ep. LXXVIII, 3 ; Serai. CCCXIX, c. vi,6 S.
Cf. prop. damn. Jansenist. Denz., 1295.

fructus sanctitatis efficiat, ita ut vera Ecclesia Christi per
modum facti obvii vi et efficacia sanctifica polleat, « Do­
mino coopérante et sermonem confirmante, sequentibus
siguis » (Mc., xvi, 20), ut Ecclesia sit instrumentum mani­
festum operationis sanctificæ Dei. Totum complectitur
Cone. Vatie., attribuendo Ecclesiæ « eximiam sanctitatem
et inexhaustam in omnibus bonis fœcunditalem1 ».

1. Denz., 1794.

ARTICULUS VIGESIMUS PRIMUS

De nota catholicitatls Ecclesiæ

1. Definitio notæ catholicitatis. — Catholicitatis nota
•est proprietas (vel charisma) Ecclesiæ qua una eademque
exisiens conspicue numerosa per lolum orbem dimanat.
Explic. 1. Vox « Ecclesia catholica » primo occurrit in
ep. Ignatii Ant. ad Smyrn. vin, 2 : « Ubi fuerit Christus
lesus, ibi catholica est ecclesia » ; similiter in symbolo
apostolico secundum formam ecclesiæ alexandrinæ et
hierosolymilanæ, in inscriptione epistulæ ecclesiæ Smyrn.
de Martyrio S. Polycarpi. In omnibus huiusmodi locis
cognomen « Catholica » tanquam signum distinctivum
Ecclesiæ veræ proponitur.
2. « Catholicum » nomen græcum est (χάδ* όλόν) et sonat
latine universale vel secundum totum. Inde Ecclesia secun­
dum diversam rationem catholica dici potest. Primo quoad
locum, quia est toto orbe diffusa. Secundo quoad tempus,
quia nunquam defectura est. Tertio quantum ad omnem
gentem, inquantum ex omni tribu, natione et lingua col­
ligitur. Quarto quantum ad conditiones hominum, quia
nullus excluditur ab Ecclesia, neque dominus, neque servus,
neque sapiens neque idiota. Quinto quantum ad doctrinam,
inquantum omnem doctrinam Christi possidet et sine
exceptione veram. Sexto quoad media salutis inquantum
remedia contra omnes defectus spirituales omnium homi­
num habet et tota passio Christi in Ecclesia operatur.
Septimo denique quoad obligationem et necessitatem am­
plectendi Ecclesiam, quia Ecclesia est omnibus via neces­
saria ad salutem1.
3. Si catholicitas ut proprietas intrinseca Ecclesiæ con­
sideratur, omnia prædicta ad illam pertinent ; catholici­
tas tamen ut nola strictius dicitur. Cum enim nota dicat
proprietatem in rerum factis visibilem, immo conspicuam,
1. Turrecrunata, Summa de Ecclesia, p. I, c. xm.

sola diffusio Ecclesiæ per orbem terrarum notam consti­
tuere potest. Quod enim aliqua Ecclesia habeat universam
Christi doctrinam, quod in ea sint omnia media salutis,
etc., non est factum visibile.
3. Unde nota catholicitatis proprie definitur, quod Ec­
clesia, una existens, sit per totum orbem diffusa1, et qui­
dem conspicue numerosa. Nota igitur catholicitatis notam
unitatis præsupponit vel includit, tamen aliquid superad­
dit, sc. quod Christi Ecclesia non sit tantum una, sed quod
habeat insuper vim talem vitalem qua per totum orbem
terrarum dimanet ac diffundatur : et quidem conspicue
numerosa, ita ut omnes conditiones notarum habeantur123.
II. Sententiae contrariae. — Donastistæ notam catholi­
citatis ad universalitatem doctrinæ et mediorum redu­
cebant quam in sola Ecclesia africana, sc. donatistica,
salvatam censuerunt. Augustinus ipsis merito opponit :
« Numquid Christus pro solis Afris mortuus est ? » Quesnel
catholicitatem Ecclesiæ militantis cum totalitate regni
Christi, prout illud simul Ecclesiam triumphantem com­
prehendit, confundit ; inde dicit : « Nota Ecclesiæ christanæ est quod sit catholica, comprehendens et omnes
angelos cæli et omnes electos et iustos terræ et omnium
sæculorum3. »
Protestantes recentiores, necessitatem catholicitatis Ec­
clesiæ negantes, tenent, Ecclesiam catholicam in initio
idem sonasse ac Ecclesiam veram, ac postmodum idem ac
Ecclesiam « maiorem », sc. per oppositionem ad diversas
ecclesias schisinaticas vel etiam hæreticas, præsertim in
oppositione ad ecclesias gnosticas. De reliquo protestantes

1. De modo diffusionis vide infra, n. iv.
2. Unde in nota catholicitatis unitas Ecclesiæ locum generis
habet, diffusio per orbem vero locum differentiæ specificæ.
3. Prop. 72, Denz., 1422, cf. 1423 ss. — Augustinus quidem hoc
sensu de tota vel universa Ecclesia loquitur, intelligens sub nomine
Ecclesiæ (in Symbolo) totam domum, templum et civitatem Dei,
sive in cœlis sive in terra. Unde scribit : « Quæ (sc. Ecclesia) tota
hic (sc. in Symbolo) accipienda est non solum ex parte qua pere­
grinatur in terris..., verum etiam ex illa quæ in cœlis est semper. »
Enchir., c. lvi.

communiter catho'icitatem Ecclesiæ cum unitate confun­
dunt1.
Alii recentiores catholicitatem ita intelligunt quod Ec­
clesia Christi omnia complectatur, sive omnes diversitates
fidei christianæ sive omnes doctrinas religionum (Syncretismus')1
2 ita ut sit « complexio oppositorum3 », sive omnes
aspirationes nationum et hominum45 sive omnes « realitatcs® » : quæ tamen cuncta ad catholicitatem Ecclesiæ
minime pertinent.
Christi erit catholica. — Prob.
Christus expresse universalem diffusionem Ecclesiæ pro­
misit. — Christus Apostolis expresse mandavit ut evangelium non solum Judæis (sicut ipse fecerat) sed et omnibus
gentibus prædicarent : « Docete omnes gentes » (Mt., xxviii,
19) et simul promissionem assistentiæ suæ tanquam pignus
executionis adiunxit : « Et ego ero vobiscum usque ad
consummationem sæculi » (1. c. v, 20). Similiter et post
resurrectionem Apostolis dicit : « Eritis mihi testes in Jeru­
salem et in omni Judæa et Samaria et usque ad ultimum
terræ » (Act., i, 8). Etenim « praedicabitur hoc evangelium
regni in universo orbe, in testimonium omnibus gentibus :
et tunc veniet consummatio » (Mt., xxiv, 14).
Regnum enim Christi non erit limitatum ad ludæos
(sicut erat Synagoga), sed omnes gentes complectetur,
uti iam prophetæ praedixerant (Is., n, 2 ; lx, 4-13 ; Jer., m,
17 ; Ezech., xvii, 22-24).
Inde « venient ab oriente et occidente et aquilone et
austro et accumbent in regno Dei » (Lc., xin, 29). Itaque
Christus, licet personaliter solis Judæis prædicasset, sicut
III. Thesis : Ecclesia

1°

1. Cf. Loors, Dogmengeschichte, § 19, 1 ; R. Seeberg, Dogmengeschichle, l4, § 8 ; Harnack, Dogmengeschichte, I3, 371 ss.
2. Ita præsertim Harnack, 1. c.
3. Cf. F. Heiler, Der Katholizismus, München, 1923, 595-621.
4. Ita præsertim Fr. Forester, in variis suis scriptis : ex quo
conceptu falso vario modo Ecclesiam impugnat eiusque proxi­
mum annuntiat interitum.
5. I. P. Steffes, Der Universalismus der Kalh. Menschheit
n Kirche und Wahbheit, herausg. von E. Michel, lena, 1923, p. 9911 I.

et Apostolos primo ad Judæos tantum miserat (Mt., xv,
24), tamen post hanc præparationem et ante ascensum sum
in cælos Apostolos ad omnes gentes mittit ut regnum coe­
lorum ubique diffundatur. De reliquo universalitas regni
Christi, i. e. Ecclesiæ, iam ex natura et fine Ecclesiæ suf­
ficienter patet, quippe quia Ecclesia est instituta ut mis­
sionem Christi salvificam — quæ est universalis — conti­
nuaret.
Simul Christus modum indicat quo Ecclesia sua diffun­
detur, ut per parabolas seminantis, fermenti et per para­
bolam grani sinapis « quod accipiens homo seminavit
in agro suo, quod minimum quidem est omnibus seminibus,
cum autem creverit, maius est omnibus oleribus et fit
arbor, ita ut volucres cœli veniant et habitent in ramis
eius ». Itaque Ecclesia Christi successive quidem, et effec­
tive per orbem terrarum diffundetur.
Prob. 2. Apostoli primo factis catholicitatem Ecclesiæ
indicant. Etenim accepto mandato Domini : « Euntes in
mundum universum, predicate evangelium omni crea­
tura; » (Mc., xvi, 15), « illi profecti prædicaverunt ubique,
Domino coopérante et sermonem confirmante sequentibus
signis » (I. c. v, 16). Specialiter Paulus universalitatem
Ecclesiæ edocet, utpote tanquam prædicator et doctor
gentium » (/ Tim., n, 7 ; II Tim., i, 11).
Doctrinam cat holi< itat is praesertim Paulus indicat et
explicat, proclamando sacramentum magnum vocationis
gentium, i. c. non solum .Imheos sed et gentes ad regnum
Christi esse vocatas (Eph., n, 11-m, 21), « gentes esse
coha-redes el concorporales et eomparticipes promissionis
in Christo .lesu per Evangelium » (Eph., m, 6), dum antea
erant « sine Christo, alienati a conversatione Isræl, et
hospites testamentorum, promissionis spem non habentes
et sine Deo in hoc mundo » (Eph., n, 12). Unde in ep. ad
Boni. gentes oleastro in bonam olivam inserto comparantur
(xi, 24). Ita « instil ia Dei manifestata est...., iustitia autem
Dei per fidem .lesu Christi in omnes et super omnes qui
credunt in eum : non enim est distinctio » (Boni., 322 s.).
Etenim Evangelium « virtus Dei est in salutem omni
credenti, Judæo primum et Græco » (Bonr., i, 16).
S. Petrus, licet « Evangelium preputii » sibi concreditum

haberet, tamen cum Paulo communicat, gentes in Ecclesiam
recipit {Act., x, 34), utpote revelatione divina instructus
{Aci., x, 11-16 ; xi, 5-18). Apostolus Johannes in Apocalypsi
effectum catholici tatis Ecclesiæ indicat, scribendo : « Post
hæc (sc. diversa millia ex omnibus tribubus Israel) vidi
turbam magnam quam dinumerare nemo poterat, ex om­
nibus gentibus el tribubus el populis el linguis, stantes ante
thronum et in conspectu agni, amicti stolis albis et palmæ
in manibus eorum » {Apoc., vu, 9).
Prob. 3. Veteres diversimode catholicitatein Ecclesiæ
edocent. Ante omnia elucet facium generale historicum
quod Ecclesia priorum sæculorum, sequendo exemplum
Apostolorum, missionaries in omnes partes mundi misit,
et mirabili quadam celeritate gentes non tantum imperii
Romani sed et barbaræ ad fidem Ecclesiæ convcrsæ sunt1 :
in quo facto idea catholicitatis Ecclesiæ quam maxime
apparet. Doctrina tamen determinata de natura et condi­
tionibus diffusionis generalis Ecclesiæ in primo tempore
nondum expectanda est, sed tantum conscientia iuris et
fiducia diffusionis crescentis. Progrediente tamen tem­
pore, sicut Ecclesia de facto magis diffundebatur, ita
et idea catholicitatis magis est explicata, præsertim exor­
tis hæresibus.
In particulari Didache Ecclesiam iam generaliter diffu­
sam considerat. .Proponitur enim oratio : « Collige eam
(i. e. Ecclesiam) a quatuor ventis, sanctificatam, in regnum
tuum » (x, 5) et tenet in Ecclesia iam impleri vaticinium
Malachiæ (i, 11) : « In omni loco offeratur mihi sacrificium
mundum » (xiv, 3)12. In ep. Clementis ad Corinth, idea
catholicitatis Ecclesia sub forma missionis generalis appa­
ret. Scribit enim : « Apostoli... acceptis mandatis... cum
certa Spiritus S. fiducia... per regiones et urbes verbum
prædicantes... constituerunt episcopos et diaconos eorum
qui credituri erant... ac deinceps ordinationem dederunt,
ut cum illi decessissent, ministerium eorum alii exciperent »
(c. xlii etxLiv). Ita Clemens, modo concreto, diffusionem
crescentem Ecclesiæ enuntiat. Similiter Ignatius Antioch.
1. Cf. Harnack, Mission and Ausbreitung des Chrislenlums.
2. Cf. Justinus, Dial., c. cxvn.

non tantum expresse dicit : « Ubi comparuerit episcopus,
ilii et multitudo sit, quemadmodum ubi fuerit Christus Jesus,
ibi catholica est Ecclesia » (Smyrn., vm, 2), sed iam nomi­
nat » episcopos per tractus terra constitutos » (Eph., m, 2).
Epistula quæ dicitur II. Clementis, vaticinium Isaiæ (liv, 1)
adducit : « Lætera sterilis... quoniam multi filii desertæ
magis quam eius quæ habet virum », idque ad ecclesiam ex
gentibus applicat, dicendo : « Quod dixit : Lætaresterilis...,
nos indicat ; sterilis enim erat ecclesia nostra, antequam ei
dati essent filii... Quod vero dixit : Quia multi filii desertæ...
id dixit, quoniam populus noster desertus esse videbatur et
Deo orbatus, nunc vero, cum credimus, plures facti sumus
iis qui Deum habere censebantur « (c. u). Ita diffusio Ec­
clesiæ tanquam impletio prophetiæ divinæ proponitur.
Modo ingenioso idea catholicitatis in ep. ad Diognetum
exprimitur. Prius christiani ut « incolentes civitates et
græcas et barbaras » indicantur, deinde cum anima mundi
comparantur : « Quod est in corpore anima, hoc sunt in
mundo christiani. Dispersa est per omnia corporis membra
anima : et christiani per mundi civitates. Habitat quidem
in corpore anima, sed non est a corpore : et christiani in
mundo habitant, sed non sunt e mundo... Inclusa quidem
est anima corpore, sed ipsa continet corpus : et christiani
del inentur quidem in mundo, sed ipsi continent mtmdum »
(e, vi,) Itaque huiusmodi veteres catholicitatem tanquam
diliu .ionem universalem Ecclesiæ Christi et ut factam ex
volunlale et cum auxilio Dei considerant.
< iri a liuem sa‘c. n Patres magis unitatem in multitudine,
. m Ecclesia iam dilïusa, considerant atque sic propius
ad i onccpl um expressum catholicitatis accedunt. Non est
quidem negandum, discrimen cum doctrina gnostica mul­
tum ad hum profectum contulisse, sc. ad conceptum catho­
licitatis magis determinandum, non vero immutandum.
Hac ratione S. Iremeus, contra Gnosticos argumentando,
in unitate fidei Ecclesiæ instat quin tamen omittat osten­
dere unitatem in maxima diffusione1, simul assignando
causam unitatis, sc. Spiritum S. (1. c. m, 24).
Similiter Cyprianus, scribendo « De catholicæ Ecclesiæ
1. Ado. hæer., i, 10, 2; in, 11, 8.

unitate » : « Ecclesia una est, ait, quæ in multitudinem
latius incremento fecunditatis extenditur. Sic Ecclesia
Domini luce perfusa per orbem totum radios suos porrigit :
unum tamen lumen est quod ubique diffunditur nec unitas
corporis separatur... una mater fecunditatis successibus co­
piosa » (c. v).
Sæc. quarto denique catholicitas iam ut proprietas di­
stincta Ecclesiæ dignoscitur et cognoscitur, sicut et Cone.
Nicænum Ecclesiam veram catholicam nominat (Denz., 53).
Occasio pro Occidentalibus praecipue schisma donatistarum fuit. Ita Optatus1 donatistis opponit, eos in insulis
et provinciis innumerabilibus, ubi ecclesia est, non esse
et deinde quærit : « Ubi ergo erit proprietas catholici nomi­
nis, cum inde dicta sit catholica, quod sit rationabilis et
ubique diffusa ? » Padanus (ep. I ad Sympron.) pulchrum
exhibet dictum : « Christianus mihi est nomen, catholicus
vero cognomen ». Id quod sic explicat : « Sub Apostolis,
inquies, nemo catholicus vocabatur. Esto sic fuerit... Cum
post Apostolos hæreses extitissent, diversisque nominibus
columbam Dei atque reginam lacerare, per partes et scin­
dere niterentur, nonne cognomen suum plebs apostolica
postulabat quo incorrupti populi distingueret unitatem ? »
Maxime S. Augustinus catholicitatem tanquam signum
distinctivum Ecclesiæ veræ defendit. Contra Donatistas qui
Ecclesiam catholicam dicebant « non cx totius orbis com­
munione, sed ex observatione præceptorum omnium divino­
rum atque omnium sacramentorum2 », tenet : « (Ecclesia)
catholica dicitur ex eo quia universaliter perfecta est et
in nullo claudicat et per totum orbem diffusa est3 ». Ete­
nim » καδολική græce appellatur quod per totum orbem
terrarum diffunditur4 ». Hæc catholicitas est ex voluntate
I )ei ; nam « prope omnis pagina (S. Scripturæ) nihil aliud
sonat quam Christum et Ecclesiam toto orbe diffusam5 »,
1.
2.
3.
4.
5.

De schismate donatislarum, n, 1.
Ep. XCIII, c. vu, 23.
De gen. ad Jit., i, 4.
C. Gaud, c. h, 2.
Serm. XL VI, c. xiv, 23.
It.

« per omnes terras eam (sc. Ecclesiam) Deus esse voluit et
prædixit1 ».
Hæc diffusio generalis est signum distinctivum veræ
Ecclesiæ Christi, unde nomine proprio « catholica » voca­
tur. Inde « extat ecclesia cunctis clara atque conspicua,
quippe civitas quæ abscondi non potest super montem
constituta quam dominatur Christus a mari usque ad mare
et a flumine usque ad terminos orbis terræ1
2. » Itaque « te­
net ipsum catholicæ nomen quod non sine causa inter tam
multas hæreses ista Ecclesia sola obtinuit3. »

IV. Quo sensu diffusio per orbem intelligenda sit. —
Ex argumentis pro universalitate Ecclesiæ simul apparet,
quo sensu diffusio Ecclesiæ per orbem intelligenda sit.
Huiusmodi diffusio erit : a) tum iuris tum facli : iuris
quidem, inquantum Ecclesia Christi habet missionem adeoque ius divinum, immo obligationem diffusionis per totum
orbem ; facti, inquantum ex vi et efficacia promissionis
Christi Ecclesia realiter per orbem terrarum emanat.
b) Diffusio universalis non est intelligenda in sensu
physico sed morali : inquantum sc. Ecclesia non necessario
physice omnem terram occupabit, sed ut socielas ubique
constituta erit, sc. per dioeceses, parochias vel similem
organisationem : sicut ordines religiosi ibi esse dicuntur,
ubi conventus vel provincias habent.
c) Ulterius hæc. diffusio erit relalioa : relativa sc. quoad
tempus, ut sc. Ecclesia non statim post suam institutio­
nem sed paulatim. per totum orbem emanet : ita enim
Christus in parabolis de grano sinapis, de semine, de fer­
mento diffusionem regni coelorum prædixit.
d) Ecclesia; diffusio tamen erit simulianea, i. e. Ecclesia
cuiuscunque temporis habebit diffusionem universalem
correspondentem tempori et conditionibus suis. Étenim
promissio catholicitatis facta est Ecclesiæ Christi cuius­
cumque temporis.

>

1. Ep. XLIX, 3.
2. C. Gaud, n, 36.
3. C. ep. fund., 4, 5. — Cf. E. Commer, Die Katholizilül nach deni
hl. Augustin, 1873.

e) Denique diffusio Ecclesiæ oportet esse conspicua,
i. e. cum magno quodam numero fidelium. Id enim sequi­
tur tum ex ratione notæ tum ex promissione Christi quam
sc. non parce sed large impleri convenit. Numerus conspi­
cuus postulatur tum absolute, talis sc. multitudo ut Eccle­
sia cum quadam maiestate et dignitate numerica in
mundo effulgeat, tum relative ad alias ecclesias nomen
christianuin gerentes. Utrum tamen numerus catholico­
rum semper maior foret quam hæreticqrum et schismatico­
rum, vix determinari poterit, saltem ex verbis Christi.
Sufficere videtur talis numerus catholicorum qui tumv ab­
solute quam relative (ad singulas ecclesias separatas)
existentiam universalem Ecclesiæ catholicæ luculenter et
conspicue demonstrat. Inde vix approbari poterit sententia
Bellarmini (De conc. iv, 7) et M. Cani (De locis theol. iv,
6 ad 13), qui tenent, Ecclesiam Christi aliquando ad unam
provinciam reduci posse, dum tamen antea magnam habue­
rit diffusionem.
V. Conclusio. — Itaque catholicitas Ecclesiæ vim quan­
dam et efficaciam expansivam, eamque notabilem, cons­
picuam, atque vitalem, importat, secundum tamen condi­
tionem socialem Ecclesiæ et habitu respectu ad conditiones
temporum et hominum1.
Ouo sensu Conc. Valic. Ecclesiæ « admirabilem propaga­
tionem et catholicam unitatem » tanquam motivum credibilitatis prædicat2. »

I. Ex iiac determinatione catholicilatis simul obiectiones
l'i otestantiuin cessant. Videsis Dorsch, Instil, theol. fund.,
p. 489-493 ; 514-516.
'»*. Denz., 1794.

ARTICULUS VIGESIMUS SECUNDUS

De nota apostolicltatis Ecclesiæ
I. Definitio. —Nota apostolicitatis est charisma et pro­
prietas Ecclesiæ qua per legitimam, publicam et nunquam
interruptam pastorum ab Apostolis successionem in iden­
titate fidei, cultus et regiminis continuatur.

Explic. — Veteres, ut Tertullianus (De præscripl. hæret.)
et Irenaeus illas ecclesias apostolicas vocant quae ab aliquo
Apostolo immediate fundatae fuerunt : est apostolicitas
quaedam historica, et quidem ecclesiarum particularium.
Nobis autem quaestio est de apostolicitate Ecclesiæ uni­
versalis.
I
Apostolicitas generaliter accepta identitatem cum Ecclesia
Apostolorum importat.
Quæ identitas est duplex : materialis et formali» : ma­
terialis inquantum Ecclesia eandem doctrinam, eundem
cultum ac eandem formam regiminis ac ecclesia apostolo­
rum habet ; formalis inquantum Ecclesia eadem numerice
potestate administratur et regitur ac ecclesia Apostolorum.
Ad apostolicital.em Ecclesia; utraque identitas simul requi­
ritur, maxime tamen identitas formalis. Identitas formalis,
mortuis Apostolis, adesse nequit, nisi per successionem, ut
patet : qua· quidem successio necessario publica, legitima,
ininterrupta esse oportet : successio legitima, quia iniusta
vel invalida usurpatio loci successionem non constituit ;
successio publica, publicitat e sc. iuris et facti, quia de suc­
cessione societal is et potestatis publicae agitur ; successio
ininterrupta, quia per interruptionem successio posterior
impossibilis redditur.
Quodsi apostolicitas ul, proprietas Ecclesiæ consideratur,
magis identitatem fidei, cultus, regiminis et potestatis cum
Ecclesia Apostolorum importat ; quodsi vero apostolicitas
ut nota consideratur, proprie continuationem Ecclesiæ per

successionem legitimam significat1 ; quodsi consideratur ut
charisma, maxime continuationem non interruptam Eccle­
siæ Apostolorum dicit.
II. Sententiæ contrariae. — Gnostici, necessitatem doctrinæ apostolicæ admittentes, distinguebant inter doctri­
nam Apostolorum communem, omnibus communicatam,
et doctrinam reconditam, Gnosticis tantum traditam vel
ab ipsis saltem profundius et altius intellectam.
Monlanislæ præter doctrinam Apostolorum admittebant
« novam Prophetiam », saltem quoad « disciplinam » (Tertull., De pœnil.).
Abbas loachirn de Floris statum quondam novum Eccle­
siæ futurum prætendebat, secundum intellectum spiritua­
lem doctrinæ apostolicæ quem « evangelium æternum »
appellavit. —- Protestantes veteres et sic dicti orthodoxi
necessitatem identitatis materialis cum Ecclesia apostolica
admittunt, negant tamen necessitatem identitatis formalis,
utpote negantes originem divinam potestatis hierarchicæ in Ecclesiæ vel negantes necessitatem continuationis
potestatis apostolicæ. in Ecclesia Christi et admittentes
tantum potestatem collatam a communitate religiosa.
Anglicani, ut præsertim Puseytæ, necessitatem successio­
nis admittunt, at conditiones successionis legitimæ negligunt, adeoque sufficientiam successionis cuiusdam pure
materialis prætendunt. Protestantes liberales et rationali­
stic! identitatis necessitatem cum Ecclesia Apostolorum
simpliciter negant, immo docent iam Ecclesiam Apostolorum
non fuisse identicam cum Ecclesia Christi : id quod etiam
Modernislæ quam maxime affirmant.

III. Thesis: Ecclesia Christi erit apostolica, i, e. identica
cum Ecclesia Apostolorum per legitimam et publicam suc­
cessionem. — Prob. 1. Ex verbis Christi. — Christus Ec­

clesiam suam expressis verbis super Apostolos, et praecipue
super Petrum fundavit, dicendo : « Super hanc petram
I. Inde in definitione notæ apostolicitatis pars materialis est :
continuatio in identitate, pars vero formalis : per legitimam suceessionem. Alii quidem theologi contrarium tenent.

ædificabo, ecclesiam meam » (Μτ., χνι, 18) et : « Euntes
docete omnes gentes... et ego ero vobiscum usque ad con­
summationem sæculi » (Μτ., xxviii, 19 s.). Atqui Ecclesia
Christi, mortuis Apostolis, non est fundata super Aposto­
los nisi inquantum Ecclesia Apostolorum continuatur, ut
identica et per legitimam successionem : id quod in verbis
Christi vel expresse continetur vel ex natura rei significatæ et ex communi modo loquendi ad ea sequitur. Ergo
Ecclesia Christi erit apostolica.
Prob. 2. Ex ipsa definitione apostolicilatis Ecclesiæ Chri­
sti. — Ecclesia dicitur apostolica inquantum est identica
cum ecclesia Apostolorum tum materialiter turn formaliter,
et quidem per legitimam et publicam successionem. Atqui
Ecclesia Christi ex natura sua erit huiusmodi. Ergo erit
apostolica.
Prob. minor, per partes. Ecclesia Christi erit materialiter
identica cum Ecclesia Apostolorum, cum Ecclesia Christi
necessario habebit eandem fidem, eundem cultum ac ean­
dem formam regiminis ac Ecclesia Apostolorum, sc. illam
fidem, eum cultum ac illud regimen quod Christus ipse
Ecclesiæ Apostolorum determinaverit.
b) Similiter Ecclesia Christi semper erit formaliter identica
cum Ecclesia Apostolorum, i. e. eadem potestate pollet,
eadem potestate sacramenta administrabit ac fideles gu­
bernabit : Ecclesia enim Christi nulla alia potestate regitur
msi ea quam Christus semel Apostolis contulit.
c) Ecclesia Christi erit identica cum Ecclesia Apostolo­
rum per tciiilimam successionem, quia aliter continuari non
pol est. '
Inde exdudilur missio extraordinaria, talis sc. qua con­
stitutio primitiva Ecclesiæ mutaretur vel alius quam
legitimus successor Apostolorum potestatem regendæ Ecclesiæ acciperet. Primo enim Christus nihil de tali missione
speciali enuntiavit sed e contra prædixit Ecclesiam suam
manere talem qualem ipse eam instituerat, usque ad con­
summationem temporum. Similiter Christus ordinavit ut
omnes gentes per potestatem Apostolis collatam regeren­
tur : id quod non esset, si quidam aliquando immediate
a Deo novam potestatem acciperent. Denique huiusmodi
missio extraordinaria esset stricte probanda, quod est
impossibile.

Prob. 3. Ex unitate Ecclesiæ Christi.— Christus Ecclesiam
numeri ce tantum unam instituit. Atqui unitas Ecclesiæ
apostolicitatem includit. Prob. Quodsi Ecclesia Christi
aliquando materialiter esset diversa ab Ecclesia Aposto­
lorum, iam duplex haberetur Ecclesia Christi, una sc.
Apostolorum, alia postmodum existens. Similiter, si Eccle­
sia Christi aliquando alia potestate quam potestate, quæ
Apostolis fuerit collata, regeretur, iterum alia Ecclesia esset :
identitas enim potestatis, quam maxime ad unitatem numericam societatis pertinet.
Prob. 4. Ex parte Apostolorum. — Apostoli una ex parte
in potestate sibi collata ecclesias regunt ac novas instituunt,
alia ex parte alios in rectores Ecclesiarum instituunt atque
ita continuationem ecclesiæ per legitimam successionem
indicant (cf. Act., xiv, 22; Tit., i, 5 ss. ; I Tim., m, 1 ss.j.
Prob. 5. Veteres prioris temporis jactum successionis
legilimæ premunt indeque necessitatem obædientiæ erga
rectores Ecclesiæ deducunt atque hoc modo successio­
nem legitimam tanquam signum veræ Ecclesiæ propo­
nunt. Ita Clems Rom. in celebri textu iam supra indicato,
et Ignatius Antioch, in omnibus suis epistulis, excepta ep.
ad Romanos. Scriptores antignostici veritatem fidei ca-.
tholicæ, i. e. symboli fidei, ex fide ecclesiarum apostolicarum probant.' Ita Tertullianus principium præscriptionis statuit : « alios non esse recipiendos prædicatores
quam Christus instituit » i. e. Apostolos. « Nec aliis, ait,
videtur revelasse filius quam Apostolis quos misit ad prædicandum, utique quod illis revelavit. Quid autem prædicaverint, i. e. quid illis Christus revelaverit, et hic præscribam non aliter probari debere nisi per easdem Ecclesias
quas ipsi Apostoli condiderunt... Si hæc ita sunt, constat
proinde omnem doctrinam quæ cum illis ecclesiis aposl «dicis matricibus et originalibus fidei conspiret, veri­
tati deputandum; omnem vero doctrinam de mendacio
praiudicandam quæ sapiat contra veritatem ecclesia­
rum et Apostolorum Christi et Dei1. » Simili quodam modo
•S'. Irenaeus argumentatur. Supponendo enim quod per
hoIos Apostolos veritatem salutis cognovimus, tenet, « tra­
I / ><■ praescr.

196

CAP. III. ---- DE NOTIS ECCLESIÆ

ditionem Apostolorum in toto mundo manifestatam in
omni ecclesia adest perspicere » quia : a) omnis Ecclesia
particularis eandem traditionem apostolicam habet, et
b) v habemus ennumerare eos qui ab apostolis instituti
sunt episcopi et successores eorum usque nos qui nihil
tale docuerunt quale ab his (sc. Gnosticis) deliratur »,
c) quia Polycarpus, discipulus Apostolorum id manife­
stat1. Quiquid est de modo argumentandi Tertulliani
et Irenæi (utrum sc. argumentatio sit dogmatica vel his­
torica), uterque evidenter tanquam concessum supponit,
fidem cuiuscunque veræ ecclesiæ debere esse identicam
cum fide apostolorum (identitas materialis) et per legiti­
mam ecclesiarum vel episcoporum successionem ab Apo­
stolis cognosci posse.
Simul Irenæus rationem intrinsecam apostoli citatis
assignat scribendo : « Iis qui in Ecclesia sunt presbyteris
obædire oportet, his qui successionem habent ab Apostolis,
sicut ostendimus ; qui cum episcopatus successione cha­
risma veritatis certum secundum Patris placitum accepe­
runt ; reliquos vero qui absistunt a principali successione
et quocumque loco colligunt, suspectos habere2 ».
• Origenes similiter successionem apostolicam tanquam
critérium veritatis adducit, scribens : « Cum multi sint qui
se putant sentire quæ Christi sunt et nonnulli eorum diversa
a prioribus sentiant, servetur vero ecclesiastica prædicalio
per successionis ordinent ab Apostolis tradita et usque ad
præsens in Ecclesiis permanens, illa sola credenda est veri­
tas quæ in nullo ab ecclesias!ica et apostolica discordat
traditione3. »
Cyprianus (sicut communiter doctores latini) in legitima
episcoporum successione insistit : « Per temporum et suc­
cessionum vices episcoporum ordinatio et Ecclesiæ ratio
decurrit ut Ecclesia super episcopos constituatur et omnis
actus Ecclesiæ per eosdem præpositps gubernetur4. »
S. Augustinus attributum « ecclesiæ apostolicæ », βε­
ι. Adv. hær., in, 3, 1-4.
2. Adv. hær., iv, 26, 2.
3. De principiis, praei'., η. 2.
XXXIII, 1.

eundum modum loquendi antiquorum et præcipue Ter­
tulliani, ecclesiis particularibus, immediate ab Apostolis
fundatis, maxime ecclesiæ Romanæ reservat. Attamen
continuationem Ecclesiæ universalis per successionem
aperte docet :« Ecclesia (est) ab ipso Christo inchoata et per
Apostolos provecta, certa successionum serie usque ad hæc
tempora toto terrarum orbe dilatata1. » E contra videt
« multos præcisos a radice christianæ societatis quæ per
sedes Apostolorum certa per orbem propagatione diffun­
ditur12. »
Expresse fidem vocat apostolicam : « Fides catholica
eademque apostolica3 » ; « catholica atque apostolica regula
fidei4 ?>. Maxime necessitatem unionis cum Ecclesia Romana
premit « in qua semper apostolicæ cathedræ viguit princi­
patus5 ».
Denique sententia veterum de necessitate successionis
apostolicæ apparet via facti in praxi totius ecclesiæ vete­
ris quæ illos tantum tanquam pastores legitimos admitte­
bat qui per ordinationem et electionem legitimam pasto­
ribus legitimis successerunt : id quod maxime ex historia
schismatum constat.

IV. Conclusio. — Nota igitur apostolicitatis maxime
successionem ininterruptam Ecclesiæ a tempore Apostolo­
rum importat : quæ successio continua, inquantum notam
constituit, proprie Ecclesiam vel societatem respicit ac
proinde ordinis publici et notorii esse debet, ut conditio
notæ requirit. Concil. Vatie6, notam apostolicitatis tan­
quam « invictam stabilitatem » proclamat, stabilitatem sc.
in ordine Ecclesiæ vel societatis.
V. De ordine et connexione quatuor naturum. — a) Per
respectum ad Ecclesiam, nota unitatis est maxime funda­
mentalis et aliænotæ aliquid super ipsam superaddunt. Nota

1.
2.
3.
I.
Γ».
ti.

C. Faust., xxviii, 2.
Ep. CCXXXII, 3.
C. Faust., xxiii, 5.
De Consensu evang., I, ι, I.
Ep. XL1II, 3, 7.
Denz., 1794.

enim unitatis Ecclesiam Christi proprie ut unam societatem
et unicam viam salutis ostendit ; nota catholicitatis hoc
superaddit quod illa Christi Ecclesia per omnes partes
terræ emanabit ; nota sanctitatis superaddit quod illa una
et universalis Ecclesia in terra fructus uberes sanctitatis
afferet ; nota denique apostolicitatis adiungit quod illa
societas catholica et sanctifica per successionem legitimam
continuabitur.
b) Sub ratione nolæ, unitas est maxime manifesta et
obvia adeoque maxime nota ; sanctitas Ecclesiam maxime
tanquam instituai divinum et instrumentum salutiferum
demonstrat ; catholicitas vim et efficaciam divinam Eccle­
siæ manifestat ; apostolicitas denique originem divinam
Ecclesiæ indicat.
c) Quantum ad cognitionem notæ, nota unitatis facillime
cognosci potest, utpote quia agitur de facto sociali, quasi
ante oculos posito,· unde etiam sub hac ratione primo loco
ponitur ; nota sanctitatis iam difficilius cognoscitur, ut­
pote quia factum magis spirituale importat, sive sanctita­
tem ipsam sive charismata, ut testimonia divina sanctita­
tis ; nota catholicitatis tertio loco ponitur, quia unitatem
subaudit atque variationes relativas admittit, utpote suc­
cessu temporis crescens, imino aliquando diminutionem
admittens ; nota apostolicitatis ultimo loco ponitur, quia
eius cognitio conceptum quondam iuridicum, sc. succes­
sionis, supponit, ita ut minus per modum facti obvii
manifesta sit1.

1. Alium ordinem notarum et proprietatum A. de PouLPiguET
(L'Église catholique, Paris, 1923) ingeniose proponit. Ct. simul
notes criticas P. A. Gardeil, in Kevue des sc· ph. et théoi.,
1923, 341-343.

SECTIO QUARTA
De Ecclesia cui notie veræ Ecclesiæ Christi competunt

Expositis notis quæ ex voluntate et promissione Christi
Ecclesiæ suæ necessario competunt, ulterius quæritur qua
ratione huiusmodi notæ Ecclesiæ catholicæ conveniant
ac in aliis ecclesiis deficiant. Huiusmodi inquisitio non
tantum est apologetica, ut sc. ostendatur et defendatur
veritas Ecclesiæ catholicæ, sed simul naturam concretam
Ecclesiæ catholicæ magis manifestabit. Unde in quatuor
articulis ostendemus, notas Ecclesiæ Christi convenire
Ecclesiæ catholico-romanæ, in duobus sequentibus articu­
lis, eas in ecclesiis protestanticis et schismaticis deesse1.

ARTICULUS VIGESIMUS TERTIUS

Thesis : Unitatis nota Ecclesiæ catholicæ competit

1. Prob. — 1. Est factum publicum, generaliter ad­
missum ac recognitum, Ecclesiam Romanam, generaliter
loquendo, esse unam societatem vel Ecclesiam : ita enim
omnes de Ecclesia Romana loquuntur, sc. ut de una
societate ab aliis distincta.
2. Similiter est factum publicum, Ecclesiam Romanam
esse unam, unitate fidei, cultus et regiminis.
a) Unitas fidei in Ecclesia Romana patet tum ex uni­
tate symbolorum, tum ex unitate regulæ fidei, i. e. ex
auctoritate infallibili Romani Pontificis in definiendis
dogmatibus, in Ecclesia catholica ab omnibus admissa,
Ium denique ex facto publico quod in Ecclesia eadem dogI Cum facta quæ in articulis sequentibus adducentur, sint
luctu publica et notoria, a fontibus indicandis abstinebimus.

rnata creduntur : per quod catholici quam maxime ab
aliis distinguuntur.
b) Unitas callus non minus manifesta est. Sequitur
enim necessario unitatem fidei, quæ principaliter est de
cultu Dei et de mediis sanctificationis hominum. Ita fac­
tum iterum publicum est, in universa Ecclesia Romana
iisdem mediis Deum coli, iisdem mediis homines sanctificari,
ut præsertim per receptionem eorundem sacramentorum,
per exercitium bonorum operum, per assistentiam in
sacrificio inissæ etc.
c) Unitas regiminis vel maxime patet. Nam habetur
unum caput, sc. Romanus Pontifex, cui omnes subduntur
et subesse tenentur.
3. Unitas quæ in Ecclesia Romana repentur, ad con­
stitutionem ipsius pertinet, ita ut sit vera eius proprietas.
Unitas fidei est lex fundamentalis Ecclesiæ Romanæ,
sicut et auctoritas Conciliorum generalium, episcopatus
per orbem diffusi et maxime Romani Pontificis. Similiter
unitas cultus, sc. in cultu Dei et in mediis sanctificis,
non est aliquid Ecclesiæ accidentale vel ab extrinseco
proveniens, sed ipsam Ecclesiam constituit ac ab aliis di­
stinguit, et denique ex ipsa unitate fidei resultat. Idem
dicendum est de unitate regiminis.
4. Unitas Ecclesiæ Romanæ est facium supernalurale
(charisma) excedens causas naturales, i. e. miraculum divi­
nitus patratum. In qua re attendendum est quod non
agitur de qualicunque unitate, ut e. g. pure externa vel
mechanica, sed agitur de unitate interna simul et externa1,
in rebus fidei, circa quæstiones altissimas et maxime fun­
damentales, agitur de unitate cultus, i. e. de unitate homi­
num in appetendis bonis, circa finem ultimum, de deter­
minatione totius vitæ humanæ, externæ et internæ, agitur
denique de unitate regiminis, i. e. de subiectione practica
1. Protestantes et alii communiter unitatem tantum externam,
iuridicam et pure humanam considerant, ut Harnack in suo effato :
« Die rômische Kirche ist das ailumfassendste und gewaltigste,
das komplizierteste und doch am meisten einheitliche Gebilde,
welches die Geschichte, soweit wir sie kennen, hervorgebracht hat. »
Wesen des Christenlums, xiv. Vortrag.

sub auctoritate hominum determinatorum, et quidem in
rebus et negotiis hominibus difficilibus et onerosis.
lamvero huiusmodi unitas absque speciali Dei auxilio
servari non potest, vel causæ naturales ad eam explican­
dam non sufficiunt. Uti enim tota historia et ipsa conditio
rerum nos edocet, homines in quæstionibus altioribus et
difficilioribus quam facillime in diversas sententias abeunt,
in colendo Deo quam maxime dividuntur (ut patet ex
diversitate religionum), onus subiectionis sub aliena pote­
state in rebus intimis et difficilibus quam maxime abiicere conantur (inde tot defectus a religione Christiana et
catholica). Accedunt causæ particulares, ut diversitas tem­
porum et nationum, characteris, scientiæ, culturæ singu­
larum nationum. lamvero Ecclesia catholica per XIX
sæcula numerum ingentem hominum et populorum diver­
sissimi characteris, indolis, linguæ et culturæ in unitate
fidei, cultus et vitæ religiosæ adunavit et conservavit.
Quot pericula unitatis Ecclesia successu temporum supe­
ravit ! Ex his omnibus manifeste sequitur, unitatem et
stabilitatem Ecclesiæ catholicæ per tot sæcula et in tot
periculis esse effectum supernaturalem.
Deinde secundum conceptum Christianum fides ipsa,
cultus divinus et subiectio sub auctoritate a Christo con­
stituta est donum Dei, actus supernaturalis, ita ut intrin­
sece operatio gratiæ divinæ præsupponatur : unitas igitur
in fide, cultu et regimine intrinsece est res vel effectus
supernaturalis.
Unitas Ecclesiæ Romanæ merito ut nota maxime evidens
censetur atque nostris temporibus in dies magis effulget1.

11. Obiectiones. — Licet unitas Ecclesiæ catholicæ objec­
tive sit manifesta, plures tamen difficultates obiciiuntur.
I. Plures theologi tenent unitatem esse notam tantum negati­
vam, quia « nihil iam prorsus inesl tali unitati quod per se vel
ex natura rei non possit inveniri in secta quoque haeretica vel
schismatica. »
Attamen contrarium ex dictis sufficienter patet. Aliqua quidem
unitas etiam in ecclesia a Christo aliena reperiri poterit, non vero
unitas Ecclesiæ, unitas in fide, cultu et regimine, sicut et de facto
in nulla reperitur. Huiusmodi enim unitas excedit facultatem hu­
manam et contrariatur inclinationibus et tendentiis hominum.

Ob. 1. Primo tempore Ecclesiæ non pauci, saltem iudæo- ι
christiani, legem mosaicam observabant, aliis, ut præser­
tim Apostolo Paulo, reclamantibus ; ergo unitas legis et
cultus deerat.
Besp. Non obstante observatione legis mosaicæ ex parte
quorundam, tamen Ecclesia de facto fuit una et distincta
a synagoga. Nam « qui receperunt sermonem eius (sc.
Petri), baptizati sunt... Erant autem perseverantes in
doctrina apostolorum et communicatione fractione panis
et orationibus » (Ac/., n, 42; cf. i, 14; n, 46). Similiter.
Paulus cum Petro communicabat.
Nec deficiebat principium, unitatis infide et cultu, nempe
doctrina et auctoritas Apostolorum quam omnes tene­
bant. Inde baptismum receperunt, Eucharistiam celebrave­
runt ac in Christum ut salvatorem speraverunt. Quodsi
circa legalia, præsertim circa observationem circumcisio­
nis, duplex erat sententia, remansit tamen unitas ratione
auctoritatis apostolicæ recognitæ. Unde etiam quæstio
exorta diiudicata et soluta fuit per auctoritatem Petri
et Concilii Apostolici Hierosolymitanæ (Ac/., c. xv).
Quæstio igitur de circumcisione fuit controversia sicut
controversiæ postmodum in Ecclesia exortæ : quæ sc. in
societate esse possunt, salva unitate.
Causam denique huiusmodi quæstionis optime explicat
S. Thomas, I, II, q. cui, a. 4, distinguens cum S. Augustino
(ep. 40) tria tempora : « Unum quidem ante Christi passio­
nem, in quo legalia neque erant mortifera neque mortua ;
aliud autem post tempus Evangelii divulgati, in quo lega­
lia sunt mortua et mortifera ; tertium autem est tempus
medium, sc. a passione Christi usque ad divulgationem
Evangelii, in quo legalia quidem fuerunt mortua, quia
neque vim aliquam habebant neque aliquis ea observare
tenebatur, non tamen fuerunt mortifera, quia illi qui con­
versi erant ad Christum ex Judæis, poterant illa legalia
licite observare, dummodo non sic ponerent spem in eis
quod ea reputarent sibi necessaria ad salutem, quasi sine
legalibus fides Christi iustificare non posset. His autem qui
convertebantur ex gentilitate ad Christum, non inerat
causa ut ea observarent... Ideo autem noluit Spiritus S.
ut statim inhiberetur his qui ex Judæis convertebantur,

observatio legalium, sicut inhibebatur his qui ex Genti­
libus convertebantur, gentilitatis ritus, ut quædam diffe■ rentia inter hos ritus ostenderetur : nam gentilitatis ritus
repudiabatur tanquam omnino illicitus et a Deo semper
' prohibitus : ritus autem legis cessabat tanquam impletus
j per Christi passionem, utpote a Deo in figuram Christi
institutus. » Hæc ille.
'
Ob. 2. Unitas Ecclesiæ Romanæ præsertim ex primatu
Romani Pontificis probatur. Atqui in primo et secundo
sæculo potestas Romani Pont, nondum erat ita effectiva
sicut hodie. Ergo illo saltem in tempore unitas non habe­
batur, sed potius unio quædam ecclesiarum independentium.
Besp. Licet tribus primis sæculis Romani Pontifices
potestatem suam eadem mensura ac hodie non applicassent atque ex hac parte unitas Ecclesiæ fuisset minus con­
spicua quam hodie, tamen aliunde satis erat conspicua.
Primo enim ipsi Christiani unam Ecclesiam proclamabant,
sicut de reliquo vel ipsi pagani nonnisi unam Ecclesiam
catholicam cognoscebant ; unde omnes ecclesiæ particu­
lares ut partes unius Ecclesiæ Christi1 et catholicæ consi­
derabantur atque inter se communicabant, ita ut unus­
quisque fidelis alicuius ecclesiæ catholicæ in aliis ecclesiis
ut membrum legitimum ad sacramenta et alia munera
ecclesiastica admitteretur. Secundo eadem fides apud omnes
ut necessaria tenebatur. Tertio idem ius et eadem potestas
presbyterorum et episcoporum ubique valebat ; specialiter
data occasione unio cum Romano Pontifice tanquam neces­
saria admittebatur : quæ omnia sunt signa et rationes
constitutive unius Ecclesiæ. Doctrinam huius unitatis
Cyprianus clare exhibet. Primatum Petri nondum perfecte
cognoscens, tamen primatum Petri tanquam signum et
rationem unitatis Ecclesiæ adducit : « Super unum (Domi­
nus) ædificat Ecclesiam..., ut unitatem manifestaret,
1. Inde maxime differentia inter constitutionem Ecclesiæ sæc. π
el ecclesiarum schismaticarum Orientis apparet. Nam in Ecclesia
antiqua nulla Ecclesia particularis præter Ecclesiam Romanam
erat independens vel autocephala ; in schismate vero photiano
plures sunt ecclesiæ independentes vel autocephalæ, sc. ecclesiæ
singularum nationum.

unitatis eiusdem originem ab uno incipientem sua auctori­
tate disposuit... Exordium ab unitate proficiscitur, ut
Ecclesia monstretur. Quam unitatem tenere firmiter et
vindicare debemus, maxime episcopi qui in Ecclesia prae­
sidemus, ut episcopatum quoque ipsum unum atque indi­
visum probemus... Episcopatus unus est, cuius a singulis
in solidum pars tenetur1... »
Ob. 3. ex schismale occidentali petitur. Argumentum
sic formatur : Schisma tollit unitatem ecclesiæ ; atqui in
Ecclesia Romana fuit schisma (1378-1419) ; ergo tunc, et
per consequens et nunc, non fuit vera Ecclesia Christi.
Resp. Ad Maio. Schisma formale tollit unitatem, conc. ;
schisma material - tollit unitatem, nego.
Atqui in Ecclesia Romana fuit schisma, dist. : formale
nego ; materiale, conc. Inde negatur consequens et conse­
quentia.
x
Explic. Schisma est scissio, divisio vel separatio quædam
in Ecclesia. Quæ scissio dupliciter accidere potest : uno·
modo proprie et formaliter inquantum sc. quidam se ab
unitate Ecclesiæ separare intendunt ; alio modo materia­
liter, inquantum quidam, manente intentione unitatis cum
Ecclesia servandæ, de facto ex alio quodam motivo ab
unitate sese separant. < Et ideo proprie (et formaliter)
schismatici dicuntur, qui propria sponte et intentione
se ab unitate Eciclesiæ separant1
2. » « Ecclesiæ autem unitas »
ut continuat s. Doctor, « in duobus attenditur, sc. in con­
nexione membrorum Ecclesiæ ad invicem seu communica­
tione... et iterum in ordine omnium membrorum Ecclesiæ
ad unum caput... Hoc autem caput ipse est Christus cuius
vicem in Ecclesia gerit summus Pontifex. Et ideo schi­
smatici (i. e. formaliter et proprie) dicuntur qui subesse
renuunt summo Pontifici et qui membris Ecclesiæ ei subiectis communicare recusant » (1. c.). Eandem definitionem
C. I. C. iisdem verbis exhibet : Can. 1325, § 2.
Iamvero, quale fuit schisma occidentale, formale aut
materiale ? Certe non formale et proprium ; nam nemo se
ab unitate Ecclesiæ separare intendebat, nemo Romano1. De unilate eccl. calli., c. iv, s.
2. 'S. Th., IIa IIae, q. xxxix, a. 1.

Pontifici, sc. qui vere et certo summus Pontifex esset,
, subesse renuit, nemo veris membris Ecclesiæ communica­
tionem denegare intendebat : e centra omnes necess tatem
i et voluntatem proclamabant tum sublectionis sub summo
Pontifice tum unionis cum aliis membris Ecclesiæ. Schi­
sma igitur fuit materiale, non vero formale. Id quod adhuc
/magis apparet ex comparatione schismatis occidentalis
i ad schisma græcum : Græci R. Pontifici subesse recusabant,
Occidentales subesse profitebantur ; Græci vel ius R. Pon­
tificis negabant, Occidentales potestatem Rom. Pontificis
tanquam a Christo acceptam profitebantur ; Græci cum
Latinis communicare simpliciter recusabant, Occidentales
utriusque factionis vel « obædientiæ » de facto quidem in­
ter se non communicabant, tamen iterum communicare
parati erant, remota causa schismatis-sicut et de facto
unio postea facta est.
Huiusmodi schisma materiale unitatem Ecclesiæ quidem
minuit atque perturbavit, non tamen destruxit. Talis enim
scissio in quacumque societate accidere potest quin unitas
societatis pereat ; quoties in regnis civilibus ab adversis
factionibus duplex vel triplex princeps vel imperator fuit »
creatus, ut in imperio Romano temporis ant qui et medii
ævi, salva tamen unitate imperii ? Ita in Ecclesia Romana
quæstio non erat de unitate Ecclesiæ, sed de persona legi­
time in summum Pontificem electa : id quod in responso
ad subsumptiones magis apparebit.
Subsumitur : Duplex vel triplex caput tollit unitatem
societatis ; atqui tempore schismatis occidentalis duplex
et triplex fuit caput in Ecclesia Romana. Ergo actum erat
de unitate Ecclesiæ.
Ftesp. Dist. maior. : Multiplex caput unitatem societatis
tollit, si multiplex caput de iure admittitur, conc. ; si de
facto tantum habetur, propter sententiam diversam de
persona legitime in caput electa, ita tamen ut de iure
unum tantum caput admittatur, nego.
Contradistinguitur minor : in Ecclesia Hoinana multiplex
fuit caput de iure, nego ; de facto, ex ratione adducta,
conc; Inde negatur consequens et consequentia.
Explic. Certe una societas non habetur ubi plura sunt
capita de iure et ad invicem independentia et sibi opposita :

I

"206

CAP. III. — DE NOTIS ECCLESIÆ

ut patet. Potest tamen in aliqua societate, salva unitate
sociali, oriri disceptatio de persona legitime electa. Et
ita fuit in Ecclesia tempore schismatis occidentalis. Omnes
enim tenebant, in Ecclesia de iure nonnisi unum esse caput, |
disceptatio autem fuit unice, quænam ex personis electis 1
verum caput esset. Conditio propria Ecclesiae illius tem­
poris iterum apparet ex comparatione cum conditione
ecclesiarum græcarum et protestantium : ecclesiæ græcæ
schismaticæ habent de iure plura capita suprema et ad
invicem independentia et sibi opposita vel se ad invivem
excludentia ; similiter ecclesiæ protestanticæ : in Ecclesia
vero Romana unum tantum caput de iure admittebatur ;
in ecclesiis schismaticis quidam episcopi, qui antea episcopi
particulares tantum erant, in caput independens Eccle­
siarum suarum sese erigebant, in ecclesia Romana nullus
episcopus, excepto episcopo Romano, tanquam caput
independens alicuius Ecclesiæ reputabatur. Inde iterum con­
cluditur : tempore schismatis occidentalis unitas Ecclesiæ
Romanæ diminuta et turbata fuit, non vero destructa.
Denique subsurnilur : Quidquid est de natura schismat is
« occidentalis, tamen aderat scissio et divisio ac proinde
unitas defecerat.
Resp. Aderat scissio et divisio hominum, et quidem dolorissima atque pericolosissima pro unitate Ecclesiæ, non
vero aderat divisio Ecclesiæ ut est societas vel ecclesia.
Neque Christus promiserat, nullam unquam in Ecclesia
sua fore scissionem vel divisionem, sed id tantum promisit,
ut Ecclesia sua nequidem in maximis perturbationibus
animorum unitatem socialem iam perderet. Quæ promis­
sio Christi præeise in schismate o< cidentali impleta est,
cum non obstante maximo schismatis formalis periculo
taincn unitas Ecclesiæ servata fuit ac denique schisma
superatum. In quo etiam vis intrinseca Ecclesiæ catholicæ
ad unitatem servandam apparet.
Ob. 4. Controversiæ de quæstionibus fidei unitatem fidei
tollunt ; atqui in Ecclesia' Romana multiplices extiterunt
et adhuc extant controversiæ fidei, ut inter Thomistas,
Molinistas et Scotistas. Ergo unitas fidei in Ecclesia
Romana deficit.
Resp. Hæc obiectio in qua Protestantes maxime instant,

facile solvitur. Unitas enim fidei tollitur, si nulla habetur
fides determinata, si nullum habetur principium quo con­
troversiæ de veritatibus fidei exortæ auctoritative et defi­
nitive determinentur, ita ut omnes huic definitioni sese sub­
mittere teneantur ; unitas fidei vero non tollitur per con­
troversias quæ supposita fide communi et definita et cum
subordinatione sub regula fidei communi extant.
Atque ita res se habet in Ecclesia Romana. Primo enim
habetur fides communis ad quam omnes tenentur, sc.
fides in symbola et definitiones sollemnes vel ex cathedra
et in ea quæ per magisterium ordinarium Ecclesiæ tanquam
credenda proponuntur (Cone. Vai., Sess. III, c. m. Denz.,
1792). Inde secundo habetur in Ecclesia Romana princi­
pium vel auctoritas qua quæstiones fidei auctoritative et
definitive solvantur, et cui omnes sese submittere tenentur
atque se submittunt.
Hisce præsuppositis, controversiæ theologicæ unitatem
Ecclesiæ non offendunt, sicut nec in societate civili, præsupposita lege communi et auctoritate legislative et iudiciali, controversiæ de legibus ferendis vel interpretandis
unitatem tollunt. In protestantisme vero, ut videbimus,
neque fides communis ac definita adest neque extat auc­
toritas quæ quæstiones fidei auctoritative et definitive
determinare valeat. Denique vox « controversiæ » apud
catholicos et protestanticos alium et alium habet sensum :
apud catholicos controversiæ quæstionem important, utrum
aliqua doctrina sit revelata et ad credendum proposita
adeoque utrum sit credenda ; apud Protestantes contro­
versiæ quæstionem important quænam doctrinæ arbitrio
fidelium credendæ relinqui possint, etiamsi sint revelatæ.
Ob.5. Unitas fidei importat ut omnes fideles lolum Evan­
gelium fide teneant ; atqui hoc est impossibile, cum non
omnes fideles omnes doctrinas revelatas noverint atque
de quibusdam doctrinis vel theologi disputent, utrum sc.
sint revelatæ et in quonam sensu. Ergo vel in Ecclesia
Komana unitas fidei deest.
Resp. Unitas fidei importat ut omnes doctrinæ revelatæ
ab omnibus credantur fide sive explicita sive implicita,
non vero ut omnia revelata ab omnibus fide explicita
credantur.

Itaque concedimus (uti etiam in argumentis diximus)
totum Evangelium ab omnibus esse tenendum, et quidem
fide. Potest tamen aliqua doctrina credi duplici modo : vel
explicite, inquantum in se cognoscitur et creditur, vel impliciie inquantum in alia doctrina explicite, i. e. in se,
cognita et credita, creditur. Id quod fit in Ecclesia Romana.
Plures enim doctrinæ et principales ab omnibus in se co­
gnoscuntur adeoque explicite creduntur, aliæ vero in alia
doctrina' explicite credita creduntur adeoque implicite.
Protestantes quidem hanc doctrinam de fide implicita
quam maxime abhorrent atque damnant, duce Luthero
et Calvino : attamen ex ignorantia et perversione doctrinæ
catholicæ. Putant enim Protestantes fidem implicitam nul­
lam esse fidem sed tantum subiectionem cæcam quandam et
mere juridicam sub auctoritate Ecclesiæ et maxime Romani
Pontificis. Id quod est falsissimum. Fides enim implicita
veram fidem theologicam importat nec alia fides est fides
explicita et explicita, sed eadem fides ; tantum aliqua
veritas alio el alio modo creditur, se. sive directe in se, sive
indirecte in alio credito. Multipliciter autem aliqua veritas
in alia credita implicite credi potest, sc. a) in alio credito
in quo aliqua veritas implicite continetur, ut dogma de
unione hypostatica in verbo evangelico « Verbum caro
factum est » implicite continetur ; 6) in auctoritate Dei
revelantis credita : ita qui credit in revelationem Dei, simul
et implicite omnia credit quæ Deus revelavit ; c) in auc­
toritate Ecclesiæ credita : ita qui credit Ecclesiam esse fidei
regulam infallibilem, implicite omnia credit quæ Ecclesia
ad credendum proponit1.
Ob. 6. ex diversitate liturgiarum quæ in Ecclesia catho­
lica habentur, petitur : at immerito. Omnes enim liturgiæ
Ecclesiæ catholiea:, non obstante multiformitate cæremoniarum, unam tamen fidem exprimunt, eadem sacramenta,
idem sacrificum missa· celebrant. Varietas et multiformi­
tas rituum potius vigorem fructiferum unitatis catholicæ
demonstrant1
2.
1. Cf. opus nostrum Fides implicita, Ratisbonæ 1922, et Intro­
ductio in hist, dogmatum, art. 10.
2. Integritatis causa sententiam quorundam refero qui putant,
actum esse de unitate « catholicismi » quia romano-catholici, græco-

ART. XXIII. — NOTA UNITATIS COMPETIT ECCLESIÆ CATHOLICÆ
f

209

III. Corollarium. — Itaque Ecclesiæunitas minime quandam absolutam uniformitatem importat, sed e contra
multiformas partes, varias functiones ac multiplices diffe­
rentias in unum colligit : ad modum quo corpus, licet sit
unum corpus et unus organismus, multiplicia, varia ac dif­
ferentia organa cum functionibus proportionatis habet,
vel ad modum societatis civilis, quæ, licet sit una respu­
blica vel regnum unum, varietatem maximam admittit.
Quam unitatem Ecclesiæ Cyprianus eleganti compara­
tione sic illustrat :
« Ecclesia una est quæ in multitudinem latius incre­
mento fecunditatis extenditur. Quomodo solis multi
radii sed lumen unum, et rami arboris multi sed robur
unum tenaci radice fundatum, et cum de fonte uno rivi
plurimi defluunt, numerositas licet diffusa videatur exun­
dantis copiæ largitate, unitas tamen servatur in origine...
Sic et Ecclesia Domini luce perfusa per orbem totum radios
suos prorrigit : unum tamen lumen est quod ubique diffun­
ditur, nec unitas corporis separatur. Ramos suos in uni­
versum terram copia ubertatis extendit, profluentes lar­
giter rivos latius pandit : unum tamen caput est et origo
una et una mater fecunditatis successibus copiosa : illius
fcetu nascimur, illius lacte nutrimur, spiritu eius anima­
mur1. »

catholici et vetero-catholici distinguuntur. At quid nobis de
nominibus. Nos enim nil aliud tenemus et defendimus nisi unita­
tem Ecclesiæ romano-catholicæ.
1. De cath. Eccl. unitate, c. v.

ARTICULUS VIGESIMUS QUARTUS

Thesis : Nota sanctitatis Ecclesiæ catholicæ competit

1. Prob. — Nota sanctitatis vim et efficaciam Eccle­
siæ sanctificam eamque miraculis comprobatam importat.
Atqui huiusmodi vis et efficacia sanctifica Ecclesiæ catho­
licæ manifeste competit. Ergo. Maior est definitio notæ
sanctitatis. Minor probatur : A) generaliter ; B) per partes ;
C) ■quantum ad charismata.
a) Facia generalia. — 1. Vis et efficacia sanctifica illi
Ecclesiæ convenit per quam fides Christi, vita secundum
mandata Christi atque generaliter religio Christiana per
orbem terræ est diffusa. Atqui fides in Christum, vita
secundum mandata Christi et generaliter religio christiana
per Ecclesiam catholicam in orbe terrarum est diffusa.
Ergo.
Maior facile patet christiano. Fides enim in Christum,
vita secundum mandata Christi et generaliter religio chritiana sunt effectus intrinsece supernaturalis : neque fides
esse potest absque auxilio gratiæ Dei neque mandata Dei
et Christi sine audiutorio Christi observantur ac denique
ipsa religio Christi est effectus sanctificus. Id quod nullus
negare poterit qui in Christum tanquam salvatorem credit,
qui religionem christianam tanquam viam salutis tenet vel
denique adhuc vere christianus est. Unde in illa societate
vel Ecclesia per quam fides Christi in cordibus hominum
est diffusa, per quam populi ad vitam christianam sunt
adducti et per quam generaliter religio christiana in terris
est constituta, manifeste virtus Christi salvifica operatur
vel vis et efficacia sanctifica manifeste apparet.
Minor vero est factum ita obvium et conspicuum ut a
nemine prudenter negari poterit. Teste enim historia, fides
in Christum, prima et fundamentalis conditio salutis et sanc­
titatis christianæ, per Ecclesiam catholicam est diffusa.
Neque adduci poterit vel unus populus alicuius momenti

qui fidem christianam per Ecclesiam catholicam non acce­
perit , sive directe sive indirecte.
Per Ecclesiam enim catholicam facti sunt christiani
populi græci et latini et germanici Europæ, per illam facta
est conversio gentium Asiæ et Africæ inquantum iam ad
fidem Christi pervenerunt. Etiam illi populi qui postmodum
in schisma vel hæresim inciderunt, fidem in Christum ab
Ecclesia catholica primitus acceperant ac illi debent. Quodsi
aliqui populi schismatici vel hæretici postmodum in magnum
numerum creverunt, nonnisi hæreditatem ab Ecclesia
acceptam, attamen diminutam et corruptam, continua­
verunt et propagaverunt quin tamen alios populos ad fidem
Christi converterent.
Itaque opus Dei maximum quod est conversio mundi ad
fidem et vitam et religionem Christi, est proprius effectus
Ecclesiæ catholicæ, i. e. ipse Deus per Ecclesiam catholicam
huiusmodi opus operatus est : in quo tum vis sanctifica
Ecclesiæ catholicæ tum testimonium divinum pro veritate
ipsius manifeste apparet.
2. Vis et efficacia sanctifica illi Ecclesiæ competit quæ
succedentibus sæculis fidem et vitam et religionem chri­
stianam efficaciter defendit, tuetur ac auget. Atqui hoc
Ecclesia catholica præstitit. Ergo.
Maior iterum christiano facile patet. Sicut enim conversio
populorum ad fidem, ad vitam et religionem christianam
est effectus sanctificus, ita simul conservatio fidei et reli­
gionis Christi.
Minor iterum factum publicum enuntiat. Ad fidem chri­
stianam fundamentaliter pertinet fides in Deum unum et
creatorem, in divinitatem Christi, in vitam supernaturalem,
procedentem a Spiritu Sancto. Atqui omnia huiusmodi
capita per Ecclesiam catholicam efficaciter salvata fue­
runt : fides in unum Deum contra paganos, fides in Deum
creatorem contra philosophos et Gnosticos, fides in Chri­
stum Deum contra Arianos et Nestorianos, fides in vitam
supernaturalem contra Pelagianos, naturalistas, rationali­
stes, etc. Nostris diebus præsertim rationalismus, indifferentismus et naturalismus periculum fidei constituunt —
contra quos errores sola Ecclesia catholica strenno et effi­
caciter pugnat. Dum e. g. protestantismus rationalistas,

indifferentes, et naturalistas in sinu suo complectitur, sola
Ecclesia catholica huiusmodi homines nunquam tanquam
suos agnovit, vel admisit. Ita et nostris diebus, fatentibus
vel ipsis adversariis, Ecclesia catholica est tutamen fir­
missimum fidei christianæ.
Similiter Ecclesia catholica succedentibus temporibus
uilam Christianam efficaciter tuebatur. Per Ecclesiam
catholicam mens populorum, contra tendentiam natura­
lem in res sensibiles et præsentes, in bona spiritualia et
futura erigebatur et materialismus moralis superabatur :
per Ecclesiam catholicam vita secundum mandata et
doctrinam christianam conservabatur, præsertim castitas
in honore et praxi remanebat ; per Ecclesiam catholicam
sanctitas matrimonii contra usus et persuasiones populares
et contra libidines principum salvabatur ; per Ecclesiam
catholicam independentia religionis et Ecclesiæ contra
imperatores veteris imperii romani et græci, contra impera­
tores imperii romani medii ævi, contra reges et imperatores
Germaniae, Galliæ, Hispaniae efficaciter defendebatur ac
denique exercitium omnium virtutum christianarum pro­
movebatur1.
3. Denique vis et efficacia sanctifica Ecclesiæ catholicae
nostris diebus per modum facti publici manifesta est.
In Ecclesia enim catholica caque sola fides viget in omnes
veritates quæ Christiana; vocantur et sunt, dum extra
ipsam fides quasi totaliter defecit atque incredulitati aper­
ta;, indifferent ismo vd host ilii ali positiva.; contra nomen
christianum cessit., in Ecclesia catholica fides non tantum
in cordibus hominum lal it at, sed in vitam et praxim transit.
In Ecclesia catholica spes conia hominum ad beatitudinem
æternam et bona spiritualia et. æterna appetenda erigit
adeoque vit a vere supernal oralis ducitur, dum extra ipsam
naturalisions putidus in dies magis increscit. Caritas in
Deum et proximum, mandatum principale Domini, exerce­
tur per sanctificationem vita; quotidianæ, privatæ et fami­
liaris, per sanctificationem laboris tum manualis tum intel­
lectualis, dum alibi vita quotidiana, familia, labor tantum
sub ratione honestatis cuiusdam civilis vel humanæ, sub
1. Gf. Leonis XIII, Encyclicam Arcanum diuinæ sapientiæ.

ratione obligationis individuae, socialis vel culturæ consi­
deranter; simul caritas apparet in exercitio conscientiosa
omnium virtutum, etiam in occulto et magnis cum sacrifi­
ciis, utpote ex intentione honorandi Deum et observandi
eius praecepta ; denique caritas apparet in dolore de pec­
catis, in proposito emendationis et in exhibitione satis­
factionis dum alibi peccata vel non sentiuntur, sc. ut
offensa Dei, vel non timentur. Ita generaliter constat, in
Ecclesia catholica extare exercitium omnium virtutum,
non ex motivis tantum naturalibus vel terrenis sed simul
ex motivis supernaturalibus, propter Deum et Christum.
Id quod certe non hoc sensu constat ac si omnes catholici
vitam vere supernaturalem ducerent, sed hoc sensu quod
in Ecclesia catholica vita supernaturalis multorum mani­
festis indiciis extet, sc. tanquam fructus et argumentum
v irtutis et efficaciæ sanctificæ Ecclesiæ ipsius.
Itaque generale constat factum, per Ecclesiam catholi­
cam fidem ac religionem christianam in mundo esse propa­
gatam, conservatam ac hucusque effectam : id quod est
tum argumentum virtutis sanctificæ Ecclesiæ catholicæ
tum testimonium divinum pro veritate ipsius.
B. Facia particularia. — Nec minus obvie constat
sanctitas, a) doctrinæ, b) cultus, c) regiminis, d) membro­
rum Ecclesiæ catholicæ.
α) Doctrina Ecclesiæ esi sanctifica. — Sanctitas, uti
supra vidimus, vitam secundum Dei voluntatem et Deo
placitam”importat, « per quam sc. mens hominis seipsam
et suos actus applicat Deo » (II, II, q. lxxxi, a. 8). lamvero
per doctrinam catholicam homo ad huiusmodi sanctitatem
dirigitur. In huius confirmationem tota doctrina catho­
lica adduci potest. Generales tamen tantum lineas propo­
namus.
Doctrina dogmatica ostendit Deum tanquam principium
et finem ultimum hominis : ex quo Deo debetur honor,
obædientia, dilectio ; tenet incarnationem Dei et redemp­
tionem hominum per passionem Christi et salutem per
gratiam et merita Christi : ex quo homo adhuc magis Deum
cognoscit (cf. S. Thomas, Contra Gent., iv, 40) et magis
ad eius amorem et servitium excitatur. Doctrina catholica
ostendit sortem finalem hominum, infernum, purgatorium,

cœlinn : ex quo tum timor sanctus Dei, tum zelus et fer­
vor in evitandis peccatis et virtutibus exercendis promo­
vetur, tum gratus amor in Deum excitatur.
Doctrina catholica moralis officia erga Deum, proximum
et seipsum edocet, nec passionibus hominum cedit, neque
naturam mutilat neque Deum negligit ; ordinem natu­
ralem etsupernaturalem fcedere mirabili sociat; mandatum
primum Domini quam maxime inculcat et consequentia
strenua applicat ; exercitium virtutum non tam uti iugum odiosum quam ut viam desiderabilem salutis, per­
fectionis et pacis proponit ; difficultates sanctitatis acquirendæ non dissimulat, tamen remedia et auxilia oppor­
tuna largiter indicat ; scelus peccati non excusat ac inde
vias peccati et vitandi et emendandi et delendi edocet
et imponit ; hominibus conditionis cuiuscunque est dux
fidus et promptus ; denique ut uno verbo dicam : talis
est doctrina moralis catholica ut quisquis inquantum eam
tenuerit, intantum melior fiat, peioretur autem inquantuin ab ea abscesserit : id quod tum experientia propria
uniuscuiusque tum historia humanitatis comprobat1.
b) Vis sanctifica cultus catholici. — Cultus catholicus
principaliter per sacramenta, sacrificium missæ et per
opera pietatis præsentatur : quæ omnia prout in Ecclesia
catholica exercentur, magnam vim sanctificam demon­
strant.
Primo sacramenta. Cuncta sacramenta generaliter ad
sanctificationem hominis ordinantur, conditiones plures
in recipiendis præexigunt quæ ad sanctificationem dis­
ponunt, secundum præeeptum Ecclesiæ summa cum devo­
tione sunt re< ipienda et administ randa, recepta obligatio­
nem multiplicem sanctitatis practicandæ imponunt ac,
uti experientia probat., homines de fac,to meliorant. Id
quod facile etiam in particulari apparet. Baptismus homini
obligationem imponit ul operibus satanæ et mundi renun­
tiet, ut promittat modo christiano vivere, ut subditus fiat
legibus sanctificis Ecclesiæ : qualis sit effectus baptismi
olim maxime in paganis et Judæis a<i fidem conversis
apparebat, attamen et hodie in conversione protestantium
1. Cf. A. Weiss, O. P., Apologie des Chrislentums.

et aliorum. Per confirmationem homo fit miles Christi.
Eucharistiam catholicus suscipit, expurgato prius animo
a peccatis mortalibus et remoto, quantum possibile, etiam
peccato veniali ; suscipit autem eam ut Christus honore­
tur, ut memoria passionis eius recolatur, ut mens implea­
tur gratia et Deo uniatur, ut totus homo contra tentationum
pericula roboretur et ad virtutes exercendas confortetur.
In sacramento pœnitentiæ præexigitur dolor et detestatio
de peccatis commissis, propositum non amplius peccandi,
immo et evitandi pericula peccati et amplectendi media ad
vitam bonam : quot et quoties homines de facto confes­
sione peracta emendati, sanctificati sunt1 !
Extrema unctio hominem disponit ut cum plena submis­
sione sub voluntate Dei mortem subeat et ad transitum in
aliam vitam ultimo se disponat. Matrimonium catholicum
unionem maris et fœminæ sanctificat, vitam coniugalem
tanquam obligationem iustitiæ et amoris mutui statuit,
et quidem in finem procreandi filios regni Dei, mutuam
fidem imponit, vinculi indissolubilitatem inculcat. Itaque
Ecclesia, frequentationem sacramentorum urgendo, fideles
suos quam maxime et efficacissime ad sanctitatis culturam
promovet : unde etiam illa tempora in quibus usus sacra­
mentorum erat frequentior, maiorem sanctitatem exhi­
bent.'
Missæ sacriiicium quod in Dei adorationem, in gratia­
rum actionem, ad peccatorum satisfactionem et ad gra­
tias obtinendas offertur, quantum mentem hominis Deo
applicat ! Quantum simul cor fidelium Christo coniungit
cuius passio grato animo commemoratur, immo modo
1. Harnack quidem institutum pœnitentiæ inquantum sc. at­
tritio ad suscipiendum sacramentum et ad accipiendam remissio­
nem peccatorunfsufTiciens docetur, vocat « perversum » et « nega­
tionem omnis moralitatis et religionis » (Dogmengeschichte, HI3,
526 s). At ex ignorantia et per calumniam. Ignorare ille videtur
obligationem detestandi peccata et emittendi propositum amplius
non peccandi ; nescire videtur, hominem saltem post receptam abso­
lutionem ad actum charitatis erga Deum teneri. Et quid ipse tan­
quam conditionem iustiflcationis ponit ? Nihil aliud quam ut homo
teneat, Deum esse « bonum », absque ullo dolore de peccatis et
absque proposito bono ! En veram perversitatem! — Cf. R.
Schi ltes, Reue und Bussakrarnent, p. 83-95.

incruento renovatur, cuius merita hominibus applicantur Γ
Quantus honor Deo quotidie exhibetur, quot preces ad
çœlum ascendunt, quot suspiria Dei amorem et desiderium
sanctitatis comprobant ! Quid Protestantes præstant in
comparatione ad catholicos quantum ad colendum Deum
et pro sanctitate acquirenda ?
Innumera denique in Ecclesia catholica sunt genera et
exercitia pietatis, sive orationis sive actionis sive abnegationis, quæ tum in honorem Dei tum in maiorem sancti­
ficationem quotidie fiunt : in quibus omnibus tum zelus
pro honore Dei tum charitas ergo Deum et Christum tum
vis sanctifica doctrinæ et cultus Ecclesiæ tum fructus ipse
sanctitatis apparet.
c) Fis sanctifica regiminis ecclesiastici. — Regimen
Ecclesiæ catholicæ est intrinsece sanctum inquantum ex
mandato Christi, in virtute potestatis a Christo acceptai
et determinate et in sanctificationem fidelium exercetur :
unde proprie ministerium vocatur (λειτουργία). Extrinse­
cus autem huius ministerii efficacia sanctifica præcipue
in duobus apparet : primo in magno numero hominum qui
ministerio Dei et hominum sese devovent, abdicatis nego­
tiis sæcularibus, cum obligatione et observatione cælibat us, magnis cum sacrificiis personalibus et maximo cum
zelu : in hoc enim manifestatur I um caritas erga Deum et
proximum, Ium continuatio operis sanctifici Christi tum
executio mandati et promissionis Christi ut sc. per Eccle­
siam omnes geni es doceantur el per Petrum pascantur;
secundo in elTectu ministerii, inquantuni sc. fideles auctori­
tati ecclesiastica! sese submittunt, mandata et ordinatio­
nes eius olnedienlcr exequuntur ac inde vitam secundum
doctrinam et leges Ecclesia* ducunt : id quod ubicunque
et inquantum Iit, emendationem vite sive singulorum sive
communitatis secum trahit. Adversarii Ecclesiæ quidem
in regimine Ecclesia* nihil aliud vident quam cupidinem
potestatis ex parte pastorum et canam oboedientiam ex
parte fidelium : at non considerant potestatem a pastori­
bus urgeri ex obœdientia erga mandatum Christi et simi­
liter oboedientiam a fidelibus non præstari nisi ut Christo
servitus debita præstetur. Atque in hoc maxime diffe­
rentia inter ministerium catholicum et protestanticum.

stat : apud protestantes enim minister populum dirigit
ex potestate societatis civilis vel communitatis religiosæ
vel auctoritatis personalis, et fideles ipsum sequuntur
secundum quod id bonum indicaverint ; apud catholicos
vero ministri munus Christi exercent et fideles propter
Christum oboediunt : inde etiam differentia effectus. Ecquidem vel catholici non pauci lamentantur de nimia inge­
rentia ministrorum in negotia diversa (clericalismus !) :
at per hoc (exceptis forsitan quibusdam defectibus perso­
nalibus) tantum zelum et executionem conscientiosam
mandati divini ex parte ministrorum Ecclesiæ comprobant.
d) Sanctitas membrorum Ecclesiæ. — Sicut ex fructibus
cognoscitur arbor bona, i. e. vis et efficacia eius fructifera,
ita vis et efficacia sanctifica Ecclesiæ ex sanctitate mem­
brorum maxime comprobatur, præcipue inquantum de nola
sanctitatis agitur. Non quidem requiritur ut omnia membra
Ecclesiæ sint sancta (ut protestantes immerito sanctitatem
Ecclesiæ intelligunt) sed ut sit fructus copiosus sanctita­
tis sive communis sive maxime altioris. Manifestatur autem
huiusmodi sanctitas membrorum in observatione et executione mandatorum Christi et in exercitio virtutum quas
Christus vel vita sua comprobaverat vel verbis expressis
commendaverat. lamvero in Ecclesia catholica huiusmodi
fructus copiose apparet.
Sanctitas communis in observatione mandatorum Chri­
sli manifestatur. Quot enim fideles Ecclesiæ catholicæ
sive in praeterito sive in præsenti tempore mandata Christi
observaverunt et observant, et quidem quam conscientiose, quam alacriter, quantis cum sacrifiis ! Nominare suf­
ficiat præcepta castitatis, iustitiæ et amoris fraterni. Quod
si quidam quandoque defecerint, per poenitentiam saltem
ad observationem præceptorum redierunt. Ut huiusmodi
fructus sanctitatis plenius cognoscatur et merito æstimelur, sufficit, comparare observationem decalogi in Ecclesia
catholica et in protestantismo. Nonne quasi omnes qui
extra Ecclesiam catholicam constituti sunt, libertatem
vantitant, ac catholicos propter observationem mandato­
rum Dei tanquam scrupulosos et stupidos deridenti
Qui fructus Ecclesiæ eo maior est censendus quo illecebrae
ad peccandum fortiores et frequentiores sint, quo excusa-

tiones magis alliciant, quo peior sit mentalitas publica
societatis humanæ. Vere iam ipsa simplex observatio
mandatorum Christi maximus est fructus doctrinæ et mi­
nisterii Ecclesiæ.
Sanctitas perfecta in membris Ecclesiæ, sicut ex natura
sua est altior, ita et tanquam nota magis manifeste vim et
efficaciam sanctificam Ecclesiæ demonstrat, lamvero in
Ecclesia catholica atque in ea sola sancti revera abundant :
sufficit inspicere catalogum sanctorum canonizatorum.
Quot vero, teste historia sancte vixerunt quin ad honores
altarium evecti fuissent ! Notandum tamen est huiusmodi
fructus sanctitatis perfectæ reperiri in omni natione, in
omni lingua, sexu, ætat'e, cultura, conditione : regesservos, pueros-senes, doctos-indoctos, viros-mulieres, pauperes-divites, operarios-sapientes, intra claustra et extra,
cælibes et matrimonio coniunctos etc. Neque quis dicat, in
Ecclesia catholica facile aliquem « sanctum » reputari ;
nam e constra res se habet. Qui in aliena religione facile
iam sancti reputantur, in Ecclesia catholica vix ut boni
agnoscerentur. Id quod maxime comprobatur per regulas
et conditiones severissimas canonisationis sanctorum.
Ad sanctitatis superioris fructum observatio consiliorum
euangelicorum perlinet, lamvero evangelica consilia in
Ecclesia cat holica in mensura largissima observantur, sive
a fidelibus in sæculo viventibus sive præsertim in or­
dinibus et congregationibus religiosis : quorum numerus
est abundans et membra sunt numerosissima. Ecquidem
non omnes qui ad < ongregat iones religiosas pertinent, etiam
personaliter sunt, sanet,i, innuo vel in ipsa vita religiosa mise­
ria humana vastum campum occupat : tamen regulariter
adest bona voluntas sequendi Christum per viam consi­
liorum, generaliter vol a implentur ac ex observatione voto­
rum et institutionum regularium fructus conspicui sancti­
tatis resultant. Itaque ipsum institutum vitæ regularis,
prout est in Ecclesia catholica, impletionem promissionis
Christi indicat et exacutionem voluntatissanctificæ Christi.
Pretiosissimum et suavissimum fructum sanctitatis re­
présentant martyres : quorum in Ecclesia catholica est
legio1II.
.
1. Factum ipsum ex historia constat ac ut notum supponimus.
II. Dodwell, De paucitate martyrum, et post ipsum Harnack et

Dicitur autem proprie martyr qui passione et morte
sua est testis veritatis fidei christianæ : « martyres dicuntur
quasi testes, quia sc. corporalibus suis passionibus usque
ad mortem testimonium perhibent veritati, non cuicuinque,
sed veritati quæ secundum pietatem est, quæ per Christum
innotuit1. » Ita Christus est martyr inquantum morte sua
veritatem divinitatis suæ et evangelii ab eo prædicati
testificatur ; Apostoli testes fuerunt tum existentiæ Christi
tum miraculorum eius tum evangelii, sc. talem esse evangelium verbi incarnati. Similiter christiani posteriores
testimonium ferunt pro veritate fidei christianæ, principa­
liter quantum ad unitatem Dei, divinitatem Jesu Christi
et præcepta evangelii, comprobantes testimonium per
passionem et mortem, ex obædientia erga Deum2.
Huiusmodi vero, martyrium gradum maxirnæ perfec­
tionis spiritualis importat, inquantum in martyrio homo
« firmiter stat in veritate et iustitia contra persequentium
alii quidem contendunt, numerum martyrum fuisse exiguum,
fulti præcipue hac ratione, persecutiones non fuisse generales et
Christianos plerumque, fugisse. At hoc non obstante, numerus
martyrum erat considerabitis, immo maximum in solo iam impe­
rio Romano, teste Tacito (Anna!., xv, 43 ss. — >< ingens multitudo »),
Eusebio (Hist. Eccl., m, 33 ; v, I ; vi, 1 ; vn, 2) ; Lactantio (De morte
persecui. ,χνι) ; Sulpitio Severo (Hist, sacra, n, 32); Clemente Ro­
mano (ep. ad Cor., vi : « magna electorum multitudo qui suppliciis
multis et tormentis passi ») ; Epistula ad Diognetum, c. vi (« Chri­
stiani suppliciis affecti quotidie numero crescunt »), etc. vn (« Non­
ne vides quo plures supplicio afficiuntur, tanto maiorem fieri
numerum reliquorum »). Praeterquam in imperio Romano iam in
tempore antiquo etiam apud barbaros martyres non defuerunt
cf. Rvinart, Acta martyrum}. Postmodum vere martyrium in
Ecclesia catholica usque ad tempus nostrum continuatur.
1. S. Thomas, 11“ ll“e, q. cxxiv, a. 5.
2. Unde martyres proprie vocari non possunt, saltem sensu
christiano, qui pro veritate, moriuntur quæ ad fidem non pertinet;
similiter neque illi qui pro convictione sua tantum subiectiva mo­
mini ur, etiamsi de quaestione fidei agatur : testis enim testimonium
l<iie debet, rem ita se habere : quale testimonium certe subiecti........ onvictionem subaudit. Ita increduli, etiamsi pro sua senten­
tia moriantur, non sunt proprie martyres ; similiter neque illi
pi"h sliintes qui pro fide sua mortem obierunt, proprie martyres
μηίιιί possunt quia secundum principium protestanticum pro
' ci H iito indicii proprii mort ui sunt : id quod et iam ex eorum gestis
iippnnd. Do reliquo in huiusmodi pseudo-martyribus aliæ conditlniics Hiinctil.iilis deficiunt : cf. Garrigou-Lagrange, De revela­
tione, u, 29B s.

impetus1. » « Fidem et iustitiam non deserit propter immi­
nentia pericula mortis » (I. c. a. 2) et inquantum « marty­
rium inter omnes actus virtuosos maxime demonstrat per­
fectionem caritatis : quia tanto magis ostenditur aliquis
aliquam rem amare quanto pro ea rem magis amatam con­
temnit et rem magis odiosam eligit pali : manifestum est
autem quod inter omnia alia bona præsentis vitæ maxime
amat homo ipsam vitam et e contrario maxime odit ipsam
mortem » (1. c. a. 3). Unde passiones martyrum gradum
sanctitatis heroicum supponunt vel constituunt.
C. Denique in Ecclesia catholica charismata abundant.
Quæ quidem charismata in initio Ecclesiæ, præsertim in
ecclesiis ab Apostolo Paulo fundatis, quasi dona communia
fuerunt (cf. I Cor., c. xn ss., et supra art. 15 de constitutione
charismatica Ecclesiæ) » ; id enim necessarium fuit pro
prima divulgatione Evangelii. Tamen diversa charismata,
imprimis prophetia et miracula, etiam postmodum nun­
quam in Ecclesia catholica defuerunt . Testimonium ferunt
a< ta martyrum atque aliorum sanctorum ; Augustinus
t est ificatur miracula fact a ad sepulcrum S. Felicis No­
lani (ep. LXXVIII, 3), ad intercessionem S. Stephani
Protomartyris (Serin. CCCXIX, 6) et varia alia : quæ ex
parte ipse viderat (De civit. Dei, xxn, 8).
Denique nostris diebus non rara fiunt miracula tum per
homines sanctos tum ad intercessionem sanctorum turn in
sanc tuariis variis, e. g. in Lourdes. lamvero huiusmodi
miracula communiter in testimonium veritatis et sancti­
tatis Ecclesia· catholica· limit, sive indirecte inquantum
sam Iitatein sanctorum comprobant ad quorum invoca­
tionem fiunt et qui secundum fidem catholicam vixerant,
sive directe impiant um in confirmationem cultus catholici
fiunt.

Conclusio. — Merito igitur Concilium Vaticanum Eccle­
siæ « eximiam sanctitatem et inexhaustam in omnibus bonis
Jæcunditatem » tanquam « motivum credibilitatis et divinæ suæ legationis testimonium irrefragabile » adducit*.1
2
1. S. Thomas, II* II*e, q. cxxiv, a. i.
2. Scss. III, c. m ; Denz., 1794.

Omnes enim huiusmodi fructus sanctitatis, una ex parte
sunt proprie (rudus dodrinæ, cultus et regiminis Ecclesiæ,
minime vero effectus conditionum naturalium populorum
vel hominum, cum ex contra inde maximæ obstent diffi­
cultates et impedimenta et obstacula positiva ; altera ex
parte opera sanctitatis quæ Ecclesia perficit, evidenter
sunt effectus supernalurales : id quod christianis ex ipsa
notione sanctitatis et charismatum constat, quantum
aulqm ad illos qui fide Christiana nondum imbuti sunt,
facile ex conditionibus peculiaribus sanctitatis christianæ,
præsertim ex gradu heroico ipsius, comprobatur1.
Unde fructus sanctitatis quos Ecclesia catholica affert,
proprie et manifeste sunt signum operationis divinæ
in Ecclesia, testimonium beneplaciti Dei ac sigillum quo
veritas Ecclesiæ catholicæ confirmatur.
11. Obiectiones. — Protestantismus sanctitatem Eccle­
sia; catholicæ quam maxime abhorret atque negat, imrao
quasi nullam doctrinam catholic am et quasi nullum insti­
tutum catholicum non tanquam immorale diiudicat atque
condemnat. Ad quod generaliter sequentia observamus.
1. Protestantes falsum conceptum sanctitatis Ecclesiæ
supponunt. Putant enim Ecclesiam ex codici sanctam quod
omnia membra sint sancta.
2. Protestantes non stant in factis, sed e contra negligunt omnia facta, etiam evidentia.
3. Protestantes, impugnando doctrinam catholicam tan­
quam perversam. Ecclesiæ doctrinam imputant, quam
dia revera non tenet, vel veram Ecclesiæ doctrinam défi­
gurant, ac denique illam non secundum principia natu­
ralia vel christiana sed secundum quædam postulata,
doctrinæ Christi evidenter opposita, diiudicant.
1. Accusationes protestantiuni contra Ecclesiam ratho­
le am revera et evidenter in doctrinam et instituta pro­
li· dantium retorqueri possunt et debent.
Id quod in responsione ab obiectiones particulares magis
patebit.
I Cf. optimam demonstrationem apud Garrigou-Lagrange,
/»r r<'i>d<iliune, 11, sect. II, c. ix, art. 2.
K.

Ob. 1. petitur ex magno numero peccatorum qui sunt
etiam in Ecclesia catholica, ex defectibus et vitiis quæ
decursu temporum in clero, maxime in quibusdam Romanis
Pontificibus, apparuerunt, ex communi quadam deprava­
tione morum quorundam temporum, ac ita generaliter
ex defectu sanctitatis membrorum Ecclesiæ : inde enim
concludunt, Ecclesiam catholicam minime sanctam vocari
posse.
Besp. Ex his defectibus moralibus constat, in Ecclesia
catholica semper "fuisse peccatores, minime vero inde pro­
batur, Ecclesiam non habere vim et efficaciam sanctifi­
cam.
Explic. Certe constat, in Ecclesia catholica semper fuisse
malos, et quidem incipiendo a tempore Apostolorum ipso­
rum, ut epistulæ ipsorum luculenter demonstrant. Atta­
men primo Christus nunquam contrarium promisit sed e
contra zizaniam in agro dominico et pisces malos in rete
Petri prædixit ac inde in Ecclesia potestatem remittendi
peccata instituit : « per hanc enim stat ecclesia quæ in
terris est : per hanc non perit quod perierat et inventum
est1. » Inde sanctitas a Christo Ecclesiæ promissa propter
mala et peccata non est neganda.
Secundo protestantes peccant, considerando solummodo
mala quæ sunt in Ecclesia catholica, negligendo vero bona
quæ in illa facta sunt et fiunt ; dum c contra apud se tan­
tum bona videre præsumunt. Insuper mala quæ decursu
temporum in Ecclesia catholica contigerunt, exagérant,
et quidem contra testimonium evidens historiæ, et iterum
mala propria tegunt vel excusant. Ita defectus paucorum
quorundam Romanorum Pontificum bucitant et seriem
spendidam sanctorum Pontificum tacent ; vitia quorun­
dam clericorum flagellant et innumera bona aliorum prætereunt ; tempora nubilosa Ecclesiæ sublineant et facta
clarissima silentio premunt. Argumentatio igitur protestantium est iniusta el invalida.
Tertio protestantes ignorare videntur, defectus quæ in
Ecclesia catholica fuerunt, inde contigisse quod homines
1. S. Augustinus, Enchirid., c.

lxiv.

contra doctrinam Ecclesiæegerunt, atque huiusmodi defec­
tus ab Ecclesia semper fuisse reprobatos.
Quarto denique protestantes, vantitantes quidem « re­
formationem » ab ipsis introductam, reformationem veram,
factam per Ecclesiam catholicam, prætereunt ; nescire se
fingunt, per Ecclesiam catholicam paganos romanos et
græcos ad vitam christianam fuisse reductos, populos
barbaros Europæ per laborem sæcularem ad meliorem
frugem reformatos, mores quandoque depravatos sive cleri
sive laicorum mox emendatos, mala decursu temporum
illapsa accerrime semper impugnata. Ita Ecclesia tan­
quam societas ex hominibus constituta sortem quoque
humanam subiit, deficiendo quandoque in quibusdam
membris suis, tamen ex vi sua sanctifica huiusmodi mala
nunquam approbavit, mox impugnavit, data occasione
correxit. Atque in hoc præcise vis et efficacia sanctifica
Ecclesiæ elucet : tempora quandoque erant periculosa et
depravatio morum nimium progressa, at Ecclesia contra
omnia pericula sanctitatis mediantibus mediis suis sanc­
tificis populos iterum ad sanctitatem reduxit, etiam maio­
rem priore, ut præcipue tempore et occasione pseudoreformationis protestanticæ.
Ob. 2. doctrinas varias catholicæ Ecclesiæ tanquam alie­
nas a spiritu et sanctitate Christiana impugnat, sc. doc­
trinam a) de sacramentorum efficacia ex opere operato,
Λ) de confessione auriculari, c) de sacrificio missæ, d) de
indulgentiis, d) de invocatione sanctorum et specialiter de
cultu B. Mariæ Virginis.
Hesp. Omnes huiusmodi doctrinæ impugnari possunt et
debent prout a protestanticis finguntur ; prout vero in
Ecclesia catholica tenentur et in praxim deducuntur,
manifeste sanctitatem continent et promovent.
iïxplic. a) Protestantes Ecclesiæ catholicæ supponunt
sententiam, sacramenta per virtutem quandam ab Ecclesia
ipsa communicatam homines sanctificare, absque ulla
cooperatione hominis. Ecclesia vero catholica docet et
' redit, sacramenta sanctificare ex virtute passionis Christi
qua· hominibus per sacramenta rite administrata appli­
cat ur, ita ut homini gratia quidem per ipsum sacramentum
tanquam instrumentum conferatur, tamen præsuppositis

quibusdam conditionibus ex parte recipientis, ut (si agitur
de adulto) præsupposita fide et dolore de peccatis. Huiu­
smodi vero doctrina minime aliquid contra sanctitatem
sapit, sed e contra ad tramitem doctrinae vere christianæ
remissionem peccatorum, gratiæ collationem et salutem
Deo et. Christo tanquam causæ effectivæ attribuit. E
contra autem doctrina protestantica de iustificatione per
solam fidem vel fiduciam, conditiones sanctitatis turn Dei
tum hominum negligit.
b) Quantum ad institutum confessionis, protestantes
(ex incredibili negligentia in inquirenda doctrina catholica)
censent, secundum catholicos absolutionem sacerdotalem
esse exclusive actum iurisdictionis ecclesiastic®, actum
pure iuridicum, ac insuper nullam requiri dispositionem
in homine absolvendo. Ecclesia autem catholica tenet
absolutionem fieri non posse nisi virtute potestatis a Chri­
sto accept® adeoque in virtute passionis Christi et Dei,
insuper in pcenitente supponit detestationem peccati cum
proposito emendationis et multa alia concomitantia. Certe
in toto instituto pœnitentiæ, prout est in Ecclesia ca­
tholica, nihil sanctitatem offendit sed omnia illam pro­
movent ac augent. E contra doctrina protestantica de
iustificatione vel de salute per solam fidem sanctitatem
non promovet, sed impedit.
c) Sanctissimum misses sacrificium secundum prote­
stantes censetur habere vim ac valorem ex auctoritate
humana sacerdotum vel saltem Ecclesiæ : unde dicunt,
in Ecclesia catholica sacrificio Christi in cruce suppleri
opus humanum, tanquam causam salutis. Doctrina autem
catholica est : sacrificium missa- est renovatio incruenta
sacrificii Christi cruenti, ita ut Christus ipse sit sacerdos
et hostia, in finem applicationis fructuum mortis Christi
et in memoriam ipsius. Quid in hac re habetur non sanc­
tum ? E contra protestantes, tenentes sufficientiam mortis
Christi, hoc sensu quasi homini nil faciendum relinquatur,
omne studium sanctitatis propri® tollunt.
d) Idem dicendum de indulgentiis. Nam Ecclesia in con­
cessione indulgentiarum non remittit peccatum, ut prote­
stantes putant, sed pænam temporalem peccatorum iam
remissorum ; et huiusmodi pænam remittit sub conditione

quorundam bonorum operum quæ communiter plures actus
virtutum supponunt, et nonnisi applicando merita pas­
sionis Christi et corporis eius mystici. Poterant contingere
abusus in indulgentiis concedendis et lucrandis, sed
institutum ipsum est sanctum et sanctificum.
e) Impugnatio cultus el invocationis sanctorum, specia­
liter B. Mariæ V., proprie defectum spiritus sanctitatis
apud protestantes demonstrat. Nam sancti proprie ob
reverentiam sanctitatis coluntur, et B. Maria V. proprie
ob reverentiam Filii sui divini colitur. Certe protestantes
etiam in hac re Ecclesiæ catholicæ doctrinam imputant
quæ alienissima est a mente ipsius, ut quod B. Maria V.
adoretur, quod sancti aliter quam per intercessionem apud
Deum nobis auxiliari possint, et similia.
Itaque generaliter loquendo difficultates protestantium
unum tantum probant, sc. per systema et institutum protestantismi media sanctifica a Christo instituta impugnari,
per Ecclesiam vero catholicam applicari et ad effectum
deduci.
Oh. 3. Historia dogmatum et religionum ostendit, plu­
rima quæ ad cultum catholicum pertinent, ex cultu pagano
esse desumpta, ut præcipue in administrandis sacramentis.
Cultus igitur catholicus non est. christianus, sed paga­
nus ; ergo non sanctus.
Hesp. Quædam cæremoniæ, usus liturgici, consuetudines
practicæ, imo quædam principia moralia et ascetica et reli­
giosa sunt cultui pagano et catholico communia : mate­
rialiter quidem, non vero formaliter.
Explic. Cum Ecclesia Catholica cultum suum instituere
inceperit eumque cæremoniis variis exornare, Ecclesia
m-ι essitate quadam morali usus quosdam iam existentes
ad cultum proprium accomodavit : ita basilicas in ecclesias
adaptavit, vestimenta sacerdotum paganorum in liturgia
adhibuit, cæremonias quasdam usitatas in mysteriis pa­
ganis celebrandis transsumpsit, principia quædam paga­
norum in confirmationem doctrinæ propriæ adduxit ac
m praxim deduxit. Id quod ab Ecclesia tum sapienter tum
uinctc facium est : sapienter quia sapientis est bonis iam
cxislentibus uti, sancte quia in ædificationem populi et
ad augendam devotionem factum est. Attamen Ecclesja

in huiusmodi accornodatione res quidem quasdam ct con­
suetudines paganorum materialiter in proprium usum
convertit, sensu autem et significatione et intentione formaliter omnino diversa : ita pagani vestimentis sollemni­
bus ad cultum falsorum deorum utebantur, Ecclesia vero
in honorem unius Dei veri et vivi ; omnino diversa est
significatio cæremoniarum in administrandis sacramentis
ac in mysteriis paganis ; usus quidam religiosi aliam et
aliam rationem habent apud paganos et apud christianos.
Deinde huiusmodi res vel consuetudines non proprie ad
cultum paganum pertinent, sed potius ad religionem natu­
ralem, ut quod Deus vestibus sollemnibus honoretur,
quod sacrificium in eius honorem offeratur et alia huius­
modi : religio autem supernaturalis religionem naturalem
non tollit, sed supponit et perficit, dum protestantes et
increduli vel religionem naturalem negant ac negligunt.
Ob. 4. Populi catholici nationibus protestanticis in ho­
nestate morum sunt inferiores ; ergo in catholicisme vis
sanctifica deficit.
Resp. Hæc obiectio iuremerito simpliciter est neganda.
Forsitan enim quidam populi protestantici divitiores sunt
quibusdam populis catholicis, forsitan maiorem habent
instructionem civilem, technicam vel litterariam, forsitan
potestate civili praecellunt et alia huiusmodi præhabent ;
in honestate tamen morum non eminent, praecipue quan­
tum ad ea quæ ad religionem pertinent. Id quod saltem
christiano constare debet. Nam inter populos protestanticos vel fides in Christum, immo in Deum deficit ; exerci­
tium virtutum Christianarum languescit ; plura præcepta
vel decalogi expresse negantur ; sub velamine honestatis
civilis et urbanitatis vitia publica et privata grassantur.
Populi vero catholici ad minus fidem Christianam tenent,
virtutes Christianas exercent et mandata Domini obser­
vant ; vitia' et peccata quæ forsitan committuntur, sal­
tem ut vitia deflenda agnoscuntur et accusantur. Loquor
tamen de populis et hominibus qui catholici sunt et non
tantum vocantur. De reliquo mihi videtur, præiudicium
de inferioritate populorum catholicorum post bellum europæum vim suam amississe.
In confirmationem quædam computationes statistical

adducuntur : quæ tamen in nostra quæstione nil probant.
Forsitan ostenditur, aliquod peccatum determinatum fre­
quentius committi in una regione quam in alia ; non vero
ostenditur, homines illius regionis esse simpliciter peiores.
Præter peccata publica quorum numerus facilius com­
putari potest, sunt peccata et vitia occulta quæ statisticam quidem effugiunt, tamen forsitan frequentius com­
mittuntur et homines peiores reddunt. Ita in aliqua terra
plures filii illegitime nati numerantur quam in alia ; tamen
in alia regione alia peccata contra castitatem et sancti­
tatem matrimonii committuntur. Et sic in reliquis. Ita­
que deplorandum quidem est quod etiam inter populos
catholicos quaedam vitia grassentur, sicut vel inter disci­
pulos Domini fuit ludas, fur et traditor, tamen generaliter
loquendo populi catholici alios præcellunt, fide sc., cultu
Dei et vita Christiana, ut supra ostendimus. Ecclesia deniquem vim suam sanctificam etiam in his defectibus
ostendit, inculcando viam virtutis et sanctitatis,increpando
peccata et vitia, adducendo peccatores ad pænitentiam
agendam, reformando denique mores depravatos. Cum
Christo enim dicit : « Non necesse habent sani medico, sed
qui male habent : non enim veni vocare iustos sed pecca­
tores » (Mc., ii, 17).

ARTICULUS VIGESIMUS QUINTUS

Thesis : Nota catholicitatis Ecclesiæ romano catholicæ competit

I. Prob. 1. Nola catholicitatis hoc importat ut aliqua
Ecclesia una existens ; a) sit ubique, b) conspicue numerosa,
c) mandatum Domini, docendi omnes gentes, exequatur,
il) vi expansiva polleat. Atqui haec omnia in Ecclesia Romano-catholica manifeste reperiuntur. Ergo.
Maior est ipsa definitio notæ catholicitatis.
Minor proh, per partes.
a) Ecclesia romano-eatholica, una existens, est ubique
diffusa : constat per modum facti obvii, publici, quod ratio­
nabiliter negari nequit.
b) Ecclesia romano-eatholica conspicue numerosa ubique
esi diffusa : iterum de facto obvio et publico ac indubita­
bili agitur.
Numerus1 præsenscalholicorumqui in unione cum Eccle­
sia Romana vivunt, est evidenter vere conspicuus : circiter
270.000.000. Huiusmodi numerus esi conspicuus absolute
loquendo inquantum sc. demonstrat Ecclesiam romanam
vera quadam et magna maiestate in mundo esse diffusam.
Simul est relative conspicuus. Primo relative ad alias
religiones non Christianas. Nam Judæi sunt 11.037.000,
Mohametani 202.048.000. cultus India· veteris 12.113.000,
Buddhistæ 120.250.000, Confutiani 235.000.000, Taotistie 32.000.0(H), Schintoistæ 17.000.000, Fetischistæ et alii
édntolatræ 141.700.000. Ita religio catholica omnes alias
religiones numero superat ac regnum Christi convenienter
repræsentat. Similiter Ecclesia Romana in comparatione
ad alias ecclesias Christianas præeminentiam numeri ha­
bet : nam quasi dimidiam partem omnium Christianorum
I. Computationes sunt approxiinatione. Cf. II. A. Krose
St. M. L., 1903. — Ita v. g. photiani secundum Krose essent
i In.ono.OOO, secundum R. Jaxin, Les Eglises orientales (Paris,
1922) essent 146.000.000.

continet : 270.000.000 ex 550.000.000, dum variæ eccle­
siæ schismaticæ simul sumptæ tantum 110.000.000 asse­
clas habent, illi 150 circiter coetus protestantici autem
167.000.000. Simul Ecclesia Romana in omnibus partibus
terræ conspicue est constituta : ut patet ex facto quod fere
omnes nationes, etiam illæ quæ adhuc ex maiore parte ad
fidem Christi non pervenerunt, per legatos apud S. Sedem
repraesentantur. Immo vel in ipsis regionibus in quibus
aliquando protestansimus quasi dominabatur, numerus
catholicorum in dies crescit : ita in Britannia maiori,
in Germania, in HoIIandia, in Helvetia.
c) In Ecclesia romana mandatum Domini : « Euntes docete
omnes gentes, docete eos servare omnia quæcumque man­
davi vobis » (Mt., xxviii, 19 s.) digne, sancte et fructuose
peragitur : quamplures ordines et congregationes religiosæ;
societates missionum (circa 450) numerum præclarum missionariorum ad gentes diversas mittunt, ipsi missionales
zelum vere infatigabilem explicant et labores quasi incre­
dibiles sustinent, Ecclesia ipsa per Congregationem « De
Propaganda fide » totum opus sapientissime dirigit, fruc­
tus, non obstantibus difficultatibus summis et variis, bene­
dictionem evidentem Dei demonstrant, non raro vel mira­
culis comprobatam1.
d) Ecclesia catholica-rornana vi expansiva pollet. — Ex
historia constat, Ecclesiam catholicam inde a temporibus
Apostolorum vi expansiva mirabili mox per totum impe­
rium Romanum fuisse diffusam, transiisse ad populos
barbaros, insurgentibus hæresibus conservasse primatum
numericum, in medio ævo occupasse quasi totam Europam,
deficientibus populis diversis per schisma orientale et per
hæresim protestantismi salvasse fidem maioris partis
Europæ, mox in America latissime extendisse nomen et
regnum Christi, in quasi omnibus nationibus cum fructu
vario sed evidenti munus propagationis fidei exercere :
eu vis expansiva et vitalis Ecclesiæ romanæ !
I. CI'. Herder’s Konversations lexikon, vi3, v. Missiondit· Kath. Mission (ibi eliam de missionibus protestanticis).
Calendario délié missioni cattoliche, Roma, 1925 (Esposizione
missionaria Vaticana).

2. Huiusmodi catholicitas romana est :
a) Formalis quia una eademque ecclesia ubique diffusa
est, in identitate fidei, cultus et regiminis, ita ut proprie
Ecclesia Christi ubique diffusa appareat ;
b) Consequitur ex ipsa constilutione Ecclesiæ catholicæ,
quippe quæ ex natura sua ad nullum populum determi­
naluni, ad nullum tempus particulare, ad nullam condi­
tionem hominum limitatur, et simul quæ per media et
auxilia, sibi propria semper latius sese extendit.
c) Est effectus supernaturalis et iniraculosus, uti patet
ex iis quæ de unitate et sanctitate Ecclesiæ catholicæ
diximus : quo maior enim est diffusio Ecclesiæ catholicæ,
eo maius miraculum est unitas, et quo latior patet Ecclesia
catholica, eo copiosior operatio gratiæ divinæ supponitur.
. Merito igitur Concilium Vaticanum Ecclesiæ roinanæ
« admirabilem propagationem » et « catholicam unitatem »
tanquam motivum credibilitatis et testimonium divinæ
institutionis irrefragibile adducit (S. Ill, c. m, Denz., 1794).

II. Obiectiones. — Prima obiectio ex defectionibus pro­
cedit quæ temporibus succedentibus in Ecclesia Romana
contigerunt. Iain in antiquo tempore plures ecclesiæ ob
varias hæreses ab unitate Ecclesiæ defecerunt (Arianismus,
Nestorianismus, Monophysitismus), per schisma orientale
magna pars Christianorum ab Ecclesia romana separata
est, per mahometanismum quasi tota Asia minor et alia
partes ecclesiæ interierunt, per protestantismum quasi
periculum existentiæ creabatur, tempore schismatis occi­
dentalis exigua tantum pars vero romano Pontifice adhæsit, cæteris excommunicatis adeoque extra Ecclesiam
constitutis, per incredulitatem et indifferentismum moder­
num multi qui catholici esse videntur, revera ab fide defe­
cerunt.
Besp. Cunctæ huiusmodi defectiones catholicitatem
Ecclesiæ catholicæ minuere quidem aliquo modo, non
tamen solvere potuerunt. Defectio enim quorundam sive
singulorum sive populorum decursu temporum est omnino
naturalis (cum homines facile inspirationi gratiæ et obli­
gationibus religionis non satisfaciant ac inde deficiant).
Huiusmodi defectiones diffusionem quidem Ecclesiæ

minuunt, catholicitatem tamen non tollunt nec ei oppo­
nuntur, dummodo Ecclesia, non obstantibus defectionibus,
retineat diffusionem generalem, proportionatam sc. ad
conditiones illius periodi : ita enim vel maxime eius vis
resistiva ac vitalis ostenditur, maxime si partes deperditas
novis incrementis compleat. Atque ita factum est in Eccle­
sia catholica : in summis defectionibus maiestaticum sem­
per numerum consérvavit, immo incrementa nova et
uberiora accepit. Inde defectiones quæ in Ecclesia tempori­
bus succedentibus contigerunt, unum tantum probant,
sc. Ecclesiam tanquam societatem ex hominibus consti­
tutam, sortem societatis humanæ quoque subiisse, inco­
lumi tamen remanente promissione divina : « portæ inferi
non prævalebunt adversus eam ».
In particulari sequentia sunt notanda. Cum per schisma
orientale magna pars Christianorum ab Ecclesia separare­
tur, multi populi Europæ ad fidem catholicam conversi
sunt ; cum protestai!tismus clades faceret, Ecclesia catho­
lica in America dilatata est ; cum sub influxu protestantismi
et philosophiæ modernæ incredulitas et indifferentismus
incresceret, Ecclesia tamen catholica in variis terris aucta
et dilatata est. Quantum vero ad tempus schismatis occi­
dentalis, constat, omnes fideles utriusque obædientiæ
corde et animo, mente et merito Ecclesiæ catholicæ fuisse
filios1. Certe nulla obædientia ecclesiam separatam consti­
tuit, separatam sc. ab Ecclesia catholica : unde difficultas
cessat.
Altera obiectio ex proprietate Ecclesiæ romanæ procedit.
Opponitur : Ecclesia romana ex eo quod est romana, ha­
bet limitationem catholicitati oppositam; simul Ecclesia
romana culturam spiritualem quandam determinatam repriesental, sc. græco-romanam antiquam, culturam mediævidem, scientiam scholasticam, theologiam thomistieam,
linguam latinam etc. : quæ omnia determinationem quandiim important et catholicitatem ex natura rei excludunt.
/{es//. Haie omnia demonstrant, Ecclesiam catholicam
I Confirmatur per factum quod in ulraque obedientia magni
üimi'li oxttterunt, sicut in obedientia romana S. Catharina Sen.
et in ιιΐίιι S, Vincentius Kerr.

successu temporum formas concretas et historicas induisse ;
simpliciter tamen negandum est, huiusmodi formas ad
catholicitatem oppositionem habere.
Explic. Ecclesia catholica dicitur romana, non quasi
ad solam urbem Romam sit limitata sed quia Roma est
ecclesia principalis et sedes capitis Ecclesiæ : id quod certe
diffusionem Ecclesiæ per orbem terrarum non excludit.
Quantum ad culturam antiquam et mediævalem dicen­
dum est, omnem culturam veram ac bonam esse compatibilem cum Ecclesia catholica, et in hoc præcise characte­
rem universalem Ecclesiæ apparere. Optimo tamen consi­
lio ducta et insuper necessitate quadam coacta, Ecclesia
temporibus antiquis eam formam culturæ accepit quæ erat
in illo tempore dominans et excellens : qualis fuit cultura
græco-latina ; iisdem ex rationibus in medio ævo novas
formas vitæ socialis amplexa est ; tamen etiam culturæ mo­
dern» multis in rebus sese accomodavit. Idem dicendum
est quantum ad scientiam aristotelicam-scholasticam-thomislicam : quam sc. Ecclesia tanquam veram et aptam
quoad sententias et formam approbavit.
Ob. 3. Moderni communiter catholicitatem Ecclesiæ
romano-catholicæ ob id negant quod sit exlusiva, i. e.
quod plures doctrinas aliorum Christianorum excludat,
quod « spiritum » multorum populorum, ut c. g. germani< orum, negligat ac « spiritum » populorum tantum latino­
rum sequatur, quod minime causam omnium sed unius vel
alterius tantum partis agat, quod denique discrepantes
voluntates temporis præsentis in unum colligere amplius
non valeat1.
Resp. Hæc obiectio conceptum omnino falsum catholi­
citatis supponit. Ecclesia enim catholica vel universalis
dicitur inquantum una existons ubique diffunditur, tum
de iure tum de facto, non vero ac si universas doctrinas
voluntatesque hominum et nationum materna quadam
cæcitate in sinu suo complectatur. Talis conceptus catholi­
citatis non tantum non est verus sed manifeste ideæ
fundamentali Ecclesiæ eiusque fini, voluntati expressæ
1. Ita præsertim in Germania opponunt, ut Foerster, Heiler
el alii.

Christi ac denique sanæ rationi contradicit. Ecclesia non
est instituta ut sit mater et patrona erroris et peccati,
neque ut sit magistra secundum desideria hominum
« pruriens auribus » sed ut doctrinam sanam proponat
(// Tim., iv, 3).
Ob. 4 ex analogia cum sorte aliarum religionum procedit.
Sunt enim qui dicunt : sicut olim religio pagana in imperio
romano religioni christianæ resistere non potuit, ita religio
catholica inclinationi modernæ quae ad positivismum, naturalismum et atheismurn tendit, aliquando cedere oportet.
In argumentum adducunt defectionem classium superio­
rum, statuum modernorum, scientiæ et literaturæ. Inde
concludunt, religionem catholicam sicut olim religionem
ethnicam ad quendam statum, paganismi, sc. ad agricolas
vel quosdam simplices, reduci.
Resp. Concedimus, immo affirmamus, summa pericula
pro fide Christiana conservanda imminere. Ipse Dominus
prædixit : « Surgent pseudochristi et pseudoprophetae et
dabunt signa magna et prodigia, ita ut in errorem inducan­
tur (si fieri potest) etiam electi » (Mt., xxiv, 24; cf. Lc.,
xvin, 8). Et Apostolus scribit : « Spiritus manifeste
dicit quia in novissimis temporibus discedent quidam a
ficle, attendentes spiritibus erroris et doctrinis dæmoniorum » (/ Tim., iv, 1). At similiter indefectibilitas Ecclesiæ
promissa est usque ad finem mundi (cf. supra art. 31).
Licet igitur multi defecturi sint a fide et ab Ecclesia, ipsa
tamen stabit conspicue diffusa per orbem terrarum, sicut
el in præcedentibus periculis et calamitatibus : « spes
autem impiorum peribit » {Prov., x, 28).

ARTICULUS VIGESIMUS SEXTUS
Thesis : Nota apostolicitatis Ecclesiæ catholicæ competit

I. Argumenta. — Prob. 1. Nota apostolicitatis alicuius
Ecclesiæ identitatem illius Ecclesiæ cum Ecclesia Aposto­
lorum, et quidem per publicam, legitimam et ininterruptam successionem pastorum importat.
Atqui huiusmodi identitas et successio Ecclesiæ catholicæ
competit. Ergo.
Minor probatur.
a) Ex historia constat, Ecclesiam catholicam esse con­
tinuationem publicam, historicam, pacificam atque legi­
timam Ecclesiæ Apostolorum. Quodsi enim, incipiendo
a nostro tempore, in historia recedimus, in unaquaque
periodo Ecclesiam catholicam reperimus tanquam conti­
nuationem ecclesiæ præcedentis, usque ad tempus Apos­
tolorum ; similiter, incipiendo a tempore Apostolorum,
subsequens Ecclesia catholica tanquam continuatio et suc­
cessio legitima Ecclesiæ Apostolorum apparet et admitti­
tur. Ita Didache Ecclesiam tanquam ecclesiam Apostolo­
rum supponit (per totum) ; Clemens Romanus expresse
Ecclesiam tum roinanam tum Corinthiorum tamquam
continuationem legitimam Ecclesiæ Apostolorum tradit
(c. xlii, 44) ; Tertullianus et Irenæus ex apostolicitate
Ecclesiæ catholicæ tanquam ex concesso contra gnosticos
argumentantur1. S. Augustinus agnoscit Ecclesiam « quæ
ab illorum (i. e. Apostolorum) temporibus per episcoporum
successiones certissimas usque ad nostra tempora perse­
verat1
2 ». Certissime in tota antiquitate Ecclesia catholica
tanquam continuatio et successio Ecclesiæ Apostolorum
agnoscebatur, tum ab ipsis catholicis, tum ab hæreticis
tum vel a paganis : ad modum sicut nos e. g. Italiam anni
1. De præscripl., c. xxi, ss. ; Adv. hær., in, 1 ss.
2. C. adv. leg., 1. I, c. xx, 39.

1925 tanquam continuationem et successionem legitimam
Italiæ anni 1870 admittimus èt recognoscimus.
b Veler.es, ut Tertullianus, Cyprianus, Augustinus (1. c.)
maxime in successione certissima episcoporum a tempore
Apostolorum instant : quale factum per historiam tum sin­
gularum Ecclesiarum tum variorum schismatum tum per
catalogos episcoporum, tum maxime per consensum fide­
lium comprobatur : nullus enim episcopus admittebatur
nisi ratione successionis legitimae.
c) Principale argumentum stat in successione certa
episcoporum Ecclesiæ urbis romanæ. Hegesippus testatur :
« Romam cum venissem, episcoporum catalogum confeci
usque ad Anicetum. Post obitum deinde Aniceti successit
Soter quem excepit Eleutherus1 ». Irenaeus expresse seriem
episcoporum romanorum (xn) usque ad Eleutherum exhi­
bet2. »
Ita facillime series romanorum Pontificum usque ad
Pium XI feliciter regnantem texitur. Huiusmodi factum
quam maxime continuationem legitimam et ininterruptam
Ecclesiæ Apostolorum in Ecclesia catholica ostendit, cum
romanus Pontifex sit caput totius Ecclesiæ et illi soli
, episcopi tanquam legitimi agnoscantur qui in communione
cum ipso vivunt (de qua re in tractatu de romano Ponti­
fice). Unde iam Augustinus dicit : « Tenet me in Ecclesia,
ab ipsa sede Petri Apostoli, cui pascendas oves suas Domi­
nus commendavit, usque ad præsenten episcopatum succes­
sio sacerdotum » (C. ep. fund. 4).
Itaque triplici facto generali constat Ecclesiam Apo­
stolorum continuari in Ecclesia Romana. Et notandum
est, huiusmodi continuationem Ecclesiæ et successionem
episcoporum, præcipue romanorum Pontificum, constare
non tantum ex documentis historicis scriptis sed quam
maxime ex consensu totius Ecclesiæ et quidem ex consensu
per obædientiam, immo per totam vitam çhristianorum
comprobato.
Prob. 2. Per argumenlum ex præscriplione. — Prænolamen. — Apostolicitas identitatem cum Ecclesia Aposto1. Apud Eusebium, Hist, ecci., iv, 22, 3.
Adu. Hær., m, 3, 3.

lorum importat, tum materialem tum formalem. Identitas
formalis proprie per successionem legitimam probatur,
quia per eam potestas qua hodie Ecclesia regitur ct ad­
ministrantur sacramenta, est numerice identica cum po­
testate Apostolorum. Identitas vero materialis Ecclesiæ
nostri temporis cum Ecclesia Apostolorum triplici via
probari potest.
Primo quidem identitas materialis iam ex successione
legitima patet : nam quidquid potestas legitima in Eccle­
sia determinaverit, ex ipso mandato et promissione Christi
erit legitimum atque voluntati Christi et institutionibus
Apostolorum consonans. Ita in societate civili decreta
potestatis legitimæ, licet quasdam mutationes inducant,
tamen naturam et. proprietatem societatis non tollunt ;
similiter manente anima in corpore, mutationes contin­
gentes in corpore vel in anima, identitatem personæ et
corporis non mutant :ita manente in Ecclesia potestate legi­
tima, i. e. apostolica, ex constitutione Ecclesiæ et institu­
tione Christi identitas quoque materialis Ecclesiæ serva­
tur et constat.
Secundo identitas materialis probari potest in particulari
et directe. Consideranti enim doctrinam Apostolorum et
Ecclesiæ temporis præsentis vel præteriti facile constabit
identitas, saltem in principalibus principiis, ut e. g. circa
existentiam Dei creatoris, circa divinitatem Christi et
salutem per eius passionem, circa finem hominis et varia
media ad eum consequendum. Tamen hac via procedendo,
vix in argumento ex notis stamus, eum huiusmodi iden­
titas in particulari non sit factum obvium, præsertim
quantum ad quæstiones vel differentias difficiliores, dc
quibus inter diversas ecclesias disputatur.
Tertio optime tamen identitas materialis generaliter
comprobatur per argumentum praescriptionis. Vocamus
autem argumentum præscriptionis non tam illud quod ex
longa possessione ducitur (ut fit in quæstionibus posses­
sionum), sed argumentum quod mediante principio quo­
dam generali et communi conficitur quo sc. aliqua res indi­
recte probatur. lamvero hoc modo procedendo identitas
quoque materialis, i. e. in doctrina, cultu et forma regiminis,
facile et obvie constat.

Arg. Probari nequit, Apostolorum doctrinam, cultum
et regimen in Ecclesia catholica fuisse mutatam. Ecclesia
igitur certa possessione veritatis et doctrinæ apostolicæ
gaudet.
Ubi nola : Mutatio doctrinæ, cultus et formæ regiminis
apostolici in Ecclesia catholica probari non potest, non
tantum propter defectum negativum argumentorum vel
documentorum, sed maxime quia facta et documenta
historica, simul tamen tota vita publica Ecclesiæ, huiusmodi
probationem excludunt. Quodsi autem mutatio in doctrina,
cultu et regimine Ecclesiæ contigisset, ea in documentis
historicis et in vita publica Ecclesiæ manifeste appareret
et stricte probari posset : ita mutationes vel potius defec­
tiones a doctrina apostolica quæ in arianismo, nestorianismo, in schismate græco vel in reformatione protestantica
acciderunt, manifeste in historia Ecclesiæ apparent et
facilime probantur. Immo vel novimus quæstiones quasi
omnes circa doctrinam, cultum et formam regiminis.
Protestantes quidem summo cum studio et ope totius
scientiæ historicæ hypot heses varias statuerunt ad proban­
dam « originem Ecclesia* catholicæ », sc. evolutionem et
mutationem qua mediante ex ecclesia apostolica orta esset
Ecclesia « catholica ». Tamen vel huiusmodi hypotheses
indirecte apostolicitatem Ecclesiæ catholicæ comprobant.
Nam primo sunt maxime inconstantes. Olim protestantes
affirmabant, Ecclesiam ctholicam in medio ævo fuisse cor­
ruptam, sc. per aristotelismum et S. Thomam ; modo neces­
sitate coacti hanc sententiam reliquerunt et dicunt com­
muniter, Ecclesiam catholicam ortam esse decurrente
sæculo secundo ; alii tamen vel Apostolos de corruptione
doctrinæ evangelic® accusant. Secundo diversæ sententiæ
inter se discrepant : unusquisque enim historicus aliam et
aliam evolutionem statuit. Harnack enim putat Ecclesiam
catholicam ortam esse ex influxu philosophiæ græcæ et
rx mutatione officii oeconomorum in munus hierarchicum ;
Seeberg hierarchiam ex ludæismo introductam censet,
hoofs et alii originem paganum docent, Modernistæ neces­
sitates psychologicas adduccunt et alii aliter et aliter rem
explicant. Tertio denique omnes huiusmodi hypotheses
evidenter contra documenta historica peccant, invertendo

sc. eorum sensum genuinum et negando facta a testibus
tide dignis asserta et testificata : nec aliam denique inve­
nies rationem quam hanc : res non potuit ita se habere sicut
catholici et sicut documenta exhibent. Hypotheses igitur
protestanticæ de origine Ecclesiæ catholicæ nullius sunt
valoris : relicta veritate de origine apostoloica Ecclesiæ
catholicæ in vanum eius originem alio modo explicare
conantur1.
Confirmatio argumenti ex præscriptione. — a) Eccle­
siæ antiquæ, ab Ecclesia catholica dissidentes, ut præsertim ecclesia schismatica græca, in sua constitutipne gene­
raliter cum Ecclesia catholica consentit, specialiter quoad
ea quæ a protestanticis tanquam effectus evolutionis hi­
storic» statuuntur, ut quoad hierarchiam, sacramenta, etc.
b) In omnibus Ecclesiis quæ successu temporum ab
Ecclesia catholica sese separaverunt, ratio seccessionis et
mutatio sive doctrinæ sive praxis traditæ facile constat;
ita ut Ecclesia catholica ut prior et tanquam in possessione
appareat.
Itaque Ecclesia catholica vi totius suæ historiæ se tan­
quam apostolicam exhibet : sicut aliæ ecclesiæ vi suæ hi­
storiæ defectionem propriam ab Ecclesia Apostolorum
comprobant.
Prob. 3. Huiusmodi apostolicilas Ecclesiæ catholicæ in
ipsa eius constitutione fundatur, ita sit vera eius proprie­
tas. Nam doctrina maxime fundamentalis Ecclesiæ catholicæ statuit, nullam potestatem in Ecclesia esse admit­
tendam nisi earn quæ a Christo Domino Apostolis fuerit
collata, nullam doctrinam esse credendam nisi quæ per Chri­
stum et Apostolos tanquam revelata fuerit edocta, nihil
esse immutandum circa cultum et formam regiminis ab
Apostolis institutam : inde enim in Ecclesia catholica
tanto studio et cura successio legitima observabatur et
doctrina tradita custodiebatur.
Prob. 4. Catholicilas Ecclesiæ calholicæ est proprie effectus
supernaluralis. Secundun enim conditionem pure humanam
fieri non potuit quin decursu tanti temporis, in tot diversis
nationibus, sub tot diversis culturis et conditionibus tem1. Cf. quæ supra, a. 5-10 exposuimus.

porum, occurentibus tot difficultatibus, Ecclesia catholica
identitatem fidei, cultus et regiminis, simul ac successio­
nem ininterruptam ac legitimam servasset. Unde Cone.
Vaticanum merito ad « invicatam stabilitatem » Ecclesiæ
catholicæ appellat.
IL Obiectiones. — Argumenta adversariorum contra
apostolicitatem Ecclesiæ catholicæ ad sequentia reduci
possunt.
1. Quoad fidem : Ecclesia catholica plura tenet dogmata
quæ ab Apostolis non edocentur.
2. Quoad callum : si cultum et praxim christianam pri­
mi temporis cum cultu et praxi temporis præsentis compa­
ras, maximam invenies differentiam.
3. Quoad formam regiminis : Ecclesia Apostolorum
habet formam regiminis familiarem vel patriarchalem,
dum in Ecclesia catholica hierarchia dominatur.
4. Quoad successionem : in Ecclesia catholica multæ,
immo quasi omnes ecclesiæ particulares vel non sunt originis
apostolicæ vel successione ininterrupta carent.
5. Quoad immutabilitatem : nihil probat mutationes
plurimas insensibililer non accidisse.
6. Generaliter : tota forma Ecclesiæ catholicæ præsen­
tis speciem alterius Ecclesiæ quam apostolicæ menti inge­
rit, immo decursu temporum Ecclesia catholica alias et
alias formas induerat.
Hesp. a) Generaliter : Omnes huiusmodi obiectiones
falsum conceptum apostolicitatis supponunt : sc. quandam
immutabilitatem absolutam quæ omnem profectum, om­
nem evolutionem, omnem maiorem perfectionem excludit,
ita ut Ecclesia ut sit apostolica, omnes formas Ecclesiæ
Apostolorum conservare debeat. Id quod est contra sa­
nam rationem apostolicitatis et contra naturam Ecclesiæ
ipsius. Apostolicitas enim identitatem quidem fidei, cul­
tus et regiminis importat : profectus tamen in cogni­
tione fidei, in explicatione cultus, in evolutione sociali
Ecclesiæ non excluditur, dummodo eadem fides, idem cultus
et eadem forma regiminis servetur. Obiectio adversariorum
eo minus intelligi potest quo ipsi magis in necessitate pro­
gressus insistunt. Similiter obiectiones contra naturam vel

rationem Ecclesiæ peccant. Nam Ecclesia ut societas veri
nominis vi naturæ suæ latissimum progressum, explica­
tionem, evolutionem admittit, salva identitate tum for­
mali tum materiali. Tta omnes societates, præsertim tamen
maiores, ut societates civiles, multifariam evolutionem
ostendunt, manente tamen identitate societatis ; simi­
liter idem homo quam plurimas mutationes subire potest,
manente identitate personæ. Obiectiones igitur adversa­
riorum unum tantum probant, Ecclesiam sc. catholicam
non esse institutum quoddam mortuum, sed e contra
organismum vitalem, atque decursu temporum mirifice
progressam esse atque sese explicasse, manente tamen iden­
titate, : ex quo apostolicitas eius maiore luce splendet.
In particulari respondetur :
1. Quoad fidem : Ecclesia succedentibus temporibus
nova dogmata definivit quæ tamen ab Apostolis docentur,
sive explicite sive implicite, sive per sacram Scripturam
sive per traditionem : ita Ecclesia suis definitionibus tan­
tum doctrinam apostolicam successive proposuit, expli­
cavit et determinavit1.
2. Quoad cultum : cultus et praxis vitæ christianæ a
tempore Apostolorum usque ad nos incrementa mirabilia
accepit, illuminante gratia Dei et coopérante pietate et
zelo tum pastorum tum fidelium ; præsentim exercitia
pietatis valde multplicata sunt : totus tamen progressus
in iisdem fidei principiis fundatur et eadem media salutis
tenet ac cultus in Ecclesia Apostolorum, tantummodo
applicata ad consequentias, e. g. in cultu sanctorum.
3. Quoad formam regiminis : certe in primitiva Ecclesia
quædam familiaritas inter christianos vigebat quæ cum
incremento communitatum ex parte cessavit ; tamen etiam
Apostoli ex potestate hierarchica Ecclesiam regebant
(cf. supra a. 7-9; 13-15) nec hierarchia nostri temporis in
Ecclesia proprie dominatur, sed potius utendo sua pote­
state fidelibus et Deo servit.
4. Quoad successionem : Maior quidem pars ecclesia­
rum particularium hodie existentium vel non est originis
apostolicæ, in sensu historico, vel habet successionem ali­
1. Cf. infra a. 68 et R. Schultes, Introductio in historiam dog­
matum.

quando interruptam ; apostolicitas autem illa quæ est nota,
est primario et proprie attributum Ecclesiæ universalis ;
ecclesiæ vero particulares in illo attributo participant in­
quantum eum Ecclesia universali vel cum eius capite
communicant. Unde nihil obstat quin aliqua Ecclesia par­
ticularis aliquando ab Ecclesia apostolica defecerit et’
postmodum iterum ad illam pertineat. Ita etiam in socie­
tatibus civilibus aliqua provincia aliquando ad aliquod
regnum pertinebat, postmodum ad aliud regnum et iterum
ad primum regnum : sicut Alsatia primo ad imperium germanicum pertinuit, postmodum ad regnum Gaïliæ, deinde
ad novum imperium germanicum et nunc iterum ad ré­
publicain Galliæ. Sola ecclesia urbis Romæ inter ecclesias
particulares habet promissionem successionis ininterruptæ.
5. Quoad mutationes insensibiles : absque omni dubio
mutationes insensibiles in Ecclesia quotidie contingunt ;
attamen mutatio fidei, cultus et regiminis non potest
contingere insensibilité!· : ita in corpore humano quotidie
mutationes insensibiles contingunt, tamen homo non po­
test incidere in morbum gravum vel mortem subire quin
id sentiatur. Ita etiam in Ecclesia omnes mutationes cuius­
cumque momenti maxime sensibiles erant, ut historia
Ecclesiæ et historia dogmatum comprobant.
6. Generaliter : certe Ecclesia catholica succedentibus
temporibus alias et alias formas induit-sufficit considerare
diversorum temporum theologiam, cultum, vitam et
leges ; attamen huiusmodi variationes ipsam Christi et
Apostolorum fidem, cultum, et regimen explicant, appli­
cant et exequuntur. Atque hoc proprie naturæ et officio
Ecclesiæ convenit, ut sc. per modum organismi vitalis sese
evolvat, conditionibus temporum et hominum se accomodet, omnibus omnia fiat. Immo hæc est proprie laus et
gloria Ecclesiæ catholicæ quod summæ varietati tempo­
rum, nationum, hominum, conditionum materialium et
spiritualium mirifice satisfecit, seipsam magnifice explica­
vit, progressum enormeindiabuit, tamen intra limites fidei,
cultus et regiminis : atque hæc omnia virtus Christi,
Apostolis collata, operabatur1.
1. Id iarn Newman, adhuc protestanticus, postmodum tamen
S. R. E. Cardinalis, sentiebat et exponebat in opere : An Essay of
développement of Christian doctrine, London, 1845.

SECTIO QUINTA
De Ecclesiis in quibus notæ Ecclesiæ Christi deficiunt

Postquam ostendimus, notas verae Ecclesiæ Christi con­
venire Ecclesiæ catholico-romanæ, et quidem manifeste
et formaliter, quæritur qua ratione cæteris ecclesiis quæ
se tanquam ecclesias Christi gerunt, non conveniant.
Quasdam quidem ecclesias nominasse sufficit, quippe in
quibus notæ Ecclesiæ veræ manifeste deficiunt. Huiusmodi
sunt sectæ orientales antiquæ : Nesloriani qui in montibus
Kurdistan ecclesiam chaldæam constituunt (c. 150,000),
Eutychiani seu Monophysiiæ in Syria (Jacobitæ), Coplæ in
Ægypto, Abyssinii et Armeni (simule. 8.000.000). Restat
igitur quæstio de ecclesiis photianis et protestanticis.

ARTICULUS VIGESIMUS SEPTIMUS

De defectu notarum in ecclesiis photianis
A. Prænotamina. — Quæstio de ecclesiis photianis pro­
prie et formaliter ratione schismatis agitur, quippe cum
illæ Ecclesiæ ab Ecclesia catholica separatæ sunt, quia « subesse renuunt Summo Pontifici et membris Ecclesiæ ei
subiectis communicare recusant1. ».
Ecclesiæ photianæ nomen acceperunt a Photio, patriar­
cha constantinopolitano, qui a. 880 schisma instituit, sub
patriarcha Cærulario a. 1054 conummatum. Ad illas per­
tinent1
2, tanquam ecclesiæ distinctæ et independentes, cum
patriarcha, metropolita vel synodo tanquam capite : i.
1. Ecclesia constantinopolitana, 2. alexandrina, 3. antio­

1. S. Thomas, IIa IIae, q. xxxix, a. 1.
2. Cf. A. Hudal, Die serbisch-orlhodoxe Nalionalkirche, Graz,
1922, p. 21-98.

chena, 4. Hierosolymitana, 5. insulæ Cypriæ, 6. russica1,
7. montis Sinai, 8. hellenica, 9. serbiæ12, 10. roumeniæ3,
11. bulgariæ (independens ab a. 1872), 12. georgiæ (ab
1918), 13. ukrainiæ (a. 1918). 14. estonica (1. 1920).
Numerus membrorum omnium istrum ecclesiarum est
c. 110.000.000 quorum c. 80.000.000 in Russia.
B. Conclusiones.

Prob.
1. Ecclesiæ schismaticæ non sunt una ecclesia, sed plures
(14) ecclesiæ independentes vel autocephalæ, quas supra
enumeravimus4.
2. Deest principium efficax unitatis : nam ex ipsa con­
stitutione ecclesiarum schismaticarum deest auctoritas
cui omnes subesse teneantur. Ecclesiæ enim schismaticæ
solum Christum ut caput Ecclesiæ universalis admittunt :
unde deest in illis auctoritas socialis et visibilis cui omnes
subesse teneantur5. Patriarcha eonstantinopolitanis habet
I. In Ecclesiis photianis deest nota unitatis. —

1. Ecclesiæ russicæ simul raskolniki adnumerabantur, qui
tamen separati fuerunt ab Ecclesia imperiali et iterum in plures
sectas dividuntur. De statu præsenti ecclesiæ russicæ mox infra.
2. Ecclesiæ serbicæ nunc coniunguntur metropolis Carlowitz,
ecclesia Monlenegrina et ecclesia Bosniæ et Herzegovinæ : quæ,
usque ad tempus belli europæi fuerunt independentes.
3. Ecclesiæ Rumæniæ post bellum coniunctæ sunt metropolis
Sibiu (Hermannstadt) in Transsylvania et metropolis Czernoviz.
4. Ecclesiæ photianæ vel, ut seipsas vocant, « separatæ », sese
quidem ut unam ecclesiam considerant et singulas ecclesias ut
« sorores ». At, licet omnes habeant eandem originem, eandem
constitutionem, eadem symbola fidei, tamen nullo modo unam
societatem ecclesiasticam, unam Ecclesiam, unum regnum Christi
constituunt. Optime d’IlERBiGNY : « divcrsæ illæ ecclesiæ nec
subordinantur nec proprie coordinanlur, sed solum iuxlaponuntur » (De Ecclesia, u, 9).
Unde defectus unitatis per modum facti publici et notorii con­
stat : habentur enim plures Ecclesiæ autocephalæ sicut in «en­
tente » plures status independentes.
5. Separati quidem præcise ex unitate capitis quod est Christus,
sibi unitatem vindicant. At immerito. Nam primo caput invisibile
unitatem societatis humanæ constituere nequit : secus omnes
illi qui Christum tanquam caput admittunt, immo omnes homines
qui Deum admittunt, unam societatem constituerent. Secundo
nota veræ Ecclesiæ importat proprietatem quæ in rerum factis

quidem eminentiam quandam honoris et tanquam reprae­
sentans omnium ecclesiarum consideratur, non tamen est
proprie caput illarum nec iurisdictionem propre dictam
super alias ecclesias habet. Similiter nec patriarch® simul
collecti vel synodi generales auctoritatem super omnes
ecclesias habent, tum propter independentiam singularum
ecclesiarum, tum quia in ipsa synodo desideratur aucto­
ritas uniens et quæ decretorum vim et executionem urgere
possit. Quodsi denique quædam species unitatis apparet,
est unitas proveniens a principiis ecclesiæ extrinsecis,
utpote a potestate civili (ut in Russia) vel a natione. Inde
de facto tot iam sunt ecclesiæ diversæ quot nationes et
ultra. Neque novæ divisioni aliquid obstat. Ita in Russia
præter « ecclesiam orthodoxam » constitutæ sunt « eccle­
sia viva », « ecclesia apostolica » et « Renovatio ecclesia­
stica » et « ecclesia libera operariorum ».
3. Unita? quæ in ecclesiis photianis adhuc superest, non
est effectus supernaturalis neque veram Christi Ecclesiam
nolifical. Causa schismatis fuit aversio nationalis græcorum contra latinos, et maxime contra romanos. Unitas
ecclesiarum singularum quæ adhuc habetur, est vel mere
nationalis — unde quasi tot ecclesiæ autocephalæ, quot
nationes diversæ, — vel a poleslate civili conservatur, ut
olim in Russia ; de reliquo signa manifesta decompositionis
crescentis apparent, ita ut secundum mutationes politicas
variæ etiam novæ ecclesiæ surgant (ut in vetere Russia
ecclesiæ Georgiæ, Estoniæ et Ucrainiæ) vel fusiones fiant
(ut in nova Rumania et Serbia).
Unitas symbolorum, sacramentorum et formæ regiminis
(sc. episcopalis) est unitas quam Ecclesiæ photianæ Eccle­
siæ universali debent a qua constitutionem acceperunt ;
tamen vel ista unitas est potius statistica, mechanica,
exterior. Etenim unitas symbolorum neque apertam in­
credulitatem membrorum neque varias sectas impedit ;
constitutio episcopalis ecclesiarum, quæ ex natura sua ad
apparet, et quidem per modum facti obvii et publici ; iamvero
minime constat, ecclesias separatas Christum habere pro capite,
i. e. regi a Christo, esse « regnum Christi ». Tota igitur separatorum
sententia est petitio principii. Cf. M. d’Herbigny, L'unité dans
le Christ, Roma, 1923.

unam ecclesiam ordinatur, apud schismaticos facta est
occasio et causa divisionis in plures ecclesias.
Itaque in ecclesiis photianis deficit illa « catholica unitas »
quæ motivum credibilitatis esse potest.
II. In Ecclesiis schismaticis deest

nota sanctitatis. —

Ecclesiæ schismaticæ multa quidem media sanctifica
ex tempore unionis cum Ecclesia universali retinuerunt, ut
symbola fidei, baptismum, Eucharistiam cum sacrificio
missæ, liturgiam, sacerdotium, vitam monasticam et alia
huiusmodi ; nihilominus vis el efficacia sanctifica quæ pro­
prie notam sanctitatis constituit, manifeste desideratur.
1. Nullum opus speciale Deus per ecclesias schismaticas
operatus est : novi populi ad fidem et vitam christianam
per schismaticos non sunt conversi ; sanctitas christiana
efficaciter non fuit defensa.
Obicitur quidem quod ecclesiæ schismaticæ mahometanismo et protestantisme restiterunt, quod quædam
saltem præcepta ut e. g. ieiunia stricte observantur, quod
liturgia magna < uni devotione celebratur et similia. At­
tamen neque in his manus Dei apparet. Nam mahometanismus proprie ex motivis nationalitatis conservandæ
impugnabatur et similiter protestantismus ; præcepta eccle­
siastica modo quodam mechanico observantur quin simul
fructus observationis appareant ; liturgia quidem sollem­
niter celebratur atque magna pars populi assistit, at sive
in celebranda missa sive in sacramentis administrandis et
recipiendis præparatio cordis debita desideratur adeoque
fructus proportionatus.
2. Desunt sancti el opera sanctitatis heroicæ. Nulla ec­
clesia schismatica sanctum veri nominis habuit. Illi qui
a schismaticis tanquam sancti coluntur, vel ad tempus
unionis cum ecclesia catholica pertinent, ut sancti ante
schisma vel temporis unionis temporaneæ, vel non sunt
vere sancti1. Præcipue de sancto Gyrillo et Methodio qui
1. Plures quidem « sancti » in ecclesiis orientalibus vel a populo
venerantur vel etiam canonizabantur. At criteria applicata sunt
manifeste insufficientia. Nam primo : per plura sæcula incorruptio
corporis tanquam signum sanctitatis sufficiebat. Secundo : non
requiruntur vel non existunt miracula ad intercessionem canoni-

a schismaticis in medium adducuntur, constat., eos in unione
cum Romano Pontifice vixisse. Coelibatus non habetur
in clero saeculari; status monachorum languescit; mar­
tyrium deest ; miracula in testimonium sanctitatis non
fiunt1.
3. Generaliter per schisma conditio Ecclesiæ et religio­
nis non est meliorata, sed peiorala : Ecclesia in institutum
Cæsaropapismi vel nationale deflexit, religio ad quasdam
functiones liturgicas est reducta, immo ad formas quasdam
exteriores ; vis et efficacia sanctifica doctrinæ, sacramento­
rum et regiminis ecclesiastici deficit. loco vitalitatis fruc­
tiferae et sanctificæ status quidam cadaverinis successit,
populi slaviei, schismati addicti, licet naturaliter indolis
horne, spiritualiter languescunt. Certe influxus schismatis
non est talis qui effectum supernaturalem indicet.
4. Si conditio ecclesiarum græcarum ante et post schis­
ma comparatur, manifeste apparet, commutationem pes­
simam intervenisse : ante schisma ecclesiæ græcæ scientia,
virtutibus et sanctis excelluerunt, post schisma stagnatio
et sterilitas spiritualis et religiosa. Spiritus Dei in ecclesiis
photianis posl, separationem a vera Ecclesia Christi am­
plius non operatur, nisi forsitan in quibusdam individuis
zati patrata. Tertio : pluries aliquis canonizatus deleri debuit,
vita eius melius cognita. Cf. Goloubinsky, Historia canonizationis
sanctorum in Russica Eccl. ; P. Peetebs, La canonisation des saints
dans l'Eglise Russe in Anal. Boli., xxxm4, p. 406.
1. Sicut iam supra, art. 20, insinuavimus, miracula in ecclesiis
separatis non penitus excluduntur. Non quidem fieri possunt in
confirmationem veritatis et sanctitatis ecclesiæ soparatæ : fieri
tamen possunt quandoque », ut ait angelicus Doctor, » ad com­
mendationem nominis Christi quod invocant » (11, 11, q. clxxviii,
a. 2 ad 3) « et in virtute sacramentorum quæ exhibent ». Itaque in
ecclesiis separatis miracula quandoque fieri possunt in confirma­
tionem doctrinæ veræ quam confitentur, ut existentiæ Dei, Tri­
nitatis, Eucharistiæ, vel per virtutem baptismatis, Eucharistiæ,
extremæ unctionis, vel ad invocationem B. M. Virginis, ss. Angelo­
rum vel sanctorum catholicorum.
Quidquid est de realitate talium miraculorum, in ecclesiis sepa­
ratio manifeste deficiunt miracula in testimonium veritatis et
sanctitatis ecclesiæ separatæ, dum e contra in Ecclesia catholica
miracula quæ fiunt, quasi regulariter vel exclusive in testimonium
veritatis Ecclesiæ et sanctitatis membrorum Ecclesiæ fiunt.

bonæ fidei. Facillime enim admitti potest, plures vel mul­
tos inter schismaticos esse bonæ fidei adeoque ratione
baptismi, Eucharistiæ, sacrificii missæ, invocationis B. Mariæ V. et per media similia gratias obtinere indeque sancti­
ficari. Veritas tamen schismatis inde non comprobatur, ut
patet1.

III. Ecclesiis photianis deest nota catholicitatis. —
« Græci » quidem quam maxime catholicitatem prætendunt, secundum illud s. Augustini : « omnes hæreticos se
catholicos dici velle » (C. ep. fundam., c. iv) : tamen defec­
tus huius notæ manifeste patet.
1. Ipsæ ecclesiæ schismaticæ, etiamsi simul sumptæ,
non sunt per orbem terrarum diffusæ, neque physice neque
moraliter. Possunt quidem quasi ubique existere quidam
schismatici, sed ipsa ecclesia schismatica non est' ubique
constituta : ita extra Russiam, Balcanum et quasdam
partes Asiæ paucæ tantum extant ecclesiæ schismatic®.
2. Ecclesiæ schismaticæ non sunt una ecclesia : unde
substratum catholicitatis deficit; ex singulis vero ecclesiis
schismaticis nulla est universaliter diffusa.
3. Ecclesiæ schismaticæ intrinsece carent catholicitate,
et quidem iam ab origine. Patriarchalus enim constant inopolitanus nunquam fuit ecclesia universalis, sed, ut
vel nomen indicat, pars ecclesiæ universalis : unde etiam
post modum nunquam de iure poterat fieri universalis.
Quodsi patriarcha Cpt. : « œcumenicus » vocabatur, erat
titulus et honor ipsi concessus vel ab ipso potius arroga­
tus. Ecclesiæ vero postmodum const it utæ omnes manifeste
et ex vi constitutionis sunt nationales, ut ecclesia serbica,
roumena, græca, bulgara.
4. Denique manifeste deest vis expansiva, i. e. deest
manifeste charisma fidei christianæ dilïundendæ. Omnes
ecclesiæ schismaticæ, excepta forsitan ecclesia russica,
hodie idem territorium occupant ac in initio schismatis.
Russi autem primitus ad fidem conversi sunt per mis­
sionaries catholicos et nonnisi sæculo xiii definitive ad
1. Cf. IIud\l, 1. c., 98-120; A. Palmieri, λα chiesa russa;
A.Harnack, Der Geisl der morgenliindischcn Kirche.

schisma transierunt : posterior autem diffusio vel propa­
gatio ecclesiæ russicæ non est effectus charismatis divini,
sed potestatis, immo tyrannidis politicæ.
IV. In ecclesiis photianis

deest nota apostolicitatis. —

Ecclesiæ schismaticæ identitatem quidem materialem cum
ecclesia Apostolorum in plurimis conservaverunt adeoque
cum Ecclesia catholica conveniunt : ita quoad symbola,
sacramenta, liturgiam, constitutionem hierarchicam et
episcopalem Ecclesiæ ; deest tamen identitas formalis vel
successio legitima, quæ proprie apostolicitatem constituit.
1. Manifeste constat, schisma photianum fuisse seces­
sionem ab Ecclesiae universali : etenim ante schisma eccle­
sia cpolitana cum aliis ecclesiis communicaverat et proprie
pars ecclesiæ universalis fuerat. Neque ulla sana ratione
opponi potest, alias ecclesias ab ecclesia cpolitana sese
separasse : nam aliæ ecclesiæ nunquam ecclesiæ epolitanæ
subordinatæ vel pars illius fuerant.
2. Secessio schismatica facta est contra ius et contra
propriam constitutionem ecclesiæ cptanæ : primo enim eccle­
sia cpolitana semper admiserat necessitatem communicandi
cum cæteris ecclesiis, quippe quia ipsa se tanquam partem
Ecclesiæ universalis considerabat ; secundo ecclesia cpo­
litana sive factis concludentibus sive sententia expressa
auctoritatem supremam romani Pontificis et necessitatem
communicationis cum eo tenuerat. Utrumque maxime con­
stat ex Conciliis generalibus ante schisma celebratis, quæ
sc. sunt concilia Ecclesiæ universalis et in quibus romanus
Pontifex ut'caput interveniebat et tanquam caput agno­
scebatur, ut præsertim in concilio ephesino, chalcedonensi
et epolitano III (680). Id quod græci post schisma etiam
admiserunt, sc. in concilio lugdunensi (1274), florentino
(1439). De qua re fusius in tractatu de romano Pontifice.
Denique tota historia ecclesiæ epolitanæ necessitatem unio­
nis cum Ecclesia Romana vel cum romano Pontifice edocet,
ut præsertim tractationes diversæ episcoporum et impera­
torum byzantinorum cum romanis Pontificibus. Itaque,
quidquid est de natura et ratione auctoritatis romani
Pontificis, certe ecclesia epotana secundum ius proprium
unionem cum romano Pontifice tanquam necessariam ad

legitimam successionem admisit et per consequens per
schisma abrupit atque successionem interrupit1.
3. Inde simul constat, in ecclesiis schismaticis, saltem
post schisma, etiam mutationem circa constitutionem ccclesiæ contigisse, inquantum sc. auctoritas romani Pontificis
super ecclesiam universam simpliciter negatur et non nisi
Christus tanquam caput Ecclesiæ, sc. ut caput invisibile,
admittitur. Vix enim fieri potuit quin separatio a romano
Pontifice ad negationem auctoritatis eius transiret. Præterea aliae mutationes, ut negatio processionis Spiritus S. ex
Patre Filioque, negatio purgatorii, doctrina de consecra­
tione per epiclesim successerunt.
4. Denique in tôta quæstione separationis ab Ecclesia
romana nil sancti, nullum vestigium operationis divinrn,
nullum charisma apparet, e contra tota ratio fuit superbia
nationalis, repugnantia contra auctoritatem doctrinalem
romani Pontificis et ambitio byzantinorum, præsertim
Photii et Cærularii. Idem apparet in decursu schismatis :
tentamina varia unionis cum Ecclesia Romana non fue­
runt sincera, immo græci jugum turearum romanæ tiaræ
præferebant. Atque nostris diebus quæstio penitus sub
rationibus nationalibus et politicis absolvitur2.
Itaque in ecclesiis schismaticis, propter defectum succes­
sionis legitimæ, virtus et assistentia divina Apostolis a
Christo promissa amplius non operatur : inde deest vigor
apostolicus, vis catholica, efficacia sanctifica et unitas
ecclesiastica.
C. De unione ecclesiarum orientalium cum Ecclesia
Romana. — Ecclesiæ igitur photianæ non sunt vera

Ecclesia Christi, non sunt illud regnum de quo Evangelia
loquuntur, sed proprie ecclesiæ separatæ a vera Christi
Ecclesia. Atque sancta mater, Romana Ecclesia, nunquam
]. Immerito aliquis auctor gerrnanicus opponit, auctoritatem
romani Pontificis nondum fuisse de fide. Gerte enim nondum facta
fuit aliqua definitio solemnis·, præsertim ratio et vis auctoritatis
romani Pontificis nondum fuit solemniter determinata ; attamen
ex magisterio ecclesiæ communi uel ordinario et ex praxi sæculari
necessitas communionis et subiectionis erga romanum Pontificem
tanquam ad constitutionem divinam Ecclesiæ pertinens tenebatur.
2. Cf. Schanz, Apologie, IIIs, p. 197 ss.

desiit invitare separatos ut ad matrem redirent, at hucus­
que obex aderat et adest.
Ecclesia photiana in orationibus quidem liturgicis votum
unionis ecclesiarum separatarum graviter exprimit ; at
hominum rerumque conditio spem minuit. Rationes prin­
cipales sunt sequentes, a) Ecclesiæ photianæ sunt ecclesiæ
nationales, quorum historia intime connexa est cum histo­
ria nationis, b) Spiritus rector ecclesiarum orientalium est
mens byzantins cum suis ideis historicis et tendentiis poli­
ticis. c) Præter quæstiones dogmaticas simul differentia
iuris et gubernationis magnam difficultatem præbcnt. d) De­
nique evolutio historica plurium sæculorum ecclesias photianas quasi in immensum ab Ecclesia catholica alienavit
et dissociavit1. At, quod impossibile est hominibus, possi­
bile est Deo. Optimum forsitan medium erit Concilium
cecumenicum1
2.

1. A. Hudal, Die serbisch-orthodoxe Nationalhirche, 115-120.
Idem refert verba periodici Bogoslovsky Glasnik, 7 (1908), p. 120:
« Desideria unionis remanebunt tantum pia desideria quousque non
liniatur impedimentum praecipuum unionis, ædificium superbum
papatus » (1. c., p. 117). Aliud periodicum (Slovenski narod, Nov.
1920) post bellum europæum scripsit : « Novum regnum lugoslaviæ victoriam orthodoxiæ super Romam significat. Abiit ultima
spes vana curiæ romanæ : unio sc. orthodoxorum » (1. c.).
2. Idem auctor commendat studia et opera historica et com­
parativa de theologia, de historia, de i ure et de liturgia Ecclesiæ
catholicæ et orthodoxæ, in hunc sc. finem ut utraque pars ad minus
alteram cognoscat. Cf. Theoph. Spacil, Conceptus et doctrina de
Ecclesia iuxta theologiam Orientis separati (Orientalia christ. 1924) ;
M. d’Herbigny, L'âme religieuse des Busses d'après leurs plus
récentes publications, Roma, 1924 ; Idem, L'anglicanisme et l'or­
thodoxie gréco-slave, Paris, Bloud, 19,22.

ARTICULUS VIGESIMUS OCTAVUS

De defectu notarum in protestantisme

Protestantismus cum teneat Christum nullam Ecclesiam
visibilem tanquam societatem veri nominis instituisse,
stricte loquendo est extra quæstionem notarum ; cum
tamen protestantes tum veteres tum recentiores, licet per
inconsequentiam, affirment, se habere veram Ecclesiam
Christi, quæstio de notis etiam cum protestanticis agitur.
Ecquidem non cum omnibus : multi enim divinitatem Chri­
sti negant, immo vel existentiam Dei creatoris : unde cum
illis alio modo procedendum est, ut supra notavimus.
Thesis : Notæ veræ Ecclesiæ Christi in protestantism ο
deficiunt.

1. In protestantismo deest nota unitatis. — 1. Manifeste
constat, protestantismum non esse imam ecclesiam. Ete­
nim in unaquaque republica alia et alia est ecclesia, immo
in una eadeinque republica iterum diversæ sunt ecclesiæ,
ad invicem independentes, cum iure, constitutione et
capite proprio. Præterea sectæ innumeratæ contra eccle­
sias publice constitutas se erigunt.
2. Decst imitas fidei. Distinguuntur enim lutherani,
calvinistæ, zwingliani et sic deinceps quasi in infinitum.
Immo in singulis ecclesiis nulla est unitas fidei, etiamsi
admittantur quidam articuli fundamentales, quia unus­
quisque fidem suam sibi ipsi determinat. Denique in
singulis ecclesiis vel increduli publici, immo aperti atheistæ
tanquam membra legitima admittuntur.
3. Deest principium unitatis, sc. auctoritas quæ quæstiones fidei determinare possit. Protestantes quidem ad
articulos fundamentales et ad S. Scripturam appellant.
At immerito. Nam primo, his non obstantibus, de facto
unitas deest, immo articuli fundamentales et S. Scriptura
causa sunt divisionis. Secundo articuli fundamentales et

S. Scriptura non possunt esse principium unitatis nisi
supposita auctoritate quæ sensum Scripturæ authentice
interpretari valeat, ut est in Ecclesia catholica. Denique
multi pro testantes neque inspirationem neque veritatem
Scripturæ admittunt.
3. Principium protestantismi ex natura sua unitatem
impossibilem reddit. Principium enim fundamentale est
quod unusquisque secundum iudicium proprium vel pri­
vatum sibi fidem determinet, sive secundum quod Spi­
ritus S. unicuique suggesserit (veteres Protestantes) sive
secundum iudicium scientificum sive secundum iudicium
proprie personale (moderni). Hoc principio supposito uni­
tas evidenter impossibilis redditur, sicut et de facto ex hoc
principio divisio protestantismi oritur.
4. Unitas illa quæ in protestantisme adhuc repetitur
est pure negativa, i. e. negatio fidei catholicæ, neque hæc
unitas talis est quam Christus expresse promittere et a
Patre suo exorare debuit : est enim communis hæreticis,
schismaticis, iudæis, incredulis nec non paganis.
II. In protestantismo deest nota sanctitatis. — Prob. 1.
Nota sanctitatis vim et efficaciam sanctificam alicuius
Ecclesiæ importat. Atqui protestantismus, generaliter con­
sideratus, manifeste nec fuit nec. est principium regenerativum vel sanctificativum, sed c contra principium defectus
vitæ et religionis christianæ. Ergo protestantismus nota
sanctitatis caret.
a) Idque apparet principaliter in ipsis auctoribus proieslanlismi, ut in Luthero1, Calvino, Zwinglio et Hen­
rico VIII nec non in aliis protagonistis : qui sc. secundum
testimonium historiæ minime ut sancti censendi sunt neque
per secessionem ab Ecclesia meliores effecti sunt. Id quod
adhuc magis apparet, quodsi auctores « reformationis »
comparantur cum sanctis qui reformationi sese opposue­
runt, ut e. g. S. Franciscus Salesius.
b) Sicut in auctoribus, ita et in populis qui reformatio­
nem acceperunt protestanticam, ut in Germania, Anglia,

1. H. S. Denifle, Luther und Luthertum2, 2 vol. ; H. Grisar,
Luther, 3 vol. ; A. Weiss, Lulherpsychologic.

Gallia, incredibilis quædam degeneratio vitæ et religionis
christianæ consecuta est, concomitantibus seditionibus
et bellis quæ magnam Europæ partem per duo sæcula
devastaverunt.
c) Sicut in tempore præterito, ita nostris diebus prote­
stantismus vitam ac religionem Christianam minime tuetur,
sed e contra diminuit ac destruit. Protestantismus non tan­
tum fidem, vitam ac religionem in nullo alio populo propa­
gavit, convertendo sc. populos ethnicos, sed e contra
inter suos et alios fidem in Christum, immo in Deum labe­
factavit. Id quod nostris temporibus quam maxime mani­
festum est. Dum Ecclesia catholica ubique terrarum fidem
in Deum, in Christum, in S. Scripturam, vitam ac religio­
nem christianam strenue et efficaciter propagat, tuetur ac
defendit, protestantismus e contra fidem supernaturalem
quasi penitus relinquit, negat vel existentiam Dei creato­
ris, divinitatem Christi, immo vel existentiam historicam
Christi, ac denique totam religionem christianam quasi ad
nihilum reduxit, ita ut David Strauss ad quæstionem : « Num
adhuc christiani simus? » merito negative responderit.
Totum iam stat in naturalismo, subiectivismo, monismo.
Atque huiusmodi defectus et conditio lamentabilis rei
christianæ manifeste « reformationi » tanquam causæ at­
tribuendum est, ita ut protestantismus merito tanquam
unum ex summis periculis fidei et religionis christianæ
censeatur.
d) Protestantes quidem effectus tristes « reformationis »,
praçsertim primi temporis, tanquam effectum vel residuum
ævi catholici accusant. At per hoc certe vim sanctifi­
cam protestantismi minime probant ; e contra inefficacia
protestantismi in moribus reformandis manifeste apparet.
De reliquo « reformatio » vitia populi, inclinationes natio­
nales pravas ac generaliter declinationem moralem et
religiosam antecedentem non tantum non minuebat, sed e
contra doctrina sua et auctoritate excusavit, approbavit,
ita ut protestantismus proprie medii ævi exeuntis cursum
inclinatum ad exitium plenum deduxisse videretur1.
I. Ita merito H. Denifle, O. P., Luther und Luthertum l2, 19,
22 ss., 756.
u I >ie Reformation istnicht eine sittliche Reaktion, sondern wie
H.

c) Denique protestantismus nomine quidem « refor­
mationis » gloriatur, at immerito. Neque enim fidem refor­
mavit, sed destruxit ; neque spem in Deum erexit, sed
speciem quandam fiduciæ blasphemæ induxit ; neque cari­
tatem inflammavit, neque erga Deum neque erga proxi­
mum, sed Deum vel dereliquit vel negavit et loco dilec­
tionis proximi propter Deum amorem humanitarium vel
socialem prædicat ; neque S. Scripturam vindicavit, sed
principales istius doctrinas ac characterem inspiratum
negat ; neque Ecclesiam reformavit, sed in varias communi­
tates humanas dissolvit ; neque denique mores melioravit
sed peccata dissimulavit, excusavit ac permisit : quæ cuncta
manifesta sunt, videntibus sc. et volentibus.
Prob. 2. Nota sanctitatis comprobationem sanctitatis
per signum divinum importat, ad quæ charismata (mira­
cula et prophctiæ), fructus sanctitatis heroicæ ac quædam
specialis Dei providentia pertinent. Atqui huiusmodi in
protestantisme deficiunt. Ergo.
a) In protestantisme charismata supernaturalia, ut prae­
sertim miracula et prophetiæ, penitus desunt. Contra hoc
argumentum iam Calvinus non aliter respondere vale­
bat quam : « Quod miracula a nobis postulant, improbe
faciunt1. »
b) In protestantisme deest sanctitas eximia et heroica.
Non negamus, inter protestantes multos vitam honestam
ducere, munera sua conscientiose implere ac Deum quærere :
at huiusmodi bonitas et honestas morum potius effectus
sunt animæ naturaliter christianæ, sicut et de facto motiva
et media sunt ordinis mere naturalis. Insuper conceden­
dum est, plures protestantes vitam supernaturalem ducere
schon der Name sagi, dor Abschluss des theologischen und
Kirchlichen Reformkampfes. Sie ist das Ende eines anderhalbhundertjàhrigen Auflôsungsprozesses » I2, p. 6s. » Die Reformation
ist in ihrem wahren Wesen keine Sittenverbesserung, sondern eine
Aenderung im Glauben » (1. c. xvi). « Das Luthertum ist das Vollmass der niedergehenden Strômung das Mittelalters », 1. c. 756*.
1. Institut., præfat. —Similiter Luther et moderni : cf. H. Denifle, Luther in rationalistischer und christlicher Beleuchtung.
Prinzipielle Auseinandersetzung mit A. Harnack und R. Seeberg.
Mainz, 1904.

ac virtutes vere Christianas exercere : ut præsertim constare
videtur apud plurimos qui postmodum ad fidem catholi­
cam convertuntur. Attamen in huiusmodi fidelibus duo
sunt consideranda, sc. quod sunt bonæ fidei et quod proprie
contra principia protestantismi agunt. Denique tamen
nulla apparent in protestantismo signa sanctitatis supe­
rioris et heroicae, in sensu sc. christiano ; similiter deficit
martyrium1, sc. in sensu christiano1
2.
c) Denique in tota historia protestantismi nullum signum
specialis providentiæ et operationis divinae apparet. Tota res
agitur et explicatur per influxum humanismi, per errores
theologiae antecedentis, per passiones humanas, per ingerentiam potestatis civilis, per aversionem historicam contra
Romam.
Neque valet instantia, per reformationem protestanticam simul ipsam Ecclesiam catholicam fuisse reformatam.
Certe enim Deus reformationem non nisi in bonum Eccle­
siæ permisit ac Ecclesia, Deo disponente, plura ex refor­
matione consecuta est emolumenta. Id quod tamen nec
protestantismo est attribuendum neque Deus per protestantismum Ecclesiam reformasse dicendus est. E contra
Deus per « reformationem » Ecclesiam prius visitavit ac
castigavit, deinde tamen Ecclesiam catholicam illuminavit
ac confortavit ut defectus tum proprios tum aliorum vita­
ret a<· emendaret et in maiorem gloriam ascenderet.
Prob. 3. Ad notam sanctitatis pertinet quod aliqua
ecclesia nec media sanctitatis a Christo instituta respuat
1. Quæ de duobus martyribus in Uganda referuntur, facile
explicantur : quippe cum ilii proprie pro fide in unum Deum et in
Christum martyrium subierunt, non vero pro protestantismo ut tali.
2. Plures quidem protestantes propter fidem suam plura pertu­
lerunt, quidam etiam mortem obierunt, quin tamen signa veri
martyrii apparerent. Nam a) illi qui passi sunt, communiter non
lautum ob fidei professionem, sed simul ob alias causas passi sunt,
ut ob rebellionem contra auctoritatem publicam, ob vim per arma
illatam, ob sermones pacem perturbantes et ad vitia excitantes,
ut ex historia facile constat ; b) passio vel mors suscepta est in
testimonium iudicii vel convictionis propriæ, non vero in testi­
monium lidai, ob auctoritatem Dei revelantis ; c) denique deficiunt
communiter conditiones concomitantes verum martyrium, ut
oral io, humilitas, caritas.

nec talia inducat quæ sanctitati a Christo intentæ contrariantur. Atqui utrumque fit in protestantismo. Prob, per
paries.
а) Quoad doctrinam : protestantismus plura reicit quæ
Christus docuerat, ut ieiunium et alia opera mortifica­
tionis, virginitatem, consilia evangelica ; permittit quæ
Christus prohibuit : divortium ; negat fundamenta doc­
trinæ et vitæ christianæ, præsertim per doctrinam de servo
arbitrio, de inutilitate operum bonorum, de inamissibilitate
iustitiæ. Maxime vero principium de iustificatione per
solam fidem totam vitam Christianam subvertit. Denique
vix est aliqua doctrina Evangelii quæ in protestantismo
succedente tempore non fuerit diminuta, defigurata, per­
versa : idque præcipue quia protestantismus pravis incli­
nationibus hominum facile cedit1.
б) Quoad cultum : protestantismus plura sacramenta
a Christo instituta reiecit ; ea quæ retinuit vi sua destituit,
ut baptismum et eucharistiam ; liturgiam qua mens ho­
minum mediantibus caeremoniis sensibilibus ad invisibila
erigeretur, vix non totaliter abolevit.
c) Quoad regimen : ministri protestantici quasi omni
potestate et auctoritate sociali sunt destituti — id quod
ne in minima quidem societate accidit, — nulla præparatione speciali ad ministerium divinorum præparantur,
per abrogationem coelibatus curis et distractionibus sæculi
implicantur12. Denique, ut optime notat Van Noort, leges
disciplinares ad cultum Dei regulandum sat paucæ haben­
tur, ad fovendam pænitentiam et mortificationem quasi
nullæ3.
Prob. 4. Defectus efïicaciæ sanctificæ est protestantismo
intrinsecus : fundatur enim in principio de iustificatione
per solam fidem. Per huiusmodi principium totus ordo
supernaturalis subvertitur, media sanctitatis a Christo insti­
tuta removentur, subiectivismo aditus patet ac denique
1. Balmes, Protest., c. xxv.
2. Non pauci quidem protestantes reformationem extollunt ea
ratione quod ministris ecclesiæ coniugium reddiderit (« Das protestantische Pfarrhaus ») : at certe Christus non ad hoc de cœlo
in terram descendit ut ministri Dei uxores ducere possent.
3. De Ecclesia Christi, n. 143.

religio Christiana positiva tanquam indifferens declaratur.
Inde protestantismus hodiernus homines cuiuscunque sententiæ admittit, etiam tanquam ministros, exceptis tan­
tum catholicis.
III. In protestantismo nota catholicitatis deficit.

Protestantismus si collective accipitur, numerum quidem
conspicuum asseclarum habet;at nihilominus minime nota
catholicitatis potitur.
1. Protestantes non constituunt unam Ecclesiam quæ
ubique diffundatur ; singulæ veræ ecclesiæ vel communi­
tates protestanticæ ad regionem determinatam restrin­
guntur. Valet hic dictum S. Augustini : « Non omnes hæretici per totam faciem terræ,sed tamen hæretici per totam
faciem terræ : alii hic, alii ibi, nusquam tamen desunt...
Alia secta in Africa, alia hæresis in oriente, alia in Ægypto,
alia in Mesopotamia verbi gratia : diversis locis sunt diversæ1. »
2. Deest vis expansiva. — Nullus populus paganus adhuc
per protestanticos ad fidem christianam est conversa, ita
ut manifeste deficiat charisma catholicitatis. Per tria quasi
sæcula institutum missionum inter protestantes simpliciter
defuit. Ab aliquibus quidem decenniis multi mittuntur
missionales, non deficit copia subsidiorum, qualis tamen
est fructus ? Aliqui desinunt esse pagani quin tamen fiant
christiani. Quænam differentia inter missiones catholicas
et protestanticas, vel ab ipsis protestanticis recognita1
2.
3. Defectus catholicitatis in protestantismo ex eius natura
consequitur. Doctrina enim protestantica fundamentalis
negat auctoritam religiosam ac totam religionem subiec­
tivismo tradit : absque tamen auctoritate visibili societas
universalis ne quidem cogitari potest.
4. Denique. ipse numerus protestanticorum nullum si­
gnum effectus supernatural is exhibet : est enim numerus
hominum dissidentium tum ab Ecclesia catholica tum
inter se ; neque talis confusio et divisio inter Christianos
effectus orationis Christi esse potest.
1. Serm. XLVI, 8, 10.
2. Kammerstein, Das katholische Ordenswesen (1896), p. 145-158.

IV. In protestantisme deest nota apostolicitatis.

Prob. 1. Nota apostolicitatis proprie continuationem
ecclesiæ Apostolorum in identitate constitutionis importat
(identitas materialis). lamvero huiusmodi continuatio, in
protestantismo manifeste deficit.
a) Protestantismus in sua origine non fuit continuatio
religionis praecedentis, sed mutatio essentialis; unde ad
summum posset esse quædam resuscitatio ecclesiæ apo­
stolicæ quæ interdum periisset : quod est contra notam
apostolicitatis.
b) Protestantismus succedentibus temporibus doctrinam
suam pluribus vicibus mutavit1.
c) Ecclesiæ protestanticæ diversæ inter se discrepant.
d) In una eademque ecclesia unicuique liberum est
determinare sibi credenda.
e) Plures protestantici moderni vel veritatem doctrinæ
Apostolorum negant.
Inde manifeste constat religionem protestanticam non
esse continuationem Ecclesiæ apostolicæ, quæ ex pro­
missione Christi una existons sine interruptione per omnia
sæcula in identitate continuabitur.
Quantum ad anglicanos qui saltem formam hierarchicam conservabant, recole ea quæ de ecclesiis schismati­
cis diximus. Atque manifeste ecclesia anglicana non est
continuatio legitima ecclesiæ antecedentis, sed intercessit
mutatio substantia 1 is.
Prob. 2. Nota apostolicitatis successionem legitimam et
non interrupi am potestatis vel pastorum importat (identitas
formalis). lamvero in protestantismo huiusmodi successio
penitus deest.
a) Auctores reformationis, pastores protestantici et tota
constitutio iuridica protestantismi nullum vel vestigium
successionis légitimée exhibet, sed e contra rebellionis et
defectionis a potestate Ecclesiæ catholicæ. Optime de pro­
testantismo valet dictum celebre : « Nemini succedens a
seipso ortus est. » Id quod æqualiter de ecclesiis diversis
postmodum ortis valet, quippe quæ vel auctoritate propria
vel auctoritate potestatis civilis constitutæ sunt.
1. Cf. Bossuet, Variations, et libros historiæ dogmatum protestanticorum.

Nec habetur missio extraordinaria, i. e. immediate a
Deo facta. Supposito quod Deus Lutherum vel alios ad
reformandam Ecclesiam suam excitasset, intra limites
Ecclesiæ hoc fecisset (sicut in aliis veris reformatoribus),
signis evidentibus ipsum illustrasset ac denique opus to­
tum sub directione auctoritatis legitimæ perfecisset. Lutherusvero et alii reformatores nullum signum missionis divinæ
exhibent (nisi in contrarium), ecclesiam non reformaverunt
sed destruere conati sunt, auctoritati legitimæ se non sub­
miserunt sed eam impugnaverunt.
Prob. 3. Protestantismus vi doctrinæ suæ successionem
Apostolorum negat cum vel in Apostolis nullam potesta­
tem hierarchicam admittat vel saltem continuationem po­
testatis apostolicæ neget.
Prob. 4. Dum in Ecclesia catholica mirabilis Dei provi­
dentia in conservanda successione ininterrupta et legitima
apparet, in constitutione et successione ecclesiarum protestanticarum nil mirabile offendit sed e contra sors nimis
humana.
Conclusio. — Duo igitur constant : primo, Ecclesiæ
catholicæ omnes notas vere Ecclesiæ Christi manifeste
competere, secundo easdem notas in aliis ecclesiis non
minus manifeste deficere. Itaque Ecclesia catholica eaque
sola est vera Ecclesia Christi.
« Ad solam catholicam Ecclesiam ea pertinent omnia quæ
ad evidentem fidei christianæ credibilitatem tam mulla et
tam mira divinitus sunl disposita1. »

1. Conc. Vatic., sess. Ill, c. ni, D 1794

CAPUT IV

De perfectione ac dotibus Ecclesiæ
Per considerationem notarum Ecclesiæ Christi, simul
natura ac conditio Ecclesiæ magis a nobis cognita est : sc*
quod et quo sensu sit una, sancta, catholica et apostolica.
Quam naturam ac conditionem Ecclesiæ adhuc magis
cognoscemus, considerando alias proprietates Ecclesiæ
quæ non simul sunt notæ. Inter quas sunt duæ quæ pro­
prie perfectionem Ecclesiæ ut est societas determinant,
sc. quod sit societas independens (vel perfecta) et neces­
saria ; aliæ duæ proprietates proprie charismata vel doles
supernaturales Ecclesiæ important, sc. quod sit indefectibilis et infallibilis. Inde tractabimus :
1. De Ecclesia ut societate perfecta (art. 29).
2. De Ecclesia ut societate necessaria (art. 30).
3. De indefeclibililale (ari. 31) et
4. De infallibililale Ecclesiæ (art. 32-38).

ABTICULUS VIGESIMUS NONUS

De Ecclesia ut societate perfecta
I. Notio societatis perfectae. — Aliqua societas diversa
ratione perfecta dici potest : vel quia habet perfectam
constitutionem vel quia leges in illa pgrfecte observantur
vel quia membra eius sunt perfecta vel quia in ratione socie­
tatis est perfecta et completa. In hoc ultimo sensu nobis
quæstio est de Ecclesia ut societate perfecta.
Dicitur autem aliqua societas termino technico perfecta
secundum analogiam ad organismum. Sunt enim aliqui
organismi qui sunt in se completi et sibi ad finem sum suili-

cientes, ut e. g. quilibet homo ; alii organismi sunt incom­
pleti, utpote partes alicuius organismi perfecti, ut e. g.
manus hominis; alii organismi sunt quidem aliquo modo
completi et independentes, tamen vivere non possunt nisi
in coniunctione cum altero organismo, ut foetus in utero
matris. Ita similiter aliqua societas est pars alterius socie­
tatis, ut e. g. provincia quædam ; alia societas quidem secun­
dum se existit, tamen in dependentia ab alia superiore,
ut colonia (dominions in regno anglico) ; alia vero societas
independenter existit et constituitur et sibi sufficit. No­
tandum tamen est, independentiam et sufficientiam intelligendam esse non materialiter sed formaliter ; sicut enim
corpus humanum licet sit organismus perfectus, tamen sole,
aëre, cibo et aliis indiget, ita aliqua societas perfecta mate­
rialiter aliis societatibus indigere potest ; sicut tamen cor­
pus propria activitate et secundum leges proprias rebus
sibi necessariis utitur, ita etiam societas perfecta proprio
iure sibi necessaria procurat. Ita in ordine naturali status
civilis est societas perfecta. Itaque quæritur, utrum Eccle­
sia sit societas perfecta, in ordine societatis completa, sibi
sufficiens et independens a quacumque alia societate.

II. Doctrina Ecclesiæ. — Doctrinam Ecclesiæ egregie
enuntiat Cone. Vatic. Sess. IV, c. m : « Quoniam divino
Apostolici primatus iure Romanus Pontifex universæ
Ecclesiæ præest, docemus etiam et declaramus, eum esse
iudicem supremum fidelium et in omnibus causis ad examen
ecclesiasticum spectantibus ad ipsius posse iudicium recurri.
Sedis vero apostolicæ, cuius auctoritate maior non est,
iudicium a nemine fore retractandum... » (D. 1830).
Unde definit : « Romanum Pontificem habere... plenam
et supremam potestatem iurisdictionis in universam Eccle­
siam » (D. 1831). Cum independentia alicuius societatis
maxime in eius capite appareat, hac definitione saltem
indirecte vel implicite independentia Ecclesiæ definitur.
Similiter iam antea Pius IX hanc damnaverat proposi­
tionem : « Ecclesia non est vera perfectaque societas plane
libera nec pollet suis propriis et constantibus iuribus sibi
a divino suo fundatore collatis, sed 'civilis potestatis est
definire quæ sint Ecclesiæ iura ac limites, intra quos eadem

iura exercere queat » (Syll. prop. XIX1). Post Gone. Vatie.
Leo XIII doctrinam Ecclesiæ sic exprimit : « Distingui­
tur (Ecclesia) et differt a societate civili : et, quod pluri­
mum est, societas est genere et iure perfecta, cum adiumenta
ad incollumilatem actionemque suam necessaria, voluntate
beneficioque conditoris sui, omnia in se et per se ipsa pos­
sideat (Encycl. « Immortale Dei »). Denique in C. I. C.
pæna excommunicationis infligitur impedientibus directe
vel indirecte exercitium jurisdictionis ecclesiastic» vel le­
ges, mandata et decreta contra libertatem et iura Ecclesiæ
ferentibus (can 2333-2334). De reliquo tota praxis Ecclesiæ
libertatem clamitat.

III. Sententiæ acatholicæ. — Iam ab initio Ecclesiæ
non defuerunt qui Ecclesiæ independentiam negarent. Iam
ludæi Apostolis, « præcipientes præceperunt ne in nomine
Jesu docerent» (Aci., v, 28). Imperatores Romani sancierunt :
« Non licet esse vos ».
Imperatores Græci, ut maxime Constantinus II et lustinianus Ecclesiam sibi subjicere conati sunt. In medio ævo
quidam imperatores superioritatem imperii super Ecclesiam
saltem practice statuerunt ac defensores theologicos repe­
tunt, ut Ludovicus Bavarus Marsilium Patavinum*. Pro­
testantes quasi ubique summum regimen Ecclesiæ pote­
stati civili tradiderunt. Post reformationem, sub influxu
idearum protestanticarum, systema gallicanismi, præeunte
Richer, potestati civili sub variis prætextibus, influxum
amplum in res ecclesiasticas vindicavit ; febronianismus
et iosephinismus hoc idem systema, quibusdam mutatis,
in Germaniam, Austrian! et Italiam introduxit. Nec minus
iansenismus independent!» Romanorum Pontificum in­
fensus fuit. Sæculo elapso liberalismus fere nullum ius
independens Ecclesiæ intactum reliquit123. Nostris diebus
plurimi iuristæ, sequendo doctrinam hegelianam, nullum
1. Cf. prop. 20, 28, 39.
2. Cf. Denz., 497, 499.
3. Pius IX in Encycl. « Quanta cura » notat : « Ipsos minime
pudet affirmare Ecclesiæ leges non obligare in conscientia, nisi
cum promulgantur a civili potestate... Dictitant enim ecclesiasti­
cam potestatem non esse iure divino distinctam et independenlem

admittunt ius independens a potestate civili, secundum
adagium : omnis iurisdictio in nomine Cæsaris exercetur.
Uti patet, omnes rationalist® et increduli Ecclesiæ inde­
pendentiam funditus negant. Inde simul momentum huius
quæstionis patet.

IV. Thesis : Ecclesia est societas perfecta. — Prob. 1.
Ex verbis ipsius Christi. — Christus Ecclesiam instituit
independenter a potestate civili, contulit ipsi potestatem
independentem a potestate civili, immo ordinavit ut pote­
stas accepta etiam contra voluntatem cuiuscumque alte­
rius potestatis humanæ exerceretur, adeoque Ecclesiam ut
societatem independentem instituit.
Christus maxime ante ascensionem in cælum Ecclesiæ
potestatem contulit. Iamvero in hoc actu (Mt., xxviii,
18-20) : primo sese refert ad potestatem sibi propriam, non
ab hominibus sed immediate a Deo acceptam, dicens :
« Data est mihi omnis potestas in cælo et in terra ». Ex hac
potestate propria et personali, independenter a quacumque
alia potestate, Apostolis potestatem confert, dicens : « Euntes
ergo docete... ». Huiusmodi potestatem collatam nullo
modo alteri societati subordinat sed tantum sibi ipsi :
soli Christo obædientes Apostoli gentes docebunt, baptiza­
bunt et gubernabunt. Consequenter etiam contra volun­
tatem alterius potestatis : id quod Christus Apostolis iam
antea imposuerat dicens : « Tradent vos in conciliis et in
synagogis vapulabitis et ante præsides et reges stabitis
propter me, in testimonium illis » Mc. xm, 9 ; cf. Lc., xxi,
12 ss.).
Quapropter Christus etiam media ad finem Ecclesiæ
necessaria solis Apostolis contulit, ut potestatem docendi,
gubernandi et sanctificandi, ut ex supra dictis patet
(cf. art. 11).
Prob. 2. Ex doctrina et modo agendi Apostolorum. —
Apostoli independenter a quacumque alia societate et ex
potestate propria, a Christo accepta, et contra voluntatem
potestatis tunc existentis regnum Dei annuntiaverunt,
a potestate civili neque eiusmodi distinctionem et independentiam
servari posse, quin ab Ecclesia invadantur et usurpentur essentia­
lia iura potestatis civilis » (Denz., 1697 s.).

264

CAP. IV.

DE DOTIBUS ECCLESIÆ

ecclesias constituerunt ac fideles gubernaverunt et hoc
ni Deo obædirent. Ita Apostoli iam lerosolymis sacerdo­
ti bus ludæorum dixerunt : « Si iustum est in conspectu Dei
vos potius audire quam Deum indicate » {Aci., iv, 19).
« Obædire oportet Deo magis quam hominibus » {Act., v,
29). Inde independenter a synagoga et postea independen­
ter ab imperio Romano, immo contra utriusque expressam
voluntatem prædicaverunt et christianos gubernaverunt :
id quod legitime facere non potuissent nisi in hoc ex vo­
luntate Christi omnino independentes fuissent. Denique
Apostoli independentiam vel proprio sanguine probaverunt,
in testimonium fidelibus.
Proh. 3. Ex praxi et doctrina veleris Ecclesiæ. — Ante
omnia extat factum publicum quod Ecclesia per tria
sæcula independenter ab imperio Romano, contra eius
leges, immo maximis sub persecutionibus, fuit constituta,
propagata, et gubernata, in signum et in testimonium omnimodæ independent!» a potestate civili. Neque minus
constat factum quod Ecclesia etiam sub imperatoribus
christianis libertatem et independentiam strenuo sibi
vindicavit.
Factis concordat doctrina. Recole totum tenorem « Doc­
trinae Apostolorum », ep. Clementis, Ignatii Antiocheni,
Irenæi et aliorum : omnes proclamant Ecclesiam sibi ipsi
sufficere et solo iurc divino ac potestate a Deo accepta
gubernari. Primum imperatorem christianum, Constanti­
num, Hosius episcopus sic alloquitur : « Ne te rebus mi­
sceas ecclesiasticis, neu nobis his de rebus præcepta mandes,
sed a nobis potius hæc ediscas. Tibi Deus imperium tradi­
dit, nobis ecclesiastica concredidit1. »
Contra allegantes : imperatori licere omnia, in potestate
eius esse omnia, ipsius esse universa, Ambrosius respondet
« ea quæ sunt divina, imperatori» potestati non esse subiecta » et dicit : « Ecclesia Dei est, Cæsari utique non debet
addici ; quia ius Cæsaris esse non potest Dei templum1
2 ».
Egregie Nicolaus I (858-867) immunitatem et independen­
tiam Ecclesiæ contra Michælem imperatorem defendit,
1. Λτιιαν., Hist. Arian, η. 44 ; Μ. G., 25, 746.
2. Ep. XX, χνιιι ; Sermo c. Auxent., n. 35 ; ML., xvi, 1018.

statuendo, « Prima sedes non indicabitur a quoquam » et
rogando imperatorem : « Nolite præiudicium Dei Ecclesiæ
irrogare », « Nolite quæ sua sunt usurpare ». Bonifalius VIII
edicit : « Si deviat terrena potestas, indicabitur a potestate
spirituali; sed si deviat spiritualis, minor a suo superiore i
si vero suprema, a solo Deo non ab homine poterit iudicari »
(Denz., 469).
Prob. 4. Ex fine, constitutione et institutione Ecclesiae. —
Ecclesia ex natura sua est independens a quacumque alia
societate. Nam finis ipsius est supremus, salus sc. superna­
turalis — unde nulli societati ut inferior subiecta esse
potest; finis Ecclesiæ similiter est universalissimus, sc.
salus omnium hominum — inde non potest esse pars alte­
rius societatis, cum nulla societas alia ad omnes homines se
extendat. Deinde constitutio Ecclesiæ est hierarchica, per
collationem sc. potestatis divinæ et supernaturalis : est
autem contra naturam rerum, divina et supernaturalia
potestati humanæ et naturali subiicere. Denique Ecclesia
est immediate a Christo instituta : nefas autem est « regnum
Christi » potestati humanæ subicere.
V. Obiectiones. — Obiect. la. luristæ moderni obiiciunt :
Societas perfecta habet territorium. Atque Ecclesia non
habet territorium. Ergo.
Besp. Ecclesiæ territorium est tota terra, ipsi concessa
per ipsum Christum Dominum dicentem : « Docete omnes
gentes. » Huiusmodi territorium Ecclesia pro maxima parte
iam actualiter occupavit. Itaque ubicumque dioeceses et
parochiæ sunt constitutæ, territorium Ecclesiæ patet. In­
sistunt. Unum ac idem territorium non potest esse dua­
rum societatum perfectarum. lamvero tota terra occupata
est per potestatem civilem. Ergo Ecclesiæ iam nullum restat
territorium.
Besp. Unum ac idem territorium non potest esse dua­
rum societatum perfectarum sub eadem ratione, optime
tamen sub ratione diversa. Atque potestas civilis terram
occupat sub ratione potestatis civilis, Ecclesia vero sub
ratione potestatis spiritualis et sacræ ; illa ad finem boni
temporalis, hæc vero ad finem sanctitatis et salutis æternæ'.
Ob. 2a. Ecclesia indiget rebus status ad finem suum
consequendum, adeoque non est sibi sufficiens.

Hesp. Patet quidem Ecclesiam indigere rebus materia­
libus quæ sunt status. Non enim sacramenta conficere
potest absque aqua, pane, olio ; similiter Ecclesia indiget
templis, sacris vestimentis et aliis quæ ex materia pote­
stati civili subiecta construuntur ; denique vel homines
quæ Ecclesiæ sunt membra et rectores, ad potestatem civi­
lem pertinent. At huiusmodi rebus Ecclesia utitur ture
proprio : et in hoc eius independentia apparet.
Argumentum adductum enim nimis probat. Nam nulla
est societas civilis quæ non indigeat rebus alterius socie­
tatis, ita ut neque societas civilis esset societas perfecta.
Nam nullus est status qui sibi materialiter penitus sufficiat.
Neque ad rationem societatis perfectæ requiritur ut nequidem materialiter vel in ordine physico bonis alterius
indigeat. Ita organismus humanus licet sit organismus per­
fectus et competus, indiget cibo et aliis, tamen omnia
huiusmodi viribus propriis sibi acquirit. Similiter ad ra­
tionem societatis perfectæ hoc tantum requiritur ut sibi
necessaria auctoritate propria acquirere et iure proprio de
iis diponere possit. Ecclesia autem vi suæ institutionis
divinæ auctoritatem habet ut res materiales sibi necessa­
rias a suis fidelibus exigat et iure proprie de iis disponat.
(Cf. Denz., 596, 1726).
Ob. 3a. Ecclesia non habet potestatem efficacem vindi­
candi ius proprium vel tuendæ libertatis. Ergo.
Hesp. Ecclesia non habet potestatem materialem, ut
status civilis habet exercitus et similia, transeat ; Ecclesia
non habet potestatem spiritualem sufficientem, nego.
Ecquidem ius Ecclesiæ a multis negligitur et libertas illius
valde coarctatur, tamen Ecclesiæ ius a fidelibus agnoscitur
et Ecclesia libertatem suam semper efficaciter vindicavit :
non obstantibus persecutionibus et oppressionibus gravis­
simis Ecclesia usque in hodiernum diem subsistit, doctri­
nam evangelicam diffundit ac prædicat, sacramenta admi­
nistrat, fideles gubernat : in quo sufficientia sua apparet.
Ecquidem maior perfectiorque libertas Ecclesiæ desidera­
tur atque ipsi de iure competit ; sed quinam status præsertim nostris diebus-perfecta libertate gaudet ? Et tamen
nullus dicet, status europæos non esse societates perfec­
tas ! E contra, præsertim nostro tempore, Ecclesia, licet

quasi omnibus auxiliis temporalibus sit privata et omni ex
parte ab adversariis impetita et oppressa, vim tamen suam
magnifice et miro modo expandit ac manifestat-uti socie­
tati perfectæ convenit.
VI. Corollaria. — Ex dictis sequitur :
1. Ecclesia, a Deo tamquam societas perfecta instituta,
vi legis divinæ et de iure divino ubique existera ac ubique
libere, actionem suam exercere potest ac debet (societas
ubique legalis).
2. Leges contra libertatem Ecclesiæ latæ sunt iniustæ
ac obiective invaiidæ. Nulla enim lex humana contra legem
divinam praevalere potest : etenim « obædire oportet Deo
magis quam hominibus » (Ac/., v, 29).
3. A principibus catholicis vel ab aliis viris catholb is,
potestatem legislativam habentibus, Ecclesia etiam per
legem positivam status tamquam societas legalis compro­
banda ac sancienda est.
4. Principes vel legesferentes acatholici nullam habent
rationem sufficientem vel legitimam quin Ecclesiam tam­
quam societatem liberam ac independentem admittant ;
multo minus legitime libertatem Ecclesiæ legibus impe­
diunt. Licet enim ius divinum Ecclesiæ acatholicos lateat,
ius tamen humanum agnoscendum est, praesertim cum
Ecclesia ius potestatis civilis tueatur ac in nullo ipsi ob­
sistat. De facto quoque persecutiones et oppressiones
Ecclesiæ semper ex falso principio procedebant, ut : Cæsaris esse omnia, vel : nullum existera ius independens a
potestate civili.
5. Denique utilitas maxima quam Ecclesia statui affert,
ut cultus literaturæ et scientiæ, probitas morum, obser­
vatio conscientiosa legum, pax et tranquillitas vitæ socia­
lis et alia, vel ipsis acatholicis maxime suadent ut Eccle­
siam catholicam favore legis amplectantur1.
Reliqua infra, art. 77 ubi de relatione inter statum et
Ecclesiam, tractabuntur.
1. Cf. ep. Leonis XIII ad imperatores Sinarum et Japoniæ,
a. 1885.

ARTICULUS TRIGESIMUS

De Ecclesia ut societate necessaria1

I. Status quœstionis. — 1, Non quæritur, utrum in­
stitutio Ecclesiæ necessaria fuerit, sed utrum Ecclesia a
Christo instituta, homini sit necessaria ad salutem conse­
quendam, ita ut homo sub periculo salutis membrum Ec­
clesiæ fieri debeat. 2. Quæritur proprie de necessitate per­
tinendi ad corpus Eçclesiæ visibilis. Etenim quod nullus in
vitam æternam ingredi possit quin habeat fidem superna­
turalem et caritatem et sic ad animam Ecclesiæ perti­
neat, hic præsupponitur. 3. Necessitas distinguitur duplex :
una præcepti, alia medii. Necessitas præcepli oritur proprie
ex præcepto divino quo homo moraliter ad aliquid obliga­
tur, sub .periculo salutis æternæ amittendæ : ab huiusmodi
præcepti transgressione homo per ignorantiam invincibilem
excusatur ; necessitas medii oritur ex eo quod aliquid est
medium necessarium ad salutem acquirendam, sive ex
natura (necessitas intrinseca) sive ex positiva Dei institu­
tione (necessitas extrinseca vel hypothetica). De utraque
ne< essitate Ecclesiæ hic quæritur2. 4. Dupliciter aliquis
Ecclesiæ visibili adhaerere potest, sive re — ut cum
aliquis actualiter est membrum Ecclesiæ catholicæ, —
sive volo tantum cum sc. habet desiderium vel voluntatem
adhærendi veræ Ecclesiæ Christi licet de facto extra illam
1. Cf. E. Hugon, O. P., Hors de ΓÉglise point de salut; J. V.
Bainvel, Hors de l’Église point de salut.
'2. Distinctio inter necessitatem præcepti et necessitatem medii
i(idei) a Vega, M. Cano et Dom. Bannez introducta fuit, et quidem
ad determinandam necessitatem fidei in Christum, resp. ad expli­
candam doctrinam Conc. Trid., sess. VI, c. vi. Posteriores tamen
theologi distinctionem diversimode interpretabantur. Cf. R. Mar­
tin, De necessitate credendi et credendorum, 1906.

versetur1. Illi qui voto tantum veræ Ecclesiæ adhærent,
ab aliis invisibiliter Ecclesiæ adhærere dicuntur12.
II. Sententiœ erroneœ. — Protestantes (saltem recentiores), negantes institutionem divinam Ecclesiæ visibilis
vel ut societatis veræ, consequenter negant necessitatem
tum præcepti tum medii Ecclesiæ visibilis ; admittunt tamen
necessitatem Ecclesiæ invisibilis. Necessitatem utramque
similiter negat indi(ferent is mus et liberalismus. Funda­
mentum negationis est distinctio inter religionem et con­
fessionem : ac si sc. confessio, ut fides et praxis catholica,
sit aliquid pure extrinsecum et accidentale pro religione,
elementum tantum humanum vel historicum quod absque
detrimento religionis abesse vel mutari possit. Inde systema
interconfessionalismi. Huc spectant prop. 16 Syll. Pii IX :
« Homines in cuiusvis religionis cultu viam æternæ salutis
reperire æternamque salutem assequi possunt » ; et prop, 17:
« Saltem bene sperandum est de æterna illorum omnium
salute qui in vera Christi Ecclesia nequaquam versantur » ;
el. prop. 18 : Protestantismus non aliud est quam diversa
veræ eiusdem christianæ religionis forma in qua æque ac in
Ecclesia catholica Deo placere datum est ». Idem denique
Rationalistes et Modernistes tenent, utpote negantes ordinem
et revelationem supernaturalem.

III. Doctrina catholica. — Hanc breviter Pius IX.
enuntiat his verbis : « Notissimum est catholicum dogma
neminem extra catholicam Ecclesiam posse salvari et con­
tumaces adversus eiusdem Ecclesiæ auctoritatem, defini­
tiones et ab ipsius Ecclesiæ unitate atque a Petri succes­
sore Romano Pontifice... pertinaciter divisos æternam non
posse obtinere salutem » (Denz., 1677). Adiungit tamen :
1. Distinctio est S. Thomæ circa necessitatem baptismi III,
q. i.xvm, a. 2), circa necessitatem Eucharistiæ (III, q. lxxiii, a. .3) ;
comprobata est (circa necessitatem baptismi) a Conc. Trid., sess. VI,
c. iv.
2. Turrecremata, De Ecclesia, 1. I, c. ix ad 8 dicit eos qui fidem,
spem et caritatem habent, ad Ecclesiam pertinere, « mentaliter »,.
« merito », « animo », licet non « numero ».

« Notum... est eos qui invincibili circa sanctissimam nostram
religionem ignorantia laborant quique naturalem legem
eiusque praecepta... sedulo servantes ac Deo obædire parati,
honestam rectamque vitam agunt, posse, divinae lucis et
gratiæ operante virtute, æternam consequi vitam, cum
Deus... minime patiatur quempiam æternis puniri sup­
pliciis qui voluntarie culpæ reatum non habeat » (1. c.).
Cf. Denz., 1647.
Definitiones Ecclesiæ (extra Ecclesiam nulla salus) vide :
Denz., 246, 423, 430, 468, 469, 714, 1000, 1302.
Concilio Vaticano propositum fuerat definire de novo
necessitatem Ecclesiæ tum præcepti tum medii, at propter
turbines temporum fuit impeditum quin circa hanc rem
indicium definitivum ferret. Attamen definivit, ea quæ
ab Ecclesia tamquam divinitus revelata credenda propo­
nuntur, fide divina et catholica esse credenda » (Denz.,
1792) : adeoque fidem catholicam esse de necessitate salu­
tis. Breviter Leo XIII doctrinam Ecclesiæ his verbis ex­
primit : « Quicumque· seorsum (i. e. ab Ecclesia) eant,
aberrant a voluntate et præscriptione Christi Domini
(necessitas præcepti) relictoque salutis itinere. ad interitum
digrediuntur » (necess. medii). Encycl. Satis cognitum.
Denz., 1955.
IV. Thesis I. Ecclesia est societas necessaria necessi­
tate præcepti, i. e. grave præceptum divinum homines

obligat ut Ecclesiæ visibili coniungantur ; ab huius tamen
præcepti obligatione excusantur qui in ignorantia invincibili
versantur.
Prob. a) Christus instituendo Ecclesiam, eam non reli­
quit hominum arbitrio, sed sub periculo salutis omnes
obligat ad eam amplectendam. Ideo generaliter dicit
Apostolis : « Qui vos audit, me audit, et qui vos spernit,
me spernit. Qui autem me spernit, spernit eum qui misit
me » (Lc., x, 16). In particulari circa fidem ab Apostolis
prædicatam enuntiat : « Qui crediderit et baptizatus fuerit,
salvus erit; qui vero non crediderit, condemnabitur »
xvi, 16; cf. Mt., x, 14-15). b) Deinde res patet ex
fine a Christo Ecclesiæ præstituto. Ecclesia enim a Christo
instituta est ut per eam, i. e. per eius auctoritatem et per

media ipsi collata, homines sanctificarentur et ad vitam
æternam adducerentur. Inde evidenter patet voluntas
Christi ut omnes Ecclesiæ a di ungantur, c) Denique Christus,
instituendo Ecclesiam tamquam regnum suum , homines
non tantum invitat sed obligat ut regno suo et sibi incor­
porentur : agit enim ut dominus et rex omnium et ex ple­
nitudine potestatis suæ : « Data est mihi omnis potestas. »
Quod vero ignorantia invincibilis (et impotentia physica
vel moralis) ab impletione huius legis excusent, ex doctrina
generali de obligatione legum sequitur. Peccat igitur gra­
viter, vel qui ex culpa seu negligentia gravi in ignorantia
circa veram Ecclesiam Christi versatur, vel qui cum veram
Ecclesiam cognoverit, ei non associatur. Ingressus tamen
actualis in Ecclesiam potest per aliquod tempus differri
sive propter impedimenta extrinseca, sive propter condi­
tiones personales : de qua re theologos morales videas.
Thesis II. Ecclesia est societas necessaria necessitate
medii, i. e. ex institutione et voluntate Christi Ecclesia

visibilis est medium necessarium ad salutem consequen­
dam : ita tamen ut quisquis ipsi adhæreat sive re sive saltem
voto.
Prob. prior pars thesis. 1. Ex verbis Christi. — Christus
Ecclesiam instituit tamquam regnum suum, tamquam
corpus suum mysticum, ipsi doctrinam suam, ipsi media
sanctifica, ut baptismum, Eucharistiam, potestatem remit­
tendi peccata et alia demandavit, per Ecclesiam tamquam
medium vel instrumentum missionem suam sanctificam
continuat, denique hunc in finem Ecclesiam instituit ut per
eam homines sanctificarentur. Atqui his omnibus Ecclesia
tamquam medium necessarium salutis a Christo statuitur.
Min. prob. per paries. Certe nullus non pertinens ad regnum
Christi, ad regnum Dei, vel cœlorum, salvabitur. Similiter
esse membrum corporis Christi est medium necessarium ad
hoc ut aliquis ad gloriam Christi perveniat. Si Christus
Ecclesiæ media sanctifica contulit, evidenter Ecclesiam
ita instituit ut omnes ipsa tamquam medio uti deberent.
Idem patet ex eo quod Christus per Ecclesiam continuat
missionem suam sanctificam et Ecclesiam in hunc finem
instituit ut per eam homines sanctificaret.
Prob. 2. Ex doctrina et praxi veteris Ecclesiæ. -— Veteres

non tantum necessitatem præcepti adhaerendi Ecclesiæ
inculcant, sed quam maxime Ecclesiam tamquam unicam
viam vel necessarium medium perveniendi ad salutem pro­
clamant. Inde adagium : « Extra Ecclesiam nulla salus ».
Quantum ad praxim iam Apostoli conversos ad fidem simul
Ecclesiæ incorporaverunt, sine dubio hoc sensu quod illi
extra Ecclesiam media salutis non haberent. Eodem modo
Ecclesia subsequens Christifideles ad Ecclesiam adigebat
atque, separatos ab Ecclesia, sive per infidelitatem sive
per hæresim sive per schisma, tanquam extra viam salutis
constitutos considerabat.
Ita S. Ignatius Antioch, declarat, sola membra Ecclesiæ
esse Dei et in Deo participare. « Quotquot enim, ait, Dei et
lesu Christi sunt, hi sunt cum episcopo ; et quotquot
pænitentia ducti redierint ad unitatem Ecclesiæ, et hi Dei
erunt ut secundum lesum Christum vivant. Ne erretis,
fratres mei : si quis schisma facientem sectatur, regni divini
hæreditatem non consequitur ; si quis ambulat in aliena
doctrina, cum passione (sc. Christi) non communicat »
(« Ad Philad., m, 2, 3). Idem iam docuerat Clemens, Rom.,
in ep. ad Cor., testificando constitutionem hierarchicam
Ecclesiæ : inde enim sequitur necessitas utendi hierarchia
S. Irenæus docet coniunctionem intimam inter Eccle­
siam et operationem Spiritus Sancti : ita ut qui Ecclesia
non utitur, auxilio Spiritus S. privetur. « In Ecclesia, ait,
posuit Deus apostolos, prophetas, doctores et universam
reliquam operationem Spiritus, cuius non sunt participes
omnes qui non currunt ad Ecclesiam, sed semetipsos frau­
dant a vita... Ubi enim Ecclesia, ibi et Spiritus Dei ; et
ubi spiritus Dei, illic Ecclesia et omnis gratia » (Adv. hær., m,
24, 1).
Formulam : extra Ecclesiam nulla salus, iam Origenes
proposuit, dicendo : « Extra hanc domum, i. e. extra Ec­
clesiam, nemo salvatur ; nam si quis foras exierit, mortis
suæ ipse fit reus » (Horn, in lesu Nave, horn. Ill, η. 5,
MG 12, 841). Maxime S. Cyprianus in Ecclesia inculcanda
insistit. In « De catholicæ Ecclesiæ unitate » Ecclesiam ut
matrem vitæ et salutis prædicat, scribendo : « Hæc nos
Deo servat, hæc filios regno quos generavit, assignat.
Quisque ab Ecclesia segregatus adulteræ coniungitur, a

promissis Ecclesiæ separatur, nec perveniet ad Christi
præmia qui reliquit Ecclesiam Christi. Alienus est, pro­
fanus est, hostis est. Habere non polesl Deum patrem qui
Ecclesia non habet matrem. Si potuit evadere quisque extra
aream Noe fuit, et qui extra Ecclesiam foris fuerit, evadit »
(c. v).
S. Augustinus, adducendo hoc dictum Cypriani : « Salus
extra Ecclesiam non est « notat : « Quis negat ?» (De bapt.
c. Don., 1. IV, c. xvii, 24). Fundamentum huius doctrinae
his verbis assignat : « Ad salutem ac vitam aeternam nemo
pervenit nisi qui habet caput Christum. Habere autem
caput Christum nemo poterit nisi qui in eius corpore fuerit
quod est Ecclesia » (De un. eccl., xix, 49).
SS. Patres igitur docent, ex institutione Dei vel Christi
Ecclesiam esse medium vel viam qua quisque uti debet ut
ad salutem perveniat, adeoque necessitatem medii docent ;
simul tamen necessitatem præcepti inculcant.
Prob. altera pars theseos : Quisquis necessitate medii
Ecclesiæ adhærere debet sive re sive saltem in voto. — Sensus
propositionis est : a) quisquis Ecclesiam catholicam suf­
ficienter tanquam veram Ecclesiam Christi cognoverit
necjue aliquo obstaculo sive physico sive morali (ad tempus)
impeditur, non habebit a Deo alia media salutis acquirendæ nisi re et effective fiat membrum Ecclesiæ eaque
tanquam medio salutis utatur, b) Qui vero in ignorantia
invim ibili vel inculpabili versantur vel alio obstaculo
sive physico sive morali (ad*tempus) ab ingressu actuali
in Ecclesiam impediuntur, debent saltem habere volun­
tatem eamque veram et seriam ut Ecclesiæ re et facto
adhæreant. Quæ voluntas potest esse expressa et explicita
cum aliquis expresse habet voluntatem intrandi in Eccle­
siam catholicam vel saltem adhærendi veræ Ecclesiæ
Christi, vel implicitam, cum aliquis habet voluntatem ob­
servandi Dei mandata. Minime tamen est sensus proposi­
tionis quod quisquis ad libitum posset Ecclesiæ adhærere
sive re sive voto tantum. Neque denique est sensus propo­
sitionis quod in casu impossibilitas votum solum ad salutem
sufficiat, sed requiruntur etiam alia quæ aliunde ad salu­
tem sunt necessaria, ut gratia, caritas, fides supernaturalis.

Inde facilis est probatio.
Prob. 1. Christus instituendo Ecclesiam tanquam neces­
sarium medium salutis atque ipsi communicando præcipua
media sanctificationis, evidenter intendit ut salvandi re,
opere ac effectu Ecclesiæ sese associent ; similiter tamen
aquum non esset, illos qui impossibilitate physica vel
morali ab actuali ingressu in Ecclesiam impediuntur, exclu­
dere a salutis consecutione, dummodo habeant voluntatem
promptam, associandi se Ecclesiæ dum impedimenta re­
mota fuerint : dedecet enim Deum, hominem inculpatum
mediis salutis privare et e contra Deus bonam voluntatem
pro opere imputabit. Ergo unusquisque vel re vel in voto
membrum Ecclesiæ esse oportet.
Prob. 2 : ex praxi el doctrina veteris Ecclesiæ. — Ita
enim S. Patres intelligunt adagium : « extra Ecclesiam
nulla salus ». Nam docent quidem, sublectionem sub Eccle­
sia esse viam vel medium a Deo statutum perveniendi ad
salutem ; tamen tenent, illos qui iam habent voluntatem
ingrediendi in Ecclesiam vel suscipiendi baptisma, salvari
posse, ut patet circa catechumenos (Ambrosius, De obitu
Valent., c. lui ; Augustinus, De unit. Eccl. c. xix, 49).
Quodsi Patres paganos, schismaticos et hæreticos extra
viam salutis esse declarant, vel illos ut ex propria culpa
ab Ecclesia separatos considerant vel religionem paganam,
schisma et hæresim ipsam damnant, sc. tanquam viam
contrariam salutis. Unde optime Bellarminus adagium
interpretatur : « Respondeo quod dicitur, extra Ecclesiam
nullum salvari, intelligi debere de iis qui nec reipsa neque
desiderio sunt de Ecclesia » (De Eccl. mil., Ill, m). Ita
iam antea S. Thomas de baptismo docuerat : « Pro tanto
dicitur sacramentum baptismi esse de necessitate salutis
quia non potest esse homini salus nisi saltem in voluntate
habeatur quæ apud Deum pro facto reputatur » (S. Th. Ill,
q. lxviii, a. 2 ad 3).
luvabit hic afferre textum integrum S. Thomæ de neces­
sitate baptismi : qui sc. est ianua ingressus in Ecclesiam.
Docet S. Doctor (III, q. lxviii, a. 2) : Sacramentum bap­
tismi dupliciter potest alicui deesse : uno modo et re el voto ;
quod contingit illis qui nec baptizantur nec baptizari
volunt : quod manifeste ad contemptum sacramenti per­

Linet, quantum ad illos qui habent usum liberi arbitrii :
et ideo hi quibus hoc modo deest baptismus, salutem conse­
qui non possunt, quia nec sacramentaliter nec mentaliter
Christo incorporantur, per quem solum est salus. Alio
modo potest sacramentum baptismi alicui deesse re sed
non volo : sicut cum aliquis baptizari desiderat, sed aliquo
casu praevenitur morte, antequam baptismum suscipiat ;
et talis sine baptismo actuali salutem consequi potest,
propter desiderium baptismi, quod procedit ex fide per
dilectionem operante, per quam Deus interius hominem
sanctificat ». Hæc ille. Applicatio ad necessitatem Ecclesiæ
patet. Sicut tamen Patres, ita etiam S. Thomas casum ignorantiæ invincibilis non considerat.
V. Corollaria1. — 1. Illi qui sufficienter Ecclesiam
catholicam tamquam veram Ecclesiæ Christi cognoverint,
præter Ecclesiam aliud medium salutis acquirendæ non
habent, recipiunt tamen a Deo pro sua misericordia gratias
actuales (cf. Denz., 1295. 1379).
2. Illi qui ex ignorantia invincibili Ecclesiam Christi
veram non cognoscunt, tamen habent voluntatem explicitam vel implicitam amplectendi veram Ecclesiam, pos­
sunt, si alia requisita adsint, a Deo gratiam accipere adeoque
salvari. Quot et quinam sint huiusmodi, noli iudicare, si
non vis errare. Etenim « quis tantum sibi aroget, ut huius­
modi ignorantiæ (invincibilis) designare limites queat iuxta
populorum, regionum, ingeniorum aliarumque rerum tam
multarum rationem et varietatem » (Pius IX, Denz., 1467).
3. Ecclesia visibilis est medium ordinarium sanctificandi
et salvandi homines. Sensus est : secundum ordinationem
divinam et legem ordinis gratiæ, Ecclesia est instituta ut
homines per illam el sub eius directione veram fidem acci­
piant et remissionem peccatorum et gratiam (per sacra­
menta) et directionem efficacem ad exercitium virtutum.
Medium vere extraordinarium salutis est immediate opera­
tio sanctifica Dei.
4. Omnino falsa et aliena a mente Ecclesiæ est sententia

1. Alia eaque optima « scholia pro separatis et catholicis » refert
M. d’Herbigny, Theol. de Ecclesia, p. I2, p. 134-137.

quam Protestantes Ecclesiæ inr putant, quod sc. secundum
doctrinam Ecclesiæ unusquisqiue qui quocumque modo sit
membrum Ecclesiæ, etiam si p ure iuridice eius auctoritati
se subiciat, eo ipso salvus fiat.
5. Denique apparet quam i: mmerito Ecclesia de into­
lerantia accusetur. Triplex eni m distinguitur tolerantia :
dogmatica, politica et privata . Tolerantiam dogmaticam
Ecclesia quidem damnat, poDiticam admittit, privatam
iubet ac exercet. Tolerantia quiippe dogmatica dicitur illa
qua quis profitetur, omnes resligiones vel saltem omnes
religiones Christianas esse æquialiter veras vel æqualiter
ad salutem conducentes : et ha:.nc Ecclesia merito damnat.
Tolerantia vero politica est illsi quæ religionis falsæ asse­
clis publicam cultus libertateim et iura civilia concedit :
et hanc Ecclesia admittit, « wel propter aliquod bonum
quod provenit vel propter aliqjuod malum quod vitatur »
(S. Thomas, II, II, q. x a. xi), praesertim ad pacem reipublicæ servandam. Tolerantia ciivilis vel privata est caritas
et benevolentia erga fratres eerrantes : et hanc Ecclesia
iubet ac suis imponit sicut eaim et exercet (cf. Pius IX.
Denz., 1678) ; dum acatholici multipliciter eam kedunt1.
Acatholici quidem ob ipsam doctrinam de necessitate
Ecclesiæ ipsi crimen intolerant -iæ improbant, ac insinuant
illud adagium ex cupiditate d-.ominandi teneri1
2. At res e
contra se habet.
Principium enim nécessitai.iïs Ecclesiæ tantum culpa­
biles a salute excludit — id quaod est iustitiæ et veritatis,,
non vero intolerantiæ ; Ecclesia vero principium illud incul­
cat et premit ne homines, sib imetipsis blandientes, in re
gravissima errent ac relicta vesra ac unica via salutis, in
æternum pereant — id quod est caritatis.

1. Cf. N. Paulus, Proleslantisir-ius und Toleranz in 16. lahrhunderl, 1911.
2. F. Heiler, Der Kalholizismuss, p. 613 s.

ARTICULUS TRIGESIMUS PRIMUS
De indefectibilitate Ecclesiæ

Transimus nunc ad duas alias proprietates Ecclesiæ
quibus character specificus Ecclesiæ adhuc magis patebit :
huiusmodi sunt indefectibilitas et infallibilitas Ecclesiæ.
Istæ duæ proprietates proprie dotes vel charismata Eccle­
siæ vocantur, utpote dona supernaturalia, gratuita et
Ecclesiæ ad finem suum consequendum collate.
I. Notio indefectibilitatis. — Indefectibilitas definitur
tamquam charisma Ecclesiæ quo usque in finem mundi
immutata permanet qualis a Christo instituta est. Indefecti­
bilitas igitur tria dicit : primo lactum durationis usque ad
finem mundi = permanentium perennem, sine interrup­
tione ; secundo immutabilitatem, nempe substantialem,
quoad sc. doctrinam, media sanctifica et constitutionem,
ita ut Ecclesia tamquam eadem societas specifica usque ad
diem ultimum perduret — non autem excluditur mutatio
accidentalis et multo minus evolutio et explicatio per­
fective ; tertio indefectibilitas non tantum factum perpetuæ
durationis, sed simul impossibilitatem defectionis impor­
tat : inde indefectibilitas distinguitur a perpetuitate :
nam perpetuitas dicit solum factum durationis perennis,
indefectibilitas autem dicit vim et vitalitatem indeficien­
tem intrinsecam. Non raro tamen vox indefectibilitatis et
perennitatis usurpatur promiscue.

II. Adversariorum sententia. — Rationaiistæ, conside­
rantes Ecclesiam ut opus pure humanum, eam essen­
tialiter defectibilem, immo mox defecturam prædicant.
Protestantes non quidem invisibilem, sed visibilem Ec­
clesiam defectibilem dicunt. lansenistæ possibilitatem et
factum status « senilis » (Quesnel) vel « generalis obscura­
tionis super veritates gravioris momenti, spectantes ad
religionem et quæ sunt basis fidei et moralis doctrinæ lesu

Christi’ » affirmarunt. Modernistæ tenent : « Constitutio
organica Ecclesiæ non est immutabilis; sed societas Chri­
stiana pcrpetuæ evolutioni æque ac societas humana est
obnoxia* ».
III. Doctrina catholica. — Ecciesiam esse indefectibiIcm, dogma est fundamentale fidei catholicæ. Huiusmodi
dogma continetur (saltem implicite) iam in Symbolo
apostolico, dicente : Credo... sanctam Ecclesiam; ibi enim
Ecclesia ut obiectum perenne fidei proponitur. Similiter
Conc. Vatie. Ecclesiam ob « invictam stabilitatem » tam­
quam « motivum perpetuum credibilitatis » (Denz., 1794)
proponit, et declarat quod Christus « in Ecclesia sua
pastores et doctores usque ad consummationem sæculi
esse voluit » (Denz., 1821), et definit, « esse ex ipsius Christi
Domini institutione ut beatus Petrus in primatu super
universam Ecclesiam habeat perpetuos successores » (Denz.,
1825). Notandum tamen est, indefectibilitatem de Ecclesia
universali, non vero de aliqua Ecclesia particulari, excepta
Ecclesia proprie Romana, prædicari.

IV. Thesis : Ecclesia Christi est indefectibilis.

Prob. 1. Ex promissione Christi. — Christus instituendo
Ecclesiam simul promissionem expressam indefectibilitatis
adiungit, promittendo etiam media efficacia ad illam ser­
vandam. Ita Christus declarando voluntatem fundandi
Ecclesiam, simul declarat, eam fore invincibilem : « Tu es
Petrus et super hanc petram ædiflcabo Ecclesiam meam et
portæ inferi non prævalebunt adversus eam » (Mt., xvi,
18) : in quo textu pro nostra quæstione parum interest
utrum promissio directe ad Petrum vel ad Ecclesiam sese
referat. Inde Christus Ecclesiæ Spiritus S. assistentiam
exorat : « Et ego rogabo Patrem et alium Paraclitum dabit
vobis, ut maneat vobiscum in æternum, Spiritum verita­
tis... » (Joa., xiv, 16 s.). Denique, Apostolis Ecclesiam
tradendo, promittit : « Et ecce ego vobiscum sum omnibus
diebus usque ad consummationem sæculi » (Μτ., χχνιιι,
1. Prop. I, Synodi Pistoriensis, D., 1501, damnata ut hae­
retica.
2. Decret. Lament., Prop. 53.

20). In testimonium promissionis mittit Spiritum S. in
die Pentecostes. Ita Apostoli docebunt « omnes gentes ».
Idem significatur per parabolas, ut agri, cuius « messis
consummatio sæculi est » (Mt., xiii, 24-30 ; 38-41) et sagenæ
quæ bonos et malos capit usque ad consummationem sæculi
(Μτ., xiii, 47-50). .
Id quod iam in V. T. promissum erat, inquantum regnum
messianicum tamquam perpetuum repræsentatur (Is., ix,
7 ; Dan., ii, 44) ; unde et angelus B. Mariæ V. annuntiat :
« Paries filium... et regnabit in domo Jacob in æternum et
regni eius non erit finis » (Lc., i, 31 s.).
Prob. 2. Apostoli Ecclesiam usque ad adventum Christi
duraturam edocent ; inde Ecclesia usque ad finem tem­
poris permanbit. Ita Paulus Corinthiis scribit :« Quoties­
cumque manducabitis panem hunc et calicem bibetis
mortem Domini annuntiabitis, donec veniat »(/ Cor., xi, 26) L
In ep. ad Heb. (xii, 28) Ecclesia vocatur « regnum immo­
bile » in oppositione ad synagogam mobilem et translatam
(v. 27). Eodem sensu in Didache oratio proponitur : « Re­
cordare Domine, Ecclesiæ tuæ, ut eam liberes ab omni malo
eamque perficias in caritate tua et collige eam a quatuor
ventis in regnum tuum quod ei parasti » (x, 5).
De reliquo sententia Apostolorum apparet ex doctrina
qua Ecclesia tanquam domus, templum, civitas Dei, tan­
quam corpus et sponsa Christi proponitur : qua doctrina
simul causa et ratio ihdefectibilitatis Ecclesiæ assignatur.
Prob. 3. Patres indefectibilitatem Ecclesiæ maxime intimæ coniunctioni inter Ecclesiam et Christum (et Spiri­
tum S.) adscribunt. Iam S. Ignatius incorruptionem vel
potius incorruptibilitatem prædicat quam Christus Eccle­
siæ inspiravit [Ad Eph., xvn, 1). Irenæus similiter Spiri­
tum S. tanquam « arrham incorruptelæ » Ecclesiæ adducit
{Adv. Hær., m, 24, 1) et « charisma veritatis certum » in
successione apostolica » secundum beneplacitum Patris »
(I. c. iv, 26, 2) : « huic enim (Ecclesiæ) creditum est lumen
Dei... et est lucerna Christi, bajulans lumen » (l.c.,v, 20, 1).
Præsertim S. Augustinus indefectibilitatem Ecclesiæ de1. Gf. I Thess., iv, 12 ss. ; II Thess., π ; Tit., n, 13 ; Jac., v, 7 ,
// Pel., m, 12.

280

CAP. IV.

DE DOTIBUS ECCLESIÆ

fendit, sc. contra Donatistas affirmantes Ecclesiam periisse
el tantum adhuc in Africa remansisse. » Nemo, ait, delet
de rœlo constitutionem Dei, nemo delet de terra Eccle­
siam Dei ; ille totum orbem promisit, ista totum orbem
replevit » (Ep. 43, c. xvn, 45). « (Ecclesia) pugnare potest,
expugnari non potest » (De Symb. ad catech., Serm. I,
<■. vi, 14). Rationes quas S. Doctor adducit, præcipuæ
sunt. : a) Ecclesia quia coniuncta cum Christo tanquam
capite, in eius incorruptibilitate participat ; b) matrimo­
nium spirituale Christi et Ecclesiæ est indissolubile.
Prob. 4. Ex ipsa natura Ecclesiæ. — Ecclesia est insti­
tutum Filii Dei incarnati, post redemptionem iàm factam,
ad salutem hominum, ad opus redemptionis continuandum.
Atqui nulla ratio assignari potest ob quam huiusmodi
institutum vel simpliciter cessare vel alteri instituto cedere
debeat. Ergo Ecclesia usque ad finem mundi persistere
oportet.
Quicumque fundator aliuius societatis opus suum pe­
renne statuere intendit, nisi rationes contrariæ adsint :
ita fundatores regnorum terrestrium vel ordinum religio­
sorum. lamvero Christo neque scientia neque potestas
necessaria ad Ecclesiam definitivam instituendam deerat.
Post redemptionem factam novus status humanitatis non
sequitur : inde differentia inter synagogam et Ecclesiam.
Ecquidem etiam synagoga; promissio perpetuitatis facta
est divinitus {Exod., xn, 14), sed synagoga essentia­
liter fuit præparatio ad regnum messianicum cui cedere
deberet : unde sensus promissionis est ut aliquando
in regnum Christi perpetuum transeat. Deinde conditio
hominum quantum ad salutem acquirendam omni tempore
essentialiter eadem est neque in constitutione Ecclesiæ
aliquid est quod hominibus cuiuscunque temporis vel
conditionis non conveniat. In præsenti igitur ordine gratiæ Ecclesia semel instituta necessario perennis erit. Unde
Cone. Vatie, docet, Christum Ecclesiam instituisse, « ut
salutiferum redemptionis opus perenne redderet » (Denz.,
1821).

V.

Corollaria. —

1. Fundamentum vei ratio indefec-

tibilitatis Ecclesiæ non est vis naturalis Ecclesiæ, imo nequideni virtus, zelus vel sapientia membrorum vel præsidum Ecclesiæ, sed proprie et formaliter assistentia Dei
promissa. Deus tamen ad Ecclesiam semper conservandam
operatione hominum utitur. Vanæ igitur sunt cogitationes
hominum timidorum vel inimicorum qui putant Eccle­
siam, ob pessimas conditiones mundi, mox vel aliquando,
ut e. g. in tempore Antichristi, defecturam esse.
2. Indefeetibilitas Ecclesiæ proprie est obiectum fidei,
credenda propter promissionem Christi ; invicta tamen
stabilitas Ecclesiæ in summis difficultatibus et periculis
et persecutionibus merito a Cone. Vatie, tanquam magnum
et perpetuum motivum credibilitatis huius promissionis
adducitur (Denz.. 1794).
3. Quia Ecclesia inter omnes institutiones huius mundi
est opus a Deo principaliter intentum et omnibus aliis
præeminens, homines eorumque fata factaque ita provi­
dentia divina disponuntur ut Ecclesia nascere, crescere et
conservari, immo florere possit. Historia Ecclesiæ est cen­
trum historiæ humanitatis.
4. Indefeetibilitas Ecclesiæ simul infallibilitatem com­
prehendit : Ecclesia enim si a fide vera, sive in credendo
sive in docendo, deficere posset, simul vera Ecclesia
Christi esse desineret. De infallibilitate tamen specialiter
art. seq. tractabimus.
5. Indefeetibilitas Ecclesiæ immutabilitatem quidem
essentialem importat, minimo vero excludit ut Ecclesia
successione temporum accidentaliter perficiatur. Ad rem
optime S. Thomas, I, TI, q. evi , a. 4 : Utrum lex nova sit
duratura usque ad finem mundi. Respondet S. Doctor :
« Status mundi variari potest dupliciter. Uno modo secun­
dum diversitatem legis : et sic huic statui novæ legis nullus
alius status succedet. Successit enim status novæ legis
statui veteris legis, tanquam perfectior imperfectiori :
nullus autem status præsentis vitæ potest esse perfectior
quam status novæ legis...
Alio modo status hominum variari potest secundum quod
homines diversimode se habent ad eandem legem, vel perfec­
tius vel minus perfecte : et sic status veteris legis frequenter
fuit mutatus, cum quandoque leges optime custodirentur,

quandoque autem omnino praetermitterentur ; sic etiam
et, status novæ legis diversificatur secundum diversa loca
el tempora et personas, inquantum gratia Spiritus Sancti
perfectius vel minus perfecte ab aliquibus habetur. Non
tamen est expectandum quod sit aliquis status futurus
in quo perfectius gratia Spiritus Sancti habeatur quam
hactenus habita fuerit, et maximo ab Apostolis, qui pri­
mitias Spiritus acceperunt, idcst et tempore prius et cæteris
abundantius. »

ARTICULUS TRIGESIMUS SECUNDUS

De infallibilitate Ecclesiæ

Circa
1. De
2. De
3. De

infallibilitatem Ecclesiæ tractabimus :
nolione et existentia infallibilitatis Ecclesiæ (a. 32).
obiecto infallibilitatis in genere (art. 33).
quibusdam obiectis in particulari (art. 34-38).

I. Doctrina catholica. —- Ecclesiæ infallibilitatem Conc.
Vatie, hic verbis enuntiat : « Neque enim fidei doctrina
quam Deus revelavit, velut philosophicum inventum pro­
posita est humanis ingeniis perficienda, sed tanquam
divinum depositum Christi sponsæ tradita, fideliter cus­
todienda et infallibiliter declaranda1. » Atque infallibilitatem romani Pontificis definiendo eam sic defininit :
Romanum Pontificem « ea infallibilitate pollere qua divi­
nus Redemptor Ecclesiam suam in definienda doctrina de
fide vel moribus instructam esse voluit2 ». His verbis Con­
cilium infallibilitatem Ecclesiæ in rebus fidei et morum
tanquam dogma iam antea recognitum statuit. Atque
revera est dogma de quo intra Ecclesiam nunquam fuit
disputatio, dogma quod denique tandem iam in symbolo,
saltem implicite, continetur, inquantum sc. Ecclesia sancta
et apostolica esse creditur, id quod fidem immaculatam et
immutatam involvit.

II. Adversarii. — Protestantes distinguunt inter eccle­
siam invisibilem et visibilem : invisibilem tanquam infal­
libilem admittunt, visibilem tamen maxime fallibilem
statuunt ; immo infallibilitatem maxime adhorrent, utpote
contrariam spiritui privato et « libertati evangelic»' ».
\nglicani (Puseytæ) tanquam subiectum infallibilitatis
ponunt ecclesiam universalem, ex ecclesia romana. græca
I. Sees. Ill, c. iv; Denz., 1800.
?.. Sess. IV, c. iv ; Denz., 1839.

et anglican» constitutam. » Verum hæc ecclesia univer­
salis, in 1res communitates divisa, cum testificandæ fidei
impar sit, eo ducit ut infallibilis ecclesia in concreto nulla
conspiciatur1. » Modernistæ, uti patet, infallibilitaten de­
rident12. Guenlherus (1783-1836) infallibilitatem Ecclesiæ
verbotenus quidem tenet, re vera autem negat. Secundum
enim Guenther Ecclesia quidem infallibiliter indicat quænam ex diversis interpretationibus doctrinæ revelatæ sit
aptissima, i. e. magis vera et magis conformis scientiæ
alicuius periodi, veritatem autem absolutam determinare
nequit ; unde definitiones Ecclesiæ continent quidem ali­
quam veritatem, non tamen veritatem simpliciter. Contra
hanc theoriam Conc. Vatie, declaravit : « Sacrorum dog­
matum is sensus est perpetuo retinendus quem semel
declaravit sancta mater Ecclesia nec unquam ab eo sensu
altioris intelligentiæ specie et nomine recedendum (est) »3.
Denique dogma infallibilitatis Ecclesiæ una ex parte
maxime spirit ui moderno contrariatur quippe qui independentiam absolutam rationis humanæ a quacunque aucto­
ritate, principaliter infallibili, proclamat, altera ex parte
culmen missionis divina’ Ecclesiæ importat4.
III. Definitio infallibilitatis. — Infallibilitas est charisma
Ecclesiæ quo per assistentiam Spiritus S. in rebus fidei et
morum errare non potest.

Explic. a) Infallibilitas per oppositionem ad errorem
dicitur : unde infallibilitas errorem excludit et veritatem
iudicfi importat5. Error autem vel tantum de facto exclu­
ditur vel etiam possibilitas erroris excluditur : inde di­
stinguitur inerrantia ab infallibilitate proprie dicta6. Ita
1. Groot, De Ecclesia, q. vm, a. 3, 6.
2. Cf. Decrel. I.amenl., prop. 59 ss. et Encyclic. Pascendi, passim.
3. Sess. 111, c. iv ; Denz., 1800.
4. Hergenrother, Apol., p. 560.
5. Veritas enim sicut et error proprie et formaliter tantum in in­
dicio intellectus vel rationis habetur : unde infallioilitas proprie,
rectitudinem iudicii, et quidem definitivi dicit. S. Thomas, I,
q. xvi, a. 2.
6. Non raro tamen inerrantia ac infallibilitas promiscue di­
cuntur.

infallibilitas dicit impossibilitatem errandi. Minime vero
infallibilitas peccatum vel possibilitatem peccandi excludit.
b) Impossibilitas errandi vel rectitudo iudicii Ecclesiæ
tanquam charisma, i. e. tanquam donum Dei gratuitum
et supernaturale, attribuitur. Deus enim est infallibilis
per suam essentiam increatam (infallibilitas essentialis
et imparticipata), creaturæ autem infallibiles esse nequeunt
nisi per participationem a Deo (inf. participata)''. Quæ
participatio fieri potest vel per ipsam naturam vel per
donum supernaturale : ita intellectus creatus, partici­
pando per naturam suam in lumine intellectivo divino,
errare non potest circa prima principia, ut talia1; Ecclesiæ
vero infallibilitas neque est naturalis, neque sequitur
ex indole naturali membrorum vel pastorum Ecclesiæ,
sed proprie el unice ex dono Dei supernalurali, Ecclesiæ
a Christo promisso. Inde infallibilitas proprie est charisma
Ecclesiæ : donum divinum, supernaturale, in utilitatem
Ecclesiæ et fidelium collatum : gratia gratis dataI.
2.
Huiusmodi charisma est proprie Ecclesiæ, i. e. in bonum
Ecclesiæ confertur et competit diversis personis ut sunt
membra vel organa Ecclesiæ, non vero ut sunt personæ
privatæ : ita v. g. infallibilitas romano Pontifici competit,
non ut est persona privata neque quia est sanctus vel
doctus, sed quia est caput Ecclesiæ.
c) Ecclesia donum infallibilitatis consequitur per assislenliam Dei vel (per appropriationem) Spiritus Sancti,
i. e. per operationem specialem providentiæ divinæ, qua
sc. Ecclesia ab errore præservatur. Assistentia duplex
officium habet : unum negativum = impedire ne Ecclesia
erret vel in errorem inducat, aliud positivum = illuminare
Ecclesiam ut veritatem cognoscat et fideles recte instruat.
Huiusmodi illuminatio non fit, neque per revelationem :
« neque enim Petri successoribus Spiritus Sanctus promisI. S. Thomas, I, q. lxxxv, a. 6.
2. « Huiusmodi donum vocatur gratia gratis data quia supra
facultatem naturæ et supra meritum personæ homini conceditur :
himI <|ilia non datur ad hoc ut homo ipse per eam iusliilcelur, sed
potius ut ad justificationem alterius coeperetur, ideo non vocatur
liratum faciens (= sanctificans). » S. Thomas, i, ii, q. exi, a. 1.
II.

SCHULTES.

I>E

sus est ut eo revelante novam doctrinam patefacerent, sed
ut eo assistente ...fidei depositum saticte custodirent et
fideliter exponerent1 » ; neque per inspirationem, sc. eam
qua auctores S. Scripturae a Deo ad scribendum moventur,
ita ut Deus ipse sit auctor (principalis) S. Scripturæ, sed
exclusive per auxilium speciale Dei — Deo adiutore », dicit
Concil. Vatie., — quale auxilium quidem varia media
comprehendit12. Assistentia vero, illuminatio vel auxilium
Dei non excludit propriam operationem subiecti infallibilitatis, sed e contra eam subaudit, dirigit et causât : tan­
tum ratio infallibilitatis exclusive est auxilium divinitus
promissum3.
d) Obieclum infallibilitatis determinatur per particu­
lam : « res fidei et morum », i. e. revelata doctrina fidei vel
depositum fidei4 : id quod in seq. art. explicabitur.
e) Denique infallibilitas activa et passiva distinguitur :
activa dicitur infallibilitas in docendo, passiva vero in
credendo.
IV. Thesis : Ecclesia
fidei et morum.

Christi est infallibilis

in rebus

Prob. 1. Ex parte Christi. — Christus infallibilitatem
Ecclesiæ quadruplici modo edocet : 1. declarat se velle
1. Concil. Val., sess. IV, c. iv ; Denz., 1836.
2. Inde habes distinctionem inter revelationem, inspiratio­
nem et assistentiam divinam vel infallibilitatem. Revelatio enim
divina novam inani/eslalionem veritatis ex parte Dei importat ;
inspiratio Scripturæ Sacræ motionem divinam ad scribendum dicit,
et quidem talem ,ut ipse Deus sit auctor S. Scripturæ et ipsa pro­
prio sil verbum vel opus Dei ; assistentia vero solum auxilium spe­
ciale ac supernal orale Dei involvit quo sc. Ecclesia ab errore præservatur. Linde revelatio est exclusive actio Dei ; inspiratio est
quidem actio Dei, qui tamen hagiographo tanquam instrumento
utitur ; assistentia est actio Dei qua ad actionem hominis auxiliando
concurrit. Revelatio igitur est solius Dei, S. Scriptura vero est
opus tum Dei tum hagiographi, infallibilitas proprie est Ecclesiæ,
Romani Pontificis, licet « Deo adiutore ».
3. Modus auxilii divini quo Ecclesia eiusque organa certissimo
infallibiles redduntur, per doctrinam thomislicam de præmotione
physica, vel generaliter per doctrinam de influxu Dei in opera,tiones
humanas, optime explicatur ; ut sc. tum infallibility auxilii divini
tum libertas hominis servetur.
4. Concil. Valic. : Denz., 1800, 1839.

fundare Ecclesiam infallibilem ; 2. exoral Ecclesiæ infalli­
bilitatem ; 3. Apostolos in doctores infallibiles insliluil ;
3. Spiritum Sanctum mittit tanquam pignus infallibilitatis.
1. Christus declarat se velle fundare Ecclesiam infallibilem
adeoque infallibilitatem promittit. In prima enim declaj
ratione voluntatis suæ de Ecclesia fundanda Christus pro­
mittit : « Tu es Petrus et super hanc petram ædificabo
Ecclesiam meam et portæ inferi non prævalebunt adversus
eam » (Mt., xvi> 18). His verbis Christus declarat, se Velle
fundare Ecclesiam super firmum fundamentum consti­
tutam, (per metaphoram petræ), ita ut sit inexpugnabilis,
contra quam sc. portæ inferi, i. e. potestas adversa, prævalere non possint. Ecclesia igitur Christi permanebit
talis qualis a Christo fundabitur. Unde Ecclesia Christi
semper fidem et doctrinam Christi tenebit, i. e. neque erra­
bit neque errare poterit in rebus fidei.
2. Christus exoral Ecclesiæ infallibililatem, exorando mis­
sionem Spiritus Sancti eiusque adventum promittendo : « Et
ego rogabo Patrem (en orationem) et alium Paraclitum
dabit vobis, ut maneat vobiscum in æternum, Spiritum
veritatis quem mundus non potest accipere quia non videt
eum nec scit eum : vos autem cognoscetis eum quia apud
vos manebit et in vobis erit » (en promissionem) (Joa., xiv,
16, 17). Christus igitur loco præsentiæ suæ corporalis et
visibilis Spiritum Sanctum exorat et promittit, Spiritum
veritatis, qui cum venerit, « docebit omnem veritatem »
(Joa., xvi, 13) et « docebit omnia et suggeret omnia »
quæcumque Christus dixerit (Joa., xiv, 26) : huiusmodi
Spiritum veritatis immediate quidem Apostolis promittit,
tamen ut « maneat in æternum », sc. in Ecclesia Apostolo­
rum, in Apostolis et eius successoribus. Itaque Ecclesia
< '.hristi Spiritum Sanctum habebit, tanquam pignus et
' ausam effectricem infallibilitatis.
3. Christus Apostolos et eius successores in doclores et
pastores infallibiles instituit. Μτ.,Χχνιιι, 18-20 Christus
Apostolis dicit : « Data est mihi omnis potestas in cœlo
el in terra. Euntes ergo docete omnes gentes, baptizantes
eos..., docentes eos servare omnia quæcumque mandavi
vobis : et ecce ego vobiscum sum omnibus diebus, usque ad
consummationem sæculi. » His verbis Christus a) Apostolis

officium ct potestatem commitit, prædicandi et docendi
doctrinam et mandata sua, in virtute potestatis adeoque
cum auctoritate ipsius Christi ; b) promittit quod res ita
erit, i. e. quod Apostoli de facto evangelium Christi totum
et integrum, immutatum omnes gentes docebunt ; c) in
cuius signum et pignus assistentiam suam promittit;
d) non pro aliquo tempore tantum, sed usque ad consumma­
tionem sæculi, i. e. usque ad finem mundi. Apostoli igitur,
sive ipsi sive successores eorum, semper totam doctrinam
Christi docebunt et apud eos qui Apostolos sequuntur,
semper evangelium Christi credetur, adeoque doctrina
et fides Ecclesiæ Christi semper erit identica cum doctrina
Christi = absque errore = infallibilis1.
4. In signum et testimonium orationis exauditae et pro­
missionis impletae et simul ad effectum infallibilitatis conse­
quendae, Christus in die Pentecostes Spiritum sanctum effec­
tive mittit in discipulos, ut sc. maneat in æternum {Act.. π,
1-4).
Itaque Christus, licet verbo infallibilitatis non utatur,
rem tamen infallibilitatis aperte promittit, sc. quod Apo­
stoli neque aliam doctrinam neque aliam fidem quam
doctrinam et fidem evangelii prædicabunt et quod gentes
hanc fidem tenebunt : infallibilitatem Ecclesiæ verbis non
quidem abstractis sed concretis enuntiat, non tam docendo
quam promittendo : Ecclesia mea erit infallibilis.
Prob. 2. Ex parte Apostoli Pauli. — Apud Apostolum
Pauluin infallilulitas iam in idea Ecclesiæ exprimitur.
Ecclesia enim ipsi est corpus Christi mysticum (Eph., v,
23 ss. ; / Cor., xn, 12 ss.), cuius Christus est caput, est
domus Dei (/ Tim., m, 15), templum Dei {Eph., n, 21) ;
1. Verba : ego vohiscum sum, et similia, quibus Deus promittit,
se cum aliquo fore in opere peragendo vel in munere fungendo,
in S. Scriptura significant, opus illud fore certo perficiendum et
cum effectu. Cf. Exod., m, 11, 12 : « Dixit Moyses ad Deum :
Quis sum ego, ut vadam ml Pharaonem et educam filios Israel de
Ægyplo 2 Qui dixit ei : Ego ero tecum. » Ita'QLpostoli, accepto man­
dato docendi omnes gentes, quærere poterant : qui sumus nos ad
tantum mandatum implendum ? Quibus proinde Christus promit­
tit : Ite, ego ero vobiscum, adimplebitis opus meum et gentes quæ
docueritis, credent. Cf. Gen., xxvi, 3, 28 ; Deui., xxxi, 8; Jerem.,
xxx, 10 s. ; Aci, xvm, 9 s. ; Groot, q. vm, a. 3, p. 287.

ita in Ecclesia, ex virtute Christi, semper lex Christi et
Dei, veritas Evangelii Christi regnabit neque Ecclesia per
fidem falsam Christo et Deo aversa esse poterit. Inde Apo­
stolus Timotheo scribit ut sciat « quomodo oporteat in
domo Dei conversari quæ est Ecclesia Dei vivi, columna et
firmamentum veritatis » (1 Tim., m, 15)1. Ex eadem ratione
Apostolus simpliciter fidem in doctrinam Ecclesiæ exigit,
et in proprium Evangelium (Gal., i, 8), ac, si virtutem fidei
extollit, non aliam fidem novit nisi fidem Ecclesiæ. Itaque
Apostolus Paulus doctrinam fidei Ecclesiæ simpliciter
tanquam veram adeoque infallibilem considerat ac prædicat.
Prob. 3. SS. Patres infallibilitatem Ecclesiæ sequentibus
principiis enuntiant : 1. Fides Ecclesiæ est simpliciter vera
adeoque necessitate salutis tenenda. 2. Ecclesiæ fides est
regula fidei ac remedium contra omnes errores. 3. Qui ab
Ecclesiæ fide deficiunt, eo ipso a via veritatis aberrant.
4. Ecclesia habet Spiritum Sanctum et Christum tanquam
caput:ex quo in fide illuminatur et confirmatur. 5. Ecclesia
est indefectibilis. 6. Omnes PP. doctrinam Ecclesiæ tan­
quam veritatem divinitus revelatam credunt : in his omni­
bus infallibilitas Ecclesiæ in fide manifeste docetur.
Ita S. Ignatius Ant. in suis epistulis unionem cum epis­
copo et clero tanquam remedium certum contra hæreses
inculcat, quia doctrina Ecclesiæ est doctrina incorrupta
Christi. Etenim « ob id Dominus in capite suo accepit
unguentum ut Ecclesiæ inspiret incorruptionem. Ne ungua­
mini tetro odore doctrinæ principis huius sæculi12. » Inde
« quotquot Dei et lesu Christi sunt, hi sunt cum episcopo ;
et quotquot pænitentia ducti redierint ad unitatem Eccle­
siæ, et hi Dei erunt, ut secundum lesum Christum vivant3 ».
Irenæus apertissime docet : « In Ecclesia posuit Deus
apostolos, prophetas, doctores et universam reliquam ope­
1. Quidam protestantes absque ullo fundamento verba « co­
lumna et firmamentum veritatis » referre voluerunt vel ad Timo­
theum vel ad mysterium Christi, legendo sc. : ... ecclesia Dei vivi.
Columna et firmamentum veritatis et manifeste magnum est pie­
tatis sacramentum quod manifestatum est in carne... »
2. Eph., ni, 16 s.
3. Philad., in, 2.

rationem Spiritus, cuius non sunt participes omnes qui
non currunt ad Ecclesiam, sed seipsos fraudant a vita.
Ubi enim Ecclesia, ibi et Spiritus Dei ; et ubi Spiritus Dei,
illic Ecclesia et omnis gratia ; Spiritus autem veritas1 ».
Inde concludit : « Iis qui in Ecclesia sunt presbyteris obædire oportet, his qui successionem habent ab Apostolis...,
qui cum episcopatus successione charisma veritatis certum
secundum placitum Patris acceperunt12. » Ratio est quia
in Ecclesia « disposita est communicatio Christi, i. e. Spi­
ritus Sancti, arrha incorruptelæ et confirmatio fidei noslræ
et scala ascensionis ad Deum3 ». Quapropter « qui non par­
ticipant eum (sc. Spiritum S.) neque a mamillis matris
nutriuntur in vitam neque percipiunt de corpore Christi
procedentem nitidissimum fontem : sed effodiunt sibi
lacus detritos de fossis terrenis et de cœno putidam bibunt
aquam, effugientes fidem Ecclesiæ ne traducantur, reicientes vero Spiritum ut non erudiantur4 ».
Tertullianus irridendo contra gnosticos argumentatur :
« Age nunc, omnes (ecclesiæ) erraverint; ...nullam respexe­
rit spiritus sanctus, uti eam in veritatem deduceret, ad
hoc missus a Christo, ad hoc postulatus de patre ut esset
doctor veritatis ; neglexerit officium dei villicus, Christi
vicarius, sinens ecclesias aliter interim intelligere, aliter
credere quod ipse per Apostolos prædicabat56
7. »
S. Athanasius : « Sufficit his dumtaxat verbis ad illa
(Arianorum paradoxa) respondere : Hæc catholicæ Eccle­
siæ non sunt*. » Et S. Hieronymus ; « Poteram omnes propositionum (fal­
sarum) rivulos uno Ecclesiæ sole siccare’. »
Pra-serlim S. Augustinus infallibilitatem Ecclesiæ in­
culcat.
Primo Ecclesia esi indefeetibilis ; inde Ecclesia catho­
lica « contra oinnes hæreses pugnans, pugnare potest, expu­
1.
2.
3.
4.
5.
6.
7.

Adv. Hær., in, 24, ].
1. c., iv, 26, 2.
1. c., m, 24, 1.
I. c.
De præscriptone, c. xxviii, ed. Rauschen.
Episl. ad Epici., m.
Dial. c. Lucifer., xxviii.

gnari non potest1. » Secundo Ecclesia » universaliter per­
fecta est et in nullo claudicat12. » Unde Ecclesia est « regula
veritatis3 » et « quisquis ab hoc ventre Ecclesiæ separatus
fuerit, necesse est falsa loquatur4 ». Ratio huius infallibilitatis est quia Christus est caput Ecclesiæ : « caput posi­
tum in ccelis gubernat corpus suum5 ». Itaque « non
sequitur Christum qui non secundum veram fidem et
catholicam disciplinam Christianus vocatur6 ». Alloquitur
Ecclesiam : Hanc« (sc. veritatem) tu sola habes7 ».
Prob. 4. Esc natura Ecclesiæ. Infallibilitas Ecclesiæ in
fide non est aliquid accessorium, sed est proprietas ad eius
constitutionem necessario consequens. Etenim :
1. Ecclesia est regnum Christi, in quo lex Christi, i. e.
Evangelium Christi, valebit.
2. Ecclesia est indefeclibilis : deficeret autem et corrum­
peretur, si a vera fide Christi declinaret, sicut ecclesiæ
hæreticæ.
3. Finis Ecclesiæ est sanctificatio hominum : ad quem
finem consequendum vera fides supponitur.
4. Ecclesia Christi erit una, sancta, catholica el aposlolica : id quod esse nequit absque vera fide. Etenim unitas
fidei non potest sic intelligi quod tota Ecclesia a vera fide
deficeret, sed quod tota in vera fide Christi sit una ; simi­
liter et catholicitas ; sanctitas Ecclesiæ immediate veram
fidem involvit et hæresim excludit ; apostolicitas denique
continuationem immutatam fidei Apostolorum importat.
Antiquitas itaque, profitendo Ecclesiam tanquam re­
gnum Christi indefectibile, tanquam institutum salutis,
tanquam Ecclesiam unam, sanctam, catholicam et apostolicam, simul implicite saltem et æquivalenter, Ecclesiam
infallibilem professa est : inde Ecclesia semper suam doc­
trinam tanquam doctrinam fidei proposuit et imposuit et
fideles eam tanquam verbum Dei credebant.
1.
2.
3.
■I.
5.
6.
7.

De symbolo ad calech., Serm. I, 6.
De gen. ad Ut., i, 4.
Ennarrat, in psalm. xxx, n. 8.
Ennarrat. in psalm, lvii, n. 6. ,
De nupl. el concupiscentia, i, 20, 22.
De serm. in monte, i, 5, 14.
C. Faust., 1. 15, c. m.

V. Obiectiones. — Obiectio' la. Sicut Ecclesia Christi
ita et synagoga habuit promissionem divinam ; synagoga
autem non erat infallibilis.
Besp. Nego paritatem. Synagoga habuit promissionem
utnunquam totaliter credentes deficerent (cf. Ill Beg., xix,
10, 18), non autem habuit proprie promissionem infallibilitatis ; unde sub lege veritas fidei non per principes syna­
gogae, sed per prophetas conservata est, i. e. non per assistentiam ad conservandam fidem, sed per novas et iteratas
revelationes.
Ob. 2a. Ex textibus quibus infallibili!,as Ecclesiæ proba­
tur, similiter impeccabilitas Ecclesiæ deduci potest.
Besp. Nequaquam. Christus enim promisit quidem, ut
Ecclesia non deficeret, nunquam autem promisit ut sin­
guli fideles nunquam deficerent sive per hæresim sive
per peccatum ; e contra prædixit, in Ecclesia fore pecca­
tores.
Ob. 3a. Ad promissiones Christi implendas indefectibilitas
quoad articulos fundamentales sufficit.
Besp. Minime : Christus enim Apostolis præcepit ut gentes
docerent « omnia » quæcunque dixerat eis, et promisit
Spiritum Sanctum ut doceret « omnem veritatem ». De
reliquo cf. quæ supra art. 19 de articulis fundamentalibus
diximus.
Ob. 4a. Infallibilitas est contra naturam humanam, nam
u) libertatem tolleret sive in credentibus sive in docenti­
bus, b) impediret omne st udium et omnem progressum in
doctrina revelata investiganda, c) iuguin insupportabile
fidelibus imponeret.
Besp. Infallibilit as prout a protestanticis et rationalistis
intclligitur, est contra nat uram humanam, transeat ; prout
ab Ecclesia catholica docetur, nego.
Explic. Adversarii sicut alia dogmata catholica ita et
dogma infallibilitatis pervertunt : intelligunt enim infallibilitatem vel ut donum naturale vel ut facultatem pure
iuridicam vel ut effectam per quandam motionem mecha­
nicam, immo magicam Dei, absque ulla cooperatione homi­
num libera; quæ omnia sunt maxime aliena a sententia
Ecclesiæ catholicæ. Simul in obiectione principium ratio-

nalismi latet quod tenet, rationem humanam esse ita independentem ut fides ei a Deo imperari non possit1.
Infallibilitas vero prout ab Ecclesia catholica docetur
et tenetur, minime est contra naturam humanam : minime
enim est contra conditionem et inclinationem hominis ut
a Deo per revelationem edoceatur et ab errore per assistentiam et illuminationem specialem præservetur.
In particulari a) libertas hominum minime laeditur : ita
enim Deus Ecclesiæ assistit, ita illam illuminat ut ab ipso
detur fidelibus et pastoribus Ecclesiæ ut ipsi credant et
veram fidei doctrinam intelligent12, et ita Deus voluntahominum dirigit ut det illis propriam inclinationem, sc.
Deus illuminando et movendo efficit ut ipsi homines cre­
dere et veram doctrinam tenere velint, ut cuiusque fide­
lis propria experientia testificatur3.
b) Studium in investiganda doctrina revelata per infallibilitatem Ecclesiæ minime impeditur sed e contra exci­
tatur et fovetur. Cum enim infallibilitas neque per revela­
tionem neque per inspirationem sed per solam assistentiam
habeatur, hominum est, Deo adjuvante, veritatem per
inquisitionem propriam invenire ; indicii infallibilitas tan­
tum certitudinem absolutam addit : cuius assequendæ
spes studium excitat et quæ habita ad novas inquisitiones
impellit. De facto quoque in Ecclesia summum studium
veritatis inquirendæ viget et profectus verus obtinetur,
dum extra Ecclesiam homines sunt « semper discentes et
nunquam ad scientiam veritatis pervenientes » {II Tim.,
m, 7).
c) Auctoritas infallibilis Ecclesiæ est quidem iugum
quoddam inquantum homo ad accipiendam sententiam
Ecclesiæ obligatur : id quod homini superbo et corrupto
non est facile; —ex altera parte tamen infallibilitas Ecclesiæ
fideli est ratio gaudii et pacis : quid enim homo magis
desiderare potest quam habere certitudinem veritatis ?
1. Cone. Vatic., de fide, can. 1 ; Denz., 1810.
2. S. Thomas, , q. cui, a. 3 ad 1 : « Ab ipso enim datur intellil't'iili quod intelligcre possit. »
3. S. Thomas, 1. c., a. 4 ad 1 : « Deus, movendo voluntatem, dat
<1 eius propriam inclinationem. »

VI. Corollaria1. — 1. Ecclesiæ fides deficere non po­
les!. « Si in æternum Ecclesia Christi manu sustinetur,
Christi præsidio armatur, Christi virtute fulcitur, Christi
sapientia regitur, fides profecto in ea permanebit, sine qua
regnum Christi in terris nullum est12 ».
2. Ecclesia in credendo errare non polesl, non solum Eccle­
sia antiqua, sed nec Ecclesia quæ nunc est quæve futura est
usque ad consummationem sæculi. Id quod sic accipien­
dum est, « ut quidquid Ecclesia tanquam fidei dogma tenet,
verum sit, nec quidquam falsum quod illa aut credit aut
docet esse credendum34».
3. « Non solum Ecclesia universalis, i. e. collectio omnium
fidelium, hunc veritatis spiritum habet, sed eundem habent
etiam Ecclesiæ principes et pastores*»,i. e. non tantum Eccle­
sia credens (1. c. n. 8), sed etiam Ecclesia docens est infalli­
bilis.
Singuli quidem pastores (episcopi) errare possunt ; si
autem tota Ecclesia docens in fide errare posset, tunc
etiam tota Ecclesia credens erraret : quia sequitur docen­
tem et ad id obligatur5.
4. Ecclesia credens est subieclum infallibilitalis passivæ,
Ecclesia vero docens est subieclum infallibilitalis activæ :
ita tamen ut Ecclesia docens sil causa et medium infdllibililatis Ecclesiæ credentis; adeoque infallibililas prius el im­
mediate Ecclesiæ docenti est promissa eique competit.
Ecclesia credens dicitur collectio omniin fidelium (romani
Poid ilicis, episcoporum, clericorum et laicoruip),non quidem
prout sunt numerus quidam fidelium, sed inquantum Eccle­
siam constituunt : infallibililas enim non certo numero
fidelium, sed Ecclesiæ, ut ecclesiæ, promissa est ; ita Eccle­
sia universalis est subieclum infallibilitalis passivæ i. e.
in credendo (coroll. 2).
Ecclesia docens ex iis constuitur quibus vi muneris ius
et officium competit, docendi
cum auctoritate fideles :
•
1. Cf. Canus, De locis Iheologicis, 1. IV, c. iv.
2. 1. c., n. 2.
3. 1. c., n. 4 ; videsis ibi planiorem explicationem.
4. 1. c., n. 8.
5. Canus, 1. c., n. 9 notat optime : « Multo melius Ecclesiæ est
nullos (pastores) habere quam errantes. »

huiusmodi sunt romanus Pontifex et episcopi (sive per
orbem dispersi sive in concilio generali simul cum rornano
Pontifice collecti).
Richeriani el Pistorienses1 docuerunt, potestatem regendi
et docendi prius et immediate fidelium universitati esse
collatam, adeoque infallibilitatem prius et immediate uni­
versitati fidelium competere et ab ea in pastores Ecclesiæ
tanquam in ministros fidelium transire12. E contra vero
Christus et Paulus et PP. docent tum potestatem tum in­
fallibilitatem prius et immediatius Apostolis et eorum suc­
cessoribus adeoque Ecclesiæ docenti competere : Apostolis
enim promissum est ut per eos omnes gentes in fidei veri­
tate edocerentur ; Apostolis Spiritus S. promissus est ;
per continuationem potestatis Apostolis concessæ Ecclesia
in unitate fidei sancta et catholica conservatur. Id quod
infra similiter quantum ad romanum Pontificem patebit,
ex cuius sc. infallibilitate Ecclesia tum credens tum docens
infallibilis redditur.

1. Cf. Consi. « Auctorem fidei, prop. 2 et 9-11 ; Denz., 1502,
1509-11.
2. Consequenter ad falsam doctrinam de infallibilitate Eccle­
siæ, Pistorienses postulaverant ut ad determinandam veram doc­
trinam fidei consensus omnium fidelium vel saltem sacerdotum
exquireretur. Quibus iam in antecessum Canus responderat, scri­
bendo : « Veritas fidei... non est a populo quærenda : tum quoniam
id esset operis infiniti ut ad quæstionem unamquamlibet decer­
nendam omnium sententia fidelium rogaretur ; tum etiam quo­
niam, ut fieri id commodissime posset, non deceret tamen aut
cerdonum aut muliercularum singillatim inquirere et expextare
iudicium. Sive enim unumquemque seorsum interroges de quæstione quæ in dubium venit, seu universos velis in concilium cogere,
ridicula sane futura sit huius generis inquisitio. Ita per Ecclesiæ
auctoritatem nulla penitus controversia finiretur, si ad eam finien­
dam totius consensum plebis requirere deberemus. Addendum
eodem est, quædam ad doctrinam fidemque Ecclesiæ pertinere
quæ populares prorsus ignorant, ut Patrem et Filium esse unum
principium Spiritus Sancti... aliaque similia, in quibus sententiam
populi requirere tam est absurdum ut non in sapientium modo
animos, sed ne in stultorum quidem casurum sit ; nec enim placere
cuipiam potest tantas reo imperiti VLlgi calculis iudicari » 1. c. n. 9.

ARTICULUS TRIGESIMUS TERTIUS

De oblecto infallibilitatis Ecclesiæ in generali

Probata existentia infallibilitatis Ecclesiæ, quaeritur de
obiecto vel de extensione huius infallibilitatis. P. de G root
ad quæstionem optime notat : « Præclara dos infallibilitatis
quantam lucem et pacem hominum animis afferat, nemo
satis intelliget nisi comperto quam late promissa divinitus
assistentia pateat. Qui promissionem ultra quam Christo
placuit, temere aut inscienter extendit, ridiculam facit
inerrantiam ; qui arroganter coarctat, ordinationi divinæ
resistit1 ».
I. Doctrina catholica. — Doctrina Ecclesiæ catholicæ
circa obiectum infallibilitatis Ecclesiæ (et Romani Ponti­
ficis) his propositionibus continetur :
1. Dogma esi expresse ab Ecclesia propositum quod Ec­
clesia (concilia generalia et romanus Pontifex) est infal­
libilis in rebus fidei et morum, vel circa doctrinam divinitus
revelatam vel circa depositum fidei. Ita Conc. Vatie, defi­
nivit : « Fidei doctrina quam Deus revelavit... tanquam
divinum depositum Christi sponsæ tradita (est), fideliter
custodienda et infallibiliter declaranda12 », et « Romanum
Pontificem... ea infallibilitate pollere qua divinus Redemp­
tor Ecclesiam suam in definienda doctrina de fide vel mo­
ribus instructam esse voluit3 », et : « Petri successoribus
Spiritus Sanctus promissus est, ut eo assistente traditam
per Apostolos revelationem seu fidei depositum sancto custo­
dirent et fideliter exponerent4 ».
2. Dogma expresse ab Ecclesia propositum est : infal­
libilitatis ecclesiasticae munus circa doctrinam revelatam est
1.
2.
3.
4.

De Ecclesia, q. ix, in capite.
Sess. III, c. iv ; Denz., 1800.
Sess. IV, c. iv ; Denz., 1839.
Sess. IV, c. iv ; Denz., 1836.

ART. XXXIII. ---- DE OBIECTO INFALLIBILITATIS

297

ut Ecclesia, Spiritu Sancio iugiter assistente, doctrinam reve­
latam sancte custodiret et fideliler exponeret. Etenim secun­
dum Conc. Vatie, doctrina divinitus revelata Ecclesia
tradita est ut « fideliler custodienda et infallibililer decla­
randa » ; Spiritus Sanctus Petri successoribus promissus
est, ut traditam per Apostolos revelationem seu fidei
depositum « sancte custodirent et fideliler exponerent » ;
ad Romanos Pontifices pertinet « rectæ fidei regulam cu­
stodire », ut « salutaris Christi doctrina... sincera et pura
conservetur », « fidei veritatem defendere et, si quæ de
fide subortæ fuerint quæstiones, suo iudicio definire » ;
ita denique Ecclesia est infallibilis in definienda doctrina
de fide et moribus1, damnando sc. hæreses tanquam cor­
ruptionem fidei et proponendo declarationem et exposi­
tionem legitimam doctrinæ revelatæ tanquam dogmata
fide divina et catholica credenda1
2.
3. Est doctrina catholica (licet non fidei dogma) quod
Ecclesia etiam circa ea quæ cum revelatis sunt connexa,
sil infallibilis. Ad huiusmodi connexa pertinent : conclu­
siones theologicæ, facta dogmatica, res disciplinares ad
cultum et vitam christianam spectantes, canonizatio
sanctorum et approbatio ordinum religiosorum : de qui­
bus singulis specialiter erit quæstio.
II. Quid sint res fidei et morum. — Dogma catholi­
cum tenet, Ecclesiam esse infallibilem « in rebus fidei et
morum ». Res fidei et morum vocantur illa revelata quæ
proprie et per se corpus doctrinæ chrislianæ constituunt
camque a doctrina aliarum religionum distinguunt, ut v. g.
unitas Dei, Trinitas personarum,'incarnatio, sacramenta
et similia — inde dicuntur res « ad aedificationem doctrinæ
christianæ perlinentes ». — Res fidei distinguuntur a rebus
morum, inquantum res fidei sunt revelata credenda, non
vero facienda, ut g. unitas Dei et Trinitas personarum, res
vero morum sunt revelata credenda et simul a nobis facienda,
vel exequenda, ut e. g. doctrina de sacramentis suscipien1. Sess. IV, c. iv.
2. Sess. III, c. m; Denz., 1792.

dis, præcepta vitæ christianæ1. Nota denique : æquivalenter Ecclesia dicitur infallibilis in « rebus fidei et morum »
et in « doctrina de rebus fidei et morum « : etenim Ecclesia
est infallibilis in indicando de rebus fidei et morum et indi­
cium de illis per modum doctrinæ fidelibus proponitur.
Veteres scholastici inter credibilia per se et inter credibilia
in ordine ad alia distinguebant. Ita S. Thomas distinguit12 :
« Aliqua sunt credibilia (i. e. revelata) de quibus est fides
secundum se ; aliqua vero sunt credibilia in ordine ad
alia... Per se autem ad fidem pertinent illa quæ directe nos
ordinant ad vitam ætemam, sicut tres personæ omnipo­
tentis Dei, mysterium incarnationis Christi et alia huius­
modi...; quædam vero proponuntur in S. Scriptura ut
credenda, non quasi principaliter intenta, sed ad prædictoruin manifestationem, sicut quod Abraham habuit
duos filios... »
Beceniiores eandem doctrinam alio modo exprimunt,
per se credibilia vocando doctrinam de rebus fidei et
morum. Ita Concilium Trid3 decernit, « ut in rebus fidei
et morum ad ædificationem doctrinæ christianæ pertinen­
tium is pro vero sensu S. Scripturæ habendus sit quem te­
nuit ac tenet sancta mater Ecclesia »; idem habet Cone.
Vatie.456.

III. De diversimoda revelatione. — Ecclesia dicitur
infallibilis in fide vel circa revelata : « non enim fides de qua
loquimur, alicui assenl.it nisi quia est a Deo revelatum3 »,
quia fide « a Deo revelata vera esse credimus... propter
auctoritatem Dei ievelantise ». lamvero aliqua doctrina
diversimode revelata esse potest.
1. Beoelalio natural is el su pernaturalis. — Revelatio
1. Caveas igitur ne res morum confundas cum doctrina philosophiæ moralis ; res enim morum dicunt doctrinam moralem reve­
latam et omnia quæ in vita Christiana nobis facienda per revela­
tionem imponuntur.
2. Summa Iheol., II, II, q. i, a. 6 ad 1.
3. Sess. IV ; Denz., 786.
4. Sess. III, c. ii ; Denz., 1788:
5. S. Thomas, II, II, q. i, a. 1.
6. Cone. Vatic., sess. III, c. m ; Denz., 1789.

divina est manifestatio alicuius rei vel doctrinæ a Deo
facta. Deus autem quædaxn nobis manifestat per creatio­
nem mundi : « Invisibilia enim ipsius per ea quæ facta sunt,
intellecta conspiciuntur » {Rom., i, 20) — revelatio na­
turalis ; alia autem Deus nobis manifestat via supernaturalis, per Prophetas, Christum et Apostolos — revelatio
supernaturalis. In nostra quæstione agitur de revelatione
supernatural!.
2. Revelatio communis et privata. — Revelatio communis
(quæ etiam publica dicitur) est ea quæ universæ Ecclesiæ
credenda proponitur : continetur in verbo Dei scripto vel
tradito ; revelatio privata est ea quæ alicui personæ privatæ fit, ut est persona privata, ut v. g. S. Catherinæ Senensi,
S. Brigittæ, S. Margarethæ Alacoque. Cum Ecclesia dicitur
esse infallibilis circa revelata, revelationes communes vel
publicae intelliguntur — de infallibilitate circa revelationes
privatas specialis erit quæstio.
3. Revelatio immediata (formalis) et mediala (virtualis)1.
— Aliqua doctrina dicitur revelata inquantum est a Deo
manifestata. Id quod dupliciter fieri potest : immediate
(formaliter) vel mediate (virtualiter). Immediate vel for­
maliter revelatum dicitur quod est revelatum in se ipso;
mediate vel virtualiter dicitur revelatum quod est revelatum
in suis causis vel principiis. Sit e. g. quæstio de thesauro
abscondito. Revelatur alicui formaliter et immediate, ubi
sit thesaurus, dicendo : thesaurus est in tali determinato
loco ; revelatur ipsi mediate vel virtualiter, dicendo : N.· N.
scit ubi thesaurus sit absconditus et est paratus ut locum
indicet. Ita propositio : Verbum caro factum est, in
S. Scriptura formaliter et immediate est revelata ; fac­
tum vero quod S. Thomas sit in cœlo, tantummodo mediate
vel virtualiter est revelatum, inquantum sc. revelata est
infallibilitas Ecclesiæ circa canonizationem sanctorum.
1. Videsis expositionem historicam et doctrinalem huius quae­
stionis in opere nostro : Introductio in historiam dogmatum, p. 99115; 166-179. — Alii aliter distinguunt. Mahin-Sola (L'évolution
homogène du dogme catholique, I, 64 s.), doctrinam l'ormaliter
revelatam vocat illam quam nos ex revelatione absque ratiocinio
adeoque immediate cognoscimus, virtualiter vero revelatam eam
quam ex revelatione mediante ratiocinio cognoscimus.

4. Distinctio revelationis formalis vel immediate in reve­
lationem explicitant et implicitam. — Revelatio formalis vel
immediata subdividitur inexplicitam et implicitam. Formaliter explicite aliqua doctrina revelata dicitur cum ipsi termini
revelationis vi proprise significationis doctrinam manife­
stant vel exprimunt ; aliqua doctrina dicitur formaliter
implicite revelata cum in fontibus revelationis tantum ter­
minis vel conceptibus æquivalenlibus vel æquipollenlibus
exprimitur. Ita in S. Scriptura formaliter explicite revela­
tum est, Christus esse ex genere David (Μτ., i), explicite
revelatum est : Verbum caro factum est. Implicite vero
revelatum est : Deus vult N. N. salvum fieri ; revelatum
enim est explicite : Deus vult omnem hominem salvum
fieri (7 Tim., n, 4) ; propositio vero : Deus vult omnem
hominem salvum fieri, æquipollens vel æquivalens est
huic : Deus vult N. N. salvum fieri. Similiter in revelatione
explicita incarnationis Dei implicite revelatur : Deus fac­
tus est animal rationale, quia ex communi significatione
illi duo termini « homo » et « animal rationale » sunt æquivalentes vel æquipollentes.
5. Modi diversi revelationis explicite, implicite el virtualis. — Revelatio tum explicita tum implicita Lum et
virtualis diversis modis vel formis invenitur.
Primo diversimode aliquid explicite revelari potest, secun­
dum quod res aliqua vel doctrina diversimode in se ipsa,
directe et terminis propriis significari vel manifestari po­
test. Res enim vel doctrina significari potest : vel termino
signato (ut cum dico : Deus est fortis), vel termino metaphorico (ut cum dico : Deus est dominus exercituum)1,
clare et distincte vel obscure et confuse, secundum quod res
vel conceptus magis vel minus perfecte exprimitur ; di­
sertis ac perspicuis verbis vel plus minusve indirecte et in
obliquo, et aliis similibus modis differentibus.
Secundo aliqua doctrina diversimode implicite revelata
1. Sensus enim proprius locutionis metaphoricæ non est figura
sed id quod per figuram significatur. « Non enim, cum Scriptura
nominat Dei brachium, est literalis sensus quod in Deo sit membrum
huiusmodi corporale, sed id quod per hoc membrum significatur,
sc. virtus operativa. » S. Thomas, I, q. i, a. 10 ad 3.

esse potest, secundum sc. quod aliqua doctrina diversomode
in alia æquivalenter vel æquipolenter exprimitur. Secun­
dum doctrinam communem theologorum sequentes modi
revelationis implicitæ ponuntur : a) Si in fontibus revela­
tionis res definita explicite continetur, implicite revelata
est definitio rei, vel viceversa.
b) Si totum explicite est revelatum, implicite revelatæ
sunt partes ipsius, sc. partes logicæ, metaphysicæ etphysicæ,
saltem constitutivae et intégrales. Ita revelato quod Chri­
stus sit homo, revelatum est implicite quod sit animal
rationale (partes metaphysicæ), quod habeat corpus et
animam (partes physicae), quod habeat membra corporis
humani (partes intégrales) ; revelato voluntate Dei sal­
vifica universali implicite revelata est voluntas Dei sal­
vifica respectu singulorum hominum, e. g. N. N. (partes
logicæ).
c) Revelato uno relativo, revelatum est implicite correlativum : ita revelato explicite quod Johannes sit filius
Zebedæi, implicite revelatum est quod Zebedæus sit Pater
Johannis.
\
In his modis generalibus tamen infiniti modi particu­
lares continentur ; præsertim modus implicationis defini­
tionis in re definita (si definitio large accipiatur) quasi
infinitos modos particulares comprehendit inquantum sc.
res aliqua quasi infinitis modis determinari, describi, ter­
minis æquivalentibus exprimi potest. Ita quoque de facto
tum S. Scriptura tum traditio unam eandemque rem variis
atque variis modis exprimit.
Tertio aliqua doctrina diversimode virlualiler revelata
esse potest, secundum quod sc. aliquid diversimode in
suis principiis vel causis vel in radice revelari potest :
ita alio modo virtualiter revelatæ sunt conclusiones Iheoloqicæ ut tales, sc. inquantum in aliqua doctrina formaliter
(sive explicite sive implicite) revelata tanquam in principio
ex quo deduci possunt, continentur ; alio modo iudicia
infallibilia Ecclesiæ circa connexa cum revelatis, quæ sc.
virtualiter sunt revelata inquantum infallibilitas Ecclesiæ
est revelata. Omnia tamen huiusmodi revelata nomine com­
muni vocantur connexa cum revelatis.

IV. Res connexæ cum doctrina (formaliter) revelata. —
Connexa cum revelatis dicuntur illa quæ quidem in fonti­
bus revelationis (formaliter) non continentur, tamen talem
connexionem cum doctrina revelata habent ut cognitio eorum
necessaria sil ad errorem circa revelata ipsa vel periculum fidei
evitandum. Huiusmodi connexa sunt vel doctrinæ quæ
per modum sequelæ in formaliter revelatis continentur
— et vocantur proprie virtualiter revelatæ — vel sunt facta
quædam quorum cognitio ad revelata custodienda et edo­
cenda necessaria est. Ad doctrinas connexas pertinent
conclusiones theologicæ, ad facta connexa pertinent facta
dogmatica.
Secundum exposita oritur quæstio, quousque infallibilitas Ecclesiæ sese extendat : primo generaliter, secundo in
particulari.
V. Thesis I : Obiectum infallibilitatis primarium, pro­
prium et per se sunt, a) doctrinae de rebus fidei et morum,
b) sive explicite sive implicite revelatæ, et quidem, c) ut
sancte custodiendae et fideliter exponendae vel declarandae.

Prob. a) Quod Ecclesia sit infallibilis circa res fidei et
morum, ad ipsam infallibilitatem Ecclesiæ pertinet, prout
art. præced. probata est. Christus enim promisit ut Ecclesia
sua semper firmiter et immutabiliter in fide a Christo
accepta permaneret, omnes gentes totum evangelium
doceret, omnem veritatem (sc. a Christq revelatam) co­
gnosceret, indefectibilis et infallibilis in credendo et do­
cendo foret : atqui fides et evangelium primario, proprie
et per se sunt circa res fidei et morum ; ergo huiusmodi
obiectum primarium, proprium et per se infallibilitatis
Ecclesiæ constituunt.
b) Non tantum doctrinæ formaliter explicite sed etiam
formaliter implicite revelatæ ad obiectum primarium perti­
nent. — Ecclesia enim infallibilis est circa doctrinas de rebus
fidei et morum adeoque circa sensum earum : doctrina vero
implicite revelata, quæ sc. in aliqua doctrina explicite
revelata æquivalenter exprimitur, quoad sensum est eadem
doctrina ac explicite revelata, tantummodo alio modo ex­
pressa. Ecclesia igitur, definiendo vel exponendo doctri­
nam explicate revelatam, tantummodo vim, rationem et

sensum doctrinæ explicite revelatæ declarat et definit,
adeoque circa utramque eodem modo est infallibilis.
Duo exempla. In verbis Domini : Tu es Pelrus et super
hanc petram ædificabo Ecclesiam meam, vel in verbis : Pasce
oves meas, implicite continetur primatus et infallibilitas
Petri et successorum eius ; Ecclesia igitur, definiendo pri­
matum et infallibilitatem romani pontificis, tantummodo
sensum, vim et rationem illorum verborum Domini expli­
cavit et definivit, adeoque infallibiliter. Similiter verba
Domini : Hoc est corpus meum, et doctrina : In Eucharistia
Christus realiter et substantialiter continetur, sunt duæ
doctrinæ æquivalentes, et doctrina de praesentia reali
implicite in verbis Domini continetur ; Ecclesia igitur, defi­
niendo præsentiam realem, tantummodo verbum Domini
explicavit. Implicite igitur revelata ad obiectum prima­
rium infallibilitatis pertinent.
c) Ecclesia circa doctrinas de rebus fidei et morum est
infallibilis ut eas sancte custodiat et fideliter exponat. Nam
munus infallibilitatis est ut Ecclesia in doctrina revelata
credenda, docenda et explicanda non erret : atqui hoc tum
conservationem tum explicationem, interpretationem vel
expositionem fidelem doctrinæ revelatæ importat, i. e.
damnationem infallibilem doctrinæ oppositæ et defini­
tionem infallibilem expositionis vel formulationis veræ
circa doctrinam revelatam ipsam. Inde Ecclesia infalli­
bilis dicitur » in definienda doctrina de fide et moribus ».
Thesis II : Obiectum secundarium infallibilitatis Ecclesiæ
sunt iudicia de rebus connexis cum formaliter revelatis. —

Prob. 1. Res connexæ cum doctrina revelata dicuntur
illæ quæ ita arcte cum revelatione connectuntur ut error
vel dubitatio circa eas errorem vel saltem periculum erro­
ris circa revelata ipsa induceret. Atqui Ecclesia circa ipsa
revelata ita est infallibilis ut omnis error circa illa exclu­
datur. Ergo necessario etiam circa connexa cum revelatis
infallibilis est.
Prob. 2. Ecclesia circa formaliter revelata est infallibilis
non tantum ut ea simpliciter et in se cognoscat, sed simul
ul ea sancte custodiat, fideliter exponat et recte applicet :
atqui ad hoc necessarium est ut etiam circa ea quæ cum

revelatis sunt connexa, infallibilis sit. Prob. minor. Con­
nexa cum revelatis sunt vel doctrinæ quæ cum revelatis per
modum sequelæ connectuntur, vel facta quædam quorum
cognitio ad revelata edocenda et applicanda necessaria
est. Atqui error circa sequelas revelatorum cum custodia
et explicatione fideli ipsorum revelatorum non est compossibilis ; simul error circa facta connexa custodiam et ex­
positionem infallibilem revelatorum impossibilem reddit.
Ergo Ecclesia necessario etiam circa conexa est infallibilis.
Prob. 3. Ecclesia est infallibilis in determinando obiecto
suæ infallibilitatis, cum infallibilitas sit veritas fonnaliter revelata : atqui Ecclesia sibi infallibilitatem etiam circa
connexa cum revelatis vindicat, ut mox videbimus quoad
conclusiones theologicas, facta dogmatica et alia.
Prob. 4. Patio infallibilitatis circa connexa est connexio
cum revelatis : unde connexa cum revelatis in tantum sub
infallibilitatis obiectum cadunt inquantum connexionem
cum revelatis habent, secundum se vero considerata sunt
extra orbitam infallibilitatis. Ita propositio aliqua natu­
ralis vel factum dogmaticum, si secundum se et quasi ma­
terialiter considerantur, non sunt obiectum infallibilitatis
(sicut sub hac ratione de illis neque revelatio habetur), bene
tamen inquantum connexionem cum revelatis habent.
Ratione enim huius connexionis quandam unitatem cum
revelatis habent1 et sic secundario et quasi indirecte
obiectum infallibilitatis fiunt.
Thesis III : Obiectum quoddam intermedium infallibi­
litatis sunt ea quæ in S. Scriptura praeter res fidei et morum
credenda proponuntur — credibilia in ordine ad alia.

Propositio facile patet. Huiusmodi enim res sunt obiec­
tum fidei, utpotc in S. Scriptura enuntiatæ, ut e. g. quod
Abraham habuit duos filios, et quod Paulus pennulam suam
Troiade reliquit : unde quoad hoc ad obiectum primarium
infallibilitatis pertinent. Quia tamen de his revelatio non
est nisi in ordine ad alia, i: e. ad res fidei et morum,
huiusmodi revelata etiam sub obiecto infallibilitatis cadunt
1. « Connexio importat unitatem aliquorum duorum. » S. Tho­
I, q. xxxix, a. 1.

mas,

in ordine ad illa : quasi in obliquo. Ita facta pure historica,
in S. Scriptura narrata, cadunt sub obiecto infallibilitatis :
formaliter inquantum in S. Scriptura inspirata enuntiantur,
materialiter inquantum ad manifestationem alicuius doc­
trinæ de fide vel moribus ordinantur. Hac ratione Ecclesia
infallibiliter iudicat de sensu et veritate S. Scripturæ etiam
circa res ad historiam vel scientiam naturalem pertinentes.

VI. Obiectiones. 1. Obiectum infallibilitatis sunt revelata.
Atqui plurima connexa cum revelatis non sunt revelata,
ut præsertim facta dogmatica. Erga non omnia connexa
sunt obiectum infallibilitatis.
Resp. a) Revelata sunt obiectum primarium, proprium
et per sc infallibilitatis, conc. ; obiectum exclusivum, nego.
b) Revelata sunt obiectum infallibilitatis ut custodienda,
explicanda et applicanda, conc. ; ut in se tantum cogno­
scenda, nego.
Inde connexa cum revelatis vere et proprie sunt obiec­
tum infallibilitatis, licet secundarium, ratione sc. con­
nexionis cum revelatis et in finem conservationis, defensio­
nis, expositionis et applicationis infallibilis revelatorum.
Ob. 2. Connexa cum revelatis sunt infinita atque quælibct doctrina et res aliquam connexionem cum revelatis
habere potest. Atque talis infallibilitas est monstruosa.
Ergo.
Besp. Connexa cum revelatis sunt infinita in potentia,
conc., infinita actu, n. Quælibet quidem doctrina et quasi
quælibet res potest aliquo modo connexa fieri cum aliquo
revelato (sicut v. g. quilibet vir potest fieri romanus PonI i fex) : unde habetur infinitum in potentia ; de facto tamen
tantum determinatæ doctrinæ et res actualem connexio­
nem cum revelatis habent, ut v. g. determinatus tantum
numerus est romanorum Pontificum. Similiter numerus
indiciorum infallibilium Ecclesiæ est determinatus. Huius­
modi vero extensio infallibilitatis minime monstruosa est :
ita enim vel homo quilibet infinita cognoscere vel facere
potest1.
1. De, infinito in potentia et actu, videsis. S. Thomam, I, q. vit.

De obiecto primario infallibilitatis nil speciale addendum
est. At de obiecto secundario quæritur quousque sese exten­
dat. Itaque agendum est de infallibilitate Ecclesiæ circa :
a) Conclusiones theologicas, δ) facta dogmatica, c) res
disciplinares, d) canonizationem sanctorum et e) approba­
tionum ordinum religiosorum.

ARTICULUS TRIGESIMUS QUARTUS

De infallibilitate Ecclesiæ circa conclusiones theologicas

Inter connexa cum revelatis primum locum tenent
conclusiones theologicæ. Quaeritur igitur, utrum et qua
ratione sint obiectum infallibilitatis.
1. Doctrina catholica. — Ecclesiæ infallibilitas circa
conclusiones theologicas non est dogma definitum. In Conc.
Vatie, quidem infallibilitas Ecclesiæ circa « res fidei et
morum » definita est et conclusiones theologicæ per conse­
quentiam ad res fidei et morum pertinent : cum tamen
concilium non expresse dixerit, etiam consequentias ad
obiectum infallibilitatis pertinere, non est de fide definita,
conclusiones esse obiectum infallibilitatis.
Attamen Ecclesia alio modo suam infallibilitatem circa
conclusiones manifestat. 1. Ecclesia damnai errores con­
clusionibus theologicis oppositos atque exigit assensum
incondilionalum ad huiusmodi damnationes : id quod
iudicium infallibile supponit : ita e. g. in propositionibus
secundæ partis luramenti contra errores Modernistarum,
sc. circa methodum in historia dogmatum servandam ;
similiter tamen in plurimis aliis damnationibus1.
2. Gone. Vatie, expresse declaravit : « Ecclesia... ius
etiam et officium divinitus habet falsi nominis scientiam
proscribendi, ne quis decipiatur per philosophiam et ina­
nem fallaciam. Quapropter omnes Christiani fideles huiu­
smodi opiniones quæ fidei doctrinæ contrariæ esse cogno­
scuntur, maxime si ab Ecclesia reprobatæ fuerint, pro
erroribus... habere tenentur omnino12 ». Huiusmodi vero
doctrinæ plerumque conclusionibus theologicis adversan­
tur.
1. Cf. e. g. Denz., 1530, ss. ; 1429 ss. ; 1308 ss. ; 1151 ss. ; 1001 ss.
2. Sess. III, c. iv ; Denz., 1798; cf. Denz., 1676.

3. Ecclesia approbat doctrinam communem theologorum
de infallibilitate circa conclusiones theologicas.
)
II. Notio conclusionis theologicae. — 1. Conclusio theo­
logica generaliter dicitur propositio vel doclrina per discur­
sum ex revelatione deducia. Vocatur « conclusio » inquantum
per discursum cognoscitur ; vocatur « theologica » inquan­
tum ex revelatione deducitur.
Deductio fieri potest: vel ex duabus præmissis formaliter
revelatis vel ex una praemissa formaliter revelata et alia
naturaliter certa vel ex duabus præmissis quæ iam sunt
conclusiones theologicæ vel ex una conclusione et alia
præmissa naturali et sic deinceps. Communiter tamen et
proprie conclusio theologica vocatur propositio vel doc­
trina quæ ex una præmissa formaliter revelata et altera,
naturaliter certa deducitur.
2. Conclusiones theologicæ distinguuntur in conclu­
siones quoad se vel illativas et in conclusiones quoad nos
lanium vel explications. Conclusiones quoad se (illalivæ)
vocantur doctrinæ vel propositiones quæ obiective, ex
parte ipsius revelationis, virtualiter tantum sunt revelatæ, i. e. revelatum est tantum principium in quo illæ
tanquam sequelæ contineantur et ex quo deduci possint ;
conclusiones theologica' quoad nos tantum (explicativæ)
sunt propositiones vel doctrina; quæ obiective, ex parte
ipsius revelationis sunt formaliter revelatæ, saltem impli­
cite, ex parte tamen nostra vel quoad nostrum modum
cognoscendi ex revelatione per discursum cognoscuntur1.
3. Inde distinctio inter syllogismum proprium el impro­
prium sequitur. Omnis quidem conclûsio, ut conclusio,,
per syllogismum habetur, aliter tamen in conclusione
propria et aliter in conclusione impropria. In conclusione
1. Terminologie in hac re, non est eadem apud omnes theologos.
Veteres Thomistæ conclusiones proprias vocant illas quæ sunt
circa doctrinas obiective formaliter revelatas, tamen ut per deduc­
tionem habitæ. Cf. nostrum opus : Introducito in historiam dog­
matum, p. 195.
Similter P. Marin-Sola omnes conclusiones metaphyoicas, ex
revelatis deductas, vocat conclusiones theologicas proprias :
L'évolution homogène du dogme catholique, I, 134 ss.

propria (vel quoad se) deducenda syllogismo utimur ad
deducendam doctrinam quæ in revelatione tantum in
principio continetur, in conclusione autem impropria de­
ducenda syllogismo utimur ad determinandum sensum
formalis revelationis per conceptus æquivalentes. Inde
syllogismus in deducenda conclusione propria vocatur
syllogismus proprius vel illativus, syllogismus vero in
conclusione impropria deducenda vocatur syllogismus
improprius vel explications1. Ita c. g. in probatione infal­
libilitatis Ecclesiæ ex verbis Domini (supra a. 29 n. 4)
syllogismo improprio vel explicative usi sumus : osten­
dimus enim verba Domini adducta idem dicere ac infallibilitaterp Ecclesiæ, licet terminis æquivalentibus tantum ;
extensionem vero infallibilitatis ad connexa cum revelatis
per syllogismum proprium probavimus, sc. tanquam se­
quelam infallibilitatis vel verborum Domini1
2.
4. Denique conclusio potest considerari vel ut est con­
clusio vel tantum quoad doctrinam quæ deducta est, sive
conclusio sit propria sive impropria.
III. Inde facile patent theses sequentes :
Thesis I : Conclusiones explicativæ vel quoad nos tantum
ad obiectum primarium infallibilitatis pertinent, non quidem
ut sunt conclusiones, sed quoad doctrinam enuntiatam.

Prob. Conclusio explicative quoad doctrinam enuntiatam
est doctrina formaliter revelata, licet forsitan implicite
tantum : syllogismus enim improprius tantum doctrinam
revelatam præmissæ maioris explicat, determinat, exponit.
Atqui doctrinæ formaliter revelatæ ad obiectum prima-

1. Sensus igitur distinctionis non est quod in syllogismo impro­
prio vel explicative minus vere syllogismo logico utamur, sed quod
in syllogismo improprio tantummodo doctrina in se revelata expo­
nitur, aliis conceptibus exprimitur et cognoscitur, in syllogismo
vero proprio sequela doctrinæ revelatæ deducitur.
2. Salmaniicenses optime notant : (Discursus improprius) « quasi
in eodem puncto persistens, tantum explicat in consequenti quod
in præmissis non ita perspicue significatum habebatur. Ob idque
illius consequentia non dicitur illativa et probativa sed tantum
explicative. » De fide, disp. I, dub. iv, n. 122 ; cf. Suarez, De
fide, disp. III, s. xi, n. 6. De tota quæstione, videsis Schultes,
Introductio in hist, dogm., 122. 184.

num infallibilitatis pertinent. Ergo etiam doctrina con­
clusionum quædicuntur explicativæ vel quoad nos tantum.
Ipsa vero deductio sub infallibilitatis obiectum (saltem
primarium) non cadit., quia infallibilitas Ecclesiæ concessa
est, non ut processus logici valorem et vim approbet, sed ut
de doctrina indicet1.
Ita in definitione quasi omnium dogmatum, saltem
solemniter definitorum, factum est. Dogmata enim, a
conciliis et romanis Pontificibus postmodum definita,
prius a theologis per modum conclusionis cognita fuerunt,
sicut et hodie ab iisdem per modum conclusionis proban­
tur : e. g. dogma de consubstantialitate Verbi, de unione
hypostatica, de primatu et de infallibilitate Romani Pon­
tificis1
2.
Thesis II : Conclusiones illativae vel quoad se ad obiec­
tum secundarium infallibilitatis pertinent.

Prob. 1. Ecclesia est infallibilis circa doctrinas fidei
et morum. Atqui hæc infallibilitas deesset si Ecclesia in
iudicio circa conclusiones proprias erraret. Ergo etiam circa
conclusiones infallibilis est.
Minor probatur. Error circa conclusionem vel sequelam
alicuius doctrinæ est simul error circa ipsum principium,
licet indirecte : « Ratio enim connexi, cum concesseris
superius, cogit inferius concedere ; et cum inferius negaris,
superius item negare cogit3 ».
Prob. 2. Ecclesia est infallibilis in revelatis custodiendis
et explicandis : atqui absque infallibilitate circa conclu­
siones non potest revelata infallibiliter custodire et expo­
nere, quia per conclusionem erroneam principia revelata
negantur et falso exponuntur.
1. Ad rem optime Joannes a S. Thoma: «Ecclesia in definiendo
veritates transit a discursu et disputatione qua inquirit, an hoc
sit contentum in Scriptura vel revelatione Dei, ad testificationem
immediatam fidei, quia, sic (inquit) visum est Spiritui Sancto,
non quia discussum est. » Cursus theil. In I p., q. i, disp. 11, a. 4,
n. 6.
2. Videsis opus nostrum : Inlroduclio in historiam dogmatum,
a. 7 : quomodo explicite, implicite et virlualiter revelata a nobis
cognoscuntur, et art. 8 : De definitione dogmatica.
3. Canus, De locus theol., 1. XII, c. v, n. 2.

Prob. 3. Infallibilitas Ecclesiæ tantum se extendit quan­
tum ipsa revelatio obiective se extendit : atqui revelatio
se extendit obiective non tantum ad veritatem in se reve­
latam, sed simul ad omnia quæ ex illa necessario conse­
quuntur. Sicut igitur revelatio ex consequenti ad conclu­
siones se extendit (= ad virtualiter revelata), ita etiam
infallibilitas.
Prob. 4. Ecclesia falli non potest in determinando suæ
infallibilitatis obiecto, quia infallibilitas est formaliter
revelata et possibilitas erroris circa obiectum ipsius exer­
citium infallibilitatis vanum redderet : atqui Ecclesia
(ut vidimus) propriam infallibilitatem circa conclusiones
tenet. Ergo1.
IV. Corollaria. — 1. Ecclesia de conclusionibus theo­
logicis iudicat aut approbando veram conclusionem aut
damnando conclusionem erroneam. Tamen huiusmodi in­
dicium non est infallibile nisi sit definitivum.
2. Doctrinæ ab Ecclesia approbatæ vel damnatæ possunt
esse ordinis vel supernaturalis vel naluralis : ordinis super­
naturalis sunt illæ doctrinæ quæ proprie ex revelatis ut
sequelæ deducuntur, ordinis naturalis sunt doctrinæ quæ
sunt præsupposila vel præanibula revelationis, sine quibus
dogmata teneri non possunt : ita factum revelationis præsupponit possibilitatem revelationis, miracula supponunt
possibilitatem miraculorum, dogma de unione hypostatica
supponit veram notionem personæ vel hypostasis. Huius­
modi tamen doctrinæ naturales vel philosophic® damnan­
tur vel approbantur, non sub lumine rationis naturalis,
sed sub lumine revelationis : unde ad iudicium Ecclesiæ
non requiritur demonstratio philosophica, sed sufficit co­
gnitio certa connexionis cum revelatione.
3. Quælibet doctrina philosophica vel naturalis potest
disjunctim fieri obiectum infallibilitatis Ecclesiæ, at sub
certa tantum ratione, i. e. inquantum connexio cum reve­
latis habetur. Unde Ecclesia in hac re infallibilitate sua
1. Ex rationibus adductis infallibilitas Ecclesiæ circa conci udones theologicas ita evidenter patet ut plures theologi eam tanquam formaliter revelatam censeant : id quod non est improbabile.

312

CAP. IV. ---- DE DOTIBUS ECCLESIÆ

tantum utitur cum necessitas veritatis revelatae custo­
diendae vel defendendae urget, sive sc. necessitas alicuius
definitionis hoc exigit sive falsae doctrinæ in periculum fidei
ventitantur.
4. Nullum inde præiudicum vel damnum philosophiæ vel
aliis scientiis naturalibus creatur, quia inquisitio et demon­
stratio sub lumine naturali rationis hominibus penitus
relinquitur1.

1. Cf. Denz., 1674.

ARTICULUS TRIGESIMUS QUINTUS

De InfalLbilitate Ecclesiæ circa facta dogmatica

1. De notione facti dogmatici. — 1. Factum dogmaticum
dicitur factum quod quidem in fontibus revelationis non
continetur, tamen cum doctrina revelata ita nectitur ut
illius facti notitia necessaria sit ad dogma edocendum et
illud tuto conservandum (Mazzella).
2. Huiusmodi facta dogmatica sunt diversi generis :
a) facta a quibus dependet auctoritas conciliorum, romanorum Pontificum vel etiam validitas ordinationis
episcopalis ; ita factum legitimæ convocationis alicuius
concilii, electio legitima rornani Pontificis, consecratio
valida alicuius episcopi sunt facta dogmatica. Ita Ecclesia
contra Vetero-catholicos tenet Cone. Vatie, fuisse legi­
time, convocatum et Leo XIII ordinationes anglicanas
invalidas declaravit.
b) Sensus signorum quibus doctrina revelata vel expri­
mitur vel negatur = textus dogmatici : ita factum dogma­
ticum est sensus alicuius termini quo Ecclesia in definiendo
dogmate utitur, sensus alicuius libri qui ab Ecclesia tan­
quam haereticus damnatur.
In definitione enim alicuius doctrinæ præsupponitur
et includitur indicium de sensu terminorum definitionis
sicut in damnatione alicuius libri præsupponitur et in­
cluditur indicium de sensu illius libri.
Ita Concilium Nicænum librum « Thalia » Arii tanquam
haereticum damnavit, Concil. Ephesinum scripta Nestorii
reprobavit et scripta Cyrilli Alex, approbavit, Cone. Con­
si,antinopolitanum II de « Tribus Capitulis » iudicavit,
( '.one, Trid. definivit, canonem missæ non continere errores1.
3. Casus celeberrimus est casus iansenisticus. lansenius
in libro qui « Augustinus » inscribitur, diversos errores
tanquam doctrinam S. Augustini exposuit et defendit.
1. Sees. XXII, can. 6, cf. c. iv ; Denz., 953, 942.

Innocentius X quinque propositiones ex libro excerptas
lanquam hæreticas damnavit1. lansenistæ per distinc­
tionem inter quæstionem iuris et facti responderunt, ad­
mittentes infallibilitatem Ecclesiæ in quæstione iuris,
utrum sc. doctrina damnata secundum se sumpta et abstractione facta a libro in quo contineretur, sit falsa,
negantes vero infallibilitatem circa quæstionem facti,
utrum sc. doctrina damnata in libro « Augustinus » con­
tineretur. At Alexander VII (1656) declaravit et defini­
vit : « quinque propositiones illas ex libro Cornelii lansenii,
cui titulus est : Augustinus, excerptas ac in sensu ab eodem
Cornelio intento damnatas fuisse12».
lansenistæ prætextum silentii religiosi adhibere coepe­
runt, negantes sc. necessitatem adhæsionis mentis ad
decreta pontificia, admittentes tantum obligationem silen­
tii religiosi. Inde Alexander VII anno 1664 hoc formula­
rium submissionis lansenistis proposuit : « Ego N... quin­
que propositiones ex Cornelii lansenii libro, cui nomen
Augustinus, excerptas et in sensu ab eodem auctore in­
tento, prout illas... Sedes Apostolica damnavit, sincero
animo reicio ac damno et ita iuro3 ». Clemens XI anno
1705 declaravit necessitatem audiendi Ecclesiam « non
tacendo solum, sed et interius obsequendo » et statuit
« damnatum in quinque propositionibus lansenii libri
sensum quem illarum verba præ se ferunt, ut præfertur,
ab omnibus Christi fidelibus ut haereticum, non ore solum
sed et corde reici ac damnari debere4 ».
« Sensus ab auctore intentus » non est ille quem auctor
forsitan in secreto cordis habuit et exprimere voluit, sed
ille quem verba auctoris secundum communes et natu­
rales regulas interpretationis obiective exprimunt vel præ
se ferunt.
4. Ut exempla adducta ostendunt, Ecclesia in suis de­
cretis factum proprie dogmaticum communiter indirecte
enuntiat : ita Cone. Trid. declarando canonem Missæ esse
1. Denz.,
2. Denz.,
3. Denz.,
4... Denz.,

1092.
1098.
1099.
1350.

immunem ab erroribus, directe veritatem doclrinæ canonis
declarat, indirecte de sensu canonis iudicat ; similiter
concilia vel Romani Pontifices in libris approbandis vel
damnandis. Duplex igitur iudicium Ecclesiæ distinguendum
est : primum proprie dogmaticum de veritate doctrinæ
alicuius libri, secundum de sensu libri — et huiusmodi
secundum iudicium proprie est circa factum dogmaticum.
5. Plures quidem theologi, tum veteres tum recentiores,
per factum dogmaticum intelligunt non solum facium histo­
ricum, quinam e. g^sit sensus alicuius libri, sed factum tum
historicum tum doctrinale1. Secundum hunc modum acci­
piendi ad facta dogmatica pertinet quod canon missæ
est immunis ab errore, quod liber lansenii est hæreticus,
quod Vulgata continet verbum Dei. Sed melius cum aliis
theologis sub nomine facti dogmatici solum factum histo­
ricum intelligimus, utique ut connexum cum doctrina :
alia enim est quæstio facti, alia quæstio iuris.
II. Doctrina catholica de infallibilitate Ecclesiæ circa
facta dogmatica præsertim in casu lanseniano manifeste
apparet, inquantum constitutiones apostolicæ assensum
internum et inconditionatum ad damnationem libri lan­
senii secundum sensum ab auctore intentum et per quin­
que propositiones excerptas expressum, exigunt. Idem
tamen in aliis damnationibus et iudiiciis circa facta dogmalica apparet. Accedit consensus communis theologorum.

III. Thesis : Ecclesia est infallibilis circa facta dogmatica.

Prob. 1. Ex obiecto el fine infallibilitalis. Ecclesia est
infallibilis circa revelata custodienda et exponenda. Atqui
revelata infallibiter custodire et exponere non potest si
circa facta dogmatica errat.
Prob. 2. Ex natura el conditione magisterii Ecclesiæ. —
Magisterium Ecclesi docet per verba, tanquam per signa
I. Ita Cl. De Groot scribit : « Factum dogmaticum duabus rebus
continetur : sc. quaestione iuris, utrum talis sententia doctrinæ
l'cvelntæ conveniat an cum ea discrepet ; et quæstionem facti,
ul rum talis verborum formula seu in casu lansenii talis liber huiusinodl sententiam contineat », p. 318.
Similiter P. Marin-Sola, 1. c., 1, 454 ss.

conceptuum et doctrinæ. Atqui error circa signa vel sensum
signorum simul errorem circa doctrinam importat. Ergo
Ecclesia necessario etiam circa signa doctrinæ infallibi­
lis est.
Prob. 3. Absque infallibilitate circa facta dogmatica
tota infallibilitas Ecclesiæ vana et inefficax redderetur.
Ad quid definitiones dogmaticæ Conciliorum et romanorum
Pontificum valerent si legitima convocatio vel electio in
dubium vocari potest ? Ad quid valet ipsa definitio dog­
matica si dubitatur utrum Ecclesia terminum verum ad
veram doctrinam exprimendam adhibuerit ? Quis sym­
bola credere potest si de sensu terminorum non constat ?
IV. Obiectiones. — 1. Facta dogmatica nullo modo sunt
revelata, e. g. quod Pius XI sit legitime electus. Ergo om­
nino extra obiectum infallibilitatis sunt.
Besp. Inde facta dogmatica nullo modo ad obiectum
primarium pertinent, attamen ad obiectum secundarium,
quod sc. etiam connexa cum revelatis comprehendit.
Ob. 2. Ecclesia sibi aliquando in indicio circa facta
dogmatica contradixit adeoque infallibilis non est : ita
præserlim in quæstione de. tribus capitulis. Etenim Cone.
Chalced. Theodoretum et Ibam tanquam orthodoxos de­
claravit, dum Cone. cpt. II, scripta Theodori Mopsvcsteni, Theodorcti et Ibæ tanquam hæretica damnavit et
Vigilius Papa huiusmodi sententiam approbavit.
Besp. Concilium Chalced. personas Theodoreti et Ibæ
orthodoxas declaravit, attamen tantum post quam illi
doctrinam Nestorii anal hemal iverant ; Cone, vero cpt. II
scripta damnavit illorum sicut et Papa Vigilius1. Unde
nulla contradictio. De reliquo notandum est, in Cone.
Chale. non fidem internam Theodoreti et Ibæ approbatam
fuisse, sed confessionem fidei ab ipsis præstitam ; simi­
liter Cone. cpt. II sensum obvium scriptorum Theodoreti
et Ibæ damnavit, non vero sensum quem forsitam inten­
derunt sed non expresserunt ; immo non absque funda­
mento dici potest, scripta Theodoreti et epistulam Ibæ
1. Cf. Tixebont, Histoire des dogmes, Ill, c. m, § 2 et ch. v,
§2 3.

damnata fuisse secundum sensum in quo a Nestorianis
intellegebantur. Idem dicendum est quoad damnationem
scriptorum Nestorii, licet sensus obvius illorum sat mani­
feste hæresim indicet1.
V. De modo quo Ecclesia de factis dogmaticis iudicet.

— Factum dogmaticum duplici modo considerari potest :
a) se< undum se et ut merum jactum historicum : et sic est
extra ambitum infallibilitatis Ecclesiæ ; b) ut est connexum
cum aliquo dogmate : et sic fit obiectum infallibilitatis.
Inde sequitur modus quo Ecclesia de facto dogmatico
iudicet. Factum enim mere historicum argumentis histo­
ricis determinatur : et huiusmodi argumenta Ecclesia
minime negligit ; factum vero dogmaticum ut tale, i. e.
ut connexum cum iure doctrinæ, argumentis dogmaticis
diiudicatur, i.,e- argumentendo et procedendo a veritate
dogmatis quod est in quæstione : atque tali modo Ecclesia
proprie de facto dogmatico indicat atque in tali iudicio
per assistentiam Spiritus S. ab errore præservatur.
Qua ratione Rom. Pontifices propositiones ex libro lansenii excerptas ut hæreticas damnaverunt (iudicium doc­
trinale) ac proinde simpliciter tenuerunt propositiones
excerptas re vera in libro dicto contineri (iudicium de facto
dogmatico).
Inde simul difficultates quorundam evanescunt.

I. Cf. R. Schultes, Die Dewahrungslehre des Neslorius, in
Kailiolik, 1913; vol. XI, p. 233-247, et vol. XII, p. 126-134.
H.

De infallibilitate Ecclesiæ in legibus disciplinaribus ferendis
I. Notiones. — Leges disciplinares dicuntur leges ecclesiaslicæ ad callum vitamque Christianam dirigendam statutae.
1. Praeter leges ab ipso Christo Domino et ab Apostolis
latas succedentibus temporibus ad salutem fidelium neces­
sario erant ab Ecclesia ipsa novæ leges ferendae, quibus sc.
lex Domini applicaretur, necessitatibus fidelium sufficien­
ter provideretur ac ordo in Ecclesia conservaretur. Po­
testas Ecclesiæ ad huiusmodi leges ferendas est de fide
(ut infra, art. 39, ostendetur) ; quæritur autem, utrum et
quousque Ecclesia in huiusmodi legibus ferendis sit
infallibilis. Ad hoc distinguendum est.
2. Lex disciplinaris aut est universalis aut particularis :
lex universalis pro universa Ecclesia fertur, lex vero parti­
cularis pro una vel aliquibus ecclesiis particularibus :
inde lex aliqua potest quidem esse pro aliquo statu, e. g.
pro religiosis, et tamen esse universalis, quia pro universa
Ecclesia fertur.
3. Lex considerari potest vel quoad substantiam vel
quoad modum. Substantia legis id respicit quod lex proprie
ordinat, e. g. confessionem annualem ; ad modum perti­
nent : opportunitas legis, prudentia in lege ad circum­
stantias rerum et hominum accommodanda, propor­
tio poenarum et similia ; item distinguenda est lex ipsa
ab eius applicatione et exeeutione.
4. Denique attendendum est, utrum aliqua ordinatio
Ecclesiæ sit tantum permissiva vel interimistica an vero
definitiva ac simpliciter præceptiva : quæstio est exclusive
de ordinationibus definitivis et præceptivis, quæ sc. solæ
proprie leges dicuntur.
5. Cum igitur quæritur, utrum Ecclesia in legibus
disciplinaribus ferendis sit infallibilis, quæstio est de legibus
universalibus et quoad substantiam, utrum sc. huiusmodi

leges possint esse contrariæ alicui doctrinæ fidei vel morum
adeoque in damnum spirituale fidelium.

II. Doctrina Ecclesiæ. — 1. Apostoli, in Conc. Hierosol. prohibendo suffocatum, sanguinem et idolothyta
declaraverunt : « Visum est Spiritui sancto et nobis »
(Aci., xv, 28). 2. Concil. Trid., Sess. XXII, can. 7 definit :
« Si quis dixerit, cæremonias, vestes et externa signa qui­
bus in missarum celebratione Ecclesia catholica utitur,
irritabula impietatis esse magis quam officia pietatis,
a. s. ». 3. Pius VI, damnavit prop. LXXVIII. Pistoriensium
circa disciplinam ab Ecclesia constitutam, « quqsi Ecclesia
quæ Spiritu Dei regitur, disciplinam constituere posset
non solum inutilem et onerosiorem quam libertas Chri­
stiana patiatur, sed et periculosam, noxiam, inducentem
in superstitionem et materialismum » : propositio decla­
rata est tanquam « falsa, temeraria, scandalosa, perni­
ciosa... Ecclesiæ a<· Spiritui Dei quo ipsa regitur, iniuriosa,
ad minus erronea1. » Inde sententia Ecclesiæ sufficienter
patet. Simul theologi communiter infallibilitatem circa
disciplinam generalem tanquam theologice certam tenent.
III. Thesis : Ecclesia in legibus universalibus ferendis
quoad eorum substantiam est infallibilis.

Prob. 1. Ecclesia est infallibilis in rebus fidei et morum :
atqui per leges disciplinares Ecclesia, licet non doctrinalilcr vel theorctice, tamen practice et effective circa res
fidei et morum iudicat easque edocet ; lex enim discipli­
naris indicium doctrinale involvit. Error ergo in legibus
<li ciplinaribus errorem circa res fidei et morum imporlarel ac fideles a doctrina Christi averteret.
Prob. 2. Ecclesia est sancta, i. e. habet vim et efficaciam
sanctificam ; atqui error in legibus disciplinaribus vim et
i llii aciam sanctificam Ecclesiæ destrueret.
Prob. 3. Ecclesia habet Spiritum s. promissum ut doce­
ret omnes gentes servare omnia quæcumque Christus dixe­
rit : atqui hoc excludit quin Ecclesia lege universali fide­
le. ad aliquid obliget quod sit contra doctrinam Christi.
I. Denz., 1578.

Ratio igitur ac fundamentum infallibilitatis E<■< lesiæ
in disciplina generali est connexio intima inter veritates
fidei vel morum ei leges disciplinares. Neque praetereundum
est hoc : Ecclesia per leges disciplinares, licet indirecte
tantum et modo practice doceat, tamen efficacissime do­
cet : per praxim enim vel observationem legum doctrina
quæ in lege involuta est, mentibus hominum efficacissime
quasi infigitur ; unde et praxis vitæ christianæ optima est
magistra doctrinæ christianæ. Denique praxis Christiana
est finis omnis doctrinæ sive fidei sive morum : unde Eccle­
sia plurimas veritates fidei primo quidem modo practico,
per leges disciplinares edocuit, ac deinde necessitate urgente
iudicio doctrinali definivit, ut præsertim in Conc. Trid.,
e. g. quoad communionem sub una specie.

IV. Corollaria. — 1. Ex dictis sequitur quod Ecclesia
in legibus mere disciplinaribus non est infallibilis. Lex
enim mere disciplinaris significat vel modalitates alicuius
legis præter eius substantiam, i. e. præter id quod lex pro­
prie ordinat, vel legem particularem vel legem non defi­
nitivam sed dispensatoriam vel legem quæ nullam connex­
ionem cum doctrina revelata habet. Hoc sensu Nicolaus I,
dicit : « Non negamus, eiusdem Sedis (apostolicæ) sen­
tentiam posse in melius commutari ; cum aut sibi subrep­
tum aliquid fuerit aut ipsa pro consideratione ætatum
vel temporum seu gravium necessitatum dispensatorie
quiddam ordinare decreverit1. »
2. Optime infallibilitas Ecclesiæ cum legum mutatione
componitur : mutatis enim rerum circumstantiis vel per­
sonarum conditionibus leges materialiter mutari possunt,
salvo principio fidei vel morum, id quod evidenter quoad
leges mere disciplinares valet. Ita Ecclesia aliquando
communionem sub duplici specie, postea sub una specie
urgebat, sc. habita ratione ad oppositos errores.
3. Licet Ecclesia tantum quoad substantiam legum
infallibilis dicatur ac licet leges latæ non necessario sint
semper absolute optimæ, tamen opportunitas et prudens
proportio legum absque temeritate negari nequit : Spiri1. Denz., 333.

tus Sanctus enim Ecclesiæ non tantum in absolute neces­
sariis assistit, sed largissime. Deinde ratione huius assistentiæ etiam legis paulo minus prudentis vel minus
opportunæ succesus felix certo est expectandus. Denique
critic» circa leges disciplinares communiter ex aliquo falso
principio vel ex passionibus inordinatis procedunt, ut
historia probat.
4. Materia principalis legum disciplinarium est : a) cul­
tus, 6) vita laicorum et maxime clericorum et regula­
rium, c) regimen Ecclesiæ, d) instructio religiosa et studia
philosophica-theologica (Encyclica Pascendi, luramentum
contra errores Modernistarum).

V. Utrum novus Codex iuris canonici sit infallibilis?
llæc quæstio facile ex dictis solvitur.
a) Codex I. C. a Benedicto XV publicatus quidem solam
Ecclesiam latinam obligat (can. 1), nihilominus, saltem æquivalenter.lex universalis censeri debet. Ecclesia enim græca
in comparatione ad Ecclesiam latinam parvam tantum
partem Ecclesiæ universalis repræsentat.
Certe C. I. C. non tantum aliquam ecclesiam particu­
larem obligat. Inde applicanda sunt principia de lege diciplinari universali.
b) C. I. C. non est definitio ex cathedra, sed lex discipli­
naris.
I
c) Quoad substantiam est infallibilis, i. c. negative nihil
continet quod sit contrarium alicui doctrinæ revelatæ de
fide vel moribus, positive est consentaneus doctrinæ de
fide vel moribus vel est legitima applicatio ct executio
doctrinæ revelatæ1.

1. l)c auctoritate theologica C. I. C. infra erit quæstio.

ARTICULUS TRIGESIMUS SEPTIMUS

De infallibilitate Ecclesiæ in canonizatione sanctorum

I. Notiones. — 1: Canonizatio (formalis) est sententia
ultima et definitiva qua Ecclesia (romanus Pontifex) ali­
quem hominem vitam sanciam duxisse et inter cælites recep­
tum esse declarat atque eum omnibus fidelibus colendum et
invocandum proponit (Groot)1. Huiusmodi canonizatio
formalis vel sollemnis ab Alex. III. S. Sedi reservata est
et similiter in C. I. C., can. 1999. Primus solemniter canonizatus est S. Udalricus, episcopus Augustæ Vind. in
Bavaria (anno 993).
Praeter canonizationem sollemnem habetur canonizatio
communis, per quam sc. servi quidam Dei tanquam sancti
venerantur, permittente et approbante Ecclesia, absque
tamen indicio sollemni et speciali, ut sancti plurimi prio­
rum sæculorum.
Beatificatio est indicium prævium, non definitivum ne­
que praecipiens, sed permittens et indulgens, quo cultus
alicuius servi Dei permittitur. Differentia propria inter
canonizationem et beatificationem est h^ec quod in cano­
nizatione indicium ultimum adeoque praeceptivum fertur,
in beatificatione vero indicium prævium quo cultus non
tam præcipitur quam permittitur123.
Beatificatio iterum duplex est : una formalis cui exa­
men cum virtutum et miraculorum approbatione praecedit,
alia æquipollens qua- est approbatio cultus iam ab imme­
morabili existentis8.
1. Cf. Benedictus XIV, De canonizatione ei beatificatione ser­
vorum Dei, 1. 1, xxxix,. n. 14.
2. Ita Benedictus XIV, 1. c. : « Ultima differentia inter beatificationein et canonizationem minime quidem constituenda erit
vel in permissione cultus vel in eius coarctatione ad personas vel
locos particulares quæ in beatificatione habentur; sed in extrema
etdefinitiva de sanctitate sententia, cultum... in universali Eccle­
sia... præcipiente. »
3. Regulas canonicas, vide C. I. C., can. 2136-2141.

II. Sententia Ecclesiæ. — 1. Quod beatificationem sive
formalem sive æquipollentem Ecclesia infallibilitatem sibi
non vindicat. Id quod præcipue ex toto processu in
canonizatione post beatificationem iam factam apparet.
Post examen enim miraculorum Romanus Pontifex « de­
cretum fert quo decernit Iulo procedi posse ad sollemnem
Beati canonizationem1 » : id quod supponit beatificatio­
nem iudicium infallibile non importare. Deinde Ecclesia
tantum in indiciis definitivis infallibilis esse asseritur.
Consentit Benedictus XIV concludens « beatificationis
iudicium neque a romanis pontificibus haberi infallibileI.
2 ».
Secundum communem tamen sententiam præsumendum
est, Ecclesiam in beatificatione de facto non errare.
2. Quoad canonizationem communem Benedictus XIV
refert, quæstionem utrum insertio alicuius in martyrologio canonizationi cuidam æquivaleat, resolvi non potuisse3.
Plura tamen suadent infallibilitatem etiam ad canoniza­
tionem æquipollentem extendi, sc. quoad illos qui in uni­
versa Ecclesia indubitanter ut sancti venerantur.
3. Quoad canonizationem sollemnem hodie est senten­
tia communis, eam esse obiectum infallibilitatis. VindicaI io infallibilitatis in formula canonizationis apparet qua
romani pontifices utuntur, sc. : « Auctoritate D. N. lesu
Christi... beatum N. sanctum esse decernimus et defini­
mus ». Iam S. Thomas docuerat : « Certum est quod iudi­
cium Ecclesiæ universalis errare in his quæ ad fidem per­
linent, impossibile est... in aliis vero sententiis quæ ad
particularia facta pertinent, ut cum agitur de possesion i luis vel de criminibus vel de huiusmodi, possibile est
indicium Ecclesiæ errare propter falsos testes. Canoniza­
tio sanctorum medium est inter hæc duo : quia tamen
honor quem sanctis exhibemus, quædam professio fidei
csl qua sanctorum gloriam credimus, pie credendum est
quod nec etiam in his iudicium Ecclesiæ errare possit4. »
.VI. Canus censet : « Qui fidem in his Ecclesiæ detrahunt,

I.
2.
3.
I,

Can. 2140.
I. c., c. xlii, 10.
I. c., n. 14.
{iuodlibel ix, a. 16.

eos non hæreticos quidem sed temerarios, impudentes, irreliogiosos esse credimus1. » Salmanticeneses tenent, aliquem
canonizatum esse in ccelo, esse ita certum « quod hoc negare
esset erroneum, temerarium et scandalosum1
2 ».
III. Thesis : Ecclesia in canonizatione sollemni sanc­
torum infallibilis est.

Prob. 1. Ecclesia est infallibilis in proponenda regula
fidei et morum. Atque canonizando aliquem beatum,
Ecclesia regulam fidei ac morum proponit3. Ergo infalli­
bilis est.
Maior est de fide. Neque refert, utrum Ecclesia aliquam
doctrinam modo proprie theoretico an modo practice
proponat, dummodo indicium sit definitivum.
Minor proh. Ecclesia, canonizando aliquem beatum ut
sanctum : a) fidem secundum quam ille vixerat, ut veram
proponit, 6) vilain quam ille duxerat, tanquam conformen
Evangelic, sanctam et Deo placitam declarat et in exem­
plum fidelibus proponit. Atqui per hoc regulam fidei
et morum proponit.
Confirm, arg. 1°. Ecclesia, doctrinam de fide vel moribus
formaliter quidem et imediate per decreta doctrinalia pro­
ponit, per canonizationem sanctorum quasi materialiter
et mediate, attamen efficacissime. Nam homo per exemplum
magis efficaciter movetur quam per solam doctrinam,
secundum illud : verba movent, exempla trahunt. Atque
de facto, vita fidelium in concreto maxime per exempla
sanctorum determinatur : ita sancti temporis antiqui coae­
vis suis et posteris mores suos quasi sigillum impresserunt,
v. g. S. Augustinus ; sancti medii ævi Ecclesiæ notam
charactcristicain dederunt, e. g. S. Bernardus, S. Fran­
cisons, S. Dominicus; sancti post Cone. Trid. vitam fide­
lium temporis recentioris determinant, e. g. S. Vincentius de Paulo ; S. fundatores ordinum religiosorum pro
innumeris fidelibus simpliciter duces ac magistri vitae
fuerunt et sunt, ut S. Franciscus, S. Dominicus, S. Igna1. De locis lheol., 1. V, c. v.
2. De fide, disp. IV, dub. n, n. 46.
3. S. Thomas, Quodl., ix, a. 16.

tius de Loyola. Ecclesia igitur, canonizando huiusmodi
servos Dei, inodum vivendi ab ipsis introductam approbat,
commendat ac fovet ; inde error in canonizatione sanc­
torum simul errorem circa fidem et mores importaret,
indirectum quidem, at practice summum.
Confirm. 2°. Ex opposilo. Acatholici, v. g. protestan­
tes, sanctitatem eorum qui ab Ecclesia catholica canonizati sunt, non admittunt. Cur? Quia fidem quam illi
mente et moribus professi sunt, reiciunt, quia mores
eorum tanquam Evangelio contrarios diiudicant. Ecclesia
vero e contra principia secundum quæ sancti vixerunt,
tanquam vera approbat, et vitam quam duxerunt, tan­
quam doctrinæ Christi conformem et Deo placitam decla­
rat. Ecclesia igitur in canonizatione sanctorum regulam
fidei et morum proponit, adeoque in hoc necessario infalli­
bilis est.
Proh. 3. Ex inconvenientiis. Quodsi Ecclesia in sanctis
canonizandis erraret, plurima inconvenientia impossibilia
sequerentur, a) Quodsi canonizatus revera in coelo non
esset sed condemnatus, Ecclesia universa damnatum cole­
ret, imitaretur, invocaret, sacra in eius honorem offerret :
et quidem ex præcepto Ecclesiæ, lato auctoritate Aposto­
lorum et Christi : id quod est absurdum1.
6) Totus cultus sanctorum periclitaretur. Etenim « si
viris iustis in divorum catalogum reponendis Ecclesia erra­
ret, non esset valde absurdum divorum omnium cultum
ab Ecclesia explodere. Quod quid aut stultius aut im­
pudentius dici potest2? »

IV. Ratio infallibilitatis in canonizatione sanctorum.
— Canonizatio beatorum ad obiectum infallibilitatis perlinet, quia non agitur de iudicio circa merum factum
materiale vel historicum sanctitatis vel beatitudinis ali­
cuius hominis, sed de iudicio circa facium connexum cum
propositione, applicatione el professione doctrinæ revelatæ
dr fide el moribus. Ratione huius connexionis Ecclesia
I. M. Canus optime adjicit : « Nec differt, diabolum colas an
hominem condemnatum. » De locis lheol., V, v, n. 44.
?. M. Canus, 1. c.

etiam circa factum ipsum, quod certe non est revelatum,
infallibilis fit, inquantum sc. Ecclesia in rebus fidei pro­
ponendis, applicandis et profitendis errare non potest.
Unde infallibilitas canonizationis non fundatur in veri­
tate testium vel factorum adductorum, sed proprie, for­
maliter et exclusive in assistentia Dei vel in speciali Dei
providentia qua cavetur ne Ecclesia in iudicio de aliquo
homine colendo erret1.

1. S. Thomas in Quodc., ix, art. 16 hanc rationem adducit :
« Aliquid potest indicari possibile secundum se consideratum quod
relatum ad aliquid extrinsecum impossibile invenitur. Dico ergo
quod iudicium eorum qui præsunt Ecclesiæ, potest errare in qui­
buslibet si personæ eorum tantum respiciantur. Si vero considere­
tur divina providentia quæ Ecclesiam suam Spiritu Sancto dirigit...
certum est quod iudicium Ecclesiæ universalis errare in his quæ
ad lidem pertinent, impossibile est... (Atqui) honor quem sanctis
exhibemus, quædam professio fidei est qua sanctorum gloriam
credimus. (Ergo) Pie credendum est quod nec etiam in his iudicium
Ecclesiæ errare possit. » Unde in resp. ad 2um dicit : « Divina pro­
videntia præservat Ecclesiam ne in talibus per fallibile testimo­
nium hominum fallatur. »

ARTICULUS TRIGESIMUS OCTAVUS

De Ecclesiæ infallibilitate in approbandis Ordinibus religiosis,
Doctoribus Ecclesiæ et revelationibus privatis
I. Ecclesia est infallibilis in sollemni approbatione Or­
dinum religiosorum. — Status religiosus est « stabilis in

communi vivendi modus quo fideles, praeter communia
præcepta, evangelica quoque consilia servanda per vota
obædientiæ, castitatis et paupertatis suscipiunt atque ita
ad perfectionem tendunt1. »
Huiusmodi status religiosus diversas societates compre­
hendit in quibus singulis sodales secundum proprias leges
consilia evangelica applicant atque ad perfectionem ten­
dunt. Illæ societates in quibus vota sollemnia nuncupantur,
proprie ordines religiosi vocpntur.
Approbatio alicuius religionis potest esse vel episcopalis
tantum et pro determinato loco, vel Romani Pontificis
quæ iterum est vel permissiva tantum vel commendativa
ve] definitiva. Quæstio est de infallibilitate approbationis
definitivæ, factæ a Romano Pontifice. In qua tamen di­
stinguendum est inter iudicium doctrinale et prudentiale :
iudicium doctrinale statuit tale institutum esse medium
aptum ad perfectionem christianam consequendam ; iudi­
cium prudentiale respicit utilitatem vel necessitatem insti­
tutionis alicuius religionis. Quantum ad iudicium prudentiale, i. e. de utilitate vel necessitate alicuius religionis,
certe præsumenda sunt motiva sufficientia et vera12 : ita
Ordines Fratrum ipinorum et Praedicatorum et Societas lesu
in initio plures habuerunt adversarios in Ecclesia ipsa,
nl tameniudicium prudentiale Romanorum Pontificum, hu­
iusmodi religiones approbantium, confirmatur per fructus
immensos quos religiones dictae postmodum in Ecclesia
1. C. I. C., can. 487 s.
2. Sententia contraria M. Cani (De locis llieol., 1. V, c. v, n. 46)
n<m olistai.

attulerunt. Quaeritur igitur proprie de infallibilitate iudicr
doctrinalis. Sententia hodie communis est affirmativa.
Halio est in promptu. Ecclesia enim est infallibilis in
determinandis regulis morum : atqui approbatio alicuius
Ordinis est determinatio quædam circa regulas morum.
Nam Ecclesia approbando aliquem Ordinem, tale insti­
tutum vel modum vivendi tanquam conformem cum doc­
trina revelata et tanquam medium aptum ad sanctitatem
et perfectionem adipiscendam declarat. Error igitur in
approbatione Ordinum errorem circa res’morum impor­
taret.
Neque dicas huiusmodi approbationem aliquos tantum
homines, non vero universalem Ecclesiam respicere. «Quam­
vis en’im, ait Sylvius, una religio certi alicuius generis
homines certumque vivendi modum contineat, pertinet
tamen ad totam Ecclesiam, non solum quia toti Ecclesiæ
deservit, sed etiam quia tota Ecclesia debet eam probare
eamque ut bonam et ex se perfectioni evangelicæ acquirendæ utilem admittere, postquam Summus Pontifex illam
pro tali probavit1 ».
’
Neque obstat infallibilitati Ecclesiæ quod aliqui Ordines
postmodum paululum delapsi sunt vel etiam ab Ecclesia
suppressi. Ecclesiæ enim iudicium institutum ipsum respi­
cit, non vero historicam evolutionem instituti ; deinde
unus idemque Ordo, mutatis rerum conditionibus, minus
utilis fieri potest, salva excellentia, intrinseca ; denique
distinguendum est inter leges ipsas approbatas et obser­
vationem earum perfectam.
Certo Romani Pontifices per approbationem religionum
bono Ecclesiæ optime consuluerunt.
II. Ecclesia est infallibilis in approbatione expressa Doc­
torum Ecclesiæ. — 1. Doclores Ecclesiæ vocantur scrip­

lores ecclesiaslici, doctrina orthodoxa, eruditione, sanctimo1. Conlrov., 1. IV, n, a. 6. — C. I. C., can. 487 determinat :
« Status religiosus... ab omnibus in honore habendus est ». S. Tho­
mas docet : « Cum per apostolicam Sedem aliquæ religiones sint
institutae... manifeste se damnabilem reddit quicunque talem
religionem damnare conatur. » Contra impugn., c. iv.

ART. XXXVIII. ---- DE INF. IN APPROBANDIS ORDINIBUS, ETC.

329

nia præslanles qui ab Ecclesia doclores Ecclesiae déclarait
sunt. Huiusmodi declaratio, praeter titulum et honorem
doc toris, importat indicium : a) quod doctrina doctoris sit
conformis cum doctrina revelata, δ) quod doctor doctrinam
revelatam — sive S. Scripturæ sive traditionis — secun­
dum sensum Ecclesiæ exposuerit, c) quod scripta doctoris
sint commendanda tanquam fons ex quo doctrina sana et
catholica sit haurienda. Cum doctrina approbatur, appro­
batio corpus doctrinæ respicit, non vero doctrinas singulas
separatim acceptas. De auctoritate quæ Doctoribus Eccle­
siæ competit, infra a. 70-72 erit quæstio.
Doctores Ecclesiæ expresse recogniti sunt sequentes.
Græ-i in suis libris liturgicis tres « doctores magnos œcumenicos » venerantur, sc. S. Basilium, S. Gregorium Naz.
et S. Chrysostomum, quibus tamen Ecclesia latina S. Athanasium adjunxit. Ex occidentalibus tanquam « doctores
magni occidentis » recogniti sunt : S. Ambrosius, S. Hieronymis, S. Augustinus, et S. Gregorius M. Postea tanquam
doctores Ecclesiæ declaraverunt : Pius V. Leonem M et
S. Thomam Aquinatem ; Sixtus V. S. Bonaventuram ; Pius
VIII. S. Bernardum ; Pius IX. S. Hilarium, S. Alphonsum
de Ligorio, S. Franciscum Salesium ; Leo XIII. S. Cyrillum
Hierosol., S. Cyrillum Alex, et Bedam Venerab. ; Benedic­
tus XV. S. Ephrem Syr. Pius XL S. Canisium. Præterea
in Breviario celebrantur : S. Petrus Chrysologus, S. Petrus
Damiani, S. Anselmus Cant. etc.
2. Sententia Ecclesiæ circa infallibilitatem in doctoribus
Ecclesiæ approbandis apparet præsertim ex duobus : 1. Ec­
clesia huiusmodi iudicium tanquam definitivum conside­
rat ; 2. Ecclesia doctrinam doctorum Ecclesiæ tanquam
legitimam admittit et sequitur1.
Iudicium autem definitivum et assensus indubitatus
sunl signa iudicii infallibilis.
1. Concil. Valent. 111 (855) declarat : « Indubitanter... doctori­
bus pie et recte tractantibus verbum veritatis, ipsisque sacræ
Scripturæ lucidissimis expositoribus, i. e. Cypriano, Hilario, Am­
brosio, Hieronymo, Augustino cæterisque in catholica pietate
quiescentibus, reverenter auditum et obtemperanter intellectum sub­
mittimus et pro viribus quæ ad salutem nostram scripserunt, amplectimur. ». Denz., 320.

330

CAP. IV.

DE DOTIBUS ECCLESIÆ

3. Halio infallibilitatis Ecclesiæ in doctoribus Ecclesiæ
declarandis facile patet.
a) Ecclesia est infallibilis in indicio definitivo circa
doctrinam de fide vel moribus. Atqui approbatio expressa
doctorum Ecclesiæ est indicium definitivum circa doctri­
nam de rebus fidei et morum : declaratur enim doctrina
doctorum tanquam conformis cum doctrina revelata, tan­
quam expositio legitima doctrinæ Ecclesiæ, tanquam fons
vel regula doctrinæ tcnendæ. Ergo Ecclesia necessario jn
declarandis doctoribus Ecclesiæ infallibilis est.
b) Error in declarandis doctoribus Ecclesiæ errorem in
rebus fidei et morum importaret. Nam Ecclesia, approbando
aliquem ut doctorem cuius doctrina esset erronea, errorem
in fide vel moribus approbaret, falleret simul fideles et in
errorem induceret, commendando sc. doctrinam falsam, et
falleretur ipsa sequendo doctrinam doctorum.
4. Non obstat damnatio propositionis iansenisticæ :
« Ubi quis invenerit doctrinam in Augustino clare funda­
tam, illam absolute potest tenere et docere, non respiciendo
ad ullam Pontificis Bullam1 ». Nam Ecclesia a) non absolute
approbat singulas propositiones vel doctrinas alicuius
doetoris, b) approbat quidem doctrinas quas doctor revera
docuerat, non vero quas quicunque in eius scriptis invenisse
putaverit, c) approbat doctrinam doctorum ut exponendam
secundum sensum Ecclesiæ et maxime secundum defini­
tiones Romanorum Pontificum, non vero prout quilibet
privatus vel schola quædam illas interpretatur. lansenistæ
vero doctrinam, quæ revera non fuit S. Augustini et ex­
positam secundum systema proprium, sensui Ecclesiæ et
definitionibus Romanorum Pontificum opponere ausi sunt.
III. De approbatione speciali alicuius doetoris. — 1. Plu­

rium doctorum doctrina ab Ecclesia speciali modo est
approbata. Ita speciali modo approbata est doctrina S. Athanasii de consubstantialitate Verbi1
2 et doctrina S. Cyrilli
Alex, dé unione hypostatica3. Speciali modo approbata est
1.
2.
3.
can.

Denz., 1320.
Per concil. Nicænum, 1.
Per cone. Ephes., Cpt. n, can. 13 (Denz., 226) ; Lateran. (649),.
16 (Denz., 269) et Cone. Cpt. m (Denz., 290. 292).

doctrina S. Augustini de gratia1, ct speciali, immo spe­
cialissimo modo, doctrina universalis, tum philosophica
tum theologica, S. Thomæ Aquinatis12. Quæritur igitur,
utrum habeatur iudicium infallibile.
2. Principium in hac quaestione solvenda est hoc : iudi­
cium infallibile habetur, inquantum adest iudicium defini­
tivum. lamvero vix negari poterit, approbationem doctri­
næ Athanasii, Cyrilli Alex, et Augustini esse definitivam
adeoque infallibilem. Quantum ad S. Thomam Aquina­
tem, ipse sollemniter quidem ac definitive tanquam doctor
Ecclesiæ declaratus est adeoque eius doctrina generaliter
approbata, speciales vero et specialissimae approbationes
subséquentes non videntur esse infallibiles quia non definïtivæ : nunquam enim SS. Pontifices utuntur termino
« definimus » neque alio modo voluntatem rem finaliter
determinandi exprimunt3.
IV. De approbatione revelationum privatarum. — 1. Re­

velationes privatæ non proponuntur Ecclesiæ, sed solum
fiunt particulariter alicui personæ, sive id quod revelatur
non cedat in bonum Ecclesiæ sive etiam in bonum Eccle­
siæ cedat. « Fides enim nostra, ait Angelicus, innititur
revelationi prophetis et Apostolis factæ qui canonicos
libros scripserunt, non vero revelationi si qua fuit aliis
doctoribus facta4. »
Non tamen excluditur revelatio privata, sed e contra
pertinet ad charismata Ecclesiæ promissa5 (cf. supra,
a. 15. 20), tantum per revelationes privatas fidei depositum
non augetur : etenim, ait iterum S. 'f hornas, « singulis tem­
poribus non defuerunt aliqui prophetiae spiritum habentes,
non quidem ad novam doctrinam fidei depromendam sed ad
humanorum actuum directionem6. » Revelatio igitur pri­
1. Per Coei, i (Denz., 128. 129), Boni!. II in ep. ad Patres Cone.
Arausicani II et per ipsum Cone. Araus. II.
2. Ut infra, a. 72 exponetur
3. Cf. S. Szabo, Die Auktorilât deshl. Thomas (Regensburg, 1918).
4. I, q. i, a. 8.
5. Optime Gravina in opere cui titulus : I.apis lydius, revela·
Hones privatas contra Centuriatores Magdeburgenses defendit.
6. II, II, q. clxxiv, a. 6 ad 3.

vata neque ad depositum fidei pertinet neque est obiectum
infallibilitatis nisi in quantum habet connexionem cum depo­
sito fidei : inquantum sc. cum doctrina revelata concordat
vel ab ea discrepat1.
2. De facto Ecclesia quasdam revelationes privitas
approbavit, ut revelationes factas S. Hildegardae (Eugenius III), S. Brigittæ (Bonifatius IX), S. Catharinæ Sen.
(Greg. IX), alias vero tolerat ut S. Gertrudis, Mechthildis
et S. Theresiæ.
3. Tamen « sciendum est, approbationem istam nihil
aliud esse quam permissionem ut edantur ad fidelium
institutionem et utilitatem post maturum examen12. »
Unde de facto circa revelationes privatas non extat indi­
cium Ecclesiæ definitivum adeoque neque infallibile.

1. Benedictus XIV, De servorum Dei bealificatione, m, 53.
2. Benedictus XIV, I. c., n, 32, 11.

CAPUT QUINTUM

De potestate Ecclesiæ
Omnis societas veri nominis potestate regitur. Cum igi­
tur Ecclesia sit vera societas (art. 5-10) eaque perfecta
(art. 29) et hierarchice constituta (art. 13-16), immediate
sequitur, in Ecclesia esse potestatem socialem. Quæri­
tur autem, cuius naturæ sit illa potestas, quodnam sit
subiectum et quodnam obiectum (vel extensio) ipsius. Unde
agemus.
1° De potestate regiminis Ecclesiæ (art. 39).
2° De subiecto, obiecto et extensione potestatis regimi­
nis (art. 40).
3° De potestate magisterii (art. 41). Praemittimus autem
quasdam notiones necessarias.
ARTICULUS TRIGESIMUS NONUS

De potestate regiminis Ecclesiæ

1. Notiones. — 1. Potestas ordinis et iurisdichonis. —
Duplex potestas in Ecclesia distinguitur : a) potestas ordi­
nis quæ sc.^per sacramentum ordinis confertur ; b) potestas
iurisdiclionis seu regiminis quæ ex divina institutione est
in Ecclesia et certis personis competit, vel ratione officii
et muneris vel ex commissione1.
2. Potestas ordinis et iurisdictionis in pluribus diffe­
runt12 :
1. Cf. C. 1. C., can. 196, 197, 948.
2. Cf. S. Thomas, II, II, q. xxxix, a. 3 ; Turre crunata, Summa
de Ecclesia, i, 96.

α) Potestas ordinis est sacramentalis, potestas iurisdictionis est vel sacrainenlalis vel extra-sacramentalis.
6) Potestas ordinis nec amitti nec auferri neque limitari
potest ; potestas iurisdictionis a superiori auferri vel limi­
tari potest ; si vero non adsit superior, ut respectu Romani
Pontificis, potestas iurisdictionis saltem per resignationem
amittitur — idem accidit in aliis resignantibus, ut in
episcopis etc.
c) Potestas ordinis est pure et stricte instrumental'is;
potestas iurisdictionis, licet sit originis divinæ et supernaturalis, non est mere instrumentons sed vero modo princi­
palis1.
d) Potestas ordinis per validam ordinationem confertur ;
potestas iurisdictionis obtinetur vel per legitimam suc­
cessionem, ut in Romano Pontifice, vel per institutionem
in munus, ut in episcopis, vel per commissionem seu mis­
sionem, ut in delegatis; deinde vel imediate a Deo, ut in
Romano Pontifice et forsitan in episcopis, vel mediante
superiore.
e) Utraque quidem potestas ad fidelium regimen et cul­
tus divini ministerium ordinatur : at potestas ordinis
principalius et immediatius ad Dei cultum, potestas
iurisdictionis, saltem extra-sacramentalis, ad guberna­
tionem fidelium. Similiter finis utriusque potestatis est
sanctificatio fidelium ac denique maior Dei gloria.
3. Potestas iurisdictionis dividitur in potestatem magi­
sterii et in potestatem imperii seu regiminis stricte dictam1
2.
Potestas magisterii est circa doctrinam, potestas vero
regiminis est circa vitam, actiones et res fidelium.
4. Potestas regiminis stricte dicta (ut distinguitur a
potestate magisterii), dividitur in potestatem legislalivam,
ç iudiciariam, coaclivam vel coercitivam.
a) Potestas legislaliva est potestas faciendi ordinationes
ad bonum commune quæ in conscientia obligant. Potestas
legislativa etiam ad praecepta extenditur3.
1. Cf. Van Noort, De Ecclesia, p. 43.
2. Alii directe inter potestatem ordinis, magisterii et regimi­
nis distinguunt. Ex parte nostra divisionem G. I. C. sequimur.
Cf. etiam S. Thomam, H, II, q. xxxix, a. 3.
3. Lex definitur a S. Thoma : « Quædam rationis ordinatio ad

b) Potestas iudiciaria est ius (et officium) iudicandi cum
auctoritate de vero sensu legum et de conform itate vel disso­
nantia actionum subditorum cum lege1. Per particulam « ius »
significatur facultas debita, coniuncta officio iudicandi ;
per particulam « cum auctoritate » significatur obligatio
quæ subdito imponitur et constitutio iuris — in hoc enim
distinguitur sententia iudicis a iudicio pure logico2. Per
ultimam particulam proprie obiectum potestatis iudiciariæ
indicatur.
c) Potestas coactiva vel coercitiva est ius vel facultas pu­
niendi reos. Dicitur coactiva, non quasi importet vim phy­
sicam ad aliquem actum extorquendum vel impediendum,
sed inquantum importat auctoritatem moralem imponendi
pœnam qua reus corrigatur3. Hæc autem pœna potest
bonum commune, ab eo qui curam communitatis habet, promul­
gata. » II, II, q. xc, a. 4. — « Præceplum importat applicationem
legis ad ea quæ. ex lege regulantur ». I, II, q. xc, a. ‘i ; cf. II, II,
q. xliv, a. 1, 2. Præceptum potest esse aut commune seu generale
aut speciale (1, II, q. xevi, a. 1 ad 2 ; q. xcvui, a. 6 ad 2 ; Contra
gent., m, 130), lex vero ex natura sua est communis, i. e. pro tota
communitate fertur.
1. « Iudicium importat... definitionem vel determinationem
iusti sive iuris. » S. Thomas, II, II, q. lx, a. 2 : « Sententiaiudicis
est quasi quædam particularis lex in aliquo particulari facto »,
II, II, q. lxvii, a. 1. z“)
2. « ludicare pertinet ad iudicem secundum quod fungitur
publica potestate. » S. Thomas, II, II, q. lxvii, a. 2. «Sententia
iudicis debet habere vim coactivam (== obligantem) per quam
constringatur utraque pars ad servandam sententiam iudicis. »
II, II, q. LVH, q. 1.
3. « Pœna (consistit) in privatione alicuius eorum quibus utitur
voluntas ». S. Thomas, I, q. xlviii, a. 6. « Est autem de ratione
pœnæ quod sit contraria voluntati et quod sit afflictiva et quod pro
culpa inferatur. » I, I, q. xlvi, a. 6 ad 2. — A poena distinguitur
pœnitenlia. S. Thomas : « alio modo fit recompensatio offensæ in
poenitentia et in vindicativa iustitia (= pœna). Nam in vindicativa
iustitia fit recompensatio secundum arbitrium iudicis (vel deter­
minationem legis), non secundum voluntatem offendentis vel of­
fensi : sed in poenitentia fit recompensatio offensæ secundum
voluntatem peccantis (= ex voluntate ipsius) et secundum arbi­
trium Dei in quem peccatur : quia hic non quæritur sola reinlegratio æqualilalis iusiiliæ sicut in iustitia vindicativa, sed magis recon­
ciliatio amicitiae : quod fit dum offendens récompensât secundum
voluntatem eius quem offendit. » III, q. xc, a. 2.

esse vel spiritualis = privatio alicuius boni supernaturalis,
ut in excommunicatione, vel temporalis — privatio ali­
cuius boni naturalis, sive materialis sive moralis, ut in
inflictione pœnæ ieiunii et infamiæ. In inflictione pœnæ
materialis vis physica intervenire potest. Finis pœnæ
est correctio delinquentis et delicti punitio1.
II. Doctrina catholica. — In Ecclesia Christi ex divina
institutione esse potestatem regiminis plenam ac supremam,
ad dogmata catholica pertinet. Id quod maxime ex Concil.
Vatie, patet quod definivit, Romano Pontifici « in beato
Petro pascendi, regendi ac gubernandi universalem Eccle­
siam a Domino nostro lesu Christo plenam potestatem
traditam esse », ipsumque habere « plenam el supremam
potestatem iurisdictionis in universam Ecclesiam, non
solum in rebus quæ ad fidem et mores, sed etiam in iis
quæ ad disciplinam el regimen Ecclesiæ... pertinent »,
eumque esse « iudicem supremum fidelium1
2 ». lamvero pote­
stas Romani Pontificis est potestas Ecclesiæ.
Hac ratione Pius IX declaravit, leges Ecclesiæ in conscien­
tia obligare, etiam absque consensu potestatis civilis ;
Ecclesiæ ius competere, violatores legum suarum pœnis
temporalibus coercendi : potestatem Ecclesiæ sese exten­
dere ad usum rerum temporalium ac denique ecclesiasticam
potestatem esse iure divino distinctam et independentem
a potestate civili3.
lohannes XXI1 (1327) damnavit tanquam hæreticam
prop. Mars. Patavini : « Quod tota Ecclesia simul nullum
hominem punire potest punitione coacliva, nisi concedat
hoc imperator4. »
Similiter Pius VI damnavit sententiam Pistoriensium, se.
« qua parte insinuat, Ecclesiam non habere auctoritatem
subiectionis suis decretis exigendæ aliter quam per media
1. In C. I. C., can. 2215 : « Pœna ecclesiastica est privatio ali­
cuius boni ad delinquentis correctionem et delicti punitionem a
legitima auctoritate inflicta. »
2. Sess. IV, c. m, Denz., 1826-1831 ; cf. Pius VI in Bulla Aucl.
fidei ; Denz., 1502-1504.
3. Denz., 1697, s.
4. Denz., 500.

quæ pendent a persuasione1 ». Innocentius XI damnavit
sententiam Midi. Molinos quæ docet, præpositis obædiendum esse tantum in exteriori, animam vero quoad inter­
num ab episcopis gubernari non deberi2.
Damnata quoque fuit ut hæretica sententia jansenistica
potestatem Ecclesiæ ad res exteriores vel disciplinam exte­
riorem non extendi3 ; quæ sententia postmodum iterum
in prop. 24 Syllabi Pii IX damnata est : « Ecclesia vis inferendæ potestatem non habet neque potestatem ullam
temporalem directam vel indirectam4 »
Pius X damnavit doctrinam modernisticam de origine
et natura potestatis ecclesiastic»5.
Denique doctrinam catholicam optime C. I. C. reflectit
his canonibus : can. 196 : « Potestas iurisdictionis seu
regiminis ex divina institutione est in Ecclesia » ; can. 335,
§ 1 : (Episcopis) ius .jest et officium gubernandi diœcesim tum in spiritualibus tum in temporalibus cum pote­
state legislativa, iudiciaria et coactiva ad normam sacro­
rum canonum exercenda » ; can. 218 § 1 —■ de potestate
Romani Pontificis ; can. 2214, § 1 : « Nativum et proprium
Ecclesiæ ius est, independens a qualibet humana auctori­
tate, coercendi delinquentes sibi subditos pænis tum spi­
ritualibus tum et etiam temporalibus » ; can. 1495 s. : de
iure circa bona temporalia.III.

III. Sententiæ contrariée. — Errorem Aerii qui Ec­
clesiæ denegavit ius legisferendi circa ieiunia, breviter
notasse sufficiat. In medio ævo Mars. Patavinus potesta­
tem coactivam Ecclesiæ subordinavit concessioni impe­
ratoris. Proprie Protestantes omnem potestatem regiminis
divinitus datam in Ecclesia negaverunt ; potestatem vero
quæ de facto in diversis Ecclesiis reperitur, vel tanquam
usurpatam declarant vel ex concessione communitatis et
principum deducunt vel ad rationem alicuius societatis
imperfectæ vel collegii reducunt. Videsis quæ art*, 13s.
1.
2.
3.
4.

Denz.,
Denz.,
Denz.,
Denz.,
Denz.,

1505.
1285 ss.
1504.
1724.
2091.

exposuimus. Gallicani el Jansenislæ nec non Febroniani
admittunt potestatem quoad spiritualia et interna, non
vero quoad res externas et materiales, dum e contra Mich.
Molinos Ecclesiæ potestatem tantum quoad externa con­
cedit. Liberalismus sæc. XIX. et præsentis negat pote­
statem Ecclesiæ quoad res externas et materiales simulque
potestatem coactivam. Damnationem omnium huiusmodi
errorum iam n. præcedenti vidimus. Maxime tamen no­
stris temporibus potestas regiminis Ecclesiæ, saltem quoad
res materiales et disciplinam externam, a iurislis quibus­
dam nostri temporii negatur. Illi enim, imbuti doctrinis
hegelianis, omne ius a societate civili deducunt : unde
Ecclesiæ nullum ius independens a statu concedunt. Illo­
rum principium est : « omnis iuridictio in nomine Cæsaris exercetur ». Denique Modernislæ totum fundamentum
potestatis regiminis Ecclesiæ subverunt per doctrinam
de conscientia religiosa1.
IV. Theses. — Prop. I. In Ecclesia ex institutione divina
est potestas regiminis respectu fidelium. — Hæc thesis

sequitur ex illis quæ supra de constitutione hierarchica
Ecclesiæ Christi et de Ecclesia ut societate perfecta disse­
ruimus.
Prob. 1. Chrislus, ut ibi vidimus, Apostolis confert suam
potestatem, constituit Ecclesiam ut societatem perfec­
tam, Apostolis Ecclesiam ut regendam committit, atque
talis Ecclesia usque ad finem mundi non permutata per­
manebit. Atqui per hoc Christus Ecclesiæ potestatem regi­
minis confert.
Hac ratione Christus Apostolis dicit : « Sicut misit me
Pater, ego mitto vos » (loa., xx, 21) : sicut sc. ipse etiam
ut homo, habebat potestatem instituendi et gubernandi
1. Encyclica Pascendi errorem modernisticum ita exponit :
« Praeteritis aetatibus vulgaris fuit error quod auctoritas in Ecclesiam
extrinsecus acesserit, nimirum immediate a Deo ; quare autocratica merito habebatur. Sed hæc nunc temporis obsolere. Quo modo
Ecclesia e conscientiarum collecti vitate emanasse dicitur, eo pariter
auctoritas ab ipsa Ecclesia vitaliter emanat. Auctoritas igitur,
sicut Ecclesia, ex conscientia religiosa oritur atque ideo eidem
subest. » Denz., 2091.

Ecclesiam, ita Apostolis ex sua potestate confert pote­
statem Ecclesiæ gubernandæ. Id quod antea iam per
verba expresserat : «Arnen dico vobis, quæcumque alli­
gaveritis super terram, erunt ligata et in cælo : et quæ­
cumque solveritis super terram, erunt soluta et in cælo »
(Mt., xviii, 18). Huiusmodi enim verborum sensus obvius
est ; ordinationes Apostolorum valent ac si a Deo datæ
sint. Denique hic pertinent illa : « Euntes... docete omnes
gentes... docentes eos servare omnia quæcumque mandavi
vobis » (Mt., xxviii, 20) : his enim verbis Apostolis ius et
officium confertur, ut ex auctoritate Christi mandata
Christi execution! mandent — id quod proprium est
potestatis regiminis.
Similiter, ut infra videbimus, Petro potestatem confert
sub figura clavium, pastoris et fundamenti Ecclesiæ.
Prob. 2. Apostoli non tantum potestatem ordinis exer­
cent, sed et præcipue potestatem regiminis, fundantes
Ecclesias, constitutas gubernantes, sive per se sive per
suos delegatos : utrumque autem tanquam ex mandato
et in auctoritate Christi : videsis supra art. 13-16.
Prob. 3. Ecclesia velus secundum testimonium evidens
historiæ per episcopos regebatur, sive dispersos in sin­
gulis dioecesibus sive mox in conciliis congregatos : atque
id factum est tanquam ex mandato et in potestate Christi
et Dei, ut testimonia supra, art. 13-16, allata luculenter
probant.
Prob. 4. Denique potestas regiminis necessario ex natu­
ra Ecclesiæ sequitur. Ecclesia enim a Christo constituta
est tanquam societas distincta a societate civili, cum fine
speciali qui finem societatis civilis superexcedit, ut societas
independens et perfecta. Atqui ad societatem veram et
distinctam, cum fine proprio, et ad societatem perfectam
necessario et secundum omnium iudicium potestas regi­
minis pertinet : ita omnis societas civilis eo ipso petestate
regiminis pollet. Neque aliter societas veri nominis con­
stitui potest nec finis eius obtineri, immo societas perfecta
absque potestate regiminis ne quidem cogitari potest1.
1. Similiter omnis societas perfecta obiecliim et extensionem
propriæ potestatis ipsa determinat.

Prop. IL — Christus Ecclesiæ dedit potestatem legislativam. — Hæc propositio continetur in prop. I.

Christus mittendo Apostolos sicut missus est ipse, san­
ciendo eorum ordinationes tanquam ab ipso vel a Deo
factas, committendo ipsis executionem mandatorum suo­
rum, instituendo Petrum in caput, pastorem et clavigerum
Ecclesiæ, præcipue et primario potestatem legislativam
contulit.
Apostoli, ut ex eorum epistulis et ex Actibus apparet,
in nomine et auctoritate Christi potestatem legislativam
exercuerunt, ut omnes Apostoli in Concilio Hierosolymi­
tano circa observationes Mosaicas {Aci., 15, 28 ss.), Paulus
circa sic dictum privilegium Paulinum (/ Cor., vu, 12 ss.)
ac denique Apostoli per ordinationes quæ in omnibus epi­
stulis apparent.
Nec minus Ecclesia velus leges ferebat ut omnis earum
constitutio et historia probat : atque huiusmodi potestas
apud præpositos, tanquam ministros Christi et Dei, erat.
Denique Ecclesia ut societas propria, distincta et per­
fecta, necessario et primario potestate legislativa pollet,
ut vel sensus communis fert ; absque enim legibus nulla
societas consistere et finem suum consequi potest.
Neque dicatur, sufficere leges ab ipso Christo datas.
Sufficiunt enim ad Ecclesiam constituendam, non vero
ad Ecclesiam in diversis hominum et temporum varieta­
tibus gubernandam et dirigendam ut finem suum perfecte
consequi possit. Secundum enim diversitatem hominum,
conditionum et temporum leges quibus natura alicuius
societatis determinatur, diversimode sunt applicandæ at­
que diversimode necessitatibus et utilitati membrorum
consulendum est. Unde sicut in constitutione aliarum
societatum primo quidem quædam leges fundamentales
determinantur et per illas etiam potestas legislativa
constituitur, pro necessitatibus postmodum occurrentibus,
ita et Christus quidem ipse eas leges statuit quibus na­
tura Ecclesiæ determinaretur, at simul etiam potestatem
legiferam superiorum Ecclesiæ ut illi secundum Christi
voluntatem, directionem et intentionem necessitatibus
occurrentibus et utilitati fidelium providerent : atque
hoc modo Christus sufficienter Ecclesiam ordinavit, simul

tamen Ecclesiam ut societatem perfectam constituit. Immo
Christus, ob specialem finem Ecclesiæ et ob auctoritatem
divinam legum ecclesiasticarum charisma infallibilitatis
adiunxit ne sc. Ecclesia, ex auctoritate divina præcipiens,
aliquid contra fidem evangelii ordinaret.
Prop. III. — Christus Ecclesiæ dedit potestatem iudiciariam.

Etiam hæc prop, continetur ut pars in prop. I. Nam
omnes textus quibus Ecclesiæ potestas regiminis confer­
tur, simul potestatem iudiciariam exprimunt, ut missio
divina, valor divinus ordinationum (alligare et solvere)
mandatum et ius executionis mandatorum divinorum,
officium pascendi, regendi et ius clavium.
Christus autem potestatem iudiciariam adhuc speciali­
ter indicavit Mt., xviii, 15 ss. Ibi enim circa defectus fide­
lium ordinat : primo facienda est correctio fraterna, deinde
res ad Ecclesiam deferenda est : « Quodsi non audierit, dic
Ecclesiæ » ; sententia vero Ecclesiæ est obligatoria, nam :
■« Si autem Ecclesiam non audierit, sit tibi tanquam ethni­
cus et publicanus » — en sanctionem indicii Ecclesiæ.
Inde Apostoli munus iudicis exercuerunt, ut Paulus
in casu Corinthii incestuosi (I Cor., iv, 18 ss.). Idem Pau­
lus Timotheum instruit circa iudicium ferendum : « Adver­
sus presbyterum accusationem noli recipere nisi sub duo­
bus aut tribus testibus » (7 Tim., v, 19).
Pro praxi Ecclesiæ veteris testimonium insigne exhibet
Clementis Rom. ep. ad Corinthios in qua seditio impia
et detestanda Corinthiis facta iudicatur. De cætero ex hi­
storia ecclesiastica constat, indicium ad munus episcopi
pertinuisse, imino S. Chrysostomus lamentatur : « Pars
illa quam episcopum tractare in iudiciis convenit, infi­
nita certe odia, infinitas offensiones parit1. »
Denique potestas iudiciaria immediate potestatem legis­
lativam consequitur, quippe quia potestas legislativa sine
potestate iudiciaria evanesceret. Sicut igitur in societate
civili utraque potestas tanquam necessaria habetur, ita et
in Ecclesia, quæ est societas non minus perfecta.
1. De sacerd., m.

Prop. IV. — Christus Ecclesiæ dedit potestatem coactivam vel coërcitivam.

Potestas coactiva necessario consequitur potestatem
legislativam et iudiciariam, quippe quæ sine illa inefficax
remaneret. Unde potestas coactiva includitur in pote­
state regiminis cuius est pars integralis. Ita S. Thomas
principi officium tribuit, « ut suis legibus et praeceptis, poe­
nis et præmiis homines sibi subiectos ab iniquitate coer­
ceat et ad opera virtuosa inducat, exemplum a Deo acci­
piens, qui hominibus legem dedit, observantibus quidem
mercedem, transgredientibus pænas retribuens1 ». Multo
magis ecclesia officium ct potestatem habere oportet ut
non tantum legibus sed et poenis et præmiis fideles ad vir­
tutis exercitium promoveat.
Christus ipse potestatem cœrcitivam enuntiavit per
verba : « quæcunque alligaveritis etc.»; Apostoli eam tum
verbis tum factis proclamant : verbis, ut Paulus I Cor.,.
iv, 21 : « Quid vultis ? In virga veniam ad vos ? » (cf. II Cor.,.
x, 6) ; factis : I Cor., v, 3-5 ; II Cor., xiii, 2 ; II Thess., m,
14, etc. Praxis vero veteris Ecclesiæ testimonium iterum
tota est historia, incipiendo ab epistula Clementis ad Co­
rinthios1
2.
Prop. V. — Potestas coactiva Ecclesiæ se extendit ad
pænas temporales easque corporales. — Hæc conclusio

quam maxime a pluribus impugnatur, ut supra vidimus.
Prob. 1. Christus, conferendo Ecclesiæ potestatem < oactivam, eam ad pænas spirituales non limitavit, sed c contra
tanquam universalem declaravit : « Quæcumque alliga­
veritis, etc. » : etenim in societate ex hominibus consti­
tuta, potestas coactiva ex natura sua et secundum æsti1. De regimine principum, r, 15.
2. Van Espen, Febronianus, quidem obiecit [Ius univ. Eccl.,
1. Ill, tit. I), forum externum in Ecclesia ante sæc. xn non fuisse.
At quis hodie aliquid simile asserere audebit ? — Tamen notan­
dum est, Ecclesiam priorum saeculorum potestatem punitivam
indirecte exercuisse. Culpabiles enim obligabantur ad poeniten­
tiam (maiorem) agendam et hoc modo Ecclesia eos indirecte
punivit. Potestas enim coercitiva diversimode applicari potest
ac recte in Ecclesia modus quidam specialis convenit.

Hiationem communem pænas temporales easque corporales
comprehendit, ut usus totius humanitatis ostendit.
Prob. 2. Quæcumque societas perfecta pollet potestate
adhibendi media proportionata et efficacia ad finem conse­
quendum : atqui pœnæ temporales eæque corporales sunt
proportionate et efficaces, immo necessariæ ad finem
Ecclesiæ consequendum. Ergo Ecclesiæ potestas ccercitiva ad poenas temporales easque corporales sese extendit.
Maior patet ex sensu communi. Minor prob.
a) Ex parle membrorum ut sunt homines. Fideles enim,
tanquam homines ex anima et corpore compositi, appetunt
non tantum bona spiritualia, i. e. supcrnaturalia, sed et
bona naturalia animæ et corporis eaque maxime : unde
privatio bonorum temporalium et corporalium est propor­
tionata, efficax et necessaria.
b) Ex parte fidelium ut sunt rei corrigendi. Rei enim
communiter culpam minus agnoscunt nec poenis mere
spiritualibus efficaciter corriguntur, utpote per peccatum
habentes affectum inordinatum : unde magis proportio­
nate et magis efficaciter per pænas temporales, et maxime
per pænas corporales, corriguntur1.
c) Ex parte pœnæ lemporalis. Pœna spiritualis qua sc.
homo bono supernatural! privatur, licet minus sentiatur
a quibusdam, tamen secundum se est gravissima atque
damnum maximum infert ; pœna vero temporalis licet magis
sentiatur, tamen minus damnum infert et est levior pœna
secundum se : unde Ecclesia maxime convenienter homines
per pænas temporales et corporales corrigere quærit.
Id quod diximus, valgt tum pro illis qui ipsi puniendi
sunt, tum quantum ad alios qui a guipa præservandi sunt.
Prob. 3. « Pœna ecclesiastica est privatio alicuius boni
ad delinquentis correctionem et delicti punitionem »
(C. I. C., can. 2215). lamvero in delictis ab hominibus
commissis communiter, immo quasi necessario, quædam
inordinatio etiam circa ordinem temporalem intervenit :
unde correctio et punitio delicti etiam pœnâm quandam
temporalem exigit.
1. Cf. S. Thomas, IV Sciit., d. 14, q. i, a. 2, q. i, sol. 1 ; II, 11.,
q. cvni, a. 3.

344

CAP. V. ---- DE POTESTATE ECCLESIÆ

Prob. 4. Concordat usus totius antiquitatis. Paulus Corin­
thium incestuosum excommunicayit, infligendo ipsi pcenas
etiam temporales (7 Cor., v, 5 ; cf. II Thess., m, 14 ; I Tim.,
v, 20). Clemens Romanus poenam exilii imponit : « Dicat :
Si prôpter me seditio facta et discordia et schismata orta
sunt, discedo, abeo quocunque volueritis et quæ multitudo
iusserit, facio1. » Denique nota est praxis veteris Ecclesiæ
in excommunicandis reis, in ieiuniis, orationibus, aliisque
poenalibus imponendis.
*·
V. Obiectiones. —Ob.

1. Ecclesia est societas spiritualis:
atqui societas spiritualis media tantum spiritualia adhibere
debet. Ergo pœnæ corporales sunt extra ambitum Ec­
clesiæ.
Hesp. Ecclesia est societas spiritualis ratione finis, ori­
ginis, et mediorum principalium, conc., ratione membrorum
et mediorum omnium, n. Inter media enim quæ Ecclesia
adhibet atque ipsi competunt, sunt etiam media tempo­
ralia.
Explic. Quodsi Ecclesia esset societas mere spiritualis,
i. e. vel ex solis angelis constituta vel habens organisâtionem
mere spiritualem et media mere supernaturalia, pœnæ
temporales extra eius ambitum essent. Cum vero Ecclesia
ex hominibus, iisque peccato corruptis, constituatur et
habeat organisationem etiam temporalem, necessario et
ex natura sua etiam rfiedia temporalia ipsi competunt.
Ob. 2. Media oportet esse fini proportionata : atqui finis
Ecclesiæ est spiritualis, supernaturalis : ergo Ecclesia pccnis
temporalibus atque corporalibus uti nequit.
Besp. Media oportet esse fini proportionata, i. e. nata
et apta ad finem consequendum vel promovendum, conc.,
eiusdem ordinis vel naturæ ac finis, n.
lamvero pœnæ temporales sunt quidem alterius naturæ
vel ordinis quam finis Ecclesiæ, tamen, ut vidimus, maxime
natæ aptæque ad finem Ecclesiæ, i. e. sanctificationem ho­
minum, consequendum vel promovendum adeoque vere
proportionatæ. Ita et societas civilis ad profectum scien­
1. Clement., ad Cor., c. liv.

tiarum, moralitatis aliorumque bonorum animæ, licet
naturalium, consequendum, mediis materialibus utitur.
Ob. 3. Ecclesia non habet vim ad poenas corporales infli­
gendas adeoque deficit fundamentum potestatis illas im­
ponendi.
Besp. a) Ecclesia habet vim sufficientem et efficacem
spiritualem infligendi pænas temporales, immo corporales.
Id quod ex facto constat. Nam communiter fideles pænas
sibi inflictas de facto subeunt, ut poenitentias impositas,
ieiunia, taxas et alia huiusmodi : vis autem spiritualis est
sufficiens fundamentum potestatis, immo perfectius quam
vis materialis.
b) Ecclesia non habet vim materialem, dist. immediate,
transeat, mediate, n. Nam Ecclesia habet ius, ut huiusmodi
auxilium materiale ipsi præbeatur vel a fidelibus sibi sub­
ditis vel a societate civili. Hoc sensu Bonifatius VIII in
Bulla « Unam Sanctam » docet : « In Ecclesiæ potestate
duos esse gladios, spiritualem sc. et temporalem... Uter­
que igitur est in potestate Ecclesiæ..., sed is quidem pro
Ecclesia, ille vero ab Ecclesia exercendus; ille sacerdotis,,
is manu regum et militum, sed ad nutum et patientiam
sacerdotis1. »
Ob. 4. Potestas infligendi pænas temporales easque cor­
porales periculum inhumanitatis infert.
Besp. <z) Quodsi hæc ratio esset valida, etiam societati
civili potestas infligendi pænas temporales esset deneganda
— id quod tamen adversarii admittere nolunt. Ergo ratio
est insufficiens.
b) Huiusmodi periculum est per accidens, atque omnino
minus quam apud potestatem civilem.
c) Quodsi Ecclesia quandoque quodam rigore usa est
in reprimendis criminibus, ut in disciplina veteri, id neces­
sitate coacta fecit, sc. ac confirmandos fideles contra summa
pericula fidei et ad servandam puritatem vitæ christianæ
in mundo corrupto : id quod in gloriam Ecclesiæ cedit.
d) Quantum ad inquisitionem medii ævi, cuius historiam
tanquam notam supponimus, sequentia notamus :
a) Distinguendum est inter inquisitionem ecclesiasticam
I. Denz., 469.

et hispanicam, quæ erat institutum civile et ad nos non
pertinet.
fi) Institutum ecclesiasticum inquisitionis legilimum,
iuslum ac proporlionatum erat. Finis enim huius instituti
erat conservatio fidei et præservatio fidelium a contami­
natione hæretica ac denique bonum tum spirituale tum
temporale communitatis christianæ. lamvero omnino le­
gitime, iuste ac proportionate Ecclesia media necessaria
et efficacia adhibet ad conservandam fidem, ad fideles ab
errore præservandos et ad tuendam pacem publicam. Id
quod etiam facta posteriora probant. Nam per hæreses
subséquentes non tantum fides plurium populorum et in­
numerabilium hominum in maximum eorum damnum
labefactata, sed etiam pax publica modo miserabili per
sæcula turbata ekt. E contra in illis regionibus ubi inquisitio
vigebat, fides simul ac pax salvata est. Quodsi societas
civilis ad minora bona obtinenda et conservanda tanto
rigore poenarum utitur, evidenter ad consequendum et
tuendum bonum infinito maius quod est bonum fidei et
salutis æternæ, media maiora et graviora licite ac debite
applicantur. Hoc sensu S. Thomas docet, hæreticos licite
occidi. « Multo enim gravius est corrumpere fidem, per
quam est animæ vita, quam falsificare pecuniam per quam
temporali vitæ subvenitur ; unde si falsarii pecuniæ vel
alii malefactores statim per sæculares principes iuste morti
traduntur, multo magis hæretici statim ex quo de hæresi
convincuntur, possunl... iuste occidi1. »
γ) Quodsi quidam excessus intervenerunt — quod ne­
gandum non est — id ex culpa hominum et ex temporum
conditione accidit. Modus procedendi per torturam nobis
non arridet, at erat modus usitatus procedendi illius tem­
poris, e. g. in furtis puniendis, nec alius modus facile
substitui poterat.
o) Deinde non est prætereundum, haereticos quasi regu­
lariter etiam aliarum earumque civilium legum violalores
fuisse. Ita quasi omnes hæreses tumultus et seditiones
excitaverunt, hæretici errorem suum per vim armorum
1. 11, II, q. ii, a. 3.

propugnaverunt ac non raro crimina nefandissima com­
miserunt.
ε) Inde denique evanescit simul insinuatio multorum ac
si Ecclesia, sicut olim pagani, a se dissidentes persecuta
esset. Neganda enim est omnino paritas inter martyres
christianos et haereticos qui propter hæresim'mortem subie­
runt. Christiani enim summa conscientia ducibus ac regi­
bus obædientiam debitam præstarunt, passiones sibi
illatas patienter sustinuerunt ac fidem in Christum per
vitæ sanctitatem et miracula propagaverunt — hæretici
vero regulariter seditiones contra potestatem legitimam
suscitaverunt, contra potestatem legitimam vi armorum
sese defenderunt, religionem novam nec probitate vitæ
nec miraculis confirmaverunt : cuius rei testis est historia
omnium hæresum, maxime protestanticæ in Germania,
Gallia, Anglia.
Itajque potestas coërcitiva Ecclesiæ nullo argumento
solido evincitur. E contra vero iusta libertas Ecclesiæ
quasi ubique terrarum summa violentia opprimitur. Illi
ipsi homines qui Ecclesiæ mortem paucorum hæreticorum
obiciunt, innumera centena millia hominum innocentium
in mortem tradiderunt1.

j. A. 1. Tubberville, Mediaeval heresg and the Inquisition,
Lend. 1920. — Auctor (protestanticus) opus Lea corrigit atque
ostendit : a) hæreses medii ævi tales luisse ut iuxta conditiones
temporis puniri mererentur; b) sententias mortis fuisse paucas,
relate ad sententias alias, ac potius ad exemplum statuendum
latas fuisse.

De subiecto, obiecto et amplitudine potestatis regiminis Ecclesiæ

I. Subiectum potestatis ecclesiasticae primarium non est
universalis Ecclesiæ. sed pastores Ecclesiæ. — Sensus est :
Christus potestatem non primo et directe Ecclesiæ uni­
versali vel numero omnium fidelium contulit, sed directe
et immediate Apostolis eorumque successoribus. Sententia
contraria sub influxu protestantismi apud lansenistas
invaluit atque a Pio VI his verbis damnata est : « Proposi­
tio quæ statuit, potestatem a Deo datam Ecclesiæ ut com­
municaretur pastoribus qui sunt eius ministri pro salute
animarum ; sic intellecta ut a communitate fidelium in
pastores derivetur ecclesiastici ministerii ac regiminis
potestas : hæretica1 ». Id quod facile patet ex argumentis
quibus potestas regiminis Ecclesiæ probatur. Nam Christus
expresse et directe Apostolos mittit, ipsis dat potestatem
ligandi et solvendi, Petro dat claves ipsumque in pasto­
rem instituit. Similiter Apotoli potestatem minime tan­
quam delegati fidelium exercent sed ut Apostoli Christi.
Denique antiquitas potestatem episcoporum minime tan­
quam a communitate delegatam vel commissam considerat
sed tanquam potestatem immediate a Deo vel a Christo
acceptam. Neque valet obiectio quod antiquitus episcopi
a communitate eligebantur et Ecclesiæ concurrente consi­
lio communitatis gubernabantur : aliud enim est electio
personæ, aliud collatio potestatis in personam electam ;
aliud est uti consilio aliorum in rebus determinandis, aliud
potestas cuius vi res definitur et iudicatur. Subiectum igi­
tur potestatis ecclesiasticae sunt Ecclesiæ pastores, i. e.
episcopi, atque ab illis delegati.
II. Subditi potestatis ecclesiasticae sunt valide baptizati
iique soli : C. I. C., can. 12. Ratio est : quia quæcumque
1. Denz., 1504 ; cf. 361.

potestas regiminis non est nisi respectu propriorum subdi­
torum vel sociorum. Homo autem fit membrum Ecclesiæ
per baptismum (cf. supra art. 12).
III. Obiectum potestatis regiminis Ecclesiæ sunt omnes
res quæ fini Ecclesiæ inserviunt vel quæ ad finem Eccle­
siæ consequendum necessariæ atque utiles sunt. — Id
quod ex ipsa natura potestatis regiminis sequitur. Pote­
stas enim regiminis hac ratione confertur ut fideles gu­
bernentur et dirigantur ad finem Ecclesiæ consequendum ;
unde huic potestati necessario omnia illa competunt quæ
ad hunc finem consequendum inserviunt, necessaria vel
utilia sunt. Ha quoque potestati civili illa omnia subiciuntur quæ ad finem ipsius consequendum necessaria vel uti­
lia censentur. Intelligitur autem propositio de rebus et
personis quæ sunt intra Ecclesiam : ea enim quæ foris sunt,
potestati alicuius societatis non subiciuntur : ita Ecclesia
sicut non iudicat de personis non baptizatis, ita neque de
rebus alienorum disponit.
Potestas igitur Ecclesiæ directe et primario se extendit
ad res sacras inquantum sunt sacræ ; ita obiectum regimi­
nis Ecclesiæ sunt : administratio sacramentorum, celebra­
tio divini ofiicii et sacrificii Missæ, institutio et celebratio
festorum, gubernatio religiosa laicorum, clericorum et
religiosorum, directio studiorum theologicorum, instructio
religiosa in scholis ac denique quæcunque sive in se sunt
sacra sive sacris deputantur (ut cœmiteria, templa, etc.).
Ex consequenti vel indirecte ad regimen Ecclesiæ perti­
nent res temporales et materiales, sc. non ratione sui sed
inquantum ordinem habent ad salutem animarum. Res
vero temporales quæ et inquantum nullum ordinem habent
ad bonum spirituale, regimini Ecclesiæ non subjiciuntur.
Optime Leo XIII : « Quidquid igitur est in rebus humanis
quoque modo sacrum, quidquid ad salutem animorum cultumve Dei pertinet, sive tale sit illud natura sua sive
rursus tale intelligatur propter causam ad quam refertur,
id est omne in potestate arbitrioque Ecclesiæ1 ». Denique
1. Ericycl. Immortale Dei.
n.

notandum est : omnis societas perfecta ipsa ambitum obiecti
proprii regiminis determinat.
Cum tamen circa res temporales specialis existât diffi­
cultas et quæstio, specialis quoque propositio proponatur.
IV. Potestas regiminis Ecclesiæ se extendit ad res tem­
porales fidelium, sc. indirecte et ex consequenti1. — 1.

Status quæstionis. Sub influxu protestantisme, Gallicani,
Jansenistæ et sic dictus Liberalismus quam maxime
potestatem regiminis Ecclesiæ circa res temporales et
materiales negaverunt. Protestantismus quidem huiusmodi
potestatem negat quia Ecclesiam tanquam societatem mere
spiritualem considerat, absque .omni potestate divinitus
collata : inde consequenter etiam potestatem circa res
materiales neg^t eainque exclusive societati civili attribuit;
Gallicani vero, Jansenistæ et sic dicti Liberales prætendunt defendere iura status, immo fidelium. Immo non
levis confusio etiam inter theologos catholicos orta est.
Confunditur enim quæstio de habitudine potestatis ecclesiasticæ ad potestatem civilem cum quæstione alia de
potestate Ecclesiæ circa res temporales fidelium. Attamen
istæ duæ quæstiones sunt omnino distinct®. Distinguendum
est igitur inter duplicem quæstionem : prima quænam sit
habitudo potestatis ecclesiastic® ad potestatem civilem,
secunda de potestate Ecclesiæ circa res materiales respectu
fidelium.
Slalus igitur quæstionis est, utrum Ecclesia ex potestate
divinitus accepta possit disponere eum auctoritate etiam
de rebus materialibus quantum ad ipsos fideles. Suppo­
nitur potestas magisterii Ecclesiæ etiam circa res tempora­
les, inquantum Ecclesia interpretatur doctrinam revela­
tam circa usum rerum materialium ; supponitur simul
potestas iurisdictionis sacramentalis, ut quod confessarius
possit imponere eleemosynam in poenitentiam.
In concreto quæritur, utrum Ecclesia habeat ius et pote­
statem acquirendi et possidendi res temporales, utrum
habeat divinitus ius et potestatem indicandi in foro eccle­
siastico in quæstionibus fidelium de rebus materialibus,
1. Cf. F. Cavagnis, Instit. iu. is pubi, eccl., 1. III, c. vi.

utrum Ecclesia possit obligare fideles in conscientia ad
tributa materialia, utrum cum auctoritate et potestate pos­
sit gubernare fideles in ordine ad usum rerum temporalium.
2. Sensus thesis est : Potestas regiminis, Ecclesiæ divi­
nitus data, non limitatur ad res spirituales vel etiam mixtas,
sed sese extendit etiam ad res temporales et materiales.
Dicitur tamen ad illas se extendere indirecte vel ex conse­
quenti, inquantum res materiales sub potestate regiminis
cadunt tantum in ordine ad finem spiritualem et superna­
turalem Ecclesiæ, i. e. in ordine ad sanctificationem et
salutem æternam fidelium.
3. Proh. Thesis.
Proh. 1. Potestas regiminis Ecclesiæ eatenus se extendit
quatenus finis ab Ecclesia consequendus id exigit. Atqui
finis ab Ecclesia consequendus potestatem circa res mate­
riales exigit. Ergo. Minor proh.
Prob. a) Ecclesia tanquam societas ex hominibus con­
stituta finem suum consequi nequit absque auxilio rerum
materialium : etenim nequidem sacramenta conficere
potest absque rebus materialibus, similiter indiget eccle­
siis aliisque ædificiis, indiget victu pro clero ac denique
omni genere rerum materialium.
b) Fideles vitam æternam sanctitatemque consequuntur
non tantum per actus circa res spirituales sed simul et
quam maxime per actus circa res materiales ; unde neces­
sarium est ut Ecclesia illos etiam in actibus circa res mate­
riales cum auctoritate et potestate gubernare et regere
valeat.
c) Res materiales, licet in se consideratæ ordinem ad
sanctitatem et salutem christianam non dicant, tamen
ut veniunt in usum fidelium, adeptionem sanctitatis et
salutis promovere aut impedire possunt. lamvero Ecclesiæ
est gubernare fideles in omnibus quæ sanctitatem et salutern consequendam respiciunt.
Ergo potestas regiminis Ecclesiæ necessario ad res mate­
riales se extendit, licet sub ratione sanctitatis et salutis
assequendæ, i. p. indirecto vel ex consequenti.
Prob. 2. Christus Ecclesiæ contulit potestatem ligandi
atque solvendi, docendi servare omnia mandata sua, non
restringendo eam ad res mere spirituales sed e contra gene­

raliter et universaliter : unde sensus obvius verborum
Christi se extendit etiam ad res materiales, præcipue cum
Christus potestatem regendi homines contulerit. Similiter
Apostoli potestatem exercent circa res temporales. In
Ecclesia primitiva quæ erat in lerusalem, bona quidem
communia erant, dispositio vero ad Apostolos pertinebat
(Aci., iv, 32-5, π ; vi, 1-6). Paulus dirigit collectas (/ Cor.,
xvi, 1-4 ; II Cor., ix), præcipit sustentationem cleri (Gal.,
vi, 6 : « communicet is qui catechizatur verbo, ei qui se
catechizat, in omnibus bonis »), dat ordinationes circa
ornatum mulierum (/ Tim., ii, 9 s.). Ipse quidem victum
sibi labore manuum parat « ne offendiculum Evangelic·
Christi » det (I Cor., ix, 12), tamen protestatur se habere
potestatem accipiendi necessaria a fidelibus (1. c. ix, 4-6),
immo expresse docet : « Dominus ordinavit iis qui Evan­
gelium annuntiant, de Evangelic vivere » (I. c. ix, 14).
Ita et in Ecclesia veteri. Didache exhibet præcepta de ieiuniis (vni, 1), de susceptione advenientium (xi, 3-6 ; xn),
de primitiis prophetis præstandis (xiii). Denique ex hi­
storia ita certe constat, episcopos fuisse administratores
bonorum Ecclesiæ et arbitros inter fideles de rebus tem­
poralibus, ut adversarii Ecclesiæ inde deducant, episcopos
primitus nil aliud quam oeconomos vel magistratus tem­
porales Ecclesiæ fuisse.
Itaque extensio potestatis regiminis ad res temporales et
materiales tum doctrinæ Domini, tum verbis et factis
Apostolorum tum praxi antiquitatis consonat, immo tan- quam veritas revelata consideranda est1.
4. Doctrina Ecclesiæ de potestate in res temporales. — Ex
dictis facile patet tum sensus tum veritas doctrinæ Eccle­
siæ circa nostram quæstionem.
Concit. Vatie, definivit, Romanum Pontificem habere
plenam et supremam polestalem iurisdiclionis in univer­
sam Ecclesiam, « non solum in rebus, quæ ad fidem et
mores, sed etiam in iis, quæ ad disciplinam et regimen
Ecclesiæ per totum orbem diffusæ pertinent12 ». Attribui1. Argumenta ex traditione exhibet D. Bouix, Tract, de Papa,
t. Ill, p. 1-308 (simul evasiones Bossueti et aliorum refelluntur).
2. Denz., 1831.

tur igitur Romano Pontifici, adeoque Ecclesiæ, potestas
iurisdiclionis, in omnes fideles, etiam circa ea quæ ad
disciplinam ac regimen fidelium pertinent, i. e. non tantum
potestas magisterii, sc. in legibus divinis interpretandis
vel declarandis, sed simul potestas regiminis circa vitam
fidelium : iamvero « disciplina et regimen Ecclesiæ » etiam
res temporales comprehendit, inquantum sc. illæ cum vita,
sanctitate et salute fidelium connexionem habent. Itaque
potestas (indirecta) Ecclesiæ in res temporales respectu
fidelium implicite saltem in 'definitione vaticana enuntia­
tur : quæ definitio de reliquo tantum declarationes ante­
cedentes resumit.
Eodem enim sensu Pius IX declaraverat, potestatem
Ecclesiæ etiam ad usum rerum temporalium se extendere1.
Ex eadem ratione Pius IX damnaverat prop. 24. Syllabi
quæ tenebat, Ecclesiam nullam potestatem temporalem
habere directam vel indirectam12-; similiter Pius VI dam­
naverat prop. 4. Synodi Pistoriensis, affirmantis, « abu­
sum fore auctoritatis Ecclesiæ, transferendo illam ultra
limites doctrinæ ac morum, et eam extendendo ad res
exteriores3 ».
Huc simul pertinet damnatio primi articuli cleri Gal­
licani de potestate Pontificis (sub Alex. VIII, a. 1690)
qui asserit : « Beato Petro eiusque successoribus Christi
vicariis ipsique Ecclesiæ rerum spiritualium et ad æternam
salutem pertinentium, non autem civilium ac temporalium
a Deo traditam potestatem... Reges ergo et principes in
temporalibus nulli eedesiasticæ potestati Dei ordinationi
subici4.... »
Denique nil aliud Bonifalius VIII in Bulla « Unam
sanciam » declaraverat5. Docet quidem in potestate Ro­
mani Pontificis « duos esse gladios, spiritualem videlicet
et temporalem. » Id quod sic explicat : « Uterque ergo est
in potestate Ecclesiæ, spiritualis sc. gladius et materialis.
Sed is quidem pro Ecclesia, ille vero ab Ecclesia excrcen1.
2.
3.
4.
5.

Denz.,
Denz.,
Denz.,
Denz.,
Denz.,

1697.
1724.
1504.
1322.
469.

dus. Ille sacerdotis, is manu regum et militum sed ad
nutum et patientiam sacerdotis. Oportet autem gladium
esse sub gladio et temporalem auctoritatem spirituali subici potestati. » Quibus verbis minime praetenditur, pote­
statem civilem esse ipsius Ecclesiæ, sed e contra distinctio
potestatis spiritualis et temporalis supponitur ac agnos­
citur (ut Bonifatius adhuc expresse protestatus est —
cf. notam in Denz., ad n. 468) ; tantum edocetur, usum
potestatis civilis per spiritualem Ecclesiæ auctoritatem
dirigi, i. e. Ecclesiæ potestatem etiam ad judicandum et
dirigendum usum potestatis civilis sese extendere. Id
quod summus Pontifex ita exprimit : « Nam veritate
testante, spiritualis potestas terrenam potestatem insti­
tuere1 habet et indicare, si bona non fuerit... Ergo si
deviat terrena potestas, indicabitur a potestate spirituatuali. » Deinde Bonifatius ad potestatem Petro a Christo
Domino collatam appellat ac denique concludit : « Porro
subesse Romano Pontifici omni humanæ creaturæ decla­
ramus, dicimus, definimus et pronuntiamus omnino esse
de necessitate salutis » : quæ definitio proinde idem enun­
tiat ac definitio Conc. Vatie, quod sc. Romanus Pontifex
in Ecclesia supremam habet potestatem jurisdictionis
etiam circa ea quæ ad disciplinam ac regimen Ecclesiæ,
i. e. fidelium, etiam regum, pertinent.
5. Doclrina Card. Turrecremala 0. P.12 Liceat in comple­
mentum huius quæstionis resumere doctrinam eximiam
Card. Turrecremala de potestate indirecta Ecclesiæ in res
temporales. Ipse in opere præclaro « Summa Ecclesia »,
I. II, c. exui, exponit quomodo Ecclesia in res temporales
potestatem non habeat, in c. cxiv, quomodo potestatem
habeat.
Prius refert duas sententias oppositas. Prima tenet,
potestatem Romani Pontificis nullo iure ad res temporales
sese extendere, licet in temporalibus iurisdictionem habere
1. Verbum « instituere » non significat quod rex potestatem suam
ali Ecclesia habeat.; — id Boni!'. VII1 expresso declinavit, sed quod
potestas civilis circa actus suos ab Ecclesia instruenda ac mode­
randa sit, eo sc. sensu quem verba sequentia explicant.
2. Cf. E. Dublanchy, Turrecremala et le pouvoir du Pape dans
les questions temporelles, in Revue Thomiste, 1923. n. 21, p. 74-101.

possit in his quæ donatione fidelium aut principum per­
missione acquisita sunt Ecclesiæ ; alia sententia est asse­
rentium quod Romanus Pontifex iure sui principatus sive
vicariatus Christi habeat in toto orbe terrarum plenam
jurisdictionem non solum in spiritualibus sed etiam in
temporalibus.
In contrarium ipse duplicem propositionem statuit :
1. Romanus Pontifex iure principatus sui habet iurisdictionem aliquam in temporalibus in toto orbe chrisliano
(conci. 1) ; 2. non tamen ita amplam sive plenariam aut
extensam sicut secunda sententia relata dogmatizat, « sed
quantum necesse est pro bono spirituali conservando ipsius
et aliorum sive quantum Ecclesiæ necessitas exigit aut debi­
tum pastoralis officii in correctione peccatorum exposcit »
(conci. 2).
Partem negativam sic determinat (c. cxm). 1. « Papa
non sic est dii endus habere iurisdictionem in temporalibus
iure papatus ut sic dicendus sit totius orbis dominus »
(1. prop.) ; 2. « Romanus Pontifex non dicitur sic principa­
tum sive iuridictionem plenariam in temporalibus habere
ut nomen regis aut imperatoris orbis possit sibi vere in
temporablius usurpare » (secunda prop.); 3. non... ut om­
nis jurisdictio etiam in temporalibus ab eo pendeat (1. prop.) ;
4. non... ut de possessionibus directe se intromittere aut
iudicare valeat regulariter ». (4. prop.) ; 5. « non... quod a
quocumque iudice sæculari passim et regulariter ail eum
possit appellari » (5. prop.) ; 6. « non ut reges in bonis tem­
poralibus habent dominium nec ita ut sit regulariter horum
dispensator » (6. prop.) ; 6. « non... ut ipse libere dispo­
nere possit ad arbitrium suum de bonis ecclesiasticorum »
(6. prop.); 8. « non.... sicut in spiritualibus » (8. p.).
Propositionem positivam Turrecremata sic proponit :
<- Romanus Pontifex licet non habeat potestatem regulariter sive directe ita plenam in temporalibus sicut in spiri­
tualibus : nihilominus etiam habet potestatem in tempo­
ralibus ex consequenti et hoc proprio iure, quantum sc.
necessarium est ad conservationem rerum spiritualium, ad
directionem fidelium in salutem ælernam et ad correctionem
peccatorum et conservandam pacem in populo chrisliano »
(c. cxiv).

Quæ propositio sic exponitur et probatur : a) Principatus
Romani Pontificis est directivus et præceptivus potestati
sæculari in administratione sui officii secundum exigentias
finis ultimi (de qua re infra); b) « R. P. omnium fidelium
generaliter est a Deo pastor constitutus... pascere au­
tem gregem dominicum... subditis providendo, adversariis
resistendo et errores corrigendo, non solum exigit in pas­
tore spiritualem potestatem sed et temporalem... Con­
cesso (enim) alicui aliquo officio aut regimine censentur
etiam concessa sine quibus officium seu regimen recte
expedire non potest » ; c) « omnis potestas se extendit ad
cognoscendum de omnibus peccatis..., etiam circa quas­
cumque actiones personales, etiam sæculares. Cum ergo
peccata huiusmodi contingant circa actiones personales
hominum et contractus eorum etiam in temporalibus, de
omnibus his pertinet ad Ecclesiam indicare, maxime si
attenderetur actio per modum iniuriæ vel cuiuscumque
alterius peccati tam inter laicos quam inter clericos ».
Notat tamen Turrecremata : « Multæ actiones sunt pure
sæculares : quæ cum respectum non habeant ad finem ul­
timum, aut promovendo aut impediendo, ad principes
sæculares tantum pertinent sicut de possessionibus, et
non ad Ecclesiam »; d) « R. P. habet utrumque gladium... »;
e) « R. P. iurisdictionem habet temporalem ex consequenti
adiunctam spirituali eo quod occurrente casu evidenti
necessitatis pro defensione fidei contra hæreticos aut contra
invasionem paganorum iure principatus sui, quia caput
est omnium fidelium et pater, potest exigere decimas...
a singulis fidelibus... »
Turrecremata igitur merito doctrinam de potestate
Ecclesiæ circa res temporales et respectu fidelium optime
determinasse censetur : quam doctrinam posteriores, ut
præsertim Bellarminus et Suarez, sub nomine potestatis
indirectæ excoluerunt.
6. De doctrina theologorum recenliorum circa potestatem
Ecclesiæ in res temporales fidelium. — Theologi recentiores,
licet in admittenda potestate Ecclesiæ in res temporales
fidelium conveniant, discrepant tamen in huius doc­
trinæ explicatione. Sententiæ (omissis nominibus) sunt se­
quentes :
1. Nemo, quantum scio, potestatem directam statuit, eo

sc. sensu quod Ecclesia directe et per se, ex concessione
Domini, potestatem habeat sive dominii sive dispositionis
circa temporalia fidelium.
2. Quidam tenent, potestatem Ecclesiæ in temporalia
esse tantum directiuam, eo sc. sensu quod Ecclesia tantum
per modum magisterii, docendo, declarando vel definiendo,
statuere possit quid in usu rerum temporalium sit bonum
vel malum, faciendum vel vitandum. Hæc sententia, ob
tenorem variarum Ecclesiæ declarationum, vix tuto teneri
poterit : æquivalet enim sententiæ alteri, quæ Ecclesiæ
potestatem regiminis in temporalia fidelium denegat.
3. Communior sententia potestatem Ecclesiæ in tempo­
ralia tanquam indirectam declarat. At diversi diversimode
explicant quomodo illa potestas sit indirecta. Alii hanc
potestatem indirectam vocant quia in potestatem distinc­
tam, licet connexam, exercetur ; alii eam indirectam vo­
cant quia Ecclesiæ competit, non in quantum illæ res sunt
temporales, sed in quantum ordinem habent ad aliquid
spirituale ; alii potestatem vocant indirectam, quia pote­
stas civilis sive privata sive maxime publica non ratione
sui vel finis proprii sed ratione alterius, i. e. finis quem
Ecclesia prosequitur, Ecclesiæ in usu bonorum tempora­
lium subordinetur ; alii distingunt inter actus temporales
et mere spirituales circa temporalia, ita sc. ut Ecclesia
tantum per actus spirituales, ut e. g. excommunicando,
atque hoc modo indirecte circa temporalia disponere pos­
sit, non vero per actus temporales, sc.· ordinando directe
rem vel actum temporalem, ut e. g. cessationem rei vel
legis ; alii denique relinquentes nomen potestatis directa?
vel indirectæ, simpliciter tenent, Ecclesiæ potestatem com­
petere in temporalia inquantum finis Ecclesiæ id exigit.
Itaque duo saltem constant : primo sc. quod 'Ecclesia
habet veram potestatem in temporalia, secundo vero quod
hæc potestas est alterius ordinis quam potestas humana et
civilis in temporalia, sc. potestas ratione finis supernaturalis consequendi. Quodsi talis potestas indirecta vocatur,
terminus est explicandus nec de termino sed de re dispu­
tandum est1.
1. Iam supra notavimus, quod plures auctores non sufficienter
inter potestatem Ecclesiæ circa temporalia fidelium et inter pote­
statem indirectam Ecclesiæ in societatem civilem distinguunt.

Pro. V. Potestas regiminis Ecclesiæ se extendit ad actus,
tum externos tum internos.
Quoad rem nulla est difficultas. Facile enim patet, ac­
tus tum externos tum maxime internos habere ordinem
ad salutem adeoque sub regimine Ecclesiæ cadere. Unde
Ecclesia damnavit tum Jansenistas qui potestatem circa
disciplinam externam negaverunt, tum Mich. Molinos qui
potestatem circa actus internos negaverat.
Agitatur quidem inter theologos et canonistas quæstio,
utrum potestas regiminis ad actus mere internos se extendat.
Occasio disputationis est doctrina S. Thomæ et aliorum
quæ docet, quod homo non possit ferre leges circa actus
mere internos quia de iis sufficienter indicare non potest,
et quod potestas socialis sit circa actus sociales adeoque
externos1 : quæ ratio videtur esse sufficiens1
2.
Quantum autem ad actus internos coniunctos cum actu
externo, saltem si sunt per se coniuncti, nullum est dubium:
ita Ecclesia iubet confessionem fidei, utique cum assensu
interno, iubet actum ieiunii, utique voluntarium, ordinat
recitationem horarum canonicarum eamque factam cum
intentione et attentione, etc3.

1. S. Thomas, I, II, q. xci, a. 4.
2 Cf præter Thomistas ; Suarez, De. leg, iv, 12 s. ; Logo, De
pœnit., disp XV, s. 6, n. 140 ss. ; Wernz, Jus Decret., i, n. 98.
3. Theologi rccentiores disputant, utrum Ecclesia huiusmodi
actus internos coniunctos cum externos possit imponere directe vel
indirecte tantum. Quodsi illud directe præcipi dicitur quod « ad
rem intrinsecus constituendam spectat », certe actus interni,
coniuncti cum actibus externis (ut in exemplis mox adductis),
directe ab Ecclesia præcipi possunt, etianj potestate· regiminis.
Ita A. Straub, De Ecclesia Christi, u, n. 666 ss., quem sequitur
Ae. Dohsch, De Ecclesia Christi, p. 180 ss. — De cætero de quæctione potestatis Ecclesiæ circa actus internos videsis auctores
dogmaticos in tractatu de lege, e. g. Billuart, De legibus, diss. IV,
a. 1 (ed. Paris, IV, p. 482 ss.), vel canonistas, g. Chelodi, Jus
de personis, p. 102; Ph. Maroto, Institutiones Iuris canonici, i,
p. 189 ss.

ARTICULUS QUADRAGESIMUS PRIMUS
De potestate magisterii Ecclesiæ

1. Prænotamina. — 1. Magisterium Ecclesiæ definitur
tanquam ius el officium Ecclesiæ veritatem revelatam docendi
ea suprema auctoritate cui omnes corde, ore el opere parere
teneantur (Groot).
Explic. Ecclesia ut societas perfecta habet potestatem
ordinandi leges quibus vita fidelium dirigitur, per pote­
statem magisterii attribuitur ipsi insuper potestas ordi­
nandi qualem doctrinam fideles credere et quo sensu ipsam
intelligere debeant. Per infallibilitatem Ecclesia in rebus
fidei et morum errare non potest ; per magisterium ipsi
auctoritas tribuitur ut doctrinam revelatam fidelibus im­
ponat. Magisterium igitur potestatem Ecclesiæ ad fidem
fidelium determinandam extendit et super infallibilitatem
auctoritatem docendi addit. Huiusmodi potestas vel auc­
toritas ex parte Ecclesiæ dicit tum ius tum officium, ex
parte vero fidelium obligationem submissionis internæ et
externæ imponit, simul tamen beneficium certae regulæ
fidei.
2. · Magisterium Ecclesiæ distinguitur duplex : sollemne
et ordinarium. Magisterium sollemne exercetur cum Roma­
nus Pontifex vel Concilium generale speciali et expressa
sententia de aliqua doctrina iudicium fert. Tale magiste­
rium non ex eo sollemne dicitur quod quædam sollemnitas
exterior adhibetur, sed quia ipsum iudicium speciale et
ipsa sententia expressa quandam sollemnitatem induit.
Magisterium ordinarium vel universale exercetur cum
Ecclesia doctrinam revelatam fidelibus prædical, in scholis
edocet, per episcopos publicat, per SS. Patres, Doctorcs
Ecclesiæ et theologos testificatur atque explicat1.
3. Munus vel officium magisterii Ecclesiæ secundum
1. Cf. Pius IX ; Denz., 1683.

Cone. Val ic. esl duplex : etenim « fidei doctrina quam Deus
revelavit... tanquam divinum depositum Christi sponsae
tradita esi, fideliler custodienda et infallibililer declaranda »
vel ut « sancte custodienda et fideliter exponenda νί.
Theologi communiter quadruplex munus distinguunt,
sc.u) munus leslis, ut sc. Ecclesia doctrinam revelatam in­
fidelibus et fidelibus prædicet; b) Munus custodis, ut sc.
Ecclesia doctrinam revelatam sinceram et puram conser­
vet atque contra errores defendat, eos damnando ; c) mu­
nus interpretis, ut sc. Ecclesia doctrinam revelatam decla­
ret, exponat, sensum determinet atque evolvat ; d) munus
iudicis, ut sc Ecclesia quæstiones fidei exortas diudicet
atque definiat12.
Obiectum igitur magisterii ecclesiastici sunt omnia re­
velata atque cum eis connexa inquantum sunt connexa ;
depositum autem fidei est obiectum ut custodiendum,
explicandum vel exponendum et applicandum.
II. Doctrina catholica. — Conc. Vatie, declarat : » Ut
officio veram fidem amplectendi in eaque constanter perse­
verandi satisfacere possimus, Deus per Filium suum uni­
genitum Ecclesiam instituit suæque institutionis manife­
stis notis instruxit, ut ea tanquam custos et magistra verbi
revelati ab omnibus posset agnosci3.
Magisterium igitur Ecclesiæ proprie a Christo institu­
tum asseritur et quidem ut ratio principalis institutionis
Ecclesiæ ipsius et in finem fidei veræ conservandæ, sine
qua sc. nullus vitam æternam assequetur (I. c.). Idem
docet Conc. in definitione magisterii supremi et infalli­
bilis Romani Pontificis (Sess. IV, c. iv).
Deinde potestas magisterii iam in definitione infallibi­
litatis includitur. Ecclesia enim vel romanus Pontifex
declaratur infallibilis in « definienda doctrina de fide vel
moribus », i. c. determinanda finaliter doctrina quæ omni­
bus fidelibus tanquam divinitus revelata credenda pro­
ponitur, adeoque per potestatem magisterii.
1. Sess. Ill, c. iv ; Denz., 18Ü0 cl Sess. IV, c. iv ; Denz., 1836.
2. Cf. Denz., 1677 ; Conc. Vatic., Sess. Ill, c. iv ; Sess. IV, c. iv.
3. Sess. III, c. ni ; Denz., 1793.

Denique tanquam obligatio ex magisterio Ecclesiæ con­
sequens proponitur : « Fide divina et catholica ea omnia
credenda sunt quæ in verbo Dei scripto vel tradito continen­
tur et ab Ecclesia sive sollemni iudicio sive ordinario et
universali magisterio tanquam divinitus revelata credenda
proponuntur1. » Id quod adhuc determinatur per defini­
tionem magisterii infallibilis Romani Pontificis, qui sc.
infallibilis definitur, cum « omnium Christianorum pastoris
et doctoris munere fungens pro suprema sua aposlolica auc­
toritate doctrinam de fide vel moribus ab universa Ecclesia
tenendam definii ». In qua re adhuc nota quod Romanus
pontifex eadem infallibilitate pollere asseritur ac Ecclesia
ipsa, adeoque eadem potestate magisterii. Magisterium
igitur Ecclesiæ est dogma expresse definitum12.

»

Γ

III. Sententiæ contrariée. — Veteres Protestantes conce­
dunt, Ecclesiam habere ius et officium proponendi doc­
trinam revelat am ; attamen tenent huiusmodi ius pastori­
bus competere ex commissione communitatis vel vices eius
gerentis, nullam tamen importare obligationem credendi
vel tenendi doctrinam propositam, salva sc. manente
integra libertate credendi secundum indicium proprium.
Protestantes liberales statuunt, fidem exclusive ex ins­
piratione vel instinctu vel iudicio proprio procedere debere.
Modernistæ docent, evolutionem fidei sequi evolutionem
sensus religiosi, scientiæ et conscientiæ socialis. Itaque
Modernistæ non tantum Ecclesiæ potestatem magisterii
denegant, sed insuper e contra Ecclesiam conscientiæ religiosæ communi subiciunt3.
1. Sess. III, c. in ; Denz., 1792.
2. In Juramento contra errores Modernistarum tertia propositio
sonat : « Firma paritjr fide credo Ecclesiam, verbi revelati custodem et magistram, per ipsum... Christum... institutam. »
3. Encyclica Pascendi errorem modernislicum sic exponit : * Do
magisterio Ecclesiæ sic commentantur. Consociatio religiosa in
unum vere coalescere nequaquam potest nisi una sit consociatorum
conscientia unaque, qua utantur, formula. Utraque autem hæc
unitas mentem quandam quasi communem expostulat cuius sil
reperire ac determinare formulam quæ communi conscientiæ
rectius respondeat ; cui quidem menti satis auctoritatis inesse
oportet ad formulam quam statuerit communitati imponendam.

Ralionalislæ denique omnia indicio rationis, sive sin­
gularis sive collectivae, mensuranda et determinanda esse
declarant.
Anglicani (unionistes) saltem Ecclesiae catholicæ ius
magisterii denegant atque ad quandam Ecclesiam futuram
appellant.
Itaque omnes adversarii denegant Ecclesiæ (praeter
infallibilitatem) ius et auctoritatem, saltem divinitus da­
tam, proponendi doctrinam fidei cum obligatione fidelium
eam amplectendi : in quo quam maxime spiritus falsus
independent!» nostri tempons apparet.
In qua re certe præiudicia quædam supponuntur. Pri­
mum quidem est error iam a Concilio Vaticano damnatus,
sc. « rationem humanam ita independentem esse ut fides
ei a Deo imperari non possit1 ». Aliud autem præiudicium
ex falso intellectu doctrinæ catholicæ oritur. Supponunt
enim adversarii, Ecclesiam sibi magisterium vindicare hoc
sensu ut Ecclesia vel ex auctoritate humana — historica
fidem determinare valeat vel quamlibet doctrinam, ad
lubitum, etiam falsam et Evangelio contrariam, tanquam
doctrinam revelatam determinare possit, vel pro defini­
tionibus subiectionem tantum iuridicam expostulet : quæ
omnia alienissima sunt a mente et doctrina catholica.
IV. Thesis : Ecclesia potestate magisterii pollet.

Probatio huius thesis post ea quæ de infallibilitate
Ecclesiæ diximus, brevis erit.
Prob. 1. Ex parie Christi. Christus Apostolis a) officium
In hac porro coniunctione ac veluti fusione tum mentis formulam
eligentis tum potestatis eandem perscribentis, magisterii eccle­
siastici notionem modernistæ collocant. Cum igitur magisterium ex
conscientiis singularibus tandem aliquando nascatur, et publicum
officium in earundem conscientiarum commodum mandatum
habeat : consequitur necessario, illud ab eisdem conscientiis pen­
dere ac proinde ad populares formas esse inflectendum. Quapropter
singularium hominum conscientias prohibere ...potestatis ad
utilitatem permissæ non usus est, sed abusus... Interea temporis
catholico sic agendum est ut auctoritatis quidem obseroantissimum
se publice profiteatur, suo tamen obsequi inqenio non permittat. »
Denz., 2093.
1. Denz., 1810.

et ius committit docendi omnes fideles, b) in potestate sua,
c) ita ut omnes obligentur acceptare doctrinam eorum.
Mt., xxviii, 18 ss. Christus ante ascensionem in ccelum
primo alludit ad potestatem suam : « Data est mihi omnis
potestas in cœlo et in terra. » Ex hac potestate Apostolis
dat ius, officium et potestatem : « Euntes ergo docete
omnes gentes... docentes eos servare omnia quæcunque
mandavi vobis. » Apostoli igitur ex mandato et in nomine et
in potestate Christi omnes gentes docebunt « usque ad
consummationem sæculi », i. e. sive personaliter sive in
suis successoribus. Id quod iam antea Apostolis intima­
verat, dicendo : « Sicut misit me Pater, ita mitto vos »
(Joa., xx, 21). Obligatio audiendi Apostolos vel Ecclesiam,
ex ipsa Christi auctoritate, Apostolis tradita, sequitur;
specialiter tamen adhuc inculcatur per verba : « Qui vos
audit, mc audit ; et qui vos spernit, me spernit » (Lc., x,
16) et« Qui non crediderit, condemnabitur» (Mc., xvi, 16).
Prob. 2. Ex doctrina Apostolorum. Apostoli a) mandatum
Domini exequuntur : « Illi autem profecti prædieaverunt
ubique » (Mc., xvi, 20) ; Z>) non tantum Evangelium paganis
et iudæis adnuntiant, sed et iam credentibus fidelibus
tanquam Apostoli lesu Christi credenda determinaverunt
— ut in omnibus epistulis Apostolorum, i. e. magisterium
exercuerunt; c) fidem semel in Ecclesia acceptam tanquam
obligatoriam pronuntiant : « Licet nos aut angelus de coelo
evangelizetvobis, præterquam quod evangelizavimus vobis,
anathema sit » (Gal., i, 8, cf. .Tit., iii, 10, 11); denique
d) cooperatoribus suis officium, ius et potestatem inculcant
docendi : ita Apostolus Paulus Timotheum Ephesi reli­
quit, ut denuntiaret « quibusdam, ne aliter docerent »
(/ Tim., i, 3 s.), ipsi indicat, quæ præcipere et docere
debeat (1. c. iv, 11), commonere et testificari (II Tim., n,
14) ; similiter Tito præcipit : « Hæc loquere et exhortare et
argue cum omni imperio » (Tit., n, 15 ; cf. iv, 2). Denique
utraque epistola ad Tim. et ep. ad Tit. quid est aliud
nisi instructio de magisterio exercendo ?
Prob. 3. Vetus Ecclesia magisterium maxime factis testi­
ficatur. Etenim ecclesia docens doctrinam fidei cum aucto­
ritate et ex potestate fidelibus proponit, hæreses damnat
et de quæstionibus controversis iudicat ; Ecclesia vero

credens doctrinam Ecclesiæ docentis sequitur, et quidem
tamquam ex obligatione, sc. divina. Recolantur testimonia
veterum de infallibilitate Ecclesiæ (supra a. 32). Prote­
stantes quidem existentiam magisterii divinitus instituti
in Ecclesia antiqua negare conantur : at omnia facta et
documenta historica contraria sunt. Certissime enim con­
stat, episcopos, incipiendo a tempore Apostolorum, magi­
sterium in Ecclesia exercuisse, ut tota historia ecclesiastica
testificatur. Similiter potestas magisterii ab omni initio
tanquam divinitus data admittebatur. Didache de epi­
scopis et diaconis præcipit : « Ne igitur contemnatis eos ;
ipsi enim sunt honorati inter vos una cum prophetis et
doctoribus. » Et iam antea : « vobis ministrant et ipsi mini­
sterium prophetarum et doctorum » (c. xv). Sicut igitur
prophetæ et doctores honorati sunt propter charisma proindeque sicut Dominus (c. iv), ita et episcopi et diaconi,
etiamsi non sint charismatici, sc. propter potestatem divi­
nam : « Fili mi, qui loquitur tibi, verbum Dei... timebis
eum sicut Dominum ; unde enim dominicum (κυρώτη'ς)
loquitur, ibi Dominus est » (c. iv). Clemens Romanus magi­
sterium expresse ad missionem divinam reducit : Christus
missus a Deo et apostoli a Christo, episcopi instituti ab
Apostolis et sic deinceps1. Ignatius Antioch, totus est in
potestate episcoporum inculcanda. Pro tempore sequenti
sententia antiquitatis vel protestanticis dubia non est.
Prob. 4. Magisterium Ecclesiæ necessario sequitur ex
natura Ecclesiae, prout sc. est a Christo instituta. Nam
secundum voluntatem Christi Ecclesia erit una in fide
et catholica, erit sancta et apostolica ■; atqui hæc omnia
servari nequeunt absque potestate magisterii. Unitas
enim fidei servari nequit absque principio efficaci uni­
tatis quod aliud esse nequit quam potestas magisterii ;
similiter vis sanctifica Ecclesiæ præsupponit magisterium
quod sc. doctrinam sanctam tum fideliter servare poterit,
præcipue contra illecebras passionum, mundi et diaboli,
tum efficaciter imponere fidelibus : docere servare omnia
quæ Christus docuerat ; ex apostolicitate Ecclesiæ sequitur
continuatio magisterii apostolici in Ecclesia. Deinde magi1. Ep. ad Cor., c.

xlii, xliv.

slerium Ecclesiæ immediate in conslitulione hierarchica
Ecclesiæ includitur. Denique Ecclesia ut societas perfecta
potestate magisterii carere nequit. Hoc sensu Cone. Vatie,
docet, Ecclesiam tanquam custodem ac magistram verbi
revelati institutam fuisse.

V. Obiectiones. — Ob. 1. Salvator ait : « Unus est
magister vester » (Mt., xxiii, 8).
Besp. Unus est magister principalis qui auctoritate pro­
pria nos edocet, sc. Deus ; plurcs autem possunt esse ma­
gistri secundarii, ex potestate a Deo commissa adeoque
ministerial! : et ita Ecclesia habet magisterium1.
Ob. 2. Paulus ad Thessal. scribens, eorum indicio reli­
quit quæ tenerent : « Omnia probate, quod bonum est
tenete » (I, v, 21), et loannes negat necessitatem alicuius
magisterii dicens : « Non necessc habetis ut aliquis doceat
vos, sed sicut unctio docet vos » (/ lo., n, 27).
Besp. Paulus loquitur de prophetiis ; dicit enim : « Pro­
phetias nolite spernere. Omnia autem probate... ». Unde
verbum adductum non est ad rem ; quantum autem ad
doctrinam Ecclesiæ Apostolus aliter loquitur, ut in argu­
mento II. vidimus. — loannes similiter non de doctrina
Ecclesiæ, sed de doctrina Antichristi loquitur (v, 18 ss.)
et contra hos qui « seducunt » (v. 26). Proinde fideles admo­
net quod non necessc habeant ut ab hæreticis edoceantur,
cum ipsi Spiritum S. habeant qui illos edocet. loannes
igitur fideles admonet ut firmiter in doctrina ab Ecclesia
accepta perseverent, quippe quæ est a Spiritu S., spiritu
veritatis : atque sic proprie magisterium Ecclesiæ indicat.
Ob. 3. Fides est donum gratiæ divinæ qua « aspirante et
adiuvante » (Cone. Vatic.) revelatis assentimus. lamvero
tum revelatio tum gratia est a solo Deo. Ergo magisterium
Ecclesiæ est supervacaneum, immo fidei contrarium.
Besp. Bevelalio quidem a solo Deo est, propositio vero
revelatorum potest esse per alios, adeoque per Ecclesiam.
1. Optime S. Thomas, Comment, in Evang. Maith., in h. 1. :
« Ille proprie dicitur magister qui doctrinam habet a sc, non ille
qui traditas ab alio aliis dispergit : et sic solum unus est magister,
sc. Deus qui proprie doctrinam habet ; sed ministerio multi sunt
magistri. »

Similiter gratia fidei quidem a Deo est, qua sc. aspirante
et adiuvante revelatis assenlimus ; ea autem quibus tan­
quam revelatis assentimus, ab Ecclesia determinari possunt.
Deus igitur est causa fidei per revelationem, exhibendo
materiam fidei, et per gratiam, « quæ movet hominem in­
terius ad assentiendum his quæ sunt fidei » ; Ecclesia vero
est causa fidei ut « proponens exterius ea quæ sunt fidei1 ».
Nihil autem obstat quin fides sit a Deo tanquam causa
interius movente et ab Ecclesia tanquam causa exterius
proponente, sicut nulla est oppositio inter revelationem ex
parte Dei et propositionem revelatorum ex parte Ecclesiæ,
immo hæc duo intime sunt coniuncta. Id quod S. Thomas
optime sic explicat : « Formale obiectum fidei est veritas
prima (i. e. auctoritas Dei revelantis), secundum quod
manifestatur in Scripturis sacris et doctrina Ecclesiæ quæ
procedit ex veritate prima1
2. »
Itaque obiectum formale fidei vel ratio assensus fidei
propria est ipsa scientia in Deo existens, Deus ut est veritas
ipsa : scientia autem divina nobis per revelationem manifestatur, quæ revelatio in S. Scriptura continetur et simi­
liter in doctrina Ecclesiæ. Itaque tum revelatio, tum
S. Scriptura tum doctrina Ecclesiæ ex Deo procedunt :
revelatio ut manifestatio Dei, S. Scriptura ut verbum Dei
inspiratum, doctrina Ecclesiæ ut illuminatæ per assistentiam Dei. Inde mysteria Dei quodam ordine ad nos perve­
niunt, sc. ut revelata a Deo, consignata in S. Scriptura et
proposita per magisterium Ecclesiæ.
Ob. 4. Ecclesia nequit esse simul obiectum fidei et regula
fidei. Atque supposito magisterio Ecclesia esset simul obiec­
tum et regula fidei. Ergo magisterium ipsi competere nenequit.
Hesp. Ecclesia nequit esse simul obiectum et regula fidei
sub eodem respectu, conc., sub diverso respectu, ng.
Explic. Solutio huius tritæ obiectionis facile ex modo
dictis apparet. Certe constat, magisterium Ecclesiæ esse
obiectum fidei quia de dogmate proprie dicto agitur :
inde magisterium Ecclesiæ simul est obiectum et regula
1. S. Thomas, II, II, q. vi, a. 1, corp. <54 ad 2 ; cf. De Veril.,
q. xviii, a. 3.
2. II, II, q. V, a. 3.

fidei. At sub diverso repectu. Ecclesia enim eiusque magi­
sterium est obiectum fidei, inquantum propter auctorita­
tem Dei revelantis creditur ; est autem regula fidei in­
quantum Ecclesia in nomine et auctoritate Dei veritates
revelatas credendas nobis proponit.
lamvero nihil obstat quin Ecclesia sub uno respectu sit
obiectum fidei, sub alio vero respectu sit regula fidei :
repugnaret autem quod sub uno eodemque respectu sit
simul obiectum et regula fidei. Ita e. g. color simul est
obiectum et medium visionis, obiectum ut id quod vide­
tur, medium ut quo videtur ; similiter veritas nostræ
cognitionis simul est obiectum cognitionis et adæquatip
inter cognitionem nostram et rem cognitam.
Itaque Ecclesiæ magisterium quidem creditur, i. e.
propter auctoritatem Dei revelantis ; idem autem magi­
sterium, ut creditum, per suas definitiones determinat
nobis quænam veritates sint revclatæ adeoque credendæ,
immo etiam hanc veritatem quod Ecclesia potestate
magisterii polleat, nobis proponit, sicut solem in luce sibi
propria videmus1.
Ob. 5. S. Thomas docet : « Explicatio credendorum fit
per revelationem divinam » (II, II, q. n, a. 6). Ergo sufficit
revelatio divina.
Hesp. S. Thomas ibi loquitur de determinatione prioris
revelationis per revelationes subséquentes : sicut e. g. prius
revelatum fuit quod Deus genus humanum redimeret,
postmodum autem revelatum fuit quod redemptio fieret
per Deum incarnatum qui esset ex genere David, natus ex
Maria V. etc. (cf. q. i, a. 7). Per hoc autem propositio
revelatorum per Ecclesiam non excluditur. Immo S. Doc­
tor continuat : « Revelatio divina ordine quodam ad infe­
riores pervenit per superiores... ; et ideo pari ratione
explicatio fidei oportet quod perveniat ad inferiores homi­
nes per Maiores ». Unde sicut in V. T. populus fidem vel
credenda a prophetis et patriarchis acceperat, ita in N. T.
credenda fidelibus per Ecclesiam proponuntur.
De Ecclesia ut regula fidei infra, cap. x, erit quæstio.

1. Quantum ad quæstionem theologicam videsis GarrigouLagrange, De revelatione., I, sect. IV, art. 3.

CAPUT SEXTUM

De Primatu Romani Pontificis
Potestas regiminis in quacunque societate rite ordinata
quam maxime determinatur : inde quæstiones de forma
regiminis societatis civilis. Similiter Christus Dominus,
instituendo Ecclesiam ut veram societatem eamque ins­
truendo potestate sacra, necessario constitutionem Eccle­
siæ in particulari et quasi in concreto determinare debuit.
Inde maxime oritur quæstio de capite Ecclesiæ atque de
eius prærogativis. In Ecclesia catholica caput est Romanus
Pontifex. Quæritur igitur, utrum et inquantum doctrina
catholica de auctoritate Romani Pontificis testimoniis
S. Scripturæ atque traditionis fulciatur. Denique in hoc
capite natura Ecclesiæ, inquantum est societas, magis
in concreto determinabitur.
Cum Romanus Pontifex tantum ut successor Petri
auctoritatem habere creditur, sequentes erunt articuli.
1° De primatu Petri (art. 42) ;
2° Primatus Petri probatur ex Μτ., xvi, 15-19 (art. 43) ;
3° Primatus Petri probatur ex Lc. et Joa. (art. 44) ;
4° Primatus probatur ex testimoniis veterum (a. 45) ;
5° De Sede Romana Pelri (art. 46) ;
6° De Romano Pontifice ut successore Petri in Prima­
tu (art. 47) ;
7° De attributis primatus (art. 48) ;
8° De infallibilitate Romani Pontificis (art. 49, 50).

'

I. Doctrina catholica. — Concilium Vatic, primatum
S. Petri triplici modo tanquam dogma definivit : 1) defi­
niendo Petrum ex divina institutione primatum iurisdictionis immediate a Christo accepisse ; 2) definiendo, s. Pe­
trum ex ipsius Christi institutione et iure divino in primatu
super universam Ecclesiam habere perpetuos successores ;
3) definiendo, Romanum Pontificem esse beati Petri in
eodem primatu successorem.
Quantum ad institutionem primatus Cone, docet ac
definit : « Docemus atque declaramus, iuxta Evangelii
testimonia primatum iurisdictionis in universam Eccle­
siam immediate et directe beato Petro Apostolo promissum
atque collatum a Christo Domino fuisse. Unum .enim Si­
monem... sollemnibus his verbis allocutus est Dominus :
Beatus es Simon Bar Jona... (Μτ., χνι, 16 ss.). Atque uni
Simoni Petro contulit Jesus post suam resurrectionem
summi pastoris et rectoris iurisdictionem in totum suum
ovile dicens : Pasce agnos meos... Pasce oves meas (Ioa.,
xxi, 15 ss.) ». « Si quis igitur dixerit, beatum Petrum Apo­
stolum non esse a Christo Domino constitutum Apostolo­
rum omnium principem et totius Ecclesiæ militantis visi­
bile caput ; vel eundem honoris tantum, non autem veræ
propriæque iurisdictionis primatum ab eodem Domino
nostro lesu Christo directe et immediate accepisse, a. s.1 ».
Inde in lureiurando contra errores Modernistarum tertia
prop, sonat : « Firma pariter fide credo Ecclesiam... per
ipsum verum atque historicum Christum... proxime ac
directo institutam eandemque super Petrum, apostolicæ
hierarchiæ principem eiusque in ævum successores ædificatam. »
1. Sess. IV, c. i.

IL De sensu doctrinæ catholicæ. — Ad statum quæstionis bene determinandum, exponendum esL quo sensu
secundum dogma catholicum S. Petro (et Romano Ponti­
fici) primatus iurisdictionis attribuatur.
1. Primatus iurisdictionis. — Primatus, generatim spec­
tatus, præeminenliam importat. Huiusmodi præeminentia
vel primatus potest esse triplex : primatus honoris = præe­
minentia honoris, primatus directionis vel inspectionis —
præeminentia vi oftïcii a communitate commissi, ad ser­
vandum ordinem vel ad societatem dirigendam, ut e. g.
in præsidentibus senatus vel parlamenti ; primatus iuris­
dictionis = potestas regendi et gubernandi alios tanquam
subditos. Primatus beati Petri igitur definitur : præemi­
nentia suprema tum ratione honoris tum ratione potestatis
iurisdictionis in universam Ecclesiam.
2. Primatus Petri relate ad Christum, caput Ecclesiæ. —
Secundum multorum adversariorum sententiam primatus
Petri excluderet supremum Christi regimen in Ecclesiam.
Attamen potestas Petri ut capitis Ecclesiæ non excludit
potestatem Christi ut capitis Ecclesiæ, sed potestatem
Christi supponit eique subordinate est.
Difïerentiæ inter Christum et Petrum sunt sequentes :
a) Ex parte potestatis : Christus est caput Ecclesiæ
in virtule propria, Petrus vero eiusque successores in vir­
tute vel potestate a Christo accepta : unde Petrus eiusque
successores non sunt successores Christi sed vicarii eius.
fe) Ex parte influxus : Christus est caput Ecclesiæ ut
redemptor et mediator omnium hominum, ut interius graliarn influens, sive immediate sive mediantibus sacramen­
tis — Petrus eiusque sucessores sunt caput quantum ad
externam gubernationem fidelium.
c) Ex parte membrorum : Christus est caput omnium
hominum omnium temporum, Petrus vero vel successor
ipsius est caput tantum illorum hominum qui tempore sui
pontificatus ut membra Ecclesiæ in terra degunt : ita
Christus est caput Ecclesiæ tum triumphantis tum patien­
tis tum militantis, et caput omnium hominum omnis
temporis, ab initio Ecclesiæ usque ad finem mundi ;
Petrus vero vel Romanus Pontifex est caput tantum Eccle-

siæ militantis et tantum eorum qui tempore sui pontificatus
ad Ecclesiam pertinent1.
d) Christus est capul invisibile, Petrus vero et Romanus
Pontifex caput visibile, i. e. Christus Ecclesiam regit invi­
sibiliter, Romanus autem Pontifex visibiliter.
3. De distinctione inter primatum et apostolatum Petri. —
Petrus quidem princeps omnium Apostolorum prædicatur, non vero ratione apostolatus sed exclusive ratione
primatus : ratione enim apostolatus Petrus cæteris apo­
stolis par erat.
Petrus quidem utrumque, tum apostolatum tum prima­
tum immediate a Christo accepit et utrumque tanquam
privilegium speciale. Tamen apostolatus fuit privilegium
et munus extraordinarium, personale et quod cessaret cum
morte Petri, primatus vero erat munus ordinarium, ad
constitutionem Ecclesiæ pertinens adeoquc post mortem
Christi usque ad finem mundi perdurans. Ita Petrus fuit
apostolus tanquam immediate a Christo ad evangelium
prædicandum missus, et quidem cum potestate iuris­
dictionis universalis, adiunctis pluribus charismatibus,
ut infallibilitate in docendo, virtute miraculorum, dono
linguarum etc., atque insuper addita confirmatione in
gratia. Primatum vero Petrus accepit inquantum Christus
ipsum in caput totius Ecclesiæ instituit, constituendo sc.
in Ecclesia munus pastoris et ducis supremi, quod tanquam
ad Ecclesiæ constitutionem pertinens usque ad finem mundi
perduraret. Itaque Petrus ut Apostolus quidem cæteris
Apostolis par erat, utpote eodem modo missus, tanquam
1. Quomodo Christus sit caput omnium, optime S. Thomas his
verbis explicat (III, q. vni, a. 3) : « Christus est caput omnium
hominum, sed secundum diversos gradus : primo enim at princi­
paliter est caput eorum qui actu uniuntur ei per gloriam ; sacundo
eorum qui actu uniuntur ei per caritatem ; tertio eorum qui actu
uniuntur ei per fidem ; quarto vero eorum qui ei uniuntur solum
in potentia nondum reducta ad actum, quæ tamen est ad actum
reducenda secundum divinam prædestinationem ; quinio vero
eorum qui in potentia sunt ei uniti, quæ nunquam reducetur ad
actum ; sicut sunt homines in hoc mundo viventes qui non sunt
prædeslinati : qui tamen ex hoc sæculo recedentes totaliter desi­
nunt esse membra Christi, quia iam nec sunt in potentia ut Christo
uniantur. »

primatum vero habens erat caput aliorum apostolorum
atque maiore potestate instructus1.
III. Sententiæ contrariæ. — In veteri Ecclesia nulla
fuit disputatio de hoc quod b. Petrus a Christo in summum
pastorem ac in fundamentum Ecclesiæ fuisset institutus,
licet vis et ratio huius primatus successive tantum melius
pateret, non quidem sine magnis disceptationibus. Primo
Photiani simpliciter institutionem primatus negaverunt.
In medio ævo Marsilius Patavinus defendebat thesirn,
« quod b. Petrus Apostolus non plus auctoritatis habuit
quam alii Apostoli habuerunt nec aliorum Apostolorum
fuit caput. Item quod Christus nullum caput dimisit
Ecclesiæ nec aliquem vicarium suum fecit12. » Idque statuit
ut imperatorem tanquam dominum unicum mundi de­
monstraret.
Præcedentibus Wiclefïïtis3, Has docebat : « Petrus non
est nec fuit caput Ecclesiæ sanctæ catholicæ4 ».
Maxime Protestantes simpliciter ac radicaliter divinam
institutionem primatus in Ecclesia negant ; priores qui­
dam in b. Petro aliquam speciem primatus admiserunt,
tamen mere personalem ac cum morte Petri cessantem,
— ita maxime Anglicani — posteriores vero quasi omnes
etiam in b. Petro omnem umbram primatus negant.
Martinus de Barcos et Antonius Arnold, Jansenista,
defendebant : « S. Petrus et S. Paulus sunt duo Ecclesiæ
principes..., duo Ecclesiæ summi pastores ac præsides qui
unicum caput constituunt5 ».
Gallicani, Bicheriani, Febroniani et Josephini primatum
Petri quidem admittebant, sed erraverunt de eius natura,
reducentes sc. eum ad primatum honoris et directionis
(de qua re infra).
Nostris temporibus præter sic dictos Velero-catholicos
præsertim Modernistæ divinam institutionem primatus
1. De natura apostolatus videsis A. Straub, De Ecclesia Christi,
thesis VII, I, p. 136 ss.
2. Denz., 496.
3. Denz., 617.
4. Denz., 633.
5. Denz., 1091.

negant, dicentes primatum (Romani Pontificis) esse effec­
tum evolutionis historicae, per imitationem imperii Roma­
norum1.
III. Itaque probanda nobis est thesis : S. Petrus Aposto­
lus isque solus ab ipso Christo Domino primatum iurisdictionis in universam Ecclesiam accepit eumque perpetuo
duraturum.

IV. Summa argumentorum. — Propter rei maximum
momentum et ob tergiversationes adversariorum argu­
menta pro institutione divina primatus paululum fusius
exponemus, et quidem in distinctis articulis. Unde primo
summam vel conspectum generalem argumentorum propo­
nimus.
Primatus Petri probatur :
1. Ex S. Scriptura, et quidem :
a) Ex textu Mt., xvi, 15-19 (art. 42) ;
b) Ex textu Joa., xxi, 15-17 ; Lc., xxn, 31 s., et ex
factis concludentibus quæ in S. Scriptura narrantur
(art. 43).
2. Ex testimoniis veterum (art. 44).

N

*

1. Decret. Lamentabili, prop. 55 : « Simon Petrus ne suspicatus
quidem unquam est, sibi a Christo demandatum esse primatum in
Ecclesia » ; prop. 56 : « Ecclesia Romana non ex divinæ providentiæ
ordinatione, sed ex mere politicis conditionibus caput omnium
ecclesiarum effecta est. » Denz., 2055 s. ; Loisy, Évangile et Église,
IV, Γ Eglise.

ARTICULUS QUADRAGESIMUS TERTIUS

Primatus Petii ex Mat., xvi, 15-19 probatur
I. Textus. — « Dicit illis (discipulis) lesus : Vos autem,
quem me esse dicitis ? Respondens Simon Petrus dixit :
Tu es Christus, Filius Dei vivi. 17. Respondens autem lesus,
dixit ei : Beatus es Simon Bar Jona, quia caro et sanguis
non revelavit tibi, sed Pater meus, qui in cœlis est. 18.
Et ego dico tibi, quia tu es Petrus, et super hanc petram
ædificabo Ecclesiam meam, et portæ inferi non praevale­
bunt adversus eam. 19. Et tibi dabo claves regni coelorum.
Et quodcumque ligaveris super terram, erit ligatum et in
coelis : et quodcumque solveris super terram, erit solutum
et in coelis ». His verbis Christus Petro primatum jurisdic­
tionis in universam Ecclesiam in sevum duraturum promittit1.
II. Explicatio textus1
2. — 1. Christus Dominus discipulos
in partes Cæsaræ Philippi duxerat et ibi eos interrogabat :
quem dicunt homines fdium hominis ?... quem vos me esse
dicitis ? Christus igitur confessionem fidei expostulat. Quid
alii discipuli responderint vel an responsum dederint,
non narratur, sed tantum quid Petrus responderit : pro
parte enim sequenti sola confessio Petri momentum habet.
Petrus confitetur divinitatem Christi atque eius confessio
a Christo tanquam donum Dei declaratur, tanquam veritas
a Deo Patre accepta atque revelata. Nunc Christus ex sua
parte ( « Et ego dico tibi ») Petro revelationem facit ac
donum prommittit3, sc. quod super ipsum Ecclesia Christi
ædificabitur, tanquam super petram, et quod ipse claves
regni coelorum accipiet.

1. Promissio non ut promissio quædam nuda intelligenda est,
sed ut firma ac absoluta. Cf. Straub, De Ecclesia, I, p. 102.
2. Cf. M.-J. Lagrange, O. P., Évangile selon saint Matthieu,
p. 319.
3. « Sicut Pater meus tibi manifestavit divinitatem meam,
ita et ego tibi notam facto excellentiam tuam. » Leo M., Serm. IV, 2.

2. Certe Christus aliquid novi et magni annuntiat, ut
ex solemnitate circumstantiarum (confessio in divinitatem
Christi) et ex formula solemni ( « Et ego dico tibi ») apparet.
Similiter patet quod verba Christi ad Petrum diriguntur
eumque solum ; nam vocatur nomine proprio : Simon Bar
Jona, Petri confessio tanquam a Patre divinitus revelata
laudatur, ipsi datur novum nomen Petri vel kepha, ipsi
claves regni coelorum dantur adeoque potestas ligandi
atque solvendi. De Petro igitur deque eo solo valent quæ
sequuntur. Quid autem de Petro futurum annuntiatur ?
3. Simon Bar Jona a Christo petra declaratur. Secun­
dum omnium consensum Christus, lingua aramaica utens,
Simonem kepha, i. e. petram appellavit — id quod et
sequentibus verbis consonat : « Et super hanc petram...
Versio græca reddit :« Petros, quia secundum spiritum linguæ græcæ « petra » non est nomen personæ; unde versio
græca, sensum dictionis retinens, reddit : Petros. Atque
versio latina versionem græcam secuta est1.
« Petra >> vero est figura, græcis et nobis quidem insolita,
hebræis vero notissima. In V. enim Testamento petra est
figura soliditatis et firmitatis, sicut et Christus figura
petræ aliis occasionibus in eodem sensu utitur (« Qui ædificavit domum suam super petram » : (Μτ., vn,24 s. ; Lc., vi,
48) ; immo petra erat figura firmitatis divinitus efîectæ, im­
mo ipsius Dei, ut patet de petra in deserto e qua Moyses
aquam eduxit (Exod., xvn, 6 ss.). Simon igitur iam per
verbum « petræ » tanquam res quædam divinitus firmis­
sima atque fundamentum solidum alicuius rei declaratur.
Itaque Christus primo quidem generaliter atque adhuc in
confuso donum divinum annuntiat quo Simon firmaretur
1. G. Lagrange, p. 324 : « Le nom commun πέτρος signifiait
pierre, et πέτρα rocher. Mais πέτρος convenait mieux pour un homme,
et πέτρα convenait mieux comme fondement de l’Église. En araméen, on ne pouvait réaliser cette élégance. Nous savons par le
N. T. que Simon était nommé Cephas dans l’Église primitive
(Joa., i, 42 ; Gai., i, 18 ; ni, 9 ; 1 Cor., ix, 5, etc.). On comprend
donc très bien... que Jésus ait pu dire et Ma. écrire : Tu es Cépha
et sur ce Cépha je bâtirai mon Église, et que le traducteur grec ait
gardé en même temps πέτρα qui répondait mieux à la situation, et
πέτρος qui avait prévalu en grec comme nom masculin. »

atque fundamentum fieret, ita quidem ut inde nomen pro­
prium acciperet. Id quod Christus verbis sequentibus secun­
dum morem linguae propriæ magis explicat atque deter­
minat1.
4. Sequitur enim : et super hanc petram aedificabo Ec­
clesiam meam. His verbis explicatur, cuius rei Petrus fun­
damentum futurus sit : sc. Ecclesiæ Christi. Simon igitur
tanquam fundamentum divinitus firmatum Ecclesiæ Christi
declaratur. Id quod per ultimam particulam adhuc magis
determinatur, sc. quod Petrus futurus sit fundamentum ita
firmum ut nec portæ inferi adversus illud prævalcant. At­
que certe verba « : et super hanc petram » ad illum ipsum
Petrum referuntur, ut sensus obvius fert. Alia quidem par­
ticula : portæ inferi non prævalebunt adversus « eam » referri
potest vel ad petram quæ est Petrus, vel ad Ecclesiam : pro
nostra autem quæstione parum interest ; nam secundum
primam interpretationem promissio quidem directe Petro
fit, secundum vero alteram indirecte, inquantum sc.
Ecclesia inexpugnabilis declaratur tanquam fundata su­
per Petrum ; unde secundum utramque interpretationem
Petrus tanquam fundamentum proponitur quod est inex­
pugnabile.
5. lamvero per hanc figuram vel metaphoram petræ
Christus Petrum tanquam caput el principem Ecclesiæ
indicat. Figura quidem petræ, ut iam dixi, nobis est minus
solita, sensus tamen non nimis difficile patet. Sicut sc.
per fundamentum totum ædificiuqj sustentatur, ita per
Petrum tota Ecclesia Christi. Societas autem aliqua per
regimen, per auctoritatem, per potestatem sustentatur
ac consistit. Itaque Petrus regimen, auctoritatem, pote­
statem super universam Ecclesiam Christi habebit atque
ita erit fundamentum quo Ecclesia ipsa firma atque inex­
pugnabilis erit : id quod alio modo per terminum prima­
tus iurisdictionis exprimitur. Atque hic primatus soli
1. Leo M. : « Quia tu es Petrus : id est, cum ego sim inviolabi­
lis petra, ego lapis angularis..., ego fundamentum præt?r quod
nemo potest aliud ponere (Eph., n, 14, 20) ; tamen tu quoque petra
es, quia mea virtute solidaris, ut quæ mihi potestate sunt propria,
sint tibi mecum participatione communia... ». Semi. IV, M. L.
54, 150.

atque uni Petro confertur, est primatus super universam
Ecclesiam quia Ecclesia Christi super Petrum ædificàta
erit, ac denique primatus Petri erit perpetuus quia Eccle­
sia Christi simpliciter, i. e quæcumque Ecclesia Christi
et cuiuscumque temporis, super Petrum ædificata dicitur.
Nulla igitur ecclesia erit Ecclesia Christi nisi ea quæ est
super Petrum fundata.
G. Figura petræ, iterum secundum modum literarium
Hebræorum et S. Scripturarum, per aliam figuram, magis
claram, explicatur atque determinatur, sc. per figuram
clavium vel poleslalis ligandi alque solvendi. Hæc figura
etiam pro nobis facile patet. Claves enim tum ex natura
rei tum ex acceptatione communi facultatem vel pote­
statem significant. Ita elaves iam materialiter vel physice
facultatem dant ingressus in ædificium, removendo sc.
impedimentum ostii clausi. Moraliter vero claves, sighificant potestatem disponendi, gubernandi, immo et pote­
statem dominii : unde victoribus claves traduntur in si­
gnum subiectionis et potestatis1. Hac significatione clavium
Christus utitur ad designandam potestatem Petri futuram.
7. Hæc potestas est polestas regni cælorum, i. e. regn^
Christi. Petrus in regno Christi habebit potestatem regendi,
gubernandi, removendi impedimenta vel obstacula ingres­
sus in regnum Christi vel cælorum, utique a Christo ac­
ceptam. Id quod iterum sequentibus verbis exactius de­
claratur et determinatur : id quod Petrus ligaverit, erit
ligatum et in ipso cœlo, et quod solverit, erit solutum et
in coelis, i. e. quidquid Petrus ordinaverit, vim habebit
in regno Christi, erit lex ac si lata esset a Christo vel Deo,
obligabit coram Deo et Christo. Adversarii quidem figu­
ram ligandi atque solvendi tanquam potestatem legis
interpretandæ intelligunt. Certe et hæc facultas signifi­
catur, at non exclusive. E contra Petro universaliter ac
1. Eodem sensu claves potestatem significant Is., xxn, 20 s. ubi
Dominus de Eliacim dicit : « Vocabo servum meum Eliacim et
induam illum tunica tua (sc. Sobnac, præpositi templi, v. 15),
et cingulo tuo confortabo eum et potestatem tuam dabo in manu
eius... et dabo elavem domus David super humerum eius : et
claudet et non erit qui aperiet. » Cf. Apol., i, 18 : « habes claves
mortis et inferni. »

generaliter facultas ordinandi, disponendi, gubernandi
tribuitur.
Conclusio. — Christus igitur modo quodam mirabili
Petri primatum indicat. Declarat ipsum primo tanquam
petram divinitus positam atque firmatam, deinde tanquam
petram supra quam fundabitur Ecclesia et ex qua Ecclesia
firmitatem inexpugnabilem habebit ; id quod tertio per
figuram clavium explicatur, sc. quod Petrus erit funda­
mentum tanquam potestam habens in regno Christi, ita
ut quod ipse ordinaverit, simpliciter erit lex obligans in
regno Christi. Atque ita Christus modo vere divino pri­
matum Petri super universam Ecclesiam pronuntiat.

III. Interpretationes contrariae. — Mirum esse non
potest adversarios Ecclesiæ catholicæ omne studium im­
pendisse ut textum Mt. ita interpretarentur ut nihil de
primatu dicere videretur. Dc facto pauci sunt textus
S. Scripturæ de quibus interpretandis tantum disputatum
est ac de nostro textu. Præsertim veteres Protestantes
necessitatem sentierunt, evincendi vim verborum Domini
„de petra et clavigero Ecclesiæ. Post explicationem datam
tamen omnia huiusmodi tentamina breviter expedire
possumus, maxime cum nostris diebus vel homines protestantici cordati errorem exegeseos protestanticæ admit­
tant.
Generaliter loquendo, interpretationes protestanticae pro­
bare conantur : vel quod subiectum de quibus Christus
loquitur, non sit Petrus, saltem solus, vel quod prædicatum
quod enuntiat, aliud dicat quam primatum.
A. In particulari quoad primum sequentes notandæ
sunt interpretationes, quæ tamen facile refutantur.
1. Secundum aliquos « petra » non significat Petrum, sed
Christum, ac si Christus dixisset : Tu es Petrus et (indi­
cando seipsum) super hanc petram (i. e. super me) ædificabo Ecclesiam meam. Interpretatio hæc certe non est
secundum regulas scientiæ philologicæ neque consonat
contextui, ut vidimus. In argumentum quidem adducitur
verbum Apostoli (/ Cor., x, 4) : « Petra autem erat Chrisstus ». At ibi Apostolus de petra in deserto, e qua aqua
fluebat, loquitur.

2. Secundum alios « petra » confessionem Petri qua s· .
Christum tanquam filium Dei profitetur, significaret. At
« Simon Bar Jona » cui dicitur « Tibi dabo... » et « Tu es »
non significant confessionem vel firmam fidem Petri, sed
personam Petri. Argumentantur quidem : Christus primo
exigit confessionem fidei a Petro et postea ipsum petram
declarat. At confessio Petri erat conditio quædam prærequisita : promissio enim Christi, instituendi Simonem in
caput Ecclesiæ, nullum haberet vigorem, nisi Simon in
divinitatem Christi crediderit.
Deinde opponunt, petram significare rem firmam adeo­
que fidem firmam Petri. Atque certo per figuram « petræ »
etiam firmitas fidei Petri significatur (ut alia occasione
videbimus), at non solam fidem Petri significat, sed gene­
raliter Petrum ipsum ut firmum fundamentum Ecclesiæ
designat. Denique interpretatio quorumdam Patrum in
medium adducitur, de quorum tamen sententia in argu­
mento ex traditione agemus.
3. Quidam censent, subiectum promissionis Christi
esse non solum Petrum, sed omnes Apostolos simul. Ar­
gumentum est, quod Christus omnes discipulos inter­
rogaverit, quem eum dicerent, et quod Petrus nomine
omnium responderit adeoque etiam promissio Christi om­
nibus facta sit. At dato quod Petrus nomine omnium
responderit1, illatio non concludit atque est contra ex­
pressa verba textus quibus Petro, et non omnibus, pro­
missio facta est. — Aliud argumentum est quod Christus
omnibus Apostolis potestatem ligandi atque solvendi dedit
(Mt., xviii, 18; Joa., xx, 23), sicut et Paulus Ecclesiam
« super fundamentum Apostolorum et prophetarum » ædificatam dicit {Eph., n, 20 ; iv, 11). At potestas et jurisdic­
tio Apostolorum potestatem et iurisdictionem Petri super
universam Ecclesiam non excludit, sed illi subordinatur.
Neque ex hoc quod Christus omnibus Apostolis potesta­
tem parem dederit, sequitur quod Petro non dederit
potestatem singularem, immo hoc evidenter ex textu
Mt. sequitur.
♦
1. Lagrange, 1. c., p. 32216 scribit : « Que Pierre parle au nom de
tous, cela est évident ; mais cela ne veut pas dire que tous étaient
aussi éclairés. »

B. Alia series interpretationum praetendit, quod prae­
dicatum petrae, clavium (pastoris) aliud significet quam pri­
matum.
1. « Petram» interpretantur de fide et confessione Petri :
id quod iam vidimus.
2. Potestatem clavium intelligunt tanquam potestatem
interpretandi legem, potestatem vetandi et permittendi1.
Besp. Potestas ligandi et solvendi certe etiam potesta­
tem legis interpretandae comprehendit, at non exclusive ;
deinde significat veram potestatem interpretandi legem
regni Christi prout potestatem legislativam, iudiciariain et
coactivam adeoque potestatem regiminis includit12.
3. Harnack3*S.interpretationem alicuius pagani adducit
qui verba Domini : « Portae inferi non praevalebunt adver­
sus te » sic intelligit quod portae inferi (πύλα>. iSoo) Petrum
non vincent, i. e. quod Petrus non morietur ; atque exinde
argumentum contra veritatem Evangelii format, cum Pe­
trus mortuus sit.
Besp. Mirum esse non potest quod Macarius Magnes,
paganus, terminum « portae inferi » de infero mythologico
intellexerit; at certum quoque est et secundum regulas
hermeneuticæ firmissime supponendum, quod Christus non
1. Cf. K. Adam, Zum ausserkanonischen u. kanonischen Gebrauch von Binden u. Lôsen. Th. Quart., Tüb., 1914, 49 Sa., 161 ss.
2. « Pierre figure comme le portier qui ouvre ou qui ferme... Il
faut donc, semble-t-il, prendre ces deux mots (ligare et solvere)
dans un sens large qui comprend toutes les applications conve­
nables au pouvoir du majordome. Il donne les solutions spéculatives,
il déclare innocent ou coupable, il punit ou il fait grâce ; d’après
l’esprit nouveau enseigné par Jésus, ces solutions spéculatives
ne sont pas restreintes à la glose des textes d’après la tradition ;
rien n’empêche d’y inclure le pouvoir législatif... Ce n’est pas res­
treindre l’autorité de Pierre que d’en voir le principe dans le Ma­
gistère de la foi ; il est d’abord le scribe initié au règne des cieux
(Mt., xin, 52), et en même temps Γοικοδεσπότης, auquel ce dernier
est comparé, chargé de conduire ceux de la maison au but marqué
par la foi : autorité doctrinale et jurisdiction.» Lagrange, 1. c.,
p. 329.
3. Harnack, Der Spruch über Pelrus als den Felsen der Kirche,
in Sitzungsberichte der k. preuss. Âkademie der Wissensch., 1918,
S. 637-654. Cf. Theol. Revue, 1920, η. 1, col. 1-7. Simili modo
P. Schepens sic interpretatur quod Ecelesia non moriatur.

terminologia pagana et mythologica, sed terminologia
iudaica usus sit, proindeque sub nomine « portæ inferi »
potestatem inferi intellexerit1.
Iam S. Hieronymus scripserat : « Ego portas inferi reor
vitia atque peccata : vel certe haereticorum doctrinas, per
quas illecti homines ducuntur ad fartarum. Nemo itaque
putet de morte dici quod apostoli conditioni mortis subiecti non fuerint, quorum martyrio videat corruscari2 ».
Itaque studia ingentia protestantium interpretationem
catholicorum infirmare non valuerunt. E contra quamplures ex adversariis in dies magis confitentur cum Krueger
(teste certe non suspecto) : « textus (Mt.) docet ecclesiam
infallibilem ac papam infallibilem3 ». Similiter A. Loisy4.

IV. Hypothesis interpolationis textus Mt., xvi, 15-19. —
Non pauci auctores moderni ad aliud effugium convertun­
tur, inquantum sc. authenticitatem textus Mt. negant,
declarantes Mt., xvi, 17-19 esse interpolatum, circa annum
180-200*. Videamus igitur argumenta huius sententia*.
1. 1’. Lagrange particulam sic interpretatur» : « Les portes de
1'1 ludes doivent être prises d’abord dans leur sens naturel des
portes du palais infernal devenu le séjour des réprouvés. Ces portes
sont représentées en action, et en action contre l’Église. C’est donc
lu lutli1 d’un édifice qui est l’empire du mal, contre l’Église qui
e I lu maison du Christ. Satan n’est pas nommé et n’est pas
<!<· signe non plus directement, ni même les puissances infernales.
Muli -i le·· portes sont agissantes, c’est qu’elles représentent la
cite i .1 /)/.. xvi, 5 ; xvii, 2; III Heg., vin, 37)... En somme, la
nmrf om vieillirait bien, s'il s’agissait d’une personne, mais c’est
ΙΊ .ιΊηγ qui c l on jeu (contre Harnack) ; faire intervenir l’idée de
mort duns lu lui lu outre les deux puissances, c’est ajouter une méta­
phore qui complique lu situation (contre Schepens). » 1. c., p. 326.
2. Comment, in /'.Ί». 1//., I. Ill, c. xvi : M. L., 26, 122.
3. G. Kiiuiuii.ii, Il us lu·issl unit m welchem Zwecke sludiert inan
Dogmengeschichte Ί ρ. 57 : I user he litige Text, das bringen keine
Auslegungskünsle hinweg, redet von eincr uiifehlbaren Kirctie und
dahinter steckt der unfehlbare l’apsl. »
4. « Simon-Pierre n’est pas que le fondement historique de
l’Église, il en est le fondement actuel el permanent. ; il vil encore,
aux yeux de Matthieu, dans un puissance qui lie et délie, qui
détient les clefs du royaume, et qui est l’autorité de l’Église ellemême... » A. Loisy, Les Évangiles synoptiques, n, 9.
5. A. Resch, Ausserkanonische Parallellexle zu den Euangelien,
1895, n, p. 194 ; I. Schnitzer, Hal Jesus das Papsttum ges­
ti.

1. Arg. procedit ex facto quod textus Μτ. apud Mc. et
Lc. non reperitur, sed sola confessio Petri. Inde arguitur :
Evangelium Marci est primum atque ab eo evangelia
synoptica cætera derivantur. Proindeque illæ partes quæ
quidem in aliis evangeliis synopticis extant, desunt autem
apud Marcum, sunt interpolatæ, adcoque etiam textus
Μτ., xvi, 17 ss.
Argumentum valde claudicat. Certe textus prout apud
Μτ. extat, deest apud cæteros evangclistas. At non tota­
liter. Apud Marcum habetur : « Et imposuit Simoni nomen,
Petrus » (3, 16). Cf. Lc., vi, 14. Lucas vero in Actibus
Apostolorum Petrum sufficienter ut caput Ecclesiæ ex­
hibet. Secundo non constat, Evangelium Marci esse pri­
mum evangelium, imo hæc sententia, hodie satis diffusa,
præcipue, ne dicam quasi unice, proposita est ad vim
textus Μτ. eliminandam. Tertio, dato etiam et concesso
quod Marcus primus evangelium conscripserit, conclusio
minime valet ; nullo enim solido argumento probatur, po­
steriores Evangelistas Marcum tantum secutos esse vel
fontes proprios non habuisse. Unde argumentum funda­
mentale quasi nullius valons est, etiam facta abstractione ab inspiratione. Inde fautores sententiæ interpola­
tionis diversa argumenta afferunt quibus interpolationis
factum ostendatur : et quidem ex contradictionibus appa­
rentibus inter Μτ., xvi, 17 ss. et alias partes Evangelii
Μτ. Facile enim contingit, immo quasi necessario, ut facta
interpolatione, contraria sc. doctrinæ libri, huiusmodi
interpolatio aliis partibus documenti contradicat. Atque
adversarii sequentes contradictiones opponunt.
Primo : Apud Μτ. discipuli iam xiv, 33 divinitatem
Christi agnoverant ; unde tota pars de confessione Petri
iterata non quadrat vel contextui contradicit.
Besp. Minime. In priore enim loco discipuli Christum
post magnum miraculum tanquam filium Dei adoraverunt.
Christus tamen optime, antequam Petro primatum protiftet’l 1910; W. Kôhler, Die. Schlüssel des Pelrus (Arch. f. R. W.,
VIII, 1905, p. 214 ss. ; F. IIeiler, Der Katholizismus (1923),
p. 37-42.
Alii textum quidem ut authenticum, non vero ut historicum
admittunt.

mitteret, novam ab ipso confessionem fidei exigere potuit.
De cætero in hoc textu, sicut in multis aliis, mirabilis ars
pædagogica Christi in instruendis discipulis apparet :
primo enim Christus discipulos de divinitate per miracula
edocet, postea per doctrinam ; prius eos edocet, postea
eos interrogat ac responsum approbat. Christus itaque
optime diversis vicibus, sub diversis circumstantiis, con­
fessionem fidei in divinitatem suam elicere potuit — et sic
textus uterque optime quadrat.
Secundo : Μτ., xvi, 20-23 Petrus a Christo increpatur :
« Vade post me, satana : scandalum es mihi, quia non sa­
pis ea quæ Dei sunt, sed ea quæ sunt hominum » (v. 23).
Atqui, opponitur, hæc verba contradicunt eis quæ Μτ., xvi,
18 3S. referuntur.
Besp. Minime contradicunt. Μτ. xvi enim Petrus lau­
datur qliia ex illuminatione Patris divinitatem Christi
cognoverat ; Μτ. ,χνι, 23 vero vituperatur quia nondiim
intelligit necessitatem et utilitatem passionis Christi vel
quia Christum a passione subeunda avertere intendit.
Tertio : Μτ., χνιιι, 1 discipuli disputant quisnam inter
illos maior sit. Atqui id esset impossibile si Petrus in caput
Ecclesiæ esset institutus, et, simul Christus respondendo
nihil de primatu Petro conferendo dicit.
Besp. Neque hic locus contradictionem importat. Nam
«Ii .· ipuli, sicut alia verba Domini nondum perfecte intelligebant, ita et verbum de petra et clavibus. Attamen
verba Domini poterant optime fuisse occasio disputa­
tioni. e.x verbis enim Domini discipuli saltem aliquam
prieemiiumtiarn Petri suspicari debebant. Denique ChrihI ii Dominus non respondet directe ad quæstionem posiI .ini ed discipulis necessitatem conversionis et humilitatis
inculcat.
linque Evangelium Μτ. nullam contradictionem cum
textu xvi, 15 ss. continet et sic ruit omne fundamentum
pro interpolatione asserenda.
·.’. \liud argumentum ex silentio Mc . et Lc. petitur.
Adversarii enim supponunt, hos auctores necessario insti­
tui ionem Petri in caput Ecclesiæ referre debuisse.
Besp. Silentium Mc. et Lc. sufficienter explicatur. Mc.
enim, discipulus Petri, propter humilitatem Petri silet ac

ne odium et persecutionem potestatis romanæ contra Pe­
trum excitet ; idem apud Lucam supponendum est. Deinde
textus Mt. xvi, 15 ss., maxime linguam aramaicam sapit,
ita ut lectoribus græcis vel latinis maximam difficultatem
praebuerit. Denique pro lectoribus immediatis Mc. res ex
praedicatione orali sufficienter nota erat1.
3. Tertium argumentum defectum citationum in duobus
primis saeculis adducit : primus enim Tertullianus textum
citat.
Besp. Hoc argumentum e silentio nil probat ; quia argu­
mentatur e silentio pure negativo. In nullo enim auctore
necessitas positiva adducendi textum nostrum vel proba­
biliter tantum probari potest : nulla enim adhuc contro­
versia orta erat. Similiter magna pars S. Scripturae apud
auctores duorum priorum saeculorum non apparet, irnmo
vel oratio dominica tantum in Didache exhibetur.
4. Harnack1
2 denique ex S. Ephræmo evincere conatur,
in Dialesseron Tatiani defecisse verba : « et super te aedi­
ficabo ecclesiam meam » et textum sonuisse : Beatus es
Simon... tu es Kepha... et portae inferi te non vincent » ;
inde concludit, verba contraria textus Mt. postmodum
(tempore Hadriani) fuisse inserta. At apud Ephraemum
tantum legitur : « Et respondit : Beatus es Simon. Et portae
inferi te non vincent. » In explicandis illis verbis Ephræm
expresse inculcat, fidem Petri everti non posse, Ecclesiam
a Deo aedificatam esse super turrim. Postmodum tantum
sequitur : « Tu es petra », sc. petra a Deo constituta qua
Satan offenderetur. Ephræm igitur totum textum expli­
cat, ordine quidem inverso et quin omnes particulas verbaliter referat3.
Generaliter et positive contra hypothesim interpolatio­
nis textus Mt., xvi, 13, ss. dicendum est :
1. Tillmann, 1. c., p. 24-34.
2. 1. c.
3. I. Sickenberger in Theol. Revue, 1920, col. 1 ss. ; idem in
Bibi. Z., xv, 2, 176 s. ; L. Fonk, S. J., Tu es Petrus, in Biblica, 1920,
II, p. 240-264 ; Pr. Schepens, L'authenticité de S. Matthieu, xvi,
18, in Recherches de Science religieuse, xi, 5-6, p. 269-302 ; S. Euringer, in Beitrage zur Geschichte der christl. Altertums etc. (Festgabe Λ. Ehrhard), 1922.

a) Nulla varietas notabilis in codicibus vetustissimis ha­
betur ; unde omnes editores N. T., ut Tisçhendoriï, Wescott-Hort, von Soden, Vogels textum tanquam certum et
secundum regulas scientificas testificatum reproducunt.
b) Testes extraeanonici textus extant Tertullianus, Irenæus, Tatianus (in Diatesseron circa a. 170-180), lustinus,
Evangelium Nazaræorum1.
3. Nulla assignari potest causa rationabilis quæ inter­
polationem eiusque acceptionem in Ecclesia explicaret2.
4. Fundamentum generale hypotheseos «st sententia
eschatologica quod sc. Christus finem proximum mundi
expectaverit adeoque de Ecclesia instituenda non cogita­
verit (cf. art. 5)3.

I. Cf. Biblica, 1921, p. 65 ss. — Evangelium Nazaræorum
iiiinm tantum lectionem variantem habet, sc. « filius Joannis »
Inro : « bar .Tona ».
Alii (ut A. Dell) ideam petræ vel fundamenti Ecclesiæ
Imaginationi populari attribuunt, alii (ut R. Bultmann) communilull hlorosolymitanæ, alii (ut Harnack) ecclesiæ Romanæ.
.'I. Cf. Diet, apol., v. Papauté, HI, col. 1333-1366.

ARTICULUS QUADRAGESIMUS QUARTUS
Primatus Petri probatur ex Le. xxii, 31 s., Joa. xxi, 15-17
et ex factis concludentibus quæ in S. Scriptura narrantur
I. Textus Lc., xxii, 31 s. — Lc primo narrat de conten­
tione facta ii^ter discipulos quis eorum videretur esse maior
(v. 24). Christus illos ad humilitatem exhortatur ( v. 25-27) ;
deinde vero ipsis promittit quod participes sint in regno
suo et sedeant super thronos iudicantes duodecim tribus
Israel (v. 28-30). Nunc vero convertens se ad Petrum, ili
dicit : « Simon, Simon, ecce Satanas expetivit vos ut cri­
braret sicut triticum ; ego autem rogavi pro te ut non defi­
ciat fides tua ; et tu aliquando conversus confirma fratres
tuos » (v. 31-32). His verbis Christus declarat,, se Petro
specialem firmitatem in fide exorasse qua Ecclesia fir­
maretur ; Petrus igitur tanquam fundamentum divinitus
firmatum fidei Ecclesiæ proponitur adeoque eius primatus
exprimitur.
lam apud Mt. Christus insidias diaboli adversus Ecclesiam
(vel Petrum) insinuaverat casque tanquam inefficaces
declaraverat « porta; inferi non prævalebunt adversus
eam » : hic Christus expresse huiusmodi insidias nominat :
« Ecce satanas expetivit vos ». Apud Mt. Christus promit­
tit, insidias diaboli inefficaces fore quia Ecclesia super
Petrum tanquam super fundamentum divinitus firmatum
ædificata erit : hic huiusmodi firmitatem tanquam fruc­
tum orationis suæ declarat eamque explicat. Fides Petri
non deficiet et per ipsum simul fratres eius in fide confir­
mabuntur. Particula : tu aliquando « conversus » vel signi­
ficat conversionem post defectum Petri quem Christus
immediate postea annuntiat : « Dico tibi, Petre, non can­
tabit hodie gallus, donec ter abneges nosse me » (v. 34),
vel probabilius significat : tu autem, ex parte tua, accepta
a me confirmatione in fide, confirma fratres tuos.
Quibus verbis Christus immediate quidem et expresse
hoc tantum enuntiat : Petrus ex dono divino habebit

firmitatem in fide, habet officium alios confirmandi in
fide, alii habent obligationem sequendi fidem Petri, Eccle­
sia super fidem Petri erit ædificata : ita Petrus saltem quan­
tum ad fidem tanquam centrum ac fundamentum Ecclesiæ
declaratur adeoque Petrus saltem quoad fidem determi­
nandam habet divinitus potestatem super fratres suos,
i. e. super Ecclesiam.
Textus autem Lc. evidenter connexionem habet cum
textu Mt. : i. e. verba Christi apud Lc supponunt Petrum
ut fundamentum et caput Ecclesiæ, sicut iam in exposi­
tione textus ostendimus. Itaque textus Lc. conjunctus
cum textu Mt. simpliciter primatum Petri probat.
Simul in particulari sequitur : a) ipse Petrus habet offi­
cium et donum firmitatis in fide et confirmandi alios in
fide ; b). huiusmodi donum et officium ipsi immediate a
Deo collatum est ; c) ad totam Ecclesiam sese extendit :
quia ipsius Petri est confirmare omnes fratres ; d.) huius­
modi officium et donum transit ad successores Petri quia
universa Ecclesia Christi, omnes qui aliquando sunt fratres,
usque ad finem mundi, per Petrum sunt confirmandi in
fide, sive in persona sua propria, sive per successores suos.
II. Textus loannis xxi, 15-17. — Denique Christus
post resurrectionem suam Petro definitivo modo primatum
confert. Hac occasione Christus primo a Petro testimonium
dilectionis exigit, dicens : « Simon loannis, diligis me
plus his ? » Petrus respondet : « Etiam Domine, tu scis quia
amo te. » Deinde Christus dicit ei : « Pasce agnos meos », et
sic iterum. Denique « dicit ei tertio : « Simon loannis
amas me ? Contristatus est Petrus quia dixit ei tertio :
amas me ? et dixit ei : Domine tu omnis nosti : tu scis quia
amo te. Dixit ei : Pasce oves meas ».
Sensus horum verborum facile patet. Nam figura pasto­
ris et ovium obvie officium capitis et potestatem in fide­
les exprimit1. Atque huiusmodi potestas soli Petro con­

I. Hoc sensu vox pastoris accipitur: Is., xl, IOs. ; Joa., x, 11,
I I Hi, 26-28 ; Aci., xx, 28-30 ; I Pel., v, 2-4 ; similiter vox pascere ;
II Hcg., vu, 7 ; I Par., xi, 2 (David rex) ; Is., xliv, 28 (Cyrus) ;
M i , n, 6 ; Heb., xiu, 20; I Pet., n, 25 (Christus). Cf. Straub,
Ih· Peclesia, n. 161 s.

fertur, est potestas suprema, sc. super omnes oves Christi,
adeoque simul potestas in universam Ecclesiam ; denique
est potestas permansura in Ecclesia quia per Petrum omnes
oves Christi pascendi sunt, utique usque ad finem mundil.
Itaque Christus triplici modo Petrum in caput perpe­
tuum Ecclesiæ instituit eique potestatem regiminis tri­
buit : primo promittendo, sub figura sc. petræ et clavigeri
regni Christi, secundo exorando facultatem confirmandi
fratres, tertio Petrum instituendo in pastorem supremum
fidelium. Id quod confirmatur per facta concludentia quæ
S. Scriptura exhibet.
III. Argumentum ex factis concludentibus. — Institutio
Petri in caput Ecclesiæ in rerum factis apparere opor­
tet, primo quidem iam tempore Christi, maxime vero post
ascensionem Christi. Tamen considerandum est : primo :
Christus Petro primatum prius quidem promisit, deinde
firmitatem exoravit, sed tantum post resurrectionem con­
tulit, ita tamen ut quamdiu Christus in terris degeret,
ipse Christus adhuc caput visibile maneret — unde etiam
facta huic conditioni particulari necessario correspondent;
secundo : licet Petrus esset caput etiam Apostolorum,
tamen alia erat conditio Petri respectu ad Apostolos, alia
subsequentium Romanorum Pontificum ad episcopos, quia
Apostoli remanserunt missi immediate a Christo cum juris­
dictione universali et reliquis privilegiis — unde et hæc
conditio specialis in factis necessario apparet.
lamvero S. Scriptura narrat facta quæ omnino concor­
dant institut ioni Pel ri in caput Ecclesiæ et conditionibus
particularibus illius temporis ; insuper facta illa negato
primatu Petri explicationem sufficientem non habent, e
contra vero supposito primatu facile explicantur.
Huiusmodi facta sunt :
1. Adversarii quidem textum sic interpretantur quod Christus
vel Petrum exhortatus fuerit ad curam fidelium vel Petro officium
docendi commiserit vel Petrum in dignitatem apostolicam, per
peccatum amissam, restituerit. Atque verba Christi certe quidem
exhortationem continent ac Petro officium docendi conferunt, at
simul cum munere et potestate supremi pastoris. Gratis tamen
asseritur, Petrum missionem apostolicam aliquando perdidisse
nec verba Christi aliquid simile menti ingerunt.

a) Mutatio nominis. Christus iam quasi ab initio Simoni
nomen Petri (kepha) imposuisse videtur : « Intuitus autem
euin lesus, dixit : Tu es Simon, filius Jona : tu vocaberis
Cephas » (Ioa., i, 42); Mc., xiii, 17). Huiusmodi nominis
mutatio, maxime considerata nominis impositi signifi­
catione, optime et exclusive per primatum Petri explica­
tur1. Ecquidem Christus Zebedæi filiis nomen Boanerges
dedit : at tanquam cognomen, unde et postea nominibus
propriis lacobus et Joannes vocantur. Similiter ludas voca­
tur traditor, at ratione evidenti.
b) Præcipuus honor, Petro a Christo præstilus. Petro
specialiter promittitur, ipsum fore piscatorem hominum
(Lc., v, 10); pro Christo et Petro Petrus iubetur solvere
staterem unum (Μτ., xvii, 26) ; Petri pedes in cœna pri­
mo abluuntur (Ioa., xiii, 6) ; resurrectio Domini Petro
specialiter annuntiatur (Mc., xvi, 17); Petros primo reve­
latur, tempus conversionis gentilium advenisse et illos ad
Ecclesiam esse admittendos {Aci., x, 9), etc.
c) Petrus primo loco et ut distinctus a caeleris apostolis
el discipulis enumeratur. Ita in catalogis Apostolorum
primo et emphatiee Petrus nominatur. « Duodecim autem
Apostolorum nomina sunt hæc. Primus : Simon, qui dicitur
Petrus... » (Mt., x, 2 ; cf. Lc., vi, 13 ss.). Similiter aliis
in locis Petrus ut condistinctus Apostolis introducitur :
« Simon et qui cum illo erant » (Mc., i, 36; Lc., vm, 45),
« Petrus cum undecim » {Aci., n, 14), « Petrus et reliqui
Apostoli » {Aci., ii, 37), discipuli et Petrus (Mc., xvi, 7).
Aliis quidem in locis Petrus non primo loco nominatur
{Gal., n, 9; Ioa., i, 44) : at ibi ratio ordinis est ætas. lam­
vero nulla alia ratio sufficiens dari potest cur Petrus primo
loco nominetur, nisi primatus ipsius.
d) Acia Petri posl mortem Christi. Petrus statim post
mortem Christi ita agit ut capiti Ecclesiæ convenit. Iam
ani e Pentecostem « Petrus exurgens in medio fratrum »
electionem Mathiæ in Apostolum dirigit {Aci., i, 15 ss.).
I Zahn., Das Evangelium d. Matth., ed. 2, Lipsiæ, 1905,
P '.>37, notu 62 s. optime notat, nomen « Petrus » antea fuisse penilii' ignotum, sc. tanquam nomen personale. Quantum ad Cephas,
<1 I.ARRANGE, 1. C., p. 324.

In die Pentecostes primus Evangelium promulgat (Act., u,
14 ss.) ; primus Evangelium miraculo confirmat (Act., in,
6), ipsi primo fit revelatio de gentilibus ad Ecclesiam admit­
tendis (Aci. x, 9 ss.). Maxime in Concilio apostolico Petrus
primus sententiam profert et « tacuit multitudo », licet
antea « magna conquisitio fieret », .et lacobus Petro assen­
ti! (Act., xv, 6 ss.).
Opponitur modus agendi S. Pauli, qui Petro « in faciem »
restitit, « quia reprehensibilis erat » (Gal., n, 11). At etiam
caput Ecclesiæ ab Apostolo Paulo reprehendi poterat ob
indiscretum modum agendi et imminens periculum scan­
dali et necessitatem fidelium1.
Quodsi PetruS ab Apostolis simul cum Joanne in Sama­
riam mittitur (Act., vin, 14), id facile ex conditione fami­
liari Ecclesiæ primitivæ in Jerusalem explicatur.

I

1. Cf. S. Thomas, II, II, q. xxxm, a. 4 ad 2 ; IV Sent., d. 38,
q. u, a. 3 ad 2 ; in Gal., c. n, 1. 3.

ARTICULUS QUADRAGESIMUS QUINTUS

Primatus Petri ex testimoniis veterum probatur

I. Veteres multiplici modo institutionem primatus in
b. Petro enuntiant.
Primo quidem modo textus Mt., Lc. et Joa., adducunt
atque in illis institutionem primatus vident : ita veritatem
interpretationis catholicæ testificantur. Huc simul illa
dicta pertinent quibus S. Patres Petro attributa quædam
attribuunt quæ ex verbis S. Scripturæ sunt deprompta,
ut ipsum vocando petram, fundamentum, pastorem, etiamsi
id sine mentione expressa S. Scripturæ fiat. Denique huc
adnumerandi sunt illi loci in quibus S. Patres terminis
propriis Petro primatum adiudicant.
Alio modo Patres immediate et directe primulum Ro­
mani Pontijicis testificantur. Id quod iterum dupliciter
fit. Quandoque enim primatum Romano Pontifici attri­
buunt tanquam successori Petri, quandoque vero absolute
primatum R. Pontificis testificantur, i. e. quin rationem et
originem huius primatus indicent.
Attendendum tamen est ad modum loquendi S. Patrum.
Quandoque.enim obiter tantum de primatu loquuntur, i. e.
ex professo de alia re tractant et incidenter tantum de
primatu loquuntur : quo in casu primatum tanquam notum
præsupponunt. Quandoque vero S. Patres agunt quidem
de primatu, attamen inde aliam doctrinam deducunt vel
illustrant, secundum sc. interpretationem accomodatitiam
vel spiritualem aut etiam inde conclusiones theologicas
deducendo. Uti patet, huiusmodi quoque interpretationes
u< comodatitiæ vel mysticæ vel doctrinæ theologicæ de­
ducin' doctrinam primatus non excludunt, sed e contra
supponunt atque affirmant.

II Testimonia trium priorum saeculorum. — Prima teslimonia sunt testimonia pro primatu R. Pontificis, sc. in

ep. Clementis ad Corinthios et in ep. Ignatii Ant. ad
Romanos, de quibus infra videbimus.
Circa annum 150 Papias de S. Petro scribit1 : « Iste
adveniens ex orientis partibus ut coelestis quidam negotia­
tor, mercimonia divini luminis, si qui sit comparare paratus,
advexit et salutaris prædicationis verbo primus in urbe
Roma evangelii sui clavibus ianuam regni cœleslis aperuit »;
quibus in verbis facile allusio ad Mt., xvi, 19 s. apparet.
Circa annum 190 extant testimonia exercitii primatus
ex parte Victoris1
2, episcopi Romani et testimonium, Irenæi
de « potentiori principalitate » Ecclesiæ Romanæ3, de
quibus infra.
Circa a. 200, fatentibus vel adversariis, Romanus Pon­
tifex tanquam caput Ecclesiæ recognoscitur, et quidem ut
successor Petri.
Quantum ad Latinos sufficiant testimonia Tertulliani et
Cypriani.
Tertullianus scribit : « Latuit aliquid Petrum, ædificandæ Ecclesiæ petram dictum, claves regni caelorum con­
secutum et solvendi et alligandi in cælis et in terris pote­
statem45
. »
Contra papam Callistum disputans, Tertullianus de
remissione peccatorum capitalium sic argumentatur4 :
« Sed habet, inquis, potestatem delicta donandi... de
tua nunc sententia quæro, unde hoc ius Ecclesiæ usurpes.
Si quia dixerit Petro dominus : Super hanc petram ædificabo ecclesiam meam, tibi dedi claves regni coelestis,
vel : Quæcuimpic alligaveris vel solveris in terra, erunt
alligata vel soluta in codis, idcirco præsumis et ad te deri­
vasse solvendi et alligandi potestatem, i. e. ad omnem
ecclesiam Petri propinquam. » His verbis Tertullianus, licet
. indirecte, testimonium fert, textum Matthæi adductum
fuisse in testimonium potestatis Romani Pontificis super
1.
2.
3.
4.
5.

Apud Eusebium, Historia eccl., n, 14.
Apud Eusebium, Hist, eccl., V, c. xxiv, 9 s.
Actu. Hær., Ill, in, 1.
De præscript., xxn.
De pudicitia, xxi.

universam ecclesiam. Neque Tertullianus textum Mt.
repudiat — id quod certe fecisset si (ut adversarii opi­
nantur) circa hoc tempus interpolatus fuisset.
Tertullianus quidem verba Domini ita interpretare
conatur ut potestatem Petro personaliter tantum collatam
significent. Attamen hac ipsa argumentatione indirecte
testificatur, interpretationem aliorum fuisse contrariam,
ita scribit : « Qualis es, evertens atque commutans mani­
festam Domini intentionem personaliter hoc Petro confe­
rentem ? Super te, inquit, ædificabo Ecclesiam meam, et
dabo libi claves, non ecclesiæ, et quæcumque solveris vel
alligaveris, non quæ solverint vel alligaverint. Sic enim
et exitus docet. In ipso ecclesia exstructa est, id est per
ipsum, ipse elavem imbuit... ». Itaque Tertullianus, sal­
tem testificatur, textum Mt. fuisse communiter receptum
atque hoc sensu intellectum fuisse quod Christus Ecclesiam
suam super Petrum ædificaverit atque ipsi claves tradi­
disset.
Cyprianus simili quodam modo ac Tertullianus textum
Mt. interpretatur. In « De catholicæ ecclesiæ unitate »
scribit : « Loquitur dominus ad Petrum : Ego tibi dico,
inquit, quia tu es Petrus (sequuntur cætera verba). Super
unum ædificat Ecclesiam, et quamvis apostolis omnibus
post resurrectionem suam parem potestatem tribuat et
dicat : sicut me misit Pater et ego mitto vos ; accipite
Spiritum S..., tamen ut unitatem manifestaret, unitatis
eiusdem originem ab uno incipientem sua auctoritate dispo­
suit... Exordium ab unitate proficiscitur ut Ecclesia Christi
una monstretur » (c. iv). Itaque Cyprianus similiter ac
Tertullianus textum Mt tanquam authenticum agnoscit
ac tenet Ecclesiam super Petrum ædificatam esse ac Petro
potestatem super Ecclesiam datam fuisse, « ut inde solve­
retur quod ipse solvisset » (ep. 73, 7).
Cyprianus quidem simul tenet, alios apostolos eandem
potestatem accepisse quam Petrus primus accepisset, et
ad Quintum scribit : « Nec Petrus, quem primum elegit
Dominus et super quem ædifleavit ecclesiam suam... vin­
dicavit sibi aliquid insolenter aut arroganter assumpsit,
ut diceret se primatum tenere et obtemperari sibi potius

oportere1. » His tamen verbis interpretationem contrariam
apud alios testificatur. De reliquo etiam Cyprianus Eccle­
siam Romanafn, tanquam sedem Petri, ut « ecclesiæ catho­
licæ radicem et matricem » agnoscit1
2 — de qua re infra.
Quantum ad græcos audiatur præcipue Origen.es qui
docet, « Petro summam rerum de pascendis ovibus tradi
et super ipsum velut super terram fundari Ecclesiam3. »
Firmilianus Cappadox contra papam Stephanum ex eo
argumentatur « quod se successionem Petri tenere conten­
dit, super quem fundamenta ecclesiæ collocata sunt4. »
III. Testimonia sæc. IV. — Sæc. iv testimonia abun­
dant : audiantur ex græcis Basilius M., Gregorius Nys.,
Chrysostomus et Asterius Am., ex latinis Ambrosius, Hie­
ronymus et Romani Pontifices Siricius et Damasus5, ex
Syria Aphraates et Ephremus.
S. Basilius Petrum vocat petram, « super quam petram
pollicitus fuerat Dominus suam se ædificaturum Eccle­
siam6. »
Gregorius Nyssenus scribit : « Celebratur Petri memoria,
qui Apostolorum est caput, et una quidem cum ipso cætera Ecclesiæ membra glorificantur ; Dei vero Ecclesia in
ipso solidatur. Hic enim iuxta prærogativam sibi a Domino
1. Ep. LXXI, 3.
2. Ep. XLVIII, 3.
3. In ep. ad Eam., v, 10 ; Comment, in. Matth., tom. XII, 10 s.
Ecquidem c. xi prosequitur, promissiones Petro factas etiam
de caeleris Apostolis, resp. de eorum Ecclesiis valere : at his insi­
nuare videtur, promissionem Christi : portae inferi non praevale­
bunt, ad totam Ecclesiam se extendere. Similiter c. x exponit,,
omnem Christianum, Christum confltentem, esse petram, super
quam « aedificatur sermo ecclesiasticus et vitae iuxta ipsum insti­
tutae ratio » : sensus tamen est quod fides et vita christiana in
confessione Christi fundetur. Denique Origenqs ipse declarat :
« Quæ uni Petro supra concessa sunt (sc. claves regni coelorum),
hic omnibus quoque videtur (Christus) tribuisse (sc. per verba :
Quæcumque alligaveritis)... At quoniam præ iis... peculiare aliquid
Pelro tribui oportebat... privalim illud Petro attributum es/.· Dabo
tibi claves coelorum, prius quam illud. Quæcumque alligaveritis... »
Comment, in Mt., t. XIII, P. G., xm, 1180.
4. Ep. LXXV (inter ep. Cypriani), n. 17.
5. Doctrina S. Augustini infra, n. 5, explicabitur.
6. In Is., c. ii, n. 66.

concessam, firma et solidissima petra est, super quam Sal­
vator Ecclesiam ædificavit1. »
S. Chrysostomus1
2 de b. Petro habet : « Petrus chori
apostolorum princeps, os discipulorum, columna Ecclesiæ,
firmamentum fidei, confessionis fundamentum, orbis ter­
rarum piscator qui genus nostrum ex profundis' errorum
in cælum adduxit3 » ; alio in loco : « Petrus chori illius
coryphæus, os apostolorum omnium, caput illius familiæ,
orbis totius præfectus, fundamentum Ecclesiæ...45»; Chri­
stus « Ecclesiæ præfecturam ipsi per universum mundum
tradidit6 » ; Christus sanguinem effudit, « ut has emeret
oves quas Petro et successoribus eius tradidit6 ». Quo
sensu Chrysostomus etiam textus Mt. et Joa., interpre­
tatur. Mt., xvi, 16 s. sic exponit : « Et ego dico tibi, tu es
Petrus et super hanc petram ædificabo Ecclesiam meam,
id est super fidem confessionis. Hinc declarat, multos esse
credituros eiusque (sc. Petri) sensum erigit et pastorem
ipsum constituit·... Quid significat illud, Ego autem tibi
dabo ? Quemadmodum Pater tibi dedit ut me cognosceres ;
sic et ego tibi dabo... Quid, quæso das ? Claves regni cælorum... Viden quomodo ad sublimiorem de se opinionem
Petrum erigat... Nam quæ uni Deo sunt propria, nempe
peccata solvere, Ecclesiam in tanto fluctuum concursu
immotam reddere, hæc se illi daturum pollicetur. ...Filius
et Patris et sui ipsius cognitionem per totum orbem illi
disseminare commisit ac mortali homini omnem in cœlo
potestatem dedit, cum claves illi tradidit7. »
. Aslerius Amasenus (in Ponto), adducens textum Mt., xvi,
18 adiungit : « Fundamentum aliud nemo potest ponere,,
præter id quod positum est, quod est Christus Jesus. Sed et
simili quoque Salvator noster appellatione primum suum
1. Greg. Nyss., Altera laudatio S. Stephani ; P. G., 46, 733.
2. Card. Niccolo Marini, II Primato di S. Pietro e de suoi
successori in San Giovanni Crisostomo, ed. 2 (1922).
3. De decem millium talentorum debitore, Mt., xviii, 15 ; P. G.,
Li, 20.
4. In illud : Hoc scitote. P. G., liv, 275.
5. De pœnit., hom. V, 2. P. G., xlix, 298.
6. De sacerdotio, u, 1.
7. In Ml., h. 1.

discipulum honestandum duxit, nominans fidei petram.
Per Petrum ergo, verum ac fidelem pietatis doctorem effec­
tum, ecclesiarum stabilis inflexaque formatio consistit...
Accipit per promissionem claves regni eiusque portarum
efficitur dominus, ut aperiat quibus voluerit, claudat
vero quibus iure claudendæ sint... Salvator... ceu pecu­
liare quoddam depositum ac peculium universalem ac orbe
toto diffusam viro huic commendat Ecclesiam... Mundi
curam accepit, velut unum gregem, unus pastor... ; fere­
que sui loco dedit Dominus fidelissimum discipulum in
patrem pastoremque ac magistrum iis qui essent accessuri
ad fidem1. »
Ex latinis Ambrosius docet : « (Petrus) quia solus profi­
tetur ex omnibus, omnibus antifertur... oves pascere iubetur, perfectiores ut perfectior gubernaret12 ». « Huic Petro,
ut idem ait, propria auctoritate regnum dabat ; hunc cum
petram dicit, firmamentum Ecclesiæ indicavit3. »
S. Hieronymus scribit : « Super Petrum fundatur Eccle­
sia : licet id ipsum in alio loco super omnes apostolos fiat...,
tamen propterea inter duodecim unus eligitur, ut capite
constituto schismatis tollatur occasio4. »
Papa Siricius ad Himericum tarrac. scribit : « Portamus
onera omnium qui gravantur ; quin immo hæc portat in
nobis beatus Apostolus Petrus qui nos in omnibus, ut
confidimus, administrationis suæ protegit et tuetur hæredes... Præfatam regulam omnes teneant sacerdotes qui
nolunt ab apostolicæ petræ, super quam Christus universa­
lem construxit ecclesiam, soliditate divelli. » Similiter Papa
Damasus episcopis orientalibus scribit : « Sanctus Aposto­
lus sedens nos docuit quo pacto illius gubernacula quæ
suscepimus tractanda sint. » (ep. 7.)
Non minus clare Syria loquitur. Aphraales docet : « Da­
vid commisit regnum Salomoni et adiunctus est ad popu­
lum suum ; et Jesus commisit claves Simoni et ascendit
1. Asterius Amasenus, Hoinilia VIII in SS. Petrum et Pau­
lum ; P. G. xl, 280 s.
2. In Lc., x, 175.
3. De fide, iv, 5, 56.
4. Ep. ad Damasum, lvi i.

et ivit ad mittentem se1. » Et alio loco : « (Cnristus) ani­
mam suam pro ovibus tradidit et prælatos inclitos elegit
et instituit, quibus oves commisit eosque universo gregi
præfecit ; ait enim Simoni Petro : pasce oves meas et agnos
et agnas12. » S. Ephraem vero Christum inducit loquentem :
« Simon, discipule mi, Ego te constitui fundamentum Eccle­
siæ sanctæ. Petram vocavi te antea, quia tu sustinebis
totum,meum ædificium, tu es inspector eorum qui ædificant mihi ecclesiam in terris ; si quid reprobum ædifïcare velint, tu fundamentum reprimas eos ; tu es caput
fontis a quo hauritur doctrina mea, tu es caput discipulo­
rum meorum... claves regni mei dedi tib i: ecce principem
te constitui super omnes thesauros meos3. »
IV. Testimonia sæc. V. — Sæc. v doctrina de primatu
omnino expressa est. Sufficiat audire Leonem M., Cyrillum
Alex, et Epiphanium.
Leo M. ad Anastasium ep. Thessalonic. scribit :« Quibus
(sc. episcopis) cum dignitas sit communis, non est tamen
ordo generalis : quoniam et inter beatissimos apostolos in
similitudine honoris fuit quædam discretio potestatis ;
et cum omnium par esset electio, uni tamen datum est
ut cæteris praeemineret » (n. .6). Etenim : « De toto mundo,
ait, unus Petrus eligitur qui et universarum gentium
vocationi et omnibus Apostolis cunctisque Ecclesiæ patri­
bus præponatur : ut quamvis in populo Dei multi sacer­
dotes sint multique pastores, omnes tamen proprie regat
Petrus quos principaliter regit et Christus4. » Idem ad
episcopos provinciæ Viennensis scribit : « Muneris (apostolici) sacramentum ita Dominus ad omnium apostolorum
officium pertinere voluit, ut in beatissimo Petro, apostolo­
rum omnium summo, principaliter collocant ; et ab ipso
quasi quodam capite dona sua velit in corpus omne manare,
ut exortem se mysterii intelligeret esse divini, qui ausus
fuisset a Petri soliditate recedere. Hunc enim in consor1. Dem., xxi, 13.
2. Dem., x, 4.
3. De Salo, passione el resurrect., Serm. IV, 1 ; Lamy, S. Ephræmi
hymni et serm., Lovanii, 1882, I, 411.
4. Serm. IV ; M. L., liv, 150.

tiurn individuæ unitatis assumptum, id quod ipse erat,
voluit nominari, dicendo : Tu es Petrus, et super hanc
petram a'dificabo Ecclesiam meam ; ut æterni templi
a-dilicatio, mirabili munere gratiæ Dei, in Petri soliditate
consisteret ; hac Ecclesiam suam firmitate corroborans,
ut illam nec humana temeritas posset appetere nec portæ
contra illam inferi prævalerent. »
(.'i/rillus Alexandrinus ad verba Domini Mt. xvi, 18
notat : « Petram, opinor, quasi denominative nihil aliud
quam inconcussam et firmissimam discipuli fidem appel­
lans, super quam etiam circa casus periculum firmata est
a, fundata Christi Ecclesia, et ipsis inferorum portis per­
petuo manet inexpugnabilis1. » Similiter ad Lc., xxn, 32
scribit : « Et tu aliquando conversus confirma fratres tuos,
id est : firmamentum atque magister esto illorum qui per
fidem ad me accedunt12. »
Epiphanias declarat, peccatum Petri potestati eius
nullum intulisse damnum. Etenim « excipit pcenitentes
Dominus nec non,eius Ecclesia, quemadmodum Manasses
Ezechiæ filius conversus est et a Domino receptus, itemque princeps apostolorum Petrus, qui Dominum aliquando
negavit. Qui quidem solidæ petræ instar nobis extitit, cui
vehit fundamento Domini fides innititur, supra quam
Ecclesia modis omnibus exstructa est. In primis quidem,
quod Christum Dei vivi Filium esse confessus est, idque
vicissim audit : Supra hanc solidæ fidei petram ædificabo
Ecclesiam meam... Verum et ille quoque firmissimus structuræ lapis ad divinæ domus fundamentum fuit cum...
audiit : Pasce oves meas3 ». ·
V. De

variis

interpretationibus SS. Patrum.

— Testi­

monia veterum modo relata luculentissime probant tum
authenticitatem textuum in favorem primatus tum veri­
tatem interpretationis catholicæ : tot enim regiones et
tempora varia non concordarent nisi primatus Petri ab
omnibus antiquis agnitus fuisset. Nihilominus quædam
interpretationes apparenter contrariæ S. Patrum extant
1. Cyrillus Alex., De SS. Trinitate, dial. 4 ; P. G., lxxv, 865.
2. Comment, in Luc. ; P. G., lxxii, 916.
3. Epiphanius, Adversus haer., lix, 7-8 ; P. G., xli, 1029.

quæ iam olim collectæ fuerunt ab illis theologis qui prima­
tum iurisdictionis R. Pontificis impugnarunt, præeunte
Launoyo. Eædem, sub tempore Concilii Vatic, in libello
quodam « Quæstio » recensentur : et hic octo testes exhi­
bentur qui v. g. verba « Super hanc petram » de omnibus
apostolis intellexerint, quadraginta quatuor qui ea sumunt
pro fide quam petrus confessus est, sexdecim eadem in
Christum interpretantur, pauci in coetum fidelium1.
Pro interpretatione : petra — Christus, præcipue adduci­
tur S. Augustinus. Scribit enim (Retract., i, 21) : « scio
me sæpissime sic exposuisse quod a Domino dictum est :
Tu es Petrus..., ut super hunc intelligeretur quem confes­
sus est Petrus, dicens : Tu es Christus, filius Dei vivi...
Non enim dictum est illi : Tu es petra, sed tu es Petrus.
Petra autem erat Christus ». Deinde iudicium de utraque
interpretatione lectori committit.
Ad hoc dicendum : a) S. Augustinus repetitis vicibus
Petro absolute principatum attribuit. Ita serm. 76, c. n,
n. 2 : « Petrus... ecclesiæ figuram portans, apostolatus
principatum tenens... » « Propter primatum quem in disci­
pulis habuit » {en. in ps. cvm, n. 1). « Petrus... factus est
pastor ecclesiæ, sicut Moyses... factus est rector illius
synagogæ » (C. Faust., I. XXII, c. lxx). Similiter, ut
videbimus, Augustinus primatum Romani Pontificis agnos­
cebat. In hoc Augustinus testis traditionis existit.
b) Ratio difficullalis pro S. Augustino fuit diversitas
vocis « Petri » et « petræ », cum tamen in lingua aramaica
utrique nomini una vox « Kepha » respondeat. Ita S. Au­
gustinus ut grammaticus erravit.
c) Doctrina quam S. Augustinus proponit, non est
interpretatio literalis textus, sed explicatio theologica tex­
tus et rei. Procedit enim a principio : petra (Ecclesiæ)
est Christus (7 Cor., x, 4). Simul tenet, etiam Petrum esse
fundamentum Ecclesiæ. Utramque rem coniungit per doc­
trinam vel conclusionem theologicam : super Christum ut
fundamentum etiam ipse ædificatus est Petrus. In cuius
sententiæ confirmationem Augustinus derivationem vocis
« petros » a « petra » adducit. Ita in semi. LXXVI, c. i,
I. Cf. Dorsch, De Ecclesia, p. 107.

η. 1 : « Quia enim Christus petra, Petrus populus Christia­
nus. Petra enim principale nomen est. Ideo Petrus a
petra, non petra a Petro : quomodo non a Christiano Chri­
stus, sed a Christo christianus vocatur. » Similiter docet
in Ioa., tract. 124, 5, ubi adiungit : « Super hanc ergo,
inquit (Christus), petram quam professus es, ædificabo
ecclesiam meam. Petra enim erat Christus': super quod
fundamentum etiam ipse ædificatus est Petrus. » « Super
m»· ædificabo te, non me super te » (Serm. LXXVI,c.i,n. 1).
S. Augustinus igitur non negat quod antea docuerat,
approbando verba Cypriani : (Petrum) primum Dominus
elegit et super quem aedificavit ecclesiam suam » (De
Bapt. c. Don., I. II, c. i, n. 2) ; sed nunc docet, Ecclesiam
principaliter super Christum esse ædificatam. Simili modo
postea Leo M. verba Christi reddit (Serm. II in annivers.
as. n. 2) : « Ego tibi notam facio excellentiam tuam, quia
tu es Petrus ; i. e. cum ego sim inviolabilis petra, ego lapis
angularis..., ego fundamentum præter quod nemo potést
aliud ponere, tamen lu quoque petra es, quia mea virtute
solidaris, ut quæ mihi potestate sunt propria, sint tibi
metum participatione communia. » Ita denique S. Thomas
modo scholastico distinguit. « Estne Christus, ait, et Pe­
trus fundamentum ? Dicendum quod Christus secundum se,
sed Petrus... inquantum vicarius eius » (in Matth., c. xvi).
Facile explicatur quomodo et qua ratione Ecclesia super
fidem Petri ædificata dicatur. Ecclesia enim ut institutum
Christi, ut corpus mysticum Christi, ut societas fidelium
fidem in Christum ut lilium Dei incarnatum supponit.
Atque id præcise SS. Patres inculcare intendunt. Pugnan­
tes enim contra Arianos, negantes divinitatem Verbi,
PP. in hoc insistunt quod religio Christiana in fide divini­
tatis Christi fundatur et quod propterea Petrus, confi­
tendo Christum filium Dei, in caput et fundamentum
Ecclesiæ sit institutus, et quod insuper per orationem
Domini in fide Christiana sit confirmatus et quod grex
Christi a Petro pabulo fidei christianæ sit pascendus. « Petrus
igitur cum fide nobis proponitur ; ei enim prout revelatione
coelesti est illustratus et prout eam revelationem fide am­
plectitur et profitetur, facta est promissio1. »
1. Knabenbauer, Comment, in Mt., in h. 1.

Fides igitur Petri dicitur fundamentum Ecclesiæ, neque
ut est virtus personalis Petri neque exclusa persona Petri,
sed ut est qualificatio Petri, i. e. inclusa persona Petri :
per Petrum Ecclesia in vera fide conservabitur ac confir­
mabitur atque ita usque ad finem mundi persistet1.
Similiter Ecclesia super omnes Aposlolos fundata dicitur.
Ecclesia enim fundata est super doctrinam quam Apo­
stoli ex missione et in auctoritate Christi prædicaverunt.
Unde et Apostolus Paulus ad Ephesios scribit : « Superædificati super fundamentum Apostolorum et prophetarum,
ipso summo angulari lapide Christo lesu » (Eph., n, 20).
Id quod S. Thomas ita explicat : « Qui (apostoli et prophetæ)
intantum dicuntur fundamenta inquantum eorum doc­
trina Christum annuntiant » (Comment, in h. 1.). Adiungit :
« Idem est dicere Christum esse fundamentum et doctri­
nam Apostolorum et prophetarum cum Christum tantum,
non seipsos praedicaverint ; unde accipere eorum doctri­
nam est accipere Christum crucifixum » (1. c.). Paulus
vero in verbis adductis specialiter Ephesiis gratulatur
quod per Apostolos et prophetas magnum mysterium voca­
tionis gentium ad Ecclesiam cognoverint et inde « iam
non hospites et advenæ, sed cives sanctorum et domestici
Dei et superaedificati... in summo angulari lapide Christo
lesu » facti fuerint.
Ultimo Petrus dicitur accepisse claves tanquam « figura
Ecclesiæ ». Adversarii hoc ita interpretantur ac si Petrus
claves tantum tanquam repræsentans Ecclesiæ acceperit.
In qua tamen assertione habetur æquivocatio. Potest
enim aliquis esse repræsentans duplici modo : uno modo
tanquam delegatus, i. e. ex commissione aliorum, ut præsidens cameræ deputatorum, alio vero modo munere suo :
ita rex est repræsentans regni. lamvero S. PP. nullo modo
somniaverunt, B. Petrum vel R. Pontificem figuram Eccle­
siæ gerere tanquam delegatum ab Ecclesia, sed e contra
tenent, ipsum Ecclesiam repræsentare tanquam funda­
1. Ipse S. Thomas, qui certe primatum Petri et Romani ponti­
ficis agnovit, in II, 11, q. clxxiv, a. 6 scribit : « In tempore gratiæ
(i. e. in N. T.) super revelatione facta Apostolis de fide unitatis et
Trinitatis (Dei) fundatur tota fides Ecclesiæ, secundum illud Matthæi 16 : super hanc petram, sc. confessionis tuæ, ædificabo Ec­
clesiam meam ».

mentum divinitus positum et tanquam caput vel vicarium
Christi. Atque hoc inculcant contra Tertullianum et Montanistas dicentes Petrum tantum « personaliter » a Deo
claves accepisse, notando munus Petri ad constitutionem
perrennem Ecclesiæ pertinere.
Itaque interpretationes apparenter divergentes S. Pa­
trum primatum Petri præsupponnnt atque illum tan­
tum sub ratione quadam theologica explicant, et quidem
profundissime. Petrus quidem tanquam caput Ecclesiæ
agnoscitur, tamen ut caput sub Christo ; fides Petri fun­
damentum Ecclesiæ dicitur, tamen ita ut Ecclesia per
Petrum semper in vera fide conservetur ; Apostoli funda­
mentum Ecclesiæ affirmantur, tamen sub gubernio Petri ;
Petrus figura et repræsentans Ecclesiæ dicitur, tamen
ratione officii pastoris supremi. Unde merito Cone. Vatie,
ad consensum perpetuum Ecclesiæ provocat, ac certe
interpretatio protestantica sicut est contra tenorem S. Scrip­
turæ ita et contra sensum Ecclesiæ veteris est.
Conclusio. — Quibus omnibus ex testimoniis tum S. Scrip­
turæ tum traditionis ecclesiastic® certo constat :
1. S. Petrus præ omnibus aliis Apostolis locum specialem.
in Ecclesia tenet, sc. fundamenti, capitis, clavigeri et pasto­
ris fidelium.
2. Huiusmodi positio Petro competit ex voluntate, or­
dinatione et determinatione Christi ipsius, non vero ex
posteriori institutione Ecclesiæ neque ex delegatione neque
ex evolutione historica.
3. S. Petrus habet primatum iurisdictionis : nam testi­
monia minime insinuant, Petri præminentiam esse ex
delegatione Ecclesiæ vel officium ab Ecclesia commissum
(primatus inspectionis vel directionis), sed e contra omnia
testimonia Petrum exhibent ut caput, fundamentum,
clavigerum et pastorem divinitus institutum adeoque ut
a Christo ipso consecutum potestatem super fideles (pri­
matus iurisdictionis)1.

1. Immo notare oportet : idea primatus meræ inspectionis
vel directionis ante reformatidnem in Ecclesia ne quidem extitit, sed tantum modo postea in Ecclesiam introducta est, partira

4. Potestas Petri extenditur ad universam Ecclesiam
omnesque fideles, cum tota Ecclesia super Petrum sit
ædificanda, omnes fideles ab ipso pascendi, claves ipsius
regni coelorum ipsi sint commissi.
5. Denique primatus Petri non est charisma Petri per­
sonale sed munus ad Ecclesiæ constitutionem pertinens
adeoque perpetuo duraturum in suis successoribus, ut Ec­
clesia Christi cuius cumque temporis super b. Petrum sit
ædificata ab eoque pascatur ac confirmetur.

ex protestantisme, partim ex doctrina politica. Atque certo certius
veteres, cum Petrum caput, pastorem et principem vocant, huius­
modi terminos in sensu illius temporis intelligunt, non vero secun­
dum idoologiam vel terminologiam sæc. xvi et sequentium.

ARTICULUS QUADRAGESIMUS SEXTUS

De sede Romana S. Petri
I. Doctrina catholica. — Petrus secundum Actus Apo­
stolorum primo quidem cum aliis Apostolis per quoddam
tempus Jerusalem commoratus est (c. i ss. ; Gal., c. u) ;
deinde secundum Eusebium (ad a. 2058) Antiochiæ primam
Ecclesiam fundavit ; denique tamen secundumConc*. Vatie.
Sedem Romanam fundavit suoque sanguine consecravit ;
unde quicumque in hac cathedra Petro succedit, prima­
tum Petri in universam Ecclesiam obtinet (Sess. IV, <·. n).

II. Status quaestionis. — Usque ad sæc. xiii, teste
Grotio (Annot. in Pet., v, 13) : « Romæ Petrum fuisse,
nemo vero christianus dubitavit « : idem vel hæretici et
pagani professi sunt. Rem esse dubiam, primo Waldenses
et Marsilius Patavinus (in opere Defensor pacis) praeten­
derunt. Primus Ulricas Velenus a. 1520 contendit, Petrum
Romæ non fuisse sed Hierosolymis passum esse. Quam
sententiam ab hinc Protestantes communiter secuti sunt
ac principaliter schola dicta Tuebingensis eam defendit
(F. Ch. Baur, Zeller, Lipsius, Langen). Cf. de Groot, De Ec­
clesia, q. xv, a. 1, n. 2. Ex recentioribus plures protestantes
(e. g. Hilgenfeld, Weizsàcker) admittunt, Petrum Romæ
martyrium subiisse ; immo Harnack confitetur, martyrium
romanum Petri olim propter motiva protestantica et ex
rationibus futilibus negatum fuisse atque errorem nunc
esse apertum1. Insistunt tamen moderni in negatione epi­
scopatus romani S. Petri.

III. Modus tractandi de commoratione romana S. Petri.
— Factum commorationis et episcopatus Romani S. Petri
tripliciter considerari potest. Primo ut factum pure histo1. Die Chronologie der allch. Lit., 1897, p. 244. Cf. H. LietzPetrus und Paulus in Rom, 1915.

mann,

ricum : et sic pertinet ad historiam ecclesiasticam. Secundo
ut dogma fidei : et sic ad theologiam dogmaticam per­
tinet. Tertio ut medium in demonstratione scientifica
primatus Pontificis Romani. Theologia igitur apologetica
episcopatum R. Petri tanquam fundamentum rationale
successionis Romanorum Pontificum in primatu Petri
considerat : supposito enim, Petrum a Christo accepisse
primatum et quidem perpetuo duraturum, et Petrum ca­
thedram suam Romæ collocasse, rationabiliter sequitur,
Pontifices Romanos esse successores Petri in primatu.
IV. Sacra
S. Petri.

Scriptura

circa commorationem romanam

S. Scriptura refert quidem actus quosdam Petri in
Ecclesia primitiva Hierosolymitana (Ach, c. i-xii) et con­
tinet duas epistulas Petri; nil tamen directe de ulteriori
commoratione Petri narrat. Indirecte tantum in fine epi­
stulæ primæ epistula tanquam Romæ scripta indicatur.
Subiungit enim Petrus > : « Salutat vos Ecclesia quæ est
in Babylone coelecta (v, 13). Nomine « Babylonis » signi­
ficari Romam testantur veteres interpretes,, ut Papias et
Clemens Alex. (cf. Euseb., Hist. eccl., n, 14, 15), neque
habetur Contraria traditio in favorem neque Babylonis
antiquæ (quæ de reliquo deserta erat) neque Babylonis
novæ (vel Seleuciæ) neque Babylonis in Ægypto neque Hierosolymæ. Denique « Babylon » erat figura Romæ ludæis
notissima et aptissima : Babylon enim fuit civitas potens,
elata, populo Dei inimica.
Cur vero S. Scriptura non expresse commorationem Petri
romanam referat, facile explicatur. Protestantes quidem
supponunt, locum cathedræ Petri necessario in S. Scrip­
tura fuisse indicandum : at immerito, quia sufficiens erat,
cathedram S. Petri alio modo Ecclesiæ fuisse notam. Actus
deinde Apostolorum non intendunt ennarrare omnem
historiam apostolorum, sed tantum historiam Ecclesiæ
primitivæ Ilierosolymitanæ, cum apostoli adhuc Jerusalem
remanserint, et historiam missionis inter paganos vel
fundationem ecclesiarum S. Pauli. Denique ratio positiva
vetabat publicare commorationem Petri ne periculum ipsi
crearetur, præsertim ob invidiam ludæorum cl magistra­
tuum romanorum.

Neque tamen aliquid contrarii ex. Scriptura S. deduci
potest.
— Obicitur primo silentium S. Pauli de Petro in ep. ad
Romanos vel in ep. ex Italia scriptis (ad Phitipp., ad Coi.,
ad Ephes., ad Phil., n, ad Tim., ad Ileb.'), similiter silentium
Aci., xxvni, 16 ss. — At hoc argumentum ex silentio nil
probat. Nam non constat, S. Petrum illo tempore Romæ
fuisse cum Paulus ad Romanos scriberet vel ex Italia ad
alias Ecclesias : Petrus enim, ut Apostolus, gravem habuit
obligationem exercendi munus missionarii, ita ut. etsi
Romæ sedem suam collocasset, tamen ibi vix regulariter
permanere potuisset.
Secundo obiciuntur quædani facta apparenter contraria.
Ita S. Paulus narrat (II Tim., iv, 16) : « In prima mea defen­
sione nemo mihi affuit, sed omnes me derelinquerunt. »
At, supposito, Petrum tunc Romæ commorasse, quomodo
Paulo coram iudice patrocinari potuisset ? Quærela igitur
S. Pauli contra alios dirigitur. S. Paulus affirmat, se non
praedicare, ubi Evangelium iam annuntiatum fuerit, ne
super alienum fundamentum ædiflearet (Rom., xv, 20).
At per hoc non excluditur, Petrum Romanis Christum
annuntiasse. Certe Paulus, non obstante regula posita,
durante captivitate sua Christum Romæ prædicare potuit,
imrno debuit. De < ictero, conforiniter ad suam regulam,
Paulus non nisi ad confirmandos Romanos et praeteriens
Romam venire cupivit. (Horn,, i, 11 ; xv, 24).
V. Thesis : B. Petrum Romæ fuisse mortuum, ibique
sedem suam collocasse, ex testimoniis veterum constat.

I. Prob. 1° c.r testimonio Ecclesiæ Romanæ. —Primum
testimonium habetur ex parte Ecclesiæ romanæ — uti
expectanduin est. : nam ipsa ecclesia romana principa­
liter et præ omnibus aliis testimonium ferre potest ac debet
utrum Petrus Romæ fuerit. In ep. ad Corinthios ecclesia
romana per Clementem Rom. proponit exempla illorum qui,
« propter zelum et invidiam », mala passi sunt. Propositis
exemplis ex V. T. ep. continuat c. v s. : « Sed ut vetera
exempla relinquamus, ad proximos athletas veniamus ;
sæculi nostri generosa exempla proponamus. Propter
zelum et invidiam, qui maximæ et iustissimæ coluinnæ

«rant, persecutionem passi sunt et usque ad mortem cer­
taverunt. Ponamus nobis ante oculos bonos apostolos :
Petrum qui propter zelum iniquum non unum aut alterum
sed plures labores sustulit atque ita martyrium passus in
debitum gloriæ locum discessit. Propter zelum et conten­
tionem Paulus patientiæ praemium exhibuit... et marty­
rium subiit... Viris istis... magna electorum multitudo
aggregata est qui suppliciis multis et tormentis... exemplar
optimum inter nos extilerunt. Propter zelum persecutionem
passae mulieres Danaidæ et Dircae... » Petrus igitur inter
Romanos mortuus exhibetur. Hoc testimonium Romanum
per saecula continuatur.
Prob. 2°. Ex testimonio aliarum ecclesiarum. — Accedit
tamen testimonium positivum aliarum Ecclesiarum. Pri­
mo quidem Ecclesiæ Antiochenae, testis maxime qualiflcati.
Ecquidem Ignatius Ant. in ep. ad Rom. scribit : « Non ut
Petrus et Paulus vobis præcipio », id quod supponit,
Petrum et Paulum Romanis præcepta dedisse. Ecclesia
Corinthiorum per Dionysium Ep. testatur, Petrum et Pau­
lum ecclesiam tum Corinthiorum tum Romanorum do­
cuisse1.
Testimonium ecclesiarum tum Asiae tum Galliæ S. Ire­
naeus exhibet, dicens : « Matthæus in hebræis ipsorum lin­
gua scriptum edidit evangelium, cum Petrus et Paulus
Romæ evangelizarent et fundarent Ecclesiam1
2. » Unde
Ecclesiam Romanam « a gloriossimis duobus Apostolis
Petro et Paulo Romæ fundatam et constitutam Ecclesiam »
vocat (I. c., in, 3, 2), atque subiungit : « Fundantes igitur
et instruentes beati Apostoli Ecclesiam, Lino episcopatum
adminislrandæ Ecclesiæ tradiderunt » (1. c. m, 3, 3).
Africam Tertullianus repræsentat. Ipse scribit : « Videa­
mus..., quid etiam Romani de proximo sonent, quibus
Evangelium et Petrus et Paulus, sanguine quoque suo
signatum, reliquerunt3. » Idem Romanam Ecclesiam feli­
cem vocat, sc. « cui totam doctrinam apostolicam sanguine
suo profuderunt, ubi Petrus passioni dominicæ adæquatur,
1. Apud Eusebium, H. E., n, 25, 8.
2. Adv. Hær., in, 1.
3. Adv. Marc., iv, 5.

ubi Paulus Johannis exitu coronatur1. » Eusebius vero
testimonium totius orientis græci refert, scribendo : « Petrus
Apostolus, cum Antiochiæ primam fundasset Ecclesiam,
Romam proficiscitur prædicans evangelium ; ipse post
antiochenam ecclesiam etiam Romanæ praesidebat usque
ad obitum suum » (ad a. 2058). Atque denique nulla Eccle­
sia contradicit.
Prob. 3°. Ex sepulcro romano S. Pelri. — Eusebius,
postquam retulerat : « Paulus quidem Romæ capite trun­
catus, Petrus vero cruci suffixus fuisse eodem Nerone
regnante traduntur », adiungit : « Quam quidem narratio­
nem abunde confirmant Petri Paulique nomine insignita
monumenta quæ in urbis Roinæ coemeteriis etiam nunc vi­
suntur ». Et testem adducit Caium, virum catholicum qui
Zephirini romanæ urbis episcopi temporibus floruit ; ita
quidem loquentem : « Ego vero apostolorum tropæa pos­
sum ostendere ; nam sive in Vaticanum sive ad Ostiensem
viam pergere libet, occurrent tibi tropæa eorum qui Eccle­
siam illam fundarunt12. »
Ac certe sepulcrum Petri magnam vim argumenti habet3.
Nam veritas huius testimonii confirmatur multipliciter.
Primo enim accedit testimonium Ecclesiæ Romanæ quæ
semper sepulcrum Petri venerata est4. Secundo accedit
testimonium sive directum sive indirectum aliarum eccle­
siarum : nunquam enim alia quædam ecclesia veritatem
sepulcri romani negavit vel sepulcrum Petri sibi vindicavit:
id quod inevitabiliter contigisset si Petrus alio in loco mor­
tuus vel sepultus fuisset ; altera ex parte pii peregrini ex
toto orbe catholico ad venerandum corpus et sepulcrum
Petri Romam venerunt. Liceat tertio adiungere testimo­
nium imperatoris Constantini qui sc. sepulcrum b. Petri
1. De præscripL, xxxvi.
2. Eusebius, II. E., II, xxv, 5-7.
3. J. Wilpert, La tomba di San Pietro Romæ 1922. H. Grisar,
Homa alla fine det mondo antico η. 183-192.
4. Liber Pontificalis habet de S. Anacleto (103) : « Hic
memoriam beati Petri construxit et composuit, dum presbyter
factus fuisset a beato Petro... Ubi autem et ipse sepultus est iuxta
corpus beati Petri. » Duchesne, Lib. Pontif., i, 125 : XI igne tat.,
127, 1115.

magnifice exornavit. « Liber Pontificalis » hæc habet :
« Item his temporibus (papæ Silvestri) fecit Augustus
Constantinus, ex rogatu Silvestri episcopi, basilicam beato
Petro apostolo in templo Apollinis. Cuius loculum cum
corpore S. Petri recondidit, ipsum loculum undique ex
ære cyprio conclusit, quod est immobile. Ad caput (sc. lo­
culi) pedes quinque, ad pedes pedes quinque, ad latus
dextrum pedes quinque, ad latus sinistrum pedes quinque,
subtus pedes quinque, supra pedes quinque. Sic inclusit
corpus b. Petri apostoli et recondidit et ornavit supra ex
columnis porphyreticis et alias columnas vitineas quas de
Græcia perduxit. Fecit autem et cameram basilicae ex
trimma auri fulgentem. Et super corpus beati Petri et
æs quod conclusit, fecit crucem ex auro purissimo, pensan­
tem libras centum quinquaginta, in mensuram loci (loculi).
Ubi scriptum est hoc : Constantinus Augustus et Helena
Augusta hanc domum regali simili fulgore coruscans aula
circumdat, scriptum ex literis puris nigellis in cruce...1. »
Habes hic quasi sigillum publicum imperatoris pro veritate
sepulcri S. Petri!
Prob. 4° ex facio publico successionis romanorum Pon­
tificum in sede Petri. — Romani Pontifices in tota Ecclesia
tanquam successores B. Petri in episcopatu romano agno­
scuntur. Primo loco catalogi antiquissimi episcoporum
romanorum omnes a Petro tanquam a primo qui in Sede
Romana sederit, incipiunt12. Secundo : Romani Pontifices
expressis verbis tanquam successores in cathedra Petri
agnoscuntur. Ita vel Tertullianus Papam Stephanum tan­
quam successorem Petri agnoscit, licet praetendat po­
testatem Petro « personaliter » collatam fuisse. Idem
apud Firmilianum Cappadocem apparet. Cyprianus expressq
scribit . « Factus est Cornelius episcopus..., cum Fabiani
locus, i. e. cum locus Petri et gradus cathedrae sacerdotalis
vacaret3. » Postmodum testimonia abundant4. Agitur
1. Duchesne, 1. c., i, 176 ; P. L., cxxvn, 1518.
2. Iren/eus, Adv. hær., m, 3 ; Hegesippus, apud Eusebium,
H. E., iv, 8 ; Eusebius, H. E., m, 2 ; Catalogus Liberianus, etc
3. Ep. LUI, 8.
4. Optatus Milev., De schismate Donati, n, 3 ; Augustinus,
Ep. LIII ad Generosum ; Epiphanius, Hær., xxvii, n. 6.

igitur de facto publico et notorio, non tantum documentis
cari accis, sed vila et actione publica confirmato. Id quod
simul de argumento sequenti valet.
Prob. 5° ex primalu Romanorum Pontificum. — Uti
ari seq. ostendemus, tota Ecclesia episcopos Romanos
tanquam centrum Ecclesiæ agnovit. lamvero ratio et causa
ob quam Romano Pontifici primatus attribuitur, nunquam
alia erat quam quod sit successor Petri in cathedra Romana.
Sicut igitur tota Ecclesia testimonium fert pro veritate
primatus R. Pontificis, ita simul pro veritate episcopatus
romani B. Petri1.

VI. Difficultates protestantium circa episcopatum romanum S. Petri. — Uti iam diximus, Protestantes principa­
liter negant, Petrum fuisse episcopum Romanorum. Quæ
tamen negatio in duplici falso supposito fundatur. Nam
primo immerito generaliter negant existentiam episcopa­
tus in tempore apostolico, secundo falso supponunt, Pe­
trum non potuisse esse episcopum Romanorum et simul
exercere munus missionarii vel Apostoli.
Attamen episcopatus Romanus S. Petri, probata eius
commoratione et activitate in urbe Roma, vix speciali
demonstratione indiget. Petrus enim, ut Apostolus, ubi
evangelium prædicavit et Ecclesias fundavit, necessario
munus episcopale exercuit. Sicut S. Paulus fuit episcopus
« proprius » Ecclesiarum a se fundatarum, ita etiam S. Pe­
trus. nisi forte in aliqua Ecclesia episcopum « proprium »
instituerit : id quoti quoad Ecclesiam Romanam nullo
modo est traditum, immo positive excluditur per con­
stantem traditionem quæ Petrum usque ad mortem tan­
quam episcopum ecclesiæ Romanæ exhibet.
Attendendum est igitur ad conditiones particulares
temporis apostolici vel apostolorum ipsorum, ut recte
intelligatur quo sensu et quibus sub conditionibus specia­
libus Petrus Romæ cathedram suam collocasse dicatur.
Ad rem optime Van Noort : « Ut Petrus episcopus romanus
fuerit, nihil aliud requiritur quam ut specialem huius
1. Cf. Guidi, Resecanto, p. 162 apud Iungmann, Dissert, in hist,
eccl., i, 37.

Ecclesiæ curam per ultimum vitæ suæ stadium habitua­
li ter gesserit, etsi interim satis diu abfuerit ad evangelium
alibi prædicandum et forte etiam auxiliarem episcopum
sibi constituerit1 ». Itaque, sicut in ecclesia primitiva,
primis annis post ascensum Domini, lerusalem fuit sedes
episcopalis et centrum, ita, post dispersionem apostolo­
rum, Petrus pruno Antiochiam in sedem et centrum elegit
a< denique Romam. Inde denique traditio antiqua de sede
romana S. Petri facile intelligitur ac episcopatus romanus Petri omnino constat1
2.

1. De Ecclesia, p. 65.
2. De reliquo ad libros historiae ecclesiastic® remittimus.

ARTICULUS QUADRAGESIMUS SEPTIMUS

De Romano Pontifice ut successore Petri in primatu

I. Doctrina catholica. — Conc. Vatie., postquam decla­
raverat B. Petrum a Christo Domino claves regni accepisse,
continuat : « qui (Petrus) ad hoc usque tempus et semper
in suis successoribus episcopis sanctæ Romanæ Sedis... vi­
vit et præsidet et indicium exercet. Unde quicumque in
hac cathedra Petro succedit, is secundum Christi ipsius
instit itionem primatum Petri in universam Ecclesiam
obtinet. Manet ergo dispositio veritatis et beatus Petrus
in accepta fortitudine petrae perseverans suscepta Ecclesiæ
gubernacula non reliquit...
Inde Conc. definit : « Si
quis dixerit... Romanum Pontificem non esse beati Petri
in eodem primatu successorem, a. s. » Simul repetit defi­
nitionem Conc. Florentini, dogmatizantis « sanctam Apo­
stolicam Sedem et Romanum Pontificem in universum
orbem tenere primatum, el ipsum Pontificem Romanum
successorem esse heal i Petri, principis Apostolorum, et
verum Christi vicarium totiusque Ecclesiæ caput et om­
nium Christianorum patrem ac doctorem existere ; et
ipsi in beato Petro pascendi, regendi ac gubernandi uni­
versalem Ecclesiam a Domino nostro plenam potestatem
traditam esse » (Sees. IV, c. m, 4).
Secundum igitur dogma catholicum Romanus Pontifex :
a) est successor Petri in primatu super universam Eccle­
siam ; b) habens eamdem potestatem, quam Petrus ut
caput Ecclesiæ a Christo Domino acceperat; c) non ex
institutione vel voluntate Ecclesiæ vel quibuscumque ex
rationibus historicis sed ex voluntate Christi, disponentis
sc. quod potestas Petro collata in suis successoribus legi­
timis usque ad finem mundi perduraret.
Totum dogma negatur a Photianis, llusitis et Wicclefitis, a Protestantibus, Vetero-catholicis et Modcrnistis,
ut iam supra exposuimus.

11. Thesis : Romanus Pontifex est successor Petri in
primatu.

Prob. 1°: Ex S. Scriptura. — Supra, art. 43 s., probavimus,
secundum S. Scripturam, b. Petrum ex institutione divina
habere perpetuos in primatu successores. Atqui Romanus
Pontifex isque solus tanquam successor Petri in primatu
agnoscitur. Ergo R. Pontifex vi promissionis Christi legilimus est Petri in primatu successor.
Explic. Ex mirabili quadam divinæ providentia^ dispo­
sitione factum est ut Romani Pontifices non tantum
semper in Ecclesia tanquam successores Petri agnosce­
rentur, sed insuper in decursu totius historiae nullus alius
episcopus successionem Petri sibi arrogasset. Atque ut
viil i mus in hac nunquam interrupta et publica successione
Romanorum Pontificum præcipue nota apostolicitatis Ec­
clesiæ elucet. Simul tamen hoc factum legitimitatem suc­
cessionis Romanorum Pontificum ostendit : probat enim,
Humanos Pontifices secundum testimonium omnium ita
manifeste Petro in primatu successisse ut nullus alius
episcopus contradicere ausus fuerit. Nec ipse Photius, cum
prætenderet, primatum cum imperatoribus Constantinopolim transmigrasse, se esse successorem Petri unquam
asserere ausus est1. Inde vi promissionis divinæ Romanus
Pontifex ipso facto tanquam legitimus successor Petri
in primatu apparet.
Prob. 2° argumento a posteriori. — Uti supra, a. 24 et 26,
vidimus, in Rom. Pontificibus speciale auxilium divinum
manifeste apparet, tum quantum ad successionem nun­
quam interruptam (apostolicitas), tum quantum ad vim
sanctificam, cum sc. Deus opus suum sanctificum princi­
paliter per Ecclesiam Romanam et per Rom. Pontifices
operatus sit, ut conversionem mundi ad fidem christianam,
conservationem fidei, promotionem vitæ et sanctitatis
christianæ (sanctitas). Atqui tale auxilium Dei speciale
el supernaturale esset impossibile si Rom. Pontifex non

I. Cf. Hergenrôtiier, Photius, i, 657 ; m, 336. Theoph. HaPrimatus Pontificis Poinani in conc. chalc., Quaracchi
1923.

esset revera vicarius Christi et successor Petri in primatu
divinitus instituto.
Expl. Quodsi Rom. Pontifex re vera non esset vicarius
Christi, esset maximus adversarius Christi et Dei, immo
merito Antichristus vocari posset. Rom. enim Pontifex
in Ecclesia ut vicarius Christi admittitur, imperat in
nomine Christi et Dei, ipsi obædientia præstatur ut volun­
tati et ordinationi Christi satisfiat : quæ omnia essent non
tantum inania, sed perversa, horrenda, voluntati Christi
maxime contraria, si sc. Rom. Pontifex non revera esset
vicarius Christi, neque Deus tali adversario speciale et
manifestum auxilium præstare posset. Itaque Deus ipse
veritatem primatus Rom. Pontificum per copiam auxilii
divini manifeste comprobat1.
Prob. 3°. Ex testimoniis veterum. A. Prænotamina.

et) Sicut alia dogmata vel instituta Christi, ita et dogma
et institutum primatus in Ecclesia non ab omni initio,
sed succedentibus tantum temporibus magis magisque
explicite cognitum est. Neque ratio adest cur dogma pri­
matus præter regulam communem statim perfecte cogni­
tum fuerit, sed e contra ex natura sua paulatim tantum
explicationem habere potuit : prius enim primatum actu
exerceri oportebat antequam perfecte cognosci potuisset.
b) Simul inde nihil obstat quin in determinanda natura
primatus errores intervenire potuerint ; sicut iterum in
aliis veritatibus revelatis explicandis contigit. Immo hoc
quam maxime in determinanda natura primatus accidere
potuit, quinimmo necessitate quadam morali accidere
oportuit. Nam institutum primatus erat res omnino nova,
non habens simile in historia humanitatis vel aliarum reli­
gionum. Quapropter in testimoniis vel ipsorum S. Patrum
distinguendum est inter rem assertam et modum expli­
candi vel intclligendi.
c) Denique ex parte R. Pontificum distinguendum est
inter ius primatus ipsum et inter applicationem vel execu1. Argumenta igitur pro veritate Ecclesiæ catholicæ ex notis
simul sunt argumenta pro veritate primatus Romani Pontificis :
nam Ecclesia catholico-romana proprie est illa quæ Romanum
Pontificem sequitur.

lionein huius iuris : ipso enim iure indubie existente appli­
catio vel executio modificationes diversas subire potest ;
similiter ex parte fidelium vel etiam episcoporum distin­
guendum est inter agnitionem primatus et obædientiam
præstitam : nam agnito etiam iure vel potestate, saltem
in generali vel in confuso, subditi, sive ex malitia sive aliis
ex rationibus, obædientiam debitam quandoque denegare
potuerunt.

Clemens scribit ex officio, non tantum consilia dat sed
ordinationes ; scribit quin rogatus fuerit (i, 1 ; xlvii, 6, 7) ;
se excusat quod tardius ad res Corinthiorum se converte­
rit (i, 1) ; declarat Deum per seipsum ad Corinthios scri­
bere (xlix, 1 ; lxiii, 2) ; obædientiam exspectat ad quam
Corinthii sub peccato tenentur : « Gaudium et lætitiam
nobis praestabitis si obædientes facti iis quæ scripsimus
per Spiritum S... » (lxiii, 2) ; « sin autem quidam non ob­
temperaverint iis quæ ille (Deus) per nos dixit, cognoscant,
offensioni et periculo non parvo sese implicaturos esse ; nos
autem innocentes erimus ab hoc peccato » (lix, 1,2);
denique duos delegatos mittit qui ipsum de pace et con­
cordia restabilita certificent (lxv). Quæ omnia ostendunt
ad officium curamque Ecclesiæ Romanæ pertinere ut Co­
rinthii brevi ad pacem perveniant (lxiii, 4). Unde vel ipse
Harnack admittit, in ep. Clementis « primatum de facto »
(« faktischer Primat») ecclesiæ Romanæ enuntiari.
Undenam hæc potestas ecclesiæ romanæ super eccle­
siam Corinthiorum ? Clemens originem vel rationem huius
potestatis expresse non indicat. Tamen ex ipsa epistola
sufficienter patet, potestatem talem non esse ex conditione
civili urbis romanæ, sed ex institutione quadam divina.
Nam tota epistola principium inculcat, constitutionem et
ordinem Ecclesia· esse ex voluntate et institutione Christi.
Quodsi rationem potestatis propriæ et officii Ecclesiæ
romanæ non indicat, eam tanquam Corinthiis omnino
notam supponit. lamvero nulla alia ordinatio divina extat
vel in Ecclesia aliquando agnoscebatur nisi institutio Petri
in caput Ecclesiæ et successio in sede romana. Itaque
ep. Clementis directe quidem primatum Romanæ Ecclesiæ
testificatur, indirecte tamen simul fundamentum primatus
Romanorum Pontificum.
Simul etiam primatus Ecclesiæ Romanæ super uni­
versam Ecclesiam testificatur. Nam nulla adest ratio ob
quam ecclesia Romana specialiter vel tantum super eccle­
siam Corinthiorum potestatem habuerit. Etenim ecclesia
Corinthiorum non fuit fundata ab Ecclesia Romana neque
ad Italiam pertinet. Unde ratio potestatis Ecclesiæ Roma­
næ necessario est universalis, i. e. Ecclesia Romana sicut
super Ecclesiam Corinthi, ita et super alias ecclesias
potestatem habet.

2. Celebre testimonium Ignatius Ani. exhibet. Ipse
enim in ep. ad Rom. ecclesiam romanam tanquam eccle­
siam capitalem et præsidentem prædical. Id quod ex ratio­
nibus sequentibus patet.
a) Ex titulo emphalico quem Ignatius ecclesiæ romanæ
tribuit, sc. « ecclesiæ misericordiam consecutæ in magnifi­
centia Patris altissimi et lesu Christi, filii eius unici »
— « ecclesiæ dilcclœ et illuminatae voluntate eius » (inseript).
Ecclesia igitur romana speciale donum gratiæ a Deo et
Christo accepit (misericordiam consecuta), donum quoddam
quod tantum Dei potestas et magnitudo conferre potest
(in magnificentia Patris altissimi). Similiter ecclesia ro­
mana est obiectum specialis illuminationis et dilectionis
Dei (ecclesia dilecta et illuminata voluntate eius). Acce­
dunt alia encomia emphatica quæ specialem conditionem
ecclesiæ romanæ supponunt, præsertim si comparentur
cum titulis aliis ecclesiis attributis (cf. inseript. ad Eph.,
Mag. Trail., Phil., Smyrn.).
b) Inter alios titulos ponitur quod Ecclesia romana
« præsidel in loco regionis Romanorum ». « Præsidere »
(προκάθηται) cum dicitur de ecclesia, secundum significa­
tionem obviam præsidentiam exprimit. Huiusmodi præ­
sidium hic absolute prædicatur, quin sc. exprimatur obiec­
tum præsidii ; tantum indicatur locus in quo præsideat,
sc. in loco1 regionis romanorum. Sensus igitur est : Eccle­
sia Romæ præsidens, i. e. ecclesia Romana præsidium
habet, est ecclesia præsidens, ecclesia capitalis. Cui præ­
sideat, hoc loco non indicatur, sed potius absolute prædicatur : ecclesia capitalis1
2.
c) Ignatius in encomüs prosequitur et adiungit : « uni­
verso cælui caritatis præsidens ». Textus græcus fert :
προκαθήμενη τής αγάπης. Vox « præsidere », ut iam vidimus,
secundum sensum obvium præsidium, potestatem, guber­
nium significat. « Dilectio vel caritas » (αγάπη) primario
quidem virtutem caritatis significat, at simul etiam commu1. Alii, licet absque fundamento, nolunt legere : έν
sed
έν τυπψ.
2. Quidam tanquam obiectum præsidii ecclesias romanas indicanlal. Ignatius unam tantumeeelesiam Romanam nominal. Minus
adhuc valet effugium de præsidentia super ecclesias syiriqrb/çàs
rlas.
---- <?·*

nilalem christianam. Et quidem Ignatius repetitis vicibus
termino «άγάπη, dilectio, caritas » utitur ad significandam
aliquam ecclesiam vel fideles alicuius ecclesiæ, ut Trail.,
xiii, 1 : «salutat vos caritas Smyrnæorum et Epliesinorum » ;
Philad., xi, 2 : « Salutat vos caritas fratrum in Troade » ;
Smyrn., xn, 1 et in ipsa ep. ad Born., ix, 3 : « Salutat vos
meus spiritus et caritas ecclesiarum quæ me exceperunt... »
(cf. ix, 1). Hoc loco Ignatius terminum : « caritas », abso­
lute adhibet ad significandos omnes fideles vel omnes
ecclesias. Unde versio latina optime textum græcum reddit,
scribendo : « quæ universo coetui caritatis præsidet ».
Ecclesia igitur romana tanquam toti Ecclesiæ præsidens
exhibetur1.
d) Ignatius in ep. ipsa enuntiat quod Ecclesia sua in
Syria per ecclesiam romanam regitur. Rogat enim Ignatius
Romanos : « Memores estote in precibus vestris ecclesiæ
Syriæquæ mei loco Deo pastore utitur. Solus lesus Christus
illam vice episcopi reget atque vestra caritas » (ix, 1). Ec­
clesia igitur Romana potestatem episcopalem super eccle­
siam Antiochenam habet (επισκοπήσει).
e) Huc accedit quod Ignatius ecclesiæ romanæ non vult
imperare sed tantum fideles rogat, et quidem modo humil­
limo ; insuper in ecclesia romana nullam hæresim novit,
sed eam e contra « expurgatam ab omni alieno colore »
declarat (inscript.).
Ex his omnibus sufficienter patet, Ecclesiam Romanam
secundum Ignatiuin esse caput totius Ecclesiæ, eccle­
siam capitalem vel principalem, habere præsidium omnium
fidelium vel ecclesiarum.
Ratio huius specialis conditionis Ecclesiæ Romanæ ab
Ignatio non indicatur, neque Ignatius scribendo ad Ro­
manos illam indicare oportuit. Tamen ratio pro ipso Igna­
tio non potest esse hæc quod Roma sit caput civile imperii.
1. Pearson, Rotte, Harnack et nunc communiter Protes­
tantes textum ita interpretantur : quæ in caritate eminet. At primo
præsidere (προκαθήμενη) non habet sensum : « eminere ». Secundo
hic terminus regulariter cum genitivo alicuius loci vel societatis
usurpatur : Exempla vide apud Funk, Patres apostol. in h. 1.
Tertio : si eminentia in caritate significanda esset, hic dativus esset
adhibendus.

Sicut enim Clemens ita et Ignatius totam constitutionem
et omnem ordinem Ecclesiæ ex voluntate Christi deducit.
Insuper totus conceptus Ecclesiæ apud Ignatium est ita
spiritualis et supernaturalis ut idea dominii temporalis
nec locum habere possit. Conditio, dignitas et potestas
ecclesiæ Romanæ aliam originem habere nequit nisi vo­
luntatem Dei et Christi. Inde simul alia hypothesis exclu­
ditur quod sc. beneficientia maxima Ecclesiæ Romanæ
sit ratio præsidii ipsius. Cum igitur nulla alia ordinatio
divina extet quam institutio primatus in B. Petro, Igna­
tius illam tacite subaudit. Certe Ignatius Ecclesiam Roma­
nam tanquam capitalem et principalem agnoscit ac vene­
ratur.
Testimonium Ignatii specialem habel auctoritatem. Igna­
tius enim tanquam episcopus Antiochenus erat successor
Petri in episcopatu Antiocheno. Ex hac ratione est testis
qualificatus. Nam in Ecclesia Antiochena traditio de pri­
matu Petri et de sede huius primatus optime nota esse
debuit : si enim Petrus Antiochiæ mansisset ac mortuus
fuisset, episcopus Antiochenus primatum in Ecclesia obti­
nuisset. lamvero Ignatius expresse renuit Romanis im­
perare, e contra expresse Ecclesiam Romanam tanquam
principalem ac præsidentem agnoscit. Unde testimonium
Ignatii de præsidentia Ecclesiæ Romanæ specialem habet
valorem.
Pro veritate huius testimonii denique vel forma ipsius
militat. Nam præsidentia ecclesiæ Romanæ attribuitur,
quæ est forma antiquissima enunciandi primatum, ut
etiam apud Clementem Rom. et apud Irenæuin. Deinde
terminus « præsidere » est terminus generalis qui terminos
S. Scripturæ (claves, fundamentum, pastor) optime reddit :
habemus hic formulam primam græcam pro terminis Sal­
vatoris, formula quæ est fundamentum et radix formula­
rum posteriorum, usque ad terminum primatus iurisdic­
tionis.
Polycarpus primatum romanum facto testificatur, cum
in quæstione paschali, Romam veniens, ab Anicfeto pacem
obtinuit1.
1. Euseb., H. E.,

v,

24, 17.

420

CAP. VI.

DE PRIMATU

3. Celeberrimum est testimonium S. Irenæi quod etiam
a Cone. Vatie, adducitur (Sess. IV, c. n). Irenaeus de Eccle­
sia Romana scribit1 : « Ad hanc enim ecclesiam propter
potentiorem principalitatem necesse est omnem convenire
ecclesiam, hoc est eos qui sunt undique fideles, in qua semper
ab his, qui sunt undique1
2, conservata est ea quæ est ab Apo­
stolis traditio ». His verbis Irenæus testificatur, Ecclesiam
Romanam habere principalitatem super alias Omnes eccle­
sias atque omnes Ecclesias necessario Romanae ecclesiæ
conformari sese debere.
Ut vis et ratio huius testimonii facilius et melius intelligatur, iuvabit, connexum huius dicti considerare. Ire­
næus in tertio libro Adv. hær. probare intendit contra
Gnosticos, solam fidem Ecclesiæ catholicæ esse veram. Id
quod sic probat : Sola doctrina apostolica est vera doc­
trina Christi (m, 1-2) : atqui doctrina Apostolorum in sola
Ecclesia catholica habetur : ergo doctrina Ecclesiæ catho­
licæ sola est vera doctrina fidei.
Minor propositio, sc. quod doctrina Apostolorum in
sola Ecclesia catholica habeatur, tripliciter probatur, sc.
a) quia in Ecclesia catholica omnis ecclesia particularis
habet eandem fidem, i. e. symbolum apostolicum ; b) quia
in Ecclesia catholica sunt successores apostolorum (iit,
3, 1) ; c) quia adest testimonium Polycarpi, discipuli
apostolorum (m, 3, 4).
Irenæus nunc per paries probare deberet quod omnes
ecclesiæ particulares eandem fidem habent, sc. symboli
apostolici ; tamen viam abbreviatam ingreditur. Etenim
fidem omnium ecclesiarum particularium per fidem Eccle­
siæ Romanæ probare incipit, dicendo : « Sed quoniam valde
longum est in hoc tali volumine omnium ecclesiarum enu­
merare successiones, maximæ et antiquissimæ et ab omnibus
cognitæ, a gloriosissimis duobus apostolis Petro et Paulo
Romæ fundatæ et constitutæ ecclesiæ, eam quam habet
ab Apostolis traditionem et adnuntiatam hominibus fidem
1. Adv. kær., in, 3, 2.
2. M. d’Herbigny, loco : « in qua semper ab his qui sunt undi­
que » hanc proponit textus correctionem: «in qua' semper ab epis­
copis (sc. Homards) qui sunt undecim ». Rev. Bénéd., janv. 1910,
(27), p. 103-108 ; Theol. de Eccl., n2, 159.

per successiones episcoporum pervenientem usque ad nos
indicantes, confundimus omnes eos qui quoque modo vel
per sibi placentiam malam vel vanam gloriam vel per
cæcitatem et malam sententiam praeterquam oportet
conligunt » (m, 3, 2). Irenæus igitur per fidem Ecclesiæ
Romanæ, fidem aliarum Ecclesiam ostendere vult.
Sed qua ratione fides Ecclesiæ Romanæ probat, alias
ecclesias habere eandem fidem ? Quia « ad hanc ecclesiam
propter potentiorem principalitatem necesse est omnem
convenire ecclesiam ».
Sensus igitur huius dicti est : omnis alia Ecclesia neces­
sario eandem fidem habet ac Ecclesia romana ; inde enim
Irenæus ex fide Ecclesiæ Romanæ concludere potest : hæc
est fides omnium ecclesiarum aliarum. Irenæus igitur fidem
Ecclesiæ Romanæ tanquam normam omnium aliarum
ecclesiarum statuit atque Ecclesiam Romanam tanquam
normam aliarum ecclesiarum : id quod primatum Ecclesiæ
Romanæ significat.
Irenæus tanquam rationem qua omnis ecclesia necessa­
rio in fide cum Ecclesia Romana conveniat, potentiorem
(vel potiorem) eius principalitatem indicat ; i. e. auctori­
tatem et principalitatem (αύθεντία) = primatum.
Hæc summaria consideratio confirmatur per inquisitio­
nem specialem partium singularium dicti Irenæi.
Disputatur inter historicos de sensu particulae : Necesse
esi. » Alii (ut Batiffol, Seeberg) hanc necessitatem tanquam
logicam intelligunt ; alii tanquam necessitatem moralem
(ut multi catholici) ; alii tanquam necessitatem natura­
lem (ut Koch et Harnack) ; at melius necessitas intclligitur tanquam necessitas intrinseca quæ sc. in constitutione
Ecclesiæ universalis et in conditione speciali Ecclesiæ
Romanæ fundatur : ratione constitutionis Ecclesiæ, eccle­
siæ particulares ita se habent ad Ecclesiam Romanam ut
necessario in fide cum ipsa conveniant. Vi huius necessi­
tatis intrinsecae, derivantis ex divina constitutione Eccle­
siæ, per consequens tum logice tum moraliter necessarium
est, omnem ecclesiam cum Ecclesia Romana in fide con­
venire : ac sic potentior eius principalitas explicatur.
Particula : « Omnis ecclesia » a Funk et Harnack ad
ecclesias apostolicas refertur : at immerito. Nam hæc

interpretatio est contra intentum, cum Irenæus probare
intendat, omnes ecclesias catholicas eandem fidem habere ;
similiter est contra ea quæ sequuntur, cum Irenæus ipse
expresse dicat : « hoc est eos qui sunt undique fideles ».
« Omnis ecclesia » igitur cunctas ecclesias particulares et
catholicas significat.
Particula « in qua » non ad Ecclesiam Romanam refertur,
sed ad « omnem ecclesiam ». Quæ sequuntur : « in qua
semper ab his quæ sunt undique, conservata est ea quæ
est ab Apostolis traditio », determinant particulam « Om­
nis ecclesia ». Sensus est : omnis ecclesia particularis quæ
semper traditionem apostolicam conservavit, quæ proinde
catholica vel fidelis est, necessario cum Ecclesia Romana
convenit. Harnack quidem et Funk ita Irenæum interpre­
tantur ac si omnis ecclesia semper traditionem apostolicam
conservasset — id quod est contra totum connexum : secus
enim vel ecclesiæ gnosticæ fidem apostolicam conservas­
sent !
« Convenire. » non significat « confluere » (Seeberg), sed
concordare, conformem esse et consequenter sese confor­
mare.
« Polenlior principalitas » evidenter rationem necessi­
tatis conformitatis omnis ecclesiæ veræ catholicæ cum
Ecclesia Romana indicat. Similiter hæc potentior princi­
palitas Ecclesiæ Romana·, soli competit adeoque sola
Ecclesia Romana est norma et regula fidei1.
Ex his omnibus sufficienter primatus Ecclesiæ Romanæ
patet atque Conc. Vatie, iure merito dictum Irenæi ad­
ducit12.
1. Esser (.Bonn), Das Irenæuszeugnis fur den Primal derrbmischen Kirche, in Kalholik (Mainz), 1917, i, 289 ss., n, 16 ss. ; idem.,
Nochmals das irenæuszeugnis, etc., in Théologie und Glaube
(Paderborn), 1922, 344-362 (contra Harnack, Sitzungsberichle
der Berl. Ak. d. W., 1893, 939 ss., et H. Koch, Theol. Sludien und
Kritiken, 1921, 54 ss.).
2. Doctrina Irenæi per facta concludentia confirmatur. Cum
Rom. Pontifex Vidor (189-197) multas in Asia ecclesias excommunicasset, ob consuetudinem particularem circa tempus festi pas­
chalis, Irenæus ipsi potestatem non denegavit, sed moderationem
suasit (Euseb., Hist. Eccl., v, 24, 11). Similiter Irenæus, adhuc
presbyter, epistulam martyrum Lugdunensium Romam tulerat

4. Tertullianus indirecte tantum primatum R. Pontificis
testatur. Adversus Praxeam, c. i narrat : « (Praxeas) tunc
episcopum Romanum, agnoscentem iam prophetias Mon­
tani, Priscæ, Maximillæ, et ex ea agnitione pacem ecclesiis
Asiæ et Phrygiæ inferentem... coëgit et litteras pacis
revocare iam emissas et a proposito recipiendorum cha­
rismatum concessare. » Romanus igitur Pontifex Montanistas Asiæ et Phrygiæ pace privavit, i. e. a communione
Ecclesiæ separavit. In De pudic. 21 Tertullianus Rom.
Pontificem sic alloquitur : « Præsumis et ad te derivasse
solvendi et alligandi potestatem, i. e. ad omnem ecclesiam
Petri propinquam. » : in quo supponitur quod Rom. Pon­
tifex sit successor Petri in cathedra Romana et simul
Ecclesia constituatur ex illis qui Petro et Romano Pon­
tifici sint coniuncti (« ecclesia Petro propinqua »). Denique
Rom. Pontifex ironice vocatur « summus Pontifex, epis­
copus episcoporum » (De pud., 1) : id quod in ipso certo
conditionem specialem in Ecclesia supponit1.
5. De S. Cypriani sententia plurimum disputatum est
ac adhuc disputatur. Gallicani Cyprianum tanquam tes­
tem principalem adduxerunt. Nuperrime H. Koch2 sen­
tentiam defendit, secundum Cyprianum Ecclesiam eo tan­
tum sensu super Petrum ædificatam fuisse quod prius
leinpore super Petrum ædificaretur, ita ut Petrus non caput
sed symbolum tantum unitatis et originis divinæ Ecclesiæ
esset, adeoque similiter Romanus Pontifex. Auctores ta­
men catholici communiter defendunt, Cyprianum prima­
tum Romani Pontificis quidem tenuisse, sed in explicanda
et applicanda vi et ratione primatus defecisse3. En rationes.
qua Eleutherius rogabatur ut novis erroribus Montanismi mede­
retur, « pacis ecclesiarum causa » (Eusebius, H. E., v, 4k
1. Cf. A. d’Alès, La théologie de Tertullien2, p. 217 ; G. Esser,
De pudicitia, c. xxi, undder Primat des rômischen Bischofs, in Der
l\ vmoi.iK, 1902 (t. 26).
2. IL Koch, Cyprian und der rômische Primat, Leipzig, 1910
(Texte und Untersuchungen, xxxv, 1). Cf. E. W. Benson, Cyprian.
Ilislife. His limes. His Work. London, 1897; J.-H. Bernard, Th.
Cyprianic Doctrine of the. Ministry, 1918.
3. A. Seitz, Cyprian und der rômische Primat. Begensburg, 1911;
Ion, Ernst., Cyprian and das Papstlum, Mainz, 1912 ; A. d’Alès,
lu théologie de saint Cyprien. Paris, 1922.

Cyprianus circa primatum Petri et Rom. Pontificis se­
quentia tenet principia.
a) Ecclesia super Petrum ædijicala esi. — Ita præsertim
in « De catholicæ Ecclesiæ unilale », c. xl. Postquam verba
Domini Mt., xvi, 18, 19 adduxerat, Cyprianus continuat :
« Super unum ædiftcat Ecclesiam. Et quamvis apostolis
omnibus post resurrectionem suam parem potestatem tri­
buat..., tamen ut unitatem manifestaret, unitatis eius­
dem originem ab uno incipientem sua auctoritate dispo­
suit. Hoc erant utique et ceteri apostoli quod fuit Petrus,
pari consortio præditi et honoris et potestatis, sed exordium
ab unitate proficiscitur, ut Ecclesia una monstretur. »
Secundum aliam versionem1, Cyprianus post verba
Mt., xvi, 18 s. adducta scribit : « Et eidem post resurrec­
tionem dicit : Pasce oves meas. Super unum ædiftcat Ec­
clesiam et illi pascendas oves mandat. Et quamvis apostolis
omnibus parem tribuat potestatem, unam tamen cathe­
dram constituit et unitatis originem atque rationem sua
auctoritate disposuit. Hoc erant utique et ceteri quod fuit
Petrus, sed primatus Petro datur, et una Ecclesia et cathe­
dra una monstratur... Qui cathedram Petri, super quem
fundata Ecclesia est, deserit, in Ecclesia se esse confidit1
2. »
Quibus verbis Cyprianus certe non id tantum significare
intendit quod Ecclesia prius tempore super Petrum sit
ædifïcata (Koch). Nam Cyprianus tenet, totam Ecclesiam
cuiuscumque temporis esse super Petrum fundatam ; simulque eam esse fundatam super cathedram Romanam3
1. Versio B bonis ex rationibus ipsi Cypriano attribuitur, tan­
quam redactio alia, destinata et accomodata Ecclesiæ Romans
in schismate Novatiani. Cf. Dom Chapman, in Peu. Benedict.,
t. XIX, p. 246-254 ; 357-373 ; t. XX, p. 26-52; t. XXVII, 447-464.
A. d’Alès, 1. c., cvn, merito notat : « Impossible en effet d’admettre
qu’un faussaire se soit assimilé la pensée et les expressions du primat
de Carthage, au point d’exécuter sur son texte un pareil prodige de
marqueterie. »
2. Idem, De hab. uirg., c. x : « Petrus, cui oves suas Dominus
pascendas luendasque commendat... super quem posuit et fun­
davit Ecclesiam », et Ep. XLIII, 5 : « Una Ecclesia et cathedra
una stiper Petrum Domini voce fundata », et Ep. LXX, 3 : « Una
Ecclesia super Petrum origine unitatis et ratione fundata. » Cf. A.
d’Alès, I. c., p. 108.
3. « Cum Fabiani locus, i. e. cum locus Petri et gradus cathe­
dra sacerdotalis vocaret » (Ep. LV, 8) : « navigare audent et ad

— quæ nondum extabat quando Dominus Ecclesiam super
Petrum ædificavit ; — denique Cyprianus hoc sesusu Pe­
trum ut fundamentum Ecclesiæ intelligit quod Dominus
ei oves suas pascendas tuendasque commendavit (cf. De
hab. virg., c. x, supra cit.).
E contra Petrus et Rom. Pontifex ut centrum· et fun­
damentum unitatis Ecclesiæ apparet. Cyprianus enim
unitatem Ecclesiæ catholicæ probat ex eo quod super
Petrum fundata est1.
b) Ecclesia Romana est Ecclesia principalis, unde uni­
tas sacerdotalis exorta est. — Ita Cyprianus Cornelio
de schismaticis scribit : « Navigare audent et ad Petri
cathedram atque ad Ecclesiam principalem, unde unitas
sacerdotalis exorta est2 (Ep. 59, 14). Ecclesia « principa­
lis » significat tum excellentiam præ aliis ecclesiis, tum
rationem principii respectu ad illas, maxime quantum ad
unitatem Ecclesiæ — « unde unitas sacerdotalis exorta
est », — minime vero solam prioritatem temporis — quæ
ecclesiæ Romanæ ne quidem competit3.
c) · Petrus et Rom. Pontifex habet primatum. — Ita in
« De catholicæ Ecclesiæ unilale », c. iv, versione B : « Hoc
erant utique et ceteri apostoli quod fuit Petrus, sed pri­
matus Petro datur»; simili modo schismaticos romanos
accusat quod « contra pacem atque unitatem Christi rebel­
les cathedram sibi constituere et primatum adsumerc...
conantur » (ep. 69, 8). Quæ vox « primatus » certe condi­
tionem ecclesiæ romanæ specialem atque unicam in Eccle­
sia universali significat4.
Petri cathedram atque ad Ecclesiam principalem » (Ep. LIX, 14) ;
·· Slephanus, qui per successionem cathedram Petri habere se
prædicat » (Ep. LXXIII, 17).
1. Videsis A. d’ÀLÈs, 1. c., p. 102-130. « Il ressort incontesta­
blement que, selon la pensée de saint Cyprien, l’évêque de Rome
occupe dans l’Église une position unique : héritier du siège de
Pierre, fondement permanent de l’Église, centre et source de l’unité,
pasteur universel et primat, dépositaire du pouvoir des clefs »
(p. 129). Cf. infra explicationem dicti Cypriani per Papam Pela­
gium I.
2. Ep. LIX, 14.
3. Cf. A. d’Alès, 1. c., p. 389-395.
4. Cf. A. d’Alès, 1. c., p. 117-120.
Alia quidem occasione Cyprianus Papæ Stephano obicit : « Nec

d) Ecclesia Romana esi radix et matrix Ecclesiæ catholicæ.
— Cyprianus ad Papam Cornelium scribens, protestatur :
« Nos singulis navigantibus (Romani sc.), ne cum scandalo
ullo navigarent, rationem reddentes, nos scimus hortatos
esse ut catholicæ Ecclesiæ matricem et radicem agnosce­
rent et tenerent » (Ep. 48,3). Certe Cyprianus Afris Romam
navigantibus indicaverat ut Romæ caverent a schisma­
ticis (Novatianis) et partem legitimam tenerent quam,
tanquam Ecclesiam super quam fundata est Ecclesia uni­
versalis, matrem ac radicem Ecclesiæ catholicæ vocat1.
e) Communicatio cum episcopo Romano necessaria est
ad hoc ut aliquis sit membrum Ecclesiæ catholicæ. — Cypria­
nus Cornelio Papæ suasit ut electionem suam episcopis
Africæ denuntiaret, « ut te universi collegæ nostri et com­
municationem tuam, i. e. catholicæ Ecclesiæ unitatem
pariter et charitatem probarent firmiter et tenerent »
(Ep.48, 3). Similiter ep. Antoniani Cornelio transmisit, « ut
sciret te (sc. Antonianum) sccum, h. e. cum catholica
Ecclesia communicare » (Ep. 54, 1). Itaque communicare
cum episcopo romano idem est ac communicare cum Eccle­
sia universali vel esse in Ecclesia catholica ; separari ab
episcopo romano est separari ab Ecclesia ipsa : « qui cathe­
dram Petri, super quam fundata Ecclesia est, deserit, in
Ecclesia se esse confidit. » (De cath. Eccl. unitate, c. ivr
vers. B.). Cum secundum Cyprianum extra Ecclesiam nulla
sit salus, communicatio cum sede Romana est de necessi­
tate salutis. Id quod de nullo alio episcopo particulari
valet.
Inde concludimus. Doctrina Cypriani continet omnia
illa principia quibus antiquitas primatum Romani Ponti­
ficis exprimebat, ita ut Cyprianus proprie sit testis tradi­
tionis : Cyprianus textus Μτ. et Joa., sensu catholico de
Petro tanquam fundamento et pastore Ecclesiæ inter­
pretatur, Ecclesiam Romanam tanquam ecclesiam prin­
cipalem, primatialem, ut radicem et matricem Ecclesiæ
universalis agnoscit, unionem vel communicationem cum
Petrus... vindicavit sibi... ut diceret se primatum habere »
fEp. LXXI, m).
1. De aliis interpretationibus videsis d’Alês, 1. c., p. 148-153,

Pontifice Romano tanquam conditionem salutis statuit. Cui
i doctrinæ praxis quoque saltem in hoc consentit, quod
Cyprianus regulariter cum Ecclesia Romana communicat.
Altera tamen ex parte Cyprianus Romano Pontifici pote­
statem vel iurisdictionem super ceteros episcopos denegare
videtur, et quidem tum factis tum dictis. Factis quidem,
inquantum Cyprianus sententias iudiciales episcoporum
a Romano Pontifice non esse retractandas defendit (Ep. 59,
14 ; 69, 17), ac maxime inquantum in quaestione de rebap­
tizandis resistit ordinationibus Papæ Stephani (Ep. 72,
73, 74, 75)\
Attendendum quidem est quod Cyprianus quantum ad
iudicandas causas minus ius episcopi romani quam iustitiam et veritatem causæ respicit, defendendo sc. iustitiam
et veritatem sententiæ latæ1
2. Simul Cyprianus in quæstione
Marciani, episcopi Arelatensis Papam Stephanum monuis­
se videtur ut Marcianum (tanquam fautorem Novatiani)
deponeret et alium episcopum institueret (Ep. 68). Nihilo­
minus Cyprianus in omnibus his quæstionibus non tanquam
subditum Rom. Pontificis se gerit3.
Insuper Cyprianus dictis expressis Romano Pontifici
potestatem super episcopos denegare videtur. Primo in
« De catholicæ Ecclesiæ unitate », c. iv, proclamat : « Hoc
erant utique et ceteri apostoli quod fuit Petrus, pari con­
sortio præditi et honoris et potestatis », et quod Dominus
omnibus apostolis « parem potestatem » tribuit : quale
dictum de sola æqualitate apostolatus explicari nequit.
Secundo Cyprianus proponit principium, quod « habeat
omnis episcopus pro licentia libertatis suæ arbitrium pro­
prium, tamquam indicari ab alio non possit quam nec ipse
possit alterum iudicare. » Inde exspectandum dicit « iudi­
cium Domini nostri lesu Christi qui unus et solus habet
potestatem etpræponendi nos in Ecclesiæ suæ gubernatione
1. Videsis A. d’Alès, 1. c., p. 141-210.
2. D’Alès, I. c., p. 178.
3. A. d’Alès, 1. c., p. 172 : « Les lettres de Cyprien ne sont pas
d’un subalterne qui demande un mot d’ordre; elles sont d’un
collègue qui croit se tenir à sa place en joignant la hardiesse à la
déférence », et p. 199 : « Ses récriminations montrent clairement
qu’il n’a ni accepté l’ordre ni compris la leçon » (sc. Stephani).

et de actu nostro iudicandi » (Ep. 59). Cf. Ep. 55, 21 et
Ep. 72, 3. Unde Romano Pontifici Stephano obicit quod
immerito se tanquam « episcopum episcoporum » gerat
(Ep. 73), sicut iam antea Florentium episcopum increpa­
verat : « An tu qui te episcopum episcopi et iudicem
iudicis ad tempus a Deo dati constituis ? » (Ep. 66, 3).
Inde sequitur conclusio : Cyprianus quidem tenet prin­
cipia catholica de primatu Petri et Rom. Pontificis, vim
tamen et rationem horum principiorum nondum penitus
intellexit, imo quædam contraria principiis proposuit1 ;
tenendo tamen principia, simul implicite saltem doctrinam
postmodum definitam tenebat1
2.
Neque aliquid integritati et continuitati traditionis
deperit. Nam Cyprianus quantum ad principia traditioni
concordat, quantum vero ad defectus sententiæ tum sibi
ipsi tum praxi et doctrinæ Ecclesiæ contradixit. Simul
defectus doctrinæ cyprianæ facile explicatur, tum ex Cy­
priani instructione insufficienti (paucis annis post conver­
sionem suam factus est episcopus), tum ex statu adhuc
minus explicite doctrinæ de natura primatus, tum ex
difficultate conditionum et quæstionuin agitatarum tem­
pore episcopatus Cypriani (schisma, persecutiones, quæsstio de rebaptizandis hæreticis). Itaque mirum non est,
doctrinam Cypriani in quibusdam esse incompletam ; mi­
rum tamen est, Cyprianum in testificandis principiis excelluisse.
Denique Cyprianus, cum Papa Stephanus minaretur se
unionem cum eo rumpere, cessit : ne sc. separatus a cathe­
dra romana, extra Ecclesiam fieret. Valet igitur dictum
Augustini : « Cyprianus aut non sensit omnino quod eum
sensisse recitatis (sc. Donatistæ), aut hoc postea correxit
in regula veritatis, aut hunc nævum sui candidissimi pec­
toris cooperuit ubere caritatis... Accessit huc etiam quod
1. Λ. d’Alès ita de Cypriano iudicat : « Il se dérobe devant les
conséquences »; (p. 200) « il n’a pas su voir jusqu’où doit s’étendre,
pour ne pas être illusoire, le rôle du fondement de l’Église » (p. 201 ;
cf. p. 206-209).
2. Cf. de hoc quæ scripsimus in Introductio in historiam dogma­
tum, art. 14 : de obscuratione in progressu dogmatico, p. 259-271.

tanquam sarmentum fructuosissimum, si quid in eo fuerat
emendandum, purgavit Pater falce passionis1. »
6. Testimonia veterum ante Conc. Nicaenum paululum
fusius pertractavimus quia adversarii moderni primatus
praetendunt, hac in periodo primatum Rom. Pontificis
fuisse ignotum. Abhinc vero a Gone. Nicæno primatus Rom.
Pontificum adhuc magis ut facium publicum constat atque
vel ab adversariis ut factum historicum admittitur. Ne­
que tamen affirmamus, simul vim ac rationem primatus
statim perfecte fuisse cognitam et agnitam, licet natura
primatus praecise in periodo subséquente Conc. Nic. in dies
magis explicata sit. Hic quidem repetenda essent omnia
testimonia veterum de primatu Petri quippe cum omnes
Rom. Pontificem tanquam successorem Petri agnoscant.
Pauca tamen testimonia sufficiant, et quidem pro ecclesia
græca testimonium Gregorii Naz., Joannis Chrysostomi
et Basilii, pro ecclesia latina testimonium Hieronymi et
Augustini — de testimonio Ecclesiæ Romanæ specialiter
agendum erit.
S. Gregorius Naz. de Ecclesia Romana scribit : « Quem
ad modum par est ut quæ universis præsidel, totam colat
Dei concordiam1
2 ».
S. loannes Chrysostomus, in conciliabulo ad Quercum
inique depositus, ad Papam Innocentium I appellavit
(404) : « Obsecro, ait, ut scribatis quod hæc tam inique
facta... non habeant robur... ; illi autem qui adeo inique
egisse deprehensi sunt, pænæ ecclesiasticarum legum subiaceant; nobis vero... litteris vestris et caritate vestra alio­
rumque omnium, quorum sc. et antea societate fruebamur,
frui concedete3. » Chrysostomus igitur in Rom. Pontifice
supponit potestatem cassandi decreta conciliabuli Ad
Quercum, puniendi reos, restituendi Chrysostomo commu­
nionem cum Ecclesia catholica, ac denique quam maxime
ius recipiendi appellationes4.
Sicut Chrysostomus similiter S. Basilius Romam appel­
1.
2.
3.
4.

S. Aug., Ep. XC1I1, 10, 40 ; P. L., xxxm, 340.
Carm., 1. II, v. 579.
Ep. ad Innocent. I, M. L., lu, 529 ss.
Cf. Caïd. N. Marini, II primalo di S. Pielro, ed. 2., p. 257-326.

lat : « Visum est nobis consentaneum, scribere Episcopo
Romæ, ut quæ hic geruntur, consideret detque consilium...
Ipse sua auctoritate negotium conficiat1 ».
7. Ex latinis S. Hieronymus ad Damasum Papam scri­
bit : « Beatitudini tuæ, id est cathedræ Petri, communione
consocior. Super illam petram ædiflcatam Ecclesiam scio.
Quicumque extra hanc domum agnum comederit, profanus
est. Si quis in Noe arca non fuerit, peribit regnante diluvio1
2. »
S. Augustinus de primatu Rom. Pontificis expresse non
tractat; at data occasione sententiam suam manifestat3.
Episcopos Rom. ut successores Petri agnoscit : « Tenet (me)
ab ipsa sede Petri... usque ad præsentem episcopatum
successio sacerdotum4. » Sedes Romana est « cathedra
Petri, cathedra apostolica ». Promissiones Petro factæ in
Sede Romana implentur : « Numerate sacerdotes vel ab
ipsa Petri sede, et in ordine illo patrum quis cui successit
videte : ipsa est petra quam non vincunt superbæ infero­
rum portæ5. » In Ecclesia Romana « semper apostolicæ
cathedræ viguit principatus6. » Communio cum episcopo
Romano unionem cum Ecclesia Christi efficit7.
Cui scntentiæ generali facta quoque, respondent. Secun­
dum Augustinum est episcopi Rom. quæstiones in Eccle­
sia subortas finire. Circa quæstionem Pelagianam tenet :
« lam de hac causa duo concilia missa sunt ad sedem apostolicam, inde etiam rescripta venerunt. Causa finita est8. »
1. S. Basilii M., Epist. classis, ir ; Ep. LXIX ; P. G., xxxu, 432.
2. Ep. XV.
3. Cf. Th. Specht, Die. Lehre von der Kirche nach dem. hl. Augus­
tin. (Paderborn, 1892), p. 154-186 ; P. Batiffol, Le catholicisme
de saint Augustin, 1920, p. 192-209, 347-472.
4. C. ep. fund., c. iv.
5. Psalmus contra parlem Donali.
6. Ep. XLI1I, 7.
7. 1. c.
8. Sermo CXXXI 6; M. L·., xxxvm, 734. — Ex hoc dicto Au­
gustini ortum duxisse videtur adagium : Roma locuta, causa linita.
Batiffol, 1. c., 404, nota 3 optime notat terminum « rescriptum ».
Terminus videtur esse translatus ex terminologia imperii Romani,
in quo præfecti provinciarum causis dubiis exortis « relationes » ad
imperatores miserunt qui per «responsa » vel «rescripta » rem indica­
verunt, ita ut huiusmodi responsa vel rescripta vim legis obtinerent.
Rescriptum igitur sententiam finalem auctoritatis supremæ im­
portat.

Similiter in Contra duas ep. Pelagian, (n, 5) respondet :
\« Litteris beatæ memoriæ papæ Innocentii... de hac re
idubitatio tota sublata est. » Denique Augustinus in
quæstione » de appellationibus episcoporum ad romanæ
Ecclesiæ sacerdotem » Papæ Zosiino consensit, sicut et
instructiones Innocentii I et Zosimi de privilegiis Rom.
Pontificum recognovit1 : indirecte igitur omnem eorum
sententiam (quam infra videbimus) testificatur. Augustinus
tamen primatum R. Pontificis minus sub ratione potesta­
tis vel honoris quam sub ratione officii et muneris Conside­
rat : secundum ipsum in R. Pontifice residet auctoritas
supremi ministerii circa doctrinam et unitatem Ecclesiæ
conservandam, sub capite Christo : qui modus considerandi
doctrinæ catholicæ et rerum veritati optime congruit.
Prob. 4° ex parte Romanorum Pontificum. — a) Prænolamina. 1. Adversarii primatus communiter testimonia
Rom. Pontificum de primatu negligunt vel ut nullius pon­
deris considerant vel ut postulata arrogantiæ, superbiæ
et ambitionis tractant.
E contra tamen evidenter constat : 1. Quodsi Rom.
Pontifices soli primatum proprium affirmassent, tacentibus
vel repugnantibus ceteris, testimonium Rom. Pontificum
vim non haberet, assentientibus vero et confirmantibus
ceteris, vim maximam habet.
2. Testimonium pro primatu præcise el quam maxime ex
parie Bom. Pontificum exspectandum, petendum et attenden­
dum est. Nam supposito primatu in Ecclesia Romana,
Rom. Pontifices primario et quam maxime notitiam, con­
scientiam et cognitionem primatus habere debent, sicut
possessor alicuius domus primus et quam maxime scit
quisnam sit possessor illius domus, et sicut rex primo et
maxime scit quod sit rex et quænam sit ratio potestatis
regiæ. Accedit quod primatus non tam est honor vel pos­
sessio quædam, sed potius officium et potestas in utilita­
tem Ecclesiæ ; unde Rom. Pontifices ex mandato divino
el sub pæna salutis æternæ obligantur ut Ecclesiam guber­
nent, fideles pascant, infirmos confirment, potestate sibi

1. Cf. Batiffol, 1. c., p. 411-472.

data utantur, iura primatus urgeant ac vindicent, insti­
tutum primatus in praxim deducant atque successive
explicent.
Unde in Rom. Pontificibus affirmatio et vindicatio
primatus, applicatio et exercitium potestatis, repressio
resistentiæ non est res arrogantiæ vel ambitionis, sed si­
gnum zeli pro gloria Christi et pro salute animarum, res
obædientiæ et conscientiæ, exercitium muneris impositi :
id quod etiam characteri et sanctitati Rom. Pontificum
priorum saeculorum congruit, dum adversarii homines tam
sanctos iniquissime calumniantur. Denique Rom. Pontifices
vel in vindicando munere sive potestate urgenda sive resi­
stentia reprimenda procedunt tanta religione, humilitate,
patientia prudentiaque ut eos aliquando vel deficientes
censearis. Inde testimonia subsequentia melius facile
intelliges1.
b) Testimonia. — Hic recensenda est tota historia Rom.
Pontificum, incipiendo ab ep. Clementis ad Corinthios,
acta et facta e. g. Soteris, Victoris, Zephirini, Callisti, Cor­
nelii, Stephani I, Dionysii, Silvestri etc., quæ tamen ex
historia ecclesiastica nota sunt. Sufficiant quædam testi­
monia magis explicita quibus sc. natura primatus maxime
manifestatur.
lulius I in ep. (xxxv) ad Orient, (a. 341) Eusebianos
monet : « Curate... ui. ea corrigantur, sicut dixi, quæ
contra canonem gesta sunt... Oportuit omnibus nobis
rescripsisse... Episcopi enim erant qui vexabantur... Cur
autem de Alexandrina potissimum ecclesia nihil nobis
scriptum est,? An ignoratis hanc esse consuetudinem, ut
primum nobis scribatur, et sic hinc quod iuslum esi, decer­
natur ? Sane, si quid erat suspectum contra episcopum
illic, ad hanc oportebat Ecclesiam scripsisse. Nunc autem,
qui nos non plene monuistis et pro lubitu egistis, nos vultis
non instructos suffragari vobiscum. Nequaquam... Nam
quæ accepimus a B. Petro Apostolo, ea vobis significo12. »
Papa Siricius scribit (a. 385) : « Portamus onera omnium
1. Quoad historiam primatus, cf. H. Grisar, Rama al fine dei
mondo antico, n. 194-241 ; 541-550 ; Diet, apol., v. Papauté,
III, col. 1371-1422 ; P. Batiffol, Le siège apostolique, Paris,1924.
2. Ep. lulii, 35 ; M. L., xxv, 308.

qui gravantur ; quin immo hæc portat in nobis beatus
Apostolus Petrus qui nos in omnibus, ut confidimus, administrationis suæ protegit et tuetur hæredes... Præfatam regulam omnes teneant sacerdotes (= episcopi)
qui nolunt ab apostolicæ petræ super quam Christus uni­
versalem construxit Ecclesiam, soliditate avelli1. » Et alio
loco : « Quid ab universis ecclesiis sequendum sit, quid vi­
tandum, generali pronuntiatione decernimus1
2. »
Zosimus (a. 418) (ep. 12) episcopos Africanos ita instruit :
r « Quamvis Patrum traditio Apostolicæ Sedi auctoritatem
tantam tribuerit, ut de eius iudicio disceptare nullus aude­
ret, idque per canones semper regulasque servaverit, et
| currens adhuc suis legibus ecclesiastica disciplina Petri
nomini a quo ipsa quoque descendit, reverentiam quam
debet, exsolvat : tantam enim huic apostolo canonica
antiquitas per sententias omnium voluit esse potentiam,
ex ipsa quoque Christi Dei nostri promissione, ut et ligata
solveret et soluta vinciret... Habet enim ipse cum omnium
ecclesiarum tum huius maxime ubi sederat curam3. »...
Maxime Leo M. primatum Romani Pontificis edocet
et exercet, « ita quidem, ut maior primatus per Ecclesiæ
catholicæ praxim doctrinamque hodiernam nec vindicetur
nec forte possit concipi4. » Leo M. appellationes Eutechetis, Flaviani, Theodoreti Cyr., Eusebii Dorylæi, recipit;
iudicat Eutycheten, Flavianum, Dioscorum, Tim. Aelurum ; formulas fidei etiam pro conciliis œcumenicis deter­
minat ; damnat et irritat conc. latrocinium Ephesinum ;
Cone. Chalcedonensi munus exercendum stricte determi­
nat ; concilium per legatos suos efficaciter dirigit : atque
hæc omnia sine aliorum protestatione, immo consentien­
tibus aliis præstat, hoc unico titulo quod sit successor
Petri5.
1. Ep. ad Himerium, episc. Tarracon.
2. P. L., xiii, 1142.
3. Denz., cix ; M. L., xx, 676.
4. M. d’Herbigny, 1. c., n, 136.
5. Cf. M. d’Herbigny, qui 1. c., p. 120-152 optima inquisitione
ostendit quomodo Leo M. inter brevissimum temporis spatium
primatum iurisdictionis exercuerit.

Nec minus expressa est doctrina1. Ad Flavianum in Causa
Eutychetis scribit : « Miramur Fraternitatem tuam quid­
quid illud scandali fuit Nobis silere potuisse et non potius
procurasse ut primitus nos insinuatio tuæ relationis ins­
trueret »1
2, sc. ut eadem die ad imperatorem scribit : « Prius
instrui nos oportet ut possit congrue... indicari3 ». Ratio­
nem operis sui ita enuntiat : « Memor enim sum me sub
illius nomine Ecclesiæ præsidere, cuius a D. J. Ch. est glorificata confessio... et intelligo mihi aliud non licere quam
ut omnes conatus meos ei causæ in qua universalis Eccle­
siæ salus infestatur, impendam4. »
Atque merito celeberrima Leonis sunt verba, prolata
in anniversario die assumptionis ipsius. » (Christus) etsi
multis pastoribus curam suarum ovium delegavit, ipse
tamen dilecti gregis custodiam non reliquit. De cuius prin­
cipali æternoque præsidio etiam apostolicæ opis munimem
accepimus... et firmitas fundamenti, cui totius Ecclesiæ
superstruitur altitudo, nulla incumbentis sibi templi mole
lacessit. Soliditas enim illius fidei, quæ in apostolorum
principe .est laudata, perpetua est; et sicut permanet
quod in Christo Petrus credidit, ita permanet quod in
Petro Christus instituit... (sequuntur verba Mt., xvi,
16-19). Manet ergo dispositio veritatis et beatus Petrus
in accepta fortitudine petra- perseverans, suscepta Eccle­
siæ gubernacula non relinquit. Sic enim præ cæteris est
ordinatus, ut dum petra dicitur, dum fundamentum pro­
nuntiatur, dum regni cœlorum janitor constituitur, dum
ligandorum solvendorumque arbiter, mansura etiam in
coelis indiciorum suorum definitione, præficitur... Qui nunc
plenius et potentius ea quæ sibi commissa sunt peragit
et omnes partes officiorum atque curarum in ipso et cum
ipso, per quem est glorificatus, exsequitur... His itaque
modis... rationabili obsequio celebratur hodierna festivitas,
ut in persona humilitatis meæ intelligatur, ille honoretur,
in quo et omnium pastdrum sollicitudo cum commehda1.
2.
3.
4.

Cf. quæ iam supra, art. 45, n. 4 retulimus.
Ep. XXIII; M. L., liv, 731.
Ep. XXIV ; 1. c., 736.
Ep. LX1 ; M. L., liv, 8740.

luium sibi ovium custodia perseverat, ct cuius dignitas
rliain in indigno hærede non deficit1. »
Similiter docet Gelasius I. Cum Leone M. statuit1
2 :
" Duodecim certe fuere apostoli paribus meritis parique
dignitate suffulti. Cumque omnes æqualiter spirituali luce
Inigerent, unum tamen principem esse ex illis voluit
< .hristus eumque dispensatione mirabili in dominam genlium Romam direxit... præstans sedi quam ipse bene­
dixit ut a portis inferi nunquam pro Domini promissione
s incatur, omniumque sit fluctuantium tutissimus portus.
In quo qui requieverit æterna statione gaudebit, qui vero
contempserit, ipse videbit qualia genera excusationum in
dic obtendat iudicii. « Simul rationem primatus instituendi
assignat. Citatis sc. verbis Domini ad Petrum (Mt., Lc.,
Joa.) quærit : « Quare igitur ad Petrum tam frequens Do­
mini sermo dirigitur?... Ut capite constituto, schismatis
tolleretur occasio et una monstraretur compago corporis
Christi... et una esset Ecclesia, cui fideliter crederetur3 ».
Itaque « Romana Ecclesia nullis synodicis constitutis
i ieteris ecclesiis praelata est, sed evangelica voce Domini
el salvatoris primatum obtinuit : Tu es Petrus, inquiens,
<4 super hanc petram ædificabo Ecclesiam meam4... »
Practice Gelasius statuit : « Sicut id quod prima Sedes
non probaverat, constare non potuit, sic quod illa censuit
indicandum, Ecclesia tota suscepit5 ». Etenim omnis
veraciter Christianus scit, « uniuscuiusque synodi consti­
tui um quod universalis Ecclesiæ probavit assensus, nullam
magis exequi sedem præ ceteris oportere quam primam...
pro suo sc. principatu quam b. Petrus apostolus Domini
voce perceptum ecclesia nihilominus subséquente et tenuit
semper et retinet6 ». Ita « sedes b. Petri apostoli ius habet
resolvendi, utpote quæ de omni Ecclesia fas habeat iudicandi
neque cuiquam de eius licet iudicare iudicio, si quidem ad
1. Serm. Ill; M. L., liv, 145-147.
2. Tractatio de damnatione nominum Petri et Aeacii, Ep. XIV ;
M. L., lix, 90.
3. 1. c., M. L., lix, 89.
4. Ep. XL1I seu « Decretalis » M. L., lix, 159.
5. Ep. XIII ad episc. Dardaniae, (a. 495) ; M. L., lix, 67.
6. 1. c., M. L., lix, 63.

illam de qualibet mundi parte canones appellari voluerint,
ab illa autem nemo sit appellare permissus1 ».
In sic dicta formula Hormisdæ (a. 517) (addita ep. ad
episc. Hispaniæ « Inter ea ») necessitas unionis cum Romano
Pontifice inculcatur his verbis : « promittens in sequenti
tempore sequestratos a communione Ecclesiæ catholicæ,
id est non consentientes Sedi apostolicæ » non admittere123.
Pelagius I (a. cire. 560), ep. 26, occasione schismatis
« Trium Capitulorum » episcopum incertum merito sic
increpat : « Adeone te... catholicæ fefellit veritas matris
ut non statim schismaticum te conspiceres, cum a sedibus
apostolicis recessisses?... Non legeras super Apostolorum
principem a Christo Domino nostro Ecclesiam esse funda­
tam... (Mt., xvi, 18) ? Quod si legeras, ubinam praeter
ipsum credebas Ecclesiam, in quo uno sc. apostolicæ sedes
sunt ?... Sed idcirco uni primum quod daturus erat etiam
omnibus dedit, ut, secundum b. Cypriani martyris id
ipsum exponentis sententiam, una esse monstretur Eccle­
sia8. »
'
Sacramenlarium Gelasianum (sæc. vi ?) protestatur :
« Sancta Romana Ecclesia nullis synodicis constitutis
ceteris ecclesiis prælata est, sed evangelica voce Domini
et salvatoris primatum obtinuit : Tu es Petrus, inquiens,
... et in cœlo » (c. m)4.
Concludamus verbis Nicolai 1, a. 865, in ep. ad Michælem
imperatorem Cpt. « Si nos non audieritis, ait, restat ut si­
tis apud nos necessario, quales Dominus noster Jesus
Christus hos haberi præcepit qui Ecclesiam Dei audire
contempserint, praisertim cum Ecclesiæ Romanæ privile­
gia, Christi ore in B. Petro firmata, in Ecclesia ipsa dispo­
sita, antiquitus observata et a sanctis universalibus synodis
celebrata atque a cuncta Ecclesia iugiter venerata, nulla­
tenus possint minui, nullatenus infringi, nullatenus com­
mutari, quoniam fundamentum quod Deus posuit, huma­
nus non valet amovere conatus, et quod Deus statuit, fir1.
2.
3.
4.

1. c., M. L., lix, 66.
M. L., lxiii, 460.
Cf. Denz., ccxxx.
M. L., lix, 159.

muni validumque consistit. Ille potissimum peccat qui
I hi ordinationi resistere tentât... Ista igitur privilegia
lilii'· sanctæ Ecclesiæ a Christo donata, a synodis non do­
ubla, sed iain solummodo celebrata et venerata, per quæ
Him tam honor quam onus nobis incumbit..., nos cogunt
imsque compellunt omnium habere sollicitudinem eccle­
siarum Dei1. »
Prob. 5°. Testimonia Conciliorum generalium. — Sicut
lib ipsis Rom. Pontificibus, ita quam maxime a Conciliis
(rcumenicis testimonia pro primatu Rom. Pontificis exspecI unia et petenda sunt, tum factis tum dictis. Atque huius­
modi testimonia duplicem habent valorem. Primo enim
iu Concilio generali, quo Ecclesia tota præsentatur, cele­
brando habitudo Romani Pontificis ad Ecclesiam uni­
versalem maxime apparet, secundo testimonium concilii
generalis est testimonium Ecclesiæ universalis. Huc parti­
culariter accedit quod concilia generalia priora apud græ< os acta sunt adeoque testimonium ecclesiæ græcorum
important. Atque omnia Concilia œcumenica vetera pri­
matum Rom. Pontificis testificantur.
Ex Concilio ‘Nicaeno I nullum quidem decretum ex­
pressum extat ; at constat factum quod Silvester duos
delegatos ad illud misit, Vitonem et Vincentium, presby­
teros qui cum Hosio Cordubcnsi Concilio præsiderunt.
Cmie. Sardicense, (343) quod Conc. Nic. quodammodo con­
tinuavit, ius appellationis ad episcopum roinanum decla­
ravit. In Conc. Ephesino, Philippus, delegatus Cœlestini I,
mm nente Concilio declaravit :«Nulli dubium, immo sæculis
omnibus notum est quod sanctus beatissimusque Petrus
Apostolorum princeps et caput, fideique columna et Eccle­
sia· catholicæ fundamentum, a Domino nostro lesu Christo,
salvatore humani generis ac redemptore, claves regni ac­
cepit, solvendi ac ligandi peccata potestas ipsi data est :
qui ad hoc usque tempus et semper in suis successoribus
vivit, et indicium exercet2. » Idem Cœlestinus I Cyrilhim
Alex, auctoritate Sedis Romanæ, vice sua, in Conc. Ephes.
I. Μ. I.., cxix, 938 ss.
·.’. Mansi, iv, 1295 B.

uti iubet1. Ipse denique legatos suos ad Cone, monet : « Ad
disceptationem, si fuerit ventum, vos de eorum sententiis
iudicare debetis, non subire examen12. »
In Cone. Chalcedonensi celebrando Leo M. quæstionem
exortam iam antea in ep. dogmatica ad Flavianum3
determinaverat : qua coram Concilio perlecta Patres con­
clamaverunt : « Petrus per Leonem locutus est4 ». In ipso
Concilio Paschasinus, legatus Rom. Pontificis dixit :
« Beatissimi atque apostolici viri Papæ urbis Romæ capitis
omnium ecclesiarum, praecepta habemus, quibus praeci­
pere dignatus est, ut Dioscorus...56». Atque Patres Conci­
lii in ep. Synodi Leoni M. rescribunt : « Quibus tu quidem
sicut membris caput præeras in his qui tuum tenebant
ordinem®. » In Concil. Ludgunensi (1274) sequens professio fidei
imperatori Michæli Paleologo (1274) proposita est : « Ipsa
quoque sancta Romana Ecclesia summum et plenum
primatum et principatum super universam Ecclesiam
catholicam obtinet^ quem ab ipso Domino in B. Petro
Apostolorum principe sive vertice, cuius Rom. Pontifex
est successor, cum potestatis plenitudine recepisse vera­
citer et humiliter recognoscit7. »
Cone, denique Florentinum, consentient ibus græcis,
definivit « Sanctam Sedem et Romanum Pontificem in uni­
versum orbem tenere primatum et ipsum Pontificem Roma­
num successorem esse beati Petri, principis Apostolorum,
et verum Christi vicarium, totiusque Ecclesiæ caput et
omnium christianorum patrem et doctorem existere ; et
ipsi in beato Petro pascendi, regendi ac gubernandi uni­
versalem Ecclesiam a Domino nostro lesu Christo plenam
potestatem traditam esse ; quemadmodum etiam in gestis
1.
2.
431.
3.
4.
5.
6.
7.

Ep. II ad Cyril., P. I.., xx, 459.
Commonit. episcopis et presb. euntibus ad orientem, 8 maii
Denz., 143 s.
Hardouin, ii, 305 E.
Mansi, vi, 566..
M. L., Liv, 951.
Denz., 461.

ο·ι umenicorum Conciliorum et in sacris canonibus contiιιι·Ι ur1. ><
Prob. 6°. Ecclesiæ particulares Rom. P. sequuntur. —
I tcnique accedit facium generale quod sicut universa Ec­
clesia ita et singulæ ecclesiæ parliculares Romanum Pon­
tificem sequuntur : ut historia ecclesiastica ostendit. Inlluxus quidem Rom. Pontificum quandoque fuit minus
intensus, minus efficax, communicatio cum Sede Romana
quandoque minus arcta vel viva, vis et ratio primatus a
quibusdam, ut præcipue a Graecis, minus recte cognita et
admissa, oboedientia debita non raro deficiens — attamen
tota Ecclesia sicut in doctrina ita in factis admittebat,
Romanos Pontifices esse successores Petri, habere pote­
statem super omnes ecclesias, ipsis esse obædiendum neces­
sitate salutis, ut et omnes ecclesiæ data occasione et causa
obædientiam præstabant. Illæ vero ecclesiæ qui obædienliam et unionem Sedi Romanæ denegaverunt, iudicio uni\ ersali tanquam a vera Ecclesia Christi separatæ cense­
bantur. Neque excipiuntur ecclesiæ græcæ, postmodum
separatæ, et certe minime ecclesia Coptana. Ante Photium
omnes ecclesiæ orientales sive per doctrinam sive per facta
sese tanquam Ecclesiæ Romanæ subordinatas profite­
bantur ; post schisma iteratis vicibus primatum Rom.
Pontificis professæ.sunt2.
7. Conclusio. Quibus expositis primo falsitas sententiæ
adversariorum primatus manifeste patet : secundum enim
i dos episcopi romani fuissent eiusdem conditionis in Eccle­
sia ut alii episcopi : quæ assertio certe contra evidentiam
loiius historiæ Ecclesiæ peccat. Secundo : primatus Rom.
Pontificum ab omnibus aliquo modo fuit agnitus, sive in
doctrina sive in factis, nec ullus alius episcopus Romano
Pontifici æquiparabatur. Tertio : Ratio primatus Rom.
Pontificum est exclusive successio in cathedra et poteslale Petri. Quarto : absona est hypothesis Protestantium
< I Modernistarum quod primatus Rom. Pontificum sit
elïei Ius causarum historicarum, continuatio imperii roI. Denz., 694.
■?. Cf. prof. fidei imperatoris Paleologi (1274) in Cone. I.ugd.
(D. 161) et definitionem Cone. Flor. (Denz., 694).

romani : Romani Pontifices sunt successores non Cæsarum sed Petri et vicarii Christi. Quinio denique primatus
Rom. Pontificis ut facium publicum atque notorium in
Ecclesiæ vita extat.
8. De obscuratione notionis primatus in posteriori tem­
pore. — In Ecclesia temporis antiqui primatus certe agni­
tus fuit, et quidem sat explicite et distincte. Postea quæ­
dam obscuratio doctrinæ apud multos intervenit, remanente
tamen praxi et exercitio primatus. Rationes huius facti
facile constant. Nam primo populi qui territorium imperii
Romani occupaverunt ac fidem susceperunt, paulatim
ad constitutionem et regimen Ecclesiæ assuefacti sunt.
Tempore tamen scholasticorum maiorum (sæc. xni) doc­
trina de primatu R. P. fuit iam quasi completa, ut apud
S. Thomam, C. G. IV, 76 et II, II, q. i, a. 101 et S. Bonaventuram (Apologia pauperum, n. 16, ed. Quarracchi,
VIII, 315).
Quædam obscuratio contigit tempore et occasione exilii
Avenionensis et maxime schismatis occidentalis. Tamen
vel in hac periodo cum plures circa naturam primatus
errarent, Romanus Ppntifex ah omnibus tanquam caput
Ecclesiæ agnoscebatur, Romani Pontifices tum factis tum
dictis doctrinam veram inculcabant, schola S. Thomæ
eam strenue defendebat (Turrecremata, S. Antoninus,
Gaietanus) ac denique Ecclesia in praxi tenebat. Testimo­
nium sensus Ecclesiæ habes in decreto Cone. Florentini,
ad quod etiam Cone. Vatie, appellat, illud renovando.
Subsequens error Gallicanorum et Febronianôrum mani­
feste sententia non Ecclesiæ sed partis cuiusdam erat,
acriter impugnata a multis theologis ac denique statim ac
multipliciter a summis Pontificibus damnata.
1. Adversarii primatus opposuerunt quod S. Thomas sententiam
suam ex fontibus spuriis hausisset vel primatum tantum ex iure
ecclesiastico deduxisset. At hi modum argumentandi scholastico­
rum non intelligebant. S. Thomas sententiam quam defendit non
quidem ex textibus adductis hausit, sed ex doctrina in Ecclesia
vigente. Textus vero adducuntur in confirmationem scientillcam
doctrinæ Ecclesiæ. In quibus textibus afferendis, si quidam error
intervenit, quid probat? Quodsi S. Thomas in II, II, q. i, a. 10,
ad Decretales sese refert, eis tanquam loco theologico utitur ; po­
stea tamen ad Lc xxn, 32 tanquam ad rationem propriam ap­
pellat.

ARTICULUS QUADRAGESIMUS OCTAVUS

De attributis primatus Romani Pontificis
I. Doctrina catholica. — Circa vim et rationem prima­
tus Concilium Vatie, sequentia dogmata definivit :
1. Romanus Pontifex habet non tantum officium inspec­
tionis vel directionis, sed potestatem iurisdiclionis.
2. Hæc iurisdictio est universalis, i. e. « in universam
Ecclesiam, non tantum in rebus quæ ad fidem et mores,
sed etiam in iis quæ ad disciplinam et regimen Ecclesiæ
per totum orbem diffusæ pertinent », adeoque est univer­
salis quoad loca, res et personas.
3. Potestas est plena, ita sc. ut R. Pontifex habeat non
tantum potiores partes, sed lotam plenitudinem potestatis,
i. c. totam potestatem jurisdictionis quam Christus Eccle­
siæ contulit. Adeoque R. Pontifex per se solus, et absque
episcoporum aut Ecclesiæ consensu quamlibet rem ad
iurisdictionem Ecclesiæ pertinentem peragere potest.
4. Potestas R. Pontificis est suprema, i. e. R. Pontifex
nulli potestati subicitur, sive alicuius episcopi sive episco­
porum omnium (sive dispersorum sive in Concilio congre­
gatorum) sive Ecclesiæ universalis, sed e contra omnes sive
fideles sive episcopi, sive disjunctive sive collective sumpti,
Romano Pontifici subiciuntur. Adeoque non datur in
Ecclesia potestas quæ sit maior quam potestas R. Pontificis
vel ei æqualis, iudicium R. Pontificis a nomine est retrac­
tandum neque alicui de cius indicio iudicare (sc. ex pote­
state) licet, proindeque neque ab iudiciis Romanorum
Pontificum ad cecumenicum Concilium tanquam ad auc­
toritatem Romano Pontifici superiorem appellare.
5. Potestas Romani Pontificis est ordinaria, i. e. res et
personæ ecclesiasticæ ipsi subiciiuntur, non tantum ex
rationibus vel in conditionibus extraordinaris et particu­
laribus, ut in casu ordinis perturbati vel quando præsules
inferiores officio suo desunt vel ex commissione episcoporum
vel Concili, sed omnes personæ et omnia negotia ecclesia­

stica ad officium et potestatem R. Pontificis pertinent
regulariter et semper, ex eo ipso quod de re ecclesiastica
agitur. Potestas igitur R. Pontificis per se, regulariter et
semper ad omnia negotia ecclesiastica sese extendit.
6. Potestas R. Pontificis est immediata el vere episco­
palis i. e. Summus Pontifex non tantum in episcopos
agere potest et iis mediantibus in fideles, sed R. Pontifex
potest immediate et directe potestatem suam exercere,
tum in omnes et singulas ecclesias tum in omnes et singulos
pastores et fideles, tum seorsum tum simul omnes. R.
igitur Pontifex est proprie et immediate caput et pater et
doctor omnium Christianorum, adeoque « cuiuscumque
ritus et dignitatis pastores atque fideles, tam seorum sin­
guli quam omnes simul officio hierarchical subordinationis
veræque obedientiæ obstringuntur ».
7. Potestas R. Pontificis est immediate a Chrislo, i. e.
R. Pontifex potestatem suam non accipit a communitate
fidelium, sed illam habet tanquam successor Petri cui
ipse Christus Dominus primatum contulit, adeoque ex vi
illius primæ collationis.
II. Sententiæ contrariae. — Plures errores circa natu­
ram potestatis Rom. Pontificis in Ecclesia ipsa surrexerunt.
1. Doclrina conciliaris. Tempore et occasione schismatis
occidentalis apud plures sententia invaluit de superiorilate
Concilii supra Papam : quæ sententia quidem prius Papam
dubium respiciebat, mox vero et Papam certum. Fun­
damentum doctrinæ erat opinio concilium cecumenicum
(absque Papa) Ecclesiam catholicam repræsentare et po­
testatem immediate a Deo habere. De facto vero conceptus
politicus mediævalis de constitutione regnorum civilium ad
constitutionem Ecclesiæ transferebatur. In concilio Pisano
(1409), Constantiensi (1414-1418) et Basiliensi pars patrum
errorem approbavit1.
1. Concilium Pisanum neque fuit cecumenicum neque est appro­
batum — contra Gallicanos qui illud cecumenicum declaraverunt.
Cf. A. Weiss, Historia eccl., II, i, p. 529, nota 5. Cone, vero Conslantiense tempore sess. IV et V, in quibus error de superioritate
Concilii sancitus est, neque fuit cecumenicum neque illa decreta

2. Bicherianismus. Richer (Edm.) in libro suo De eccle­
siastica el politica potestate (1611) tenet, Rom. Pontificem
esse caput ministeriale tantum Ecclesiæ adeoque eius
potestatem esse limitatam, non se extendere ad corpus
episcoporum ac proprie tantum interpretationem et executionem canonum spectare, utique loco et nomine Eccle­
siæ et Cone, generalium. Itaque hæc doctrina negat, in
Romano Pontifice esse potestatem plenam et supremam
jurisdictionis ac tantum primatum inspectionis et direc­
tionis admittit; simul docet errorem, potestatem Romani
Pontificis esse ab Ecclesia universali acceptam1.
3. Gallicanismus. « Declaratio cleri Gallicani » (1682)
sequentes errores defendit : a) Romano Pontifici potestas
quidem rerum spiritualium, non vero civilium et tempora­
lium tradita est ; b) Apostolicæ Sedi plena quidem potestas
rerum spiritualium competit, tamen valent decreta Cone.
Constant, de auctoritate Conciliorum generalium ; c) usus
potestatis apostolicæ moderandus est per canones Cone,
generalium et per ius commune, imo valent etiam consue­
tudines Ecclesiæ gallicanæ2. Quæ declaratio ab Innocentio XI, Alexandro VIII et Pio VI damnata est. Peccat
conlirmationem Pontificis obtinuerunt : teste enim Turrecrema­
ta (Summa de Ecclesia, n, 94) sola oboedientia Iohannis XXIII in
illis decretis formandis intererat et Martinus V ea tantum confir­
mavit quæ « conciliante!· statuta sunt et non aliter ». Cone, deni­
que Basileense fuit quidem cecumenicum, attamen eius decreta
ab Eugenio IV cum hac clausula approbata sunt : « absque præiudicio iuris, dignitatis et præeminentiæ S. Sedis apostolicæ », e
contra Eugenius definitionem Cone. Florentini (1439) de primatu
Horn. Pontificis approbavit.
1. Puis VI sequentes duas propositiones Synodi Pistoriensis
damnavit quibus doctrina Richerii resumitur.
Prop. 2 : « Propositio, quæ statuit, potestatem a Deo datam
Ecclesiæ, ut communicaretur pastoribus, qui sunt eius ministri pro
salute animarum ; sic intellecta, ut a communitate fidelium in
pastores derivetur ecclesiastici ministerii ac regiminis potestas :
haeretica.
Prop. 3. Insuper quæ statuit, Romanum Pontificem esse caput
ministeriale, sic explicata ut Rom. Pontifex non a Christo in per­
sona B. Petri, sed ab Ecclesia potestatem ministerii accipiat, qua
valut Petri successor, verus Christi vicarius ac totius Ecclesiæ
caput, pollet in universa Ecclesia : hæretica ». Denz., 1502 s.
2. Denz., 1322-24.

autem dicta declaratio principaliter per falsum intellec­
tum plenitudinis potestatis R. Pontificis.
4. Febronianismus el losephinismus. — Errores Galli­
cani mox in Germaniam transierunt, acceptis quibusdam
modificationibus. Febronius (Hontheirn) in libro « De statu
Ecclesiæ et legitima potestate Romani Pontificis » (1763)
inter iura essentialia et accidentalia primatus distinguit :
essentialia intelligit ea quæ divinitus primatui annexa sunt,
accidentalia vero illa quæ iure humano ex causis histo­
ricis Rom. Pontificibus accesserunt. lamvero tantum pri­
matum inspectionis et directionis tanquam ius essentiale
agnoscit, potestatem R. Pontificis maxime deprimit et
quasi evacuat atque e contrario potestatem episcoporum
indebite augere conatur (systema episcopalismi)1. Tempore
Mariæ Theresiæ et losephi II, Febronianismus præsertim
in ditionibus austriacis ad praxim deductus est, et maximo
quidem cum damno animarum, ac inde nomen losephinismi accepit.
III. Attributa primatus R. Pontificis probantur.

Prob. 1. Ex S. Scriptum : Christus Dominus verbis qui­
bus primatum instituit, illum nullo modo tanquam pri­
matum inspectionis vel directionis tantum, neque tanquam
primatum limitatum, Ecclesia* universali subiectum vel
1. Pius VI, in Brevi Super soliditate dammando librum canoni­
st» Ey bel « Was ist der Papsl » ? febronianis hosce errores obicit :
« Quemlibet episcopum vocal uni a Deo ad gubernationem Ecclesiæ
non minus quam Papam, nec minore præditum esse potestate :
Christum eandem per se Apostolis omnibus potestatem dedisse :
quidquid aliqui credant oblinere et'concedi solum a Pontifice, posse
idipsum... perinde obtineri a quolibet episcopo : voluisse Christum
Ecclesiam reipublicæ more administari : et quidem regimine opus
esse præside pro bono unitatis, verum qui non audeat se aliorum,
qui simul regunt, negotiis implicare ; privilegium tamen habeat
négligentes cohortandi ad sua implendi munia : vim primatus hac
una prærogativa contineri supplendae aliorum negligent!», pros­
piciendi conservationi unitatis hortationibus el exemplo : Pontifices
nil posse in aliena diœccsi præterquam extraordinario casu :
Pontificem caput esse, quod vim suam ac firmitatem teneat ab
Ecclesia : licitum sibi fecisse Pontifices violandi iura episcopo­
rum, reservandique sibi absolutiones, decisiones, appellationes... »
Denz., 1500.

ab ipsa acceptum indicat, sed e contra tanquam primatum
veræ jurisdictionis, tanquam potestatem plenam et supre­
mam circa universam Ecclesiam atque ut immediate a
Christo acceptam.
Ecquidem facile patet, quod per verba : « super te ædi­
ficabo Ecclesiam meam — tibi dabo claves regni cœlorum —
confirma fratres tuos — pasce oves meas » exprimitur :
1° Potestas iurisdictionis, i. e. potestas in alios tanquam
in subditos, ut art. 43-45 ostensum est ;
2° Potestas universalis, quia tota Ecclesia super Petrum
ædificatur, omnes fratres et oves Petro committuntur ;
3° Potestas plena, inquantum Ecclesia, claves, fratres
et oves uni Petro simpliciter committuntur ;
4° Potestas suprema, inquantum iterum tota Ecclesia,
omnes fratres et oves Petro subiciiuntur ;
5° Potestas ordinaria, inquantum functio et officium
Petri nullo modo ad casus extraordinarios restringitur,
sed e contra regimen Ecclesiæ, confirmatio fratrum et offi­
cium pastorale simpliciter Petro imponitur ;
6° Potestas immediata, inquantum Ecclesia tota, fra­
tres ipsi et oves Petro committuntur ;
7° Potestas immediate a Christo accepta, inquantum
Christus nullo, ne quidem minimo indicio, potestatem Ec­
clesiæ gubernandæ Ecclesiæ universali vel corpori episco­
porum tradit, sed e contra directe ipsi Petro.
Mirari merito quis poterit, verba Domini tam expressa
<•1 clara, a viris catholicis doctissimis et piissimis, in sensu
contrario intellecta et exposita fuisse. Id quod tamen inde
contigisse videtur quod plures ideis falsis præoccupati
non tam verba Domini exposuisse quam ideas suas Christo
imposuisse videntur. Inter præsupposita illa falsa primum
locum obtinet conceptus democraticus circa constitutio­
nem Ecclesiæ. Idem in questione de infailibilitate Rom.PonPontificis accidit.
Prob. 2. Ex traditione : Principia generalia. — Ecclesia
vel us a) textus S. Scripturæ circa primatum nequaquam
secundum sententiam gallicanam-febronianam, sed conformiter ad doctrinam Cone. Vatie, interpretata est, ita
quidem ut attributa singula succedentibus tantum tem­
poribus darius et distinctius cognoscerentur; ό) in praxi
n.

primatum Rom. Pontificum minime tanquam officium
inspectionis vel directionis, ab Ecclesia commissum et
nomine eius exercitum ac per voluntatem Ecclesiæ vel
episcoporum limitatum, intellexit, sed e contra tanquam
officium et potestatem immediate a Christo collatam. in
universam Ecclesiam suprema atque apostolica auctori­
tate exercendam.
B. In particular i.
Non opus est, novos textus adducere, cum iisdem texti­
bus et factis historicis quibus primatus ipse probatur,
simul eius vera vis et ratio enuncietur. Quæstio est de
interpretandis textibus et factis. lamvero doctrina et pra­
xis veterum omnino contraria est sententiæ gallicano-febronianæ.
α) Potestas iurisdictionis. — Secundum Gallicanos et
P’ebronianos potestas R. P. non est vera potestas iu­
risdictionis — doctrina vero et praxis antiquitatis R.
Pontifici potestatem, principalitatem et curam respectu
aliarum ecclesiarum attribuit — ad modum quo episcopi
potestatem in propria diocesi habent.
b) Potestas universalis.Gallicani et Febroniani po­
testatem R. P. restringunt ad certos limites, vetus vero
traditio nullam causam excipit, licet principaliter in causis
maioribus insistat. Quodsi enim veteres urgent, in causis
maioribus ad R. P. esse recurrendum, sensus est, in his
necessario esse recurrendum; simul quælibet causa ex cir­
cumstantiis adiunctis « causa maior » fieri potest, ut maxime
ex historia patet. Neque ab antiquis distinctio ponitur quod
quod R. P. habeat quidem potestatem in singulas ecclesias
distributive sumptas, non vero in omnes collective sump­
tas — e contrario enim primario ponitur potestas R. P. in
Ecclesiam universalem ut talem.
c) Potestas plena. — Gallicani potestatem inter R. P.
et Ecclesiam vel corpus episcoporum dividunt, et Febro­
niani insuper potestatem divinitus acceptam (« iura essen­
tialia ») ad solam inspectionem et vel directionem restrin­
gunt — veteres vero e contrario ipsi et soli R. Pontifici
potestatem in universam Ecclesiam et quoad omnes cau­
sas attribuunt, ac similiter iidem R. Pontifici absolutam
potestatem regendi, pascendi, ligandi atque solvendi

ut divinitus datam adscribunt. Certe nulla idea traditioni
magis est contraria quam idea limitationis potestatis
pontificiae, eo vel magis quod potestas episcopi in propria
dioecesi quasi illimitata considerabatur.
d) Potestas suprema. — Gallicani et Febroniani ponunt,
potestatem R. P. subordinatam esse vel universali Eccle­
siæ vel corpori episcoporum vel Concilio generali — tra­
ditio vetjs e contra tenet, Ecclesiam universalem sicut
super Petrum ædificatam, ita et eius curæ commissam esse ;
simul expresse statuitur principium quod Summa Sedes
a nullo indicatur. Denique potestas suprema R. P. ex
eius habitudine ad Concilia cecumenica manifeste apparet.
e) Potestas ordinaria. — Gallicani et Febroniani officium
R. Pontificum ut extraordinarium considerant, utpote ipsi
competens ex rationibus particularibus, non vero vi officii
vel < ausæ — veteres vero officium R. P. ut ordinarium
considerant, sc. ut competens ratione mandati divini
circa Ecclesiam regendam, pascendam et confirmandam,
ut competens ratione potestatis ligandi atque solvendi.
/) Potestas immediata. — Gallicani et Febroniani putant,
R. Pontificem tantum mediantibus episcopis in res et per­
sonas diœcesum potestatem exercere posse — vetus vero
Ecclesia quidem tenet, Rom. Pontificem episcopis præcipere, sed simul tenet, eius ordinationes et decreta valere
pro omnibus et singulis fidelibus. Id quod certe patet quoad
<le< reta in quæstionibus fidei ; simul tamen quoad res
disciplinares et regimen Ecclesiæ : ham non tantum epi­
scoporum, sed ecclesiarum, irijimo fidelium omnium cura,
confirmatio et regimen R. Pontificibus commissum esse
asseritur. Gallicani igitur et Febroniani immerito sic argu­
mentantur : R. P. præcipit episcopis — ergo non imme­
diate fidelibus. Secundum traditionem antiquam res e
contrario se habet : causa eo ipso quod a R. P. indicata
est, simpliciter iudicata est. Denique Gallicani et Febro­
niani iudicium de causa confundunt cum executione indicii.
pj Potestas B. P. immediate a Christo accepta. — Error
denique fundamentalis ac quasi radicalis Gallicanismi et
tebronianismi est quod R. P. potestatem suam mediante
Ecclesia universali accipiat. Quæ sententia manifeste a
mente Ecclesiæ antique alienissima est. Nam omnes vete-

res unanimiter in Rom. Pontifice eam solam potestatem
profitentur quam Christus immediate Petro contulit.
Aliis verbis : secundum traditionem veterem R. P. pote­
statem super Ecclesiam habet, non quidem ut mandatarius Ecclesiæ vel episcoporum, sed ut successor Petri et
vicarius Christi.
Quæ cuncta facile patent ex testimoniis adductis. Meri­
to igitur Cone. Vatie, tum ad « aperta sacrarum litterarum
testimonia », tum ad Rom. Pontificum et Conciliorum gene­
ralium « disserta perspicuaque decreta » appellat. Error
vero Gallicanorum et Febronianorum inde explicari potest
quod constitutionem Ecclesiæ nimis ad analogiam con­
stitutionis et originis potestatis civilis interpretabantur,
ac denique explicatur ex jnfluxu schismatis occidentalis,
idearum protestantismi nec non ex aversione politica.
Prob. 3 ex ratione theologica : Rom. Pontifex potesta­
tem primatus habet a) ut vicarius Christi, i. e. ut vices
Christi gerens, ut regimen Christi visibiliter continuans,
ut caput visibile regni Christi in terris ; b) in bonum Eccle­
siæ, ut sc. Ecclesia Christi in unitate fidei, regiminis et
communionis conservaretur atque in bonis omnibus spiri­
tualibus promoveatur. Atque ex utroque capite primatus
necessario qualitates a Cone. Vatie, assignatas habet. Ergo.
Prob. minor. Potestas alicuius vicarii sequitur naturam
potestatis illius cuius est vicarius. lamvero Christus cuius
Rom. Pontifex est vicarius, habet potestatem veram iuris­
dictionis in universam Ecclesiam, supremam, plenam, etc.
Jdeoque ex natura rei Petrus eiusque successores sicut
potestatem ab ipso Christo obtinent, ita etiam plenam
atque supremam potestatem. Atque in hoc præcipue error
Gallicanisini et Febronianismi consistit quod Romanum
Pontificem tanquam ministrum Ecclesiæ, non vero tan­
quam vicarium Christi ipsius considerant : inde enim
omnes alii errores sequuntur.
Ad b). In societate bene ordinata vis ac potestas capitis
talis est qualis ab bonum societatis consequendum neces­
saria est. lamvero conservatio unitatis Ecclesiæ et bonum
spirituale, quod est finis regiminis Rom. Pontificis, exigit
ut Rom. Pontifex habeat potestatem plenam atque supre­
mam, secus enim neque unitas efficaciter conservari pote-

ι-il neque bonum spirituale efficaciter promoveri : quodsi
enim potestas non est plena atque suprema, resistentiæ
locus apertus est ac regimen proinde inefficax redditur et
finis obtineri nequit : id quod præcise ex historia Gallieanismi et Febronianismi patet : summa enim confusio,
I urbatio unitatis, periculum schismatis et hæresis ac deni­
que summum damnum animarum inde ortum est.
Conf. Unitas Ecclesiæ in fide, cultu, regimine et in com­
munione fidelium est bonum quod necessitate summa ob­
tineri oportet sicut et salus animarum : unde eadem neces­
sitate, sicut unum caput Ecclesiæ necessarium est, ita
et, potestas ipsius necessario plena atque suprema esse
debet.
Neque valet in hac re analogia inter societatem civilem
et Ecclesiam. Unitas enim quæ in societate civili requiritur,
non est tam arctæ necessitatis sicut unitas quæ in Ecclesia
requiritur, neque bonum ad quod societas civilis est insti­
tuta, est tam altum vel tam necessarium sicut bonum ani­
marum quod est finis Ecclesiæ.
Denique Christus unitatem Ecclesiæ tanquam notam
veræ Ecclesiæ promiserat : unde Christus necessario Eccle­
siam ita constituere debuit ut unitas efficaciter conser­
vari posset. Atque in hunc finem caput unicum totius
Ecclesiæ instituit cum potestate plena ac suprema, sicut
et de facto per huiusmodi potestatem postmodum succe­
dentibus temporibus unitas Ecclesiæ efficaciter conser­
vata est atque bonum animarum efficaciter promotum1.
Prob. 4°. Per doctrinam S. Thomæ : Aquinas optime sic
argumentatur12.
a) « Manifestum est quod quamvis populi distinguan­
1. Optime S. Thomas, C. G., iv, 76: « Ad unitatem Ecclesiæ re­
quiritur quod omnes fideles in fide conveniant. Circa vero ea quæ
fidei sunt, contingit quæstiones moveri ; per diversitatem autem
sententiarum divideretur Ecclesia, nisi in unitate per unius sen­
tentiam conservaretur. Exigitur igitur ad unitatem Ecclesiæ
conservandam quod sit unus qui toti Ecclesiæ præsit. Manifestum
est autem quod Christus Ecclesiæ in necessariis non deficit quam
dilexit et pro ea sanguinem suum fudit. Non est igitur dubitandum
quin ex ordinatione Christi unus loti Ecclesiæ præsit ».
2. C. G., iv, 76.

tur per diversas dioeceses et civitates, tamen sicut una est
Ecclesia, ita oportet esse unum populum christianum. Sicut
igitur in spirituali populo unius ecclesiæ requiritur unus
episcopus, qui fit totius populi caput, ita in toto populo
christiano requiritur quod unus sit lotius Ecclesiae caput. »
b) « Nulli dubium esse debet quin Ecclesiæ regimen sit
optime ordinatum, utpotc per eum dispositum per‘quem
reges regunt... Optimum autem regimen multitudinis
est ut regatur per unum1 : quod patet ex fine regiminis,
qui est pax : pax enim et unitas subditorum est finis
regentis. Unitatis autem congruentior causa est unus quam
multi. Manifestum est igitur regimen Ecclesiæ sic esse dis­
positum ut unus loti Ecclesiæ præsit1
2. »
c) « Ecclesia militans ex triumphanti Ecclesia per simi­
litudinem derivatur... In triumphanti autem Ecclesia unus
præsidet qui etiam præsidet in toto universo, sc. Deus...
Ergo in Ecclesia militante unus est qui præsidet universis... »
Aliud argumentum iam supra retulimus. Omnia hu­
iusmodi argumenta ostendunt : contra græcos quidem
quomodo primatus sit conformis constitutioni concretæ
Ecclesiæ, iinmo necessario ex illa consequatur ; contra
Gallicanos el Febronianos vero ostenditur necessitas pri­
matus iurisdictionis, cum plenitudine potestatis supremæ,
ut « unus præsil universa· Ecclesiæ ».

IV. Obiectiones. — Liceat in antecedens notare : plures, immo quasi omnes difficultates temporis antecedentis
ex falso intellectu praerogativarum primatus exortæ sunt
vel ex timore vano ; inde huiusmodi difficultates post
definitionem Concilii Vaticani, facta iam luce plena circa
vim et rationem primatus, evanuerunt.
Ob. 1. Plenitudo potestatis supremæ periculum liber­
tatis inducit, occasionem tyrannidis præbet ac abusui
potestatis locum aperit. Atqui libertas in Ecclesia servari
oportet, tyrannis a regno Christi excluditur ac abusus
potestatis summum damnum inferret. Ergo plenitudo
potestatis est contra naturam Ecclesiæ et voluntatem
Christi.
1. Sc. per se loquendo.
2. Explicationem huius argumenti habes in arg. antecedente.

Resp. a) Huiusmodi argumentum nimis adeoque nihil
probat. Etenim periculum abusus potestatis in damnum
libertatis omni potestati coniuncta est; unde iuxtà teno­
rem argumenti omnis potestas abolenda esset : id quod nec
Gallicani nec Febroniani admittunt.
Z») Huiusmodi periculum est per accidens, i. e. non sequi­
tur ad potestatem ipsam, sed ad voluntatem inordinatam
eorum qui potestate sunt instructi : unde corrigendi sunt
homines, non vero potestas neganda.
c) Dictum periculum in Ecclesia est minimum. Exclu­
ditur absolute quoad res fidei et morum ob infallibilitatem
It. Pontificis ; excluditur moraliter quoad res disciplinares
et regimen Ecclesiæ, tuin propter defectum potestatis
materialis in Summis Pontificibus, tum propter assistentiam Spiritus Sancti qui Ecclesiæ non tantum in defini­
tione revelatorum, sed etiam in regimine assistit, tum
etiam propter cooperationem Ecclesiæ universalis : abusus
enim potestatis nequaquam in tota Ecclesia admitteretur.
De facto historia Ecclesiæ tum ante definitionem Va­
ticanam tum potissime post illam luculenter ostendit,
periculum abusus in Ecclesia fuissë minimum; e contra fau­
tores Gallicanismi et Febronianismi libertatem ecclesia­
sticam ludibrio potestatis sæcularis tradiderunt, dum
Pontifices Romani illam strenue defendebant, usque ad
hodiernum diem.
Ob. 2°. Potestas ministerialis est potestas directionis,
subordinata potestati superiori atque per illam limitata.
Atqui potestas Rom. Pontificis est potestas ministerialis,
quia est in bonum Ecclesiæ. Ergo potestas R. Pont, non
est neque plena neque suprema.
Resp. Potestas ministerialis est subordinata et limitata,
<list. : potestas ministerialis ratione originis, cone., ratione
finis, nego.
Ad min. Potestas Rom. pontificis est ministerialis, contradist. : ratione finis, conc. ratione originis, subdist. :
relate ad Christum, conc., relate ad Ecclesiam, nego.
Explic. Potestas dicitur ministerialis dupliciter : uno
motio ratione originis, inquantum sc. ab alio accipitur et
in nomine et sub directione illius exercetur : ita potestas
ministrorum regum est ministerialis ; alio motio inquantum

habetur et execetur non in utilitatem propriam sed in
bonum communitatis : ita etiam potestas regum debet
esse ministerialis. lamvero potestas Romani Pontificis
est quidem ministerialis ratione finis : nam Petrus et
successores eius habent potestatem in bonum Ecclesiæ,
non vero incommodum proprium, ut patet ; non vero est
potestas ministerialis ratione originis, quasi sc.sit ab Eccle­
sia universali accepta et secundum eius dictamen exercen­
da. Est vero potestas Romani Pontificis ministerialis
relate ad Christum atque sic R. Pontifex est quidem vica­
rius Christi, habet potestatem subordinatam potestati
Christi et exercendam secundum voluntatem et ordina­
tionem Christi. Inde evanescit obiectio principalis Richerianorum et aliorum.
Ob. 3°. Plures prepositi immediati et ordinarii in una
eademque societate repugnant vel saltem confusionem
creant. Atqui potestas episcoporum est immediata et ordi­
naria. Ergo potestas R. Pontificum non potest esse simul
ordinaria et immediata.
Besp. Duplex potestas imme liata et ordinaria repugnat,
dist. ; non ordinata ad invicem, conc. ; ordinata ad invicem,
nego.
Explic. Duplex potestas immediata et ordinaria, quarum
una alteri non subor linatur, merito admitti nequit ; quodsi
vero una altari subordinatur, nulla habetur repugnantia,
sicut experientia communis ostendit, ut in diversis socie­
tatibus civilibus vel in ordinibus religiosis, ut e. g. in
ordine Prædicatorum, ubi prior eonventualis, prior provin­
cialis et Magister generalis sunt [superiores immediati et
ordinarii. lamvero in Ecclesia episcopi quidem sunt pre­
positi immediati et ordinarii suorum subditorum, at ipsi
eodem modo Romano Pontifici sunt subordinate Id quod
Gallicani et Febro liani quidem negare conati sunt ac per
hoc ipsum ordinem Ecclesiæ perturbaverunt, non admit­
tentes sc. in Rom. Pontifice potestatem veram iurisdictionis supremæ in corpus episcoporum.
Ob. 4°. Unius societatis non est nisi unum caput. Atqui
caput Ecclesiæ est Christus. Ergo aliud caput, sc. Romanus
Pontifex, excluditur.
Besp. Unius societatis non est nisi unum caput, dist. ;

eiusdem potestatis et ordinis, conc. ; diversæ potestatis,
ita ut aliud caput sit subordinatum, nego.
Atqui Christus est caput Ecclesiæ : cum potestate su­
periore quam potestas Rom. Pontificis, conc. ; eiusdem
potestatis et ordinis, nego.
Expl. Certe in una eadeinque societate non possunt esse
duo capita eiusdem potestatis et ordinis ; bene tamen
unum caput supremum et aliud caput subordinatum. lam­
vero in Ecclesia Christus est caput supremum, quod habet
potestatem altioris ordinis quam Romanus Pontifex, ita
ut ille Christo sit subordinatus sicut vicarius domino.
Inde nulla repugnantia. Ratio vero institutionis capitis
vicarii est quia Christus Ecclesiæ iam non est visibiliter
præsens et omnis societas visibilis caput visibile exigit.
Unde cessat hæc obiectio quæ est principalis Græcorum,
simul tamen, licet sub alio respectu, Gallicanorum.
S. Thomas obiectionem optime his verbis per argumen­
tum ad hominem refutat. « Si quis autem dicat, quod unum
caput et unus pastor est Christus, qui est unus unius Eccle­
siæ sponsus, non sufficienter respondet. Manifestum est
enim quod ecclesiastica sacramenta ipse Christus perficit :
ipse enim est qui baptizat, ipse est qui peccata remittit,
ipse est verus sacerdos qui se obtulit in ara crucis et cuius
virtute corpus eius in altari quotidie consecratur ; et
tamen, quia corporaliter non cum omnibus fidelibus præsentialiter erat futurus, elegit ministros, per quos prædicta
fidelibus dispensaret. Eadem igitur ratione, quia præsentiam corporalem erat Ecclesiæ subtracturus, oportuit ut
alicui committeret qui loco suo universalis Ecclesiæ gereret
curam1... »

V. De ratione connexionis primatus cum Sede Romana.
— Fide divina constat, Romanum Pontificem cumque
solum esse successorem Petri in primatu. Inde tamen ori­
tur quæstio qua ratione et quomodo primatus coniunctus
sit cum Sede Romana. Ad confusionem evitandam tria
hic distinguenda sunt.
1. Quomodo facium est ut Petrus Sedem suam Itoniam con­
I. C. G., iv, 7fi.

tulerit ? Duplex datur possibilitas : aut enim Christus
ipse Petro revelavit ac ordinavit ut urbem Romam eligeret
aut Petrus ex electione propria Roman elegit. Primum
sustineri nequit. Nam huiusmodi revelatio necessario esset
publica et in deposito fidei extaret. lamvero in traditione
nihil de' ea reperitur. Quodsi in pluribus documentis
asseritur, Ecclesiam Rom. habere primatum « disponente
Domino » vel « ex dispositione divina1 », sensus est quod
primatus Rom. Pontifici competat iure divino, non vero
ex institutione vel commissione Ecclesiæ. E contra Chri­
stus Petro id reliquisse videtur, ut ipse tanquam fundamen­
tum et caput Ecclesiæ locum sedis suæ eligeret. Certo tamen
supponendum est, Petrum ex illuminatione quadam spe­
ciali et conformiter ad divinam providentiam Romam ele­
gisse atque electionem suam divinitus confirmatam fesse
per gloriosum martyrium12. Inde solvitur altera quæstio.
2. (Quatiam ex ratione Rom. Pontifex est successor Petri
in primatu ? Hæc quæstio facile solvitur. Respondendum
est enim : Supposita Sede Romana b. Petri et morte eius
in hac sede, Rom. Pontifex est successor Petri in primatu
ex vi divinæ institutionis primatus in Petro. Christus enim
Dominus, primatum Petro conferendo, ita istum Petro
contulit ut perduraret in eius successoribus : successor
autem Petri est qui ipsi in sede sua succedit. Atque Cone.
Vatie, declaravit : « Unde quicumque in hac cathedra Petro
succedit, is secundum Christi ipsius institutionem primatum
Petri in universam Ecclesiam obtinet. »
3. Inde denique solvitur quæstio quo iure primatus
episcopatui romano annexus sit. Autores veteres diversi­
mode sentiunt : alii, ut D. Soto3, ponunt, connexionem
esse de iure divino, supposita tamen coniunctione (ius
mixtum), alii ut Johannes a S. Thoma45dubitant de iure
divino (ius ecclesiasticum), alii simpliciter ius divinum
ponunt, ut Caietanus®.
1. Leo M., citatus a Cone. Vatic., Sess. IV, c. ii.
2. Gelasius I : « Christus eum (sc. Petrum) dispensatione miraoili
in hominam gentium Romam direxit ut in præcipua urbe vel prima
primum et præcipuum dirigeret Petrum. » Tract. De damnatione
nominum Petri et Aeacii, vm.
3. IV Sent., d. 24, q. n, a. 5.
4. Cursus theol., de auct. s. Pont., a. 4, 9.
5. De Rom. Ponti/, instil., c. xnr.

Post declarationem tamen Cone. Vatie, de ratione con­
nexionis primatus cum Sede Romano melius tenendum
esse videtur quod primatus iure divino episcopatui ro­
mano coniunctus sit, i. e. secundum Christi ipsius insti­
tutionem. Neque obstat quod Petrus ex propria electione
sedem suam Romæ collocant : hæc enim electio et factum
historicum sedis romanæ et mortis Petri in hac sede est
tantum conditio, non vero ratio iuris divini obtinendi.
Simili quodam modo omnis sacerdos est sacerdos de iure
divino, non vero tantum de iure humano vel ecclesiastico
(unde nulla potestas huius mundi sacerdotium alicui auferre
potest), et tamen consecutio sacerdotii a factis humanis
dependet, ut a consensu ordinandi, ab approbatione epis­
copi, ab ordinatione effectiva et ab aliis huiusmodi. Petrus
igitur ipse Romam elegit, at quod eius successor habeat
primatum, est ex ordinatione Christi1.
4. Inde sequitur :
a) Primatus inseparabiliter Sedi Romanæ coniunctus est,
ita sc. ut nulla potestas nec civilis nec ecclesiastica prima­
tum a Sede Romana separare ac in alium episcopum trans­
ferre valeat. Corollarium patet : etenim secundum Christi
ipsius institutionem successor Petri nec alius primatum in
Ecclesiam habet. Neque ulla potestas neque civilis neque
ecclesiastica efficere potest ut alius quam R. Pontifex sit
successor Petri in cathedra Romana. Unde Pius IX dam­
navit sententiam Nuytz, professoris Taurinensis (Syll.,
prop. 35) quæ tenet : « Nihil vetat alicuius Concilii gene­
ralis sententia aut universorum populorum facto, suminum
Pontificatum a romano episcopo atque Urbe ad alium
episcopum aliamque civitatem transferri. »
b) Ecclesia Urbis Romæ vel Sedes R. Pontificum in
promissionibus vel in charismate Petri participat. Cum
«•nim Ecclesia universalis ædifieata sit supra Petrum tan­
quam fundamentum inexpugnabile, etiam Ecclesia Urbis
Romæ ut sedes vel cathedra Petri est inexpugnabilis et
indefectibilis. Unde Ecclesia Urbis Romæ nunquam totali­
ter interibit, i. e. semper ibi erunt fideles qui ecclesiam
constituant, immo ipsa Urbs Roma erit æterna, vi sc. pro­
missionis Petro factæ : poterit quidem minui, ita tamen
1. Reliqua iuristis relinquimus.

ut remaneat ecclesia quædam vel sedes episcopatus. Nec
Domino media deficiunt ad conservandam Romam.
c) Ecclesia et Urbs Romana præterquam Domino pro­
prie Petro debet quod sit caput Ecclesiæ : unde sicut Domino
ita et Petro specialem gratitudinem, amorem, oboedien­
tiam exhibere debet nec non honorem, præcipue in eius
successoribus. Simul vera dies natalis Urbis Romæ erat
illa in qua Dominus dixit : « Tu es Petrus, etc., « vel in qua
Petrus Romæ mortuus est. Ac denique vera Roma æterna non est Roma politica sed Roma Petri successorumque
eius.

ARTICULUS QUADRAGESIMUS NONUS
De infallibilitate Romani Pontificis

1. Doctrina catholica. — 1. Cone. Vatic.1 post defini­
tionem primatus Rom. Pontificis doctrinam de eiusdem
magisterio infallibili definit. Quoad magisterium Concilium
determinat, in ipso primatu supremam quoque magiste­
rii potestatem comprehendi.
Ratione huius supremi magisterii ad Rom. Pontifices
præ cæteris pertinet, « fidei veritatem defendere et si quæ
de fide subortæ fuerint quæstiones suo indicio definire »
vel generaliter « traditam per Apostolos revelationem seu
fidei depositum sancte custodire et fideliter exponere ».
« Huic pastorali muneri ut satisfacerent, Rom·. Pontifices
indefessam semper operam dederunt ut salutaris Christi
doctrina apud omnes terræ populos propagaretur, parique
cura vigilarunt, ut ubi recepta esset, sincera et pura con­
servaretur « atque » ea tenenda definierunt quæ Sacris
Scripturis et Apostolicis traditionibus consentanea, Deo
adiutore, cognoverunt. »
Atque « omnes venerabiles Patres amplexi et sancti
doctores orthodoxi venerati et secuti sunt » doctrinam ab
Apostolica Sede propositam, « plenissime scientes hanc
Sancti Petri sedem ab omni semper errore illibatam permanere
secundum Domini Salvatoris nostri divinam pollicitatio­
nem discipulorum suorum principi factam : Ego rogavi
pro te etc. » (Lc., xxn, 32). Magisterio igitur supremo infallibilitas coniuncta est.
2. Finis infallibilitatis magisterii Rom. Pontificis ita
determinatur : « Hoc igitur veritatis et fidei nunquam defi­
cientis charisma Petro eiusque in hac cathedra successo­
ribus divinitus collatum est ut excelso suo munere in om­
nium salutem fungerentur, ut universus Christi grex per
eos ab erroris venenosa esca aversus cælestis doctrinæ
I. Scss. IV, c. iv ; Denz., 1832-1840.

pabulo nutriretur, ut sublata schismatis occasione Eccle­
sia tota una conservaretur atque suo fundamento innixa,
firma adversus inferi portas consisteret. » Unde definitio
infallibilitatis R. Pontificis tanquam omnino necessaria
declaratur, inquantum « hac ipsa ætate salutifera Apostolici muneris efficacia vel maxime requiritur ».
3. Denique infallibilitas R. P. his verbis definitur : « Do­
cemus et divinitus revelatum dogma esse definimus :
Romanum Pontificem cum ex cathedra loquitur, id est,
cum omnium Christianorum pastoris et doctoris munere
fungens pro suprema sua Apostolica auctoritate doctrinam
de fide vel moribus ab universa Ecclesia tenendam defi­
nit, per assistentiam divinam ipsi in beato Petro promis­
sam, ea infallibilitate pollere qua divinus Redemptor
Ecclesiam suam in definienda doctrina de fide vel moribus
instructam esse voluit ; ideoque eiusmodi Romani Ponti­
ficis definitiones ex sese, non autem ex consensu Ecclesiæ
irreformabiles esse. »
II. Explicatur definitio Vaticana. — 1. Subiectum infallibilitatis est : Romanus Pontifex, i. e. illa persona quæ est
Romanus Pontifex, utpote ratione officii. Infallibilitas
igitur merito dicitur personalis, inquantum primario et per
se personæ determinate competit, non quidem tanquam
ex indole et vi intellectuali personæ proveniens, sed ut
ipsi vi muneris competens.
2. Obiectum infallibilitatis sunt definitiones ex cathedra :
« cum ex cathedra loquitur ». Locutio e cathedra ab ipso
Concilio exactissime determinatur, et quidem quatuor con­
ditiones assignantur.
Locutio vel definitio ex cathedra habetur :
a) Cum Romanus Pontifex « omnium Christianorum
pastoris et doctoris munere fungitur », i. e. cum ut Romanus
Pontifex loquitur : per hoc negative dicitur quod R. Pon­
tifex non est infallibilis si licet Rom. Pontifex existons,
tamen ut persona privata loquitur vel docet, ut. e. g.
Benedictus XIV in suis operibus theologicis conscribendis
vel quilibet R. P. in suis quotidianis locutionibus.
b) Cum R. P. « pro sua suprema apostolica auctoritate »
aliquid docet, i. e. cum utitur sua suprema auctoritate :
potest enim aliquis auctoritate pollere quin ea in loquendo

yel docendo utatur. Effectus autem usus auctoritatis est
obligatio subditis imposita ut ea accipiant quæ ab aucto­
ritate proponuntur. Ideoque ut definitio ex cathedra habea­
tur, requiritur ut fidelibus obligatio imponatur doctrinam
propositam accipiendi vel tenendi. Negative inde sequitur,
definitionem ex cathedra non adesse cum R. Pontifex
quidem ut pastor et doctor omnium fidelium loquitur,
quin tamen utatur sua suprema auctoritate, quin sc. om­
nes obliget ad doctrinam propositam accipiendam. Itaque
neque definitio ex cathedra neque infallibilitas habetur
cum Rom. Pontifex quidem ut Rom. Pontifex loquitur,
tamen consiliando tantum, vel suadendo vel exhortando
vel simpliciter proponendo doctrinam tanquam bonam
quin proprie obliget. Atque hac ratione e. g. Leo XIII
in plurimis suis magnificis Encyclicis doctrinam chri­
stianam et catholicam ut Rom. Pontifex, ut pastor omnium
omnibus proposuit, at tantum insinuando, consiliando,
exhortando, suadendo, simpliciter proponendo, non vero
definiendo ex cathedra, adeoque non formaliter infallibi­
li ter1.
c) Cum R. Pontifex « doctrinam de fide vel moribus »
definit. Hic obiectum materiale determinatur. « Doctrina
de fide vel moribus » est doctrina revelata, est doctrina
per se revelata, quæ sc. ad aedificationem doctrinæ christianæ pertinet vel quæ, depositum fidei constituit et in
S. Scriptura et divinis traditionibus continetur1
2.
1. Uti palet, huiusmodi doctrina R. Pontificum, licet non sit
proprie infallibilis, tamen summam habet auctoritatem theologi­
cam, ut infra, art. 67 exponemus.
2. Disputatur inter theologos utrum per particulam « doctrina
de fide vel moribus >; significetur tantum doctrina formaliler vel
immediate revelata an simul doctrina virtualiter vel mediate reve­
lata. Certe constat, comprehendi ad minus doctrinas formaliler vel
immediate revelatas, sive explicite sive implicite. Virtualiter vel
mediate tantum revelata comprehendi minus probabile videtur ;
saltem vi definitionis. Nam definitiones Conciliorum sunt formaliter et proprie accipiendæ : doctrina vero de fide vel moribus pro­
prii et formaliler revelata significat ; deinde secundum sententiam
communem, comprobatam per C. I. C., can. 1323, § 3, declarata seu
definita dogmatice res nulla intelligitur nisi id manifeste consti­
terit » : cum igitur manifeste non constet, etiam mediate vel vir-

Cum Romanus Pontifex ea polleat infallibilitate qua dii
vinus Redemptor Ecclesiam suam instructam esse voluit,
infallibilitas Rom. Pontificis primario quidem est circa
immediate revelata, secundario circa ea quæ sunt connexa
cum revelatis : infallibilitas circa ipsa revelata est dogrpa
definitum, infallibilitas circa connexa cum revelatis est
doctrina catholica.
d) Cum R. P. doctrinam « ab universa Ecclesia tenen­
dam definit », i. e. requiritur sententia definitiva. Uti iam
supra vidimus, Ecclesia aliquam doctrinam fidelibus impo­
nere potest quin iudicium proprie infallibile circa illam
ferat, idque fit cum iudicium fit quidem ex auctoritate, non
tamen est definitivum. Sententia vero definitiva dicitur
ex eo quod secundum voluntatem et intentionem Ecclesiae
quaestioni finis imponitur, quod, sicut dicit S. Thomas,
quæstio « finaliter determinatur1 ». Huiusmodi sententia
definitiva in rebus fidei et morum habetur cum doctrina
omnibus tanquam revelata et credenda proponitur. Ita
Pius IX doctrinam de Immaculata Conceptione B. Μ. V.
tanquam « a Deo revelatam atque idcirco ab omnibus
fidelibus firmiter constanterque credendam » definivit ;
similiter ipsum Cone. Vatie, infallibilitatem Rom. Pont,
ut « divinitus revelatum dogma » definit.
Cum hæc ultima conditio sententiae definitivae alias
conditiones includat atque maxime formalis sit, ad diiudicandum utrum aliquod indicium sit infallibile, sufficit
statuere quod habeatur iudicium definitivum quo aliqua
doctrina tanquam credenda proponitur. Idem dicendum
est quoad indicia circa ea quæ cum revelatis sunt connexa.
3. Inde oritur quæstio, undenam constet, aliquam senten­
tiam esse definitivam. Resp. Constat : a) per formulam ex­
pressam qua Rom. Pontifex utitur, ut « definimus tanquam
dogma » « definimus tanquam doctrinam revelatam »; b) ex
obligatione imposita profitendi aliquam doctrinam, ut
in antiquis symbolis, in professione fidei Concilii Tridentualiter tantum revelata ad doctrinam fidei vel morum pertinere,
illa sub definitione vaticana cadere non videntur.
De reliquo ad acceptionem diversam termini « revelationisvirtualis » attendendum est : ei. a. 33 III.
1. II, II, q. i, a. 10.

fini vel quoad aliquas propositiones luramenti contra
errores Modernistarum ; c) ex declaratione, quod aliter
sentientes sint hæretici vel alieni a fide vel exclusi ab unitate
Ekclesiæ ; d) ex pænis quæ aliter sentientibus infliguntur,
uti anathema adiunctum iudiciis veterum Conciliorum.
Notandum tamen est, pænam excommunicationis vel
anathema non tantum iudiciis dogmaticis, sed etiam aliis
decisionibus adiungi, adeoque non semper signum esse
defipitionis ex cathedra ; e) quandoque vero iudicium solumfnodo ex circumstantiis vel ex traditione (ex sententia
theologorum) vel ex posteriori declaratione Rom. Pont,
constat, immo circa non paucas decisiones hucusque inter
theologos disputatur, utrum sc. sint definitivae an non, utrum
sint doctrinales an disciplinares tantum.
4. Inde definitio ex cathedra proprie habetur, cum Roma­
nus Pontifex ut Romanus Pontifex, utendo sua suprema
auctoritate, doctrinam aliquam ad res fidei vel mores per­
tinentem tanquam revelatam et ab omnibus credendam
definit ac proponit.
5. Ratio vel causa infallibilitalis Rom. Pont, est « assi­
stentia divina ipsi in beato Petro promissa ». Circa hoc nota
sequentia, a) Ratio infallibilitatis non est neque indoles
Rom. Pontificis (ut scientia theologica vel sanctitas) neque
studium adhibitum neque consilium a peritis petitum
neque aliquid huiusmodi, sed exclusive assistentia Spiritus
Sancti, i. e. auxilium divinum qua Rom. Pont, præservalur ne erret in definitione ex cathedra et qua illuminatur
ut verum definiat (cf. a. 31).
b) Assistentia, ut supra (1. c.) exposuimus, distinguitur
a revelatione et inspiratione : unde « Petri successoribus
nequaquam Spiritus sanctus promissus est ut eo revelante
novam doctrinam patefacerent », neque R. Pontifices in
definienda doctrina a Spiritu Sancto moventur ut auctor
inspiratus Sacræ Scripturæ, sed promissum est ipsis auxi­
lium supernaturale Dei ut « traditam per Apostolos revela­
tionem seu fidei depositum sancte custodirent et fideliter
exponerent ».
c) Huiusmodi assistentia Rom. Pontifici promissa est
in beato Petro, i. e' Rom. Pont, est infallibilis vi assistentiæ
11 Petro promissæ, et quidem immediate a Christo Domino r

per quod excluditur quod R. P. infallibilitatem habeat
mediante Ecclesia.
/
d) Infallibilitas R. P. est proprie charisma, adeoinie
independens a conditionibus personalibus.
/
6. Infallibilitas R. P. non est alia sed una eademoue
qua divinus Redemptor Ecclesiam suam in definienda
doctrina de fide vel moribus instructam esse voluit.
Inde fictio duplicis infallibilitatis in Ecclesia excludimir1 ;
simul insinuatur, per definitionem infallibilitatis R|. P.
nil novi in Ecclesia poni, ita ut vel adversarii infallibilitatis
Rom. Pont, eam facilius admittere possint, sc. qui infalli­
bili tatem Ecclesiæ non negarint ; denique iam hic statuitur,
non Rom. Pont, per Ecclesiam, sed Ecclesiam pe» Rom.
Pontificem habere infallibilitatem.
7. Denique sententia gallicana-febroniana tanquam falsa
declaratur : definitiones ex cathedra sunt ex se, inquantum
sunt definitiones poritificiæ, non vero ex consensu Ecclesiæ,
irreformabiles vel infallibiles.
8. Inde infallibilitas Rom. Pontificis definitur : est cha­
risma quo Romanus Pontifex per assistentiam divinam in
definienda doctrina de fide vel moribus errare non potest.1
2
1. Alia quæstio est, utrum plura subiecia infallibilitatis distin­
guenda sint. Qua in re sequentia breviter notentur, i. Certe sunt
plura subiecia infallibilitatis, sc. Ecclesia universalis credens, i. e.
omnes fideles simul cum Rom. Pontifice, Ecclesia universalis docens,
1. e. omnes episcopi simul cum Romano Pontifice ; denique Boni.
Pontifex ipse solus. Atque id manifeste per verba Concilii insinua­
tur, cum dicitur, Romanum Pontificem ea pollere infallibifitate
qua divinus Redemptor Ecclesiam suam instructam esse voluit.
2. Cum vero quæritur, utrum Ecclesia universalis, sive credens sive
docens, ut distincta a Rom. Pontifice, sit infallibilis, duplex habetur
sententia theologorum, alia affirmans, alia negans. Atque senten­
tia negans videtur esse verior : nam Ecclesia sive credens sive
docens (i. e. corpus episcoporum) non intelligitur ut Ecclesia,
nisi ut est coniuncta cum capite suo, i. e. cum Rom. Pontifice,
adeoque neque ut subiectum infallibilitatis. 3. Nil tamen obstat
quin Spiritus Sanctus non tantum Rom. Pontificem sed etiam
alios immediate illuminet, tamen ratione conjunctionis cum Romano
Pontifice. Cf. de hac controversia A e. Dorsch. Instit. theol. fund.,
308 ss.

\lll Sententiæ erroneæ. — 1. Protestantes communiter
pessime circa sensum et naturam infallibilitatis errant :
vel enim illam intelligunt tanquam impeccabilitatem vel
tanquam potestatem absolutam proponendi quamcumque
doctrinam, etiam falsam, ut dogma revelatum et creden­
dum, vel tanquam potestatem mere iuridicam1. Certe
omnes quam maxime infallibilitatem R. P. negant.
j In Ecclesia catholica infallibilit atem Rom. Pont.
2.
omnis illi negaverunt qui potestatem plenam ac supremam
iurisdictionis in Rom. Pontifice non admiserunt. Ita Petrus
de Alliaco cum Iohanne Gerson et aliis qui sæc. xiv et
seq. superioritatem Concilii supra Papam tenuerunt. Si­
militer Gallicani quorum in « Declaratione » quarta est
propositio :« In fidei quæstionibus præcipuas Summi Ponti­
ficis esse partes eiusque decreta ad omnes et singulas ec­
clesias pertinere, nec tamen irreformabile esse iudicium
nisi Ecclesiæ consensus accesserit. » Itaque speciem quandam infallibilitatis admiserunt, rem tamen negaverunt,
sc. ob erroneam interpretationem positionis Rom. Pont,
in Ecclesiæ constitutione. Ad salvanda tamen testimonia
traditionis et decreta ecclesiastica proposita est duplex
distinctio : prima, distinctio inter Sedem et sedentes, sc.
quod Sedes Apostolica quidem errare non posset, bene ta­
men sedentes (De Luzerne, Bossuet) ; secunda distinctio,
inter infallibilitatem in decisis et in decidendis, eo sc. sensu
quod Rom. Pont, errare nequeant in decisis, attamen in
decidendis.
Post tempus Cone. Vatie, constituta est secta Vetero1. Harnack ulterius procedit, affirmando doctrinam de infallibilitate pontificia esse quandam doctrinam secretam': «Ueberden
wahren Stand der Dinge dart man sich durch die katholischen
üogmatiken nicht tàuschen lassen » (Dogmengeschichle, ΠI3,
684). Ipse putat, totam doctrinam Ecclesiæ factam fuisse arbitra­
riam atque omnia dogmata, immo dogma ipsum, esse in periculo
(1. c. 683 ; Wesen des Christentums, 160), denique ironice quærit,
utrum Summus Pontifex declarari nequeat tanquam » incarnatio
quædam specialis Dei · (I. c., 681). —Vix credibile videtur quam
absoni conceptus de infallibilitale tempore Concilii Vaticani et
hucusque libellis publicis ventitabantur.

Catholicorum, negantium infallibilitatem Rom. Pont, tan­
quam innovationem contrariam doctrinæ Ecclesiæ veteris
(Dollinger, Schulte, Langen).
I
Doctrinam Guentheri iam supra, p. 284, exposuimusy
Modernistæ, uti patet, infallibilitatem R. P. vi systematis
reiciunt ; similiter Græci separati, utpote negantes prima­
tum Romani Pontificis1.

1. Historiam controversi» de infallibilitate Rom. Pontificis videsis : Dici, apol., v. Papauté, III, col. 1434-1531.

ARTICULUS QUINQUAGESIMUS

Infallibililas Romani Pontificis probatur
Thesis : Romanus Pontifex cum ex cathedra loquitur, est
infallibilis.
I. Probatur ex S. Scriptura. — lidem textus quibus

verus primatus Rom. Pon. probatur, simul infallibilitatem
probant ; immo probato primatu infallibililas facile patet1.
1. Mt., xvi, 18. Christus declarat voluntatem suam
ædificandi Ecclesiam supra Petrum tanquam petram :
« Super hanc petram ædificabo Ecclesiam meam. » Petrus
igitur est fundamentum a quo Ecclesia firmitatem et sta­
bilitatem habet. Ad Ecclesiam vero pertinet vera fides,
et quidem tanquam pars essentialis. Ergo Ecclesia per
Petrum in vera fide semper stabit adeoque eo magis Petrus
ipse semper fidem veram tenebit, i. e. in fide non errabit,
eritque infallibilis.
Christus prosequitur : « Et portæ inferi non praevalebunt
adversus eam. » His verbis Christus promissionem explicitam adiungit dé indefectibilitate Petri in fide adeoque de
infallibilitate1
2.
1. Unde explicationem supra datam supponimus.
2. In Concilio Vaticano facta est obiectio (Dinkel, Maret) :
firmitas alicuius ædificii primario quidem a firmitate fundamenti
dependet, at simul etiam a connexione et a firmitate columnarum
ædificii : columnas vero Ecclesiæ episcopos esse : inde concluden­
dum esse, Rom. Pontificem simul cum episcopis, non vero solum
esse infallibilem.
Resp. Certe ad firmitatem ædificii firmitas tum fundamenti tum
columnarum requiritur ; adeoque in Ecclesia tum Rom. Pontifex
tum corpus episcoporum (ad quod etiam Rom. Pont, pertinet)
sunt subiectum infallibilitatis. Similiter tamen certum est, parie­
tes et columnas alicuius ædificii per fundamentum sustentari et
firmari ; adeoque in Ecclesia pastores reliqui (sc. præter R. P.) per
Rom. Pontificem firmati creduntur. Atque hic est sensus verborum
I lomini, sc. Ecclesiam quidem esse inexpugnabilem, sive omnes
fideles in credendo, sive omnes episcopos in docendo, sed Ecclesiam
huiusmodi firmitatem habere per firmitatem fundamenti, quod est
Petrus ; adeoque Petrum ex se esse firmum ac infallibilem in
rebus fidei.

2. Lc., χχπ, 32 : « Ego rogavi pro te ut non defwiat
fides tua et tu aliquando conversus confirma fratres tuos. »
His verbis Christus non iam per metaphoram sed expressis
verbis confirmationem Petri in vera fide tanquam effectum
orationis suæ promittit ; simul adiungit officium et præceptum confirmandi fratres, in fide vera. « Fratres » autem
sunt omnes fideles Christi cuiuscumque temporis (Μτ., xii,
50). Petrus igitur erit infallibilis in fide et Ecclesiam ipsam
in vera fide firmabit.
Obicilur :
a) Petro promittitur ut non peccet contra fidem.
Besp. E contra promittitur quod fides Petri non deficiat ;
deficeret autem fides Petri si vel veram doctrinam fidei
definiendo reiceret vel falsam doctrinam tanquam veram
definiret.
3) Promissio Petro facta ad solum Petrum pertinet, non
vero ad eius successores, cum dicitur : Tu aliquando « con­
versus », id quod ad solum Petrum pertinet.
Besp. Primo : Christus iam antea absolute promisit ut
fides Petri non deficeret adeoque independenter ab eius
conversione. Secundo : particula « conversus » probabilius
non de conversione a negatione Domini intelligitur, sed
hoc sensu : Tu autem ex tua parte, sc. quod sicut Dominus
Petro firmitatem in fide exoravit, ita Petrus ex sua parte
iterum fratres confirmaret. Tertio : etiamsi particula
« conversus » ad solum Petrum referatur, tamen manet eius
officium confirmandi fratres, i. e. fideles. Ideoque Petrus
ille qui aliquando Dominum negavit, fratres, i. e. fideles
Christi, in fide confirmabit, sive in persona propria sive in
suis successoribus : illius enim Petri Rom. Pontifices sunt
successores.
γ) Confirmatio fratrum Petro tantum pro tempore pas­
sionis et mortis Christi, usque ad ascensionem, committitur.
Besp. Ista restrictio per textum non probatur sed exclu­
ditur, cum promissio et mandatum Domini sint absoluta.
3. Joa. xxi, 15-18. Christus dicit Petro : « Pasce agnos
meos, pasce oves meas. » Quibus verbis Christus Petro
potestatem et officium committit, in nomine et in auctori­
tate Christi .Ecclesiam pascendi pabulo doctrinæ-verbum
enim doctrinæ primum pabulum est gregis rationalis ; —

simul omnes christifideles obligantur aci doctrinam Petri
«■i usque successorum accipiendam, et quidem tanquam
ex mandato Christi ct ut doctrinam Christi. lamvero in
lali mandato, potestate et obligatione includitur quod
Petrus semper doctrinam Christi neque aliam proponat :
secus fideles ex mandato Christi ipsius ad tenendam dotI rinam Christo contrariam obligarentur, quod est absur­
dum. Verba igitur Christi idem sonant ac : per te, Petrum,
fideles meos pabulo veræ doctrinæ fidei pascam.
4. Corollaria, a) Itaque Christus, sicut primatum iuris­
dictionis, ita et infallibilitatem Petri eiusque successorum
modo concreto enuntiat, sc. verbo suo divino promittendo
<•1 constituendo quod Petrus eiusque successores indefectibiliter, invincibiliter, ut divinitus firmati, id tenebunt ac
docebunt quod Christus constituerat atque docuerat :
quo modo Christus infallibilitatem per modum facti verbo
suo divino stabilit.
b) Similiter error conceptus gallicani-febroniani facile
apparet. Etenim : a) in omnibus illis textibus Petrus minime
tanquam per Ecclesiam firmatus apparet, sed e contra
tanquam immediate a Christo firmatus et tanquam causa
firmitatis vel infallibilitatis Ecclesiæ ; β) minime tantum
sedes vel series successorum Petri ut firmata et indefectibilis proponitur, sed e contra directe ipse Petrus eiusque
successores atque iisdem mediantibus sedes ipsa ; γ) Pe­
lius eiusque successores minime tanquam infallibiles in
iis quæ ab aliis iam decisa fuerint, præsentantur, sed e
contra alii per ipsos habebunt veritatem adeoque etiam in
quæstionibus oriundis, ita ut Sedes apostolica infallibilis
sit in decidendis, sc. ad fratres confirmandos et pascendos;
o) denique fides et doctrina Petri eiusque successorum mi­
nime ex consensu Ecclesiæ erit vera ac valida, sed e contra
doctrina et fides Petri erit vera et valida quia est Petri,
utique a Deo in vera fide confirmati, adeoque non Petrus
per Ecclesiam, sed Ecclesia per Petrum in vera fide con­
firmabitur.
c) Atque hoc modo Cone. Vatie, erroribus in Ecclesia
subortis doctrinam fundamentalem ipsius Domini opposuit
eiusque sensum verum exposuit : sicut Petrus non est
minister Ecclesiæ subditus sed caput supremum, ita Petrus

non discit per Ecclesiam, sed Ecclesia per Petruin docetur,
pascitur ac in veritate fidei infallibiiiter stabilitur.

II. Prob. ex primatu Rom. Pontificis. — Infallibilitasnecessario ad primatum sequitur. Vi enim primatus iuris­
dictionis tota Ecclesia Romano Pontifici in rebus eccle­
siasticis obligatione obædientiæ subditur, et quidem ex
voluntate Christi : iamvero inter res ecclesiasticas prima
et fundamentalis est res fidei. Unde omnes fideles vi pri­
matus divinitus tenentur ut definitiones dogmaticas Rom.
Pontificis teneant, et quidem fide : ad hoc enim fit definitio
ut fide teneatur. Atqui definitiones Rom. Pontificis fide
teneri non possunt nisi possibilitas erroris in eis excludatur,
quia fides divina assensum importat qui possibilitatem
erroris excludit1. Ergo Rom. Pontifex, vi primatus, in
definienda doctrina de fide vel moribus necessario erit
infallibilis.
Confirm. Supposito quod Rom. Pontifex ex cathedra
loquens posset errare, sequeretur quod fideles, ex oboedien­
tia in Christo debita, tenerentur ad credendum aliquid
contra Christi Evangelium : quod est absurdum. Qua ex
ratione Cone. Vatie, docet : « Hoc igitur veritatis et fidei
nunquam deficientis charisma Petro eiusque successoribus
divinitus collatum est, ut excelso suo munere in omnium
salutem fungerentur, ut universus Christi grex per eos ab
erroris venenosa esca aversus coelestis doctrinæ pabulo
nutriretur. » Simul inde patet, errantes circa vim et ratio­
nem primatus simul et in errorem circa infallibilitatem
inductos fuisse.
Simul optime S. Thomas1
2 argumentatur ; cum docet,
ad Rom. Pontificem pertinere, fidei symbolum ordinare,
i. e. definitiones dogmaticas proferre. S. Doctor sic probat :
« Nova editio symboli necessaria est ad vitandum insur­
gentes errores : ad illius igitur auctoritatem pertinet editio
symboli, ad cuius auctoritatem pertinet finaliter determi­
nare ea quæ sunt fidei, ut ab omnibus inconcussa fide
teneantur : hoc autem pertinet ad auctoritatem summi
1. Cone. Vatic., De fide, can. 6 ; S. Thomas, II, II, q. i, a. 3.
2. II, II, q. i, a. 10 ; Cf. I, q. xxxvi, a. 2 ad 2 ; II, II, q. n, a. 2,
ad 3 ; De Pol., q. x, a. 4 ad 13 ; C. G,. iv, 76.

Pontificis, ad quem maiores et difficiliores Ecclesiæ quæstiones referuntur, ut dicitur in Decretalibus. Unde et
Dominus Le. xxii Petro dixit, quem summum Pontificem
constituit : ego pro te rogavi, Petro, ut non deficiat fides
tua... »
III. Prob. ex parte Ecclesiæ vel ex necessitate unitatis in

fide. —« Una fides debet esse totius Ecclesiæ... quod ser­
vare non posset nisi quæstio fidei exorta determinaretur
per eum qui toti Ecclesiæ præest, ut sic eius sententia a
tota Ecclesia firmiter teneatur1 » : huiusmodi autem finalis
determinatio supponit infallibilitatem. Optime Doni. Don­
nez2 : « Tantam debet summus Pontifex in Ecclesia aucto­
ritatem habere quanta est necessaria ut in unitate fidei
fideles contineantur. Sed ad huiusmodi unitatem necessa­
ria est in summo Pontifice infallibilis definiendi potestas...
Quia in Ecclesia frequenter oriunt ur quæstiones de fide ;
at vero si non esset in Ecclesia iudex unus qui eas lites
componeret, essent in Ecclesia perpetuæ dissensiones in
doctrina fidei ac proinde Ecclesiæ unitas periret. Quod si
quis dicat, ad hunc finem satis esse quod infallibilis aucto­
ritas sit in Concilio universali — contra hoc est quod huius­
modi controversiæ de fide frequenter oriuntur in Ecclesia
et necesse est ut remedium in promptu habeatur paratum ;
at vero universale Concilium toties congregari et difficile
et impossibile est. Rursus etiam, si in promptu esset con­
gregare concilium, quid fiet si patres concilii inter se dis­
sentiunt ? Et quid si maior illorum pars (quod fieri' potest)
falsam sententiam tueatur ? Tunc sane non alius relinqui­
tur portus nisi ad Christi vicarium confugiamus, qui unus
quæstiones omnes componet. » Hæc ille.
Confirm. Ecclesia universalis ex promissione divina est
indefectibilis in fide. lamvero huiusmodi indefectibilitas
a Deo effici potest : aut inquantam Deus singulos fideles
omnes directe illuminat, confirmat ac quodammodo infal­
libiles reddit, aut inquantum corpus episcoporum imme­
diate et directo in vera fide stabilit ac illuminat et per

/

I. S. Thomas, II, II, q. i, a. 10.
·.’. Comant, in II. II., 1. c., 1586, coi. 97.
/

/

illos fideles cæteros, aut inquantum Deus immediate caput
Ecclesiæ illuminat, confirmat ac infallibile reddit et per
cum corpus tum episcoporum tum fidelium. lamvero nemo
non videt, primum et alterum esse inconveniens — mul­
tiplicarentur enim miracula in infinitum, — tertium vero
esse conveniens tum naturæ sociali Ecclesiæ tum habitu­
dini Christi ad Ecclesiam tum generalibus legibus, providentiæ divinæ.
Atque hoc sensu Conc. Vatie, docet, infallibilitatem
Rom. Pontificis esse medium ordinarium et proportionatum quo « sublata schismatis occasione, Ecclesia tota una
conservaretur atque suo fundamento innixa, firma adver­
sus inferi portas consisteret. » « Super hanc petram ædificabo Ecclesiam meam. »

IV. Prob. ex traditione. —A. Prænotamina. — 1. Reco­
lantur quæ de successiva cognitione primatus diximus.
2. Infallibilitas R. Pontificis intime cum primatu eiusdem
connexa est : infallibilitas enim est. qualitas quædam vel
prærogativa specialis alicuius partis primatus, i. e. summi
magisterii ; unde infallibilitas simul cum primatu succes­
sive perfectius cognita est. 3. Infallibilitas R. P. quia est
qualitas quædam primatus, primitus non tam sub ratione
infallibilitatis' adeoque non sub ratione propria quam sub
ratione potestatis primatus vel magisterii summi cognita
ac considerata est. 4. Denique infallibilitas temporibus
succedentibus per varias formulas vel sub forma variorum
principiorum in quibus explicite vel implicite exprimitur,
edocetur.
B. Principia et formulæ quibus infallibilitas R. Ponti­

Fides Ecclesiæ Roma­
næ est norma cui aliæ ecclesiæ sese conformare debent. —
Hoc principio fides roinana ut norma fidei Ecclesiæ univer­
salis statuitur : id quod esse nequit nisi possibilitas erroris
in ea excludatur, i. e. non absque infallibilitate.
2. Fides Ecclesiæ Romanæ esi absque defectu. — Sensus
huius principii est quod fides Ecclesiæ Romanæ errorem
excludat.
3. Fides Petri ei Rom. Pontificum, successorum eius, est
ficis in traditione enuntiatur. — 1.

indefectibilis propter promissionem Christi Petro factam
(Lc., xxii, 32) : infallibilitas hoc modo enuntiatur quod
Petrus et Rom. Pontifices ut personæ publicæ a vera fide
deficere nequeunt, et quidem ex promissione Christi.
4. Ecclesia aedificata esi super fidem Petri et successorum
eius. — Hoc principio supponitur indefectibilitas Ecclesiæ
universalis in fide et tanquam ratio huius indefectibilitatis
statuitur fides sempiterno vera Petri et successorum eius,
qua mediante Ecclesia universalis ipsa in vera fide stabi­
litur ac firmatur.
5. Quæsliones fidei subortæ per Rom. Pontifices finaliter
sunt determinandae. — Hoc principio infallibilitas R. P.
per modum muneris, officii et potestatis enuntiatur, sc.
ut per iudicium R. P. Ecclesia in fide vera conservetur :
Rom. igitur Pontifex in tali iudicio errare nequit adeoque
infallibilis est. Hæc formula iam magis explicita est. Defi­
nitio Conc. Vat. illam proprie sequitur, sensum eius exac­
tissime determinando.
6. Principium : ratione primatus universa Ecclesia Rom.
Pontifici subesse tenetur, maxime in quaestionibus fidei.
Infallibilitas, ut supra vidimus, est pars integralis primatus
Rom. Pontificis. Nam potestas primatus ad quaestiones fidei
sese extendit, et quidem quam maxime, potestas autem
suprema ac universalis circa determinandam fidem infal­
libilitatem involvit. Ecclesia igitur, recognoscendo et
sequendo Rom. Pontifices tanquam caput Ecclesiæ, prac­
tice et implicite saltem infallibilitatem Rom. Pontificis
tenebat et profitebatur, credendo sc. fide divina ea quæ
Rom. Pontifices credenda definierant. Atque hoc modo
diam nunc Ecclesia infallibilitatem Rom. Pontificis prac­
tice profitetur.
Corollaria. — 1. Erraverunt omnino illi qui prætenderunt, infallibilitatem R. P. in traditione non edoceri;
educetur maxime, licet aliis et aliis sub conceptibus, non
tamen minus efficaciter quam per terminum infallibiliI alis.
2. Erravit Dollinger, asserendo, a veteribus tantum
factum concedi Sedis Romanæ fidem esse immaculatam,
possibilitatem vero erroris non excludi. Nam veteres non

tantum factum historicum testificantur, sed simul absolute
edocent, fidem romanam esse simpliciter veram eamque
tanquam regulam fidei statuunt ; simul veteres huiusmodi
privilegium ad promissionem Christi reducunt ac isto sensu
textus Mt., Lc. et Ioa. explicant.
3. Erraverunt illi qui primatum et infallibilitatem R. P.
tanquam merum privilegium iuridicum consideraverunt,,
cum veteres infallibilitatem regulariter tanquam donum
a Christo in Petro collatum considerant.
C. Testimonia particularia SS. Patrum. — S. Ignatius
Ani. dupliciter infallibilitatem Ecclesiæ Rom. testifica­
tur, licet implicite : primo, agnoscendo primatum eius
(vide supra, art. 47, η. n, c) ; secundo,agnoscendo veri­
tatem fidei Romanæ, scribendo ad Rom. (c. m) : « Nemi­
nem unquam fascinastis : alios docuistis. Ego vero illa
quoque firma esse volo quæ docetis et præcipitis. » In insscriptione ep. ad Rom. vocat Romanos « ab omni alieno
colore expurgatos ».
S. Irenæus proprie fidem Ecclesiæ Romanæ tanquam
normam fidei omnium ecclesiarum Christi statuit ; simulque necessitatem unionis cum Ecclesia Romana, utpote
in fide, testificatur : « ad hanc enim ecclesiam, ait, propter
potentiorem principalitatem necesse est omnem convenire
ecclesiam » (Adv. hær., in, 3). Cf. supra, p. 420 ss.
S. Cyprianus eodem modo primatum et infallibilitatem
Rom. Pontificis testificatur. Nam profitendo, Rom. Pon­
tificum esse successorem Petri, super quem Ecclesia aedi­
ficata est, admittendo necessitatem unionis cum Rom. Pon­
tifice, necessario quoque fidem Rom. Pontificis sequi debet,
sicut huius fides est necessario et vera et absque errore,
i. e. infallibilis. Atque id expresse significare videtur, scri­
bendo de Romanis quod ad eos « perfidia non possit habere
accessum » (Ep. 59). Ecquidem Cyprianus rationem et vim
infallibilitatis Rom. Pontificis perfecte non tetigit, ut nec
primatus. Attamen, licet Stepha.no restitisset, denique
tandem cessit ipsi, ne sc. a radice et matrice catholicæ
unitatis separaretur1.

1. Ct. A.

d’Alès,

1. c., p. 218 ss.

S. Ambrosius docet : « Ubi Petrus, ibi Ecclesia ; ibi
nulla mors, sed vita aeterna ; et ideo addidit (Christus) :
et portæ inferi non praevalebunt ei, et : Tibi dabo claves
regni cælorum1. » Id quod sic explicat : « Fides est Ecclesiæ
fundamentum ; non enim de carne Petri, sed de fide dictum
est quia portæ mortis ei non prævalebunt, sed confessio
vicit infernum1
2. »
S. Hieronymus ad Theophylum (Ep. 63, 4) scribit :
« Scito nobis nihil esse antiquius quam Christi iura servare
nec Patrum transferre terminos semperque meminisse
romanam fidem, apostolico ore laudatam. » Et in ep. ad
Damas. : Apud vos solos incorrupta patrum servatur
hæreditas. » Inde profitetur : « Ego nullum primum nisi
Christum sequens, beatitudini tuæ, i. e. cathedræ Petri
consocior ; super illam petram ecclesiam aedificatam scio... »·
(M. L., XXII, 355).
S. Augustini iam audivimus celebre effatum : « Iam
de hac causa (sc. pelagiana) duo concilia missa sunt ad
sedem apostolicam, inde etiam rescripta venerunt. Causa
finita est » (Sermo 131, 6). Rom. Pontificis igitur est quæstiones fidei finire, i. e. definire, ita sc. ut eius definitio
inconcussa fide ab omnibus teneatur. Unde Conc. Carthag.
et Milev. I. quæstionem pelagianam finire noluit, sed hoc
indicium ab Innocentio I postulavit. Facto autem indicio
« causa finita est », « dubitatio tota sublata est » (C. duas
ep. Pelag. II, c. m, n. 5). De cetero infallibilitas Rom. Pon­
tificis implicite continetur in principiis S. Augustini de
primatu, ut supra exposita sunt3.
Sententiam ecclesiæ syriacæ S. Ephræm reddit, ex ore
Christi Petrum alloquendo: « Simon, discipule mi, ego te
1. In Ps. xl, n. 30.
Ί. De ineam., v.
3. Cf. Specht, Die Lehre von der Kirche nach detn hl. Augustin,
170 ss., 331 ss. ; P. Batiffol, Le catholicisme de S. Augustin,
p. 381-410. De ecclesia africana Batiffol, 1. c., p. 441 notat :
« I.’Afrique est en matière de foi scrupuleusement unie ù Home. »
Ouantum ad quæstionem de circumcisione, Augustinus tenet,
Petrum non in sententia errasse, sed tantum per simulationem
Paulo ansam arguendi dedisse. Ep. Ι,ΧΧΧΙΙ, c. n, n. 11Cf. Specht, 1. c., p. 325-28.

474

CAP. VI.

DE PRIMATU

constitui fundamentum Ecclesiæ sanctæ, petram vocavi
te antea quia tu sustinebis totum meum ædificium ; tu
es inspector eorum qui ædificant mihi Ecclesiam in terris ;
si quid reprobrum ædificare velint, tu fundamentum repri­
mas eos ; tu es caput fontis a quo hauritur doctrina mea :
tu es caput discipulorum meorum ; per te omnes gentes
potabo1. »
Ex Orientalibus Cyrillus Alex., Epiphanius, Theodorus
Stud, ac Maximus Confessor audiantur.
•S. Cyrillus Alex, sic Lc.,xxn, 32 interpretatur : « Firma­
mentum et magister esto eorum qui per fidem ad me acce­
dunt. »
S. Epiphanius promissionem Christi de Petro ut fun­
damento Ecclesiæ sic explicat : « Quarum portarum nomine
hæreses et hæreseon conditores intelliguntur ; omnibus
quippe modis in eo stabilita fides est, quia cœli claves
accepit, in terra solvit et ligat in cœlo ; in eo siquidem subti­
liores quælibet fidei quæstiones reperiuntur » (Ancorat. 9).
Theodorus Studila ad Paschalem Papam scribit : « Audi
apostolicum caput, a Deo præposite pastor ovium Christi,
ianitor regni cælorum, petra fidei, super quam ædifieata
est catholica ecclesia ; Petrus enim es tu, Petri sedem exor­
nans et gubernans... Tibi dixit Christus Deus noster : Et
lu aliquando conversus confirma fratres tuos. Ecce tempus,
ecce locus... Terreto, supplicamus, hæreticas feras calamo
divini verbi tui. (P. G.. 99. 1151, 1154).
Aslerius Amasenus prædicat : « Per Petrum, verum ac
fidelem pietatis doctorem effectum, Ecclesiarum stabilis
inflexaque formatio consistit... isque ipse rectam nihilque
perversi habentem fidei professus regulam, cunctisque no­
bis inviolabili lege tradens pietatis sermonem1
2... »
Denique S. Maximus Confessor præclare confitetur :
« Omnes orbis terrarum fines et qui ubique gentium Domi­
num vere rectaque fide confitentur, velut in solem seinpiternæ lucis in sanctissimam Romanam Ecclesiam eiusque
confessionem ac fidem recta intortis oculis respiciunt...
1. Sermo IV, apud Lamy, I, p. 74 s.
2. Asterius Amasenus, Homil. VIII in SS. Petrum et Paulum ;
P. G , xl, 268. 280.

Ab initio enim quando ad nos Dei Verbum assumpta carne
descendit, unicam firmam basim ac fundamentum omnes
ubique Christianorum ecclesiæ quæ ibi (Romæ) est maxi­
mam nacti sunt habentque ecclesiam, ut in quam iuxta
Salvatoris promissionem portæ inferi handquaquam prævaluerint, sed quæ rectæ fidei in ipsum ac confessionis cla­
ves habeat, hisque qui cum pietate accedant, quæ vere
natura est solamque pietatem aperiat1 ; claudat vero atque
obstruat omne os hæreticorum2... »
D. Testimonia Rom. Pontificum. — Speciale argumen­
tum præbent ipsi Rom. Pontifices, sicut et Conc. Vatie,
declaravit. Atque vis argumenti ex parte Rom. Ponti­
ficum duplex est : primo enim isti habent conscientiam
charismatis indeficientis veritatis indeque summa aucto­
ritate quæstiones fidei subortas definiunt; secundo Eccle­
sia universa definitiones pontificias sequitur ac eas fide
divina et catholica tenet.
Proindeque hoc loco recensenda esset tota historia
magisterii pontificii. Sufficiat tamen notasse : plures hæreses solius Rom. Pontificis sententia damnatæ sunt, ut
Montanismus per Zephyrinum, Pelagianismus per Innocen­
tium I, Nestorianismus per Cælestinum, Monophysitismus
per Leonem M., et sic deinceps usque ad damnationem
Modernismi per Pium X. Quodsi quædam hæreses per
Concilia œcuinenica damnatæ atque eradicatæ fuerunt,
tamen iudicium Rom. Pontificum intercessit, sive antece­
dens sive consequens.
En quædam testimonia particularia.
Præclarissima sunt verba Sixti III, ep. 6( 433) : « Ex­
pertus es negotii præsentis eventu quid sit sentire nobiscum.
Beatus Petrus Apostolus in successoribus suis quod accepit
hoc tradidit. Quis ab eius se velit separare doctrina quem
ipse inter Apostolos primum magister edocuit ? Absolu­
tam et simplicem fidem et quæ controversiam non habet
accepit, quam utique meditari semper et in qua manere
debemus ut sensu puro sequentes apostolos inter aposto-

1. i. e. solam veram pietatem edocet.
•i. P. G. 91 138 s.

licos esse mereamur. Non parum nobis oneris, non parum
laboris incumbit ut ecclesiæ Domini macula desit et ruga. »
Celeberrimum est efïatum Hormisdæ (517)1, citatum a
Conc. Vatie. : « Prima salus est rectæ fidei regulam custo­
dire et a constitutis Patrum nullatenus deviare. Et quia
non potest Domini nostri lesu Christi praetermitti sententia
dicentis : Tu es Petrus et super hanc petram ædifîcabo
Ecclesiam meam. Hæc quæ dicta sunt, rerum probantur
effectibus, quia in Sede apostolica dira maculam semper esi
catholica servata religio1
2. »
Atque formula professionis continuat : « Et ideo spero
ut in una communione vobiscum quam Sedes Apostolica
prædicat, esse merear, in qua est integra et verax chrislianæ
religionis et perfecta soliditas. »
Pelagius II (585), in ep. ad episcopos schismaticos Istriæ, ad Lc., xxn, 31 s. appellat (sicut ad Mt., xvi, 16 et
Joa., xxi, 15) atque adiungit : « Veritas mentiri non potuit
nec fides Petri in æternum quassari poterit vel mutari :
nam cum omnes discipulos diabolus ad excribandum popo­
scerit, pro solo Petro se Dominus rogasse testatur el ab eo
voluit ceteros confirmari... »
Gregorius I, in ep. ad Theodolindam, iv, 33 (594), scri­
bit : « In vera fide persistite et vitam vestram in petra Eccle­
siæ, id est in confessione Petri apostolorum principis, soli­
date... »
Nicolaus I in ep. ad Bulgares (106) (866) eos sic instruit :
« Sufficientia nostra ex Deo est et beatus Petrus qui in
sede sua vivit et præsidet dat quærentibus fidei veritatem.
Nam et sancta Romana Ecclesia semper sine macula fuit
et sine ruga, nimirum quia ille hanc instituit cuius fidei
confessio divinitus extitit approbata; ad quam videlicet
Christianitatis fidem, licet eius mysteria consummate
nullus intelligere valeat, vobis insinuandam, inspirante
Deo, ecce scripta nostra... destinavimus... »
1. Denz., 171.
2. Sensus est : quia Ecclesia Christi quæ semper fidem veram
tenet, super Petrum fundata est, in Sede apostolica fides semper
immaculata conservatur atque id etiam rerum effectibus proba­
tur.

E. Testimonia Conciliorum generalium. — Conc. Vatic,
speciali modo ad testimonium Conciliorum generalium
appelât, eorum imprimis in quibus Oriens cum Occidente
in fidei caritatisque unionem conveniebat. Vis particularis
Imius argumenti patet.
Concilium Ephesinum. Cælestinus I ad Patres Ephesinos scripserat : « Direximus... Arcadium et Projectum episc.
el Philippum presbyterum qui iis quæ aguntur, intersint,
cl quæ a nobis antea statuta sunt, exequantur. Ouibus
praestandum a vestra sanctitate non dubitamus assensum. »
Patres deinde sententiam ferentes respondent : « Coacti
per sacros canones et epistolam sanctissimi Patris nostri...
Cœlestini Romanæ Ecclesiæ episcopi... ad lugubrem hanc
contra eum (Nestorium) sententiam necessario venimus. »
\tque Philippus, Rom. Pontificis legatus, dixit : « Gratias
agimus sanctæ... Synodo, quod litteris... Papæ nostri vo­
bis recitatis sancta membra... sancio capiti... vos adiunxistis.
Non enim ignorat vestra Bcatitudo, totius fidei vel etiam
i posto lorum caput esse B. Apostolum Petrum1. »
Concit. Chalcedonen.se. Leo M. iam ante Conc. in ep.
dogmatica ad Flavianum, ep. Cpt., quæstionem de duabus
in Christo naturis indicaverat. Id quod expresse Patribus
Concilii intimat, sicut et sententiam Conc. tanquam confir­
mationem propriæ definitionis declarat : « quæ (Deus)
nostro prius ministerio definierat, universæ fraternitatis
irretractabili firmavit assensu » (Ep. 120). Atque Patres
< ione., lecta Leonis ad Flavianum epistola, conclamaverunt :
« Omnes ita credimus... Petrus per Leonem loculus est. »
Denique Conc. ad Leonem scripsit : « (fidem) ex præcepto
legislatoris venientem usque ad nos ipse servasti, vocis
beati Petri omnibus constitutus interpres et eius fidei bcatilicationem super nos adducens... Ouibus tu quidem sicut
membris caput præes » (Inter ep. Leonis 98).
Concit, œcumen. VI (Cpt. Ill). Papa Agatho iam ante
Conc. errores Sergii damnaverat simulque iusserat, defi­
nitiones suas illibatas custodiri. Circa hoc in ep. i. ad
\ugustos (lecta in Conc., act. IV) docet : «Beatus esse pro­
nuntiatus est Petrus : qui et spirituales oves Ecclesiæ ab

I. Harduin, i, 1471,1506.

ipso Redemptore omnium terna commendatione pascendas
suscepit : cuius annitente præsidio hæc apostolica eius
ecclesia nunquam a via veritatis in qualibet erroris parte
deflexa est : cuius auctoritatem, utpote apostolorum om­
nium principis, semper omnis catholica Christi ecclesia et
universales synodi fideliter amplectentes, in cunctis secutæ
sunt, omnesque venerabiles Patres apostolicam eius doc­
trinam amplexi, per quam et probatissima Ecclesiæ Christi
luminaria claruerunt, hæretici autem falsis criminationibus
ac derogationum odiis insecuti... Hæc est... veræ fidei
regula...1. »
Concilium rescripsit : « Tibi, ut primæ Sedis antistiti
universalis Ecclesiæ, quid agendum sit relinquimus, stanti
super firmam fidei petram, libenter acquiescentes veræ
confessionis litteris, a vestra paterna beatitudine ad piissimum imperatorem missis : quas ut a summo apostolo­
rum vertice divine perscriptas agnoscimus... Ipsos (hæreticos)... anathematibus interfecimus, ex sententia per sacras
vestras litteras de iis prius lata12 ».
In Cone. V/If (cpt. IV) omnes Patres formulæ Hormisdæ, supra relate, subscripserunt.
Denique in Cone. Lugdunensi II Græci professi sunt :
« (Rom. Pontifex) « sicut præ ceteris tenetur fidei veri­
tatem defendere, sic et, si quæ de fide subortæ fuerint
quæstiones, suo debent iudicio definiri34
. »
F. Confirmatio ex doctrina S. Thomæ1. — Jam supra,
arg. II et III, doctrinam S. Thomæ ex parte retulimus.
Omnis vero sententia Aquinatis ita resumi potest : Ad
Romanum Pontificem, tanquam caput quod toti Ecclesiæ
præesl, pertinet, quæstiones fidei subortus definire, ita ut
eius definitiones ab universa Ecclesia fide inconcussa tenean­
tur ; atque ad hoc ipsi in beato Petro a Domino promissa est

1. Harduin, iii, 1079 s.
2. Harduin, iii, 1438 ; cf. Straub, 1. c. n, 357.
3. Denz., 466.
4. Doctrina S. Thomæ eiusque scholæ optime exponitur ac
defenditur a R. Bianchi O. P., De constitutione monarchica Eccle­
siæ et de infall i bititate Romani Pontificis iuxta D. Thomam Aqui­
natem eiusque scholam. Romæ, 1870, p. 35-154.

infallibililas in fide, ut sc. per Petrum, eiusque successores
universa Ecclesia in vera fide conservaretur et confirmaretur.
Qua ratione S. Thomas in II, II q. i, a. 10 docet, ad
Romanum Pontificem pertinere « fidei symbolum ordinare »
et « finaliter determinare ea quæ sunt fidei, ut ab omnibus
inconcussa fide teneantur ». Atque adiungit S. Doctor :
« Unde et Dominus Lc., xxn Petro dixit, quem Summum
Pontificem constituit : « Ego rogavi pro te etc. » Idem
Aquinas in resp. ad 2 et 3 confirmat. — Similiter De Pot.,
q. x a. 4 ad 13. Aquinas docet : « Sicut posterior Synodus
.potestatem habet interpretandi Symbolum a priori Sy­
nodo conditum ac ponendi aliqua ad eius explicationem,
ita etiam Romanus Pontifex hoc sua auctoritate potest...
Nec est necessarium quod ad eius expositionem facien­
dam universale Concilium congregetur, cum quandoque id
fieri prohibeant bellorum dissidia1. » luxta igitur S. Thomam definitiones dogmaticæ Romanorum Pontificum sunt
ex se obligatoriae, irreformabiles adeoque infallibiles, utpote ex promissione Domini Petro facta.
Id quod S. Doctor aliis in locis hoc modo expresse edocet
quod asserit, universalem Ecclesiam per Romanos Pon­
tifices in fide errare non posse, non vero viceversa — ut
antiinfallibilistæ praetendunt. In 4 dist 20 q. i a. 3 S. Doctor
sic argumentatur : « Ecclesia generalis non potest errare :
quia ille, qui in omnibus exauditus est pro sua reverentia,
dicit Petro, super cuius confessione Ecclesia fundata est :
Ego pero te rogavi... » Similiter II, II, q. n, a. 6 ad 3 :
« Universalis Ecclesiæ (fides) non potest deficere, Domino
dicente Lc., xxu : Ego pro te rogavi... »
Iterum iuxta S. Thomam Sedes vel Ecclesia Petri qui­
dem a fide deficere nequit, at ratione promissionis Petro
et in ipso eius successoribus factæ2. In Comment, in Mt.
S. Doctor ad verba : « Super hanc petram etc. » notat : « Spe­
cialiter Petri domus, quæ est fundata super petram, non
diruetur... impugnari potest, expugnari non potest. Et
d. Conclusiones quas Bossuet ex verbis S. Thomæ : « quæ omnia
patent ex gestis Synodi Chalçedonensis » deduxerat, optime refuta­
tas habes apud Bianchi, 1. c., p. 42 ss.
2. Cf. Bianchi, 1. c., p. 148-154.

portæ inferi non prævalebunl adversus eam... In Constantinopoli fuerunt hæretici et labor Apostolorum amissus erat :
sola Petri Ecclesia inviolata permansit. Unde Lc., xxn,
32 : Ego rogavi pro te, ut non deficiat fides tua. Et hoc non
solum refertur ad Ecclesiam Petri, sed ad fidem Petri... »
Similiter in opusculo De Symbolo Apostolorum : « Sola
Ecclesia Petri... semper fuit firma in fide. Et cum in aliis
partibus vel nulla fides sit vel sit commixta multis erroribus,
Ecclesia tamen Petri et fide viget et ab erroribus munda
est. Nec mirum, quia Dominus dixit Petro, Lc., xxn :
Ego rogavi pro te, Petre, ut non deficiat fides tua. »
Caietanus et Bannez in Comment, ad II. II, q. i, a. 9. 10
notant, apud S. Thomam pro eodem computari auctorita­
tem (et infallibili tatcm) universalis Ecclesiæ, generalis
synodi et Papæ,sc. quia, ut S. Thomas ipse docet, universa­
lis Ecclesiæ « auctoritas principaliter residet in Summo
Pontifice » (TT, II, q. xi, a. 2 aci 3).
Optime denique Orsi1 doctrinam S. Thomæ his verbis
resumit : « Nec Romani Pontificis fides nec fides universa­
lis Ecclesiæ deficere, potest. Sed ideo deficere non potest
fides universalis Ecclesiæ, quia deficere non potest Romani
Pontificis fides. Nam ideo pro Petro Christus oravit, ut
non deficeret fides eius, ut ipse cæteros fratres, universa­
lem repræsentantes Ecclesiam, super ipsum velut immobi­
lem petram et fundamentum ædificatam, in fide contineret
et confirmaret1
2. »
G. Conclusio. — luremerito igitur Conc. Vatie, infal­
libilitatem Rom. Pontificis in definienda doctrina de fide
vel moribus definivit, « traditioni a fidei christianæ exordio
perceptæ fideliter inhærendo ». Quæ traditionis doctrina
certe Gallicanis el Febronianis non favet . Etenim : primo,
traditio nullo modo docet, definitiones Rom. Pontificum
per consensum Ecclesiæ universalis fore irreformabiles,
sed contra sententiam Ecclesiæ universalis determinan-

1. De Rom. Pont, auctoritate, L IV, c. xvi, apud Bianchi, i. c.,
p. 50.
2. Post exposita licitum erit nobis praeterire sententiam (Tteusch
etc.) quæ tenet, S. Thomam doctrinam suam ex solo iure ecclesia­
stico vel ex fontibus corruptis hausisse.

dam esse per iudicium Pontificis ; secundo : non tantum
Sedes sed sedentes habent promissionem divinam et iis
mediantibus Sedes ipsa fit infallibilis ; tertio : Rom. Pon­
tifices minime tantum in iain decisis infallibiles erunt, sed
proprie in decidendis, i. e. in indicandis fidei quæstionibus
subortis adeoque proprie in definiendis doctrinis de fide
vel moribus. Denique recentiores impugnatores infallibi­
litatis (Vetero-catholici) contra omnem tenorem tradi­
tionis affirmant, Rom. Pontifices in definienda doctrina
fidei infallibiles non fuisse habitos. E contra Gone. Vatie,
doctrinam traditionis, fideliter secutum est, sensum eius
explicavit, præsertim determinando, quid denique sit « quæstiones fidei definire ».

V. Solvuntur obiectiones. — Tempore præsertim Conc.
Vatie, obiectiones contra infallibilitatcm pontificiam abun­
daverunt. At quasi omnes difficultates ex deficienti notitia
vis et naturæ infallibilitatis procedebant : id quod usque
nunc accidit.
A. Difficultates theologicae. — 1. Infallibilitas est dogma
novum adeoque reiciendum.
Besp. Infallibilitas est dogma novum quoad proposi­
tionem, conc., quoad doctrinam, nego.
Mira est hæc trita obiectio in ore præsertim theologorum
et historicorum. Quot enim « dogmata nova » incipiendo a
Conc. Nic. usque ad Conc. Vatie, ad credendum proposita
sunt ! Certe adversarii infallibilitatis pontificiæ infallibilitatem Romani Pontificis tanquam rem ac doctrinam reli­
gioni et ecclesiæ extraneam consideraverunt : at immerito.
Etenim infallibilitas Rom. Pontificis ad ipsam Ecclesiæ
constitutionem pertinet, sc. ut charisma primatum conse­
quens. Similiter definitio de infallibilitate Rom. Pontificis
non est revelationi et Ecclesiæ extranea, sed tantum ex­
plicatio ac determinatio doctrinæ S. Scripturæ, traditionis
divinæ et doctrinæ veteris Ecclesiæ.
Denique ista obiectio ex [also præsupposito procedit :
dum enim quoad alia dogmata evolutio, i. e. successiva
cognitio et propositio, admittitur, quoad infallibilitatem
(et primatum) iam ab omni initio Ecclesiæ cognitio per­

fecta et propositio expressa postulatur. Ita iam Bossuet
{Gallia orlhod., n. 93). Attamen dogma infallibilitatis est
dogma sicut alia dogmata, immo ex natura sua propria
magis quam alia dogmata successive tantum perfectius
cognosci ac expresse definiri potuit.
Bossuet quidam instat (1. c., n. 97), charisma infallibi­
litatis non potuisse latere, quia secus inutile fuisset. At
huiusmodi charisma nunquam inutile remansit : licet
enim quandoque minus perfecte cognosceretur, nunquam
tamen proprie latebat, ut vidimus. Denique hoc unum est
principale ut sc. Ecclesia de facto per Romanos Pontifices
in vera fide conservaretur : id enim est finis principalis
charismatis infallibilitatis.
Ob. 2. Per dogma infallibilitatis Rom. Pontificis consti­
tutio et status Ecclesiæ mutatur1.
Besp. Definitio infallibilitatis pontificiæ exercitium ma­
gisterii supremi facilius et efficacius reddidit, conc., con­
stitutionem divinam Ecclesiæ mutavit, nego : e contra
adversarii ius divinum Rom. Pontificum impugnaverunt
ac praxim sæcularem Ecclesiæ immutare conati sunt.
Atque de facto post Cone. Vatic, gubernatio et vita Eccle­
siæ eadem remansit, tantummodo est magis expedita.
Ob. 3. Infallibilitatis dogma periculum abusus inducit et
nimii graviminis fidelium per nova dogmata.
Besp. Huiusmodi periculum est minimum atque nullius
momenti. Primo enim per ipsum dogma infallibilitatis
pontificiæ periculum erroris in definitionibus futuris exclu­
ditur ; secundo abusus infallibilitatis non est timendus
propter providentiam Spiritus S. circa Ecclesiam ; tertio,
tota historia Ecclesiæ demonstrat, Rom. Pontifices non
nisi necessitate coactos vel inductos ex gravibus rationibus
quæstiones fidei sollemniter definisse. Inde infallibilitas
non gravamen, sed tutelam fidelium, tranquilitatem conscientiæ ac unitatem fidei importat. Denique historia
Ecclesiæ post Cone. Vatie, vanitatem et inanitatem istius
timoris manifeste ostendit.
1. Ita præsertim Vetero-catholici, multi historici protestantici
(maxime Harnack) ac gubernia quædam (ut veteris Austriæ).

Ob. 4. Infallibilitatis dogma inquisitionem theologicam
inutilem reddit.
Besp. Nullo modo. Rom. enim Pontifex infallibilis cre­
ditur, non quod novas revelationes accipiat neque quod
per revelationem novam de quæstionibus fidei subortis
edoceatur, sed per assistentiam divinam qua in iudicio de
fidei doctrinis ferendo ab errore præservatur. Infallibilitas
igitur iudicium proprium adeoque inquisitionem supponit.
Atque de facto inquisitio maxime matura omnes defini­
tiones dogmaticas usque huc factas præcessit. Tantum­
modo quandoque speciali inquisitione vix opus est : ita
e. g. doctrina modernistica tam evidenter dogmatibus iam
definitis opponitur, ut non iam inquisitione sed damna­
tione et actione opus fuerit.
Ob. 5. Infallibilitas in iudicio ferendo nec psychologice
nec theologice explicari potest nisi forte quod Rom. Pon­
tifex tanquam instrumentum inconscium Dei ponatur :
id quod est absonum.
Besp. Infallibilitas in dogmate definiendo optime ex­
plicatur : primo quidem per doctrinam philosophicam
de influxu Dei in intellectum ac voluntatem humanam ;
secundo per doctrinam fidei de gratia qua mens humana
illuminatur ; tertio per doctrinam theologorum circa influ­
xum Dei in animum humanum. Maxime et optime infalli­
bilitas explicatur per doctrinam S. Thomæ circa motio­
nem divinam (I, q. cv et loci paralleli) et circa prophetiam
(II, II, q. clxxi-clxxiv).
Ob. 6. Omnes veteres hæresiarchæ practice saltem R. P.
infallibilitatem negaverunt, quin tamen huiusmodi nega­
tio ipsis tanquam culpa imputaretur. Infallibilitas igitur
R. P. tanquam res fidei non agnoscebatur.
Besp. Certe hæresiarchæ infallibilitatem R. P. practice
negaverunt ; et in hoc a fidelibus distinguuntur, qui sc.
orta quæstione definitiones R. P. secuti sunt atque sic
practice privilegium R. P. confessi sunt. Quod autem adiungitur, hæresiarchos inde non fuisse inculpatos, minime
verum est : inde enim proprie tanquam hæretici habiti
sunt et fuerunt quod definitiones fidei R. PP. non accepe­
runt. Historia igitur hæresum est testimonium principii
traditionis, ad Romanum Pontificem pertinere, quæstiones

fidei subortas finaliter determinare, utpote infallibiliter,
ut eorum definitio ab omnibus inconcussa fide teneatur.
Ob. 7. Patres et scriptores veteres ecclesiastici, de
regula fidei scribentes, ad infallibilitatem R. P. mimime
appellant ; ego illam neque admiserunt.
Besp. Veteres de infallibilitate R. P. non tractaverunt
sub nomine regulæ fidei, transeat ; sub alio nomine et res­
pectu, nego.
Explic. Sicut supra in argumento ex traditione exposui­
mus, veteres infallibilitatem R. P. sub determinatis ratio­
nibus consideraverunt, licet non sub ratione vel saltem
nomine « regulæ fidei ». Nam « regula fidei » apud veteres
significat doctrinam quæ est fundamentum ac summa to­
tius doctrinæ fidei. Atque hac ex ratione præcipue symbo­
lum apostolic um tanquam regula fidei statuitur. Unde
scriptores, de regula fidei scribentes, ad infallibilitatem
R. P. non appellant, nisi indirecte. Ita Tertullianus, Ire­
næus, Augustinus, Gennadius et Vincentius Ler. directe
quidem sub nomine regulæ fidei doctrinas exponunt quæ
veram fidem constituunt ; indirecte tamen ad infallibi­
litatem R. P. appellant, cum omnes illi auctores expresse
vel practice doctrinam Ecclesiæ Romanæ tanquam regu­
lam fidei defendendam teneant.

13. Difficultates historicae. — Adversarii maxime in qui­
busdam factis historicis instant qua; errorem in Rom. Pon­
tificibus probare videntur. Attamen quantum ad omnia
facta adducta generaliter responderi potest quod non agi­
tur de definitionibus ex cathedra, ita ut quæstio infallibi­
litatis non tangatur. Ideoque breviter ad has obiectiones
respondebimus, præsertim cum facta relativa in historia
ecclesiastica adamussim exponantur ac de reliquo iam
sufficienter sint discussa.
1. Casus Papse Liberii. Opponitur, Papam Liberium
formulæ arianæ eique hæreticæ subscripsisse adeoque er­
rasse.
Besp. Liberius nec formulæ hæreticæ subscripsit nec
subscribendo aliquid ex cathedra definivit.
Explic. Certe constat, Liberium Papam alicui formulæ
Sirinicnsi subscripsisse. At primo non subscripsit aliquid
definiendo : subscripsit enim sicut cæteri episcopi assen-

sum præstando neque unquam in Ecclesia illa formula ut
obligatoria proposita est ; secundo Liberius formulæ secundæ subscripsit quæ non est hæretica, licet ambigua ; tertio
vel huiusmodi subscriptio vi ac metu extorta fuit.
2. Casus Papæ Honorii. Opponitur, Honorium Papam
in quæstione de duabus voluntatibus in Christo errasse
adeoque a Concilio VI tanquam hæreticum damnatum
fuisse, approbante postmodum Leone II.
Besp. Honorius primo nihil dogmatice definivit ; secundo
nullum errorem proposuit, sed tertio tantum de ncgligentia in fidei puritate defendenda et curanda accusatur. Casus
itaque Honorii est extra quæstionein.
Explic. 1. Honorius nil dogmatice definivit. Honorius
in ep. ad Sergium illum hortatur ut « unius vel geminæ
operationis vocabulum » evitet (ep. 1), recusat sententiam
ferre : « Non nos oportet unam vel duas operationes defi­
nientes prædicare » (Ep. 2), sed hoc grammaticis relinquit
(Ep. 1). Hæc non sunt loquentis ex cathedra.
2. Honorius nullum errorem docuit — Nam confite­
tur « D. N. I. Ch. Filium Dei vivi, Deum verissimum, in
duabus naturis operatum divinitus atque humanitus »
(Ep. 1); affirmat « duas naturas... inconfuse, indivise et
inconvertibiliter propria operari » (Ep. 2) ; cum scripserit
« Unam voluntatem fatemur D. N. J. Ch. », unitatem mora­
lem voluntatis humanæ in Christo intelligit, sc. quod non
fuisset contrarietas carnis et spiritus, i. e. peccatum, in
Christo1.
1. Teste S. Maximo, in disp. cum Pyrrho, abbas Ioan. Saniponus,
(|uo in litteris conscribendis usus erat, Honorius, in ep. ad Constan­
tium. imp. dixit : « Unam voluntatem diximus in Domino, non divi­
nitatis eius et humanitatis, sed humanitatis dumtaxat. Cum enim
Sergius scripsisset quod quidam duas voluntates in Christo con­
trarias dicerent, respondit : unam voluntatem diximus, Christum,
non duas contrarias voluntates, habuisse, carnis sc. et spiritus,
sicut nos habemus post peccatum, sed unam tantum, quæ natura­
liter eius humanitatem insigniret » (M. L., xci, 330). Atque verba
ipsius ep. Honorii consonant quibus dicit : « Profecto a divinitate
assumpta est notra natura, non culpa : illa profecto, quæ ante pec­
catum creata est, non quæ post praevaricationem vitiata, quæ
repugnaret legi mentis eius. Nam lex alia in membris aut voluntas
diversa non fuit vel contraria salvatori, quia super legem nalusest
humanae conditionis ».
,

3. Honorius in errore corrigendo defecit. — Posita enim
quæstione de una vel duabus voluntatibus in Christo,
propositoque errore de una voluntate in Christo, Honorius
vi sui officii errorem detegere ac doctrinam veram exponere
debuisset ; similiter cum « unam voluntatem in Christo »
fateretur, ansam erroris præbuit.
Eodem sensu tum a Cone. œc. VI (681) tum a Leone II
damnatus esse videtur. Nam Concilium damnat primo
epistolam Honorii ad Sergium tanquam « alienam ab apostolicis dogmatibus et a definitionibus Conciliorum et cunc­
torum probabilium Patrum », ac deinde Honorium ipsum
anathematizat, « eo quod invenimus per scripta quæ ab
eo facta sunt ad Sergium, quia in omnibus eius mentem
secutus est, et impia dogmata confirmavit1. » Damnatur
igitur epistola Honorii et propter epistolam Honorius
ipse.
lamvero epistola considerari et damnari potest aut
secundum sensum ab auctore intentum aut prout ab adver­
sariis intelligebatur et prout secundum scipsam exponi
ac intelligi poterat. Atque de facto Monotheletæ ad epi­
stolas Honorii appellaverunt et epistola ansam monotheletismi præbuit, cum « unam in Christo voluntatem » fate­
retur. Unde Concilium merito tum epistolam tum Honorium
ipsum damnare potuit, non quidem hoc sensu ac si
Honorius subiective et personaliter monothelitismum pro­
fessus fuisset, sed hoc sensu quod epistula, prout a monotheletis adducebatur et prout vi textus accipi potuit,
esset aliena a veritate, mentem Sergii sequeretur ac impia
dogmata confirmaret.
Eodem modo Leo II (682) Honorium anathematizavit12,
sc. « qui hanc apostolicam Ecclesiam non apostolicæ tra­
ditionis doctrina lustravit, sed profana proditione imma­
culatam fidem maculari permisit (παρεχώρησε) « vel » qui
flammam hæretici dogmatis non, ut decuit apostolicam
auctoritatem, incipientem extinxit, sed negligendo fovit3. »
1. Kirch, Enchiridion fontium h. e., n. 974-976.
2. Kirch, Enchiridion, 977, 979.
3. Alii putant, ipsam mentem Honorii per Concilium damnatam
fuisse, huiusmodi vero sententiam a Leone II mitigatam atque

3. Casus Galilæi. Opponitur quod die 5. Martii 1616
damnata fuerit doctrina Galilei Galilæi de immobilitate
solis et mobilitate terræ, et quidem ut contraria S. Scrip­
turis et quod a. 1633 ipse Galilei ad carcerem damnatus
fuerit.
Besp. Huiusmodi damnatio primo non fuit actus Romani
Pontificis sed Congregationis Inquisitionis — adeoque
infallibilitatem Rom. Pontificis non tangit; secundo non
fuit sententia definitiva1.

hac restrictione. Concilium approbatum fuisse. At Leonem II a
Concilio dissentire non apparet atque alia sententia proposita in­
tentioni Concilii et Leonis II et rerum circumstantiis magis consen­
tire videtur : tota enim res fuit in eo ut epistulæ et auctoritas Hono­
rii errori monotheletico non faveret ; ad quem finem sufficiebat
damnatio epistulæ prout iacebat et damnatio Honorii tanquam
auctoris epistulæ et negligentis in errore confutando.
L Alios « casus » praetermittimus cum manifeste constat, non
esse quaestionem de definitione dogmatica.

CAPUT VU

De Conciliis œcumenicis
Societatum maiorum proprium est ut ii quibus cura
societatis incumbit, in unum conveniant ad deliberandum
et statuendum de bono communi societatis. Id quod qui­
dem diversimode fit, secundum diversam constitutionem
singularum societatum. Atque etiam in Ecclesia huiusmodi
conventus ab omni initio reperiuntur, qui nomine proprio
synodi vel concilia vocantur. Secundum Actus Apostolo­
rum (c. xv), iam Apostoli cum senioribus convenerunt ad
deliberandum et statuendum de necessitate circumcisionis
et observationis legis mosaicæ (Concilium Apostolorum) ;
postmodum plurima concilia episcoporum sequuntur, inter
quæ Concilia œcumenica eminent.
Inde tractabimus :
1° De notione Conciliorum œcumenicorum ;
2° De eorum convocatione, celebratione et approbatione ;
3° De eorum auctoritate ;
4° De eorum infallibilitate.

ARTICULUS QUINQUAGESIMUS PRIMUS
De Conciliis œcumenicis1
I. Notiones. — 1. Concilium (synodus) œcumenicum vel
universale est conventus legitimus episcoporum ex toto orbe
christiano convocatorum ad indicandum et statuendum de
rebus ecclesiasticis.

1. M. Canus, De loc. theol., 1. V ; D. Bannez, In II, II, q. i, a. 10 ;
Bellarminus, Controversial christ, fid., tract. De. Conciliis el
Ecclesia ; De Groot, Summa de Ecclesia, q. xin ; A. Straub,

Vox synodi vel concilii antiquitus significavit tum locum
conventus tum conventum ipsum ad deliberandum, maxime
episcoporum. Distinguebantur tamen concilia mixta, ea sc.
in quibus comites et magistratus civiles simul cum epis­
copis convenerunt, et concilia ecclesiastica, i. e. episcopo­
rum tantum.
Concilia ecclesiastica iterum distinguebantur inter par­
ticularia, i. e. unius metropolitæ vel regionis, generalia, i. e.
alicuius provinciae ecclesiasticae, patriarcha tus, vel totius
orientis, et œcumenica vel universalia, i. c. totius Ecclesiæ.
Distinguuntur insuper concilia nalionalia, i. e. unius na­
tionis, et concilia provincialia, i. e. alicuius provinciae ec­
clesiasticae.
Ab huiusmodi conciliis episcoporum distinguitur synodus
diœcesana, i. e. conventus cleri cum suo episcopo ad agen­
dum de iis quæ ad particulares cleri populique diœcesis
necessitates vel utilitates referuntur (G. I. C., can. 356)1.
Nobis hic de solis conciliis œcumenicis agendum est.
2. In Concilio œcumenico constituendo distinguendum
est inter convocationem, celebrationem (actionem) et
approbationem concilii. Concilium erit œcumenicum con­
vocatione cum omnes episcopi convocati fuerint2 ; erit
œcumenicum celebratione cum in decretis ferendis tota
Ecclesia repraesentata fuerit ; erit œcumenicum approba­
tione, cum decreta a Rom. Pontifice pro Ecclesia universa
approbata fuerint.
Inde distinguuntur : a) Concilia quæ sunt œcumenica
tum quoad convocationem tum quoad celebrationem tum
quoad approbationem, ut posteriora Concilia œcumenica.
De Ecclesia, thesis 23 ; J. Forget, Dici. apol. de la foi calli., ver­
bum : conciles.
Quantum ad historiam Conciliorum cf. : Mansi, Sacrorum Con­
ciliorum novael amplissima collectio; Collectio Lacensis, vol. VII:
Acia el decrela Cone. Vaticani ; Hefele, Konzilienyeschichle, ed. 2.
(Hergenrôther), trad, gall., 1907 ss. ; Granderath el Kirch,
Geschichie des Vaille. Konzils (trad, gall., 1908) ; Finke, Acta
Cone. Conslanciensis, I, 1896; Eiusdem : Forschungen und Ouellen
zur Geschichte des Konsianzer Konzils, 1889.
1. Cf. Benedictus XIV, De synodo diœcesana.
2. In C. I. C., habetur : « Dari nequit Œcumenicum Concilium
quod a Romano Pontifice non fuerit convocatum » (can. 222, § 1).

b) Concilia œcumenica quoad celebrationem et appro­
bationem licet non iam quoad convocationem, ut Conc. I,
III, IV, V, VI, VIII.
c) Concilia œcumenica quoad approbationem tantum,
ut Conc. II et VIT (Conc. Cpt. I et II).
d) Concilia approbata universaliter vel partialiter tan­
tum.
Praxis enim Conciliorum œcumenicorum, teste historia,
successive sese evolvit:ut natura rei secum ferebat. Primo
apparent concilia particularia — quorum numerus iam
sæc. II magnus est. Subsequuntur Concilia « generalia ».
In his, propter rei momentum et præcipue, quia quæstio
de rebus fidei fuit, quandoque Romani Pontifices inter­
venerunt, sive tantum decreta approbando, sive etiam
convocando et determinando quoad actionem et decreta
facienda. Ita Concilium Cpt. I quoad convocationem et
celebrationem fuit Concilium « generale », i. e. ditionis
Patriarchæ Cp., postmodum tamen universale per approba­
tionem Romani Pontificis. Similiter Cone. Cp. II, utpote
celebratum contra voluntatem Romani Pontificis, licet
postmodum (partialiter) approbatum. Alia Concilia ve­
tera fuerunt quidem convocata a Romanis Pontificibus,
utpote quia de rebus fidei, ad universalem Ecclesiam
pertinentibus, tractabant ; non tamen proprie omnes epis­
copi convocabantur, sed potius episcopi græci-inter quos
sc. disceptatio fuit ; — fuerunt tamen œcumenica quoad
tractationem, ob præsentiam delegatorum Rom. Pontificis
et simul aliorum episcoporum latinorum. Denique omnia
huiusmodi Concilia sunt œcumenica quoad approbationem ;
at quidam partialiter tantum : ita Gone. Cp. I est appro­
batum tantum quoad decretum dogmaticum, non vero
quantum ad canonem qui episcopo Cp. primum locum post
episcopum Romanum attribuit ; similiter can. 28 Conc.
Chalc. non fuit approbatus. Eodem modo postmodum
quoad Conc. Constantiense tantum decreta conciliariter
facta approbata fuerunt, reiecto expresse decreto de superioritate Concilii supra Papam1.
3. De membris Conc. œcumenici. oc) Convocandi sunt
1. Cf. Denz., 6572.

de iure divino omnes episcopi actualiter iurisdiclionem
in propria diœcesi habentes (episcopi residentiales). Conc.
enim œcumenicum eSt conventus episcoporum et repræsentat Ecclesiam hierarchicam et docentem, ad quam iure
divino episcopi actualiter iurisdictionem habentes perti­
nent etiam nondum consecrati (C. I. C., can. 223, § 1).
Ex iure positivo vocantur ad Concilium in eoque ius
habent suffragii deliberativi (C. I. C., can. 223) :
α) S. R. E. Cardinales, etsi non episcopi ;
b) Patriarchae, Primates, Archiepiscopi, episcopi resi­
dentiales, etiam nondum consecrati ;
c) Abbates vel Praelati nullius ;
d) Abbas primas, Abbates Superiores Congregationum
monasticarum, ac supremi moderatores religionum cleri­
calium exemptarum, non autem aliarum religionum, nisi
aliud convocationis decretum ferat ;
e) Etiam episcopi titulares, vocati ad Concilium, suffra­
gium obtinent deliberativum, nisi aliud in convocatione
expresse caveatur.
« Theologi ac sacrorum canonum periti, ad Concilium
forte invitati, suffragium non habent, nisi consultivum »
(C. I. C., can. 223, § 3).
3) Ad Conc. (actione) œcumenicum effective constituen­
dum præsenlia tot ac talium episcoporum requiritur, ut
Ecclesia universalis moraliter repræsentala censeatur1. Unde
non requiritur præsentia omnium simpliciter episcoporum,
immo ne quidem maioris partis. Moralis vero repræsentatio Ecclesiæ secundum diversas rerum conditiones
diversimode haberi potest. Ita octo vel exactius sex ex
octo Conc. oecumenicis veteribus1
2 fuerunt principaliter
conventus ecclesiæ orientalis ; adfuit tamen numerus suf­
ficiens episcoporum latinorum ad repræsentandam eccle­
siam occidentis, præsertim quia Rom. Pontifex per legatos
suos interfuit. Cum enim circa res quæ in illis sex Conciliis
agebantur, in occidente quasi nulla quæstio esset, pauci
episcopi ex occidentalibus sententiam ecclesiæ occidentis
1. Cf. M. Cano, De locis Iheol., v, 3.
2. Conc. Cpt. I el II neque convocatione neque celebratione
œcumenicum fuit.
,

repræsentare poterant, maxime vero Rom. Pontifex. Quan­
tum ad ecclesias orientis, directe Patriarchæ convocaban­
tur, qui certum numerum suorum suiïraganeorum episco­
porum secum ducerent.
Ut habeatur decretum Concilii præter alia maior nume­
rus Patrum consentientium requiritur, ut ex natura rei
patet.

II. Doctrina catholica. — Auctoritas et infallibilitas
Conciliorum universalium iam in veteri Ecclesia tamquam
doctrina fidei recognita fuit : primo quidem per modum
facli, inquantum in quæstionibus gravioribus, præsertim
fidei, ad Concilia generalia factus est recursus atque eorum
definitiones ab universa Ecclesia acceptæ fuerunt ; deinde
vero per modum doctrinæ, inquantum expresse fides in
definitiones Conciliorum tanquam catholica et necessa.iia
declarabatur (Cf. infra ad th. IV).
Doctrinam et fidem præsenlis Ecclesiæ optime Codex
I. C. resumit, sequentibus canonibus :
1. « Dari nequit œcumenicum Concilium quod a Romano
Pontifice non fuerit convocatum. Eiusdem Romani Ponti­
ficis est œcumenico Concilio per se vel per alios præesse,
res in eo tractandas ordinemque servandum constituere
ac designare, Concilium ipsum transferre, suspendere,
dissolvere, eiusque decreta confirmare » (can. 222).
2. « Concilii decreta vim definitivam obligandi non
habent nisi a Romano Pontifice fuerint confirmata et eius
iussu promulgata » (can. 227).
3. « Concilium œcumenicum suprema pollet in univer­
sam Ecclesiam poleslate » (can. 228, § 1).
4. « A sententia Romani Pontificis non datur ad œcu­
menicum Concilium appellatio » (can. 228, § 2). Hic canon
est contra doctrinam gallicanam-febronianam' de superioritate Concilii supra Papam, damnatam a Conc. Vali<·.,
profitente : « Sedis apostolicæ, ouius auctoritate maior
non est, iudicium a nemine fore retractandum neque
cuique de eius licere iudicare indicio. Quare a recto veri­
tatis tramite aberrant qui affirmant, licere a iudiciis Roma-

norum Pontificum ad œcumenicum Concilium appellare1. »
5. Sollemne indicium (de credendis) pronuntiare pro­
prium est tum œcumenici Concilii tum Romani Pontificis
ex cathedra loquentis » (§ 1323, § 2) : infallibililas Concilii
œcumenici.

III. Sententiae erroneae. — Tempore antiquo suprema
auctoritas conciliorum œcumenicorum universaliter fuit
recognita, simul tamen ius et auctoritas Romani Ponti­
ficis quoad convocationem et confirmationem Concilii ;
tamen neque conditiones infallibilitatis neque habitudo
Concilii ad Romanum Pontificem ab omnibus, præsertim
a Græcis, clare ct perfecte fuerunt intellect®. In medio
ævo surrexit error doctrinæ conciliaris quæ Concilio gene­
rali auctoritatem supra Papam tribuebat. Quam sententiam
Çonradus de Gelenhusen in Epistola Concordiae defendit
(1380), Joh. Gerson patrocianabatur1
2. In Concilio Con.danliensi pars Patrum (Sess. IV et V) decrevit : « (Conc.
Const.) » potestatem a Christo immediate habet, cui quili­
bet cuiuscumque status vel dignitatis, etiamsi papalis
existât, obædire tenetur in his quæ pertinent ad fidem3 ».
Eundem errorem tenet « Declaratio cleri Gallicani »
(1682), defendens sc. decreta Conc. Constantiensis de auc­
toritate Conciliorum generalium quæ sessione quarta et
quinta continentur, sc. quod Concilium (Constantiense)
« potestatem a Christo immediate habet, cui quilibet cuius­
cumque status vel dignitatis, etiamsi papalis existât, obæ­
dire tenetur in his quæ pertinent ad fidem ». Febroniani,
sicut et Fticheriani Rom. Pontificem quam maxime Conc.
œcumenico subordinaverunt, utpote considerantes Rom.
Pontificem tanquam ministrum Ecclesiæ universalis et
Concilii œcumenici. Omnes eiusmodi errores, uti patet,
ex errore circa vim et rationem primatus sequuntur.
Prolestantes Conciliis œcumenicis tum auctoritatem tum
infallibilitatem denegant. Lutherus vantitabat : « Via nobis
1. Sess. IV, c. in ; Denz., 1830.
2. In sermone De auferibilitate Papæ ab Ecclesia.
3. Mansi, xxvii, 585, 590.

fa<ta est enervandi auctoritatem Conciliorum et libere
contradicendi eorum gestis et iudicandi eorum decreta1... »
Modernislae, uti patet, Conciliis omnem auctoritatem
infallibilem denegant2.
In Syllabo Pii IX damnatur propositio (23) : « Romani
Pontifices et Concilia œcumenica... etiam in rebus fidei
et morum definiendis erraverunt. »

1. Denz., 769.
•2. Cf. Decr. Lamentabili, prop. 4, 6, 31.

ARTICULUS QUINQUAGESIMUS SECUNDUS
De convocatione, celebratione
et confirmatione Conciliorum œcumenicorum
I. Thesis : Concilia œcumenica auctoritate Romani Pon­
tificis convocanda, celebranda et approbanda vel confir­
manda sunt.

Prob. 1. Ex primatu liomani Pontificis. — Vi primatus
Rom. Pontifex habet curam et potestatem plenam, supre­
mam, ordinariam ac immediatam circa omnes personas
ac res ecclesiasticas. Atqui convocatio, præsidium et
confirmatio Concilii œcumenici ad res ecclesiasticas per­
tinent. Ergo.
Minor facile patet. Personæ vel membra Concilii sunt
episcopi qui tum ut fideles tum ut episcopi summo pas­
tori ut pascendi et regendi commissi sunt. Neque obici
potest quod episcopi ut in unum congregati et ut repræsentantes Ecclesiam regimini Rom. Pontificis non sub­
dantur : nam Ecclesia universalis non est supra Papam,
sed e contra cura Ecclesiæ universalis proprie ad Romanum
Pontificem pertinet. Actio deinde vel celebratio Concilii
manifeste est negotium ecclesiasticum ac per consequens
obiectum potestatis pontificiae. Decreta denique Concilii
non minus Ecclesiam respiciunt adeoque regimini Rom.
Pontificis subiciuntur. Itaque ex natura ipsa primatus con­
vocatio, actio et confirmatio Conciliorum ad auctoritatem
Rom. Pontificis pertinent.
Prob. 2°. Ex natura Concilii œcumenini. — Concilium
œcumenicum est conventus episcoporum ad deliberandum
de rebus quæ ad universam Ecclesiam pertinent, ad fa­
cienda decreta quæ universam Ecclesiam obligent. Atqui
talis conventus convocari, dirigi ac vim obtineri potest
ab eo solo qui potestatem universalem super omnem
Ecclesiam habet : id quod solius Romani Pontificis est.
Ergo.

Minor prob... Episcopi particulares potestatem super
universam Ecclesiam non habent : neque singillatim sump­
ti, ut patet, neque collectim sumpti, qui nullus singularis
episcopus potestatem super alium episcopum habet, sed
tantum in sua diœcesi.
Neque quis dicat episcopos, ut in unum congregatos,
potestatem in universam Ecclesiam obtinere, sc. per
unionem quandam potestatis vel per commissionem Ec­
clesiæ. Etenim a) conventus materialis episcoporum id
certe non efficit; />) unio formalis absque interventu supe­
rioris potestatis non habetur; c) ecclesia universalis potefstatcm illam committere nequit, cum episcopi potestateqi
suam hierarchicam non ab Ecclesia, sed a Christo vel a
Romano Pontifice accipiant.
Relinquitur ergo, Concilium œcumenicum necessario
ab aliquo alio convocari, dirigi et vim obligandi obtinere,
sc. a tali qui potestate super omnes episcopos pollet et qui
universam Ecclesiam obligare valet : huiusmodi autem est
solus Romanus Pontifex, ut caput lotius Ecclesiæ et vica­
rius Christi in regno suo.
Prob. 3. Ex praxi Ecclesiæ. In praxi vel historia Ecclesiæ
distinguendum est inter Concilia quæ iam quoad convoca­
tionem vel actionem erant universalia, et inter illa quæ
quoad convocationem vel actionem non erant universalia :
illa enim Concilia quæ quoad convocationem vel actionem
non erant universalia, proprie sunt extra quæstionem, ut
patet.
a) Quoad convocationem. — Omnia illa Concilia, quæ
iam quoad convocationem sunt universalia, certe per Ro­
manum Pontificem convocata fuerunt, ut Vaticanum,
Tridentinum, Florentinum, Lugdunense, Viennense, La­
teranense IV et V.
Alia Concilia œcumenica, ut I et II Later, et prima
octo Concilia, quæ quoad convocationem quidem non sunt
proprie universalia, nihilominus per Bomanum Pontificem
convocata fuerunt.
Cui assertioni opponitur factum historicum quod prima
octo Concilia per imperatores convocata fuerint.
Bellarminus, Ilefele, Mazzella, Palmieri, Wernz et plures
alii respondent, convocationem per imperatores fuisse

« ministerialem » et ex potestate delegata, saltem tacite.
Id quod tamen est contra tenorem documentorum1.
Respondendum esse videtur, imperatores quidem aucto­
ritate propria Concilia convocasse, at materialiter, consen­
tientibus insuper vel non reluctantibus vel saltem postea
ratihabentibus Rom. Pontificibus ; convocationem vero
formalem qua sc. conventus episcoporum auctoritatem
Concilii obtineret, factam fuisse per Rom. Pontifices,
sive mittendo legatos ad Concilium, ut in Conc. Nicæno 1,
sive delegando aliquem ex episcopis, ut Cælestinus I dele­
gavit Cyrillum Alex, in Conc. Ephesino, sive simul expresse
consentiendo, ut quantum ad Conc. Chalcedonense, sive
postmodum ratihabendo vel confirmando, ut quoad Cone.
Cpt. II12.
Ratio duplicis convocationis facile palet. Imperatores
Concilia convocaverunt, quia prima octo Concilia erant
conventus episcoporum imperii (orientalis) ; imperatores
quæstiones fidei exortas simul ut quæstiones imperii con­
sideraverunt, utpote ut tangentes bonum et pacem im­
perii (hæreses enim pacem civium valde perturbaverunt);
soli imperatores disposuerunt de mediis materialibus suffi­
cientibus ad congregandos episcopos, præcipue recalci­
trantes, et ad sustinendas expensas magnas, ad itinera
faeilitanda, ad pericula evitanda, ad pacem et tranquilitatem tuendam, etc.3.
Romani vero Pontifices in huiusmodi Conciliis convocan­
dis intervenerunt, quia de quæstionibus fidei agebatur,
quæ quæstiones secundum regulam antiquam ad Roma­
nos Pontifices pertinent. Inde simul interventus aliorum
1. Cf. Fraget, in Dici, de Theol. cath., V. ; Conciles, III, 644-653 ;
Funk, Kirchen geschichsliche Abhandlungen, t. I, 39-121.
2. Inde explicatur quod veteres dicant concilia per Romanos
Pontifices convocata fuisse : ut Rufinus (Hisl. eccl., i, 1) et Liber
Pontificalis (ed. Duchesne, i, 75), quoad Conc. Nicaenum ; Leo M.
(Ep. 114) et episcopi Mœsiæ (Harduin 11, 710) quoad Conc.
Chalcedonense ; Hadrianus I (Harduin IV, 818) quoad Conc. VII ;
Hadrianus II (Hardouin V, 768), quoad Concil. VIII. Optime
rem declarat Leo M. : « Generale concilium el ex præcepto Christia­
norum principum et ex consensu apostoliese Sedis placuit congregare »
(Ep. 114, M. L., Liv, 1029).
3. Cf. Froget, 1. c., coi. 650 s.

episcoporum, non proprie convocatorum, explicatur, ut­
pote propter quæstionem fidei quæ totam Ecclesiam respi­
ciebat.
b) Quoad præsidentiam, actionem vel celebrationem Con­
ciliorum constat, Rom. Pontifices Conciliis imperasse. Im­
peratores præsidium quidem protectionis et honoris exer­
cuerunt, in actione vero Concilii, i. e. in rebus indicandis
el in ferendis decretis, non fuerunt admissi1. Romani
autem Pontifices sive per legatos sive per epistulas, iam
anlecedenter ad Concilium rem determinaverunt. Ita
Cœlestinus I. ad Patres Conc. Ephesini scribit : « Quæ
a nobis antea statuta sunt, exequantur (sc. legati et Patres
Concilii) » (Harduin, i, 746). Et idem suis legatis iniungit :
« Auctoritatem sedis apostolicæ custodire debere manda­
mus... At disceptationem si fuerit ventum, vos de eorum
sententiis iudicare debetis, non subire examen » (M. L.. 50,
503). Quantum ad alia Concilia iam supra auctoritatem
a Rom. Pontificibus exercitam vidimus12.
c) Quantum ad confirmationem. Posteriora Concilia cecumenica certo per Romanos Pontifices confirmata sunt
indeque vim ac valorem acceperunt. Quoad octo priora
Concilia sequentia sunt notanda, a) Concilium Cp. I et π
(œc. II et V) quoad convocationem et actionem non fue­
runt œcumcnica, at per acceptionem R. Pontificis aucto­
ritatem Concilii œcumenicii obtinuerunt : id quod certe
in Rom. Pontifice auctoritatem Conciliorum approban­
dorum supponit, b) Concilium Sardicense (344) præcipue
ex defectu confirmationis per Rom. Pontificem vim Con­
cilii œcumenici non habet, c) Concilium Chalcedonense
confirmationem can. 28 expresse petiit ; quam cum non
1. Nicolaus 1 ad Michælem imperatorum scribit (a. 865) :
« Ubinam legistis, imperatores antecessores vestros in synodalibus
conventibus interfuisse, nisi forsitan in quibus de fide tractatum
est, quæ universalis est, quæ omnium communis est, quænonsoluin
ad clericos, verum etiam ad laicos et ad omnes omnino pertinet
Christiano» ? » Denz., 331. Cf. ib., 340.
2. Forget, 1. c., coi. 654 merito notat : « Dans chacun des
conciles subséquents, nous rencontrons de même une consigne
obligatoire envoyée par Rome et docilement exécutée par le corps
épiscopal. »

obtinuisset, canon ille sine vi ac valore mansit, etiam in
Ecclesia orientali.
Omnia denique octo vetera Concilia œcumenica per
Romanos Pontifices confirmata sunt : sive antecedenter,
i. e. inquantum Rom. Pontifices iam ante Concilium
determinaverant quid in Concilio circa quæstionem subortam decernendum esset ; sive concomitapter, i. e. in­
quantum statuenda per legatos intimarunt et exequenda
curarunt ; sive consequenter, ratihabendo sc. ac expresse
confirmando definitiones factas, maxime vero promulgando
ac urgendo decreta Conciliorum.
Funk quidem (Kirchengesch. Abhandlungen, I, 87121), cui assentit Forget (1. c., coi. 656-664), tenent, Con­
cilia priora non per modum approbationis subsequentis
vim obtinuisse, immo ne quidem approbationem « for­
malem » accessisse. At primo approbatio antecedens et
concomitans est certe approbatio formalis : certe enim
unusquisque assensum ad doctrinam propriam, aliis pro­
positam atque intimatam, maxime formaliter approbat;
secundo approbatio antecedens et concomitans a fortiori
approbationem subsequentem comprehendit : cum igitur
in decretis veterum Conciliorum communiter approbatio
antecedens vel concomitans habeatur, eo ipso simul appro­
batio subsequens admittenda est ; lerlio Romani Pontifices
decreta Conciliorum, quibus auctoritate sua interfuerant,
ut vim ac robur habentia admiserunt, utpote ut iam a
Sancta Sede approbata, tamen ea simul auctoritate pro­
pria promulgaverunt atque urgebanl : id quod iterum con­
firmationem subsequentem comprehendit1.
1. Inde simul cessat quæstio de necessitate confirmationis subsequentis, inter theologos agitata, vel potius melius determinanda
est. Quæstio enim fundamentalis el formalis est hæc : utrum decreta
Concilii absque consensu, i. e. quin accedat auctoritas Summi Pon­
tificis, vim atque auctoritatem habere possint. De hac re etiam
historice dubium esse nequit. Quæstio secundaria est utrum ex­
pressa approbatio subsequens requiratur. Ista approbatione certe
opus non est cum Concilium tantum antea a Romano Pontifice
statuta exequatur. Veteres vero auctores ut Turrecremata el Caietanus (De auctoritate Papæ et Concilii, c. xv ; cf. Canus, De locis
theol., v, 5) ante oculos habent decreta Conciliorum quæ absque
Rom. Pontificum cooperatione et consensu lata fuerunt. Cf. corol­
larium sequens.

Merito igitur S. Thomas docet : « Romani Pontificis auc­
toritate etiam antiqua Concilia congregabantur et confir­
mabantur1 » ; et : « Sancti Patres in Conciliis congregati
nihil statuere possunt nisi auctoritate Romani Pontificis
interveniente, sine qua etiam nec Concilium congregari
potest12 ».

II. Corollarium. — luremerito in C. 1. C. Statuitur :
Concilii décréta vim definitivam obligandi non habent nisi
a Romano Pontifice fuerint confirmata et eius iussu promul­
gata » (can. 227).
Quantum enim ad approbationem distinguendum esi
inter approbationem ipsam et notitiam certam ac validam
approbationis factae. Quantum ad approbationem ipsam,
sicut certum est absque illa decreta Concilii vim obligandi
non habere, ita admitti debet, illam sive antecedenter sive
concomitante!· sive subsequendo dari posse. Nam qui ante­
cedenter decretum ferendum statuit, simul decreto lato
assentit ; similiter qui in decreto ferendo cooperatur.
Quantum vero ad notitiam approbationis faclæ, certitudo
facile deesse potest, sc. an Concilium re vera illud idem
decreverit quod Summus Pontifex decernendum statuerat ;
an legati instructiones acceptas rite intellexerint vel sal­
tem secuti fuerint ; denique dubium esse potest, an instruc­
tio Rom. Pontificis vim sententiæ definitivae habuerit.
lamvero decreta Conciliorum vim obligandi in praxi
habere nequeunt, antequam de eorum validitate certo
constiterit. Inde ad omne dubium tollendum, optime in
iure statuitur, decreta Conciliorum « vim definitivam obli­
gandi », non habere, antequam a Romano Pontifice con­
firmata et promulgata fuerint.

1. 1. q. xxxvi, a. 2, ad 2.
2. Contra impugnantes, c. tv ; cf. De Pol., q. x, a. 4 ad 13.

ARTICULUS QUINQUAGESIMUS TERTIUS
De auctoritate Conciliorum universalium
I. Thesis : Concilium œcumenicum a) suprema pollet in
universam Ecclesiam potestate, b) non tamen est supra
Papam, c) neque datur appellatio a sententia Rom. Ponti­
ficis ad Concilium œcumenicum.

Ad a) Concilium œcumenicum suprema pollet in universam
Ecclesiam poleslale.
Patet tum ex auctoritate Romani Pontificis, vi cuius
Concilium congregatur, celebratur ac confirmatur, tum ex
auctoritate Concilii ipsius, quod sc. universam Ecclesiam
repræsentat.
Ad b) Tamen Concilium œcumenicum non esi supra
Papam. — Prob. a) Potestas iurisdictionis Rom. Pontificis
est suprema, ita ut « Sedis Apostolicæ, cuius auctoritate
maior non est, indicium a nemine retractari » neque Summa
Sedes ab aliquo indicari possit1.
b) Concilium œcumenicum intelligitur aut seorsum a
Romano Pontifice aut simul cum Rom. Pontifice. lamvero
Concilium, ut intelligitur simul cum Rom. Pontifice, ma­
nifeste supra Papam esse nequit, quia secus Papa esset
supra sc ipsum ; Concilium vero, ut intelligitur seorsum
a Rom. Pontifice, non repræsentat universam Ecclesiam
(sicut corpus secluso capite non est totum corpus) adeoque
auctoritate non pollet ; simul Concilium, seorsum a Rom.
Pontifice, ipsi subicitur, cuius sc. potestas est universalis.
c) In traditione usque ad medium ævum nemo ausus
est superioritatem Concilii supra Papam asserere12; Scho­
lastici magni ut S. Thomas3 et S. Bonaventura4, aperte
1. Cf. supra, ari. 48; Denz., 1830, 330.
2. Casus Honorii hic non intrat, cum agatur de iudicio circa
Pontificem mortuum.
3. S. Thomas expresse docet : « Eliam Romanus Pontifex hoc
potest (sc. interpretare symbolum a priore synodo conditum),
cuius auctoritate sola Synoduscongregari potest, eta quo sententia
Synodi confirmatur, et adipsumaSvnodo appellatur. «De Pot., q. x,
a. 4 ad 13.
4. De per/eclione evang., q. iv.

potestatem Papæ supra Concilium edocent ; adhuc Gerson
sententiam Concilii Const, novam ac traditioni contrariam
esse confitetur1 ; denique doctrina Cone. Const., Gallica­
norum, Richerianorum et Febronianorum erat sententia
alicuius partis, ab auctoritate ecclesiastica et per praxim
Ecclesiæ reiecta. Quoad ultimum sequentia.
Concil. Consi, quidem Sess. V (6 ap. 1415) statuerat,
Papam teneri obædire Concilio. At huiusmodi decretum
non fuit decretum Concilii, utpote non conciliariter factum,
quia teste Turrecremata12 in illis decretis ferendis sola obædientia loannis XXIII intererat neque ea integra.
Mariinus V decreta quidem Cone. Const, approbavit,
at primo tantum decreta contra hæreticos (in bullis « Inter
cuncta » et « In eminentis »} ; deinde in approbatione gene­
rali Concilii ea « omnia et singula decreta Concilii Con­
stant. approbat et rectificat, quæ in materia fidei concilia­
riter statuta erant et non aliter » : decreta igitur Sess. V,
in hac approbatione non comprehenduntur, utpote non
conciliariter facta, præsertim cum Martinus V ea tantum
decreta tanquam conciliaria admisit quæ votis nationum
et consensu cardinalium statuta fuerunt. Denique hæc
ipsa approbatio decretorum Cone. Constant. superioritatem Papæ supra Concilium ostendit.
Similiter Eu genius IV Const, et Basiliense Concilium
quidem recognovit (ultimum usque ad translationem),
« absque tamen præiudicio iuris, dignitatis et præeminentiæ S. Sedis apostolicæ ». Eodem denique modo Leo X
« sanctionem pragmaticam » Cone. Bas. nullius esse valoris
declaravit, « cum ea omnia post translationem eiusdem
Basiliensis Concilii a Basiliensi conciliabulo facta extiterint ac propterea nullum robur habere potuerint, cum
etiam solum Romanum Pontificem pro tempore existentem
tanquam auctoritatem super omnia Concilia habentem,
Conciliorum indicendorum, transferendorum ac dissol1. « Fallor, si non ante celebrationem huius sacrosanctæ
constantiensis synodi sic occupaverat mentes plurimorum ista
traditio (quæ superioritatem sc. Concilii supra Papam negabat),
ut oppositorum dogmatizator fuisset de hæretica pravitate vel
notatus vel damnatus » (De potest. eccl. consider., 12).
2. Summa de Eccl., n, 94.

vendorum plenum ius et potestatem habere, manifeste
constet1 ».
c) Non datur appellatio a sententia Horn. Pontificis ad
Concilium cecumenicum. — Hæc ultima pars sequitur ex
dictis, præcipue ex potestate suprema ac universali Ro­
mani Pontificis12. Inde doctrina contraria iuremerito dam­
nata est a Pio II in Bulla Execrabilis (Denz., 717) et a
Concilio Vaticano-(Denz. 1830).
II. Quœstiones corollariae. — 1. Quomodo Concilium
cecumenicum Ecclesiam universalem repræsentet. — Inter

interrogationes a Concilio Const. Wicleffitis et Hussitis
propositis articulus quintus habet : « Utrum credat...
quod quodlibet Concilium generale... universam Ecclesiam
repræsentet3. » Ratio huius facti patet, quia Concilium
cecumenicum est conventus episcoporum Ecclesiæ sub
directione Romani Pontificis, qui ut « caput membris »
coniunctus et præpositus est4.
Repræsentat autem Concilium universam Ecclesiam non
quasi ex delegatione vel commissione Ecclesiæ, - sed vi
propriæ potestatis, sc. ut conventus eorum qui divinitus
potestatem super Ecclesiam habent, sicut rex regnum
repræsentat.
2. Quando el, quomodo Christus Concilia œcumenica eorumque auctoritatem instituerit. — Christus Concilia œcu­
menica eo ipso instituit quod et quando Petro et Apostolis
eorumque successoribus potestatem hierarchicam iurisdictionis (regiminis et magisterii) contulerit : in hac enim
potestate comprehenditur ut episcopi simul cum capite
suo, Romano Pontifice, potestatem supremam in univer­
sam Ecclesiam habeant eamque infallibililem. Unde ordi­
natio specialis Christi de Conciliis celebrandis non fuit
necessaria.
1. Denz., 740.
‘i. Zosimus, Ep. 12 : « Quamvis Patrum traditio apostolicæ
Sedi auctoritatem tantam tribuerit, ut de eius iudicio disceptare
nullus auderet..., cum tantum nobis esset auctoritatis, ut nullus de
nostra possit retractare sententia... » P. L., xx, 1676 s.
3. Denz., 657.
4. Cone. Chalced. in ep. synod, ad Leonem M. ; Denz., 149.

3. De relatione episcoporum ad Bom. Pontificem in Con­
cilio œcumenico. — a) Patres Concilii sunt vere indices,
utpote quibus ut successoribus Apostolorum potestas ligandi
atque solvendi data est. Itaque iam in Concilio Aposto­
lorum dicitur : « Visum est Spiritui Sancto et nobis... ·>
(Act., xv. 28) et Apostolus lacobus sententiæ Petri his verius
assentit : « Propter quod et ego indico... » (Act., xv, 19) :
in Conciliis subscquentibus episcopi votum dant per ver­
bum « Placet » et subscribunt : « Definiens subscripsi » ;
denique Romani Pontifices in sententia finali ferenda his
formulis utuntur : « Sedentibus nobiscum et indicantibus
universi orbis episcopis » vel « sacro approbante Concilio »
(Cone. Vatie.).
b) Patres sunt indices Romano Pontifici subordinate
sc. ut « membra capiti » (Cone. Chair, in ep. synod, ad
Leonem M.). Neque ob id Patres minus vere indicant.
c) Patres simul cum Romano Pontifice ut unum corpus
sociale indicant : adeoque unum subieclum potestatis supremæ (et infallibilitatis) existit, sc. Romanus Pontifex
simul cum episcopis, atque decreta Concilii auctoritate
communi episcoporum et Summi Pontificis eduntur et
inde specialem habent auctoritatem.
4. De Concilio Sede Bomana vacante. — Tempore vaca­
tionis Sedis Roinanæ Concilium œcumenicum convocari
nequit, ut patet. Quodsi vero Concilium iam convocatum
vel etiam ipsius celebratio iam cœpta fuerit, per legem
Ecclesiæ statutum est : « Si contingat Romanum Pon­
tificem. durante Concilii celebratione, e vita decedere,
ipso iure hoc intermittitur, donec novus Pontifex illud
resumi et continuari iusserit » (C. J. C., can. 229).
5. De auctoritate Concilii in casu Papse dubii. — a) Stante
dubio de electione legitima Rom. Pontificis, Concilium
œcumenicum non haberetur, cum Concilium iam congre­
gatum sit intermissum nec aliud certo resumptum vel
convocatum. 6) Conventus autem episcoporum totius
Ecclesiæ sive iam existons sive, contingens posset sententiam
ferre de factis quæ electionem respiciunt : quæ sententia
singulos fideles obligaret1, c) Minime vero huiusmodi con­
1. Joannes a S. Thoma, Cursus lheol., tract, de auct. Summi
Pontificis, diss. II, a. 3 ; Caiet., De auct. Papse et Concilii, c. xxi,
23 ; Canus, De loc. Iheol., vi, 8.

ventus in præiudicium Rom. Pontificis aliquid statuere
posset.
6. De ulililale et necessitate Conciliorum universalium1.
— a) Concilia œcumenica, servatis servandis, certo ma(/næ sunt utilitatis. Etenim unio episcoporum cum Rom.
Pontifice unitatem Ecclesiæ manifestat ac confirmat ;
consensus Concilii in doctrina definienda fidem Ecclesiæ
universalis testificatur ; in decretis disciplinaribus ferendis
consilium et experientia episcoporum plurimum confert;
denique in conventu tam sollemni pastorum Ecclesiæ gra­
tia et illuminatio uberior Spiritus Sancti merito suppo­
nitur. De reliquo facta historica utilitatem Conciliorum
confirmant, ut praecipue Concilii Tridentini et Vaticani.
b) Quandoque rerum hominumque conditio Concilium
œcumenicum plus minusve moraliler necessarium reddit,
hoc sc. sensu ut error facilius efficaciusque convincatur,
mala largiori consilio et experientia eradicentur et bonum
Ecclesiæ communi auctoritate et cooperatione promovea­
tur. Ita certe Concilium Tridentinum et Vaticanum quo­
dammodo moraliter necessaria fuerunt ; similiter nostris
diebus a pluribus merito Concilium universale desideratur,
ad unitatem sc. populi catholici demonstrandam ac au­
gendam et ad quæstiones praeficas, præcipue circa curam
animarum (e. g. in magnis civitatibus), dirimendas etc.
Iudicium vero de huiusmodi opportunitate ad Romanum
Pontificem pertinet.
c) Tamen Concilia œcumenica non absolute sunt neces­
saria. Patet, quia id quod potest Concilium, etiam Romanus
Pontifex potest ; nam ipse non tantum potestate com­
petenti pollet, sed etiam alia via quam per Concilium de
necessitatibus Ecclesiæ consilium petere potest, nec illu­
minatio proportionate Spiritus Sancti deerit1
2. De reliquo
convocatio et celebratio Conciliorum ob varias causas non
raro impossibilis redditur, ut in antiqua Ecclesia ante
pacem Constantinam.
1. Cf. De Groot, Summa de Ecclesia, q. xni, a. 5.
2. Eicheriani et alii, qui maxime necessitatem absolutam Conci­
liorum praetendebant (Richeruis in opere suo De Eccl. et polii,
potestate), ex negatione primatus iurisdictionis Romani Pontificis
processerunt.

ARTICULUS QUINQUAGESIMUS QUARTUS

De infallibilitate Conciliorum œcumenicorum

Ad prærogativas Concilii œcumenici simul infallibilitas
in definitionibus dogmaticis pertinet.
I. Thesis : Concilia œcumenica in definiendis doctrinis

de fide et moribus sunt infallibilia.

Sensus huius thesis patet ex iis quæ de definitionibus
ex cathedra Rom. Pontificum diximus : quæ hic recolenda
sunt (art. 49, n. 2) ; similiter recolantur dicta de obiecto
infallibilitatis Ecclesiæ (art. 33-38).
Tria præsertim notentur :
a) Tantum decreta definitiva Concilii infallibilia sunt,
non vero aliæ doctrinæ propositæ vel etiam quocunque
modo approbatæ — habent tamen huiusmodi doctrinæ
magnam autoritatem theologicam ; similiter textus S. Scrip­
turae, qui adducuntur, non exponuntur infallibiliter nisi
definitio directe de iis fiat, ut e. g. Conc. Trid. verba insti­
tutionis Eucharistiæ definitivæ atque infallibiliter expo­
suit.
b) Definitiones dogma!icæ Concilii œcumenici sunt ex
se irreformabiles, non vero ex assensu Ecclesiæ universalis
vel fidelium : eo modo quo definitiones Rom. Pontificis
ex se sunt infallibiles.
c) Concilium œcumenicum est infallibile per assislenliam
Spiritus Sancti. Itaque Patres Concilii, ex parte sua,
tenentur quidem ad inquisitionem de rebus definiendis
instituendam — nisi res iam sit satis liquida, — at ratio
infallibilitatis est sola S. Spiritus assistentia, Ecclesiæ
promissa.

II.

Probatur thesis.

Prob. 1. Ecclesia docens est infallibilis in rebus fidei

et morum. Atque Concilium œcumenicum repræsentat
Ecclesiam docentem. Ergo. Infallibilitas igitur Concilii

œcumenici ex ipsa eius natura sequitur, inquantum sc.
in Concilio œcumenico Ecclesia docens, in suo capite et
in suis membris, quæstiones fidei exortas definit.
Prob. 2. Ecclesia universalis est infallibilis et indefectibilis in credendo. Atqui, si Concilium œcumenicum in
definitionibus dogmaticis erraret vel errare posset, simul
Ecclesia universalis in credendo erraret et deficeret :
fideles enim vi constitutionis Ecclesiæ et ex voluntate
Christi definitiones Conciliorum tenere obligantur atque
per huiusmodi definitiones de facto fides Ecclesiæ determi­
nantur : fides Ecclesiæ est fides Conciliorum.
Prob. 3. Ex Iradilione. Dogma infallibilitatis Conciliorum
œcumenicorum est doctrina quæ iam in veteri Ecclesiæ
expresse recognila fuit et quæ apud veteres nunquam proprie
negata fuit, licet successive tantum clarius ac distinctius
cognosceretur. Sicut tamen infallibilitas Rom. Pontificis
modo antiquitati proprio enuntiabatur, ita et infallibi­
litas Conciliorum.
Veteres infallibilitatem definitionum Conciliorum testi­
ficantur, inquantum in quæstionibus fidei exortis factus est
recursus ad Concilia universalia, ut quæstio fidei finaliter
determinaretur ac definitio ab omnibus fide inconcussa
teneretur, sicut et de facto Ecclesia illas fide tenuit ac tenet.

Huiusmodi factum ac doctrina infallibilitatem Concilio­
rum manifeste edocet : definitiones enim Conciliorum fide
acceptæ non fuissent, nisi possibilitas erroris esset exclusa :
in quo infallibilitas consistit. Factum autem et doctrina
facile constat.
a) Factum historicum. Omnia vetera Concilia œcumenica
celebrata sunt ad quæstiones fidei exortas finiendas ac
definiendas, atque eorum definitiones tanquam doctrina
fidei acceptæ sunt, ita quidem, ut fides Ecclesiæ veteris
magna ex parte et in rebus principalibus per definitiones
Conciliorum constitueretur (consubstantialitas Verbi, unio
hypostatica, duæ naturæ in Christo, etc.).
b) Doctrina expressa. Tum Concilia ipsa, tum Romani
Pontifices tum ss. Patres expresse profitentur, se tenere
fidem a Conciliis definitam atque contrarie sentientes tan­
quam hæreticos declarant.
Concilium Cpt. II seu V œcumenicum profitetur : « Con-

fïtemur fidem tenere et prædicare ab initio donatam...
sanctis Apostolis et ab illis in universo mundo prædicatam ; quam et ss. Patres confessi sunt et explanaverunt
et sanctis ecclesiis tradiderunt, et maxime qui in sanctis
quatuor Synodis convenerunt... Omnia quæ a prædictis
sanctis quatuor Conciliis pro una eademque fide definita
sunt, suscipimus... ; omnia vero quæ, quæ non consonant
his, quæ definita sunt ab iisdem quatuor sanctis Conciliis
pro recta fide..., aliena pietatis indicantes, condemnamus
et anathematizamus1. » Eodem modo profitentur Cone.
Chalced. (quoad Cone. Nic.), Lateran. (649) (quoad quin­
que Concilia), Cpt. IV (œc. VIII)1
2.
Inter Rom. Pontifices Gelasius 1 (495) docet : « Quamvis
aliud firmamentum nullus possit ponere præter id, quod
positum est, qui est Christus Jesus, tamen ad ædificationem... Romana Ecclesia post illas Veteris et Novi Testa­
menti, quas regulariter recipimus, etiam has suscipi non
prohibet scripturas, id est : Sanctam Synodum Nicænam...
Ephesinam... Chalcedonensem3. » Gregorius M. : « Sicut
sancti Evangelii quatuor libros, sic quatuor Concilia
suscipere et venerari me fateor4. » Eodem modo Leo IX
(1053) de septem Conciliis5.
SS. vero Patres, sicut toti fuerunt in defendendis ac
explicandis definitionibus Conciliorum, ita et fidem in eas
expresse profitentur. S. Ambrosius (ep. 21, 14) protesta­
tur : « Merito concilium (Ariminense) exhorreo, sequens
tractatum Concilii Nicæni, a quo me nec mors nec gladius
poterit separare. » S. Athanasius (ep. ad Afr., 2) scribit :
« Verbum Domini per œcumenicam synodum Nicænam
manet in æternum. » S. Cyrillus Alex, patres Ephesinos
vocat « Spiritu Sancto afflatos, ne a vero discederent »
(Ad inonach. Aegypti, Ep. 1).
S. Thomas igitur tantum doctrinam antiquitatis refert
cum docet, synodos habere potestatem « interpretandi
symbolum a priore synodo conditum ac ponendi aliqua ad
1.
2.
3.
4.
5.

Denz.,
Denz.,
Denz.,
P. L.,
Denz.,

212.
270, 336.
164.
Lxxvii, 478.
349.

ci us explanationem1 », novam editionem symboli faciendi,
non quidem aliam fidem continentem, sed eandem magis
expositam2. » Immo adhuc novus C. I. C. infallibilitatem
< ’.onciliorum universalium hoc modo exprimit quod « sol­
lemne huiusmodi iudicium pronuntiare (= de iis quæ
fide divina et catholica sunt credenda) proprium est tum
œcumenici Concilii tum Romani Pontificis ex cathedra
loquentis » (can. 1323, § 2).

III. Objectiones. — Opponitur ex SS. Patribus aucto­
ritas S. Gregorii Naz. et S. Augustini.
S. Gregorius Naz. scribit: « Ego, si vera scribere oportet,
hoc animo sum, ut omnem episcoporum conventum fugiam
quoniam nullius concilii finem lætum et faustum vidi... »
{Ep. 55, ad Procopium). At Gregorius tantum de conciliis
particularibus loquitur, quæ sc. viderat ; deinde animus eius
nobilis ac tener abhorret a disputationibus acribus et per­
turbationibus gravibus quæ huiusmodi concilia comita­
bantur : atque præcise ista ex causa quæstiones maiores
ad Concilium universale, quod universali auctoritate polle­
ret, vel ad Rom. Pontificem deferendæ sunt.
S. Augustinus3 docet «episcoporum litteras... per concilia
licere reprehendi, si quid in eis forte a veritate deviatum
est; et ipsa concilia, quæ per singulas regiones et provincias
fiunt, plenariorum conciliorum auctoritati, quæ fiunt ex
universo orbe christiano, sine ullis ambagibus cedere :
ipsaque plenaria sæpe priora posterioribus emendari, cum
aliquo experimento rerum aperitur quod clausum erat et
cognoscitur quod latebat4. » Ouibus tamen verbis S. Doc­
tor minime infallibilitatem Conciliorum universalium negat,
sed e contra ipsis auctoritatem definitivam attribuit et
ulteriorem explicationem definitionum anteriorum Conci­
liorum.
S. Augustinus apprime distinguit inter concilia alicuius
regionis vel provinciæ et inter concilia « plenaria », « quæ
fiunt ex universo orbe christiano », i. e. Concilia œeumeJ.
‘i.
3.
4.

De
II,
De
Cf.

Pot., q. x, a. 4 ad 13.
II, q. i, a. 10 ad 2 ; cf. I, q. xxxvi, a. 2 ad 2.
Bapt., n, 4.
P. Batiffol, Le catholicisme de S. Augustin, p. 33-42.
R.

SCHULTES.

DE

ECCLESIA

CATHOLICA.

nica. Istorum auctoritati oportet « sine ullis ambagibus
cedere » ; aliis verbis : eorum auctoritas est definitiva. Cuius
auctoritatis rationem S. Augustinus hanc assignat, quod
decreta Conciliorum plenariorum sunt « universæ Eccle­
siæ statuta1 », quod in ipsis intervenit « universi orbis
auctoritas1
2 », « universalis Ecclesiæ consensio3 », « universæ
Ecclesiæ concordissima auctoritas45», utpote quia agitur de
« plenario totius orbis concilio® ». Atque ita « homoousion
in Concilio Nicæno adversus hæreticos Arianos a catholicis
patribus veritatis auctoritate et auctoritatis veritate fir­
matum est6 ». Neque præter Cone. Nicænum aliud Conci­
lium œcumenicum iam celebratum erat.
Cum Augustinus adiungit : « ipsa plenaria (concilia)
sæpe priora a posterioribus emendari », illud « emendari »
non significat corrigi, sed explicari, determinari, explanari.
Id quod S. Augustinus ipse metaphora optima explicat :
« aperitur quod clausum erat, et cognoscitur quod latebat. »
Decreta igitur Conciliorum « plenariorum » definitiva sunt,
at Concilium subsequens definitionem Concilii anterioris
magis explicat, sensum aperit, quod adhuc latebat co­
gnoscit7.
IV. De auctoritate conciliorum provincialium, plena­
riorum et nationalium. — 1. Concilia sive provincialia

sive plenaria sive nationalia non sunt infallibilia. Patet
ex dictis. Inde merito notata est prop. 36. Syllabi : « Nationalis concilii definitio nullam admittit disputationem... » ;
similiter merito damnata est prop. 85 Pistoriensium :
1. De bapt., ii, 2.
2. Ibid., v.
3. Ibid., vu, 102.
4. Ibid., n, 5.
5. Ibid., i, 9.
6. Contra Maxim, arian., u, 14, 3.
7. S. Thomas igitur modum loquendi S. Augustini sequitur, cum
docet : « Sic enim quaelibet synodus observavit ut sequens synodus
aliquid exponeret supra id, quod praecedens synodus exposuerat,
propter necessitatem alicuius hæresis insurgentis » (I, q xxxvi,
a. 2 ad 2), v.l : « Posterior synodus potestatem habet interpretandi
symbolum a priore synodo conditum ac ponendi aliqua ad eius
explanationem {De Pot., q. x, a. 4 ad 13).

« Propositio enuntians... convocationem concilii natio­
nals unam esse ex viis canonicis, qua finiantur in Eccle­
sia respectivarum nationum controversiæ spectantes ad
religionem ; sic intellecta, ut controversiæ ad fidem et
mores spectantes in Ecclesia quacumque subortæ per na­
tionale concilium ireefragabili indicio finiri valeant ; quasi
inerrantia in fidei et morum quæstionibus nationali con­
cilio competeret : schismatica, hæretica. »
2. Decreta doctrinalia conciliorum provincialium et ple­
nariorum (ex pluribus provinciis), a Sancta Sede appro­
bata, probabile argumentum veritatis præbent ; quodsi
Romanus Pontifex huiusmodi decreta speciali modo appro­
baverit vel etiam sua fecerit, decreta vim habent pro gradu
approbationis : ita e,, g. decreta concilii Carthaginensis XIV
(al. Milevitani) (418) et Arausicani II (529) sollemniter
confirmata, concilia Cp. I et II vel ad dignitatem Concilii
universalis evecta sunt.
3. Quoad convocationem et celebrationem ius habet :
« Ordinarii plurium provinciarum ecclesiasticarum in con­
cilium plenarium convenire possunt, petita tamen venia a
Bomano Pontifice, qui suum Legatum designat ad Con­
cilium convocandum eique præsidendum » (can. 281) ;
atque « in singulis provinciis ecclesiasticis celebretur pro­
vinciale concilium vicesimo saltem quoque anno » (can. 283).
4. Quoad tractanda statutum est : « Patres in concilio
plenario vel provinciali congregati studiose inquirant ac
decernant quæ ad fidei incrementum, ad moderandos mores,
ad corrigendos abusus, ad controversias componendas, ad
unam eandemque disciplinam servandam vel indicandam,
opportuna fore pro suo cuiusque territorio videantur »
(can. 290).
5. Acta ac decreta a Sancta Sede recognoscenda sunt
ac promulgata in suo cuiusque territorio obligant (can. 291).

CAPUT VIII
De fontibus doctrinæ Ecclesiæ

Secundum fidem catholicam Christi Ecclesiæ magisterium
infallibile circa doctrinam revelatam competit. Etenim
« fidei doctrina, quam Deus revelavit, ...tanquam divinum
depositum Christi sponsæ tradita (est), fideliter custodienda
et infallibiliter declaranda1 »; principaliter Petri successo­
ribus a Domino commissum fuit, ut « fidei depositum
sancte custodirent et fideliter exponerent1
2 ».

Similiter tamen fides catholica tenet, depositum fidei
vel doctrinam revelatam « contineri in libris scriptis et
sine scripto traditionibus3 » vel « in verbo Dei scriptd vel'
tradito4 ». Duplex igitur extat fons in quo doctrina re­
velata continetur et e quo Ecclesia doctrinam fidelibus
proponendam haurit, nempe S. Scriptura et traditio divina,
secundum illud Apostoli Pauli (// Thess., ii, 14) : « Itaque
fratres, state et tenete traditiones, quas didicistis, sive per
sermonem sive per epistulam nostram. »
Itaque post tractatum de magisterio infallibili Ecclesiæ,
Romani Pontificis et Conciliorum agendum est de fontibus
doctrinæ Ecclesiæ, qui necessario simul fontes theologiæ
scientific® erunt.
Et primo quidem tractandum est de Sacra Seri plura
quæ ut Scriptura divinitus inspirata indubie primum locum
tenet (sect, i) ;
secundo de tradidione divina (sectio II).

1.
2.
3.
4.

Conc. Vat., Sess. III, c. iv ; Denz., 1800.
1. c., Sess. IV, ,c. iv, Denz., 1838.
Conc. Trid., Sess. IV ; Denz., 783.
Conc. Val., Sess. III, c. m ; Denz., 1792.

SECTIO I

De Sacra Scriptura ut fonte doctrinæ Ecclesiæ

Quantum ad S. Scripturam agemus :
1. De notione el existenlia Scripturæ Sacræ vel inspiratæ
(art. 52) ;
2. De natura inspirationis (art. 56) ;
3. De canone catholico S. Scripturæ (art. 57) ;
4. De veritate Sacræ Scripturæ (art. 58) ;
5. De multiplici sensu S. Scripturæ (art. 59) ;
6. De veritate et authenlicilate Vulgatæ (art. 60) ;
7. De interpretatione S. Scripturæ (art. 61).
ARTICULUS QUINQUAGESIMUS QUINTUS
De notione et existentiæ Scripturæ Sacræ

«

I. Notio S. Scripturæ. — Secundum doctrinam catho­
licam sub nomine Scripturæ Sacræ intelliguntur libri certi

ac determinati qui « Spiritu S. inspirante conscripti Deum
habent auctorem atque ut tales ipsi Ecclesiæ traditi sunt; »
Ita Cone. Vatic., sess. III, c. n, Denz., 1787.

Nomen « Scripturæ » et « Scripturæ sacræ » ex ipsa
S. Scriptura depromptum est. In N. T. pluribus quidem
locis S. Scriptura V. T. sub nomine legis (Moysis) et pro­
phetarum adducitur, ut Mt., vii, 12 : « Hæc est lex et pro­
phète » (cf. xi, 13), Lc., xvi, 16, Joa., i, 45 : « Quem scrip­
sit Moyses in lege, et prophète, invenimus lesum »; in
multis vero aliis locis Scriptura V. T. sub nomine « Scripluræ » vel « Scripturarum » refertur, ut e. g. Mt., xxvi,
56 : « Ut adimplerentur Scripturæ » (cf. Mc., xiv, 19 ;
XV, 28 ; Lc., iv, 21 ; Joa., xiii, 18 ; xvn, 12 ; Aci., i,
16 ; I Cor., xv, 3, 4, etc.) ; ita quoque Apostoli ad « Scrip­
turam » appellant : « Quid dicit Scriptura ? » (Horn., iv,
3 ; ix, 17 ; x, 8 ; xi, 2 ; Gal., iv, 30 ; I Tim., v, 18 ;

ii, 8 ; I Pet., n, 6 ; 11 Pet., hi, 16, etc.). Huiusmodi
Scripturæ vocantur sanctæ vel sacræ : Rom., i, ss. : « Evan­
gelium Dei quod ante promiserat per prophetas suos in
Scripturis sanctis » (cf. II Tim., m, 15).
Cone. Vatie. libros S. Scripturæ « sacros et canonicos »
vocat : sacros quidem quia conscripti sunt Spiritu S. ins­
pirante et Deum habent auctorem et quia verbum Dei
continent1, canonicos vero, inquantum ut libri divinitus
inspirati sunt Ecclesiæ traditi, et quia ab Ecclesia fidelibus
tanquam tales proponuntur.
Ex dictis sequitur : a) Omnes libri canonici, i. e. in canonem ecclesiasticum relati, simul habentur inspirati et ut
tales Ecclesiæ traditi : Ecclesia enim nullum librum tanquam
canonicum accipit et proponit nisi quia est inspiratus et
Ecclesiæ traditus, δ) Omnes libri qui vere ac proprie sunt
inspirati, simul Ecclesiæ traditi esse videntur, saltem de
jacto : non enim apparet ratio ob quam Deus librum inspi­
ratum, cuius ipse est auctor, Ecclesiæ non tradiderit, sc.
tanquam fontem verbi divini ; possibilitas vero absoluta
non excluditur, ut sc. Deus aliquem librum possit inspirare
quin illum Ecclesiæ tradat, c) Aliquis liber inspiratus et
Ecclesiæ traditus in canone ecclesiastico deesse potest,
utpote deperditus : sufficit enim, omnes libros canonicos
esse revera inspiratos et traditos et nullum librum inspi­
ratum ac Ecclesiæ traditum, e canone positive excludi
(Cf. I Cor., v, 9).
Duplex igitur quæstio de S. Scriptura existit : prima de
existentia et natura inspirationis, secunda de canone, sc.
utrum illi libri qui ab Ecclesia tanquam inspirati et cano­
nici tenentur, revera sint inspirati ac Ecclesiæ traditi. Hic
primo de existentia et natura inspirationis agemus.

Jac.,

II. Doctrina catholica de existentia inspirationis libro­
rum sacrorum. — Dogma catholicum hoc canone Cone.

Vatie, enuntiatur : « Si quis sacræ Scripturæ libros inte1. Secundum S. Thornam Scripturæ « dicuntur sanctæ : primo
quidem quia, ut dicitur II Pei., i, 21 : « Spiritu Sancto inspirati,
locuti sunt sancti Dei homines » et II Tim., m, 16 : «Omnis Scrip­
tura divinitus inspirata... »; secundo quia sancta continent... ;
tertio quia sanctificant... » In Rom., c. I, lect. II.

gros cum omnibus suis partibus, prout illos S. Tridentina
Synodus recensuit, pro sacris et canonicis non susceperit
aut eos divinitus inspiratos esse negaverit, a. s.1. Id quod
ab eodem Cone, ita explicatur : « Eos (sc. libros) Ecclesia
pro sacris et canonicis habet, non ideo quod sola humana
industria concinnati, sua deinde auctoritate sint appro­
bati ; nec ideo dumtaxat quod revelationem sine errore
contineant ; sed propterea quod Spiritu Sancto inspirante
conscripti Deum habent auctorem atque ut tales ipsi Eccle­
siæ traditi sunt1
2. » Similiter a Cone. Vatic. S. Scriptura
« verbum Dei scriptum » vocatur3.
Dogma Cone. Vatie, non est aliud quam expressior
declaratio fidei Ecclesiæ temporis antecedentis. Ita Syn.
Trid. « orthodoxorum Patrum exempla secuta, omnes
libros tum Veteris tum Novi Testamenti, cum utriusque
unus Deus sit auctor..., suscipit4. » Similiter Cone. Flor.
in Decreto pro lacobitis » unum atque eundem Deum Vete­
ris et Novi Testamenti, hoc est Legis et Prophetarum at­
que Evangelii profitetur auctorem : quoniam eodem Spi­
ritu Sancto inspirante utriusque Testamenti Sancti locuti
sunt5 ». Idem enuntiatur in Professione fidei M. Palæologi6,
in professione fidei Waldensibus præscripta7, in Symbolo
fidei Leonis IX8. Immo dogma de Scriptura Sacra est unum
ex iis quæ ab omni initio in Ecclesia expresse fuerunt pro­
posita.
III. Sententiæ contrariæ. — Primi Marcionitæ, Gnostici, a dogmate christiano deviaverunt, docentes Deum
quendam inferiorem esse creatorem mundi et auctorem
Vet. Testamenti, alium vero Deum eumque supremum esse
auctorem Novi Testamenti atque salutis9. Adversus huius-

1. Sess. III, c. n ; can. 4 ; Denz., 1809.
2. Sess. III, c. n ; Denz., 1787.
3. Sess. III, c. m ; Denz., 1791.
4. Sess. IV ; Denz., 783.
5. Denz., 706.
6. Denz., 464.
7. Denz. 421.
8. Denz., 343 ; cf. Denz., 28.
9. S. Irenæus, Adv. Hær., I, χχνιι, 2 ; Tertull., Adv. Mar­
dorum, i, 6, 11, 19: n, 20-26. Cf. Tixeront, Histoire des doames,
I, 202 s.

modi sententiam veteres profitentur unum eundemque
Deum esse auctorem utriusque Testamenti. Eundem tamen
errorem etiam Priscillianistæ tenuisse videntur1.
In medio ævo Waldenses errorem gnosticorum vel potius
Manichæorum repristinaverunt12.
Protestantes veteres inspirationem divinam S. Scripturæ
quidem retinuerunt, attamen plures libros canonicos non
iam ut inspiratos admiserunt. Protestantes vero recentiores quamplurimi inspirationem divinam bibliæ vel simpli­
citer negant vel in sensu quodam vago, sive naturali sive
monistico, explicant.
Similiter ' denique Modernistæ inspirationem «Jivinam
S. Scripturæ vel simpliciter negant vel explicant tanquam
impulsum quendam ad communicandum aliis scripto expe­
rientiam sensus religiosi3.
Ita in Decreto « Lamentabili » sequentes damnantur
propositiones4 : a) « Nimiam simplicitatem aut ignorantiam
præ se ferunt, qui Deum credunt vere esse Scripturæ sacræ
auctorem » (prop. 9) ; b) « Inspiratio librorum V. T. in
eo consistit, quod scriptores israelitæ religiosas doctrinas
sub peculiari quodam aspectu, gentibus parum noto aut
ignoto, tradiderunt » (prop. 10) ; c) « Exegeta... quamlibet
præçonceptam opinionem de supernatural! origine Scrip­
turæ sacræ seponere debet » (prop. 12).
IV. Thesis : Existit Scriptura divinitus inspirata.

Prob. 1. Ex parte Christi, a) Christus directe et expresse
originem vel inspirationem divinam Veteris Testamenti

edocet. Etenim Vetus Testamentum, Judæis optime no­
tum, immo tanquam divinitus datum ab iis recognitum,
a Christo sub nomine scripturæ vel legis et prophetarum
adducitur. lamvero utrumque nomen Vetus testamentum
tanquam divinitus datum significat. Nam libri V. T. ex eo
simpliciter tanquam « Scriptura » adducuntur quod præter
omnes alios libros divinam habent originem : atque sic
etiam Judæi verbum Domini necessario intelligebant ;
1.
2.
3.
4.

Cf Denz., 28.
Cf. Denz., 42.1.
Cf. Denz., 2090.
Denz., 2009-2012.

similiter per nomen « lex et prophetæ » libri V. T. tanquam
divini significantur, i. e. tanquam eiusdem auctoritatis
et originis sicut lex a Deo ipso data et sicut effata prophe­
tarum, qui sc. ex Dei inspiratione locuti sunt. Atque talis
est modus quo Christus Dominus auctoritatem et originem
vel inspirationem divinam librorum V. T. edocet : qui
modus loquendi tum conditioni audientium congruus est1
tum existentiam librorum inspiratorum efficaciter testifi­
catur.
Inde facile sensus effatorum singulorum patet. Multoties Dominus argumentatur : « Scriptum est... » (Mt., ii,
5; iv, 4, 6, 7, 10; xi, 10; χχΐψ 13 ; xxvi, 34; Mc., i, 2;
vu, 6 ; ix, 11 ; xi, 17; xii, 19 ; xiv, 21, 27 ; Lc., n, 23 ; m,
4 ; iv, 4, 8, 10, 17 et passim) : quibus verbis dicta librorum
V. T., sive legis sive prophetarum, vel tanquam veritas
divina vel tanquam praeceptum divinum vel tanquam pro­
missio divina proponuntur adeoque ut originis divinæ.
Similiter frequentes sunt loci quibus dicitur : « Ut adimple­
rentur Scripturæ » « Et adimpleta est scriptura » : quibus
verbis effata V. T. iterum tanquam verbum divinum decla­
rantur. — Similiter intelligitur quo sensu Christus Domi­
nus dicat : « Non potest solvi scriptura » (Ioa., x, 34) vel
« Necesse est impleri omnia quæ scripta sunt in lege Moysi
et prophetis et Psalmis de me » (Lc., xxiv, 44). — Inde
denique Christus ad Scripturam tanquam ad testimonium
divinum appellat : « Nunquam legistis in Scripturis ? »
(Mt., xxi, 42) vel « Nec Scripturam hanc legistis...? »
(Mc., xii, 10) vel « Scrutamini Scripturas... » (Ioa., v, 39)
vel discipuli « crediderunt Scripturæ et sermoni » (Ioa., ii,
22), i. e. verbo Dei scripto et verbo Dei incarnati orali.
Itaque dogma catholicum’quod illos libros tanquam « Scrip­
turam » « verbum Dei scriptum » vel inspiratum, cuius sc.
Deus ipse sit auctor, vocat, verba Domini optime reddit.
Origo divina librorum Novi Testamenti a Christo tantum
indirecte enuntiatur, inquantum sc. Ecclesiæ infallibilitas
promittitur : cum enim Ecclesia existentiam librorum ins­
piratorum teneat, Christus hoc ipsum indirecte edocet.
1. Frey, La révélalion d'après les conceptions juives au temps
de Jésus-Christ, in Rev. Bibl., 1916, p. 472 ss.

Prob. 2. ex parte Apostolorum, præsertim S. Pauli. —
Apostoli eodem fere modo ac Christus, licet iam explica­
tius, divinam originem Scripturæ Veteris Testamenti enun­
tiant. Etenim eodem modo ac Christus libros V. T. allegant.
S. Paulus argumentatur ex promissionibus Scripturæ {Gal.,
m, 16; cf. in, 8). Similiter secundum S. Paulum Deus
< Evangelium Dei... promiserat per prophetas in Scrip­
turis sanctis » {Rom., i, 2), Eodem modo loquitur Petrus :
« Oportet impleri Scripturam quam prædixit Spiritus Sanc­
tus per os David » {Act., i, 16). Itaque Scriptura secundum
Apostolos est vox Dei, Spiritus Sancti adeoque sancta#
lamvero Paulus adhuc** explicatius divinam Scripturæ
originem edocet. Apostolus Timotheo, filio mulieris hebræ,
scribit : « Tu vero permane in iis quæ didicisti et credita
sunt tibi : sciens a quo didiceris. » Paulus igitur Timotheum
ad constantiam in fide adhortatur. Adiungit : « Et quia
ab infantia sacras literas nosti, quæ te possunt instruere
ad salutem... ». Scriptura igitur V. T. doctrinam salutis
continet, utpote ut verbum Dei. Id quod adhuc sic expli­
catur : « Omnis Scriptura divinitus inspirata utilis est ad
docendum... » {II Tim., m, 14-16). Secundum textum
græcum etiam legi potest : Omnis Scriptura est divinitus
inspirata et utilis ad docendum... Vox θεόπνευστος relate
ad « Scripturam » idem dicit ac quod a Deo habeat origi­
nem, eo modo quo II Petri n, 21 dicitur de « prophetia
Scripturæ ». « Non enim voluntate humana allata est
aliquando prophetia, sed Spiritu Sancto inspirati locuti
sunt sancti Dei homines. »
Quantum ad Novum Testamentum in II Pet. de epi­
stulis S. Pauli dicitur : « In quibus sunt quædam difficilia
intellectu, quæ indocti et instabiles depravant, sicut et
cæteras Scripturas, ad suam ipsorum perditionem » (ni, 16).
Epistulæ igitur Pauli cæteris Scripturis divinitus inspira­
tis æquiparantur1.
Prob. 3. ex testimoniis veterum. — Veteres, sicut Christus
et Apostoli, S. Scripturam tanquam divinitus datam, tan1. Adversarii quidem communiter ep. II Petri ut librum cano­
nicum non admittunt ; at epistula ad minus sententiam veteris
Ecclesiæ refert.

quam opus Dei, tanquam verbum ipsius Dei, recognoscunt
ac recipiunt.
Clemens Rom. in ep. ad Corinthios (de Scriptura V. T.)
scribit : « Inspexistis diligenter scripturas sacras, quæ
veræ sunt et datæ per Spiritum Sanctum (δ'.α του πνεύματος
του αγίου) » (XLV, 2).
S. Polycarpus ad Philipp, scribit : « Confido vos bene
exercitatos esse in sacris literis... His scripturis dictum est :
irascimini et nolite, peccare, et, sol non occidat super ira­
cundiam vestram » (xn, 1). Prima pars citationis est
ex Ps. iv, 5, altera ex epistula S. Pauli ad Ephesios iv,
26. Illa igitur epistula sicut liber Psalmorum tanquam
Scriptura sacra admittitur.
In ep. Barnabæ verba Mt., xx, 16 ; xxn, 14 : « multi
vocati, pauci vero electi » inducuntur per « sicut scriptum
est ».
Secundum S. Justinum in conventu diei dominicæ
« commentarii apostolorum vel scripta prophetarum legun­
tur1 ». Evangelia igitur scriptis prophetarum æquiparantur;
de prophetis vero paganos monet : « A nullo vero alio
divinitus concitari vaticinantes nisi a logo divino, et vos,
ut arbitror, dicetis12 ».
Athenagoras de « Moysi, Isaia, Jeremia et cæteris pro­
phetis « dicit : « Mente et animo extra se rapti, impellente
Spiritu Sancto, quæ ipsis inspirabantur ea sunt locuti,
utente illis Spiritu Sancto, sicut si tibiam inflet tibicen » :
quale dictum non tantum de prophetia ipsa, sed simul
de libris prophetarum intelligendum est, utpote de quibus
auctor loquitur3.
S. Irenæus profitetur : « Scripturæ quidem perfectæ
sunt, quippe a Verbo Dei et Spiritu eius dictæ4. » Eodem
sensu dictum Mt. tanquam a Deo dictum adducitur : « Prævidens Spiritus Sanctus depravatores et præmuniens contra
fraudulentiam eorum, per Matthæum ait : Christi autem
generatio sic erat...5 »
1. Apol., I, c. Lxvn.
2. 1. c., c. xxxm.
3. Legat, pro Christianis, ix.
4. Adu. Hær., II, c. xxvm, 2.
5. 1. c., III, xvi, 2; cf. Reilly, L'inspiration dei' Ancien Test, chez
S. Irénée, in Rev. Bibl., 1917, p. 489 ss.

Theophilus Antioch, enuntiat : « Consentaneæ inveniun­
tur prophetarum et evangeliorum sententiae, propterea
quod omnes Dei afflatu Spiritu locuti sunt1. »
Pro Clemente Alex. Scripturae sacrae sunt « vox Dei, qui
Scripturas dedit1
2 », nam « os Domini, Spiritus Sanctus ea
est elocutus3 »; similiter pro Origene constat, « in confesso
esse apud utrosque (iudaeos sc. et christianos) libros (V. T.)
divino spiritu esse scriptos4 », similiter tamen quod »
« Deus... legem et prophetas et evangelia ipse dedit56».
SS. Patres sequentes uno ore Scripturas sacras vocant
« divinitus inspiratas », ut Cyrillus Hierosol. (Cat., iv,
33), Athanasius (ep. fest, 39), Basilius (ep. 42 ad Chii.,
in); Chrysostomus vero eas vocat « Scripturas divinas, a
Spiritu Sancto compositas » (hom. 21 in Gen., i).
Patres latini in eo instant quod Deus ipse sit auctor
S. Scripturae. Ita secundum Ambrosium hagiographi « di­
vino Spiritu ubertatem dictorum rerumque omnium mi­
nistrante, sine ullo molimine coepta compleverunt® »,
« scripserunt enim quæ Spiritus iis loqui dabat7 ».
Secundum S. Hieronymum, quidquid scriptores sacri
loquuntur, « Domini sunt verba, et non sua, et quod per
os ipsorum dicit, quasi per organum Dominus est locutus8 »;
similiter de universa Scriptura dicit : « Nec parentum nec
maiorum error sequendus est, sed auctoritas Scripturarum
et Dei docentis imperium9 ». Secundum s. Augustinum, Fi­
lius Dei « prius per prophetas, deinde per seipsum, postea
per Apostolos. . locutus, etiam Scripturam condidit, quæ
canonica nominatur, eminentissimæ auctoritatis10 »; « itaque
cum illi (evangelistæ )scripserint, quæ ille ostendit et dixit,
nequaquam dicendum est quod ipse non scripserit ; quan1. Ad Autol., III, xn.
2. Strom., n, 2.
3. Protrept., ix.
4. C. Celsum., v, 60.
5. De prine., præf. 4.
6. Expos. Eoang. Luc., i, 1.
7. Ep. VIII ad lustum, 1.
8. Tract, de Ps. lxxxviii.
9. In lerem., ix, 12 ss.
10. De Civit. Dei, xi, 3.

doquidem membra eius id operata sunt quæ dictitante
capite cognoverunt1. »
Gregorius M. notat : « Quis hæc (librum Job) scripserit,
valde superflue quæritur, cum tatnen auctor libri Spiritus
Sanctus fideliter credatur. Ipse igitur hæc scripsit, qui
scribenda dictavit... Scriptores igitur sacri eloquii impulsu
S. Spiritus agitantur1
2. »
Denique non est prætereundum factum generale totius
antiquitatis, quod sc. textus Novi Testamenti (Evange­
liorum et ep. Apostolorum) eodem modo tanquam textus
sacri adducuntur sicut textus Veteris Testamenti3. lam­
vero V. T., ob testimonium indubium ipsius Domini, certo
certius tanquam inspiratum agnoscebatur ; unde per con­
sequens similiter Novum Testamentum. Neque obstat
error quorundam, qui sc. etiam libros apocryphos tanquam
sanctos adducebant.
Prob. 4. Ex convenientia librorum inspiratorum. — Libri
inspirati quidem necessitate absoluta in Ecclesia necessarii
non sunt, cum Deus veritatem revelatam etiam absque
illis in Ecclesia illibatam conservare possit ; attamen libri
inspirati sunt summæ utilitatis, immo cuiusdam necessi­
tatis moralis in Ecclesia. Etenim Deo convenit ut veritatem
revelatam Ecclesiæ eo perfectiori modo quo potest, et
modo proportionate ad conditionem hominum tradat :
nam hoc vel Dei perfectio vel dignitas verbi divini vel
etiam suavis Dei providentia postulat. lamvero Scriptura
divinitus inspirata doctrinam revelatam perfectiori quo­
dam modo Ecclesiæ tradit quam sola traditio oralis, atque
modo hominum conditioni omnino proportionato. Homi­
nibus enim est quasi naturale, res et doctrinas maioris
momenti non tantum oraliter sed etiam in scriptis accipere.
Unde omnino conveniens fuit ut etiam Deus revelationem
suam tum oraliter, sive per prophetas sive per Filium
suum incarnatum, tum per modum scripturæ traderet, quæ
proinde, tanquam scriptura Dei, esset divinitus inspirata.
Denique Scriptura Sacra summæ pro nobis est utilitatis
et honoris. Inde Scriptura Sacra iam in V. T., et per conse­
quens multo magis in N. T.
1. De Consensu evangel., i, 35, 54.
2. Moral., 1. I, præf. 2.
3. Ita iam in Didache et in ep. Clementis ad Corinth.

ARTICULUS QUINQUAGESIMUS SEXTUS

De natura inspirationis S. Scripturæ

Ut vim et rationem S. Scripturæ, tanquam fontis divini
veritatis revelatæ, vere cognoscamus, necesse est, naturam
ac rationem inspirationis S. Scripturæ investigare ac de­
terminare.
I. Prænotamina de natura quæstionis. — Doctrina de
inspiratione S. Scripturæ ac de natura ipsius est dogma
proprie dictum, sicut alia dogmata, immo mysterium.
Unde natura inspirationis S. Scripturæ minime determinari
potest a posteriori (sicut quidam volunt)1, sed est deter­
minanda ex principiis fidei revelatis, i. e. ex iis quæ reve­
latio ipsa et doctrina Ecclesiæ de natura inspirationis edo­
cent : atque huiusmodi doctrina proprie ab Apologeta
defendenda suscipitur. Facta vero illa quæ nobis a poste­
riori innotescunt, sc. ex studio S. Scripturæ et ex com­
paratione S. Scripturæ cum factis historicis vel aliis, sunt
quidem explicanda, at firmis principiis fidei et secundum
analogiam fidei.

II. Doctrina catholica. — 1. Dogma catholicum de na­
tura inspirationis his duobus continetur : Deus est auctor
S. Scripturæ, et quidem per inspirationem hagiographo­
rum. Id quod Gone. Vatic, his verbis definivit : « Eos vero
(sc. libros V. etN. T.) Ecclesia pro sacris et canonicis habet
non ideo quod sola humana industria concinnati sua deinde
auctoritate sint approbati : nec ideo dumtaxat quod revela­
tionem sine errore contineant ; sed propterea quod Spiritu
Sancto inspirante conscripti Deum habent auctorem atque
ut tales ipsi Ecclesiæ traditi sunt « (Sess. III, c. n, Denz.,
1787). Similiter in can. 4 definitur, libros canonicos « divi­
nitus inspiratos esse » (Denz., 1809). Quæ definitio Vaticana

1. Cf. J. Jacome, O. P., De natura inspirationis, p. 35-38.

.tantum confirmatio'est definitionis Conc. Trident., dicentis
quod « utriusque testamenti Deus sit auctor » (Sess. IV,
Denz. 783). Idem iam Conc. Florent, in decreto pro lacobitis statuerat profitendo « unum atque eundem Deum V.
et N. T. auctorem, quoniam eodem Spiritu Sancto inspi­
rante utriusque Testamenti Sancti locuti sunt » (Denz.,
706).
2. Huiusmodi dogma per doctrinam catholicam sic expli­
catur, quod Deus sit auctor principalis, hagiographus vero
auctor instruméntalis S. Scripturæ, ut dicit S. Thomas :
« Auctor principalis Sacræ Scripturæ est Spiritus sanctus ;
homo autem est auctor instruméntalis1. »
3. Definitur autem inspiratio tanquam actio Dei qua
« supernatural! ipse virtute ita eos (sc. auctores sacros)
ad scribendum excitavit et movit, ita scribentibus adstitit,
ut ea omnia eaque sola, quæ ipse iuberet, et recte mente
conciperent et fideliter conscribere vellent et apte infalli­
bili veritate exprimerent », ita ut « ipse esset auctor sacræ
Scripturæ1
2 ».

III. Sententiæ contrariæ. — 1. Universitates Lovaniensis et Duacensis (1598) damnarunt sententiam, Lessio et
Hamelio (Duhamel) attributam : « Liber aliquis (qualis
forte est secundus Machabæorum) humana industria sine
assistentia Spiritus Sancti scriptus, si Spiritus Sanctus
postea testetur nihil ibi esse falsum, efficitur Scriptura
Sacra » {approbatio subsequens)3.
Similem sententiam D. Haneberg proposuisse videtur
(quam tamen postea reliquit), sc. librum sola industria
1. Quodl., vu, a. 14 ad 5 ; cf. In Ps. xliv, 2.
2. Leo XIII in Encycl. Providentissimus Deus ; Denz., 1952.
3. Lessius sententiam sibi attributam tanquam suam non
agnovit atque hanc formulam proposuit : « Si aliquod opus pium
et salutare, humana industria ex divino instincto compositum,
publico testimonio Spiritus Sancti approbaretur tanquam in omni­
bus suis partibus verissimum, tale opus habiturum auctoritatem
æque infallibilem atque Sacra Scriptura, et recte Scripturam Sa­
cram et verbum Dei appellatum iri. »
Attamen secundum utramque formulam talis liber nec esset
inspiratus nec Deus eius esset auctor adeoque minime « Spiritu
Sancto inspirante conscriptus Deum haberet auctorem ».

humana compositum fieri posse S. Scripturam si postea
ab Ecclesia approbetur et in canonem referatur.
3. I. Jahn (1814) inspirationem ad solam assislenliam
divinam reduxit qua suffulti auctores sacri omnem errorem
caverint. « Assistentia hæc, ait, nil inspirat aut docet quod
est revelationis, sed solummodo errores præcavet » (« ins­
piratio mere negativa »).
4. Jac. Bonfrère pro libris propheticis « inspirationem
antecedentem » admisit ; pro aliis vero libris in quibus
nil arcani contineretur, · « inspirationem concomitantem »·
edocuit, ad eum sc. modum, quo quis alterum scribentem
oculo dirigeret ne in in ullo erraret ; supposuit tamen inspi­
rationem quandam generalem, sc. ad scribendum talem
librum, atque putavit, id sufficere quoad scribendas res
historicas, etc., aliunde cognitas.
IV. Theses. — Deum esse auctorem S. Scripturæ et
quidem per modum inspirationis est ipsum dogma inspi­
rationis S. Scripturæ, prout art. præc. probatum est. Huius­
modi vero dogma optime per doctrinam catholicam expli­
catur, ut per partes ostendemus1*
I. II,
Thesis I. Dogma inspirationis optime explicatur per hoc
quod Deus ponitur causa principalis, auctor vero sacer
causa instrumentalis S. Scripturæ.

Prob. 1. Ex ipso dogmate. Secundum dogma catholicum
Deus est auctor verus S. Scripturæ, ita ut illa sit verbum
Dei ; ex altera vero parte est ab omnibus concessum, et
1. I. Jacome, O. P., Dissertatio de natura inspirationis S. Scrip­
turae, Vindobonae, 1919, prius pubi, in Divus Thomas, II, 308-35 4;
III, 190-221; IV, 45-80; 322-346; Th. Pègues, O. P., in Rev.
Thom., 1885, p. 95 ss. ; P. Lagrange, Ο. P., in Rev. Biblique, 1896,
198 ss. ; 496 ss. ; Zanechia, Ο. P., Divina inspiratio S. Scripturæ ;
E. Hugon, O. P., La causalité instrumentale, p. 34 ss. ; H. Pope,
O. P., The scholastic view of biblical inspiration, Romæ, 1912 ;■
Ch. Pesch, De inspiratione S. S., 1906; R. Schultes, Die Lehre
des ht. Thomas über das Wesen der biblischen Inspiration, in Jahrbuch für Philosophie und spekulative Théologie, 1902, 80-95. —
Cf. praeterea libros apologeticos, ut præsertim C. Schæzler,
Introductio, 79-104 ; De Groot, De Ecclesia,- q. xvn, a. 3, etc. ;
Franzelin, De divina trad, et Scriptura3, 1882.

quidem quam maxime ab Ecclesia ipsa, et auctores sacros
vere esse, auctores librorum sacrorum.
Atqui hae duo optime componuntur per distinctionem
inter Deum ut auctorem principalem et auctores humanos
tanquam auctores instrumentales. Ergo.
Maior probatione vix indiget. Nam prima pars est dogma
ipsum ; altera vero pars facile patet. Nullus enim negat,
saltem hodie, hagiographos esse veros auctores librorum,,
ut S. Paulum epistularum suarum ; similiter S. Scriptura
pluribus in locis id aperte insinuat (cf. Lc., i, 1-4 ; II Mach.
xv, 39, etc.) ; modus loquendi hagiographorum consentit
ac denique character scriptorum singulorum optime inde
explicatur. Quodsi quidam S. Patres docent, auctores
sacros scripsisse Deo dictante, vel metaphora utuntur vel
inspirationem et originem divinam S. Scripturæ enun­
tiant.
Similiter minor facile patet. Distinctio enim inter auc­
torem principalem et instrumentalem optime ac sola
explicat quomodo Deus et homo simul sit auctor S. Scrip­
turæ.
Prob. 2. Ex ipsa distinctione inter causam principalem
et instrumentalem. — Secundum Doctorem Angelicum qui
primus doctrinam de causa instrumentali magis determi­
navit, causa principalis in hoc distinguitur a causa instru­
mentali quod « principalis quidem operatur per virtutem suæ
formæ..., causa vero instrumentalis non agit per virtutem
suæ formæ, sed solum per motum quo movetur a princi­
pali agente1 », ita tamen ut « causa instrumentalis non
participat actionem causæ principalis nisi inquantum per
aliquid sibi proprium dispositive operatur ad effectum prin­
cipalis agentis1
2 » vel « nisi exercendo propriam operatio­
nem3. »
Atqui per hoc optime explicatur quomodo Deus et
homo sit auctor libri ab homine conscripti.
Explicatur argumentum. 1. Distinctio inter causam prin­
cipalem et instrumentalem est distinctio causæ efficientis
1. III, q. lxii, a. 1.
2. I, q. xlv, a. 5.
3. Ill, q. lxii, a. 1 ad 2.

vel producentis aliquem effectum. Distinctio igitur non est
ex parte effectus : nam utraque causa, principalis sc. et
instrumentalis, eundem ac totum effectum producit, sicut
epistula tota ac eadem a homine et a penna scribitur, ab
illo ut causa principali, per pennam tanquam per causam
instrumentalem. Id quod S. Thomas expresse docet his
verbis : « Idem effectus totus attribuitur instrumento et
principali agenti item totus1. »
2. Distinctio igitur proprie et vere est ex parte virtutis
qua agens principale et instrumentale hunc effectum pro­
ducit. Causa enim principalis effectum producit per vir­
tutem suæ formæ, i. e. per virtutem sibi propriam, conse­
quentem ad naturam propriam ; causa vero instrumentalis
•eundem effectum quidem producit, sed virtute sibi commu­
nicata, sic-ut penna vel machina scribendi literas format
virtute sibi communicata a manu scribentis et secundum
directionem sibi communicatam. Unde S. Thomas docet
quod instrumentum (sc. ut tale) operatur (i. e. effectum
producit) per motum quo movetur a principali agente.
3. Effectus de quo in quæstione nostra agitur, est liber
sacer, verbum divinum, cuius Deus asseritur esse auctor.
Huiusmodi liber conscribitur quidem ab auctore humano et
quidem totus, tamen per motum quo auctor humanus a Deo
movetur, sc. ad scribendum omnia ea eaque sola, quæ
Deus intendit ut scribantur. Inde Deus simul cum auctore
humano est auctor illius libri, et quidem principalis.
4. Adiungit tamen S. Thomas quod causa instrumentalis
non participat actionem principalis agentis, « nisi inquan­
tum per aliquid sibi proprium dispositive operatur ad
effectum principalis agentis ». Ratio est : res quæ ad effec­
tum producendum non cooperaretur « secundum propriam
operationem », non esset instrumentum, sed forsitan recep­
tiva tantum operationis alterius agentis; unde S. Thomas
argumentatur : « Si enim nihil ageret secundum id quod
est sibi proprium, frustra adhiberetur ad agendum2 » nec
1. De malo, q. m, a. 2. —- Errant igitur a limine illi, qui partem
effectus causæ principali, partem vero causæ instrumentali assi­
gnant.
2. I, q. xlv, a. 5.

l\ esset ratio cur una res præ alia tanquam instrumentum
I eligeretur.
5. Itaque « instrumentum habet duas actiones : unam
instrumentaient, secundum quam operatur non in virtute
propria, sed in virtute principalis agentis ; aliam secundum
propriam formam : sicut securi competit scindere secundum
rationem suæ acuitatis, facere autem lectum, inquantum est
instrumentum artis : non autem perficit instrumentaient
Ii actionem, nisi exercendo actionem propriam : scindendo
enim facit lectum1 ».
6. In hagiographis igitur duplex actio distinguenda est :
una quæ ipsis secundum propriam virtutem competit, se.
ut auctoribus humanis librorum, ad modum quo alii
homines sunt auctores librorum : alia quæ competit ipsis
ut instrumentis Dei moventis. Atque auctores sacri motio­
nem divinam participant inquantum actionem propriam
exercent. Aliis verbis : Deus actione propria hagiographi
utitur ad conscribendum librum, quem vult ut conscriba­
tur et cuius ipse proinde est auctor. Huiusmodi actio pro­
pria hagiographi comprehendit omnia quæ auctor huma­
nus in libro conscribendo actualiter facit, ut usus scientiæ,
linguæ, memoriæ, industriæ, laboris etc. Tamen auctor
humanus, licet in libro conscribendo sicut alii auctores
humani agat, non tantum librum humanum conficit, sed
librum divinum, inquantum sc. ut instrumentum Dei,
ut a Deo motus, librum conficit ; vel inquantum Deus
operatione et labore proprio auctoris humani utitur ad
conficiendum librum a se intentum.
Inde denique facile apparet quod Deus sit vere et proprie
auctor libri sacri ; simul tamen apparet quod etiam auctor
humanus sit vere auctor libri.
7. Itaque distinctio inter causam principalem et insstrumentalem optime, quantum fieri potest, dogma catho­
licum explicat ac simul facta historica explicat. Facile enim
inde character specificus diversorum librorum secundum
diversitatem auctorum apparet. Diximus tamen : quantum
Heri potest. Licet enim distinctio inter causam principalem
et instrumentalem, generaliter accepta et ut in rebus
1. III, q.

lxii,

a. 1 ad 2.

Immanis apparet, facile intelligatur, tamen in libris sacris
conficiendis magnas præbet difficultates1.
a) Causalitas enim principalis et instrumentalis non
univoco sed analogo tantum modo inter'causas creatas
et inter Deum et creaturam, et maxime in inspiratione
S. Scripturae, reperitur. Commune quidem est quod causa
principalis virtute propria, instrumentum vero virtute
sibi communicata, licet mediante actione propriq, agat.
Maximae tamen sunt differentiae. Nam alio modo Deus
virtute vel actione propria instrumenti creati utitur, alio
modo causa creata : Deus enim virtuti ac actioni rerum
creatarum atque ipsorum hominum plene et perfecte
dominatur ac proinde ad libitum, servata omnino actione
propria, immo libertate hominis, illa ad effectum intentum
producendum uti valet : modo ut ita dicam maiestatico,
certo divino12.
b) In inspiratione divina instrumentum est proprie
homo rationalis, ut homo rationalis, i. e. ut agens ex deli­
beratione ac libera voluntate : ac ut talis solius Dei
instrumentum esse potest. Homo enim altero homine uti
potest quidem ut instrumento morali, sicut dominus utitur
servo, non vero ut instrumento efficienti vel physico, cum
nullus homo efficienter vel physice intellectu vel volun­
tate alterius uti possit, licet valeat uti viribus physicis
alterius hominis. Unde in rerum natura invenitur quidem
usus instrumenti quoad virtutem eius physicam, non vero
usus instrumenti quoad operationem proprie et formaliter
humanam et liberam : ac inde magna difficultas in expli­
cando influxu Dei in auctorem inspiratum, sc. propter
defectum analogiae.
c) Denique influxus Dei in auctorem inspiratum est
proprie et formaliter supernaturalis : est enim super exigen­
tiam naturae, elevat hominem super vires suas naturales
ac denique ipsum capacem reddit ad opus supernaturale
1. Idem dicendum est quantum ad explicandam causalitatem
efficientem (physicam) et instrumentalem sacramentorum.
2. Etiam homo, ut causa rationalis, modo perfectiori quam
causæ irrationales aliis causis tanquam instrumentis utitur.

perficiendum, i. e. ad conscribendum librum quod est vere
verbum divinum et opus Dei. Ob has rationes inspiratio
est veritas proprie supernaturalis ac proprie mysterium :
quod quidem aliquo modo explicari, non vero compre­
hendi potest.
Distinctio tamen inter Deum ut auctorem principalem
et hominem ut auctorem instrumentalem sub alia ratione
adhuc magis» declaratur, inquantum sc. Deus dicitur esse
auctor principalis per modum inspirantis.
Thesis II : Dogma de S. Scriptura optime explicatur per
hoc quod Deus dicitur esse auctor S. Scripturæ per modum
inspirantis, vel quod libri sancti » Spiritu Sancto inspirante

» (Cone. Vatie.). — Hæc
thesis ex ipsa notione inspirationis sequitur.
1. Omnis auctor alicuius libri, scribendo, cognitionem
suam aliis manifestat, secundum diversos modos quibus
id fieri potest. Cum igitur Deus sit auctor S. Scripturæ,
hæc necessario, scientiam divinam nobis manifestat ac
continet, i. e. ea quæ in S. Scriptura continentur, enuntiantur
ut cognita non tantum ab auctore humano, sed simul ut
< ognita ab ipso Deo et ut nobis proposita ab ipso Deo.
Inde simul Sacra Scriptuxi secundum rei veritatem est
verbum Dei et doctrina S. Scripturæ obiectum fidei.
Atque hae ratione S. Thomas docet : « Formale obiectum
fidei est veritas prima ( = veritas quam doctrinæ revelatæ
in cognitione divina habent), secundum quod manifestatur
in Scripturis Sacris et doctrina Ecclesiæ quæ procedit ex
veritate prima » ; et similiter : <c (Fides) inhæret sicut infal­
libili et divinæ regulæ, doctrinæ Ecclesiæ, quæ procedit ex
conscripti Deum habent auctorem

veritate prima iri. Scripturis Sacris manifestata1 ».

2. lamvero S. Scriptura (vel ea quæ in ea continentur)
mediantibus auctoribus humanis nobis proponitur. Ut
igitur S. Scriptura revera veritatem divinam contineat et
enuntiet, necessarium est ut Deus scientiam suam de rebus
scribendis auctori humano aliquo modo communicet : secus
1. II, II, q. v, a. 3 ; cf. Schultes, De obiecto fidei in Divus
Thomas (Piacenza), 1924, p. 38-65.

enim auctor sacer cognitionem quidem suam in libro expo­
neret, non vero cognitionem divinam vel verbum Dei1.
3. Communicatio vero cognitionis divinæ fieri nequit quin
mens auctoris sacri illuminetur, ut sc. omnia quæ Deus in
S. Scriptura manifestare intendit, mente recte concipiat.
Ad quod « requiritur quoddam lumen intellectuale exce­
dens lumen naturalis rationis12 »; i. e. mens auctoris sacri
lumine et virtute divina supernaturaliter illuminari opor­
tet ut accrescat ipsi virtus quædam intellectiva superna­
turalis qua ad cognitionem divinam capiendam elevetur.
Cognitio enim divina excedit capacitatem et modum cogni­
tionis humanæ nec ab auctore sacro participari potest quin
ipsi simul lumen vel virtus intellectualis proportionata
adeoque supernaturalis a Deo communicetur. Atque hæc
communicatio cognitionis divinæ proprie inspiratio voca­
tur. Quodsi hæc inspiratio active accipiatur, est actio Dei
supernaturalis qua mentem hagiographi illuminat ; quodsi
passive accipiatur, est illuminatio ipsa in mente auctoris
sacri recepta et existens.
4. Huiusmodi illuminatio, inspiratio vel lumen intellec­
tuale supernaturale auctori sacro communicatur vel inest,
non quidem per modum formæ permanentis (sicut e. g.
habitus fidei), sed per modum transeuntis, « per modum cu­
iusdam passionis sive impressionis transeuntis3 ». Auctor
enim sacer in cognitione divina participat tantum quantum
a Deo illuminatur hic et nunc, sicut lumen est in aëre. Id
quod apparet ex eo quod auctor sacer, inspiratus ad unum
librum conscribendum, in aliis scribendis non est inspiratus,
sed quando et quantum Deus dederit. S. Thomas id sic
explicat : « Huius ratio est, quia lumen intellectuale in
aliquo existens per modum formæ permanentis et perfectæ,
perficit intellectum principaliter ad cognoscendum prin­
cipium illorum quæ per illud lumen manifestantur » sicut
intellectus noster principaliter principia cognitionis hu1. S. Thomas hanc communicationem divinam nomine genetico
prophetiæ complectitur : « omnis supernaturalis influxus ad pro­
phetiam reducitur » (De Verit., q. xn, a. 3), sub qua tamen ins­
piratio et maxime inspiratio biblica continetur.
2. II, II, q. clxxi, a. 2.
3. II, II, q. clxxi, a. 2.

manæ intelligit. « Principium autem eorum quæ ad supernaturalem cognitionem pertinent, quæ per prophetiam
(et inspirationem) manifestantur, est ipse Deus, qui per
essentiam a prophetis (et ah hagiographis) non videtur...
Relinquitur ergo quod lumen propheticum (vel inspiratio)
insit animæ prophetæ (et auctoris sacri) per modum cuius­
dam passionis vel impressionis transeuntis » (1. c.)1.
5. Per divinam illuminationem vel inspirationem auctor
sacer omnia illa, ad quæ scribenda movetur, sub ratione
altiori cognoscit : ea quidem, quæ sibi forsitan divinitus
revelantur, sub ratione revelationis divinæ cognoscit ; ea
vero, quæ auctor sacer iam aliunde humanitus cognoverat,
sub lumine inspirationis altius et certius cognoscit, prout
sc. sunt veritates a Deo cognitæ et hominibus in S. Scrip­
tura communicandæ, utpote ut verbum Dei1
2.
Non tamen ad inspirationem requiritur ut auctor sacer
inspiratus simul cognoscat, se esse inspiratum3, neque se­
quitur, auctorem inspiratum cognoscere omnia quæ Deus
per ipsum significare intendit4.
6. Quantum ad modum quo auctor inspiratus scribenda
cognoscat, cum S. Thoma distinguendum est inter accep­
tionem rei et iudicium d« re5. Acceptio vel repraesentatio rei
et sententiæ scribendæ potest esse vel naturalis vel super­
naturalis. Hagiographus enim quandoque scribit de rebus
quarum notitiam ab aliis hominibus acceperat vel cursu
naturali apprehenderat, ut patet in libris historicis et quoad
multas alias res in S. Scriptura enuntiatas ; quandoque vero
acceptio est per revelationem divinam, ut si propheta ea
quæ sibi revelata fuerant, in libro conscribit.
Iudicium vero de rebus conscribendis in libro inspirato
1. Inspiratio (passiva) vocatur 'passio, inquantum auctor sacer
huiusmodi illuminationem a Deo recipit, ut sibi datam recipit sub
influxu Dei patitur ; vocatur « impressio quædam » inquantum
Deus cognitionem divinam hagiographo communicatam in mente
ipsius efiicit et quodammodo imprimit sicut vel nos dicimur ideam
quandam menti alterius infigere vel imprimere. Caveas tamen ne
« impressionem » mechanice intelligas.
2. II II, q. clxxi, a. 3, 4.
3. II, II, q. clxxi, a. 5.
4. II, II, q. clxxiii, a. 4.
5. II, II, q. clxxiii, a. 2.

necessario erit supernaturale, secundum lumen intelligibile
divinitus acceptum. Quoad hoc s. Thomas (de propheta)
docet : « Lumen intelligibile quandoque quidem imprimi­
tur menti humanæ divinitus ad diiudicandum ea quæ ab
aliis visa sunt... sive etiam ad diiudicandum secundum
divinam veritatem ea quæ cursu naturali homo apprehen­
dit, sive etiam ad diiudicandum veraciter et efficaciter
ea quæ agenda sunt1. »
Tamen etiam huiusmodi iudicium secundum lumen ins­
piratum fit mediantibus phantasmatibus et speciebus in­
tellectualibus. Unde in auctore inspirato simul influxus
divinus in phantasmata ponendus est. Quando agitur de
conscribendis rebus naturaliter cognitis vel cognoscibili­
bus, ad iudicium secundum lumen divinum efformandum
quædam illuminationova phantasmatum sufficit12.
Si auctor sacer rem conscribendam per revelationem
accipit, tunc secundum S. Thomam3 quandoque etiam novæ
species intelligibiles divinitus imprimuntur4.
7. Præter illuminationem divinam qua auctor sacer
divinitus cognoscit quid sit scribendum et simul ab omni
errore præservatur, insuper molio voluntatis ad scribendum
requiritur, ut sc. liber proprie et vere sit Dei tanquam
auctoris : sola enim illuminatio hagiographi id tantum effi­
ceret ut liber veritatem divinam et divinitus acceptam
contineret — id quod non sufficit ad hoc quod Deus auctor
libri dicatur et sit. Movetur igitur auctor sacer a Deo ut
conscribat omnia ea quæ Deus vult et ea sola quæ Deus
1. II, II q. clxxIii a. 2.
2. II, II, q. CLxxiii, a. 2 ad 3.
3. 'II, II, q. clxxIii, a. 2 ; De Verit., q. xn, a. 7.
4. Unde S. Thomas duplicem viam illuminationis divinæ in
prophetia distinguit, unam incipiendo a phantasmatibus, aliam
a speciebus intellectualibus. Prima via vel phantasmata iam acqui­
sita novam illuminationem accipiunt (vel etiam novam ordina­
tionem) vel nova phantasmata producuntur, ut intellectus auxilio
luminis supernaturalis in illis et per illa species intelligibiles ab­
strahat atque veritatem divinam cognoscat ; alia via divinitus
novæ species ipfunduntur et intellectus secundum huiusmodi
species infusas phantasmata aliunde acquisita illuminat vel etiam
novo modo ordinat ut sint apta ad cognitionem divinitus datam
efformanadam. Hæc duplex via etiam in inspiratione explicanda
applicari potest. — II, II, q. clxxiii, a. 2.

vult et secundum illuminationem a Deo acceptam. Huius­
modi motio voluntatis, sicut de reliquo etiam illuminatio
intellectus, optime per doctrinam de præmotione divina
explicatur et simul cum libertate et cooperatione propria
hagiographi componitur.
8. Denique in inspiratione ponendus est influxus divinus
specialis in facultates executives hagiographi, quæ sc. expres­
sioni vel scripturæ doctrinæ inspiraiæ inserviunt. Huiusmodi
enim influxus Dei praeter illuminationem intellectus et
motionem voluntatis agnoscendus esse videtur, ut auctor
sacer res et sententias inspiratas eo modo exprimat quo
Deus illas conscribendas intendit.
Deus quidem auctore sacro tanquam instrumento ra­
tionali et libero utitur adeoque secundum conditiones
operationis humanæ. Ad hominem vero pertinet, ut facul­
tates operativæ et executives secundum imperium rationis
per voluntatem moveantur. Unde Deus etiam in inspira­
tione facultates executivas mediante quidem intellectu et
voluntate movet ac sic quodammodo indirecte.
Attamen auctor humanus, etiam supposita cognitione·
vera mentis et bona dispositione voluntatis, in exprimendis
cognitis et intentis errare potest. Ad evitandum igitur
errorem et ne intentio Dei frustretur et ut hagiographus
sententiam « apte infallibili veritate exprimat » (Leo XIII),
specialis Dei influxus in facultates executivas necessario
ponendus est.
Thesis III : Optime inspiratio a Leone XIII definitur
tanquam actio Dei qua supernatural! ipse virtute ita hagiographos ad scribendum excitavit et movit, ita scriben­
tibus adstitit, ut ea omnia eaque sola, quæ ipse iuberet, et
recte mente conciperent et fideliter conscribere vellent et
apte infallibili veritate exprimerent : secus non ipse esset
auctor sacræ Scripturæ. »

Ouæ definitio facile ex dictis sequitur et explicatur.
1. Inspiratio est « actio Dei », sc. ut auctoris principalis
in instrumentum, ut inspirantis, i. e. illuminantis, movenI is, assistentis.
2. Inspiratio est « aclio supernaluralis », inquantum Deus
agit ut auctor supernaturalis, « virtute supernatural! »,

i. e. præter exigentiam naturæ humanæ, effectum supernaturalem et gratuitum inducendo.
3. Sublectum recipiens influxum Dei sunt hagiographi,
i. e. auctores humani librorum sacrorum.
4. Actio quæ in illos exercetur, est illuminatio, motio ad
scribendum el assistentia in scribendo.
5. Effectus influxus divini in hagiographos est triplex :
a) hagiographi omnia ea eaque sola quæ Deus conscribenda
iubet, « mente recte concipiunt » (illuminatio) ;
b) Hagiographi habent voluntatem efficacem ea omnia
eaque sola fideliter conscribendi quæ Deus conscribi vult
(motio efficax ac determinata voluntatis) ;
c) hagiographi cum auxilio divino omnia apte infallibili
veritate exprimunt (assistentia divina).
6. Inde Sacra Scriptura est revera opus Dei et Deus
auctor ipsius. Quam ob rem in definitione adiungitur : « Se­
cus non esset ipse auctor S. Scripturæ.
Secundum vero sententias contrarias, supra expositas,
Deus minime esset vere auctor S. Scripturæ. Nam appro­
batio divina subsequens efficit quidem ut liber habeat
auctoritatem divinam, non vero ut sit a Deo conscriptus ;
multo minus approbatio Ecclesiæ id efficit ; sola assistentia
auctores sacros quidem ab errore præcavet, sed nec ipsos
inspiratos efficit nec librum ut opus Dei constituit ; neque
denique excitatio quædam generalis ad intentum sufficit.
V. Corollaria. — 1. Ex dictis patet distinctio inter ins­
pirationem et revelationem el infallibilitatem per assistenliam
divinam. Revelatio (proprie accepta) manifestationem rei

non cognitæ importat — id quod in inspiratione non est
necessarium —- nec necessario motionem ad scribendum
adiunctam habet ; infallibilitas tantum errorem excludit,
quin Deus sit auctor principalis et quin motio ad scriben­
dum sit adiuncta ; inspiratio vero una ex parte quidem
revelationem non necessario exigit, altera ex parte tamen
non coarctatur ad solam assistentiam, sed insuper impor­
tat motionem ad ea scribenda quæ Deus scribenda vult.
Corot. 2. Inspiratio non tantum partem formalem, sed simul
partem materialem librorum sacrorum respicit. — Plurimi
quidem auctores distinguunt inter partem formalem libro­
rum sacrorum, i. e. res et sententias, et inter partem mate-

rialem, i. e. verba quibus illæ exprimuntur : atque inspira­
tionem ad partem formalem restringunt. Immerito autem.
Nam a) si inspiratio ad res et sententias restringitur, Deus
esset quidem auctor sententiarum, non vero auctor libri
sacri; liber enim non tantum res et sententias enuntiatas
significat sed simul verba quibus liber componitur — unde
posset quis alteri res et sententias suggerere quin librum
conscribat vel eius auctor proprie dicatur, ' ut multoties
accidit.
b) Si inspiratio ad res et sententias restringitur, doctri­
næ quidem S. Scripturæ verbum divinum dici possent,
S. Scriptura autem non esset proprie verbum divinum.
c) Denique sententia est contra definitionem leonianam,
secundum quam in inspiratione Deus hagiographos « ita
ad scribendum excitavit et movit, ita scribentibus adstitit,
ut ea omnia eaque sola quæ ipse iuberet... fideliter con­
scribere vellent et apte... exprimerent » : quæ cuncta non
tantum partem formalem, sed simul partem materialem
respiciunt.
Corot. 3. Probabilius admittenda videtur inspiratio ver­
balis. Duplex quidem inspiratio verbalis distinguitur :
prima ita intelligitur ut Deus singula verba dictaverit,
ita ut auctor sacer in libris conscribendis mere passive se
habuerit, sicut discipulus audiens et conscribens lectionem
magistri dictantis : huiusmodi inspiratio verbalis merito
reficitur, utpote contraria notioni catholicæ inspirationis.
Altera inspiratio verbalis ita intelligitur ut influxus Dei
se extendat etiam ad verba, quibus liber componitur et
quibus auctor sacer utitur ad conceptus exprimendos, ita
tamen ut auctor sacer ipse verba eorumque constructiones
eligat atque componat et, quantum est ad ipsum, ad modum
aliorum auctorum librorum, licet hæc actio propria hagio­
graphi per respectum ad Deum fiat actio instrumentalis.
Huiusmodi inspiratio admittenda videtur.
Prob. a) Hæc inspiratio verbalis sequitur ex principio
quod Deus sit auctor principalis, hagiographus vero
auctor instrumentalis tantum librorum sacrorum. Ex hoc
enim principio necessario sequitur, auctorem sacrum li­
brum quidem componere per actionem propriam (sicut
alios auctores librorum), tamen huiusmodi actionem pro­

priam a Deo applicari ad librum a se intentum conscriben­
dum : iamvero in hoc proprie inspiratio verbalis consistit.
b) Sententia opposita (quæ sc. inspirationem tantum
realem admittit atque verbalem excludit) necessario doc­
trinam mox refutatam supponit, inspirationem ad partem
formalem librorum restringi. E contra argumenta quæ ibi
attulimus, simul inspirationem verbalem positive insi­
nuant, utpote quæ verbis Cone. Vatie, et definitioni
leonianæ inspirationis magis est consona.
c) « Melius respondet intellectui traditional! ; etsi enim
S. Patres quæstionem hanc ex professo non tractaverint,
plurima eorum effata eiusmodi sunt ut in theoria solius
inspirationis re alis vix sustineantur1 ».
d) Sententia inspirationis verbalis optime explicat omnia
facta scripturistica, ut laborem proprium hagiographorum,
diversitatem styli, defectus literacies, modum referendi
facta et sententias et alia huiusmodi — sequuntur enim ex
actione propria auctoris sacri quæ non minuitur ex hoc quod
Deus eam tanquam actionem instrumentalem assumit.
e) Denique adversarii inspirationis verbalis tandem
explicent quomodo Deus sit auctor librorum sacrorum,
quomodo in res et sententias rite et infallibili veritate
exprimendas, utique, per terminos, influat quin positive in
verborum delectum influat, quin actione propria literaria
hagiographi tanquam instrumento utatur12.

1. Van Noort, De font, revelat., p. 48.
2. Rationes propriæ et veræ negationis inspirationis verbalis
videntur esse sequentes : a) studium reiiciendi conceptum protestanticum inspirationis verbalis ; b) difficultas concipiendi causalitatem instrumentalem ; c) conceptus erroneus causalitatis
principalis et instrumentalis, ut e. g. quod causa principalis unam
partem effectus, causa vero instrumentalis aliam partem eiusdem
producat. — Alia quædam argumenta refutat Van Noort, 1. c.,
p. 48.

ARTICULUS QUINQUAGESIMUS SEPTIMUS
De Canone catholico S. Scripturæ
I. Soluta quæstione de existentia et de natura inspira­
tionis, quærendum est quinam sint illi libri inspirati in
concreto et in particulari, sc. quinam libri Testamen­
tum Vetus et Novum constituant. Quæstio quidem quam
maxime scientiam exegeticam respicit, tamen simul apologeticam ; et quide duplici ex causa : primo quidem, quia
dogma catholicum de libris inspiratis existit, cuius proinde
fundamenta ostendenda sunt ; secundo, quia doctrina
catholica maxime ex huiusmodi libris inspiratis sumitur.
Quæstio igitur proprie est de canone S. Scripturæ.

II. Notio canonis. — Canon1 generaliter duplici sensu
accipitur : primo significat regulam vel mensuram, sqcundo
catalogum vel elenchum (librorum). Canon S. Scripturæ
igitur significat tum illos libros qui in Ecclesia tanquam
inspirati recipiebantur et publice legebantur, utpote ut
regula fidei1
2, tum catalogum librorum qui tanquam inspirati
sunt in Ecclesia recepti. Eodem modo huiusmodi librii cano­
nici vocantur. Ut patet, utraque significatio practice in
idem redit.
Libris canonicis opponuntur libri apocryphi qui sc. in
Ecclesia legi non permittebantur, utpote ab Ecclesia tan­
quam inspirati non recepti ; non raro tamen nomen « apo­
cryphus » idem dicit ac librum pseudepigraphum vel hæreticum3.
Libri canonici post Sixtum Senensem O. P. distinguuntur
in proto-canonicos et deutero-canonicos. Protocanonici sunt
illi, de quorum origine divina in Ecclesia nunquam positive

1. κανών : arundo, calamus, virga.
"2. S. Isidorus de Pelusio, Ep. CXLIV.
3. Cf. Diet, de théol. cath., verbum : Apocryphes. Apud protestanticos libri « apocryphi «idem sonant ac libri deuterocanonicL
V. T.

dubitatum est (nisi forte ex parte quorundam scriptorum) ;
deutero-canonici dicuntur illi, quorum inspiratio aliquando

vel in ipsa Ecclesia, i. e. ex parte quarundam ecclesiarum
particularium, positive dubitata vel etiam negata fuit,
quin tamen Ecclesia universalis illos aliquando positive
a canone excluserit1.
III. Canon catholicus librorum inspiratorum sollemniter
definitus est a Cone. Trident., Sess. IV (Cf. Denz., 784)
et sollemniter confirmatus a Gone. Vatic. (Sess., III, c. n;
Denz. 1787) ; qui proinde libri in editionibus catholicis
S. Scripturæ continentur, quos ut notos supponimus.
Prolestantes recentiores quantum ad V. T. omnes (lutherani, calviniste et anglicani), libros proto-canonicos
admittunt, reficiunt vero deutero-canonicos12 (idem theo­
logi russi tenere videntur3) ; quantum ad N. T. admittunt
libros proto-canonicos, calviniste et anglicani etiam libros
deutero-canonicos, dum lutherani epp. ad Hebr., lacobi,
ludæ et Apocal. reficiunt4.
IV. De criterio inspirationis alicuius libri. — Quaeritur,
undenam desumendum sit critérium ad diiudicandum,
utrum aliquis liber sit inspiratus. Protestantes veteres, ut
præsertim Calvinus, tanquam critérium unicum illumina­
tionem Spiritus S. admittebant vel potius supponebant;,
recentiores characterem libri (ut ipsam profunditatem doc­
trinæ) vel effectum religiosum (ut excitationem fidei,
devotionis, etc.) tanquam critérium assignant.
At critérium certum inspirationis alicuius libri manifeste

1. Libri deutero-canonici V. T. sunt : Tobias, ludith, Sapientia,
Ecclesiasticus, Baruch, I et II Machabæorum et sequentes paries
librorum proto-canonicorum : Esther, x, 4-16,24; Daniel, m,
24-90 et 13-14. Libri deutero-canonici N. T. sunt : Epp. ad Hebr.,
Jacobi, II Petri, II et III loanis, ludæ, Apocalypsis et sequentes
partes librorum proto-canonicorum : Mc., xvi, 9-20 ; Lc., «xxn,
43-44 ; Ioa., vm, 2-12.
2. Cf. HOpfl, Introductionis in sacros utriusque Testam, libros
compendium, i, 510.
3. Cf. De Groot, De Ecclesia, p. 674.
4. Qua in re tamen notandum est, quamplurimos protestantes
personaliter respuere alios vel alios libros, immo omnem inspira­
tionem.

ex sola revelatione desumi potest. Inspiratio enim alicuius

libri est factum supernaturale, immo mysterium, quod
proinde nonnisi per revelationem Dei innotescere potest.
Iamvero huiusmodi revelatio nonnisi ex traditione divino
— apostolica sufficienter et complete innotescit. Etenim ex
S. Scriptura inspiratio quidem V. T., at tantum in globo,
constat ; inspiratio vero N- T. minime patet, præsertim
quoad libros determinatos. Unde indicium de libris inspi­
ratis ab Ecclesia petendum est, cuius sc. est, recipere, con­
servare, proponere doctrinam revelatam. Itaque Ecclesia
in Canone S. Scripturæ revelationem ab Apostolis accep­
tam de libris inspiratis proponit, non quidem efficiendo ex
libris non inspiratis libros inspiratos, sed declarando, qua­
les libri secundum revelationem divinam fuerint divinitus
inspirati.
Revelatio de libris inspiratis ab Apostolis duplici modo
Ecclesiæ communicari potuit : uno modo, expresse decla­
rando tales libros tanquam divinitus inspiratos, alio modo,
proponendo aliquos determinatos libros tanquam eodem
modo recipiendos et legendos in Ecclesia sicut libros V. T.

Eodem duplici modo etiam Ecclesia inspirationem libro­
rum determinatorum edocuit, sc. vel per expressam defi­
nitionem, ut in Conc. Trid. et Vatie, factum est, vel per
usum practicum in Ecclesia.
V. Utrum origo apostolica alicuius scripti sit signum vel

Plures
I heologi tenent, Apostolos in suis scriptis fuisse inspira­
tos, saltem cum proprie munere apostolico fungerentur1.
Inde origo apostolica alicuius scripti foret critérium in­
directum vel potius signum inspirationis illius scripti.
Atque hoc sensu in controversiis de inspiratione quorundam librorum de origine apostolica illorum quæsitum esse
videtur ut e. g. circa ep. ad Hebr. Alii vero theologi, et
plures, originem apostolicam alicuius libri, ut critérium
inspirationis non agnoscunt.
2. Ulterius origo ipsa apostolica librorum nonnisi ex
critérium sufficiens et certum inspirationis? — 1.

1. Ubaldi, Schanz, Lamy, Dausch ; cf. J. Jacome, De natura
inspirationis, p. 112-Ί4.

sententia Ecclesiæ cum omnimoda certitudine constat ;
unde in concreto, etiam sub hoc respectu, factum inspira­
tionis tantum ex iudicio Ecclesiæ constat vel Ecclesiæ
sententia unicum est critérium inspirationis.
3. Denique origo apostolica alicuius libri non est cri­
térium universale, cum charisma inspirationis minime
solis apostolis reservatum fuerit1. Multo minus sustineri
potest , discipulos Apostolorum, ut e. g. Lucam vel Marcum,
ex eo ipso quod discipuli Apostolorum fuerint vel praedi­
cationem Apostolorum retulerint, fuisse inspiratos (ut
e. g. Schanz opinatus est).
VI. Thesis : Canon tridentinus testimonio veteris Eccle­
siæ concordat.

Prob. Duplex extat factum : primum : nullus liber ca­
nonis trident, ab Ecclesia universali aliquando positive fuit
reiectus; secundum : iam in Ecclesia veteri canon trident,
fuit positive receptus, licet successive.
Probatio particularis facti enuntiati proprie ad introduc­
tionem in S. Scripturam pertinet vel ad historiam canonis ;
quantum ad nos sequentia sufficiant.
Quantum ad libros V. T. Ecclesia trium priorum sæculorum omnes libros V. T. in canone trid. receptos publice
et privatim tanquam S. Scripturam adhibuit12 ; tantum­
modo circa medium sæc. iv apud nonnullos doctores
incipit dubium vel sententia contraria circa libros deuterocanonicos, firma tamen manente sententia Ecclesiæ, con­
firmata per canonem librorum inspiratorum Romanum
(a. 382 sub Darnaso), S. Augustini3 (conc. hipp.) (a. 393),
conc. Carthag. (a. 397 et 416), Innocentii I (a. 405) et S. Gelasii (a. 493)4.
Quantum ad N. T. iam circa finem sæc. i. publice,
1. Ita J. David Michælis in N. T. sola volumina ab Apostolis
exarata tanquam certo inspirata agnoscit : Cf. Jacome, 1. c., p. 112.
2. Disputatur tantum de ecclesia hierosoly., utrum sc. libros
deuterocanonicos publice legerit ; cf. Cyrill. Hier., Catech., iv, 33 s.
3. De doctrina christ., n, 8, 13.
4. Documenta antiquiora de canone S. Scripturæ habes :
A. Camerlynck, Compendium Introductionis generalis in S. S.
(Brugis, 1911), pars prior, p. 56*-87*.

simul cum Scriptura V. T., legebantur IV Evangelia et
XIII ep. S. Pauli (ommissa sc. ep. ad Hebr.) ; ab a. 140 in
ecclesiis latinis et græcis,præterepp. ad Hebr., lacobi, IlPetri. omnes libri N. T. canonis tridentini legebantur ; origenes1 et Athanasius eosdem libros tanquam canonicos
exhibent ac canon trident. ; similiterca non synodi Romanæ
(a. 382 sub Damaso), S. Augustini, conc. hipp. (393), carthag. (a. 397 et 416), S. Innocentii I (a. 405) et Gelasii
(a. 495) omnes et solos libros trident, enumerant, non ob­
stante dissensu aliquorum circa ep. ad Hebr., II Pel.,
II et III loa., lacobi et ludæ.
Præter S. Athanasium (ep. lest. 39) et S. Cyrillum hierosol. (Catech., iv, 33-36) præsertimS. Hieronymus (in Prolog,
galeato et in Præfat. ad Daniel) libros deuterocanonicos
V. T. vel ut dubios vel ut intermedios inter canonicos et
apocryphos vel simpliciter ut apocryphos (Hieronymus)
statuerunt. Tamen in ecclesiis græcis hæc quæstio iam
ineunte sæculo xn cessavit, apud Latinos Conc. Florent,
iam canonem trident, proposuit : voces quæ adhuc contrariæ esse videntur, sententias privatas referunt : ita Caietanus sententiam Hieronymi refert (quam forsitan nimis
æstimat) ; similiter S. Antoninus (Summa theol. Ill tit.
18, 6) ; S. Thomas vero (7n Dionysium, De diu. nominibus,
<·. iv, 1. IX, et Summa theol., I, q. lxxxix, a. 8 ad 2) ad ho­
minem argumentatur, in aliis locis, immo in Summa theol.
sola librum Sapientiæ plus ducenties, Ecclesiasticum cir­
citer trecenties ut Scripturam canonicam et verbum Dei
allegando (Cf. De Groot, De Ecclesia, 683).
VII. Explicatio facti canonis. — Diximus quod canon
librorum, postea a Conc. Trident, sollemniter definitus,
successive fuerit receptus. Huiusmodi tamen factum facile
explicatur ac inde canon trident, confirmatur.
Canon enim librorum inspiratorum est dogma revelatum
si< ut alia dogmata fidei catholicæ ; unde etiam canon
S. Scripturæ sicut alia dogmata sucessive tantum perfecl ius cognoscebatur et ab Ecclesia proponebatur, et quidem
secundum conditionem rei et temporum. Quoad V. T.

I. In Josue, Hom. VIII, i ; M. L., xn, 857.
R.

quæstio erat facilior, quia S. Scriptura V. T. iam præexistebat et aderat traditio iudæorum et approbatio generalis
ex parte Christi Domini et Apostolorum ; simul tamen inde
explicantur dubia supervenientia, inquantum sc. iudæi
vel canon palæstinensis rabbinicus circa finem sæc. n
tantum libros proto-canonicos tanquam inspiratos admisit.
Quoad N. T. specialis existebat difficultas ex parte rei.
Etenim Ecclesia plures annos ante Evangelia et alios
libros inspiratos N. T. extitit ; deinde huiusmodi libri
successive et non parvis intervallis prodierunt ; plures
partes, ut præsertim epistulæ Apostolorum ad ecclesias
vel personas determinatas destinabantur ac denique com­
municatio de charactere inspirato huiusmodi epistularum
immediate alicui ecclesiæ particulari facta esse videtur.
Unde necessario certum quoddam temporis spatium inter­
cedere oportebat usquodum character inspiratus quorundam scriptorum certe innotesceret. Nec mirum interdum
varias sententias agitatas fuisse1.
Inde tamen sententia concors Ecclesiæ veteris proprie
mirabilis apparet atque iam historice argumentum firmum
præbet.

1. Simul facile explicatur quomodo etiam quidam libri revera
non inspirati in aliquibus ecclesiis particularibus pro tempore
publice lecti fuerint, ut Didache et epistula Barnabæ.

ARTICULUS QUINQUAGESIMUS OCTAVUS
De veritate S. Scripturæ1

1. Ex dictis in art. praecedenti tria sequuntur :
a) Sacra Scriptura est verbum Dei, utpote auctoris prin­
cipalis et inspirantis hagiographos.
b) S. Scriptura est infallibiliter vera, utpote ut verbum
I )ei qui nec falli nec fallere potest.
c) Tota S. Scriptura cum omnibus suis partibus, i. e.
nulla facta distinctione inter libros (vel partes) protocanouicos et deuterocanonicos, nulla facta distinctione inter
libros didacticos, historicos vel poeticos est verbum Dei,
infallibiliter verum.

Quibus principiis admissis, nihilominus, præsertim ul­
timis temporibus sententiæ variæ et discussiones non leves
inter theologos (et exegetas) catholicos ortæ sunt circa
veritatem quarundam partium S. Scripturæ vel (quod in
idem recidit) circa extensionem inspirationis ad quædam
genera dictorum.

II. Errores. — 1. H. Holden primus inspirationem et
veritatem S. Scripturæ ad solas partes doctrinales restrinxit.
2. Rohling innerantiam divinam S. Scripturæ ad illas
partes restrinxit quæ veritates religiosas vel facta historica
continent, quæ sunt fundamenta veritatis fidei.
1. J.-M. Vosté, O. P., De Scripturarum veritate, Romæ, 1923 ;
Marcus Sales, O. P., Doctrina S. Thomæ de inerrantia biblica
in Divus Thomas (Piacenza), 1923, fasc. sing., p. 84-106 ; Diet,
de théol. cath., v. inspiration, col. 2207-2266 (Mangenot) ; Diet,
apologét., v. inerrance biblique, col. 752-787 (Durand) ; C. Pesch, De
inspiratione (1906) ; L. Fonk, Der Kampf um die Wahrheit der Ht.
Schrift ; N. Peters, Bibel und Naturwissenschaft. — Documenta
ecclesiastica habes apud A. Camerlynck, Compendium introduc­
tionis generalis in S. Scripturam, Brugis, 1911, p. 47-56, et Fonk
Doc. ad Pontif. commiss. bibi, specientia.

3. Newman opinatus est, inspirationem ad obiter dicta
non extendi.
4. F. Lenormant concesserat, libros sacros erroribus non
vacare, immo aliquos locos mythis constare1.
Præter huiusmodi errores12 variae sententiae inter catho­
licos agitabantur, ut quod quædam dicta secundum sen­
sum quidem a Deo intentum sint vera, secundum sensum
vero ab hagiographo significatum errore non vacare ; vel
quod in S. Scriptura distingui possit inter elementa essen­
tialia et accessoria, inter doctrinam et involucrum eius,
ita ut fundamenta doctrinæ sint certa,, modus tamen pro­
positionis sit fictilius ; vel quod veritas sacræ Scripturæ sit
relativa tantum, non vere absoluta3.

III. Doctrina catholica. — Leo XIII doctrinam catho­
licam authentice sic proponit : « Nefas omnino -fuerit, aut
inspirationem ad aliquas tantum S. Scripturæ partes coan­
gustare, aut concedere sacrum ipsum errasse auctorem.
Etenim libri omnes atque integri, quos Ecclesia tanquam
sacros et canonicos recipit, cum omnibus suis partibus
Spiritu S. dictante conscripti sunt ; tantum vero abest ut
divinæ inspirationi error ullus subesse possit, ut ea per
seipsa, non modo errorem excludat sed tam rnecessario
excludat et respuat, quam necessarium est, Deum, summam
veritatem, nullius omnino erroris auctorem esse... Atque
adeo Patribus omnibus et doctoribus persuasissimum fuit
divinas literas quales ab hagiographis editæ sunt, ab
omni errore esse immunes, ut propterea non pauca illa, quæ
1. Les origines de Vhistoire d'après la Bible, etc., opus in indicem
relatum die 19. déc. 1887.
2. Modernislas transimus, utpote iam extra quæstionem.
Propositiones tamen damnatæ in Deer. Lament, huc spectantes
sunt sequentes :
14. « In pluribus narrationibus non tam quæ vera sunt Evangelistæ retulerunt, quam quæ lectoribus, etsi falsa, censuerunt
magis proficua. »
15. « Existere potest et reipsa existit oppositio inter facta quæ
in S. Scriptura narrantur eisque innixa Ecclesiæ dogmata... »
3. Distinguimus huiusmodi sententias, licet erroneas, ab aliis
erroribus, quia earum fautores dogma quidem catholicum de iner­
rantia S. Scripturæ per modum principii admiserunt ac tenuerunt,
erraverunt vere in explicatione et applicatione.

contrarium aliquid vel dissimile viderentur afferre, non
subtiliter minus quam religiose componere inter se et
conciliare studuerint... Ea valeant universe quæ S. Augu­
stinus ad Hieronymum1 scripsit : « Ego enim fateor cari­
tati tuæ, solis iis scripturarum libris qui iam canonici
appellantur, didici hunc timorem honoremque deferre ut
nullum eorum auctorum scribendo aliquid errasse fir­
missime credam. Ac si aliquid in iis offendero literis quod
videatur contrarium veritati, nihil aliud quam vel mendo­
sum esse codicem vel interpretem non assecutum esse quod
dictum est, vel me minime intellexisse non ambigam12. »
Doctrina Encycl. « Providentissimus » in Encycl. « Spi­
ritus Paraclitus » Benedicti XV per doctrinam S. Hieronymi
confirmatur. Cuius doctrina sic refertur : « Domini verba
sunt vera et eius dixisse, fecisse est. » Itaque « Scriptura
mentiri non potest », et nefas est dicere Scripturam mentiri.
Addit præterea S. Doctor, se « aliter habere Apostolos,
aliter reliquos tractatores » i. e. profanos ;' « illos semper
vera dicere, istos in quibusdam, ut homines, aberrare » ;
et licet multa in Scripturis dicantur, quæ videntur incre­
dibilia, tamen vera esse ; in hoc « verbo veritatis » nullas
res sententiasque inter se pugnantes inveniri posse, « nihil
dissonum, nihil diversum » ; quare « cum videatur Scrip­
tura inter se esse contraria, utrumque verum esse », « cum
diversum sit3 ».
Eandem doctrinam S. Thomas expresse docet. Ille præ­
sertim duobus principiis insistit, sc. quod S. Scripturæ
a. Spiritu S. sunt traditæ et quod sunt obiectum fidei,
cui falsum subesse nequit. Unde dicit : « Scripturæ enim
divinæ a Spiritu S. traditæ non potest falsum subesse, sicut
iiec fidei, quæ per eam docetur4 ». Etenim « formale obiec­
tum fidei est veritas prima, secundum quod manifestatur
in Scripturis sacris « et « doctrina Ecclesiæ procedit ex ve­
ritate prima in Scripturis S. manifestata5 ». Neque Ange­
licus Doctor veritatem S. Scripturæ ad veritates religiosas
1.
2.
3.
4.
5.

Ep. LXXXII ad Hier., m.
Encycl. Providentissimus Deus ; Denz., 1951 s.
Videsis ibi locos indicatos.
De Pol., q. iv, a. 2.
II, II, q. v, a. 3.

vel dogmatic o-morales restringit, sed ad omnia quæ
in libris sacris continentur, extendit. Distinguit quidem
inter articulos fidei, qui directe et primario ad fidem perti­
nent, et inter alia quæ indirecte ad fidem pertinent : « Per
accidens vel secundario se habent ad obiectum fidei omnia
quæ in Scriptura divinitus tradita continentur, sicut quod
Abraham habuit duos filios, quod David fuit filius Isai
et alia huiusmodi1 ». Inde concludit : « Hæreticum est
dicere quod falsum non solum in Evangeliis sed etiam in
quacumque canonica Scriptura inveniatur1
2. »
Licet doctrina catholica mox exposita, generaliter sal­
tem accepta, in Ecclesia ab omnibus sit admissa, propter
varias difficultates in particulari de veritate quorundam
dictorum disputatur. S. Scriptura enim quædam enuntiare
videtur quæ vel rationi sanæ vel fidei vel historiæ vel
scientiæ naturali contradicere videntur. Unde in particu­
lari ostendendum est quomodo veritas absoluta S. Scrip­
turæ explicanda et cum rerum factis componenda sit.
IV. Principia. — Principium primum. — Ea quae in
S. Scriptura traduntur, sunt verbum Dei et infallibiliter
vera, inquantum ab auctore sacro vel in libro sacro as­
seruntur, enuntiantur \’cl insinuantur (doctrina formalis').
Hoc principium sequitur ex dictis et ex communi notione
veritatis. Etenim veritas (etfalsitas) proprie tantum in iudi­
cio habetur3, inquantum sc. aliquid affirmatur vel negatur4.
lamvero auctor alicuius libri minime omnia quæ in libro
referuntur, affirmat vel negat vel tantum sub determi­
nata ratione. Ita omnis auctor quandoque tantum dicta
aliorum refert quin veritatem illorum affirmet vel neget ;
relationem de factis ex ore aliorum exhibet quin eam ap­
probet vel neget.

1. II, II, q. n, a. 5 ; cf. I Sent., xxxin, a. 5 ; I, q. xxxn, a. 4.
2. In loa., c. xm, lect. 1. — Responsiones Commissionis biblicæ infra adducentur.
3. S. Thomas, I, q. xvi, a. 2.
4. Deer. Com. Bibi., 18 junii 1915 : « Dogma catholicum de
inspiratione et inerrantia S. S. quo omne id quod hagiographus
asserit, enuntiat, insinuat, retineri debet assertum, enuntiatum,
insinuatum a Spiritu Sancto... »

Principium secundum. -— Quænam ex illis quæ in Sa­
cra Scriptura continentur, ab auctore (vel in libro sacro)
affirmentur vel negentur, enuntientur vel insinuentur,
iudicandum est secundum naturam et conditionem dic­
tionis adeoque secundum leges sanæ interpretationis, salvo
semper iudicio Ecclesiæ. — Hoc principium ex ratione
ipsa librorum sacrorum sequitur : nam libri sacri quan­
tum ad modum compositionis et enuntiationis conditio­
nem communem librorum sequuntur. lamvero innumeri
sunt modi referendi aliquid quin auctor vel liber illud
tanquam verum vel falsum iudicet, enuntiet vel insinuet.
Quæritur igitur, primo quidem generaliter, utrum aliquis
modus dicendi, generaliter acceptus, doctrinam propriam
importet, deinde vero particulariter, utrum talis modus
dicendi in aliquo S/Scripturæ loco probetur. Quæ cuncta
nonnisi per interpretationem textuum resolvi possunt.
Atque de facto plurimæ difficultates contra S. Scripturæ
veritatem ex interpretatione deficiente S. Scripturæ oriun­
tur.
Ista duo principia, generaliter accepta, facile intelliguntur ; applicatio vero non parvas præbet difficultates.
Tamen impossibile est, omnes casus particulares consi­
derare ; unde casus quosdam principales et magis discus­
sos tractabimus1.
V. Casus particulares. — 1. Relatio explicita dictorum
aliorum. Non raro S. Scriptura verba, explicite dicta et

sententias aliorum refert vel citat. In huiusmodi relatio­
nibus vel citationibus proprie et per se nil aliud affirmatui
quam tale esse dictum vel talem esse sententiam alicuius
ut cum in Ps. xm, 1 scribitur : « Dixit insipiens in cordi
suo : Non est Deus » ; veritas autem et falsitas dicti relat
directe neque affirmatur neque negatur, i. e. iudicium nor
enuntiatur.
Iudicium autem auctoris de dictis relatis aliunde con
stare potest, ut cum verba tanquam a Deo dicta referun
lur, vel cum postmodum ab auctore approbantur ve
]. Sequimur in hac re maxime opusculum optimum P. J. Vosté
O. P., De Scripturarum veritate.

reprobantur vel cum sententia auctoris ex modo et cir­
cumstantiis citationis apparet, ut cum dicitur : Dixit insi­
piens1 ».
2. Affectus subiectwus et personalis. Auctor sacer in
referendis et exprimendis affectibus vel etiam sententiis
propriis regulariter quidem ea tanquam vera proponit vel
ea simpliciter profert, quandoque vero id tantum refert,
se habere talem affectum. Dictum igitur auctoris quan­
doque tantummodo existentiam talis affectus vel senten­
tiae asserit : id quod tamen in singulis casibus strictissime
probandum est12.
3. Forma literaria. Auctores sacri diversa forma literaria utuntur : saepissime figurae, metaphorae, occurrunt ;
sententiae per modum proverbii proferuntur; immo non
desunt formae literariæ apud nos minus vel nullo modo
usitatae. In omnibus huiusmodi dictis interpretandis quam
maxime ad sensum formalem dicti attendendum est : alius
est sensus proverbii, alius sententiae philosophicae ; para­
bola non existentiam factorum narratorum, sed veritatem
dogmaticam vel moralem asserere intendit ; poeta figuris
et imaginibus tantum ad ideam pulchrius enuntiandam
utitur etc. Uti patet, principalis difficultas veram interpre­
tationem formæ literariæ respicit. Statuto semel sensu
formali dictionis, quæstio de veritate ipsius facile solvitur.
4. Res physicæ3. De phænomenis physicis auctor qui­
dam duplici ratione scribere potest : uno modo intendit
formaliter loqui de illis prout sunt in se : quare eius dicta
comparanda sunt rebus obiective in se sumptis, — alio
modo secundum apparentiam, prout vulgo fit — « hoc in
casu veritas logica non iam comparanda est rebus prout
sunt in se, sed prout apparent. »
lamvero s. Thomas4 expresse docet Moysen in descri1. Si ille cuius verba referuntur, dicitur esse « plenus gratia »,
ut quoad sermonem b. Stephani {Act., c. vn), veritas dictorum
nondum affirmatur.
2. Id quod attendendum est in exponendis imprecationibus, af­
fectibus fiduciae, timoris, doloris, in salutationibus etc. Cf. Ps. cvm ;
quoad imprecationes cf. S. Thomas, LIa, IIae, q. xxv, a. 6 ad 3 ;
q. lxxxiii, a. 8 ad 1.
3. Cf. Vosté, 1. c., p. 10-12.
4. I, q. lxx, a. 1 ad 3.

bendo universo adspectabili secutum esse ea quæ sensibi­
liter apparent. Eadem est doctrina Encycl. « Providentissimus Deus » et Commissionis biblicæ, quoad primum
Geneseos capitulum1.
5. Res historicæ. Quoad historiam distinguendum est,
utrum auctor historiam realem referre aut sub velamine
historiæ partim vel totaliter fictæ, v. g. in parabola, doc­
trinam quandam vel præceptum morale inculcare inten­
dat. Si historia realis refertur, ipsum factum obiectivum in
se asseritur ; quodsi vero historia relata est velamen tan­
tum, per se consideranda est tantum doctrina, veritas vero
formæ historicæ non affirmatur. Neque huiusmodi forma
literaria a priori a S. Scriptura excluditur : omnes enim
concedunt, nullum genus literarium (aliunde dignum)
inspirationi biblicæ repugnare, cum secundum s. Thomam
in Scriptura tradantur nobis divina per modum quo homi­
nes uti solent12.
Difficilior tamen est quæstio facti, utrum sc. auctores
sacri quandoque et quibus in partibus non historiam rea­
lem referre sed sub specie historiæ aliud significare inten­
dant. Huc pertinet decretum Commissionis biblicæ, diei
23 junii 1905, secundum quod « admitti non potest, tan­
quam principium rectæ exegeseos sententia quæ tenet
sacræ Scripturæ libros qui pro historicis habentur, sive
totaliter sive ex parte, non historiam proprie dictam et
obiective veram quandoque narrare, sed speciem tantum
1. Decret, d. 30 junii 1909, ad 7 : « Utrum, cum in conscribendo
primo Geneseos capite non fuerit sacri auctoris mens intimam
adspectabilium rerum constitutionem ordinemque creationis com­
pletum scientiflco modo docere, sed potius suæ genti tradere
notitiam popularem, prout communis sermo per ea ferebat tempora,
sensibus et captui hominum accomodatam, sit in horum inter­
pretatione adamussim semperque investiganda scientific! sermonis
proprietas ? Resp. : Negative. »
Optime prælaudatus Vosté notat (1. c.) : « Sed non propterea
quoad descriptas res physicas « ulla falsi labes divinis Literis
adspergitur », cum formale obiectum illius iudicii non sit res in se,
sed prout sensibus apparet ; iamvero « sensus in iis rebus proxi­
me cognoscendis, quarum sit propria ipsorum cognitio, minime
decipi, dogma est sanæ philosophiæ » (Spiritus Paraclitus) ».
2. Cf. I. Vosté, 1. c., p. 11, 12-27, 38-42.

historiæ præ se ferre ad aliquid significandum, a proprie
literali vel historica verborum significatione alienum ;
— excepto tamen casu non facile nec temere admittendo
in quo Ecclesiæ sensu non refragante eiusque salvo indicio
solidis argumentis probetur hagiographum voluisse non
veram et proprie dictam historian?tradere, sed sub specie
et forma historiæ parabolam, allegoriam vel sensum ali­
quem a proprie literali seu historica verborum significa­
tione remotum proponere ». Quale principium per se patet :
« Historicus enim character a priori possidet, usquedum
argumentis probetur character fictitius vel parabolicus1 ».
Quidam ulterius opinati sunt, auctores sacros quandoque
in rebus historicis enarrandis facta retulisse prout hæc
e. communi vulgi sententia vel falsis aliorum testimoniis
constare videbantur. Atque in argumentum adduxerunt
verba Leonis XIII, Hieronymi et S. Thomæ. Leo enim,
postquam concesserat, hagiographos de phænomenis phy­
sicis locutos fuisse, prout sensibiliter apparent, adiungit :
« Hæc ipsa deinde ad cognatas disciplinas, ad historiam
præsertim, iuvabit transferre. » S. deinde Hieronymus scri­
bit : « Consuetudinis Scripturarum est, ut opinionem mul­
torum sic narret historicus, quomodo eo tempore puta­
batur1
2. » S. Thomas vero scribit : « Secundum opinionem
populi loquitur Scriptura (Exod., xxxm, 11) qui putabat
Moysen ore ad os loqui cum Deo3. »
Encycl. « Paraclitus Spiritus » vero verba Leonis sic
interpretatur ut sint referenda non ad dictum de phæno­
menis physicis secl ad totam partem antecedentem, sc.
auctoris id tantum esse, « ut haud dissimili ratione utamur
ad refellendas adversariorum fallacias et ad historicam
Sacræ Scripturæ fidem ab eorum impugnationibus tuen­
dam ». Quoad vero s. Hieronimum statuitur, eum dicere,
« hagiographum non in rebus gestis enarrandis, veritatis
ignarum, ad falsam se vulgi opinionem accomodare, sed
in nomine personis et rebus imponendo communem sequi
loquendi modum ».
1.
■ 2.
10 ;
3.

Applicationes et exempla videsis Vosté, 1. c., p. 14-28.
In Matth., xiv, 9. M. L., xxvi, 101 ; In Jerem., xxvm,
xxix, 6.
I, II, q. xcviii, a. 3 ad 2.

5. Thomas denique non edocet, in S. Scriptura rem enar­
rari secundum falsam populi opinionem, sed dictum :
«loqui facie ad faciem » habere alium sensum quam termi­
num visionis beatae». Dicit enim S. Doctor : « (Populus)
putabat Moysen ore ad os loqui cum Deo, cum per subiectam creaturam, i. e. per angelum et nubem ei loqueretur
et appareret ». Adiungit eodem sensu S. Doctor :« Vel per
visionem facie intelligitur quædam eminens contemplatio
et familiaris infra essentiæ divinæ visionem. » S. Thomas
igitur loquitur de termino usitato secundum populi con­
suetudinem.
De reliquo auctores sacri, ubi facta referunt, prout vulgo
traduntur vel secundum traditiones orales vel quando
nominibus vulgaribus ad res significandas utuntur, ea tan­
quam vera referunt, ut e. g. quod loseph vere fuerit pater
lesu, sc. legalis, vel quod Moyses vere cum Deo locutus sit,
eo sc. modo quem populus locutionem oris ad orem vo­
cabat.
6. Citationes lacitæ vel implicites. Sicut alii auctores,
ita et auctores sacri plures, historiam narrantes, fon­
tibus usi sunt, sive scriptis sive oralibus traditionibus1.
Neque necessarium est, ut auctor semper indicet, verba
vel res relatas ex alio fonte esse haustas. Inde in S. Scrip­
tura citationes tacitæ vel implicitæ non excluduntur.
Quoad eiusmodi citationes implicitas « tanquam princi­
pium generale asseri oportet, auctorem quemlibet tacite
mutuantem a scripto documento informationes, ipso facto
illas approbare ac suas facere, nisi expresse contrarium
dicat. Hoc est principium sensus communis. Si enim de
earum valore dubitaret, aut corrigeret aut omitteret eas
vel saltem expressa citatione aut declaratione relinqueret
responsum fonti primaevo1
2 ».
1. Commisio biblica, d. 27 junii 1906 ad 3 : « Absque præiudicio
mosaicæ authentiæ Pentateuchi concedi potest Moysen ad suum
conficiendum opus fontes adhibuisse, scripta videlicet documenta
vel orales traditiones, ex quibus, secundum peculiarem scopum
sibi propositum et sub divinæ inspirationis afflatu, nonnulla hau­
serit eaque ad verbum vel quoad sententiam contracta vel ampli­
ficata ipsi operi inseruerit ». Cf. II Mach., ii, 24.
2. Vosté, 1. c., p. 32 s.

Ex quo principio facile patet ratio Resp. Comm. Bibi.,
de die 13. feb. 1905, non licere recurrere ad citationes tacicitas, etiam ad enodandas difficultates, nisi « in casu in
quo solidis argumentis probetur : 1. hagiographum alterius
dicta vel documenta revera citare ; et 2. eadem nec probare
nec sua facere, ita ut iure censeatur non proprio nomine
loqui ».
VI. Conclusio practica. — Concludamus verbis prælaudati auctoris : « In Bibliis veritas divina scripto expri­
mitur ad modum veritatis humanæ. Desiderantes ideo
sensum Spiritus Sancti attingere-præeunte, ut patet, ac
dirigente lumine fidei, — oportet attente examinare prius
quomodo illo remoto tempore, quomodo ab his aut illis
auctoribus veritas exprimeretur ; quibus modis aut ge­
neribus ac licentiis literariis uterentur ad veritatem sive
historicam sive religiosam ac moralem tradendam. Opor­
tet ergo, uno verbo, literaria psychologia hagiographorum
fiat nostra, ut literalem illorum sensum attingamus quin
labamur in anachronismum mendacem ; atque super hunc
literalem sensum, docente Angelico, fundantur cæteri Scrip­
turæ sensus1. » Inde difficultates plurimæ contra S. Scrip­
turæ veritatem evanescent.

1. Vosté, 1. c., p. 42 s.

ARTICULUS QUINQUAGESIMUS NONUS

'De multiplici sensu S. Scripturæ

1. Duplex sensus S. Scripturæ distinguitur, sc. literalis
(seu historicus) et spiritualis (seu mysticus). Sensus literalis
est ille quem Spiritus S. per voces seu verba significare
intendit et quem voces in contextu significant atque ex­
primunt; unde ad sensum literalem pertinet omne quod
ex ipsa verborum significatione accipi potest. Sensus spi­
ritualis est ille quem res per voces significatæ significant,
sc. ut figuræ aliarum rerum1.
2. Sensus literalis alius est proprius, alius parabolicus
seu metaphoricus seu translatus, secundum quod aliquid
per verba significatur vel secundum proprietatem locu­
tionis (ut cum dico : homo ridet) vel secundum similitu­
dinem seu metaphoram (ut cum dico : pratum ridet).
« Non enim, ait s. Thomas12, cum Scriptura nominat bra­
chium Dei, est literalis sensus quod in Deo sit huiusmodi
membrum corporale, sed id quod per hoc membrum signifi­
catur, sc. virtus operativa3. »
3. Ulterius sensus literarius (sive proprius sive meta­
phoricus) aliquid significare potest sive explicite sive im­
1. Optime S. Thomas : Deus « auctor rerum non solum potest
verba accomodate ad aliquid significandum, sed etiam potest res
disponere in figuram, et secundum hoc in S. Scriptura manifesta­
tur veritas dupliciter : uno modo secundum quod res significantur
per verba — et in hoc consistit sensus literalis — alio modo secun­
dum quod res sunt figuræ aliarum rerum et in hoc consistit sensus
spiritualis ». Quodlib., vu, a. 14 ; cf. I, q. i, a. 10.
2. I, q. i, a. 10 ad 3.
3. Differt igitur sensus spiritualis a sensu literali metaphorico
in hoc quod res quibus sensus spiritualis significatur, in veritate
contigerunt, dum e contra res quibus aliquid metaphorice signi­
ficatur, non contigerunt in veritate, sed solum vel sunt similitu­
dines imaginarie (ut cum Christus, Dan., ii, 34, significatur per
lapidem qui excisus est de monte sine manibus), vel non sunt ad
aliud ordinatæ nisi ad significandum, sicut contingit in fictionibus
pœticis (S. Thomas, Quodl., VII, q. xv, ad 1 et a. 16 ad 2).

plicite, i. e. sive per terminos expressos sive per terminos

æquivalentes vel æquipollentes (cf. supra, a. 33, m, 4).
4. Denique disputatur inter theologos, an sub una litera multiplex sensus literalis haberi possit. Affirmat S. Au­
gustinus1 et S. Thomas. Hic docet : « Hoc ad dignita­
tem divinæ Scripturæ pertinet ut sub una litera multos
sensus contineat, ut sic et diversis intellectibus hominum
conveniat, ut unusquisque miretur se in divina Scriptura
posse invenire veritatem quam mente conceperit ; et per
hoc etiam contra infideles facilius defendatur, dum si
aliquid, quod quisque ex Sacra Scriptura velit intelligere,
falsum apparuerit, ad alium eius sensum possit haberi
recursus. Unde non est incredibile, Moysi et aliis Sacræ
Scripturæ auctoribus hoc divinitus esse concessum, ut
diversa vera, quæ homines possent intelligere, ipsi cogno­
scerent et ea sub una serie literæ designarent, ut sic quilibet
eorum sit sensus auctoris. Unde si etiam aliqua vera ab
expositoribus Sacræ Scripturæ literæ aptentur, quæ auc­
tor non intelligit, non est dubium quin Spiritus Sanctus
intellexerit, qui est principalis auctor divinæ Scripturæ.
Unde omnis veritas, quæ, salva literæ circumstantia, po­
test divinæ Scripturæ aptari, est eius sensus1
2». Similiter
S. Doctor in Summa theol. docet : « Quia sensus literalis
est, quem auctor intendit, auctor autem Sacræ Scripturæ
Deus est, qui omnia simul suo intellectu comprehendit,
non est inconveniens, ut dicit Augustinus (1. c.) si etiam
secundum literalem sensum in una litera Scripturæ plures
sint sensus3. »
5. Sensus etiam spiritualis tripliciter distinguitur, ut
S. Thomas explicat : « Secundum quod ea quæ sunt ve­
teris legis, significant ea, quæ sunt novæ legis, est sensus
allegoricus ; secundum vero quod ea quæ in Christo sunt
gesta vel in iis quæ Christum significant, sunt signa eorum
quæ nos agere debemus, est sensus moralis ; prout vero
significant ea quæ sunt in æterna gloria, est sensus anago­
gicus4 ».
1.
2.
3.
4.

Confess., xn, 31 ; cf. De doclr. christ., m, 27, 38.
De pol., q. iv, a. 1.
I, q. i, a. 10 ; cf. R. Th., t. XIV, p. 192.
I, q. i, a. 10.

6. Ab huiusmodi duobus sensibus S. Scripturæ, qui sunt
proprie sensus S. Scripturæ, i. e. in ipsa significati et ex­
pressi, distinguitur sensus consequens et sensus accomodatius. Sensus consequens esi ille qui in S. Scriptura immediate
et formaliter non exprimitur, sed tantum mediate vel virtualiter, inquantum sc. ex doctrina in S. Scriptura expressa
per syllogismum deduci potest1. Sensus vere accomodalilius
est ille qui ab auctore S. Scripturæ non est intentus neque
ex sensu literali vel spirituali sequitur, sed qui ab alio ver­
bis S. Scripturæ supponitur propter quandam similitu­
dinem sive realem sive verbalem, utpote ex motivo quo­
dam honesto, ut ad ædificationem. Uti patet, huiusmodi
sensus accomodatus non est nec .proprie nec vere sensus
S, Scripturæ ; sensus vere consequens est mediate vel virtualiter sensus S. Scripturæ. .
7. Sensus literalis (sive proprius sive metaphoricus)
in omni textu S. Scripturæ necessario adest atque sensus
omnis spiritualis semper super ipsum fundatur, eum sup­
ponit et ex eo procedit. Sensus vere spiritualis non neces­
sario in omni textu habetur. Unde S. Thomas : « Quatuor
isti sensus non attribuuntur S. Scripturæ ut in qualibet
parte sit in istis quatuor sensibus exponenda ; sed quan­
doque istis quatuor, quandoque tribus, quandoque duobus,
quandoque uno tantum2. » Atque indubium est, nonnullos
saltem locos S. Scripturæ sensum spiritualem continere.
Præsertim S. Paulus inculcat Vetus Testamentum esse
figuram Novi Testamenti : « Hæc autem omnia in figura
contingebant illis ; scripta sunt autem ad correptionem
nostram in quos fines sæculorum devenerunt » (7 Cor., x,
10); « nemo vos indicet in cibo aut in potu..., quæ sunt
umbra futurorum, corpus autem Christus » {Coi., n, 16 s.) ;
« umbram enim habens lex futurorum bonorum, non ipsam
imaginem'rerum » (Heb., x, 1). Similiter Mt et Ioa. pluri­
bus in locis quædam V. T. verba in Christo impleta esse
dicunt, quæ tantum secundum sensum spiritualem imple1. Distinguitur igitur sensus consequens a sensu implicito sicut
conclusio proprie dicta distinguitur a doctrina æquivalenti vel
æquipollenti vel sicut mediate seu virtualiter tantum revelatum
differt ab implicite revelato.
'2. Ouodl., vu, a. 15 ad 5.

ta sunt, ut Μτ., ii, 17 ; ni, 3 ; xxvn, 9 ; Ioa., xix, 36 ;
xiii, 18, etc. Neque valet effugium, hæc omnia per solam
accomodationem dicta esse, cum id contra sensum mani­
festum S. Scripturæ sit. Inde legitimus apparet consensus
communis SS. Patrum et sensus Ecclesiæ quæ certe sensum
spiritualem tenet.
8. Itaque quoad argumentationem theologicam exS. Scrip­
tura sequentia patent :
a) Argumentatio theologica primo et per se ex sensu
literati procedere oportet atque inde certitudinem habet.
b) Ex sensu spirituali argumentum certum trahi ne­
quit, nisi existentia eiusmodi sensus aliunde, sive ex alia
parte S. Scripturæ sive ex indicio Ecclesiæ constet. Quo
sensu S. Thomas docet, ex solo sensu literali posse trahi
argumentum, non autem ex iis quæ secundum allegoriam
dicuntur1. Notat tamen S. Doctor, « quod hoc non est prop­
ter defectum auctoritatis sensus spiritualis, sed ex ipsa
natura similitudinis, in qua fundatur sensus spiritualis.
Una enim res pluribus similis esse potest; unde non potest
ab illa, quando in Scriptura proponitur, procedi ad ali­
quam illarum determinate1
2. »
Neque «' ex hoc aliquid deperit Sacræ Scripturæ, quia
nihil sub spirituali sensu continetur fidei necessarium quod
Scriptura per literalem sensum alibi manifeste non tradat3. »
c) Sensus consequens (sive ex sensu literali sive ex sensu
spirituali certo) argumentum præbet, at per modum conclu­
sionis theologicæ. Ita e. g. cum constet, V. T. esse umbram
et figuram V. T., ex comparatione factorum V. T. cum
factis et gestis N. T., argumentum theologicum deduci
potest : immo ita vel Apostoli vel alii hagiographi aliquando
fecisse videntur, certe sub lumine et motione inspirationis,
ita ut ab errore immunes essent.
Sensus mere accomodatilius argumentum theologicum
non præbet.
d) Sensus multiplex literalis stricte probandus est.
9. Duo denique quoad argumentationem theologicam
ex S. Scriptura notanda sunt.
1. I, q. i, a. 10 ad 1.
2. Quodl., vn, a. 14 ad 4.
3. I, q. i, a. 10 ad 1.

Primo optime monet S. Augustinus, ne præcipiti affir­
matione corruamus, « non pro sententia divinarum Scrip­
turarum, sèd pro nostra ita dimicantes, ut eam velimus
Scripturarum esse, quæ nostra est ; cum potius eam quæ
Scripturarum est, nostram esse velle debeamus1. » Idem
Gaietanus : « Teipsum Evangelio, non Evangelium tuo
accomoda sensui12. »
Secundo theologi cordati erit, non tantum unum vel
alium textum in favorem sententiæ, de qua est quæstio,
adducere, sed simul ostendere æquipollentiam terminorum
S. Scripturæ et propositionis theologicæ, ut e. g. textus
Mt de petra et clavigero et dogmatis vaticani de primatu
potestatis plenæ ac supremæ Rom. Pontificis. Inde simul
erit theologi, investigare et exponere modum vel formam
concretam qua aliqua doctrina in S. Scriptura enuntiatur,
vel etiam diversas formas quibus una eademque doctrina
in diversis Scripturæ libris et partibus proponitur.

1. De Gen. ad Ut., 1. I, c. xvm, 37 ; M. L., xxxiv, 260.
2. In Mt., v, 31 s.

ARTICULUS SEXAGESIMUS
De veritate et authenticitate editionis Vulgatæ
I. Doctrina catholica. — Concilium Trident, duplex de­
cretum circa veritatem et authenticitatem versionis Vul­
gatæ1 edidit.
1. Decretum dogmaticum : « Si quis libros'ipsos integros
cum omnibus suis partibus, prout in Ecclesia catholica
legi consueverunt et in veteri vulgata latina editione haben­
tur, pro sacris et canonicis non susceperit, a. s.1
2.
Vi huius decreti omnes libri quæ in Vulgata continentur,
cum omnibus suis partibus tanquam sacri, canonici adeoque inspirati definiuntur34. Atque certe Concilium noluit
declarare, versionem vulgatam esse inspiratam, sed esse
versionem librorum inspiratorum. Inde indirecte sequitur,
versionem Vulgatam continere, exhibere libros illos ins­
piratos (« prout in veteri vulgata editione habentur ») ;
non tamen vi huius decreti dogmatici expresse determina­
tur, quo gradu exactitudinis versio textum originalem
reddat.
2. Decretum disciplinare11 : « Insuper ...Synodus consi­
derans, non parum utilitatis accedere posse Ecclesiæ Dei,
si ex omnibus latinis editionibus, quæ circumferuntur,
sacrorum librorum, quænam pro authentica habenda sit,
innotescat : statuit et declarat ut hæc ipsa vetus et vulgata
editio, quæ longo tot sæculorum usu in Ecclesia probata
est, in publicis lectionibus, disputationibus, prædicationibus
et expositionibus pro authentica habeatur, et ut nemo

1. Notionem et historiam Vulgatæ ex Introductione in S. Scrip­
turam notam supponimus.
2. Sess. IV ; Denz., 784.
3. Card. Franzelin sic interpretatur, quemlibet textum singula­
rem, saltem dogmaticum, de quo constat, eum in veteri Vulgata
contineri, tanquam canonicum declarari. At id non constat, saltem
vi huius primi decreti.
4. Sess. IV ; Denz., 785.

illam reicere quovis praetextu audeat vel praesumat1. »
Vi huius decreti Vulgata pro usu publico tanquam versia
authentica statuitur atque ut ab omnibus admittenda. Attri­
butum : versio authentica idem dicere videtur ac : versio in et ab Ecclesia recepta et proposita, immo approbata :
proinde per propositionem sequentem praecipitur, ut omnes
textum ac doctrinam Vulgatæ tanquam argumentum dog­
maticum et tanquam fidem facientem admittant.
ART. LX. —- DE EDITIONE

VULGATA

II. Explicatur decretum Trident. — Ad sensum huius
decreti exactius determinandum sequentia sunt notanda .*
а) Sub nomine « editionis vulgatæ » intelligitur, non qui­
dem codex quidam vel editio particularis, sed editio Hie­
ronymi quæ tempore Cone. Tridentini « longo tot sæculorum usu in ipsa Ecclesia probata » erat. Inde distinguendum
est inter Vulgatam prout ex manibus S. Hieronymi prodiit,
et Vulgatam prout in diversis codicibus et editionibus
continetur, in quibus plures mendæ irrepserant. Unde
Cone. Tridentinum statuit ut « hæc ipsa vetus et vulgata
editio quam emendatissime imprimatur » : cui voluntati
ex parte per editionem sixto-clementinam satisfactum est
et ex decreto Pii X per novam editionem plenius satisfa­
ciendum erit1
2.
б) Huiusmodi versio vulgata approbatur atque ut ad­
mittenda præcipitur tanquam vera et concordans in rebus
fidei et morum. Finis enim decreti Tridentini erat, ut in
disputationibus, lectionibus, prædicationibus et expositio­
nibus dogmaticis textus certus et indubitatus haberetur.
Id quod per verba Andreæ Vega, qui ut theologus Cone.
Trident, interfuit, confirmatur. Scribit : Concilium « eatenus
voluit eam authenticam haberi, ut certum omnibus esset,
nullo eam foedatam esse errore, ex quo perniciosum ali­
quod dogma in fide et moribus colligi posset, atque ideo
statuit, ne quis illam quovis prætextu reiicere auderet. Et
hanc fuisse mentem synodi neque quidquam amplius sta­
tuere voluisse, ex verbis ipsis et aliis consuetis approba­
tionibus concilii potes colligere3 ».
1.
2.
quet
3.

Alii etiam secundum decretum ut dogmaticum considerant.
Epist. Pii X de nova editione Vulgatæ latinæ ad Card. Gas­
(11 dec. 1907).
De iustificat., xv, 9.

c) Veritas igitur Vulgatæ, quæ a Concilio Trident, sta­
tuitur, seu supponitur, est dogmatica eaque substantialis :
hoc quidem sensu, ut sc. Vulgata nullum errorem in
doctrina fidei et morum contineat atque omnis doctrina in
ea enuntiata sit doctrina S. Scripturæ vel saltem revela­
tionis oralis (traditionis divinæ).
Inde admitti potest : a) Non excluditur, singularem ali­
quem textum qui in originali habetur, in Vulgata deside­
rari, sc. in eodem loco libri.
β) Non excluditur, aliquem textum originalem in versione vulgata alio modo, i. e. aliis formulis, aliis conceptitibus, sub alio respectu, reddi, dummodo huiusmodi formulæ, conceptus et modi repræsentandi sint æquivalentes
doctrinæ textus originalis, ita ut eadem doctrina enun­
tietur. Immo huiusmodi differentia modalis quasi neces­
sario interveniet : aliter enim versio vix fieri poterit.
γ) Denique concedi potest, aliquem textum particula­
rem Vulgatæ in textu originali non extare, sc. eodem in
loco et quoad verba ; doctrina tamen per textum Vulgatæ
enuntiata in alio loco textus originalis contineri supponi­
tur, aut saltem in traditione divina, ita ut sit revera reve­
lata.
Atque ita doctrina Vulgatæ fidem dogmaticam facit,
etiam absque recursu ad textum originalem.
3) Neque obstat decretum S. Officii de authenticia versi­
culi I Ioa., v, 7 (13 Jan. 1897), quo nempe declaratur,
non posse tuto negari aut saltem in dubium vocari, esse
authenticum textum loannis prædictum. Hoc enim decreto
non declaratur, textum illum in textu originali contineri,
sed declaratur, illum esse authenticum, i. e. fidem facien­
tem : ad hoc vero sufficit ut doctrinam S. Scripturæ vel
saltem revelationis exprimat1.
III. Ratio veritatis et authenticitatis Vulgatæ quoad
res fidei et morum. — Ratio auctoritatis quæ ex præ-

1. Cf. Van Steenkiste-Camerlynck, Commentar, in ep. cath.,
1909, p. 192 ss. ; Bainvel, De Scriptura Sacra, p. 39 s. ; Mader,
Allgemeine Einleitung in das A. T., p. 137, s. ; De Groot, De Ec­
clesia, p. 705 ; Kunstle, Das comma Joanneum.
De Decreto Congreg. Cone. Trid. (a. 1576), a Batiffol iterum
reperto, videsis De Groot, De Ecclesia, p. 706.

cepto Concilii Tridentini Vulgatæ in Ecclesia competit, ex
ipsius Concilii verbis patet. Etenim Concilium Vulgatam
recipit ac præcipit, ut : « quæ longo tot sæculorum usu in
Ecclesia probata est ». Concilium igitur tanquam motivum
authenticitatis Vulgatæ declarandæ iudicium Ecclesiæ dé
veritate dogmatica Vulgatæ adducit. Atque ad tale iu­
dicium appellat. Iudicium vero Ecclesiæ tot sæculorum
certe est infallibile, utpote circa res fidei et morum, et
definitivum adeoque dogmaticum1. Simul confirmatur
a posteriori, cum nemo adhuc errorem dogmaticum in
doctrina Vulgatæ ostenderit1
2.

1. Alii huiusmodi iudicium tanquam iudicium circa facium
dogmaticum considerant, hoc sc. sensu quod Ecclesia directe de
convenientia versionis vulgatæ cum textu originali iudicarit.
Convenientius tamen ad modum agendi Ecclesiæ tenetur, Eccle­
siam directe de veritate dogmatica Vulgatæiudicasse adeoque iudi­
cium directe dogmaticum esse. — Cum Cone. Trid. ad iudicium
Ecclesiæ iam existens se referat, parum interest an decretum Con­
cilii sit dogmaticum vel disciplinare.
2. Quoad dicta discrepantia a textu originali : Cf. Bainvel,
Les contresens bibliques.

ARTICULUS SEXAGESIMUS PRIMUS
De interpretatione S. Sciipturæ

1. Cum S. Scriptura sit verbum divinum atque fons
primarius veritatis revelatæ, maximi momenti est, deter­
minare viam ac regulas S. Scripturæ interpretandæ. Atque
novatores sæculi XVI statuerunt, S. Scripturam in seipsa
esse it& perspicuam ut fideles ea quæ ad salutem necessaria
sunt; facile inde haurire valeant, saltem cum auxilio
Spiritus Sancti, adeoque fideles magisterio Ecclesiæ in
in sacris libris interpretandis nec indigere nec teneri.
Nostris vero diebus quamplurimi difficultates in S. Scrip­
turis interpretandis quidem admittunt, at omnem influ­
xum magisterii ecclesiastici excludunt, prætextu sc. sufficientiæ S. Scripturæ et libertatis evangelicæ. E contra·
tamen praxis et doctrina catholica facile ut legitima pro­
batur.
2. In antecessum distinguendum est inter interpreta­
tionem authenticam seu dogmaticam, doctrinalem, seu
scientificam et mere privatam. Interpretatio authentica
est illa quæ fit per magisterium Ecclesiæ atque ex auctori­
tate, ita ut fideles ad interpretationem propositam acci­
piendam teneantur : huiusmodi interpretatio authentica
fit vel per solemnes definitiones de sensu locorum S. Scrip­
turæ vel per declarationes non quidem definitivas adeoque
non formaliter infallibiles, attamen plus minusve obliga­
torias, vel per magisterium ordinarium Ecclesiæ (in instruc­
tione religiosa, in prædicationibus) vel per organa S. Sedis,
ut per Congregationem S. Officii et Commissionem biblicam. Interpretatio scientifica vel doctrinalis fit per theo­
logos, doctos. Interpretatio denique privata illa intelle­
gitur qua fideles quilibet utuntur, sive ad ædificationem
sive ad instructionem.
A. De interpretatione authentica. — 3. Doctrina catho­
lica. — S. Synodus Trident. « ad coercenda petulantia

ingenia decernit ut nemo suæ prudentiæ innixus, in rebus
lidei et morum ad aedificationem doctrinæ christianæ per­
linentium, sacram Scripturam ad suos sensus contor­
quens, contra eum sensum, quam tenuit ac tenet sancta
mater Ecclesia, cuius est indicare de vero sensu et interpreI atione Scripturarum sanctarum, aut etiam contra unanimen consensum Patrum, ipsam Scripturam sacram inter­
pretari audeat...1. »
Cone. Vatic, idem decretum renovans, hanc illius menlem esse declarat, « ut in rebus fidei et morum ad ædificationem doctrinæ christianæ pertinentium is pro vero
sensu sacræ Scripturæ habendus sit quem tenuit ac tenet
sancta mater Ecclesia, cuius est iudicare de vero sensu et
interpretatione Scripturarum sanctarum; adeoque nemini
licere contra hunc sensum aut etiam contra unanimem con­
sensum Patrum ipsam Scripturam sacram interpretari1
2. »
Sensus huius declaricionis est : non tantum prohibetur
ne quis S. Scripturam conlra sensum Ecclesiæ interpretetur,
sed præcipitur ut sensus Ecclesiæ positive teneatur; deinde
huiusmodi decretum non est tantum disciplmare sed dog­
maticum.
Obiectum interpretationis authenticæ Ecclesiæ sunt res
fidei et morum, i. e. doctrina revelata, ut supra explica­

vimus (art. 33). Ecclesia vero sensum S. Scripturæ deter­
minat, interpretatur ac definit inquantum eius est, doc­
trinam revelatam sancte custodire et fideliter exponere.
Alia vero quæ in S. Scriptura continentur, ad interpreta­
tionem Ecclesiæ pertinent, inquantum connexionem habent
cum per se revelatis, maxime cum dogmate inspirationis
et infallibilitatis S. Scripturæ.
Inde denique patet, sub qua ratione Ecclesiæ sit, de vero
sensu S. Scripturæ iudicare. Etenim Ecclesia quidem om­
nibus mediis utitur quibus homines uti possunt, ad sensum
S. Scripturæ interpretandum; tamen ratio et causa iudicii
auctoritativi (et infallibilis) est eius magisterium et assis­
tentia Spiritus Sancti. Unde Ecclesia immediate indi­
cat de sensu dogmatico S. Scripturæ ; de aliis rebus, ut
1. Sess. IV ; Denz., 786.
2. Sess. III, c. n ; Denz., 1788.

e. g. mere historicis, indicat inquantum connexionem cum
doctrina dogmatica habent. Sub quo respectu Ecclesia
quasdam interpretationes damnare potest quin totam
quaestionem exegeticam, philologicam et historicam solvat,
determinando sc. talem interpretationem esse contra dogma
de veritate S. Scripturæ vel contra aliud dogma vel etiam
contra aliam doctrinam certam.
4. Conclusio: Interpretatio authentica S. Scripturæ Ec­
clesiæ competit.

Prob. 1. Ex magisterio infallibili Ecclesiæ. Ad Ecclesiæ
magisterium pertinet ut doctrinam revelatam auctoritate
divina fidelibus proponat. Atqui libri sacri continent, sal­
tem ex parte, doctrinam revelatam. Ergo ad Ecclesiam per­
tinet iudicare de vero sensu S. Scripturæ, maxime quoad
res fidei et morum, ad ædificationem doctrinæ christianæ
pertinentes.
Prob. 2. Ex parle S. Scripturæ. Libri sacri sunt libri
divinitus inspirati et qua tales Ecclesiæ traditi, utpote
tanquam fons et documentum divinum doctrinæ revelatæ.
Atqui huiusmodi libri nullo alio fine Ecclesiæ traduntur
nisi ut fideliter custodiantur, explicentur, proponantur,
sc. quoad doctrinam quam continent, maxime circa res
fidei et morum. Unde ex mandato divino Ecclesiæ ius et
officium incumbit, thesaurum divinum, sibi commissum,
in salutem fidelium impendere, præservando sc. fideles a
falsa Scripturæ interpretatione, indicando de vero sensu,
proponendo verum verbi divini intellectum.
Prob. 3. Ex parle fidelium. Certe fideles plurimi sunt
capaces ut ex S. Scriptura quamplurimas fidei veritates
recte hauriant ; attamen hoc non est omnium, non statim,
non sine magno labore, neque sine maximo periculo erro­
ris ac denique non nisi sub illuminatione fidei et sub direc­
tione Ecclesiæ.
Quæ cuncta per facta historica manifesta patent. Certe
non omnes fideles sunt capaces ut fidei doctrinam ex
S. Scriptura sibi quodammodo componant. Ad rem op­
time S. Thomas : « Veritas fidei in S. Scriptura diffuse
continetur et variis modis et in quibusdam obscure, ita
quod ad eliciendum fidei veritatem ex S. Scriptura requi-

ritur longum studium et exercitium, ad quod non possunt
pervenire omnes illi, quibus necessarium est cognoscere
fidei veritatem ; quorum plerique aliis negotiis occupati
studio vacare non possunt1. » Deinde periculum maximum
erroris imminet, ut constat ex historia hæresum, sed simul
theologiæ et exegeseos nec non ex factis temporis præsen­
tis ; quot enim et quales sententiæ et errores tanquam doc­
trinæ S. Scripturæ proponuntur ! At in rebus fidei errare
periculosissimum est. Unde talis error necessitate maxima
cavendus est. Quid e. g. de Ecclesia factum esset, si Eccle­
sia tempore Arianismi, Nestorianismi, Pelagianismi, Protestantismi, etc. de vero sensu S. Scripturæ non iudicasset.
Ad quid valeret institutio primatus, si Ecclesiæ non com­
peteret ius et officium, indicandi ex auctoritate de doctrina
S. Scripturæ circa primatum !
Denique fideles illi qui ipsi S. Scripturam recte intelligunt, hoc illuminationi fidei ab Ecclesiæ accepte debent
ac denique interpretationi ipsi quam Ecclesia ipsis proponit.
Id quod manfeste apparet in iis quæ sunt extra Ecclesiam :
quot enim in sententias diversas dividuntur et errores.
Itaque sicut magisterium et infallibilitas Ecclesiæ ne­
cessario competunt, ut saluti fidelium sufficienter provideatur, ita, et quam maxime, Ecclesiæ competit, iudicare
de vero sensu S. Scripturæ.
5. Quomodo Ecclesia interpretationem authenticam exerceat.
— Ecclesia multipliciter sensum S. Scripturæ interpreta­
tur cum auctoritate.
a) Ecclesia ab ompi initio inspirationem divinam ac
innerrantiam librorum determinatorum S. Scripturæ edo­
cuit, explicavit et defendebat.
b) Ecclesia sensum quorundam locorum particularium
sollemniter definivit : ita Gone. Vatie, sensum Mt., xvi,
18 et Ioa. xxi, 1512; Conc. Trident, definivit sensum verbo­
rum institutionis Eucharistiæ3, similiter sensum Ioa., xx,
22, et Mt., xviii, 18 quoad potestatem remittendi peccata4,
sensum Lc., xxn, 19 et I Cor., xi, 24 quoad institutionem
1.
2.
3.
4.

II, II, q. i, a. 9 ad 1.
Sess. IV, c. i ; Denz., 1822-1833.
Sess. XIII, c. i ; Denz., 874.
Sess. XIV, can. 3, 10 ; Denz , 913, 920.

sacerdotii1, denique varios textus circa iustificationem, etc1
2.
c) Ecclesia doctrinas quasdam generales, principales et
fundamentales Scripturæ Sacræ determinavit, sive per
magisterium solemne sive ordinarium, præsertim contra
haereticos : ita contra iudaizantes et iudæos sensus typi­
cus et christologicus V. T. declarabatur, contra gnosticos
conformitas S. Scripturæ cum symbolo apostolico ostende­
batur, contra arianos et nestorianos doctrina divinitatis
Christi tanquam doctrina S. Scripturæ defendebatur, per
Ss. Patres et scholasticos corpus et systema doctrinæ
catholicae ut doctrina S. Scripturæ comprobata est, contra
protestantismum doctrina S. Scripturæ de salute, de sacra­
mentis, de iustificatione, de Ecclesia servabatur, etc.
d) Ecclesia indirecte interpretationem S. Scripturæ pro­
movet, inquantum sc. per novas definitiones dogmaticas,
per explicationem fidei, per progressum theologiæ intel­
lectum S. Scripturæ faciliorem reddit ac certiorem.
e) Denique Ecclesia errores cavet, sive damnando in­
terpretationes erroneas sive invigilando super methodum
in S. Scriptura interpretanda.
6. Itaque verum progressum in S. Scriptura interpretanda
denique Ecclesiæ magisterio debemus, cooperantibus uti­
que SS. Patribus et theologis catholicis, subministrantibus,
licet materialiter potius et occasionaliter, etiam adversariis.
Omnino minus recte igitur illi sentiunt qui exegesim, e. g.
protestanticam, nimis extollunt ac exegesi catholicae prae­
ferunt : in rebus enim mere literariis et historicis adversarii
quandoque excellere videntur, quoad doctrinam vere
ipsam S. Scripturæ, præsertim dogmaticam, omnino fal­
luntur ac fallunt.
7. Similiter expungendus est error quorundam sive theo­
logorum sive historicorum qui interpretationes quasdam
S. Scripturæ ea sola ex ratione non admittunt quod pos­
teriori tantum tempore prodiit. Impossibile enim est1
omnes doctrinas S. Scripturæ ab omni initio fuisse expli­
catas ; inde necessario quædam doctrinæ succedentibus
tantum temporibus, data sc. occasione et necessitate vel
1. Sess. XXII-XXIX ; can. 2; Denz., 949.
2. Sess. VI.

etiam ex illuminatione Spiritus Sancti speciali, melius
cognitæ fuerunt atque ad defendenda dogmata Ecclesiæ
prolatæ : id quod maxime in quæstionibus postmodum
exortis contigit1.
8. Ob. 1°. Verbum Dei est supra auctoritatem Ecclesiæ.
Besp. Dist. : quantum ad veritatem, conc. ; quantum
ad interpretationem, subdist. : est super Ecclesiam, ut est
ex hominibus constituta, conc., ut est organum et ministra
Dei, nego.
Explic. Manifestum est, verbum divinum secundum se,
i. e. ut est verbum divinum, quantum ad doctrinæ veri­
tatem, esse supra Ecclesiam ; unde S. Scriptura ponitur
tanquam fons e quo doctrina Ecclesiæ haurienda et deter­
minanda est nec ullo modo Ecclesia est domina verbi
divini. Attamen doctrina S. Scripturæ invenienda, inter­
pretanda, determinanda est : qua in re Ecclesia tanquam
interpres auctoritativus intervenit, non quidem aucto­
ritate mere humana vel iuridica, sed auctoritate divina,
adiuncto charismate infallibilitatis. Itaque proprie et for­
maliter loquendo Deus ipse, mediante Ecclesia ut ministra,
S. Scripturam interpretatur; secundum vero protestantes
Deus S. Scripturam, opus sum, arbitrio hominum relin­
queret12.
Ob. 2°. Per interpretationem authenticam libertas fide­
lium et exegeseos ,immo studia exegetica supprimuntur.
Besp. Supprimiintur abusus libertatis atque errores exe­
geseos et pericula studiorum biblicorum, conc. ; supprimi­
tur libertas vera et exegesis vera, nego.
Explic. Finis et effectus interpretationis authenticæ est
præservare fideles ab errore et a corruptione S. Scrip­
turæ atcjue aperire veram doctrinam Dei. lamvero per
hoc nil boni vel legitimi supprimitur. Nam libertas fide­
libus non est concessa ut erroribus quibuscumque ad
libitum adhaereant. Similiter lex suprema exegeseos est
veritas. Studia denique exegetica minime impediuntur, e
contra promoventur. Per Ecclesiam enim dogma inspira­
tionis et canonis S. Scripturæ salvatum est ac inde studia
1. Cf. R. Schultes, Inlroduclio in historiam dogmatum, art. 13
2. Cf. C. Schaezler, Introductio, p. 173 ss.

biblica excitantur ; per diversas definitiones et declara­
tiones Ecclesiæ doctrina vera S. Scripturæ hominibus est
declarata et proposita, ex quo etiam aliæ doctrinæ S. Scrip­
turæ facilius certiusque cognoscuntur ; per vigilantiam
Ecclesiæ plurimi errores in S. Scriptura interpretanda
remoti sunt ac proinde periculum erroris in aliis quæstionibus diminutum. Quodsi studia biblica aliquando minus
floruerunt, id aliis omnino ex causis contigit, ut e. g. ex
desidia hominum. De facto denique in societatibus ab
Ecclesia separatis quid adhuc de S. Scriptura remanet?
Negatur vel generaliter existentia inspirationis, doctrinæ
fundamentales S. Scripturæ falso interpretantur, magna
pars S. Scripturæ Deo abiudicatur, nulla denique certitudo
circa credenda relinquitur. Optime de Groot : « Si alterutro
carere opus esset, mallemus studiis biblicis quam biblica
veritate carere1. »
Ob. 3°. Multis in quæstionibus biblicis interpretatio
Ecclesiæ authentica desideratur ; unde interpretatio Ec­
clesiæ insufficiens est.
jResp. Desideratur interpretatio authentica in quæstionobis non necessariis ac directa : transeat ; in quæstionibus
necessariis ac saltem indirecta, nego.
Expliç. Sufficientia ac insufficientia alicuius rei semper
in ordine ad determinatum finem dicuntur. lamvero finis
magisterii Ecclesiæ est præcavere ab errore et manifestare
veritatem, quantum necessarium est. Unde Ecclesia, quandocumque necessarium fuit, vel errorem talem qui ex
natura sua vel ex rerum adiunctis periculum fidei induxit,
reprobavit, vel doctrinam S. Scripturæ quæ secundum se
vel ex circumstantiis cognitu necessaria fuit, declaravit
ac proposuit, « ut sublatis erroribus puritas ipsa Evangelii
in Ecclesia conservaretur1
2 »
Deinde Ecclesia saltem indirecte quæstionibus subortis
solvendis providet, per interpretationem sc. authenticam
tum sensus generalis S. Scripturæ, tum locorum particu­
larium principalium, ac non ultimo per alias doctrinas
fidei catholicæ ; saltem omnis vere catholicus indicium
1. De Ecclesia, p. 733.
2. Conc. Trid., Sess. IV ; Denz., 783.

suum indicio Ecclesiæ submittit ac inde ab errore præservatur.
9. Quoad interpretationem doctrinalem et scientificam
S. Scripturæ sequentia sunt notanda.

a) Interpretatio doctrinalis-scientifica non est quorum­
cumque sed est proprie theologorum. Ultimis præsertim
temporibus quicunque, absque ulla præparatione debita,
S. Scripturam interpretari conantur : id quod manifeste
arrogantiam et præsumptionem subaudit. S. Scriptura
enim tum ratione antiquitatis tum ratione materiæ tum
ratione linguæ, in qua originaliter est composita, tum deni­
que multis aliis ex rationibus non nisi ab hominibus doctis
et ad interpretandam Scripturam dispositis et præparatis vere ac recte explicari potest, saltem scientifice.
Nec minus patet, interpretationem proprie dictam
S. Scripturæ nec ad philologos nec ad historicos ut tales
pertinere sed proprie ad theologos. Scientia enim et experien­
tia philologica et historica media quidem auxiliaria utilis­
sima, immo necessaria erunt in S. Scriptura interpretanda,
minime tamen sufficere possunt ad sensum et doctrinam
S. Scripturæ interpretandam.
Finis enim et obiectum interpretationis S. Scripturæ
est determinare qualis sit doctrina verbi divini, quid in
S. Scriptura inspirata nobis tradatur divinitus. Doctrina
autem divinitus tradita recte debiteque determinari nequit
nisi præsupposita et applicata fide in divinam Sjripturæ
originem et veritatem : unde auctores catholici et infideles
necessario in Scriptura interpretanda diversificabuntur.
Itaque nil quidem obstat quin S. Scriptura fiat obiectum
et materia studiorum philologicorum et historicorum, at
ultimum iudicium scientificum non ad historicos vel phi­
lologos, sed ad theologiam spectat, sive dogmaticam sive
exegeticam sive apologeticam, etc., pro diversitate sc. ma­
teriæ.
b) Interpretatio scientifica S. Scripturæ propriis regulis
ac normis atque propria methodo regitur, sc. hermeneuticæ
biblicæ. — Sacra enim Scriptura est materia vel obiectum
omnino speciale et distinctum a quolibet alio obiecto,
utpote tanquam Scriptura divinitus inspirata, cuius Deus

ipse est auctor principalis et hagiographus auctor tantum
instrumentalis, in qua proinde humana et divina sociantur.
Unde manifestum est, pro interpretatione S. Scripturæ
regulas speciales ac methodum particularem applicanda
esse. Atque de facto disciplina specialis huiusmodi regulas
et methodum determinat et explicat, sc. hermeneutica
biblica.
c) Ad regulas hermeneuticas (et quidem scientificas)
pertinet ut in S. Scriptura interpretanda normæ dogmaticæ
serventur. Huiusmodi normæ sunt :
a) In rebus fidei et inorum ad aedificationem doctrinae
christianæ pertinentibus is pro vero sensu sacræ Scripturæ
habendus est quem tenuit ac tenet sancta mater Ecclesia : ita

Vatie, definivit. Sensus vero quem tenuit ac tenet sancta
mater Ecclesia, constat primo quidem per definitiones
dogmaticas, at non exclusive, sed insuper per magisterium
ordinarium Ecclesiæ, per decisiones auctoritativas, licet
non definitivas, generaliter per doctrinam vere catholi­
cam. Unde necesse est interpretem huiusmodi locos eadem
ratione interpretari. Neque opus exegeticum evanescit :
e contra officium est interpretis ut secundum regulas hermeneuticæ et propria utendo methodo ostendat, locos illos
S. Scripturæ revera habere sensum quem tenet Ecclesia ;
immo « potest privatus doctor æque prodesse, si eos vel
enucleatius apud fidelem plebem et ingeniosius apud doc­
tos edisserat vel insignius evincat ab adversariis1. »
β) In rebus fidei et morum non licet S. Scripturam inter­
pretari contra sensum unanimem SS. Patrum : ita iterum
Cone. Vatie. Patet, quia consensus unanimis SS. Patrum
doctrinam Ecclesiæ ipsius testificatur (cf. infra, art. 71).
Doctrina vero communisSS. Patrum dupliciter intervenit:
uno modo ut non liceat aliquam doctrinam tanquam doc­
trinam S. Scripturæ proponere quæ sit contra doctrinam
communem ss. Patrum ; alio modo ut npn liceat aliquem
textum particularem, qui est de re fidei et morum, contra
consensum communem SS. Patrum interpretari, dummodo
constet, SS. Patres illum textum proprie interpretari vo­
luisse ac in ipsa textus interpretatione concordare. Quo
1. Leo XIII in Encycl. Providentissimus Deus.

571
sensu Leo XIII docet : « SS. Patrum summa auctoritas est,
quotiescumque testimonium aliquod biblicum, ut ad fidei
pertinens morumve doctrinam, uno eodemque modo expli­
cant omnes : nam ipsa eorum consensione ita ab apostolis
secundum catholicam fidem traditum esse nitide eminet »
(1. c.). Qua ratione eliminatur e. g. interpretatio protestantica et modernistica S. Scripturæ circa Ecclesiam,
iustificationem, sacramentum Eucharistiæ, cum manifeste
interpretationi consentienti SS. Patrum contradicat.
γ) In S. Scriptura interpretanda servanda est analogia
fidei, i. e. negative, ut nihil tanquam sensus S. Scripturæ
proponatur quod dogmatibus fidei (et doctrinæ certæ Ec­
clesiæ) contrarium sit, maxime dogmati inspirationis divi­
næ S. Scripturæ, et positive, ut doctrina Ecclesiæ « stella
rectrix » in doctrina Scripturæ inquirenda sit. Itaque « doc­
trina catholica, qualis ex auctoritate Ecclesiæ accepta,
tanquam summa norma est adhibenda1. »
Unde in luramento contra errores Modernistarum habe­
tur : « Reprobo eam Scripturæ Sanctæ diiudicandæ atque
interpretandæ rationem, quæ, Ecclesiæ traditione, analo­
gia fidei et apostolicæ Sedis normis posthabitis, rationali­
starum commentis inhæret et criticen textus velut unicum
supremamque regulam haud minus licenter quam temere
amplectitur12. »
Ratio est : « Cum et sacrorum librorum et doctrinæ apud
Ecclesiam depositæ idem sit auctor Deus, profecto fieri
nequit ut sensus ex illis, qui ab hac quoque modo discrepet,
legitima interpretatione eruatur3. »
ART. LXI. ---- DE INTERPRETATIONE S. SCRIPTURÆ

10. Lectio privata, sive ad ædificationem sive ad in­
structionem :
a) Per se est utilissima, ut patet4 ;
δ) Tamen non omnibus necessaria, quippe quia libri sancti
Ecclesiæ traditi sunt, non vero directe singulis fidelibus,
quia nullum præceptum divinum singulos ad lectionem
obligat, quia doctrina S. Scripturæ fidelibus per prædica-

1.
2.
3.
4.

Leo XIII, 1. c.
Cf. Schultes, Was beschwôren wir, p. 49-54.
Leo XIII, 1. c.
Cf. Thomas a Kempis, De Imitatione Christi, 1. IV, c. n.

tionem Ecclesiæ et per lectionem publicam S. Scripturæ
sufficienter innotescit ;
c) Per se loquendo omnibus est licita, sc. cum non immi­
neat periculum perversionis, sive ex debilitate rationis sive
ex perversitate voluntatis sive ex quacumque alia circum­
stantia.
d) Merito denique ac legitime per leges ecclesiasticas
limitatur1, ut sc. fideles fructum copiosiorem inde perci­
piant ac periculum damni spiritualis evitetur.
Leges autem restrictivæ hodie sunt sequentes2 :
a) Normæ interpretationis scientificæ vel doctrinalis pro­
portionate modo etiam in lectione privata observandæ sunt.
δ) Prohibentur ipso iure « ediliones textus originalis et
antiquarum versionum catholicarum, etiam Ecclesiæ Orien­
talis3, ab acalholicis quibuslibet publicatæ ; itemque eius­
dem versiones in quamvis linguam, ab iisdem confectæ vel
editæ4 ».
1. Clemens XI damnavit prop. 79-85 Quesnelii, inter quas
prop. 80 : « Lectio Sacræ Scripturæ est pro omnibus », et prop. 85 :
« Interdicere Christianis lectionem S. Scripturæ, præsertim Evangslii, est interdicere usum luminis filiis lucis et facere ut patiantur
speciem quandam excommunicationis » (Denz., 1430, 1435). —
« Doctrina (Pistoriensium) perhibens, a lectione sacrarum Scrip­
turarum nonnisi veram impotentiam excusare ; subiungens, ultro
se prodere obscurationem, quæ ex huiusce præcepti neglectu orta
est super primarias veritates religionis » damnata est a Pio VI
ut « falsa, temeraria, quietis animarum perturbativa, alias in
Quesnelio damnata » (Denz., 1567).
2. Usque ad sæc. χιιι nulla restrictio aut prohibitio extitit.
Ob perturbationes Catharorum synodus tolosona a. 1229 S.
Scripturam interdixit, synodus tarraconensis a. 1233 versionem
romanicam prohibuit ; synodus oxoniensis a. 1408, ob doctri­
nas wicliflianorum versiones anglicas non approbatas proscripsit
(cf. Hefele, Konzilieng., V2, 982 et 1037 ; VI2, 984). Cum vero
reformatores sæc. xvi S. Scriptura quam maxime abuterentur,
per interpretationem sc. falsissimam, Pius IV lectionem privatam
Scripturæ in lingua vulgari iis tantum permisit qui facultatem
a confessorio vel parocho vel inquisitore accepissent (sub Sixto V
a S. Sede et sub Clemente VIII a Cong. Jnd.). Praxis tamen mitior
■ fuit. Lex ipsa iam a Leone XIII reformata est.
3. C. I. C., can. 1399, 1°; cf. exceptionem factam pro iis qui
studiis theologicis vel biblicis operam dant : can. 1400.
4. Inde prohibitæ sunt editiones S. Scripturæ « societatum bibli
carum » protestanticarum. De his videsis De Groot, De Ecclesia,
p. 745 s.

c) « Versiones sacrarum Scripturarum in linguam ver­
naculam typis mandari nequeunt, nisi sint a Sede Apostolica
probatæ aut nisi edantur sub vigilantia episcoporum et cum
adnotationibus praecipue excerptis ex sanctis Ecclesiæ Pa­
tribus atque ex doctis catholicisque scriptoribus1. »
d) Libri sacrarum Scripturarum vel eorundem adnotationes et commentaria edita (etiam a laicis) non permittun­
tur, nisi censura ecclesiastica præcesserit2.
Quibus denique sub conditionibus commendatur ab
Ecclesia tum lectio ipsa privata tum maxime expositio
popularis S. Scripturæ per praedicatores et scriptores catho­
licos.

1. c. I.C., can. 1391.
Can. 1385 ; cf. can. 2318, § 2.
K.

SECTIO II
De Traditione divina1

Alius fons revelationis est traditio divina.-Circa quam
considerabimus :
1° De notione et existentia traditionis divinæ (a. 62) ;
2° De traditione divina ut fonte revelationis et regula
fidei (a. 63) ;
3° De conservatione et transmissione traditionis divinæ
(a. 64) ;
4° De regulis discernendi doctrinas ad traditionem divi­
nam pertinentes (a. 65).
ARTICULUS SEXAGESIMUS SECUNDUS

De notione et existentia traditionis divinæ
1. Notiones et divisiones. — Nomine traditionis divinæ
proprie significantur veritates revelatæ, Ecclesiæ oraliter

communicatee.

Traditio enim, generaliter accepta, aliquid a prioribus
commissum, acceptum, quasi per manus traditum signi­
ficat. Ita de institutis traditis, de modo vivendi vel agendi
tradito et maxime de doctrina tradita loquimur.
Quo sensu generali, traditio divina (instituta ac) doc­
trinas divinitus acceptas significat.
2. De traditione divina late et stride accepta. — Traditio
1. Schrader C., De theologico testium fonte deque edito fidei
testimonio seu traditione ; Franzelin, De traditione divina ; Billot,
De immutabilitate traditionis ; Bainvel, De magisterio vivo et
traditione ; Winkler M., Der Tradilionsbegriff bis Tertullian, 1897 ;
Adhémar d’Alès, La tradition chrétienne dans Γhistoire, in Etudes,
1917, p. 388-392 ; R. Schultes, Introductio in hist, dogm., art. 12.
G. Proulx, O. P., Tradition et protestantisme, Paris, 1924.

■divina dupliciter accipitur, sc. late vel stricte sive proprie.
Traditio divina late accepta significat doclrinani revelatam
in Ecclesia vigentem, per magisterium Ecclesiæ propositam,

in praxi Ecclesiæ manifestatam, a SS. Patribus et theologis
edoctam. Quo sensu communiter in documentis ecclesia­
sticis, apud S. Patres nec non apud theologos sermo est de
« traditione λ1 : atque hoc sensu in libris theologicis com­
muniter argumentum « ex traditione » conficitur.
Traditio divina stricte vel proprie accepta significat doc­
trinas revelatas oretenus Ecclesiæ communicatas. Vocatur
traditio inquantum de doctrinis Ecclesiæ oretenus com­
municatis agitur ; est traditio divina inquantum agitur de
doctrina divinitus revelata. Elie nobis est sermo de tra­
ditione divina stricte vel proprie accepta, i. e. de doctrina
quam Christus Dominus et Apostoli Ecclesiæ oraliter
tradiderunt.
3. De traditione divina et divino-aposlolica. Traditio
divina quandoque distinguitur in divinam (vel dominicam)
et divino-apostolicam, secundum sc. quod comprehendit
vel revelationes ab ipso Christo Domino, cum in terris
degeret, Apostolis et Ecclesiæ communicatas, vel revela­
tiones post ascensum Domini ab Apostolis acceptas (cf. e. g.
Act. Apost., x, 9 ss.) et fidelibus oraliter communicatas.
— Ab hac traditione divino apostolica apprime distin­
guenda est traditio simpliciter apostolica quæ sc. refert
mandata vel institutiones quas Apostoli sua auctoritate
introduxerunt12.
4. De traditione activa et passiva. Traditio divina ulte­
rius considerari potest vel ut activa vel ut passiva (sive
1. II Thess., n, 14 : « State et tenete traditiones quas didicistis » ;
1 Cor., xi, 2 : « Sicut tradidi vobis... » ; xi, 23 : « Accepi a Domino
quod et tradidi vobis » ; cf. xv, 3 ; ludæ v. 3 : « tradita fides ». —
Cone. Nie. II : « catholicæ traditio Ecclesiæ » (Denz., 302) ; « sanc­
torum Patrum nostrorum doctrina, id est, traditio sanctæ catho­
licæ Ecclesiæ » (Denz., 303) ; « si quis omnem ecclesiasticam tradi­
tionem sive scriptam sive non scriptam reicit... » (Denz., 308) ;
« regulæ traditæ (Denz., 336) ; Cone. Vatie. : « tradita per Apostolos
revelatio » (Denz., 1836) ; luramentum c. Mod. : « in traditione
nihil inesse divini. »
2. Cæteras divisiones multiplices traditionis transmittimus :
videsis Berthier, De locis theologicis, p. 12 s.

obiectiva). Traditio divina activa est ipsa actio qua Chri­
stus vel Apostoli veritates revelatas oretenus Ecclesiæ
communicaverunt ; traditio passiva (vel obiectiva) est
ipsa doctrina oretenus Ecclesiæ communicata : ita post
ascensionem Christi in cælum certa summa veritatum a
Christo oraliter communicatarum in Ecclesia extabat et
similiter post mortem ultimi Apostoli.
5. De traditione complete accepta et de traditione consti­
tutiva. Maximi momenti, præcipue post tempus reforma­
tionis, est distinctio inter traditionem divinam completam
(vel complete acceptam) et inter traditionem distinctam vel
constitutivam. Traditio completa omnes veritates revelatas
oraliter Ecclesiæ communicatas comprehendit ; traditio vero
distincta vel constitutiva illas veritates revelatas oraliter
Ecclesiæ communicatas comprehendit quæ postmodum in
S. Scriptura non fuerunt consignatæ1.
7. Traditio ecclesiastica. Terminus « traditionis ecclesia-

sticæ » multipliciter accipitur : a) vel enim significat ins­
tituta, consuetudines, regulas ab ipsa Ecclesia, propria sua
auctoritate, institutas et per sæcula traditas ; A) vel signi­
ficat totam doctrinam revelatam quæ in definitionibus
magisterii ecclesiastici, apud ss. Patres et theologos ac
denique in doctrina Ecclesiæ extat ; c) vel significat doc­
trinas oraliter Ecclesiæ communicatas prout per sæcula
in Ecclesia conservantur et ulterius transmissæ sunt vel
adhuc extant1
2.
II. Doctrina catholica. — Jam Concil. Cpt. II (553)
professum erat : « Confitemur fidem tenere et prædicare
ab initio donatam a magno Deo et Salvatore nostro lesu
Christo sanctis Apostolis et ab illis in universo mundo prædicatam3 » : quibus verbis concilium sat expresse doctri1. Plures definitiones « traditionis » tantum de traditione dis­
tincta valent ; ut e. g., apud de Groot, 1. c., p. 749 : « traditio est
doctrina revelata, S. Scripturis non consignata, sed a Christo ore­
tenus Ecclesiæ transmissa. » Huiusmodi definitiones sunt saltem
ambiguæ.
2. Non pauci theologi traditionem ecclesiasticam cum magiste­
rio Ecclesiæ identiflcant vel potius confundunt.
3. Denz., 212.
·

nam oraliter traditam tanquam regulam fidei statuit,
licet nondum explicite inter S. Scripturam et traditionem
distinguat.
Conc. Trid.1 sibi proponit puritatem Evangelii conser­
vare, « quod... Dominus noster lesus Christus, Dei Filius,
proprio ore primum promulgavit, deinde per Apostolos...,
omni creaturæ prædicari iussit. « Deinde prosequitur :
« (Tridentina Synodus) perspiciens, hanc veritatem et disci­
plinam contineri in libris scriptis et sine scripto traditioni­
bus quæ (ex) ipsius Christi ore ab Apostolis acceptæ,
aut ab ipsis Apostolis Spiritu Sancto dictante, quasi per
manus traditæ, ad nos usque pervenerunt... omnes libros
tum Veteris tum Novi Testamenti... nec non traditiones
ipsas, tum ad fidem tum ad mores pertinentes, tanquam
vel oretenus a Christo vel a Spiritu Sancto dictatas et continua
successione in Ecclesia catholica conservatas, pari pietatis
affectu ac reverentia suscipit et veneratur. » Hic iam ap­
prime inter S. Scripturam et traditionem divinam distin­
guitur atque traditiones divinæ ut regula fidei distincta,
S. Scripturæ par, statuntur.
Concilium Vatie., vestigiis Conc. Trid. inhærendo, de­
finit : «fide divina et catholica ea omnia sunt credenda, quæ
in verbo «Dei scripto vel tradito continentur et ab Ecclesia
tanquam divinitus revelata credenda proponuntur12 »; nam
profitetur cumConc. Trid., quod «supernaturalis revelatio...
continetur in libris scriptis et sine scripto traditionibus3. »
III.

Sententiae contrariae.

— Error Proleslanlium. —

Contra doctrinam catholicam Protestantes tenent4 : a) tra­
ditio divina non est locus theologicus a S. Scriptura
distinctus et inde pendens. Concedunt quidem, primitivas
Christianorum communitates fidem suam orali prædicatione
ab apostolis eorumque cooperatoribus accepisse ; attamen
contendunt, in S. Scriptura iam completa contineri cuncta
quæ sunt ad salutem necessaria, simulque cessasse obliga­
1.
2.
3.
4.

Sess. IV; D., 783.
Sess. III, c. m ; D., 1792.
Sess., III, c. n ; D., 1787.
G. Proulx, 1. c., p. 1-80.

tionem fidei quantum ad doctrinas oraliter tantum praedi­
catas. Protestantes liberales, uti e. g. Harnack, inde con­
cludunt, inter Christianos primitivos nullam fuisse fidem
determinatam antequam S. Scriptura existeret vel recepta
esset ; alii traditionem quandam admittunt, in scriptis
sc. Patrum, in praxi et liturgia Ecclesiæ, in viva Christia­
norum generatione apparentem ; verum hæc traditio non
est nisi inhæswa vel declarativa S. Scripturæ, i. e. vim suam
omnem habet a S. Scriptura ac tantum veritates S. Scrip­
turæ continet easque ad summum clarius vel distinctius
exhibet. Inde traditio divina non est locus e quo independenter a.. S. Scriptura veritates divinæ ac credendæ hauriri
possint (error formalis).
6) Consequenter Protestantes negant traditionem disstinctam vel constitutivam, i. e. negant extare in traditione
veritates divinas, ad salutem necessarias vel credendas quæ
in S. Scriptura non contineantur (error mat.) Theologi
catholici posttridentini (usque ad diem hodiernum) præci­
pue istum alterum errorem impugnant, qui tamen non est
nisi corollarium primi erroris.
c) Denique Protestantes negant conservationem ac trans­
missionem immutatam traditionis primitivæ ; e contra
prætendunt, traditionem primitivam mox fuisse corrup­
tam vel defiguratam, ac certe ita periisse ut impossibile
evaderet eius originem divinam vef apostolicam dignos­
cere.
Ita Protestantes tenent principium : « Sola Scriptura
articulos fidei condii » vel : « Quod non est scriptum, nefas
est credere. »
Error Modernistarum. Modernistæ, sicut et Rationalistæ, primo originem divinam traditionis negant vel in
sensu pantheistico explicant. Secundum illos doctrinæ
quas Christus Dominus et Apostoli praedicaverunt, non
sunt veritates divinitus revelatæ neque obiective veræ,
sed expressiones quædam symbolicæ experientiæ religiosæ
Christi vel Apostolorum1. Ita Modernistæ primo proprie
1. Cf. Decretum «Lamentabili », prop. 20 : « Revelatio nihil aliud
esse potuit quam acquisitæ ab homine suæ ad Deum relationis
conscientia ».

negant constitutionem traditionis divinae vel communica­
tionem veritatum divinarum, i. e. divinitus revelatarum.
Deinde Modernistæ secundo tenent, traditionem primiti­
vam, sive Christi sive Apostolorum, mox fuisse transfi­
guratam. Ita secundum illos in Evangeliis non exhibetur
ipsa doctrina Christi, sed tantum tenue et incertum eius
vestigium vel resonantia quædam (prop. 15 Decreti « La­
mentabili »), doctrina Pauli « non est ea quam lesus docuit,
sed quam de lesu concepit conscientia Christiana » (1. c.
prop. 31), «dogmata quæ Ecclesia perhibet tanquam reve­
lata (i. e. traditio Ecclesiæ) ...sunt interpretatio quædam
factorum religiosorum quam humana mens laborioso co­
natu sibi comparavit » (1. c. prop. 22).
luramentum contra errores Modernistarum optime totum
ita complectitur : « In universum denique me alienissimum
ab errore profiteor quo modernistæ tenent, in sacra tradi­
tione nil inesse divini ; aut, quod longe deterius, panthei­
stic© sensu illud admittunt ; ita ut nihil iam restet nisi
nudum factum et simplex, communibus historiæ factis
æquandum ; hominum nempe sua industria, solertia, in­
genio scholam a Christo eiusque Apostolis inchoatam per
subséquentes ætates continuantium ».
IV. Thesis I : Existunt traditiones divinae.

Hæc thesis unico argumento facile probatur. Traditio
divina veritates revelatas oraliter Ecclesiæ communicatas
significat. lamvero Evangelia, epistulæ Apostolorum et
Actus Apost. nos edocent, Christum Dominum et Apostolos
Evangelium oraliter docuisse. Huiusmodi factum stat,
etiamsi Apostoli vel alii quidem auctores inspirati quasdam
doctrinas prius oraliter Ecclesiæ communicatas, postmodum
in scriptis tradiderunt. Simul epistulæ et Actus Apost.
ostendunt, Apostolos doctrinas quas in epistulis exponunt
vel inculcant, simul oraliter docuisse1.
1. Tantum quoad Apocalypsin S. loannis quæstio esse potest,
utrum sc. eius doctrina ab Apostolis etiam oraliter Ecclesiæ fuerit
communicata. Id quod certe saltem indirecte contigit, inquantum
sc. Apostolus librum Apocalypsis Ecclesiæ tanquam inspiratum
tradidit.

Thesis II : Existunt traditiones constitutivae.

Prob. 1. Traditiones constitutivæ dicuntur veritates reve­
latæ, oraliter Ecclesiæ communicatæ, quæ in S. Scriptura
non sunt consignatæ. Atqui existunt veritates revelatæ,
Ecclesiæ oraliter communicatæ, quæ in S. Scriptura non
consignantur. Ergo.
Prob. min. 1. Christus Dominus Evangelium oraliter
docuerat neque S. Scriptura totam doctrinam Christi
exhibet. Id quod certe facile constat. Nam ct) Evangelia
nullibi intentionem manifestant, referendi totam doctrinam
Christi, b) E contra Evangelia singula habent alium deter­
minatum finem : ita Mt vult ostendere, prophetias V. T.
in lesu Christo esse impletas, ita ut Christus sit Messias
exspectatus ; Mc. virtutem divinam et miracula Christi
exhibet ; Lc. historiam narrat ; Ioa. divinitatem Verbi
manifestat, c) Ioa., xxi, 25 expresse dicit:«Sunt autem et
alia multa quæ fecit lesus, quæ si scribantur per singula,
nec ipsum arbitror mundum capere posse eos qui scribendi
sunt libros. »
Idem certe, et magis, quantum ad epistulas et Actus
Apostolorum valet. Quis enim affirmare audebit, quatuordecim epistulas S. Pauli totam eiùs doctrinam continere ?
Et quid de epistulis aliorum Apostolorum.
Prob. 2. Protestantes orthodoxi admittunt inspirationem
divinam certorum librorum S. Scripturæ tanquam doctri­
nam revelatam. Atqui talis inspiratio tum Evangeliorum
tum epistularum Apostolorum ex ipsa S. Scriptura probari
nequit. Ergo ab ipsis Protestanticis veritates revelatæ
admittuntur quæ in S. Scriptura non sunt consignatæ.
Prob. 3. Similiter vetus Ecclesia plura fide tenebat quæ
in S. Scriptura non reperiuntur : ita inspirationem et canonem S. Scripturæ, doctrinam vel praxim circa materiam
et formam sacramentorum, baptismum parvulorum, vali­
ditatem baptismi ab hæreticis administrati et plura alia.

ARTICULUS SEXAGESIMUS TERTIUS
De traditione divina tanquam fonte revelationis et regula fidei

Ut art. præced., η. 2 vidimus, Protestantes existentiam
alicuius traditionis divinæ, saltem inhæsivæ admittunt,
negant vero, traditionem divinam secundum se et independenter a S. Scriptura esse fontem ex qua doctrina reve­
lata hauriri possit ac debeat; adeoque negant, traditionem
divinam esse regulam fidei distinctam et independentem
a S. Scriptura.
I. Thesis : Traditio divina est fons revelationis distinc­
tus ac independens a S. Scriptura adeoque similiter regula

Sensus theseos est : traditio divina eo ipso et
hoc solo quod oraliter Ecclesiæ est communicata, independenter a S. Scriptura, fontem constituit e quo veri­
tates revelatæ adeoque credendæ hauriri ac determinari
possunt.
fidei. —

II. Probatur thesis.

Prob. 1. Ex parte Christi et Apostolorum. Christus Domi­

nus exigit assensum fidei divinæ ad Evangelium oretenus
tantum communicatum, antequam S. Scriptura vel existeret. Cum enim dicit : « Qui crediderit et baptizatus fuerit,
salvus erit ; qui vero non crediderit, condemnabitur »
(Mc., xvi, 16), exigit fidem in doctrinam oraliter traditam.
Similiter Apostoli in omnibus epistulis, inculcando necessi­
tatem et virtutem salutiferam fidei, fidem in doctrinam
oraliter prædicatam intelligunt. Insuper Apostoli, cum
saltem pars quædam S. Scripturæ existeret, expresse doc­
trinam oraliter traditam tamquam regulam fidei distinc­
tam a S. Scriptura, imo tamquam regulam primariam incul­
cant. Ita Apostolus Paulus ad Timoth. scribit : « Tu ergo,
fili mi, confortare in gratia quæ est in Christo lesu : et quæ
audisti a me per multos testes, hæc commenda fidelibus
hominibus, qui idonei erunt et alios docere » (II Tim., n,
1-2). Et in II Thess., n, 15 legimus : « Tenete traditiones

quas didicistis, sive per sermonem, sive per epistulam
nostram. »— Secundum igitur Christum Dominum et Apo­
stolos traditio oralis, independenter a S. Scriptura est
regula fidei vel locus theologicus.
Prob. 2. Ex vi obligandi revelationis divinae. Revelatio
divina, etiamsi oraliter tantum communicata, inducit
obligationem fidei, sc. ut revelatio divinitus facta. Quodsi
huiusmodi revelatio, prius oretenus facta ac transmissa,
postmodum per modum S. Scripturæ Ecclesiæ consignatur,
quantum ad vim obligativam traditionis oralis, nil inde
mutatur. Certe protestantium est probare, per S. Scrip­
turam vim obligativam traditionis oralis ablatam fuisse.
Atque id minime neque ex S. Scriptura neque ratione theo­
logica probaverunt. Non ex S. Scriptura : nam textus ad­
ducti id tantum enuntiant quod S. Scriptura verbum Dei
contineat adeoque fide digna sit ; non vero docent, traditio­
nem credi non debere ; neque ratione : etenim consignatio
traditionis in S. Scriptura vim et auctoritatem traditionis
ipsius non afficit.
Prob. 3. Ex praxi et doctrina Ecclesiæ. Ecclesia vetus,
a) tenet symbolum apostolicum tamquam regulam fidei
præter S. Scripturam ; b) traditio divina erat medium
ordinarium fidei constituendæ et determinandæ ; c) traditio
divina erat critérium omnis doctrinæ ; d) Ecclesia vetus
plura dogmala admisit quæ in S. Scriptura non continentur.

Atqui in his quatuor traditio divina ut locus theologicus
distinctus edocetur atque tenetur.
Prob. per partes.
Ad a) Sane constat, veterem Ecclesiam tenuisse symbo­
lum apostolicum tanquam regulam fidei1. Hæc autem re­
gula neque in S. Scriptura exhibetur, sc. formula symboli,
neque ut regula inhærens S. Scripturæ statuitur, sed sim­
pliciter tanquam doctrina oraliter tradita el ab Ecclesia
ad credendum proposita. Unde contra hanc regulam ne
quidem admittitur argumentatio ex S. Scriptura1
2.
1. S. Irenjeus, Adversus hæreses, 1. I, c. x, 1 ; I, xxn, 1 ; III,
i, 2 ; III, m, 1 ; IV, xxxm, 7 ; Epideixis, c. vi, 100 ; Tertullia­
nus, De præscript. hærel., c. xiii ; De virg. vel., c. i ; Adversus Prax.,
c. II.
2. S. Ignatius Antioch., ep. ad Philad., vm, 2 ; Tertullia­
nus, De præscript., c. xvi-xix.

Ad b. Similiter constat, in Ecclesia veteri doctrinam ora­
liter communicatam fuisse medium ordinarium quo fides
determinaretur. Etenim tanquam ordinaria regula fidei
statuitur fides vel prædicatio Ecclesiæ. Huiusmodi vero
prædicatio. Ecclesiæ consideratur tamquam continuatio
vel transmissio prædicationis Domini et Apostolorum.
Hic citanda venit maior pars effatorum veterum patrum
et scriptorum ecclesiasticorum. Audiatur præ omnibus
S. Irenæus, dicens : « Non oportet quærere apud alios veri­
tatem quam facile est ab Ecclesia sumere ; cum apostoli,
quasi in depositorium dives, plenissime in eam contulerint
omnia quæ sint veritatis, uti omnis quicumque velit sumat
ex ea potum vitæ (en fontem theologicum) ! ...Propter
quod oportet... quæ sunt Ecclesiæ, cum summa diligen­
tia diligere et apprehendere veritatis traditionem. Quid
enim ? Et si de aliqua modica quæstione disceptatio esset,
nonne oporteret in antiquissimas recurrere ecclesias in
quibus Apostoli conversati sunt, et ab iis de præsenti
quæstione sumere quod certum et re liquidum est ? Quid
autem, si neque Apostoli quidem scripturas reliquissent
nobis, nonne oportebat ordinem sequi traditionis quam
tradiderunt iis quibus committebant ecclesias '? 1 » Simi­
liter Tertullianus : « Hinc dirigimus præscriptionem : si
Dominus lesus Christus apostolos misit ad prædicandum,
alios non esse recipiendos prædicatores quam Christus
instituit... Quid autem prædicaverint, i. e. quid illis Chri­
stus revelaverit, et hic præscribam non aliter probari
debere nisi per easdem ecclesias quas ipsi apostoli condi­
derunt, ipsi iis prædicando, tam viva, quod aiunt voce,
quam per epistulas postea. Si hæc ita sunt, constat proinde
omnem doctrinam quæ cum illis ecclesiis apostolicis, matri­
cibus et originalibus fidei, conspiret, veritati deputandam,
sine dubio tenentem quod Ecclesiæ ab Apostolis, Apostoli
a Christo, Christus a Deo accepit1
2. »
Posteriores Patres, uti iam notavimus, sub nomine doc­
trinæ traditæ intelligunt quidem omnem doctrinam divi­
nam in Ecclesia conservatam, sive per prædicationem sive
1. Adv. hær., 1. Ill, c. iv, 1.
2. De præscript., c. xxi ; cf. c. xxxn, 37.

per S. Scripturam acceptam ; attamen et ipsi tamquam
medium vel fontem ordinarium statuunt prædicationem
oralem Apostolorum. « Immotus enim, ait S. Basilius, et
inviolabilis custodiendus ordo quem ex ipsa Domini voce
traditum accepimus dicentis : Euntes docete Qmnes gen­
tes1. » Et alibi : « Ex asservatis in Ecclesia dogmatibus et
prædicationibus alia quidem habemus e doctrina scripto
prodita, alia vero nobis in mysterio tradita recepimus ex
traditione apostolorum, quorum utraque vim eandem
habent ad pietatem1
2. »
Ad c. Doctrinam oretenus a Christo Domino vel ab
Apostolis acceptam esse critérium omnis doctrinæ tenendæ,
constans est Ecclesiæ traditio. Iam S. Ignatius Antioch,
in suis epistolis Docëtistis et ludaizantibus simpliciter
doctrinam oretenus acceptam opponit. Classica sunt verba
Origenis : « Servetur ecclesiastica prædicatio per succes­
sionis ordinem ab Apostolis tradita et usque ad præsens
in ecclesiis permanens, illa sola credenda est veritas quæ in
nullo ab ecclesiastica et apostolica discordat traditione34. »
Ouodsi SS. Patres et Concilia doctrinam Ecclesiæ tam­
quam critérium veritatis statuunt, quandoque quidem non
distinguunt inter doctrinam oraliter acceptam et inter
doctrinam in S. Scriptura consignatam ; attamen eo ipso
doctrinam oraliter acceptam æqualiter ac Scripturam Sa­
cram ut fontem revelationis admittunt.
Ad d. Iam vetus Ecclesia plures doctrinas tamquam
revelatas admisit quæ ex sola S. Scriptura non constant.
Ita præsertim inspirationem divinam Evangeliorum ac
epistularum Apostolorum, descensum Christi ad inferos,
perpetuam virginitatem B. Μ. V., formam sacramentorum,
baptismum parvulorum, valorem baptismi ab hæreticis
collati, etc. Atque huius facti Ecclesia omnino conscia
erat. Unde S. Epiphanius scribit : « Traditione quoque
opus est ; neque enim ex scripturis peti possunt omnia;
idcirco alia scripto, traditionibus alia sanctissimi Apostoli
reliquerunt1. » Et Chrysostomus quasi omnia concludens
1.
2.
3.
4.

Epist., M. G., xxxii, 549.
De Spiritu S., xxvn, 66.
De princip., 1. I, præf., n. 2.
Panarium lxi, 6.

docet : « Hinc (ex. II Thess., n, 15) est perspicuum quod
(Apostoli) non omnia tradiderunt per epistulam, sed
multa etiam sine scriptis, et ea quoque sunt fide digna.
Ouamobrem Ecclesiæ quoque traditionem censeamus esse
fide dignam ; est traditio, nihil quæras amplius1. »
Prob. 4°. Ex duplici falso præsupposito sententiæ protestanticæ. Protestantes enim supponunt : primo, quod
Deus in S. Scriptura omnia tradiderit quæ ad salutem
consequendam sint necessaria ; secundo quod ideo Deus
homines ad ea sola credenda obliget quæ in S. Scriptura
continentur. lamvero utrumque falso supponitur. Etenim,
primo non cuncta revelata et credenda in S. Scriptura
continentur (art. 62, thesis II) ; secundo absque ulla
ratione sufficienti, immo contra rationem, asseritur, Deum
per S. Scripturam vim obligandi traditionis abstulisse vel
suspendisse — atque id certo saltem ex S. Scriptura pro­
bari nequit.
III.

Corollaria.

Coroll. 1. Protestantes immerito proclamant : « Sola
Scriptura fidei articulos tradit », vel : « Quod non legimus,
nefas credamus »; e contra Cone. Trid. et Vatie, optime
statuunt, credenda esse ea omnia, quæ in verbo Dei scripto
vel tradito continentur.
Coroll. 2. Traditio divina, licet non contineat omnia
facta particularia et historica, quæ in S. Scriptura narrantur,
tamen omnes doctrinas revelatas circa res fidei et morum
continet : nam omnes veritates (per se) revelatæ primitus
oraliter Ecclesiæ sunt communicatæ.
Coroll. 3. Traditio divina (complete accepta) est fons
revelationis vel locus theologicus adaequatus, sc. ex quo solo
omne dogma probari potest12.
1. In ep. II ad Thess., M. G., lxii, 488. Inde simul eluditur effu­
gium Protestantium cum dicunt, veteres, e. g. Tertullianum et
Irenæum, traditionem quidem historicam, non vero dogmaticam
admisisse. Res enim, ut ex textibus adductis patet, omnino e
contrario se habet. Id unum concedendum est, veteres instare in
argumentis historicis pro veritate traditionis Ecclesiæ catholicæ :
.atque summo quidem merito.
2. Cf. Berthier, O. P., Loci Iheol., p. 29.

v . .\

IV. Obiectiones. — Quæ in contrarium obiciuntur, non
magni sunt ponderis.
Ob. 1°. Adducuntur textus, sive S. Scripturæ (II Tim.
in, 16) sive veterum (Origenes, In Lev., hom. V ; Basilius, De fide, c. i ; Augustinus, De doctrina Christiana,
n, 9 ; Chhysostomus, In Ioa., hom. LIX, etc.) quibus
utilitas S. Scripturæ, immo necessitas probationis ex
S. Scriptura enuntiatur.
Resp. Auctoritas S. Scripturæ manet intacta : sicut enim
auctoritas S. Scripturæ auctoritatem traditionis non tollit,,
ita auctoritas traditionis auctoritatem S. Scripturæ non
afficit. Ex hac ipsa ratione theologo incumbit officium ut
doctrinam assertam ex S. Scriptura probet, maxime prop­
ter inspirationem divinam S. Scripturæ. Protestantes vero
immerito præsupponere videntur, catholicos S. Scripturam
non admittere.
Ob. 2°. Obiciuntur textus quibus prohibetur ne. S. Scrip­
turæ aliquid addatur (Deut., iv, 2; Apoc., xxn, 18 etc.).
Resp. Illis dictis prohibetur ne doctrina humana vel
qusecumque doctrina quæ in S. Scriptura non extat, tan­
quam doctrina vel pars S. Scripturæ addatur — id quod per
se patet ; non vero præcipitur ne doctrina Christi, quatenus
Ecclesiæ oraliter communicata est, credatur. Quo sensu
etiam Christus pharisaeis dicit : « irritum fecistis mandatum
Dei propter traditionem vestram » (Mt., xv, 6), sc. propter
traditionem humanam pharisæorum, verbo Dei contrariam.
Ob. 3°. Opponitur adagium de sufficientia S. Scripturæ,
et arguitur, secundum doctrinam catholicam S. Scriptu­
ram insufficientem et incompletam fore atque illud indi­
gnum esse Verbo Dei.
Resp. S. Scriptura dicitur et est sufficiens, non absolute
sed relate ad suum finem. Sacra enim Scriptura non intendit
referre omnes veritates revelatas, ad salutem necessarias
(probavimus contrarium) ; quantum vero ad finem pro­
prium est sufficiens. Insuper S. Doctrina saltem indirecte
est sufficiens, inquantum sc. traditionem divinam ut alium
fontem revelationis, et magisterium Ecclesiæ ut regulam
proximam fidei edocet. Unde S. Scriptura ut S. Scriptura
est completa ac Deo digna, non autem adæquat totam reve­
lationem. Protestantes vero revelationem et S. Scripturam

confundunt, dum tamen revelatio quasi totaliter ante et
præter S. Scripturam facta sit.
Ob. 4°. Opponitur : traditio est superflua saltem quoad
illas veritates, quæ in S. Scriptura sunt consignatae :
duplex enim fons est superfluus.
Resp. Dist. : duplex fons eiusdem rationis est superfluus,
transeat ; duplex fons rationis diversae, nego. Sacra autem
Scriptura et traditio sunt tum diversæ naturæ —: illa con­
stituitur per scripturam inspiratam, ista per communica­
tionem oralem, tum quoad extensionem — traditio conti­
net quidem omnia per se credibilia, non vero omnia in ordine
ad alia revelata ; dum e contra S. Scriptura non omnia
per se revelata continet, attamen plura in ordine ad aliud
credibilia exhibet, ut facta historica. Denique non traditio
ad S. Scripturam, sed S. Scriptura ad traditionem accessit,
non quidem ut aliquid superflui, sed ut donum abundantiæ
bonitatis Dei qui sc. veritates divinas quas oraliter iam
nobis communicaverat, insuper per modum scripturæ
divinitus inspiratæ nobis tradidit.
Optime denique M. Canus rationes assignat, ob quas
doctrinæ revelatæ præterquam in S. Scriptura simul in
traditione nobis exhibeantur, immo quædam doctrinæ in
sola traditione.
Prima ratio est ne aut ab ethnicis sacra nostra irridean­
tur aut vulgo etiam fidelium veniant in contemptum.
Secunda ratio est quoniam habet nescio quid latentis
energiæ viva vox et in aures discipuli de auctoris ore
transfusa fortius sonat.
Tertia ratio est quod ad confutandos hæreticos maior vis
in traditione quam in Scriptura est1.

1. De locis iheol., III, m ; videsis ibi explicationem.

ARTICULUS SEXAGESIMUS QUARTUS
De conservatione et transmissione traditionis divinæ1
1. Prænotamina. —1. Distinctio inter constitutionem tra­
ditionis et inter illius ulteriorem transmissionem in Eccle­
sia. — Traditio divina constituitur cum veritates revelatae

Ecclesiæ oraliter communicantur : ita traditio dominica
definitive constituta fuit cum Christus Dominus in ccelum
ascendit, traditio vero divino —- apostolica post mortem
ultimi apostoli completa fuit. Huiusmodi deinde traditio
per sæcula sequentia transmitti incepit, usque ad finem
sæculi. Maxime igitur inter constitutionem et ulteriorem
transmissionem traditionis divinæ distinguendum est, licet
communiter per nomen traditionis significetur traditio
divina prout est in Ecclesia conservata et transmissa vel
ulterius tradita.
2. Modi et media transmissionis traditionis divinæ. Con­
stitutio traditionis per solam communicationem oralem
doctrinæ revelatæ fit, transmissio vero traditionis iam
constitutæ multiplici modo haberi potest. Doctrina enim
oretenus accepta conservari et ulterius transmitti potest :
a) vel per ulteriorem transmissionem oralem, sc. per prædicationem, per instructionem religiosam, per doctrinam
oralem magisterii Ecclesiæ sive ordinarii sive extraordi­
narii, per doctrinam oralem SS. Patrum et theologorum
etc. ; b) vel per transmissionem practicam, sc. per vitam
christianam, ad normam doctrinæ traditæ institutam, per
cultum, tanquam confessionem et exercitium doctrinæ
fidei, per sacramentorum administrationem et receptionem
secundum præcepta tradita ; c) vel per medium scripturæ,
ut per symbola et definitiones scriptas, per monumenta
Conciliorum, Rom. Pontificum, per libros liturgicos, per
scripta SS. Patrum et theologorum etc.
1. Cf. R. Schultes, Introductio in hist, dogm., p. 239-252
262-272.

3. Huiusmodi mediis traditionis divinæ ulterius transmittendæ etiam Sacra Scriptura adnumeranda est Licet
enim S. Scriptura ut inspirata habeat vim ac rationem
a traditione independentem, tamen ratione materiæ vel
doctrinæ quam continet, doctrinam traditionis refert atque
exhibet, saltem partem eius, atque proprie ad huiusmodi
doctrinam, primitus oraliter communicatam, ulterius trans­
mittendam divinitus ordinatur, unde S. Scriptura proprie
rationem medii ad traditionem conservandam et ulterius
transmittendam habet.
4. Quæ media varia et multiplicia denique non se exclu­
dunt ad invicem, sed e contra mutuo connecluniur atque
ad invicem se adiuvant. Una eademque igitur doctrina,
tum oretenus tum in praxi tum in documentis scriptis con­
servari et transmitti potest. Ita doctrina fidei de Deo uno
et trino, de divinitate Christi, de constitutione Ecclesiæ
tum oraliter conservata est, tum per documenta scripta,
tum in praxi : fides enim in unum Deum incarnatum et in
eius Ecclesiam exigebat mutationem vitæ ethnicæ vel iudaicæ in vitam christianam, professionem fidei christianæ,
non tantum verbis sed factis, immo usque ad martyrium,
adorationem Christi, cultum christianum, susceptionem
sacramentorum, obædientiam erga præpositos Ecclesiæ :
quibjis omnibus fides tradita manifeste conservabatur ac
transmittebatur.
II. Doctrina catholica et errores oppositi. — Secundum
fidem catholicam tota traditio divina in Ecclesia catholica
intacta et immutata semper est conservata, ita ut nulla
doctrina traditionis divinæ negetur, nulla doctrina contra­
ria dogmatice admittatur. Id quod evidenter ex doctrina
de indefectibilitate et infallibilitate Ecclesiæ, Conciliorum
et Rom. Pontificum sequitur, quorum sc. est « traditam
per Apostolos revelationem sancte custodire et fideliter
exponere. » Unde in luramento contra errores Moderni­
starum habetur : « Fidei doctrinam ab Apostolis per ortho­
doxos Patres eodem sensu eademque semper sententia ad
nos usque transmissam sincere recipio. »
Protestantes quam maxime incorruptam conservationem
traditionis negant, defendentes e contra, traditionem mox

in Ecclesia fuisse corruptam ac mutilatam ; insuper, quod
Ecclesiæ traditiones a Christo et Apostolis descenderint,
existimant nullo modo posse probari ; und» concludunt,
nunc ne unum quidem dogma posse ex traditione probari.
Modernistæ maxime in defiguratione et transfiguratione/
traditionis instant.
/
Guentherus in eo erravit quod traditionem ad facta quae­
dam, quæ Apostoli viderint, et ad ideas quasdam genera/es
reduxit, quæ facta et ideas Apostoli et Ecclesia suasequens deinde suo modo interpretati fuerint.
Denique hic accensendus est error non paucorum qui
traditionem divinam ad ideas quasdam paucas et generales
reducunt quæ postmodum evolutionem ac determinatio­
nem quandam acceperint, ita ut potius augmentum quam
conservatio et. transmissio traditionis primitus constitutæ
habeatur.
Quæritur igitur, utrum et quo modo traditio divina,
per prædicationem Christi et Apostolorum constituta, per
tempora subsequentia intacta et incorrupta conservari et
et transmitti potuerit atque intacta et immutata in Eccle­
sia conservata fuerit.
III. Theses.
Thesis I : Traditiones divinæ in Ecclesia catholica in­
tactae et incorruptae conservatae ac transmissae fuerunt.

Prob. 1. Ex indefectib ititate et infallibilitate Ecclesiæ.
Ecclesia, ut supra vidimus, est indefectibilis in fide, et
pollet magisterio infallibili circa veritates revelatas. Atqui
traditiones divinæ sunt veritates revelatæ. Ergo Ecclesia
huiusmodi traditiones infallibiliter conservavit et trans­
misit : secus enim Ecclesia in fide defecisset vel magiste­
rium errasset, vel negando veritatem revelatam vel defi­
niendo doctrinam revelationi contrariam.
Prob. 2 Ex præscriptione. In Ecclesia catholica mutatio
traditionis a) a priori excluditur, b) neque a posteriori pro­
batur. Ergo mutatio traditionis neganda est.

Ad a. In Ecclesia catholica mutatio traditionis a priori
non est admittenda sed potius excluditur. Nam primo tra­

ditio non potuisset corrumpi simul in transmissione orali,
scripta et practica. Secundo mutatio non potuisset fieri

simul in tota communitate ecclesiastica. Tertio mutatio
non potuisset fieri sine magna controversia et resisten­
tia, sive quoad res fidei sive principaliter quoad res morum.
Denique, et quam maxime, mutatio excluditur quia agitur
de doctrina revelata et credenda et credita : doctrina enim
quæ tanquam doctrina revelata et propter Dei auctoritatem
tenetur, nec facile dimittitur nec per doctrinam oppositam
suppleri admittitur. Itaque corruptio traditionis a priori
non est admittenda sed potius excluditur.
Dixi tamen : in Ecclesia catholica, sc. propter conditio­
nem specialem Ecclesiæ catholicæ. Nam in Ecclesia catho­
lica eaque sola vigebat atque exigebatur semper unifor­
mitas in doctrina orali, scripta et practica, in ea sola eadem
fides in tota communitate vigebat atque exigebatur, in
sola Ecclesia catholica mutatio doctrinæ traditæ nunquam
tanquam legitima admittebatur, ac denique in sola Eccle­
sia catholica fides divina in totam traditionem habebatur et
exigebatur. Omnes aliæ vero Ecclesiæ in aliquo horum de­
fecerunt. Nam Protestantes e. g. vel non admittunt tradi­
tionem divinam vel non exigunt eandem in omnibus fidem
vel mutationem doctrinæ traditæ admittunt. Similiter hæreses veteres evidenter a fide et doctrina antea tradita reces­
serunt, saltem deficiendo ab Ecclesia quam antea tanquam
divinitus institutam tenuerant. Unde Ecclesia catholica
eaque sola talem habet constitutionem atque conditionem
ut corruptio traditionis iam a priori excludatur quantum
moraliter possibile est. Quodsi nihilominus corruptio acci­
disset, strictissime probanda esset.
Huc accedit summum studium patrum ac doctorum
Ecclesiæ ut in omnibus rebus doctrinam traditam exattissime teneant ac sequantur. Ita Conc. Nie. II : « Regiæ
quasi continuati semitæ sequentesque divinitus inspira­
tum sanctorum Patrum nostrorum magisterium et catho­
licæ traditionem Ecclesiæ (nam Spiritus Sancti hanc esse
novimus qui nimirum in ipsa inhabitat) definimus in omni
certitudine ac diligentia...1. » Similiter Gone. Cpt. IV1
2 :
« Regulas quæ sanctæ catholicæ et apostolicæ Ecclesiæ
1. Denz., 302.
2. Denz., 336.

tam a sanctis Apostolis quam ab orthodoxorum... Conci­
liis vel etiam a quolibet deiloquo Patre ac magistro Eccle­
siæ traditæ sunt, servare ac custodire profitemur. » Et sic
deinceps usque ad luramentum contra errores Moderni­
starum : « Fidei doctrinam ab Apostolis... ad nos usqué
transmissam sincere recipio. »
/
b) Neque mutatio traditionis a posteriori probatur. Mu­
tatio traditionis in Ecclesia, propter rationes assignatas
tanquam factum historicum, publicum et manifestum
apparere deberet. Nam doctrina, documenta et praxis com­
munis alicuius societatis mutari nequeunt quin mutatio per
modum facti historici, publici et manifesti appareat. lamvero in aliis quidem Ecclesiis mutatio doctrinæ historice,
publice et notorie apparet, in Ecclesia vero catholica con­
trarium habetur. Historici quidem protestantici et alii
totis viribus huiusmodi mutationem probare conati sunt,
at nihil aliud probaverunt quam explicationem et profec­
tum doctrinæ traditæ. De cetero inter se discrepant in
assignando tum tempore tum materia mutationis1.
Prob. 3°. Ex sufficientia mediorum transmissionis et
conservationis. Etenim Ecclesia tot et talia media habet
'ad traditiones conservandas ut conservatio et transmissio
non tam difficilis quam facilis evadat. Medium infallibile
et divinum est magisterium infallibile ; quantum ad istud
optime Canus notat : « Ridiculum est credere apostolicas
traditiones non eadem fide ac diligentia posse in cordibus
fidelium asservari ac si in papyro scriberentur12. » Tamquam
aliud medium divinum accedit S. Scriptura qua traditio
divinitus confirmatur ac stabilitur. Media proprie hu­
mana sunt prædicatio et doctrina oralis, vita et praxis
Christiana, documenta scripta, etc. Ad rem optime Van
Noort3 : « Conservatio traditionis immerito proponitur ut
res perquam ardua ; siquidem traditio non est concipienda
ut longa indigestaque congeries propositionum memoria
retinendarum, sed potius ut summa fidei vitæque christia1. De hypothesi mutationum insensibilium iam supra egimus,
art. 26, η. II, 5 ; cf. Introductio, p. 240 s.
2. De locis theol., 1. III, c. vn.
3. De fontibus revelationis3, p. 106.

næ quæ quotidiana professione, usu liturgico et disciplinari,
ipsis que moribus christianis maxima parte continetur et
pro locorum ac temporum necessitatibus diversimode ex­
primitur atque in dies magis explicatur. »
Quæ omnia adhuc magis patebunt considerato modo
conservationis et transmissionis traditionis.
Thesis II : Traditio divina in Ecclesia conservatur ac
transmittitur, non quidem modo quodam mechanico sed
vitali et spirituali, ita sc. quod :

a} Doctrinæ primitus traditæ successu temporum in
alias formulas quodammodo vertuntur, iuxta conditionem
et necessitatem temporum ;
6) Non omnes doctrinæ quocumque tempore explicite
in traditione extant, sed quædam explicite, quædam im­
plicite ;
c) Quædam doctrinæ quandoque obscurantur et quasi
latitant.
Prob. Quod veritates traditæ in Ecclesia modo non qui­
dem mechanico sed vitali et spirituali conserventur et
ulterius transmittantur, per se patet : doctrinæ enim
et veritates denique tantum in mente existunt ac proinde
secundum conditionem intellectus conservantur et ulte­
rius traduntur. Quæstio est potius de modo concreto quo
id fit.

d) Veritates primitus traditæ successu temporum in alias
atque alias formulas quodammodo vertuntur, iuxta conditio­
nem et necessitatem hominum et temporum. — Doctrinæ

traditionis iam ab initio aliquam formam determinatam
induunt, apud Christum formam et expressionem semiti■cam, licet modo quodam divino, apud Apostolos formam
iam magis græcam. Ita iam Apostoli doctrinam Christi
in alias atque alias formas vel formulas quodammodo ver­
terunt, ut facile patet ex comparatione modi loquendi
Evangeliorum et epistularum S. Pauli. Neque postea aliter
fieri potuit. Nam quæcumque doctrina in mentibus homi­
num suscipitur, ibi quodammodo elaboratur, formatur, sub
alia atque alia ratione consideratur, aliis aliisque terminis
et formulis exprimitur. Unde et doctrinæ traditionis suc­
cessu temporum et mutatis conditionibus intellectualibus
alias atque alias formas induerunt. Atque id præcipue

ob impugnationem ex parte haereticorum necessarium fuit.
Nam hæretici quasi regulariter novis quibusdam for­
mulis usi sunt quæ sufficienter redargui non poterant nisi
per novas formulas oppositas. Ita præsertim ob instantiam
hæreticorum doctrinæ primitus traditæ per terminos novos
expressæ et determinate sunt, ut per formulam consub­
stantialitatis, unionis hypostaticæ, etc. Ita, ut in decursu
nostri tractatus vidimus, doctrina quoque de Ecclesia suc­
cedentibus temporibus, semper alias atque alias formas
induit.
Immerito tamen Guentherus, Protestantes et Moder­
niste inde mutationem doctrinæ deducunt : nam una eademque veritas aliis atque aliis terminis vel formulis ■— uti
nunc dicitur — exprimi potest. Unde traditm quidem sem­
per novas formas induit, « sed in suo dumtaxat genere, in
eodem sc. dogmate, eodem sensu eademque semper sen­
tentia1. »
Ad b). Non omnes doctrinæ traditionis divinæ quocumque
tempore explicite in traditione extant, sed quædam explicite
quædam implicite. — Primo enim non opus est totam

doctrinam ab Apostolis traditam omni tempore explicite,
terminis distinctis, totum sensum doctrinæ traditæ expri­
mentibus, in Ecclesia extare, cum sufficiat si ea quæ
pro tempore et loco sunt neceàsaria, explicite cognoscantur
et credantur, et aliæ doctrinæ implicite in deposito fidei
contineantur. Immo contrarium sine ingenti miraculo fieri
non posset. Unde depositum fidei vel traditio ex sapienti
Dei consilio veritates revelatas partim explicite, partim
implicite continet.
Secundo id necessario ex modo transmissionis sequitur.
Cum enim doctrinæ traditæ non modo mechanico sed spi­
rituali et vitali, in fide et in doctrina Ecclesiæ conserventur
et ulterius tradantur, et quidem secundum conditionem et
necessitatem temporum et hominum, necessario quolibet
tempore quædam veritates magis explicite, quædam magis
implicite cognoscuntur et traduntur. Ita iam Apostoli
quasdam veritates magis explicite, alias vero potius impli1. Vinc. Lerin., Commonit., xxviii.

cite tradiderunt. Ita S. Augustinus, premendo gratuitatem
gratiæ, in cooperatione hominis minus insistit. Ac sic
deinceps usque nostra tempora.
Quænam veritates in traditione explicite contineri opor­
teat, ex duplici regula determinari potest.
Prima regula : Illas veritates explicite in traditione con­

tineri oportet quarum fides explicita pro tempore neces­
saria est, vel propter necessitatem salutis, vel propter
necessitates vitæ christianæ (sive per se sive per accidens),
vel propter necessitatem puritatis fidei conservandæ, ut
si hæresis fidem corrumpens exurgat, vel quacumque ex
simili causa.
Secunda regula : Omnes illæ vel tot et tales veritates
explicite in traditione vel in deposito fidei contineri expli­
cite debent in quibus aliæ veritates traditæ implicite con­
tineantur.
Ad c. Quædam doctrinæ quandoque in traditione obscurari
possunt ac quasi latitare. — Ex historia Ecclesiæ con­

stat luculenter, quasdam veritates quandoque explicite et
distincte in Ecclesia cognitas fuisse, quæ tamen postmodum
vel minus explicite cognoscebantur vel etiam minus recte
intelligebantur. Ita, quantum ad tractatum de Ecclesia,
primatus Rom. Pontificis sæc. quinto magis perfecte cogno­
scebatur quam tempore schismatis occidentalis vel postea
ab ipsis Gallicanis. Et sic de aliis.
In hoc facto explicando primo excludendus est error
Jansenistarum qui putant traditionem in Ecclesia hoc modo
obscurari posse ut fides Ecclesiæ vel dogmata ab ipsa defi­
nita et ad credendum proposita veritati revelatæ sint con­
traria, ita ut veritas fidei corrumpatur : quæ sententia evi­
denter infallibilitatem Ecclesiæ negat ac proinde tanquam
hæretica damnata est1.
Secundo admittendum est, accidisse in Ecclesia catholica
quosdam errores theologicos, sc. quantum ad doctrinalem
explicationem et conservationem doctrinæ traditæ, at circa
veritates quæ illo tempore non explicite sed implicite tantum
proponebantur, et ita ut substantia fidei, i. e. doctrina
1. Denz., 1501 ; cf. prop. 95. Quesnelii ; Denz., 1445.

revelala el postmodum definita, salvaretur in aliis explicite
creditis et admissis. Id quod facile patebit.
a) Factum quidem errorum theologicorum in ipsa Ecclesia

constat, teste historia dogmatum et theologiae, immo teste
theologia praesentis temporis — cum multæ sint sententiae
sibi oppositae, una pars illarum necessario erronea est.
P) Huiusmodi autem errores non tangunt fidem ,cum omnes
theologi ecclesiastici in fide conveniant et sint prompti ut
definitiones Ecclesiæ admittant : agitur igitur de sola
explicatione theologica vel doctrinali, γ) Deinde isti errores
doctrinas important quæ non explicite in conscientia
Ecclesiæ extant vel saltem non explicite sunt ab Ecclesia
definitæ : ut circa primatum plures extiterunt errores,
antequam primatus iurisdictionis et plenitudo potestatis
supremæ Rom. Pontificis a Cone. Vatie, definiretur. 3) In­
super omnes theologi errantes in aliqua doctrina, ex
altera parte principia tenent in quibus doctrina opposita
et vera implicite continatur : qua ratione vel errantes
totum depositum fidei tenent et edocent : ut Gallicani
tenuerunt quod Rom. Pontifex sit caput totius Ecclesiæ,
quod ipse sit pastor fidelium, quod super ipsum ædificata sit Ecclesia et similia, in quibus implicite potestas
suprema Rom. Pontificis edocebatur atque infallibilitas.
ε) Denique huiusmodi errores nunquam in tota Ecclesia
existebant, immo communiter ab aliis impugnabantur,
maxime vero a magisterio Ecclesiæ non approbantur.
Optime iam Petavius rem determinaverat : « Complures,
ait, antiquorum illorum quos auctores ac testes appella­
mus fidei nostræ, de pluribu® dogmatibus, præsertim vero
de Trinitate, multum a nobis diversa scripserunt.?, in
præcipuis tamen et quæ ad summam spectant mysterii
totius, ut concordes sunt ad invicem, ita et nobis con­
gruunt... Substantiam ipsam dogmatis tenentes, in con­
sectariis quibusdam non nihil a regula deflectunt..., in
omnibus re consentientes, loquendi dumtaxat modo dissi­
dent1 ». Optime similiter Card. Franzelin tenet, « posse
1. De theologicis dogmatibus, t. II, c. i, n. 12 ; cf. Schultes,
Introductio, p. 265 ss.

quasdam veritates revelatas aliquo tempore esse obscuras,
nunquam tamen posse obscurari ita, ut adversus eas prae­
valeat oppositus et negans consensus1. »
Atque hoc modo traditio divina, non obstantibus erro­
ribus doctrinalibus et controversiis variis, intacta semper
et integra in Ecclesia conservatur et ulterius traditur.

1. De div. trad., thesis XXIII.

ARTICULUS SEXAGESIMUS QUINTUS
De regulis discei nendi doctrinas ad traditionem divinam pertinentes
I. Status quæstionis. — Consideravimus hucusque na­
turam, constitutionem et conservationem simul ac trans­
missionem traditionis divinæ. Nunc quæritur, quomodo
theologi ex traditione argumentari debeant ac possint.
In qua re primo notandum est, non esse quæstionem tantum
de traditione distincta vel constitutiva, sed simul et quam
maxime de traditione complete accepta ; secundo notandum
est esse quæstionem de traditione prout in Ecclesia quovis
tempore extat, sive primis temporibus sive sæculis subsequentibus2.
II. Regula generalis : omnis doctrina Ecclesiæ. ad res
fidei et morum pertinens, est doctrina traditionis divinæ.

1. Prob. Omnis doctrina Ecclesiæ, ad res fidei et mirum
pertinens, est doctrina per se revelata.
Atqui omnes doctrinæ per se revelatæ in traditione divina
continentur.
Ergo omnis doctrina Ecclesiæ, ad res fidei et morum
pertinens, est doctrina traditionis divinæ.
Maior patet ex dictis : nam Ecclesia nullam doctrinam,
tanquam ad res fidei et morum pertinentem proponit,
vel proponere potest, nisi quia est revelata et quidem per se
vel ratione sui revelata.
Minor similiter constat : traditio enim divina (complete
accepta) est locus adæquatus quantum ad res fidei et
morum vel quantum ad doctrinas per se revelatas.
Inde patet conclusio : omnis doctrina fidei quam tenet
1. Plures auctores theologici quasi exclusive traditionem con­
stitutivam considerare videntur ; at immerito, cum tota traditio
habeat vim loci theologici independentisa. S. Scriptura et ab aucto­
ritate Ecclesiæ. Cum enim traditio complete accepta sit locus theo­
logicus adæquatus quoad res fidei et morum, omnia dogmata ex
traditione probanda sunt.

Ecclesia, necessario est doctrina revelata atque primitus
oretenus ipsi communicata adeoque ad traditionem divi­
nam pertinens.
Similiter inde explicatur qua ratione ss. Patres et multi
theologi moderni doctrinam Ecclesiæ ac traditionem divi­
nam identificent,. i. e. materialiter1.
2. Obiicitur. a) Doctrina Ecclesiæ potest esse et de facto,
saltem ex parte, est hausta ex S. Scriptura. Ergo non omnis
doctrina Ecclesiæ necessario est doctrina traditionis.
Resp. Transeat antecedens ; nam multæ doctrinæ Ec­
clesiæ haustæ, i. e cognitae, fuerunt per medium vel ex
fonte S. Scripturæ, aliæ simul ex traditione et S. Scripturæ,
aliæ ex sola traditione. Negatur tamen consequentia et
consequens. Etenim aliqua doctrina potest esse doctrina
traditionis divinae, i. e. oretenus Ecclesiæ communicata,
licet postmodum in Ecclesia fuerit hausta vel cognita ex
S. Scriptura. Denique tamen gratuito supponitur, aliquam
doctrinam fidei Ecclesiæ ex sola S. Scriptura haustam vel
cognitam fuisse.
Obiicitur b) Doctrina Ecclesiæ probanda est ac probatur
ex traditione. Atqui, si traditio divina identificatur cum
doctrina Ecclesiæ, probatur idem per idem, i. e. habetur
petitio principii. Ergo.
Resp. Transmissa maiori, min. distinguitur : probatur
idem per idem sub diverso respectu, conc., sub eodem
respectu, nego. Inde negatur consequens.
Explic. In argumento ,et quidem dogmatico, quod fit
ex traditione, doctrina aliqua consideratur ut habens auc­
toritatem ex divina revelatione ; doctrina vero Ecclesiæ,
quæ probanda suscipitur, consideratur ut proposita a
magisterio Ecclesiæ. Argumentatio igitur fit sub alio res­
pectu.
Eodem modo doctrina traditionis et Ecclesiæ identificatur, sc. materialiter, non vero formaliter, i. e. eadem
doctrina ad traditionem et ad fidem Ecclesiæ pertinet
(-- materialiter), attamen sub diverso respectu, ad tradi­
tionem sc. ut est divinitus revelata et communicata ora1. Minus exacte tamen est dictum alicuius : « De Ecclesia fonte
revelationis sive de traditione ».

liter, ad fidem vero Ecclesiæ ut ab Ecclesia ad credendum
proposita (et sic consideratur formaliter).
lamvero nihil obstat quin unum atque idem, materia­
liter acceptum, sit simul obiectum probandum et medium
probationis sub diverso respectu formali consideratum.
Atque id multo facilius patet quoad argumentum mere
apologeticum vel historicum. In huiusmodi enim argumen­
to doctrinæ, de quibus est quæstio, considerantur ut testificatæ per testimonium veterum.
3. Notanda, a) Doctrina traditionis non tantum ex doc­
trina Ecclesiæ priorum sæculorum hauriri potest, sed simul
ex doctrina præsentis Ecclesiæ, et quidem quam maxime.
Nam Ecclesia huius sæculi non minus est infallibilis quam
Ecclesia primi vel secundi sæculi ; altera ex parte doctrina
Ecclesiæ huius temporis iam est magis explicata et deter­
minata quam doctrina priorum temporum : unde doctrina
traditionis ex doctrina nostri temporis eadem quidem
certitudine quam ex doctrina temporis præteriti, at maiori
omnino facilitate hauritur.
b) Doctrina Ecclesiæ constituitur non tam per consen­
sum omnium fidelium (ut Jansenistæ putaverunt) quam
per doctrinam magisterii communis et ordinarii, per defi­
nitiones sollemnes Conciliorum et Rom. Pontificum, per
decreta alia etiam non definitiva Rom. Pontificum et
conciliorum, per doctrinam ss. Patrum et theologorum,
uno verbo : per doctrinam Ecclesiæ docentis.
c) Hæc doctrina Ecclesiæ termino proprio sensus Eccle­
siæ vocatur, ita ut sensus Ecclesiæ sit fons generalis tradi­
tionis divinæ inquirendæ et determinandæ.
d) Doctrina Ecclesiæ doctrinam traditionis non tantum
nude vel quoad substantiam exhibet, sed simul intellec­
tum vel sensum doctrinarum traditionis comprehendit :
unde proprie sensus Ecclesiæ vocatur.
Maxime igitur theologo (sicut et fideli cuilibet) offi­
cium incumbit ut ad sensum vel doctrinam Ecclesiæ
attendat, diligentissime eum inquirat, nullo modo ab eo
discedat, sed tenacissime ac summa conscientia ipsi adhæreat, non tantum definitionibus sollemnibus sed similiter
doctrinæ per magisterium Ecclesiæ ordinarium propositæ.
4. Duplex sensus adagii : Sentire cum Ecclesia. Veritas

i I necessitas huius principii : Sentire cum Ecclesia, sequiliir tum ex magisterio Ecclesiæ tum ex identitate doctrinæ
Ecclesiæ cum traditione divina ; attamen diverso sensu..
\;iin istud principium uno modo accipitur formaliter ac
e acceptum significat necessitatem sublectionis sub decreta
<7 definitiones magisterii Ecclesiæ : quo modo in formula
I ma menti contra errores Modernistarum enuntiatur : «Me
<4 iam, qua par est, reverentia subicio totoque animo
ndhæreo damnationibus, declarationibus, præscriptis om­
nibus... » Alio modo « sentire cum Ecclesia » accipitur
materialiter atque idem significat ac tenere doctrinam Ec■ lesiæ. Uti patet, utroque modo simul cum Ecclesia
sentiendum est ac in concreto in idem redit.
III. Regulae particulares doctrinæ traditionis re periendae
et determinandæ vel discernendæ optime a M. Cano1 pro­
ponuntur. Sunt quatuor sequentes :
Prima regula est S. Augustini : « Quod universa tenet

Ecclesia, nec conciliis institutum, sed semper retentum estT
non nisi auctoritate apostolica traditum rectissime creditur1
2. »
Sensus huius regulæ est : doctrina et praxis quæ semper

in Ecclesia universa retinebatur, non quidem ut institu­
tum positivum et ex sola auctoritate Ecclesiæ, sed ut
divinitus ad constitutionem, praxim et doctrinam Ecclesiæ
pertinens, est originis divinæ et apostolicæ. Impossibile
enim est, aliquam doctrinam per totum tempus tanquam
doctrinam divinam credi vel teneri quin sit originis divinæ
vel apostolicæ ; immo iam ipsa antiquitas est signum
historicum firmissimum. Ita e. g. in Ecclesia catholica
semper Rom. Pontifex tanquam centrum totius Ecclesiæ
tenebatur atque quæstiones graviores, præsertim fidei,
ad ipsum referebantur : ex quo primatus Rom. Pontificis
tanquam doctrina traditionis probatur.
In praxi et in particulari non est necessarium ut exisstentia talis doctrinæ vel praxis in qualibet periodo osten­
datur, sed sufficit talis numerus testimoniorum quo posi­
tive ostendatur, doctrinam vel praxim illam data occasione
1. De locis theol., m, 4.
2. Conira Donat., iv, 24.

<502

CAP. VIII.

DE FONTIBUS DOCTRINÆ
tanquam divinam admissam, affirmatam atque defensam
fuisse, ut e. g. in quæstione primatus.

Secunda regula esi : « Si quod fidei dogma patres ab initio
secundum suorum temporum successionem concordissime
tenuerunt, huiusque contrarium ut haereticum refutarunt,
quod tamen ex sacris literis non habetur, id nimirum per
apostolicam traditionem habet Ecclesia. Exempla sunt :

perpetua B. M. virginitas, descensus Christi ad inferos,
certus Evangeliorum numerus... » Ista altera regula tra­
ditionem distinctam vel constitutivam proprie respicit
ac facile patet post supra dicta. Potest tamen regula etiam
sensu latiori accipi, ita sc. ut omnis doctrina quam Patres
tanquam doctrinam fidei declarant, quin ad S. Scripturam
appellant, sit doctrina traditionis divinae. Id quod eo magis
valet si Patres expresse ad traditionem sese referunt. Atque
de facto SS. Patres quasi omnes doctrinas fidei non tantum
ex S. Scriptura confirmant, sed quam maxime ex tradi­
tione haustam esse affirmant.
Tertia regula est : « Si quidquam est nunc in Ecclesia
communi fidelium consensione probatum quod tamen humana
potestas efficere non potuit, id ex apostolorum traditione
necessario derivatum est. » Regula ista proprie praxim ac

potestatem Ecclesiæ respicit. Exemplum optimum habes
iterum in potestate Rom. Pontificis. Quodsi enim Ecclesiæ
Romanæ a S. Ignatio Antiocheno attribuitur quod præsideat universo coetui caritatis et quod simul cum Christo
ecclesiam antiochenam regat, vel si ab Irenæo Ecclesiæ
Romanæ potentior principalitas asdcribitur, agitur de
potestate et conditione quæ ab humana potestate effici
non potest ; adeoque huiusmodi potestas ex traditione
divina Ecclesiæ Romanæ attribuitur. Idem dicendum est
de praxi Ecclesiæ nostri temporis : quodsi in illa potestas
supernaturalis asseritur, huiusmodi potestas ab Apostolis
derivata, atque ab ipsis asserta esse oportet.
In sensu largiori regula tertia de omni dogmate valet.
Omnis enim doctrina quæ tanquam credenda et ad deposi­
tum fidei pertinens declaratur, facultatem humanam, immo
potestatem Ecclesiæ, excedit : Ecclesia enim sua auctoritate
facere nequit ut aliqua doctrina, quæ revelata non sit,
sit revelata atque credenda. Unde huiusmodi doctrina
necessario ad traditionem divinam pertinet.

Quarta regula : «. Si viri ecclesiastici aliquod dogma vel
unam quamlibet consuetudinem uno ore testentur nos ab
\postolis accepisse, sine dubio cerium argumentum est, ut
ila esse credamus » Ista regula doctrinam communem SS. PaIrtim ac theologorum tanquam signum et testimonium
certum traditionis divinæ statuit.
Uti patet, istæ quatuor regulæ Cani augeri possunt ac
denique ad unam regulam reducuntur, sc. ad doctrinam
vel sensum Ecclesiæ.
IV. De regula Vincentii Lerinensis. — Vincentius Lerinensis in Commonitorio, c. n, ad hanc quæstionem respon­
dere conatur, « quonam modo certa quadam et quasi regu­
lari via catholicæ fidei veritatem ab hæreticæ pravitatis
falsitate discernere » aliquis possit. Respondet : « primum
divinæ legis âuctoritate (i. e. S. Scripturæ), tum deinde,
ecclesiæ catholicæ traditione ». Cum vero S. Scriptura a
diversis diversimode exponatur, necessitatem statuit, « ut
propheticæ et apostolicæ interpretationis linea secundum
ecclesiastici et catholici sensus normam dirigatur. »
Quomodo vero sensus catholicus determinatur ? Sequen­
do, respondet, universitatem, antiquitatem, consensum.
Etenim « in ipsa item catholica ecclesia magnopere curan­
dum est ut id teneamus quod ubique, quod semper, quod
ab omnibus creditum est ; hoc est enim vere proprieque
catholicum. Sed hoc ita demum fiet si sequamur universi­
tatem, antiquitatem, consensionem ». Tale principium hoc
modo explicatur : « Sequemur autem universitatem hoc
modo, si hanc unam fidem veram esse fateamur, quam tota
per orbem terrarum confitetur ecclesia ; antiquitatem vero
ita, si ab his sensibus nullatenus recedamus quos sanctos
maiores et patres nostros celebrasse manifestum est
consensionem quoque itidem, si in ipsa vetustate omnium
vel certë pæne omnium sacerdotum pariter et magistro­
rum definitiones sententiasque sectemur. »
Hæc regula : id ad fidem catholicam ac ad doctrinam
traditionis divinæ pertinet, « quod ubique, quod semper,
quod ab omnibus creditum est », verissima esi in sensu
affirmativo, non vero in sensu negativo vel exclusive. Veritas
regulæ, in sensu affirmativo acceptæ, per se patet. Si vero
regula in sensu negativo vel exclusivo accipiatur, regula

non quadrat : potest enim facillime accidere ut aliqua doc­
trina revelata non ubique, nec semper nec ab omnibus in
ipsa Ecclesia catholica credatur vel credita fuerit. Ita
infallibilitas Rom. Pontificis non semper ab omnibus et
ubique credita fuit, saltem explicite. Atque ipse Lerinensis in Ecclesia catholica profectum dogmaticum statuit
(c. xxm)1.
V. De modo argumentandi ex traditione. — Praeter ar­
gumentum ex S. Scriptura argumentum ex traditione
maximi momenti et efficaciæ est, immo, ut Canus notat,
« habet nescio quid latentis energiæ viva vox et in aures
discipuli de auctoris ore transfusa fortius sonat1
2. » Tamen
huiusmodi argumentum non raro difficultatem praebet.
Quodsi quidem circa aliquam quaestionem certa extat
doctrina Ecclesiæ, maxime definitio aliqua vel decisio
sollemnis, vel effata expressa SS. Patrum et theologorum,
res facile agitur. At in multis quaestionibus, praesertim recentioribus, testimonia expressa desiderantur : quo in casu
inquirenda sunt principia quibus doctrina, de qua agitur,
implicite vel saltem virlualiter enuntiatur. Neque huius­
modi principia deerunt, si tamen testimonia veterum non
tantum quoad significationem grammaticalem, sed quoad
sensum theologicum examinentur.
Idem deinde in omni argumentatione ex traditione obser­
vandum est. Nam, ut art. præced. notatum est, doctrinæ
revelatæ succedentibus temporibus alias et alias formas
induerunt, aliis et aliis conceptibus expressæ fuerunt. Inde
erit theologorum ut ostendant quo modo et qua ratione
doctrinæ probandæ in diversis periodis et apud diversos
Patres enuntiatæ et testificatæ fuerint.
Denique argumentum ad apices perfectionis perveniet,
si ostendatur evolutio et explicatio successiva doctrinarum
traditionis divinæ in doctrina Ecclesiæ docentis, SS. Patrum
et theologorum3.

1. Cf. Hugueny, E., La tradition in Revue des sciences phil. el
ihéol., 1912, p. 710-731.
2. De toc. th., in, 3.
3. Cf. Schultes, Introductio, p. 336-342.

CAPUT IX
De Ecclesia ut regula fidei
1. Consideratis fontibus, quibus doctrina revelata con­
tinetur atque e quibus ab ipsa Ecclesia hauritur, quæritur
quo modo et quo effectu Ecclesia istam doctrinam revela­
tam vel depositum fidei fidelibus proponat atque perinde
fidem sententiamque suorum determinet. Quæstio igitur
est de Ecclesia ut regula fidei.
2. Iamvero Ecclesia doctrinam revelatam fidelibus diver­
simode proponit :
1° Per definitiones dogmaticas aliasque decisiones et
decreta Ecclesiæ docentis sive magisterii ecclesiastici tum
ordinarii tum sollemnis (cf. a. 42);
2° Approbando doctrinam SS. Patrum, Doctorum Eccle­
siæ nec non theologrum catholicorum (cf. a. 38) ;
3° Explicando et defendendo doctrinam revelatam me­
diante usu luminis naturalis rationis.
3. Inde quadruplex erit quæstio :
1° Quo sensu et quo iure doctrina Ecclesiæ dicatur et sit
regula fidei, et quo assensu tenenda sit (sectio I) ;
2° De notione dogmatis, de progressu dogmatico nec non
de censuris ecclesiasticis (sectio II) ;
3° De auctoritate ss. Patrum ac theologorum (sectio III) ;
4° De usu rationis in doctrina revelata investiganda,
explicanda ac defendenda (sectio IV).
. Hoc modo simul doctrinam de locis theologicis propo­
nemus.
4. De locis theologicis. — Loci theologici dicuntur fonles
ex quibus theologi argumenta sua hauriunt, sc. ad suas doc­
trinas sive investigandas sive probandas. Melchior Canus
O. P., locorum magister, in suo opere De locis theologicis
decem locos enumerat, quos sic dividere possumus :
n.

semri.TES.

—

in:

ecclesia catholica.

- 20

Loci

theologici

A. Loci proprii
I. Loci in quibus doctrina revelata
continetur.

II. Loci in quibus doctrina revelata
directe proponitur
III. Loci in quibus doctrina reve­
lata (et in Ecclesia proposita)
est testificata

B. Loci

improprii.

1. S. Scriptura
2. Traditio divina
3. Ecclesia
4. Concilia
5. Rom. Pontifex.

6. SS. Patres
7. Theologi.
8. Ratio
9. Philosophia
10. Historia1

SECTIO I

De Ecclesia ut regula fidei

ARTICULUS SEXAGESIMUS SEXTUS
Quo sensu et quo iure doctrina Ecclesiæ sit regula fidei

Hucusque potestatem et infallibilitatem magisterii Ec­
clesiæ, Conciliorum et Romani Pontificis consideravimus ;
nunc vero habitudo magisterii ad fidem nostram examinanda
est — quantum sc. ad tractatum nostrum pertinet : quæ
habitudo termino technico « regulæ fidei » significatur.
I.

Prænotamina.

— 1. Secundum dogma catholicum fides

1. Uti facile apparet, Canus proprie theologos respicit, quibusnam
sc. ex fontibus aliquam doctrinam haurire ac probare valeant ;
nostra vero consideratio proprie Ecclesiam respicit, quo sc. modo
doctrinam revelatam fidelibus proponat. Itaque materia quidem
tractata erit eadem, modus autem formalis considerandi diversus,
sc. ille qui tractatui de Ecclesia convenit. Simul tamen, ni fallor,
iste modus considerandi etiam rei considerandæ magis est proprius.

■ologica vel divina est « virtus supernaturalis qua Dei
tirante et adiuvante gratia; a Deo revelata vera esse
dimus, non propter intrinsecam rerum veritatem natuli rationis lumine perspectam, sed propter auctoritatem
dus Dei revelantis qui nec falli nec fallere potest1. »
Obiectum materiale fidei divinæ sunt veritates a Deo revetæ. Obiectum formale fidei, i. e. ratio propria et immediata
usM-nsus, est auctoritas Dei revelantis1
2.
2. Revelata, quæ sunt obiectum fidei, homini dupliciter
escere possunt: immediate a Deo, sicut Deus prophetis
i tura immediate revelavit vel sicut Apostoli revelationem
(mediate a Christo acceperunt ; vel mediate, i. e. median11 bus illis quibus revelatio immediate facta est: ita reveatio, facta prophetis et Apostolis, ad nos pervenit.
lamvero fides catholica tenet, revelationem semel a
I 1 factam fidelibus ad credendum proponi per Ecclesiam
tanquam organum a Deo ad hoc institutum : Christus
Ec<■lesiam tanquam custodem et magistram verbi revelati
instituit. Habitudo magisterii ad fidem fidelium inde con7
Bequens exprimitur per hoc quod Ecclesia regula fidei
dicitur.
3. Regula idem sonat ac mensura vel norma. Regula
lei est regula, mensura, norma credendorum, i. e. norma
qua determinatur quænam doctrinæ tanquam revelatæ
Bint credendæ. Ecclesia igitur regula fidei dicitur inquantum
per magisterium suum auctoritative determinat quænam veri­
tates sint divinitus revelatæ atque eas fidelibus ad credent-um
proponit. Ita veritates revelatæ manent obiectum materiale
1. Conc. Vatic., Sess. III, c. m ; Denz., 1789; cf. prop. V, iurislurandi contra errores modernistarum.
2. Scholastici dicunt : obiectum formale fidei est veritas prima :
Deus qui est veritas increata ipsa. S. Thomas, II, II, q. i, a. 1.
— Veritas enim definitur tanquam adæquatio inter intellectum
Cognoscentem et rem cognitam. Veritas igitur creata est adæqua­
tio inter intellectum creatum et res ab ipso cognitas. Veritas vero
prima vel increata est adæquatio inter intellectum divinum et res
nb ipso cognitas. Unde fides doctrinis rev-latis assentit propter
Veritatem quam revelata in ipso intellectu vel intelligere Dei reve­
lantis habent : obiectum fidei est veritas prima ; cf. nostrum com­
mentariolum ad II, II, q. i, a. 1, in Divus Thomas (Piacenza),
Ι'.··?Ι, fuse, sing., p. 38-65.

fidei, sicut auctoritas Dei revelantis manet obiectum for­
male vel ratio propria et immediata assensus fidei, Ecclesia
autem intervenit tanquam medium propositionis veritatum
a Deo revelatarum adeoque credendarum1.
4. Denique distinguitur inter regulam proximam et re­
motam. Regula proxima fidei dicitur illa norma qua veri­
tas revelata et credenda immediate et proxime determi­
natur, regula remota dicitur fons, ex quo veritas revelata
atque credenda hauritur. Regula remota fidei est S. Scrip­
tura et traditio divina, quia veritates revelatæ in S. Scrip­
tura et in divinis traditionibus continentur, ex quibus
Ecclesia doctrinas ad credendum proponendas haurit. Re­
gula vero proxima est Ecclesia, immo strictius doctrina
Ecclesiæ, i. e. doctrina ab Ecclesia ad credendum proposita,
quia per huiusmodi proxime et immediate fides determi­
natur.
II. Doctrina catholica. — Doctrina catholica de regula
fidei hac definitione Cone. Vatie, exprimitur : « Fide divina
et catholica ea omnia credenda sunt quæ in verbo Dei
scripto vel tradito continentur et ab Ecclesia sive so'lemni
iudicio sive ordinario et universali magisterio tanquam divi­
nitus revelata credenda proponuntur1
2. » Similiter doctrina
de regula fidei continetur in dogmate de magisterio Eccle­
siæ (art. 41), de potestate et infalbbilitate Conciliorum et
Romani Pontificis : his enim omnibus statuitur, ea esse a
fidelibus credenda, quæ maeisterium Ecclesiæ tanquam
revelata credenda proposuerit. Reliqua iam supra, art. 41,
exposuimus.

III. Sententia protestantica. — Principium protestanticum est, solam S. Scripturam esse regulam fidei : « Re­
gulam aliam non habemus ut videlicet verbum Dei condat
articulos fidei et præterea nemo, ne angelus quidem3. »
1. Apud antiquos « regula fidei «significat symbolum apostolicum
Tertull., De præscript., c. xm ; De virg. vel., c. i ; Adv. Prax., c. u ;
Irenieus, Adv. Heer., i, 9, 4 ; 22, 1 ; II, 27, 1 ; 28, 1 ; III, 2, 1
12, 6 ; Epideixis, c. m, 6 ; Augustinus, Enchir., c. lvi etc.
2. Sess. III, c. m ; Denz., 1792.
3. Art. Smale., p. I, n, 13, 15.

ART. LXVl.

DE ECCLESIA UT REGULA FIDEI

609

Si quidam protestantes aliam quandam regulam admittunt,
ut symbola, ea tantum auxiliariter admittunt et inquantum
cum S. Scriptura convenire iudicantur. Recentiores tamen
protestantes alias atque alias regulas statuunt, ut chri­
stianismum primitivum, scientiam, rationem.
In hac sententia protestantica distinguendum est inter
partem negativam et positivam assertionis. Pars enim
negativa excludit magisterium Ecclesiæ ut regulam fidei :
atque hic est error principalis sententiæ protestanticæ de
sufficientia S. Scripturæ. Pars positiva sententiæ ponit,
S. Scripturam esse regulam fidei : et hic distinguendum est.
«S. Scriptura est quidem regula fidei remota eaque partialis,
non vero regula proxima et completa1.
IV. Inde sequentes theses.
Thesis I : Doctrina Ecclesiæ est proxima regula fidei.

Prob. 1°. Ex magisterio Ecclesiæ. Proxima regula fidei est
norma, qua proxime et immediate determinatur quænam
doctrinæ tanquam divinitus revelatæ sint credendæ et
tenendæ. Atqui hoc est proprie munus magisterii Ecclesiæ,
determinare et definire quænam doctrinæ sint revelatæ
adeoque credendæ. Doctrina igitur catholica de regula fidei
est corollarium doctrinæ de magisterio Ecclesiæ (a. 41).
Prob. 2°. Ex testimonio veterum. Huc referenda sunt omnia
testimonia veterum, iam supra suis locis allata, de potestate
magisterii Ecclesiæ, de potestate et infallibilitate Concilio­
rum et Romani Pontificis in proponendis et definiendis
doctrinis de fide vel moribus ; simul huc pertinet factum
generale historiæ Ecclesiæ, quod sc. per omnia sæcula
fideles eas doctrinas crediderint, et quidem ut ex obliga­
tione, quas Ecclesia tanquam revelatas et credendas pro­
posuerat, determinaverat, definierat.
Ad rem optime S. Irenæus : « Non oportet quærere apud
alios veritatem quam facile est ab Ecclesia sumere ; cum
apostoli, quasi in depositorium dives, plenissime in eam
contulerit omnia quæ sint veritatis, uti omnis quicumque
velit sumat ex ea potum vitæ... Propter quod oportet...
1. Modernistæ, ut patet, Ecclesiam vi -v-ι.-ιι..ίΊ
lldei admittere nequeunt.

ni ■■ u .m

ea quæ sunt Ecclesiæ cum summa diligentia diligere et
apprehendere veritatis traditionem1. »
Prob. 3°. Ex qualitatibus doctrinæ Ecclesiæ. Doctrina
enim Ecclesia habet omnia quibus optima et aptissima
regula fidei efficitur ; nam a) est regula universalis : cum
magisterium Ecclesiæ ad totum depositum fidei sese exten­
dat ; b) est regula facilis et prompta : cum doctrina Ecclesiæ
facile omnibus innotescere possit et magisterium in omni­
bus quæstionibus fidei intervenire possit ; c) est regula
aptissima : cum sit regula viva quæ hominibus rationalibus
maxime conveniat ; d) est regula certissima : cum magiste­
rium Ecclesiæ in quæstionibus fidei definiendis sit infalli­
bile ; e) denique est regula necessaria : assensus enim fidei
ex natura sua regulam infallibilem postulat cum fides
omnem possibilitatem erroris excludat : unde solum ma­
gisterium infallibile est sufficiens regula in veritatibus
fidei proponendis.
Itaque Deus, instituendo Ecclesiam tanquam regulam
fidei, optime necessitatibus hominum consuluit.
Thesis II : S. Scriptura nequit esse regula fidei proxima
et sufficiens.

S. Scriptura est quidem regula remota fidei, inquantum
continet verbum Dei inspiratum ; simul ut regula remota
habet quandam sufficientiam, inquantum omnia ad salu­
tem necessaria aliqua saltem ratione in ea continentur :
ita e. g. magisterium Ecclesiæ et romani Pontificis in
S. Scriptura continetur et sic indirecte simul tota doctrina
Ecclesiæ ; tamen S. Scriptura non est sufficiens regula
proxima.
Prob. 1°. Regula fidei sufficiens oportet continere totam
doctrinam revelatam. Atqui S. Scriptura non continet
totam doctrinam revelatam, ut in quæstione de traditione
vidimus.
Prob. 2°. Illud non potest esse regula proxima fidei quod
alia regula fidei indiget : atqui S. Scriptura indiget alia
regula fidei, tum quoad auctoritatem tum quoad explica­
tionem. Quoad auctoritatem enim S. Scriptura ab Eccle1. Adv. Hær., Ill, 4, 1.

lia tanquam verbum Dei inspiratum proponitur, quoad
Mensum maxime alia regula indiget, ut tota historia exeftmeos et historiæ dogmatum manifeste ostendit1. Inde
'rot,estantes, tenentes solam S. Scripturam, ex hoc ipso
inter sc in fide discrepant ac denique omnem fidem de­
terminatam reliquerunt ; insuper Protestantes de ’facto
alias regulas fidei præter S. Scripturam sequuntur, sc. vel
inspirationem privatam vel novatores reformationis vel
leientiam theologicam et exegeticam sui temporis12.
V. Differentia inter doctrinam catholicam et protestanticam ad diversum conceptum revelationis reducitur. — Se­

cundum conceptum protestanticum revelatio divina semel
facta sibi ipsi ac libero arbitrio hominum relinquitur, ita
Ut unusquisque inde sumat quod sibi placuerit vel secun­
dum quod Spiritps S. suggesserit. Secundum vero doc­
trinam catholicam (sicut secundum rei veritatem) Deus
Bose revelavit, ut hominibus viam salutis a Deo determi­
natam patefaceret3 : inde una ex parte revelatio non relin­
quitur liberae voluntati hominum, sed ipsis imponitur ut
fide accipienda et opere applicanda ; altera ex parte nec
ipse Deus revelationem suam derelinquit, sed illam tue­
tur ac explicat, non quidem per novas revelationes, sed
primo eam consignando in S. Scriptura divinitus inspirata,
deinde instituendo Ecclesiam tanquam organum vel in­
strumentum Dei in custodienda et exponenda revelatione,
denique illuminando Ecclesiam per assistentiam Spiritus
Sancti. Hoc modo fidei doctrina quam Deus revelavit,
Ecclesiæ tradita est tanquam « divinum depositum ».
Itaque Deus opus salutis continuat, homines mediante Ec­
clesia illuminat ; fideles vero, sequendo Ecclesiam, ipsi Deo
adhærent. Unde docet S. Thomas : « Formalis ratio obiecti
1. Ad rem optime S. Thomas : « Veritas fidei in S. Scriptura
diffuse continetur et variis modis et in quibusdam obscure, ita
quod ad eliciendum fidei veritatem ex S. Scriptura requiritur lon­
gum studium et exercitium, ad quod non possunt pervenire omnes
Illi quibus necessarium est cognoscere fidei veritatem ». Il, II,
q. i, a. 9 ad 1.
2. Obiectiones contra utramque thesim sunt eædem ac contra
magisterium Ecclesiæ (cf. art. 41).
3. Conc. Vatic., Sess. III, c. n.

in fide est veritas prima per doctrinam Ecclesiæ manifestata1 »
vel : « Omnibus articulis fidei inhaeret fides (sc. catholica)
propter unum medium, sc. propter veritatem primam
propositam nobis in Scripturis secundum doctrinam Ec­
clesiæ intelligentis sane8 ». Itaque fideles doctrinam Eccle­
siæ amplectendo, ipsam amplectuntur veritatem primam1
23.
VI. Fundamentum doctrinæ catholicæ de
regula fidei. — Protestantes, in neganda

Ecclesia ut

regula fidei
catholica, praeter rationem mox adductam alium simul
errorem supponunt, sc. quod doctrina ipsius Ecclesiæ sit
regula aliena a veritate divina revelationis ’ ac insuper
regula opposita. E contra tamen doctrina Ecclesiæ est
regula suhordinala ac ministerialis veritatis divinæ, adeoque
nec aliena nec opposita obiecto formali fidei, quod est
veritas prima vel auctoritas Dei revelantis. Id quod optime
S. Thomas edocet.
In II. II. q. v, a. 3 Angelicus Doctor hæc habet : « For­
male obiectum fidei est veritas prima, secundum quod
manifestatur in Scripturis Sacris et doctrina Ecclesiæ,
quæ procedit ex veritate prima. « Sensus huius dicti est :
Obiectum formale fidei, i. e. ratio propria et immediata ob
quam fides alicui doctrinæ assentit, est veritas quam illa
doctrina in intellectu divino habet, ac quia est a Deo reve­
lata : « non enim fides assentit alicui nisi quia est a Deo
revelatum4 ». Veritas autem prima vel increata nobis mani­
festatur in revelatione divina, quæ in Scripturis Sacris et
divinis traditionibus continetur. Itaque eadem est doc­
trina vel veritas cognitionis divinæ ac S. Scripturæ vel
depositi fidei. Similiter tamen doctrina fidei Ecclesiæ identificatur cum veritate divina, inquantum sc. « procedit ex
veritate prima in S. Scripturis manifestata », i. e. inquantum
doctrina fidei Ecclesiæ est hausta ex S. Scriptura (et tradi­
tione divina) : quæ non est aliud quam manifestatio vel
revelatio cognitionis divinæ.
Inde sequitur : a) ille qui veritati primæ vel auctoritati
1.
2.
3.
4.

De carit., a. 13 ad 6.
II, II, q. v, a. 3 ad 2.
Schaezler, Introductio, p. 156
II, II, q. i, a. 1.

i revelantis per gratiam fidei adhaeret, simul adhæret et
BBsentit illis quæ in S. Scriptura traduntur ac similiter
octrinæ Ecclesiæ ;
δ) ille qui doctrinæ fidei Ecclesiæ adhæret seu assentit,
le. fide divina, simul S. Scripturæ et veritati primæ adJlæret et assentit.
Itaque Ecclesia ut regula fidei minime nos a Deo separat
Vel alienat, sed e contra Deo ut veritati primæ nos coniungit, eo sc. quod doctrina Ecclesiæ « procedit ex veritate
prima in S. Scripturis manifestata », vel quia doctrina Ec­
clesiæ revelationem divinam infallibili! er proponit1.
Corollaria. —Coroll. 1. Fides divina et catholica est una
tademque fides, uiius idemque assensus ad veritates re­

velatas, tantummodo suh diverso respectu consideratus.
Assensus dicitur fides divina inquantum fit propter aucto­
ritatem Dei revelantis; dicitur fides catholica inquantum
Veritas credita est ab Ecclesia definita et omnibus ad cre­
dendum proposita12.
Coroll. II. Illi qui per cœleste fidei donum catholicæ
Veritati adhæserunt atque fidem sub Ecclesiæ magisterio
susceperunt, nullam unquam habere possunt iustam cau­
lem mutandi aut in dubium fidem eandem revocandi3.
Coroll. III. Ille qui ex propria culpa et pertinaciter
aliquod dogma fidei discredit (i. e. negat vel de eo dubitat)
neque de aliis veritatibus fidei habet fidem divinam, sed
illis alio modo quam per fidem divinam assentit, utpote oh
niotivum humanum : etenim « ille qui inhæret doctrinæ
Ecclesiæ tanquam infallibili regulæ, omnibus assentit, quæ
Ecclesia docet4. »
1. Ilii Protestantes qui S. Scripturam ut divinitus inspiratam
tamquam Tegulam fidei admittunt, neque Ecclesiam divinitus
infallibilem tanquam regulam fidei respuere possunt : nam tum
S. Scriptura tum doctrina Ecclesiæ pari ratione sunt instrumenta
inanifestativa veritatis divinæ, quæ est obiectum fidei. — Cf.
Comment. Caietani et D. Bannez in loc. cit. S. Thomæ.
2. Protestantes fidem « catholicam » communiter ita iritelligunt
ac si non esset fides propter auctoritatem Dei revelantis sed propter
nolam auctoritatem Ecclesiæ eamque humanam. Cf. R. Schultf.h, Fides implicita.
3. Cone. Vatic., Sess. Ill, can. m et c. 6.
4. S. Thomas, II, II, q. v, a. 3.

ARTICULUS SEXAGESIMUS SEPTIMUS
Quo assensu doctrina ab Ecclesia proposita teneri debeat1

i

— Magisterium Ecclesiæ fidelibus
obligationem imponit, ut doctrinas ab Ecclesia propositas
assensu interiori teneant. lamvero triplex assensus distin­
guendus est.
1. Assensus fidei divinæ est assensus quo a Deo revelata
vera esse credimus propter auctoritatem Dei revelantis : est
assensus absolutus et certissimus, excludens omnem for­
midinem, immo possibilitatem errandi. Fides catholica non
est alia fides quam fides divina (theologica), superaddit
tamen quod veritas credita est ab Ecclesia ad credendum
proposita.
2. Fides ecclesiastica12 dicitur assensus quo indicia in­
I. Triplex assensus.

fallibilia Ecclesiæ circa connexa cum revelatis credimus.

Ratio formalis et immediata huius assensus est infallibili­
tas Ecclesiæ. Assensus dicitur fides inquantum doctrina
propter auctoritatem indicii alterius, sc. Ecclesiæ, non vero
ut in se cognita, tenetur; assensus dicitur fides ecclesiastica
inquantum ratio propria et immediata assensus est aucto­
ritas et infallibilitas Ecclesiæ. Inde patet simul distinctio
fidei divinæ (theologicæ) et fidei ecclesiastic® : fides enim
divina est circa ea quæ a Deo sunt revelata et in S. Scrip­
tura et divinis traditionibus continentur, fides vero eccle­
siastica est circa ea quæ cum revelatis sunt connexa ; fides
1. L. Choupin, Valeur des décisions doctrinales et disciplinaires
du Saint-Siège. Paris, 1907 ; A. Straub, De Ecclesia Christi, II,
n. 963-69.
2. Terminus « fides ecclesiastica » prima vice anno 1644 ab archiepiscopo parisiens! Péréfixe adhibitus fuisse dicitur : Tournely,
De Eccl., q. v, a. 5. Cf. Marin-Sola, L'évolution homogène du dogme
catholique, I, p. 406 ss.
Attamen Péréfixe nomine fidei ecclesiastic» tantum assensum
religiosum significasse videtur (cf. textus apud Marin-Sola, 1. c., I,
408 ss.), distinctio fidei divinæ et ecclesiastic» proprie lac. Granado
attribuenda esse videtur : cf. MArtn-Sot λ 1 p τ
=

divina assentit alicui doctrinae immediate et formaliter
propter auctoritatem Dei revelantis, fides vero ecclesia­
stica formaliter et immediate propter auctoritatem Eccle­
siæ assentit : habetur igitur distinctio tum ex parte obiecti tum ex parte rationis formalis vel motivi assensus. Uti
patet fides ecclesiastica mediate vel reductive ad fidem
divinam pertinet1.
3. Assensus religiosus dicitur assensus éxhibitus decretis
doctrinalibus Ecclesiæ propter ipsam auctoritatem magisterii
Ecclesiæ. Ratio vel motivum huius assensus est auctoritas

magisterii Ecclesiæ ut talis, abstraction» facta ab eius
infallibilitate. Magisterium enim Ecclesiæ, etiam facta
abstractione ab eius infallibilitate, habet auctoritatem et
pondus obligandi, sc. ex obædientia Christo eiusque vices
gerentibus debita : unde decreta doctrinalia Ecclesiæ
habent vim obligandi ad assensum, etiamii infallibilitas
non adiungatur ; tantum ad assensum fidei obligare non
possunt quippe quia possibilitas erreris non excluditur.
Itaque statuitur assensus religiosus qui est quidem assensus,
i. e. adhæsio mentis ad decretum doctrinale Ecclesiæ,
assensus firmus, i. e. qui excludit formidinem errandi,
tamen non firmus super omnia, i. e. non excii dit possibili­
tatem erroris ; est assensus religiosus quia ratio eius vel
motivum est religiosum, i. e. auctoritas supernaturalis
magisterii Ecclesiæ. Distinctio assensus religiosi ab assensu
fidei sive divinæ sive ecclesiasticæ est multiplex : conveniunt
quidem in hoc quod uterque assensus est firmus et propter
Deum ; distinguuntur autem in hoc quod assensus fidei
est firmus super omnia, excludit non tantum formidinem
errandi sed simul possibilitatem erroris, et non admittit
iustam causam mutandi vel in dubium vocandi assensum
— assensus vero qui dicitur religiosus non est firmus super
omnia sed simpliciter et quasi de facto firmus, excludit
quidem formidinem errandi, sed non possibilitatem erroris,
1. Theologi adhuc dissentiunt in determinanda habitudine lidei
divinæ et ecclesiasticæ. Maior pars quidem theologorum, nl 1’osch,
Siinar, Schceben, Billot, Van Noort, lliekanip, linarie, Straub
admittunt fidem ecclesiasticam distinctam a fido divina ; alii
ut Glossner, Schiflini, Gardeil, Tuyærts, Marin-Sola coni rariuni
tenent. Cf. Sgiiiii.tes, Introductio in hi.d. doi/nialum, p. 1.30 s.

admittit causam iuotam ex qua assensus suspendatur, in
dubium vocetur vel etiam denegetur. Ita in vita humana
communi multis rebus vel sententiis simpliciter quidem et
de facto firmiter assentimus sive propter rationes proprias
sive. propter auctoritatem aliorum, attamen iste assensus
non est firmus super omnia, non excludit possibilitatem
erroris et quandoque ex justa, immo necessaria causa in
contrarium mutatur. Ita e. g. cum amico deambulo “t
certus sum quod ille me nolit interficere, tamen huiusmodi
certitudo possibilitatem erroris non excludit, quippe cum
amicus e. g. in insaniam incidere potest ; similiter in infi­
nitis negotiis humanis.
Distinctione igitur facta inter tripiicem assensum, quae­
ritur, quænam decreta magisterii Ecclesiæ tenenda sint vel
fide divina vel fide ecclesiastica vel assensu tantum religioso.

II.

Fide divina et catholica

ea omnia credenda sunt,

quæ in verbo Dei scripto vel tradito continentur et ab Ecclesia
sive sollemni iudicio sive ordinario et universali magisterio
tanquam divinitus revelala credenda proponuntur1. C. I. C.

can. 1323 notat : « Declarata seu definitia dogmatice res
nulla intelligitur, nisi id manifeste constiterit. »
Inde, ut aliqua doctrina fide divina vel tanquam dogma
sit tenenda, requiritur : a) ut tanquam doctrina divinitus
revelala proponatur ; b) ut tanquam credenda, sc. fide
divina, declaretur ; c) ut huiusmodi iudicium sit manifeste
definitivum. Fide divina igitur et catholica credenda sunt :
a) symbola fidei quibus sc. proprie et directe doctrina reve­
lata credenda proponitur ; b) definitiones sollemnes, sive
Conciliorum cecumenicorum sive Romanorum Pontificum,
quæ dicuntur ex cathedra, quibus aliqua doctrina tanquam
revelata et credenda proponitur, sive directe, ut e. g.
in definitione Immaculatæ Conceptionis B. Μ.. V., sive
indirecte, inquantum doctrina opposita tanquam hæretica
damnatur ; c) doctrinæ, quæ per magisterium ordinarium
et universale Ecclesiæ manifeste tanquam doctrinæ revelatæ
et credendæ proponuntur, vel ab universali Ecclesia tanquam
revelatæ creduntur12. Omnes huiusmodi doctrinæ, fide di1. Cone. Vatic., Sess. III, c. m ; Denz., 1792.
2. Cf. Denz., 1683.

vina et catholica credendæ, sub nomine « dogmatis »
comprehenduntur — de cuius notione in art. seq. erit
quæstio.
Ratio necessitatis assensus fidei divinæ et catholicæ
facile patet. Etenim ea quæ una ex parte sunt a Deo re­
velata, altera ex parte ab Ecclesia definitive tanquam
revelata et credenda proponuntur, evidenter credenda sunt
fide divina, et catholica, tum quia revelatio divina fidem
divinam exigit tum quia Ecclesia in definienda doctrina
de fide et moribus est infallibilis, tum quia Ecclesia vi
magisterii divini habet ius et auctoritatem determinare
credenda eaque fidei fidelium imponere.
III. Quæritur : utrum cui sensus alicuius loci S. Scrip­
turæ omnino constat, illum fide divina credere debeat. Resp.

Ex parte ipsius S. Scripturæ, quæcumque in ea proprie
affirmantur, sunt obiectum fidei divinæ quia S. Scriptura
est verbum Dei inspiratum ; ex parte Ecclesiæ, tota
S. Scriptura in generali ad credendum proposita est, in­
super textus quidem particulares, sive per definitiones sol­
lemnes sive per magisterium ordinarium. Quodsi igitur
alicui omnino constat, aliquem textum S. Scripturæ per
magisterium Ecclesiæ sive sollemne sive ordinarium in
sensu determinato ad credendum proponi, ad fidem divinam
tenetur; quodsi vero aliqws ex studio privato, per media
exegetica, sensum alicuius textus cognovisse censet, non
tenetur ad eliciendum actum fidei circa sensum illum.
In prima enim suppositione habetur doctrina revelata et
ab Ecclesia ad credendum proposita ; in secunda autem
suppositione deesl propositio ex parte Ecclesiæ adeoque
obligatio fidei catholicæ. De reliquo vix aliquis absolute
certus esse potest de sensu alicuius textus quem Ecclesia
nondum explicaverit.
IV Fide ecclesiastica credenda sunt omnia iudicia in­
fallibilia Ecclesiæ circa obiectum secundarium infallibi­
(cf. art. 34-38). — Fide igitur ecclesiastica tenenda
sunt iudicia infallibilia circa conclusiones proprie dictas
vel quoad se, circa facta dogmatica, quoad canonizationem
sanctorum sollemnem, quantum ad approbationem for­
litatis

malem et expressam Ordinum religiosorum et doctorum
Ecclesiæ, immunitas legum disciplinarium universalium
ab errore contra fidem. Ratio huius obligationis ex infallibiîitate Ecclesiæ facile patet1.
V. 1 Assensu religioso tenenda sunt caetera ea iudicia
doctrinalia Ecclesiæ quæ licet infallibilitatis praerogativa
non sint induta, tamen ab Ecclesia ex auctoritate sua divina
feruntur atque fidelibus ut tenenda et exsequenda impo­
nuntur.

2. In particulari igitur asseisu religioso tenenda sunt :
a) Decreta doctrinalia Romanorum Pontificum non defi­
nitiva, tamen auctoritativa, eaque tum circa doctrinas
formalit°r revelatas, tum circa connexa cum revelatis (ut
circa conclusiones theologicas proprie dictas, circa facta
dogmatica, etc.)
Ita expresse Cone. Vatie. : « Ecclesia quæ una cum apostoiico munere docendi mandatum accepit fidei depositum
custodiendi, ius etiam et officium divinitus habet falsi
nominis scientiam proscribendi ne quis decipiatur per phi­
losophiam et inanem fallaciam (Coi., n, 8). Quapropter
omnes Christiani fideles huiusmodi opiniones quæ fidei
doctrinæ contrariæ esse cognoscuntur, maxime si ab Ecclesiare probatæ fuerint, non solum prohibentur ut legitimas
scientiæ conclusiones defendere sed pro erroribus potius
qui fallacem veritatis speciem præ se ferunt, habere tenen­
tur omnino1
2. » Et alio loco3 : « Quoniam satis non est, hæreticam pravitatem devitare nisi ii quoque errores diligenter
fugiantur qui ad illam plus minusve accedunt, omnes officii
monemus, servandi etiam constitutiones et Decreta quibus
1. Illi theologi qui vel distinctionem inter fidem divinam et
ecclesiasticam negant vel conclusiones, facta dogmatica et sanc­
torum beatitudinem tanquam revelata considerant, per consequen­
tiam circa huiusmodi iudicia infallibilia fidem divinam et catho­
licam exigunt. Cf. Marin-Sola, L'évolution homogène, I, 401-514.
—- Sententiam nostram exposuimus in Divus Thomas (Piacenza),
I, 1925.
2. Sess. Ill, c. iv ; Denz., 1798.
3. Denz., 1820.

ri væ eiusmodi opiniones quæ istic non enumerantur, ab
Ii · Sede proscriptæ atque prohibitæ sunt1. »
b) « Decisiones ad doctrinam pertinentes quæ a Pontifi­
ciis Congregationibus proferuntur1
2 » — eduntur enim
auctoritate R. Pontificis, licet non sint infallibiles.
c) Doctrinæ et decisiones doctrinales quæ ab episcopis
particularibus fidelibus imponuntur3.
d) « Ea doctrinæ capita quæ communi et constanti catho­
licorum assensu retinentur ut theologicæ veritates et con­
clusiones ita cerlæ, ut opiniones eisdem doctrinæ capitibus
adversæ, quamquam hæreticæ dici nequeant, tamen aliam
theologicam mereantur censuram4. »
4. Ratio necessitatis talis assensus ad prædicta est
sequens : a) auctoritas magisterii ecclesiastici ex se, ab­
straction facta ab infallibilitate, ad assensum obligat :
unde decretis doctrinalibus quæ directe vel indirecte fidem
respiciunt, saltem assensus religiosus præstandus est ;
b) assistentia Spiritus S. Ecclesiæ non tantum in quæstionibus definiendis promissa est, sed generaliter ad fidei
depositum custodiendum, explicandum et applicandum ;
c) necessitas vitæ christianæ huiusmodi assensum exigit :
quodsi enim decretis doctrinalibus non definitivas, adeoque
non formaliter infallibilibus, nullus assensus internus atque
firmus deberetur, tota quasi vis magisterii evanesceret,
vel Ecclesia ad infinitas definitiones definitivas adduce­
retur. Tanquam ratio auxilians accedit tum scientia et
1. Cone. Vatic, in locis adductis non distinguit inter decreta
infallibilia et non-infallibilia, sed simpliciter ad omnes damnationes
et constitutiones et ad omnia decreta doctrinalia assensum exigit :
unde illis saltem assensus religiosus debetur, quibusdam autem
decretis, ob infallibilitatem iudicii insuper fides ecclesiastica. Eodem
modo etiam in lureiurando contra errores Modernistarum dicitur :
« Me etiam qua par est, reverentia subicio totoque animo adhaereo
damnationibus, declarationibus praescriptis omnibus quæ in Encyclicis litteris « Pascendi » et in Decreto « Lamentabili » con­
tinentur. »
2. Pius IX, Denz., 1684 ; Decret. Lament, prop. 8 ; Denz., 2008.
Commissio biblica Congregationibus æquiparatur.
3. Cf. Straub. De Ecclesia Christi, u, n. 966 ss.
4. Pius IX, Denz., 1684.

auctoritas personalis sive romanorum Pontificum sive
episcoporum sive theologorum sive membrorum Con­
gregationum romanarum, tum matura deliberatio, quæ
auctoritativas decisiones præcedit.
Unde fideles et præsertim theologi rationabiliter et
secundum Dei voluntatem huiusmodi decretis Ecclesiæ
assentiunt, sicut et in rebus humanis assentimus ex ratio­
nibus sufficientibus.
4. Quid in casu difficultatis scientificæ agendum est ?
Diximus quod assensus religiosus non est supra omnia
firmus et admittit causam iustam, assensum suspendendi,
in dubium vocandi vel mutandi in contrarium : assensus
enim religiosus est circa illa decreta, quæ non sunt proprie
infallibilia adeoque possibilitatem erroris non excludunt.
Atque de facto non raro accidit, ut viris scientiæ theologicæ
deditis aliquod decretum, e. g. Romanorum Congrega­
tionum, doctrinæ scientific®, e g. exegeseos, contrarium
esse videatur. Quid igitur in hoc casu agendum est ?
a) In casu difficultatis, ortæ ex rationibus scientificis, non
licet stalim assensum suspendere vel denegare, sed nova et
exactior investigatio scienlifica instituenda est. Sicut enim
error in decretis Congregationum non absolute excluditur,
ita multo minus in investigationibus scientificis. Ubi
notandum est quod quandoque investigatio scientifica ex
aliis rationibus vel fontibus procedit quam decretum eccle­
siasticum : nam exegeta e. g. sententiam suam statuit ex
investigatione textus secundum regulas interpretationis
philologicæ et historic®, Congregatio autem forsitan iudicat secundum aliquod principium dogmaticum. Unde Con­
gregatio secundum principium dogmaticum potest ferre
certum iudicium, dum exegeta mediis suis ad certitudinem
vix pervenire potest. Denique in deductionibus scientificis
conclusio communiter a pluribus præsuppositis dependet
in quibus error facillime intervenire potest, ita ut rarissime
conclusio tanquam omnino certa defendi possit. Ex his
rationibus primo standum est decreto ecclesiastico et nova
investigatio instituenda.
b) Non obstantibus rationibus, etiamsi gravibus, theolo­
gus luto, i. e. rationabiliter, honeste et secundum regulas

ienliæ suæ decrelis Congregationum adhærel. Id quod ex

onibus mox adductis sequitur. Stantibus enim rationi1 8 in contrarium duplex auctoritas est in quaestione :
toritas magisterii ecclesiastici et auctoritas rationis
priæ. lamvero in conflictu harum duarum auctorita1
auctoritas magisterii ecclesiastici prævalet : auctoritas
dm et pondus propriae sententiae est ordinis naturalis'et
|“ i'■ nalis, auctoritas vero magisterii est ordinis superna" alis et divini. Inde theologus rationabiliter, i. e. ex ra­
sione bona et sufficienti, iudicium suum indicio auctoritatis
ecclesiasticae subordinat ; similiter honeste, i. e. secundum
Optimas regulas morum ; denique secundum normas scientiæ theologicae, quæ sc. primario ex auctoritate Dei proce­
dit. Inde theologus etiam in gravibus difficultatibus contra
decreta militantibus luto decretis adhæret.
c) Quodsi tamen rationes decreto contrariae (subiective)
omnino necessariæ et convincentes esse censeantur, Straub·
optime sequentia statuit. « Quoniam rationabile obsequium
deposcitur, licebit dissentire... licebit sive suspendendo
assensum dubitare sive etiam sententiam ab edicto sacro
discrepantem adhuc tanquam probabilem existimare ;
nec tamen pro reverentia auctoritatis sacræ fas erit publice
•contradicere, præsertim ipsi pontifici supremo, nisi forte
ad lumen maius quæstioni nondum peremptorie defmitæ
afferendum potestas sacra ipsa id permittit ; sed silentium
servandum est quod obsequiosum vocant, vel difficultas
tribunali sacro modeste exponenda est vel ad tribunal al­
tius iudiciumque infallibile recurrendum1. » Adiungit tamen
auctor : « Quisque videat, ne præoccupatus amore opinionis
suæ ipse libere decipiat, rationem duram Domino scrutatori
cordium redditurus. Namque qui assensum de quo agitur,
temere detrectat, is graviter obædientiam potestati legitimæ præcipienti debitam violat ; simul eatenus contra
fidem peccat, quatenus se proclivem facit ad refragandum
pertinaciter potestati sacræ etiam infallibiliter fidem divi­
nam vel ecclesiasticam præscribenti sive universe sive nominatim de veritate ea ipsa vel coniuncta ei quæ interim
1. De Ecclesia Christi, n, p. 347).

providendo proposita prius erat ; insuper plus sapiendo
quam oportet, intemperantiæ spiritualis quæ dicitur, ille
reus fit. »
d) Denique examen scientificum quæstionis ipsius per
decretum ecclesiasticum minime impeditur : e contra offi­
cium erit theologorum ut secundum principia et metho­
dum disciplinée propriæ argumenta pro et contra diiudicent.
Itaque theologus, tenendo decisionem sacri tribunalis, om­
nes rationes quæ contra illam pugnare videntur, plene
exponere poterit — servata tamen modestia et reverentia
debita.
5. Itaque unusquisque Constitutiones, decisiones et de­
creta Romanorum Pontificum, congregationum pontifi­
ciarum et Commissionis Biblicæ, iudicia doctrinalia epis­
coporum et doctrinas theologice certas (si de certitudine
constat) tanquam per se ad assensum obligantes tenere
debet, licet forsitan per accidens in aliquo casu ab assensu
praestando excusetur. Pessime igitur et contra principia
ipsa theologica agunt illi theologi vel exegetæ vel historici
qui huiusmodi decreta vel decisiones tacite vel expresse,
re, dictis vel scriptis ignorare se fingunt vel simpliciter ut
non considerandas tractant.
De reliquo quæcumque aliæ doctrinæ Ecclesiæ vel ab
Ecclesia approbatae summa reverentia accipiendæ sunt.
Legibus vero disciplinaribus obædientia debetur1.

VI.

Obiectiones

sunt triplicis generis.

Primo : contra obligationem credendi dogmata fide

divina et catholica opponitur, solam revelationem divi­
nam esse obiectum fidei divinæ.
1. Revelationibus privatis ab Ecclesia approbatis « non debetur
nec potest adhiberi assensus fidei catholicæ (neque fidei ecclesia­
stic»), debetur tamen assensus fidei humanæ iuxta prudentiae
regulas, iuxta quas nempe tales revelationes sunt probabiles et pie
credibiles). » Benedictus XIV, De servorum Dei beatificatione, II,
xxxii, 12. Idem., 1. c., III, liii, 13 docet: « Sequitur posse aliquem,
salva et integra fide catholica, assensum revelationibus prædictis
non præstare et ab eis recedere, dummodo id flat cum debita
modestia, non sine ratione et citra contemptum. » — De assensu
debito an iis quibus revelationes privatæ fiunt vel ad quos dirigun­
tur, vide 1. c. III, liii, n. 12 s. et auctores dogmaticos de fide.

Resp. Motivum vel obiectum formale fidei divinæ
est auctoritas Déi revelantis eaque sola ; definitio vero
vel auctoritas Ecclesiæ est conditio et medium, quo infallibiliter determinatur quænam doctrinæ sint divinitus
revelata; adeoque propter auctoritatem Dei revelantis
credendæ.
Secundo : contra fidem ecclesiasticam opponitur, omnia
indicia infallibilia Ecclesia esse fide divina credenda : ita
maxime Marin-Sola, 1. c.
Resp. Ecclesia quidem æque infallibilis est circa revelata
ipsa et circa connexa cum revelatis ; obiectum autem fidei
ea sola esse possunt quæ sunt revelata. Cum igitur infallibilitas Ecclesiæ etiam ad non-revelata se extendat, mininione omnia indicia Ecclesiæ, etsi infallibilia, sunt obiec­
tum fidei divinæ1.
Tertio : contra obligationem assensus religiosi opponitur
possibilitas erroris.
Resp. Possibilitas erroris excludit assensum fidei, sive
divinæ sive ecclesiastic®, non vero assensum simplicem,,
ut expositum est.

1. Argumenta contraria fusius examinavimus in Divus Thomas(Piacenza), I (1925).

SECTIO II
De dogmate et de censuris ecclesiasticis

In doctrina Ecclesiæ adeoque in regula fidei primum lo­
cum tenent definitiones dogmaticæ aliaque iudicia doctri­
nalia Ecclesiæ docentis, præsertim eæ quæ nomine censu­
rarum ecclesiasticarum vocantur. Inde in hac sectione
agemus :
1° De nolione dogmatis (a. 68) ;
2° De progressu dogmatico (a. 69) et
3° De censuris ecclesiasticis aliisque quibusdam docu­
mentis pontificiis (art. 70).
ARTICULUS SEXAGESIMUS OCTAVUS
De notione dogmatis1
I. Definitio dogmatis. — Dogma definitur : Doctrina
revelata de fide vel moribus quæ in verbo Dei scripto vel tra­
dito continetur et ab Ecclesia sive sollemni iudicio sive ordi­
nario et universali magisterio tanquam divinitus revelata
definitur atque ut ab omnibus credenda proponitur. Brevior
definitio : Dogma est doctrina revelata, ab Ecclesia ut revelata
et credenda definita atque proposita.

Hæc notio ac definitio dogmatis quoad rem expresse a
Concil. Vatie, exhibetur. Illud enim a) docet, fide divina
et catholica ea omnia esse credenda quæ in verbo Dei
scripto vel tradito continentur (= revelata) et ab Ecclesia
tanquam revelata ad credendum proponuntur12 ; b) Ro­
manus Pontifex infallibilis declaratur, cum doctrinam de
fide vel moribus ab universa Ecclesia tenendam definit3.
1. Cf. R. Schultes, Introductio in hist, dogm., p. 7-39.
2. Sess. III, c. m ; D., 1792.
3. Sess. IV, c. iv; Denz., 1839.

Idem Concilium infallibilitatem Romani Pontificis « divi­
nitus revelatum dogma » vocat1. Simul definitio dogmatis
ex natura magisterii Ecclesiæ sequitur quippe cuius est,
doctrinam revelatam ad credendum fidelibus proponere12.

II. Definitio explicatur. — In definitione dogmatis duo
sunt distinguenda : elementum materiale (genus) — doc­
trina revelata, et elementum formale (differentia specifica)
= ab Ecclesia definita vel ut credenda proposita. Brevi­
ter singulas partes explicabimus.
a) Dogma est doctrina quædam. Doctrina significat
cognitionem vel veritatem ad docendum vel instruendum
propositam. Cum veritas sit obiectum intellectus et intel­
lectus humanus veritatem per indicium cognoscat, affir­
mando sc. vel negando praedicatum de subiecto, dogma indi­
cium importat, quod per modum propositionis exprimitur3.
Inde distinguendum est inter rem de qua est dogma, et
dogma ipsum, sc. inter rem ipsam et doctrinam de re in
dogmate enuntiatam. Dogma igitur est veritas obiectiva4.
b) Dogma est doctrina revelata. Revelatio de qua agitur,
est revelatio divina, supernaturalis et publica. Simul sup­
ponitur revelatio proprie et formaliter dicta. Ecquidem
consuevimus distinguere inter revelationem formalem (im­
mediatam) et virtualem (mediatam) : at revelatio virtualis per analogiam tantum dicitur revelatio, inquantum
sc. aliquid in sua causa vel in suo principio revelatur. In
omni autem definitione termini definitionis proprie et for­
maliter sunt accipiendi ; ex eadem ratione in definitione
Cone. Vatie, terminus « revelata » proprie et formaliter,
i. e. pro formaliter revelatis, accipiendus est. Proindcque
illæ doctrinae vel iudicia illa quæ sunt circa connexa cum
revelatis, non vocantur dogmata.
c) Dogma est doctrina revelata de fide vel moribus.
Licet cuncta formaliter revelata et cuncta quæ in S. Scrip­
tura continentur, æqualiter sint credibilia, tamen distin1. 1. c.
2. usu historico vocis dogmatis vide Scnm.Tiss, Introductio,
art. 1 Undem, a. 3 de conceptibus erroneis dogmatis.
3.
Thomas, I, q. xvr, a. 1, 2 ; /)<: Veril., q. t, a. 1-3.
t.
TlU'MAs, H, II. q la. .’.

guere consuevimus inter res fidei et morum vel per se
revelata et revelata in ordine ad alia tantum, similiter
vox dogmatis non usurpatur nisi pro doctrinis per se reve­
latis, ad ædificationem doctrinæ christianæ pertinentibus.
— Distinctionem inter res fidei et morum iam supra
explicavimus. Inde sequitur distinctio inter dogmata theoretica (ut e. g. de existentia angelorum) et dogmata practica (ut e. g. de necessitate orationis).
d) Dogma est doctrina revelata quæ continetur in verbo
Dei scripto vel tradito. — Per hanc particulam fontes pro­
prii dogmatis indicantur. Simul excluditur sententia protestantica quod sola Scriptura sit regula (remota) fidei.
Hucusque partem materialem dogmatis consideravimus,
Inde doctrinæ quibus conditiones expositæ conveniunt,
hodie dogmata materialia vocantur. Theologi vero veteres
(etiam post Concil. Trid.) cum quærunt, utrum aliqua doc­
trina sit de fide, communiter tantum dogma materiale
considerant.
e) Dogma est doctrina revelata et ab Ecclesia definita
el ad credendum proposita. Hæc particula rationem for­
malem dogmatis statuit, qua sc. dogma a doctrina obiec­
tive revelata distinguitur. Propositio importat iudicium
Ecclesiæ quo aliqua doctrina tanquam revelata declaratur,
et insuper præceplum quo omnes fideles in conscientia
et sub periculo salutis æternæ obligantur ut doctrinam
propositam tanquam divinitus revelatàm admittant atque
credant. Idem dicit terminus : definitio ; tantum hic ex­
pressius indicat, iudicium ac præceptum esse ultimum,
finale ac definitivum. Attendendum tamen est, non omne
iudicium definitivum constituere dogma, sed illud tantum
quo aliqua doctrina de fide vel moribus tanquam divinitus
revelata credenda proponitur. Recolatur etiam can. 1323,
§ 3, C. I. C. : « Declarata seu definita dogmatice res nulla intelligitur nisi id manifeste constiterit. » Id quod ex signis
diiudicandum est.
Signa definitivæ sententiæ sunt : a) formula expressa,
ut : « definimus tanquam dogma », « definimus tanquam
doctrinam revelatam»; b} formula sgmboli, cum sc. aliqua
doctrina tanquam fide profitenda proponitur, ut in sym­
bolo apostolico, Nicæno — Cpto, Pii IV et in prima

parte iurisiurandi contra errores Modernistarum ; c) decla­
ratio qua sententia opposita tanquam haeretica damnatur ;
d) pœna anathematis vel excommunicationis quæ contrasentientibus infligitur — quæ tamen pœna non semper
definitionem dogmaticam demonstrat cum etiam aliis
indiciis, vel non infallibilibus, adiungatur ; e) sententia
Ecclesiæ : quandoque enim tantum ex posteriori declara­
tione Ecclesiæ vel ex communi sententia SS. Patrum et
theologorum constat, præcedentem declarationem Eccle­
siæ (Cone, generalis vel Romani Pontificis) fuisse defini­
tivam, dogmaticam vel ex cathedra. Denique non desunt
decisiones de quibus inter theologos disputatur utrum sint
defmitivæ an non. f) Propositio vel declaratio dogma­
tica denique fit vel per iudicium sollemne sive Romani
Pontificis solius-definitio ex cathedra — vel per magis­
terium ordinarium et universale Ecclesiæ, cum sc. aliqua
doctrina in universa Ecclesia ut revelata creditur vel prae­
dicatur vel in instructione religiosa (in catechismis, e. g.)
docetur, ab episcopis in orbe dispersis promulgatur, a
SS. Patribus vel theologis consensu unanimi et constanti
ut doctrina fidei testificatur.III.
IV.
III. De veritate et immutabilitate dogmatis. — Ex no­
tione dogmatis denique sequitur veritas et immutabilitas
absoluta dogmatis. Hæc enim sequitur ex utroque elemento
dogmatis ; primo ex eo quod veritatem divinitus revela­
tam continet, secundo ex eo quod hæc infallibiliter est
proposita. Quæ quidem veritas et immutabilitas directe
et per se sensum vel doctrinam dogmatis respicit. Unde
Cone. Vatie, contra Guenther definivit : « Si quis dixerit,
fieri posse, ut dogmatibus ab Ecclesia propositis aliquando
secundum progressum scientiæ sensus tribuendus sit alius
ab eo quem intellexit et intelligit Ecclesia, a. s.1. » Similiter
definitiones ex cathedra declarantur « irreformabiles ».
Mutatio tamen terminorum non excluditur, cum sc. unus
idemque terminus temporibus succedentibus diversam si­
gnificationem obtinere potest.
IV.
i

Quæstio

de definibilitate conclusionum theologica-

Spss ITT can. 3 de fide et ratione, Denz., 1818, cf. n. 1800.

Uti vidimus, Cdncil. Vatie, definivit, fide divina
credenda esse ea quæ sunt a Deo revelata et ab Ecclesia
tanquam revelata et credenda proposita. Iamvero reve­
latio distinguitur duplex : formalis (immediata) et virtualis (mediata). Inde a theologis mota est quæstio,
utrum etiam virtualiter revelata credenda sint fide divina
vel ab Ecclesia ut dogmata fide divina tenenda definiri
possint = quæstio de definibilitate conclusionum theolo­
gicarum. Res hucusque est controversa. Veteres scholastici
duo docent. Primo distinguunt inter articulos (symboli
apostolici) et eorum conclusiones : sub nomine vero con­
clusionum intelligunt veritates revelatas quæ ad articulos
se habent sicut conclusiones : ita e. g. doctrina de Eucha­
ristia dicitur conclusio articuli de omnipotentia Dei12.
Secundo scholastici docent, aliquid dupliciter ad fidem
pertinere posse, sc. directe vel indirecte : directe, ut arti­
culos fidei, indirecte ut « ea ex quibus negatis consequitur
aliquid contrarium fidei » vel « corruptio articuli3 ». Qua
duplici autem doctrina veteres scholastici hoc tantum
docent, primo : esse quendam ordinem vel connexionem
quandam inter veritates revelatas, secundo : expositionem,
explicationem vel determinationem veritatum revelatarum
ad fidem pertinere, sc. post propositionem per Ecclesiam4.
Sæc. xv communis invaluit sententia : ad fidem per­
tinet « veritas habita per divinam revelationem... explicite
in propria verborum forma vel implicite in bona et certa
consequentia5 ». Quæ sententia etiam post Conc. Trid.
remansit. Deinde tamen, facta distinctione inter revela­
tionem implicitam et virtualem et inter conclusiones illa­
tivas, proprias vel quoad se et conclusiones explicativas,
improprias vel quoad nos tantum, facta est simul divi­
rum1. —

1. Hanc quaestionem fuse tractavimus in nostro opere, Introduclio in historiam dogmatum, p. 115-149 ; 192-210.
2. S. Thomas, II, II, q. i, a. 8 ad 6 ; cf. Schultes, Introd.,
p. 73 ss.
3. S. Thomas, II, II, q. xi, a. 2 ; I Sent., q. xxxm, q. i, a. 3-5 ;
I, q. xxxii, a. 4.
4. Schultes, Introductio, p. 131-149.
5. Gerson, Opera omnia (Antro.), tom. I, p. 27 ; cf. Schultes,
Introd., p. 82 et Eiusdem, Fides implicita, i.

sio inter theologos. Alii simpliciter defmibilitatem omnis
conclusionis certæ admittunt, ut præsertim Scotistæ1 ;
alii ponunt illas omnes et solas conclusiones de fide esse
posse quæ cum certitudine metaphysica ex doctrina im­
mediate revelata deducuntur12 ; alii distinguunt inter con­
clusiones quoad se et quoad nos, admittentes definibilitatem tantum conclusionum quoad nos. Alii denique aliter3.
V. Distinctio inter conclusiones quoad se (proprias, illa­
tivas) et quoad nos tantum (improprias, explicati vas). —

1. Conclusio theologica dicitur propositio vel doctrina per
discursum ex veritate revelata deducta. Vocatur : « con­
clusio » inquantum per discursum cognoscitur ; vocatur
« theologica » inquantum ex doctrina revelatur deducitur
et cognoscitur : theologia enim est argumentative, ita
sc. ut ex principiis revelatis ad aliquid ostendendum pro­
cedat4. Conclusio igitur theologica aliquam veritatem
revelatam supponit ex fide, ex qua tamen mediante pro­
prio discursu deducitur.
2. Huiusmodi conclusio theologica distinguitur in con­
clusionem quoad se et quoad nos tantum.
Conclusiones quoad se dicuntur doctrinæ quæ ex se,
obiective, ex parte revelationis virtualiter tantum sunt
revelatæ, i. e. revelatum est tantum principium, ex quo
illæ doctrinæ per discursum cognosci vel deduci possunt ;
conclusiones quoad nos tantum sunt doctrinæ, quæ secundum
se, obiective, ex parte revelationis, sunt formaliter (expli­
cite vel implicite) revelatæ, quæ tamen ex parte nostra
vel quoad nostrum modum cognoscendi per discursum ex
revelatione deducuntur et cognoscuntur. Patet, conclu­
siones quoad se simul esse conclusiones quoad nos.

1. Ita Parth. Minges, Compend. theol., 240-242 ; ex thomistis
præsertim M. Tuyaerts, L’évolution du dogme (1919).
2. Ita præsertim P. Mahin-Sola, O. P., in magna serie articulo­
rum in Cientia Tomista (1911-1922) et in opere : « La evolution
homogénea del dogma catolico » (1923), gallice : L'évolution homogène
du dogme catholique (1924).
3. Cf. Schultes, Introductio, p. 116-131. Videsis ibi etiam sen­
tentiam Suarezii et Lugonis nunc inveteratam.
4. S. Thomas, I, q. i, a. 8.

3. Conclusiones quoad se alio nomine vocantur conclu­
siones proprie dictæ, conclusiones vero quoad nos tantum
dicuntur conclusiones improprie dictæ : non quidem ac si
conclusiones quoad nos tantum sint minus vere conclu­
siones logicæ, sed inquantum conclusiones quoad se doc­
trinam deducunt quæ tantum in principio est revelata,
adeoque proprie et quoad se conclusiones vel consequen­
tias deducunt, dum conclusiones quoad nos tantum doc­
trinam revelatam explicant, determinant.
4. Alio modo conclusiones quoad se et quoad nos dis­
tinguuntur per hoc quod conclusiones quoad se deducuntur
per syllogismum proprium, conclusiones quoad nos vero
per syllogismum improprium. Salmanticenses sic distin­
guunt : « Discursus est duplex, proprius et improprius. Prior
importat motum intellectus a principiis ad effectus vel ab
effectu ad sua principia : est enim progressus a notis ad
ignota. Posterior vero non includit huiusmodi motum, sed
quasi in eodem punclo persistens lanium explicat in conse­
quenti (i. e. in conclusione) quod in præmissis non ita per­
spicue significatum habebatur. Ob idque illius consequen­
tia non dicitur illativa et probativa sed tantum explicativa.
Et merito, quia non est apta nata generare diversam specie
notitiam a cognitione præmissarum quod videtur proprium
esse discursus, sed tantum hanc perficit et illustrat. Licet
appareat ratio discursus ex parte formæ, non tamen adest
vera illatio aut probatio conclusionis111
».
Syllogismus enim sub duplici ratione considerari potest.
Primo modo mere formaliter, sc. ut est forma logica ad
conclusionem deducendam ; secundo modo materialiter,
sc. quantum ad doctrinam acquirendam vel deducendam.
Quodsi syllogismus tantum formaliter consideratur, syl­
logismo utimur eodem modo, secundum easdem leges
logicas, in cognoscendis vel deducendis explicite, implicite
et virtualiter revelatis ; si vero syllogismus consideratur
materialiter, i. e. ex parte materiæ vel quantum ad doc­
trinam deductam, aliter syllogismo utimur in cognoscendo
formaliter aut virtualiter revelato : in cognoscendo sc.
I. De fide, disp. I, dub. ιν, η. 122 ; cf. Suarez, De fide, disp. 3 s.
11, n. 6.

ART. LXVIII.

DE NOTIONE DOGMATIS

631

formaliter revelato utimur syllogismo ad determinandum
sensum revelationis per conceptus æquivalentes ; in cogno­
scendo vero virtualiter revelato utimur syllogismo ad
cognoscendas consequentias revelationis formalis. In syl­
logismo igitur improprio doctrina in se revelata exponitur,
aliis conceptibus exprimitur et cognoscitur, in syllogismo
proprio sequela doctrinæ revelatæ deducitur.
5. Inde conclusiones proprie dictæ vocantur conclu­
siones illativae, conclusiones vero quoad nos conclusiones
explicativæ.
6. Notandum tamen est, apud varios auctores distinctinctionem inter conclusionem quoad se et quoad nos vel
inter syllogismum proprium et improprium aliter et aliter
accipi. Thomistæ veteres, ut Capreolus, conclusionem pro­
priam vocant illam quæ est circa ipsa revelata, illa exponendo,
quam nos igitur conclusionem impropriam vocamus : at­
que talem conclusionem proprie theologicam vocant quia
est obiectum primarium theologiæ. P. Marin-Sola con­
clusionem cum certitudine metaphysica deductam vocat
conclusionem propriam, ita ut « conclusio propria » ipsius
conclusiones quoad se et quoad nos tantum comprehendat.
Apud auctores recentiores sub nomine « conclusionis »
intelligitur communiter conclusio quoad se, propria et
illativa. Ad evitandam tamen confusionem necessarium
est distinctio inter conclusiones explicativas (quoad nos
tantum) et illativas (quoad sc).

VI. Theses.
Prop. I. Conclusiones explicativæ (quoad nos tantum,
impropriae) sunt definibiles ut dogmata, sc. quoad doc­

trinam in eis assertam. —

Hæc propositio facile proba­

tur.
Prob. 1. Ec Cone. Vatie. Secundum definitionem Cone.
Vatie, doctrina revelata tradita est Ecclesiæ « tanquam
divinum depositum fideliter custodiendum et infallibiliter declarandum1 » et Petri successoribus Spiritus Sanctus
promissus est ut « traditam per Apostolos revelationem
seu fidei depositum sancte custodirent et fideliter expone1. Sees. III; Denz., 1800.

rent1. » Atqui conclusiones quoad nos tantum sunt decla­
rationes, explicationes "t expositones revelatorum. Ergo
definiri possunt.
Prob. 2. Ex factis historicis. Ex historia dogmatum et
Ecclesiæ luculenter constat plures doctrinas, quæ a theolo­
gis per modum deductionis cognitæ fuerunt, ab Ecclesia
tanquam dogmata definita fuisse, et quidem secundum
conceptus et terminos quibus a theologis propositæ fue­
runt : et quidem incipiendo a definitione consubstantiali­
tatis usque ad definitiones Vaticanas.
Prob. 3. Ex ratione theologica. Definibilitas alicuius
doctrinæ nullo modo ex eo afficitur quod illa doctrina ex
parte nostra vel a theologis ex revelatione per modum dis­
cursus cognoscitur, dummodo doctrina secundum , se,. ex
parte sua vel ex -parte revelationis sit formaliter (explicite
vel implicite) revelata. Tantummodo addimus : conclu­
siones quæcumque, ut conclusiones, sc. ut per rationem
deductæ, non sunt definibiles ; tamen quoad doctrinam
deductam, utpote revelatam secundum se.
Prob. 4. Ex consensu ss. Patrum et theologorum, qui sc.
unanimiter defmibilitatem conclusionum quoad nos tantum
edocent, ut in Introductione in historiam dogmatum per
longum et latum exposui (art. 4).
Inde refutatur sententia Protestantium qui sc. decla­
rationes, expositiones et explicationes revelatorum per ter­
minos scientificos tamquam dogmata admittere recusant,
utpote utrem revelationi extraneam1
2.
Prop. II. Conclusiones illativae (quoad se, propriæ dic­
tae) tanquam dogmata definiri nequeunt3.

Prob. 1. Ex notione dogmatis. Tres sunt conditiones dog­
matis, sc. ut sit doctrina revelata, quæ in verbo Dei scripto
vel tradito continetur, et ab Ecclesia tanquam revelata
credenda proponatur.
1. Sess. IV ; Denz., 1836.
2. Cf. Introductio, art. 11 (de formulis dogmaticis).
3. Notamus, conclusionem accipiendam esse secundum sensum
supra, n. v, explicatum. Si quis igitur nomine conclusionis pro­
priæ » conclusionem metaphysice certam significare voluerit, huius­
modi « conclusiones propriæ » iterum dividends sunt in conclu­
siones explicativas et illativas.

Atqui hæ tres conditiones accipiendæ sunt proprie et
formaliter neque tamen in conclusione theologica quoad se
Verificantur. Ergo.
Maior patet ex notione dogmatis vel potius ex defini­
tione Concilii Vaticani.
·
Minor probatur quoad primam partem : termini alicuius
definitionis sive scientific® sive dogmatic® sunt accipiendi
in sensu proprio et formali : de hoc non potest esse dubium,
secus enim omnis definitio esset ambigua et æquivoca. Unde
termini definitionis vaticanæ in sensu proprio et formali
sunt accipiendi.
Prob. minor quoad secundam pariem : a) conclusiones
théologie® illativæ vel quoad se non sunt revelat® in
sensu proprio et formali : non enim formaliter, sed vir­
tualiter tantum revelat® sunt, ut patet ex ipsa notione
conclusionis proprie diet®. Insuper notandum est, distinc­
tionem inter formaliter et virtualiter revelata non esse
univocam sed analogam tantum, analogia sc. attributionis :
virtualiter enim revelata in tantum revelata dicuntur
inquantum ex revelatis deduci possunt.
β) Eodem modo patet, conclusiones quoad se minime
formaliter in verbo Deo contineri, sicut nec formaliter in
ipso enuntiantur.
γ) Denique conclusiones quoad se ab Ecclesia non pro­
ponuntur ut formaliter revelat® vel credend® : id quod
maxime patet. Ecclesia quidem doctrinas formaliter reve­
latas tanquam revelatas et credendas proponit atque defi­
nit, non vero conclusiones proprie dictas. Id quod maxime
ex modo damnandi doctrinas oppositas apparet : doctri­
næ enim formaliter revelatis opposit® tariquam hæreticæ
damnantur ; doctrinæ vero conclusionibus opposit® tan­
quam errone®.
Prob. 2. Ex natura fidei theologicæ. Dogmata fide divina
sunt credenda. Atqui conclusiones theologicæ quoad se
fide divina credi nequeunt. Ergo tanquam dogmata definiri
non possunt.
Maior patet; minor probatur. Ea qu® fide divina creden­
da sunt, propter auctoritatem Dei revelantis credenda
sunt, non vero simul propter aliam rationem formalem.
Atqui virtualiter tantum revelata non possunt teneri

propter solam Dei revelantis auctoritatem, sed tenentur
simul ratione discursus quo deducuntur. Ergo virtualiter
revelata fide divina credi nequeunt.
Maior subsumptionis probatur ex S Thoma Π, II, q m,
a 3, ubi dicit : « Species cuiuslibet habitus dependet ex
formali ratione obiecti ; qua sublata, species habitus rema­
nere non potest. Formale autem obiectum fidei est veritas
prima, secundum quod manifestatur in Scripturis sacris et
in doctrina Ecclesiæ » i. e. prout revelatur in S. Scriptura
et divina traditione. Ille igitur solus assensus est assensus
fidei divinæ qui ob solam auctoritatem Dei revelantis fit.
Minor vero subsumptionis patet. Conclusiones enim
theologicæ quoad se non ob solam Dei revelantis auctori­
tatem cognoscuntur, sed simul et proxime per discursum.
Neque dicatur, id valere ante Ecclesiæ iudicium, non
vero post Ecclesiæ iudicium infallibile. Etenim Ecclesiæ
iudicium quidem infallibile est, attamen non efficit ut
illatio non sit illatio, sicut neque efficit ut id quod virtua­
liter tantum revelatum est, fiat formaliter revelatum.
Prob. 3. Ex modo agendi Ecclesiæ. Non potest probari,
quamcumque conclusionem theologicam quoad ‘ se vel
proprie dictam aliquando ab Ecclesia tanquam dognja defi­
nitam fuisse. Concedimus quidem, omnia dogmata ab
Ecclesia definita, a theologis per modum conclusionis
cognita fuisse, sive per modum conclusionis impropriæ
sive propriæ : at hoc se tenet ex parte theologorum, dum
Ecclesia doctrinam illam non ut conclusionem, sed ut doc­
trinam in deposito fidei explicite vel implicite contentam
definivit. Id quod maxime in dogmate Immaculatæ Con­
ceptionis B. Μ. V., apparet, ad quod adversarii communiter
appellant ; idem tamen valet de aliis dogmatibus quæ
in argumentum adducuntur.
Prob. 4. Ex consequentiis. — Secundum sententiam con­
trariam, quælibet consequentiæ certæ, saltem metaphysice
certæ, quæ ex revelatione deduci possunt, tanquam dogmata
definiri possent : id quod ad consequentias impossibiles
deducit. Nam a) ex doctrina revelata consequentiæ infinilæ
cum certitudine metaphysica deduci possunt, ita ut dog­
mata in infinitum multiplicari possent. Ex solo dogmate
e. g. de existentia, de unitate et trinitate Dei tota doc-

ί ititia metaphysics deduci potest. Num igitür tota hæc
trina tanquam dogma, et quidem divinitus revelatum,
I finiri possit ?
b) Secundum sententiam contrariam depositum fidei
geretur. Doctrina enim aliqua augeri potest dupliciter,
m per inventionem novorum principiorum, tum per
'I' ductionem novarum conclusionum, ut S. Thomas docet :
« Scientia potest augeri secundum seipsam per additio­
nem : sicut cum aliquis plures conclusiones geometriæ
addiscit, augetur in illo habitus eiusdem scientiæ secun­
dum speciem1. » Jamvero depositum fidei augeri nequit.
Neque dicatur, huiusmodi augmentum esse per accidens
aut tantum quoad nos. Per accidens enim et quoad nos
tantum se habet explicatio, determinatio, expositio ip­
sius doctrinæ revelatæ (conclusiones quoad nos tantum) ;
conclusiones vero quoad se ipsam substantiam doctrinæ
augent, ergo quoad se, sicut habitus alicuius scientiæ per
novas conclusiones secundum seipsam, secundum speciem,
augetur, ut dicit S. Thomas.
c) Adversarii Ecclesiæ ipsi opponunt, in dogmatibus
Ecclesiæ admisceri doctrinæ revelatæ doctrinas extraneas
revelationi. lamvero facile quidem ostendi potest, per
expositionem et declarationem doctrinæ revelatæ nihil
deposito fidei secundum se admisceri ; quis autem con­
vincet adversarios, si admittitur, etiam conclusiones ex
revelatis ut dogmata revelata definiri posse ? Nolimus
iugum inutile imponere1
2!
VII. Doctrina Concilii Vaticani. — a} Per doctrinam
modo propositam optime explicatur ac defenditur doc­
trina Concilii Vaticani. Huiusmodi enim Concilium in
nostra quæstione duo definit. Positive declaratur, Romano
Pontifici ad hoc Spiritum S. esse promissum ut traditam
per Apostolos revelationem sancte custodiret et fideliter
exponeret vel infallibiliter declararet (D. 1836-1800) ; nega-

1. I. II. q. m, a. 2.
2. Quoad argumenta sententiæ contrariæ videbis Marin-Sola,
Evolution homogène, I, ch. πι-ν, v. Observationes nostras habes :
Introductio, p. 197-203, et Divus Thomas (Piacenza), I, 1925
p. 83 ss. R. S. Ph. et Th., t. XIV, 1925, p. 286-302.

live edocetur, fidei doctrinam, quam Deus revelavit, non

fuisse Ecclesiæ propositam velut philosophicum inventum,
humanis ingeniis perficiendam (D. 1800), hominibus sc.

sua industria, solertia, ingenio scholam a Christo eiusque
Apostolis per subséquentes- ætates continuantibus (lur. c.
errores Mod.). lamvero sensus harum definitionum, quan­
tum ad quæstionem præsentem est, in definitionibus dog­
maticis, i. e. in proponenda doctrina quæ fide divina sit
credenda, nihil aliud haberi quam custodiam, expositio­
nem, interpretationem et declarationem doctrinæ revela­
tæ. Itaque Ecclesia conclusiones quidem explicatives ut
dogmata, ut fide divina credendas definit, minime vero
conclusiones (obiective) illativas, quibus sc. doctrina reve­
lata non proprie exponitur vel declaratur sed perficitur
ac continuatur.

.tum
pro•quam Deus revelavit, velut philosopiuvim­
tanquam
divi
­
posita est humaris ingeniis perficienda, sed
num depositum... fideliter custodienda et infallibiliter decla­
randa. » Idem principium sub alia ratione his verbis enun‘.tiatur :'« Neque Petri successoribus Spiritus Sanctus pro­
missus est ut eo revelante novam doctrinam patefacerent,
sed ut, eo assistente, traditam per Apostolos revelationem seu
' fidei depositum sancte custodirent et fideliter exponerent2. »
Cone. Vatie, igitur progressum dogmaticum edocet qui fit
per infallibilem declarationem et fidelem expositionem doc­
trines revelatæ. — Inde Cone, concludit : « Hinc sacrorum
quoque dogmatum is sensus perpetuo est retinendus quem

semel declaravit sancta mater Ecclesia, nec unquam ab eo
sensu altioris intelligentiæ specie et nomine recedendum.
Crescat igitur... et multum vehementerque proficiat, tam
singulorum quam omnium, tam unius hominis quam totius
Ecclesiæ, ætatum ac sæculorum gradibus, intelligentia,
scientia, sapientia : sed in suo dumtaxat genere, in eodem
sc. dogmate, eodem sensu eademque sententia3. « His
1. Doctrinam de progressu dogmatico fuse exposuimus in nostro
opere : Introductio in historiam dogmatum, p. 46-296. Videsis opus
præclarum P. Marin-Sola, L'évolution homogène du dogme catho­
lique. Literaturam videsis : Introductio, p. 149-152.
2. Denz., 1800. 1836.
3. Ultima pars desumpta est ex Commonit. 1 Vincentii Leriiiensis, n. 28.
R.

verbis Concilium immutabilitatem doctrinæ in explica­
tione et expositione progrediente enuntiat.
Contra errores Modernistarum lusiurandum a Pio X
propositum doctrinam Cone. Vatie, sic récapitulât atque
applicat : « Quarto : fidei doctrinam ab Apostolis per or­
thodoxos Patres eodem sensu eademque semper sententia
ad nos usque transmissam sincere recipio ; ideoque pror­
sus reficio haereticum commentum evolutionis dogmatum,
ab uno in alium sensum transeuntium, diversum ab eo
quem prius habuit Ecclesia ; pariterque damno errorem
omnem quo divino deposito, Christi sponsæ tradito ab
eaque fideliter custodiendo, sufficitur philosophicum in­
ventum, vel creatio humanæ conscientise, hominum conatu
sensim efïormatæ et in posterum indefinito progressu per­
ficiendae. » In altera parte iurisiurandi additur : « In uni­
versum denique me alienissimum ab errore profiteor quo
moderniste tenent; in sacra traditione nil inesse divini ;
aut, quod longe deterius, pantheistico sensu illud admit­
tunt ; ita ut nihil iam restet nisi nudum factum et simplex,
communibus historiæ factis æquandum ; hominum nempe
sua industria, solertia, ingenio scholam a Christo eiusque
Apostolis inchoatam per subsequent.es aetates continuan­
tium. » Itaque progressus dogmaticus declaratur tam­
quam explicatio el expositio fidelis doctrinae divinitus revelatae
sub infallibili assistentia Spiritus S.

II. Sententiæ contrariae1. — Hationalistæ tenent, evo­
lutionem dogmatum esse evolutionem cognitionis huma­
næ circa quæstiones religionis eamque «pure humanam.
Protestantes, negantes magisterium infallibile Ecclesiæ, con­
sequenter propositionem dogmatum simpliciter reiciunt
atque dogmata Ecclesiæ catholicæ sicut et symbola sec­
tarum protestanticarum nec non totam doctrinam theo­
logicam considerant tanquam explicationem plus minusvc
veram doctrinæ evangelicæ, fallibilem ac multipliciter
erroneam ; simul prætendunt, dogmata definita conti­
nere additamenta revelationi extranea, immo contraria.
1. Cf. nostram expositionem in Introductio in historiam doainatum, p. 27-38 ; 153-156.

Modernistæ considerant evolutionem dogmatum tanquam
evolutionem vel explicationem sensus religiosi vel conjscientiæ humanæ, proportionatam conditioni moralitatis,
culturæ et scientiæ temporum, ita ut dogmata sint sym­
bola tantum et similitudines tum sensus religiosi tum
rerum divinarum, defigurationes et transfigurationes fac­
torum historicorum. Guenther docuit, per Ecclesiam suc­
cedentibus temporibus proponi explicationem revelationis
relative veram, proportionatam conditioni ac perfectioni
scientiae determinati temporis eique magis accomodatam. — Notetur etiam error abbatis loachim de Floris,
secundum cuius doctrinam explicatio fidei tres haberet
gradus et in ultima periodo ad explicationem litteralem
Evangelii sequeretur explicatio pure spiritualis... Evan­
gelium æternum. De errore denique Synodi Pistoriensis1
supra in quæstione de traditione tractavimus.
III. Theses.
Prop. I : Profectus dogmaticus est necessario in Ecclesia
ponendus.

Prob. 1. Christus progressum dogmaticum promittit. Chri­
stus instituendo magisterium Ecclesiæ, ipsi officium, ius
a<· potestatem commisit, prædicandi Evangelium usque ad
finem mundi et docendi omnes gentes ; simul promisit
Spiritum S. ad custodiam infallibilem veritatis revelatæ et
nt. doceret omnem veritatem. Atqui his verbis Christus
progressum dogmaticum promittit. Secundum enim volun­
tatem et promissionem Christi Ecclesia omni tempore et
omnibus populis doctrinam evangelicam fideliter et sincere
prædicabit, eamque contra corruptores et falsos doctores
intactam et immutatatm defendet et conservabit; Eccle­
sia, quacumque quæstione vel difficultate exorta, populos
ea docebit quæ Christus dixerat; Ecclesia, assistente Spi­
ritu Sancto, omnem doctrinam Christi explicabit : quæ
omnia profectum dogmaticum pronuntiant. Quem denique
Christus expresse his verbis promittit : « Adhuc multa
habeo vobis dicere, sed non potestis portare modo. Cum autem
venerit ille Spiritus veritatis, docebit vos omnem veritatem »
(Joa., xvi, 12 s.).
I.

ilENZ.. IÛOI.

Prob. 2. Apostoli profectum dogmaticum via facti edo­
cent. Etenim « acceptis mandatis... Deique verbo con­

firmati, cum certa Spiritus Sancti fiducia egressi sunt
adnuntiantes regni Dei adventum » (I Clem., xlii, 3), ana­
thematizantes eos qui evangelizarent « præterquam quod
evangelizamus vobis » (Gal., i, 8) ; explicaverunt Evan­
gelium Christi, ut præsertim Paulus in epistulis suis ; in
Conc. Apostolico quæstiones fidei exortas definiverunt (Aci..
xv) ; doctrinam a Christo acceptam aliis atque aliis termi­
nis vel formulis gentibus proposuerunt.
Prob. 3. Ecclesia Apostolos subsequens similiter via facti
progressum dogmaticum edocet : nam Evangelium Christi
tanquam fide divina credendum prædicat, symbolum apostolicum tanquam « regulam fidei » proponit, tuetur atque
explicat, primo quidem per magisterium ordinarium, mox
vero per declarationes et definitiones particulares ; con­
tra Gnosticos veritatem divinam atque absolutam fidei
ehristianæ et S. Scripturæ utriusque Testamenti defendit;
doctrinam traditam mox terminis ac formulis novis exprimit
atque explicat ; damnat Arianos, Nestorianos, Pelagianos
et alios hæreticos.
Prob. 4. SS. Patres una ex parte profectum dogma­
ticum in Ecclesia existentem tanquam legitimum agnoscunt.
altera ex parte mox doctrinam de progressu dogmatico
proferunt. Ita iam Origenes1 distinguit duplex genus veri­
tatum revelatarum. Nam « sancti Apostoli fidem Christi
prædicantes, quæcunque necessaria crediderunt, omni­
bus... manifestissime tradiderunt... ; de aliis vero dixerunt
quidem quia sunt, quomodo autem aut unde sint, silue­
runt »(n. 3). Inde in ecclesiastica prædicatione quædam
sunt definita (n. 4), de quibus totius Ecclesiæ una sententia
est (n. 8) et quæ manifeste traduntur (n. 4), quædam vero
inquirenda sunt ac investiganda.
S. Athanasius definitionem Conc. Nicæni (ex substantia,
consubstantialis) tanquam legitimam interpretationem et
expositionem terminorum S. Scripturæ defendit1
2. Eodem
1. De principiis, prolog.
2. De decretis Conc. Nic., 20 s. ; De synodis, c. xli, 53 ; De Seni.,
Dionysii, 20 etc.

modo S. Greg. Naz. terminos « ingenitus » et « anarchus »
defendit1.
S. Augustinus maxime denuntiat fidem occasione ali­
cuius hæresis vel alterius controversiæ explicatam fuisse.
« Multa quippe, ait, ad fidem catholicam pertinentia, dum
haereticorum callida inquietitudine agitantur, ut adversus
eos defendi possint, et considerantur diligentius et intelliguntur clarius et instantius prædicantur et ab adversario
mota quæstio discendi extitit occasio12. » Sed et generaliter
affirmat : « aliquo experimento rerum aperitur quod clau­
sum erat et cognoscitur quod latebat3. »
Vincenlius Lerinensis excludit quidem permutationem
fidei, profectum vero exoptat. Etenim « adnuntiare aliquid
christianis catholicis præter id quod acceperunt, nun­
quam licuit, nunquam licet, nunquam licebit4. » Sed
profectus fidei inde non excluditur. « Sed forsitan dicit
aliquis : nullus ergo in Ecclesia profectus habebitur reli­
gionis ? Habeatur plane et maximus... Sed ita tamen ut
vere profectus sit ille fidei, non permutatio. Siquidem ad
profectum pertinet ut in semetipsum unaquæque res am­
plificetur, ad permutationem vero ut aliquid ex alio in aliud
transvertatur5. » Denique profectum dogmaticum per ana­
logiam corporis et segetis 'crescentis illustrat6.
Prob. 5. Rationem intrinsecam progressus dogmatici
optime S. Thomas sic proponit : « quia una fides debet esse
totius Ecclesiæ... quod servari non posset nisi quæstio
fidei exorta determinaretur... et sic sententia a tota Eccle­
sia firmiter teneatur7. » Et ad obiectionem quæ opponit
sufficientiam revelationis, respondet : « In doctrina Chrisi
et Apostolorum veritas fidei est sufficienter explicita : sed
quia perversi homines Apostolicam doctrinam et cæteras
doctrinas et scripturas pervertunt ad sui ipsorum perditio­
1. Orat. 31 (theol. 5), c. xxm, s.
2. De civ. Dei, xvi, 2 ; cf. De bapt., n, 4, 5.
3. De baptismo, n, 4 ; cf. expositionem apud P. Batiffol, Le
catholicisme de saint Augustin, i, p. 38 ss.
4. Commonitorium, I, c. ix, al. 13.
5. 1. c., c. xxm, al. 28. Sequuntur verba a Conc. Vatie, citata.
6. 1. c., Videsis Introductio, p. 55-57, 288-290.
7. IIa, IIae, q. i, a. 10.

nem, necessaria fuit temporibus procedentibus explicatio
fidei contra insurgentes errores1.»
Prop. II : Progressus dogmaticus in successiva proposi­
tione et explicatione revelatorum consistit1
2. — Hæc pro­

positio facile ex dictis sequitur.
Prob. 1. Ex notione progressus dogmatici. — Progressus
dogmaticus per definitionem novorum dogmatum proprie
constituitur. Atqui definitio novorum dogmatum fit per
successivam propositionem et explicationem doctrinæ re­
velatæ. Ergo.
Prob. 2. Ex natura dogmatis. Progressus dogmaticus
habetur secundum quod dogma est subiectum mutationis,
lamvero dogmata sunt subiectum mutationis secundum
quod in ipsis habetur propositio et explicatio successiva
per Ecclesiam. — Dogma enim est doctrina revelata et
ab Ecclesia ad credendum proposita. Inde in dogmate didistinguendum est : a) inter eius revelationem per Deum
et inter propositionem per Ecclesiam ; b) inter veritatem
vel doctrinam revelatam et inter cognitionem, explica­
tionem vel determinationem sensus doctrinæ revelatæ.
lamvero α) revelatio post tempus Apostolorum est finita,
propositio vero revelatorum per Ecclesiam usque ad finem
mundi continuabitur ; b) veritas revelatorum stat in æter­
num immutabilis, expositio vero ct explicatio sensus doc­
trinæ revelata; continuo augeri potest ac debet. Ergo
progressus dogmaticus in successiva propositione et ex­
plicatione revelatorum necessario consistit. Ita definitio
consubstantialitatis Verbi cum Patre importat proposi­
tionem novam et explicationem divinitatis Verbi, definitio
transsubstantiationis propositionem et declarationem ver­
borum institutionis Eucharistiæ, definitio primatus Romani
Pontificis expositionem textus Mt., xvi, 17-19, etc.
Prob. 3. Ex falsitate conceptuum contrariorum de natura
1. 1. c. ad 1. — Plura videsis in Introductio, p. 279 ss.
2. Propositio et .explicatio revelatorum secundum se quidem ab
invicem distinguuntur ; in praxi tamen communiter simul habentur,
lia Ecclesia quidem symbolum apostolicum simpliciter fidelibus
ad credendum proponit ; per definitionem vero consubstantia­
litatis divinitatem Christi simul proponit et explicat.

progressus dogmatici. Conceptus rationalisticus, protestan-

ticus, guentherianus et modernisticus de natura progres­
sus dogmatici ex eo præcise est erroneus quod evolutionem
dogmatum aliter quam ut successivam propositionem et
explicationem revelatorum considerat. Nam a) Ralionalistæ negant veritatem revelatam dogmatis ; b) Protestantes
fidelem expositionem et declarationem infallibilem Evangelii negant; c) Guentherus absolutam ac immutabilem
veritatem dogmatis destruit ; d) Modernislæ denique ra­
dicitus veritatem dogmatis eludunt.
Prop. Ill : In progressu dogmatico doctrina revelata vel
depositum fidei quoad substantiam (quoad se) nec muta­
tur nec augetur.

Hæc propositio est simplex corollarium ex prop. 2a. Nam
progressus dogmaticus in successiva propositione et expli­
catione infallibili revelatorum consistit. Atqui propositio
et explicatio revelatorum per magisterium infallibile Eccledæ depositum fidei quoad substantiam, i. e. quoad doc­
trinam ipsam, nec mutat nec auget : quia doctrina noviter
proposita et explicatio fidelis ac infallibilis eadem est doc­
trina ac doctrina quæ explicatur.
Prop. IV : In progressu dogmatico doctrina prius impli­
cite tantum revelata, cognita vel proposita, postmodum
explicite cognoscitur ac proponitur vel definitur. — Hæc

propositio est doctrina communis scholasticorum.
Scholastici, insistendo in vestigiis S. Augustini, distinc­
tionem inter fidem explicitam et implicitam, inter revela­
tionem explicitam et implicitam introduxerunt. Secundum
hanc distinctionem progressus dogmaticus triplicem pro­
fectum importat.
a) Progressus dogmaticus 'est profectus a propositione
implicita revelatorum ad propositionem explicitam. — Om­

nes enim veritates revelatæ aliquo modo iam ab initio in
Ecclesia propositæ fuerunt, inquantum sc. S. Scriptura,
doctrina vel fides Ecclesiæ et symbolum apostolicum
tanquam credenda proposita fuerunt. Tamen non omnes
veritates revelatæ determinate et distincte ( = explicite)
ad credendum proponebantur (sicut nec hodie). Succe­

dentibus vero temporibus in dies plures veritates revelate
determinate, explicite, actu tanquam credendæ propositæ
ac defmitæ sunt. Itaque profectus dogmaticus est profec­
tus a propositione implicita ad propositionem explicitam.
b) Progressus dogmaticus est profectus a cognitione reve­
lationis implicita ad cognitionem explicitam. Per profectum

enim dogmaticum doctrina revelata perfectius cognoscitur,
sensus singularum doctrinarum determinatur et explica­
tur. Ita divinitas Verbi tanquam consubstantialitas cum
Patre cognoscitur, sicut Incarnatio sub ratione unionis
hypostaticae. Inde in progressu dogmatico illa quæ prius
implicite tantum cognita ac definita fuerant, postmodum
explicite cognoscuntur ac definiuntur.
c) Profeclus dogmaticus est profectus a fide implicita ad
fidem explicitam. Omnes veritates revelatæ iam ab initio
Ecclesiæ aliquo modo credebantur, i. e. implicite, in quan­
tum sc. fideles totum Evangelium, totam S. Scripturam,
totam doctrinam Ecclesiæ credebant ; non tamen omnes
veritates particulariter et distincte ab omnibus credeban­
tur. Per definitiones autem dogmaticas quibus veritates
revelatæ determinate ut fide divina et catholica credendæ
definiuntur, fides actuatur, determinatur, fit distincta et
explicita. Ita progressus dogmaticus est profectus a fide
implicita ad fidem explicitam1.
Inde progressus dogmaticus a scholasticis nomine pro­
prio et technico vocatur : explicatio fidei vel revelationis :
sicut et a Conc. Vatie, tanquam fidelis expositio et infallibi­
lis declaratio doctrinæ revelatæ definitur.
IV. Doctrina S. Thomæ et scholasticorum de explica­
tione revelatorum. — 1. Celeberrimus est locus S. Thomæ,

II, II, q. i, a. 7 : ubi explicat quomodo articuli symboli
apostolici et ceteræ doctrinæ successive revelatæ fuerint.
Docet : « Omnes articuli implicite continentur in aliquibus
primis credibilibus, sc. ut credatur Deus esse et providen­
tiam habere circa hominum salutem..; In esse enim divino
includuntur omnia quæ credimus in Deo æternaliter existere... ; in fide autem providentiæ includuntur omnia
I. Cf. Introductio, art. 10.

quæ temporaliter a Deo dispensantur ad hominum salu­
tem : et per hunc etiam modum aliorum subsequentium
articulorum quidam in aliis continentur, sicut in fide re­
demptionis humanæ implicite continentur et Incarnatio
Christi et eius passio et omnia huiusmodi.
Sic ergo dicendum est, quod quantum, ad substantiam
articulorum fidei, non est factum eorum augmentum per
temporum successionem ; quia quæcumque posteriores cre­

diderunt, continebantur in fide præcedentium patrum
(i. e. patriarcharum et prophetarum), licet implicite : sed
quantum ad explicationem crevit numerus articulorum ; quia
quædam explicite cognita sunt a posterioribus, quæ a
prioribus non cognoscebantur explicite. »
Docet igitur S. Doctor, revelationem singularum veri­
tatum fidei successive esse factam, ita tamen ut omnes
veritates posterius revelatæ implicite in duabus veritatibus
a principio revelatis contineantur, sc. in revelata existentia et providentia Dei : non quidem prout existentia et
providentia Dei ratione naturali cognosci potest, sed prout
est obiectum revelationis, i. e. ipse Deus in se et ipsa pro­
videntia Dei cum suis decretis circa salutem hominum1.
Inde simul patet quo sensu S. Thomas hoc loco terminos
« implicite » et « quoad substantiam » accipiat. Posteriores
enim revelationes in prioribus implicite continentur in­
quantum res postmodum revelata includitur in re antea
revelata : sicut Trinitas in esse divino et Incarnatio in
decretis providentiæ divinæ. Similiter substantia articularum non crevit per subséquentes revelationes, inquantum
eadem res successive magis revelebatur, sc. esse divinum
et decreta providentiæ divinæ circa salutem hominum.
2. Theologi post Conc. Trid. doctrinam S. Thomæ de
revelatione transtulerunt ad determinandam naturam pro­
gressus dogmatici : servata tamen analogia vel proportione.
Aliter enim doctrinæ posterius revelatæ continentur impli­
cite in doctrinis prius revelatis, et aliter doctrinæ ab Eccle­
siæ definitæ in doctrinis revelatis implicite continentur :
sc. non tantum quia sunt de eadem re, sed quia sunt doc­
I. Rannez, Comment, in IIa, IIae, q. i, a. 7, dub. n; Joa. a
S. Thoma, Cursus Theol., De fide, disp. VI, a. 1.

trinae æquivalentes vel æquipollenles. Similiter aliter sub­
stantia credibilium in revelatione et in progressu dogmatico

nec mutatur nec. augetur : in revelatione substantia non au­
getur inquantum omnes revelationes sunt de eodem esse
divino et circa eadem decreta divina salutifera, in progres­
su vero dogmatico insuper doctrinae ipsae non augentur sed
tantum explicantur, exponuntur, declarantur. Denique
etiam « explicatio » alium induit sensum : in revelatione
esse et providentia Dei novis revelationibus, novis et di­
stinctis doctrinis successive magis explicatur, in progressu

dogmatico tantum revelatio iam facta perfectius cognos­
citur, exponitur ac declaratur. Inde denique patet sensus
formulæ : in progressu dogmatico doctrina revelata quoad
substantiam vel quoad se non mutatur.
3. Immutabilitas enim substantialis in progressu dog­
matico tria importat : a) progressus dogmaticus non iit
additione novarum revelationum, sed maiore explicatione
apostolicarum ; b) dogmata ab Ecclesia definita exhi­
bent eandem doctrinam obiectivam quam Apostoli Eccle­
siæ tradiderunt, tamen magis explicatam ac determinatam,
aliis formulis expressam ; c) dogmata Ecclesiæ nulla con­
tinent additamenta revelationi extranea vel contraria, sed
tota doctrina definita obicctive, quoad rem et doctrinam
assertam, in deposito fidei continetur.
V. Obiectiones solitæ contra progressum dogmaticum
post exposita facile solvuntur. Communiter obicitur :
a) dogma tanquam veritas revelata progressum vel evolu­
tionem non admittit ; ύ) revelatio est finita ; c) fides muta­
tionem vel augmentum non patitur; d) Ecclesia non potest
facere nova credenda; e) dogma novum est contradictio
in se ipso.
Omnes huiusmodi obiectiones solvuntur per distinc­
tionem duplicis elementi dogmatis, i. e. per distinctionem
inter revelationem et propositionem vel cognitionem doc­
trinæ revelatæ.
Nam a) Dogma ut est veritas revelata, mutationem non
admittit ; ut vero constituitur per propositionem Ecclesiæ
est effectus evolutionis.

b) Revelatio quidem ipsa est finita, non vero eius propo­
sitio, expositio, declaratio, explicatio.
c) Fides ex parte quidem veritatum revelatarum non
iam nec mutatur nec augetur, bene tamen ex parte subiecti
credentis secundum quod ipsi successive piures veritates
actualiter et explicate ad credendum proponuntur vel
doctrinæ iam creditæ magis explicantur, ita ut quæ antea
implicite credebantur, postea explicite credantur.
d) Ecclesia quidem efficere nequit ut veritates quæ
obiective vel quoad se non sunt credendae (quia sc. non
revelatæ), postmodum sint credendæ ; attamen vi sui
magisterii veritates revelatas fidelibus tanquam actu et
explicite credendas imponere potest : ita non potest facere
credenda quoad se, sed quoad nos.
e) Dogma novum est impossibile quantum ad doctrinam
revelatam ac si sc. præter doctrinas revelatas alia quædam
doctrina nova ad credendum proponi possit ; non vero
repugnat dogma novum quoad propositionem et expli­
cationem, i. e. quod aliqua doctrina revelata nunc primo
ut explicite credenda proponatur vel sensus illius nunc
primo perfectius cognoscatur1.

I. Plura de evolutione dogmatum edocet nostra Introductio,
<»t opus iam laudatum P. Marin-Sola, O. P.

De censuris ecclesiasticis aliisque quibusdam documentis pontificiis

I. Munus Ecclesiæ proscribendi et damnandi errores
contra fidei doctrinam, — Munus magisterii Ecclesiæ est

fidei depositum sancte custodire et fideliter exponere.
Expositio fit præsertim per definitiones dogmaticas ; cu­
stodia vero depositi fidei per damnationes errorum. Unde
« Ecclesia ius etiam et officium divinitus habet falsi
nominis scientiam proscribendi, ne quis decipiatur per
philosophiam et inanem fallaciam1. » Harum damnationum
magnus extat numerus. Etenim in decursu temporum quamplurimi errores contra fidei doctrinam insurrexerunt ; id
quod facile ex debilitate intellectus humani, per peccata
depravati, ex superbia hominum, ex influxu diaboli ac
maxima ex obiectiva difficultate doctrinæ revelatæ expli­
catur. Diversimode tamen aliqua doctrina veritati revela­
tæ adversari potest. Unde Ecclesia quandoque quidem
doctrinam falsam simpliciter damnat, quandoque vero
determinat, nota adiecta, qua ratione, saltem generali,
aliqua doctrina a veritate fidei deficiat. Inde ortæ sunt
censuræ ecclesiastic® errorum12.
II. Definitio censuræ. — Censura ecclesiastica defini­
tur : qualificatif) qua ab Ecclesiæ magisterio propositioni
nota inuritur ob aliquam cum fidei doctrina oppositionem.

Quodsi huiusmodi qualificatio a theologis fit, vocatur
censura theologica.

III.

Qualitas diversarum censurarum. —

1. Propositio

haeretica est illa quæ certo et immediate verbis explicitis
1. Cone. Vatic., Sess. III ; Denz., 1789.
2. Aliæ sunt censuræ pœnales quibus sc. delinquentes quibusdam
bonis spiritualibus vel spiritualibus adnexis privantur donec, a
contumacia recedentes, absolvantur (C., I. à., can. 2241).

l'rl æquivalentibus adversatur veritati fide divina et catholica
i redendæ, i. e. doctrinæ immediate revelatæ et ab Ecclesia
ad credendum propositæ1. Propositio notarie hæretica est,

■ line non tantum certo, sed terminis ex se claris dogmati
definito contradicit ; hæresi proxima dicitur quæ adver­
satur doctrinæ quæ communi propemodum omnium sen­
tentia vel ut ab Ecclesia definita vel immediate revelata
censetur ; hæresim sapiens est propositio quæ dat ansam
t imendi ne lateat hæresis ; suspecta de hæresi declaratur
propositio quæ licet non certo, tamen plus minusve proba­
biliter est hæretica. Suspicio vel sapor hæresis quandoque
non tam ex verbis quam ex modo dicendi vel ex adiunctis
oriri potest.
2. Propositio erronea (quæ etiam error in fide vocaturi
proprie dicitur doctrina vel propositio, quæ immediate
conclusioni theologicæ certæ adversatur12. Sub nomine con­
clusionis theologicæ hic intelligitur omnis doctrina certa,
ex revelatione hausta vel fluens, quæ tamen ab Ecclesia
non ut revelata atque credenda est proposita. Tanquam
propositiones erroneæ igitur damnantur illæ, quæ α) ad­
versantur doctrinæ quæ in Ecclesia certe tanquam reve­
lata censetur, licet nondum tanquam talis sit definita ;
b) quæ négat aliquod iudicium infallibile Ecclesiæ circa
obiectum secundarium infallibilitatis, ut circa facta dog­
matica proprie dicta vel canonisationem sanctorum ; c) quæ
adversatur conclusioni theologicæ certæ, i. e. confîrmatæ
per iudicium Ecclesiæ vel consensum theologorum. Error
in fide igitur opponitur veritati catholicæ, prout sc. veritas
catholica proprie accipitur, ut distincta a dogmate.
Propositio dicitur notorie erronea, proxima errori, erro­
rem sapiens, suspecta de errore, eo modo quo, servata
proportione, propositio dicitur hæresi proxima etc.
3. Propositio temeraria dicitur quæ circa fidei doctrinam
absque solido fundamento aliquid affirmat vel negat. Id quod
1. C. I. C. can. 1325, § 2 : « Post receptum baptismum si quis,
nomen retinens Christianum, pertinaciter aliquam ex veritatibus
/ide divina et catholica credendis denegat aut de ea dubitat, hæreticus
est. »
2. Theologi veteres terminum erroris in fide communiter in sensu
largiori accipiunt, ita quod etiam hæresim significet.

dupliciter fieri potest : put inquantum aliquid contra doc­
trinam salis solidam et receptam et contra rationes validas

affirmatur vel negatur, aut inquantui^i simpliciter in rebus
fidei et morum aliquid sine ratione sufficienti affirmatur
vel negatur, ut si quis S. Joseph privilegium Immaculatæ
Conceptionis tribueret.
4. Propositio dicitur male sonans quæ habet sensum con­
gruentem fidei, verba autem incongrua, sive in se sive ex
adiunctis ; e contra propositio dicitur captiosa vel simpli­
cium mentium seducliva quæ verbis haud male sonantibus
sensum fidei non congruentem importat.

5. Alia series censurarum defectum quendam moralem
notat. Ita propositio dicitur scqndalosa : quæ occasionem
ruinæ spiritualis præbet, ut quod homo absque mortifi­
catione perfectionem consequi possit; piarum aurium offensiva : quæ, licet verum dicat, tamen tali modo ut sanctis
contemnendis ansa præbeatur; blasphema quæ, saltem in
verbis et modo, iniuriam aliquam Deo vel sanctis irrogat ;
schismalica quæ membrorum Ecclesiæ unitati adversatur ;
seditiosa : quæ nata aptaque est ad obædientiam principibusdebitam detrahendam vel tumultus excitandos ; iniuriosa :
quæ caritatem vel iustitiam aliis debitam lædit, etc.
6. Denique censuræ ecclesiastic® distinguuntur in cen­
suras infallibiles et simplices : sc. secundum quod sunt
definitivæ vel non. Quodsi aliqua doctrina tanquam hæretica damnatur, censura est definitiva adeoque infallibilis
atque doctrina contradictoria est de fide ; quoad alias vero
censuras attendendum est ad tenorem decreti respectivi.
IV. Quantum ad inflictionem censurarum sequentia
sunt notanda : 1. Una eademque doctrina vel propositio
multiplici censura notari potest, ut quod sit hæretica, er­
ronea, temeraria, blasphema, scandalosa, etc., secundum
quod sc. aliqua doctrina sub diverso respectu diversimode
doctrinæ fidei et bonis moribus adversatur. Cf. e. g. cen­
suras errorum Cornelii Jansenii, Denz., 1092-1096 ; cen­
suras propositionum synodi Pistoriensis, Denz., 1506 ss.
2. Quandoque una propositio una vel pluribus censuris
notatur (cf. Denz. 1096, 1290), quandoque vero plures
propositiones simul vel, ut dicitur, in globo, censura notan-

Im. Atque id iterum duplici modo : aut enim omnes pro­
positiones eadem vel eisdem censuris notantur, ita ut
omnes propositiones eodem modo sint damnatæ (cf. Denz.,
1 101-1145 ; 1145-1215) ; aut plures propositiones in globo
il.a pluribus censuris notantur, ut non omnes propositiones
eisdem et omnibus censuris notentur, sed « respective »
l autum : in hoc casu quælibet propositio est damnata,
quælibet propositio meretur saltem unam ex censuris latis,
forsitan etiam plures, et quælibet ex censuris latis de una
vel pluribus propositionibus verificatur-non tamen expri­
mitur qualem ex censuris notatis quælibet propositio
mereatur vel quænam ex singulis propositionibus talem
vel talem censuram mereantur. Ita e. g. propositiones Bail
(D. 1001-1080), damnatæ fuerunt tanquam « hæreticæ,
erroneæ, suspectæ, temerariæ, scandalosæ et in pias aures
offensionem immitentes respective » ; inde ex illis propositio­
nibus una vel plures sunt hæreticæ vel erroneæ etc., non
tamen exprimitur quænam propositiones sint hæreticæ
cl ·. Cf. Denz. 1221-1288; 1291-1321 etc.
De reliquo caute procedendum est in determinando tum
tenore damnationis tum sensu propositionum. Consulantur
igitur libri in quibus sensus et tenor damnationis proposi­
tionum explicatur1.
V. De effectu censurae ecclesiasticae. — Effectus censuræ est duplex. Primo doctrina, cui censura infligitur,
damnatur, et quidem secundum tenorem censuræ inflictæ ;
secundo doctrina contradictorie opposita approbatur, et
quidem proportionate modo quo alia doctrina damnatur.
Inde si quædam doctrina tanquam hæretica damnatur,
doctrina contradictorie opposita tanquam doctrina fidei
approbatur, agnoscitur, declaratur, vel definitur. Quodsi
doctrina quædam ut erronea damnatur, doctrina contra­
dictorie opposita est doctrina theologice certa vel doctrina
catholica. Sicut autem non raro valde difficile est determi­

1. Montaigne, De censuris seu notis theologicis et de sensu pro­
positionum, in collectione Migne, Cursus theologiae, vol. I ; Dom.
Viva, Damnatæ theses ad theol. trutinam revocatae ; loa. de Car­
denas, Crisis theologica; Tosi, De syllabo errorum (Pii IX);
Heiner, Der neue Syllabus Pius X.

nare, qualis sit sensus propositionis damnatae et sub qua­
nam ratione damnetur, ïta, et multo magis, difficile est
determinare, qualis sit doctrina damnationi contradictorie
opposita.

VI. De Syllabo Pii IX. — Maximum rumorem exci­
taverat « Syllabus » seu collectio errorum modernorum,
in Bulla « Quanta cura » die 8. dee. 1864 a Pio IX editus
(Denz., 1700-1780).
Quantum ad historiam istius Syllabi sequentia sint
notata. Papa Pius IX in variis Allocutionibus, Encyciicis
et Epistulis varios errores sui temporis damnaverat : qui
errores ad systema sic dictum « Liberalism! » pertinent illudque proprie constituunt. Ex mandato Pii IX Card.
Antonelli ex illis Allocutionibus, Encyciicis ac Epistulis
excerpere fecit 80 errores a Summo Pontifice damnatos et
collectionem hanc ad omnes episcopos misit sub titulo :
« Syllabus complectens praecipuos nostræ ætatis errores... ».
Pius IX vero ipse in Bulia « Quanta cura » omnes huiusmodi
errores tanquam damnatos denuntiavit ac declaravit..
Omnes deinde episcopi ‘ catholici eiusmodi damnationem
publicaverunt atque damnationi adhaeserunt1.
Quæstio nunc est de valore huiusmodi « Syllabi », i. e.
de obligatione fidelibus imposita ; specialiter quæritur,
utrum propositiones Syllabi infallibiliter sint damnatæ.
Resp. 1. Omnes propositiones (80) in Syllabo notatae
sunt valide damnatæ atque ab omnibus catholicis reprobandæ : damnatæ enim sunt a Romano Pontifice, ut pa­
store et doctore universalis Ecclesiæ, utendo sua potestate
apostolica et obligante fideles ad huiusmodi errores res­
puendos et evitandos; unde huiusmodi sententiæ atque
iudicio Romani Pontificis saltem assensu religioso assetiendum est. Tamen notandum est, errores Syllabi eo sensu
eaque ratione esse reprobandos quo illi ab ipso Romano
Pontifice damnati fuerunt. Sensus vero plurium proposi­
tionum iam hodie valde difficile determinatur adeoque
multo magis ratio sub qua illæ damnatæ fuerunt1
2.

1. Pro historia Syllabi, cf. C.-G. Rinaldi, Il valore del Sillabo
(1888) ; Hou rat, Le syllabus (1904).
2. Ratio huius facti est quod propositiones damnantur, prout

Rèsp. 2. Syllabus non importat definitionem dogmaticam :
propositiones enim damnatæ nulla censura speciali notan­
tur, sed simpliciter reprobantur. Unde doctrina opposita
vi Syllabi minime fide divina credenda est. Certe tamen in
propositionibus Syllabi plura dogmata manifesta negantur.
Resp. 3.Damnatio propositionum Syllabi non est definilva
neque infallibilis. Plures quidem auctores, inter quos De
Groot1, Mazella, Scheeben, Straub, Syllabum tanquam
definitionem ex cathedra considerant ; alii vero et plures
negant. Atque certo damnatio errorum in Allocutionibus^
Encyciicis et Epistulis Pii IX non fuit definitiva ; neque
collectio errorum per theologos est ad rem ; neque publi­
catio in Bulla « Quanta cura » argumentum indicii defi­
nitivi præbet ; neque denique publicatio Syllabi per epi­
scopos aliquid in re mutat. Deest igitur in Syllabo intentio
ferendi definitionem dogmaticam aut saltem de huiusmodi
intentione non constat. Iamvero « declarata seu definita
dogmatice res nulla intelligitur, nisi id manifeste consti­
terit » (C. I. C., can. 1323, § 3). De reliquo magna pars
propositionum habet materiam quæ ad obiectum secun­
darium infallibilitatis pertinet2. ,
VII. De definitionibus dogmaticis aliisque iudiciis infalli­
bilibus recentiorum Romanorum Pontificum. — I. Pius IX

dogmatice definivit Immaculatam Conceptionem B. Mariæ
V., assentientibus episcopis per orbem diffusis; similiter
vulgo circumferebantur. Modus autem loquendi liberalism! est
valde ambiguus et æquivocus, ita ut sub forma optimorum termi­
norum doctrina pessima intendatur. Ita e. g. prop. 17 habet :
« Saltem bene sperandum est de æterna illorum omnium salute,
qui in vera Christi Ecclesia nequaquam versantur. » Certe etiam
catholici speranl, multos acatholicos per Dei misericordiam salvari
at propositio damnata intendit significare, Ecclesiam non esse ex
voluntate Dei medium necessarium salutis. Prop. 75 habet : « De
temporalis regni cum spirituali compatibilitate disputant inter se
christianæ et catholicæ Ecclesiæ filii » : propositio non merum
factum diversimodæ sententiæ aliquorum, sed iustam rationem
dubitandi insinuat.
1. q. xvi, a. 7.
2. F. Heiner, Der Syllabus (1905) ; A. Straub, De Ecclesia,
n. 999 ss. ; De Groot, De Ecclesia, q. xvi, a. 7.
·

dogmatice definivit decreta Concilii Vaticani, approbante
Comilio.
2. Leo XIII milium dogma definivit, mirantibus quidem
adversariis infallibilitatis pontificiæ, quippe qui post
definitionem Conc. Vatie, copiam enormem definitionum
ex cathedra expectarunt. Tamen Leo XIII duplex indicium
infallibile tulit : unum quidem de ordinationibus anglicanis
(Denz., 1966), aliud de doctrina sic dicta Americanismi
(Denz., 1967 ss.). Infallibilitas horum indiciorum patet,
cum intentio ferendi indicium definitivum adeoque infal­
libile constet. Primum indicium est de facto dogmatico,
aliud indicium doctrinas theologicas Americanismi dam­
nat, quin tamen aliquam doctrinam ut de fide tenendam
definiat.
3. Pius X plura iudicia infallibilia eaque ex cathedra
tulit. Causa erat doctrina et periculum hæresis moderni­
sticæ.
Atque primo Pius X in Encyclica « Pascendi dominici
gregis « systema modernismi per definitionem ex cathedra
tanquam haereticum, immo « ut omnium hæresum collec­
tum » damnavit. Unde fide certum est, in doctrina modernistica multas saltem hæreses contineri : quales tamen doc­
trinæ vi Encyclicæ tanquam hæreticæ sint damnatæ, non
determinatur.
Secundo Pius X decretum S. Off. « Lamentabili » decla­
ratione expressa suum fecit adeoque errores in eo damnatos
tanquam definitive atque infallibiliter damnatos denun­
tiavit. Cum enim decretum « Lamentabili » esset Congreg.
S. Officii adeoque non infallibile, cum simul modernistæ
auctoritatem Congregationis parvipenderent, Pius X ad
omnem ambiguitatem tollendam decretum illud sua auc­
toritate pontificali munivit. In isto igitur documento
errores principales modernismi particulariter determinantur
atque infallibiliter damnantur. Cum autem nulla censura
determinata singulis propositionibus infligatur, ex vi de­
creti non apparet, quænam propositiones sint hæreticæ,
licet id facile aliunde determinari possit.
Tertio Pius X in Motu Proprio « Sacrorum Antistitum »,
die 1 Sept. 1910 formulam lurisiurandi contra errores
modernistarum iurandam ac profitendam proposuit. Hu-

iusmodi documentum, secundum regulas sanæ theolo­
giae, certe tanquam infallibile admittendum est. Proponitur
enim a Romano Pontifice, ut doctore et pastore totius
Ecclesiæ, utente sua potestate suprema et apostolica
et obligante conscientiam fidelium. Neque obstat quod
certi tantum fideles ad iusiurandum emittendum obligen­
tur : certe enim doctrina iuramenti omnibus imponitur,
licet non obligatio iuramenti. Maxime vero constat inten­
tio iudicii definitivi, sive ex circumstantiis sive ex textu
ipso. Iusiurandum enim proprie hac intentione imponebatur,
ut quæstio finaliter determinaretur. Quantum ad materiam
quidem distinguendum est. In prima enim parte formulæ
et in eiusdem duabus ultimis propositionibus proponitur
doctrina directe ad fidem vel mores pertinens, atque huius­
modi doctrina tanquam profitenda et confitenda proponi­
tur : id quod est signum certissimum definitionis ex cathe­
dra. Aliæ quidem propositiones ad obiectum secundarium
infallibilitatis pertinent, ut de methodo historiæ dogmatum
et exegeseos : iudicium tamen etiam de his rebus indubie
tanquam definitivum adeoque infallibile apparet. Difficul­
tates quorundam circa materiam vel doctrinam harum
propositionum una ex parte ex falso intellectu sensus pro­
positionum, alia ex parte ex defectu sanæ theologiæ pro­
cesserunt. Atque in ista Iuramenti formula Pius X er­
roribus modernismi positivam doctrinam Ecclesiæ et fidei
opposuit1.

Benedictus XV et Pius XI feliciter regnans nullum iu­
dicium doctrinale ex cathedra ediderunt.
Omnes denique prædicti Rom. Pontifices quosdam sanc­
tos sollemniter adeoque infallibiliter canonizaverunt.
VIII. De auctoritate theologica Codicis Iuris Canonici. —

1. Codex Iuris canonici est infallibilis quoad substan­
tiam, i. e. nihil continet quoad res fidei et morum quod doc­

trinæ revelatæ et dogmatibus Ecclesiæ sit contrarium :
id quod supra, art. 36 n. 5 probavimus.
1. Circa quæstionem infallibilitatis formulæ iurisiurandi con­
tra errores modernistarum cf. : B. Bauer, Klarheit and Wahrheit,
1911 ; Bessmer, Philosophie und Théologie ; Lepicier, De slabililate
et progressu dogmatico ; R. Schultes, Was beschwôren wir im
Antimodernisteneid ?

2. G. I. C. non est definitio ex cathedra : intentio enim
Summi Pontificis non erat determinare quæstiones fidei,
sed ferre leges/et determinare vitam fidelium. Adeoque
nulla doctrina ex eo quod in C. I. C. edocetur, est de fide
divina, licet multæ doctrinæ G. I. C. aliunde sint de fide.
3. C. I. C. magnam habet auctoritatem theologicam, ita
ut quælibet doctrina theologica quam C. I. C. tuetur, sit doc­
trina theologice certa, doctrina catholica atque tuto ab omnibus
tenenda. C. igitur I. G. est locus theologicus certus. Id quod

facile probatur.
G. I. G. ferendo leges et determinando ius Ecclesiæ
certam quandam doctrinam theologicam supponit, appli­
cat et approbat. Atqui huiusmodi doctrina a) est doctrina
Romani Pontificis, appellantis ad supremam suam pote­
statem magisterii, docendi sc. et regendi omnes gentes
(Constitutio « Providentissima mater Ecclesia ») ; b) est
doctrina Ecclesiæ universalis docentis, inquantum sc. om­
nes episcopi doctrinam G. I. C. sequuntur. Itaque doc­
trina theologica G. I. C. est doctrina quæ omnibus a su­
premo magisterio Ecclesiæ imponitur adeoque theologice
certa, doctrina catholica atque ab omnibus tenenda,
assensu saltem religioso.
4. In particulari sequentia sunt notanda.
a) Plurimæ doctrinæ C. I. C. sunt dogmata iam aliunde
definita, ut circa primatum Rom. Pontificis, constitutio­
nem hierarchicam Ecclesiæ, materiam et formam sacra­
mentorum, etc.
b) Plurimæ aliæ doctrinæ sunt doctrinæ de quarum veri­
tate iam antea in Ecclesia constabat, et quæ per Codicem
de novo confirmantur.
c) Plurimæ doctrinæ theologorum, sive communiter
receptæ sive disputatæ, approbantur vel confirmantur, ita
quidem ut ad auctoritatem quam illæ doctrinæ prius ex
parte theologorum habebant, auctoritas Romani Pontificis
accedat.
d) Omnis doctrina quæ certe in G. I. C. tenetur, ab omninus theologis tuto teneri potest ac debet, i. e. secundum regu­
las scientiæ theologicæ.

e) Id quod valet non tantum quantum ad doctrinas
dogmaticas, sed simul quoad doctrinas morales. Hic quidem
notandum est, plures quæstiones morales, de quibus dis■ putabatur inter theologos, novam determinationem acce■pisse, uno modo per mutationem materiae, ut præsertim
quoad matrimonium, alio modo per determinationem iuris
positivi1.

1. De auctoritate theologica iuris canonici videsis : M. Cano,
lie loc. theol., 1. VIII, c. vi, 7 ; Gotti, Theol. schol. dogm., I, tract. I,
q. m, dub. ix ; Penzi, O. P., Theologiæ rudimenta, 1. X ; Turre­
cremata, Comment, in Decret. Grat., prooem. ; Berthier, De locis
theol., p. 406 ss. ; Schultes R., Die theologische Auktoriiat des neuen
C. I. C. in Schweizerische Kirchenzeitung, 1920, n. 5.

SECTIO III

De auctoritate theologica SS. Patrum
et Doctorum Ecclesiæ atque theologorum

Ecclesia doctrinam revelatam fidelibus proponit, uno
modo directe, edocendo sc., praedicando, indicando, defi­
niendo illam, alio modo quasi indirecte, approbando sc.
doctrinam SS. Patrum et Doctorum Ecclesiæ nec non theo­
logorum eamque tanquam normam veritatis statuendo.
Inde oritur quæstio de auctoritate theologica SS. Patrum,
Doctorum ac theologorum.
Veteres quidem theologi sicut plures moderni auctori­
tatem Patrum et theologorum maxime sub hac ratione
considerant, quomodo aliqua thesis ex doctrina ss. Patrum
et theologorum probari possit ; at similiter, et quidem
magis, considerandum est qualem vim obligandi ac deter­
minandi sententiam habeat doctrina ss. Patrum nec non
theologorum. Nos utrumque modum considerandi coniungimus.
Itaque in hac sectione tractabimus :
1° De auctoritate SS. Patrum ac Doctorum Ecclesiæ
(art. 71) ;
2e De auctoritate theologorum (art. 72) ;
3° De auctoritate theologica S. Thomæ Aquinatis (art. 73).

ARTICULUS SEPTUAGESIMUS PRIMUS
De auctoritate SS. Patrum et Doctorum Ecclesiæ1
I. Prænotamina. — 1. Qui sunt SS. Patres. Patres
sensu proprio sunt a) scriptores ecclesiastici qui doctrina

orthodoxa et sanctitate vitæ conspicui primis sæculis in
Ecclesia floruerunt atque ab Ecclesia approbati sunt12.

Quantum ad doctrinam orthodoxam « unus alterve error
materialis non impedit orthodoxiam, dummodo ille, de
quo agitur, habuerit mentem catholicam et plurimis ca­
tholicam doctrinam recte expresserit3». Ad quod præcipue
requiritur ut' scriptor nullam doctrinam suo tempore iam
sufficienter explicite in Ecclesia creditam vel edoctam nega­
verit. Sanctitas vitæ sicut et orthodoxia ex sententia
Ecclesia constat. Quod antiquitatem attinet, alii illam ad
tempus « infantiæ » Ecclesiæ restringunt, ita ut Gregorius
M. et loa. Damascenus ultimos limites constituant, alii
usque ad tempus scholasticorum extendunt, ita ut S. Ber­
nardus sit ultimus Pater. Certe antiquitas intelligenda est
de antiquitate Ecclesiæ universalis, non vero de antiqui­
tate alicuius Ecclesiæ particularis, cum Patres sint patres
Ecclesiæ universalis. Approbatio fieri potest vel per iudi­
cium sollemne vel per consensum Ecclesiæ, potestqi e esse
vel permissiva vel positiva, communis vel specialis vel
specialissima, saltem quantum ad doctrinam particularem,
ut S. Augustinus specialissime in doctrina de gratia et
peccato originali approbatus est. Inter huiusmodi Patres
speciali nomine insigniuntur Patres aposlolici qui sc. audi­
tores Apostolorum fuerunt vel saltem tempore Apostolos
immediate subséquente vixerunt : huiusmodi proprie sunt
Clemens Romanus, Ignatius Antiochenus, Polycarpus.
1. M. Cano, De locis theologicis, 1. VII ; D. Bannez, Comment,
in IP·, ID':, in q. i, a. 10 ; C. Schaezler, Introductio·, Scheeben,
Dogmatik, I, § 26, p. 192 ss. ; H. Lamiroy, De argumento ex Pa­
tribus, Coll. Brug., t. XXIV, 1924, p. 35-43.
2. Antiquitus episcopi nomen « Patris » habuerunt.
3. Ch. Pesch, Prælectiones, i, n. 572.

De reliquis Patribus videsis libros Patrologiæ vel literaturæ ecclesiasticae veteris, ut præsertim Bardenhewer, Geschichte der altchristlichen Literatur.
b) Ob defectum vel orthodoxiæ vel sanctitatis non ha­
bentur Patres sed tantum scriptores ecclesiastici Tatianus.
Tertullianus, Clemens Alexandrinus, Origenes, Arnobius,
Lactantius, Eusebius Cæsariensis, Theodoretus Cyreqsis.
Rutinus et alii.
c) Doctores Ecclesiæ dicuntur scriplores ecclesiastici, qui
doctrina theologica et sanctimonia vitæ præstantes ab Eccle­
sia tanquam doctores Ecclesiæ declarati sunt. In doctoribus

igitur Ecclesiæ non quidem antiquitas, at doctrinæ præstantia requiritur. Insuper regulariter nemo doctoris titulo
decoratur nisi aliquam hæresim vel errorem cum effectu
impugnaverit.
Patres et doctores per eminentiam habentur quatuor
latini : Ambrosius, Hieronymus, Augustinus, Gregorius M.,
et græci : Athanasius, Basilius M., Gregorius Nazianzenus,
Ghrysostomus.
Patres et doctores sunt Ephraem,Leo M., Hilarius Piet.,
Petrus Chrysologus, Johannes Damascenus.
Ex sanctis scriptoribus theologicis ætatis recentioris
doctores declarati sunt : Thomas Aquinas a Pio V (1567),
Bonaventura a Sixto V (1588), Alphonsus M. de Liguorio
a Pio IX (1871), Franciscus Salesius ab eodem Pontifice
(1877), Canisius a Pio XI (1925).
2. De varia consideratione S. Patrum. — S. Patres
considerari possunt : vel ut doctores privati inquantum sc.
iudicium proprium scientificum de doctrina vel naturali
vel revelata enuntiant, vel ut testes doctrinæ Ecclesiæ in­
quantum aliquam doctrinam tanquam ad depositum fidei
pertinentem declarant.
Approbatio igitur quæ ad titulum Patris Ecclesiæ requi­
ritur, scriptores ecclesiasticos tanquam testes qualificatos
constituit quos sc. Ecclesia ipsa tanquam testes propriæ
doctrinæ admittit et agnoscit, sicut in testimonio coram
iudice ferendo qualificatio testium prius examinatur.
3. De varia auctoritate SS. Patrum. Auctoritas SS. Patrum
triplex distingqi potest, sc. scientifica, historica, dogmatica.
Auctoritas scientifica ipsis attribuitur secundum valorem

ml rinsecum doctrinæ et secundum vim argumentorum;
nmtoritas historica ut testibus historicis doctrinæ Ecclesiæ
miliquæ personaliter qualificatis ; auctoritas dogmatica ut
testibus doctrinæ Ecclesiæ, ab ipsa Ecclesia approbatis
et admissis. Hic non agitur de auctoritate neque scientifica
neque historica (licet sit maximi momenti), sed exclusive
pe auctoritate dogmatica Patrum.
II. Sententia adversariorum. —Protestantes SS. Patres
quidem tanquam testes historicos doctrinæ Ecclesiæ admit­
tunt, licet « cum beneficio inventarii », nullo tamen modo
doctrinam Patrum, etiam unanimem, tanquam argumen­
tum dogmaticum veritatis doctrinæ agnoscunt ; immo proI estantes non pauci Patres accusant de corruptione docI rinæ evangelicæ et traditæ, et quidem de corruptione
etiam culpabili.
Modernistæ ss. Patres vel tanquam expositores sentenliie communis vel tanquam auctores novæ interpretationis
experientiæ religiosæ vel denique tanquam novæ experientiæ
leligiosæ auctores sibi repræsentant. Certe « in hoc præeise videtur fundamentalis error modernistarum consistere
quod contendant, Ecclesiam accepisse doctrinam suam a
Patribus aut Doctoribus ecclesiasticis ; dum e contra Patres
«■I Doctores ecclesiastici suam doctrinam ab Ecclesia acce­
perunt1. »
III. Doctrina Ecclesiæ. — Cone. Trident. « Ad coer­
cenda petulantia ingenia decernit ut nemo... in rebus fidei
et morum ad ædificatïonem doctrinæ christianæ pertinen1 ium sacram Scripturam... contra eum sensum quem tenuit
et tenet sancta mater Ecclesia,., aut etiam contra unani­
mem consensum Patrum ipsam Scripturam sacram inter­
pretari audeat » (Denz., 785) ; quale decretum a Cone. Vatie,
repetitur atque confirmatur (Denz., 1788). Similiter in
professione fidei tridentina habetur :«Nec eam (sc. S. Scrip­
turam) unquam, nisi iuxta unanimem consensum Patrum
accipiam et interpretabor » (Denz., 995). Qua in re obser­
vandum est quod doctrina S. Patrum, et quidem unanimis

1. Lépicier, De stabilitate dogmatis2, p. 167.

circa res fidei et morum, ad ædfîicationem doctrinæ chri­
stianæ pertinentes, i. e. circa per se revelata, tanquam norma
S. Scripturæ interpretandae statuitur, eo quidem modo ac
ipsius Ecclesiæ sensus perpetuus.
Vetera Concilia, latius accipientes nomen Patrum, i. e.
tum pro episcopis, præserti'm in Conciliis congregatis, tum
pro scriptoribus ab Ecclesia approbatis, generalius simul
doctrinam Patrum tanquam regulam fidei statuunt, simulque doctrinam Patrum et Ecclesiæ identificant. Ita Cone.
Lateran. (649) definit : « Si quis secundum S. Patres non
confitetur proprie et secundum veritatem omnia quæ
tradita sunt et prædicata sanctæ catholicæ et apostolicæ
Dei ecclesiæ perindeque aS. Patribus et venerabilibus quin­
que Conciliis, usque ad unum apicem verbo et mente,
condemnatus sit » (Denz., 270). Cone. Nie. II (787) doctri­
nam S. Patrum et traditionem s. catholicæ Ecclesiæ
identificat (Denz., 303). In Cone. Valent. III (685) Patres
Concilii profitentur : « Indubitanter doctoribus pie .et recte
tractantibus verbum veritatis ipsisque Sacræ Scripturæ
lucidissimis expositoribus, i. e. Cypriano, Hilario, Ambrosio,
Hieronymo, Augustino, cæterisque in catholica pietate
quiescentibus, reverenter auditum et obtemperantér in­
tellectum submittimus et pro viribus quæ ad salutem nos­
tram scripserunt, ampleclimur » (Denz., 320). Cone. Cpt. IV
declarat debitum retinendi « definitiones et sensus » simul
ac « regulas deiloquorum Patrum » (Denz., 336).
Inde Pius IX Guenthero improbat, « nec ea sanctos
Patres reverentia haberi quam Conciliorum Canones præscribunt » (Denz., 1657).
Ex opposito tamen Ecclesia reprobat iansenisticam pro­
positionem quæ tenet : « Ubi quis invenerit doctrinam in
Augustino clare fundatam, illam absolute potest tenere
et docere, non respiciendo ad ullam Pontificis Bullam »
(Denz. 1320) : de sensu huius propositionis infra.
In luramento denique contra errores modernistarum
continetur : « Fidei doctrinam ab Apostolis per orthodoxos
Patres eodem sensu eademque semper sententia ad nos
usque transmissam sincere recipio » (cf. prop, ultimam).
IV. Explicatur sensus doctrinæ Ecclesiæ. — Ob

multi-

ρ licem confusionem et varias difficultates adversariorum
sensus doctrinæ Ecclesiæ explicandus est, ut sciamus quid
probandum atque defendendum sit.
a) SS. Patrum auctoritas asseritur quoad res fidei et
morum, ad ædificationem doctrinæ christianæ pertinentes,
i. e. quoad per se revelata, non vero quoad illa quæ in
S. Scriptura in ordine ad alia narrantur, ut facta plurima
historica (cf. de distinctione hac, supra art. 33, n). Ita
SS. Patres quidem diluvium ut universale intelligunt,
solem moveri vel stetisse supponunt ac alia huiusmodi
tanquam sensum S. Scripturæ proponunt : tamen inde
nil pro veritate sententiæ probatur quia talia ad per se
revelata, ad res fidei et morum, minime pertinent1.
ό) Quoad interpretationem S. Scripturæ, etiam quoad
locos dogmaticos, distinguendum est inter doctrinam quam
ss. Patres tanquam sensum S. Scripturæ proponunt, et
» interpretationem ipsam alicuius textus particularis. Doc­
trina dogmatica ipsa quæ a SS. Patribus tanquam sensus
S. Scripturæ unanimiter proponitur, certum argumentum
præbere asseritur. Interpretatio vero textus particularis
tunc tantum certum argumentum dogmaticum præbet
cum SS. Patres simul explicite vel æquivalenter affirmant
talem interpretationem esse ipsius Ecclesiæ, ut e. g.
quoad sensum verborum in institutione Eucharistiæ ; se­
cus vero, quodsi sc. SS. Patres sensum propriis tantum
mediis deducant, interpretatio ut talis non habet vim
dogmaticam, cum SS. Patres in hoc non tanquam testes
doctrinæ Ecclesiæ se gerant, sed ut theologos vel exegetas :
inde doctrina quidem proposita erit vera, textus autem ille
particularis alium sensum habere potest. Ita SS. Patres,
interpretando Heb., 6, 4-6, tanquam doctrinam fpas>
1. M. Canus, De locis theol., 1. VII, c. ii, distinguit inter « genus
earum rerum quæ vere ad fidem spectant doctrinamque catholi­
cam, alterum earum quæ citra iacturam pietatis ignorari... pos­
sunt, quod nec fidei dogmata sunt neque ex illis derivantur. »
Quoad secundum genus doctrinarum statuit : « Omnium etiam
sanctorum auctoritas in eo genere quæstionum quas ad fidem
diximus minime pertinere, fidem quidem probabilem facit, certam
tamen non facit. » In adducendo vero exemplo (de Immaculata
Conceptione B. Μ. V.) infelix fuit.

unanimiter et vere proponunt, baptismum iterari non
posse, exegetæ tamen recentiores textum ipsum ita inter
pretantur quod Apostolus de peccato contra Spiritum S.
loquatur; similiter SS. Patres ad Is., 53,8:« Generationem
eius, quis enarabit? » doctrinam de generatione divina
Christi et de eius incarnatione proponunt, dum tamen
etiam exegetæ catholici sub nomine « generationis » homi­
nes illius temporis (« dor ») intelligunt. Itaque non licebit
interpretari S. Scripturam in aliquo sensu qui doctrina
dogmaticæ unanimiSS. Patrum adversatur; insuper tamen
regulariter præsumendum est, textusS.Scripturæ aSS.Pa­
tribus tanquam a testibus sensus Ecclesiæ exponi ideoque
interpretationem in ipsum textum cadere.
c) SS. Patribus auctoritas dogmatica tanquam testibus
doctrinæ in Ecclesia vigentis tribuitur1. Id quod tamen non
ita intelligendum est ac si SS. Patres doctrinam Ecclesia·
nude tantum vel quoad verba testificentur, sed simul inquantum sensum doctrinæ catholicæ explicant atque decla­
rant ; immo auctoritas SS. Patrum quam maxime in ex­
plicando sensu depositi fidei et doctrinæ Ecclesiæ intervenit .
Testificantur autem SS. Patres doctrinam Ecclesiæ eiusque sensum, cum aliquam doctrinam tanquam revelatam
vel tanquam doctrinam Ecclesiæ proponunt, sive expres­
sis verbis, sive formulis æquivalentibus : non enim testi­
monium SS. Patrum formulis determinatis alligatur.
Ex hoc capite illis Patribus qui doctrinam millenariam
tenuerunt, auctoritas deest. Etenim illa doctrina non tan­
quam doctrina Ecclesiæ proponitur, cum Justinus e contra
expresse testetur : « multos vero etiam qui pure pieque
sunt Christianorum sententiæ, hoc non agnoscere tibi
1. Alii quidem theologi, ut Pesch, 1. c., n. 579, cum Franzeli?,,
de tradit. 179 ss., docent, SS. Patres simul sumptos, licet non sin­
gulos, eadem auctoritate pollere tum ut doctores privatos tum ut
testes : ita ut quando constet de unanimi consensu Patrum, non sit
inquirendum utrum tanquam testes an ut doctores privati locuti
fuerint. At his verbis nil aliud significari videtur quam quod SS. Pa­
tres non tantum in simpliciter enuntianda doctrina sed simul
in doctrina explicanda auctoritatem habeant. Ecquidem singuli
'Patres ne in testificando quidem auctoritatem irrefragabilem ha
j/ent, dum e contra consensus unanimis pirca sensum doctrinæ sim ul
testimonium doctrinæ Ecclesiæ involvit.

ligndicavit » (Dialog. cum Tryph., 80) : simul tamen nec
' "iisensus unanimis Patrum habetur (cf. Groot, p. 791).
Similiter quoad doctrinam de natura Verbi in doctrina
vd erum Patrum distinguendum est inter id quod tanquam
il<>< Irinam Ecclesiæ testificantur, et inter modum vel ten­
tamen quo doctrinam explicare conantur : manifeste enim
‘ onstat, Patres in multis non tam sensum Ecclesiæ quam
doctrinam propriam scientificam proponere1.
</) Agitur de consensu unanimi SS. Patrum, non quidem
absolute sed moraliter, ita sc. ut omnes Patres secundum
indicium prudens in eadem doctrina convenire dicendi sint.
\d quod quandoque testimonium Patrum eminentiorum
.mgularium partium Ecclesiæ sufficere potest, quando sc.
huiusmodi testimonium moraliter sententiam quoque aiiorum enuntiare indicatur ; quandoque testimonium Patrum
• dius Occidentis vel Orientis sufficere potest, utpote cum
■ iuæstio in una sola ex duabus partibus fuit agitata, ut e. g.
quaestio de divinitate Verbi apud solos græcos, quæstio
vero de gratia apud solos latinos.
Adversarii quidem a tempore humanistarum et prolestantium prætendunt, in nulla fidei quæstione doctrinam
unanimem SS. Patrum extare. Id quod generaliter quidem
■ lictum certissime falsum est. An non omnes SS. Patres
unanimiter existentiam unius Dei, divinitatem Patris,
Filii et Spiritus S. testificentur ? An doctrina protestanI i< a non facile per doctrinam SS. Patrum refellatur ? An
doctrina modernistica non aperte doctrinæ unanimi SS. Pa­
trum adversetur1
2 ? Optime e contrario P. Kleutgen ali­
quando notat : quod si quis doctrinam SS. Patrum bene
noverit, mirabitur quot et quales doctrinæ a SS. Patribus
proponantur. Nec tamen necessarium est, omnes doctrinas
1. Cf. quæ scripsimus, in Introducito in historiam dogmatum,
nil. 14.
2. Formula Juramenti contra errores modernistarum duabus
vicibus ad consensum unanimem SS. Patrum appellat : primo in
propositione : « fidei doctrinam ab Apostolis per orthodoxos Patres
eodem sensu eademque semper sententia ad nos usqm transmissam
sincere recipio », secundo in propositione : «fidem Patrum firmissime
retineo... de charismate veritatis certo... in episcopatus succes­
sione... ».

quae quocumque modo ad depositum fidei pertinent, ex
Patribus probari posse. Sufficiunt enim duo : primum quod
SS. Patres non contradicant doctrinæ postmodum admissæ,
et secundum, quod maxima pars doctrinarum etiam positive
a SS. Patribus edoceatur. Locus enim theologicus ex SS. Pa­
tribus non est adæquatus, sicut e. g. locus traditionis, cum
nec S. Scriptura sit locus adæquatus.
Testimonium unanime SS. Patrum doctrinam propositam
intantum certam facit inquantum Patres eam testifican­
tur. Unde si SS. Patres doctrinam quandam tanquam doc­
trinam fidei,doctrinam creditam vel credendam testifican­
tur, testimonium eorum doctrinam ulam tanquam doctri­
nam fidei certam facit ; quodsi vero ss. Patres doctrinam
quandam tantum tanquam certam testificantur (non vero
ut creditam vel credendam), de certitudine illius doctrinæ
constat; quodsi vero SS. Patres doctrinam tantum opinative vel dubitative proponunt, certum argumentum non
habetur, uti patet.
e) Nemo non videt, cognitionem exactam doctrinæ Ecclesiæ
circa autoritalem SS. Patrum summi esse momenti, non tan­
tum pro probanda et defendenda SS. Patrum auctoritate,
sed simul pro argumento exSS. Patribus conficiendo atque
pro iudicando valore singularum doctrinarum. Adversarii
quidem opponunt, vim quorundam dictorum SS. Patrum,
minus opportunorum, a catholicis artificiose eliminari. At
primo certe Ecclesiæ non potest imputari doctrina quam
ipsa revera non tenet, et secundo doctrina de auctoritate
SS. Patrum Successu temporum magis magisque fuit deter­
minata et exactius cognita sicut et cæteræ doctrinæ theologicæ.
V. Thesis : Unanimis consensus SS. Patrum in rebus fidei
et morum est certum argumentum theologicum.

Prob. 1. Ex S. Scriptura. S. Scriptura auctoritatem
SS. Patrum enuntiat, cum indefectibilitatem et infallibilita­
tem Ecclesiæ in rebus fidei et morum edocet. Etenim huius­
modi infallibilitas simul hoc comprehendit quod in doc­
trina unanimi SS. Patrum circa res fidei error esse nequeat .
Prob. min. Ecclesia approbando SS. Patres approbat eorum
doctrinam, admittendo sc. Patres tanquam testes doctri-

næ propriæ, immo doctrinam eorum suam facit ; insuper
Ecclesia doctrinam Patrum fidelibus tenendam impo­
nit ac denique ipsa Ecclesia in definiendis quaestionibus
Ii dei doctrinam unanimem Patrum tanquam regulam fidei
agnoscit et applicat. Quodsi igitur in doctrina fidei com­
muni SS. Patrum esset error, Ecclesia ipsa erraret ac in
errorem induceret. Itaque S. Scriptura, edocendo infallibi­
litatem Ecclesiæ, simul implicite auctoritatem SS. Patrum
enuntiat.
Confirmatur argumentum, ex hoc quod auctoritas dogmaI ica SS. Patrum negatur ab iis solis et omnibus qui Ecclesiæ
ipsius infallibilitatem negant.
Prob. 2. Ex testimonio veterum. In Ecclesia, statim ac primi
Patres extiterunt, doctrina Patrum ut regula fidei (licet
remota) tenebatur et agnoscebatur. Ac primum de facto
Ec< lesia doctrinam Patrum amplexa atque secuta est, ut
Clementis Romani, Ignatii Antiocheni, Cypriani, Athanasii. Cyrilli, Hieronymi, Augustini et aliorum — ut fit usque
in diem hodiernum. Nec secundo deest doctrina explicita.
N. Athanasius vocem όροούσιος in definitione Conc. Nic.
inde defendit quod «episcopi non sibimetipsis adinvenienI es verba, sed habentes ea a Patribus testimonia conscrip­
serunt » (Ep. ad afros, n. 6 M. G. 26. 1039). S. Augustinus
expresse ad consensum SS. Patrum eorumque zelum in fide
defendenda, communionem cum Ecclesia atque auctorita­
tem in Ecclesia appellat.
Ita contra Julianum Eclanum scribit : Patres sunt,
« quorum te movere debeat tanta consensio... In Ecclesia
catholica doctrinæ sanæ studiis claruerunt; spiritualibus
armis muniti et accincti strenua contra haereticos bella
gesserunt ; perfuncti fideliter suæ dispensationis laboribus
ia pacis gremio dormierunt... Conventus sanctorum istorum
non est multitudo popularis, non solum fiii, sed et patres
Ecclesiæ sunt... Ex qua filii generati sunt, ut hæc discerent,
eius patres facti sunt ut docerent » (Contra Iui, 1. I, VII,
n. 30, 31 M. L. 44, 661 s.). Adductis deinde variis aucto­
ri fatibus, ipse concludit : « Tales ac tanti viri secundum
catholicam fidem... et hoc et illa vera esse confirmant »
(I. II, 9, M. L. 44, 694). Alio in loco Augustinus adiungit,
quod Patres tunc iudicaverunt, cum ab odio, amicitia,

inimicitia, ira vacui erant : « quod invenerunt in Ecclesia,
tenuerunt ; quod didicerunt, docuerunt ; quod a patribus
acceperunt, hoc filiis tradiderunt » (1. c., n, 34, M. L. 44,
698).
S. Cyrillus Alex, ita concludit : « Omnibus quibus inte­
gra mens est, propositus est hic scopus ut illorum (sc.
Patrum) opiniones sequantur, quoniam et ipsi, apostolica
et evangelica traditione cum mentem implevissent suam ac
fidei doctrinam recte ac citra labem et errorem admodum
tractassent, luminaria in mundo fuerunt, verbum vitæ
continentes» (Apol., pro. 12 cap., in Anath., VIII; M. G.
76, 350). Cf. Theodoret.. Ep., M. G., 83, 1284,; Vinc.
Lerins., Commonit., c. m, ss., 28.
Prob. 3. Ex natura rei. SS. Patres, ut doctores sunt com­
petentes in cognoscenda et testificanda doctrina Ecclesiæ,
ut sancti, non defuit ipsis illuminatio et quodvis auxilium
Spiritus S., ut approbati, constat de eorum orthodoxia.
Atqui ex his omnibus sequitur, testimonium unanime
SS. Patrum subministrare certum argumentum pro veri­
tate doctrinæ eorum.
Quodsi quidem scientia, sanctitas et orthodoxia SS Pa­
trum historice tantum consideratur, certitudo inde subsequens, historica tantum est ac humana ; quodsi vero
sanctitas, scientia ac orthodoxia secundum principia fidei
christianæ adeoque in lumine fidei consideratur, certitudo
consequens est divina adeoque dogmatica. Etenim secun­
dum principia Christiana omnia illa tria, sc. sanctitas cum
scientia fidei eximia absque errore, est donum speciale
gratiæ divinæ quod secundum seipsum est veritatis ar­
gumentum, et quidem divinum.
Itaque SS. Patribus appropriantur optime verba Domini :
« Vos estis sal terræ... vos estis lux mundi » (Mt., xv, 13,
14), i. e. quod SS. Patres a Deo dati sunt Ecclesiæ in illu­
minationem, in conservationem, in consolationem. Etenim
Ghristus quidem Ecclesiam primario per Romanum Ponti­
ficem et per episcopos illi coniunctos illuminat, gubernat
atque conservat—quibus proinde etiam charisma infaliibililitatis promisit; attamen Christus Ecclesiam etiam aliis
auxiliis illuminat. In primitivo quidem tempore Christus
abundantiam charismatum Ecclesiæ largitus est, ponendo

ni Ecclesia « quosdam quidem apostolos, quosdam autem
prophetas, alios vero evangelistas, alios autem pastores
et doctores, ad consummationem sanctorum, in opus mini­
sterii, in aedificationem corporis Christi ». (Eph., iv, 11,
12) : « ad ædificationem et exhortationem et consolatio­
nem » (Z Cor., xiv, 3). Simili tamen modo in tempore sub­
séquent! Christus ss. Patres suscitavit ac illuminavit in
auxilium Ecclesiæ docentis, in illuminationem Ecclesiæ
credentis, in consummationem corporis Christi. Neque
huiusmodi auxilium Ecclesiæ temporis posterioris deficit,
< Jiristo per Spiritum S. illuminante SS. Doctores Ecclesiæ
nec non
theologos, spiritu et mente catholicos. Atque
il a Deus omnia suaviter disponit, dirigendo, illuminando ac
conservando Ecclesiam per causas proprias et proportio­
nates, ut « omnia quasi propria sponte perveniant in id ad
quod divinitus ordinantur » (S. Thomas, I, q. cui, a. 8).
VII. Inde solvuntur obiectiones. — Obiectio Ia. Nullus
Pater particularis est infallibilis ; ergo neque omnes Patres
simul.
Resp. Transmisso antecedenti negatur consequens et
consequentia. Ex eo enim quod singuli Patres, seorsim
sumpti, errare possunt, minime sequitur, eos etiam collecI im sumptos errare posse. Ita decem homines, seorsim qui­
dem sumpti, non constituunt societatem, optime tamen
collectin'!.
Vel distinguendum est : cuncti Patres simul errare pos­
sunt, ut doctores privati, transeat; ut testes, nego. Similiter
m testibus coram iudice testimonium unius vel alterius
Iirinum forsitan argumentum non facit, testimonium autem
plurium, præsertim testium quaiificatorum, testimonium
certum facit. Plurium enim testium consensio singulis
lolimoniis unitatem quandam affert, ex qua unitate præ< i - ■ certitudo nascitur. In testimonio quidem uniformi
lestium iudicialium unitas est mere moralis adeoque simul
certitudo inde nata : fundatur enim in certitudine morali
cognitionis uniformis hominum; in testimonio vero una­
nimi SS. Patrum unitas est supernaturalis atque certitudo
consequens est absoluta : fundatur enim in infallibilitate
Ecclesiæ cuius doctrinam Patres testificantur. Inde infalR.

libilitas Ecclesiæ participatur in ss. Patribus quoad testifi­
cationem, utpote ut in testibus ab Ecclesia approbatis.
Quo sensu S. Thomas ait : « Ipsa doctrina catholicorum
doctorum ab Ecclesia catholica auctoritatem habet »
(II, II, q. x, a. 12), i. e. sive doctrina ipsa ut ab Ecclesia
approbata sive testimonium doctrinale ut testium approba­
torum ab Ecclesia. Itaque nulla nova infallibilitas statuitur,
sed exercitium infallibilitatis Ecclesiæ.
Obieclio IIa. Probare per Patres Ecclesiam et per Eccle­
siam Patres, est petitio principii. Atqui ita fit in asserenda
auctoritate Patrum. Ergo.
Besp. distinguendo : probare Ecclesiam per Patres tan­
quam per testes dogmaticos, disputando contra acatholicos,
est petitio principii, conc. ; inter catholicos, nego.
Explic. Certe in argumentatione contra acatholicos qui
sc. institutionem divinam ac infallibilitatem Ecclesiæ non
admittunt, SS. Patr°s in argumentum dogmaticum sine
petitione principii adduci nequeunt : unde in apologetica
Ecclesiæ SS. Patres vel ut testes historici adducuntur vel
saltem abstrahitur a valore dogmatico doctrinæ ipsorum.
In argumentatione autem dogmatica quæ fit in theologia
catholica, nil obest quin doctrina SS. Patrum tanquam
argumentum dogmaticum ad probandam doctrinam Ec­
clesiæ adducatur, cum SS. Patres tanquam testes doc­
trinæ Ecclesiæ auctoritatem habeant. Nihil autem obstat
quin ille qui testimonium fert, auctoritatem testis habeat
ab illo de cuius factis vel dictis testificatur ; e contra testis
e. g a reo admissus et qualificatus maiorem habet auctori­
tatem quam testis non admissus vel disqualificatus. Deni­
que per ss. Patres non Ecclesia ipsa probatur : veritas enim
Ecclesiæ in argumento dogmatico supponitur ; sed ex te­
stimonio Patrum ostenditur quænam sit doctrina Ecclesiae
vel quænam doctrina revelata Ecclesiæ sit commissa.
Itaque argumentum ex ss. Patribus nullam involvit contra­
dictionem.
Obiectio ΙΙΙΆ. Quodsi ss. Patms auctoritatem habent
ut testes ab Ecclesia admissi et inquantum sunt ab Ecclesia
approbati, locus theologicus ex auctoritate ss. Patrum idem
est ac locus ex auctoritate Ecclesiæ ipsius.
Besp. distinguendo : quodsi consideretur tantum doc-

Irina ss. Patrum, et quidem ut est ab Ecclesia approbata,

cone. : tunc enim revera de doctrina Ecclesiæ ipsius agitur,
quam sc. Ecclesia suam fecit ; quodsi vero testimonium.
SS. Patrum circa doctrinam quandam consideratur, sc.
quod talis doctrina sit doctrina revelata vel credita vel doc­
trina Ecclesiæ, nego. Alia enim est auctoritas testis, alia
est auctoritas doctrinæ testificatæ, adeoque aba est aucto­
ritas Patrum ut testium, alia Ecclesiæ docentis vel credentis.
Tamen vis dogmatica testimonii SS. Patrum dependet ab
hoc quod doctrina Ecclesiæ quam testificantur, sit divinitus
vera.
Obiectio IVa. S. Augustinus protestatur : « Solis iis
Scripturarum libris qui iam canonici appellantur, didici
hunc timorem honoremque deferre ut nullum eorum
auctorem scribendo aliquid errasse firmissime credam...
Alios autem ita lego ut quantalibet sanctitate et doc­
trina præpolleant, non ideo verum putem, quia ipsi ita
sensuerunt ; sed quia mihi vel per illos auctores canonicos
vel probabili ratione quod a vero non abhorreat, persua­
dere potuerunt » (Ep. 82, 3 ad Hieronymum, M. L. 33,
277). Atqui his verbis Augustinus SS. Patribus auctori­
tatem dogmaticam denegare videtur.
Hesp. S. Augustinus scriptoribus ecclesiasticis auctori­
tatem denegat : a) illam auctoritatem infallibilem et abso­
lutam quæ S. Scripturæ competit ; b) ut doctoribus pri­
vatis; c) singulis auctoribus : id enim verba clare evincunt;
nonvero Augustinus Patribus ut testibus auctoritatem dene­
gat : de hac enim re in textu citato ac in occasione data
minime loquitur ; aliis autem in occasionibus et locis auc­
toritatem istam aperte proclamat, appellando sc. ad « uni­
versi orbis auctoritatem » (De bapt., II, 5), ad « univer­
salis Ecclesiæ consensionem » (De bapt., VII, 102), ad « universæ Ecclesiæ concordissimam auctoritatem » (ib., II, 5)
vel scribendo quod homoousion « in concilio Nicæno...
a catholicis patribus veritatis auctoritate et auctoritatis
veritate firmatum est » (Contra Maxim. Arian. II, xiv, 3).
Atqui Ecclesiæ universæ auctoritas, consensio et concor­
dia in doctrina unanimi SS. Patrum maxime apparet1.
1. Cf. P. Batiffol, Le catholicisine de S. Augustin, p. 37 ss.

VII. Corollaria de auctoritate SS. Patrum. — Uti vi­
dimus, testimonium ss. Patrum certum ac infallibile argu­
mentum præbet in rebus fidei et morum et cum adsit con
sensus eorum unanimis. Circa aliam materiam vel quando
non adest testimonium commune, doctrina SS. Patrum
argumentum quidem certum non præbet, attamen non esi
absque ulla auctoritate. Inde secundum doctrinam com­
munem sequentia habentur corollaria quorum veritas et
ratio ex iam dictis facile patet.
1. Circa res fidei et morum, a) Unias aut duorum Patrum
auctoritas « probabile quidem argumentum subministrare
potest, firmum vero non potest. Ita despicere et pro nihilo
habere impudentis erit ; suscipere et habere pro certo,
erit omnino imprudentis » (Canus, de locis theol. vu, 3,
secunda conci.). Ratio patet ex valore testimonii.
b) « Plurium sanctorum auctoritas, reliquis, licet pau­
cioribus reclamantibus, firma argumenta theologo suffi­
cere et præstare non valet » (Canus, 1. c., conci. 3).
c) « Interdum fit ut plures Patres, aliquam doctrinam
testificantes, irrefragabile argumentum suppeditent », si sc.
isti Patres, etsi pauciores, omnium mentem expressisse
censeantur (de Groot, q. xx, a. 2, η. 1 c.l : quo enim in
casu æquivalenter consensus unanimis Patrum habetur.
d) Singulorum Patrum non omnium par est auctoritas,
sed differt secundum approbationem et materiam, in­
quantum sc. aliquis Pater est testis magis qualifiçatus. Ita
maxima est auctoritas Athanasii in quæstione antiariana,
maxima auctoritas Gregorii Naz., Nysseni et Basilii in quæ­
stione trinitaria, maxima auctoritas Cyrilli Alex, in quæsstione de unione hypostatica, maxima denique auctoritas
S. Augustini in doctrina de gratia et prædestinatione :
quippe quia huiusmodi Patres in materiis relativis sunt
testes maxime competentes et specialiter ab Ecclesia ap­
probati. Inde nascitur monitum pro theologis ut in quæstionibus determinatis maxime Patres et Doctores in illa
materia competentes et quasi « expertes » consulant.
e) SS. Patres ut doctores privati, etiam in rebus quæ
ad fidem vel mores pertinent, auctoritatem dogmaticam
non habent, i. e. doctrina eorum theologo firmum argu­
mentum non præbet; unde SS. Patres ut doctores privati

ART.

LXXI.

----

DE

AUCTORITATE

SS. PATRUM

673

Imlicnt auctoritatem humanam, pro mensura ingenii, docliiiiie, argumentorum. Certe tamen SS. Patres, etiam ut
■priores privati, magnam induunt auctoritatem. Denique
|>r<> praxi notandum est quod non raro difficile est diiudiI ure, an SS. Patres tgnquam testes vel tanquam doctores
privati locuti fuerint, neque facile præsumendum est,
I'e 1res tantum ut doctores privatos locutos esse.
/) Denique doctrina ipsa SS. Patrum circa res fidei et
morum, non ut est doctrina Patrum, sed ut est ab Ecclesia
approbata., quam sc. Ecclesia suam fecit, auctoritatem et
vim dogmaticam habet, secundum gradum quo ab Ecclesia
rsl approbata. Multæ sc. doctrinæ ss. Patrum postmodum
ab Ecclesia fuerunt defmitæ, ut e. g. duodecim capi­
tula S. Cyrilli Alex, in Conc. Ephesino, multæ doctrinæ
S. Augustini de pceato originali et de gratia in Conc.
urthag. (418), in Gone. Arausicano II (529) (vel in appro­
C.
batione consequenti horum Conciliorum) et in Conc. Tridmtino ; similiter plures doctrinæ S. Thomæ in Concilio
I uni Tridentino tum Vaticano defmitæ sunt. Aliæ doctrinæ
quorundam Patrum declarationibus ecclesiasticis specia­
libus approbate fuerunt, licet non tanquam dogmata de­
linite.
2. Circa ea quæ in S. Scriptura habentur, at indirecte
tantum ad res fidei perlinent, ut circa res physicas, astronouiicas, mere historicas, sententia SS. Patrum firmum argu­
mentum non præstat, et auctoritas non est maior quam
sententiæ ipsius quam proferunt. Ratio est, quia huiusmodi
res ad obiectum auctoritatis dogmaticæ Patrum non perlinent ; et insuper Patres in his rebus indicandis non tam
sententiam Ecclesiæ, sed propriam referunt, immo sentenI iam scientiæ illius temporis. Unde Leo XIII (Denz., 1948)
docet : « Non omnes æque sententiæ tuenfæ sunt quas sin­
guli Patres aut qui deinceps interpretes in tadem (S. Scrip­
tura) declaranda ediderunt : qui prout erant opiniones
.etatis, in locis edisserendis, ubi physica aguntur, fortasse
non ita semper iudicaverunt ex veritate, ut quædam po­
suerint quæ nunc minus probantur»(Denz., 1948). Similiter
iam S. Thomas scripserat : « Expositores S. Scripturæ
in hoc (in doctrina de natura firmamenti) diversificati
sunt, secundum quod diversorum philosophorum sectatores
fuerunt » (In II Sent., d. 14, q. i, a. 2).

3. Extra res fidei et morum SS. Patres non ut Patres sed
ut doctores privati vel ut philosophi auctoritatem habent
et doctrina eorum tantum probat quantum probant argu­
menta. Minime tamen SS. Patres, etiam ut philosophi,
parvi habendi sunt. Licet enim quidam ex iis doctrina
philosophica minus imbuti fuerint, tamen vel ipsi et
maxime alii multas veritates philosophicas in lumine fidei
optime statuerunt. S. Thomas merito notat : « Sancti
(sc. Patres) hoc tradiderunt, non quasi asserentes, sed sicut
utentes his quæ in philosophia didicerant ; unde non sunt
maioris auctoritatis quam dicta phiilosaphorum quos
sequuntur, nisi in hoc quod sunt ab omni infidelitatis su­
spicione separati » (In Sent., II, d. 14, q. i, a. 2). Atque
S. Thomas ipse doctrinam philosophicam S. Augustini multis
in partibus correxit (cf. Hertling, Augustinuszitate).
4. Ex dictis quoque quæstio de auctoritate S. Augustini
facile solvitur1.
n) De fide tenenda est S. Augustini sententia in iis tan­
tum quæ ab Ecclesia expresse definita fuerint.
&) DoctrinaS. Augustini, quæ ad res fidei et morum per­
tinet, maxime ea quæ est de gratia, de peccato originali
et de prædestinatione, etiamsi ab Ecclesia definita non
fuerit, tuto teneri potest ac debet. Sensus propositionis est
quod talis doctrina S. Doetoris a theologo secundum regulas
scientiæ suæ teneri possit ac debeat, et quod theologus,
talem doctrinam non admittendo, contra principia scientiæ
suæ peccet. Cum autem doctrina s. Augustini non sit defi­
nita neque alio modo infallibiliter certa, probationem con­
trariam sive ex S. Scriptura sive ex traditione sive ex declaTatione Ecclesiæ admittit.
Quæ propositio facile ex dictis sequitur. Nam primo
S. Augustinus specialiter tanquam testis doctrinæ Ecclesiæ
est approbatus ; præsertim in doctrina de peccato originali,
de prædestinatione et de gratia ; secundo Ecclesia doctri­
nam S. Augustini, maxime eam quæ est de gratia, de pec­
cato originali et de prædestinatione, suam fecit. Inde doc­
trina S. Augustini dupliciter specialem habet auctoritatem,
1. Cf. G. de Schaezler, Introductio in s. theol. dogm., p. 209-219.

I mu ut testis specialiter approbati, tum ut doctrina quam
l|'b lesia suam fecit1.
c) De approbatione specialissima doctrinæ S. Augustini
dubium esse nequit. Inter ep. Ccelestini I habetur : « Auguulijium s'. r. virum... in nostra communione semper habui­
mus nec unquam hunc sinistræ suspicionis saltem rumor
mlspersit : quem tantæ scientiæ olim fuisse meminimus ut
m 1er magistros optimos etiam ante a meis semper decesso­
ribus haberetur » (Denz. 128 ; cf. ibidem n. 320. 322. 388).
I iijinde summa s. Augustini auctoritas ex eo patet quod
plura Concilia doctrinam S. Augustini, ipsissimis ipsius
verbis definierunt. Denique Clemens VIII rationes propter
quas in celeberrima Congregatione « De auxiliis » totam
disputationem ad normam doctrinæ S. Augustini de gratia
ndstrinxisset, his verbis proposuit : « Prima est, quod si
l este B. Prospero fere initio libri contra Collatorem, viginti
minorum spatio acies Ecclesiæ ita dimicavit pro gratia
contra Pelagianos, ut tandem Augustino duce vicerit,
oportet etiam in causa consimili eundem ducem agnoscamus
d sequamur. Secunda est, quod idem sanctus nihil videtur
prætermississe eorum quæ ad præsentes quæstiones per­
linent... Tertia ratio est quod cum multi Pontifices et
prædecessores nostri doctrinæ S. Augustini tam acres fue­
rint assertores et vindices, ut quasi hæreditario iure eam in
Ecclesia relinqui voluerint, æquum est ut non patiar
illam hac hæreditate privari12. »
d) Neque tres solitæ exceptiones obstant. Primo enim
obiicitvr c. xiii « Indiculi » de gratia, Cœlestini I, ubi dici­
tur : « Profundiores vero difficilioresque partes incurrentium quæstionum quas latius pertractarunt qui hæreticis
restituerunt, sicut non audemus contemnere ita non necesse habemus adstruere... » (Denz., 142)3.
1. Optime Schaezler, 1. c., p. 210 : « Est enim probe a<l vertendu.m
quod dictrina S. Augustini non propter eximias ingenii dotes qufchê ·?«
Ille præstitit, neque ab aliam quamcumque similem exceJleniiarn
lania sit auctoritate ; sed hanc nimirum ideo accepit quia fideftt$r\
exprimit verum sensum traditionis ».
\
2. Oratio habita in principio disputationum. Gf. Card. Noris,
V’indiciæ Augustinianæ, c. vi ; Venet., 1769, II, 438; Macedo,
Concentus Euchologicus, Venet, 1668, 406.
3. Cl’. P. Batiffol, Le catholicisme de saint Augustin, p. 629-534.

Resp. Optime Schazler respondet, ad « profundiores el
difficiliores partes » « pertinere illas omnes sententias qua·
non asseruntur ut pertinentes ad doctrinam fidei, sive qua·
solum spectant ad modum exponendi doctrinam assertam,
non ad substantiam eius. Loquitur dicta clausula de rebus
latius pertractis adeoque de talibus quæ maioris explica­
tionis gratia, præsertim a discipulis S. Augustini, adiiciebantur principalibus assertis eius, exprimentibus ipsam
substantiam doctrinæ » (1. c., p. 204). Unde immerito qui­
dam concludunt, non omnem doctrinam Augustini, ad
•res fidei et morum pertinentem, ab Ecclesia approbatam
esse.
Tantummodo sub nomine « doctrinæ S. Augustini »
intelligitur doctrina quam ipse certe ac definitive tan­
quam doctrinam fidei vel Ecclesiæ asserit, minime vero ea
multa quam Augustinus dubitative tantum vel opinative
proposuit.
Secundo ipsa verba Augustini opponuntur1, cum dicit :
« Neminem velim sic amplecti mea ut me sequatur nisi
in iis, in quibus me non errare perspexerit » (De dono
perseverantiæ, I, 21, M. 45, 1027).
Resp. Manifestum est, Augustinum loqui de se ipso tan­
quam de doctore privato, non vero tanquam de Patre vel
Doctore Ecclesiæ, neque de sua doctrina prout Ecclesia
eam suam fecit. Dictum igitur illüd Augustini non est
ad rem.
Tertio opponitur damnatio propositionis iansenisticæ :
« Ubi quis invenerit doctrinam in Augustino clare funda­
tam, illam absolute potest tenere et docere, non respiciendo
ad ullam Pontificis Bullam » (Denz., 1320).
Resp. Damnatio illa nihil probat quoad nostram quæstionem sed tantum errores iansenisticos respuit. Propositio
enim damnata multiplici errore laborat. Primo negat auc­
toritatem infallibilem Romani Pontificis ; secundo non di­
stinguit inter doctrinas ad fidem vel ad alias res pertinentes;
tertio non distinguit inter ea quæ Augustinus ut testis
fidei Ecclesiæ, et quæ ut doctor privatus edocet ; quarto
1. Ita in ipso Enchiridion, Denzinger-Baunwart, in nota ad
n. 128.

inter doctrinam S. Augustini ipsam et doc­
quis subjective in S. Augustino invenisse
Jansenistæ præcise aliam doctrinam in
invenisse gloriabantur quam alii theologi
Ecclesia ipsa.

VIII. De necessitate, utilitate et difficultate argumenti
x Patribus in theologia. — d) Argumentum ex doctrina

Patrum pro theologia est maxime necessarium, et
piidem non tam mere historicum quam dogmaticum : ita
doctrina traditionis Ecclesiæ veteris complete et
I niiii
I lliiaciter proponitur.
b) Similiter huiusmodi argumentum maxime utile est.
Ά doctrina enim ss. Patrum primo patefit sensus tum
>. Scripturæ tum definitionum dogmaticarum tum tradi1 ionis divinæ; secundo apparet quo modo singulæ doctrinæ
evelatæ succedentibus temporibus in Ecclesia creditæ,
doctæ ac propositæ fuerint ; tertio argumenta theologica
durima et optima theologo quasi ad manus offeruntur ;
uarto termini optimi ac ab Ecclesia approbati discuntur
I que sensus eorum innotescit.
c) Tamen argumentum ex SS. Patribus non est res tam
/ acile sicut plurimi opinantur. Non enim sufficit, adducere
[iiosdam textus fortuito inventos et qui primo intuito rem
uæsitam vel thesim propositam enuntiare videntur ; e
ontra examen accuratum necessarium est tum authenticiatis textus tum sensus dictionis, attentis omnibus circumtantiis historicis. Insuper opus est ut theologus æquivalenI iam dictorum et formularum SS. Patrum tum inter se tum
um verbis S. Scripturæ et cum definitionibus Ecclesiæ
cl cum thesi a theologo proposita ostendat. Perfectissinum foret argumentum illud quo manifestatur qua ratione
I quo modo aliqua doctrina revelata incipiendo a S. ScripI ura vel
a traditione primitiva successive per diversa
empora in Ecclesia enuntiata fuerit1.IX.
IS.

I

IX.

Regulæ pro usu SS. Patrum.

—Non est hic locus

1. Cf. quæ de hac re scripsimus in « Introductio in historiam dog
matum », a 19.

exponendi regulas particulares expositionis et investiga­
tionis scientific® doctrinæ SS. Patrum, sed sufficiat notare
quasdam regulas generales, prout ad tractatum de locis
theologicis pertinent.
Primo: Maxima semper SS. Patribus debetur reverentia,

utpote ut instrumentis Spiritus S., ut ministris et simul
testibus approbatis Ecclesiæ, ut ducibus victoriosis in
bello contra hæreses. Contra reverentiam debitam non
solum illi peccant qui auctoritatem SS. Patrum negant vel
vilipendunt, sed etiam ii qui Patres facile ac temerarie de
errore accusant. Unde dicta ambigua SS. Patrum benigne
interpretanda sunt, secundum monitum S. Thomæ : « Si
aliqua in dictis antiquorum doctorum inveniuntur quæ
cum tanta cautela non dicantur quanta a modernis ser­
vatur, non sunt contemmenda aut abiicienda, sed nec
etiam ea extendere (sc. premere) oportet, sed exponere
reverenter » (Contra errores Græc., prœmium). De reliquo
despectus vel accusatio SS. Patrum communiter ex igno­
rantia procedit.
Secundo : Maxime vitandum est studium, trahendi SS. Pa­
tres ad sensum proprium ; e contra summa diligentia ipse
sensus doctrinæ SS. Patrum investigandus ac determinan­
dus est, ita ut theologus sententiam suam doctrinæ Patrum
accomodet, non vero defectus ac errores proprios Patribus
imputet. Quot controversiæ theologicæ non amplius exi­
stèrent vel nunquam extitissent, quodsi regula ista semper
adamussim observata fuisset !
Tertio : optimum exemplum usus SS. Patrum habes in
S. Thoma. Ipse enim primo in suis scriptis, maxime in

Summa theologica, regulariter doctrinam SS. Patrum red
dit, ut ex argumento « sed contra » et præcipue ex dictis
Patrum in corp. art. adductis patet — paucos enim invenies
articulos S. Thomæ in quibus sententiam suam ex Patribus
non confirmaverit. Secundo Aquinas diligentissime sensum
doctrinæ vel dictorum SS. Patrum inquirit, communi
ter apposita distinctione opportuna: inde plurimi articuli
sunt proprie explicationes ac determinationes dictorum
SS. Patrum.
Tertio Angelicus quantum potest terminologiam SS. Patrum retinet et applicat, atque studiose sensum accuratum

ac, uti dicunt, formalem terminorum traditorum applicare
nititur.
Quarto Doctor communis dicta singulorum Patrum in
unam doctrinam unire conatur, simul illustrando unum dic­
tum per aliud ac inde rem ipsam. Quæ omnia complexus,
Leo XIII in Encycl. « Æterni Patris » de S. Thoma verba
Caietani (In II, II, q. cxlviii, a. 4) refert : « doctores sacros
quia summe veneratus est, ideo intellectum omnium quo­
dammodo sortitus est. »

ARTICULUS SEPTUAGESIMUS SECUNDUS
De auctoritate theologorum1

1. Prsenotamina. —1. Sub nomine theologorum intelliiguntur viri docti qui elapsa ss. Patrum setate doctrinam
sacram in Ecclesia scientifice docuerunt. Quodsi theologi
.< in Ecclesia » docuisse dicuntur, intelligendum est non tan­
tum materialiter, sed formaliter, sc. quod in unione cum
Ecclesia docuerunt, sive missione proprie dicta accepta,
sive saltem cum consensu expresso vel tacito Ecclesiæ.
Unde hic non annumerantur nec theologi ab Ecclesia dam­
nati nec illi qui data opera contra directionem et sensum
Ecclesiæ docuerunt. Sub nomine sacræ doctrinæ theologiam
tum dogmaticam tum moralem intelligimus, ad modum
quo S. Thomas et scholastica vetus sacram doctrinam
intellexit (cf. Summa theol., I, q. i). Denique hic sub no­
mine theologorum non intelliguntur illi qui sacram doctri­
nam Tnodo mere historico tractaverunt, sed tantum illi qui
doctrinam revelatam proprie excoluerunt.
2. De distinctione inter theologiam positivam et scholasti­
cam. — Theologi positivi illi vocantur qui doctrinam fidei
investigant et exponunt ex S. Scriptura et ex documentis
traditionis adeoque præsertim ex doctrina SS. Patrum,
Doctorum et veterum theologorum, maxime ope inves­
tigationis historicæ. Subdividitur theplogia positiva in
mere positivam quæ maxime doctrinam veterem simpliciter
determinat et proponit, in theologiam biblicam quæ maxime
sensum doctrinæ S. Scripturæ investigat, ac theologicam
patristicam quæ sensum doctrinæ ss. Patrum investigat ;
1. M. Cano, De locis theologicis, 1. VIII ; Du Plessis d’ArgenElementa theologica, c. x ; Gautier, Prodromus ad theol.,
c. n, art. 7 ; Scheeben, Dogmatik, i, § 27 ; Franzelin, De tradi­
tione, thesis XVII ; A. Weiss, O. P., Liberalismus und Christentum,
1914, p. 106 ss.; H. Lamiroy, De auctoritate theologorum, coli.
Brug., t. XXIV, 1924, p. 66-69.
tre,

lue duæ notris temporibus-maxime auxilio investigationis
historic® utuntur.
Theologia scholastica maxime intellectum fidei quaerit :
el quidem tum ex documentis S. Scripturæ et traditionis,
i. e. SS. Patrum et theologorum, tum mediante usu raI ionis deducentis (syllogismi!, immo mediante applicatione
philosophiæ in explicandis revelatis et deducendis conclu­
sionibus et definitionibus efformandis. Historice loquendo,
I heologia scholastica tanquam proprium habet quod phi­
losophiam aristotelicam in excolenda theologia applicavit.
Inde duo simul patent : primo quod divisio inter theolo­
gos positivos et scholasticos non est divisio personarum sed
modi tractandi theologiam : unde theologus positivus potest
simul esse scholasticus sicut viceversa ; secundo quod ipsa
theologia scholastica magna ex parte est positiva, utpote
vetera documenta investigans et exponens sicut theologia
positiva : immo quamplurimi ex illis qui scholastici vocan­
tur, proprie non nisi theologi positivi sunt, quaerentes
sc. intellectum fidei ex documentis veterum theologorum.
Theologia autem scholastica proprie dicta super positivam
hoc addit quod intellectum fidei non tantum ex sententiis
veterum, sed insuper per deductionem rationalem, per
definitiones formales, per unionem doctrinarum in syste­
ma quoddam, ac denique per applicationem philosophiæ
quaerit.
3. Theologi diversimode considerari possunt, sicut SS. Pa­
tres.

~-

a) Considerari possunt theologi vel ut doctores privati,
inquantum sc. doctrinam revelatam proprio ingenio vel
etiam ope philosophiæ determinant, exprimunt, vel sim­
pliciter rationes philosophicas adducunt; vel ut testes fidei,
inquantum sc. doctrinam S. Scripturæ, traditionis, Ecclesiæ
reddunt. Theologi igitur tanquam doctores privati consi­
derandi sunt quoad opus proprie scientificum, ut testes
vero quoad doctrinam quam ut doctrinam fidei exhibent.
'b) Theologi considerari possunt vel mere personaliter,
ut cultores scientiæ, ingenio pollentes, scientia excellentes,
vel ut theologi Ecclesiæ, habentes sc. missionem vel appro­
bationem Ecclesiæ.
c) Similiter sicut in Patribus etiam in theologis triplex

auctoritas distinguitur, sc. historica, scientifica, dogmatica.
d) Denique doctrina theologorum considerari potest
vel ut est theologorum vel ut est Ecclesiæ, quatenus sc.

Ecclesia eam suam fecit.
II. Sententiæ adversae. — Iam in medio ævo theologia
scholastica impugnata fuit, ut a Baco de Verulam. Bellum
tamen contra theologiam scholasticam maxime a humanistis declaratum est, apparenter propter defectum elegantiæ styli et verborum, revera autem quia scholastici
principia supernaturalia defendebant quæ humanistæ im­
pugnabant, utpote naturalismo ethnico addicti. Maxime
protestantes theologorum auctoritatem negaverunt, deri­
dentes doctrinam scholasticam tanquam « ignorantiam
veritatis inanemque fallaciam » (Lutherus) vel tanquam
« Evangelium obscuratum ac fidem extinctam » (Melanchton) ; — cf. Cano, 1. c., cui.
Infensissimi fuerunt in scholasticam lansenistse, impu­
tantes ipsi obscurationem doctrinæ revelatæ1. Ultimis
temporibus non tantum rationalistæ ac modernistæ sed
maxime sic dictus liberalismus theologiam scholasticam
impugnat ac odio habet12.
III. Doctrina Ecclesiæ. —: Ecclesia sententiam suam
de thologia scholastica multipliciter manifestavit, tum sc.
damnando sententias contrarias, tum practice applicando
doctrinam scholasticam, tum declarando aliquos schola­
sticos ut Doctores Ecclesiæ.
Pius VI. damnavit insectationem qua synodus Pisto­
riensis « scholasticam exagitat velut eam quæ viam ape­
ruit inveniendis novis et inter se discordantibus systema­
tibus quoad veritates maioris pretii ac demum adduxit ad
probabilismum et laxismum » (Denz., 1576) ; similiter
damnavit assertionem « quæ conviciis et contumeliis insec­
tatur sententias in scholis catholicis agitatas » (Denz.,
1579), ac denique generaliter damnat propositionem» « quæ

1. Chrismam in sua Regula fidei locum theologicum ex aucto­
ritate theologorum delet.
2. Cf. A. Weiss, O. P., Lebens-und Gewissensfragen der Gegenwart, I, 430 ; 464 ss. ; 485 ss. ; II, 222 ss. ; 488 ss.

statuit, postremis hisce sæculis sparsam esse (utpote maxime
per scholasticos, ut Jansenistæ intelligebant) generalem
obscurationem super veritates gravioris momenti, spec­
tantes ad religionem et quæ sunt basis fidei et moralis
doctrinæ Jesu Christi » (Denz., 1501).
Pius IX denuntiat, « in Germania falsam inyaluisse opi­
nionem adversus veterem scholam et adversus doctrinam
summorum illorum Doctorum quos propter admirabilem
eorum sapientiam et vitæ sanctitatem universalis veneratur
Ecclesia. » Atque hanc rem ita iudicat : « Qua falsa opinione
ipsius Ecclesiæ auctoritas in discrimen vocatur quando­
quidem ipsa Ecclesia non solum per tot continentia sæcula
permisit ut ex eorundem doctorum methodo et principiis
communi omnium catholicarum scholarum consensu san­
citis theologica excoleretur scientia, verum etiam sæpissime summis laudibus theologorum doctrinam extulit illamque velut fortissimum fidei propugnaculum et formidanda
contra suos inimicos arma vehementer commendavit. »
(Denz., 1680). Gf. ibid.., 1652,1713 (de methodo scholastica.)
Practice Ecclesia doctrinam scholasticorum approbavit,
inquantum illa in questionibus decidendis, immo definien­
dis utebatur, ut in Cone. Vienn. (Denz., 483) et in Cone.
Trid. et Vatie., quorum definitiones summam doctrinæ
scholasticæ exhibent, et quidem in forma a theologia
scholastica exarata, maxime vero declarando S. Bonaventuram et S. Thomam_ Doctores Ecclesiæ.
Denique Ecclesia in C. I. G. statuit : « Philosophiæ
rationalis ac theologiæ studia et alumnorum in his discipli­
nis institutionem professores omnino' pertractent ad Ange­
lici Doctoris rationem, doctrinam et principia, eaque sancte
teneant » (can. 1366 § 2). Similiter tota reliqua approbatio
doctrinæ s. Thomæ, de qua infra, theologiam scholasticam
commendat.
IV. Thesis : Doctrina unanimis theologorum in rebus
fidei et morum argumentum dogmaticum certum præstat. — Sensus propositionis patet ex iis quæ super de

auctoritate SS. Patrum notavimus.
Prob. 1°. Ex connexione theologorum cum Ecclesia. Theo­
logi ut homines quidem, sc. ut colentes scientiam theo­

logicam, auctoritatem tantum scientificam et historicam
habent, ut ministri autem, organa et testes Ecclesiæ aucto­
ritatem habent simul dogmaticam eamque certam.
Etenim Ecclesiæ doctrina circa res fidei et morum auc­
toritatem habet dogmaticam certam. Atqui a) unanimis
doctrina theologorum doctrinam Ecclesiæ testificatur atque
exprimit, cum Ecclesia communem doctrinam theologorum
tanquam veram ac suam admittat, sive tacite sive virtualiter, immo vel expresse approbet; b) theologi ut ministri
et organa Ecclesiæ fideles in doctrina fidei instruunt : nam
de facto in Ecclesia ea prædicantur, docentur, tenentur,
immo creduntur quæ a theologis tanquam doctrina fidei
proponuntur ac edocentur, ac denique tota vita Christia­
norum doctrinam theologorum sequitur.
Itaque concors theologorum doctrina ex connexione
cum Ecclesia auctoritatem habet dogmaticam eamque
certam, cum secus auctoritas Ecclesiæ ipsius periclitetur,
utpote ut admittentis, tuentis, immo approbantis doctri­
nam theologorum. Inde auctoritas theologorum eodem
modo ac auctoritas SS. Patrum in S. Scriptura et in tradi­
tione enuntiatur, sc. ut connexa cum auctoritate dogmatica
Ecclesiæ.
Confirmatur argumentum ex eo quod auctoritas theolo­
gorum dogmatica ab iis omnibus et solis negatur qui vel
auctoritatem dogmaticam Ecclesiæ non admittunt vel
connexionem theologorum cum Ecplesia saltem non consi­
derant. Nil mirum igitur quod omnes inimici Ecclesiæ vel
catholicæ veritatis simul theologiæ catholicæ sint inimici.
Prob. 2°. Ex falsis præsuppositis sententiæ contrariée.
Adversarii auctoritatem dogmaticam theologorum negant:
a) Solvendo vinculum inter Ecglesiam et theologos,
vel etiam negando vel saltem minuendo auctoritatem dog­
maticam Ecclesiæ ipsius ;
b) Impugnando directe doctrinam catholicam quam theo­
logi proponunt atque defendunt ;
c) Conando introducere philosophiam erroneam vel alios
conceptus falsos, incompossibiles cum doctrina fidei — id
quodpræsertim in adversariis theologiæ scholasticæ accidit.
Prob. 3°. Ex effectu. Doctrina theologorum, maxime scho­
lasticorum, doctrinam fidei optime explicat atque defen-

il it, fidem nutrit ac gignit, vitam christianam auxit atque
perfecit : dum e contra quandocumque et inquantum doc­
trina theologorum atque maxime scholasticorum derelicta
fuit, errores theologici, immo vel hæreses, insurrexerunt
ac ipsa vita Christiana delapsa est. Huius rei testis est
Lota historia ecclesiastica, incipiendo a medio ævo usque
ad dies hodiernos : una ex parte enim habes magnificam
explicationem et evolutionem doctrinæ christianæ apud
scholasticos, approbante et applaudente Ecclesia — cuius
est iudicare de veritate doctrinæ theologicæ — et simul
habes fidem et vitam christianam eximiam ; altera ex parte
habes hæreses, errores theologicos, vitam christianam de­
clinantem, ut probat historia protestantium, baianorum,
jansenistarum, modernistarum et aliorum adversariorum
recentiorum theologiæ scholasticæ.
V. Corollaria de auctoritate theologorum. — Auctoritas
theologorum, sicut et SS. Patrum, alia est atque alia
secundum diversitatem materiæ et consensus.

Primo : quoad res historicas, physicas aliasque mere
naturales, vide quæ circa auctoritatem SS. Patrum di­

ximus : in his enim rebus scholastici sicut SS. Patres non
doctrinam Ecclesiæ, sed sententiam propriam enuntiant,
immo non raro doctrinam tantum aliorum referunt.
Immerito igitur adversarii ad quasdam doctrinas naturales
scholasticorum, hodie reiectas, appellant.
Secondo : quoad res fidei et morum sequentia sunt sta­
tuenda :
a) Consensus unanimis theologorum præbet certum
argumentum theologicum et quidem inquantum theologi
doctrinam unanimiter edocent. Itaque a) si theologi doc­
trinam unanimiter tanquam doctrinam fidei proponunt,
certum argumentum, omni exceptione maior, est quod illa
doctrina sit doctrina fidei, i. e. ad depositum fidei pertinens.
In qua re tamen attendendum est, quod theologi antitridentini doctrinam fidei vocant omnes doctrinas quæ
obiective vel materialiter ad fidei depositum pertinent,
etiamsi nondum ab Ecclesia ad credendum propositæ vel
defmitæ fuerint, dum theologi posttridentini exactius inter
doctrinas ab Ecclesia iam definitas (quas communiter

686

CAP. IX. -- DE ECCLESIA UT REGULA FIDEI

proprie tanquam de fide esse dicunt) et inter doctrinas
mere obiective revelatas, ab Ecclesia autem nondum defi­
nitas, distinguunt, β) Quodsi vero theologi doctrinam quan­
dam tantum ut doctrinam certam defendunt, testimonium
unanime hoc saltem certificat.
b) Consensus unanimis potest haberi vel simpliciter,
ut e. g. omnes theologi divinitatem Christi aperte tes­
tificantur, et quidem ut doctrinam fidei definitam, vel
potest haberi æquivalenter, ita sc. ut secundum iudicium
prudens et ex rerum circumstantiis omnes consentire cen­
seantur, licet non omnium testimonium habeatur, dum
sc. alii taceant dum contradicere debuissent, si sententiam
contrariam habuissent ; immo quandoque testimonium
paucorum sufficere potest, si sc. sint maiores et categorice
doctrinam quandam tanquam doctrinam fidei vel catholi­
cam proponant, aliis non contradicentibus. Denique no­
tandum est quod regulariter consensus unius scholæ
theologicæ ad constituendum vel probandum consensum
unanimem non sufficit, maxime aliis scholis reclamantibus ;
similiter regulariter ad consensum unanimem probandum
consensus theologorum ante et post Concilium Tridentinum
requiritur, ut patet.
c) Theologorum consensus plus minusve communis argu­
mentum quidem non certum, sed tamen solidum et pro­
babile præbet, maxime si consentiunt theologi maioris
auctoritatis. Immo semper periculosum est, recedere a
sententia plus minusve communi theologorum1.
d) Unius vel alterius tantum theologi, vel etiam aliquo­
rum sed paucorum doctrina non est argumentum sufficiens,
neque quod doctrina non sit contra sensum Ecclesiæ
neque quod sit probabilis, nisi auctores illi sint doctores Eccle­
siæ vel specialiter ab Ecclesia approbati12. Ita Alexander VII
damnavit propositionem quæ tenet : « Si liber sit alicuius
1. Quantum ad sic dictam sententiam communem optime Pesch,
1. c., n. 599 : « Notandum est modum loquendi, qui non raro occur
rit apud posteriores theologos scholasticos, sc. doctrinam aliquam
esse communem, nihil aliud significare nisi doctrinam esse a multis
bonis doctoribus receptam ; ergo opposita potest simul esse com
munis, immo magis communis. »
2. Scheeben, Dogmatik, I, § 27, p. 157.

i unioris et moderni, debet opinio censeri probabilis dum
non constet, reiectam esse a Sede Apostolica tanquam im­
probabilem » (Denz., 1127).
e) Theologorum etiam multorum testimonium, aliis
theologis doctis ac probatis reclamantibus, non plus valet
ifiiam argumenta ipsorum vel etiam gravior auctoritas
romprobarit (Canus, 1. c., vm, 4, conci. 1).
/) Theologorum doctrina ut ab Ecclesia est acceptata ac
quasi Ecclesiæ ipsius facta, in tantam habet auctoritatem

inquantum est ab Ecclesia accepta vel inquantum doc­
trina Ecclesiæ ipsius facta est : patet.
VI. Obiectiones. — Difficultates contra auctoritatem
theologorum generaliter sunt eædem ac contra auctori­
tatem SS. Patrum : recole igitur dicta in art. præcedenter
n. 6. Specialiter obiicitur :
Ob. 1°. Non est theologorum efficere ut aliqua doctrina
sit de fide vel certa vel catholica.
Besp. Non est theologorum efficere ut aliqua doctrina
sit de fide, conc. ; non est theologorum ostendere, manifesslare, testificari quod aliqua doctrina sit de fide, certa,,
catholica, temeraria, etc. : nego.
Explic. Cum sola revelata ad fidem pertineant, sola
revelatio facit, efficit, ut aliqua doctrina materialiter sit
sit de fide. Ecclesiæ vero est, doctrinam revelatam ad cre­
dendum proponere ut etiam formaliter sit de fide (dogma
definitum). Theologorum vero consensus ostendit ac ma­
nifestat quod aliqua doctrina sit revelata, ab Ecclesia
credita vel saltem ut catholica consideretur. Theologi
igitur dogmata non efficiunt, sed manifestant ; similiter
negans doctrinam a theologis admissam, non est hæreticus
ex eo quod auctoritatem vel doctrinam theologorum non
admittit (quoad hoc est temerarius vel errori obnoxius),
sed inquantum doctrinam negat de qua ex testimonio
unanimi theologorum infallibiliter constat quod sit doctrina
credenda.
Ob. 2°. Theologi per plura sæcula unanimiter varios

errores tenuerunt, ut circa formam et valorem absolutionis, .
circa materiam diversorum ordinum, circa conditiones ad
communionem quotidianam requisitas ; denique in rebus
gravissimis, ut de gratia et prædestinatione hucusque gra­
viter inter se disputant.

688

CAP. IX.

DE ECCLESIA UT REGULA FIDEI

Resp. Scholastici erraverunt in quibusdam quaestionibus
fidei, transeat ; errorem tanquam doctrinam fidei ac unani­
miter defenderunt, nego.
Explic. Exposuimus iam supra qua ratione in tradi­
tione error intervenire posset, ut sc. doctrina erronea non
posset unanimiter tanquam doctrina fidei credi vel ab Eccle­
sia definiri, atque ita ut semper teneretur principium in quo
doctrina vera implicite saltem contineretur. Atque hoc
facile ostendi potest quoad omnes errores qui scholasticis
imputantur. Ita circa formam et vim absolutionis saçramentalis minime sententia unanimis habebatur; quoad
materiam sacramentorum, e. g. ordinis, semper plures erant
sententiæ ; quoad conditiones communionis quotidianæ
principium postmodum a Pio X statutum admittebatur ;
controversiæ eo ipso quod res controvertitur, ostendunt
quod consensus unanimis- non habeatur. De reliquo, ut
notavimus circa doctrinam ss. Patrum, ex ipsis dictis
sequitur quod locus theologicus ex auctoritate theologorum
certum argumentum tantum in illis quæstionibus præstet
circa quas habetur doctrina unanimis, non vero in aliis
circa quas consensus unanimis desideratur.
Ob. 3°. Theologi sunt quidem testes validi doctrinæ prout
est ab Ecclesia definita, at non sunt testes certi quoad sen­
sum doctrinæ quem proponunt ; immo in hoc doctores
privati censendi sunt, utpote propriam philosophiam appli­
cantes et secundum illam dogmata interpretantes. Ita
recentiores plurimi.
Resp. Theologi sunt testes tum doctrinæ, tum sensus
doctrinæ definitæ : eodem modo quo de SS. Patribus nota­
vimus. In sensu dogmatum determinando et explicando
theologi, quantum quidem ad opus mere et subiectivc
scientificum, ut doctores privati considerantur, ut in
mediis argumentationis adhibendis, non vero quantum ad
doctrinam quam tanquam doctrinam fidei vel Ecclesiæ
proponunt, licet sensum doctrinæ aliis et aliis conceptibus
et formulis exprimant.
Sententia contraria evidenter contra doctrinam Ecclesia;
de auctoritate theologorum peccat : quodsi enim Ecclesia
doctrinam theologorum approbat ac tanquam auctorita­
tem proponit, manifeste sensum doctrinæ scholasticæ ap­

probat ac tanquam normam proponit. Deinde auctoritas
t heologorum (sicut et Patrum) ad nihilum redigitur si illi
lautum doctrinam ipsam, quasi verbaliter tantum, non
vero eius sensum testificari valent. Denique absonum est
Patres et theologos in determinando et explicando sensu
doctrinæ fidei errasse : et hæc sententia errorem iansenisticum de obscuratione fidei in Ecclesia involvit. Unde
vehementer errant illi quidam theologi recentiores qui e. g.
dogma de Trinitate et de Incarnatione quidem admittunt,
al non agnoscunt interpretationem, uti dicunt, metaphysicam SS. Patrum et theologorum circa illa dogmata.
Ob. 4°. Theologi, maxime scholastici, in plurimis quæsstionibus doctrinam S. Scripturæ ac SS. Patrum neque
sufficienter investigaverunt neque bene noverunt, sed
potius ex principiis philosophicis iisque minus probabilibus
conclusiones deduxerunt.
Resp. Dist : quoad res fidei et morum et inquantum sunt
testes approbati, nego ; quoad res alias et inquantum pro­
prias proponunt speculationes scientificas, transeat.
Explic. Obiectio modo posita sicut est communissima
il a est falsissima, utpote procedens ex falso supposito.
Nam obiectio, primo non distinguit inter scholasticos ut
testes doctrinæ Ecclesiæ et ut doctores privatos ; secundo
non considerat distinctionem inter doctrinam fidei et doc­
trinas alias ; tertio non distinguit inter investigationem
scientificam S. Scripturæ vel doctrinæ Patrum et inter co­
gnitionem vel expositionem sensus S. Scripturæ secundum
sensum Ecclesiæ : et hic proprie stat error obiectionis.
Scholastici enim forsitan minus quam quidam exegetæ
el historici moderni in scientifica investigatione doctrinæ
S. Scripturæ vel traditionis insudabant, i. e. minus secun­
dum regulas scientificas modernas ; at ex hoc non sequitur,
eos verum sensum S. Scripturæ non nosse, saltem quoad
res fidei et morum, cum e contra scholastici, sequentes
el proponentes sensum Ecclesiæ, optime reddant sensum
dogmaticum S. Scripturæ. Inde etiam habetur quod exposilio S. Scripturæ multorum modernorum in S. theolo­
gia vel minoris est auctoritatis quam expositio scholastico­
rum, quia moderni S. Scripturam communiter ut auctores
privati, reddentes ' sententiam propriam, interpretentur,

scholastici vero ut testes doctrinæ traditionis, ut reddentes
doctrinam Ecclesiæ, eam exponant. De reliquo non est
simpliciter concedendum, S. Scripturam a scholasticis non
sufficienter fuisse investigatam : certe plurimi scholastici,
ut præsertim S. Thomas, S. Scripturam diligentissime et
secundum regulas optimas hermeneuticas investigaverunt
atque exposuerunt1; similiter scholastici posttridenlini
textus dogmaticos summa acrimonia et diligentia exami­
naverunt vel opere optimorum exegetarum diligentissime
usi sunt. Itaque iuremerito sicut expositio SS. Patrum ita
et expositio scholasticorum quoad res fidei et morum maxi­
me in Ecclesia valet.

VII. De necessitate et utilitate studii doctrinæ schola­
sticorum. — Recolenda sunt ea quæ circa necessitatem
cognitionis doctrinæ SS. Patrum diximus : eodem enim
proportionate modo dicta valent etiam de studio doctrinæ
theologorum. Certe enim constat utilitas, immo necessitas
cognitionis doctrinæ scholasticorum, « sine qua, ut ait
Cano (1. c., vin, 2) nullam omnino perfectam in Ecclesia
doctrinam consequi possumus ». Quis enim in doctrina
sacra optime excultus dici potest, præsertim in quæstionibus hodie agitatis, quin doctrinam scholasticorum opi ime
noverit ? Quinam theologus, in theologia scholastica ieiunus,
ad difficultates, contra fidei veritatem factas, perfecte
respondere valet ? Unde optime iterum Cano notat :
« ea (theologia scholastica) neglecta, qui se theologos esse
arbitrantur, tum se denique errasse sentient, cum eos aut
disputatio cum hæreticis aut gravis aliquis et perplexus
conscienti® casus experiri coget » (1. c.). Similiter et in
aliis theologicis disciplinis excolendis theologia scho­
lastica auxilium vel necessarium vel saltem utilissimum
affert : id quod certe constat quoad exegesim ; nec tamen
minus quoad historiam Ecclesiæ, maxime dogmatum, sive
quoad doctrinam ipsam de evolutione dogmatum exaran­
dam sive quoad investigationes historicas ipsas. Id quod
1. Cf. e. g. Denifle, Luther und Lulhcrlum, Quellenbelcge,
Die abcndlandischen Schri/tausleger bis Luther über iuslilia Dei
{Rom., i, 17) und iustificalio, Mainz, 1905, cum nostro indice in
vol. I2, I, i-xxiv.

etiam ex effectu probatur. Nam quasi omnes theologi
qui in errores vel hæreses inciderunt, id oppositioni, de­
spectui vel neglectui doctrinæ scholastic® plus minusve
debent,, ut iansenistæ, baiani et sic deinceps usque ad
modernist as. Denique ratio ipsa hæc suadet theologica.
Deus enim, sicut, SS. Patres in utilitatem Ecclesiæ suscita-'
vil, et illuminavit, ita et iam theologos speciali quadam pro­
vident ia protegit, dirigit, immo illuminat, in utilitatem
Ecclesiæ et fidelium : nec Deus theologos posteriores de novo
et specialiter illuminabit vel ab errore praeservabit, si
doctrinam t heologorum anteriorum despexerint, neglexe­
rint. Quo sensu iterum optime Cano : « (Auctoritatem theo­
logorum) parvi facere nemo sine fidei discrimine potest »

t

Quoad denique usum theologorum, præsertim schola­
sticorum, eadem notanda sunt ac circa usum SS. Patrum
(recole dicta, art. præced., η. 9). Specialiter notandum
est, etiam usum theologorum non esse rem tam facilem
sicut plurimi opinantur. Præsertim cavendum est ne sen­
tent iæ adduct® vim probativam amittant, utpote quia non
considerantur in contextu neque in connexu cum aliis
sententiis, maxime cum etiam inter scholasticos termini
scienti fici non raro aliam atque aliam significationem, sal­
tem formalem, habeant. Optimum etiam quoad expositio­
nem doctrinæ scholastic® est, ostendere evolutionem ali­
cuius capitis doctrinæ in singulis periodis et apud singulos
doctores vel scholas : id quod si quis fecerit, mira in scho­
lastica apparebit tum constantia tum evolutio doctrinæ,
ut e. g. quoad doctrinam de evolutione dogmatum osten­
dimus (Introductio in historiam dogmatum, ari. 4). Maxime
denique in exponenda doctrina alicuius docturis attendenda
est traditio historica : inde gravissime contra normas scientificas peccant qui in investiganda et exponenda doctrina
S. Thomæ t raditionem sive ante sive post Concilium Tri­
denttinum negligunt aut etiam vilipendunt.
Concludimus verbis Sixti V et Leonis XIII :
« Et huius quidem tam salutaris scienti® (sc. theolo­
gi® scholastic®) cognitio et exercitatio, qu® ab uberrimis
divinarum literarum, summorum Pontificum, sanctorum
Patrum et Conciliorum fontibus dimanat, semper certe

maximum Ecclesiæ adiumentum afferre potuit, sive ad
Scripturas ipsas vere et sane intelligendas et interpretan­
das, sive ad Patres securius et utilius perlegendos et expli­
candos, sive ad varios errores et hæreses detegendas et
refellendas : his vero novissimis diebus, quibus iam adve­
nerunt tempora illa periculosa ab Apostolo descripta, et
homines blasphemi, superbi, seductores proficiunt in peius,
errantes et alios in errorem mittentes, sanæ catholicæ
fidei dogmatibus confirmandis et hæresibus confutandis
necessaria est1. »

1. Sixtus V, in Bulla Triumphantis, relata et confirmata a
Leone XIII in Encyclica Aeterni Patris.

ARTICULUS SEPTUAGESIMUS TERTIUS
De auctoritate theologica S. Thomæ Aquinatis1

I. Status quaestionis. — Inter theologos eosque scho­
lasticos maxima est auctoritas S. Thomæ Aquinatis, doc­
toris angelici, Doctoris Ecclesiæ, Doctoris communis. Prætermittimus hic quæstionem de eius auctoritate scientifica
et historica, quæ certe est magni ponderis simul differi­
mus adhuc quæstionem de valore philosophiæ thomisticæ ;
quæritur tantum de auctoritate S. Thomæ theologica in
quaestionibus quæ ad res fidei et morum pertinent. Status
igitur quæstionis præcisus hic est : cuius auctoritatis, cuius
certitudinis est, et quomodo tenenda est a theologis aliqua
doctrina ex eo proprie quod probatur esse S. Thomæ Aqui­
natis ?

II. Conclusiones. — Secundum principia generalia modo
exposita et ad evitandam confusionem sequentes sint
conclusiones :
Conci. I: Doctrina quædam ex eo quod tenetur a S. Tho­
ma, non est de fide tenenda neque materialiter neque for­
maliter. — Patet : quia ad solius Ecclesiæ auctoritatem

pertinet, proponere aliquam doctrinam ut fide tenendam,
neque Ecclesia doctrinam S. Thomæ tanquam de fide
tenendam approbavit vel declaravit.
Conci. II : Doctrina S. Thomæ non habet eam auctorita­
tem ut tanquam theologice certa sit tenenda. — Theolo­

gice certa illa vocatur doctrina quæ ex auctoritate, appro­
1. Schaezler, Introductio in S. theol. dogmaticam, p. 224-285;
Sadoc Szabo, O. P., Die Autoritat des hl. Thomas uon Aquin in
der Théologie, 1919 ; Legendre'A., Introduction à l'étude de la
Somme théologique de S. Th. d'A., 1923 ; Dom Maunajoli, De of,ficio adhærendi germanæ Doctoris Angelici philosophiæ, Romæ,
1916.

batione vel consensu Ecclesiæ absque formidine errandi
tanquam ad depositum fidei (sive immediate sive mediate)
pertinens est tenenda. Atqui Ecclesia neutiquam decla­
ravit quod obligaret fideles vel theologos ut S. Thomæ
doctrinam tenerent eo assensu qui formidinem errandi
excluderet. lamvero tanta est auctoritas atque certitudo
alicuius doctoris quanta illi ab Ecclesia conceditur. Neque
« quid eo amplius alii ab aliis exigant quam quod ab
omnibus exigit omnium magistra et mater Ecclesia1 ».
Opponitur quidem, doctrinam S. Thomæ, saltem ut
systema, definitive ab Ecclesia fuisse approbatam. At in
hac re distinguendum est, ut iam supra fecimus. Extat
enim unum quidem iudicium definitivum ac infallibile
circa doctrinam S. Thomæ ut totum quoddam, sc. iudicium
quo S. Thomas tanquam Doctor Ecclesiæ est approbatus.
Huiusmodi autem iudicium solemne id tantum respicit,
quod sc. corpus vel systema doctrinæ S. Thomæ doctrinæ
revelatæ sit conforme eamque eximie exprimat : similiter
huiusmodi iudicium minime imponit ut vel corpus doctri­
næ vel doctrinæ singulæ assensu certo teneantur.
Aliæ vero plurimæ approbationes doctrinæ S. Thomæ
non sunt defmitivæ adeoque neque formaliter infallibiles.
Ecquidem firmissime supponendum est, S. Pontifices ne­
que errasse in specialiter approbanda et commendanda
doctrinaS. Thomæ neque unquam iudicium suum mutatu­
ros fore : at ex altera parte, S. Pontifices, licet per sexcentos
annos S. Thomam laudaverint, commendaverint et impo­
suerint, nunquam tamen signum indicii definitivi expri­
munt. Signum enim sententiæ definitivæ præter formulas
expressas vel æquivalentes est impositio obligationis qua sc.
omnes tenentur, aliquam doctrinam ut certam tenere vel
respective respuere : id quod in nostro casu locum non
habet. De reliquo multæ aliæ doctrinæ per plura sæcula
ab Ecclesia fuerunt approbatæ, et quidem instantissime,
quin iudicium definitivum haberetur.
Conclusio III : Doctrina S. Thomae in rebus fidei et mo­
rum tuto teneri potest ac debet, assensu simplici, relicta
etiam sententia opposita alterius scholæ vel doctoris.

1. Pius XI, Encycl. Studiorum ducem.

1. Sensus conclusionis est : a) doctrina S. Thomæ Iulo
h neri potest ac debet, i. e. talem habet auctoritatem, ut
secundum regulas theologicas teneri possit et debeat, ut
c contrario qui eam non tenuerit, contra regulas theologicas
vigentes peccet. Ô) Tenenda autem est neque assensu fidei
nec assensu qui omnem formidinem errandi excludat, sed
simplici assensu, qui tamen formidinem errandi admittit ;
tenenda est doctrina, sicut veteres dixerunt, saltem ut
opinio, sc. ut optime fundata et ab Ecclesia admissa vel
approbata, quæ proinde in praxim deduci possit ac de­
beat. Ex hoc quod doctrina S. Thomæ non extra possibili­
tatem erroris ponitur, sequitur, quod doctrina S. Thomæ
evinci possit per maius argumentum : et quidem non tan­
tum per definitionem dogmaticam Ecclesiæ vel per aliud
iudicium sive infallibile sive saltem obligatorium Ecclesiæ,
sed etiam per rationes stringentes theologicas sive ex
S. Scriptura sive ex traditione desumptas. Nota tamen
quod sermo est de possibilitate, non vero de facto erroris
vel correcturæ ; neque veritas probationis contrariæ præsumenda sed stricte probanda est1, c) Additur denique :
relicta sententia opposita alterius scholæ vel doctoris. Sensus
est quod non tantum de iure et de facto doctrinaS. Thomæ
sententiæ contrariæ præferri possit et debeat, sed simul
quod doctrina opposita scholæ vel doctoris alterius vim ar­
gumenti contrarii non habeat, d) Dicta autem valent de
doctrina quæ certo est S. Thomæ, quæ ab eo proprie
asseritur (non tantum dubitative vel opinative proponitur),
et maxime quæ ad corpus vel systema doctrinæ S. Thomæ
pertinet.
2. Probalur conclusio. Hæc conclusio facile ex princi­
piis de auctoritate theologorum sequitur, immo expresse
a summis Pontificibus enuntiatur.
Prob. Doctrina theologica universa S. Thomæ Aqui­
natis ab Ecclesia specialissimo modo approbatur, commen­
datur, præscribitur. Huiusmodi autem approbationibus,
commendationibus et præscriptis — si aliquid significant
— correspondet assensus ad doctrinam S. Thomæ, non qui­
1. Cf. quæ exposuimus in Katholik, 19.18, p. 1-26 : De doctrina
S. Thomæ magis magisque fovenda.

dem absolutus etinconditionatus, attamen assensus verus,
tanquam ad doctrinam optime fundatam ac ad assensum
propositam.
Minor patet : doctrina enim commendatur et præscribitur ut assensu teneatur.
Factum vero approbationis et commendationis, immo
præscriptionis specialissimæ doctrinæ theologicæ S. Thomæ omnino constat.
>
Primo : omnes quasi Romani Pontifices, incipiendo a
tempore postmortem S.Thomæ, successive magis magisque
doctrinam S. Thomæ approbaverunt ac commendaverunt
et tenendam imposuerunt. Videsis testimonia in opere
P. Berthier, O. P. S. Thomas Aquinas1, Doctor communis
Ecclesiæ, vol. I (Romæ, 1914).
Secundo : C. I. C., can. 1366, § 2 hoc edicit : « Philoso­
phise rationalis ac theologies studia el alumnorum in his
disciplinis institutionem professores omnino pertractent ad
Angelici Doctoris rationem, doctrinam et principia eaque
sancte teneant12. » Quo canone ordinationes antecedentium

Romanorum Pontificum, præsertim Leonis XIII et Pii X,
resumuntur ac determinantur.
Hic canon manifeste approbationem specialissimam me­
thodi, principiorum ac doctrinæ S. Thomæ edicit ac simul
præceptum de doctrina S. Thomæ tenenda. Inde Pius XI
in Encycl. « Studiorum ducem » (1923) inculcat : « Sanctum
igitur unicuique esto quod in Codice iuris canonici præcipitur... atque ad hanc normam ita se omnes gerant, ut eum
(S. Thomam) ipsi suum vere possint appellare magistrum ».
Tertio : idem sequitur ex praxi Ecclesiæ quæ sc. ipsa
doctrinamS.Thomæsequitur eamque suam fecit: similiter
igitur a filiis Ecclesiæ tenenda est.
Præclare Pius X in Motu proprio « Doctoris Angelici »
(29. junii 1914, Acta Apost. Sedis, VI, 336-341), Summam
1. Auctor testimonia adducta his verbis concludit : « Ex omnibus
præallatis documentis patet non immerito istud asseri posse, vide­
licet Doctorem Angelicum ab omnibus Pontificibus uno ore, ab
Alexandro IV (1254-1261) ad Pius X fuisse commendationibus
atque præconiis omnimodis cumulatum » ; 1. c., p. 280.
2. Videsis commentarium nostrum, in Analecta Ord. Præd
1919, p. 261-266.

theologicam S. Thomæ ianquam librum textus in scholis
theologicis superioribus commendans, docet :« Post beatum
exitum Sancti Doctoris nullum habitum est Concilium
in quo non ipse cum doctrinæ suæ opibus interfuerit.
Etenim totsæculo.um experimentis cognitum est in dies­
que magis apparet quam vere Decessor noster lohannes XXII affirmaverit : Ipse (S. Thomas) plus illuminavit
Ecclesiam quam omnes alii Doctores : in cuius libris plus
proficit homo uno anno quam in aliorum doctrina toto
tempore vitæ suæ. Quam sententiam S. Pius V... ita confir­
mavit... : omnipotentis Dei providentia factum est ut Ange­
lici Doctoris vi et veritate doctrinæ... multæ quæ deinceps
exortæ sunt hæreses, confusæ et convictæ dissiparentur,
quod et antea sæpe et liquido nuper in sacris Concilii Tridentini decretis apparuit, eiusdem... meritis Orbis terra­
rum a pestiferis quotidie erroribus liberatur ».
Similiter Benedicius XV confitetur : « Atque ipsa qui­
dem Dei sapientia per dominicanos sodales loqui visa est,
cum in eis eminebant... homines ingeniis præstantes disciplinisnisque optimis eruditissimi, ut Thomas Aquinas,
quo maximo Dominici alumno vere Deus Ecclesiam suam
illuminare dignatus est »; atque Pontifex continuat :
« Thomæ doctrinam Ecclesia suam propriam exidixil esse,

eundemque Doctorem, singularibus Pontificum præconiis
honestatum, magistrum scholis catholicis dedit et patro­
num1. »
Iisdem denique ex dictis sequitur, doctrinam S. Thomæ
doctrinis alterius scholæ vel doctoris esse præferendam,
ita ut etiam relicta sententia contraria teneri possit ac
debeat. Id enim manifeste sequitur ex eo quod doctrina
Aquinatis præ aliis approbatur et commendatur atque
sola omnibus proponitur, utpote ut Doctoris communis
vel omnium.
Id quod Pius X in « Motu proprio » « Angelici Docloris »
(1914) expresse enuntiat, immediate quidem quoad doc­
trinam philosophicam, a fortiori autem quoad theologi­
cam. S. Pontifex scribit : » Datis litteris Sacrorum Antisti1. Epistola Encycl. Fausto appetente die, Acta Ap. S., xm,
329-335 ; cf. Commentarium E. Gommer, in Divus Thomas, 1922,
p. 8-16,

lum... hæc imprimis admonebamus : « Ad· studia quod
attinet, volumus probeque mandamus ut philosophia
scholastica studiorum sacrorum fundamentum ponatur...
Quod rei caput est, philosophiam scholasticam quam se­
quendam præscribimus, eam præcipue intelligimus quæ
a S. Thoma Aquinate est tradita... » lamvero, cum dictum
hoc loco a nobis esset « præcipue Aquinatis sequendam
philosophiam, non « unice
nonnulli sibi persuaserunt
nostræ sese obsequi aut certe non refragari voluntati, si
quæ unus aliquis e Doctoribus scholasticis in philosophia
tradidisset, quamvis principiis S. Thomæ repugnantia, illa
haberent promiscue ad sequendum. At eos multum animus
refellit. Planum est, cum præcipuum nostris scholasticæ
philosophiæ ducem daremus Thomam, nos de eius prin­
cipiis maxime hoc intelligi voluisse, quibus, tanquam fun• damentis, ipsa nititur... ».
« Itaque omnes qui philosophiæ et sacræ theologiæ tradendæ dant operam, illud admonitos iam voluimus, si
ullum vestigium præsertim in metaphysicis, ab Aquinate
discederent, non sine magno detrimento fore. Nunc vero
hoc præterea edicimus, non modo non sequi s. Thomam,
sed longissime a S. Doctore aberrare eos, qui quæ in ipsius
philosophiæ principia et pronuntiata maiora sunt, illa
perverse interpretentur aut prorsus contemnant. Quod
si alicuius auctoris vel sancti doctrina a nobis nostrisque
Decessoribus unquam approbata est singularibus cum lau­
dibus, atque ita etiam ut ad laudes suasio iussioque adde­
retur eius vulgandæ ac defendendæ, facile intelligitur eatenus

comprobata qua cum principiis Aquinatis cohæreat aut iis
haudquaquam repugnaret. »

Ubi vero de auctoritate vel sententia S. Thomæ non
agitur, cum sc. sententia S. Thomæ fuerit incerta vel am­
bigua vel desideretur, Pius XI libertatem proclamat his
verbis : « At ne quid eo amplius alii ab aliis exigant quam
quod ab omnibus exigit omnium magistra et mater
Ecclesia : neque enim in iis rebus, de quibus in scholis ca­
tholicis inter melioris notæ auctores in contrarias partes
disputari solet, quisquam prohibendus est eam sequi sen­
tentiam quæ sibi verisimilior videatur » (« Studiorum du­
cem »). E contra « in Thoma honorando maius quiddam

quam Thomæ ipsius existimatio vertitur, id est Ecciesiæ
docentis auctoritas » (1. c.).
Conclusio IV : Doctrina quæ est S. Thomæ, non raro,
immo communiter, aliunde maiorem adhuc habet auctori­

vel quia postmodum fuit definita vel quia consen­
sum SS. Patrum pro se habet vel quia consensus unanimis
theologorum accessit vel quia ex vi argumentorum S. Tho­
mæ confirmatur, præsertim ex vi textuum S. Scripturæ
et ex vi deductionis evidentis ex alio principm fidei. Huius­
modi particularis auctoritas alicuius doctrinæ specialis
in singulis casibus probanda est, ut patet.
tatem :

III. Obiectiones quæ auctoritati S. Thomæ opponuntur,
generaliter solvuntur ex iis, quæ de auctoritate theologo­
rum et de auctoritate S. Augustini diximus. Specialiter
tamen duo communiter opponuntur, sc. primo errores qui
S. Thomæ imputantur, secundo usus philosophiæ aristotelicæ, quæ tanquam fundamentum doctrinæ theologicæ
Aquinatis declaratur.
1. Quantum ad sic dictos errores S. Thomæ primo notan­
dum est, paucissimas eius esse doctrinas de quibus constat
eas esse falsas ; immo circa omnes huiusmodi doctrinas
hucusque disputatur, utrum S. Thomas eas assertive an
opinative proposuerit et quinam sit sensus doctrinæ S. Tho­
mæ. De reliquo sufficiunt ea quæ de erroribus SS. Patrum
et theologorum et de evincibilitate sententiæ S. Thomæ
diximus. Qua in re iam Leo XIII enuntiaverat, « rarissime »
fore ut a doctrina Angelici Doctoris recedendum sit, et
quidem tantum «in una vel altera conclusione, non alicuius
momenti, nequaquam vero in præcipuis et quæ tanquam
fundamentum sunt multorum plurium»(«Gravissime nos»,
30 dec. 1892).
2. Quod alteram obiectionem facilis est distinctio.
Philosophia enim arisiotelica minime recte fundamentum.
theologiæ S. Thomæ dicitur, sc. quasi doctrina theologica
Aquinatis ex philosophia aristotelica sit hausta ; est autem
philosophia aristotelica instrumentum quo S. Thomas ad
doctrinam revelatam exprimendam, determinandam et ad
conclusiones deducendas utitur. Atque huiusmodi definitio­
nes, formulationes et conclusiones auctoritatem theologicam

proprie habent, non ut sunt opus scientificum S. Thomæ,
sed inquantum ab Ecclesia tanquam legitimæ interpretatio­
nes doctrinæ revelatæ agnoscuntur.
3. Circa alia quædam quæ opponuntur, non quidem ut
difficultates sed ut effugia, liceat repetere quæ iam alibi
scripsimus et diximus1.
« At sic in Ecclesia regnabit quidam Panthomismus ! »
Respondeo distinguendo : Speratur doctrinam et veritatem
thomisticam diffusam fore in tota Ecclesia — et hoc bonum
est et præcise intentum ab Ecclesia ; timendum est ne
supprimatur omnis alia sapientia et cognitio, nego : e
contra reviviscet, revirescet et læta incrementa capiet
omnis philosophia et theologia nec non cæteræ scientiæ... »
4. « Tamen certe libertas scientiæ lædilur ! » Distinguo :
Tollitur libertas errandi et in errorem inducendi, concedo;
læditur libertas eligendi veritatem, nego. Atque iustissimum est ex parte Romani Pontificis, imponere doctrinam
S. Thomæ : nam ita... præservat nos ab errore et pascit nos
pabulo veritatis.
5. « At tamen non est imponendus thomismus strictis­
simus, sed media quadam via incedendum est ! » Respon­
deo : unum tantum esse modum legitimum sequendi S.Thomam, illum sc. qui est secundum principia theologia·
et præsertim secundum locos theologicos. Doctrina vero
locorum theologicorum nos edocet aliquem theologum intantum habere auctoritatem et esse sequendum, inquan­
tum est approbatus ab Ecclesia. Quam approbationem,
quantum ad S. Thomam, habemus præcise in canone I. C.
quo ratio, doctrina et principia S. Thomæ omnibus impo­
nuntur.
6. Inde evanescit etiam effugium ultimum quod tenet,
S. Thomam quidem sequendum esse quoad pronuntiata
eius maiora, non vere quoad res secundarias. Nam canon
præter principia (quæ sunt pronuntiata maiora) expresse
doctrinam ut tenendam imponit. Neque hominis gravis
est, probare principia et negare conclusiones inde deri
vantes.
1. Oratio inauguralis in Collegio Angelico, anno 1919 ; Analecta
Ord. Preed., 1919, p. 265.

Utinam e contra omnes veritatis amatores viribus uni­
tis satagant, doctrinam auream Aquinatis ampliare, exco­
lere, applicare, ut et nos quantum possibile est, ea quæ
ipse docuit, intelligere valeamus !
IV. De determinanda sententia S. Thomæ. — Non pauci
in doctrina ac sententia S. Thomæ determinanda falluntur,
aut saltem variis difficultatibus opprimuntur, ita ut pro
multis doctrina S. Thomæ sit quasi hortus conclusus et
fons signatus. Tamen res non est nimis difficilis.
Primo sententia S. Thomæ apparet ex eius conclusioni­
bus, i. e. ex thesi quam in singulis articulis defendit. Est
enim maxime proprium S. Thomæ quod unam doctrinam
quæ directe vel indirecte ad fidem pertinet, ex alia doctrina
fidei deducat ac hoc modo argumentum theologicum con­
ficiat. Inde thesis articuli accipitur dupliciter a S. Thoma :
primo sc. thesis ipsa secundum eius iudicium ac testimo­
nium ad doctrinam Ecclesiæ pertinet ac ipse propterea
illam ut probandam suscipit ; secundo thesis ut doctrina
in alia doctrina fidei inclusa vel saltem ut cum ea con­
nexa statuitur.
Secundo sententia S. Thomæ apparet in doctrinis quas
S. Thomas ad ihesim probandam adducit. Sicut iam dixi,
S. Thomas communiter unam doctrinam fidei ex alia dedu­
cit; unde illa doctrina quam tanquam medium argumen­
tationis adducit, non minus quam conclusio, sententiam
S. Thomæ exhibet.
Tertio sententia S. Thomæ apparet ex interpretatione
locorum S. Scripturae. S. Thomas quidem plures libros
S. Scripturæ commentariis specialibus exposuit; at simul in
suis operibus theologicis vel speculativis plurimos textus
S. Scripturæ exponit ac interpretatur. Talis interpretatio
iterum dupliciter sententiam S. Thomæ exprimit, sc. quod
I alis doctrina ab ipso consideretur tanquam catholica et
ul doctrina S. Scripturæ. Idem dicendum est de textibus
SS. Patrum qui in argumento adducuntur vel qui expo­
nuntur.
Quarto sententia S. Thomæ apparet ex solutione obiectioniiiii inquantum S. Thomas hac occasione quasdam docR.

trinas vel simpliciter reiicit vel distinguendo ad veritatis
tramitem reducit.
Quinio : maxime ad modum loquendi et procedendi
S. Thomæ attendendum est. Non raro enim S. Thomas sen­
tentiam suam tantum dubitative vel opinative, non autem
assertive enuntiat ; non raro tantummodo aliquam doc­
trinam vel praxim in Ecclesia vigentem tanquam conve­
nientem, rationabilem ac cæteris doctrinis et institutis
Christianis proportionatam ostendit (cf. e. g. II, II, q. x,
a. 7 ss. ; q. xi, a. 3. 4. etc.). Generaliter maxime ad sensum
formalem articulorum et quæstionem attendendum est.
Ita e. g. III q. lxxxiv, a. 1. S. Thomas quærit : utrum pænitentia sit sacramentum. Sensus formalis quæstionis non
est hic, utrum Christus sacramentum pænitentiæ institue­
rit, sed utrum et quomodo pænitentiæ natura et conditio
sacramenti conveniat. Denique S. Thomas decursu suæ vitæ
iudicium sententiamque suam circa aliquas quæstiones
mutavit vel aliquo modo exactius determinavit atque
melius expressit.
Generaliter loquendo, non tam concedendum quam
asserendum est, studium doctrinæ s. Thomæ non esse rem
tam facilem ut plurimi opinantur. Sexcenti et quinquaginta
enim iam anni a morte S. Thomæ præterierunt ; terminologia multas subiit mutationes, saltem quoad significationem
formalem ; modus tractandi non parum differt a modo pro­
cedendi recentiorum ; S. Thomas in expositione articulorum
communiter doctrinas sui temporis respicit quæ nobis mi­
nus sunt notæ, etc. Unde ad studium fructiferum doctrinæ
S. Thomæ non sunt prætereunda auxilia vel adminicula
scientifica.
V. De

adminiculis

studii

S.

Thomæ. —

Adminicula1

in sententia S. Thomæ investiganda sunt : a) commentaria
verorum sectatorum S. Thomæ, ut præsertim Capreoli,
Caielani, Conradi Koellin (in I, II), Bannez (in I et II, II),
Medinæ (in I, II et in III), Capponi da Porretta, Joannis
1. Auxilia et media veterum in studio doctrinæ S. Thomæ
optime describit M. Grabmann, Hilfsmitlel des Thomasstudiums
aus alter zeit (Sonderabdruck aus Divus Thomas, III, série 1),
Freiburg, 1923.

a S. Thoma (Cursus philosophicus et theologicus), etc.
b) opera theologica thomistarum ; c) lexica et indices, ut Tabula
aurea Petri a Bergamo, Thomas-Lexikon, ed. a L. Schütz
(ed. 2° Paderborn, 1895), Tabulas synopticæ P. Berthier ;
d) denique quam maxime traditio viva in Ordine et in scho­
lis theologicis Ord. Præd., ut in Collegio Angelico de Urbe,
in Universitate Friburgensi, etc. Omnis enim liber optime
ac necessario per traditionem vivam ac legitimam expli­
catur1.
VI.

Commendatur

Summa

theologica

S.

Thomæ.

Maxime denique theologo consulendum est studium Sum­
mae theologicæ S. Thomæ : est enim fructus ultimus et matu­
rus ingenii Aquinatis1
2. Atque Pius X f. r. summopere
intendebat ut Summa theologica tanquam liber textus in
scholis theologicis superioribus introduceretur. Sufficit hic
adducere duo motiva quæ enuntiat.
Primo scribit : « Ad colendam altius hanc disciplinam
(sc. theologicam), quemadmodum coli debet in Univer­
sitatibus studiorum magnisque athenaeis... omnino opor­
tet, veteri more qui nunquam excidere debuerat, revocato,
de ipsa Summa theologica habeantur scholæ; eo etiam
quia, hoc libro commentando facilius erit intelligere atque
illustrare sollemnia Ecclesiæ docentis decreta et acta quæ
deinceps edita sunt... »
Deinde Pontifex observat : Summa theologica ut textus
habeatur, ut « genuina et integra S. Thomæ doctrina in
1. Ad traditionem viventem pertinent versiones in linguas
modernas : C. Schneider, Die hath. Wahrheil oder die theol. Sum­
ma des hl. Th. v. A. ; Th. Pêgues, Commentaire français littéraire
de la Somme théologique (Paris, Téqui) ; Suma Theologica (hispanice) (Madrid, Moga) ; The Summa theologica of S. Thomas
Aquinas, literarly transleated, by Fathers of the English tlominicain Province (London, Wastbourne).
2. Cf. J. Berthier, L'Etude de la Somme théologique de S. Thomas
d'Aquin ; Th. Pègues, La Somme théologique de S. Thomas d'Aquin
en forme de catéchisme pour tous les fidèles; A. Legendre, Intro­
duction à l'étude de la Somme théol. de S. Th. d'Aq., 1923 ; G. Le
Grand, L'enseignement de la Somme théologique dans les Séminaires,
1922 ; E. Gilson, Introduction au système de S. Th., 1920 ; C. Amato
Masuovo, Introduzione alla Somma teol., 1918.

scholis floreat quod nobis maxime cordis est ac tollatur illa
docendi ratio quæ in magistrorum singulorum auctoritate
arbitrioque nititur, ob eamque rem mutabile habet funda­
mentum, ex quo sæpe sententiæ diversæ atque inter se
pugnantes oriuntur... non sine magno scientiæ christianæ
detrimento1. »
VII. De iuramento de tenenda S. Thomæ doctrina. —

In Ordine Prædicatorum a sæculis promovendi ad officia
scholastica et ad gradus academicos iuramentum emittunt :
« spondeo, voveo ac iuro, me non recessurum a solida
S. Thomæ doctrina. » Ratio et religio huiusmodi iuramenti
nostris diebus quam maxime patet : nam iurans idipsum voto promittit se observaturum quod Ecclesia per
can. 1366 § 2 observandum præcipit. .

1. Motu proprio « Docloris Angelici » (1914).

SECTIO IV

De usu rationis naturalis
in doctrina revelata investiganda, explicanda et defendenda

Ecclesiæ, ut regvlæ fidei, est proponere doctrinam reve­
latam : quam quidem per doctrinam magisterii ordinarii,
per definitiones et alia decreta magisterii sollemnis et per
approbationem doctrinæ ss. Patrum et theologorum pro­
ponit. Atque ista ratione hucusque locos proprios theolo­
gicos exposuimus. Nunc vero quæritur, quomodo Ecclesiæ
magisterium, ad rationem naturalem se habeat.

Circa quam quæstionem tractabimus :
1° De usu rationis et philosophise in doctrina Ecclesiæ,
specialiter in theologia (art. 73) ;
2° De auctoritate philosophorum (art. 74) ;
3° De auctoritate historiæ (art. 75) ;
4° De methodo historica in theologia (art. 76).

ARTICULUS SEPTUAGESIMUS QUARTUS
De usu rationis et philosophiæ in theologia1

Hucusque de locis vel fontibus theologiæ propriis trac­
tavimus, utpote de iis quæ ex revelatione procedunt, sive
immediate sive mediate ; nunc, autem ad fontes improprios
vel secundarios inquirendos accedimus. Quæstio prima
est de ratione humana, i. e. de cognitione humana, lumine
rationis naturali acquisita.
1. S'. Thomas, Summa theol., I, q. i, a. 5, 8 ; Iu tfoethium de Tri­
nitate, q. n, a. 1-3 ; Contra gentiles, 1. I, c. vn, 8 ; M. Cano, De locis
theol., 1. VIII ; Garrigou-Lagrange, O. P., De revelatione, p. 238258, 292-318, 356-369, 408-425. ‘

1. Status quæstionis. — 1. Non quaeritur, utrum in
theologia ratione sit utendum, sed utrum ratio humana ex
propriis possit afferre argumenta quæ aliquam doctrinam
certam faciant, ita ut a theologo tanqua vera et legitima
admitti possit et debeat ; ulterius quæritur, utrum ratio,
fide illustrata, accepta revelatione et fide, circa veritates
revelatas ipsas, novam quandam cognitionem præstare
possit.
2. Ratio humana considerari potest vel ut nuda poten­
tia quædam cognitiva vel ut est exculta et instructa qua­
dam cognitione obiectiva, immo aliquo systemate philo­
sophico. Quaestio in utroque sensu accipitur. Quoniam
tamen secundus casus generalior et communior est, sim­
pliciter quæritur, utrum theologia argumentis philosophi­
cis uti possit ac debeat, sicut S. Thomas inquirit1.
3. Praetermittimus quaestionem, inquantum homo in
cognitione auxilio divino indigeat, sive generaliter ut crea­
tura, sive particulariter ob peccatum originale, sive specia­
lissime circa doctrinam revelatam (cf. S. Thomas, I, II,
q. cix, a. 1).
4. Denique notandum est quod non agitur tantum de
usu rationis in theologia ut est scientia, sed generalius de
usu rationis ex parte ipius Ecclesiae, quippe quæ doctri­
nam a ratione excultam admittit eaque ipsa utitur.
II. Doctrina Ecclesiæ. — Ecclesia quadruplex dogma
circa hanc quæstionem definivit.
1. Ratio humana mysteria fidei demonstrare nequit, nec­
ante nec post revelationem factam. Circa hoc Cone. Vatie,
sequentia statuit : a) « Si quis dixerit, in revelatione divina
nulla vera et proprie dicta mysteria contineri, sed universa
fidei dogmata posse per rationem rite excultam e natura­
libus principiis intelligi et demonstrari, a. s. » (Sess. III,
de fide et ratione, can. 1. Dezn., 1816); b) «(Ratio) nun­
quam idonea redditur ad ea (sc. mysteria) perspicienda
instar veritatum quæ proprium ipsius obiectum consti­
tuunt. Divina enim mysteria suapte natura intellectum
1. I Seni., proi., a. 5 ; Summa theol., I, q. i, a. 8 ; G. G., I, 3, 8 ;
In Bœthium, De Trinit., q. u, a. 1-4.

creatum sic excedunt, ut etiam revelatione tradita et fide
suscepta ipsius tamen fidei velamine contecta et quasi
caligine obvoluta maneant quamdiu in hac mortali vita
peregrinamur a Domino » (I. c., Denz., 1796) ; f) Duplex
est ordo cognitionis non solum principio, sed obiecto etiam
distinctus : principio quidem, quia in altero naturali ra­
tione et altero fide divina cognoscimus ; obiecto autem, quia
præter ea ad quæ naturalis ratio pertingere potest, cre­
denda nobis proponuntur mysteria in Deo abscondita quæ,
nisi revelata divinitus, innotescere non possunt » (1. c.,
Denz., 1795).
2. Ratio humana ex viribus naturalibus (supposita reve­
latione) fundamenta fidei demonstrare potest, i. e. credibilitatem revelationis et Ecclesiæ ipsius. Circa hoc Cone.
Vatie, definivit : « Si quis dixerit... miracula certo cognosci
nunquam posse nec iis divinam religionis christianæ
originem rite probari, a. s. » (Denz., 1813). Huc similiter
pertinet doctrina sequens : « Deus per Filium suum unige­
nitum Ecclesiam instituit suæque institutionis manifestis
notis instruxit ut ea tanquam custos et magistra verbi
revelati ab omnibus posset agnosci » (Denz., 1793). Ac.
denique : « Recta ratio fidei fundamenta demonstrat »
(Denz., 1799). Quæ cuncta luramentum contra errores
Modernistarum ita complectitur : « Externa revelationis
argumenta, hoc est facta divina, in primisque miracula et
prophetias admitto et agnosco tanquam signa certissima
divinitus ortæ christianæ religionis, eademque teneo ætatum omnium atque hominum, etiam huius temporis, intelligentiæ esse maxime accomodata. » Maxime simul huc
spectat dogma de cognoscibilitate existentiæ Dei (Vatie.,
de revelatione, can. 1 et luramentum contra errores mo­
dernistarum, prop. 1).
3. « Ratio, fide illustrata, cum sedulo, pie et sobrie quærit, aliquam Deo dante mysteriorum intelligentiam eamque
fructuosissimam assequitur tum ex eorum quæ naturaliter

cognoscit analogia tum e mysteriorum ipsorum nexu inter
se et cum fine hominis ultimo >> (Cone. Vatic., Sess. III,
Denz., 1796).
4. « Nulla unquam inter fidem et rationem vera dissensio
esse potest : cum idem Deus, qui mysteria revelat et fidem

708

CAP. IX.

DE ECCLESIA UT REGULA FIDEI

infundit, animo humano rationis lumen indiderit, Deus
autem negare seipsum non possit nec verum vero unquam
contradicere. Inanis auteln huius contradictionis species
inde potissimum oritur, quod vel fidei dogmata ad mentem
Ecclesiæ intellecta et exposita non fuerint vel opinionum
commenta pro rationis effatis habeantur. Omnem igitur
assertiopem veritati illuminatæ fidei contrariam omnino
falsam esse definimus (Cone. Lat.)1. » Inde ratio humana
rite exculta obiectiones contra fidei veritates solvere valet.
III. Doctrinæ contrariae. — Veteres Prolesianles, ut
præcipue Lutherus, usum rationis in theologia penitus
repudiaverunt, considerantes sc. rationem ut totaliter per
peccatum originale corruptam et simul negantes coope­
rationem activam hominis in ordine supernatural! ; inde
secundum illos ratio in ordine ad fidem et revelationem se
haberet modo mere passivo vel receptivo, adhærendo sim­
pliciter literæ vel verbo S. Sc ipturæ12.
Protestantes vero recentiores, a tempore Schleiermacher,
communiter ita inter fidem et rationem distinguunt quod
utraque habeat obiectum non tantum distinctum, sed diver­
sum vel potius disparatum, ita ut ratio nil possit circa
obiectum fidei vel in regione fidei ; inde inter fidem et
rationem non potest quidem esse repugnantia, at tantum
ex hac ratione quod ea quæ a fide, et ea quæ a ratione
dicuntur, sese ad invicem non tangunt.
Modernistæ, inhærentes doctrinæ protestanticæ, ipsum
Deum et quidquid proprie ad religionem pertinet tanquam
penitus a ratione intangibile statuunt, declarantes Deum
tanquam rem incognoscibilem vel, uti alii dicunt, tanquam
obiectum « irrationale », i. e. extra ambitum rationis con­
stitutum. Itaque ratio nullo modo mysteria fidei explicare
potest. E contra ratio tantum circa sensum religiosum
versatur eumque modo rationali exponit, definit, format :
ita tamen quod nunquam vere et proprie tangat obiec­
tum ipsum sensus religiosi, immo ne quidem sensum
religiosum ipsum obiective et vere determinare valeat.

1. Cone. Vatic., Sess. III ; Denz., 1797.
2. Cf. Cano, De locis theolog., lib. IX ; Denifle, Luther und
Luthertum.

Admittitur igitur theologia quædam speculativa, attamen
illa non est nisi symbolica, forsitan alicuius utilitatis ad
sensum religiosum excitandum et exprimendum, at nullius
valoris obiectivi. Itaque modernistæ denique tandem quam
maxime doctrinam catholicam de usu rationis in theologia
negant1.
IV. Thesis : Ecclesia ac theologia ratione humana eiusque
cognitione sive communi sive philosophica uti potest ac
debet ad veritates fidei explicandas, interpretandas et
defendendas idque fructuosissime1
3.
2

Prob. 1°. Ex modo agendi Christi Domini et Apostolorum.
Dominus ipse secundum Evangelia multipliciter argumen­
tatione logica utitur sive ad explicandam revelationem sive
ad refutandos adversarios sive insinuandam doctrinam re­
velationis : similiter Apostoli. Huius rei testes sunt Evan­
gelia et epistulæ nec non Actus Apostolorum quasi per to­
tum. Ut pauca exempla afferam, Christus utitur parabolis
ad expliëandum regnum cœlorum, refutat pharisæos sibi
adversarios, ostendendo unitatem et indissolubilitatem
matrimonii ex creatione Adæ et Evæ (Mt., xix, 4 ss.),
probat misericordiam divinam ex analogia hominum (Mt.,
vu, 9-11), necessitatem bonorum operum ex sorte arboris
infructiferæ (Μτ., vu, 19-23), confutat accusatores, oppo­
nendo eis contradictionem in eorum dictis (Lc., xi, 15 ss.),
probat, insinuat ac defendit missionem suam ac divinita­
tem (Lc., xii, 35-37 ; Mt., xxii, 41-46). Apostoli vero, ut
præsertim Paulus, in omnibus epistulis vario genere argu­
mentandi, ac proprie theologico utitur : ita in I Cor., xv,
12-58 ex resurrectione Christi ad resurrectionem fidelium
argumentatur, in ep. ad Rom., vi, 1-14 ex baptismo con­
cludit necessitatem vitandi peccata, in II Cor., ni, ex dif­
ferentia inter statum legis veteris et novæ maiorem gloriam
1. Cf. Encyclica Pascendi.
2. Quantum, ad quæstionem de impossibilitate demonstrandi
mysteria fidei et de possibilitate probandi fundamenta et credibilitatem fidei et Ecclesia, ad tractatum de revelatione remittimus.
Hic tantum thesim principalem considerabimus, quomodo Ecclesia
ratione uti possit ac debeat in proponenda doctrina revelata.
Idem valet de theologia;

legis Christi ostendit, in oratione coram Areopagitis ex
natura Dei inanitatem idololatriæ manifestat {Act., xvii,
24-29) nec denique a poëta pagano citando abhorret {Act.,
xvii, 28 ; Tit., i, 12).
Itaque Christus Dominus et Apostoli proprie nobis for­
mam argumentationis theologicæ exhibent. Quodsi argu­
mentis philosophicis non utuntur, facile ex conditione
auditorum explicatur.
Prob. 2°. ex praxi veterum qui sc. manifeste utuntur
argumentatione sive mere logica (dialectica) sive communi
sive philosophico-theologica, ut præsertim SS. Patres.
Unde et E.cclesia fructus et terminos theologicos defini­
tionibus dogmaticis sancivit, ut terminos consubstantia­
litatis, unionis hypostaticæ, etc.
Prob. 3°. ex falsis præsuppositis senlentiæ contrariae.
Sententia enim contraria præsupponit vel totalem cor­
ruptionem rationis humanæ per peccatum originale (ut
veteres Protestantes) vel impossibilitatem cooperationis
humanæ activæ in ordine supernatural! (ut communiter
Protestantes) vel contrarietatem inter fidem et rationem
(ut multi Protestantes) vel denique agnosticismum, ut
præsertim Modernistæ. Contra omnes huiusmodi optime
Conc. Vatie, statuit : « Etsi fides sit supra rationem, nulla
tamen unquam inter fidem et rationem vera dissensio esse
potest : cum idem Deus, qui mysteria revelat et fidem in­
fundit, animo humano rationis lumen indiderit, Deus autem
negare se ipsum non possit nec verum vero unquam contra­
dicere » (Denz., 1797).
Prob. 4°. Per rationemS. Thomæ. Aquinas in I, q. i, a. 8 ad
2 scribit : « Utitur sacra doctrina (i. e. tum theologia tum
Ecclesia) ratione humana : non quidem ad probandam
fidem (quia per hoc tolleretur meritum fidei), sed ad mani­
festandum aliqua alia quæ traduntur in hac doctrina. Cum
igitur gratia non tollat naturam sed perficiat, oportet quod
naturalis ratio subserviat fidei, sicut et naturalis inclina­
tio voluntatis obsequitur caritati. »
Id quod S. Doctor in Commentario in Boëthium de
Trinitate, q. n, a. 3 sic explicat : a) « Dona gratiarum
( = supernaturalia) hoc modo naturæ adduntur quod eam
non tollunt, sed magis perficiunt ; unde et lumen fidei

quod nobis gratis infunditur, non destruit lumen naturalis
cognitionis nobis naturaliter inditum. ô) Quamvis autem
naturale lumen mentis humanæ sit insufficiens ad manife­
stationem eorum quæ per fidem manifestantur, tamen im­
possibile est quod ea quæ per fidem nobis traduntur divini­
tus, sint contraria his quæ per naturam nobis sunt indita :
oporteret enim alterum esse falsum : et cum utrumque sit
nobis a Deo, Deus esset nobis auctor falsitatis : quod est
impossibile, c) Sed magis, cum in imperfectis inveniatur
aliqua imitatio perfectorum, quamvis imperfecta, in his
quæ per naturalem rationem cognoscuntur, sunt quædam
similitudines eorum quæ per fidem tradita sunt, d) Sicut
autem sacra doctrina fundatur super lumen fidei, ita phi­
losophia super lumen naturale rationis. Unde impossi­
bile est quoad ea quæ sunt philosophiæ, sint contraria
iis quæ sunt fidei, sed deficiunt ab eis, continent tamen
quasdam similitudines eorum et quædam ad ea præambula,
sicut natura est præambula ad gratiam, e) Si quid autem
in dictis philosophorum invenitur contrarium fidei, hoc
non est philosophiæ, sed magis philosophiæ abusus ex
defectu rationis. Et ideo possibile est, ex principiis phi­
losophiæ huiusmodi errorem refellere, vel ostendendo om­
nino esse impossibilem vel non esse necessarium.» Ultimum
S. Thomas in Summa theol., 1. c. sic exprimit : « Cum
enim fides infallibili veritati innitatur, impossibile autem
sit de vero demonstrari contrarium, manifestum est, pro­
bationes quæ contra fidem inducuntur, non esse demon­
strationes, sed solubilia argumenta. »
V. Corollaria. — Ecclesia et theologia igitur uti pos­
sunt ratione, eaque per philosophiam exculta, quadrupliciter.
1. Philosophia potest adducere argumenta probabilia pro
veritate mysteriorum, principaliter ex analogia divino­
rum ad res divinas. Hoc sensu S. Thomas docet quod in
S. Doctrina philosophia uti possimus «ad notificandum per
aliquas similitudines ea quæ sunt fidei, sicut Augustinus
in libris de Trinitate utitur multis similitudinibus ex
doctrinis philosophicis sumptis ad manifestandum Trini-·
tatem » (in Boeth., 1. c.). Similiter tamen S. Thomas ipse

in plurimis articulis. Circa huiusmodi cognitionem S. Doc­
tor notat : « Considerandum videtur quod res quidem sensi­
biles, ex quibus humana ratio cognitionis principium sumit,
aliquale vestigium in se divinæ imitationis retinent, vide­
licet quod sunt et bonæ sunt, ita tamen imperfectum quod
ad declarandam ipsius Dei substantiam omnino insuffi­
ciens invenitur. Habent enim effectus suarum causarum,
suo modo, similitudinem, cum agens agat sibi simile ;
non tamen effectus ad perfectam agentis similitudinem
semper pertingit. Humana igitur ratio ad cognoscendam
fidei veritatem, quæ solum videntibus divinam substan­
tiam potest esse notissima, ita se habet quod ad eam potest
aliquas veras similitudines colligere ; quæ tamen non suf­
ficiunt ad hoc quod prædicta veritas quasi demonstrative
vel per se intellecta comprehendatur. Utile tamen est ut
in huiusmodi rationibus, quantumcumque debilibus, se
mens humana exerceat, dummodo desit comprehendendi
vel demonstrandi præsumptio ; quia de rebus altissimis
etiam parva et debili consideratione aliquid posse inspicere
iucundissimum est » (G. C. i, 8).
2. Ratio valet ad mysteria fidei explicanda, declaranda,
exponenda, interpretanda. Sensus corollarii est quod ratio
hhmana, fide quidem illustrata, ea quæ per revelationem
nobis manifestantur, non tantum, quasi passivo modo
recipit, sed simul per applicationem luminis vel virtutis
rationalis propriae, aliquam intelligenliam mysteriorum
revelatorum ac creditorum assequi potest, eamque veram
ac validam, ita ut hæc cognitio vel intelligentia, per stu­
dium proprium acquisita, valorem habeat theologicum.
Hoc modo e. g theologia processionem Verbi vel Filii
explicat tanquam processionem per modum intellectus,
explicat causalitatem sacramentorum per causalitatem
instrumentaient et quidem effectivam vel physicam, expli­
cat præsentiam realem corporis Christi in Eucharistia per
transubstantiationem, remanentibus accidentibus. Atque
huiusmodi explicatio, expositio et declaratio doctrinæ
revelatæ proprie officium principale theologiæ constituit
(non vera deductio conclusionum proprie vel quoad se
dictarum).
Medium logicum manifestationis et declarationis revela­

torum erit communiter syllogismus, media autem materia­
lia deductionis a Conc. Vatie, duo principalia indicantur,
sc. analogia inter naturaliter cognita et divinitus revelata,
et nexus mysteriorum tum inter se tum cum fine hominis
ultimo (Denz., 1796) : id quod quam maxime in doctrina
S. Thomæ apparet.
3. Theologia ratione naturali utitur ad deducendas
conclusiones, sc. quoad se vel proprie dictas. Id quod iterum
dupliciter fieri potest : sc. vel deducendo conclusionem ex
duobus principiis revelatis, vel ex uno principio revelato
et alia præmissa naturaliter cognita. De qua tamen re iam
supra, ubi quæstio erat de conclusionibus theologicis, suffi­
cienter dictum est.
Notandum tamen est quod theologi post Conc. Tridentinum tum theoretice tum practice maxime in deductione
conclusionum proprie dictarum insistunt, dum theologi
anteriores magis in conclusionibus improprie dictis vei
quoad nos tantum insudant, i. e. in explicatione et decla­
ratione mysteriorum ipsorum, licet huiusmodi explicatio
quoad nos per modum syllogismi acquiratur. S. Thomas
utrumque intelligit cum dicit quod theologia ex articulis
fidei « procedat ad aliquid ostendendum », ad « aliquid ma­
nifestandum », quod theologia » ex articulis fidei ad alia
argumentatur » ; tamen et ipse maxime intelligent!am
mysteriorum ante oculos habet, sicut quasi omnes eius
articuli probant.
4° Denique ratio humana potest soluere obiecliones contra
fidei veritatem, sive ostendendo eas esse falsas, sive osten­
dendo non esse necessarias (S. Thomas, In Boethium, q. n,
a. 3). Etenim « inanis contradictionis species (inter fidem
et rationem) inde potissimum oritur quod vel fidei dog­
mata ad mentem Ecclesiæ intellecta et exposita non fuerint
vel opinionum commenta pro rationis effatis habeantur »
(Gone. Vatie., Denz., 1797). Inde theologi erit, primo qui­
dem sibi procurare intellectum verum doctrinæ fidei ad
mentem Ecclesiæ, maxime definitionum dogmaticarum
nec non tamen SS. Patrum et theologorum; secundo op­
time nosse doctrinam philosophicam veram, simul tamen
sensum doctrinarum erronearum earumque fundamenta ;
tertio, sibi acquirere et facultatem distinguendi : qua in re

utilisimum, immo necessarium auxilium sunt scholasticae
disputationes quæ proinde in maximum damnum theologiae
plurimis in institutis derelictae sunt. Certe tamen theologus
absque cognitione, et quidem non ieiuna, theologiae et
philosophiae scholasticæ ad solvendas obiectiones moder­
norum non erit expeditus, immo nequidem proprie capax.
Optimum etiam in hac re erit studium assiduum aureae
doctrinæ S. Thomæ Aquinatis1.
VI. De habitudine Ecclesiæ ad rationem ac scientias

Ex thesi simul apparet quomodo
Ecclesia generaliter ad scientiam humanam se habeat.
1° Ecclesia minime esi inimica, sede contra amica cuius­
que scientiæ veri nominis. Ad rem Cone. Vatie. : « Tantum
abest, ut Ecclesia humanarum artium et disciplinarum
culturæ obsistat, ut hanc multis modis iuvet atque promo­
veat. Non enim commoda ab iis ad hominum vitam dima­
nantia aut ignorat aut despicit; fatetur immo eas, quem­
admodum a Deo scientiarum Domino profectæ sunt, ita,
si rite pertractentur, ad Deum iuvante eius gratia perducere.
Nec sane ipsa vetat, ne huiusmodi disciplinæ in suo quoque
ambitu propriis utantur principiis et propria methodo ;
sed iustam hanc libertatem agnoscens, id sedulo cavet, ne
divinæ doctrinæ repugnando errores in se suscipiant, aut
fines proprios transgressæ ea, quæ sunt fidei, occupent et
perturbent12 » : atque huiusmodi officium et ius Ecclesiæ
satis patet ex dictis.
2° (Fides el) Ecclesia rationem ab erroribus liberat ac
tuetur eamque multiplici cognitione instruit3 : id quod itenaturaliter acquisitas. —

1. Cavendus simul est error et abusus qui non paucos fefellit, ut
sc. propter difficultates quasdam, norf facile solubiles, sive diffi­
cultas oriatur ex parte aliorum principiorum fidei, sive ex parte
doctrinarum rationalium, principia fidei vel etiam conclusiones
aliunde certæ modificentur, restringantur, in dubium vocentur,
quinimmo negentur. Id enim præsertim in historia controver­
siarum theologicarum non circa unam tantum doctrinam accidit.
Similiter ob quasdam difficultates theologicas principia quoque
rationalia certissima, immo evidentia, negata fuerunt, ut : quid­
quid movetur, ab alio movetur.
2. Sess. III ; Denz., 1799.
3. Cone. Vatic., Sess. III ; Denz., 1799.

rum facile constat. Ecclesia enim proponendo fidei verita­
tem, damnando errores contra fidem, explicando doctri­
nam revelatam, simul veritatem et doctrinam rationis
naturalis proponit, defendit eamque ab erroribus prae­
servat. Atque de facto, omnes illi, qui sunt extra Eccle­
siam, erroribus putidissimis adhaerent, sive polythéisme
sive deismo sive materialismo sive idealismo ; vel certo in
quaestionibus moralibus quasi omni destituti sunt norma
veritatis. Hic valet verbum Domini : « Veritas liberabit
vos » (Ioa., vin, 32).
3° Ecclesia, sicut et fides, generaliter rationem humanam
honorat, cum dictamen rationis tanquam legitimum atque
obligatorium admittat ac statuat, cum vim rationis in
cognoscendo Deo eiusque proprietatibus defendat, cum
rationem tanquam fidelem interpretem vel ipsius doctrinæ
revelatæ agnoscat, cum denique ratione tanquam ministra
in proponendis et evolvendis mysteriis divinis, nobis reve­
latis, utatur. E contra adversarii Ecclesiæ rationem huma­
nam dehonestant, denegando ipsi vim et facultatem quoad
altiora obiecta, imo denegando ipsi vel facultatem cogni­
tionis obiectivæ, i. e. veræ.
VII.

Quo sensu philosophia « ancilla theologiae » dica­

Notum est adagium quod philosophia sit ancilla
theologiæ. Atque S. Thomas docet quod S. Doctrina uta­
tur aliis scientiis « tanquam inferioribus et ancillis » (I, q. i,
a. 5 ad 2) et quod « naturalis ratio subserviat fidei » (1. c.,
a. 8 ad 2). Similiter Pius IX Guentherianis opponit quod
ratio et philosophia » in rebus religionis non dominari sed
ancillari debeant » (Denz., 1656). Verus sensus huius
dicti est hic : in ipsa theologia, cum theologia utitur phi­
losophia, ida tamquam instrumento et tanquam scientia
inferiori utitur. Ita S. Thomas ' « Scientiæ quæ habent or­
dinem ad invicem, hoc modo se habent quod una potest
uti principiis alterius... Unde metaphysics, quæ est omni­
bus superior, utitur his quæ in aliis scientiis sunt probata :
et similiter theologia, cum omnes aliæ scientiæ sint ei quasi
famulantes et præambulæ in via generationis, quamvis
sint dignitate posteriores, potest uti principiis omnium
aliarum (Zn Boethe q. n, a. 3 ad 8).
tur. —

Unde alio in loco S. Doctor modum quo theologia utitur
philosophia, comparat modo quo « scientiæ architectonicæ utuntur subministrantibus, ut civilis militari » (I, q. i,
a. 5 ad 2).
Quodsi autem philosophia secundum se consideratur,
philosophia minime ancilla theologiæ dicitur, sicut nec est,
dummodo limitas suos non transgrediatur. Id quod optime
Pius IX docuit. Improbat quidem « intollerandam philo­
sophiæ licentiam » quæ sc. asserit, philosophiam, nulla
habita doctrinæ revelatæ ratione, nunquam auctoritati
divinæ se submittere debere vel posse. Id quod tamen sic
explicat : « Quod esset tolerandum et forte admittendum si
hæc dicerentur de iure tantum quod habet philosophia,
suis principiis seu methodo ac sui“ conclusionibus uti
sicut et aliæ scientiæ, ac si libertas mus consisteret in
hoc suo iur“ utendi, ita ut nihil in se admitteret quod non
fuerit ab ipsa suis conditionibus acquisitum aut fuerit illi
alienum. » (Denz., 1656}.
Idem declaravit Concil. Vatic., Sess. III, c. iv (Denz.,

1799) his verbis : «Nec sane ipsa (Ecclesia) vetat, ne huius­
modi (philosophies) disciplinæ in suo quæque ambitu
propriis utantur principiis et propria methodo ; sed iustam
hanc libertatem agnoscens, id sedulo cavet, ne divinæ
doctrinæ repugnando errores in se suscipiant aut fines
proprios transgressæ ea quæ sunt fidei, occupent et pertur­
bent. »
VIII. Inde solitæ obiectiones facile evanescunt. Primo
enim Ecclesia et theologia ratione vel etiam philosophia
non utitur ad principia sua probanda, sed ad ea explicanda ;

ideoque ratio vel philosophia locum revelationis vel Dei
minime occupat. Hoc sensu S. Thomas docet (In Boeth.,
1. c., ad 1) : « Doctrina philosophorum non est utendum
quasi principali, ut sc. propter eam credatur fidei ; non
tamen removetur quin ea possint uti doctores quasi secun­
daria. »
Secundo ex usu rationis vel philosophiæ doctrina theolo­
gica Ecclesiæ non mutatur. Ratio enim et philosophia sunt
instrumenta tantum, vel ad declarandum et explanandum
sensum doctrinæ revelatæ, vel ad exprimendam doctri­

nam revelatam per certos et optimos conceptus et termi­
nos scientificos, vel ad conclusiones deducendas. Quo sensi
S. Thomas docet: « Theologia... utitur principiis omnium
aliarum (scientiarum) » (i. c., ad 7). Falsissima igitur est
opinio protestantica quasi in Ecclesia catholica, ob usum
rationis et philosophiæ, additamenta quædam ad doctri­
nam revelatam eaque verbo Dei extranea accesserint.
Ita falsissima est sententia Harnackii quod sc. dogmata
(catholica) sint « productum theologiæ et opus ingenii gravi
(— philosophiæ græcæ) super fundamentum evangeliorum », ita sc. ut « media scientifica (i. e. doctrinæ philosophicæ) quibus mediantibus antiqui doctrinam Evangelii
explicare ac exprimere conarentur, cum doctrina evangelica
in unum conglutinatæ atque ad dignitatem doctrinæ theo­
logicæ et dogmatis elevatæ fuerint1. » Similiter falsa est
opinio non paucorum, philosophiam esse « fundamentum »
theologiæ, ut e. g. philosophiam aristotelicam in theologia
S. Thomæ.
Tertio, adest quidem influxus philosophiæ isque verus et
efficax in doctrinam theologicam efformandam, at minime
quantum ad res edocendas, sed tantum quantum ad ter­
minos quibus doctrina revelata exprimitur, quantum ad
formulas scientificas, quantum ad conceptus quibus res
revelatæ examinantur ac determinantur, ac sic denique
quantum ad directionem studiorum, inquisitionis et cogni­
tionis doctrinæ revelatæ. Isto modo theologia scholastica
a philosophia aristotelica dependet, inquantum sc. doc­
trina revelata per terminos aristotelicos exprimitur, sub
ratione conceptuum Aristotelis concipitur ac denique
secundum mensuram cognitionis aristotelicæ investigatur,
dum forsitan sub influxu alterius philosophiæ aliis sub
rationibus et conceptibus considerata et expressa atque
aliæ et aliæ partes revelationis ijivestigatæ fuissent : qua
ratione influxus philosophiæ in historia dogmatum et forma
concreta dogmatum explicatur. Inde sequitur, esse summi
momenti pro theologia et pro evolutione dogmatum ut in
Ecclesia vera philosophia vigeat12.
1. Harnack, Dogmengeschichte, I3, xvm ; cf. p. 3.
2. Ad obiectionem quæ theologos, philosophia utentes, coin-

Optime denique S. Thomas explicat qua ratione theolo­
gia catholica aliquid a ratione vel a philosophia accipiat.
In I, q. i, a. 5 ad 2 ad obiectionem propositam sic respon­
det : « Hæc scientia accipere potest aliquid a philosophicis
disciplinis, non quod ex necessitate eis indigeat, sed ad
maiorem manifestationem eorum quæ in hac scientia
traduntur. Non enim accipit sua principia ab aliis scientiis,
sed immediate a Deo per revelationem. Et ideo non accipit
ab aliis scientiis tanquam a superioribus, sed utitur eis
tanquam inferioribus et ancillis, sicut architectonic® utun­
tur subministrantibus, ut civilis militari. Et hoc ipsum
quod sic utitur eis, non est propter defectum vel insuf­
ficientiam eius, sed propter defectum intellectus nostri :
qui ex his quæ per naturalem rationem (ex qua procedunt
aliæ) cognoscuntur, facilius manuducitur in ea quæ sunt
supra rationem, quæ in hac scientia traduntur ».

parat cauponibus qui aquam vino miscent, S. Thomas respondet :
« Illi qui utuntur philosophicis documentis in sacra doctrina,
redigendo in obsequium fidei, non miscent aquam vino, sed con­
vertunt aquam in vinum » (!) In Boeth., De Trin., q. n, a. 3 ad 5.

ARTICULUS SEPTUAGESIMUS QUINTUS
De auctoritate philosophorum1

I. Status quaestionis. — Doctrina philosophica quae­
dam dupliciter considerari potest : uno modo secundum
quod a nobis ipsis cognoscitur vel per argumenta probatur,
alio modo inquantum est alicuius philosophi et ex eius
auctoritate vim quandam ad inducendum consensum habet.
Primo modo considerando habetur locus ex ratione, secundo
modo considerando habetur proprie locus ex auctoritate
philosophiæ vel potius philosophorum1
2. Quæritur igitur,
utrum auctoritas philosophorum in theologica argumenta­
tione vim quandam vel efficaciam habeat, ita sc. ut propter
illam aliqua doctrina teneri, admitti ac applicari possit
et debeat. Specialis quæstio erit, quibusnam philosophis
talis auctoritas competat.
II Thesis.
Thesis I : Auctoritas philosophorum theologo quidem
argumentum præbet. attamen per se et directe infirmis­

simum.

Prima pars propositionis facile probatur. Sequitur enim :
a) Ex auctoritate Domini : qui sc. dicta aliorum in argu­

mentum adducit, ut e. g. Lc., xu, 54 ss. : « Cum videritis
nubem venientem ab occasu, statim dicitis : nimbus vemt :
et ita fit; et cum austrum flantem, dictis : Quia æstus
erit ; et fit. »
i>) Ex auctoritate S. Pauli : qui coram Areopago non tan­
tum cultum « Dei ignoti » (Act., xvii, 23) sed et dictum
Arati (xvii, 28) in argumentum adducit, sicut alio in loco
dictum Epimenidis (Tit., i, 12).
c) Ex naturali auctoritate philosophorum, utpote ut vi1. De Grctot, Summa apologetica de Ecclesia catholica, q. xxm ;
M. Cano, De locis theologicis, lib. X.
2. Cf. S. Thomas, In Boethium de Trin., q. n, a. 3 ad 8.

rorum ingenio, studio, doctrina eximiorum : quodsi enim
ratio aliquid valet, etiam auctoritas virorum sapientum
agnoscenda est.
</) /'.’.r praxi SS. Patrum : qui auctoritatem philosophorum
admiserunt eaque ad probanda asserta et ad adversarios
refutandos usi sunt.
e) Ex necessitate refutandi adversarios per auctoritatem
ab ipsis admissam, quia testimonium adversarii efficacius
est1. »
/) Denique sententia contraria aut generaliter vim ratio­
nis negat vel omnem auctoritatem respuit : id quod est
absonum.
Secunda pars propositionis patet : « Nam locus ex aucto­

ritate quæ fundatur super ratione humana, est infirmis­
simus1
2. »
Thesis II : Doctrina philosophorum indirecte et ex aliis
motivis quam ex auctoritate philosophorum, maiorem auc­
toritatem haberi potest et quidem :

a) Ex approbatione Ecclesiæ : tunc enim auctoritas
Ecclesiæ quodammodo accedit ;
b) Ex usu approbante theologorum : tunc accedit aucto­
ritas theologorum ;
c) Ex bonis fructibus applicationis alicuius philosophise
in quæstionibus theologicis pertractandis, ita sc. ut doc­
trina mediante tali philosophia exarata ut consonans cum
doctrina fidei appareat : tunc enim doctrina illa philosophica
ex effectu comprobatur, sicut arbor bona ex fructibus
dignoscitur (Mt., xii, 33).
d) Denique ex indicio generali de veritate alicuius syste­
matis ; quod si enim systema quoddam generaliter ut
verum comprobatur, singulæ quoque doctrinæ inde aucto­
ritatem maiorem acquirunt.
Thesis III : Ex systematibus philosophiae antiquae phi­
losophia aristotelica maxime commendatur.

Quæstio non est de philosophia aristotelica corrupta, ut
e. g. apud Arabes vel modernos quosdam (Zeller), sed de
1. S. Thomas, In Boelhium, de Trin., q. n, a 3 ad 8.
2. S. Thomas, I, q. i, a. 8 ad 2.

vera et genuina doctrina Aristotelis ipsius. Huiusmodi
philosophia commendatur, tum ob valorem intrinsecum,
quia sc. optimam doctrinam logicam, psychologicam et
metaphysicam continet ; tum ob auctoritatem scholasti­
corum : qui sc. doctrinam aristotelicam non tantum com­
mendaverunt sed etiam felicissime et fructucssissime exco­
luerunt et in theologia applicaverunt quin in errores inci­
dissent, nisi forsitan accidentales : tum ob auctoritatem
Ecclesiæ : quæ sc. usum philosophiæ aristotelicæ approbat,
fovet, immo suum facit1.
Rationes in contrarium sunt : vetustas doctrinæ aristo­
telicæ : quæ tamen veritati eius non obstat ; dependentia
a scientia naturali erronea : quæ tamen principia essentia­
lia et proprie philosophica non tangit. Gætera argumenta
communiter ex capite cuiusdam doctrinæ erroneæ, immo
hæreticæ procedunt.
Thesis IV : Philosophia scholastica, praecipue est S. Tho­
mae Aquinatis, maxime commendatur.

Propositio intelligenda est de vera et genuina philoso­
phia S. Thomæ, non vero de corrupta vel male exposita.
Simul agitur de philosophia proprie dicta, non vero de doc­
trina naturali.
Prob. 1. Ex valore intrinseco philosophiæ scholasticæ,
et principaliter S. Thomæ : est enim systema compactum,
optime ordinatum, in omnibus partibus sibi constans
atque cum rerum factis consonans : id quod est optimum
signum veritatis ; simul elucet proprietate terminorum,
expositione lucida quæstionum ac determinatione limpida
sententiarum. Denique, ut alia transeam, quæstiones vere
scientifice tractantur, i. e. quæstiones profundissime exami1. Gregorius IX quidem in ep. Tracti dolore ad theologos Parisienses (1228) usum philosophiæ (aristotelicæ) in theologia prohi­
buit, at usum philosophiæ aristotelicæ corruptæ et contra regulas
theologicas factum. Scribit enim contra eos qui « positos a Patribus
terminos profana transferre satagunt novitate, cœlestis paginæ
intellectum... ad doctrinam philosophicam naturalium inclinando »,
« scientiæ naturalium plus debito insistentes », « dum ad sensum
doctrinæ philosophorum ignorantium Deum sacra eloquia divini­
tus inspirata extortis expositionibus, immo distortis, inflectunt »
et « fidem conantur plus debito ratione adstruere naturali ». D. 442.

nantur — consideratis omnibus considerandis ; ■— argu­
menta tum in rerum factis, tum in principiis altissimis
fundantur, et usque ad rationem propriam et immedia­
tam descendunt (demonstratio propter quid); rationes
apparenter obstantes vel obiectiones alterius partis sol­
lerter ponderantur atque solvuntur, et quidem ex ipsis
principiis philosophise et ex natura ipsius rei. Inde « disci­
plina Doctoris Angelici mire facta est ad confirmandas
mentes, mire usum parit commentandi, philosophandi,
disserendi presse invicteque1. » îuremerito philosophia
scholastica « perennis » vocatur12.
2. Accedit auctoritas theologiæ scholasticæ : quse sc. istam
philosophiam non tantum approbavit sed simul felicissime
in usum deduxit atque eius ope et auxilio miro modo fidem
explicavit ac theologiam excoluit. Principaliter auctoritas
S. Thomæ, Doctoris Ecclesiæ, accedit qui sc. magnam
partem gloriæ suæ debet philosophise quam tenebat.
3. Maxime auctoritas Ecclesiæ accedit, quæ sc. non tan­
tum theologiam scholasticorum, maxime S. Thomæ, suam
fecit et imposuit, sed simul etiam philosophiam. Hic præsertim recolendus est Can. 1366 § 2 quo præscribitur : « Phi­
losophiae rationalis et theologiæ studia et alumnorum in
his disciplinis institutionem professores omnino pertrac­
tent ad Angelici Doctoris rationem, doctrinam et principia,
eaque sancte tenant ». Qui canon optime per verba Pii X
explicatur quibus dicitur : « Quæ in philosophia S. Thomæ
sunt capita, non ea haberi debent in opinionum genere, de
quibus in utramque partem disputare licet, sed velut fun­
damenta in quibus omnis naturalium divinarumque rerum
scientia consistit3. » Idque idem Pontifex iam in Encyclica
« Pascendi » præceperat, his quidem verbis : « Ad studia
quod attinet, volumus probeque mandamus ut philoso­
phia scholastica studiorum sacrorum fundamentum pona­
tur... (et) quod rei caput est, cum philosophiam scholasti­
cam sequendam praescribimus, eam praecipue intelligimusquæ a S. Thoma Aquinate est tradita.»
1. Leo XIII ad episc. Bavariæ.
2. E. Commer, Die immerwahrende Philosophie, 1898.
3. Pius X, Motu proprio « Doctoris Angelici », 29 lun. 1914.

Denique hic referenda esset integra quasi Encyclica Æterierni Patris, qua Leo XIII restaurationem philosophiæ
Doctoris Angelici induxit. Pontifex laudat philosophiam
S. Thomæ ut maxime aptam. «Apta illa et inter se nexa
rerum et causarum cohaerentia, ille ordo et dispositio tan­
quam militum in pugnando instructio, illæ dilucidæ defi­
nitiones et distinctiones, illa argumentorum firmitas et
acutissimæ disputationes... præclaræ, inquimus, et mira­
biles illæ dotes unice a recto usu repetendæ sunt eius philo­
sophiæ quam magistri scholastici, data opera et sapienti
consilio, in disputationibus etiam scholasticis, passim usur­
paverunt. »
Eminentia philosophiæ S. Thomæ his verbis laudatur :
« In eo neque copiosa quaestionum seges neque apta par­
tium dispositio neque optima procedendi ratio neque
principiorum firmitas aut argumentorum robur neque di­
cendi perspicuitas aut proprietas neque abstrusa quaeque
explicandi facilitas desideratur. »
« Illud etiam accedit quod philosophicas conclusiones
Angelicus Doctor speculatus est in rerum rationibus et
principiis, quæ quam latissime patent et infinitarum fere
veritatum semina suo velut gremio concludunt, a posterio­
ribus magistris opportuno tempore et uberrimo cum fructu
aperienda. Quam philsosophandi rationem cum in errori­
bus refutandis pariter adhibuerit, illud a se ipso impe­
travit, ut et superiorum temporum errores omnes unus
debellarit et ad profligendos, qui perpetua vice in posterum
exorituri sunt, arma invictissima suppeditarit. »
« Præterea rationem, ut par est, a fide apprime distin­
guens, utramque tamen amice consocians, utriusque tum
iura conservavit, tum dignitati consuluit, ita quidem ut
ratio ad humanum fastigium Thomæ pennis evecta, iam fere
nequeat sublimius assurgere; neque fides a ratione fere possit
plura aut validiora adiumenta praestolari quam quæ iam

est per Thomam consecuta. »
Exinde summus Pontifex concludit : Nos igitur, dum
edicimus libenti gratoque animo excipiendum esse quid­
quid sapienter dictum, quidquid utiliter fuerit a quopiam
inventum atque excogitatum ; omnes vos Fratres... quam
enixe exhortamur ut ad catholicæ fidei tutelam et decus,

ad societatis bonum, ad scientiarum omnium incremen­
tum auream S. Thomæ sapientiam restituatis et quam
latissime propagetis.SapientiamS.Thomæ dicimus:si quid
enim est a doctoribus scholasticis vel nimia subtilitate quæsitum vel parum considerate traditum, si quid cum explo­
ratis posterioris ævi doctrinis minus cohærens vel denique
quocumque modo non probabile, id nullo pacto in animo
est, ætati nostræ ad imitandum proponi. Cæterum, doc­
trinam Thomæ Aquinatis studeant magistri... in discipu­
lorum animos insinuare eiusque præ cæteris soliditatem
atque excellentiam in perspicuo ponant. « Adiungitur :
« Ne autem supposita pro vera, neu corrupta pro sincera
bibatur, providete, ut sapientia Thomæ ex ipsius eius
fontibus hauriatur, aut saltem ex iis rivis quos ab ipso fonte
deductos adhuc integros et illimos decurrere certa et con­
cors doctorum hominum sententia est : sed ab illis quæ
exinde fluxisse dicuntur, re tamen alienis et non salubribus
aquis creverunt, adolescentium animos arcendos curate1. »
4. Denique veritas et utilitas philosophiæ thomisticæ
ex factis comprobatur1
2. Nam una ex parte ilii qui philoso­
phiam S. Thomæ secuti sunt, nunquam in errores inciderunt,
altera ex parte omnes illi qui contra philosophiam Angelici
sentierunt, alias et alias vel hæreses vel saltem errores
amplexi sunt3.
5. Obiectiones quæ philosophiæ S. Thomæ opponun­
tur, sunt eaedem quæ contra auctoritatem S. Thomæ' in
theologia et contra philosophiam Aristotelis fiunt. Certe
tamen theologo et quantum ad usum philosophiæ S. Thomæ
in theologia auctoritas Ecclesiæ et experientia sæcularis
sufficere debet, ut sequatur S.Thomam et omnem philoso­
phiam contrariam relinquat, immo impugnet4.
1. De qua re, cf. etiam Breve Gravissime nos.
2. Cf. M. Grabmann, Der Gegenwarlswert der geschichllichen
Erforschung der mittelalterlichen Philosophie, Wien, 1913.
3. Celebre est dictum Pii X : Nemo « sine magno, detrimento
ullum vestigium, præsertim in metaphysicis, ab Aquinate disce­
deret « Motu proprio » Angelici Doetoris ».
4. Quoad 24 theses thomisticas per decretum S. Studiorum Con­
gregationis propositas (27 Julii 1914) « veluti tutæ normæ direc­
tive » (Decretum eiusdem Congreg., die 7 martii 1916), videsig*
E. Hugon, O. P., Les vingt-quatre thèses thomistes, Paris, Téqui,
1922.

Thesis V : Philosophia moderna in theologia adhiberi
nequit, immo quam maxime vitanda atque impugnanda
est.

Sub nomine philosophiæ modernæ minime illam vo­
camus quæ, insistendo in principiis philosophiæ schola­
stics, cognitionibus recentioribus, præsertim naturalibus
et historicis, ad doctrinam et methodum scholasticam
excolendam utitur; sed intelligenda est illa philosophia
quæ quoad principia et methodum in doctrina cartesianakantiana-positivistica fundatur, cum oppositione expressa
ad scholasticam : ita philosophia moderna eadem est
ac philosophia subiectivismi (sive absoluti sive relativi),
idealismi et agnosticismi. Nec quidem negandum est,
etiam apud huiusmodi philosophos quædam reperiri quæ
in utilitatem veritatis applicari possint (licet communiter
vel huiusmodi dicta simul apud scholasticos et melius
inveniantur). Thesis proprie est contra illos qui huiusmodi
philosophiam modernam loco philosophiæ scholastic®, et
maxime thomisticæ, ad theologiam excolendam applicare
praetendunt.
Thesis probatur.
a) Principia et methodus philosophiæ modernæ essentia­
liter et specifice principiis et doctrinis fidei contradicunt :
negat enim huiusmodi philosophia demonstrabilitatem ra­
tionalem existentiæ Dm, negat et confundit distinctionem
inter duplicem ordinem cognitionis, sc. naturalis et supernaturalis ; est inimica fidei, utpote rationalismo addicta, etc.
δ) Huiusmodi philosophia formaliter et expresse dam­
nata est quoad sua capita, ut præsertim in Cone. Vatie.,
in Syllabo Pii IX, in Encyclica Pascendi Pii X.
c) Philosophia moderna de facto plures hæreses induxit,
ut Hermesii, Guentherii et maxime Modernistarum, immo
ad generalem subversionem fidei perduxit apud plurimos :
ita ut in præsenti tanquam maximum periculum fidei sit
consideranda adeoque vitanda et impugnanda.
d) Illi qui fautores philosophiæ modernæ inter catholicos
existunt, communiter nec verum characterem philoso­
phiæ modernæ (certe minime eius oppositionem ad fidem)
nec philosophiam scholasticam (quam nihilominus acriter
impugnant) satis cognoverunt.

Opponitur communiter, etiam S. Thomam novam quam­
dam philosophiam in theologiam induxisse. At aliucl est,
novam eamque veram philosophiam ad theologiam appli­
care, et aliud est, novam eamque manifeste falsam com­
mendare et applicare. Similiter minime valet aliud effu­
gium, sc. philosophiam modernam applicari ut expurgatam
a suis erroribus : expurgatio enim possibilis erat in philo­
sophia aristotelica, cuius errores sunt accidentales et ex
ipsis principiis fundamentalibus Aristotelis corrigi pote­
rant ; errores autem quæ in philosophia moderna existunt,
sunt maxime fundamentales, adeo ut illa corrigi nequeat,
sed simpliciter relinquenda et expugnanda sit. Potest tamen
adduci ut argumentum ad hominem contra adversarios.

ARTICULUS SEPTUAGESIMUS SEXTUS
De auctoritate historiae1
I. Status quæstionis, — Tanquam ultimus locus theo­
logicus historia nominatur. Historia generalissime definitur
tanquam scientia rerum praeteritarum. Quæritur igitur,
utrum scientia rerum præt^ritarum theologo argumentum
præbere possit. Quantum ad hanc quæstionem duo patent
vel saltem ad nostrum propositum non pertinent. Primo
sc. patet, notitiam, et quidem scientificam, doctrinæ ante­
cedentis Ecclesiæ, sc. Conciliorum, SS. Patrum et veterum
theologorum in argumentatione theologica esse necessa­
riam ; secundo, ex iis quæ in cap. i diximus, hic supponitur
quod facta historica ipsa vim habeant probativam, sc. ut
motiva credibilitatis, ut præsertim miracula et prophetias
(cf. Cone. Vatic., Sess. Ill, de fide) ; unde in toto nostro
libro tum ex factis historicis tum ex doctrina veterum argu­
mentati sumus.
Quæstio vero quæ proprie locum theologicum ex histo­
ria respicit, hæc est : utrum cognitio et consideratio historica
jactorum praeteritorum, præsertim ipsius fieri vel evolutionis,
theologo argumentum præstare possit, ita ut ipsi sit utilis
et necessaria. Quæritur igitur proprie de utilitate et neces­
sitate scientiæ historic® in argumentatione theologica.
Scientia enim historica proprie illa vocatur, quæ ipsum
fieri rerum investigat et exponit. Quantum ad nostram
materiam historia evolutionis Ecclesiæ, maxime dogmatum,
simul cum scientia omnium illarum rerum quæ cum evolu­
tione Ecclesiæ et dogmatum connexionem habent, in quæ­
stionem venit.

I. R. Schultes, Introductio in historiam dogmatum, p. 325-342 ;
C. Schaezler, Bedeutung der Dogmengeschichle, p. 150 ss. ; G.
Pfeilschifter, Einfiihrung in das Studium der hath. Théologie
p. 61-80 ; E. Dublanchy, in Dici, de théol. cath., verbum « dogme »,
col. 1648 ss. ; Mabillon, Traité des études monastiques, p. II.

Huiusmodi scientia nostris diebus communiter theologia
historica dicitur quippe quæ totam materiam theologicam

sub ratione historica et secundum methodum historicam
considerat. Cuius partes principales sunt : historia Eccle­
sia·, historia dogmatum, historia archeologiæ christianæ,
historia literaturæ ecclesiasticæ, historia religionum, theo­
logia biblica etc. Itaque propriissime est quæstio de auc­
toritate, utilitate et necessitate theologiæ historic®. Si­
mul inde oritur quæstio de methodo historica in theologia
applicanda1.
II. Thesis : Theologia historica theologo perutilis, immo
necessaria est atque argumenta nova suppeditat.

Prob. Theologia dogmatica sua argumenta ex S. Scrip­
tura, ex SS. Patribus et ex doctrina theologorum haurit.
Atqui huiusmodi argumentatio per auxilium scientiæ vel
theologiæ historicæ perfectior efficitur. Ergo.
Minor prob. a) Testimonia veterum communiter sub
tanto involucro historico nobis transmissa sunt ut nonnisi
per studia historica exacte dignosci possint.
b) Ad perfectionem argumenti dogmatici requiritur, ut
sensus singulorum textuum exacte determinetur. Atqui
id vix fieri potest, saltem non perfecte, si textus tantum
separatim considerentur ; e contra sensus testimoniorum
et doctrinæ SS. Patrum et veterum theologorum multo
perfectius determinabitur, si connexus singularum doctri­
narum et textuum consideratur, si evolutio alicuius doc­
trinæ investigatur et ostenditur; similiter vis argumentativa quorundam factorum in historia Ecclesiæ vel etiam in
historia aliarum religionum magis apparet si illa in con­
nexione cum aliis factis et in sua evolutione examinantur
et determinantur.
c) Officium est theologiæ dogmaticæ, ostendere conso­
nantiam dogmatum hodie in Ecclesia vigentium cum doc­
trina S. Scripturæ, SS. Patrum et veterum theologorum et
1. Veteres quidem theologi, de loco theologico historiæ trac­
tantes, facta potius historica considerant ; at sicut scientia et con­
sideratio historica nostris diebus progressum enormem habuit, ita
et doctrina de loco theologico ex historia magis altiusque deter­
minanda est.

cum factis historiæ ecclesiastic» vel etiam historiæ civilis.
Atqui huiusmodi consonantia vix, saltem perfecte, ostendi
potest nisi doctrinæ veterum et facta historica in lumine
conditionis illorum temporum adeoque sub ratione evolu­
tionis historicæ considerentur1.
d) Absque auxilio theologiæ historicæ, argumentatio
dogmatica ex SS. Patribus ad puram accumulationem tex­
tuum facile declinat, quin vis argumentorum appareat,
immo quin argumenta vere proprieque vi probativa pol­
leant ; erit autem argumentum dogmaticum omnino perfec­
tum, si ostendatur, quomodo dogma postmodum definitum
succedentibus temporibus in rerum factis magis magisque
appareat, quomodo doctrina quædam, eadem permanens,
succedentibus temporibus alias atque alias formas indue­
rit, in dies magis explicata fuerit, usquedum ad dignitatem
dogmatis evecta fuerit. Inde denique ipsa methodus dog­
matica per theologiam historicam quodammodo legitimatur, inquantum doctrina præsentis Ecclesiæ, quam metho­
dus dogmatica sequitur, ut consonans cum factis et cum
doctrina temporis præteriti comprobatur.
luvabit afferre exempla. Primum exemplum sit dogma de
primatu Romani Pontificis. Certe facta historica circa
primatum perfecte determinari nequeunt absque scientia
proprie historica ; similiter sensus testimoniorum SS. Pa­
trum exacte determinari nequit, nisi illa in connexu histo­
rico et ut membra in evolutione examinentur ; similiter
denique consonantia plurimorum dictorum veterum cum
dogmate vaticano perfecte ostendi nequit nisi illa dicta
in lumine doctrinæ et conditionis illius temporis conside1. Iam Mabillon utilitatem et necessitatem theologiæ historicæ
optime ita determinaverat : « Il est certain que sans cette étude on
ne peut avoir une parfaite intelligence des Pères, ni de la théologie,
et que c’est par là qu’on apprend... les dogmes de notre religion. »
Traité des études monastiques, p. II, ch. vin. » L’étude de la théolo­
gie scholastique donne les premiers éléments de cette science ; mais
il faut la perfectionner par une étude sérieuse de ΓÉcriture et de la
Tradition de l’Église, qui est renfermée principalement dans les
Conciles et les Pères. Il en faut examiner les sentiments et les maxi­
mes, tâcher de les concilier ensemble, et de joindre par ce moyen la
doctrine des premiers siècles avec les derniers. C’est cet enchaîne­
ment qui fait, à proprement parler, la tradition » (1. c., p. H, ch. xx).

rentur. Aliud factum sit doctrina de Trinitate et de Incar­
natione. Historia horum duorum dogmatum maxime ob­
tecta est involucro historico; sensus terminorum doctrinæ
S'. Patrum nonnisi ex connexu cum aliis doctrinis perfecte
cognosci potest; consonantia cum dogmate postmodum
definito tantum ex evolutione doctrinæ perfecte dignosci­
tur et comprobatur.
e) In theologia, præsertim scholastica, decursu tempo­
rum plurimæ controversiae, contigerunt et adhuc extant,
et quidem de quaestionibus gravioribus, ut de gratia et
libero arbitrio etc. : quæ contreversiæ auctoritatem theo­
logiae non parum laedunt ac progressum impediunt et de
reliquo sunt signum alicuius defectus. Iam vero ad huius­
modi controversias dirimendas optimum remedium erit
notitia exacta totius evolutionis circa doctrinam disputa­
tam : ex successiva enim evolutione doctrinæ tum sensus
dictorum veterum, tum vis argumentorum communiter
facile determinantur.
Doctrina e. g. de gratia et libero arbitrio decursu tem­
porum maximam habuit evolutionem. Quid iuvat citare
textus S. Augustini quin sensus verborum illius ex contextu
historico determinetur ! Quid iuvat doctrina S. Thomæ
quin status quæstionis apud ipsum determinetur, quin
terminologia eius cognoscatur !
e) Denique cogit necessitas apologetica. Fides enim ca­
tholica nostris diebus quam maxime argumentis historicis
impugnatur, sive ex historia Ecclesiæ sive ex historia
dogmatum sive ex historia religionum. Neque sufficit
theologo catholico, facta historica quocumque modo defen­
dere, sed omnino necesse est, veritatem historicam sub
historica ratione et secundum exigentias methodi historicæ
investigare et defendere : adversarius enim scientificus non
aliter quam armis propriis et secundum methodum pro­
priam efficaciter convincitur.
Totum denique verbis Pii X confirmatur qui scholasticis
consuluit ut magis theologia positiva uterentur, « mutuato
a veri nominis historia lumine » (Encycl. Pascendi).

III. Corollaria. — Corollarium primum. Non est qui­
dem historiae, sive Ecclesiæ sive dogmatum, formare pro-

prie argumenta dogmatica, sed materiam ministrare pro
huiusmodi argumentis conficiendis, materiam tamen ut
ita dicam, ultimo dispositam. Quodsi enim historia Eccle­
siæ et dogmatum vel religionis determinaverit, qualis
secundum rerum veritatem vita Ecclesiæ fuerit, quæ­
nam historia religionum, quibus sub formis dogmata postmodum definita decursu temporum in doctrina Ecclesiæ
extiterint, facile erit pro theologo dogmatico inde argu­
menta sua ordinare.
Corollarium alterum. Theologiæ dogmaticæ tamen est,
non tantum facta historica in argumentum componere,
sed simul ostendere consonantiam factorum et doctrinarum
temporis præteriti cum doctrina in Ecclesia hodie vigente.
Corollarium tertium. ■— Theologia historica et dogmatica
mutuum sibi adinvicem auxilium ferunt. Theologia enim
dogmatica et historica ad invicem sibi non opponuntur
neque se excludunt, sed e contra theologia historica, licet
ut talis proprium habeat finem et methodum, tamen ad
theologiam dogmaticam ordinatur, ut sc. ei argumento­
rum materiam præbeat vel argumenta perficiat ; ex altera
tamen parte theologia dogmatica per suos conceptus, per
doctrinam speculativam theologos historicos adiuvat et
dirigit, ut facta historica et doctrinas varias veterum faci­
lius exactiusque capere et diiudicare valeant.
Corollarium quartum. — Theologia historica est officium
speciale nostri temporis. Sicut enim dona et officia hominum
singulorum sunt diversa, ita et temporum singulorum ;
inde etiam in theologia periodi diversæ diversa habent offi­
cia. DumSS. Patres summam doctrinæ revelatæ determina­
verunt et explicaverunt, dum theologi scholastici eandem
doctrinam formulis scientificis expresserunt, in systema
reduxerunt et varias inde conclusiones deduxerunt, nostris
diebus « spiritus historicus » fervet et incumbit officium
investigationis et perlustrationis historicæ evolutionis vitæ
et doctrinæ Ecclesiæ; ita fiet ut theologia moderna ne­
cessitatibus præsentis temporis satisfaciat atque profec­
tum novum et proprium addat.
Corollarium quintum. — Theologia tamen dogmatica
eaque scholastica primario et maxime necessaria est. Pri­
mario enim et ante omnia necessarium est, scire quid

sit credendum, tenendum, agendum : id quod theologia
dogmatica et moralis edocet. Neque theologia historica
theologiam dogmaticam supplere potest. Ad rem optime
A. Palmieri : « Nefas esset, abdicata theologia dogmatica
theologicam omnem impendere operam in formulis dog­
maticis historice rimandis1. »
Totum confirmetur et concludatur verbis Pii X quibus
decernit : « Addimus... eos... Nobis laude dignos videri
qui incolumi reverentia erga traditionem et Patres et
ecclesiasticum magisterium, sapienti iudicio catholicisque
usi normis (quod non semper omnibus accidit) theologiam
positivam, mutuato a veri nominis historia lumine, collu­
strare studeant. Maior profecto quam antehac positivæ
theologiæ ratio est habenda ; id tamen sic fiat ut nihil
scholastica detrimenti capiat, iique reprehendantur utpote
qui modermstarum rem gerunt, quicumque positivam sic
extollunt ut scholasticam theologiam despicere videantur »
(Pascendi.')

1. Theologia dogmatica orthodoxa, I, p. 118.

ARTICULI S SEPTUAGESIMUS SEPTIMUS

De methodo historica in theologia'

Ab aliquibus annis, præsertim tempore perturbationis
modernistic®, inter catholicos orta est quæstio de methodo
theologiæ historicæ vel simpliciter de methodo historica.
Itaque ultimo adhuc de re ista determinabimus, quantum
ad usum methodi historicæ in theologia attinet.

I. Doctrina catholica. — In luramento contra errores
modernistarum quatuor principia catholica proponuntur.
1. Fides non potest historiæ repugnare : « Reprobo errorem
affirmantium, propositam ab Ecclesia fidem posse historiæ
repugnare, et catholica dogmata quo sensu nunc intelliguntur, cum verioribus christianæ religionis originibus
componi non posse. » Cf. prop. 3 et 23 Decreti Lamentabili.
'2. Historico non licet, retinere doctrinam vel praemissa
fidei directe vel indirecte opposita : « dammo quoque et reicio eorum sententiam qui dicunt christianum hominem
eruditiorem induere personam duplicem, aliam credentis,
aliam historici, quasi liceret historico ea retinere quæ
credentis fidei contradicant, aut praemissas adstruere, ex
quibus consequatur, dogmata esse aut falsa aut dubia,
modo hæc directo non denegentur » (cf, prop. 24 Decr.
Lamentabili).
3. Normæ calholicæ in theologia historica non sunt sepo­
nenda vel excludenda. Id præsertim hac propositione incul­
catur : « Sententiam præterea illorum reicio qui tenent,
doctori disciplinæ historicæ theologiæ tradendæ aut iis
de rebus scribenti seponendam prius esse opinionem ante
conceptam sive de supernatural! origine catholicæ tradi­
tionis sive de promissa divinitus ope ad perennem conser­
vationem uniuscuiusque veri revelati; deinde scripta Pa1. R. Schultes, Introductio in historiam doi/malum, p. 309-33? ;
ibi simul alii fontes indicantur.
R.

SCHULTES.

DE

ECCLESIA

CATHOLICA.

Irum singulorum interpretanda solis scientiæ principiis,
sacra qualibet auctoritate seclusa, eaque indicii libertate
qua profana quævis monumenta solent investigari. »
Particulariter hæc regula ad exegesim applicatur, his qui­
dem verbis : « Reprobo eam Scripturæ Sanctæ diiudicandæ
atque interpretandi rationem quæ, Ecclesiæ traditione,
analogia fidei et Apostolicæ Sedis normis posthabitis,
rationalistarum commentis inhæret et criticen textus velut
unicam supremamque regulam haud minus licenter quam
temere amplectitur ». (Cf. Decr. Lamentabili, prop. 1-4
et 12.)
4. Conceptus modernisticus de origine et evolutione doc­
trinae et vitae ecclesiasticae maxime cavendus est : « In univer­
sum denique me alienissimum ab errore profiteor quo modernistæ tenent, in sacra traditione nihil inesse divini ;
aut quod longe deterius, pantheistico sensu illud admittunt,
ita ut nihil iam restet nisi nudum factum et simplex, com­
munibus historiæ factis æquandum, hominum nempe sua
industria, solertia, ingenio scholam a Christo eiusque Apo­
stolis inchoatam per subséquentes ætates continuantium. »
Tota hæc doctrina tantummodo doctrinam Concilii Va­
ticani applicat quæ generaliter enuntiat : « Nec sane
Ecclesia vetat, ne huiusmodi disciplinae in suo quæque am­
bitu propriis utantur principiis et propria methodo, sed iustam hanc libertatem agnoscens id sedulo cavet, ne divinæ
doctrinæ repugnando errores in se suscipiant aut fines
proprios transgressæ ea quæ sunt fidei, occupent et per­
turbent1. » Itaque nihil obstat quin theologia historica
intra limites suos methodo historica utatur.
II. De methodo historica. — Methodus generaliter ra­
tionem vel ordinem in scientia acquirenda et in investiga­
tione scientifica importat. Methodus igitur cuiusque scien­
tiæ ex natura scientiæ ipsius determinanda est.
Scientia autem historica definitur : scientia quæ facta

evolutionis societatis humanae eorumque causas investigat
atque exponit1
2. Duo igitur sunt officia principalia historiæ :
1. Sess. III, c. iv ; Denz., 1799.
2. Bernheim, Lehrbuch der historischen Methode, p. 5.

primo investigatio factorum, secundo investigatio cau­
sarum evolutionis. Simul historiæ est, ut facta præterita
ex testimoniis vel documentis historicis eruat, eorum cau­
sas proprias et immediatas consideret, ut proprie evolutio­
nem factorum sive ipsum fieri rerum investiget et deter­
minet.
Methodus igitur historica essentialiter est positiva atque
a posteriori procedit, fieri rerum considerat, conclusiones
non ex principiis generalibus sed ex factis ipsis deducit,
rem denique totam in lumine factorum et rationis natura­
lis considerat.
Itaque theologia historica secundum methodum his­
toricam primo ex documentis historicis facta historiæ
Ecclesiæ et præcipue doctrinam veterum determinat atque
exponit, secundo evolutionem vel fieri vitæ et doctrinæ
Ecclesiæ considerat, tertio connexum causalem huius evo­
lutionis investigat1.
111.

De

distinctione

inter

methodum dogmaticam

et

Methodus historica a methodo dogmatica
differt tum ex parte obiecti proprii tum quantum ad modum
procedendi.
a) Quoad obiectum proprium differentiæ sunt sequentes :
1. Theologus dogmaticus veritatem alicuius doctrinae consi­
derat, historicus investigat quomodo doctrina illa cognita,
explicata, proposita fuerit, vel breviter dicendo, genesim
doctrinæ et vitæ ecclesiasticæ considerat : quomodo res
historicam. —

antea se habuerit.

2. Theologus dogmaticus [idem præsentis Ecclesiæ pro" ponit, atque fidem temporis præteriti in testimonium fidei
præsentis adducit ; historicus statum fidei in tempore prae­
terito determinat atque profectum in fidem præsentem
exponit.
3. Theologus dogmaticus, cum fidem temporis præteriti
considerat, convenientiam fidei antiquæ cum doctrina
S. Scripturæ et cum dogmatibus postmodum definitis
1. De regulis particularibus methodi historic» vide libros spe­
ciales, ut e. g. Bernheim, Lehrbuch der liistorischen Methode (vel
eius abbreviationem : Einletlung in die Geschichtswissenschafl).
Mandonnet, O. P., A. Feder, Lehrbuch der hist. Methodilc, 19212.

ostendere intendit ; historicus causas inquirit quibus ad
posteriorem statum explicationis et definitionis perventum
sit.
4. Multæ proinde sunt qæstiones historicæ quæ theolo­
gum dogmaticum vix movent, historicum vero quam
maxime agitant.
b) Quoad modum considerandi, differentia principalis
inter theologiam dogmaticam et historicam hæc est. quod
theologus dogmaticus doctrinam sub lumine fidei, et qui­
dem sub lumine *fidei Ecclesiæ temporis præsentis consi­
derat, illam sub lumine definitionum ecclesiasticarum et
aliorum locorum theologicorum explicat atque diiudicat,
dum theologus historicus doctrinam in lumine factorum et
documentorum considerat et investigat. Inde sequentes
sunt differentiæ particulares :
1. Theologus dogmaticus doctrinam SS. Patrum imme­
diate in lumine fidei præsentis Ecclesiæ explicat, dum his­
toricus eam sub ratione status vel conditionis fidei temporis
eoævi vel antecedentis considerat.
2. Secundum methodum dogmaticam sensus S. Scrip­
turæ, doctrina SS. Patrum, auctoritas theologica alicuius
Patris vel Doctoris, immediate secundum interpretatio­
nem, declarationem vel approbationem Ecclesiæ determi­
natur atque diiudicatur; secundum vero methodum histo­
ricam doctrina, auctoritas alicuius auctoris immediate in
lumine factorum et documentorum examinatur et ’ diiu­
dicatur.
Certo non potest esse alia et alia doctrina secundum indi­
cium Ecclesiæ et secundum testimonium fontium, tamen
alia et alia est via ad illam doctrinam determinandam.
Itaque theologus historicus alia via quam theologus dog­
maticus procedit. Atque historicus præcipue methodo
comparativa utitur, comparando sc. dicta singula sive
S. Scripturæ sive Patrum sive theologorum non tantum
cum contextu eiusdem auctoris vel etiam cum sententiis
adversariorum, sed insuper cum doctrina temporis ante­
cedentis et consequentis ; maxime theologus historicus
doctrinam quandam cum doctrina .philosophorum et reli­
gionum aliarum comparat.
3. Theologus dogmaticus doctrinam SS. Patrum directe

tanquam testimonium traditionis dogmaticae adducit; hi­
storicus vero doctrinam alicuius Patris tanquam statum
intermedium in evolutione doctrinæ considerat, adeoque
tanquam effectum explicationis antecedentis et tanquam
causam explicationis subsequentis.
4. Theologus dogmaticus, ut talis, totam vitam Ecclesiæ
et omnem doctrinam SS. Patrum et theologorum primario
tanquam effectum divinæ revelationis et magisterii ec­
clesiastici considerat ; theologus autem historicus præcipue influxum laboris humani et conditionis temporis vel
hominum in processu explicationis investigat : id quod in­
tellectum vel sensum historicum appellat.
IV. Corollaria. — Primo manifesto apparet, non par­
vam existere differentiam inter methodum dogmaticam et
historicam, vel etiam inter theologiam dogmaticam et
historicam, nullam tamen esse oppositionem inter utram­
que. Similiter nullum latebit, considerationem historicam
in Ecclesia nunquam defuisse totaliter1.
Secundo : consideratio proprie et mere historica, licet
evidenter sit legitima et utilis, tamen valde limitata est
adeoque imperfecta : attingit enim doctrinam revelatam
tantum sub ratione restrictissima. Inde theologia histo­
rica secundum methodum historicam optime quidem facta

1. Bernheim, Lehrbuch der hislorischen Methode, quidem audet
dicere, medium aevum vel saltem scholasticos incapaces fuisse ut
conditiones aliorum temporum intelligerent. At S. Thomas e. g.
observationibus historicis vel abundat. In quæstione e. g. de Tri­
nitate sequentia observat. In I, q. xxvn, a. i. observat quod haere­
tici antiqui ut Arius el Monarchiani vel Sabelliani, processionem
divinam, de qua S. Scriptura loquitur, tanquam processionem ad
extra, sc. ut effectus a causa sua, intellexerint. In q. xxix, a. 3 ad 1,
et 2 rationem historicam pro novis terminis theologicis proponendis
et introducendis assignat : « ad inveniendum nova nomina anti­
quam fidem de Deo significantia coegit necessitas disputandi cum
haereticis » (1. c., ad. 1). In q. xxrx, a. 4 observat idem Angelicus
Doctor : « Dici potest quod hæc significatio huius nominis personae
(sc. quod ex vi significationis relationem significet) non erat per­
cepta ante haereticorum calumniam ». In q. x.x.xm, a. I Angelicus
praeceptor notat influxum terminologies diversa* ; idem, q. xxxv,
a. 2. Denique u. xxxvi, a. 2 ad 1. 2, optime rationes historicas
progressus dogmatici assignat.

historica determinare valet, tamen vitam Ecclesiæ eiusque
naturam tantum ex parte attingit.
Quo sensu etiam effatum quorundam historicorum intelligendum est, quod sc. dicit : nullam veritatem absolu­
tam per historiam probari posse1. Id enim verum est quodsi
facta historica mere historice considerantur ; sub alia
tamen consideratione facta historica optime ad cognitio­
nem veritatum universalium et necessariarum manuducere
possunt, ut in theologia apologetica manifeste apparet, sc.
mediante aliquo principio universali et indirecto. Denique
de facto quasi omnes historici ex historia conclusiones phi­
losophicas et theologicas deducunt, licet in hoc communiter
limites methodi historicæ excedapt.
Tertio ex dictis sequitur, in theologia historica regulas
vel normas practicas et technicas communes inquisitionis
historicæ servandas esse, licet cum accomodatione quadam
ad materiam propriam.
Quarto : immerito quidam historici assignant theologiæ
historicæ officium investigandi et probandi veritatem Eccle­
siæ eiusque doctrinæ. Dicunt quidem : sicut theologia
apologetica veritatem Ecclesiæ suo modo probat, ita theo­
logia historica modo historico. At theologia historica valet
quidem refutare argumenta historica contra veritatem fidei,
valet quidem probare fundamenta historica fidei, valet
ostendere, dogmata semper in praxi et in doctrina Ecclesiæ
fuisse, valet exponere processum evolutionis alicuius doc­
trinæ in Ecclesia ; tamen, saltem secundum methodum his­
toricam, de veritate obiectiva Ecclesiæ et doctrinæ ecclesiasticæ indicare nec valet nec debet. Nihil tamen obstat quin
historicus, non quidem ut historicus, sed ut theologus, et
secundum aliam methodum, etiam de veritate alicuius
doctrinæ indicet.
Quinto : licet methodus historica per se non sit apologe­
tica, nihil tamen obstat, neque ex parte historiæ neque ex
parte methodi, quin historicus, sua methodo utendo, fidei
doctrinam contra commenta historica -adversariorum de­
fendat ; immo certis sub conditionibus et servata mensura
ad illud teneri videtur.
1. Cf. e. g. Harnack, 11’esen des Chrislentums, p. 11.

Et quidam historicus catholicus indirecte saltem apologeta Ecclesiæ erit, velit, nolit. Investigando enim et
exponendo facta historica secundum rerum veritatem neces­
sario errores adversariorum Ecclesiæ refutabit. Quomodo
e. g. historicus historiam Ecclesiæ duorum priorum sæculorum exponere poterit quin, saltem vi sententiæ et argu­
mentorum, commenta historica modernistarum et protestanticorum refutet ? Ulterius historicus, quo magis
argumenta adversariorum refutaverit, eo magis suas quoque
conclusiones confirmabit. Neque quidpiam obstat quin
historicus ex intentione commenta erronea redarguat, dum­
modo nil tanquam probatum defendat quin illud adamussim
et per argumenta proprie historica probaverit et dispu­
tatio secundum exigentiam methodi historicæ procedat.
Qua in re valet dictum Leonis XIII : « primam esse histo­
riæ legem ne quid falsi dicere audeat, deinde ne quid veri
non audeat1. »
Sexto : Immerito quidam historici postulant quod theo­
logia exclusive methodo historica utatur ac quasi in theolo­
giam historicam transeat. Methodus enim historica optime
quidem in theologia applicari potest, attamen est methodus
tantum subsidiaria et proprie methodus loci theologici
qui argumentatur ex historia. lamvero manifestum est,
alios locos theologicos esse principaliores et magis neces­
sarios. Ita similiter methodus dogmatica in theologia est
primaria, propria et fundamentalis. Itaque magnum qui­
dem meritum habent illi qui totam materiam dogmaticam
historice investigant, qui historiæ locum debitum in theo’ logia vindicant, at memores semper maneant oportet quod
historia ultimum locum in theologia dogmatica teneat,
sc. ut subministrans argumenta pro argumentatione sive
apologetica sive dogmatica.
V. De normis catholicis in theologia historica servandis.

— luramentum contra errores modernistarum inter alia
normas catholicas servandas præcipue inculcat : id quod
non paucis petra scandali et lapis offensionis fuit. Dicuntur
autem normæ catholicæ tum veritates revelatæ tum dog1. Acta S. Sedis., XVI, p. 14.

mata Ecclesiæ tum decreta Romanorum Pontificum ;
huiusmodi normæ etiam « criteria theologica » vocantur,
sc. « normæ omnes de ipsa revelatione descendentes spe­
cialesque regulæ quas revelatio vel natura sua infert vel
de facto assignavit1. » Multis historicis videtur, huiusmodi
regulas in historia investiganda, saltem secundum metho­
dum historicam, observandas non esse. Quam ad rem sint
sequentes conclusiones.
Conclusio I.

Scientia historica vel methodus historica

neque negationem fidei neque suspensionem assensus fidei
vel non considerationem normarum catholicarum exigit.

Ratio patet. Nulla enim adest oppositio inter fidem et
historiam vel methodum historicam. Nam neque habetur
duplex veritas, una dogmatica et aiia historica (quæ sc.
sibi opponerentur) ; neque fides revelata veritati factorum
contraria esse potest neque consideratio factorum in
lumine factorum considerationem factorum in lumine
fidei excludit, sicut nec viceversa consideratio in lumine
fidei considerationem in lumine factorum excludit. Sen­
tentia opposita falso supponit : aut quod habeatur duplex
veritas aut quod doctrina fidei possit esse falsa : id quod
certe in doctrina fidei divinitus revelata et infallibiliter ab
Ecclesia proposita locum habere non potest. Quodsi Pro­
testantes doctrinas sectarum suarum tanquam fallibiles
vel falsas supponunt, vel si modernistæ omnem veritatem
proprie dictum denegant, id nos non tangit.
Conclusio IL Normæ catholicæ vel criteria theologica
in theologia historica positiva tenenda atque in praxim du­
cenda sunt.

Probatur triplici argumento.
1. Auctoritas revelationis divinæ, quæ est auctoritas
Dei revelantis, exigit ut doctrinæ revelatæ a fidelibus
non solum non negentur vel non negligantur, sed e contra
positive teneantur ac in praxim deducantur. Itaque histo­
rico non licet, in investiganda et diiudicanda doctrina et
1. Card. Billot, De immutabilitate traditionis, p. 82.

vita veterum négligera vel non considerare doctrinam fidei
et indicia vel præcepta Ecclesiæ.
2. Omnis error circa fidem non tant um in t heologia dog­
matica sed similiter etiam in theologia historica quam
maxime vitandus est : salus enim hominum non tantum
per errores dogmaticos sed similiter per errores historicos
periclitatur. lamvero, ut facta testantur, in theologia his­
torica quam facillime errores magni momenti et periculo­
sissimi intervenire possunt. Historicus igit ur normas catho­
licas positive tenere et sequi debet, ne, in errores incidat.
, 3. Historicus de multis rebus indicat, de quibus secun­
dum lumen historicum iudicium definitivum et perfectum
fieri nequit, et de quibus iudicium altius, certius et perfec­
tius secundum lumen fidei habetur, ut de sensu dictorum
SS. Patrum et maxime Sacra; Scripturæ, ile vita et ratione
Ecclesiæ, de progressu dogmatico. Absonum igitur est,
négligera vel non considerare iudicium quod secundum
fidem habetur.
Conclusio III. Doctrina fidei cum suis consequentiis pro
historico ut tali et quatenus secundum methodum histori­
cam procedit, non tenet locum principiorum vel fontium
ex quibus suas conclusiones historicas deducit vel cogni­
tionem factorum hauriat sed se habet ut norma vel regula
superior vel proprie ut critérium theologicum.

Prima pars propositionis manifeste ex iis quæ de methodo
historica diximus, sequitur : nam historicus ut talis (et
secundum methodum historicam) cognitionem factorum
ex fontibus historicis haurire atque de factis secundum
lumen naturale indicare debet. Itaque historicus nullam
affirmationem ut historice probatam admittit, accipit
atque proponit quatenus ex solis fidei principiis deducitur
vel a sola auctoritate ecclesiastica proponitur. Nam neque
fidei vel Ecclesiæ auctoritas argumenta historica supplere
potest neque argumenta historica ex approbatione Pccle,
siæ vim probativam accipiunt neque consequentia logica
factorum propter respectum ad fidem deneganda rsl
neque facta vel argumenta in favorem Ecclesia· suàl

mutanda vel potius corrumpenda, ut quidein adversarii
calumniantur.
Altera pars propositionis ex dictis patet. Cum enim
normæ catholicæ argumenta historica supplere non pos­
sint, sequitur, illas esse criteria ordinis superioris et extrinseca. Non pauci inde huiusmodi normas negativas dicunt,
eo sc. sensu quod contra illas agere non liceat1.

1. Obiecliones quorundam historicorum videsis in Introductio
in h. d., p. 325-327.

CAPUT X
De relatione Ecclesiæ ad extra
Tractantes de Ecclesia, ultimo relationem et habitudi­
nem Ecclesiæ ac extra considerabimus. Et quidem trac­
tabimus :
1° De habitudine Ecclesiæ ad societatem civilem (art. 78) ;
2° De habitudine Ecclesiæ ad Ecclesiam cœlestem (a. 79).

ARTICULUS SEPTUAGESIMUS OCTAVUS
De habitudine Ecclesiæ ad societatem civilem1
1. Doctrina Ecclesiæ. — 1. Tum Ecclesia lum societas
civilis sunt societates in suo genere perfectæ atque indépen­
dantes. Quoad Ecclesiam iam supra, art. 29 vidimus ;

quoad statum patet ex doctrina Leonis XIII in Encycl.
Immortale Dei (1 Nov. 1885), ubi dicitur : « Deus humani
generis procurationem inter duas potestates partitus est,
sc. ecclesiasticam et civilem, alteram quidem divinis, al­
teram humanis rebus præpositam. Utraque est insuo genere
maxima : habet utraque certos quibus contineatur termi­
nos eosque sua cuiusque natura causaque proxima defi­
nitos ; unde aliquis velut orbis circumscribitur in quo sua
cuiusque actio iure proprio versetur?. »
2. Ecclesia non est a statu separanda sed e contra mutua
concordia et cooperatio inter potestatem ecclesiasticam et1
2
1. Moulart Ferd., L'Eglise et l'Etat; Bxeckenhoiî Koniguh,
Katholische Kirche und moderner Staal ; J. IIehgenuiVi ii i n, K<dh.
Kirche und christh. Slaat.
2. Cf. doctrinam oppositam in propo. I'.· Syll. Pii IX (Hi nz.,
1719).

civilem expetenda. In Syllabo Pii IX damnatur propositio :
« Ecclesia a statu statusque ab Ecclesia seiungendus est »
(prop. 55, Denz., 1755). Leo XIII in Encycl. supra dicta
adducit verba Gregorii XVI quibus dixerat : « Neque læI iora cl religioni et principatui ominari possemus ex eorum
votis qui Ecclesiam a regno separari mutuamque imperii
cum sacerdotio concordiam abrumpi discupiunt. Constat
quippe, pertimesci ab impudentissimæ libertatis amatoribus
concordiam illam quæ semper rei et sacræ et civili fausta
extitit et salutaris » (Denz., 1867)1.
3. Triplex gemis rerum vel negotiorum distinguendum est,
sc. sacrum, civile et mixtum. De qua re Leo XIII, 1. c.
sequentia habet.
a) « Quidquid est in rebus humanis quoque modo sacrum-,
quidquid ad salutem animorum cultumve Dei pertinet,
sive tale illud sit natu a sua sive rursus tale intelligatur
propter causam ad quod refertur, id est omne in potestate
arbitrioque Ecclesiæ » (Denz., 1866, cf. n. 1869).
b) « Cætera vero quæ civile vel politicum genus complecI itur, rectum est civili potestati esse subiecta, cum Christus
lesus iusserit, quæ Cæsaris sint, reddi Cæsari, quæ Dei,
Deo » (Denz., 1866, cf. Mt., xxn, 21).
c) « In negotiis mixti iuris, maxime esse secundum
naturam itemque secundum Dei consilia non secessionem
alterius potestatis ab altera, multoque minus contentio­
nem, sed plane concordiam eamque cum causis proximis
congruentem : quæ causæ utramque societatem genuerunt»
(Denz., 1870).
II. Sententiae contrariae. — Huiusmodi sufficienter ex
dictis patent.
1. Quidam enim prætendunt, Ecclesiam esse partem
status eique subiectam : (cf. Denz., 1719, 1739, 1867,
1869, cf. supra art. 29).
2. Alii separationem mutuam Ecclesiæ et status tan­
quam necessariam vel legitimam edocent (cf. Denz., 1755).

1. In schemate Cone. Vatie, parabatur definitio : « Utriusque
civitatis coniunctio, ex qua in ipsam civilem societatem tanta
bona promanant, non liberæ hominum optioni permissa, sed Dei
lege praecepta est. »

3. Alii ingerentiam status in sacra tanquam necessariam
vel legitimam proponunt (cf. Syll. Pii IX, prop. 19, 41,
42, 44)1.
4. Alii denique praetendunt, Ecclesiam nullam habere
potestatem temporalem directam vel indirectam (Syll.
Pii IX, prop. 24).
Generaliter loquendo, nostris temporibus præsertim
systema quod nomine liberalismi insignitur, relationem
mutuam inter Ecclesiam et statum corrupit, colendo una
ex parte statolatriam, altera ex parte denegando Ecclesiæ
vel iura naturalia1
2.
III. Theses. — Præsupponimus duplicem propositio­
nem, primam quod Ecclesia sit societas perfecta atque
independens et quod per consequens potestati civili nullo
modo competat, .se immiscere rebus quæ ad religionem,
mores et regimen spirituale pertinent ; similiter secundam
quod societas civilis in suo ordine sit societas perfecta
atque independens : prima enim propositio iam supra
art. 29 probata est, secunda vero a nomine negatur. Duas
tamen alias propositiones examinabimus.
Propositio I. Neque status ab Ecclesia neque Ecclesia a
statu seiungenda, sed mutua cooperatio in concordia expe­
tenda est.
r

Prob. 1. Ex parte Dei. Duæ societates quæ ambæ sunt a
Deo ut auctore, quæ ad bonum eorundem hominum a Deo
ordinantur et quæ a Deo media quædam communia ad
finem proprium consequendum acceperunt, non sunt adin1. Gallicanismus, Jansenismus, Febronianismus ei Josephinismus principium potestatis indirectes negatives in sacra statuerant
vel principium iuris maiestatici circa sacra. Inde deducebatur ius
advocatiee quo status in ministris rJigionis instituendis, in edu
candis aluminis sacerdotii, in ordinibus religiosis promovendis ime
proprio disponit, ius supremi dominii in bona ecclesiastica, ius n·
formandi abusos, ius supremee inspectionis super vitam el uclivila
tem Ecclesiæ, ius cavendi ne Ecclesia statui noceat, ius placeli rt
exequatur, ius appellandi tanquam ab abusu, etc. Cf. ι»ι Ciioor,
De Ecclesia, p. 416 ss.
2. Cf. de hac re : Card. Billot, De Ecclesia. Tom. Il /te habi
liidine Ecclesiæ ad civilem societatem ; Scuaezi.eh, l.iberalismus.

vicem separandæ sed ex ipsa Dei institutione et voluntate
in concordia mutuo cooperari debent.
·
Atqui Ecclesia et status sunt duæ societates quæ ambæ Deum habent auctorem, ad bonum eorundem homi­
num ordinantur et ex parte media communia ad fmem
proprium consequendum a Deo obtinuerunt. Ergo.
Maior patet. Etenim duæ societates quæ ab eodem auctotore sunt institutæ, ab ipso ad finem communem sunt ordinatæ et ad hunc fmem consequendum media communia
obtinuerunt, ex voluntate auctoris ad invicem ordinantur.
Unde huiusmodi principium ab iis solis negatur quæ vel
Deum, non agnoscunt vel saltem institutionem divinam
Ecclesiæ negant.
Minor ex iam dictis patet. Nam status saltem mediate
est a Deo institutus, sc. tanquam ab auctore natural
humanae, Ecclesia vero immediate a Deo instituta est ;
similiter utraque societas ad bonum eorundem hominum
ordinatur ac denique plura media habent communia, sc.
omnia bona naturalia quæ Deus hominibus contulit et
quibus Ecclesia similiter ac status ad finem proprium conse­
quendum utuntur, ut sunt homines cum omnibus suis
facultatibus sive spiritualibus sive materialibus, tum deni­
que bona cuncta materialia quæ hominibus ad fmem natu­
ralem vel supernaturalem consequendum necessaria vel,
utilia sunt.
Prob. 2. Ex natura Ecclesiæ et societatis civilis. Duæ
societates quæ eosdem homines tanquam membra, prin­
cipes et cives habent, quæ (saltem ex parte) eisdem mediis
utuntur, quæ ad bonum utriusque societatis ad invicem
ordinantur, non sunt separandæ, sed ad mutuam coopera­
tionem coniungendæ.
Atqui huiusmodi sunt Ecclesia et societas civilis. Ergo.
Argumentum patet : nam huiusmodi societates ex natura
rei, vel ut Leo XIII dicit, ex proximis causis quæ illas
genuerunt, ad invicem ordinantur, ut sc. mutua coopera­
tione ad invicem se adiuvent.
Prob. 3. Illa separatio est vitanda quæ utrique parti
damnum infert, saltem quantum est per se. Atqui separatio
Ecclesiæ et status utrique damnum infert, saltem quantum
est per se. Ergo.

Minor prob.
а) Ex parte Ecclesiæ. Licet Ecclesia per se et principa­
liter inediis propriis iisque supernaturalibus utatur, tamen
med’a naturaba neque sunt mutilia neque superflua,
immo saltem quantum ad homines magnæ utilitatis et
efficaciae. Atque de facto concordia et mutua cooperatio
potestatis ecclesiastic® et civilis augent auctoritatem Ec­
clesiae, saltem quantum ad homines, plura ipsi auxilia ad
homines in bono promovendos vel a malo arcendos prae­
bet (auxilium brachii saecularis), atque generaliter efficit
ut Ecclesia actionem suam latius et efficacius exercere
possit.
E contra separatio a statu Ecclesiam huiusmodi auxilio
privat.
Denique separatio, licet in abstracto considerata non
importet inimicitiam, tamen in concreto vix vel nunquam
absque inimicitia et pugna contra Ecclesiam fit : ex rerum
enim adiunctis inter duas societates tam intime coniunctas, sicut sunt Ecclesia et societas civilis, aut erit concor­
dia et mutua cooperatio aut inimicitia et bellum. Atque
de facto fautores separationis quasi omnes sunt Ecclesiæ
inimici et separationem ex odio Ecclesiæ intendunt.
б) Similiter societas civilis ex separatione ab Ecclesia
damnum patitur. Ex concordia enim cum Ecclesia aucto­
ritas civilis augetur, bonum civile per auxilia spiritualia et
supernaturalia Ecclesiæ promovetur, ac generaliter actio
ipsius status multipliciter adiuvatur. Nec praetereundum
est quod Ecclesia statui amico communiter privilegia
latissima concedit, ut patet ex concordatis.
E contra separatio status ab Ecclesia auctoritatem sta­
tus quodammodo minuit, saltem quoad catholicos, atque
statum multis auxiliis iisque maxime efficacibus privat.
Denique patet, nullam benedictionem divinam specialem
illi statui concedi qui Ecclesiam respuit, sive ex despectu
sive ex inimicitia : id quod per facta superabundanter
comprobatur.
Diximus tamen in argumento quod separatio damnum
inferat, saltem per se loquendo. Nam per accidens et quan­
doque separatio ad tempus permitti potest, eo e. g. in
casu cum propter rerum conditionem maiora mala l imcan-

l ui· vel bona vix sint expectanda. Tamen Ecclesia commu­
niter etiam difficillimis sub conditionibus unionem iam
mitam non infrangit, nisi forte ad tempus, memor sc. vo­
luntatis divinæ et verbi divini (quod hic optime applicari
poterit) : « Quod Deus coniungit, homo non separet »■
(Mc, x, 9).
Propositio II. Societas civilis multiplici ratione Ecclesiæ
quodammodo subordinatur1.

1. Ecclesia esi societas altior el dignior quam societas:
civilis : id quod sufficienter manifestum est ex fine Eccle­
siæ qui est supremus et dignissimus, ex institutione imme­
diata Ecclesiæ per Christum, ex mediis supernaturalibus
quibus Ecclesia est instructa, tum denique ex superioritate
Ecclesiæ super statum quantum ad durationem existentiæ, numerum membrorum et extensionem latissimam. Ubi
nunc est imperium romanum tum antiquitatis tum medii
;evi, ubi sunt dynastiæ europææ quæ Ecclesiæ voluntatem
suam imponere conatæ sunt ! Ex ista maiore dignitate et.
maiestate manifeste quædam subordinatio status per
respectum ad Ecclesiam sequitur, licet indirecta, qua sc.
independent! a status in genere suo nec minuitur nec tan­
gitur.
2. Potestas civilis tum ex natura rei tum ex voluntate·
positiva divina aliquo modo ad Ecclesiam ordinatur : et
quidem tum negative tum positive : negative quidem in­
quantum societas civilis lege Dei naturali et supernatural!
tenetur abstinere ab omnibus illis quibus sanctificatio et
salus hominum impediretur, et per consequens abstinere
ab omnibus iis quibus actio Ecclesiæ circa sanctificationem
et salutem hominum procurandam impediretur ; positivevero quatenus societas civilis ex lege Dei positiva obliga­
tur ut Ecclesiæ se coniungat atque ipsam in opere sancti­
ficationis hominum adiuvet12.
3. Ecclesia habet potestatem indirectam in fideles caiho1. Expositionem iuridicam ; cf. e. g. Cappello, Instil, iuris.
pubi, eccl., vol. I, c. m.
2. A. Straub, De. Ecclesia, n. 1090.

licos etiam circa res temporales et politicas, maxime circa
res mixlas, ut supra art. 40 exposuimus1.
4. Super infideles non baptizatos Ecclesia quidem nullam
habet potestatem vel iurisdictionem proprie dictam : nulla

enim est potestas proprie dicta nisi in subditos ; subditus
autem Ecclesiæ homo fit per baptismum2. Unde Ecclesia
super principes vel cives infideles non baptizatos nullam
potestatem proprie dictam habet. Immo ex praxi iam sæculari Ecclesia auctoritatem suam vel potestatem etiam in
illos hæreticos saltem non exercet vel non vindicat qui
extra Ecclesiam sunt nati vel baptizati, ut præsertim in
protestantes.
Indirecte tamen Ecclesiæ potestas etiam infideles et hæreti­
cos separatos tangit, sc. inquantum Ecclesia, cum necessitas

id postulat, se suosque iure et potestate divina defendit
contra damna ab infidelibus et hæreticis vel illata vel im­
minentia. Qua ratione Ecclesia legitime ius proprium urget
contra voluntatem societatis inimicæ ; Ecclesia proprios
fideles ad quædam obligat quibus etiam infideles vel hæretici tanguntur, ut e. g. statuenda impedimenta matri­
monii sive dirimentia sive impedientia, ut in impedimento
disparitatis cultus, et mixtæ religionis, vel ordinando
quædam fidelibus etiam circa res materiales et politicas
quibus indirecte etiam acatholici tanguntur, ut circa as­
sociationes operariorum, circa sqlarium iustum etc. Deni­
que Ecclesia auctoritate divina quantum ad fideles quas­
dam leges irritat, utpote contrarias legi divinæ, ac ita indi­
recte etiam infideles tangit3.
*
1. De potestate Ecclesiæ in principes sæculares : videsis Cap­
Instil. iuris publici eccl., 1. III, c. xxxin, app. II.
2. Quo sensu. S. Thomas in quaestione, utrum Ecclesia communi­
cationem cum infidelibus in rebus civilibus prohibere possit, docet :
« Primo modo (sc. inpœnam) non interdicit Ecclesiæ fidelibus com­
munionem infidelium qui nullo modo fidem Christianam receperunt,
sc. paganorum vel iudæorum : quia non habet de eis indicare spiri­
tuali iudicio, sed temporali, in casu cum inter Christianos commo­
rantes aliquam culpam committunt et per fideles lemporalil· r
puniuntur·» (II, II, q. x, a. 9).
3. Ad rem iterum S. Thomas, II, II, q. x, a. 8, in quirslmin ·.
utrum infideles compellendi sint ad fidem, docet : « Infidelium qui
pello,

5, Nullum detrimentum potestas civilis ex dicla subordi­
nations ad Ecclesiam capit, a) Dignitas maior Ecclesiæ
naturam, perfectionem et independentiam societatis civi­
lis in suo ordine nec mutat nec tollit nec minuit : unde sta­
tus manet societas vere et proprie perfecta, licet Ecclesia
sit societas altior et perfectior.
b) Similiter quod status aliquo modo ad Ecclesiam ordi­
natur, minime ipsum diminuit, sed e contra ipsum perficit :
unumquodque ex eo perficitur quod superiori coniungitur.
c) Similiter nec potestas Ecclesiæ indirecta in temporalia
qua fidelibus etiam circa res temporales et politicas iubere
potest ac debet, auctoritatem potestatis civilis lædit vel
minuit. Nam Ecclesia potestatem supremam civilem agnos­
cit, ac tantum usum huius potestatis sub ratione superiori
dirigit et ex potestate superiori.
d) Neque denique infideles vel etiam hæretici causam
quærelæ contra Ecclesiam habent, licet indirecte per eius
regimen tangantur, cum Ecclesia potestatem super illos
sibi non vindicet ac nonnisi ius proprium defendat, mediis
quidem licitis et sibi iure divino competentibus. Quodsi
-denique quædam difficultates inde consequantur, id defectui
infidelitatis adscribendum est ac communiter culpæ mani­
festo infidelium, qui sc. Ecclesiam iniuria afficiunt.
De reliquo facta ostendunt, per Ecclesiam iura status
minime minui vel lædi sed sancte servari, dum e contra
potestas civilis per sæcula Ecclesiæ iura invadere conata
est.
IV. De diversis systematibus theologorum catholicorum.

σ') Merito derelictum est systema potestatis directæ Ec­
clesiæ in statum quod adscribitur Augustino Triumpho
(De potestate ecclesiastica) et Nicolao de Tudeschis, vel
Panormitano (Comment, in Decret., 1. II).
dam sunt qui nunquam susceperunt fidem, sicut Gentiles et ludaei :
et tales nullo modo sunt ad fidem compellendi... : sunt tamen
compellendi a fidelibus, si adsit facultas, ut fidem non impediant
vel blasphemiis vel malis persuasionibus vel etiam apertis perse­
cutionibus ; et propter hoc fideles Christi frequenter contra infi­
deles bellum movent ; non quidem ut eos ad credendum cogant...
sed propter hoc, ut eos compellant, ne fidem Christi impediant. »

b) Doctrina altera Ecclesiæ tantum potestatem direçlivam attribuit, sc. potestatem docendi, consulendi, etc,

Huiusmodi doctrina verum tenet, attribuendo Ecclesiæ
potestatem docendi fideles cum auctoritate, tamen defi­
cit in hoc quod potestatem saltem indirectam Ecclesiæ
circa res materiales quoad fideles non considerat.
c) Tertia denique doctrina potestatem indirectam Eccleclesiæ supra statum edocet : verum tenet inquantum Ec­
clesiæ quantum ad fideles potestatem indirectam etiam
quoad res materiales vindicat ; immerito tamen huiusmodi
potestas tanquam potestas indirecta supra statum vocari
videtur. De reliquo cf. art. 40.
V. De doctrina veterum scholasticorum. — Quoad doc­
tores veteres, maxime scholasticos, duo principaliter no­
tanda sunt, a) Scholastici cum de potestate Ecclesiæ
super principes loquuntur, regulariter principes catholi­
cos considerant adeoque potestatem Ecclesiæ quantum ad
fideles; b) scholastici non tantum potestatem quam Eccle­
sia iure divino habent, considerant, sed simul potestatem
quam ex conditione politica medii ævi habuit, respiciunt.
b) Id quod præsertim in doctrina S. Thomæ interpre­
tanda considerandum est. Ita e. g. in II, II, q. x, a. 10
S. Thomas docet quod Ecclesia merito et iure « nullo modo
permittit quod infideles acquirant dominium super fideles
vel qualitercumque reis præficiantur in aliquo officio »;.
similiter tenet quod « potest iuste per sententiam vel ordi­
nationem Ecclesiæ auctoritatem Dei habentis tale ius
dominii vel prælationis (sc. iam existens) tolli ; quia infi­
deles merito suæ infidelitatis merentur potestatem amit­
tere super fideles qui transferuntur in filios Dei »; ac inde
S. Doctor diversas dispositiones circa ludæos tanquam iustas
defendit, « quia, cum ipsi ludæi sint servi Ecclesiæ, (Eccle­
sia) potest disponere de rebus eorum. » His tamen et simi­
libus locis Angelicus Doctor non tantum potestatem nati­
vam Ecclesiæ sed simul iura considerat quæ Ecclesiæ ex
conditione temporum competebant. Etenim Ecclesia illis
temporibus iure publico et communi tanquam divinitus
instituta agnita fuit ac recepta, ita ut potestate etiam
temporali frueretur ad finem suum consequendum vel

defendendum. Unde « sicut principes sæculares multas
leges ediderunt in favorem libertatis » (1. c.), ita Ecclesia
— non quidem quasi alius status, sed ut « auctoritatem
Dei habens » — leges edere potuit etiam circa res materiales,
sive in tutelam fidei sive in favorem libertatis fidelium.
Eadem ex ratione ludaei tanquam « servi Ecclesiæ » consi­
derabantur. Unde doctrina S. Thomæ qua leges Ecclesiæ
illius temporis tanquam iustas ac rationabiles ostendit,
ad conditiones nostri temporis nonnisi cum debita restric­
tione applicari poterit : non enim principia fundamentalia
exponit, sed quasdam dispositiones Ecclesiæ simul ex
■principiis fidei et ex conditionibus temporalibus légitimât.
Principium autem S. Thomas enuntiat cum docet : « In
tantum sæcularis potestas est sub spirituali inquantum est
ei a Deo supposita, sc. in his quæ ad salutem finimarum
pertinent : et ideo in his magis est obædiendum potestati
spirituali quam sæculari. In his autem quæ ad bonum civile
pertinent, est magis obædiendum potestati sæculari quam
spirituali, secundum illud Mt., xxii, 21 : Reddite quæ
sunt Gæsaris, Cæsari1. »

1. De regimine principium, i, 14.

ARTICULUS SEPTUAGESIMUS NONUS
De relatione Ecclesiæ terrestris ad Ecclesiam coelestem

In complementum tractatus nostri breviter relationem
Ecclesiæ terrestris ad Ecclesiam quæ est in cœlis consi­
derabimus. lamvero in cœlis distinguimus homines (et
angelos) beatos, Christum Dominum et Deum trinum
ipsum : inde triplex relatio Ecclesiæ militantis.
T. Relatio Ecclesiæ militantis ad Ecclesiam triumphan­

Optime S. Augustinus, symbolum apostolicum
explicando, scribit : « Rectus confessionis ordo poscebat
ut Trinitati subiungeretur Ecclesia, tamquam habitatori
domus sua et Deo templum suum et conditori civitas sua.
Quæ tola hic accipienda est, non solum ex parte quae pere­
grinatur in terris..., verum etiam ex illa quæ in cœlis est
semper... Hæc in sanctis angelis beata persistit et suæ
parti peregrinanti sicut oportet opitulatur, quia utraque
una erit consortio æternitatis et nunc una est in vinculo
caritatis, quæ tota instituta est ad colendum Deum1. »
Itaque Ecclesia militans et triumphans sunt duæ partes
distinctæ et diversæ unius Ecclesiæ, unius regni cœlorum,
unius civitatis Dei. Inde multiplex inter utramque rela­
tio intercedit.
a) Ecclesia militans at triumphans ab eodem Deo imme­
diate sunt conditæ.
b) Utraque Ecclesia ad eundem finem ordinentur, sc.
ad colendum Deum et ad fruendum Deo.
c) Utraque Ecclesia « una est in vinculo caritatis », sc.
uniuntur in dilectione Dei et dilectione mutua.
d) Utraque Ecclesia communicant inter se : Ecclesia
beatorum « suæ parti peregrinanti sicut oportet opitula­
tur », tum per intercessionem apud Deum, tum per auxi
tem. —

1. Enchirid., n. 56.

'I

Hum (Angeli custodes), tum per ministerium, præsertim
Angelorum, qui « sunt administratorii spiritus, in mini­
sterium missi propter eos qui hæreditatem capient salutis »
(Heb., i, 14) ; Ecclesia vero peregrinantium Ecclesiam bea­
torum veneratur atque invocat.
e) Ulterius Ecclesia militans ordinatur ad reparandam
ruinam angelorum adeoque Ecclesiæ coelestis. « Hoc enim
promissum est resurgentibus sanctis quod erunt æquales
angelis Dei. Ita superna Hierusalem,, mater nostra, civitas
Dei, nulla civium suorum numerositate fraudabitur aut
uberiore etiam copia fortasse regnabit1. »
/) Quo sensu denique superna Hierusalem dicitur « ma­
ter nostra12 » vel « Ecclesia primitivorum » (Heb. 12, 23),
inquantum sc. Ecclesia militans numerum beatorum com­
plet et auget34
.
II. Relatio Ecclesiæ militantis ad Christum1. — 1. Chri­
stus caput Ecclesiae. Christus ipse habitudinem suam ad
Ecclesiam multiformiter expressit : ipse est pastor qui
posuit animam suam pro ovibus suis (Ioa., 10, 2 ss.) ;
Christus est vitis vera (Ioa. xv, 1) ; ipse est sponsus Ec­
clesiæ (Mc., ii, 19 s.) ; comparatur homini qui exiit semi­
nare (Mt., xm, 3 ss.) ; Christus ipse profitetur se esse Mes­
siam ac regem regni divinitus promissi (Lc., xxn, 29 ; Ioa.,
xviii, 36) ; denique Christus Ecclesiam simpliciter vocat
suam : « super hanc petram ædificabo Ecclesiam meam ».
Quæ cuncta complectens, Paulus Christum tamquam caput
Ecclesiæ glorificat : « et ipsum (Deus) dedit caput supra
omnem ecclesiam (τη εκκλησία), quæ est corpus ipsius et
plenitudo eius » (Eph., i, 22 s. ; cf. Eph., v, 23 ; Col., i,
18). Atque ista formula merito in Ecclesia invaluit : Chri­
stus est caput Ecclesiæ, cuius vicarius est Romanus Pon­
tifex.
2. Quomodo Christus sit caput Ecclesiæ. Terminus « caput
1. S. Augultinus, Enchir., n. 28.
2. S. Augustinus, 1. c.
3. Eadem dicenda sunt, servata proportione, de habitudine
Ecclesiæ militantis ad Ecclesiam purgantem.
4. M. Grabmann, Die Lehre des hl. Thomas υ. A. υοη der Kirche
ils Gotteswerk, 1903, p. 194-294.

Ecclesiæ » manifeste est locutio metaphorica, cuius tamen
significationem S. Thomas optime explicat1. »
« Sicut tota Ecclesia dicitur unum corpus mysticum per
similitudinem ad naturale corpus hominis..., ita Christus
dicitur caput Ecclesiæ secundum similitudinem humani
. capitis. In quo tria possumus considerare, sc. ordinem, per­
fectionem et virtutem1
2... »
Atque secundum ista tria Christus caput Ecclesiæ dicitur.
« Primo enim... gratia eius altior est el prior..., quia omnes
alii acceperunt gratiam per respectum ad gratiam ipsius... ;
secundo vero perfectionem habet quantum ad plenitudinem
omnium gratiarum... ; tertio virtutem habet influendi
in o inhia membra Ecclesiæ...3. »
Maxime tamen Christus tertio modo caput Ecclesiæ di­
citur, sc. « quod omnis operatio, omnis motus, omnis vis
et efficacia et energia quam habent christiani homines,
habent a Christo et per Christum4 ».
3. De influxu Christi in Ecclesiam. Christus multipli­
citer in Ecclesiam influit :
a) Potestale regia Christus Ecclesiam ut societatem per­
fectam constituit eiusque ius divinum condidit atque rec­
tores Ecclesiæ tanquam ministros suos potestate sacra
instruit.
b) Passione sua Christus homines redemit atque iis
gratiam meruit et salutem æternam.
c) Ut instrumentum Deo personaliter coniunctum, Chri­
stus gratiam hominibus largitur, sive mediantibus sacra­
mentis sive extra sacramenta, et quidem per efficaciam
quandam, sc. ut instrumentum causans gratiam5 ; maxime
in sacramento Eucharistiæ Christus copiam gratiæ lar­
gitur.
d) Ut sacerdos Christus sacrificium cruentum crucis
modo incruento innovat eiusque vim hominibus applicat,
per sacrificium missæ.
1.
2.
3.
4.
5.

Ill d. 13 q. u, a. 1 ; De Verit., q. xxix, a. 4 ; III, q. vm, a. J.
III, q. vm, a. 1.
L. c.
B. Medina, Comment, in III, q. xix, a. 4.
S. Thomas, III, q. xvviu, a. 6.

e) Denique Christus, sedens ad dexteram Patris, inter­
pellat pro nobis (Bom., vm, 34 ; Heb., vu, 25).
4. Unio inter Christum el Ecclesiam est intima, ita ut
< Ihristus et Ecclesia sit una persona mystica. Ita S. Thomas :
■ Sicut naturale corpus est unum ex membrorum diver­
sitate consistens, ita tota Ecclesia, quæ est mysticum cor­
pus Christi, comparatur quasi una persona cum suo capite,
quod est Christus1. »
Etenim « membrum et caput ad eandem personam per­
tinent ; unde cum Christus fuerit caput nostrum propter
divinitatem et plenitudinem gratiæ in alios redundantem,
nos autem simus membra eius, meritum suum non est
extraneum a nobis, sed in nos redundat propter unitatem
corporis mystici12. »
5. Mediante Christo simul unio intima inter Ecclesiam
et B. V. Mariam, Matrem Dei, intercedit. — Et quidem
multipliciter, a) B. Maria Virgo est mater Christi, capitis
Ecclesiæ, adeoque simul mater Ecclesiæ atque membro­
rum Ecclesiæ. Inde S. Augustinus : « Ecclesia quoque et
mater et virgo est... Maria corporaliter caput huius cor­
poris (sc. Ecclesiæ) peperit : Ecclesia spiritualiter membra
illius corporis parit...34
. »
b) Tanquam mater Christi, « beata Virgo Maria tantam
gratiæ obtinuit plenitudinem ut esset propinquissima
auctori gratiæ, ita ut eam... pariendo quodammodo gra­
tiam ad omnes derivaret*. »
c) B. Maria Virgo, sicut in vita sua mortali in unione
cum Christo, filio suo, partem habuit in opere redemp­
tionis generis humani, ita nunc in coelo tanquam mater et
advocata pro Ecclesia intercedit.
d) Denique B. Maria Virgo est symbolum ac typus unionis
Ecclesiæ cum Christo, maxime caritatis et dilectionis, nec
non omnium virtutum quæ in Ecclesia ex virtute Christi
promanant.
Merito igitur s. Bernardinus de Siena B. Mariam V. vo­
cat « collum corporis mystici ».
1.
2.
3.
4.

III, q. XLix, a. 1.
In III d. 28, q. i, a. 6, sol. 1, ad. 2.
S. Augultinus, De s. virgini!., c. n.
S. Thomas, III q. xxvii, a. 5, ad. 1.

III. Relatio Ecclesiæ ad Spiritum Sanctum. — 1. lam

audivimus S. Augustinum dicentem : « Rectus confesIsionis ordo poscebat ut trinitati sub iungeretur Ecclesia,
tanquam habitatori domus sua et Deo templum suum et
conditori civitas sua1 » : id quod plane patet ex iis quæ
I
de Ecclesia ut regno Dei vel cœlorum exposuimus (art.6).
t
2. Spiritus S. recte dicitur anima Ecclesiæ. Sicut enim
animæ est corpus vivificare, ita Spiritus S. corpus Ecclesiæ
spiritualiter ac supernaturaliter vivificat : « Hoc agit
Spiritus S. in tota Ecclesia, quod agit anima in omnibus
membris unius corporis2. » Vivificat autem Spiritus S. Ec­
clesiam « ut inhabitans Ecclesiam et docens et sanctifi­
cans eam3. » Ita enim Christus promiscerat : « Et ego rogabo
Patrem et alium paraclitum dabit vobis, ut maneat vobiscum in æternum »(Joa.,xiv, 16) ; «ille vos docebit omnia,
quæcumque dixero vobis » (1. c., xiv, 26) : atque huiusmodi
Paraclitus est Spiritus Sanctus (1. c.), Spiritus vivificans et
sanctificans. Unde Spiritus S. assistit Ecclesiæ, illuminans
eam ut veritatem revelatam sancte custodiat et infallibiliter exponat, simul tamen illuminans corda fidelium ut
Dei aspirante et adiuvante gratia firma fide verbum Dei
credant ; Spiritus Sanctus sanclificat Ecclesiam, diffun­
dens gratiam sanctificantem et caritatem Dei in cordibus
nostris ac copiosa auxilia gratiæ actualis largiens, maxime
mediantibus sacramentis et ministris Ecclesiæ ; Spiritus S.
unii Ecclesiam*, uniendo sc. fideles tum inter se tum epis­
copis et Romano Pontifici, maxime vero Christo, Deo et
homini : etenim « per Spiritum S. efficimur unum cum
Christo5 ».
3. Merito Spiritus S. vocatur : cor Ecclesiæ », ut S. Tho­
mas exponit. » Caput habet manifestam eminentiam res­
pectu coeterorum membrorum, sed cor habet quandam
R
influentiam occultam ; et ideo cordi comparatur Spiritus
S., qui invisibiliter Ecclesiam vivificat et unit ; capiti

I

1.
2.
3.
4.
5.

Enchir., n. 56.
S. Augustinus, serin. 267, c. iv, n. 5.
S. Thomas, in 1 Cor., c. xn, leet. 2.
S. Thomas, III, q. vm, a. 1, a<l. 3.
S. Thomas, in Eph., c. i, leet. 5.

autem comparatur ipse Christus secundum visibilem natu­
ram, secundum quod homo hominibus præfertur1.
4. Denique lex noua, quæ est proprie lex Ecclesiæ, est
ipsa gratia Spiritus Sancti, ut docet S. Thomas : «id quod
est potissimum in lege Novi Testamenti et in quo tota
virtus eius existit, est gratia Spiritus Sancti, quæ datur
christifidelibus1
2 », sc. per sacramenta quæ sunt Novæ
Legis. Omnia autem alia quæ in lege nova continentur, ad
gratiam Spiritus S. ordinantur. Id quod S. Doctor, 1. c.,
ad 1, sic explicat : « In Scriptura Evangelii non continen­
tur nisi ea quæ pertinent ad gratiam Spiritus S·, vel sicut
dispositiva vel sicut ordinativa ad usum huius gratiæ3. »
Quam unionem intimam Ecclesiæ et Spiritus Sancti
iam Irenaeus celebraverat, his verbis : « Ubi Ecclesia, ibi
est Spiritus Dei : et ubi Spiritus Dei, illic Ecclesia et omnis’
gratia4. » S. Augustinus vero exclamat : « Credamus, fra­
tres, quantum quisque amat Ecclesiam Christi, tantum habet
Spiritum Sanctum ».
Conclusio

Quibus verbis tractatum nostrum de Ecclesia catholica
concludimus.
Deus vero omnipotens, Pater clementissimus, per lesum
Christum, Filium suum, Ecclesiam suam sanctam catholi• eam pacificare, custodire, adunare et regere dignetur toto
orbe terrarum : una cum famulo suo Papa nostro Pio et
omnibus orthodoxis atque catholicæ et apostolicæ fidei
cultoribus.

1.
2.
3.
4.

III, q. vin, a. 1, ad. 3.
S. Thomas, I-II, q. evi, a. 1.
A. H. III, 24.
In Ioa., tract. 32, n. 8.

INDEX ALPHABETICUS RERUM

A

Atceplio rei (in inspiratione), 531.
Accumulatio mera textuum evitanda per considerationem histo­
ricam, 729.
Adam K. 797, 380.
Aerius, 337.
Affectus subieclivi in S. Scriptura, 548.
Alexander VIII, 353, 686.
Ambrosius, 264, 274, 396, 473, 508.
Americanismus, infallibiliter damnatus, 654.
« Angelicum », Collegium, A., 62.
Anglicani, 170, 193, 283, 362 ; ordinationes anglicanæ, 654.
Anima (et corpus) Ecclesiæ, 97.
Aphraates, 396.
Appellationes-ad Rom. Pont., 433 ; ad concilium, 492. 503.
Apocryphi (libri), 537.
Apologetæ antiqui, 18, medii ævi 19, post reformationem 19.
Doctrina ap. veterum, de Ecclesia 76, de unitate Ecclesiæ, 174,
de sanctilaté Ecclesiæ, 180.
Apologetica : definitio, 5, 14 ; nomina, 14 ; obiectum : institutio
et'auctoritas divina Ecclesiæ, 1-5 (art. 1) ; methodus (art. 2) :
rationalis, tamen sub directione positiva Ecclesiæ, 6-14, 21
(methodus historica in apol., 738).
Necessitas el utilitas, 15 ; historia et evolutio (a. 3), 18 ; auc­
tores, 23.
Necessitas et utilitas, 15 ; historia et evolutio (a. 3), 18 ; auc­
tores, 23.
Auctoris intentio, 17, et modus procedendi, 24.
Apostoli : potestas, 48, 49, 68, 11)4, 363 : vide : potestas Eccl.
Doctrina Apostolorum ad unamquamque quasi quæstionem
refertur.
Apostolicitas (nota). — Definitio notæ apostoiicitatis, 192 (sententiæ erroneæ, 193, distinctio inter ap. ut notam et ut proprie­
tatem Ecclesiæ, 192).
Ecclesia vera Christi erit apostolica, 193 (art. 22), quæ nota

reperitur in Eccl. catholica, 234 (art. 26), déficit vero apud
schismaticos, 248, et protestantes, 258.
Argumentatio : apologetica, 7-14 ; triplex via, 156, argumentatio
ex notis 157 ; arg. dogmatica : ex S. Scriptura, 556, ex traditione
604, ex S. Patribus 677, ex auctoritate theologorum 690. ex
ratione 706-714, ex historia 727-732.
Aristoteles : usus et auctoritas philosophiæ aristotelicæ in theolo­
gia, 716, 720; philosophia aristotelica minime fundamentum
sed instrumentum in theologia S. Thomæ, 699, 716.
Arnold (Jans.), 372.
Articuli fundamentales. 170, 172, 292.
Assensus religiosus : notio, 615, obiectum 618, motiva 619, quid
agendum in casu difficultatum scientificarum 620. — De assensu
fidei, vide : fides.
Assistentia Spiritus S. in infallibilitate ,285. 461.
Asterius Amas., 395, 474.
Athanasius, 290, 508, 520, 541, 640, 667.
Athenagoras, de S. Scriptura, 519.
Augustinus — de nomine Ecclesiæ, 28, 1843; de membris Ecclesiæ,
93 ; de visibilitate, 150 ; de sanctitate, 181 ; de catholicitate,
189, 257 ; de apostolicitate, 196, 234, 235 ; de necessitate, 273 s. ;
de indefectibilitate, 279; de infallibilitate, 290; de primatu,
399,430; de infallibilitate Rom. Pont., 473; de auctoritate Con­
ciliorum, 509 ; de S. Scriptura, 520 ; de canone S. Scripturæ,
540; 'de interpretatione S. S., 557 ; de progressu dogmatico,
641 ; de auctoritate Patrum, 667, 671.
.De auctoritate theologica S. Augustini, 674.

B
Baco de I 'erulam, 682.
Bainael, 23, 268.
Balmes, 256.
Bannez D., 268, 480, 702.
Baptismus, ut ingressus in Eccl., 90, 94, 95-97.
Barnabæ ep., 117; 519.
Bartmann, 38.
Basileense Cone., 442.
Basilius, de primatu, 394, 429, de traditione, 584.
Batiffol, 430.
Beatificatio, 323s.
Bellarminus, 143, 163, 191, 274.
Benedictus XIV, de beat, et canon., 322 ss., de revelat, privatis,
332.
Benedicius X 1 : de S. Scriptura, 548, 550.
Bernheim, 734, 735, 737.
Berthier J., 585, 696, 703.

Bianchi B., 478
Billot, Card., de criteriis theol., 740.
Blondel, 21.
Bonaventura, 501.
Bonfrère, J., 524.
Bonijalius VIII, 265, 353.
Bossuet, 352, 479, 482.
Bouix, 352.
Bullmann, .385.
C
Caietanus, 454, 480, 499, 504.
Çalvinus, 90, 164.
Camerlynck, 540.
Canon S. Scripturæ (art. 56): notio, 537 ; libri canonici, 514, 537
canon tridentinus vindicatur, 538-542.
Canon J. C. 1366 § 2, de doctrina S. Thomæ tenenda, 696, 722.
Canonizatio Sanctorum : notiones, 322 ; obiectum infallibilitatis,
323.
Canus M., 191, 268, de indefeclibilitate et infallibilitate Ecclesiæ
294, 2952, de canonizatione, 323, 325 ; 504 ; de traditione. 587,
592, 601-603 ; 604, 6631 ; de auctoritate Patrum, 672 ; de auc­
toritate theologorum, 687, 690, 691.
Capponi de Porretta, 782.
Capreolus, 631, 702.
Cardenas, 657.
Cathedra — definitio ex C., 458.
Catholicismus — essentia c., 352.
Catholicitas Ecclesiæ (nota). — Definitio, 183 (conceptus erronei,.
184 ; c. ut nota et ut proprietas, 183.
Nota catholicitatis Ecclesiæ Christi promissa, 185 (art. 21) ;
iq Ecclesia Romana reperitur 228 (art. 25), deficit apud schis­
maticos, 247, et protestantes, 25?.
Causæ Ecclesiæ : cap. Il, vide : institutio, finis, membra, consti­
tutio Eccl.
Causa principalis et instrument alis
in inspiratione, 525-529.
Censurœ ecclesiastic® (a. 70) : notio, 648, divisio, 648, modus infli­
gendi, 650, effeci us, 651.
Cercia R., 23.
Chapman, 424.
Charismata.
Notiones, 125; requiruntur ad notam sanctitatis,
176, in Ecclesia catholica abundant, 220, deficiunt in Protes­
tantismo, 254, apud photianos, 246; qua ratione possint esse
in Ecclesia falsa 177 ’.
De constitutione charismatiea Ecclesiæ (art. 15) : seni entia
adversariorum, 124, facium historicum, 124, error adversario­
rum, 128 ss.

Chrisman, 6821.
Christus
ut caput Ecclesiæ, 66, 72, 370, 754. — Doctrina Christi :
viile ad singulas quæstiones.
Chrysoslomus— de primatu, 395, 429 ; 341, 520, 586.
Citationes in S. Scriptura-explicitæ, 547, et tacitae, 551.
Claves, 377, 380.
Clemens VIII —- de auctoritate S. Augustini, 675.
Clemens Alex.. 76, 118, 520.
Clemens Romanus, de institutione Ecclesiæ, 73 ; de membris 92 ;
de constitutione hierarchica, 110 ; de visibilitate, 149 ; de unitate,
173 ; de catholicitate, 187; de Sede Romana Petri, 406 : de pri­
matu, 415 s. ; de S. Scriptura, 519.
Clementis, ep. II : 188.
Coactio — potestas coactiva Ecclesiæ, 335, 342 ss.
Codex J. C. : quoad substantiam infallibilis, 321 ; auctoritas theo­
logica, 655.
De doctrina S. Thomæ tenenda, 696, 722 ; de definitionibus
dogmaticis, 459, 626 ; de subditis Ecclesiæ, 348 ; de Ordinibus
religiosis, 328, et passim.
•Cœlesïinus I, 437, 498, 675.
Commissio biblica, 546, 549, 551, 552.
Complexio oppositorum, 185.
Concilia (cap. VII). — Notiones, 488, quomodo Ecclesiam repræsentet, 503, de institutione, 503 ; de convocatione, actione et
confirmatione, 492-500 (de convocatione per imperatores, 496s). ;
de auctoritate Conciliorum (art. 53) : suprema pollent auctori­
tate, 492, 501, non supra Papam, 442, 492, 493, 501-503, non
datur appellatio a Papa ad Concilium), 492, 503.
De utilitate et necessitate, 505.
De Concilio in casu Papæ dubii 504 et Sede vacante, 504
De infallibilitate, 506.
De conciliis provincialibus, etc., 510.
Decreta Conc. vide ad singulas quæstiones.
Conc. Vatic., vide Vaticanum.
■Conclusiones theologicæ : notio, 629, conclusio explicativa et
illativa, 629-631 ; conclusio explicativa definibilis ut dogma ,632,
non.vero illativa, 632-636.
Ratio humana capax ad deducendas conclusiones theologi­
cas, 713 ; conclusiones theol. obiectum infallibilitatis, 307, et
fidei ecclesiastic», 617.
Confessio, 215. 224.
Congregationes Romanæ, de earum auctoritate et quo assensu
decreta doctrinalia sint tenenda, 619-623.
■Coniunciio Ecclesiæ et status, 743-748.
Connexa cum revelatis, 302, obiectum infallibilitatis, 303, obiectum
fidei ecclesiasticæ, 617.
Conradus de Gelenhusen, 493.
Conscientia, 140.
Consensus unanimis S. Patrum, 665.

Consilia evangelica — observata in Ecclesia catholica, 218.
Constantiense Conc., 442, 493, 502.
Constantinus imp,, de sepulchro Petri, 409.
Controversiae theologicæ : non auferunt unitatem Ecclesiæ, 206
utilitas methodi historicæ ad controversias componendas, 730.
Corpus (et anima) Ecclesiæ, 97.
Credibilia per se et in ordine ad alia, 298.
Credibilitas Ecclesiæ, 3 : cf. fides.
Criteria theologica in theologia historica, 733, 739.
Cultus — unitas requisita in Ecclesia Christi, 172, adest in Eccle­
sia catholica, 200, vin sanctifica cultus catholici, 214.
Cyprianus —de schismate, 150, de unitate 171, 209. de Ecclesia
catholica, 188, de E. apostolica, 196, de necessitate, 272, de
primatu, 393, 423-429, de infallibilitate Ecclesiæ Romanæ, 472..
Cyrillus Alex., 398, 474, 508, 668.
Cyrillus Hier., 520.
D

D'Alès A., 423,.426, 427.
Damasus P., 396, 540.
Decreta doctrinalia Ecclesiæ, quo assensu tenenda, 616-623 (epi­
scoporum, 619,. Congregat. Rom., 619, Commiss. bibi. 619).
—■ Recentiora decreta infallibilia Rom. Pontii., 653-655.
Definitio (dogmatica) : notio et conditiones, 458, 626 ; signa defi­
nitionis dogmaticæ, 626.
De Groot, 23, 50, 162, 163, 296, 315, 359, 568, 576, 672.
Dell A., 385.
Denifle, 253, 690.
Denis Ch., 21.
Didache, 27, 73, 110, 173, 180, 187.
Dinkel, 455.
Diogrlelus, ep. ad D., 762, 181, 188.
Disciplina Ecclesiæ (leges disciplinares) notio, 318, quomodo obiec­
tum infallibilitatis, 319.
Doctrina, quid, 625, doctrina de lide et moribus, 297, 459, vis sanc­
tifica doctrinæ cath., 213.
Doctores Ecclesiæ, notio, 660, approbatio
obiectum infallibi­
litatis, 330, auctoritas theol. doctorum, 660 ss. (art. 71).
Doellinger, 471.
Dogma : notio, 624-627 (art. 68), veritas et immutabilitas. 627,.
643, 646; progressus dogmaticus'(ari. 69) : doctrina catholica,
637, sententiæ erroneæ, 638, necessarius, 639, consistit in succes­
siva propositione et explicatione revelatorum, 642 ss., augmen­
tum quoad explicationem, non vero quoad substantiam, 6 11.
Dogma — obiectum fidei divinæ et catholicæ, 616.
Donatislæ, 184

Dorscli Ae., 23, 83, 161, 462.
Doles Ecclesiæ, 260.
Dublanehy, 354.
E

Ecclesia : vide : Divisio operis. De nomine Ecclesiæ, 26-29, defini­
tio, 142 s., Ecclesia spiritualis, 27, universa, 27, primitivarum,
271, 28. Figuræ et metaphoræ Ecclesiæ, 71 ss., Ecclesia —■ re­
gnum Dei, 38 ss. (art. 6).
Institutio, art. 4-10 ; finis, art. 11 ; membra, art. 12 ; hierarchia, art. 13-16 ; notæ Ecclesiæ, art. 17-28.
Proprietates : societas perfecta, art. 29 ; necessaria, art. 30,
indefectibilis, art. 36, infallibilis, art. 32-38.
Potestas, art. 39-41, primatus, art. 42-50.
Ecclesia ut regula fidei, art. 66 s.
Relationes Ecclesiæ, art. 78 s.
Ephraem, 384, 397, 473.
Epiphanius, 398, 474, 584 (de traditione).
Episcopatus (monarchicus) 111-121, 130.
Ernst, 423.
Errores theologici, 687.
Esser, 422, 423.
Eu geni us IV, 502.
Euringer, 384.
Eusebius, 408.
Excommunicati, 96.
Explicatio revelationis, 642 ss.
Explicita — implicita revelatio, 300.
Extra Ecclesiam nulla salus, 268 ss.
F

Factum dogmaticum, notio, 313, obiectum infallibilitatis, 315-17’
Febroniani — de potestate status in sacra, 262, 7451 ; de potestate
Ecclesiæ, 388, de primatu, 372, 444.
Fides : fides divina et catholica, 607, 613, 614 (obiectum, 616) ;
fides ecclesiastica, 614 (obiectum, 617) ; fides explicita — im­
plicita, 207, 644 ; fides et credibilitas, 4 ; res (doctrinæ) fidei
et morum, 297, 459, 625.
Progressus fidei, 644 ; fides Ecclesiæ, quomodo visibilis, 153 ;
unitas fidei, 168, 171, 199; fides Ecclesiæ Romanæ — norrna
Ecclesiæ universalis, 470, 472; fides E. indefectibilis, 471;
Ecclesia ædificata super fidem Petri, 471 ; quæstiones fidei per
Rom. Pont., flniendæ, 471.
Fides in inquisitione historica, 739.

Finis Ecclesiæ : notiones, 83, —
(art. 11).
Foerster, 185, 232.
Fonk, 384.
Forget, 498 s.
Franzelin Card., 5583, 596, 6641.
Frey, 517.
Funk, 499.
<

sanctificatio hominum, 82 ss

G

Galilei, 487.
Gallicanismus, de primatu, 372, 443, 493 ; de infallibilitate R. P.,
463, 493 ; de potestate Ecclesiæ, 338 ; de auctoritate Concilio­
rum, 493 ; de potestate status in res ecclesiasticas, 262, 7451.
Garrigou-Lagrange, de methodo apologetica, 6ss. ; de martyrio,
219 ; 157. '
Gelasius, 540, 435, 454.
Gerhardus, 150*.
Gerson, 493, 502.
Gnostici, 193, 515.
Gotti, 164.
Grabmann Μ., 181, 754, 702.
Granados, 614.
Granina, 331.5
Gregorius Μ., 521, 476.
Gregorius Naz., 429, 509.
Gregorius Nyss., 394.
Gregorius IX, de usu philosophiæ aristotelicæ, 7211.
Groot : vide De Groot.
Guenther, de infallibilitate, 284, de progressu dogmatico, 639, de
traditione, 590.

H
Haeretici, 96, 648.
Hagiographi — causæ instrumentales, 524-529.
Haneberg, 523.
Harnack A., de unitate Eccl. catholicæ, 200 ; de pœnilentia, 215 ;
de paucitate martyrum, 2181 ; de Mt 16, 16-19 : 200, 384, 3852 ;
de Sede Romana Petrt, 404 ; de infallibilitate R. P. 463 ; de
origine dogmatum, 717 ; de vi probativa historiæ, 738; de ori­
gine Ecclesiæ, 31, 33, 35, 53, 64 s. ; de regno cœlarum, 43 s. ;
de ecclesia Hierosol., 60 ; de opere Pauli, Ό4, 70 ; de ep. ad Diognetum, 76 ; de notione hierarchiæ, 1022, 127 ; de origine epis­
copatus, 113, 118, 124-132 ; de catholicitate, 185.
R. SCHULTES. — DE ECCLESIA CATHOLICA. — 25

Hermeneutica biblica, 559.
Heiler Fr., 352, 185. 232, 3815, 433s.
D'Herbigny, 261, 2434, 243®, 2502, 2751, 4202.
Hierarchia (a. 13-16) : notiones, 101 ; dogma catholicum, 100
errores, 100; institutio divina, 103-123, hierarchia et charis­
mata, 124 (art. 15) ; convenientia hiérarchisé, 134.
Hieronymus, 290, 381, 396, 430, 473, 520, 541, 550.
Hierosolymitana Ecclesia (a. 8), distinctio a synagoga, 57-62.
Historia : de auctoritate historiæ (art. 76), utilitas et necessitas,
728, officium 730, 738.
De methodo historica (art. 77) : notio, 734; officium, 737; decriteriis theologicis servandis, 739, utrum sit apologetica, 738^
Theologia historica, vide : theologia. ·
Historia in S. Scriptura, 549.
Sensus historicus, 737.
Holden, 543.
Honorius P., 485.
Hormisdas, 436, 476.
Hort, 101 h
Hosius, 264.
Hudal, 242, 250.
Humanistes, 682.
Husitæ, 89, 372.

I- J

Jacome, 522.
Jahn, 524.
Janin R., 228.
Jansenismus, de potestate status in res ecclesiasticas, 262, 7541, de
potestate Ecclesiæ, 338, de senilitate Eccl., 277, de obscuratione
traditionis, 595, 600 ; de auctoritate Augustini, 676, de aucto­
ritate theologorum, 682.
Ibas, 316.
Ignatius Ant., de hierarchia 74, 114; de Ecclesia catholica, 27,
188 ; de necessitate E., 272 ; de indefectibilitate, 279 ; de infallibilitate, 289, 472; de Sede Romana Petri, 407 ; de primatu,
417-19.
Ignorantia circa veram Ecclesiam, 275.
Implicita revelatio, 300.
Indefectibilitas Eccl. (a. 31), 277-294.
Indifferentismus, 269.
Indulgentiae, 234.
Infallibilitas. -— Notiones, 284, 458-462 (art. 32), distinctio a
revelatione et inspiratione, 534.
Obiectum primarium — res fidei et morum, 302 ; obiectum
secundarium — connexa cum revelatis, 303 ( — conclusiones
theol., 307-312 ; facta dogmatica, 313-317; leges disciplinares,

318-321, canonizalio, 327, approbatio Doctorum E., 330; reve­
lationes pnvatæ, 332) ; obiectum intermedium — credibilia
in ordine ad alia, 304, 562-571 (S. Scriptura).
Subiectum : Ecclesia universalis credens et docens, 294, Romanus
Pont. 458 (art. 49-50), Gone, œcumenicum, 506 (art. 54). 4261.
Recentiora decreta infallibilia, 653, 321.
Innocentius I, 540.
Inspiratio. —- Existentia inspirationis (art. 55) : dogma cath. 514,
errores, 515, argumenta, 516-521, convenientia, 521.
Natura inspirationis (art. 56) ; doctrina catholica, 522, errores,
523, explicatio : Deus auctor principalis, hagiographus instrumentalis, 524-9 ; inspiratio importat communicationem cognitionis divinæ, 529, illuminationem hagiographi, 530, et quidem
per modum transeuntis, 530, adeoque cognitionem sub ratione
altiori, 531, sive per novam acceptionem, sive saltem per indi­
cium supernaturale, 531, insuper motionem in voluntatem, 530-2,
et in facultates executives, 533.
Definitio Leonis XIII, 533 s.
Distinctio inter revelationem, inspirationem et infallibilita;
tem, 53 1.
Inspiratio subsequens, mere negativa et concomitans, 523,
1’ormalis-materinlis, 534, verbalis, 535.
Institutio divina Ecclesiæ. — Dogma, 31, errores, 31-36, obiec­
tum apologeticæ, 1-5.
Probatur : ex doctrina Christi de regno cœlorum, 38-47 (art.
6), ex præceptis Christi, 48-55 (art. 7), (successiva institutio,
■50), ex Ecclesia Hierosol., 56-62 (art. 8), ex S. Paulo et aliis Apos­
tolis, 63-72 (art. 9), ex testimonio veterum, 73-78 (art. 10), ex
præscriptione, 79-81.
Instrumentum : hagiographus, 524-9, potestas instrumentalis,
103, 1 16.
Inlerconfessionalismus, 269.
Intolerantia, 276.
Ioa. 21, 15-18 : 387, 466.
loaehim ile Horis, 193, 639.
loannes a S. Thoma, 310, 454, 504, 702.
v
lose/inismus, de primatu, 372, 444, de potestate status in res
ecclesiasticas, 262, 754*.
Irenæus, de institutione Ecclesiæ, 77, de hierarchia, 119, de sanc­
titate E., 181, de apostolocitate, 195, 234, de necessitate E.,
272, de indefectibilitate, 279, de infallibilitate, 289, de Sede
Romana Petri, 407, de primatu, 420-2, de infallibilitate, 472,
de S. Scriptura, 519, de traditione, 582, 5831, de regula fidei, 609.
lulius I, 432.
luramenlum c. errores Modernistarum
infallibilitas, 654 ; 31,
571, 589, 592, 638, 662.
Ius — compatibile cum Ecclesia, 53.
histinus, de Ecclesia et synagoga, 75, de sanctitate, 181.
tusti/icalio —quomodo sit finis Ecclesiæ, 83, non excludit hierarchiam, 138.
II

K

Knabenbauer, 400.
Kocft H., 423.
Koehler W., 3815.
Koellin, 702.
Krose, 228.
Krueger, 153, 32, 34, 352, 381.
L

Lagrange, 39, 46, 47, 374 ss.
Laicorum regimen in Ecclesia, 141.
« Lamentabili... » — decretum infallibile, 654.
Le. 18, 20-21 : 43.
Le. 22, 31 : 386.
Le. V2, 32 : 466.
Lectio privata S. Scripturæ, 571 s.
Lenormant, 544.
Leo M., de primatu, 3743, 3761, 397, 433, 454, 497.
Leo XIII, de fine Ecclesiæ, 55'; de Ecclesia, ut societate adamanda,
87 ; de unitate E., 174 ; de E. ut societate perfecta, 262 ; de
necessitate E'., 270 ; de obiecto potestatis E., 349 de inspira­
tione S. Scripturæ, 533 ; de inarrantia S. S., 544, 550 s. ; de
•interpretatione S. S., 570, 571 ; de auctoritate scholastico­
rum, 691 ; de auctoritate S. Thomæ, 699, 723 ; de veracitate
historiæ, 739,; de Ecclesia et statu, 743 s.
Decreta infallibilia, 654.
Lerinus V., v. Vincentius.
Lessius, 523.
Lex mosaica : obligatio, 52 ; observatio ex parte Christi, 52. e\
parte Christianorum primitivorum, 59-62, 202.
Lex nova continet gratiam, 758.
Liberalismus, 262, 269, 338, 652, 682, 745.
Liberius P. — casus L., 484.
Libertas evangelica, 140.
Loci theologici, notio, 605, divisio, 606.
l.oisy, 36, 44, 451, 46, 101, 381.
Loofs, 34.
Lulherus, 682.
M

Mabillon, 729.
Macarius, 165.
Magisterium Ecclesiæ (a. 41) : notio, 359 ; magisterium ordinarium
et sollemne, 359, 627 ; dogma, 360 ; errores, 361 ; probatio,
362.

Magisterium Ecclesiæ in interpretanda S. Scriptura, 562-571.
Marel, 455.
Maria, B. V. — relatio ad Ecclesiam, 756.
Marin-Sola, de revelatione virtuali, 269 ; de conclusione theol.,
308, 629, 631, 635 ; de lactis dogmaticis, 315 ;
de fide ecclesiastica, 6142, 6151, 6181, 622 ; '
de progressu dogmatico, 637, 647.
Marini, Card., 395.
Marsilius Pat., 262, 337, 372.
Martinus V, 502.
Martyrium, 218, apud protestantes, 255.
Maximus Coni'., 474, 4851.
Mazzella, 313.
Melanchthon, 682.
Medina, 702.
Membra Ecclesiæ (a. 12) : dogma, 90 ; errores, 89. lusti et pecca­
tores, 92 ; medium
baptismus, 94 ; Regulæ, 95-97 ; membra re
et voto, 274, 268.
Sanctitas membrorum in Ecclesia catholica, 217.
Messianismus ludæorum, 39, 46.
Methodus historica (a. 77), vide : historia, dogmatica, 735, compa­
rativa, 736. Cf. : scholastici, S. Thomas.
Ministerialis
quo sensu potestas It. Pont, possit dici ministe­
rialis, 443.
Miracula, pertinent ad notam sanctitatis, 176 ; de miraculis in
Ecclesia aliena, 177, 246.
Missae, sacrificium, 224.
Missio extraordinaria, 194.
Modernismus, a Pio X infallibiliter damnatus, 654 — Methodus
apologetica, 212 ; de origine Ecclesiæ, 35 ; de regno coelorum,
44-47 ; de necessitate E., 54 ; de hierarchia, 101 ; de potestate
E., 338, de magisterio, 361 ; de primatu, 372 ; de inspiratione,
516 ; de traditione, 578, 590 ; de progressu dogmatico, 639 ;
de S. Patribus, 661 ; de vi rationis humanæ, 708.
Molinos, 337.
Montaigne, 651.
Montanistæ, 193.
Mt., 16, 15-19 exponitur : 41. 48. 374-385, 455, de interpolatione,
381-5, 4P. .
Mt 28, 18-20 : 48, 287.
Mysteria fidei et ratio, 706, 714.
N

Necessitas Ecclesiæ (societas necessaria, extra Ecclesiam nulla
salus — art. 30). Notiones, 268; probatio, 270.
Nestorius, 316.
Neæman, Card., 241, 544.
Nicolaus I, 264, 436, 476.
II
\

770

INDEX ALPHABETICUS RERUM ET NOMINUM

Normæ catholicæ in theologia historica, 733.
Notae Ecclesiæ (cap. III). — Definitio notæ, 159 ; conditiones,
160 ; usus, 162 (argumentum ex notis, 158) ; numerus, 162
(utrum unio cum Rom. Pont, sit nota, 163), connexio notarum,
197 (utrum sint positivæ, 161).
Dogma catholicum, 158, error protestanticus, 164, sententia
schismaticorum, 165.
De quatuor notis, Ecclesiæ Christi promissis, 167-198 : vide
unitatem etc.
Quatuor notæ Ecclesiæ catholicæ competunt, 199-241, defi­
ciunt in ecclesiis photianis, 242-250, et in protestantisme. 251259.
Ο
Obscuratio traditionis, 440, 595 ss.
Ordines religiosi — approbatio obiectum infallibilitatis, 327.
Optatus, 189.
Origenes, 181, 196, 272, 541, 584, 586, 640.
Orsi, 480.
P

Padanus, 189.
Pænitentia, vis sanctifica in Ecclesia, 215, 224.
Palmieri A., 732.
Papias, 392,
Pastor Hermæ, 118.
Patres Ecclesiæ (auctoritas PP., art. 71). Notiones, 659, de varia
auctoritate PP., 660, doctrina catholica, 661, errores, 661, 676.
Prob. auctoritas PP circa res fidei et morum, 666 ss., in inter­
pretanda S. Scriptura, 563, 570, 663.
Argumentum ex SS. Patribus, 677, regulæ pro usu, 677, reve­
rentia debita, 678.
De auctoritate theol. S. Augustini, 674.
Paulus Apost. — De opere Pauli, 64, 70, de constitutione ecclesia­
rum S. Pauli, 63 ss. — Doctrina S. Pauli quasi ad omnes quæstiones adducitur.
Peccatores, membra Ecclesiæ, 92, 95 ; non obstant notæ sanctita­
tis, 218, 222.
Peelers P., 246.
Pelagius I, 436, 476.
,
Péréfixe, 614.
Perfectio Ecclesiæ (= societas perfecta (art. 29).
Notiones, 260, dogma, 261, errores, 262, probatio, 263 ss.
Pesch Ch., 6641, 6861.
Petavius, 596.
« Petra », 375, 378.

Petrus, vide : primatus
Sepulchrum, 108, Sedes Rornana, 404411 (art. 46).
Phantasmata in inspiratione, 532.
Philosophia. — Usus philosophia; in theologia, 705-718 (art. 74) :
philosophia — ancilla theologiæ, 716; instrumentum, non
vero fundamentum theologiæ, 699, 716.
Auctoritas philosophorum, 719 ss. (art. 75); valor phiL
aristotelicæ, 720, scholastica;, 721, philosophise moderns, 725.
Physicae res, in S. Scriptura, .548.
λ
Pisanum, Cone., 442.
Pistorienses, 90, 278, 295, 319, 336, 353. 443, 572*.
Pius VI, 443, 444, 682.
Pius VII, 319, 336, 348.
Pius IX, de notis Ecclesiæ, 158 ; de independentia E., 261, 2623 ;
de necessitate, 269, 275 ; de potestate, 336, 337, 353 ; de aucto­
ritate Congregationum U., 619; do veritatibus catholicis, 619;
de auctoritate Syllabi Pii IX, 652; de auctoritate theologorum,
683; de libertate scientia;, 716.
Pius X, de auctoritate S. Thum®, 697, 722 ; de necessitate theol.
positivae, 732, de methodo historica, 733 ; iudicia infallibilia
Pii X : 654.
Pius XI, 17, 694, 696, 698.
Polycarpus, 75, 519.
Pontifex Romanus, vide : primatus.
Porlæ inferi, 380.
Potestas Ecclesia (cap. V). —■ Notiones, 333-336. Ecclesiæ com­
petit potestas regiminis, 338 ss., eaque legislativa, 340, iudiciaria, 341, coactiva, 342, etiam per poenas temporales, 342 ss.
Sublectum potestatis —■ baptizati, 348, 749.
Obiectum : directum — res sacræ, 349, indirectum, 349.
Potestas indirecta in fideles circa res temporales, 350-358,
nulla supra non baptizatos, 749, licet eos indirecte tangat, 749.
Potestas magisterii, vide : magisterium.
Potestas Rom. Pont., vide : primatus.
Potestas Goncil., vide : concilia.
Potestas Apostolorum : 48, 49, 68, 104-109, 363.
Praedestinati : non soli nec omnes semper membra Ecclesiæ, 91.
Praedicatorum Ordo, 17, 703.
Prxsidere (Eccl. Rom.), 417.
Primatus. — Notiones, 370; relatio primatus ad Christum, 370,
primatus et apostolatus, 371.
Primatus Petri : dogma, 369 (explicatur, 370 ss.), errores,
372, probatur, 374-403 (art. 42-46).
Primatus Romani Pontificis : dogma, 441, errores, 142, pio
batur, 412-440 ; attributa primatus, 441-456 ; infallibilitus I P.,
457-487.
Sedes Romana Petri, 404-411.
Connexio primatus cum Sede Romana, 45.3.
Principalitas Eccl. Rom., 420.

Progressus dogmaticus, vide ; dogma ; in S. Scriptura interpre­
tanda, 566.
Promulgatio decretorum Conciliorum, 500.
Propositio doctrinæ revelatæ, 626, 642.
Protesiantismus : defectus notarum veræ Ecclesiæ Christi, 251 ss.
(art. 28).
Doctrina protestantica ad singulas quæstiones refertur.
Proulx G., de traditione, 574, 577.
Puseytæ, 193, 283.
Q

« Ouahal », 26, 42. 51.
Quesnel, 90, 184, 277, 5721.
R

Ratio humana in theologia (art. 74) : principia, 706 ; errores, 708 ;
ratio valet assequi intelligentiam quandam mysteriorum, 709,
712, argumenta probabilia adducere, 711, deducere conclusiones,
713, solvere obiectiones, 713.
Ecclesia — amica et adiutrix ratipnis, 714.
« Reformatio », 254.
Regimen — unitas r. necessaria in Ecclesia, 173, habetur in Eccl.
•cath., 200, 203 ; vis sanctifica regiminis Ecclesiæ, 216.
Potestas regiminis E. 333-347 (art. 39).
Regnum Dei — cœlorum — Ecclesia (art. 6) : 38 ss., neque mere
spirituale, 43, neque mere eschatologicum, 44-47. Sensus metaphoræ, 72.
Regula fidei — symbolum, 582, 608.
Regula fidei -— doctrina Ecclesiæ (art. 66) : dogma, 608, errores,
608, sensus dogmatis, 607, prob. 609 ss.
S. Scriptura — regula remota, non vero sola nec proxima, 585,
608, 610.
De assensu præstando, videsis art. 67-77.
Relationes Ecclesiæ (cap. X). — Relatio Ecclesiæ ad societatem
civilem (art. 78) : doct. catholica, 743, sententiæ theologorum,
750, errores, 744 ; cooperatio, non vero separatio expetenda,
745 ; qua ratione Ecclesia rebus status utatur, 266 ; qua ratione
status sit Ecclesiæ subordinatus, 748. ’
Relatio Ecclesiæ militantis ad Ecclesiam triumphantem,
753, ad Christum, 754, ad Mariam B. V., 756, ad Spiritum S.,
757.
Resch A., 3816.
Revelatio : conceptus catholicus et protest., 611 ; vis obligandi,
582 ; distinctio ab inspiratione et infallibilitate, 534.
Notiones et divisiones, 299 ss.
Revelationes privatæ, 622\ 331.
'

Itirhe.r (Kicherianismus), 262, 372, 113, 193. 505.
Hohling, 543.
Huville, 156.
S

Sabatier, 33, 44, 60.
Sacramenta — vis sanctifica s. in Ecclesia, ?l I
Sancti, in Eccl. cath., 217 ; cultus sanctorum, ' .'5
Sanctitas (nota). — Notio, 175, sanctitas ul nola ι·| ni proprietas.
176, error prote^tanticus, 178.
Nota sanctitatis Ecclesiæ Christi promissu, 178 (uri. 20)
competit’Ecclesiæ catholicæ, 210-27 (art. 24), delicii npud schis­
maticos, 245, et protestantes, 252.
Sanctificatio ■— tinis Ecclesiæ et quo sensu, 8.3 (art. 9).
Schaezler C., de regula fidei, 612, de auctoritate Augustini, 67 1
6751.
Schanz, 249.
Schell O., 34.
Schell, 21.
Schepens, 384.
Schill, 50.
Schismatici, quomodo membra Ecclesiæ, 96 ; schisma occidentale
non obstat unitati Ecclesiæ catholicæ, 204-206.
Schnitzer, 44, 3815.
Schultes : citantur sæpius : Fides implicita; Introductio in histo­
riam dogmatum, De obiecto fidei (Divus Thomas, Piacenza),
Circa evolutionem homogeneam dogmatum (1. c., 1925), etc.
Schuetz L., 703.
Schweitzer, 44.
Scriptura Sacra (cap. VIII). Notio, 513. De existenlia et natura
scripturæ inspiratae, vide : inspiratio ; de canone : v. canon S. S.
De veritate S. Scripturæ (a. 58) ; dogma, 544-6, errores, 543,
principia 546, citationes expliril.il), 5 17, implicitae, 551, affectus
subiectivus, 548, res physicas, 548, res historicæ, 549.
De sensu S. Scr. (a. 59) : divisio sensus. 553, multiplex sen­
sus literalis, 554, de existenlia sensus spiritualis, 555, argu­
mentatio ex sensu Scripturæ, 556.
De versione Vulgata (art. 60); dogma, 558 60, de authenticitate Vulgatae, 568-60.
De interpretatione S. Scripturæ (art, 61) : authentica (per Eccle­
siam), 562-569, scientiflca, 569-571 (rcgiilæ catholicæ, 570),
lectio privata, 571-573. Interpretes scholastici, 689.
Sufficientia S. Scriptura), 586; nec sola nec proxima regula
fidei, 585, 608, 610; Scriptura ut medium traditionis transmit­
tendae, 589.
Quomodo Scriptura in argumentatione apologetica conside­
retur, 8-12.
Seeberg, R., 33, 34, 112, 117, I 19.

Seitz a., 423.
Sensus Ecclesiæ, 600, sensus historicus, 7371, sentire cum Ecclesia,
600.
Sententia communis, 6861.
Sichenberger, 384.
Silentium religiosum, 621, 314.
Siricius, 396, 432.
Sixtus III, 475.
Sohm R., 34, 35, 53, 57, 114.
Soto D, 454.
Spacil, 250.
Specht, 430, 432.
Spiritus S. — cor Ecclesiæ, 757.
Spiritualis Ecclesia — societas spiritualis, quo sensu, 86, 152.
Status : relatio inter Ecclesiam et statum, 743-753. (art. 78), vide :
relatio : potestas status in res ecclesiasticas, 754.
Straub — de argumentatione apologetica, 11, 15 ; de auctoritate
episcoporum, 619; circa decreta Congregat. Rom., 621.
Successio legitima, 194, 195, 240. Rom., Pontif. 235, 236 ; apud
protestantes, 258, apud schismaticos, 248.
Summa theologica S. Thomæ, exemplum apologiæ, 71, commenda­
tur ut textus, 703.
Supernaturalis — Ecclesia — societas supernaturalis, 86, 97, 153.
Syllabus Pii IX, utrum infallibilis, 652.
Sylvius, 328.
Synagoga, distinctio ab Ecclesia, 49, 52, 59-62; utrum infallibilis,
292.
.Szabo S., 331, 693.
T

Territorium Ecclesiæ, 265.
Tertullianus, 78, 120, 181, 195, 234, 290, 392, 408, 423, 582, 583.
Textus dogmatici, 313.
Theodoretus, 316, 668.
Theodorus Stud., 474.
Theologia : notio, 688 ; theol. positiva — scholastica, 680, theol
historica, 735.
Auctoritas theologorum (art 72) : doctrina catholica, 682
errores, 682, probatio 683 ; auctoritas in S Scripturæ inter­
pretatione, 689 ; argumentatio ex auctoritate theologorum. 690.
Connexio theologorum cum Ecclesia — testes doctrinæ
Ecclesiæ, 684, 687, 688.
Errores theologorum, 687.
Theologia : usus rationis in theologia (art. 74), vide : ratio.
Theologica historica : officium, 730, 738, mutuum auxilium inter
th. historicam et dogmaticam, 731, utilitas et necessitas, 727,
731, imperfectio, 737, theol. hist, apud schol., 7371.
Théologicæ veritates : quo assensu tenendæ, 619.
Theologicæ conclusiones, vide : conclusio.

Thomas Aq
Auoimiin . ιι>·.<ιΐ..μι.inmnm (iirt. 73), 693699. Ouomodo doclilmi
II... π it ur'iiilii, (194, præscripΙιιιιι C. .1. ('·., 69(1, Ilnur
I'lnmiie 119(1, obloel limes, 699 ss.,
<lo iurnmeolo <li' doelillln
I hmmo Ii umhIu 7·>-Ι, de studio
doctrina) 8. Thomui, 7oi 7o3
Doctrina S. Thom®, do iifllelo ·ι ρ· · l< ι ,· |n |i. do nomine Eccle­
sia’, 28, 29* ; de rogno en<loriim m ,|r pmooslii Domini, 48;
de observatione legis mu u|i · . ' All ' di membris Ecclesiæ,
93, 94, 97; de perpel nil nl e pul, lull \ pu lului'iim, 1(16, 135197; definitio EccIohIk, 142, do mnrl vrlo. 'IV. de miraculis
extra Ecclesiam, 1.77*, '.'Ki/. de ...... Unir I '. I ; de immuta­
bilitate E, 282; distini liii inter πodllilllii pin < el in ordine ad
alia, 298; de c.anonizul limo, I'll. de re\ididlunlbus privatis,
331 ; de occisione liærclicorum, .Id· de imigl·>1 ei'lo E, 365 ss.
de Christo ut capite Ecclesiio, 371, 7b · ·. do prlmill.il, 449 ss.,
de infallibilitate R. I'., 468 ss. , de mm iilule, 175 hh. ; de fon­
tibus doctrinæ E, 441); de superiori! ni ·■ Il I' imper Concilia,
5(10, 501, 508; de potestale Eci'leslm (In Inlldelos), 749, 751;
de Ecclesia ut corpore mystico Christi. 755 . de Spiritu S. ut
corde Ecclesiæ, 757.
De inspiratione S. .Scripl une, 529 532 . de cumme, 541 ; de
veritate S. Scripturæ, 545 s., 548 551 . de sensu pirituali, 553,
554, 555, 556; de multiplici sensu litorali, 55 1 , de interpreta­
tione S. S., 564.
De obiecto formali fidei, 6072, (ill, 612, 63 1 ; de conclusio­
nibus theol., 628; de progressu dogmatico, 640, 644-6.
De auctoritate Patrum, 670 ; de usu rationis in theologia, 16,
710, 712, 716, 718 ; quomodo philosophia sit ancilla theologiæ,;
'5 · de auctoritate humana, 720 ; sensus historicus Aquinatis,
7371. Di reli<|no possim.
Tolerantia, 276.
Traditio divina ( ml. ·> ’ 65). Muliones <4 divisiones, 574, dogma, 576,
errores, 577.
Existentiii triid., 579, ul foulls dlsllmll revolutionis, 581, et
quidem· adlDl|Ulll.l, 585.
Conservatio et I ιίιιιηιιιΙηηΙο 11 In t.i i Icnlu, 588 597 (modin, 588,
mutatio excluditur, 590, modus I riiiismlssImilH, 593, pari im
explicite, piirtlm linpllello, 594, id»u innlIo, 595 7).
Regulæ discernendi I ιικΙΙΙ Ium· ■. 598 Ulli
Tritlenlinum linin'., de hleiiiii hin, |ou, de s Scriptum 515, de
canone, 538, de Vidgiiln, 558, de Ini erprel ul loue S. Scripturæ,
562, de I rmlllioim, 577, do nuciorllulo 1'idriim, bll'.', 661.
Tubbervillr., 347.
Ttirrccrennila, do imlliili* I1'. . 169, I781, de i ni lmlli'11 alo, 183; de
membris 14., '1119 , do pol esi nl e Imll i ei In I . 15 1 do Cone. Con­
si mit. 443. 50'.'.

U

U

Uganda, martyres, 255.
Unio ecclesiæ orientalis, 249.
Unitas Ecclesiæ(nota). Definitio, 167 (sec. Protestantes, 169), dis­
tinctio inter notam et proprietatem unitatis, 169.
Nota unitatis Ecclesiæ Christi promissa, 170 (art. 19), reperitur in Eccl. catholica, 199 (art. 23), deficit apud schismaticos,
243, et protestantes, 251.
V

Van Espen, 342.
Van Noorl, 256, 334, 410, 536, 591.
Vaticanum Concil., de divina institutione Ecclesiæ, 31 ; de fine
E., 82 ; de visibilitate, 146 ; Ecclesia ipsa — motivum credibi­
litatis, 156 ; de E. ut societate perfecta, 261 ; de indefectibilitate, 278 ; de infallibilitate E., 283, 296, 307 ; de potestate E.,
336 ; de primatu, 369, 412 ; de infallibilitate R. P., 457-462 ; de
magisterio E., 360 ; de S. Scriptura et inspiratione, 513 ss., 522 ;
de canone, 538 ; de interpretatione, 563 ; de traditione, 577 ; de
regula fidei, 608 ; quænam fide divina et catholica credenda, 616 ;
de notione dogmatis, 624, 632, 635 ; de progressu dogmatico,
637; de auctoritate Patrum, 661; de vi rationis humanæ, 706
713 ; de habitudine Ecclesiæ ad rationem, 714, 716.
Vega A., 268, 559.
Veritas prima, 6072.
Vetero-catholici, 372, 464.
Vincentius Ler., 594, 603, 637, 641, 668.
Visibilitas Ecclesiæ, 145-157 (art. 17). Notio, 146, dogma, 146,
errores, 145, prob. 147 ss. Triplex via, 156, Cf. : notæ Eccl.
Voslé J., 261, 63, 543, 547, 549, 5'50, 552.
Vulgata, authentica, 558-561 (art. 60).
W

Weiss A., O. P., 211, 214, 682.
Weiss J., 44.
Wiclefitæ, 89, 372.f
Wilpert, 408.
Z

Zahn, 389.
Zigliara, 15, 159.
Zosimus, 433, 503.

